
EPISTOLA Sanctissimi D. N. Leonis XIII ad Archiepiscopos et Episcopos Brasiliae; 
qua utilia commendantur ad fidei pietatisque christianae profectum. 


Litteras a vobis superiore anno accepimus, communis lae- 
titiae gratique animi nuncias de hierarchia apud vos paulo ante 
amplificata, altera videlicet ecclesiastica instituta provincia se- 
dibusque episcopalibus quatuor adiectis. — De nova hac Aposto- 
licae in gentem vestram sollicitudinis significatione sane fuit 
laetandum. In pluribus enimvero causis quibus res catholica 
aliquantulum apud vos inclinari videbatur, recensendus etiam, 
impar amplitudini regionis ac frequentiae incolarum, Antistitum 
sacrorum numerus. Nam inde fiebat ut Episcopi non illa, qua 
exoptarent, vigilantia in clerum, gregemque creditum uti pos- 
sent, tum ad incommoda propulsanda, tum ad virtutem digni- 
tatemque catholici nominis provehendam. Quapropter pastora- 
lem navitatem vestram probavistis, quum, Paulopolim congressi, 
*episcopalis hierarchiae amplificationem a Pontifice romano po- 
stulasti^ : quibus Nos postulationibus libenter duximus obse- 
cundandum. — At. enim, Venerabiles Fratres, dum ex Episcopis, 
numero quam antea pluribus, rei christianae spes nitet uberis 
incrementi, id tamen ex vestro potissimum cuiusque studio 
expectandum est, ut gliscentibus undique malis opportuna ad- 
hibeantur remedia. Hanc ipsam in partem ne providentia cari- 
tatis Nostrae desideretur, aperiendum censuimus quae curis 
vestris praecipue commendata velimus, ad fidei pietatisque chri- 
stianae profectum magnopere, ut speramus, utilia. 


Elaborandum in primis ut homines sacri ordinis disciplinis 
optimis instituantur, iis praesertim quibus maxime est opus, ut 
catholicam veritatem et apte pro officio proponere et strenue 
ab oppugnationibus possint tutari. Nimis quotidie experiendo 
patet fidei ac religionis ignoratione ibi fere populos premi ubi 
administri sacrorum consentanea vacent doctrina. Os etenim 
sacerdotis est unde legem requirere fideles oporteat ; Angelus 
enim Domini est; ob eamque causam edictum legimus: Labia 
sacerdotis custodient scientiam (1). Apostolus vero ceteris cum 
rationibus, quibus se exhibuit sicut Dei ministrum (2), scientiam 


(1) Malach. II, 6. 
(2) LH, Cor. iv, 6. 


4 EPISTOLA 


quoque commemorat. Quae quidem scientia quum abest, id 
etiam consequitur ipsis sacerdotibus perniciosum, ut nimirum, 
Deo neglecti officii poenam repetente, contemnantur a plebe: 
Propterea dedi vos contemptibiles et humiles omnibus | popu- 
lis (1). — Hoc tamen doctrinae ornamentum idem et praesi- 
dium nequaquam ad propositum vere conducet, si a vitae sit 
morumque sanctimonia seiunctum. Praeterquam etenim quod 
scientia sine caritate 7z10n aedificat, sed inflat (2), illud fere est 
hominum ingenium ut, quamvis Christus edixerit doctrinam 
quidem ab sacrorum ministris accipiendam opera vero eorum 
non attendenda si a doctrina dissenserint; proclivius tamen in 
ea ferantur quae usurpent oculis, quam quae per aures demit- 
tantur. Proptereaque de ipso Sérvatore Deo, qui pastorum sui 
gregis non magister solum, sed forma etiam est factus, prae- 
clare testatum legimus eum coepisse facere et docere; ut sci- 
licet quam sacerdos tradit commendatque doctrinam, eam re 
ipse confirmet. Prae ceteris, qui paroeciis regundis praefectus 
est, laboris ne sit impatiens, vocatusque in vineam Domini, hanc 
impigre et constanter exerceat et colat, religiose memor, de 
animabus sibi creditis rationem se aliquando Domino gravis- 
simam redditurum. Operam vero ne perdat, in omni studeat et 
tempore et re disciplinae esse retinentissimus. Strenue quidem 
Christo militandum ; non tamen nisi eorum nutu et auctoritate, 
quos ipse Christus duces elegit. 


Tales vobis, Venerabiles Fratres, adiutores educere, vester 
est labor: siquidem exploratum, eos demum sacerdotes futuros, 
quales vos formandos curaveritis. Habetis nempe ubi, ad ve- 
strum et Ecclesiae votum, ministros effingatis probabiles Deo, 
operarios inconfusibiles (3): in sacris videlicet Seminariis, quae 
cui bono magno sint instituta, vel ipso nomine apertum est. 
Huc igitur intendite animos et sedulitatem, sic ut ecclesiastica 
Seminaria, quae iam sunt, omnino vigeant floreantque, tum ad 
studia sacrarum disciplinarum quod attinet, tum quod spectat, 
ad animos adolescentium sancte fingendos. Studia quidem ut 
recte procedant, optimis doctoribus opus est, non modo sana- 
doctrina imbutis, verum qui illam accommodate tradant et ad 
Nostra praescripta fideliter. Ut autem adolescens clerus germa- 


(1) Malach ib. 9. 
(2) L Cor. ra, 1. 
(3) IL, Tim. IL 15. 

num Ecclesiae spiritum hauriat et excolatur virtutibus, magistri 
pietatis diligentissime deligendi sunt: quorum tamen operam 
vestra etiam plena industriae sollicitudo adiuvet et perficiat. At 
vero in dioecesibus ubi nulla adhuc Seminaria existunt, curent 
omni ope Antistites ut ea quamprimum quamque optime con- 
stituantur; omnia pro potestate exequendo, quae in hanc par- 
tem tum a Tridentina Synodo sancita sunt, tum  Nosmetipsi 
praecipimus Apostolicis litteris V cal. maii anno MDCCCXCII 
datis. Ipsa docendi libertas, quae apud gentem vestram nunc 
valet, facultatem affert vobis maiorem, ut ea praestetis quae de 
apta ratione studiorum commendavimus. — Ad haec praecla- 
rum quoque adiumentum paratum est in clericorum Collegio, 
quod Romae, commodo Americae meridionalis, Pius IX De- 
cessor Noster fel. rec. condendum curavit, quodque Nosmetipsi 
provehere studuimus valdeque fovemus. Expectationem vero 
exitus felicius in dies complet: satisque est commemorare, ex 
ipso vestro numero, Venerabiles Fratres, nonnullos censeri quos 
habuisse alumnos iure idem Ephebeum laetatur. Iuverit ergo, 
et auctores praecipue sumus ut, quos egregiae spei adolescentes 
habueritis Romam formandos mittatis, iisdem postmodum qua 
ad docendum qua cetera ad munia commode usuri. 


Vix attinet dicere de emolumento, quod vobis in sacra re 
familiae ordinum Religiosorum sunt allaturae. Eas Nos ex pro- 
videntia Apostolica rati sumus ab iacturis praeteritorum tem- 
porum in pristinam institutorum observantiam restituere: quod 
ut e sententia cederet melius, III nonas sept. anno MDCCCXC 
Religiosorum indigenorum domus ut Episcoporum auctoritati 
subessent decrevimus. — In re igitur tam utili ac praestanti 
partes vestras minime defuturas confidimus. Grata quidem ac- 
ciderunt quae propterea transacta iam sunt, curante Venerabili 
Fratre Hieronymo Archiepiscopo Petraeo, Sedis Apostolicae In- 
ternuntio apud reipublicae vestrae Praesides. Quo tamen coepta 
maiores habeant auctus atque optatos ad exitus adducantur, in 
hoc adhortamur strenuam religioni vestrisque maxime gregibus 
operam navetis. Gratulandum interea, Religiosas tum virorum 
tum feminarum familias libenti animo quae a Nobis mandata 
sunt excepisse et ad primaevi cuiusque instituti restitutionem 
sese alacres exhibuisse. 


Ista Venerabiles Fratres, de clero recte formando adhiben- 
doque ad sacra: neque minus industriam vestram rationes fide- 

lium exposcunt. Qua in causa, quod ceteris anteponéndum illud 
est, ut religionis sanctissimae elementa pueri rudesque homines 
apposite doceantur, Curionum sacrorum diligentia assidue exci- 
tata. Tum vero quandoquidem publice licet, Iudi instituantur pue- 
rili aetati erudiendae, ne ipsa, grandi cum fidei rectorumque mo- 
rum detrimento, vel haereticorum, quod usuvenit, adire scholas, 
vel gymnasia celebrare adigatur, ubi mentio nulla catholicae di- 
sciplinae, nisi forte calumniosa, infertur. — Praeterea, quoniam 
consiliis exemplisque mutuis confirmantur animi et ad fortia 
pro religione agenda perpetiendaque inflammantur, merebitis 
idcirco optime de re catholica et publica, si hominibus laicis,, 
iuvenibus praesertim, suasores auctoresque eritis, ut in socie- 
tates christiano instituto coeant. Has crebra Nos hortatione lau- 
da vimus, quippe quae, quum curandis religionis rationibus et 
egenorum utilitatibus promovendis studeant, tum omni ope effi- 
cacitatem minuant earum consociationum, quae publicae cari- 
tatis appellatione abusae, Ecclesiae et civitatis bono valde ad- 
versantur. — Nec vos praetereat, Venerabiles Fratres, quantam, 
hisce maxime temporibus, in bonum in malum sint nactae vim 
ephemerides adsimilesque in vulgus editae scriptiones. Ne sit 
igitur in postremis catholicorum curis, ut his etiam armis in 
christiani nominis defensionem certetur; rite nimirum obser- 
vato Episcoporum ductu, atque integra reverentia quae civili 
debetur potestati. — Denique catholicos omnes meminisse opor- 
tet, hoc maxime Ecclesiae interesse quales in coetum legum- 
latorum cooptentur homines: quamobrem, salvo civilium legum 
lure, eniti universos necesse est, ut tales suffragio communi 
eligant, qui cum studio publicae rei studium religionis probatum 
coniungant. Id autem eo eveniet felicius srsupremae auctoritati 
rem publicam moderanti obsequium singuli deferant, eaque una- 
nimes constantesque persequantur, quae Nos dudum in litteris 
encyclicis de Civitatum constitutione christiana ediximus. 


Ceterum, Venerabiles Fratres, vigeat in vobis caritas ar- 
ctissima et animorum concordia, Uf iiem sapiatis, unanimes, 
idipsum sentientes (1). Cuius rei gratia summopere commen- 
damus, ut inter vos frequenter communicetis consilia, atque epi- 
Scopales conventus, pro locorum intervallis sacrisque muneris 
officiis, saepius iteretis. Adest vobis Apostolicae Sedis Legatus,, 


(1) Philipp, n. 2. 

qui mentem Nostram et consilia vobis aperiat; Nos vero, pro 
paterna qua vos complectimur caritate, ad ferendam studiis 
vestris opem paratos nullo non tempore habetis. 

Caelestium autem bonorum munera, unde ad pastorale of- 
ficium sancte gerendum suppetant vires, Deus perbenigne lar- 
giatur ; eorumque sit auspex Apostolica benedictio, quam vobis, 
Venerabiles Fratres, clero populisque cuiusque vestrum curae 
concreditis peramanter impertimus. 

Datum Romae apud S. Petrum die II Iulii an. MDCCCXCIIII, 
Pontificatus Nostri decimo septimo. 


LEO PP. XIII. 


LITTERAE Sanctissimi D. N. Leonis XIII ad Thomam Coconnier ex Ord. Praedica- 
torum doctorem theologum in Universitate Friburgensi de ephemeride Revue 


Thomiste. 


Dilecte Fili, salutem et Apostolicam benedictionem. — Plane 
congruit cum consiliis Nostris genus tractationis Revue thomiste, 
quam ipse delectique socii instituistis per intervalla edendam. 
Quod enim iamdiu Nos, nec sine fructu, contendimus de chri- 
stianae sapientiae instauratione, eo demum spectat ut veritati, 
per haec tempora graviter afflictae, consulatur: ex quo, non 
solum ad recte intelligendum, sed etiam ad recte agendum pen- 
dent momenta maxima. Quapropter cum Fide, quae veritas est 
divina, conciliare ingeniosorum studia, per eamque ipsam hu- 
manas, quotquot sunt, disciplinas quum ab erroris labe tutari, 
tum ad veram progressionem munire, hoc magnae quidem 
praestantiae est opus, nec minoris utilitatis. Feliciter autem iis 
succedet, qui Aquinate magistro uti sapientissimo, doctrinam 
eius scrutentur intimam, deducant sinceram, accommodate ex- 
ponant: ipse enimvero et principiis et philosophandi ratione mire 
valet ad causas omnes illustrandas, dirimendas, vel si perarduas 
temporum cursus adduxerit. — Non paucos in hac elaborantes 
palaestra conspicere magno Nobis est gaudio: vosque ipsos 
egregio illorum numero adiunctus scripta varia testantur ex 
ordine e vulgata; quae summo a vobis obsequio exhibita libenter 
accepimus. Nihil profecto neque Nobis acciderit gratius neque 

doctrinae sanae opportunius, quam si, vestra pariter opera, 
humanae veritatis origo ex veritate divina atque necessaria inter 
utramque connexio in medio emineat: ita videlicet, ut, suspi- 
cionibus sensim dimotis, crescant erga Fidem et reverentia et 
studia doctiorum. Communis porro veritatis causa, in qua labo- 
res vestri versantur, omnino postulat foederata cum similibus 
defensoribus arma animosque concordes; quod vos, adiuvante 
Deo, alacres omni tempore praestituros pro certo habemus. Ad 
ipso praesidia optima accedant aeque tibi, dilecte fili, qui operi 
praees, atque ceteris in idem adscitis: ea Nos, Apostolica bene- 
dictione effusa, singulis imploramus. 

Datum Romae apud S. Petrum die 12 Iulii anno 1894, Pon- 
tificatus Nostri decimo septimo. 


LEO PP. XIII. 

EX S. CONGREGATIONE CONCILII 


-V. 





FIRMANA 


POSTULATUM CIRCA RESIGNATIONES! BENEFICIORUM 


Die 20 lanuarii 1894. 
Per summaria precum. 

COMPENDIUM FACTI. In relatione status Ecclesiae Firmanae 
exhibitae S. C. C. sub die 19 Decembris, an. 1892, sequens 
habetur capite IX, primum Postulatum. 

« Ex Constitutione Gregorii XIII, Humano vix iudicio 
praescribitur quod resignationes beneficiorum (quae fiant in 
Ordinariorum manibus) intra tres menses publicatio fieri de- 
beat modo et forma in eadem Constitutione praestita, nempe 
tum in Ecclesia Cathedrali, tum in Ecclesia Beneficii, dum 
frequens populus ad  missarum.... solemnia | convenerit. Finis 


huius praescriptionis, ceu notant Canonistae, est ut auferantur 

fraudes et gravia incommoda vitentur, quae ex occultis be- 
neficiorum resignationibus oriri possunt; et praesertim ne 
resignantes remaneant in beneficiis exercentes actus iurisdi- 
ctionis inválidos vel fructus indebite percipientes. 

« Iamvero dubium exoritur an huiusmodi publicatio, eo 
modo peracta, quem sub nullitatis poena citata Constitutio 
praescribit, necessària sit etiam in beneficiorum parochialium 
provisione, quorum resignado et collatio, saltem in mea Ar- 
chidioecesi, satis evulgatur et publica fit, quin servetur ille 
modus supra expressus, imo forsan»multo melius et effi- 
cacius, quam in Constitutione Gregoriana statuitur, evul- 
gatur. 

« Vacante namque parochiali Ecclesia, etiam per renun- 
ciationem, fit concursus, nedum mediante expeditione edi- 
ctorum quae affiguntur ad valvas, tum Ecclesiae metropoli- 
tanae, tum ecclesiae vacantis, sed ope literae encyclicae, 
typis editae, ad omnia oppida Archidioeceseos mittendae, in 
qua vacatio ecclesiae et causa vacationis exprimitur. Expe- 
dita autem infra mensem, a renunciationis acceptatae die 
computandum, Bulla novae provisionis, haec quando neopa- 
rochus possessionem adipiscitur publice legenda est a Can- 
cellario in Ecclesia antequam ritus possessionis compleatur. 
Et quoniam nunc gubernium differt ad plures menses regium 
placet* facile accidit, ut haec neoparochi possessio, nedum 
ad tres, sed ad sex menses differatur. Stante igitur hac evul- 
gatione, finis Constitutionis Gregorianae certo obtinetur, licet 
non servetur adamussim modus in ipsa statutus. 

« Quod si pubblicatio foret intra Missarum solemnia in 
Metropolitana, ad quam utpote haud commodi accessus pau- 
cissimi conveniunt, publicatio solis fere deserviret Capitu- 
laribus. — Verum cum de validitate collationis ecclesiarum 
agatur, cumque clausulae Gregorianae Constitutionis seve- 
rissimae sint, peto humiliter ab EE. V V. an exposita praxis 
retineri possit ; et quatenus modus publicationibus a Gre- 
gorio praescriptus etiam pro beneficiüs parochialibus sub nul- 
litatis poena taxative servandus sit, ac ideo invalidae di- 

cendae sint collationes hactenus factae, et quatenus ita sit, 
oro obtestorque EE. VV. ut dignentur easdem sanare ». 


Disceptatio Synoptica 


Quoad quaestionis meritum haec animadversa fuerunt. 
Romanorum Pontificum maxima semper fuit sollicitudo circa 
beneficiorum resignationes ne redolerent haereditariam succes- 
sionem, neve alias quamplurimas tegerent simoniacas fraudes. 
In specie quoad beneficiorum resignationem ex Reg. 35 Cancel- 
lariae, ex S. Pii V Constitutione - Sanctissimus - ac praecipue 
ex Const. Gregor. XIII - Humano vix iudicio - nonis Ianua- 
rii 1783, solemniter confirmata a Benedicto XIV const. - Ec- 
clesiastica - 15 Iunii 1746; statuitur ut beneficii resignati 
collatio non fiat sine solemni publicatione, sub poena nullitatis. 

Gregorius XIII in Constitutione cit. determinavit in specie 
modum publicationis a Regula Cancellariae et a divo Pio V 
generatim praescriptum ; et statuit quod ipsa publicatio in 
cathedrali et in Beneficii Ecclesia vel ecclesiis, si in pluribus 
illud sit, fiat ubique, dum frequens populus ad Missarum 
solemnia convenerit. Quod si ecclesia est ruralis, praeter 
publicationem in cathedrali fiat eadem in parochiali, intra 
cuius limites consistit. Dicta publicatio debet fieri palam 
omnibus Litteras Apostolicas exhibendo, claraque et intelli- 
gibili voce pronunciando resignationem seu cessionem huius- 
modi ac beneficii qualitatem et invocationem, nominaque et 
cognomina resignantis seu cedentis ac illius in cuius favorem 
gratia huiusmodi facta est. Suam dispositionem Pontifex hisce 
sanctionibus munit « Ceterum modus et forma hic tradita 
semper et ubique debeat observari, nec alia vel aequipollens 
ullo modo admitti in omnibus huiusmodi resignationibus, ces- 
sionibus et retrocessionibus de quibuscumque Ecclesiis. . . . 
Quod si quicquam praedictorum omnium omissum fuerit, di- 
ctis terminis, ut cuicumque praescripti sunt, elapsis, omnes 
dispositiones et gratiae resignatorum et cessorum beneficio- 
rum ac iurium huiusmodi, cum omnibus inde secutis sive de 
pacificis sive de litigiosis, sint irritae et inanes, nullaque 

alia gratia super huiusmodi beneficio, sive iure. cessio, iis 
quibus concessa fuerit, suffragetur, sed ipsi tales inhabiles 
et incapaces sint ad huiusmodi beneficia sic resignata et cessa, 
quandocumque obtinenda, illaque sive iura ab ipsa statim 
prima resignatione vel cessione etiam si illae, alias nullae 
et invalidae essent vacavisse et vacare censeantur eo ipso, nec 
resignantibus seu cedentibus si postea iii sua possessione re- 
maneant, constitutiones de annali et triennali possessione, nec 
praesumptae aut tacitae retrocessiones, etiam propter diu- 
turnam continuatae possessionis huiusmodi tolerantiam nec 
omnino aliud ius vel beneficium ullo tempore suffragetur, 
sed ipsa beneficia siveiura sic a principio vacantia, a Sede 
Apostolica praedicta dumtaxat impetran valeant et concedi. 

In propositam quaestionem animadvertendum est, ex citata 
Bulla decretorie excludi publicationem aequipollentem in qua 
confidebant postulans Ordinarius, nam Pontifex ait, non ad- 
mitti, praeter a se constitutam, aliam formam publicationis, 
aequipollentem. Ceterum ipse scopus Gregorii XIII in cit. 
Const. fuit determinandi ad speciem modum fpublicationis, 
quem sui praedecessores indeterminatum reliquerant. Unde 
consequitur taxative ad validitatem servandam esse formam 
ab hoc Pontifice ordinatam. Innumerae extant S. R. Rotae 
decisiones hoc confirmantes. 

Nec potest recurri ad praescriptionem, saltem ordinariam, 
pro beneficiis resignatis absque praescriptis solemnitatibus 
collatis, quia Pontifex nominatim aufert beneficium regulae 
Cancellariae, annalis et triennalis possessionis. 

Ultimum perfugium esset, probare Pontificis Bullam in 
certa provincia non fuisse promulgatam vel saltem extitisse 
contraria consuetudine abrogatam. At utrumque perfugium 
videtur prohibere Parisius Flaminius qui celebres exaravit 
commentarios in hanc Bullam Greg. XIII in suo tractatu 
« De resignatione Beneficiorum » probans in lib. II, quaes. 9, 
hanc legem Romae promulgatam fuisse ea intentione, ut iuxta 
stylum Curiae promulgata legitime haberetur pro universo 
orbe. Ait etiam non posse dici usu non receptam, quia con- 

trarium constat ubicumque rigorose servari ut argumentatur 
sub num. 26 dic. q. 

Verum ReifFenstuel fit. 9, lib. 1 cum Garcías de Bene- 
ficiis, Part. IV, cap. 3, n. 269 notat Gregorianam consti- 
tutionem quoad huiusmodi publicationes non esse ubique usu 
receptam : item asserit Schmalzgrueber, fit. 9, lib. 1l, et 
ei. Santi in eod. tit. hanc opinionem non reiicit. Quamobrem 
in casu particulari oportet apertis probationibus demonstrare 
Gregorii XIII constitutionem in desuetudinem abiisse. Aliunde 
non posset omnino improbari talis consuetudo quasi corru- 
ptela iuris praesertim moderno tempore, ob immutatas con- 
ditiones. 

In casu, quamvis, nisi contraria probetur consuetudo, 
debeat dici, invalidas extare et nullas huiusmodi beneficiorum 
collationes, tamen forsan posset recurri pro nonnullis colla- 
tionibus ad sanationem praescriptionis extraordinariae ; nam 
Pontifex solummodo exclusit ordinariam annalem et trien- 
nalem praescriptionem ex regulis Cancellariae et extraor- 
dinaria iuris remedia et beneficia non censentur ablata nisi 
expresse excludantur, eo magis quando nonnulla ordinaria 
taxative exclusa sint. Unde, uti refert Flaminius Parisius 
in 1. cit, quaest. 6, n. 76, seq. S. Rotae decisiones exclu- 
dentes beneficium praescriptionis ad sanandas collationes be- 
neficiorum resignatorum non legitima praemissa publicatione 
loquuntur de ordinaria praescriptione. 

Quia quaestio est de lege irritante puto opportunum re- 
ferre haec verba Emi D'Annibale Summ. Theol. Moral. 
P. primaj Proleg. Tract. lll | Cap. IL De legibus in 
specie n. 213, ubi loquens de forma et solemnitatibus actuum 
in legibus irritantibus haec habet: « Porro haec omnia sunt 
introducta ad fraudes apprime remo vendas, et leges huius- 
modi fraudis praesumptione nituntur. Quaestio igitur, ni 
fallor, haec est, utra sit haec praesumptio ; facti an periculi ; 
nam plures (quasi facti), si fraus revera defuit ratum putant 
quod actum est; plures alii (quasi periculi) irritum semper. 
Sententia utraque gravis; quocirca alii possessori favendum 

putant quoad iudex fori exterioris sententiam dixerit; et iure 
prorsus ». Sententia declaratoria in casu non solum a iudice 
lata non est, sed est maxime dubia ob praeiudiciales quae- 
stiones dissolvendas, nempe an decurrerit extraordinaria prae- 
scriptio et an de facto in Dioecesi, de qua agitur, sit con- 
traria consuetudine abrogata lex irritans. Quamobrem ma- 
xime possessoribus favendum est. 

Quoad illam Episcopi incidentem quaestionem, nempe 
nunc adamussim Gregor. XIII constitutionem servari non 
posse iubentem, citra montes, intra tres menses a die pro- 
visionis computandos beneficii possessionem capiendam esse, 
quia gubernium ad plures menses differt regium placet; 
facili negotio resolutio videtur repetenda ab illo principio 
« legitime impeditis tempus non currit » quod principium 
etiam huic materiae applicari diserte probat Flaminius Pa- 
risius 1l. cit. quaest. 13. 

Quapropter ab aequitate et prudentia EE. V V . videtur 
sperare posse Episcopus quoad praeteritum sanationem, sal- 
tem ad cautelam huiusmodi factarum collationum ; quoad 
futurum executuram Gregorii XIII sapientissimam constitu- 
tionem, dummodo illi non constet de contraria legitima con- 
suetudine. 

Quibus-praenotatis, quaesitum fuit quodnam esset dandum 
responsum postulato. 

RESOLUTIO. Sacra Congreg. Concilii re discussa sub die 
20 Ianuarü 1894, censuit sequens dare responsum : Pro 
gratia sanationis, iuxta petita quoad praeteritum, f acto verbo 
cum SSmo ad cautelam; quo vero ad futurum servetur 
rescriptum . Constitutionis Humano vix iudicio. 

Ex QuiBus coLrLrcEs I. Resignationes beneficiorum, quae 
fiunt in manibus Ordinariorum, subiiciendas esse modo et 
formae praestitutis a Gregorio XIII in Constit. Humano vix 
iudicio, ut eliminentur fraudes simoniacae conventionis, et 
incommoda quamplurima. 

II. Modum et formam a Pontifice traditam ubique et 
semper observari debere, exclusa in huiusmodi resignatio- 


14 FIRMANA 
nibus, qualibet aequipollenti publicatione sub poena nulli* 
tatis. 

III. In themate videri non fuisse, per contrariam con- 
suetudinem, abrogatas huiusmodi dispositiones  pontificias, 
ita ut adhuc permaneant in suo robore, et omnino obser- 
vandas esse. 


(Q«^-2^M^R^ 





UTINBN. 
DECIMARUM ET UNIONIS 


Die 20 lanuarii 1894. 

Sess. 25 cap. 12 De reform. 

COMPENDIUM FAcTI. Haec controversia primum amplissi- 
mo Ordini Vestro proposita in plenis comitiis diei 25 Iu- 
lii 1891 sub dubio: « An sententia Curiae Archiepiscopalis 
utinensis sit. confirmanda vel infirmanda in casu; decisa 
fuit decreto : « Sententiam esse confirmandam et ad men- 
tem. Mens est, ut attenta obligatione |. Capituli pendendi re- 
ctoribus | Ecclesiarum | congruam pro — honesta substentatione, 
Archiepiscopus referat de statu activo et passivo  quartesii 
et nov alium » (1). 

Cum Ecclesiarum Parochialium rectores non acquieverint 
huic sententiae, petierunt et obtinuerunt novae audientiae 
beneficium; unde causa iterum S. C. C. proposita fuit die 
28 Ianuarü 1893, sed non fuit definita quia ad petitionem 
Parochorum concessum est - Dilata. 


Disceptatio Synoptica. 


PAROCHORUM DEFENSIO. Defensor breviter enarratis initiis 
capituli Utinensis, concludit certe usque ad celebre Patriar- 
chae Barbari decretum, eidem Capitulo nullum ius tributum 
fuisse in institutionem Vicariorum Curatorum, quia praeser- 
tim non habebantur vera beneficia parochialia. 


(1) Recole Vol. XXIV, 224 et seq. 

Postea insistit in decreto Vicarii Martini an. 1446 quo* 
ait, ob necessitatem curae animarum impendendae fidelibus 
admodum numero auctis et degentibus in regione imminen- 
tibus pluviis et aquarum inundationibus exposita, constituit 
quatuor alias Ecclesias pro administratione Sacramentorum. 

Dein memorata Patriarchae Grimani deliberatione con- 
stituendi eadem de causa veras Parochias in obsequium de- 
cretorum  Tridentinorum, interpretatur decretum Patriarchae 
Barbari an. 1595 constitutivum Parochiarum, adhuc existen- 
tium et concludit, Patriarcham erexisse Parochias vere di- 
stinctas et independentes a matrice. 

Et hoc probat quia Patriarcha, ad ostendendam necessi- 
tatem constituendi novas Parochias, iisdem fere verbis usus 
est, quae a Vicario Martino fuerant prolata: « Magnitudine 
loci... tantus populus... in capite Civitatis... inspecta itineris 
distantia etc. » et a Patriarcha Grimano: « quella Città che 
per esser ella moltiplicata in. gran numero di persone, et 
non bastando perció una Chiesa sola alla cura spirituale di 
tutta ». Cum itaque, inquit, omnes in unam eamdemque 
sententiam, et quidem longo temporis intervallo conspirarent ; 
sole clarior apparet ea omnia adfuisse, quae a Conc. Tri- 
dentino requiruntur, pro novarum Paroeciarum erectione, ex 
cap. IV, sess. XXI. 

Et relatis et examinatis ad demonstrandam veram no- 
varum Parochiarum erectionem aliis verbis dicti decreti, 
denique defensor citat haec verba: « Tandem vero aliquando 
favente Dei gratia... distributionis paroeciarum bono, prae- 
fati Conc. Trid. Decretum executi universam Civitatem in 
Octo partes, idest in octo parochias dividendam ac distribu- 
endam duximus, ut praesenti Decreto distinguimus, divisam 
distinctamque pronunciamus », et deducit haec verba claris- 
sime exprimere territorii Utinensis divisionem in plures di- 
stinctas parochias; revera, ait, in ipothesi qua iam Paroe- 
ciae existérent, et tunc non ageretur nisi de constitutione 
seu assignatione finium, in hoc casu Paroecias iam existen- 
tes nominare omnino debuerat in ipso Decreto, et fines im- 

ponere. Sed contra, quum aliae Parochiae non exstarent, 
praeter Matricem, sequitur quod verba decreti: « divisa, 
distincta in octo Parochias » accipi nequeant nisi in sensu 
Conc. Trid. Cap. IV, sess. X XI, idest de vera et propria 
erectione novarum Paroeciarum. 

Citat etiam Orator haec verba celebris decreti: « Inhi- 
bemus autem omnibus et singulis parochis et Curatis et 
cuiusvis gradus Sacerdotibus, curam animarum quocumque 
nomine ac titulo, apud aliquam Ecclesiarum parochialium, 
seu Curatarum in dicta Civitate exercentibus, sub poena 
suspensionis a divinis, et aliis arbitrio Nostro, iuxta trans- 
gressionem irremissibiliter infligendis, ut quisque suis limi- 
tatis finibus contineatur, neque terminos parochiae, excepto 
casu necessitatis, transilire et confundere audeat ». Et anim- 
advertit quod, velint, nolint adversari, in illis relatis 
verbis: « cuiusvis gradus Sacerdotibus » intelligere non po- 
tuit, nisi canonicos eorumque Decanum. Enim vero, cum 
ceteri Parochi aequales essent inter se, et gradus vel digni- 
tates non essent nisi penes Capitulum, providere voluit Pa- 
triarcha, ne ipsi Canonici et Decanus manus mitterent in 
alienam segetem, sicut postea apertius declaravit ipse Pa- 
triarcha. 

Erectionem novarum Parochiarum probat patronus etiam 
ex subsequentibus ipsum decretum quia, eadem die, qua prae- 
fatum decretum sancitum fuit, Cancellarius patriarchalis in 
Camera audientiae publicavit, praesentibus decem canonicis 
et Decano, nec quisquam ex eis aliquid in. contrarium  op- 
posuit; nec non ex publicatione eiusdem decreti facta, con- 
vocatis omnibus patribus Prioribus, Custodibus, Vicariis ac 
Praesidentibus monasteriorum, ut parochias noviter erectas 
omnino revererentur earumque iura non usurparent, prout ex- 
plicite loquitur actus publicationis. 

Quia adversarii contra haec facta et alia a Parochorum 
patrono citata, obtrudunt Barbari decretum anni 1597 con- 
firmantis canonicorum ius in institutionem Vicariorum Cu- 
ratorum, hic patronus movet dubia quoad authenticitatem 


UTINEN. 17 


decreti an. 1597, auctore quodam Sac. Prof. Aloysio Fabris, 
Praefecto Archivii archiepiscopalis utinensis, sed maxime 
adurget aliud decretum anni 1606 eiusdem Barbari correcti- 
vum prioris, quo, « inhibuit dicto capitulo quemcumque etiam 
levissimum actum iurisdictionis spiritualis, nisi ostendat pri- 
vilegia, et immemorabilem consuetudinem ». 

Deveniens vero Defensor ad quaestionem de decimis seu 
quartesiis, dicit quod nihil melius facere potest, quam quod 
argumentum istud a sententia ipsius Patroni Capituli in- 
choare. Unde cum ipse in eius novissimo Restrictu, dicat : 
« retenta nostra thesi, quod nulla unquam interfuit dismem- 
bratio veteris et unicae paroeciae, consequens est, ut ius 
percipiendi quartesium semper remanserit penes Capitulum, 
unicum parochum totius civitatis » ; retenta e contra thesi 
quod revera adfuit vera dismembratio, ex canonica erectione 
septem novarum Paroeciarum ad tramitem S. Conc. Trid., 
consequitur, ut ius percipiendi quartesium transierit in unum- 
quemque Parochum, in proprio territorio. Quapropter, per- 
git patronus, cum animarum cura totius civitatis in octo 
partes, seu Parochias divisa fuit, pleno iure, ex primaeva 
institutione, ius percipiendi Quartesium in singulos Paro- 
chos transivit. Hoc ex iustitia, ex iure naturali et communi, 
ex decreto Conc. Trid. Cap. IV, sess. XXI: nam: « dignus 
est operarius mercede sua » — et « qui sentit onus, sentire 
debet commodum ». 

Ultimo loco advertit Orator quod, in novo Summario 
Capituli, refertur schedula expensarum annualium Capituli, 
quas expensas ad summam libellarum 25,164,91 ascendere 
asseritur. Sed contra, ex testimonio Fisci, diei 13 Februarii 
elapsi anni, habetur quod: « Dalla denunzia 12 Dicembre 1871 
« risultano i seguenti pesi annui, che stanno a carico delle 
« rendite di Manomorta del Capitolo Metropolitano di Udine, 
« Totale lire 8,072,24 ». Nec ullo modo retinendum est ad- 
notat, Capitulum minorem summam expensarum denunciasse 
Fisco; etenim ad hoc tendit denuntiatio onerum, ut servata 
proportione, exoneretur quis a solutione tributorum. Unde 

absurdum esset existimare, quod Capitulum minus quam 
unam tertiam partem onerum denuntiasset Fisco. 

Ex alia parte Parochorum patronus demonstrare nititur 
eorumdem congruam omnino miseram esse et admodum in- 
feriorem a Canonicis denunciata ex syndici utinensis atte- 
statione. 

Ex testimonio vero Fisci et Syndici statum Capituli 
oeconomicum, detractis oneribus, refert Patronus, computari 
ad libellas 38,823; provectus autem s praebendarum paro- 
chialium detractis oneribus attingere summam libellarum 
2,404: unde, concludit, plus redituum percipere unumquem- 
que Canonicum, quam 8 Parochos in unum collectos. 

Quibus praenotatis favore tantum Parochorum, quum ul- 
teriora documenta Capitulum non adduxerit, propositum fuit 
diluendum 


Dubium 


An sententia | Curiae — archiepiscopalis | utinensis sit. con- 
firmanda vel  infirmanda | in casu. 

RESOLUTIO. Sacra C. C. re disceptata sub die 20 Ianua- 
ri 1894 censuit respondere : /n decisis, dempta mente, at- 
tentis. noviter deductis et amplius. 





OVI». 


VARSAVIEN. 


DISPENSATIONIS MATRIMONII 


Die 24 . Februarii 1894. 
Sess. 24 cap. IB De ref. 
COMPENDIUM rACcri. Ioseph Ciesielski domo Nowy Devor, 
in dioecesi Varsaviensi, brevi nuptiali tractatu praemisso, 
dum 29 aetatis annum ageret, matrimonium die 31 Maii 1891 
in pago Stara-Rawa contraxit cum Maria Zakrzewska, 
19 annos nata. At non par erat sponsorum ingenium ; quo- 
niam vir, ceu unanimiter ferunt, pietati ac interiori vitae 

deditus, quidquid illecebrarum sensuum sapit in praesenti ex 
corde aversatur; mulier e contra ab his non abhorret, imo 
quum 17 annorum esset, a perverso quodam homine illius 
simplicitate abutente, seducta fuit, ac ex eo infantem habuit, 
qui tamen brevi mortuus est. 

Ioseph votum castitatis emiserat ante nuptias, quod qui- 
dem in matrimonio servare volens, tribus ante nuptias heb- 
domadis, conditionem posuit Mariae, in castitate, tamquam 
frater cum sorore, vivendi. Maria coeco amore capta atque 
dissolutionem sponsalium timens, despexit exhortationes D. Suf- 
fczynska, ac quaecumque obstacula, et assensum praebuit, 
sed ut ipsa nunc asserit, ficte, aliter in corde et mente sen- 
tiens, sperans 'hanc conditionem non diu post nuptias dura- 
turam esse. 

Vix initis nuptiis, mulier, maritalis vitae consortium 
aggressa, sponsi domum profecta est, ibique mensem circiter, 
quamvis non continuum, cum viro suo transegit, nunquam 
tamen, ut videtur, eodem lecto neo-coniuges usi sunt, nec 
ulla amoris signa inter eos intercesserunt. 

Quo tempore elapso vir separatum mulieri conduxit do- 
micilium, et licet ipsa aliquoties in palatio dominae Obeka, 
cui famulatum praestabat, pernoctaverit, ubi et maritus, seor- 
sum tamen et in tabulatis superioribus una cum ceteris an- 
ciliis. Hac de causa Maria aegrotare coepit; losephus vero 
coniugaliter cum ea vivere nolens, Mariam adduxit, ut eum 
omnino desereret, quod de facto die 11 Novembris anni 1891 
accidit. 

Paucis elapsis diebus, Maria Archiepiscopum Varsavien- 
sem adiit, dissolutionem matrimonii sui cum Ioseph Oiesielski 
contracti, ex capite impotentiae viri, quam suspicabatur et 
nonnulli asserebant, expostulans. 

Archiepiscopus iudicium instituit, et processu iudiciali 
formiter peracto, acta publicavit. Procurator actricis ex 1is- 
dem edoctus, conventum Oiesielski impotentia haud laborare, 
nihilominus copulam carnalem minime attentasse, ob votum 
perpetuo servandae castitatis, iam ante emissum, petivit ut 

huiusmodi processus acta ad Sedem Apostolicam mitterentur 
pro gratia dispensationis super matrimonio rato et non con- 
summato obtinendae. 


Disceptatio Synoptica. 


VOTUM CANONISTAE. EX narratione, ait, factorum in pro- 
cessu pronum est colligere quod casus iste ordinarios huius 
generis petitionum tramites egrediatur, in quantum momenta 
rationum ad iudicium efformandum potissima in aliis causis, 
hic deficiunt omnino. Integritas physica mulieris, argumen- 
tum fere certissimum non consummationis, hic non habetur 
quia violata fuerat ab alio in prima iuventa; neque impo- 
tentia ex parte viri; quae praetensio, si unquam allegata, 
testimonio Peritorum plane exploditur. Impotentiae perpetuae 
nulla signa invenerunt hi, nullamque impotentiam admitten- 
dam declarant, nisi forsitan aliqualis a mulieribus aversio, 
nata ex onanismo, cui, cum iunior esset, deditus fuit Iose- 
phus. Verum et haec problematica sunt, parvumque habe- 
bunt valorem in determinanda istiusmodi controversia. Re- 
manent tantum depositiones testium, et quidem in re, quae 
testes oculares vix patitur, et praesumptiones his innixae, 
ad evertendam praesumptionem iuris et de iure in contrarium. 
Ex altera autem parte multi testes sunt « omni exceptione 
maiores » et omnes, omnino optimae sunt indolis. Personae 
sunt honestae, religiosae, quae Sacramenta frequentare solent. 
Insuper testes septimae manus unanime proferunt testimo- 
nium religionis et summae veracitatis, tum Mariae, tum Io- 
sephi, ita ut mirum non sit, et Theologum et Canonistam 
Curiae Varsaviensis, post acutam discussionem totius proces- 
sus, in eam opinionem ivisse quod matrimonium consumma- 
tum non fuerit; quam sententiam fateor me quoque amplecti, 
licet conscius sim, difficultates quae moveri possunt adversus 
hanc conclusionem, admodum graves esse. 

Ceterum, reliqua in processu omnia ad normam Constitu- 
tionis Benedictinae rite sunt peracta, ita ut absque mora, 

possumus quaestionem capitalem aggredi, utrum scilicet ma- 
trimonium Iosephi et Mariae inconsummatum remanserit. 

Id imprimis constanter affirmant coniuges ipsi sub iura- 
mento in confessionibus suis iudicialibus. Immo Iosephus vo- 
tum castitatis iam antea emiserat. Neque figmentum est hoc, 
intuitu Processus, excogitatum, nam testatur se ante nuptias, 
de hac re duabus saltem personis loquutum fuisse. 

Ceterum confessio coniugum etiam iudicialis , quamvis 
unum constituat ex probationum in causis matrimonialibus 
generibus; non statim vim probandi habet; immo ipsa sola 
et per se omni vi saepe caret, ob periculum collusionis inter 
ipsos. Expendenda igitur est et conferenda cum sanae cri- 
tices regulis, et ceteris probandi generibus, ut pateat, an 
pro veritate, an vero ex collusione, rerum circumstantias 
exponat. Verum ex altera parte, testimonium a iure suspe- 
ctum , non eo ipso in iure habetur ut falsum ; hoc infertur 
-x Instructione S. C. C. 1840 et cap. Literae Vestrae De 
Frigid, et Malef. examen enim septimae manus seu propin- 
quorum septem ab utraque parte, eo unice tendit, ut reli- 
gione et honestate coniugum stabilitis, comprobetur veracitas 
confessionis. 

Sane Cosci, qui hanc materiam egregie tractat, De Se- 
paratione tori lib. 1, c. 16, tradit: « Probationem non con- 
summationis facere possunt testes qui deponunt quod coniuges, 
contracto matrimonio.... coram aliis personis semper perman- 
serint, isque videntibus se separaverint ^ eoque magis si 
eorumdum testium depositioni accedat assertio utriusque con- 
iugis, iuramento firmata, quae pariter matrimonii consum- 
mationem excluderet ». Et inferius n. 22: « Omnem fidem 
merentur (coniuges) si illorum assertio coadiuvetur a testium 
depositione, cohabitationem excludente ». Immo, idem prae- 
clarus scriptor affert Card. De Luca De Matrim, diss. 2, 
n. 16, et S. Rota Decis. 101, n. 5, ut ostendat, quomodo 
in certis quisbusdarn circumstantiis, depositio coniugis, prae- 
sumptionem violentam iuris et de iure destruere potest, et 
revera destruxit. Verba Rotae sunt: « Licet enim praesum- 

ptio sit violenta et iuris et de iure, tamen admittit proba- 
tionem in contrarium ex confessione in praeiudicium ipsius 
confitentis ». Praesumptio in casu Rotae fundabatur in eon- 
dormitione lulii cum Olympia per tres noctes in eodem lecto, 
qua maior vix excogitari potest, et nihilominus cum circum- 
stantiae ostenderent confessionem fuisse probabilissime ven- 
dicami, praevaluit ipsa contra praesumptionem violentam iuris. 

Revera in casibus similibus circumstantiae, quaecumque 
sint, non valent certitudinem producere metaphysicam ; in 
certitudine morali seu in gradibus probabilitatis oportet ab- 
solute et necessario, ut res tota agatur ; proinde licet inferre, 
possibilem esse gradum aliquem probabilitatis qui certitudini 
morali aequivaleat, qui propterea sufficiens foret factum quod- 
vis sustinere adversus praesumptionem contrariam etiam vio- 
lentissimam. 

Minus violenta est praesumptio in casu praesenti. Paucis 
tantum noctibus in eodem cubiculo sponsi simul permansere, 
nequaquam vero in eodem lecto; immo transacta prima nocte 
non videntur fuisse soli relicti per totam primam hebdoma^ 
dam post matrimonium ; et etiam postea, quoties convene- 
runt, circumstantiae, ut videbimus, excludunt consummatio- 
nem; ita ut, si excludatur pro primis coniugii diebus, 
videtur conclusio moraliter certa, eam nunquam locum ha- 
buisse. Quaenam afferri possunt rationes, quae suadent nul- 
lum fuisse commercium carnale inter sponsos primis his no- 
ctibus? Argumentum fortissimum est dispositio Iosephi, sat 
superque demonstrata in antecedentibus, concomitantes et 
subsequentibus suum matrimonium; dispositio nempe conti- 
nentiam semper servandi. Parum ad rem refert utrum in- 
tentio haec ex simplici devotione vel religione exaggerata 
oriatur, seu potius excogitata fuerit ad tegendam impoten- 
tiam suam prout insinuát Maria. Quod interest nobis in 
praesenti est simplex factum huius intentionis, et constantia 
Iosephi in illa servanda. Audiamus testes qui loqui possunt 
de indole et dispositione Iosephi; et primum omnium stu- 
dentem ecclesiasticum Ryniewicy, non solum quia testis est 

omni exceptione maior, sed etiam quia Iosephum iam ab 1884 
noverat. « Ab anno 1884 Iosephum Cielscelium novi in op. 
Nowo Minsk: innotuit mihi in ecclesia ubi quotidie assiste- 
bamus missae, in qua losephus fere quotidie ad S. Commu- 
nionem accedebat, et familiares fuimus. — Persuasum mihi 
est Iosephum esse hominem devotum, moralem, honestumque. 
Neque in re ulla mendacium, nedum periurnum committere 
posse. — Deinde ad rem, amici Iosephi in op. Nowo Minsk 
et Varsaviae degentes admiratione affecti sunt ob matrimo- 
nium contrahendum losephi, quum ipse saepe omnibus se 
nunquam matrimonium initurum esse, si autem müsset, vi- 
cturum cum uxore, ut frater cum sorore dixerit ». Optime 
concordant haec cum iis quae passim ab alis testibus enar- 
rantur de alienatione Iosephi a consortio muliebri — de prae- 
dicta infelici sorte Mariae in matrimonio cum viro huius- 
modi — de titulo S. Iosephi illi a sociis attributo. Constat 
eum virum esse non religiosum tantum, sed rigide talem, 
pharisaicum, ut unus ex testibus affirmat. 

Haec de indole et intentione losephi mire confirmantur 
testimonio matris suae, mulieris apud omnes summae reli- 
gionis et probitatis. 

Nemo non videt quam abnormalia sint haec ad matrimo- 
nium praeliminaria, quam mire probabilem reddant praesum- 
ptionem contra consummationem. losephus in fama erat non 
ordinaria sanctitatis apud notos et vicinos et potissimum apud 
Socios suos in servitio domestico. Et secreto et palam non 
uni sed multis, non una vice sed pluries, protestatus est se 
vitam continentem voluisse servare. Sponsatus vult resilire, 
cum Maria titubantem quoad intentionem servandi castitatem 
se exhibet, et nonnisi accepta denuo hac conditione, sub im- 
pulsu D. SufFczynska ad matrimonium se accingit. Haec 
omnia certissima sunt, testata et contestata in processu, 
quibus admissis, exurget probabilitas maxima non consum- 
mationis, quae cohonestat et confirmat depositionem 1iudicia- 
lem Iosephi. Revera, quis sibi persuadebit, virum pium et 
religiosum in momento temporis, mutasse votum vel propo- 


24 VARSAVIEN. 


situm plurium annorum, renovatum paucis diebus antea? 
Vel si missa faciamus dicta de religione eius, quis credet 
illum obviam iturum ludibrio et irrisionibus amicorum, qui 
certe « Sancto » losepho non parcerent, insidiis muliebribus 
succumbenti, post tot in contrarium repetita proposita? Salvo 
melio EE. PP. iudicio, haec sufficiunt ad infirmandam 
« praesumptionem iuris et de iure » quae oriri potest circa 
cohabitationem coniugum in casu, et insuper confirmant de- 
positiones contra consummationem, non coniugum solum, sed 
et domesticorum palatii, ubi ipsi domiciliati fuere. 

Insuper ex depositione omnium constat Iosephum esse vi- 
rum animi devotissimi ac pii, conscientiae timoratae, immo 
scrupulosae, levis mendacii, nedum periurii incapax. Fatetur 
se iuvenem in vitio secreto misere lapsum, sed conversus, 
ad placandam vindictam divinam, voto castitatis se obstrin- 
xit; huic proposito contribuii forsitan aversio a carnali cum 
mulieribus congressu, qua declarat se semper affectum, quae- 
que ex vitio praedicto oriri potuit, medici opinantur. Votum 
hoc nullatenus celavit. Illud affirmat coram uxore, amicis 
et Iudice Ecclesiastico. Igitur admittendum videtur ut cer- 
tum; et si ad eius pietatem in Deum et conscientiam timo- 
ratam attendatur vix potest credi illum, spreto voto, suum 
consummasse matrimonium. Neque huic conclusioni obstat 
quaedam vacillitas in suis de hac re dictis e. g. quando una 
vice videtur impotentiam quamdam admittere « volunt lupum 
arare » — « quod impossibile est a me exigunt » et aliis 
vicibus « se corde laborare et nolle se morti subitaneae ex- 
ponere », nam praeterquamquod huiusmodi locutiones confir- 
ment factum « non consummationis » facile reconciliantur 
cum voto. Ex relatis iam ex processu satis evidens est, mi- 
serunt sponsum pressuras et forsitan graves, subiisse ex parte 
sponsae, et praesertim patronae sponsae « magniflcae » Suf- 
fczynska. In circumstantiis matrimonii contracti probabiliter 
dixerunt, votum parum valere, quum petitionem tantum im- 
pedit, non redditionem debiti, cum salvum remansit ius al- 
terius coniugis. Nil mirum si vir timoratus alias excogita- 

verit excusationis, ut se ex his difficultatibus extricaret. Et 
sic omnia quae circa hoc punctum afferuntur cohaerentia sibi 
sunt, et omnia in unum conspirant, nempe matrimonium non 
fuisse consummatum. 

Quam conclusionem veram esse ex alio capite, scilicet ex 
analisi vel examine periodi temporis quo simul vixere coniu- 
ges. Tum circumstantiae, tum testes excludere videntur pos- 
sibilitatem, moraliter loquendo, consummationis matrimonii. 

Attentis his omnibus et opinione vel fama communi apud 
omnes qui sponsos noverunt de « non consummatione » dif- 
ficile videtur recedere ab opinione iam enuntiata. Verum est 
hic non haberi certitudinem sive physicam, sive metaphy- 
sicam, sed verum quoque est tot ac tanta esse adminicula, 
in circumstantiis omnibus, in testibus numerosis, omnes unum 
dicentes, et nullus cuivis suspicioni obnoxius, ut ex cumulo 
testimoniorum exurgat certitudo moralis summa, qualis re- 
quiritur et sufficit, etiam in causis matrimonialibus, ut con- 
stat ex pluribus SS. CC. decisionibus. 

Primo quaesito igitur respondendum censeo, constare de 
non consummatione matrimonii losephi et Mariae in casu. 

Secundum quaesitum brevi sermone expedire potest, utrum 
causae adsint sufficientes pro impetranda a SS. dispensatione. 

Sicuti hodie extra omne dubium est RR. PP. posse, iusta 
existente causa, dispensare in matrimoniis ratis, certum quo- 
que causam hanc non semper respicere debere « bonum pu- 
blicum » prout antiquitus a pluribus docebatur. Haec opinio 
iam a scholis Theologiae et Iuris exulatur. Eam iam respue- 
bat Caietanus, Opera, tom. 1l, tract. 28, et postea Pigna- 
telli, qui haec habet: « Et licet aliqui velint causam con- 
cernere debere bonum publicum... verior et communior opinio 
est, ut sufficiat illam concernere bonum privatum^ ac priva- 
tam utilitatem ». 7om. IL, Consult. 145, n. 9. Sed nullum 
bonum privatum magis haberi potest, quam certum scanda- 
lum auferre et periculum salutis aeternae. Utrumque habetur 
in casu: Maria 1am deperdita fuit, et ad vitam coniugalem 
anhelat, valde iuvenis adhuc est, et nulla, quod sciatur, in- 

firmitate detinetur. Ex alia parte nulla spes affulget propo- 
situm Iosephi mutandi, praesertim post tot declarationes ab 
ipso, decursu processus factas. Quis ergo non videt, obligare 
Mariam ad hanc unionem infaustissimam, esset simpliciter 
ipsam in periculum incontinentiae immittere? 

VOTUM THEOLOGI. Consultor longam praemisit historiam 
factorum quae matrimonium praecesserunt, et ait: duxi eam 
ante oculos ponere ut ipsa pro se loquatur et dicat omnes 
revera adesse conditiones ad dispensationem a matrimonio non 
consummato obtinendam. De veritate inconsummationis nihil 
dico. Et ex Actis ipsis manifeste ea apparet, et Canonista 
cum Theologo Varsaviae omnia argumenta validissime exhau- 
serunt, ut nihil dicere restet. Aliquid tantum addere velim 
quantum ad causas dispensationis a matrimonio de quo hic 
agitur. 

Si matrimonium ratum non consummatum, initum etiam 
sine conditione servandae perpetuae castitatis dissolvatur, 
tamen iure divino ob propositum unius coniugum observandae 
evangelicae perfectionis, post nuptias factum, quod ecclesia 
restrinxit deinceps ad solemnem in religione approbata pro- 
fessionem, Perrone De matrimonio, t. III, jp. 498; eo magis 
dissolvendum sane esset matrimonium non consummatum, 
quod ob antecedens propositum conservandae perpetuae casti- 
tatis dubie validum sit. Atqui, ni fallor, tale est matrimo- 
nium in causa. R. P. Wernz in IV libro Decretalium de 
iure matrimoniali (Romae, 1890-9] p. 257) habet  « Si 
conditiones de futuro contra substantiam matrimonii... con- 
tractui matrimoniali saltem ab uno e contrahentibus ita ap- 
ponantur, ut deducantur in pactum tamquam pars constitu- 
tiva contractus matrimonialis contractus quantumcumque 
sit favorabilis, caret effectu ipsoque iure naturali et divino, 
est nullus et irritus ». Signavi saltem ab uno, sed teneo et 
Mariam in conditionem consensisse, quamvis speraret eam 
« non diu post nuptias duraturam ». — Sed conditio appo- 
sita a Iosepho sitne contra substantiam matrimonii? R. P. 
Wernz ita explicat ibidem qualis conditio invalidet matri- 

monium: « Quodsi contractus matrimonialis ita celebretur, 
ut ne ipsum quidem ius in corpus mutuo concedatur, aut 
conditio nunquam consummandi matrimonium ad instar cu- 
iusdam conditionis suspensivae vel resolutoriae principali con- 
tractui matrimoniali apponatur, non existit ulla controversia, 
huiusmodi matrimonium non esse validum ». Hic videtur 
esse omnino noster casus. loseph cum Maria matrimonium 
contrahere sibi proponebat « ob hunc solummodo finem, ut 
praeterita eius celaret, ab illecebris huius mundi defenderet » ; 
sub hac unice conditione « ut praetextu matrimonii securius 
suam et Mariae perpetuam castitatem servaret ». Sed au- 
diamus ulterius R. P. Wernz: « Si stipulatio quaedam se- 
cundaria antecedenter principali contractui matrimoniali adii- 
ciatur, qua salvo vero iure mutuo in corpora coniuges re- 
nuntient tantum licito usui illius iuris, sane multi et graves 
auctores etiam talem stipulationern accessoriam et anteceden- 
tem, quantumvis de re in se honeste factam, repugnare sub- 
stantiae matrimonii opinantur, ut Sánchez, Schmalzgrueber, 
Pirhing aliique. At contraria sententia, quam non pauci ex 
adversarüs saltem probabilem esse putant et cui » multum 
probabilitatis « inesse fatetur Benedictus XIV ab aliis viris 
doctis v. g. a Palmieri, Ballerini, Lehmkuhl aliisque merito 
sustinetur ». Si igitur quis contenderet conditionem apposi- 
tam a Iosepho fuisse huius secundi generis, et tunc saltem 
dubium esset de validitate matrimonii. Quod vero loseph 
Mariae aliquando dixisse fertur « si alterutri hoc detrimento 
valetudinis fiat, propositum nostrum mutabimus » nihili est. 
Haec vel transeunter dixit persuasus, ut erat, non posse 
continentiam valetudini obesse, ideoque postea asserenti uxori 
se ob continentiam aegrotare credere noluit; vel eo sensu 
dixit quo deinde: « eam deserere ipsum posse, si libuerit ». 
De conditione absoluta, certa, manifesta ex eius parte nemo 
ex testibus, neque ipsa Maria dubitat. 


Video hic unam fieri posse exceptionem, ita ut non dis- 
pensandum sed potius consulendum foret ut matrimonium 
consummetur, neque ad hoc ut renovetur consensus ad dubii 

matrimonii revalidationem alio necesse esset, neuter enim 
coniux dubium aliquod de matrimonii validitate ob appositam 
conditionem habebat, sufficeret igitur ad revalidationem ipse 
usus matrimonii. Exceptio haec esset. Unus ex medicis in 
relatione sua dicit: « ex dubiis explicationibus censeo, eum 
etiam hoc tempore praesenti onanistam esse forte. — Causa 
non adimplendi debiti coniugalis onanismus antea et proba- 
biliter nunc quoque a Iosepho exercitus, esse mihi videtur. 
Certum enim est I' onanistas difficile a consuetudine rece- 
dere, 2? onanistas abominationem ad actum cum muliere 
naturalem sentire ». — At, certum est etiam T' legitimum 
usum matrimonii optimum esse remedium onanismi, et 2? si 
revera loseph etiam nunc deditus esset huic vitio, sane me- 
lius esset ut dispensantur a voto castitatis. Sed cum cognita 
devotione Iosephi et cum manifesta eius sinceritate, suspi- 
cium medici illius stare non potest. 

His itaque omnibus perpensis, quum de ipsa validitate 
matrimonii possit dubitari, inconsummati vero per utriusque 
coniugis iuratam confessionem morali certitudine probetur, 
quum depositiones testium omnia dicta coniugum confirment 
et omnes circumstantiae temporum et locorum quam minu- 
tissime et accuratissime perpensae sint et in nullo aliqua 
contradictio deprehendatur, quum graves iustaeque causae 
habeantur quae dispensationem exposcerent nimirum : firmum 
propositum viri servandae castitatis quam Deo voverat, amis- 
sio valetudinis uxoris et periculum incontinentiae ; ultimo 
quum uterque coniux conveniat in dispensatione a matrimonio 
imploranda, — « Romam se genibus proficisci, si posset, 
cupere, dicebat maritus, ut divortium obtineret » — consu- 
lendum esse Sanctissimo pro dispensatione matrimonii in causa 
censeo. 

ANIMADVERSIONES DEFENSORIS MATRIMONII EX OFFICIO.  Ab- 
normia prorsus et inverosimilia existimo quae coniuges Cie- 
sielsk1 dictant , ut matrimoniale foedus rite initum die 
31 Mai 1891 abrumpant. Maria, quae actricis partes viro 
suo losepho consentiente sustinet, nullum imprimis denun- 

tiavit matrimonium sive ob suspicatam viri impotentiam, sive 
ob assertam conditionem virginitatis (sic) in matrimonio ser- 
vandae. Sed actorum progressu perspiciens unum et alterum 
impactum impedimentum tenues in auras abire, ad dispensa- 
tionem demum super matrimonio rato et non consummato 
tamquam ad ultimam naufragii tabulam, confugit; quin ta- 
men meliorem ex hoc suam causam faciat, cum de matri- 
monii inconsummatione et de dispensationis causis minime in 
themate constet. 

Re quidem vera pacificum est sponsos a die 31 Maii 1891 
usque ad diem 11 Novembris eiusdem anni vixisse sub eo- 
dem tecto et in eodem cubiculo simul dormi visse. Talem au- 
tem conversationem vehementissimam parere consummationis 
matrimonii suspicionem, imo praesumptionem iuris et de iure 
indubitatum prorsus est. « Nihil enim, ait Glossa in can. 4, 
caus. 3, in iure et omnibus tam exploratum est, quam quod 
ex cohabitatione coniugum non minus est iuris praesumptio, 
matrimonium fuisse consummatum ; non solum inquam iuris, 
sed etiam de iure ». 

Non inficior tamen contra huiusmodi praesumptionem con- 
trarias probationes dari posse: sed quanti ponderis esse de- 
beant, colligitur ex doctoribus, qui uno ore conclamant illas 
vehementes, violentas esse debere. Pignat. to. ], consult. 149, 
num. 1* ibi: « Non consummationem probandam esse con- 
cludentissimis argumentis, imo super abundantibus ». Et S. C. 
in Comen. Matrim. 17 Bec. 1768, postquam docuit ex con- 
iugum cohabitatione non oriri praesumptionem | tantum, | sed 
PLENISSIMAM PROBATIONEM, declarat eam non esse elidibilem 
nisi per contrarias CONCLUDENTISSIMAS PROBATIONES. 

Porro concludentissimae huiusmodi probationes a casu 
exulant omnino: nam nullum virginitatis suae specimen dare 
valet Maria, cum mater iam fuerit ante matrimonium; Io- 
sephum vero nulla prorsus impotentia laborare testantur tres 
periti medici, qui de iudicis mandato eiusdem Iosephi corpus 
perlustraruni. Quibus deficientibus, mulieris nempe virgini- 
tate et viri impotentia, nullo in pretio habeo coniugum con- 

fessionem vel viciniae rame-rem, prouti docuit Coelestinus III 
in Cap. 5 de eo qui cogn., ibi: « Tuae fraternitati respon- 
demus quod propter eorum confessionem tantum vel ramo- 
rem viciniae separari non debent, cum et quandoque nonnulli 
inter se contra matrimonium velint colludere— Rumor au- 
tem viciniae non adeo est iudicandus validus, quod, nisi ra- 
tionabiles et fide dignae probationes accedant, « possit bene 
contractum matrimonium irritari ». Et iure meritoque, quia 
coniuges, testes cum sint in causa propria, excludere haud 
possunt metum collusionis et mendacii; alii testes vero in 
causa vocati quamvis de coniugum honestate et religione fi- 
dem faciant, eorum dictis se credere fateantur, nonnullaque 
adminicula ad id referant, probationem nihilominus, quae 
coarctata appellatur, praebere haud valent, ac proinde nec 
vehementem consummationis matrimonii praesumptionem ex- 
cludere. 

Ceterum decantatam sponsorum religionem et sanctitatem 
minime confirmant facta, quae sequuntur. Mulier equidem 
de seipsa in iudicio testata est: « Tempore nostrae cohabi- 
tationis liberos non habui, sed uno anno ante nuptias infan- 
tem habui qui aliquot mensibus ante nuptias mortuus est ». 
Vir autem deposuit: « Tempore pueritiae meae per aliquot 
annos continuos saepe onanismi reus fui, forte quotidie ». 

Antonina SufFczynska Stara-Rawa de eodem viro iurata 
deposuit quod: « Famuli huius palatii Iosephum esse PHA- 
PJSAICE DE VOTUM me admonebant, atque ante nuptias Mariae 
Zakrzewska eam ex marito tam devoto gaudium non perce- 
pturam esse aiebant, qui ubi eam osculatus esset, ad sacra- 
mentum Poenitentiae accederet... » — « Praeterea admitto, 
eum ab obligatione maritali abhorrere ac verosimiliter esse 
impotentem (?), cum usque ad vigesimum annum  onanista 
fuisset: de qua consuetudine ac peccatis peractae vitae mihi 
et Mariae loquutus est. Dein certa vestigia habeo hanc con- 
suetudinem forte usque ad hodiernam | diem perdurare, ex 
quo sequitur abominatio erga mulieres. Ipse Iosephus semel 
mihi dixit, se inhabilem esse ad immutandam vitae consue- 

tudinem cum uxore, quamquam postea se in alio sensu lo- 
cutum esse interpretatus est ». Peritus medicus Sierpinski 
iudici scripto retulit: « Iosephus Oiesielski confessus est se 
in iuventute (an. 17), per aliquot annos onanistam fuisse; 
ex dubiis explicationibus censeo, eum etiam hoc tempore 
praesenti onanistam | esse forte, tamen non tam frequenter 
passioni indulgere ». Et in iudiciali examine idem peritus 
medicus fassus est: « Multa afferre possum argumenta, EUM 
ETIAM NUNC Onanismum exercere* quam ob rem copulam cum 
muliere adimplere non vult, quod in onanistis fieri solet ». 

Inutile post haec foret de dispensationis causis disputare. 
Obiter tamen animadvertere non praetermittant, quod si lIo- 
seph onanismi vitio deditus adhuc esset, prouti sentit testis 
Antonina Suffczynska Stara-Rawa et medicus Sierpinski, 
melius profecto aeternae et temporali eiusdem Iosephi saluti 
prospiceretur, si ad legitimum matrimonii usum Curia Var- 
saviensis eum hortaretur, dispensato, quatenus opus sit, ca- 
stitatis voto ante matrimonium forte emisso. Atque huc eo 
vel magis insistere puto, quia asserta conditio castitatis in 
matrimonio servandae nullum mihi ingerit dubium de matri- 
monii validitate. Etenim praefata testis Antonina Suffczynska 
Stara-Rawa, de hac re apprime instructa, ita respondit: 
« Maria conditionem mariti solum simulata mente suscepit, 
vim eiusdem non diu post nuptias duraturam esse sperans. 
De qua re mihi aliquoties dixit ante nuptias et ipsa die nu- 
ptiarum, quum ad ecclesiam proficisceretur. Cum Maria, 
vota castitatis etiam in monasteriis emitti nonnisi ad tem- 
pus, donec perseverantia in virtutibus per sat diuturnam pro- 
bationem consequatur, losepho dixisset ; Iosephus Oiesielski 
respondit: Nos etiam tali modo vivere conabimur initio ad 
tempus, et si alterutri hoc detrimento valetudinis fiat, pro- 
positum nostrum mutabimus ». Ex quo patet decantatam 
castitatis conditionem in matrimonio observandae haud respi- 
cere perpetuam abdicationem usus matrimonii, minusque vero 
attingere radicale ius utendi matrimonio. 


Quibus praemonitis, suppositum fuit diluendum 

Dubiam 


An consulendum sit SSmo pro dispensatione a matri- 
monio rato et non consummato in casu. 

RESOLUTIO. Sacra Congr. Concilii, re disceptata sub die 
24 Februarii 1894, censuit respondere : Affirmative. 

Ex QuiBUus corriGEs: I. Non consummationis probatio- 
nem confici posse per utriusque coniugis assertionem iura- 
mento firmatam, et eo magis si accedat testium depositio 
cum iuramento. 

II. Condormitionem coniugum per plures noctes consti- 
tuere praesumptionem consummationis violentam, et iuris et 
de iure; quas tamen destrui posse videtur per confessionem 
probabilissime veridicam, praesertim si confessio sit in prae- 
iudicium ipsius confitentis. 

III. Praesumptionem consummationis in themate minus 
esse violentam eoquod sponsi paucis noctibus soli permanse- 
rint in eodem cubiculo, numquam vero in eodem lecto; et 
cum sint vere abnormalia praeliminaria ad hoc matrimonium. 

IV. Ex quo extat causa iusta pro dispensatione in ma- 
trimonio rato, veriorem et communiorem opinionem esse, hanc 
iustam causam non debere semper respicere bonum publicum, 
sed sufficere si illa respiciat bonum privatum, ac privatam 
utilitatem. 


CASTRIMARIS 


POSTULATUM QUOAD BAPTISMI ADMINISTRATIONEM 


Die | 20 lanuarii 1894. 
Per summaria precum. 


COMPENDIUM FACTI. Episcopus Castrimaris in relatione 
suae Ecclesiae S. C. C. transmissa, haec habet in cap. De 
Postulatis: 

Tertio reperi hac in Dioecesi consuetudinem indulgendi, 
aequis de causis, ut baptisma administretur domi, explendo 

omnes ritus, praecipue apud familias conspicuas. Ego rem 
ad Ritualis legem revocavi; qua id permittitur tantum in 
discrimine salutis infantuli; quo casu permitto ut domi aqua 
tantum tradatur, differendo alias ceremonias ad tempus quo 
puer ad Ecclesiam deferri valeat. Res aeque toleratur ob ino- 
litam contrarium consuetudinem ; proinde exposco utrum sic 
prosequi debeam, vel permittere possim exceptiones, quoad 
alias ceremonias quoque, domi explendas. 


Disceptatio Synoptica. 


CONSUETUDO REPUDI ANDA VIDETUR. Ut aliquid pro rece- 
pto more breviter utrinque animadvertatur, praestat in pri- 
mis recolere quod ex Extravagante | Clement, unie. h. t. 
prohibetur ne baptismus in aulis vel cameris, aut aliis pri- 
vatis domibus conferatur, sub poenis ab Episcopo indicendis, 
sed in Ecclesiis, in quibus sunt fontes ad id specialiter de- 
putati; quod vetitum manet etiamsi ibidem baptizati post- 
ea ad sacrum fontem afferantur, ut consuetae ceremoniae 
ac ritus in ecclesiis celebrentur. Tantummodo in hoc exce- 
ptio duplex est, nempe primo quoad liberos Regum et ma- 
gnorum principum, quibus, si isti petant, potest conferri 
baptismus in eorum domibus, nempe in capellis eorum vel 
oratoriis, aqua tamen de more benedicta. Altera exceptio est 
si infantes absque periculo ad ecclesiam defern nequeant, 
quod periculum a Glossa huius cap. explicatur nedum respe- 
ctu baptizandorum, quando nempe sunt in mortis articulo, 
quam respectu eorum, qui illos deferre deberent ad ecclesiam, 
Ritual. Rom. Be Bapt. cap. 8, $ 3; D'Annibale Sum. lh. 
mor. lib. 3, num. 137 etc; De Angelis Prael lur. can. 
lib. 3; tit. 42 n. 3. 

At vero in themate, si attendantur ea quae Episcopus 
retulit, haud rationes adessent, quae taxative ad veniam in- 
ducendam ex iuris dispositione requiruntur. Re sane vera 
non de necessitate, cui iam a Rmo Praesule provisum est, 
sed de commoditate tantum agi videretur. Neque familiae 
nobilitatem ad ius derogandum sufficere opinarer, cum iuxta 

Acta, Tom. XXVII. fase. CCCXIII. 3 

Glossam in dict. Clement., ac vernorem Doctorum senten- 
tiam, nomine Principum non veniant nisi Principes poten- 
tes, qui regibus aequiparantur. Riganti, in Reg. Cariceli. 42, 
num. 117; Suarez Dist. 31, sect. 2; Rituale Roman, /oc. 
cit.; S. Alph. De Ligorio Theol. mor. lib. 6, num. 118. 

Praeterquamquod Ciernen, et Rit. Rom. extra Ecclesiam 
Regum aut magnorum Principum filios baptizare indulget, 
dummodo tamen id fiat in eorum capellis seu oratoriis ; quae 
oratoria saepe saepius in casibus, quos Castrimaris Ordina- 
rius proponit, profecto deessent; proindeque in his adiunctis 
verendum est ne debitum divinis rebus obsequium praeste- 
tur; et, quod gravius est, ne ansa praebeatur, ut in poste- 
rum quaelibet familia baptismum in suis aedibus fieri prae- 
sumat. 

CONSUETUDO MANUTENENDA VIDETUR. Tandem commemoran- 
dum etiam videtur populi fidem, devotionem quam maxime 
excitare ac augere nobilium baptismata in ecclesiis pompose 
administrata. 

Attamen ex adverso perpendendum est in dioecesi Ca- 
strimaris consuetudinem invaluisse a Praesule facultatem in- 
dulgendi baptismum domi administrandi. Neminem autem 
latet consuetudini tantam vim ex utriusque iuris censura 
inesse, ut scriptae legi aequiparetur. Textus in leg. sine 
script. Instit. tit. de iur. nat. et gent. Peretius in Com- 
ment. Instit. ad dict. leg. Voet in Comment, ad Pandect. 
tit. 1 num. 30; et lib. 3 De praescript. in 6?. Hinc mi- 
rum haud est doctores unanimi consensu tradidisse, quod 
consuetudo praesumere facit titulum de mundo meliorem, 
supponit privilegium, Apostolicum beneplacitum etiam in 
actibus ecclesiae praeiudicium divinique cultus decrementum 
inferentibus, ut post Urbanum VIII in Constitut. Romanus 
Pontifex docet Barbosa De pot. Episcopor. alleg. 25, n. 72; 
Rota in Romana | Oblationum* 25 lanuarii 1725 $ 5; 
S. C. C. in Amnionen. Capellaniae 16 Sept. 17860. 

Neque huiuscemodi consuetudo in dioecesi Castrimaris 
abroganda videretur, dummodo pro subiectae materiae gra- 

evitate eas induat conditiones, tum ratione durationis, tum 
ratione aliorum adiunctorum necessarias in huiusmodi casi- 
bus. Siquidem hisce funestis temporibus, fide deficiente, da- 
mnum bono spirituali puerorum obvenire posset, prout si 
eorum baptismum nimis procrastinaretur; cui accedit etiam, 
attenta praesertim locorum adiacentium consuetudine, con- 
temptus Praesulis iussorum periculum. 

Hisce animadversis, quaesitum est quid esset precibus 
respondendum. 

RESsOLUTIO. Sacra Cong. Concilii re cognita sub die 20 
Ianuarii 1 89 4 censuit respondere: Servetur Rituale Roma- 
num; salvis exceptionibus, quas ex rationabilibus | causis Epi- 
scopus concedere pro suo prudenti arbitrio | censuerit. 


—— D — 

DUBII QUOAD MISSARUM REDUCTIONEM 


Die 24 Februarii 1894. 
Sess. 25 cap. 4 De reform. 

COMPEDIUM FaAcTt. In dioecesi Mele vi tana taxa synodalis 
pro missarum eleemosynis, anno 1892 erat constituta ex 
novem « fare » correspondentibus uni nostrae libellae cum 
dimidio. Episcopus, instante clero, ob admodum auctum re- 
rum vitae necessariarum pretium, ratus est taxam synoda- 
lem elevandam esse ad scutum melevitanum* aequale duo- 
bus nostris libellis et aliquid amplius (f. 2, 15). Quam ta- 
xam volens Episcopus applicare etiam missis non manuali- 
bus seu impositis per pia legata supplicem libellum obtulit 
S. Congregationi Rev. Fabricae Div. Petri, quo exposuit ele- 
emosynam Missarum esse L. 1,50; cum tamen necessitates 
vitae sint nunc maiores, ideo indultum expetivit elevandi 
eleemosynam Missarum ad libellas 2, 1 5 ; et iuxta hanc nor- 
mam moderandi legata pia tam faxative, quam demonstra- 
tive iam fundata. 

Idque fecisse ait, ut cleri desideriis obsecundaret. 

Cui petitioni Summus Pontifex dignatus est confirmare 
et approbare hoc rescriptum: 

« Ex Audientia SSmi — Die 20 Maii 1892 — Ssmus, 
attentis ab Episcopo oratore expositis, nec non peculiaribus 
enunciatis circumstantiis, benigne introscriptorum Legatorum 
reductionem iuxta petita per septennium indulsit. Eidem Epi- 
scopo facultates necessarias et opportunas pro executione. - 
Contrariis quibuscumque minime obstantibus L. f S. f. Ir. M. 
Archiep. Meliténens. 

Sed Episcopus Melevitanus rescriptum mandans legiti- 
mae executioni nonnullas nactus est difficultates, praesertim 
sibi obiectas a legatorum administratoribus et piorum loco- 
rum. Has difficultates spectantes interpretationem exequendi 
Rescripti, Episcopus significavit eidem S. Congregationi Rev. 
Fabricae, quae tamen Episcopo reposuit se hisce quaestioni- 
bus non respondere. Quapropter Melevitanus Ordinarius ad 
S. C. C. recursum habuit, sequentibus verbis suam exponens 
quaestionem: post relatum rescriptum Rev. Fabricae, dubi- 
tatur quomodo intelligenda sit haec reductio, quoad legata 
taxativa, quando reditus alicuius fundi, super quo onus mis- 
sarum positum fuit, aucti taliter fuerint ut missarum  nu- 
merus constitutus tempore fundationis manuteneri possit abs- 
que diminutione beneficii, quod aliquando manebat favore 
haeredum, aut loci pii ex. gr. Titius reliquit onus quinqua- 
ginta Missarum cum eleemosyna supradicti temporis supra 
fundum A qui quotannis reddebat 40 scuta melitensia seu 
libellas 86; tribuens reliqua favore haeredum, aut loci pii. 
Posito quod eleemosyna tempore fundationis fuerit dimidium 
scuti melitensis, pro dictis 50 Missis erogabatur summa 25 
scutorum, ex quo superessent 15 scuta favore haeredum aut 
loci pii. Nunc praedictus fundus reddit 100 scutos et Missae 
stipendium elevatur ad unum scutum: quaeritur: 

I. An numerus Missarum constitutus, uti dictum est, re- 
digi debeat iuxta auctam eleemosynam, nempe ad 25, lin- 
quendo redituum auctionem favore haeredum aut loci pii; 


MELEVITAN A 37 
aut manutenendos sit idem Missarum numerus in fundatione 
praescriptus. 

II. Et in casu quo reditus auctus fuerit, sed non ita ut 
adimpler possit totus Missarum numerus constitutus in fun- 
datione, absque discrimine benefici relicti in origine favore 
haeredis, aut loci pii, utrum et quomodo reductio facienda 
«it? 


Disceptatio Synoptica 


In primis advertendum, S. C. Congregationem quamplu- 
rimas resolvisse quaestiones respicientes usum potestatis, Epi- 
scopis per speciale indultum concessae ad reducenda onera 
missarum. Ita non solum post celebre decretum Conc. Trid. 
sess. 25 cap. 14. Be reform, indulgens Ordinariis plenam fa- 
cultatem circa relicta ad pios usus, habita est S. C. Cong/ 
resolutio in Mediolanensi (lib. 5 decret, pag. 356) interpre- 
tans Tridentini dispositionem solummodo pro prima Synodo 
post idem Concilium celebrata ac de oneribus missarum ante 
idem Concilium impositis; sed postquam Episcopi habuerunt 
facultates sibi specialiter delegatas reducendi onera missarum 
uti factum est in Conc. Romano anni 1725 in quo singulis 
Episcopis ibi sive per se vel per procuratorem assistentibus 
illud concessum fuit, ut missarum legata iuxta Instructio- 
nem ibidem traditam imminuere possent. S. O. Cong. plures 
dedit resolutiones circa limites potestatis ita concessae et 
causas sufficientes usui eiusdem potestatis: uti videre est 
apud Benedictum XIV in oper. de Syn. dioec. lib. 13. cap. 
ult. At alia est quaestio nunc definienda, quae non versatur 
circa vim et naturam concessionis generalis, an scilicet ali- 
quis casus in eadem comprehendatur, sed quaeritur an re- 
ductio particularis missarum a Summo Pontifice iam  con- 
cessa ad certum casum se extendat. Aliis verbis, in appli- 
catione concessionis generalis Episcopus est iudex; in hoc 
casu est merus executor quia gratia iam facta est. 

Quam animadversionem  Melevitanus Episcopus, in sua 
sapientia, semper prae oculis habebit, ne sententiae EE. PP., 

quaecumque erit, nec maiorem neve minorem tribuat exten- 
sionem. 

Hisce praemissis, planum est hic agi de Rescripto gra- 
tiae legitimae executioni demandando. Proinde, qua favora- 
bile, latam et benignam meretur interpretationem, uti ex- 
ploratissimi iuris est. 

In hoc rescripto Summus Pontifex « benigne introscri- 
ptorum legatorum reductionem iuxta petita per septennium 
indulsit ». Verum Episcopus executioni manus admovens vi- 
dit in nonnullis legatis, taxative conceptis, actum iri ut no- 
tabiliter diminuerentur onera missarum, quamvis pro haere- 
dibus vel legatariis reditus fundorum non modo diminuti, sed 
aucti evadere uti patet ex facti specie. Quocirca Illmus Exe- 
cutor vehementer dubitavit ne executio excederet petita et 
concessa. 

Haec dubitandi ratio innititur capiti Super Uteris, De Re- 
script.,, in quo Innocentius III ait: « Si vero per huiusmodi 
(seu ex ignorantia absque malitia) falsitatis expressionem 
vel suppressionis etiam veritatis literae fuerint impetratae,. 
qua tacita vel expressa, nos nullas prorsus literas dedisse- 
mus, a delegato non est aliquatenus procedendum ». Et 
omnes auctores conveniunt, uti videre est apud Fagnanum 
in commentario ad hoc caput, quod haec iuris praescriptio 
fortior et severior est pro rescriptis gratiosis, in quibus, 
stante defectu obreptionis vel subreptionis, nullitas certe ipso 
iure procedit. 

Insuper hoc proprium est huius subreptionis, non ex ma- 
litia provenientis ut vitiet tantum rescriptum in ea parte in 
quam cadit, et haec habet Fagnanus 1l. c. n. 72 « Subreptio- 
per simplicitatem seu ignorantiam, quae non fuit causa totius 
concessionis, sed partis illius dumtaxat, rescriptum non vi- 
tiat in totum, sed eatenus tantum, quatenus fuit causa con- 
cessionis » ; et postquam hanc doctrinam pluribus auctorita- 
tibus et decisionibus S. Rotae confirmaverit, ita ratiocinatur : 
«quia vitium eatenus actum vitiare debet, quatenus ingre- 
ditur actus substantiam, ut sic quantitas infirmitatis actus, 


MELEVITANA 39 
mensuretur quantitate vitii; et hoc rationabile ».  Qua- 
propter iure merito Melevitanus ordinarius dubitavit ne sub- 
reptionis vitium inficerei tantum partem concessionis respi- 
cientem legata faxative concepta. 

Praeterea dubitandi ratio hoc in casu alio ex capite pro- 
venire potest; ex animadversione nempe, legata faxative 
concepta, institui per contractum vel quasi contractum 
inter fundatorem et haeredes vel legatarios initum, quo 
certus missarum numerus statuitur in certo fundo, ex cu- 
ius nonnullis reditibus missarum oneri haeredes vel le- 
gatami satisfaciendi assumunt obligationem. Atqui indultum 
a Sede Apostolica concessum pro moderandis missarum one-r 
ribus non suffragari quoad onera per contractum suscepta; 
ideoque factam reductionem non sustinendam esse, rescripsit 
S. C. Cong. in Macerat. /5 Nov. 1687, Mont. Polit. 
3 Sept. 1716, Bergom. 10 Iul. 1728, Mediolan. 7 Áp. et 
l1 Sept. 1731, Rom. 16 April. 1733, Favent. Febr. 1734 
No Ian. /4 Maii 1739. — Benedictus XIV in Opere De 
Syn. Dioec. lib. 13, cap. ull, n. 26, ita ratiocinatur in hoc 
propositum: « Cumque nos ipsi, aliqua etiam adhibita dili- 
gentia, perlustraverimus decreta post Concilium Romanum 
a Cong. emanata, ut agnosceremus an ipsa, exceptas non 
videns Missas per contractum acceptatas a reducendi facul- 
tate per saepe dictum Concilium tributa, novum sibi systema 
novamque iudicandi regulam statuisset, certo deprehendimus 
quoties suborta fuit controversia super Missarum reductioni- 
bus, per Generales Ordines factis, in vim praedictae faculta- 
tis a Concilio Romano ipsis tributae, ex eo quod ad mino- 
rem numerum reduxerint Missas per contractum acceptatas, 
Congregationem, nullas irritasque huiusmodi reductiones de- 
clarasse; quemadmodum videre est in Rom. /ó Ap. 1733. 
Quapropter tuto concludi posse censemus, Episcopos quibus 
facultas est reducendi onera Missarum... non posse Missarum 
numerum in contractu praescriptum ac vicissim acceptatum 
minuere seu reducere, quamvis imminuti fuissent reditus ob 
eum finem assignati, sed, hac proposita facti specie, opor- 

tere ut iudicis partes assumant, —investigantes an talis sit 
quae obvenit redituum | rmminutio, | ut iuxta — recepti | iuris 
regulas, ad sufficiat rescindendum | contractum vel saltem | ad 
eumdem ad iusti et aequi normam redigendum |  » Ergo 
ex doctrina nuper exposita videretur facultas concessa ad re- 
ducenda onera legatorum faxative conceptorum extendi ad ea 
tantum | huiusmodi Legata quae, praevio maturo examine, 
appareant reducenda proportionaliter | iuxta | imminutos fundi 
gravati — reditus. 

Verum ex alia parte non desunt rationes suadentes, re- 
ductionem missarum in casu fieri debere absolute et indiscri- 
minatim, tum in Legatis demonstrative, tum  taxative conce- 
ptis. — Nam in primis hic non agitur de gratia facienda 
ab Episcopo, sed de gratia a Summo Pontifice iam facta. 
Rescripta vero gratiae sunt favorabilia. 

Nec in verbis Rescripti sua genuina significatione assu- 
mendis nulla adest distinctio facta inter utrumque genus Le- 
gatorum , ubi vero lex non distinguit nec nos distinguere 
debemus, uti fert effatum. 

In hoc propositum nec deest regula authentice promul- 
gata in exequendis huiusmodi concessionibus Ordinariis attri- 
butis. Nam haec S. Congregatio efformavit -instructionem 
Episcopis communicandam praeditis his facultatibus. Instru- 
ctionis tenorem refert Benedictus XIV in Op. De Syn. 
Dioec. lib. 13, cap. ult., n. 32: « Quomodo autem (en verba 
instructionis) se gerere debeat in executione, quoad legata 
taxative vel demonstrative concepta, S. S. Amplitudini tuae 
notificandum iussit, quod mature pensatis ac perlectis dispo- 
sitionibus et fundationibus quibuscumque, quibus praefata 
missarum onera annexa reperiuntur (exceptis instrumentis 
seu contractibus super quibus manus apponere non debeat, 
nisi in casu iudicialis instantiae pro illorum rescissione ti- 
tulo laesionis) illa legata seu fundationes erunt ftaxative con- 
ceptae, si fundatores legando aut aliquo modo disponendo 
orationem seu dispositionem prius inchoaverint ab assigna- 
tione fundi et subinde missarum onus adiecerint, et oc casu 

huiusmodi onera ad rationem eleemosynae manualis, ut su- 
pra, moderari possit ; secus vero si fundatores orationem seu 
dispositiones inceperint ab impositione oneris et subinde fun- 
dum assignaverint, tunc enim onus dicitur demonstrative con- 
ceptum ac fundatorum haeredes per Amplitudinem tuam co- 
gendi sunt ad perpetuam dicti oneris manutentionem et ad sup- 
plendam summam deficientem tam pro praeterito, quam pro fu- 
turo ». Eodem modo S. C. O. quoad legata taxative et demon- 
strative concepta iudicavit in Mediolan. 9 Septembr. 1702; 
9 Apr. 1716; 1 Apr. 1719; Wenet. 4 Febr. 1719. 

Ex his sequitur, S. C. Congregationem in Legatis taxa- 
tive conceptis ita interpretari fundatoris mentem, ut ex red- 
ditu certi fundi certa earumdem pars tribuatur pro cele- 
bratione missarum; unde, auctis eleemosynis missarum, nu- 
merus earumdem decrescat oportet. Proinde potest argui a 
fortiori, a concessione facta pro reducendis legatis demon- 
strative conceptis ad concessionem reducendi legata, taxative 
concepta, ita ut quando indiscriminatim possint reduci utrius- 
que generis legata, in exequendo rescripto est maior favor 
in reducendis legatis taxative quam demonstrative conceptis. 

Aliunde haec interpretatio in Legatis faxative institutis 
est admodum conformis etiam rationibus oeconomicis haere- 
dum vel legatariorum. Nam idem motivum quo augetur ele- 
emosyna, viget etiam pro reliquis reditibus qui supersunt 
fundi gravati possessoribus. Hi reditus enim numero plures 
tamen valore non augent, si ratio habeatur maioris pretii 
rerum acquirendarum. Unde, debita servata proportione, non 
mutatur primitiva fundatoris voluntas, quamvis missarum 
numerus decrescat, et fundi reditus augescant. 

Praeterea Ecclesia providet ne missarum onere reducto, 
fructus spiritualis pii fundatoris deficiat. Supplet enim de in- 
finito meritorum Christi et Sanctorum omnium thesauro quod 
deest ex parte minoris numeri celebratarum Missarum. Hoc 
perficere expresse intendit Sacra Cong. Rev. Fabricae, uti 
refert Card. De Luca in Mel. Cur. Rom. dis. XX, ubi ad- 
vertit, Rev. Fabricae congregationem commutare vel redu- 

cere onera piorum legatorum, ut eius dispensatio « loco il- 

lorum operum vel suffragiorum, quae fieri debebant, ex ec- 

clesiastico thesauro, plena potestate Apostolica, succédát ». 
Quibus rationibus in utramque partem libratis, propo- 

sita fuerunt diluenda 


Dubia 


IL An numerus Missarum absolute pro aucta Missarum 
eleemosyna | reduci debeat* in casu. 

II. Et quatenus  negative* | an reduci possit proportiona- 
liter* habita ratione  augmenti | eleemosynae et redituum — in 
casu. 

RESOLUTIO. Sacra C. Concilii re disceptata sub die 24 Fe- 
bruarii 1 894, censuit respondere: supplicandum SSmo. pro 
moderatione — rescripti iuxta, | mentem. 


EX S. CONGREGATIONE RITUUM 


Normae pro musica sacra. 


PARTE I. PARS PRIOR. 


. ; Normae quaedam  generaliores in 
Norme generali per la musica da : : Pip s 

musice, quae in ecclesiasticis 
functionibus solet adhiberi, omni- 


no sequendae. 


usarsi nelle funzioni  ecclesia- 
stiche. 


1. Ogni composizione musicale i. Omnis sonorum vocumve mu- 
informata allo spirito della sacra fun- sica compositio, spiritu sacrae fun- 
zione che accompagna, rispondendo ctionis cui consociatur, informata, 
religiosamente al significato del rito quum ritus et verborum  signifi- 
e delle parole, muove a devozione  cationi respondeat, fideles sancte 
i fedeli, e quindi é degna della  percellit, atque ideo Domo Dei 
Casa di Dio. digna est. 

2. Tale é il Canto Gregoriano, 


che la Chiesa riguarda come vera- 


mente suo, e quindi il solo che 
adotta nei libri liturgici da essa 
approvati. 

3. I] Canto Polífono eziandio, 


come anche il Canto cromatico, 
purché forniti delle suddette doti, 
possono convenire alle sacre fun- 
zioni. 

4. Nel genere polifonico viene 
riconosciuta degnissima della Gasa 
di Dio 


Palestrina e dei 


la musica di Pierluigi da 
suoi buoni imita- 
tori; come, per la Musica croma- 
tica, si riconosce degna del culto 
divino quella che ci venne trasmessa 
fino ai nostri giorni da accreditati 
Maestri di varie Scuole italiane ed 
estere, e specialmente dai Maestri 
Romani, le cui composizioni fu- 
rono lodate piü volte dalla com- 
petente Autorità siccome veramente 


sacre. 


0o. Essendo ben noto che una 
composizione anche ottima di mu- 
sica polifonica puó divenire scon- 
veniente per una cattiva esecu- 
zione; in tal caso si adoperi nelle 
funzioni strettamente liturgiche il 
Canto Gregoriano. 

6. La musica figurata da organo 
deve in genere rispondere all'in- 
dole legata, armonica e grave di 


questo strumento. L'accompagno 


istrumentale deve sostenere deco- 


rosamente il canto, e non oppri- 


merlo. Nei preludii ed interludii 


cos] l'organo come gli strumenti 


2. Huiusmodi est cantus Grego- 


riana, quem Ecclesia uti pro- 
prium reipsa spectat, quemque id- 
circo solum in libris liturgicis ab se 
comprobatis, adoptát. 


3. Item cantus polyphonus, et 


cantus cromaticus, si modo iisdem 
sint dotibus praediti, possunt et hi 


sacris functionibus convenire. 


4. In genere polyphonico aptis- 


sima Domui Domini existimatur 
musice Petri Aloisii Praenestini, ac 
praestantiorum ex eius discipulis ; 
quemadmodum in genere croma- 


tico, divino cultui idonea musice 


habetur, quae ad nos usque in 


praesens ab praeclarissimis  varia- 
rum italicanain, tum etiam extera- 
rum scholarum Magistris, praeser- 
tim vero romanis, transmissa est ; 
quorum musicae lucubrationes fue- 
runt ab ecclesiastica Auctoritate, 
uti vere sacrae, saepenumero com- 


mendatae. 


5. Quum apprime constet, quam- 
libet, 
sices polyphonicae compositionem, 


etsi optime lucubratam, mu 


Si perperam pronuncietur, domum 
Domini dedecere, id si contingat, 


cantus gregorianus in functionibus 


pure liturgicis omnino adhibeatur. 


6. Musicus concentus, qui Or- 


gano personante conficitur, huius 


indoli uniformi, armonicae, gravi- 


que respondeat. Instrumentorum 


vero musicorum comitatus cantum 
decorose sustineat, non opprimat. 


In praeludiis interludiisque cum 


Organum, tum vero etiam musica 

conservino sempre il carattere sa- 

cro corrispondente al sentimento 
della funzione. 
7. L'idioma da usarsi nei can- 


tici durante le solenni funzioni 
strettamente liturgiche sia la lin- 
gua propria del rito, ed i testi ad 
dalla 


Scrittura, dall'Officiatura, o da inni 


libitum | si prendano Sacra 


e preci approvate dalla Chiesa. 


8. Nelle altre funzioni si potrà 
usare la lingua volgare, prendendo 
le parole da divote ed approvate 
composizioni. 


9. E 


Chiesa ogni 


severamente proibita in 
musica per canto, o 
per suono d'indole profana, spe- 
cialmente se ispirata a motivi, va- 


riazioni e reminiscenze teatrali. 


10. Per 


dovuto alle parole liturgiche, 


provvedere al rispetto 
ed 
escludere la prolissità della sacra 
funzione, é proibito ogni canto, nel 
quale le parole si trovino anche 
in minima parte omesse, o traspor- 
Oo indiscreta- 


tate fuori di senso, 


mente ripetute. 
11. E proibito il 


pezzi affatto staccati quei versetti, 


dividere in 


che sono necessariamente collegati 


fra loro. 
12. E vietato l'improvvisare, 
detto a fantasia, sull'organo a 


chiunque noi sappia fare conve- 


nientemente, cioé in modo da ri- 


spettare non solo le regole del- 

instrumenta sacrum characterem 
ecclesiasticae functionis indoli re- 
spondentem conservent. 

7. Idioma quo in canticis, dum 
sacrae functiones strictim |liturgi- 


cae peraguntur omnino utendum 
est, sit lingua ritus propria : tex- 
libito decarttandi ex 


tusque pro 


Sacra Scriptura, ex ecclesiastica 


Liturgia, ex hymnis demum pre- 


cibusve ab Ecclesia comprobatis 
excerpantur. 

8. In ceteris, quae fieri solent, 
functionibus, vulgari lingua uti li- 
cebit, ex piis riteque probatis ca- 
tholicorum libris, excerptis verbis. 

9. In templis severissime inter- 
sive 


dicitur musicus, sive cantus, 


sonus, cuius sit profana indoles ; 
praesertim vero si concentus, mo- 
dulationes, allusiones denique fa- 
ctis modisque theatralibus praese- 
ferat. 

10. Quo debitae verbis liturgicis 
reverentiae consulatur, nimiaque 
sacrarum functionum prolixitas de- 
vitetur, quilibet cantus vetatur, in 
quo vel vocula sacrae liturgiae 
omissa sit, aut verba extra fuerint 
sensum translata, aut demum aequo 
plus 

11. 


prorsus disiuncta, 


repetantur. 


Item  inhibetur in frusta, 
secare vel divi- 
dere versus qui sunt inter se ne- 
cessario nexu colligati. 

12. Ex 


aiunt, ad «pavTasiav, fundere can- 


improviso, atque, ut 
tus nemini liceat qui id iuxta mu- 
sicae artis regulas facere nesciat; 


eo videlicet modo, quo et eaedem 

l'arte musicale, ma quelle altresi 
che tutelano la pietà ed il racco- 


glimento dei fedeli. 


PARTE II. 


Istruzioni per promuovere lo studio 
della Musica Sacra, e per allon- 
tanarne gli abusi. 


I. Essendo la Musica Sacra parte 
della Liturgia, si raccomanda ai 


Rmi Ordjnarí di prenderne cura 


speciale, e di farne argomento di 
opportune prescrizioni, soprattutto 
nei Sinodi Diocesani e Provinciali, 
sempre peró conformi al presente 
Regolamento. I1 concorso dei laici 
é ammesso sotto la vigilanza e di- 
pendenza dei rispettivi Ordinari. 
Non si possono formar comitati, né 
tenere congressi senza Jl'espresso 
consenso dell'Autorità ecclesiastica; 
la quale per la Diocesi é il Vescovo, 
per la Provincia il Metropolita coi 
suoi Suffraganei. I periodici di Mu- 
sica Sacra non possono pubblicarsi 
senza ^imprimatur dell'Ordinario. 
E al tutto proibita qualsiasi discus- 
sione sugli articoli del presente 
Regolamento. Nelle altre materie 
poi risguardanti la Musica Sacra, 
essa é lecita, purché FL si osser- 
vino le leggi della carità : 2? nes- 
suno si eriga a maestro e giudice 


altrui. 


regulae serventur, et fidelium pie- 


tas ac religio neutiquam  offen- 


datur. 


PARS ALTERA. 


Documenta ad studium | musices 
sacrae promovendum, et abusus 
arcendos. 


I. Cum Sacra Musice quaedam 


sit Ecclesiaticae Liturgiae pars, 
Rmos Dioecesium Italiae Episcopos 
enixe adhortamur, ut praecipuam 


eiusdem curam suscipiant, atque 


opportuna super illa idemtidem, 


nacta Occasione, praesertim vero 


in Synodis sive Dioecesanis, sive 


Provincialibus, praescripta edant; 
at semper hisce legibus conformia. 
Laicorum concursus permittitur ; 
quibus tamen advigilet ac praesit 
cuiusque Dioeceseos Episcopus. Co- 
mitatus instituere et Comitia ha- 
bere non liceat sine exprésso Ec- 
clesiasticae  Auctoritatis assensu r 
quae quidem pro unaquaque Dioe- 
pro qualibet 


cesi Episcopus est; 


provincia Métropolites cum suis 
Suffraganeis. Musices sacrae Ephe- 
merides publicae, nisi a proprio 
Episcopo potestate facta, typis edi 
non possunt. In iisdem vero quae- 
vis super harum  praescriptionum 
articulis controversia inhibetur: in 
reliqua vero ad sacram Musicen 
materia spectante permittitur ; dum- 
modo L Christianae caritatis leges 
serventur: 2? Ceterorum se Magi- 


strum ac iudicem constituat nemo. 

II. I Rmi Ordinari faranno esat- 


tamente adempiere dai. Chierici 
l'obbligo di studiare il canto fermo, 
quale specialmente si rinviene nei 
dalla Santa Sede. 


Quanto poi agli altri generi di mu- 


libri approvati 
sica ed al suono dell'organo, non 
ne prescriveranno ai Chierici l'ob- 
non distorglieli dagli 
debbono 


Se peró alcuni di essi 


bligo, per 


studi piü gravi, ai quali 
attendere. 
siano già istruiti in tal genere di 


studi, o ne mostrino particolare 


disposizione, potranno loro per- 


mettere di perfezionarsi nei me- 


desimi. 


II. Invigilino assai i medesimi 
Rmi Ordinari sui Parrochi e Rettori 
di Chiese, affinché non permettano 
esecuzioni musicali contrarie alle 
norme del presente Regolamento; 
secondo il loro 
delle 


disobbedienti. 


valendosi ancora 


arbitrio e prudenza, pene 


canoniche contro i 


IV. Colla pubblicazione del pre- 
sente Regolamento, e sua comuni- 
cazione ai Rmi Ordinari d'Italia, é 
abrogato qualsiasi atto precedente 


sullo stesso argomento. 


La $Santità di Nostro Signore 
LEONE PAPA XIII, in seguito di 
relazione fattale dal sottoscritto 


Cardinale Prefetto della Sacra Con- 


II. Rmi in propria quisque Dioe- 
cesi Episcopi sedulo curabunt, ut 
Clerici officio, quo hi adstringuntur 
Cantum  Gregorianum  addiscendi, 
satisfaciant ; qui praesertim in li- 
bris a S. Sede approbatis utique 
prostat. Quod vero pertinet ad alia 
Musices genera, atque ad Organi 
sonitum, Clericis nequaquam eam- 
dem addiscendi necessitatem im- 
ponant, ne a gravioribus studiis, in 
quae incumbere debent, forte abs- 
trahatur. Si qui vero huiusmodi 
studiis iam instructi sint, aut spe- 
cialem in illa animi propensionem 
praeseferant, eis permittere pote- 


runt, ut in iisdem perficiantur. 


III. Porro maximopere advigilent 
iidem Rmi Episcopi, ne Parochi, 
neve Ecclesiarum Rectores, mu- 
sicos concentus fieri permittant his 
etiam, si qui- 


legibus oppositos, 


dem opus fuerit, pro sua pru- 
dentia et arbitrio canonicis poenis 
in contumaces adhibitis. 

IV. His rite 


promulgatis, iisque Rmis Episcopis 


praescriptionibus 


quarumcumque Dioecesium in Ita- 
lia consistentium legitime denun- 
tians atque exhibitis, quaelibet alia 
hac eadem re 


praecedens super 


praescriptio hactenus edita, abro- 


gata censeatur. 


SSmus D. Noster LEO PAPA XIII 
post relationem subscripti Cardinali 
S.R.Congreg. praepositi, hasce Prae- 


scriptiones legesve, edicta earum 

gregazione de' Riti, si é degnata 


confermare e sanzionare in ogni 
sua parte il precedente Regola- 
mento, ordinandone ]la pubblica- 


zione, il di 6 Luglio 1894. 
G. Card. ÀLOISI-MASELLA, Pref. 
Eo"3y* S 


Luigi Tripepi, Segretario. 


probavit, 
1894. 


promulgatione benigne 


confirmavit: die YI Iulii 


C. Gard. ALOISI-MASELLA Praef. 
Ls. 


Aloisius Tripepi Scriba a Secr. 


Litterae encyclicae ad Ordinarios Itaiiae super nuperrimis normis sacrae musicae. 


Illmo e Rmo Signore 


Benché il 


Musica Sacra, comunicato con au- 


Regolamento per la 


torizzazione Pontificia dalla S. Con- 
gregazione de' Riti all'Episcopato 
Italiano il 24 Settembre 1884, con- 
tenesse molte savie norme per que- 
sta imoortante parte della liturgia 
ecclesiastica; pur tuttavia nó poche 
né lievi difficoltà si opposero nel 
maggior numero delle Diocesi alla 


sua esatta osservanza. 


A rimuovere siffatti ostacoli, ed 
a procurare che in ciascuna Chiesa 
la musica sia degna della Casa di 
Dio, il Santo Padre, dopo aver fatto 
interrogare i principali Maestri del- 
l'arte musicale, e conosciuto il pa- 
delle di- 


dispose che 


molti Ordinari 
d'Italia, 


la stessa S. Congregazione in ple- 


rere di 


verse parti 


naria adunanza sottoponesse a ma- 


turo esame il grave argomento, e 


ai) Recole Vol. XVII, 340. 


Ilime Rme Domine. 


Quamvis Norma Musices Sacrae 


peragendae iam tradita et Pontifi- 
cia auctoritate ab hac Sacrorum 
Rit. Congregat. Italiae Episcopis 


die XXIV Sept. an. MDCCCLXXXIV 
exhibita, plerasque affatim oppor- 


tunas  praescriptiones, . huiusmodi 
satis praecipuam ecclesiasticae Li- 
conti- 


turgiae partem spectantes, 


neret ; attamen nec paucae, nec 
leves in plerisque Dioecesibus, quo- 
minus illae plene atque integre in 
effectum deducerentur, difficultates 
sese obiecerunt. 

Quibus 


utque in qualibet Ecclesia Musice 


removendis  obstaculis, 


sacra Domo Domini digna sit, San- 
ctissimus Pater, primis artis huius 


Magistris serio consultis, ac plu- 


rium Episcoporum e variis Italiae 
Dioecesibus opinione percognita, 
decrevit ut eadem Sacra Congre- 
grave hu- 


gatio, plenis Comitiis, 


iusmodi argumentum novo et ac- 


curato examini subiiceret; signifi- 

indicasse quali delle prescritte re- 


gole dovessero meglio chiarirsi, 
quali modificarsi, e quali istruzioni 
aggiungersi per ottenere piü facil- 
mente il bramato intento. 

Frutto di questa ben ponderata 
discussione é il nuovo Regolamento, 
che, dopo la formale approvazione 
di Sua Santità, s'invia qui accluso 
alla S. V. 


Delle due parti, in che esso si 


Illima e Rma. 


divide, la prima contiene le norme 
generali da osservarsi nella com- 
posizione ed esecuzione della mu- 
sica Ecclesiastica; l'altra le istru- 
zioni per promuoverne ]lo studio, 
e insieme per impedire che si ol- 
trepassino i limiti assegnati ai cul- 
tori di quest' arte e si menomi co- 


mechessia l'autorità della Chiesa in 


tutto ció che concerne il culto 
divino. 

Inoltre, essendosi in questi ul- 
timi anni ravvivate le antiche di- 
Scussioni sul canto fermo, non 
ostante i molteplici atti della 


Santa Sede che lo riguardano, la 
Santità Sua volle altresi che questo 
argomento fosse di nuovo trattato, 
e le insorte questioni esaminate e 
risolute dalla S. Congregazione. La 
quale, tenuto presente tuttoció che 
all'uopo erasi proposto, ha giudi- 
cato non doversi recedere dalle 
già emesse prescrizioni. Ció rile- 
vasi dal Decreto, che, sanzionato 
anch'esso dalla Suprema Autorità 
unito alla 


Pontificia, é parimenti 


presente Circolare. 


caretque, quaenam ex praescriptis 


regulis magis declarari, quaenam 


reformari, quaenam denique alia 
documenta adiici deberent, quo fa- 
cilius id, quod adeo expetimus, 
obtineatur. 

Huius accuratae discussionis fru- 
ctus leges sunt nuper editae, quas 
Romano Pontifice expresse appro- 
bante, Tibi, Mme Rme Domine, 
hic complicitas mittimus. 

In duas universa tractatio partes 
dispescitur; quorum prior genera- 
liores normas in compositione et 
exsecutione Musices ecclesiasticae 
observandas complectitur: altera 
vero institutiones quasdam ad eius- 
dem studium promovendum oppor- 
tunas; atque impertiendum, quo- 
minus termini eximiae artis huiusce 
cultoribus praestituti transcendan- 
tur, atque Ecclesiae auctoritas, in iis 
quae ad Dei cultum spectant quid- 
quam imminuatur. 

Praeterea quum postremis hisce 
annis veteres super cantu Grego- 
riano quaestiones iterum excitae 


fuerint, tametsi pleraque hac su- 


per re a S. Sede idemtidem acta 


prodierint, Sanctissimus Pater o- 
mnino praecepit, ut huiusmodi ar- 
gumentum denuo  pertractandum 
susciperetur, atque exortae quae- 
stiones a S. R. Congregatione serio 
perpenderentur ac  discuterentur. 
Cui quidem prae oculis habenti ea 
omnia, quae in hunc scopum sibi 
proposita fuerant, visum est ab edi- 
tis praescriptionibus haudquaquam 


esse recedendum. 

La S. Congregazione invita quindi 
la S. V. Illma, 


Santo Padre a procurare col suo 


anche in nonae dei 


ben noto zelo l'esatto adempimento 
di 


mentre giovano ad allontanare ogni 


queste disposizioni, le quali 
cagione di spiacevoli controversie, 
rendono piü facile nelle diverse 
funzioni ecclesiastiche l'uso della 


musica corrispondente al sacro rito. 


Adempito cosi all'ufficio che gli 
incombeva, il sottoscritto gode di 
confermarsi con perfetta slima ed 


Oosservanza 


Di V. S. Illma e Rma. 
Dalla Segreteria della S. Con- 
gregazione dei Riti il 21 Lu- 


glio 1894. 
Affmo come Fratello 

G. Card. ALOISI-MASELLA, Prefetto. 
Luigi 


Tripepi, Segretario. 


Acta, Tom. XXVII fase. 

Id quidem ex Decreto eruitur, 
quod et ipsum suprema Pontificia 
auctoritate confirmatum, his ency- 
clicis Literis pariter includitur. 

Sacra igitur Congregatio, verbis 
etiam SSmi Patris, te Mme ac Rme 
hortatur ut 


Domine, quo flagras 


zelo, apprime cuique noto, etiam 


atque etiam curare velis, ut hae 
praescriptiones istic atque integre 
in effectum deducantur; quae dum 


omnem satis tristium  controver- 


siarum causam removent, Musices, 
quatenus sacro ritui in quibuslibet 
ecclesiasticis functionibus respon- 
det, rectum usum longe faciliorem 
reddunt. 

Officio 


tur, perfunctus subscriptus, optima 


igitur, quo adstringeba- 
cum tui aestimatione, plenaque in 


te observantia, se tibi profiteri 


gestit 
Mme ac Rme Domine 


Ex Scribarum Curia S. R. C. 
die XXI Iulii 1894. 


Addictissimum uti fratrem 
C. Card. ALOISI-MASELLA, Praef. 


Aloisius Tripepi, Secret. 


CCCXIII. 

DECRETUM quoad uniformitatem cantus choralis servandam. 


Quod S. Augustinus ceterique Patres saepenumero docue- 
runt de cantus ecclesiastici decore et utilitate, uf, per oblecta- 
menta aurium, infirmior animus in affectum pietatis  assur- 
gat (1); id Romanorum Pontificum auctoritas sibi integre exi- 
mieque perficiendum semper attribuit. — Quapropter in hoc 
Catholicae Liturgiae munus ita Gregorius cognomine Magnus 
curas ac studia contulit, ut vel ipsam appellationem ab eo sacri 
concentus sint mutuati. Alii vero, processu temporum, Pontifi- 
ces, quum nescii non essent quantam huius rei partem sibi di- 
vini cultus vindicaret dignitas, immortalis decessoris sui vestigiis 
insistentes, Gregorianum cantum non modo ad receptam, eam- 
demque probatissimam, numeri formam revocandum, sed etiam 
ad aptiorem melioremque exemplaris rationem exigendum in- 
desinenter curarunt. Praesertim, post Tridentinae Synodi vota 
et sanctiones, atque Missalis Romani diligentissime exarati emen- 
dationem, Pii V praecepto et auctoritate peractam, de promo- 
vendo liturgico cantu magis in dies assidua excelluit solertia 
Gregorii XIII, Pauli V ac ceterorum, qui, ad incolume Litur- 
giae decus tuendum, nihil potius et antiquius habuerunt, quam 
ut Rituum uniformitati, sacrorum etiam concentuum uniformitas 
ubique responderet. Qua in re illud Apostolicae Sedis sollicitu- 
dinem iuvit praecipue, quod ipsi curae fuerit Graduale, accurate 
recognitum et ad simpliciores modos reductum, Ioanni Petro 
Aloisio Praenestino elaborate praeclareque adornandum com- 
mittere. Nam mandatum, ut erat dignum homine officii sui per- 
studiose, docte ille complevit: et celeberrimi magistri praestare 
valuit industria, ut iuxta prudentissima^ normas, servatisque 
genuinis characteribus, liturgici concentus reformatio iure con- 
ficeretur. Opus tanti momenti illustres Petri Aloisii Praenestini 
discipuli, insigne eius magisterium et documenta secuti, typis 
Mediceis Romae excudendum, Pontificum voluntate, suscepe- 
runt. — Incoepta tamen huiusmodi experimenta et conatus non 
nisi aetati huic demum nostrae absolvere est concessum. Quum 
enim sa. me. Pius IX liturgici cantus unitatem feliciter inducere 


(1) Confess. 1. x. c. 33, n. 3. 

quam maxime in votis haberet, a S. R. C. assignandam, eius- 
demque ductu et auspiciis muniendam, peculiarem virorum 
Gregoriani cantus laude praestantium Commissionem in Urbe 
instituit; eiusque examini editionem subiecit, qua denuo in lu- 
cem evulgaretur Graduale Romanum, typis olim Mediceis im- 
pressum et Apostolicis Pauli V Litteris approbatum. Hanc dein 
editionem saluberrimo opere absolutam, parique studio et op- 
portunis inductis emendationibus, ad normas a Commissione 
praescriptas, revisam, sibi valde probari haud semel ostendit, 
atque authenticam declarare non dubitavit suis Brevibus Litteris, 
die 30 Maii anno 1873 datis, quarum illa est sententia: Hanc 


ipsam dicti Gradualis ^ Romani — editionem Reverendissimis loco- 
rum — Ordinarii, | iisque | omnibus, | quibus Musices sacrae cura est, 
magnopere | commendamus; | eo vel magis, | quod sit | Nobis | ma- 


xime | in votis, | ut cum in ceteris, quae ad Sacram Liturgiam 
pertinent, tum | etiam | in cantu, | una, cunctis in locis ac  Dioece- 
sibus, | eademque . ratio | servetur, | qua — Romana utitur — Ecclesia. 
— Antecessoris Sui approbationem decreto confirmare atque 
extendere e re esse duxit Sanctissimus Dominus Noster Leo 
Papa XIII, Litteris enim Apostolicis, die 15 Novembris anno 1878, 
primae Antiphonarii partis, quae Horas diurnas complectitur, 
novam editionem, ab iisdem viris per S. R. C. deputatis, egregie 
sane, ut decebat musicos eruditos, atque intelligenter revisam, 
peculiari commendatione est prosequutus, his sapienter ad Epi- 
scopos omnesque Musicae Sacrae cultores verbis usus: /Jtaque 


memoratam — editionem | a — viris — ecclesiastici ^ cantus apprime — pe- 
ritis, ad | id a SS. Rituum — Congregatione | deputatis, ^ revisam  pro- 
bamus atque — authenticam — declaramus, Reverendissimis locorum 
Ordinariis ceterisque, — quibus Musices | Sacrae cura | est, — vehe- 
menter | commendamus, | id potissimum — spectantes, | ut | sie cunctis 
in locis ac  Dioecesibus eum in ceteris, quae ad Sacram  Li- 
turgiam | pertinent, tum etiam | in cantu, | una | eademque — ratio 
servetur, qua | Romana | utitur ^ Ecclesia. 


Verum, quemadmodum post Pontificium Pii IX Breve de 
Graduali, ad ipsam editionis approbationem in dubium vocan- 
dam, controversiae pluries subortae et obstacula sunt permota, 
ob quae S. R. C, die 14 Aprilis anno 1877, sui muneris esse per- 
sensit editionem authenticam asserere, suoque suffragio penitus 
-confirmare; haud aliter, post Apostolicas etiam Leonis XIII Lit- 
teras, quin finem contentionibus facerent, sibi adhuc integrum 

putaverunt nonnulli consilia et decreta negligere de instituto 
cantus ecclesiastici, constanti Romanae Liturgiae ratione et usu 
comprobati. Immo, choricis Ecclesiae libris in lucem prolatis, 
totaque hac re ad exitum egregie perducta, largiores evasere 
disputationes; et, in conventu cultorum liturgici cantus an. 1882 
Aretii habito, validius excitatae censurae eos moerore affece- 
runt, qui, in ecclesiastici concentus uniformitate, Apostolicae 
Sedi unice obtemperandum iure meritoque existimant. Quum 
autem qui Aretium hanc ob causam contenderant, vota quae- 
dam seu postulata de eadem re non tantum in populum pro- 
diderint, verum etiam Sanctissimo Domino nostro Leoni XIII 
formulis concinnata exhibuerint, Pontifex idem, negotii gravitate 
permotus, ut sacrorum concentu um, potissimum verb Grego- 
riani cantus, unitati et dignitati consuleret, vota illa seu postu- 
lata in examen adducenda assignavit peculiari Coetui ab se.de- 
lecto quorumdam Patrum Cardinalium, Sacris tuendis Ritibus 
Praepositorum. Qui, omnibus mature perpensis, exquisitisque 
insignium quoque virorum sententiis, die 10 Aprilis anno 1883 
sine ulla dubitatione decernendum censuerunt: Vota seu postu- 
lata ab Aretino | Conventu | superiore anno | emissa, ae Sedi  Apo- 
stolicae ab — eodem oblata pro liturgico ^ cantu — Gregoriano | ad 
vetustam traditionem  redigendo, | aeeepta ^ uti sonant recipi pro- 
barique — non posse. | Quamvis | enim — ecclesiastici ^ cantus — cultoribus 
integrum — liberumque — semper fuerit ae | deinceps futurum — sit, — eru- 
ditionis — gratia, — disquirere ^ quaenam — vetus fuerit ipsius ^ ecclesia- 


stici ^ cantus — forma, variaeque eiusdem phases, quemadmodum 
de antiquis — Ecclesiae — ritibus | ac reliquis — Sacrae — Liturgiae  par- 
tibus eruditissimi viri eum plurima | commendatione | disputare 
et inquirere consueverunt ;  — nihilominus eam — tantum — uti — authen- 
ticam Gregoriani cantus formam . atque legitimam | hodie ^ haben- 
dam e58e, quae, iuxta Tridentinas sanctionesa Paulo V, 
Pio IX sa. me. et Sanctissimo | Domino | Nostro Leone — XIII at- 
que a Sacra Rituum Congregatione, ^ iuxta —— Editionem nuper 
adornatam, | rata — habita | est | et — confirmata, utpote | quae X unice 
eam | cantus — rationem contineat, qua | Romana utitur ^ Ecclesia. 
Quocirca | de hac  authenticitate — et — legitimitate, inter — eos, qui 


Sedis ^ Apostolicae | auctoritati ^ sincere ^ obsequuntur, | nec  dubitan- 
dum | neque amplius ^ disquirendum esse. 


Attamen postremis hisce annis, diversas ob causas, pristinae 
difficultates iterum interponi, recentesque immo concertatione& 

instaurari visae sunt, quae vel ipsam quum huius Editionis tum 
cantus in ea contenti genuinitatem aut infirmare aut penitus 
impetere aggrederentur. Neque etiam defuere qui ex desiderio, 
quo Pius IX et Leo XIII, Pontifices Maximi, ecclesiastici cantus 
uniformitatem summopere commendatam habuerunt, alios quos- 
cumque cantus, in Ecclesiis peculiaribus iampridem adhibitos, 
omnino vetari inferrent. Ad haec dubia satius enucleanda, 
omnesque in posterum ambiguitates arcendas, Sanctitas Sua 
iudicium hac de re deferendum constituit Congregationi Ordi- 
nariae omnium Patrum Cardinalium Sacris tuendis Ritibus Prae- 
positorum, qui, in coetibus ad diem 7 et 12 Iunii nuper elapsi 
convocatis, resumptis omnibus ad rem pertinentibus aliisque 
mox exhibitis mature perpensis, unanimi responderunt senten- 


tia:  Servandas esse dispositiones sa. me. Pii IX in Brevi « Qui 
choricis » | diei 30 | Maii 1873; |Sanctissimi Domini | Nostri | Leonis 
Papae XIII in Brevi — «Sacrorum Concentuum» diei 15 | Novem- 


bris 1578; ac S. R. C. in Decreto diei 26 Aprilis 1883. — Quod 
autem ad libertatem attinet, qua Ecclesiae peculiares cantum 
legitime invectum et adhuc adhibitum possint retinere, Sacra 
eadem Congregatio decretum illud iterandum atque inculcan- 
dum statuit, quo, in coetu die 10 Aprilis anno 1883 habito, plu- 
rimum hortabatur omnes locorum Ordinarios aliosque eccle- 
siastici cantus cultores, ut Editionem praefatam in Sacra Liturgia, 
ad cantus uniformitatem servandam, adoptare curarent, quam- 
vis illam, iuxta prudentissimam Sedis Apostolicae agendi ratio- 
nem, singulis Ecclesiis non imponeret. 


Facta autem de his omnibus per infrascriptum S. R. C. 
Praefectum Sanctissimo Domino Nostro Leoni XIII fideli rela- 
tione, Sanctitas Sua Decretum Sacrae Congregationis ratum ha- 
buit, confirmavit, et publici iuris fieri mandavit die 7 Iulii an. 1894. 


CAIETANUS CARD. ALOISI-MASELLA 
S. R. C. Praefectus. 


ALOISIUS TRIPEPI S. R. C. Secretarius. 

RESOLUTIONES S. Rituum Congregationis circa usum linguae Slavicae. 


Die 13 Februarii 1893. 


Nonnulla dubia super usu linguae palaeoslavicae in sacra 
liturgia, Sacrae Rituum Congregationi pro opportuna declara- 
tione nuper exhibita sunt. Quum vero Sacra eadem Congregatio 
circa istud sane grave negocium iampridem suum studium im- 
penderit, ut quaedam normae Rmis locorum Ordinariis hac in 
re traderentur, tandem in Ordinario Coetu die 13 Februari 1892. 
coadunato, post maturum examen attentisque praescriptionibus 
S. Sedis ac potissimum Apostolica Constitutione Ec pastorali 
munere Summi Pontificis Benedicti XIV, diei 26 Augusti 1754, 
insequentes resolutiones elicere censuit, nimirum : 

I. In Functionibus liturgicis lingua slavica, ubi legitime in 
usu est, debet esse antiqua slavica, non moderna sive vul- 
garis. 

II. Non licet Missam legere vel cantare utendo partim lin^ 
gua latina, partim slavica ; sed permitti potest, ubi lingua sla- 
vica invaluit, ut cantatis latino sermone Epistola et Evangelio, 
utrumque canatur etiam lingua palaeoslavica. 

III. Sacerdotes, qui ius habent Missas celebrandi et horas 
persolvendi lingua slavica, debent non solum uti lingua slavica 
liturgica, sed etiam si addicti sunt Ecclesiae, ubi lingua latina 
adhibetur, Missam solemnem .]latine celebrare et horas latino 
sermone cantare. Idem dicatur de Sacerdotibus, qui latine Mis- 
sam celebrantes, et horas persolventes, ministrant Ecclesiae ubi 
slavica lingua legitime introducta est. 


Sancti Iacobi de Chile. 
RESCRIPTUM quoad benedictionem dandam facturo sacram concionem. 


Die 13 Iulii — 1894. 


Rmus Dnus Marianus Casanova Archiepiscopus Sancti Ia- 
cobi de Chile a Sacra Rituum Congregatione sequentis dubii 
solutionem humillime expetivit, nimirum: 

Sub die 1 Iulii 1874 Sacra Rituum Congregatio declaravit 
servari posse consuetudinem in Archidioecesi Sancti Iacobi de 
Chile vigentem, ut a celebrante presbytero saeculari vel regu- 
lari; benedictionem petat ille qui concionem facturus est inter 

Missarum solemnia. Praesente autem Episcopo in presbyterio 
cum rochetto et mozzetta, utri competit benedictio, presbytero 
celebranti an Episcopo ? 

Et sacra eadem Congregatio, ad relationem infrascripti Se- 
cretarii, exquisito voto alterius ex Apostolicarum Caeremoniarum 
Magistris, ita proposito dubio rescribendum censuit: Negative 
ad primam partem ; — Affirmative ad secundam. Atque ita rescri- 
psit et servari mandavit die 13 Iulii 1894. 


CAL CARD. ALOISI-MASELLA, S. R. C. Praefectus. 


ALOISIUS  TRIPBPI Secretarius. 


PARISIEN. Decretum beatificationis et canonizationis servae Dei Ludovicae de Ma- 
ri I lac viduae Le Gras confundatricis societatis puellarum a charitate. 


Scripta, quae praefatae Servae Dei attribuuntur, quaeque ex 
perquisitionibus rite peractis Sacrae Rituum Congregationi exhi- 
bita fuerunt, ut super iis revisio et examen ad tramitem decre- 
torum institueretur, in sequenti elencho describuntur, videlicet : 
(sequitur elenchus). 

Proposito autem a me infrascripto Cardinali Sacrae Rituum 
Congregationi Praefecto et Causae Ponente in Ordinariis Sacrae 
ipsius Congregationis Comitiis subsignata die ad Vaticanum coa- 
dunatis Dubio super revisione peracta horum Scriptorum, Emi 
et Rmi Patres Sacris tuendis Ritibus praepositi, post relationem 
ipsius Emi Ponentis, omnibus mature perpensis, et audito 
R. P. D. Augustino Caprara Sanctae Fidei Promotore, rescri- 
bendum censuerunt : — Nihil obstare | quominus | ad ulteriora pro- 
cedi possit, resérvdla — tamen facultate Promotori Fidei oppo- 
nendi si et quatenus de iure. Die 10 Iuli 1894. 

Factas postmodum de his SanctissimoDomino Nostro Leoni 
Papae XIII per meipsum subscriptum Cardinalem relatione, 
Sanctitas Sua Rescriptum Sacrae eiusdem Congregationis ra- 
tum habuit et confirmavit, die 23 iisdem mense et anno. 


C. CARD. ALOISI-MASELLA, S. R. C. Praefectus. 


ALOISIUS TRIPEPI, $. R. C. Secretarius. 

RHOTOMAGEN. Decretum canonizationis Beati ioannis Baptistae de La Salle funda- 
toris Congregationis fratrum scholarum christianarum. 


Quum Sanctissimus Dominus Noster Leo Papa XIII. iam per 
Decretum diei 27 Augusti 1893 benigne induxisset, ut in Otrdi- 
nariis Sacrae Rituum Congregationis Comitiis absque interventu 
et voto Consultorum agi posset de validitate processuum Apo- 
stolica Auctoritate constructorum super assertis miraculis a 
Deo per intercessionem praedicti Beati Ioannis Baptistae de la 
Salle patratis; ideo ad instantiam Fr. Robustiani Procuratoris Ge- 
neralis Congregationis Fratrum Scholarum Christianarum atque 
huiusce causae Postulatoris, Emus et Rmus Dnus Lucidus Maria 
Parocchi Causae ipsius Ponens in speciali Ordinario eiusdem 
Sacrae Congregationis Coetu iuxta peculiares Sanctitatis Suae 
dispositiones die 20 Novembris 1878 editas constituto, subsignata 
die ad Vaticanum coadunato, sequens Dubium proposuit, nimi- 


rum : An constet de validitate ^ Processuum Apostolica  Auctori- 
tate | constructorum in — Dioecesibus Ruthenemi, Apamiensi et 
Marianopolitana ^ super Miraculis, quae supervenisse dicuntur 
post  indultam — eidem Beato ^ venerationem ; Testes sint rite ac 
recte — examinati, et iura producta ^ legitime | compulsata, | in. casu 


et ad effectum de quo agitur ? Sacra porro eadem Congregatio, 
omnibus maturo examine perpensis, post auditum voce et scri- 
pto R. P. D. Augustinum Caprara, S. Fidei Promotorem, rescri- 
bere rata est: Affirmative seu Constare et ad mentem. Die 10 
Aprilis 1894. 


Quibus ab eodem S. Fidei Promotore Sanctissimo Domino 
Nostro Leoni Papae XIII. relatis, Sanctitas Suasententiam Sacrae 
ipsius Congregationis ratam habuit et confirmavit die 16 Iulii 
eodem anno. 


C. CARD. ALOISI-MASELLA, 4$. R. C. Praefectus. 


ALOISIUS TRIPEPI, $. B. C. Secretarius. 

EX S. CONGR. INDULGENTIARUM 


RESCRIPTUM quo indultum conceditur peragendae Confessionis ad lucrandam 
Indulgentiam de Portiuncula nuncupatam die 30 Iulii. 


Die 14 Iulii — 1894. 


Beatissime Pater 


Fr. Raphael ab Aureliaco Proc. Gen. Ord. Min. S. Franc el 
Delegatus Generalis, ad pedes S. T. humiliter provolutus, se- 
quentia exponit: pro lucrandis Indulgentiis de Portiuncula nun- 
cupatis in multis totius Orbis locis ob ingentem populi concur- 
sum, simulque ob inopiam Confessariorum contingit, ut die 
2 Augusti et in pervigilio huius diei omnibus qui ad Sacra- 
mentalem confessionem peragendam accedunt satisfieri ne- 
queat. Quamobrem humilis Orator S. T. enixe rogat, quatenus 
ad maiorem Fidelium, nec non animarum, quae in Purgatorio 
detinentur, consolationem benigne concedere dignetur Indultum 
generale vi cuius confessio sacramentalis peracta septem infra 
dies ante praedictam diem 2 Augusti sufficiat ad fruendum In 
dulgentiis, de Portiuncula nuncupatis. 

Et Deus. 

SS. D. N. Leo Pp. XIII in Aud. habita die 14 Iulii 1894 ab 
infrascripto Secretario S. C. Indulgentiis Sacrisque Reliquiis 
praepositae, audita relatione expositorum attentisque Decretis 
ab hac eadem S. C. pluries editis, quibus indultum est, ut tum 
confessio dumtaxat, tum Confessio et Communio peragi queat 
in pervigilio festivitatis, cui adnexa est Indulgentia, vel die qui 
immediate praecedit sequentem pro quo concessa fuerit Indul- 
gentia, qualibet ex causa, benigne tantum indulsit ut Confessio 
sacramentalis peracta etiam die 30 Iulii, nimirum die immediate 
praecedenti pervigilium diei quo a primis Vesperis datur per- 
frui Indulgentia de Portiuncula, suffragari valeat in posterum 
ad memoratam Indulgentiam acquirendam pro universis Chri- 
stifidelibus, servata tamen in adimplendis aliis piis operibus re- 
gula generali circa modum et tempus in concessione praedictae 
Indulgentiae praescriptum. Contrariis quibuscumque non ob- 
stantibus. 


Datum Romae ex Secretaria eiusdem S. C. die 14 Iulii 1894. 


IGNATIUS CARD. PERSICO Praefectus. 


L. hB S. 
f ALEXANDER ARCHIEP. NIGOP. Secretarius. 

EX SEGRETARIA BREVIUM 


LITTERAE in forma Brevis, quibus in Borussia instituitur dies pro precibus 
solemnibus agendis. 


Die 9  |Decembris 1892. 


Qua ex singulari Divinae Providentiae consilio totius catho- 
lici gregis cura urgemur Nos admonet ut sedulo attentoque 
studio praestemus, quae in exploratam Christifidelium utilitatem 
cedant. Iam vero Praedecessores Nostri Romani Pontifices, etsi 
nihil iis unquam antiquius visum sit, quam ut christianus po- 
pulus veneretur Sabbata Domini, tamen cum gravis momenti 
rationes id suaserint, in praescribendis festis diebus eorumque 
celebratione, non spirituali tantum emolumento gentium consu- 
lere, verum etiam temporalibus earum necessitatibus oppor- 
tune ac salubriter, pro temporum ac locorum circumstantiis, 
obvenire non renuerunt. Hac mente Leo PP. XII fel. rec. Prae- 
decessor Noster Apostolicis litteris, eadem hac forma, ad Prae- 
decessorem tuum Ferdinandum Augustum Archiepiscopum Co- 
loniensem die 11 mensis decembris anno 1828 datis, ipsi aliisque 
regni quoad tum patebat Borussici Sacrorum Antistitibus, nempe 
Trevirensi, Monasteriensi et Paderbornensi et Posnaniensi, Cul- 
mensi, Wratislaviensi necnon Varmiensi mandavit, ut in sua 
quisque dioecesi eumdem festorum ordinem, auctoritate Apo- 
stolica, ediceret, qui in provinciis regni Borussici orientalibus ex 
Apostolicis Clementis PP. XIV et Pii PP. VI Nostrorum Prae- 
decessorum litteris tum vigebat. Porro cum per similes litteras 
ad Antonium Episcopum Paphensem Vicarium Apostolicum et 
Decanum Wratislaviensem die XIX mensis aprilis anno 1788 
datas Pius PP. VI rec. mem. Praedecessor Noster Borussici 
Regis optatis annuens statuendum curaverit, ut pro dioecesanis 
Borussico Regi eidem subiectis designaretur quotannis dies pro 
solemnibus Deo supplicationibus peragendis ad uberes ex agris 
fructus obtinendos, hicque dies, scilicet feria quarta tertiae heb- 
domadae post Pascha, ex tunc sicuti festivus habitus fuerit, hinc 
factum est ut tam praedictus Praedecessor tuus Archipraesul Co- 
loniensis, quam alii supradictarum dioecesium Antistites, in dis- 
ponendis festis pro iisdem Borussici Regni dioecesibus, inter 
alia idipsum Pii PP. VI decretum pro lege habuerint, et festo- 

rum ordini, quem, Friderico Gulielmo III Rege Borussico auspice, 
earumdem dioecesium praesules anno 1829 promulgarunt, feriam 
quartam tertiae post Pascha hebdomadae tanquam festum diem 
pro solemnibus Deo supplicationibus ad uberes ex agris pro- 
ventus obtinendos inseruerint Huic autem feriae quartae dein- 
ceps solemniter celebrandae in singulis dioecesibus eisdem fe- 
stum aliquod addixere, nempe: L Pro Archidioecesi Coloniensi, 
Patrocinium S. Iosephi; II. Pro dioecesi Trevirensi, festum Tu- 
nicae et Lanceae Domini Nostri Iesu Christi ; III. Pro dioecesi 
Monasteriensi, festum S. Ludgeri; IV. Pro dioecesi Paderbor- 
nensi, festum S. Liborii; V. Pro Archidioecesi Gnesnensi et Po- 
snaniensi, festum S- Adalberti; VI. Pro dioecesi Culmensi, fe- 
stum item S. Adalberti; VII. Pro dioecesi Wratislaviensi, Pa- 
trocinium S. Iosephi; VIII. Pro dioecesi denique Varmiensi, 
festum S. Adalberti. Verum cum in praesentia Serenissimus 
Imperator ac Rex Gulielmus II admodum cupiat ut dictus poe- 
nitentiae precumque dies « Buss-und Bettag » vulgo appellatus, 
qui in variis Regni partibus variis diebus hucusque celebrabatur, 
uno eodemque pro toto Regno die in posterum celebretur, nempe 
feria quarta hebdomadae anni ecclesiastici penultimae, neque 
graves officiant rationes, quin optatis huiusmodi obsecundemus, 
et in dioecesibus supradictis e feria quarta tertiae post Pascha 
hebdomadae, idem festum ad uberes ex agris obtinendos fru- 
ctus vel potius in gratiarum actionem pro fructibus iamiam per- 
ceptis, interposita Nostra auctoritate in quartam hebdomadae 
anni ecclesiastici penultimae feriam transferamus, imo perop- 
portuna Nobis eadem immutatio visa sit, hinc quae infra scripta 
sunt decernenda in posterum existimavimus. Nimirum votis Se- 
renissimi Imperatoris ac Regis Gulielmi II, qui in catholicos 
suae ditioni obnoxios et propensam gerit voluntatem et eorum 
utilitati sapienti consilio prospicit, quantum in Domino possumus, 
annuentes Apostolica Nostra auctoritate, praesentium vi, ac de 
certa scientia et matura deliberatione Nostris, omnibus rei mo- 
mentis attento ac sollicito studio perpensis cum Venerabilibus 
Fratribus Nostris Sanctae Romanae Ecclesiae Cardinalibus su- 
premae Inquisitioni praepositis, feriam quartam hebdomadae 
tertiae post Pascha, hucusque in archidioecesi tua Coloniensi et 
in aliis supramemoratis dioecesibus Treviren., Monasterien., Pa- 
derbornen., Gnesnen, et Posnanien., Culmen., "Wratislavien. ac 
Varmien. festive in foro celebratam, negotiis saecularibus per- 

agendis reddimus, ac festa pro singulis iis dioecesibus huc usque 
in eamdem diem translata, ut suis quaeque locis restituantur, edi- 
cimus. Praeterea, de Apostolicae Nostrae potestatis plenitudine, 
praesentium item vi, feriam quartam penultimae anni ecclesia- 
stici hebdomadae in diem festum pro supradictis dioecesibus 
evehimus, adiecta Christifidelibus tum sacro adstandi, tum a 
servilibus operibus abstinendi obligatione. Tandem praecipimus 
ut hac feria quarta penultimae anni ecclesiastici hebdomadae 
solemnes eaedem preces instituantur, quae huc usque quarta 
feria hebdomadae post Pascha tertiae fieri solebant, necnon ut 
pro singulis praefatis dioecesibus festum Praesentationis Beatae 
Mariae Virginis Immaculatae e loco suo, nempe a vigesima 
prima novembris mensis die in ipsam feriam quartam penul- 
timae anni ecclesiastici hebdomadae deinceps similiter Aposto- 
lica Nostra auctoritate transferatur. Non obstantibus Nostra et 
Cancellariae Apostolicae regula de iure quaesito non tollendo, 
aliisque Constitutionibus et ordinationibus Apostolicis ceterisque 
contrariis quibuscumque. Tuae autem, Venerabilis Frater, curae 
committimus, ut aliis praedictis sacrorum Antistitibus ceterisque, 
ad quos pertinet, hanc Nostram voluntatem signifiées, Tibique 
et gregi Tibi concredito Apostolicam benedictionem peramanter 
impertimur. 


Datum Romae apud Sanctum Petrum sub Annulo Pisca- 
toris, die 9 decembris 1892, Pontificatus Nostri anno decimo 
quinto. 

SERAPHINUS CARD. VANNUTELLI. 


Veneràbili |^ Fratri — Philippo Archiepiscopo Coloniensi. 


EX AEDIBUS VICARIATUS 


Responsa quoad erectionem associationum a s. Familia (1). 


Reverendissime Domine, 
Eminentissimus Cardinalis Parocchi, Archiconfraternitatis 
S. Familiae Praeses, per me infrascriptum propositis dubiis re- 
spondet: 


(1) Recole Vol. XXV, pag. 8 seqq. et 567. 

I. An requiratur in singulis paroeciis erectio canonica ab 
Episcopo ad instar Confraternitatum proprie dictarum? 

Resp.: Negative; — fit | per | diploma | quod | Emus . Praeses 
mittet. 

II. An requiratur declaratio authentica, per diploma in scri- 
ptis vel alio modo, ab Episcopo vel Moderatore de erectione 
consociationis in singulis paroeciis ? 

Resp.: Negative; | sed — moderator — servet — quae | in Regulis 
habentur (lI, b). 

III. An pro lucrandis Indulgentiis requiratur ut a singulis 
parochiis obtineatur pagina aggregationis a Cardinali Praeside 
subscripta, uti innuere videntur Regulae (II, a) ad modum ag- 
gregationis Confraternitatum proprie dictarum ? 

Resp.: Affirmative et ad mentem. Mens vero est, ut Epi- 
scopus | uno | accepto | ab | Emo Praeside ^ diplomate, ^ reliqua — ipse 
curabit | imprimi — ad — normam . illius, | et singulis familiis ^ conso- 
ciatis tradet. 

IV. An Festum S. Familiae, associationis primarium, die 
Dominica infra octavam Epiphaniae, etiam in iis dioecesibus 
recoli debeat, in quibus ea die fit in choro solemnitas Epi- 
phaniae ? 

Resp.: Affirmative; | sed ^ Episcopus ^ aliam festivitatem — se- 
ligere — potest pro | sua prudentia. 

Romae, ex Aedibus Vicariatus, die 7 aprilis 1892. 


RAPHAEL  CHIMENTI, Pro-Secret. Conf. S. Fam. 


Rmo  Dfio  Karst, Vic. gen. Dioec.  Meten. 


Dub. I. An sufficiat ut Parochus solum nomen patris vel 
capitis familiae in tabulas Consociationis Sacrae Familiae referat, 
vel singula familiae membra inscribere debeat? 

Resp.: Negative | ad primam partem, affirmative — ad — se- 
cundam. 

Dub. II. An parochus pro inscriptione familiarum alterum 
sacerdotem delegare possit? 

Resp. : Nil vetat quominus parochus | in familiarum — inscri- 
ptione sacerdotem adhibeat adiutorem. 

Dub. III. An sufficiat ut familiae in sociorum numerum 
adscisci cupientes hoc suum desiderium per litteras vel inter- 
positas personas parocho intiment, vel omnino requiratur ut 
caput familiae vel eiusdem membrum quoddam coram parocho 
eum in finem personaliter compareat? 

Resp.: Omnino decet ut caput familiae — se — personaliter 
sistat apud parochum. 


Alia dubia et resolutiones. 


Eminentissimus Cardinalis Parocchi, Piae Associationis a 
S. Familia Praeses, per me infrascriptum, responso dimittit alia 
nonnulla dubia eidem proposita. 

Ad Dubium III. praecedenti pagina relatum, videlicet: « An 
pro lucrandis indulgentiis requiratur, ut a singulis Parochis ob- 
tineatur pagina aggregationis a Cardinali Praeside subscripta, 
uti innuere videntur Regulae (II, a) ad modum aggregationis 
Confraternitatum proprie dictarum?» Responsum est « affirma- 
live et ad mentem. Mens vero est, ut Episcopus, uno accepto 
ab | Emo Praeside | diplomate, ^ reliqua — ipse | curabit — imprimi | ad 
normam . illius, et singulis familiis ^ consociatis — tradet — ». 

Nunc autem quaeritur: 

Utrum haec responsio sit imperativa vel directiva tantum ? 

Resp. Directiva tantum et ad mentem. Mens vero est, quod 


nullo modo indigeant Episcopi nec parochi talibus diplomatibus 
(quae ^ frequentiora fuerunt ^ requisita), quum | in Brevi | neminem 
fugit | res | apprime — definiantur. Unde . responsio mere directiva 
fuit ad unitatem scilicet, |a Summo Pontifice | commendatam 
magis magisque servandam. 


IIl. Ad 2^" Dubium in eadem praecedenti pagina relatum 
«An sufficiat ut parochus solum nomen patris vel capitis fa- 
miliae in tabulas Consociationis S. Familiae referat, vel singula 
familiae membra inscribere debeat? » Responsum est: Negative 
ad | primam — partem affirmative ad X secundam. 

Nunc quaeritur: Quid sit intelligendum per singula familiae 
membra — ? 

Resp.  Intelligi | debet — pro totali numero —— membrorum, | non 
autem — pro singulis eorumdem nominibus. 

III. Utrum, negligente vel invito patrefamilias, possit mater 

vel aliqua ex praecipuis familiae personis, v. gr. avus, familiam 
adscribere Piae Associationi? 

Resp. Affirmative. 

IV. Utrum possint filii familias, servi, milites, sese adscri- 
bere Piae Associationi seorsim a propria familia? 

Resp. Negative et ad mentem. Mens vero est ut singuli eum 


suis simul adscribantur; quibus negligentibus ^ vel — reeusantibus, 
poterunt ^ seorsim sese adscribere. 

V. Utrum aliquis possit valide sese adscribere in aliena 
paroecia? 

Resp. Negative. | Nec proinde potest parochus ^ valide ^ alienos 
adscribere, et qui . taliter fuerunt — adscripti, | debent ^ denuo in 
propria paroecia adscribi. 


VI. An saltem possit parochus adscribere suos propinquos 
usque ad quartum consanguinitatis gradum, qui alibi domicilium 
habent ? 

Resp. . Negative. 

VII. Possetne saltem Director Dioecesanus independenter a 
parochis indiscriminatim Dioecesanos adscribere? 

Resp. Negative, | quia ex Brevi Apostolico adscriptio — solis 
parochis committitur. 

VIII. Sufflcime quasi domicilium pro valida adscriptione ? 

Resp. Affirmative. 

IX. An parochi vel Directores Dioecesani in Rituali Romano 
possint apponere formulas et orationes assignatas pro conse- 
cratione et renovatione consecrationis? 

Resp. Negative, usquedum | S. Rituum | Congregatio ipsa per 
se provideat. 

X. Utrum in tabulis (imagines) vel statuis S. Familiam re- 
praesentantibus possint exhiberi ante pectus Corda D. Infantis, 
B. M. V. et S. Iosephi? 

Resp. Non expedire quoad corda D.  Infantis | et — B. Matris ; 
Quoad S.  losephum, non licere. 

Romae, ex Aedibus Vicariatus, die 12 Decembris 1893, 


RAPHAEL  CHIMENTI,  Pro-Secret. | Conf. S. Familiae. 

APPENDIX L 


EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


i^fc^j—— —— 


S. C. S. Officii 4 Iulii 1776. Vic. Ap. Tunk. Orient. 
De altaribus tempore persecutionis. 


Utrum liceat altaria et mensas tempore persecutionis ab ecclesiis 
auferre. 

R. Affirmative, dummodo non adsit scandalum et contemptus re- 
ligionis. 


S. C. SS. Rituum. 22 Martii 1882. — De octava diei dedicationis ecclesiarum. 


Quoniam in Dioecesi (Vallispratensi) dies Dedicationis seu potius 
Benedictionis ecclesiarum variarum memoria excidit, quaeritur an octa- 
vam Sancti aut Sanctae, in cuius honorem benedictae fuerant, cum 
Credo liceat celebrare; et cum iuxta easdem ecclesias non resideant 
rectores, sed solummodo semel in mense eas visitent, ob angustiam 
loci, num in talibus circumstantiis a celebratione Dedicationis seu Be- 
nedictionis fideles vicini excusentur. 

R. Detur Decretum in una Oppiden. diei 19 Augusti 1634, exclusa 
tamen Die Octava Sanctorum Titularium Ecclesiae. 

« Oppiden. Dubiis per Episcopum Oppidensem transmissis, et ad 
» relationem Emi da Torres S. C. respondit: Ad 1. Consecrationem 
» probari concludenter ex signis deductis, et signa probari per testes 
» deponentes de visu. Ad 2. An per celebrationem Missae in ecclesia 
» polluta, dicatur reconciliata, S. G. respondit: Negative, et ideo 
» debere reconciliari iuxta formam praescriptam in Pontificali. Ad du- 
» bium: An ecclesia reconciliata ab Episcopo non habente iurisdictio- 
» nem in loco dicatur bene reconciliata vel non, respondit: Affirmative. 
» Quo vero ad diem consecrationis, cum ignoretur dies certus ipsius 
» consecrationis, S. G. censuit Episcopum, constituere debere ex nunc 
» certum diem qui deserviat quotannis pro Consecratione ecclesiae. » 

Litt. encycl. S. C. S. Officii 16 Septembr. 1864 (ad Episcopos Angliae). De iis qui 
nomen dederunt societati ad procurandam christianitatis unitatem institutae. 


Apostolicae Sedi nuntiatum est, catholicos nonnullos et ecclesia- 
sticos. quoque viros societati ad procurandam, ut aiunt, christianitatis 
unitatem Londini anno 1857 erectae nomen dedisse , et iam plures 
evulgatos esse ephemeridum articulos, qui catholicorum huic societati 
prudentium nomine inscribuntur, vel ab ecclesiasticis viris eandem 
societatem commendantibus exarati perhibentur. Et sane quaenam sit 
huius societatis indoles vel quo ea spectet, nedum ex articulis ephe- 
meridis cui titulus The union review, sed ex ipso folio quo socii invi- 
tantur et adscribuntur facile intelligitur. A protestantibus quippe effor- 
mata et directa, eo excitata est spiritu, quem expresse profitetur, tres 
videlicet christianas communiones romano-catholicam, graeco-schisma- 
ticam et anglicanam, quamvis invicem separatas ac divisas, aequo tamen 
iure catholicum nomen sibi vindicare. ^Aditus igitur in illam patet 
omnibus ubique locorum degentibus tum catholicis, tum graeco-schis- 
maticis, tum anglicanis, ea tamen lege ut nemini liceat de variis doctri- 
nae capitibus in quibus dissentiunt quaestionem movere, et singulis fas 
sit propriae religiosae confessionis placita tranquillo animo sectari. Sociis 
vero omnibus preces ipsa recitandas, et sacerdotibus sacrificia celebranda 
indicit iuxta suam intentionem ; ut nempe tres memoratae christianae 
communiones, utpote quae, prout supponitur, Ecclesiam catholicam 
omnes simul iam constituunt, ad unum corpus efformandum tandem 
aliquando coeant. 

Suprema S. O. Congregatio, ad cuius examen hoc negotium de 
more delatum est, re mature perpensa, necessarium iudicavit sedulam 
ponendam esse operam, ut edoceantur fideles ne haereticorum ductu 
hanc cum iisdem haereticis et schismaticis societatem ineant. Non du- 
bitant profecto Emi Patres Cardinales praepositi Sacrae Inquisitioni, quin 
istius regionis Episcopi pro ea, qua eminent charitate et doctrina, 
omnem iam adhibeant diligentiam ad vitia demonstranda, quibus ista 
societas scatet, et ad propulsanda quae secum affert pericula: nihilo- 
minus muneri suo deesse viderentur, si pastoralem eorumdem Episco- 
porum zelum in re adeo gravi vehementius non inflammarent: eo enim 
periculosior est haec novitas, quo ad speciem pia, et de christianae 
societatis unitate admodum sollicita videtur. 

Fundamentum cui ipsa innititur huiusmodi est, quod divinam Ec- 
clesiae constitutionem susque deque vertit. Tota enim in eo est ut 


supponat veram lesu Christi Ecclesiam constare partim ex Romana Ec- 


Acta, Tom. XXVII. fase. C C € XIV. 5 

desia per universum orbem diffusa ei propagata, partim vero ex schis- 
mate photiano, et ex anglicana haeresi, quibus aeque ac Ecclesiae ro- 
manae unus sit Dominus, una fides et unum baptisma. Ad removendas 
vero dissensiones, quibus hae tres christianae communiones cum gravi 
scandalo, et cum veritatis et caritatis dispendio divexantur, preces et 
sacrificia indicit, ut a Deo gratia unitatis impetrelur. Nihil certe viro 
catholico potius esse debet, quam ut inter christianos schismata et dis- 
sensiones a radice evellantur, et christiani omnes sint solliciti servare 
unitatem spiritus in vinculo pacis (Ephes. 4). Quapropter Ecclesia 
catholica preces Deo O. M. fundit, et Christifideles ad orandum exci- 
tat, ut ad veram iidem convertantur, et in gratiam cum Sancta Romana 
Ecclesia, extra quam non est salus, eiuratis erroribus restituantur qui- 
cumque omnes ab eadem Ecclesia recesserunt: immo ut omnes ad 
agnitionem veritatis, Deo bene iuvante, perveniant. At quod Christifi- 
deles et ecclesiastici viri, haereticorum ductu, et quod peius est, iuxta 
intentionem haeresi quam maxime pollutam et infectam, pro christiana 
unitate orent, tolerari nullo modo potest. Vera lesu Christi Ecclesia 
quadruplici nota, quam in symbolo credendam zms«m&ami* auctoritate 
divina constituitur et dignoscitur: et quaelibet ex hisce notis ita cum 
aliis cohaeret, ut ab iis nequeat seiungi; hinc fit, ut quae vere est et 
dicitur catholica , unitatis simul, sanctitatis et apostolicae successionis 
praerogativa debeat effulgere. Ecclesia igitur catholica una est unitate 
conspicua perfectaque orbis terrae et omnium gentium, ea profecto 
unitate, cuius principium radix et origo indefectibilis est beati Petri 
Apostolorum Principis, eiusque in Cathedra Romana Successorum su- 
prema auctoritas et potior principales. Nec alia est Ecclesia catholica 
nisi quae super unum Petrum aedificata in unum connexum corpus 
atque compactum unitate fidei et caritatis assurgit: quod beatus Cy- 
prianus in ep. 45 sincere professus est, dum Cornelium Papam in hunc 
modum alloquebatur: ut Te collegae nostri et communionem tuam, idest 
catholicae Ecclesiae unitatem pariter et caritatem probarenl firmiter 
ac tenerent. Et id ipsum quoque Hormisdas Pontifex ab Episcopis aca- 
cianum schisma eiurantibus assertum voluit in formula totius christianae 
antiquitatis suffragio comprobata, ubi sequestrati a communione Ecclesiae 
catholicae ii dicuntur, qui sunt non consentientes in omnibus Sedi Apo- 
stolicae. Et tantum abest quin communiones a Romana Sede separatae 
iure suo catholicae nominari et haberi possint, ut potius ex hac ipsa 
separatione et discordia dignoscatur quaenam societates et quinam chri- 
stiani nec veram fidem teneant nec veram Christi doctrinam; quem- 


admodum iam inde a secundo Ecclesiae saeculo luculentissime demon- 


APPENDIX I. 67 


strabat S. Irenaeus lib. 3. contra haeres, c. 3. Caveant igitur summo 
studio Christifideles ne hisce societatibus coniungantur, quibus salva 
fidei integritate nequeant: et audiant Sanctum Augustinum docentem, 
nec veritatem nec pietatem esse posse ubi christiana unitas et Sancti 
Spiritus charitas deest. 

Praeterea inde quoque a Londinensi Societate fideles abhorrere sum- 
mopere debent, quod conspirantes in eam et indifferentismo favent et 
scandalum ingerunt. Societas illa, vel saltem eiusdem conditores et re- 
ctores profitentur photianismum et anglicanismum duas esse eiusdem 
verae christianae religionis formas, in quibus aeque ac in Ecclesia ca- 
tholica Deo placere datum sit: et dissensionibus utique christianas hu- 
iusmodi communiones invicem urgeri, sed citra fidei violationem, pro- 
pterea quia una eademque manet earumdem fides. Haec tamen est 
summa pestilentissimae indifferentiae in negotio religionis, quae hac 
potissimum aetate in maximam serpit animarum perniciem. Quare non 
*est cur demonstretur catholicos huic societati adhaerentes spiritualis 
ruinae catholicis iuxta atque acatholicis occasionem praebere, praeser- 
tim quum ex vana expectatione ut tres memoratae communiones integrae 
et in sua quaeque persuasione persistentes simul in unum coeant, so- 
cietas illa, acatholicorum conversiones ad fidem aversetur, et per ephe- 
merides a se evulgatas impedire conetur. 

Maxima igitur sollicitudine curandum est, ne catholici vel specie 
pietatis, vel mala sententia decepti, societati, de qua hic habitus est 
sermo, aliisque similibus adscribantur vel quoquomodo faveant, et ne fal- 
laci novae christianae unitatis desiderio abrepti ab ea desciscant unitate 


perfecta, quae mirabili munere gratiae Dei in Petrisoli ditate consistit. 


S. C. S. Officii il Iunii 1866 — Archiepisc. Leopolien. 
De puellis schismaticis educandis cum catholicis. 


Domus Religiosarum SS. Cordis D. N. I. C. fundata est Leopoli 
anno 1844, et a quatuordecim annis puellae schismaticae ex Moldavia 
una cum catholicis in eadem non solum in scientiis profanis sed etiam 
in religione catholica educantur, cum parentes earum schismatici id di- 
serte petierint et petant. Proportio inter numerum puellarum catholi- 
carum et schismaticarum non semper fuit eadem: nunc vero a quinque 
iam annis schismaticae tertiam circiter partem omnium illius domus 
*alumnarum efficiunt. Praeter institutionem catholicam, oommunem quo- 
que habent praefatae puellae schismaticae cum catholicis lectionem piam 


et communia exercitia spiritualia; atque simul cum illis sacrificio Missae 

quotidie intersunt; communiter quoque omnes orabant, sed ego prae- 
disposui, ut separatim catholicae puellae orent lingua polonica, schisma- 
ticae vero gallica. Iuxta petitionem parentum schismaticorum aliae puel- 
lae, sub inspectione personae fide dignae, semel vel bis in anno ad 
ecclesiam schismaticam ducuntur, ut Sacramenta secundum suam con- 
fessionem percipiant, aliae vero ab iisdem percipiendis abstinent. Haec 
praxis in instituto Sororum SS. Cordis non fuit quidem ab Onrdinariis 
loci approbata, quia Religiosae nunquam Ordinariatui officiosam de ea 
extabuerunt relationem; sed tamen privatim ad Ordinariorum loci no- 
titiam pervenit, qui eam tolerarunt efc. 

R. Tolerari posse ut puellae schismaticae in collegium admittantur 
quod Leopoli Sorores a SSmo Corde D. N. I. C. nuncupatae dirigunt, 
dummodo bonam praeseferant indolem, iuxta exposita instituantur, nec 
tamen obligentur ad assistendum Missae Sacrificio aliisque functionibus 
ecclesiasticis, verum id earum arbitrio relinquatur, vetito quidem ne 
unquam disputationes cum puellis catholicis habeant de rebus ad reli- 
gionem spectantibus; ne templum adeant schismaticum a ministris schis- 
maticis sacramenta recepturae: quod si in aliquo casu id impediri nullo 
modo possit, Sorores passive se habeant; et pariter vetito, ne puellae 
ab amicis et coniunctis, exceptis parentibus et tutoribus, absque licentia 
Ordinarii visitentur; de quibus omnibus clare et explicite instructi fiant 
et in iis consentiant parentes vel tutores earumdem puellarum antequam 
ipsae ad Collegium admittantur. Idque scribatur R. P. D. Archiepiscopo 
Leopoliensi Latinorum cum advertentia ut curet omnium horum exe- 
cutionem, et bonum spirituale puellarum quoad fieri poterit etiam post 
egressum e Collegio; ef instruantur Sorores quod si aliqua ad fidem 
catholicam converti petat, res ad ipsum Archiepiscopum erit deferenda^ 
qui iuxta casus adiuncta prudenter providebit, et sedulo caveat, ne ex 
admissione schismaticarum ullum ne minimum quidem perversionis vel 


indifferentismi periculum puellis catholicis subsit. 


Litt. Emi. Secr. S. C. S. Officii, 8 Nov. 1865 (ad quosdam puseistas angiicos). 


Quod vos litteris datis, corde sincero et voce non ficta hoc tantum 
optare profiteamini, ut secundum Domini Iesu Christi verba unum ovile 
fiat, et unus pastor, id spem affert huic S. Congregationi iucundissimum^ 
vos tandem divina eiusdem Iesu Christi gratia ad veram unitatem esse 
perventuros. Cavendum tamen vobis est, ne ipsam quaerentes deflectatis 
a via. Id porro Sacra Congregatio vobis contigisse vehementer dolet 


existimantibus, ad veram Iesu Christi Ecclesiam pertinere, tamquam 

partes, christianos illos coetus, qui sacerdotii et catholici nominis he- 
reditatem habere se iactant, licet sint ab Apostolica Petri Sede divisi 
ac separati. Qua opinione nihil est, quod magis a genuina catholicae 
Ecclesiae notione abhorreat. Catholica enim Ecclesia, ut in meis ad 
Episcopos Angliae litteris monetur, ea est quae super unum Petrum 
aedificata in unum connexum corpus atque compactum unitate fidei 
caritatis assurgit (1). Equidem hanc fidei et caritatis seu communionis 
unitatem ex irreformabili Christi institutione , non modo praecipuam 
esse ac fundamentalem verae Ecclesiae proprietatem, sed certissimam 
quoque semperque visibilem notam, qua ipsa Ecclesia ab omnibus sectis 
tuto ac facile distinguatur, evidentissime vobis, si rem sedulo inspicere 
pacatoque animo considerare volueritis demonstrabunt tum Sacrarum 
Scripturarum diserta testimonia insignesque metaphorae, parabolae et 
imagines, quibus delineatur ac veluti repraesentatur Ecclesia, tum prae- 
clarissima sanctorum Patrum antiquissimarumque synodorum documenta, 
tum constans agendi ratio, quam Ecclesia a suis usque primordiis sequi 
consuevit adversus cuiusque generis haereticos et schismaticus, tametsi 
ex iis complures sacerdotii et catholici nominis hereditatem sibi arro- 
garent. Quemadmodum igitur Ecclesia Christi propter summam, quam 
per omnes gentes et in omne tempus diffusam firmissime retinet, fidei 
-communionisque unitatem catholica est et dicitur, ita propter unitatem 
eamdem sancta et apostolica praedicatur; et quemadmodum absque tali 
unitate desineret et iure et facto esse catholica, ita sanctitatis etiam et 
apostolicae successionis insignibus continuo privaretur. 

At Christi Ecclesia suam unitatem nunquam amisit, nunquam ne 
brevissimo quidem temporis intervallo amittel; quippe quae perenniter, 
iuxta divina oracula, duratura sit. Quomodo vero Ecclesia perenniter 
duratura credatur, si in essentialem eius statum aetas aetati succedens 
non secus atque fit in mundanarum rerum mulabilitate, novam indu- 
ceret speciem et formam, et ipsa adeo Ecclesia ab illa fidei et commu- 
nionis unitate desciscere aliquando posset, qua et a Iesu Christo fundata 
*est, et ab Apostolis deinde propagata ? Ideo enim, ait s. Ambrosius, 
regnum Ecclesiae manebit in aeternum, quia individua fides, corpus est 
unum (2). Quod si Ecclesia Christi indefectibilis prorsus est, sponte 
sequitur, eam infallibilem quoque dici et credi debere in evangelica 
doctrina tradenda; quam infallibilitatis praerogativam Christum Domi- 
num Ecclesiae suae, cuius ipse est caput, sponsus et lapis angularis, 


mirabili munere contulisse , inconcussum est catholicae fidei dogma. 


(1) S. Ambros. de offic, ministr. lib. III, c. 3, num. 19. 
X2) In Luc. lib. VII, n. 91. 

Et profecto quis sanus sibi persuadeat, errorem subesse posse publico* 
ac solemni Ecclesiae magisterio, quod Christus eo consilio instituit, ut 
jam non simus parvuli fluctuantes et circumferamur omni vento doctri- 
nae in nequitia hominum, in astutia ad circumventionem erroris (1) V 
quod sui praesentia nunquam deserendum, atque a Spiritu Sancto de 
omni veritate edocendum pollicitus est; a quo voluit universas gentes 
ad obedientiam fidei vocari, et rerum credendarum agendarumque do- 
ctrinam ita accipere, ut qui Apostolis legitimisque eorum successoribus 
praedicantibus non credidisset, condemnaretur; cui munus auctoritatem- 
que attribuit sanorum verborum formae praescribendae, in qua omnes 
docibiles Dei convenirent? Hinc Paulus Ecclesiam appellat columnam et 
firmamentum veritatis (2). Sed quo pacto Ecclesia esset firmamentum 
veritatis, nisi tuto ab ea veritas peteretur? Sanctissimi quoque Patres 
una voce loquuntur ac praedicant, in unitate Ecclesiae unitatem fidei 
ac doctrinae Christi sic defixam esse ut una disiungi ab alia non valeat; 
quo spectat aurea illa s. Cypriani sententia, Ecclesiam esse unitatis ac 
veritatis domicilium (3). Neque catholica Ecclesia dubitavit unquam de 
hac praerogativa sibi promissa et per iugem Christi praesentiam San- 
ctique Spiritus afflatum communicata, quoties subortas fidei controver- 
sias dirimere, sacrarum Scripturarum sensum interpretari, erroresque 
commisso revelationis deposito adversos profligare aggressa est; suas- 
enim dogmaticas definitiones edidit semper ac proposuit tamquam cer- 
tam et immutabilem fidei regulam: quibus, ut fidei regulae, intimum 
quisque assensum sine ulla dubitatione, suspicione, haesitatione prae- 
stare deberet ; qui vero iisdem definitionibus contumaciter obsisterent, 
hoc ipso circa fidem saluti consequendae necessariam naufragavisse, nec 
amplius ad Christi ovile pertinere censerentur. Atque haec magis ma- 
gisque absurditatem produnt illius commenti de catholica Ecclesia ex 
tribus communionibus coalescente, cuius commenti fautores infallibili- 
tatem Ecclesiae necessario inficiari coguntur. 

Iam non minus certum atque exploratum est, Christum Iesum, ut 
fidei communionisque unitas in Ecclesia gigneretur ac perpetuo serva- 
retur, utque capite constituto schismatis tolleretur occasio (4), beatis- 
simum Petrum prae ceteris Apostolis, tamquam illorum principem et 
eiusdem unitatis centrum et vinculum conspicuum, singulari providentia 


elegisse; super quem Ecclesiam suam aedificavit, et cui totius gregis 


(1) Ephes. IV, 14- 

(2) 1. Timoth. III, IB. 

(3) Epist. VIII. ad Com. ap. Coustant. n. 1. 
(4) S. Hieronym. lib. I, adv. Iovin. n, 26. 

pascendi, fratres confirmandi, totoque orbe ligandi ac solvendi summam 
curam auctoritatemque contulit in successores omni aevo prorogandam. 
Catholicum dogma hoc est quod ore Christi acceptum, perenni Patrum 
praedicatione traditum ac defensum Ecclesia universa omni aetate san- 
ctissime retinuit, saepiusque adversus novatorum errores Summorum 
Pontificum Conciliorumque decretis confirmavit. Quare catholica Ecclesia 
illa solum semper credita est, quae fide et communione cum Sede Ro- 
manorum Pontificum Petri successorum cohaeret, quam propterea Sedem 
s. Cyprianus nuncupat catholicae Ecclesiae radicem et matricem (1) ; 
quam unam Patres et Concilia per antonomasticam appellationem Apo- 
stolicae Sedis nomine designant e qua sacerdotalis unitas exorta est (2) 
et in omnes venerandae communionis iura dimanant (3) ; in qua Petrus 
iugiter vivit et praesidet et praestat quaerentibus fidei veritatem (4). 
Certe s. Augustinus, ut schismatis convictos Donatistas ad radicem et 
vitem, unde discesserant, revocaret argumento utitur ab antiquioribus 
Patribus frequentato: «Venite, fratres, si vultis ut inseramini invite. 
Dolor est, cum vos videmus praecisus ita iacere. Numerate sacerdotes 
vel ab ipsa Petri Sede, et in ordine illo patrum, quis cui successit, 
videte. Ipse est petra, quam non vincunt superbae inferorum por- 
tae » (5). Quo uno satis ostendit, in catholica Ecclesia eum non esse 
qui non inhaereat, illi petrae, in qua fundamentum positum est unitatis 
catholicae. Neque aliter sensit s. Hieronymus, cui profanus erat quisquis 
non Cathedrae Petri et Pontifici in ea sedenti communione consolare- 
tur: «Nullum primum (sic ille ad Damasum) nisi Christum sequens, 
Beatitudini tuae, idest Cathedrae Petri communione consocior; super 
illam petram aedificatam esse Ecclesiam scio. Quicumque extra hanc 
domum agnum comederit, profanus est. Si quis in Noe arca non fuerit, 
peribit regnante diluvio. Quicumque lecum non colligit, spargit, hoc est, 
qui Christi non est, antichristi est (6). Neque aliter s. Optatus Milevilanus, 
singularem illam cathedram celebrat, omnibus notam, Romae constitu- 
tam, in qua unitas ab omnibus ita servari debet ut schismaticus et hae- 


reticus sit qui contra illam singularem cathedram aliam collocet (7). 


(1) Epist. IV. ad Cornelium ap. Coustant, n. 3. 

(2) S. Cypr. epist, XII. ad Corn. ap. Coustant, n. 14. 

(3) Epist. Concilii Aquileiensis ad Gratianum Imp. an. 381 inter epistolas s. Am- 
brosii. 

(4) S. Petrus Chrysol. epist, ad Eutych. Act. III, Concilii Ephes. ap. Harduin. 
I, 1478. 

(B) Psalm, in part. Donati. 

(6) Epist. 14. al. B7. ad Damas, n. 2. 

(7) De schism. Donatisi, lib. II, n 2. 

Et merito quidem ; in Romanorum enim Pontificum ordinatione et suc- 
cessione, uti denunciai aperte omnibus s. Irenaeus, ea quae est ab Apo- 
stolis in Ecclesia traditio et veritatis praeconatio pervenit usque ad nos; 
et est plenissima haec ostensio, unam et eamdem vivificatricem fidem 
esse quae in Ecclesia ab Apostolis usque nunc sit conservata et tradita 
in veritate (1). 

Itaque si proprium est ac perpetuum verae Christi Ecclesiae insi- 
gne, ut summa fidei caritatisque socialis unitate contineatur, efflorescat 
ac veluti civitas supra montem posita omnibus hominibus omni tempore 
patefiat; et si, alia ex parte, eiusdem unitatis originem, centrum ac 
vinculum Christus esse voluit Apostolicam Petri Sedem, consequens fit, 
coetus prorsus omnes ab externa visibilique communione et obedientia 
Romani Pontificis separatos, esse non posse Ecclesiam Christi, neque ad 
Ecclesiam Christi quomodolibet pertinere, ad illam scilicet Ecclesiam, 
quae in symbolo post Trinitatis commendationem credenda proponitur, 
Ecclesia sancta, Ecclesia una, Ecclesia vera, Ecclesia catholica (2); quae 
catholica nominatur non solum a suis, verum etiam ab omnibus inimi- 
cis (3), sicque ipsum catholicae nomen sola obtinuit, ut cum omnes 
haeretici se catholicos dici velint, quaerenti tamen peregrino alicui, ubi 
ad catholicam conveniatur, nullus haereticorum vel basilicam suam vel 
domum audeat ostendere (4) ; per quam Christus veluti per corpus sibi 
penitissime coniunctum beneficia redemptionis impertit, et a qua quisque 
fuerit separatus, quantumlibet laudabiliter se vivere existimet, hoc solo 
scelere quod a Christi unitate disiunctim est, non habebit vitam, sed 
ira Dei manet super eum (5): eiusmodi proinde coetibus catholicum 
nomen tum iure minime competere, tum facto attribui nullatenus posse 
citra manifestam haeresim. Inde autem perspicietis, honorabiles ac di- 
lectissimi Domini, quare sacra haec Congregatio tanta sollicitudine ca- 
verit, ne Christifideles societati a vobis recens institutae ad promoven- 
dam, ut dicitis, christianitatis unitatem cooptari paterentur aut quoquo- 
modo faverent. Perspicietis etiam in irritum necessario cadere quam- 
cumque conciliandae concordiae molitionem , nisi ad ea principia exi- 
gatur, quibus Ecclesia et ab initio est a Christo stabilita et deinceps 
omni consequenti aetate per Apostolos eorumque successores una ea- 


demque in universum orbem propagata; quaeque in celebérrima Hor- 


(1) Lib. ITI. contra haeres, cap. 3. n. 3. ex vet. interpr. 
(2) S. Aug. de Symb. ad cateen, cap. VI. 

(3) S. Aug. de vera Relig. ea£. VII. 

(4) S. Aug. contr. epist, fundam, cap. IV. n. 5. 

«5) S. Aug. ep. 141. al. 152, n. 5. 

misdae formula, quam certum est a tota catholica Ecclesia comproba- 
tam esse, dilucide exponuntur. Perspicietis denique, oecumenicam illam 
quam memoratis , inter communionem ante schisma photianum , ideo 
viguisse quia orientales ecclesiae nondum a debito Apostolicae Cathe- 
drae obsequio desciverant; neque ad optatissimam hanc intercommu- 
nionem restaurandum satis esse, simultates et odia in Romanam Ec- 
clesiam deponere, sed omnino, ex praecepto et instituto Christi, oportere 
Romanae Ecclesiae fidem ac communionem amplecti; quandoquidem, 
ut ait venerabilis Beda splendidissimum vestrae gentis ornamentum: 
« Quicumque ab unitate fidei vel societate illius (beati Petri) quolibet 
modo semetipsos segregant, tales nec vinculis peccatorum absolvi, nec 
ianuam possint regni caelestis ingredi » (1). 

Atque utinam, honorabiles et dilectissimi Domini, quoniam Ecclesia 
catholica una esse, nec scindi, nec dividi posse monstrata est (2), non 
amplius dubitelis, vos eiusdem Ecclesiae condere gremio quae usque 
ad confessionem generis humani ab Apostolica Sede per successiones 
episcoporum , frustra haereticis circumlatrantibus, culmen auctoritatis 
obtinuit (3). Utinam quod in vobis per inditam benevolentiam erga 
hanc Ecclesiam Spiritus Sanctus coepit, ipse complere et perficere sine 
mora dignetur. Id vobis una cum hac sacra Congregatione toto omi- 
natur animo et a Deo misericordiarum et luminum Patre enixe adpre- 
catur sanctissimus Dominus Noster Pius Papa IX, ut vos tandem omnes 
ab exheredata praecisione fugientes in hereditatem Christi, in veram 
catholicam Ecclesiam, ad quam certe spectarunt maiores vestri ante 
lugendam saeculi sextidecimi separationem, accipere feliciter mereamini 
radicem caritatis in vinculo pacis et in societate unitatis (4). 


(1) Hora. in natale ss. Petri et Pauli. 

(2) S. Cypr. ep. VIII. ad Corn. apud Coustant, aum. 2. 
(3) S. Aug. de util, credendi, cap. XVII. n. 35. 

(4) S. Aug. ep. 61. al. 223, n. 2. ep. 69, al. 238, num. 1. 

LITTERAE SSmi D. N. Leonis XIII ad Ioannem Baptistam Ayroles e Soc. Iesu; 
quibus laus et hortatus eidem impertiuntur ob opus aggressum ad illustrandam 
memoriam Ioannae De Arc. 


Dilecte Fili, salutem et apostolicam benedictionem. — Rem 
tu amplam et operosam dudum aggressus, ut memoriam Ioan- 
nae De Arc, virginis venerabilis, illustrares, iam doctorum ho- 
minum expectationem probe sustines et eruditionis copia et iu- 
dicii prudentia. Licet vero, ut institutum constanter pergas, nihil 
tibi hortatu sit opus et laude, utrumque tamen, pro. ipsa rei 
praestantia, ultro impertimus. Nam istud patriae vestrae insigne 
decus, decus idem est religionis catholicae; cuius praesertim 
consilio et ductu, magna gloriae verae ornamenta sibi in omni 
aetate peperit Gallia. Sic igitur procedat opera tua, ut, quod 
praecipue spectas, haec tota causa ab hostium religionis ictibus, 
non invulnerata modo, sed confirmata et auctior emergat. Sunt 
prae ceteris qui res gestas magnanimae pientissimaeque virginis 
omni exuant divinae virtutis instinctu, eas dimetientes ad hu- 
manae tantum opis facultatem; vel qui de iniqua eius damna- 
tione, irrogata nempe ab hominibus Apostolicae huic Sedi ma- 
xime infensis, ipsam criminari Ecclesiam non vereantur. Ista et 
similia ad lucem fidemque monumentorum sapienter refellere, 
interest magni: idque genus optimum est de religione simul ac 
de civitate benemerendi. In quo tu quidem, dilecte Fili, versari 
ne cesses alacer; eo nunc magis quod sacrae eiusdem causae 
cursus, proximo decreto Nostro, rite ac legitime coepit. Interea 
par tibi in reliquo opere in omnique consilio tuo auxilium adsit 
bonitatis divinae; quod, apostolicae benedictionis munere, per- 
amanter optamus. 


Datum Romae apud S. Petrum die xxv iulii anno MDCCCXCIV, 
Pontificatus Nostri decimo septimo. 


LEO PP. XIII. 

BREVE quo indulgetur tuto procedi posse ad solemnem beatificationem ven. Servi 
Dei Ioannis de Avila. 


Apostolicis operariis, quos Evangelicus Dominus ad vineam 
suam excolendam providentissime mittit, nullo unquam tempore 
caruit Ecclesia Dei, et quod Redemptor humani generis disci- 
pulis suis salutare praeceptum dedit « Euntes docete omnes 
gentes » illud omni aetate ipsa in Ecelesia ita viguit, ut nun- 
quam in ea strenuissimi desiderati sint Christi administri qui 
divinam Sapientiam late populis nuntiarent. Hos inter praestan- 
tes supernae veritatis praecones sapientiae simul ac sanctimo- 
niae laude conspicuos, iure recensendus est Venerabilis Dei fa- 
mulus Ioannes de Avila, presbyter saecularis, qui in nobilissima 
Hispana terra, tot Sanctorum virorum attrice, decimosexto sae- 
culo floruit, et cui propter singularem asceseos tradendae artem 
Magistri cognomentum adhaesit. Natus est in oppido « Almo- 
dovar » Prioratus Cluniensis die sexta Ianuarii Mensis, An. MD, 
honesto loco Alphonso de Avila et Catharina Chicona genito- 
ribus. Mirifica in puerulo virtutis indoles ; pietatis studio, inno- 
centia vitae, modestia et virtutis custode verecundia inter ae- 
quales suos ad exemplum enitebat. In humanitatis ac litterarum 
studiis versatus est diligenter, ac tantos brevi iisdem in libera- 
libus disciplinis, aeris ingenii adulescens, progressus nactus est, 
ut quatuordecim annos natus Salamantinum Athaenaeum .in- 
gressus sit. Verum ibi dum sedulam iuri operam navaret ar- 
cano Dei munere tactus ad cor sibi loquentis, atque, ut superius 
adscenderet amica voce invitantis, omnia statim quae terram 
saperent despiciens, studiorum Universitate relicta, paternam 
repetiit domum, atque in humili et secreto conclavi, poenitentiae 
ac solitudinis amore ductus, vitam cum Christo in Domino abs- 
conditam agere coepit. Quare peculiarem Divini illius Agni, qui 
inter lilia pascitur, dilectionem quaerens, innocens corpus ieiu- 
niis, vigiliis, flagellis compescuit, ingenuam animi simplicitatem 
morumque candorem omnibus pietatis exercitationibus aluit. 
Iam tres sese verterant anni ex quo Venerabilis Dei famulus 
Joannes, tam asperam vitae rationem susceperat, cum pii cu- 
iusdam patris Ordinis S. Francisci Asisiensis adhortationibus 
permotus, ad studia philosophiae et sacrae theologiae animum 

adiecit, et ineundi Sacerdotii consilium accipiens, in arduas 
easdem disceptationes adeo processit, ut ipsi antecessores, in- 
spectis acuto intellectu, tenaci memoria, atque impigra diligentia, 
brevi illum Hispaniae totius sapientissimum fore, sint ominati. 
Studiorum curriculo absoluto, ac Sacerdos inunctus, virtutum 
omnium perfectioni se penitus dedit, et apostolici ministerii de- 
siderio flagrans, sacras extremos ad Indos expeditiones mente 
molitus est. Quare patrimonium suum vendit, donatque paupe- 
ribus seque ultro exhibet comitem primo Tlascalensi Antistiti 
ad Mexicum maritimo itinere solventi. Sed dum Hispali tem- 
pestivum ad navigandum mare expectat Alphonsus Manrique 
Civitatis illius Archipraesul, ac Supremus Sacrae Hispaniarum 
Inquisitionis moderator, aegre ferens quod eximiae pietatis ac 
doctrinae vir, natalem terram desereret, Venerabilem Dei fa- 
mulum ad se arcessitum, ac frustra renuentem, in Hispania 
iubet manere. Dicto audiens et ipsius Antistitis votis obsecun- 
dans, qui commissi sibi gregis spirituali emolumento prospi- 
ciens, eum ad apostolicos in patria labores exantlandos vo- 
cabat, provinciam illam coepit maxime difficilem, in qua mul- 
torum operariorum animos gerens quinque et quadraginta an- 
nos constantissime desuda vit. Et sane Hispalim, Cordubam, Gra- 
natane, Astigim, Biatiam, Montiliam aliasque Vandalitiae Civitates 
sacris concionibus lustrat; populum audiendi cupidum et ca- 
tervatim ad eum confluentem, eloquio diserto, et exemplo san- 
ctitatis ad divinarum rerum studia revocat; ubicumque concio- 
nator christianorum morum laus reviviscit. Videre erat pen- 
dentem ab ore plebem, dum sacer orator vultu oculisque mi- 
randum in modum emicantibus, acerbis vitia verbis increparet, 
et modo lacrymas cieret, modo salutari audientium corda ti- 
more percelleret. Neque uberes defuere fructus. Sublatae enim 
sunt eius opera simultates non paucae ; factionum partes ex- 
tinctae; non raro inter domesticos parietes restituta pax; vitia 
saepe inveterata radicitus evulsa; invecta morum integritas, 
aut pietas, et aeternae animarum salutis studium excitatum; ac 
tot tantaeque ad eas regiones, utilitates ex sacris ipsius Ioannis 
expeditionibus manarunt, ut iure meritoque Venerabilis Dei fa- 
mulus de Avila Magister, ac Vandalitiae Apostolus habitus di- 
ctusque sit. Nec verbo tantum et piis ex suggestu habitis con- 
cionibus quae Catholico nomini bene, prospere ac feliciter eve- 
nirent curavit, verum etiam operibus ac typis editis scriptis, ut 

in via spiritualis perfectionis fidelium animae dirimerentur con- 
suluit. Idcirco solitus erat aegrotos invisere; animam agentibus 
usque ad extremum spiritum assidere; egenis familiis nec re- 
quirentibus opem ferre; solari calamitosos; consilio et opera 
prout res postularet, proximos quotidie iuvare. Conscientiae 
onus ponentibus, benignas in piaculari exedra aures praebebat; 
ac modo eruditis commentariis Sacras Scripturas ex cathedra 
illustrabat, modo pueris ac villicis pedestri sermone Catechesim 
tradebat; et mira in epistolis quas scripsit, sanctimoniae ac sa- 
pientiae suae extant documenta. Quum vero aliorum saluti cu- 
randae tam sedulo deditus esset, nihil siquidem praetermisit ut 
perfectionem absolutionemque virtutum quas complexus erat 
assequeretur, recte iudicans seipsum abundare oportere iis omni- 
bus laudibus ad quas excitaret alios, et plus valere sermonem 
si confirmaret exemplo. Quamobrem tantam de se famam ex- 
citavit, ut Romani Pontifices Decessores Nostri amplissima illi 
munera commiserint, ac viri eminenter Sancti, quos iamdiu in 
Caelitum ordinem adscriptos veneratur Ecclesia, eius consiliis 
se regi voluerint, Magistrumque appellaverit. Venerabilis enim 
Dei Servus de Avila, ad honestam primum vitae rationem tra- 
ductum Sanctum Ioannem de Deo, ad perfectionis et sanctimo- 
niae semitam decurrendam verbo et exemplo excitavit; Sancto 
Ignatio Loyolaeo usus est familiariter, et in Hispania nascentem 
Societatem Iesu fovit peramanter. Sanctum Franciscum Borgia 
ut imperatoris aula relicta illecebris mundi valediceret, hortatus 
est denique Sancto Petro ab Alcantara et Sanctae Theresiaea 
lesu sapientibus monitis ac consiliis praeluxit. Verum dum stola 
decoris tam splendida indutum illum Hispania universa tamquam 
divinae voluntatis oraculum mirabatur, annum agens aetatis 
suae septuagesimum Venerabilis Dei famulus Ioannes de Avila 
apostolicis laboribus, ac diutino morbo confectus, Montiliae die 
decima Maii mensis anno MDLXIX, placidissimo exitu, cum 
suavissima Iesu et Mariae nomina intermortuis labiis insiderent, 
obdormivit in Domino. Cum morte tamen haud periit Venera- 
bilis Servi Dei memoria, corpus quidem conditum sepulchro est, 
virtutum vero notitiam consequentes etiam aetates acceperunt. 
Itaque sanctimoniae fama quam et vivus praeclaram habuerat, 
maior post eius funera facta est, succrevitque in dies innume- 
ris probata portentis quae Sancti viri patrocinium gratum Deo 
acceptumque ostendebant. Quare de eiusdem Venerabilis Dei 

famuli Beatificatione et Canonizatione in Sacrorum Rituum Con- 
gregatione causa agitari coepta est. Praemissis iis omnibus actis 
quae Apostolicae Constitutiones in causis huiusmodi servari iu- 
bent, recolendae memoriae Clemens PP. XIII per Decretum Se- 
xto idus Februarias anno MDCCLIX datum virtutes quibus vi- 
vens ipse Venerabilis Dei Servus inclaruerat heroicum attigisse 
gradum testatus est. Deinceps in eadem Sacrorum Rituum Con- 
gregatione institutum iudicium est de miraculis quae deprecante 
Ven. Dei famulo Ioanne de Avila a Deo patrata ferebantur, re- 
busque omnibus severissime ponderatis tria miracula vera at- 
que explorata sunt habita, Nosque per decretum pridie Idus 
Novembres superioris anni datum, eorumdem veritatem mira- 
culorum declaravimus. Illud supererat nempe, ut Ven. Fratres 
Nostri S. R. E. Cardinales Congregationi Sacris tuendis Ritibus 
praepositi rogarentur, num stante, ut superius dictum est, he- 
roicarum virtutum et miraculorum approbatione, tuto procedi 
posse censerent ad Beatorum honores eidem Dei famulo de- 
cernendos; hique in generali conventu IV Calendas Décembres 
eiusdem anni coram Nobis habito, tuto id fieri posse unanimi 
consensione responderunt. Attamen in tanti momenti re Nostram 
aperire mentem distulimus, donec fervidis precibus e Patre lu- 
minum subsidium posceremus. Quod cum impense fecissemus, 
tandem Dominica prima Quadragesimae huius vertentis anni 
solemni decreto pronunciavimus procedi tuto posse ad sole- 
mnem Venerabilis Dei famuli Ioannis de Avila Magistri nun- 
cupati Beatificationem. Quae cum ita sint Nos Hispaniensium 
Sacrorum Antistitum votis annuentes, auctoritate Nostra Apo- 
stolica, harum litterarum vi facultatem facimus, ut Venerabilis 
Dei famulus Ioannes de Avila presbyter saecularis Magister 
nuncupatus, Beati nomine in posterum nuncupetur, eiusque ly- 
psana sive reliquiae, non tamen in sollemnibus supplicationibus 
deferendae publicae fidelium venerationi proponantur, atque 
Imagines radiis decorentur. Praeterea eadem auctoritate nostra 
concedimus ut de illo recitetur officium et Missa de communi 
Confessorum non Pontificum cum orationibus propriis per Nos 
approbatis, iuxta Rubricas missalis et Breviarii Romani. Huius- 
modi vero officii recitationem, Missaeque celebrationem, fieri 
dumtaxat praecipimus intra fines Dioecesium Toletanae, Cor- 
dubensis, et Prioratus Cluniensis ab omnibus Christifidelibus 
qui horas canonicas recitare tenentur, et quod ad Missas at- 

tinet ab omnibus sacerdotibus tam saecularibus quam  regula- 
ribus ad Ecclesias in quibus agitur confluentibus. Denique con- 
cedimus ut solemnia Beatificationis Venerabilis Dei Servi Ioan- 
nis de Avila supradictis in templis celebrentur cum Officio et 
Missis duplicis Maioris ritus; quod quidem fieri praecipimus die 
per Ordinarium definienda, intra primum annum postquam ea- 
dem solemnia in Basilica Vaticana celebrata fuerint. Non ob- 
stantibus Constitutionibus et Ordinationibus Apostolicis, ac de- 
cretis de non cultu editis, ceterisque contrariis quibuscumque. 
Volumus autem ut harum litterarum exemplis etiam impressis, 
dummodo manu Secretarii Sacrorum Rituum Congregationis 
subscripta sint, et Sigillo Praefecti munita, eadem prorsus fides 
in disceptationibus etiam iudicialibus habeatur, quae Nostrae 
voluntatis significationi hisce litteris ostensis haberetur. Datum 
Romae apud S. Petrum sub annulo Piscatoris die VI Aprilis 
MDCCCXCIV. Pontificatus Nostri Anno Decimoséptimo. 

EX S. CONGREGATIONE CONCILII 


SANCTI GALLI (in Helvetia) 


MATRIMONII 


Die | 14 Aprilis — 1894. 


Sess. 24 cap. 1 De refor. matrim. 


COMPENDIUM FACTI. Die 16 Maii anni 185T in ecclesia pa- 
roeciali pagi Flums, dioecesis S. Galli in Helvetia, iustas 
nuptias inibant Antonius Kurath agricola, novem supra vi- 
ginti annos natus, et Dorothea Hobi, vicesimum secundum 
aetatis annum agens. At Dorothea, ut ipsa et nonnulli asse- 
runt, haud spontaneo animi motu ad has nuptias consensit, 
sed ut parentum, praesertim patris, qui et paternam exhaere- 
dationem commiünabat, voluntati deferret. 

In his conditionibus sponsi per quatuor hebdomadas vitam 
in Antonii aedibus duxerunt; eodem cubiculo quater tantum 
aut quinquies, eodem lecto vero, teste viro, nunquam, fatente 
uxore, semel usi sunt quin tamen amore, benevolentia mu- 
tuoque studio eorum animi unquam calérent. Narrant imo et 
iuramento affirmant, se matrimonialibus iuribus numquam 
usos fuisse: et addit mulier, id sibi esse imputandum, quae 
ut famae suae consuleret, rumor enim ante nuptiarum cele- 
brationem percrebuerat, Dorotheam alterius opera uterum ge- 
rere, idque Antonius resciverat; firmo animi consilio a copula 
abstinendum ad tempus, viro, ipsa asserit, assentiente, pro- 
posuit, decrevit idque constanter servavit. Vir vero, ait, nihil 
de ista mala fama et pacto scivisse, secus ne Dorotheam quidem 
duxisset. 

Transactis circiter tribus mensibus, per quos saepe saepius 
maritus extra pagum, uxor apud parentes degebat, Dorothea 
obiurgationes Antonii in sorores aegre ferens, viro valedixit, 
abiit nec ad eum amplius reversa est. 

Deinceps mulier edocta facilius infausti matrimonii solu- 
tionem a Romano Pontifice obtenturum fore, post civilis di- 
vortii sententiam, illud apud tribunalia laica petiit ; ac etsi 
vir praefatae iudiciali petitioni resisteret et veritatem causa- 
rum a muliere allatarum negaret, obtinuit die 22 Iulii 1889; 
et subinde ad Senium confugit rogans, ut sacramentale con- 
iugium vel nullum declararetur, vel saltem qua ratum et non 
consummatum, benigne dispensantur. Interea et Antonius 
quum reconciliationis spes nulla amplius affulgeat, et nuptias 
novas, ut videtur, inhians cum vidua fratris sui, ex qua ille- 
gitimum iam procreavit filium, consilium mutavit et per paro- 
chum suum solutionem matrimonii et ipse postulat. 


Disceptatio Synoptica. 


VOTUM THEOLOGI. In censu eorum quae ne matrimonia 
contrahantur impediunt, contracta dirimunt, vim et metum 
collocandum esse, nemo est qui nesciat. Id enim aperte tradit 

Alexand. III cap. 14 De sponsalibus et confirmatur, aliis 
iuribus omissis, ex cap. 15 et 28 eiusdem tituli. Verum talem 
efficaciam vis et metus omnis minime habet, sed is solum qui 
vel consensum ipsum destruit vel necessariam consensus li- 
bertatem ; id autem solum metus operatur gravis cadens in 
virum, aut, ubi de sequiori sexu agitur, in feminam. Sánchez 
De matr. lib. IV disc. 3 num. 3 constantem cap. 6 de iis quae 
vi metusque causa fiunt, seu cuius causa est malum vel instans 
vel futurum quod homo facile sustinere non posset, et persua- 
sum ipse simul habeat illud sibi revera imminere, v. g.si timea- 
tur mors, cruciatus corporis, bonorum fere omnium amissio, 
paternae haereditatis frustratio etc— . Qui huiusmodi metu 
actualiter coactus contraxit, nihil utique effecisse dicendus 
est. Ast sic coniugium contraxisse non praesumitur, sed ab 
allegante iuridice probandum est; /. cum te non solum ff. 
de iis quae vis metusque causa quippe « in foro externo ma- 
trimonium praesumitur validum, cum de consensu exterius 
praestito Ecclesiae constat » De lustis de dispens, matr. I. 2 
cap. 12 num. 90. Et quidem probar debet metus « ex depo- 
sitione testium; deponentes de metu, una cum existente con- 
lectura, attestentur de minis, verberibus vel similibus illati 
metus indiciis. Nam testes debent reddere rationem sui dicti 
C. Cuius causam iuncta Glossa vers, de causis. Et alioquin, 
si simpliciter deponerent super metu non allegatis actibus seu 
indicüs externis metum inducentibus, eiusmodi testes depo- 
nerent de actu mere interno, soli Deo cognito, qualis et metus, 
utpote in mentis trepidatione consistens unde ipsis non foret 
magis credendum. » Ita recte Mascard De prob, conci. 1057 
num. 4. Et Sacra Rota Decis. 334 n. 9part. 11 sic habet: 
« Metus tamen pro annullando matrimonio non probatur per 
testes non concludentes de circumstantiis minarum ; deponere 
namque debent de metu et circa metum de quo in specie agitur, 
alias nihil relevant. » 
Istaec autem in facti specie eo magis premenda esse autu- 
mo, quod de matrimonio agatur, cuius in celebratione nihil 
ex processualibus actis apprehendatur vel levem metum ma- 

nife stans. Sane vix aut ne vixjquidem contingere posse videtur, 
sponsam vi et metu gravi coactam ad aras accedere, consensum 
exprimere, nuptialibus conviviis interesse, quin ullus testium 
apud eam coactionis seu invitae voluntatis signum animad- 
vertat. Similiter nec parochus, qui nuptiali benedictione spon- 
sos iungebat, aliquid vim et metum significans, in casu, suspi- 
catus est. Ipse utique in praesenti causa, cum iam ad Ameri- 
canas regiones sit migrat us, tamquam testis citari non potuit ; 
sed, fatente oratrice, neque de matrimonii firmitate unquam 
dubitasse videtur. Sane interrogata « cur tamdiu cum sua po- 
stulatione expectasset, » 1sta respondit « Iam antea rogavi hac 
de re parochum Dom. Frei, at ille mihi consentire noluit, cum 
postulabat ut ambo, ego et vir, idem proferremus petitum. » 
Utique si parochum causam de nullitate matrimonii et non so- 
lum de obtinenda dispensatione super matrimonium ratum et 
non consummatum moveri posse putasset, mulieris postulationi 
statim et libenter consent isset. Ceteroquin quaenam reapse 
mens parochi fuerit, in sequenti viri testimonio perspectum 
habemus :« Sponsa, ait, nuptiis celebrandis omnino consen- 
tiebat et in votis habuit, has adhuc ante festum Paschatis 
esse celebrandas, quae parochiis antecedens —contestan pos- 
Set ». 

Haec cum ita se habeant, quaenam ad vim et metum 
adstruendum valere videntur, ex actis nunc transcribere iuvat. 
Imprimis uxorem audiamus de animo erga virum atque de 
metu proprio in eodem ducendo testantem: « Ab initio, ait, ma- 
ximam aversionem adversus matrimonium cum Kurath habui. 
Nullam sentiebam erga eum animi inclinationem ; quem adver- 
sum animum meum haud semel et signis et verbis manife- 
stavi. » — Interrogata utrum vere timuerit ne parentes, nisi 
hoc matrimonium iniret, ipsam haereditate privarent, respon- 
dit: « Censebam parentes revera facturos esse quae minaban- 
tur circa privationem haereditatis. Dixerunt parentes se hanc 
privationem adhuc vivos peragere velle, contra quam actionem 
iuris nullam tutelam existere : quae ego credidi. » — Ulterius 
interrogata utrum pater ipsam hac de causa male ac dure 

tractaverit respondit: « Pater minis ac opprobrüs urgebat; 
«attamen nullam inferebat violentiam.» 

Pater enim oratricis deposuit : 

« Filia mea proba et verax est ; et Kurath, scil. maritus 
eiusdem, saepius mihi mentitus est; secus non dedissem isti 
meam filiam. Quin immo professus est se sibi malum aliquod 
illaturum esse, si nollem puellam ipsi dare uxorem; Dorothea 
eum semper recusabat. » Praeterea « se patrem et matrem 
-causam fuisse cur puella nupserit isti viro; se utique semel 
dixisse, velle ipsam haereditate privare nisi consentiat ma- 
trimonio; attamen se id non adeo serio in mente habuisse.-» 

Dorothea Manhart oratricis mater retulit: « Filiae fides 
certa haberi potest; ab infantia fuit verax. Viro Kurath haud 
multam fidem haberem. Dedimus isti filiam tantum propter 
simulationem qua affirmaverat, ipsam apud se felici sorte esse 
fruituram. — Filia, tempore ante matrimonium cum Kurath, 
istum haud raro aspernabatur noluitque isti nubere ; nos autem 
parentes confisi promissionibus huius viri urgebamus eam ad 
matrimonium. — Minabat pater se filiam haereditate priva- 
torum esse, quod quidem illa verum habuit. Nostris tantum 
persuasionibus obedientia | ducta, in matrimonium | consensit.» 

Ulterius, praeter genitores ex parte mulieris testes quatuor 
-citati fuere, scilicet: Paulina Flobi, eiusdem soror, Lucas 
Manhart, Berta Manhart, et Gebhardus Gantner gener, uti 
videtur, vel certe amicitia oratricis genitoribus omnes con- 
iuncti. Ex parte autem viri, tres solum producti sunt testes, 
nimirum: Antonius "Wildhaber, Baptista Hermann et Catha- 
rina Manhart, de quorum tamen necessitudine cum sponsis 
nihil est in actis ex quo iudicari possit. 

Testibus itaque interrogatis: « Utrum sibi notum fuerit 
ipsam Dorotheam suo sponso et marito ab initio signa ami- 
citiae non praestitisse, se duram et ofFensam erga illum osten- 
disse » ita responderunt: 

« Soror mea mihi iam ante nuptias pluries et etiam cum 
lacrimis conquerebatur se nolle nubere isti, idque se tantum 
facere, quia parentes ad hoc urgebant. » Sic Paulina Hobi. 

« Saepius animadverti, Dorotheam ad Kurath non fuisse- 
inclinatam; semel illum dimisit probris et maledictis gra- 
vioribus. - Sic Lucas Manhart, qui coniuges abhinc quinque 
aut sex annos noverat. 

« Nihil ad rem scio. » - Sic Berta Manhart, cuius vir frater- 
est matris Dorotheac oratricis. 

« Ignoro rem ipsam; attamen videtur mihi ab aliis dis- 
sidia inter Kurath excitata fuisse, marito dicendo, uxorem 
esse prodigam neque fidelem. » Ita Gebhardus Grantner, adiun- 
gens Dorotheam sibi a teneris annis esse notam. 

« Famam audivi sponsam suo sponso non adeo favere; 
mirati sunt homines quod illam uxorem duceret. » - Sic An- 
tonius Wildhaber, qui non adeo uxorem novit quam virum. 

« Vicinus eorum, nullam inter coniuges discordiam et li- 
tem animadverti. Quae acciderint ante eorum matrimonium 
nescio; tantum scio varios sparsos esse rumores hac de re. » 
Sic Baptista Hermann. 

« Ab alius audivi sponsam tempore ante matrimonium 
» sponsum ludibrio quodammodo habuisse. » - Ita Catharina 
Manhart obstetrix. 

Rursus ad interrogatorium aliud: « Utrum sibi notum 
fuerit, Dorotheam magna damna timuisse, si Antonium su- 
mere noluisset, et an pater illi talia minatus sit, » ex testibus 
citatis iisdem quinque dixeruut se nihil hac de re scire, nec 
aliquid audivisse. lpsa oratricis soror sic deposuit: « Poste- 
riori tantum tempore audivi de minis quoad haereditatem ; 
secus saepe opprobria audivi quod Kurath nubere nollet. » - 
Antonius Wildhaber ita declaravit : « Famam audivi, parentes, 
filiam ad matrimonium ursisse, minatumque esse patrem circa 
haereditatem. » 

Sed iam quid ipse vir testatus sit inquirendum, cum tanti, 
ponderis in re huiusmodi eius testimonium habetur, ut passim 
doceant iuramento ipsius excludentis vim et metum standum 
esse, nisi de periurio convincatur. (S. C. C. in Praemislien. 
die 186 Iul. 1778, et in Rom. die 9 Aug. 1817). Interrogatus, 
itaque : « A n alienus ab ipso animus suae sponsae notus fuerit », 

Antonius Kurath sub religione respondit « negative » et subdi- 
ti: « Sponsa nuptiis celebrandis omnino consentiebat, et in 
Totis habuit has adhuc ante festum Paschatis esse celebran- 
das, quae parochus antecedens contestan posset. Ego autem 
effeci ut nuptiae post Pascha celebrarentur. » - Interpellatus 
rursus: « an certus fuerit, Dorotheam vere consensum de- 
disse, ut cum ipso matrimonium iniret », dixit «Affirmative ». 
Non levis momenti mariti depositionem hanc tenendam esse, 
S. Galli iudicem non latuit: quapropter ex officio sic uxorem 
interpellatami voluit : « An non ipsa urserit uti nuptiae ante 
festum Paschatis habeantur? » - Ad quod ista respondit: 
« Quum viderem parentes omnino matrimonium hoc velle, 
*consentiebam, mox futuras esse nuptias ; attamen iam antea 
Kurath magis urgebat. Me nuptias ante Pascha ursisse, equi- 
dem nescio. » 

Rursus: « An in ipso momento quo declarasset consensum, 
persuasum habuerit, se abhinc fore uxorem huius viri? » -Re- 
spondit: «Affirmative. Habebam | meipsam | tanquam | uxorem». 

Demum : « Utrum sibi proposuerit se nunquam cum marito 
actum coniugalem admissuram esse ? » Dixit : Iam responsum 
est, scilicet: Audivi — Kurath habere in me aliquam suspi- 
cionem et propterea conveniebam cum ipso de hac ad tempus 
-abstinentia. - Postea parata fuissem, quia obligationi meae 
tanquam uxoris satisfacere debui. » 

Et cum ego, quid eadem de re senserim, manifestare de- 
beam, dicam ex praeiactis non constare, quod infirmum cen- 
seri debeat matrimonium istud. 

Et re quidem vera, singulis iuratis testimoniis rite per- 
pensis atque secum collatis, sequentia eruuntur, quae cur sat 
ponderis, me auctore, ad coniugale vinculum infirmandum 
non habeant, mox subiiciam. 

a) Imprimis Dorotheae sponsae asserenti se ab initio in 
sponsum Antonium * propenso animo non fuisse, imo ab eodem 
ducendo aliquatenus abhorruisse, genitorum atque sororis 
alteriusque parentis testimonio id confirmante, fides adhibea- 
tur. Verum dubitare de singulari talis aversionis vehementia 

licet, cum nec maritus nec testis alius, cui Dorothea a te- 
neris annis erat nota, sub sacramento se aversum huius ani- 
mum ignorasse declararunt. 

b) Ulterius etiamsi de huiusmodi aversione initio puellae 
animum occupanti constaret, id nihil concluderet nisi insimul 
probetur hanc ad actum usque et in actu ipso celebrationis 
matrimonii perdurasse, Consci, de Separ. thoril. 1, cap. 6, 
n. 13. Quae probatio, in facti specie, eo magis exigenda est, 
quod sat longum inter duo extrema temporis intervallum de- 
currerit, intra quod, si eadem mutasset animum, res miranda, 
minime foret. Nam, ut ait Pitonius Discept. Eccl. 32 n. 5 
« talis mutatio facilius praesumendo venit in voluntate mu- 
liebri, cum ista, cum in aliüs materüs tum praesertim in 
matrimonio, sit regulariter momentanea, varia et mutabilis.» 
Cf. Decium in Const. 166 n. 26. Nedum autem aversionis 
diuturnae et constantis ad nuptiarum diem argumenta pro- 
stent, silentium hac de re testium mutationem huiusmodi 
adstruere videtur. Sane, dixit horum aliquis, « Vicinus eo- 
rum, nullam inter «coniuges discordiam et litem animadverti.» 

Bt oratrix ipsa: « Cum viderem parentes omnino matri- 
monium hoc velle, consentiebam. » 

c) Ex hoc ipso quod detur oratricis parentes omnino ma- 
trimonium voluisse, non sequitur consensum eius fuisse vi 
et metu gravi coactum, ita ut necessaria libertas in con- 
trahendo defecisse dicenda sit. Doctrina enim iam est « com- 
munis et recepta » S. Alph. de matrim, n. 1056, iura praeter 
nudam parentum voluntatem, quae vel nullum metum vel 
nonnisi reverentialem simplicem gignere nata est, requirere 
« ut adiungantur aut verbera aut minae aut timor alicuius 
gravis mali etc. » - Neque, cum de paternis minis agitur, 
sufficit ad incutiendum metum cadentem in virum constantem,, 
ut obiter aliquando prolatae fuerint, more communi scilicet, 
atque seclusa seria exequendi voluntate. « Necessarium est, 
ait Sánchez, De matrim. Disp. VI. num. 8 ut minas so- 
litus sit exequi, quia dum aliquis solet minas iactare et 
parum exequi, perinde est ac si non minaretur, et virum 

prudentem nihil aut parum movent huiusmodi minae, tanquam 
vanae et nullius momenti, - et minae debeant esse mali gravis. 
Propterea minus praesumitur de patre, ratione pietatis pa- 
ternae, minas executuro. Verum si pater atrox sit et solitus 
exequi, idem in illo ac in aliis dicendum est. » - Porro istius 
ferocis indolis Dorotheae patrem fuisse, nihil omnino est quod 
demonstret, quin imo verba ipsius ante iudicem prolata vere 
paternum animum respirent: « SEMEL, ait, dixi velle filiam 
haereditate privare, nisi consentiat matrimonio : attamen id 
non adeo serio in mente habui. » Integra facti ratio atque 
entitas in hisce matris verbis reponenda esse videtur, sic sub 
religione dicentis: « Nostris tantum persuasionibus et obe- 
dientia ducta (filia) in matrimonium consensit. » Porro qui 
parentum suasionibus, maxime ubi de ineundo matrimonio 
agitur, obedientiam etiam caecam praestiterit, eo ipso vi et 
gravi metu coactus egisse dicendus sane non est. Nemo enim 
unquam contendit persuasiones, cohortationes et consilia pa- 
rentum violentiae induere naturam et malitiam ; haec non co- 
gunt, sed, ut ait Menochitis Cons. 00, n. 15, liberam exci- 
tant voluntatem. 

d) Neque minus exulat violentiae suspicio ex his quae 
matrimonium subsecuta sunt. Sane, altum quod hac de re 
testes silentium servarunt, argumentum probum est, eos nihil 
inter nuptiarum celebrationem nec postea observasse, quod 
a communiter, in tali casu, contingentibus alienum vide- 
retur. Mulier utique, hac prima die, in mariti domum non 
statim se contulit, sed id ob causas peculiares atque com- 
muni consensu factum est. 

Quoad copulam maritalem in casu ait Consultor: uni- 
versalis regula est, matrimonium omne consummatum seu 
opere perfectum praesumi, semel ac coniugibus secum rem 
habendi copiam fuisse constiterit. 

Porro contra praesumptionem Aominis facili ductu admit- 
titur probatio, cum ea nullo iure confirmata reperiatur ; 
contra praesumptionem uris, h. e. quae simpliciter a iure 
est introducta, itidem datur actio, sed probationes deside- 

rantur solitis clariores et pleniores; Pacian. de probat. I. 1 
cap. XI; contra praesumptionem autem iuris et de ture, 
quae scilicet in vim legis transiit, regulariter non admittitur 
probatio vel saltem nonnisi clarissima et evidentissima. 

Ulterius ubi coniuges, fatentes se solos saepius in eodem 
cubiculo vel etiam lecto pernoctasse, insimul declarantes in- 
veniuntur se non consummasse matrimonium, id dupliciter 
datur intelligi: vel volendo iure suo uti atque obsecundare 
naturali concupiscentiae instinctui, optatum finem aiunt se, 
propter physicam coeundi impotentiam, non attigisse ; vel, 
licet in florida aetate ambo constituti ac mutuo corporis co- 
piam facere valentes, hoc tamen non fecisse contendunt. 

Si prius, consummationis praesumptio est iuris tantum, 
impotentiae atque virginitatis argumentis aut etiam iuratae 
coniugum declarationi facile cedens. Si posterius h. e. si 
homo profecto viridis et validus nedum cohabitaverit in eo- 
dem cubiculo sed et condormiverit in eodem lecto cum puella, 
sua uxore, quae et aetate floreat atque ad copulam habilis 
existat, tunc consummationis praesumptio violenta dicitur, 
atque uti veritas habetur donec praeter conforme coniugum 
etiam iuratum testimonium, aliae non proferantur probatis- 
simae démonstrations inconsummationem citra omne dubium 
adstruendis (ex cap. Litteris 12 et Cap. Tertio loco de 
Praesumpt.). Unde tralatittiurn. est apud S. C. ex sola 
possibilitate carnalis consummationis, maxime si de coniu- 
gum in eodem cubiculo aut lecto pernoctatione constiterit, 
copulam intercessisse existimari, ac nisi secus plenissime pro- 
betur, denegari dispensationem; in Chien. Matr. 15 Decem- 
bris 1792; Spoletan. Matr. 20 Decembr. 1873. 

Hoc praemisso, ait Consultor, de tribus investigemus 
oportet ex quibus iure consueto circa consummationis actum 
iudicium conficitur, scilicet de coniugum dictis, de septimae 
manus testimonio atque de inspectione feminei corporis. 

Imprimis mulier oratrix, interrogata a iudice « An revera 
cum marito statuerit, se nolle coitum exercere in tempus, 
ut mali rumores contra ipsam irritos et falsos demonstra- 

rentur », respondit : « Jam ante nuptias cum viro conve- 
neram hac de re etpostea denuo ». — Interrogata ex parte 
defensoris vinculi : « An consenserat vir in abstinentia circa 
debitum coniugale», — dixit: «? Consenserat usque ad au- 
tumnum : postea parata fuissem ad actum coniugalem ». — 
Rursus: An vir debitum ab ipsa postulaverit? « Respon- 
dit: Semel: attamen ita ut sequelae prohibeantur ; quod 
negavi. Id post mensem accidit, quum rediret ex montibus ». 
— « Utrum revera et sincere affirmare possit se a marito 
non esse ad actum coniugalem adhibitam et se ab ipso non esse 
laesam ?» — Resp. « Maritus meus nunquam usum coniu- 
galem mecum habuit ». — Interrogata ex officio iudicis : 
« An nunquam cum viro fuerit in eodem cubiculo aut lecto? » 
dixit: « Per aliquot noctes fuimus in eodem cubiculo, atta- 
men non in eodem lecto quod nunquam accidit ». — Ita 
oratrix cum iuridice interpellata fuit. Revocata deinceps 
ante iudicem, ut de patris sui dicto aliquo sensum suum ape- 
riret, sponte declaravit, « se ex errore omnino involuntarie 
commisso in responso ad interrogatorium ex officio sub 
num. 13 dixisse: hoc ultimum nunquam accidisse. Nunc 
autem ipsi venisse in mentem, semel se ipsam et virum 
simul in lecto fuisse. Affirmat tamen firmiter et severe ne 
minimum quidem accidisse in hac occasione dicendo: « neque 
iste neque ego ipsa aliquid postulavimus in his momentis. 
Accidit autem hoc factum iam in proximis post nuptias die- 
bus ». — Hucusque uxor. Maritus autem interrogatus: « An 
revera cum eadem iam antea statuisset ut se a coitu absti- 
neant, ne malae famae minoribus locus fiat », sub sacra— 
mento respondit : « Negative: hac de re nihil statutum est, 
secus enim eam non duxissem uxorem, neque consensum 
dedissem ad abstinentiam ad tempus servandam. De mala 
ista fama nihil omnino sciebam ». — Rursus: « An nun- 
quam in eodem cubiculo et in eodem lecto fuerint? » Resp.: 
« Per quatuor aut quinque dies vespere in eodem cubiculo 
manebamus ; attamen nunquam fuimus in eodem lecto, quum 
mulier talem coitum firmiter recusavit. Equidem cessabam 


90 SANCTI GALLI (in Helvetia) 


sperans fore ut ipsa hac in re sententiam mutatura sit ». — 
An revera se dicere et affirmare posse firmiter credat et sciat 
se cum ipsa copulam non habuisse ». — Resp. « Nunquam ». 
— [taque hoc ultimo excepto, quoad duo priora omnino discors 
apparet coniux a coniuge : quare claudicans eorum depositio 
iure habenda est; imo, nisi solide septimae manus testimonio 
vel inspectione corporis fulciatur, eisdem fides obiective non 
videtur adhibenda. 

Verum cum ad corroborandam infirmam coniugum decla- 
rationem unanimi atque explicito opus foret septimae manus 
testimonio ipsis propitio, hoc ex processualibus actis nonnisi 
deficiens et incertum eruitur. Sane imprimis non septem pro- 
pinqui aut affines ex utroque latere ad formam Textus in 
Cap. Litterae de frigid, et ma' e f., sed tres solum ex parte 
viri atque sex ex parte mulieris, « propter loci, ut aiunt, 
et rel ipsius difficultatem », producti sunt; quod utique in 
re non spernenda ius offendit. — Deinde testes istos, prout 
S. C. C Instructione diei 20 Augusti 1840 praescriptum 
est, interroga tos rite fuisse non puto. Porro lecturam exa- 
minis seu confessionis coniugis inducendis testibus factam 
esse, nihil est quod indigitet ; neque- de hucusque recensitis 
interrogatorium aliud testibus propositum est nisi hoc: « An 
sibi videatur coniugum dictis fidem adhiberi posse » ; quod 
sane nimis generice enunciatum videtur. Quare de matrimonii 
consummatione silendo, testes generico etiam sermone re- 
sponderunt. 

Vix est cur animad vertam ex huiusmodi manca septima 
manu, ad honestatem quod spectat, virum omni exceptione 
maiorem non apprehendi, imo neque mulierem, quam scimus 
ea mente, spreta ipsa divina lege, civile divortium impe- 
trasse, ut pro posse ad ferendam conformem sententiam ec- 
clesiasticum iudicem quasi cogeret. 

Ad tertium nunc inconsummationis argumentum, quod 
ex feminel corporis inspectione eruitur deveniendum est. Hu- 
iusmodi utique organorum inspectionem probationem solum 
facere adminiculativam | Cap. Causam de proh. —  Zacch., 

Quaest, medico-lega L, lib. IV, tit. 2, q. 1^ n. I4 non dif- 
fiteor ; ast cum de caduco agitur fulciendo stipite, admini- 
culum etiam validum omnino requiri quis neget ? Quo autem 
rectius de adminiculativae istius in themate probationis vi 
et virtute iudicemus, prae oculis habenda sunt, quae statuit 
S. C. C. sub die 22 Augusti 1840 (1). 

Normas exhibitas a S. O. C. per pluries adductam Instru- 
ctionem ab episcopali S. Galli curia posthabitas fuisse, ex 
processualibus actis eruitur. In his utique de inspectione cor- 
poris nihil prostat, praeter extraiudiciales scripto exaratas 
medicorum duorum testificationes, se « iuxta regulas scien- 
tiae medicinae », mulierem Dorotheam, nullo utique balneo 
praemisso, inspexisse ; atque hanc inventam esse, si primum 
audias, habentem « membrana virginitatis violata, hymen a 
parte dextera (sic) peruptum et plane huiusmodi, ut in 
uxoribus esse solet »; si alterum, apud eamdem « f ere omnes 
necessarias qualitates | integrae — virginitatis ^ adesse, | excepta 
parva laesione in hymene ad latus sinistrum (sic) ». quae 
autem laesio, ita medicorum uterque ab femina edoctus ul- 
terius animadvertit, « verisimiliter ab aliquo. experimento, 
ante plures annos per medicum facto, ortum habuit, quum 
medicus ille digito vaginam penetraverit ». « Hic autem me- 
dicus, sic in summario processus legitur, ex communi iudicis 
et parochi et ipsius defensoris sententia sine periculo damni 
et scandali haud exigui citari nequit ». 

Quam parum roboris extraiudiciales huiusmodi atque etiam 
secum pugnantes habeant medicorum declarationes, non esse 
demonstrandum quisquis videt. 

Huc re perducta, ait Consultor, superfluum esset quae- 
rere an adsint causae pro dispensatione petenda. Attamen 
de his causis disseruit, et nullam probar et iustam invenit 
rationem, qua consuleretur SSmus super dispensatione in- 
ducenda. 

VOTUM CANONISTAE. Muneri mihi commisso, ait Consultor, 
ut satisfaciant expediam primo quaestionem de metu in causa 


(1) Instructio quoad ordinandos processus matrimoniales adest Vol. I, 439. 

praesenti; secundo de inconsummatione, et tertio de inop- 
portunitate dispensationis in casu. 

De Metu. Non potest sane hic quaestio esse de metu alio 
nisi reverentiali. Certissimum est talem quoque metum pro 
adiunctorum varietate posse esse gravem. At in causa pro- 
posita, ex responsionibus ipsius sponsae, apparet metum non 
fuisse gravem. Et, si dubium aliquod hac in re facerent ea 
ipsa, quae Rmus Defensor P. Schmid affert, nimirum quod 
« pater et mater maximam erga filiam aestimationem et cha- 
ritatem in suis responsis ostenderunt, cuius rei plane ignara 
filia esse non potuit » ; nam eo ipso difficilius certe fuit filiae 
eorum precibus importunis contradicere ; — dubium tamen 
esset, at in dubio an metus censendus sit gravis, communis 
*doctrina doctorum est, iudicandum esse pro valore matri- 
monii, tum quia matrimonii causa favorabilis est, tum pro- 
pter reverentiam Sacramenti. Grury, Comp, theol, moralis. 
Neque ipsa oratrix huic circumstantiae metus multum insistit 
et potius eam in medium affert tantum ut probet nullam 
spem affulgere futurae reconciliationis. 

De inconsummatione. Argumentum certum haberi nequit 
in casu ex inspectione corporis mulieris, medici enim in ea 
laesionem aliquam signi virginitatis invenerunt. Hanc lae- 
sionem ab aliqua actione medici alicuius provenire dicebat 
mulier, quod factum verificari nequit. Et sane, medicus qui 
iam perverse abusus est arte sua haud facile inducendus erit, 
ut contra se testetur. At ex laesione hac virginitatis pos- 
sitne aliquid certi concludi pro consummatione? Nostris tem- 
poribus medicina legalis non tanti facere videtur praesentiam 
aut defectum signorum virginitatis. Bossu in sua Anthro- 
pologie, tom. lI, p. 329 quatriéme édition. ídem videntur 
sentire medici qui corpus Dorotheae Hobi inspexerunt. 

Hinc ex inspectione corporis in casu nihil certi erui potest 
neque pro, neque contra inconsummationem matrimonii, 
quamvis medici potius inclinent pro non consummatione. 

Testimonium septimae manus haud magni ponderis esse 
solet in simili causa, quis enim scire possit praeter ipsos 

coniuges, eoj ne semel quidem copulam secum habuisse ? 
Testes, hac in re, tantum de probitate et veracitate coniu- 
gum testari possunt, et tale testimonium omnes unanimiter 
in favorem Dorotheae deposuerunt. 

In depositionibus vero coniugum, quaedam sunt indicia, 
quae certitudinem moralem de inconsummatione parerent, nisi 
aliqua etiam invenirentur, quae in dubium sinceritatem Do- 
rotheae, de qua praecipue agitur, vocarent. 

De inopp ort unitate dispensationis. Omnes in hac causa 
praecipue scandalum populi prae oculis habere video. At, ra- 
tiones quae afferuntur pro negatione dispensationis, scandali 
causa si valerent, nunquam dispensanda essent matrimonia 
non consummata iis locis ubi rationes istae adessent. Si po- 
pulus difficile distinguat inter matrimonium ratum tantum 
et inter ratum ac consummatum, quod mirum mihi videtur, 
non crederem esse impossibile illum hac de re edocere. Sane 
populus edocendus est. Sedem Apostolicam habere potestatem 
solvendi matrimonium ratum non consummatum. Semel edo- 
ctus non confundet matrimonium civile cum matrimonio sa- 
cramentali ecclesiae. 

Non igitur mihi videntur, rationes allatae satis firmae- 
ac sufficientes, quae probent inopportunitatem dispensationis, 
supposita non consummatione matrimonii. At hanc ipsam in- 
consummationem non undequaque certam esse. 

ANIMADVERSIONES DEFENSORIS MATRIMONII EX OFFICIO. Nihil 
prorsus me movent quae dictitat Dorothea Hobi ad coniugium 
dissolvendum, a se rite initum die 16 Maii 1887 cum An- 
tonio Kurath, in ecclesia parochiali pagi Flums. lImpedi- 
mentum equidem ex capite vis et metus imprimis allegat, 
ut matrimonium nullitatis vitio infectum declaretur ; et eius- 
dem matrimonii inconsummationem deinde asserit, ut dispen- 
sationem saltem consequatur super matrimonio rato et non 
consummato. Verum haec adeo infirmo innituntur fundamento, 
ut nullius sententiam sibi hucusque conciliare potuerint. Ut 
praeteream enim adversum votum religiosissimi Episcopi 
S. Galli obiectum vis et metus impedimentum unanimi suf- 

fragio reiiciunt lectissimi Consultores ; assertam vero matri- 
monii inconsummationem minime certam eximius Consultor 
Canonista existimat, dum Consultor Theologus, pluribus fuse 
docte laudabilique zelo ponderatis censet non esse consulen- 
dum SSmo « Ut super eodem (matrimonio) tamquam rato et 
non consummato dispenset, tum quia de inconsummatione eius- 
dem non constat, tum quia nedum sufficientes et probae ra- 
tiones dispensationem suadeant, bonum maius fidelium, ne 
eadem concedatur, prohibere omnino videtur ». 

Huic voto plene adhaereo, et ne acta iterum agere videar, 
sine mora rogo, ut ad dubia supra inscripta reponatur : 
negative. 

Hisce praenotatis, proposita fuerunt diluenda sequentia 


Dubia 


l An constet de matrimonii nullitate in casu. 

Et quatenus negative. 

II. An. consulendum sit SSmo pro dispensatione a ma- 
trimonio rato et non consummato in casu. 

RESOLUTIO. Sacra C. Concilii, re disceptata die 14 Apri- 
lis 1894, censuit respondere: Ad utrumque., negative. 

Ex QUIBUS COLLIGES I. Neminem ambigere, vim et me- 
tum impedire matrimonia contrahenda, et dirimere contra- 
cta ; sed vis et metus talis esse debet, qui consensum ipsum, 
vel necessariam consensus libertatem destruat. 

II. Proinde non omnis metus id efficit, sed tantum metus 
gravis seu cadens in virum vel feminam constantem ; quando 
nempe timetur malum vel instans, vel futurum, quod susti- 
neri omnino nequeat. 

III. Eiusmodi tamen metus ab allegante iuridice probandus 
est; quia nemo praesumitur matrimonium taliter contra- 
xisse, quando de consensu, exterius praestito, Ecclesiae 
constat. 

IV. Metum, quo nullum declarari praesumitur matrimo- 
nium, non probar per testes non concludentes quoad cir- 
cumstantias minarum ; testes enim deponere debent de metu, 

de quo in specie agitur, allegando minas, verbera et similia, 
illaii metus indicia. 

V. Etenim si testes de metu deponerent non allegantes 
indicia externa, metum inducentia, non foret eis credendum, 
quia deponerent de actu mere interno, soli Deo cognito ; 
qualis est metus, consistens in mentis trepidatione. 

VI. In themate haec omnia locum sibi vindicare viden- 
tur; dum in celebratione huius matrimonii nihil apprehen- 
datur, quod vel levem metum manifestet ; et mirum est 
quod nullus testium conspexerit mulierem accedere ad aram 
vi metuque gravi coactam. 

VII. Aversionem patientis vim perdurasse usque ad actum 
ipsum matrimonii evincendum esse ; quia si adsint inter- 
valla praesumi potest mutatio, praecipue in muliere quae 
mutabilis est. 

VIII. Consummationis matrimonii praesumptionem ha- 
beri uti violentam et veritatis locum tenere, quando homo 
validus, et mulier florens aetate cohabitaverint et in eodem 
lecto cubaverint. 

IX. Violentam matrimonii consummationis praesumptio- 
nem haberi loco veritatis donec, praeter conforme coniugum 
etiam iuratum testimonium, aliae adducantur probationes, 
inconsummationem citra omne dubium adstruentes, uti est 
corporis feminei inspectio. 

DISPENSATIONIS MATRIMONII 


De 12 Maü 1894. 


Sess. 24 cap. 1 De reform. 

COMPENDIUM FACTI. Carolus Mauro italus iuvenis, in ci- 

vitate vulgo dicta Valparaiso, archidioecesis S. Iacobi de 

Chile degens, exceptus fuit in domo divitis Antonii Bafico 

Casanueva, qui Teresiam unicam filiam, nondum 20 annos 
natam, habebat. 

Carolus qui, ut videtur, homo malus erat et auri tan- 
tum cupidissimus, ardenter inhians Teresiae divitias, statim 
de nuptiis cum ea conciliandis, apud parentes agere coepit. 
Interim callidissimus vir se esse religiosum ac honestis mo- 
ribus insignitum, Teresiae parentibus venditabat. 

Cogitantes itaque puellae parentes, se, eiusdem filiae bono 
admodum esse consulturos, si huic iuveni eam nuptui trade- 
rent, matrimonium hoc puellae suaserunt ; obtentaque a ban- 
nis dispensatione, matrimonium rite celebratum est anno 1883, 
die vero 5 Februarii, coram rectore parochialis Ecclesiae, a 
Spiritu Sancto nuncupatae eiusdem civitatis Valparaiso. 

Paucis post diebus quo nuptiae initae fuerant, sponsi, pro 
recepto more, voluptuarium iter aggressi sunt, ac Urbem 
petierunt, in qua per octo menses apud parentes viri diver- 
terunt. 

Ast haud feliciter. Carolus enim statim mulierem iniuriis 
et conviciis afficere coepit, atque eo progressus est ut, iuxta 
ea quae in actis prostant, illam et colapho percusserit. Quare 
coniugibus in patriam re versis, socer graviter Carolum ob- 
iurgavi^ qui hoc aegre ferens, uxor valedixit, abiit, nec 
amplius reversus est. 

Tunc Teresia eiusque parentes cognovisse asserunt impo- 
tentiam absolutam Caroli. Retulit enim puella primo post 
nuptias die Carolum coniugale debitum petiisse, ipsam vero 
tunc non annuisse ; deinde vero maritalem actum nunquam 
amplius postulavisse, imo saepius dixisse : impotens ego sum, 
neque te amare possum; quod puella affirmat, eo tempore 
non percepisse. Rebus ita stantibus, Teresia supremo Prin- 
cipi, parentibus suadentibus, preces detulit, ut Sacramentale 
coniugium nullum ob impotentiam viri declararetur, sin mi- 
nus dispensationem super rato obtineret. Statim die 6 Augusti 
1892 datis litteris ad Archiepiscopum S. Iacobi de Chile, 
munus eidem peragendi omnia, servata forma Benedictinae 
Constitutionis et Instructione S. Congr. C. cum facultate 
subdelegandi, demandatum fuit. Tunc ibi, tribunali rite con- 
stituto, processuales actus inchoati sunt die 9 Decembris 

eiusdem anni, tantum vero quoad matrimonii inconsumma- 
tionem, cum uxor impotentiae provinciam ob Mauri absen- 
tiam deseruerit. Audita fuit actrix, quae iurata asseruit ma- 
trimonii inconsummationem; testes deinde septimae manus 
ab actrice indigitati excussi fuerunt, qui eius religionem, 
pietatem et veracità tem explicite commendaverunt. Vir au- 
tem qui Romae degebat videtur rogatus non fuisse, ut iudi- 
cibus se sisteret. 

Peracta subinde est, post balneum unius tantum horae 
quadrantis ob mulieris infirmitatem, corporalis eiusdem in- 
spectio a tribus obstetricibus, a peritis instructis, ipsius Te- 
resiae matre matronae munus obeunte ; qui omnes sub iura- 
menti fide eandem mulierem unanimi suffragio virginem re- 
nuntiarunt. Alter vero ex his medicis una cum magistra 
Ernestina Perez, obstetricis munere in iudiciali inspectione 
fungente, iam mense Aprilis 1892 Teresiae corpus extraiu- 
dicialiter inspexerat, eorumque de mulieris virginitate re- 
latio in actis reperitur. 

His habitis acta ad S. C. C. transmissa sunt. 

Vir tum de mandato S. C. C. vadatus fuit, sed compa- 
rere renuit. 


Disceptatio Synoptica. 


DEFENSIO MULIERIS. Qui actricis defensionem suscepit, 
duas in partes orationem suam dispescit, in quarum prima 
de matrimonii inconsummatione, et de dispensandi causis in 
altera agit. Et a primo capite exordiens cum primis adducit 
ipsam Teresiae depositionem testantis, matrimonium consum- 
matum nunquam fuisse. 

Huiusmodi vero mulieris iuramentum, quod vir cum ea 
coire nequiverat, plurimi semper habitum ex SS. Canonum 
doctrina in Cap.  Proposuisti nobis. De probationibus, cui 
concinit textus in can. Quod autem 29, quaest^ 2, Can. 1 et 
Cap.. Continebatur, De despons. impub., maximi in themate, 
attenta eximia mulieris probitate ac religione unanimi suf- 

Acta, Tom. XXVII. fase. CCCXIV. 7 


98 S. IACOBI DE CHILE 

fragio laudata, faciendum esse tuetur orator, hancque con- 
fessionem quae animae praeiudicium, si minus vera foret, 
concerneret, integram mereri fidem, ac esse pro veritate ab- 
soluta retinendam iuxta Gloss, in Cap. Mulier, in verbo 
Periurii, de iureiurando, et in Cap. Significasti 18, in verb. 
Credendum, | De  homicid. 

Nec, pergit, obstare in themate quod iuratae Teresiae 
depositioni de non sequuta matrimonii consummatione non 
accesserit etiam illa viri, qui vadimonium iugiter deseruit. 
Nam Caroli silentium omne conficit argumentum de non se- 
quuta consummatione; quippe quod illius summopere intere- 
rat asserere posse, coniugale vinculum indissolubile evasisse, 
ex quo datum erat miserabilem suam conditionem in melius 
convertere, quod in nuptiis ineundis unice prae oculis habuit. 

Insuper adnotat orator, actricis testimonium nedum ge- 
nerice cuncti testes confirmare, sed et specifice causam non 
sequutae consummationis matrimonii innuere, id adscribentes 
impotentiae virl. 

Nec refert hos inter testes Teresiae matrem et avuncu- 
lum Raymundum Cruz accenseri. Nam in primis translatitium 
est in iure, testes formiter examinatos et iuratos plenam 
probationem conficere cuiuscumque sint conditionis et quali- 
tatis, ut docet Rota, in Melevitana, Separat, thori, diei 13 
lulii 1817 cor. Serlupi $ 6, et in Romana seu Veliterna, Pe- 
cuniaria, 20 lanuarii 1817 cor. Cesarei, et 4 lulii eiusdem 
anni cor. Serlupi; praeterea in causis matrimonialibus pa- 
rentes ac consanguinei non solum recipi possunt ad testimo- 
nium dicendum; verum praeferuntur, quia de rebus agitur 
quae alioquin resciri nequeunt. Ad rem Card. Cosci De se- 
paratione thori coniug. libr. 3, cap. 8, $ 13; Caelestinus III 
in Can. Videtur 36, q. 6 etc. Ex concordibus igitur testium 
septimae manus iuratis depositionibus una cum actricis, con- 
cludit, invictissimum exurgere morale argumentum haud se- 
quutae matrimonii consummationis, quod per se solum suf- 
-ficeret, iustis extantibus causis, ad dispensationem elargien- 
dam. 

Sed opus haud esse, ait, ad testes appellandi, cum in me- 
dium profern possit physicum virginitatis argumentum. 

Observat autem in themate corporalem inspectionem ita 
sollicite et ad regulam fuisse peractam, ut nulla ex prae- 
scriptionibus fuerit omissa, quae a sacris canonibus in huius- 
modi casibus mandantur. 

Tres obstetrices autem ac duo medici sub iurisiurandi fide 
Teresiae integritatem renuntiarunt. 

Itaque quinque in arte periti, argumentatur patronus, iu- 
dicium certum et absolutum ediderunt de mulieris virginitate, 
infertum ex complexu omnium signorum, praesertim ex hy- 
menis integritate, nec non absentia cuiuscumque cicatricis 
vel fissurae ; quibus positis constantissime ab universis tri- 
bunalibus virginitas puellarum et inconsummati matrimonii 
fuerunt declaratae. Vel enim ista virginitatis sunt eviden- 
tissima signa, vel nulla dantur ad virginitatem dignoscen- 
dam. Si primum iam certum indubiumque physicae virgini- 
tatis argumentum in actrice extat; sin vero alterum quis 
retineat, actrix inspectionis tormentum absque ullo levamine 
subiisset. 

Cum igitur in themate, praeter alia virginitatis signa 
Obstetrices in actrice repererint hymenem integrum, in quo 
omnes anathomiae et medicinae forensis auctores princeps ac 
indubium intemerati pudoris argumentum agnoscunt, Zac- 
chias, Quaest, med. leg. lib. 4, tit. 2, q. 1l, n. 1 et seqq.; Bar- 
tolini Inst. Anath. lib. 1l, cap. 31 ; - iam concludit patronus 
dubitari haud legitime posse, Teresiam adhuc virginem esse 
eiusque matrimonium dumtaxat ratum. 

Quo, ut praerequisito, dispensationis fundamento posito, 
deinde ad causas dispensationis proponendas gradum facit 
orator, et primam infert ex moraliter certa viri impotentia. 
Quam quidem impotentiam imprimis probat actricis testimo- 
nio, supra relato: quod cum sit iuratum, et a religiosa mu- 
liere editum minime despici potest. Cui accedunt testes Bal- 
bina Casanueva; Virginia Montenegro, Herrera de Guna, 
Raymundus Crux, ac Antonius Montt. 

Verum admissa impotentia, saltem uti probabili, primum 
exinde potissimumque dispensationis argumentum procedit. 
Hoc enim in casu potiusquam proprie dispensatio, dicitur 
prudentialis administratio iustitiae, declarata nimirum sub 
alio nobiliori titulo matrimonii nullitate, uti docet Ursaya 
tom. 3 part. 2, discept. 21, n. 104. 

Alteram dispensationis causam desumit ex maxima ani- 
morum aversione, nullaque spe pacis conciliandae et coniu- 
galis consortii instaurandi, quod ad dispensandum gravissi- 
mum profecto tradunt Lancellotti penes Ursaya tom. 3, part. 
2, disc. 21, not. 62 j, Coradus in Praxi disp. lib. 8, cap. 7, 
n. 33; Card. De Luca Be matr. disc. 9, n. 8, ac communiter 
omnes Canonistae. Quod autem haec aversio in casu verifi- 
cetur indubitanter patere edicit. 

Postremam denique petit ex incontinentiae periculo et 
fornicationis timore, in quo mulier viridem adhuc aetatem 
agens, naturae praerogativis haud destituta miserrime ver- 
satur. Quod periculum actrix optime noscit, quodque ad 
alias nuptias convolando, praevia dispensatione, effugere in- 
tendit. Spiritus autem utilitas petentis dispensationem cau- 
sam esse ad gratiam concedendam cum communi docet Sán- 
chez De matr. lib. 12, disp. 15, nm. 19. 

ANIMADVERSIONES DEFENSORIS S. VINCULI. EX altera parte 
vinculi defensor praeprimis quoad impactam impotentiam 
Observat, Teresiam tunc demum quum Carolus a se discessit 
non amplius reversurus, comperuisse, eumdem fuisse virum 
nullius census, catholicae religionis contemptorem, divitia- 
rum iugiter cupidum, et, quod potissimum ad rem pertinet, 
maritalibus officiis prorsus ineptum. Quas quidem et alias 
similes gravissimas accusationes animadvertit, contra Carolum 
obiicere Teresiam, sed vel nullas vel minime concludentes 
afferre probationes. Sane de impotentia viri sui, nullam aliam 
allegat rationem, nisi quod semel vir debitum coniugale pe- 
tivit, sed mulier recusavit. Deinde non amplius debitum con- 
iugale petivit, aiens id non curare cum esset impotens. Te- 
stes vero, notat orator, a Teresia inducti eique addictissimi 

id vel prorsus ignorare vel ab eadem Teresia audivisse fa- 
tentur. 
Post haec validitatis tutor adnotare satagit quod dum 
S. C. cessit actricis votis petentis, ut processus non ab 
Emo Urbis Vicario, prout de iure ob viri domicilium et fo- 
rum, sed a Rmo Praesule S. Iacobi de Chile conficeretur, 
-expresse voluit, ut idem processus fieret ad formam Instru- 
ctionis anni 1840, (1) in qua cautum est: « Si qui forsan 
absentes noscantur, qui commode ad civitatem accedere ne- 
queant etiam ob distantiae sumptus, vel ad partis instantiam, 
vel, ea silente, ad instantiam defensoris matrimonii, ab Epi- 
scopo illius dioecesis, in qua morantur, examinandi;... » 
imo in tenore ipso praefatae concessionis expresse etiam po- 
testatem praelaudato Praesuli S. Iacobi mandavit « subdele- 
gandi pro examine partium et testium, qui extra dioecesim 
morentur ». lamvero, instat, numquam Emus Urbis Ordina- 
rius rogatus fuit pro examine viri et aliorum ex septima 
eiusdem viri manu: nemo ex his sive Romae, sive alibi ad 
iudiciale examen vocatus est. Idque, ait, plane offendit ne- 
dum in tenorem sive Instructionis anni 1840, sive praefati 
rescripti; sed et in ipsam normam a iure in huiusmodi iu- 
diciis statutam, ceu prae ceteris testatur Gasparri De Matri- 
monio num. 1487 - ibi - « Sacri canones requirunt in causis 
matrimonialibus, maxime si agatur de impotentia aut matri- 
monii inconsummatione, testimonium septimae manus, ut 
aiunt, idest attestationem iuratam septem testium ex uno- 
quoque latere, scilicet quatuordecim testium propinquorum, 
vel saltem, si propinqui desunt, vicinorum ex cap. 5 et 7 De 
frigidis et maleficiatis ». Nil mirum itaque, putat orator, quod 
Carolus, se suosque omnes septimae manus testes neglectus 
perspiciens, vadimonium ei a S, C. constitutum ad consuetam 
dubii formulam concordandam missum fecerit. Perinde forsan 
id esset ac si iure suo usus fuisset Neminem enim in hu- 
iusmodi iudicüs S. C. vadari solet ad praefatam dubi con- 
cordationem, nisi prius contumax fuerit. Ille vero « contu- 


(1) Instructio haec relata fuit Vol. IV, 439. 

max est, qui tribus edictis propositis, vel uno pro tribus,, 
quod vulgo peremptorium appellatur, uteris evocatus, prae-, 
sentiam sui facere contemnit..... (et) contumaces non viden- 
tur, nisi qui, cum obedire deberent, non obsequuntur : id 
est, qui ad iurisdictionem eius, cui negant obsequi, perti- 
nent. » L. 53 ff. 9o 1 et 3 De re iudic, et de eff. sentent. 

Quod si contumacia, sequitur orator, non ex iudicis prae- 
cepto, sed ex aliorum privatorum rogationibus vel invitamentis 
dimetienda erit, impune dare posset quae eximius actricis, 
orator scribit: « Carolus, pluries rogatus, ut in iudicium se 
sisteret, divitiarum iugiter cupidus, reposuit, se Iudicis prae- 
cepto parituram, modo ingens pecuniae summa ei daretur »; 
quin tamen exinde ipse defensor pronuntiare absolute valeret 
quae addit nempe: « Perspecta viri contumacia, de mandato 
S. C. C. vadatus adhuc semel ille fuit. Ceterum Teresia ipsa, 
quae in libello causae introductivo commemoratas rogationem 
insinuavit, ut viri contumaciam in antecessum accusaret, 
Caroli litteras minime exhibuit quibus vir exorabat puellam 
ut peteret S. Iacobum de Chile ad iudicium nullitatis ex- 
plendum. 

Nec melior, iuxta oratorem, fit actricis causa, si ad exa- 
men parumper revocentur quae eius favore ulterius proferun- 
tur. Quod attinet enim ad actricis confessionem allegat cap. 
Super eo, 5 De eo qui eo gn. cons. - ibi - «Tuae fraternitati 
respondemus quod propter eorum (coniugum) confessionem 
tantum vel rumorem viciniae separari non debent, cum et 
quandoque nonnulli inter se contra matrimonium velint col- 
ludere... » Quod si ne utriusque quidem coniugis concordi 
iuramento credi potest, quid si unus tantummodo matrimonii 
consummationem affirmet ? 

Quam doctrinam, ait, perspicue exornat Coscius in op. 
De sep. tor. lib. 2, cap. 18 ; n. 12: « Nihil autem ergo fa- 
cienda est eorumdem coniugum confessio, nisi concludenter 
assertum. impedimentum aliunde probetur, non solum propter 
suspicionem collusionis, sed etiam quia talis confessio est 
emissa non contra, sed ad favorem confitentis, qui vult se- 

parari, cui proinde prodesse non potest sive vir, sive uxor, 
sive uterque simul illam emiserit, ut notat ibid. Gloss, in 
verb. Confessionem, cum nemo testis esse possit in causa 
propria. L. Nullus 10 ff. De testibus, L. Omnibus 9 Cod. 
eod. » 

JJeque septimae manus testimonium maioris ponderis esse 
defensor putat: quippe de testibus agitur unius lateris actricis 
et eidem addictissimis, qui nullum praeterea indicium perci- 
pere ipsi potuerunt quoad coniugum conversationem, nihil- 
que ab aliis scire quam ab ipsa actrice et quidem tempore 
plane suspecto. Siquidem recolit sponsos brevissimo tempore 
in civitate Valparaiso commorasse, ceu eadem actrix narrat. 
Eodem igitur tempore, quo actrix consilium iniit iugale vini- 
culum dissolvendi, dictitare etiam coepit quae ad finem sibi 
praestitutum magis conducere existimabat: atque ita praefati 
testes, tempore prorsus suspecto, edoceri sensim potuerunt, 
sensimque etiam suaderi-de opinione credibilitatis dictorum 
eiusdem actricis. 

Nec satis, pergit orator, testes in iudiciali examine prius 
de actricis depositione diligenter instructi fuerunt, ac postea 
de praefatis circumstantiis interrogati. Ceterum licet generice 
actricis dictis credere ipsi dicant, in specie tamen, et prae- 
sertim super asserta matrimonii inconsummatione, quae caput 
et cardo quaestionis est, non aliter deponunt quam super 
impacta viri impotentia. 

Pariter specimen in actricis corpore peractum haud mo- 
vet vinculi defensorem, quippe quod non brevi post abruptam 
sponsorum cohabitationem tempore locum habuit, sed post 
novem fere annos, cum vir ab uxore discesserit. Sedulo ea- 
propter ponderanda huc veniunt quae affabre in hoc speciali 
casu docet Zacchias Quaest, med. leg. lib. 4 tit, 2, quaest. 3, 
n. l et seq. - ibi - « Advertendum est... quod si mulier unico 
congressu violata de recenti fuerit, certum est maiorem dif- 
ficultatem affuturam in eius rei cognitione. .. . . Multo magis 
operosum fuerit cognoscere corruptam virginitatem | unico 
congressu patratam a multo tempore citra, et ea de re in 

hoc casu praesumptionibus et coniecturis magis utendum cen- 
seo; quia signa per partium inspectionem habita, leviuscula 
sunt, et vix quicquam de veritate attestati poterint. Licet 
enim in primo congressu facta fuerit violatio et destructio 
panniculorum et caruncularum, simul cohaerentium et ipso- 
rummet laterum uteri; tamen si dehinc a coitu abstinuerit 
mulier, adeo invicem cohaerescunt ipso quoque sanguine qui 
in primo concubitu emanavit mediante, ut maiorem interdum 
angustiam prae se ferant, quam ante amissam virginitatem 
facerent, quod adnotabat etiam Sever. Pinaeus De not. vir g. 
L i c. 7, ita ut hinc deducat ille posse etiam in muliere, 
quae gravida sit, conspicuas virginitatis notas apparere;... 
quod cum ita sit, nullas notas, nullaque coniecturalia saltem 
signa, quae medica inquisitione haberi possint, invenio, quo- 
rum medio ad dignotionem corruptae virginitatis in hoc casu 
devenire liceat, nisi ipsorum panniculorum integritatem et 
cohaerentiam adducamus, quae tamen et potest adhuc servari 
in corrupta, et abesse in ea quae corrupta non sit, multis 
alis ex causis ». Ut periti medici subinde aliquid in similibus 
casibus probabiliter coniectare valeant, plura idem Zacchias 
loc. cit. num. 6 et seq. indigitat adamussim animadvertenda, 
quae in themate minime observata perspicit defensor, sed 
contra omnia festinanter absoluta fuisse vult, ita ut nec scri- 
pta relatio facta fuerit ad normam instructionis anni 1840 
$ ludex. Postremo medentium testimonium haud censet a 
studio parium immune, cum Ernestina Perez, et loseph 
Aguirre actricis corpus, octo ante menses, extraiudicialiter 
iam perlustraverant, testimoniumque reddiderant. Timet de- 
mum ne alter medicus aliaeque duae obstetrices in illorum 
auctoritatem et praestantiam respective iuraverint; eo vel 
magis quod in iudiciali examine nemo prorsus medicorum aut 
Obstetricum dubium conceperit, quod in praefata extraiudiciali 
relatione adnotarunt Doctor Aguirre et Magistra Ernestina 
Perez, videlicet: quod si aliquis deflorationis gradus existit, 
nempe quod hymen leviter affectus sit, id est tribuendum co- 
natibus coitus, aut labori manuum. 

Post haec de dispensationis causis agendum esset, sed quo- 

niam ex dictis haud probatam inconsummationem existimat 

orator, supervacaneum ducit in longum orationem protrahere. 
Hisce utrinque delibatis, propositum fuit diluendum 


Dubium 


An sit consulendum | SSmo pro dispensatione super ma- 
trimonio rato et non consummato in casti, 

RESOLUTIO. Sacra C. C. re disceptata sub die 12 Maii 
1894, censuit respondere : Affirmative. 

Ex QUIBUS COLLIGES : I. Plurimi haberi a sacris canonibus 
iuramentum mulieris asserentis, virum cum ea coire nequi- 
visse ; praesertim si eadem ex unanimi suffragio probitate et 
religione praefulgeat. 

II. In causis matrimonialibus consanguineos et parentes 
recipi, et saepe aliis praeferri ad dicendum testimonium, ut- 
pote qui facilius noscere possint ea quae extraneos lateant. 

III. Signum princeps physicae virginitatis a canonica iu- 
risprudentia censeri hymenis integritatem, cum absentia cu- 
iuscumque cicatricis vel fissurae. 

IV. In themate sufficienter e victum fuisse per artis me- 
dicae peritos argumentum intemerati pudoris in corpore mu- 
lieris non defuisse. 


COSENTINA 
FUNERUM 


Die 24 Februarii 1894 
Sess. 24 Cap. 1 De reform. 


COMPENDIUM FACTI. In Archidioecesi Cusentina, post ini- 
quas conventuum religiosorum leges eversivas, nonnullorum 
pagorum Municipia, annuente gubernio, religiosorum eccle- 
sias interim deputarunt in publica coemeteria; donec nova 
construantur ab habitationibus remota, ad tramites vigentium 

dispositionum. At uti alibi passim factum est, in hac archi- 
dioecesi suas domus a privatis emptoribus redimere et sibi 
vindicare potuerunt religiosi FF. Minores Observantes, in 
oppido Rende, et FF. Minores Reformati in oppido Pietra- 
fitta. Cum vero huiusmodi ecclesiae iam destinatae fuerint 
in publicum coemeterium, non solum in paroeciis horum op- 
pidorum omnium fidelium cadavera sepulturae mandan de- 
bent in ecclesiis religiosorum; sed etiam funera diei tumu- 
lationis, nec non diei tertii, septimi, trigesim1 et anniver- 
sari ab obitu ibidem fideles celebrari volunt ubi defunctorum 
cadavera reposita fuerunt. Per aliquod tempus parochi et re- 
ligiosi sua iura amice conciliarunt: at discordiae non defue- 
runt occasiones, praetendentes parochi, quacumque non ob- 
stante religiosorum exceptione, suorum fidelium cadavera so- 
ciare in eorumdem ecclesias, ibique, ad postulationem fide- 
lium, quaecumque funera persolvere ; ex adverso religiosi 
opponentes suam exemptionem suaque in funeribus privilegia. 
Ad rem componendam Archiepiscopus, cum ob exhau- 
stas aerariorum municipalium vires spes non affulgeat quod 
coemeteria in ordinarium statum redigantur recursum habuit 
ad S. C. C sub die 3 Februarii anni 1892 quaerelarum cau- 
sas exponens et haec EE. PP. resolutioni proponens dubia : 
L An ius recitandi officium, | super fidelium ^ cadaveribus, 
absolutiones | impertiendi et missas canendi in ecclesüs Fran- 
ciscalium, | in publicum | coemeterium — addictis, | competat  re- 
ligiosis aut potius parochis in casu. Il. Et quatenus af- 
firmative favore parochorum ; an eisdem, f aner a diei tertii, 
septimi,  trigesimi | et anniversarii indiscriminatim competant 
in casu. 


Disceptatio synoptica. 


IURA PAROCHORUM. Parochi prae primis animadvertunt, 
non iure religiosos sibi absolute vindicare sua privilegia; 
nam eorum ecclesiae fidelium cadavera excipiunt cum a ci- 
vili auctoritate declarata sint publica coemeteria, proindeque 
rem versari extra iuris communis intentionem. 

Revera fideles non sibi eligunt ibi sepulturam, non ibi, 
paucis exceptis, habent sepulchrum gentilitium, sed publica 
auctoritate cogente tumulari debent in religiosorum ecclesiis. 
Ante inhibitionem civibus factam eligendi sepulturam in ec- 
clesiis parochialibus, fere omnes in iisdem petebant sepultu- 
rae demandari. 

At fideles volunt, ut funera peragantur super demortuo- 
rum cadaveribus ; unde, posthabita ecclesia parochiali, expe- 
tunt, ut funerum officia etiam diei tertii, septimi, trigesimi 
et anniversarii peragantur in ecclesiis regularium. Iamvero 
si parochi ab his funeribus excludantur ad tramites iurium 
religiosorum, eorum ecclesiae iam pauperes, huiusmodi emolu- 
mentis destitutae, ad supremam egestatem redigentur, adeo ut 
cultui divino satisfacere et animarum curae nullimode poterunt. 

Nec potest expeti a fidelibus, ut aliunde ecclesiarum ne- 
cessitatibus subveniant vel aliud in paroeciarum ecclesiis per- 
agant funus: sunt enim admodum pauperes illorum oppi- 
dorum incolae ut aegre modesti unius funeris expensas ferre 
valeant. 

Unde parochi advertunt, non tantum iurium et privi- 
legiorum iuris positivi negotium esse, sed praecipue iuris 
naturalis ; parochi enim iam plurimis expensis onerati, gra- 
vioribus subsunt taxis ob a fisco praesumpta emolumenta 
stolae nigrae; quae si omnino deficiant, taxis remanentibus, 
parochi impares expensis et taxis ferendis debebunt ecclesias 
clausas derelinquere. 

Parochus oppidi Rende specialem ad se quod attinet al- 
legat rationem, nempe in conventu FF. Minorum Observan- 
tium non adesse tres religiosos pro solemni missa canenda, 
sed unum tantum regularem sacerdotem, ita ut religiosi nec 
ipsi possunt satisfacere piae fidelium petitioni, eodem tempore 
hoc perficere impedientes parocho. 

Parochus vero loci Pietrafitta, notat se advenam esse 
in illo oppido, nec amicos, nec coniunctos, nec alias relatio- 
nes cum parochianis habere, ita ut deficientibus ordinariis 
emolumentis, se in extraordinariis nihil sperare posse. 

RELIGIOSORUM IURA. EX adverso religiosi locorum Rende 
et Pietrafitta in primis conveniunt in sibi asserendis pro- 
priorum ordinum privilegiis, ex quibus aperte inducunt, pa- 
rochos nullum habere ius funera peragendi in eorum ec- 
clesiis. 

Insuper adnotant, parochos non posse in religiosos cul- 
pam appingere violationis iurium parochialium, cum praesens 
dispositio, ipsis invitis, a Municipio lata sit. Se vero, in 
hisce facti circumstantiis, debere sua privilegia et iura sarta 
et tecta tueri, quippe quae non personarum, sed ordinis sunt 
quibus renunciare non possunt sine S. Sedis beneplacito. Ce- 
terum putant rem non acri controversia dignam esse, quia 
Municipii decretum est transiens et precari um. Parochis 
vero integrum omnino esse ius peragendi officium super ca- 
daveribus in propriis ecclesiis et celebrandi quodcumque aliud 
funus, dummodo associando cadaver ad ecclesiarum regula- 
rum ianuam tantum, recognoscant sibi amplius in idem nul- 
lum ius superesse. 

Peculiares autem rationes FF. Minorum Observantium 
loci Rende affert conventus guardianus, aiens, se iamdiu 
tollerasse morem parochorum non servandi iura religiosorum, 
sed mense lanuarii anni 1891 ministrum provincialem, re 
cognita, sibi imposuisse onus impediendi parochis huiusmodi 
violationem. Guardianus, adiens Archiepiscopum, rem ita com- 
posuit, ut parochi eorum ecclesiam ingrederentur, cadaver as- 
sociantes et funus, praesente cadavere, tantum peragerent. 
At minister provincialis, nisus praesertim cuidam recenti 
decisioni S. C. EE. et RR. (quae decisio non citatur), pu- 
tavit se debere omnino quemcumque ingressum in dictas ec- 
clesias parochis denegare. 

FF. Minores Reformati oppidi Pietrafitta in suam par- 
ticularem causam adnotant in eorum ecclesia quinque adesse 
sepulchra gentilitia ab origine eiusdem conventus, et reli- 
giosorum privilegia semper servata fuisse, unde novas et 
scandalosas dicunt parochorum exigentias. 

Insuper advertunt non solum qua religiosos ius habere 

ad funera peragenda in suis ecclesiis, sed etiam qua anima- 
rum pastores, cum ipsi in oppido etiam pastoralem curam 
in fideles exerceant. 

ANIMADVERSIONES EX OFFICIO FAVORE RELIGIOSORUM. In 
aprico est, Religiosos pleno gaudere, in casu, iuris favore, 
quippe qui tuentur privilegia a iure communi ipsis concessa, 
unde in iudicio habent favorabilem possessorum partem et 
pro sua instantia intentionem in iure fundatam. Quapropter 
Parochi, si quid iuris habeant, probare debent. 

Quia vero ex violenta Ordinum Religiosorum suppres- 
sione per Civile Gubernium, necessitate cogente Religiosi 
saepius sua iura exercere amplius non possunt, nihilominus 
in themate Regulares ab aequitate iuris amplam habuerunt 
tutelam circa sua iura in genere, et circa ius funerum in 
specie. 

Nam constitutum est uti principium fundamentale in 
huiusmodi controversiis, quod quaecumque mutatio status 
Ecclesarium Regularium circa iura, onera et privilegia iis 
inhaerentia non potest haberi nisi per auctoritatem Sanctae 
Sedis, uti decisum est in Per guian a 18 Decembris 1824, 
in Firmana, luris Funerandi, 21 Novembris 1840, in Ra- 
vennaten. Funerum, 17 Marti 1781, in  Tiburtin. luris 
tumulandi, die 17 Martii 1821. At praesertim attenden- 
da est decisio data in  Forolivien. , — luris funerandi, 
17 Sept. 1871. In hac facti specie ut Parochus, in cuius- 
paroeciae finibus extabat quaedam Carmelitarum Ecclesia, 
contenderet cessasse ius sepeliendi, quo dicta ecclesia, ante 
iniquam suppressionem, fruebatur ; quia de facto quamvis 
non de iure Ordo Carmelitarum in illa ecclesia amplius non 
vigebat, at propositis dubiis : I'. An Ecclesia Carmelitarum 
adhuc gaudeat iure  sepeliendi seu funerandi, ita ut ad 
eius Rectorem spectet officium funebre peragere super  ca- 
daveribus | defunctorum | in eadem — sepulchrum — gentilitium 
habentium. ^»  2?. « An et quae emolumenta | competant Pa- 
rocho in casu;» S. C. C. reponere censuit Ad 1. Affir- 
mative, salvo iure parocho domicilii defuncti pro — quarta 

funerum, | iuxta | consuetudinem — loci; — 4d 2. Negative in 
casu speciali de quo agitur. Quo circa sapientissimo  re- 
sponso ius sepeliendi recognitum fuit quasi ius reale ecclesiae 
adhaerens, independens a iuribus Ordinis Religiosi, uti etiam 
apertius definitum fuit in. Ravennaten. Funerum, 17 Mar- 
tii 1781, qua sententia ius sepeliendi seu funerandi vindi- 
catum fuit ecclesiae S. Hieronymi, quamvis non amplius 
pertineret ad PP. Societatis Iesu, legitima auctoritate sup- 
pressus. 

Quando vero ecclesia iure sepeliendi seu funerandi gau- 
deat omnia emolumenta ad ecclesiam tumulantem spectant, 
praeter portionem canonicam parocho debitam, per quam 1iu- 
ribus parochialibus satis provisum esse decernit Clement. 
De sepult, cap. Dudum $ Verum Conc. Trid. Sess. 25 De 
Reform. 13, nec non S. C. C. in Pisauren, quartae fu- 
neralis, 26 lanuarii 1824, in Tiburt. 17 Martii 1821 ad 
II Dubium, in Auximana luris tumulandi 20 Nov. 1830 
ad II Dub. 

Praeterea cum certum sit Religiosis nonnulla iura com- 
petere tantum quando in Conventibus degunt sub disciplina 
regulari, tamen data opera Summus Pontifex ne afflictis af- 
flictio adderetur cavit ut quo minus fieri possit derogatum 
foret Religiosorum iuribus. Revera quia Innocentii X pro- 
vida Constitutione /nstauranda suppressit parvos Regula- 
rum Conventus; et dein alia Constitutione |. Ut in parvis 
nonnullos ex his in pristinum restituit eosque subiecit Or- 
dinariis, tamquam Sedis Apostolicae Delegatis, donec ipsorum 
Conventuum reditus alere possent duodecim Religiosos; ne 
huiusmodi dispositiones nimis percellerent conventus a civili 
gubernio suppressus S. Poenitentiaria post Instructionem da- 
tam sub die 18 Aprilis 1867 circa relationes inter Regu- 
lares iniuria suppressus in Italia et locorum Ordinarios, eo- 
dem in themate sub 12 Septembris 1872 aliqua dedit responsa 
iuridica. Quorum primum ita se habet: Cum Sacra Poeni- 
tentiaria Epistola data sub die 165 Aprilis 1867 — decreverit 
n. 3 — Domus Regulares, civiliter suppressas, | dummodo 

in eas, tres saltem, ad ibi dedendum conveniant Regidares, 
quorum unus ad minus sit Sacerdos, iurisdictioni Ministri 
Provincialis fore subiectas, easque  regendas esse per  supe- 
riorem peculiarem ibi constituendum: — Quaeritur T. Quo- 
modo si gerere debeant Superiores, Provinciales et Locales 
dum Ordinarius loci subiicere vult Sacrae  ^Visitationi | Ec- 
clesias et domos ac visitationi ita dictae | auriculam | Regu- 
lares qui in numero ternario simul habitantes |^ Ecclesias 
ipsas et domos sui Ordinis tenenti — Et rescriptum fuit: 
Ad I. Praedictas Ecclesias ac domos nec non Religiosos ibi- 
dem degentes eadem immunitate gaudere a iurisdictione  Or- 
dinarii qua antea  fruebantur. 

Quocirca nullo iure videretur posse Religiosorum in casu 
impugnan intentio: nam per citatam Poenitentiariae dispo- 
sitionem suo effectu contra suppressus Regulares destitutae 
sunt Innocentianae Constitutiones. 

FAVORE PAROCHORUM. Et primo ad Regularium dedu- 
ctiones quod attinet, advertendum, nec Parochos nec ipsum 
Ordinarium posse fideles non solum cogere, sed neque nimis 
sollicitare ut funus peragant in ecclesiis parochialibus. Quan- 
doquidem cadaver associare antea ad paroecialem ecclesiam 
maiores importet expensas, et postea, cadavere sepulturae 
demandato in Ecclesiis Regularium, est omnino conforme 
etiam Iuris Canonici intentioni, ut ibi peragantur officia fu- 
nebria, ut unanimiter docent Doctores et advertit Cl. Santi, 
Praelec. lur. Can. Lit. de Septdturis n. 6. 

Nec etiam interest Municipii decretum esse precarium, 
nam hic agitur de iuribus componendis decernendo quodnam 
sit potius in casu; imo adverti posset huiusmodi decretum 
apprime excedere limites privilegii Regularibus concessi quoad 
funera, quum ius canonicum permittat fidelibus eligere  se- 
pulturam apud Regulares: et Municipii decretum potius est 
eversionem iuris Canonici cogens fideles ad sepulturam as- 
sumendam apud Regulares. 

At directe hanc quaestionem attingunt Innocentii X ci- 
tatae Constitutiones, quarum vis proinde in casu sedulo con- 

sideranda est.  Monacelli Form. leg. For. Eccl. part. 2, 
Tit. 13, formul. 1 num. 70, perpendens decreta Urbis et 
Orbis S. Reformationis Congregationis anni 1703 ad vige- 
simum dubium haec habet « Vigesimum decretum iuridicum 
omnino est, quia cum indubitanter ius sepeliendi suos pa- 
rochianos sit de iuribus parochialibus ut docent Medie. De 
Sepult, q. 10, n. 1; Rota, coram Coccino decis. 1213 n. 2, 
sequitur quod etiam ius faciendi officium funebre super ca- 
daveribus tamquam connexum et dependens privative ad pa- 
rochum spectat: Samuel De Sepult, disp. 3 cont. 2 n. 19 
et cont. 7 num. 46... et non tantum in Ecclesiis Regu- 
laribus intra fines paroeciae, sed etiam Regularibus illorum 
conventuum qui vigore constit. Innocentii X $$ Bullar. IV 
quae incipit: Uf in parvis iurisdictioni subiacent Ordinario- 
rum, in his, inquam, non a regularibus sed a parocho ad 
quem spectat, officium funebre super cadavera explendum 
erit, ut observat Romaguer. Ad Synod. Qerund. lib. 3, t. 9, 
cap. 3 num. 22 ». 

Unde videtur attendenda intentio Pontificis qui subiicien- 
di) parvos conventus Ordinariorum iurisdictioni vel eosdem 
supprimendo, non rationem habuit causae paupertatis vel exi- 
guitatis horum conventuum ut eorumdem conditionis potius 
miseraretur, sed attendens, disciplinam regularem observari 
non posse in huiusmodi conventibus et magna privilegia per- 
paucis Religiosis comparata potius cedere in destructionem, 
quam in Ecclesiae Christi aedificationem, statuit ut conven- 
tus fundati ante decreta de celebratione Missarum die 21 Iu- 
nii 1625 edita a S. Congregatione Conc. et approbata ab 
Urbano VIII si haud duodecim habeant Religiosos, subiectos 
esse iurisdictioni Episcopi in concernentibus non solum di- 
sciplinam ecclesiasticam, sed et Institutum Regulare. At 
ipse Summus Pontifex in Decreto Uf in parvis restituit non- 
nullos conventus antea suppressus Constitutione /nstauranda 
ea conditione, ut si sex Religiosos minime habeat, subiecti 
sint iurisdictioni Ordinarii, tum quoad Ecclesiasticam disci- 
plinam, tum quoad Institutum regulare, uti reposuit S. C. 

Super Stat. Reg. sub die 27 lulii 1626. Conventus vero 
fundati post dicta decreta si duodecim Religiosi nequaquam 
habeant, subiecti utique sunt iurisdictioni Episcopi, at circa 
dumtaxat disciplinam Ecclesiasticam, non item circa Regu- 
lare Institutum. Nam in duobus prioribus casibus Ordinarii 
exercent potestatem sibi delegatam a S. Sede, in postremo 
casu propriam ordinariam: ita Pignat. Constat. Can. Tom. 2 
consult 136 n. 24 et Dei Bene De Immunit. p. 2, c. 24, 
dub. 21, n. 5 et Ferrari Bibliot. Can. art. 2. verbo Con- 
ventus. 

Quapropter sive Urbanus VIII sive Innocentius X suffi- 
cienter suam mentem docuerunt, subiiciendi scilicet Ordina- 
ris Conventus in quibus Regularium nimis exigua familia 
habitat, et alibi etiam hoc docuerunt Clemens VIII, Grego- 
rus XV, Urbanus VIII et Innocentius X in suis respective 
Constitutionibus concernentibus novorum Conventuum ere- 
ctionem. 

Modo quid nuper induxerit moderna disciplina conside- 
randum. S. Poenitentiaria in Instructione 18 Aprilis 1867 
et in relativis responsis iuridicis 12 Septembris 1872, voluit 
quantum fieri potuit tueri familias religiosorum iniuste et 
violenter suppressas et proinde dum Innocentius X declara- 
verat familiam Religiosam ad minus constare debere sex Re- 
ligiosis, quorum quatuor essent Sacerdotes, Sacra Poeniten- 
tiaria ob diversam rerum conditionem statuit in laudata In- 
structione n. 3: « Domus Regulares civiliter suppressas, dum- 
modo in eas tres saltem ad ibi degendum conveniant Re- 
gulares, quorum unus ad minus sit Sacerdos, iurisdictioni 
Ministri Provincialis fore subiectas ; | easque  regendas esse 
per Superiorem particularem ibi constituendum ». Unde Poe- 
nitentiaria tribus Regularibus, quorum unus sit Sacerdos con- 
cessit familiam Regularem constituere posse. Consequenter 
hanc familiam subiecit quoad disciplinam regularem eius Su- 
periori; quoad externam vero disciplinam Ecclesiasticam Or- 
dinario loci videtur subiecti remaneant huiusmodi parvi con- 
ventus. Alia enim mutatio facta ab hac Instructione Poe- 

nitentiariae est ut in huiusmodi parvis familis quoad di- 
sciplinam regularem subiaceant privative iurisdictioni supe- 
rioris regularis; quum antea ob decreta Innocentii X etiam 
quoad disciplinam regularem suberant cumulative iurisdictioni 
Ordinarii loci et superioris Regularis, uti probat Fagnanus 
Comm. ad c. 7 De Off. Ord. , innixus resolutioni authen- 
ticae S. Congr. super statum Regularium. lus vero com- 
mune non abrogatur posterioribus dispositionibus, nisi qua- 
tenus cum iisdem conciliari non possit. 

Quapropter S. C. C. die 23 Augusti 1873 huic tertio 
dubio proposito per summaria precum , scilicet : | Cum in 
quodam pago eiusdem | Dioecesis parvus conventus extet sub 
titulo S. Restitutae Virginis et Martyris, in quo a primaeva 
sua fundatione, | anno 1602 sequuta, tres semper Religiosi, 
quorum duo Sacerdotes, habitavere, | quaerebat — (Episcopus) 
an liceat Epfiíscopo Dioecesano vigore Decreti — Ut in par- 
vis — 10 Februarii 1654, visitare | huiusmodi | Conventum, 
Ecclesiam | et personas Regulares | ibi degentes; responsum 
prodiit: Ad 3 Affirmative. 

In themate etiam animadvertere praestat quomodo in op- 
pido Rende, nec tres extant in Conventu Religiosi, sed unus 
Sacerdos et alius conversus ; de oppido Petrafitta ex actis 
nihil constat. 

Quantitatem vero emolumentorum et qualitatem et iura 
determinare circa officia funebria peracta die tertio, vel se- 
ptimo, vel trigesimo S. C. C. semper repetere consuevit a 
legitima consuetudine locorum, uti decisum fuit in citatis 
Bergulana, Tiburtina, ^ Forolioien. 

Hisce omnibus hinc inde animadversis proposita fuerunt 
diluenda 

]l. An ius recitandi officium, super fidelium cadaveribus, 
impertiendi absolutionem, | celebrandi Missas in Ecclesüs Fran- 
ciscalium | in publicum | coemeterium | addictis, |^ competat — Re- 
gularibus vel potius  Parochis in casu. 

Et quatenus affirmative favore parochorum. 
IIl. An eisdem funera diei tertii, septimi, trigesimi et an- 
niversarii  competant, in casu. 
RESOLUTIO. Sacra O. Concilii re discussa sub die 24 Fe- 
bruarii 1894 censuit respondere: Episcopo qui proponat con- 
cordiam | de consensu partium | ineundam. 


CAUSAE PROSECUTIO. Die 24 Februarii currentis anni, in 
hac controversia, proposita fuerunt dubia « I. An ius reci- 
tandi officium — super fidelium | cadaveribus,  impertiendi abso- 
lutionem, | celebrandi | missas in Ecclesiis | Franciscalium — in 
publicum | coemeterium | addictis, | competat Regularibus vel po- 
tius Parochis in casu ». 

Et quatenus affirmative favore parochorum: « 2. An eisdem 
funera | diei tertii, septimi, trigesimi, et anniversarii com- 
petant, in casu » ; quibus respondere placuit « Episcopo qui 
proponat concordiam | de consensu partium | ineundam — ». 

Episcopus, iussa faciens, inter partes concordiam conci- 
liare aggressus est, sed incassum, uti refert aiens: conatus 
sum ad concordiam ineundam ducere partes; sed frustra. 

Etenim Pater Provincialis, a me rogatus, hoc dedit re- 
sponsum : fideles qui morantur in locis ubi officiantur Eccle- 
siae Religiosorum, libere queunt funeralia peragere apud Ec- 
clesias paroeciales; quod si fideles praeferant Ecclesias reli- 
giosorum, hi cedere nequeunt privilegiis, aut iuribus, in con- 
trarium. 

Hisce animadversis reproposita fuerunt diluenda 

I. An ius recitandi officium super fidelium | cadaveribus, 
impertiendi | absolutionem, — celebrandi missas | in — Ecclesiis 
Franciscalium | in publicum | coemeterium — addictis, competat 
Regularibus vel potius  Parochis in casu. 

Et quatenus affirmative favore Parochorum. 

II. An eisdem funera diei tertii, septimi,  trigesimi et 
anniversarii  competant, in casu. 

RESOLUTIO. Sacra C. O. re disceptata sub die 14 Iulii 1894 
respondit — Firmo manente iure regularium | celebrandi of- 
ficium | funebre super cadaveribus | defunctorum, | sepulchrum 
gentilitium | in Ecclesia regularium habentium, et eorum qui 
sepulchrum ^ inibi elegerint ; quoad reliqua placere de concor- 
dia, inter quindecim dies ineunda, praesentibus perdurantibus 
circumstantiis, valitura; quo termino — inutiler elapso, | Ar- 
chiepiscopus schema concordiae cito conficiat et ad S. C. trans- 
mittat. 


MEDIOLANEN. 


MATRIMONII 


Die 12 Mai 1894. 
Sess. 24, cap. 5 De ref. matr. 

COMPENDIUM FACTI. Die 16 Decembris anni proxime elapsi, 
proposita fuit causa nullitatis matrimonii inter Adelaidem 
Rivolta et Antonium Belloni Mediolanensis Archidioecesis», 
ac disceptato dubio: Arm constet de matrimonii nullitate | in 
casu: responsum prodiit: Non satis constare (1). 

Cum autem haec decisio haud arrisisset actrici, preces 
Tribunali ecclesiastico mediolanensi obtulit, ut dispensationem 
a matrimonio rato et non consummato obtinere posset. Cu- 
ria Archiepiscopalis tunc novo interrogatorio actricem sub- 
lecit, ac curavit ut eius corpus a medico, ad hoc delegato, 
inspiceretur, qui in scripta relatione et in iudiciali examine 
autumavit, mulierem numquam sustinuisse coitum coniugale. 
Mulier vero subiecta novo examini respondit: sese confirmare 
depositiones, quoad hoc, alias in iudiciali examine peractas; 
nempe quod numquam habuit cum viro perfectam coniunctio- 
nem carnalem, ita ut si hymen aliquod detrimentum passus 
sit, id evenit digito viri, minime vero ex congressu ma- 
trimoniali. 


(1) Relata fuit Vol. XXVI, 470. 

Disceptatio Synoptica 


ANIMADVERSIONES DEFENSORIS MATRIMONII EX OFFICIO. Re- 
dit causa matrimonii inter Adelaidem Rivolta et Antonium 
Belloni die 12 Septembris anno 1889 initi. 

Rationum momenta, quibus matrimonium ob viri impo- 
tentiam irritum coniuges proclamabant, expensa sunt gene- 
ralibus in comitiis die 16 Decembris anni nuper elapsi ha- 
bitis, et Amplissimus Vester Senatus ad dubium « An con- 
stet de matrimonii nullitate » sapientissime rescripsit « Non 
constare.  » 

Hodie confugiunt ad extraordinarium dispensationis re- 
medium, sed omine haud meliori. Nam physica Adelaidis 
virginitas, quae potissimum in huiusmodi iudiciis argumen- 
tum suppeditare solet, praesenti in causa infirmo innititur 
fundamento. 

Enim vero unus tantum medicus corpus Adelaidis reco- 
gnovit. lam vero unus testis, nullus testis. Nec ulla ex san- 
ctissimis legibus, ad veritatem in difricillimo hoc negotio me- 
liori, quo fieri potest, modo assequendam atque fraudes vitan- 
das collusionesque, invectis, servata est. Non balneum ad- 
hibitum, nec intercessit honesta matrona. 

Hisce non obstantibus denuntiatur hymen haud integer 
omnino; de quo discrimine Oratrix culpat digitum viri. Sed 
cantiunculas huius generis canere facilius est quam suadere. 

Neque me movet medicus cognitor, dum inquit: quando 
habetur coitus regularis, vestigium manet a nemine infitian- 
dum. Eiusmodi vestigium non reperi in corpore mulieris. 
Nam irreparabilia prorsus, nec levia sint oportet fractionis 
vestigia, quae lapsu quatuor annorum, qui a dissociatione 
vitae coniugalis effluxerunt, reparata non sunt, nec a me- 
dico cognitore absque balneo, negari possunt. Neque medi- 
cus vel a longe indicia designat, quibus vestigia veretri a 
digiti vestigiis distinguantur. 

Quibus animadversis, propositum fuit enodandum 

Dubium 


An consulendum sit SSmo pro dispensatione a  matri- 
monio rato et non consummato in casu? 

RESOLUTIO. Sacra C Concilii sub die 12 Maii 1894 re 
disceptata, censuit respondere : Attentis residtantiis ex pro- 
cessu super nullitate, affirmative, cetito viro transitu ad alias 
nuptias, | inconsulta sacra — Congregatione. 


qu «é^ap*»8. 





ROMANA 
DUBII IURIUM PRAEPOSITURAE CAPITULARIS 


Lie 14 Iulii — 1894. 
Per summaria precum. 


COMPENDIUM FACTI. Illmus et Revmus Dominus S. C. de 
Propaganda Fide a Secretis, ad S. C. C. transmisit sequens 
dubium, illi S. Congr. propositum ab Archiepiscopo S. An- 
dreae et Edimburgi in Scotia, ita conceptum : 

« In Capitulo Nostrae Ecclesiae Cathedralis exorta est 
controversia circa ius quod habeat Praepositus, sede vacante, 
sese immiscendi functionibus Cathedralibus, quas Episcopus 
ipse dum viveret obire deberet v. g. Feria V et VI et sab- 
bato Maioris Hebdomadae. Hoc quippe ius Praepositus sibi 
vindicabat, negabat Administrator Cathedralis ; reliqui quo- 
que Canonici in diversas abierunt sententias. Videtur igitur 
expedire, ut regula certa et legitime sancita constituatur, ne 
locus amplius sit eiusmodi disceptationibus. 

« Difficultas inde exurgit quod Capitula Cathedralia apud 
nos, ob specialia nostra adiuncta, modo extraordinario et 
exceptionali constituantur; unde dubium facile oriri poterit 
num in quibusdam adiunctis ius Ordinariorum vim suam re- 
tineat, an potius diversus ordo agendi ex diversa Capituli 
constitutione ultro sequatur. 

« In quaestione omnino, quod sciam, nova et satis diffi- 
cili non ausus sum decisionem proponere ; sed exhibeo sen- 
tentiam ad quam, re perpensa, adductus sum. 

« Haec sunt quae sentio de casu supra exposito : 

« Canonici iure ordinario tenentur : LI. Ad residentiam. 
II. Ad officium divinum in Cathedrali quotidie persolvendum. 

« Apud nos vero: I. Canonici non resident prope -Cathe- 
dralem ; hoc enim fieri non potest; sed adscripti sunt variis 
per totam Dioecesim Ecclesiis, curam animarum adnexam 
habentibus. II. Haec adscriptio Ecclesiis aliis cum cura ani- 
marum componi non potest cum quotidiano officio in Cathe- 
drali persolvendo. Quapropter per Rescriptum S. C. de Pro- 
paganda Fide die 21 Martii 1886 a S. Sede Capitulo Me- 
tropolitano indultum est: I' Ut semel tantum in quolibet 
mense conventum agere teneatur. 2? Ut recitatio Horae 
Tertiae ante missam solemnem pro officio chorali sufficiat. 

« Hinc videtur colligendum : 1' Obligationi residendi sub- 
stitutam fuisse obligationem propriis missionibus inserviendi. 
2?. Canonicorum cum Cathedrali connexionem non amplius 
subsistere, nisi quatenus debeant semel in mense ibi conve- 
nire, et si quando debeant forte Episcopo solemniter cele- 
branti assistentiam praebere. 3?. Extra hos casus officia di- 
vina in Cathedrali velut quasi parochialia habenda esse, et 
ad Praepositum aliosve de Capitulo (excepto Administratore 
Cathedralis) nullo modo pertinere eis interesse ». 

Rescriptum dispensationis , cui innititur Archiepiscopi 
quaestio, est sequentis tenoris : 

« Decreto S. C. de Propaganda Fide dato die 21 Apr. 1852 
exempti fuerunt Canonici in Anglia ab onere residentiae pe- 
nes Cathedralem, et sacri officii persolvendi, ita tamen ut 
in Synodo provinciali Episcopi curarent de nonnullis diebus 
designandis, in quibus Canonici Chorum adire atque officia 
peragere tenerentur. In Synodo autem Westmonasteriensi 
prima statutum fuit quod singuli Canonici quolibet mense con- 
venirent ad Ecclesiam Cathedralem, et recitarent psallendo 
Tertiam officii currentis, et deinde assisterent Missae solemni. 

« Archiepiscopus S. Andreae et Edimburgi humiliter petit 
ut, attentis adiunctis, quae in Scotia et in Anglia similia 
sunt, Capitulum Metropolitanum : I' Semel tantum quolibet 
mense conventum agere teneatur; 2? Ut recitatio Horae Ter- 
tiae ante Missam solemnem pro officio chorali sufficiat. 

« Ex Audientia SSmi habita die 21 Martii 1886 SSmus 
Dnus Leo Divina Providentia PP. XIII, referente me infra- 
scripto Archiepiscopo Tyren., S. Congr. de Propaganda Fide 
Secretario, porrectis precibus benigne in omnibus annuere 
dignatus est, pro gratia, iuxta petita ». 


Disceptatio Synoptica 


Uti innuit Archiepiscopus quaestio nova est, cuius so- 
lutio proinde solummodo ex generalibus iuris communis prin- 
cipis est repetenda. Iamvero cum primis advertatur certum 
esse, Capitulum Cathedralis Ecclesiae in casu adhuc perdu- 
rare, nec dissolutum esse, quamvis residendi obligatio sit, 
fere ex integro, relaxata, remanente tantummodo onere ut 
« Capitulum Metropolitanum I^, semel tantum quolibet mense 
conventum agere teneantur etc. » Atqui ne intelligi quidem 
potest onerum Capitulorum dispensatio et reductio, nisi Ca- 
pitulum in suo esse perseveret. Remanente vero Capitulo, 
dispensatio in suis oneribus est odiosa et strictae interpre- 
tationis ; est enim vulnus iuris communis ; prout commu- 
niter exponunt omnes Canonistae. Verum ius commune hoc 
in puncto est exploratissimum. Siquidem in causis Nova- 
riensi 6 lulii 1724, ^et in Mediolanensi 26 Aprilis 1723, 
cum quaereretur an Praeposito Capitulari, sede vacante, ut- 
pote primae dignitati competerent functiones de quibus agitur 
in casu ; repositum fuit, affirmative, favore Praepositi. Unde 
Parochus sive Cathedralis Administrator videtur non sibi 
posse exclusive vindicare celebrationem functionum in casu, 
quia praevalet ius Capituli ; quod ius aliunde non prohibetur 
per rescriptum dispensationis. 


Sed ex adverso si magis spiritui particularis dispensa- 
tionis quam literae inhaerere velimus, videtur potius acce- 

dendum sententiae Archiepiscopi. Nam in casu pro singulis 
canonicis onus personalis et laboriosae residentiae apud Ca- 
thedralem, ex benignitate Pontificis commutatum fuit in 
obligationem residendi in respectivis Ecclesiis Missionum, 
quasi Paroeciis; quocirca oneri recitandi in choro quotidie 
horas canonicas subrogatum fuit officium parochiale, salva 
tantummodo obligatione conveniendi semel in mense ad Mis- 
sam conventualem celebrandam ob non extinctum Collegium 
Capitulare, uti iam dictum est. Quia Canonici pro lubito 
non possent susceptas Ecclesias derelinquere, ut vacarent 
officio canonicali potiusquam curae animarum ; ita videtur 
incongruum quod in Maiori Hebdomada suas oves derelin- 
quant, eosque pabulo privent Sacrarum functionum quando 
Ecclesia ad easdem enixius fideles invitat et incitat. Cete- 
rum Praepositus non posse videtur sibi arrogare ius per- 
agendi has sacras functiones in Ecclesia Cathedrali, qua Ca- 
pituli Caput, nisi Capitularibus adstantibus seu conventum 
Capitularem agentibus. Exinde tunc non solum Praepositus 
distraheretur ab officio pastorali, sed singuli et universi Ca- 
nonici. Quapropter aperte haec videtur fuisse mens Ponti- 
ficis dispensantis a canonicali residentia, ut singuli Canonici 
residentes apud Ecclesias Missionum, iisdem in pastorali 
munere inservire debeant primo et principaliter seu in sur- 
rogationem muneris canonicalis. Verum ex relatione Archie- 
piscopi videtur desumi, Canonicos adsistere Archiepiscopo 
solemniter celebranti ; quod an interveniat etiam in Maiori 
Hebdomada, aliüsque solemnioribus anni diebus, sufficienter 
non constat. 

Quibus animadversis quaesitum est quid esset precibus 
respondendum. 

RESOLUTIO. Sacra C C . re disceptata sub die 14 Iul. 1894 
censuit respondere:  Attento indulto pontificio, propositas 
functiones, absente capitulo ; — rite peragi ab  administratore 
Cathedralis. 

ABULEN. 


POSTULATUM CIRCA COADIUTORES PAROCHORUM 


Die 14 Iuli — 1894. 
Per summaria precum. 

COMPENDIUM FACTI. In Relatione Status Ecclesiae Abu- 
lensis exhibita S. C. Concilii die 11 Decembris, sequens re- 
peritur primo loco Postulatum. 

« Haud parva nec contemnenda difficultas exurgit in re- 
gimine huius tam amplae, tantaque oppidorum numerositate 
coalescentis Dioecesis, ex absoluta et perpetua parochorum 
inamovibilitate. Ipsorum etenim ministerium, multoties et 
varüs de causis, quae aliquando tantum immediato rerum 
intuitu possunt aestimari, non solum animarum fprofectui 
non prodest, verum ipsis ad offendiculum inservit et nocu- 
mentum. Facultates, quarum vi Episcopi huiusmodi malis 
possunt remedia praebere, vel etiam quae ipsis competunt 
ex Tridentino, Cap. VI, Sess. XXI Be Reform. ad haec 
praestanda, efficaces semper non videntur. Agitur enim non- 
numquam de Parocho temporaliter removendo, non quod 
ilitteratus sit et imperitus, nec quia turpiter et scandalose 
vivat, sed quia vel ex plebis pervicacia, vel ex aeris intem- 
perie, vel ex quadam ipsius Parochi complexione, tempera- 
mento et etiam agendi ratione fit, ut Sacerdos qui in uno 
loco S. Ministerium inutiliter et infructuose exercet, in alio 
ad animarum lucra posset inservire. Accedit quod, cum ex 
cit. cap. Trident. Episcopus non possit dispensare a resi- 
dentia Parochum, sed ei tantum Coadiutorem praebere, gra- 
viora sequuntur incommoda ex illius praesentia in loco paroe- 
ciae, e quo procul dubio abesse oportebat ; et non raro fit, 
ut si Parochus in eodem loco cum Coadiutore maneat auxi- 
lium laboriosius ab ipso praestetur, si quando non plane 
inutile ac supervacaneum evadat. 

« Nec praetereundum est, maximas nunc oboriri difficul- 
tates et continuas dilationes, temporum nequitia perspecta, 

evenire, in instructione processus canonici, qui necessarius 
creditur ad correctionem et punitionem, de qua in laudato 
capite mentio fit ; unde optatum remedium, vel diu deside- 
ratur, vel nonnisi post gravissima animarum detrimenta 
adhibetur. Quare cum haec omnia Episcopus Relator saepe 
expertus fuisset, his difficultatibus remedium quaerens, ab 
hac Sacra Congregatione humiliter postulat, sibi pro tem- 
pore et iniunctis conditionibus quae opportunae videantur 
concedi facultates. 

« TF Coadiutores deputandi, iuxta allatum Decretum Tri- 
dentini, Parochis de quibus in eo mentio fit simul et dispen- 
sandi ipsos a residentia, et transferendi in alium Dioecesis 
locum, donec iterum examinentur et approbentur, et donec 
opportuna sententia definiatur post canonicum, processum 
circa eorum mores. 

« 2? Coadiutores iterum  deputandi ad normam praelau- 
dati Decreti, praevio summario et informativo processu, per 
Cancellariam Episcopalem instruendo ; parochos de quibus in 
secundo paragrapho huius postulati mentio facta est, simul 
et dispensandi ipsos a residentia, et constituendi eos in alia- 
rum parochiarum oeconomos, vel in aliis congruentibus mi- 
nisteriis, pro tempore tantum, quo causa motiva huius dis- 
pensationis et separationis perdurant. 


Disceptatio Synoptica 


Abulensis Episcopi postulatum eo spectat ut, praeter ius 
commune, ei extraordinariae concedantur facultates pro amo- 
vendis ad tempus Parochis, in propria Ecclesia, ministerium 
minus utile exercentibus, quin ad tramites iuris Tridentini 
Concilii procedatur ad beneficii privationem. 

Iure Decretalium magis magisque firmata est perpetuitas, 
etiam subiectiva beneficiorum ; at congruis legibus cautum 
fuit ne hoc evaderet in destructionem Ecclesiasticae disci- 
plinae. Hinc in titulo Be Translatione Episcopi, decernitur 
posse Papam de una in aliam Ecclesiam Episcopos transferre 

ob rationes sufficienter graves, uti late exponunt Interpretes 
iuris Canonici, adnotantes, hanc dispositionem, congrua ser- 
vata proportione, procedere etiam de parochis quoad Episco- 
pos. Praesertim invocatur Caput Quaesitum, De Rerum Per- 
mutatione, huius tenoris: « Quaesitum est ex parte tua si 
commutationes fieri valeant Praebendarum, cum commutatio 
dignitatum in Turonensi Concilio fuerit interdicta: (et infra) 
Generaliter itaque teneas quod commutationes Praebendarum 
de iure fieri non possunt, praesertim pactione praemissa, quae 
circa spiritualia vel connexa spiritualibus labem semper con- 
tünet simoniae. Si autem Episcopus causam  inspeccerit ne- 
cessariam, licite poterit de uno loco ad alium transferre per- 
sonas ; ut quae uni loco minus sunt utiles, alibi se valeant 
utilius exercere ». Passim Commentatores cum Gonzales no- 
tant ibi non agi de translatione inviti, praevia privatione 
prioris beneficii, sed agi de transferendo eo, qui vel sponte 
sua vel ad consilia aut praecepta Ordinarii petit vel consentit, 
ut ad aliam Ecclesiam transferatur. Sed occasione huius ca- 
pitis Doctores docent, Episcopis media non deesse quibus 
beneficiarios de invitis volentes faciant. Nam quamvis bene- 
ficiati privari suo beneficio non valeant, nisi ob causas in 
iure praescriptas, et legitimo servato ordine ; nihilominus 
quando iidem voluntati, praeceptis, consiliis Superioris obsi- 
stentes, sunt scandalo fidelium et non in aedificationem sed 
in destructionem Ecclesiae Christi, iam incidunt in eos casus 
beneficii privatione dignos. Praeter alios uti Fagnanum et 
Reiffenstuel, data opera disserit de hac materia Parisius 
Flaminius in celebr opere de Resignatione beneficiorum, 
lib. 3, qu. 18, et alibi. Sed uti patet, satius est ut antea 
prudens Episcopus in hoc flectat beneficiarii voluntatem, ut 
sponte aliam Ecclesiam quaerat ubi valeat se utilius exer- 
cere. Quapropter S. C. C. in Eystetten. 11 Aug. et 22 Se- 
ptembris 1742 confirmavit Episcopi sententiam, qui Parochum 
ob eius agendi rationem plebi infensum et scandalosum, iussit 
ut cogitaret de permutanda intra certum tempus parochia, 
alioquin ex officio permutationem locum esse habiturum. So- 


ABULEN. 125 


lummodo S. C. C. praecepit, permutationem fieri debere cum 
beneficio reditus aequivalentis. 

Item quamvis Trid. Conc. Sess. 21, Cap. 13, velit pro 
unaquaque parochia suum perpetuum peculiaremque | paro- 
chum, tamen in sess. 21, cap. 6, statuit quomodo iisdem 
Coadiutores assignari possint. Parochos non dispensando a 
residentia. Circa residentiam vero in sess. 23, cap. 1, de- 
cernit quod Parochi « discedendi autem licentiam in scriptis 
gratisque concedendam ultra bimestre tempus nisi ex gravi 
causa non obtineant ». Quare Episcopus, utputa causa vale- 
tudinis, etiam ultra bimestre abessendi licentiam concedere 
potest, dummodo non tam longum concedat tempus, ut potius 
a residentia dispensasse videatur. 

Quia demum Episcopus conqueritur de nimis longo et 
solemni canonico processu in casibus privationum et simi- 
lium poenarum, liceat advertere iam S. C. EE. etR R . die 
11 Iunii 1880 formam dictasse processus oeconomici pro 
causis clericorum disciplinaribus, admodum accommodam ho- 
diernis curiarum conditionibus, prouti iam frequentatio in 
Italia et Gallia (1). Verum et poenarum gradus et processus, 
solemnitates iure communi ordinatae eae sunt quae uno anno 
permittant Episcopis Parochum suo beneficio privare : quod 
tempus, pro negotii gravitate, sane non est longius. 

Hisce praehabitis, quaesitum est quomodo preces essent 
dimittendae. 

RESOLUTIO. Sacra C. C. re disceptata sub die 14 Iulii 1894 
censuit respondere: Ad mentem. Episcopo putefacietidam. 


(1) Kecole VGL, XIIL, 324. 

EX 8. CONGR. EPISG. ET REGULARIUM 


ROMANA 


PENSIONUM 


Die 9 Marín 1894. 


COMPENDIUM PACTI. Rmum Capitulum Patriarchalis Ba- 
silicae Vaticanae die 18 Feb. p. p. S. Congni haec exposuit. 

Ante conversionem bonorum, peractam a Consilio pro li- 
quidatione Assis Ecclesiastici, reditus Capitulares, maxima 
ex parte, constabant ex responsionibus locationis latifundiorum, 
quas conductores ex conventione ita persolvebant, ut quolibet 
mense Capitulum duodecim am partem annuae responsionis 
reciperet: cum qua occurrebatur solutioni menstruae ratae 
Capitularibus, satisfactioni onerum patrimonialium et expensis 
Basilicae; et quoniam aliqua adhuc summa supererat, quolibet 
trimestri, de ea distributio specialis fiebat inter capitulares. 

At post conversionis legem res immutatae sunt: reditus 
Capitulares conversi sunt in schedis nominátivis debiti pu- 
blici et in canonibus super latifundiis in emphyteusim datis, 
remissa solutione fructuum pro primis post semestre et quoad 
canones post annum. Tunc administratio Capitularis ut eam- 
dem servaret rationem solutionum ac antea, anticipationes a 
mensis nummularis crediti super annuo reditu schedarum 
debiti publici et super canonibus obtinuit: et ita cum primis 
persolvebat distributiones menstruas et trimestras et alias ex- 
pensas in primis novem mensibus anni, et cum canonibus 
mense Septembri maturatis distributionibus et aliis expensis 
ultimi trimestris occurrebat. 

At novissime sive ob ruinam, quam passa sunt duo prin- 
cipaliora crediti Instituta Romae, sive ob morositatem emphy- 
teutarum in solvendo canones, sive ob alias causas aliqua im- 
mutatio induci oportuit circa methodum solvendi distributiones 
Capitularibus. Hinc resolutione Capitulari diei 21 Ian. p. p. 

concorditer statutum est, ut distributionibus menstruis et ex- 
pensis totius anni cum reditu annuo schedarum debiti publici, 
anticipate ut antea desumendo, fieret satis, et trimestribus 
distributionibus Martii, Iunii et Septembris cum eo quod ex 
solutione praedicti reditus superesset: cum canonibus autem 
realiter exactis, quin ulla anticipatio fieret, duae ulteriores 
distributiones  persolverentur, una nempe in fine ultimi 
trimestris et altera in fine subsequentis Februarii. 

Haec nova inducta methodus dum ex una parte admini- 
strationem Capitularem in meliori et saniori via ponebat, 
ex altera damnum Capitularibus pariebat: quia cum primae 
tres distributiones trimestres diminutionem expertae essent, 
ipsi impares effecti erant ad pensiones, impositas super eorum 
beneficiis, solvendas, quarum dies cedebat et veniebat in men- 
sibus Martii, Iunii et Septembris et quarum summa exsuperabat 
illam distributionum. Hisce praemissis, Capitulares a S.Congfie 
expostulabant dilationis gratiam in solvendis pensionibus, 
nempe ut pensionum quae iuxta Bullas essent solvendae diebus 
24 et 25 Iunii, solutio fieri posset die 8 Septembris successivi, 
et illarum quae iuxta Bullas maturatae forent diebus 8 Septem- 
bris et 24 Decembris, solutio retardaretur ad diem 268 Febru- 
arii — sequentis. 

Attenta rei gravitate preces remissae sunt ad plenarium 
BE. PP. Auditorium: et haec interim adnotabantur ab Ad- 
vocato Summista ex officio. 

Fere omnia beneficia ecclesiastica pensionibus onerata in 
eadem versantur conditione quoad maturationem canonum et 
reditus debiti pubblici: hinc si expetita gratia elargitur Ca- 
pitulo Vaticano, cuius beneficia pinguiora prae aliis sunt, po- 
tiori iure concedi oportet aliis Capitulis, et proinde via pateret 
ad continuos recursus. 

Deinde Capituli petitio tenderet ad expoliandos pensio- 
narios iure iam quaesito: vix enim advenit et cessit dies 
praestituta, iuxta Bullas ad pensionis solutionem, pensionara 
habent illico et immediate ius ad eam petendam, et solutio 
retardari non potest absque eorum gravi iniuria. 

Tandem advertebatur quod in casu non agitur de redituum 
imminutione, sed de simplici dilatione solutionis, quam melius 
et minori cum dispendio sufleme valent Rmi Cafici et bene- 
ficiai Basilicae Vaticanae, quam pensionarii: proindeque nul- 
lam rationem suppetere, ut a via communi et ordinaria defle- 
ctatur. 

Post haec re ad examen vocata, ad 


Dubi«ut 


An concedenda sit expetita dilatio | solutionis pensionimi 
in casui 


RESOLUTIO. S. Congregatio Bpiscop. et Regul. sub die 
9 Martii 1894, rescribendum censuit : NEGATIVE. 


— M EDO —— 


EX S. CONGR. R. ET U. INQUISITIONIS 


DUBIUM quoad matrimonium ineundum a muliere, cui ablata fuerunt 
duo ovaria et uterus. 


Die 30 Iulii 1890. 


Episcopo Regiensi missa fuit sequens Epistola continens 
solutionem dubii ab eo propositi s. Inquisitioni. 

Illme e Revme Domine. In Congregatione feriae IV diei 23 
currentis mensis discussum fuit dubium, ab Amplitudine Tua 
propositum supplici libello diei 31 Octobris elapsi anni videlicet: 
Num Mulier N.N.... cui, operatione chirurgica, ablata sunt duo 
ovaria et uterus, admitti possit ad matrimonium contrahendum. 
Et, re mature perpensa, Emi Cardinales, una mecum Inquisi- 
tores generales, decreverunt: Matrimonium | non esse impedien- 
dum. Quod dum Amplitudini Tuae pro istius Curiae norma 
significo; Eidem fausta quaeque adprecor a Domino.—Ampli- 
tudinis Tuae — Romae, die 30 Iulii 1890. 


Addictissimus in Domino 
R. Card. MONACO. 

EX S. CONGREGATIONE CONCILII 


ROMANA 


SPOLII. 


Die 14 Aprilis 1894. 


COMPENDIUM FACTI. In insigni collegiata Sancti Angeli 
in Foro Piscium Rmus D. Stella, unus ex his canonicis, 
cum Cameringhi Sacrarii fungeretur munere ab anno 1883, 
in signum propensions animi in Ecclesiam et in confratres, 
eam pluribus locupletavit supellectilibus, quarum elenchus 
colligitur ex quodam actu capitulari. Donandi animo hoc per- 
egisse, et actu huius voluntatis absolutam contulisse horum 
utensilium possessionem contendunt eius confratres, in hac 
causa contradictores, praesertim duobus factis innixi. 

Primum, quod altare maius, novis a canonico Stella com- 
paratis candelabris non idoneum, fuit accommodatum et ad 
aliam stabilem formam redactum. 

Secundum factum deducunt ex actu capituli acceptationis 
munerum et gratiarum relationis, habiti die 15 Martii 1885. 
Verum quia postea canonicus Stella, nonnullas ob exortas 
discordias, animum a suis confratribus abalienavit, anno 1892, 
adhuc Sacrarii Gamerlingus, pro festivitate S. Michaelis uten- 
silibus a se elargitis usus non est. Pro insequenti anno 1893 
alius. canonicus in camerlinghi officium suffectus est, qui 
tamen horum utensilium armarii claves obtinere non potuit. 
Nihilominus ipse et reliqui canonici sperantes D. Stellam 
amice et iustius rem compositarum fore, in primis non ad- 
modum instare voluerunt ; sed cum appropinquaret dies fe- 
stus S. Michaelis, nec canonicus Stella a suo proposito di- 
moveretur, tunc recursum habuerunt ad Emum Urbis Vica- 
rium, qui auctoritate sua ad meliora consilia laudatum ca- 
nonicum pertraheret. 

Acta, Tom. XXVII. fase. OOCXV. 9 

Interim sollicitudine plane pastorali Emus Urbis Vicarius 
nonnullum movit lapidem ut ad saniorem mentem D. Stellam 
perduceret, sed incassum. Imo dum apud secretarium Vica- 
riatus capitulum habere debebat conventum ad tentandam 
omnem conciliationis viam, pridie huius diei canonicus Stella 
e Sacrario ecclesiae S. Michaelis clam controversa utensilia 
asportavit. 

Re cognita, Camerlingus statim protestationem dedit ad 
Emum Urbis Vicarium. 

At Emus Urbis Vicarius huius controversiae iudicialem 
tractationem remisit ad S. C Concilii, monitis autem par- 
tibus, ut quaeque proprias exhiberet deductiones, per litteras 
diei 21 Februarii 1894. 

Canonicus Stella reposuit, se suo iure dominii usum esse, 
in asportandis utensilibus, quae nondum Ecclesiae S. Mi- 
chaelis donaverat, et nil aliud deducendo S. C. Congregationi 
se offert, sibique plenum et absolutum vindicat super illas res 
dominium. 

Deinde opponit, quod actor nullum ius acquisierat in 
controversa utensilia, quae ipse conventus, tunc Sacrarii Ca- 
merlingus, et horum utensilium dominus, Ecclesiae in usum, 
a se ipso moderandum, concesserat. 

Ex alia parte S. Angeli Capitulum instat se in hac sede 
iudicii non in petitorio, sed in possessorio agere. 


Disceptatio Synoptica 


Revocanda est doctrina Iuris Canonici in themate spolii, 
quae plane doctrina iure merito potest dici canonica cum 
suam repetat perfectionem ab institutis Iuris Canonici. Iure 
Romano iam promulgata erant fundamentalia hac de re 
principia, scilicet : « possessio nihil habet commune cum 
proprietate », et aliud effatum  « possessio ad factum non 
ad ius pertinet »; nihilominus iuridica tutela possessionis 
contra spoliatores erat arctioribus circumscripta limitibus per 
celebre interdictum « Unde vi ». 


ROMANA. 131 

At ius canonicum, ad propulsandam quamcumque vio- 
lentam possessorum deturbationem in Can. 3 Redintegranda 
C. 3, q. i, dedit exceptionem spolii contra spoliatorem ; unde 
novum iustitiae socialis institutum enatum est ex illo prin- 
cipio « spoliatus ante omnia restituendus est ». Quocirca uti 
expresse docet Capit. Tilt. Be Ord. Cognit. antequam spo- 
liatus in petitorio audiatur, spolium integre purgare debet. 
Inde in cap. 5 Be Restit. Spoliaturum haec verba ha- 
bentur Alexandn III « Super illa quaestione, videlicet cum 
quis dicit se de possessione violenter eiectum et adversarius 
dicit eum non fuisse canonice institutum, | respondemus prius 
de violenta eiectione, quam de canonica institutione agi de- 
bere; quia praedo etiam est secundum rigorem iuris resti- 
tuendus  ». 

In casu vero, Capitulum asserit se possessionem horum 
utensilium habuisse plenam uti constat ex allatis in facti 
specie, quibus ipsa proprietas probari posset ; sed insuper, 
ad probandum hoc factum, urget iuratam aedituum atte- 
stationem. 

Rebus fideliter expositis, propositum fuit diluendum 


Dubium 


An et quomodo annuendum sit petitioni Capituli S. An- 
geli in Foro Piscium in casu. 

RESOLUTIO. Sacra C. Concilii, re cognita sub die 14 
Aprilis 1 8 9 4 censuit respondere: « Affirmative in omnibus, 
iuxta petita et amplius ». 

PRIVATIONIS PAROECIAE 


Die (6 Maii 9 Septembris | 1893, et 16 Iunii 1894. 


Sess. 21 cap. 6 De reform.. 


COMPENDIUM FACTI. Procul a civitate Valletta existit pa- 
gus quidam seu paroecia ruralis septingentorum incolarum, 
cui nomen Casal Dingli. Huius rector nonnullis abhinc annis 
nuncupatus fuit sacerdos Iosephus Rizzo, de cuius remotione 
nunc agitur. 

Cum enim secum duas mulieres adhuc aetate florentes 
Mariam | Fenech et Agatam Abela, quae ipsi famulatum 
praestabant, haberet, earumque familias et liberos prae cae- 
teris diligeret, populus coepit de parochi honestate suspicari, 
atque praesertim postremis hisce annis de eius in ecclesia 
conversatione murmurari. Qui rumores adeo percrebuerunt, 
ut Episcopus gravitate rei permotus parochum pluries pri- 
mum admonuerit: deinde vero, cum scandala et recursus 
perseverarent, die 17 Novembris 1891 eumdem ab officio, ad 
tempus suspendent, et, paroeciae cura interim commissa sa- 
cerdoti Francisco Muscat, summariam factorum inquisitio- 
nem, iuxta etiam ipsius parochi votum, fieri decreverit. 

Dum autem haec inquisitio agebatur, sacerdos Rizzo, 
mutata paululum sententia, penes Episcopum institit ut initi 
processus prosecutio abrumperetur, et ipse ad parochiam re- 
stitueretur, se in posterum meliorem futurum promittens, 
non amplius recipiendo in domum suam duas famulas : quod 
ni praestaret, eiiceretur perpetuo a suo officio. 

Precibus annuit Antistes: at vero parochus ad suos re- 
versus, Episcopi praeceptis haud videtur stetisse, qui proinde 
eum denuo die 12 Maii eiusdem anni 1892 ad suum citavit 
tribunal, atque inito et regulariter confecto processu, sen- 
tentia diei 18 Novembris parochiali beneficio privavit se- 
quentibus verbis: « Dicimus et declaramus parochum lose- 

phum Rizzo promissionem a se factam revera violasse ad 
terminos accusationis a Promotore Fiscali contra eumdem 
ilatae, ac proinde suspendendum perpetuo a cura animarum 
paroeciae Dingli, prout per praesens nostrum decretum illum 
perpetuo suspendimus et tamquam suspensum habemus, et 
declaramus, dempta eidem omni administratione bonorum, 
ad praefatam curam quomodocumque spectantium, salvo iure 
petendae congruae pensionis super reditibus et proventibus 
praebendae parochialis ». 

Ab hac sententia sacerdos Rizzo rite appellavit die 
23 Novembris anni 1892. Episcopus autem, de re edoctus, 
in sua epistola admonuit, pensionem, si quam Sacra Congre- 
gatio appellant concedendam esse, iuxta curiae sententiam 
censuerit, modicam esse oportere : paroecia enim pauper est. 


Disceptatio Synoptica 


DEFENSIO PAROCHI. Actoris patronus contendit ex allatis 
«documentis non. modo non constare, sacerdotem Rizzo suis 
promissis defecisse, sed imo ea ipsi suffragari. Re sane vera 
testes ut fidem mereantur, iuxta ea quae legimus in dec. 354, 
num. 23, cor. Olivatio, et in dec. 509, n. 12, cor. Eodem, 
praesertim in re magni momenti, ac maxime in criminali- 
bus, debent esse integri et notae cuiusvis expertes: repel- 
luntur autem inimici, flagitiosi, viles, aliique qui de corru- 
ptione suspecti sunt. Pignat. tom. X, consult. 44, n. 2l. 

Iamvero quinam sint oppidi Casal Dingli incolae, et 
quaenam praecipue fuerit eorum agendi ratio cum ceteris 
parochis, luculenter apparet ex chirographo ab ipso Rizzo 
in paroeciae archivio detecto, in quo huius populi gentes 
vitandae dicuntur ob iugem parochorum persecutionem. 

Pluries enim et sacerdotem Rizzo contumeliis affecerunt, 
et contra parochialem domum invexerunt. Neque tanti odii 
causa defuit; cum enim ex suo munere parochus confrater- 
nitatum administrationem atque legatorum nummulariam 
mensam invigilare deberet, evenit ut quosdam reprehenderit, 

qui vindictae cupidi statim eum penes Episcopum accusare 
coeperunt. 

Contra alios testes vero nonnulla observari debent quae 
eorum depositiones valde suspectas reddunt. Sic sacerdos 
Franciscus Muscat, qui dum parochus fuerat suspensus atque 
dum processus agebatur eius vices gessit, utpote qui in eius. 
locum succedere nititur, parochum odio prosequitur, atque 
cuncta investigat quae eius aestimationem labefactare possunt. 

Neque testimonium Iohannis Micallef magis valet: hic 
enim, cum esset inter milites quieti publicae servandae ad- 
dictus (vulgo poliziotto), ut et ipse fatetur, expulsus fuit 
quia ebriosus. 

Quare cum adversae partis testes hac vel illa causa valde 
suspecti sint, nonnisi illis credendum esse, ait defensor, qui 
omni exceptione maiores facta probe sciebant, utpote qui 
Parochi servitio addicti a mense februario usque ad initium 
processus in omnibus ei comites fuerunt. Hi vero fidem fa- 
ciunt in suis prolixis depositionibus quod nunquam in pa- 
rocho conspexerint aliquid ex quo scandalum capere possent. 

Similia dicunt Salvator Fenech, vir Mariae, et Victorius. 
Abela, vir Agathae, quorum attestationes plurimum, faciendas- 
esse orator autumat : ipsorum enim plusquam ceterorum in- 
teresse debebat an ea, quae de uxoribus vulgo dicebantur, 
vera essent. Hi vero unanimiter Parochi mores laudant, 
atque nullam fidem malignis contra suas uxores vocibus adhi- 
bent: imo quamvis omnia sciant, ipsis et parochialem do- 
mum frequentare et literas a parocho recipere permittunt. 

Istis consonat Ioseph Fenech pater Agathae et cuius filius, 
est maritus Mariae : sed ne eadem repetam potius adiicien- 
dum est quod optimum reddunt testimonium de parochi vita 
et moribus duo sacerdotes Fortunatus Debono et Aloisius 
Spiterij, quorum attestationes nemo certe spernet, quamvis 
de factis loquantur, quae sunt antiquiora ultimo processu. 

Igitur hisce attestationibus plane evanescunt ea quae 
contra Parochum eius inimici sacerdos Franciscus Muscat, 
Iohannes Micallef et alii moliti sunt. Revera parochus do- 

mum Catharinae matris Agathae ingressus est; at muneris 
parochialis causa. Cum enim tum ipsa tum eius nepos Lelina 
infirmarentur, parochus eas adibat, ut preces pro infirmis 
Deo solveret, sicuti enarrat testis praesens Victorius AZzzo- 
pardi, et aliquando etiam ut Catharinae confessionem exci- 
peret, quin unquam ibi vel Maria vel Agatha adessent. 
Quae omnia adeo certa sunt ut ipsi testes contrarii ea aperte 
asserant. Et idem alii fatentur. Neque similiter omni ex 
parte vera sunt ea quae adversarii proferunt, tum quoad prae- 
dilectionem parochi erga liberos Mariae et Agathae, tum 
quoad dotationem ipsius Mariae. Uti enim plures ex testibus 
dicunt, parochus Rizzo Divini Redemptoris exemplo omnes 
infantes diligebat. 

Ad epistolas autem quod attinet, quibus utpote certe a 
parocho Rizzo scriptis ad familias Fenech et Abela tantum 
innituntur oppositae sententiae adsertores, hae, prosequitur 
defensor, iuxta ipsius cursoris Publii Spiteri adserta ad Sal- 
vatorem Fenech et Victorium Abela mittebantur, qui ut iam 
supra vidimus, aperte fatentur, se aliquando a Parocho, dum 
vel morbi causa vel aliis rationibus a paroecia absens erat 
literas accepisse, quae tamen nonnisi honesta continebant. 

Quod si una vel altera epistola ad eiusdem Salvatorem 
Fenech missa, et a Ioanne Schembri vel ab aliquo alio per- 
lée ta tales expressiones continebant, quae certe presbyterum 
dedecent, haec, cum anonimae essent et violatae non obstante 
peritia challigraphi nihil adversariis prodesse possunt, uti 
auctoritate Ferrari lettera L contendit patronus: « Non 
possunt autem iudices ex huiusmodi uteris procedere ad spe- 
cialem inquisitionem illorum delictorum, quae continent, 
etiamsi in ipsis notificaren tur testes, qui delictum testificari 
possent, quia huiusmodi literae nullam inducunt infamiam »; 
textu expresso | in cap. Inquisitionis 21 de accusat, para- 
grapha tertiae dubitationis; Rodrig. tom. 2., regular. Fart. 6, 
art. 10; Lessius, lib. 2 de iust. et iure, c. 20, dub. 13, 
num. 136. 


Quoad vero Lelinam, quam oppidani dicunt esse filiam 

parochi, quia iuxta eos eius imaginem praesefert, Salvator 
Fenech, recognoscit uti suam, et affirmat natam post decem 
menses ab inito matrimonio. 

Non superest nisi depositio provicarii civitatis la Nota- 
bile, cui nomen Iosephus Oallus, qui plura contra parochum 
Rizzo asserit. Sed haec omnia respiciunt facta quae evene- 
runt anteaquam parochus suspenderetur, et proinde in istis 
non est plurimum insistendum. Cum igitur, concludit pa- 
tronus, falsa sint ea quae adversus sacerdotem Rizzo affe- 
runtur, sequitur sententiam Curiae Episcopalis esse inflr- 
mandam. 

PAROCHI ACCUSATIO. Sed e contra plura adsunt testimo- 
nia, quae videntur suadere revera parochum Rizzo et illicitas 
habuisse relationes cum praedictis mulieribus, et ea quae die 
9 mensis Februarii anni 1892 promiserat, sub poena priva- 
tionis paroeciae, postea violasse. 

Et sane ea omnia quae parochus profert, ut probet non- 
nullos ex parochianis, privatis de causis, sibi odio adversari, 
haud apparent undequaque vera: ceu colligitur ex deposi- 
tionibus /oannis X Schembri, ^ Caietani X Micallef et Henrici 
Billas, qui omnes cum sint milites quieti publicae servandae 
addicti, facta illa apprime cognoscunt. 

Post haec accusationes eruuntur etiam ex epistolarum 
commercio. Etsi enim literae a parocho non ad mulieres, 
sed ad earum viros dirigerentur, ex allatis tamen testimoniis 
luculenter evincitur, id specie tenus et ad criminosam rela- 
tionem, ut poterant, adstruendam factum fuisse. 

Quibus expositis, propositum fuit resolvendum 


Dubium 


An sententia Curiae Episcopalis Milevitanae | diei 18 No- 
vembris | 1892 sit confirmanda vel infirmanda in casu. 

RESOLUTIO. Sacra Congregatio C. re disceptata sub die 
6 Maii 1893, censuit respondere: Sacerdotem Rizzo privan- 
dum esse paroecia, reservata ei congrua pensione, ab Epi- 
scopo determinanda, ^ iuxta vires beneficii, | et ad mentem. 

Mens autem est, ut Episcopus, quatenus expedire censeat 
ad protuendum | decorem | Sacerdotis Rizzo, | eidem  praefigat 
terminum | decem dierum pro | nuncio mittendo paroeciae, 
cum reservatione pensionis; quo termino frustra | decurso 
publicet et ad executionem | mittat — sententiam | privationis 
S. Congregationis. Interim res sub secreto maneat. 


CAUSAE PROSECUTIO. Cum autem haec decisio haud arri- 
sisset parocho Rizzo, ipse petiit et obtinuit novae audientiae 
beneficium; unde causa iterum S. C. C. proposita fuit die 
9 Septembris 1893, et responsum datum est: /n decisis. 
Sperabatur contentionem tandem finem habituram. At non 
ita. Nam parochus Rizzo iterum in vocem appellationis pro- 
rupit et alterum audientiae beneficium impetravit. 


Disceptatio Synoptica 


DEFENSIO PAROCHI. NOVUS ergo parochi Rizzo procurator 
sententiam Curiae Melevitanae sub die 23 Novembris 1892 
prolatam, per quam ab officio parochi pagi vulgo Casal Dingli 
nuncupati, destituebatur, infirmandam omnino esse, asserit. 
Idque, ait, plura argumenta suadent; et revera neminem 
latet quod sententia lata ex falsa causa vel ex falso prae- 
supposito nulla est. Atqui, notat patronus, sententia Mele- 
vitanae Curiae relationem dicit specificam, praecisam ad 
suspensionem die 17 Novembris 1891 parocho illatam, quae 
numquam locum habuit, nec habere potuit. 

Profecto, ait, documentum dictae suspensionis haud in- 
venitur in tabulis processualibus. Praeterea constat paro- 
chum domicilium pagi Dingli mense Maii 1891 valetudinis 
causa reliquisse et ad propriam rediisse regionem ; mense 
vero Novembris adhuc infirmitate detineri domique morari 
probant medicorum magistratusque politicae auctoritatis Con- 
spicuanae civitatis attestationes ; in morali igitur ac mate- 
riali impossibilitate erat parochus, urget patronus, familia- 
ritate uti mulierum, Mariae Fenech et Agathae Abela, quae 

pagum Dingli non deseruerunt. Et si familiari tas non extitit 
et longe exulat ratio suspensionis parocho infligendae. 

Insuper, sequitur orator, quod sit infirmanda enunciata 
sententia, procul dubio etiam eruitur ex legitimae formae 
iudiciorum violatione atque commutati vae iustitiae. Iamvero 
fundamentum iudiciorum civilium et criminalium libello con- 
stituitur, cul contestatio litis accedit, cuius effectus est, 
quod actori non liceat recedere, vel intentionem mutare pro- 
gressu iudicii in detrimentum partis collitigantis, quae ce- 
teroquin, intentione mutata, legitimas defensiones in promptu 
non haberet, neque ad respondendum parata foret. In the- 
mate vero, notat orator, libellus parocho traditus fuit taxa- 
tive ob defectionem a promissis, quam luce meridiana com- 
probavit nunquam extitisse; at iudex intentionem actoris 
praetergrediens, probationes recepit, respicientes tempus ante 
promissionem ac tempus post litem contestatam, eas vide- 
licet quae tempore criminalis iudicii de die in diem locum 
habebant, atque ex ipsis reum beneficii privatione damnavit. 
Ipsa ideo testante sententia quod si consequenter Curia in 
sententiam iret, constare de accusatione, poena suspensionis 
perpetuae necessario infligi debet, idque non obligationis vi... 
sed vi legis, seu decreti conciliaris, Sess. 25, cap. 14, pa- 
rochus condemnatus fuit non ob defectionem a promissis, sed 
ob delicta anteactae vitae vel subsequentia citationi iudiciali, 
ob quae non citatus opportunas probationes exceptivas in 
promptu habere non poterat. 

His addenda est, instat patronus, violatio trinae moni- 
tionis a S. Conc. Trid. in Sess. 21, cap. 6 de ref., et gra- 
duations poenae, quae in Sess. 25, cap. 14 taxative prae- 
scribuntur. Verum haec in casu undequaque desiderantur ; 
unde infirmanda est sententia ob non servatam formam, urget 
patronus. 

Nec recifiere iuvat, inquit, subscriptam a parocho pro- 
missionem aequivalere trinae peremptoriae monitioni. Sane 
non agitur hic de formalitate iudicis arbitrio relicta, sed de 
formalitate taxative a lege praescripta; solemnitates in cri- 

minalibus sunt de essentia legis, quapropter nulla privati 
hominis renuntiatio sustinetur, cum « privatorum conventio 
iuri publico non deroget ». Ulpianus Reg. iur. 45. 

Verum nec satis, pergit orator: potiora supersunt ad 
nullitatem sententiae demonstrandam ex capite commutativam 
iustitiae. Iudex Melevitanus poenam capitalem irrogavit ius 
desumendo ex specifica dispositione, Sess. 25, cap. 14. S. Conc. 
Tridentini, crimen concubinatus compescente. Promotori fi- 
scali proinde incumbit onus probandi (actore non probante 
reus absolvitur) parochi « fornicationem continuam cum ea- 
dem certa et determinata persona, ita ut super fornicationem 
addat statum et perseverantiam. — Status nomine venit 
familiaris vita » , quod determinat concubinatus naturam. 
Ferraris Bibi. can. verb. Luxuria, n. 7. At huiusmodi pro- 
batio, iuxta patronum, in themate abest. Siquidem parochus 
utique extra patriam manens, famulas Agatham Abela et 
Mariam Fenech accepit, at per plures annos hoc factum est 
nemine suspicante, et nullus contra parochum malignavit ; 
tunc solum incoeptum est, quando simultatibus exortis pa- 
rochum inter ac administratores nummulariae mensae SS. Sa- 
cramenti, cum nil de quo argui parochum posset, extaret, 
eum in suspicionem additare coeperunt ob mulierum famu- 
latum ; modo autem fecerunt, ut nec specificare potuissent in 
quam ex duabus mulieribus suspicio caderet ; et ipsa testante 
sententia, provicarius Cal Ius admonitionem parocho fecit 
« ut dimittat unam ex ipsis, quae se tanquam famulatu iu- 
giter morabatur ». Cui, ait patronus, obsequutus est paro- 
chus, qui non unam sed utramque dimisit, quum « fuit com- 
pulsus (sunt sententiae verba) ob infirmitatem et odium plebis 
relinquere suum domicilium in parochia et in propriam re- 
gionem reverti », videlicet mense Maii 1891, et in sequenti 
tempore familiaritatem, quae concubinatum praeseferat, vel 
peccandi consuetudinem importet, non amplius fovit, cum 
illis feminis tantum per epistolas communicando ; quod mi- 
rifice confirmari edicit procurator, ex redintegratione in of- 
ficium ab Ordinario concessa die 9 Februari 1892, et ex 

denegatione facta parocho, pagum Dingli paucis post redin- 
tegrationis diebus deserendi cupienti, nomen ad Ecclesiae 
Siggevvi concursum dandi. 

Posita vero asserta redintegratione, iuxta patronum, de- 
scendunt quae Farinaceus Prax. crim. qu. 3, n. 1l, scribit: 
« Inquisitio formari non potest contra illum qui alias de 
eodem delicto, de quo inquiritur, fuit absolutus. Bis enim 
de delicto quaeri non potest dicit textus in C. de his... et 
volenti iterum accusare seu inquirere semel absolutum vel 
condemnatum, obstat exceptio rei iudicatae... Semel enim 
condemnatus pro aliquo delicto pro eodem amplius inquiri 
vel molestari non potest, illa ratio quod bis de delicto quaeri 
non potest, generalis est, et militat nedum in absoluto sed 
etiam in condemnato ». 

Ceterum, concludit orator, ad privationem, poenae ca- 
pitali comparandam, reus condemnari non potest nisi per 
confessionem vel concludentem criminum probationem. Ve- 
rum etiam haec omnia in casu undequaque desiderantur. 
Etenim ex promissione a parocho subscripta hoc unum, iuxta 
procuratorem, descendit, i. e. populi suspiciones. Promitte- 
bat sane parochus se mulieres non accipere in famulatu, et 
non accepit; cum eis non convivere, ot non convixit ; cum 
eis non loqui, nisi id postulasset parochiale officium, et lo- 
quutus est officium parochiale explens. 

Patronus non negat, parochum Rizzo ad has feminas 
literas dedisse obscenas, at prosequitur, epistolas has deli- 
ctum non probare, quasi delicti confessionem contineant; 
nam, ait, hoc verum non est; sed data etiam tali confes- 
sione in dictis extraiudicialibus litteris, resultaret tantum 
confessio extraiudicialis ad condemnandum insufficiens, quia 
communis est conclusio, quod ex indiciis ac praesumptioni- 
bus nemo damnandus sit. 

Post haec orator confidit in Vestra, EE. PP., benigni- 
tate, praesertim cum cliens suus, etiam si aliquid mali fe- 
cerit, satis sit poena mulctatus. Siquidem duobus abhinc 
annis supportát gravissimam suspensionem a cura animarum; 

et irreprehensibilem vitam in Urbe ducit, quod temporis 
spatium ad reintegrationem in paroeciam semper sufficere 
post sententiam S. C. EE. etR R . an. 1740 die 23 Iulii 
editam, visum est. 

Quod si rigor iustitiae strenue in casu manutenendus sit, 
oportet, addit orator, rigorem omnino ad tramitem iuris 
explere; constare debet de incorrigibilitate atque de perse- 
verantia in nequitia eius, cui infligitur. At processus in Me- 
levitana curia confectus, non ponit in esse incorrigibilitatem 
atque perseverantiam in nequitia parochi; sequitur ergo, 
contendit, poenam privationis beneficii parochialis confirmari 
non posse, nisi prius per novum processum incorrigibilita- 
tem atque perseverantiam in nequitia, concludentibus pro- 
bationibus, constet. 

Hisce favore parochi adductis, propositum fuit diluendum 


Dubium 


An sit standum vel recedendum a decisis ex noviter de- 
ductis in casu. 

RESOLUTIO. Sacra C. C. re disceptata sub die 16 Iunii 1894 
censuit respondere : /n decisis iuxta modum : id est pensio- 
nem non intelligi concessam, nisi donec aliter Sacerdos Rizzo 
provideatur. 


VARSAVIEN. 


DUBII QUOAD CAUSAS MATRIMONIALES. 


Die 16 lunii 1894. 
Concil. Trid. Sess. 24 C. 20. 
COMPENDIUM FACTI. Archiepiscopus Varsaviensis sub die 
18 Novembris 1893, nonnulla dubia quoad processum in cau- 
sis matrimonialibus, servandum, obtulit S. C. Congregationi. 
In primis memorat decretum Congregationis S. Officii, 
sub die 5 Iunii 1889 statuens quod dum agitur de impedi- 

mento « disparitatis cultus et evidenter constat, unam par- 
tem non esse baptizatam; ligaminis et certo constat, pri- 
mum coniugem esse legitimum et adhuc vivere ; consangui- 
nitatis aut affinitatis ex copula licita et cognationis spi- 
ritualis ; denique clandestinitatis in locis , ubi decretum 
Tridentinum: - Tametsi... - publicatum est, vel uti tale 
diu observatur, dummodo ex certo et authentico documento, 
vel in huius defectu ex certis argumentis evidenter constet 
de existentia huiusmodi impedimentorum, Ecclesiae auctori- 
tate non dispensatorum, hisce in casibus, praetermissis so- 
lemnitatibus in Constitutione Apostolica - Dei Miseratione.... - 
requisitis, matrimonium poterit ab Ordinariis declarari nul- 
lum, cum interventu tamen defensoris vinculi matrimonialis, 
quin opus sit secunda sententia » (1). 

Quapropter Archiepiscopus petit « Sitne supracitatum de- 
cretum | generale pro universa Ecclesia eatenus, ut in praxi 
iudiciali liceat praetermittere | quaedam — praescripta ^ Consti- 
tutionis Benedictinae causamque una sententia claudere? » 

Quum ex subiecta materia aperte constaret dubii solutio- 
nem ad C. S. Officii competere, ab hac per litteras diei 17 
Ianuarii currentis anni responsio exquisita fuit: quam illius 
S. Congregationis Assessor dignatus est reddere, die 19 Fe- 
bruarii 1894. A R. Vestra exquiritur solutio dubii insequentis 
una cum aliis quoad processus in causis matrimonialibus ab 
Archiepiscopo Varsaviensi propositis: « An decretum S. O. 
5 Junii 1889 generale pro universa ecclesia eatenus sit, ut 
in praxi iudiciali liceat praetermittere quaedam praescripta 
Const. Benedictinae, causamque una sententia claudere? » 

In Congregatione fer. IV. 16 Feb. Emi Inquisitores ge- 
nerales, cum approbatione SSmi Patris, decreverunt: Affir- 
mative. 

Secundam quaestionem Archiepiscopus proposuit hoc dubio 
« Sitne in causis nullitatis matrimonii ex quocumque titulo, 
coram ludice spirituali —agitatis, necesse exigere, ut testes 
septimae manus producantur, an vero id in solis causis ex 


(1) Decretum hoc adest Vol. XXVI, 639. 

capite impotentiae | devolutis observandum, | in ceteris autem 
omnibus praetermitti posse. » 

Ut secundae quaestioni satisfieri posset, nempe « an te- 
stimonium septimae manus in solis causis quoad impoten- 
tiam coeundi actis requiratur » in primis « Affirmative » 
respondendum videretur. 

Nam testimonium septimae manus est testimonium credu- 
litatis, non scientiae. Iurare enim debent hi testes sibi ve- 
risimile esse coniuges verum dicere, sicut patet ex Instruct. 
S. C. O. die 25 Aug. 1840 edita, in qua praescribitur eos 
interrogandos esse « utrum perspectam habeant religionem et 
honestatem illius coniugis (a quo inducti sunt) ut propterea 
sibi verisimile sit ac credant eum vera dixisse. » Et hinc 
est huiusmodi testes seligendos esse inter propinquos, his 
vero deficientibus, inter vicinos bonae famae, nimirum ut 
melius valeant coniuges cognoscere et de eorum veracitate 
testimonium ferre. Porro .si haec est natura huius testimonii 
ut non circa factum sed circa coniugum veritatem tantum 
versari debeat, pronum erit unicuique inferre tunc solummodo 
hoc testimonium requiri, quum factum ipsum non positivis 
argumentis, sed depositione, praesertim coniugum, est sta- 
tuendum. 

Id autem accidit dumtaxat in causis, circa impotentiam 
actis, in quibus propterea solis, huiusmodi testimonium vi- 
detur requiri. 

Idipsum erui videtur ex cap. Litterae vestrae de fri" 
gidis et male f., quo primum inducta videtur consuetudo hos 
testes examinandi; illud enim loquitur tantum de casu im- 
potentiae. 

Confirman etiam videtur ex praxi S. Congr. Nam in 
Vertet. Matr. 3 Maii 1889 (1) in qua agebatur de valore 
matrimonii vi et metu initi, nulla fit mentio de testimonio 
septimae manus, quin propterea defensor vinculi in. causa 
exagitanda, vel Emi Patres in ferenda sententia, ullum mo- 


(1) Relata fuit Vol. XXII, 85. 

verint questum. Idem accidit in Apuan. Matr. 5 Iun. 1589 (1) 
in qua agebatur de matrimonio invalido ob coniugum consan- 
guinitatem in tertio gradu; idem in aliis; dum contra in 
causis impotentiae semper, si fieri potest, testes septimae 
manus examinantur. 

At ex adverso testimonium septimae manus videtur sem- 
per requiri in omnibus causis matrimonialibus m quibus de 
nullitate agitur aut de dispensatione super matr. rato et non 
consummato. 

Praecipuum argumentum est ipsa Instructio S. C. C edita 
die 22 Aug. 1840, quae statuit normam servandam in con- 
ficiendis processibus pro causis matrimonialibus. Porro in ea 
ante omnia dantur generalia praecepta, quae in omnibus causis 
servanda sunt, inter quae hoc decernitur: « Deinde proceden- 
dum erit ad examen septimae manus, hoc est septem pro- 
pinquorum ex utroque latere ad formam text. in cap. Litte- 
rae vestrae de frig. et mal. Ut id facilus exequi ludex 
valeat, Defensor matrimonii citabit partem actricem, ut in- 
dicet septem sibi sanguine vel affinitate coniunctos, si fieri 
possit, sin minus septem vicinos bonae famae. Singuli, au- 
dita prius lectura examinis seu confessionis coniugis, eos in- 
ducentis, erunt interrogandi, utrum perspectam habeant re- 
ligionem et honestatem illius coniugis, ut propterea sibi 
verisimile sit ac credant, eum vera dixisse. Similiter instante 
Defensore Matrimonii, citandus erit alter coniux, etc. » His 
aliisque in universum stabilitis, gradum facit Instructio ad 
particularem casum impotentiae dicens: « Si querela super 
impotentia versetur, interrogandi erunt Periti physici quos 
coniuges consuluerunt; etc. » Ex quibus evidenter apparet 
non ad causas ex impotentia restringi praeceptum exquirendi 
testimonium septimae manus, sed ad omnes omnino extendi, iis 
exceptis, in quibus certissima documenta, praesertim si scri- 
pta et authentica fuerint, evidentiam nullitatis alicuius ma- 
trimonii demonstrant; idque ne lex videatur inutilia prae- 


(1) Confer Vol. XXII, 220. 

cipere iuxta effatum « in notoriis nulla probatio. » At in 
alis casibus, quum lex non distinguat nec nos distinguere 
debemus eo vel magis quod saepe, etiamsi non agatur de 
impotentia, valde iuvare iudicem poterit testimonium iure- 
iurando firmatum de coniugum veracitate. 

Praeterea id ab ipsa S. Congregationis praxi videtur fir- 
mari. Nam in Parisien. Matr. 3 Aug. 1869 (1) in qua 
agebatur de dissolutione matrimonii rati et non consummati, 
nec ulla erat impotentia vel impotentiae suspicio in coniu- 
gibus, audita est septima manus; id etiam factum est in Pari- 
sien. Matr. 15 lun. 1890 (2) in qua petebabur dissolutio 
matrimonii rati et non consummati, quia vir nimirum pie- 
tati deditus matrimoniali iure uti nolebat; id locum habuit 
in causa quadam matrimoniali in S. C. C. agitata 12 Augu- 
sti 1882, 17 Febr. et 7 Apr. 1883, in qua vir petebat sen- 
tentiam nullitatis sui matrimonii ex illicita affinitate primi 
gradus matrimonium antecedenti et ex defectu consensus. 
Testes septimae manus exquisiti in Favent. Matr. 5 Mar- 
tii 1592, in qua agebatur de matrimonio inito vi et metu; 
item in Engolismen. Matr. 12 Dec. 1891, in qua nulla fit 
mentio de coniugum impotentia, et in aliis innumeris quae 
praetereo, ne infinitus sim. 

Rem vero evidentiam attingere arbitror si a sua origine 
repetatur dispositio exigendi septimae manus testimonium. 
Advertatur huiusmodi testimonium vel septimae manus; vel 
septimae aut quintae manus, ut in cap. 8 De Pur g. can. 
vel quartae decimae manus, ut in cap. 10 /. f. passim 
adinveniri in collectione decretalium Gregorii Noni. Ratio 
est quia ius canonicum purgationi vulgari de qua inscribitur 
titulus 25 Lib. V; sub qua appellabantur usus duelli iudi- 
cialis, vel probationes aquae tepentis aut frigidae aut ferri 
candentis, quibus mediis sacrilegis et seperstitiosis Curiae ci- 
viles conabantur agitare iudicia criminalia, huiusmodi vul- 
gar purgationi ius canonicum opposuit purgationem seu de- 


(1) Eecole Vol. XXII, 366. 
(2) Videsis Vol. XXIII, 156. 


Acta, Tom. XXVII. fase. C CC XV. 10 

fensiones canonicas. Haec consistit in productione testium 
qui affirment plenam fidem assertioni alicuius adhibendam 
esse suoque iuramento illius dicta et honestatem solemniter 
confirment; quocirca isti testes dicti fuerunt coniuratores, 
compurg atores, sacramentales. Hinc in cap. 8 De Pur g. 
Can. Lucius III decernit « .... Quia vero peregrina iudicia 
sunt inhibita (seu purgatio vulgaris) purgationem quam 
praestitit sufficere non putantes, mandamus quatenus si ac- 
cusatores idonei non apparuerint, ut cum septima aut quinta 
manu sui ordinis (sicut expedire cognoveris) per  purgatio- 
nem canonicam | innocentiam | suam, ostendat, sibi  iniun- 
gat .... etc. » In cap. 10 7. t. Inn. III haec habet in cor- 
pore cap. « .. . i attendentes autem vulgatam | infamiam grave 
scandalum et vehementem suspicionem, ex testium dictis ob or- 
tam, quae contra Decanum facere videbantur, cum propter 
eorum quodlibet et esset purgatio canonica indicenda, et ser- 
vantes iustitiam | et mullientes rigorem, purgationem ei quar- 
tae decimae manus sui ordinis duximus | indicendam. — » 
Officium vero horum testium diserte tradit cap. 13 /. f. 
« De testibus: (et inf.) llli vero qui ad purgandum  ali- 
cuius infamiam | inducuntur, (id solum tenentur | iuramento 
firmare quod veritatem credunt eum dicere qui purgatur.  » 
Van-Espen Part. III De Inst. Caus.  Crim. tit. VIIIE, ita 
explicat illam manus appellationem. « Cum autem constet 
manum semper fuisse symbolum fidei ; atque idcirco in iu- 
dicis et contractibus, ubi fides addicitur, manus porrigi in 
signum fidei solitum quoque fuit; uti et hodie, porrectis ma- 
nibus iuratur; indeque nihil frequentius in antiquis legibus 
quam ;nanu quinta, manu sexta, septima vel duodecima se 
purgare; id est quinque, sex, septem vel duodecim adhibitis 
iuratoribus. » 

Exinde sequitur huiusmodi esse testes de credulitate qui 
inducuntur in causis criminalibus vel aliis in quibus agitur 
de bono publico, quando in eisdem vel deficiunt evidentes 
probationes vel haberi non possunt ob eorum naturam, prouti 
evenire solet in matrimonialibus causis, quae attingunt facta 

aliquando coniugibus tantummodo perspecta. Quocirca per 
tales coniuratores necessarium fuit quammaxime fidem con- 
iugum roborare et in tuto ponere, non solum in causis im- 
potentiae coeundi, sed etiam in aliis. 

Denique Archiepiscopus tertiam complexam quaestionem 
sub hisce quatuor dubiis proponit: 

l. « Liceatne sine speciali pro unaquaque vice permis- 
sione S. Congregationis recipere instantiam et instituere pro- 
cessum in ordine ad effiagitandam dispensationem Sanctis- 
simi? -et, quatenus negative. - 

2. « Liceatne, absoluta instructione causae ex titulo im- 
potentiae physicae, quum inspectio corporum demonstravit 
virginitatem uxoris, non tamen evicit impotentiam mariti, 
transmittere acta causae ad S. C. pro impetranda Sanctis- 
simi dispensatione? 

3. « Si uxor virginem se esse contendens, virginitatem- 
que suam per inspectionem evincere sustinens, maritum im- 
potentiae insimulat, - is vero contumax est, vel, comparendo, 
negat, sed inspectioni succumbere renuit - liceatne unilate- 
raliter id est ad solam uxoris instantiam processum ulterius 
tractare ac deinceps acta ad S. C. transmittere, petendae a 
Sanctissimo dispensationis causa; an vero processus sit in- 
hibendus veniaque S. C. in ulteriorem eius instructionem 
impetranda? 

4. « Num in supra relatis casibus (1, 2 et 3) necessario 
annectendae sint non modo coniecturae Defensoris, sed etiam 
opiniones Theologi et Canonistae? » 

In primis inquirendum an processus in causis matrimo- 
nialibus super dispensatione a matr. rato et non consummato 
instrui possint ab Ordinariis absque delegatione Romani Pon- 
tificis. In propositam quaestionem haec animadvertantur. 
Agens Bouix de modo servando quoad dispensationes matri- 
monii rati et non consummati et quaerens an in expedienda 
causa dispensationis huiusmodi servandae sint apud S. Con- 
gregationem solemnitates a Benedicto XIV praescriptae in. 
causis nullitatis matrimonii, haec habet (De iudiciis II c. 3) 

« Causa dispensationis matrimonii rati et non consummati 
semper implicite continet et involvit causam nullitatis matri- 
monii: nam in causa dictae dispensationis Sacrae Congrega- 
tionis solvendum incumbit hoc dubium: An expediat nunc 
concedi matrimonii (quod praetenditur non consummatum) 
dispensationem. Hoc autem datum dubium affirmative solvi 
nequit nisi prius soluto altero dubio utrum verum sit non 
intervenisse matrimonii consummationem. Prout autem hoc 
ultimum dubium affirmative vel negative solvitur pronun- 
tiata validum vel irritum fore post obtentam dispensatio- 
nem, tum novum matrimonium quod contraheretur, tum prius 
matrimonium pro quo solvendo obtenta fuisset dispensatio. 
Ergo causam dispensationis matrimonii rati non consummati 
dirimere est simul et indivulse dirimere causam nullitatis 
vel validitatis alicuius matrimonii. » Quae si vera sint, pro- 
fecto sequitur, Episcopum quemcumque in sua dioecesi, quum 
ipse ex Trid. C. de validitate seu invaliditate matrimonio- 
rum iudex sit in prima instantia, posse huiusmodi proces- 
sum de inconsummatione matrimonii ad effectum  dispensa- 
tionis obtinendae ipsum perficere. 

Praeterea Bened. XIV in sua celeberrima Const. Det 
miseratione expresse statuit, in his causis pro dispensatione 
matrimonii rati et non consummati actis, supplicem libellum 
Rom. Pontifici exhibendum esse, in quo plena et accurata, 
totius facti species contineatur, causaeque omnes in eo ex- 
primantur, quae ad obtinendam petitam dispensationem con- 
ducere posse a supplicante censentur, ut Romanus Pontifex 
eo lecto et mature considerato, secum deliberare possit an 
petitionem reiiciat vel eius examen alicui ex Rom. Congre- 
gationibus committat. Porro quemnam valorem habebunt af- 
firmationes in huiusmodi supplici libello contentae, quibus- 
Rom. Pontifex fidere possit, ut causam alicui Congregationi 
committat, nisi authentice recognitae fuerint ab Episcopo? 
Quomodo autem id faciet Episcopus nisi processu instituto ? 

His autem ita se habentibus multo magis, quoad 2"'"et 
3'" Dubium, videtur fieri posse ut Episcopus, absoluta in- 

structione causae ex titulo impotentiae physicae, quum in- 
spectio corporum demonstraverit virginitatem uxoris, non 
tamen evicerit impotentiam mariti, transmittere possit acta 
causae ad S. Congregationem pro impetranda SSmi dispen- 
satione. Itemque, ut si quando uxor contendat per inspectio- 
nem probare suam virginitatem, maritum de impotentia in- 
simulan s, isque vel nolit comparere vel comparens neget 
impotentiam suam, simulque nolit inspectionem subire, Epi- 
scopus possit ad solam uxoris instantiam processum ulterius 
tractare, ac deinceps acta transmittere ad S. Congregatio- 
nem pro dispensatione obtinenda. 

Id autem confirmatur ex eo quod (ut Emus Archiepi- 
scopus Varsaviensis refert) institutum absque venia S. C. O. 
processum quemdam pro impetranda dispensatione cuiusdam 
matrimonii rati et non consummati, Curia illa Archiepisco- 
palis Romam inierit et data dispensatione sub die 20 Apri- 
lis 1885 non solum S. Congregatio nihil reprehendendum 
duxit quoad formam processus, sed ipse Defensor matrimonii 
*ex Officio testatus est, processum exactissime servatis for- 
mis a Bened. XIV in his casibus praescriptis et ab Inst. 
S. C. C. declaratis, perfectum esse. 

Hactenus de prioribus tribus dubiis; quartum vero du- 
bium nullum negotium facessit, nam quando processus trans- 
mittendus est, requiruntur etiam Defensoris matrimonii ex 
officio animadversiones, quibus deficientibus processus in cau- 
sis matrimonialibus integer non est: at nullibi in iure prae- 
scribitur dispositio uniendi actis processualibus etiam votum 
Canonistae et Theologi; quocirca eadem servanda non est. 

At ex adverso primae et principaliorn quaestioni prioris 
dubii, nempe an Episcopus absque Summi Pontificis delega- 
tione possit instruere processus in causis matrimonialibus 
dispensationis, negative respondendum videtur. Nam admitti 
debet uti fundamentale principium, ius conficiendi processum 
in iudice oriri ex obiecto, quod per sententiam iudican de- 
bet, adeo ut processus se habet uti medium necessarium ad 
finem. Quapropter si iudex in illa materia nullam habeat 

competentiam iudicandi per sententiam definitivam, proces- 
sum instruere non valet. Unde non habet imperium ad citan- 
das partes eisque alios actus processuales imponendi sub poena 
contumaciae quae non admittitur nisi per inobedientiam iu- 
dici competenti; cum incompetenti, iuxta effatum, impune 
non pareatur. Revera si Episcopus excipiens instantiam 
Bertae pro ineundo processu ad dispensationem super matr. 
rato et non consum. impetrandam, eius virum citaret ad 
suum tribunal, nonne hic respondere posset, se nolle com- 
parere, quia Episcopus hanc dispensationem impertire non 
potest et hinc de ea causa incompetens recognoscitur? Sen- 
tentia enim est pars finalis et substantialis processus ad quam 
necessario ordinari debet tela iudiciaria. 


Hisce praemissis, patet quomodo intelligenda sit $ 14 Be- 
nedictinae Constitutionis et praesertim haec verba - ibi — 
« .. Supplex libellus nobis vel Romano Pontifici pro tem- 
pore exhibeatur (scilicet ab Ordinaris) in quo plena et ac- 
curata totius facti species contineatur, causaeque omnes in 
ea exprimantur quae ad obtinendam petitam — dispensatio- 
nem conducere posse a  supplicante censentur, ut Romanus 
Pontifex eo lecto et mature considerato etc. » Exinde patet, 
Pontificem loqui de factorum relatione extraiudiciali a sup- 
plicante exarata absque concursu strepitus iudicialis. Ita vero 
decrevit Pontifex quia omnino gratiosae erant huiusmodi 
causae et rariores, non vero frequentes uti nunc, nec impli- 
catae necessario in contentionem iudicialem, prouti hodie 
evenit, quando causae ex impotentiae capite, vel ex alio quo- 
cumque impedimento, si fieri potest dissolvuntur per dispen- 
sationem a matr. rato et non consummato. 


Exinde sequitur responsio ad 2'"" et 3'" dubium. Mate- 
ries enim seu obiectum iudicii est actio uti perspecte edicitur 
in - Regolamento | Legislativo e  Giudiziario di Qreg. XVI, 
part. IlL tit. L $ 396: « Tutti i giudizi hanno per og- 
getto un azione personale, reale o mista: la qualità e F in- 
dole di ciascuna azione e determinata dalle leggi del diritto 
comune. » Proinde quando a parte actrice promovetur actio 

nullitatis ex capite impotentiae, iudex Ordinarius, plane com- 
petens, emittit decretum citationis, et contra contumacem 
mediis coercitivis procedere potest; at, si hoc non expediat, 
vel si, hisce non obstantibus contumacia non perfringitur, 
tunc ad instantiam partis diligentioris procedit ad compa- 
randas eas probationes, suapte natura efficaces in iudicio de 
nullitate ex capite impotentiae. Quod si vir, impotentiae in- 
simulatus, ipse sit in omnibus contumax aut solummodo cor- 
poris explorationi nullimode subesse patiatur, hoc casu sane 
Episcopus de impotentia sententiam ferre non posset, sed 
processum iam incoeptum deberet sententia definire, decer- 
nendo non constare de nullitate ex viri impotentia ob huius 
contumaciam, quamvis gravissima militent iudicia in partem 
affirmativam ob exploratam mulieris originalem integritatem. 

Deinde si mulier sibi consulere velit, postulando a S. Pon- 
tifice dispensationem a matrimonio rato, et non consummato 
plane utitur iure suo; et Episcopus acta processus denegare 
non potest, quaeque, ceteris paribus, nulla indigent sana- 
tione. Nam scitissimi iuris est, debere distingui acta causae 
ab actis iudicii. Acta iudicii dicuntur illa quae respiciuut or- 
dinationem iudicii: ut sunt citatio, litis contestatio, termini 
perentorii aut utiles; et alii eiusdem generis; acta causae 
vocantur illa quae concernunt indagationem veritatis ad li- 
tem decidendam; prouti sunt testium depositiones, instru- 
menta, confessiones et in universum aliae probationes in acta 
redactae. Atqui perempta instantia, seu finito iudicio, acta 
iudicii non habent effectum in alia instantia; at causae acta 
seu probationes fidem faciunt etiam in alio iudicio inter eas- 
dem personas; uti cum communi inferunt Reiffenst. Lib. Il, 
Decret, tit. L/ n. 157; Pirhing. h. t. n. 96 eoe cap. 1l 
De testibus et 2 De excepi. Quapropter acta causae in iu- 
dicio ex capite impotentiae plenum habent vigorem, si aliunde 
legitime sint confecta, etiam in alia instantia coram S. Pon- 
tfice ad impetrandam dispensationem. 

Exinde confirmatur responsio iam facta quarto dubio, nempe 
requiri Defensoris matrimonii ex officio animadversiones, 

quando processus in Curia conficitur sive ex Episcopi pote- 
state ordinaria sive ex delegata S. Pontificis, quia a cano- 
nibus haec opera Defensoris matrimonii ex officio requiritur, 
at nullibi exquiritur, inter acta processualia, Theologi et 
Canonistae votum. 

At Archiepiscopus occurrens casui responsionis negativae, 
has obtulit preces: « Denique, si decisio S. C. C. ad tria 
priora dubia futura sit negativa, rogo enixe Eminentiam Ve- 
stram, exponi Sanctissimo Domino meas humillimas preces, 
ut in eiusmodi casibus, identidem recurrentibus, mihi, meis- 
que in Provincia Varsaviensi Suffraganeis, ob periculum in- 
continentiae, partibus ex mora quippe in locis a Roma mul- 
tum dissitis imminens, concedatur licentia causam sine pe- 
culiari pro quolibet casu impetratione veniae instruendi, 
praemisso processu informativo de causis dispensationis, ac 
deinde tabulas ad S. Congregationem transmittendi, ut, si 
Eminentissimis Patribus visum fuerit, Sanctissimo de con- 
cedendae dispensationis beneficio supplicetur. » 

Sapientiae Vestrae et prudentiae erit EE. PP. iudicare 
an et quomodo his precibus annuendum sit. Interim mihi li- 
ceat advertere, nihil ex iure videri obstare quo minus Epi- 
scopi petitio benigne excipiatur; pro praxi vero admodum 
accommoda videtur haec ratio agendi, illi iudiciorum sollicitae 
expedition! quae Vobis in votis usque fuit. 

Hisce animadversis proposita fuerunt diluenda 


Dubia 


I. Sitne in causis nullitatis matrimonii ex quocunque ti- 
tulo coram ludice Spirituali agitatis necesse exigere, ut te- 
stes septimae manus producantur, an vero id in solis causis 
ex capite impotentiae devolutis observandum, in ceteris au- 
tem omnibus praetermitti posse? 

II. Liceatne sine speciali pro unaquaque vice permissione 
S. Congregationis recipere instantiam et instituere proces- 
sum in ordine ad efflagitandam dispensationem Sanctissimi? 

Et quatenus negative : 

III. Liceatne, absoluta instructione causae ex titulo im- 
potentiae physicae, quum inspectio corporum demonstravit 
virginitatem uxoris, non tamen e vicit impotentiam mariti, 
transmittere acta causae ad S. C. pro impetranda Sanctis- 
simi dispensatione? 

IV. Si uxor virginem se esse contendens, virginitatem- 
que suam per inspectionem evincere sustinens, maritum im- 
potentiae insimulat, - is vero contumax est, vel, compa- 
rendo, negat, sed inspectioni succumbere renuit, - liceatne 
unilateraliter, id est ad solam uxoris instantiam processum 
ulterius tractare ac deinceps acta ad S. C. transmittere pe- 
tendae a Sanctissimo dispensationis causa; an vero processus 
sit inhibendus veniaque S. C. in ulteriorem eius instructio- 
nem impetranda? 

V. Num in supra relatis casibus (I, II et III) necessario 
annectendae sint non modo coniecturae Defensoris, sed etiam 
opiniones Theologi et Canonistae? 

RESOLUTIO. Sacra Congr. Concilii, re disceptata sub die 
16 Iunii 1894 censuit respondere : Ad I. Negative ad pri- 
mam partem; et testimonium septimae manus, stricto sensu 
sumptum, exigi ad  corroborandas | confessionem | coniugum 
quoad | inconsummationem matrimoni. — Ad II. Negative. 
Ad III. et IV. Affirmative. Ad V. Negative. 

Ex QUIBUS COLLIGES. I. Decretum S. Officii diei 5 Iu- 
nii 1889 vim decreti generalis habere, ita ut liceat penes 
omnes orbis catholici curias episcopales in praxi iudiciali ali- 
quid praetermittere ex Constitutione Dei miseratione, et una 
sententia claudere causas matrimoniales in casibus in decreto 
expositis. 

II. Productionem testium septimae manus haud exigen- 
dam esse in causis nullitatis matrimonii ex quocumque ti- 
tulo; sed eiusmodi testimonium, stricto sensu sumptum, exigi 
debere ad corroborandam confessionem coniugum quoad in- 
consummationem matrimonii. 

III. Testes septimae manus haud proferre testimonium 

scientiae sed credulitatis; rogantur enim an credant vera di- 
Xisse coniugem, a quo inducti fuerunt, perspecta eius reli- 
gione et honestate. 

IV. Episcopos, absque Summi Pontificis delegatione, non 
posse instruere processum in causis matrimonialibus pro ob- 
tinenda SSmi dispensatione : quia Episcopi auctoritate carent 
iudicandi hanc materiam per sententiam definitivam. 

V. Id erui etiam ex Constit. Benedictina $ 14; qua 
Ordinani praecipiuntur exhibere R. Pontifici supplicem li- 
bellum, in quo exacte exscripta sit facti species, et causae 
conducentes ad obtinendam petitam dispensationem, nullo facto 
verbo de strepitu iudiciali. 

VI. Absoluta instructione causae ex titulo impotentiae, 
evicta, per corporis inspectionem, uxoris virginitate, licere 
ad instantiam uxoris processum ulterius tractare, et ad S. C. C. 
mittere acta causae, etsi non probata viri impotentia : quia 
mulier iure utitur suo si petat a Romano Pontifice dispen- 
sationem a matrimonio rato et non consummato. 

VII. Necesse autem non esse mittere, una cum actis cau- 
sae, votum Theologi et Canonistae, sed tantum mittendas esse 
animadversiones defensoris vinculi ex officio. 


PINNEN. 
ONERUM 


Die 14 Iulii — 1894. 
Trid. Concil. Sess. 7, cap. 8 De reform. 


COMPENDIUM FACTI. In oppido Tossiccia Dioecesis Pin- 
nensis usque ad annum 1579 animarum cura gerebatur a 
tribus cappellanis, a loci Municipio nominatis, quorum duo 
suam congruam repetebant a duobus Curatis, altero S. Georgii 
in Ornano grande, et S. Andreae in Flammignano altero. 

Oppidi Tossiccia Universitas sub anno 1579 preces obtulit 
Episcopo pro tempore, Ioanni Baptistae de Benedictis, ut 

dignaretur illam Ecclesiam ad dignitatem Ecclesiae Archi- 
presbyteralis evehere ; quod benigne concessit idem Episcopus 
per Bullam diei 20 Martii 1579, decernens, Archipresbyte- 
rum perfuncturum pastorali munere a tribus Cappellanis ad- 
iutum cum auctoritate et facultate gubernandi et regendi 
bona ipsius Ecclesiae mobilia et stabilia. Eadem Bulla con- 
cessit loci Municipio facultatem praesentandi, in perpetuum, 
Archipresbyterum; illi confirmans ius nominandi duos cap- 
pellanos, a duobus Curatis, supra memoratis, quadam prae- 
statione donatos. Pro tertio cappellano Episcopus cavebat ut 
ad ipsius nutum et voluntatis | amovibilis in futurum — eli- 
gatur et nominetur per dictum Archipresbyterum... et qua- 
tenus evenerit mortis casus.. negligens fuerit in eligendo... 
fructus qui interim ex portione dictae Cappellaniae sic va- 
cantis percipient y cedant et cedere debeant in utilitatem, et 
beneficium ^ dictae Ecclesiae... | Cui  Cappellano dariy | consi- 
gnan et responderi volumus per dictum | Archipresbyterum 
omnes et quoscumque fructus et proventus ac  obventiones... 
ex legato facto per q. Christophorum  Cicci de dicta terra... 
et Archipresbyter negligens fuerit in eligendo et nominando... 
fructus | dictae | cappellaniae | cedant et convertantur et cedi 
et converti debeant in utilitatem, et beneficium tantum dictae 
Ecclesiae et non aliter, nec alio modo. 

Interim decursu temporis accidit, sed quonam pacto ne- 
scitur, quod ipsum Municipium exegerit a Curatis praesta- 
tiones pro duobus Cappellanis constitutas, easque assignaverit 
in Publicis Libris; accepti et expensi; ita ut non semel pro- 
cesserit ad actus executivos in exigenda hac contributione, 
quam postea ipsum Municipium Cappellanis conferebat. Imo 
in actis extant nonnulla Tribunalium decreta, quibus haec 
actio Municipii executiva recognoscitur et defenditur. 

At anno 1876 Ecclesia Archipresbyteralis duobus Cap- 
pellanis destituta, qui a Curatis alebantur, amplius iisdem 
provisa non fuit ob deficientem sacerdotum numerum. Nihilo- 
minus Municipium a duobus Curatis suetas pro Cappellanis 
praestationes exigere perseveravit usque ad 1886, quo Sancti 


456 PINNEN. 

Georgii Curatus illius petitioni restitit, quia non amplius 
cappellani nominaban tur. Municipium antea recursum habuit 
ad tutricem  administrativam auctoritatem, quae in eodem 
nullum ius recognovit exactionis, imo praecepit ut a publicis 
libris rationum curatorum praestatio expungeretur. Verum 
non acquiescens Municipium, experiri suum ius voluit apud 
tribunalia, sed non meliore omine, nam apud omnes iuris- 
dictionis gradus victum discedere debuit; non quod iudica- 
tum fuerit de obligatione curatorum praestandi suum tribu- 
tum etiam non extantibus cappellanis; sed integra hac re- 
manente quaestione, decretum fuit, Municipium quacumque 
in hypothesi carere actione ad hoc ius experiendum contra 
curatos. 

Cum Municipium ab huius actionis exercitio exclusum 
fuerit, consequens fuit, ut statim subingrederetur Archipre- 
sbyter, qui antea protestatus se nolle adire civile Tribunal, 
sub anno 1890 apud S. C. C. iudicium instituit petens, ut 
sibi ius recognosceretur exigendi dictam praestationem a 
Curatis, quae si interim in cappellanorum sustentatione ero- 
gari non poterit, converteretur in alias cultus expensas, 
omnino suae Ecclesiae necessarias, praesertim ob urgentes 
reparationes Ecclesiae fabricae faciendas. 

Ad evincendum suum ius vero actor imprimis invocabat 
trium saeculorum non interruptam consuetudinem, iuxta 
quam Curati semper solverant Ecclesiae archipresbyterali tri- 
butum. 

Hanc obligationem aiebat, a Curatis solemniter assum- 
ptam per publicum instrumentum diei 17 Februarii 1760, nec 
non per Bullam iam citatam diei 20 Martii 1579. Praeser- 
tim quoad hanc Bullam considerabat posteriora verba iam 
citata, per se spectantia tertium cappellanum eligibilem ab 
archipresbytero, quaeque aperte decernunt, portionem cap- 
pellaniae vacantis erogandam esse in utilitatem et beneficium 
Ecclesiae et non aliter. 

Dein notabat; sane archipresbytero hanc actionem dene- 
gari non posse, uti iure merito Municipio abiudicata fuit, 

quia Bulla erectionis disponit, archipresbytero competere ad- 
ministrationem in bona mobilia et stabilia Ecclesiae. 

Quia ex allegationibus Archipresbyteri constabat, capi- 
talem gravitatem habere instrumentum diei 17 Febr. 1560, 
constituens curatorum obligationem ad praestationem; mea 
cura fuit scribere Ordinario ut idem S. C. C. transmittere- 
tur; sed semel iterumque Ordinarius, non contradicente ar- 
chipresbytero , protestatus est per suas literas, hoc instru- 
mentum in archivio vel aliud consimile et ad litem spectans 
inveniri non potuisse. 

Demum die 18 Decembris 1893 scribens idem archipre- 
sbyter ad S. C. O. dolet, quod post varios casus instructionis 
huius iudicii, res adhuc ad finem perducta non sit et con- 
cludit annuncians quasi per transennam, se, praehabita Or- 
dinarii facultate, iam adivisse civile Tribunal. 

Curati in hac causa conventi, suum constituerunt patro- 
num, qui praeprimis advertit quod praestatio constabat vulgo 
« di sette salme di grano e sette salme di vino (mosto) per 
ciascuno » ceu habet episcopalis Curia in sua relatione. 

Notat insuper Orator, quod nunc Archipresbyter, spreta 
recursu ad S. C. C. ab ipso exhibito, iudicium instituit civile 
contra Parochum .S. Georgii, loci Ornano grande, ut hic 
compelleretur ad persolvendam praestationem ; unde dubitat, 
eumdem incurrisse censuras a Const. Apost. Sedis commi- 
natas. 


Disceptatio synoptica 


CURATORUM DEFENSIO. Nonnullis praemissis et enarratio 
ad factorum historiam, patronus dicit, deficientibus Capella- 
nis, non teneri Parochos de quibus agitur ad persolvendas 
praestationes. Profecto constituta fuit praestatio ut suppe- 
ditantur congrua substentatio Capellanis, qui officium pa- 
roeciale gererent una cum Archipresbytero loci Tossiccia et 
cooperaren tur in eodem officio cum Parocho S. Georgii loco 
Ornano grande, cuius paroecia consistebat in septem par- 
vulis villis, in vastissima regione positis. Cessantibus Cap- 

pellanis, qui coadiuvarent in animarum cura, cessat cum illis 
congrua substentatio. Non potest enim illa reservari non 
existentibus. Deest enim finis congruae assignatae. 

Praeterea urget Patronus, hoc probat decretum ipsum 
episcopale, quo erigitur Archipresbyteratus in paroeciali Ec- 
clesia. Iamvero in praefato decreto nullum fit verbum de 
stipendio assignando duobus Cappellanis, et persolvendo a 
duobus dictis Parochis. 

Frustra, prosequitur Orator, adversarius opponit instru- 
mentum anni 1560, in quo asserit Parochos nostros assum- 
psisse obligationem persolvendi praestationes favore Parochi 
Loci Tossiccia. Etenim ex duobus Curiae responsis non con- 
stat de existentia et veritate praefati instrumenti, et pro- 
inde de assumpta obligatione. Cum ergo non constet de causa 
obligationis, necessario consequitur cessare quoque effectum. 
Unde ad rem ait Tiraquellus « cessante obligationis causa, 
cessat etiam effectus » Tract, cess. caus. p. 1l, n. 22. 

Ceterum constat, regulam Sacrorum Canonum notissi- 
mam esse, ut beneficiorum onera ex fundationis tabulis su- 
mantur, et commensurentur, quin possint ampliari. Clement. 
Quia contingit lib. 3, tit. 11 de relig, domib. Porro ex fun- 
dationis tabulis non patet, posse Archipresbyterum exigere 
praestationes ad effectum illas erogandi in restaurationes Ec- 
clesiae aut in cultus expensas. Quocirca, patet, deficientibus 
Capellanis, non teneri parochos enuntiatos ad praestationes 
persolvendas. Haec nimirum confirmavit lex 99 ff. de verb. 
oblig. quae docet causam obligationis debere esse expressam ; 
si aliter est, debet intelligi fuisse omissam, ibi: « Quidquid 
adstringendae obligationis causa dictum est, id nisi palam 
verbis exprimatur, omissum esse, intelligendum est ». At 
in casu, minime fuisse dictum constat, deficientibus Capel- 
lanis, praestationes erogandas esse in instaurationes Eccle- 
siae, vel expensas cultus. 

Sed esto quod Capellani extarent, prosequitur patronus, 
tamen nunc Parochus S. Georgii non teneretur ad praesta- 
tionem persolvendam. Non enim haberet unde persolvere 

praestationem, quae consistit in annuis libellis 225, ceu te- 
statur Syndacus loci Tossiccia. Nam parochus S. Georgii 
non solum non habet excedentiam congruae assignatae a 
Concilio Tridentino, nec ipsam congruam habet, unde pro- 
videat suae honestae substentationi. 

Frustra demum opponitur, ait patronus, Municipium loci 
Tossiccia habere ius nominandi Capellanos. Hoc enim ius 
secum fert onus Municipii concurrendi ad illos sustentandos. 
Qui enim sentit commodum, et incommodum sentire debet, 
quod est quasi correspectivum commodi, proinde non solum 
non potest praetendere praestationes, sed teneretur illas sup- 
peditare. 

Demum animadversum fuit quod Episcopus hac in con- 
troversia suam non dedit sententiam, sed non dubie suam 
aperuit mentem, asserens sibi non videri probatam Archi- 
presbyteri intentionem, donec saltem non producantur ea in- 
strumenta, hactenus inutiliter conquaesita, quibusque tantum 
Archipresbyter confidit. 

Hisce praenotatis, propositum fuit diluendum 


Dubium 


An, non obstante  Cappellanorum | defectu, solvenda sit 
apposita praestatio a — Curatis, in casu. 

RESOLUTIO. Sacra C. C. re disceptata sub die 14 Iul. 1894 
censuit respondere : Ex deductis negative et ad mentem. 


"EX3»" 








PARENTINA ET POLEN. 


DUBII QUOAD LITERAS TESTIMONIALES AD S. ORDINES 


Die 14 Iulii — 1894. 
Per summaria precum. 


COMPENDIUM PACTI. Ordinarius retulit : mea Dioecesis 
proprio caret seminario, et scholis mediis, excepto Gymnasio 
regio Polae. Candidati sacerdotii, ut incumbant studio theo- 
logiae, per quatuor annos excipiuntur in seminario centrali 

Goritiensi, ubi nunc aluntur sexdecim e mea Dioecesi. Iuve- 
nes priusquam adeant studium theologiae, studia gymnasii 
implent apud status civilis Instituta. Ut vero educationi re- 
ligiosae iuvenum, militiam ecclesiasticam exoptantium con- 
suleretur, quatuordecim iam abhinc annis excitatum fuit Iu- 
sünopoli Institutum quo, iidem aluntur. Istius moderatores 
a me nominantur, quamvis sint sub iurisdictione Ordinarii 
illius loci; ceu sunt sub iurisdictione Ordinarii Goritiensis 
moderatores seminarii, in quo educantur sexdecim iuvenes 
missi illuc e mea Dioecesi, pro studio theologiae. 

Hisce praehabitis, ne posthabere videar sacros canones, 
et praesertim Constitutiones Speculatores Innocentii XII, et 
Apostolicae Sedis Pii IX quoad ss. ordinum collationem, ex- 
peto ab Apostolica Sede utrum sufficiant attestationes de 
bonis moribus a praedictorum Institutorum | moderatoribus 
actae, vel mihi comparandae sint litterae testimoniales Epi- 
scoporum, in quorum Dioecesibus Seminarium et Institutum 
reperiuntur. 


Disceptatio Synoptica 


LITTERAE TESTIMONIALES REQUIRI NON VIDENTUR. Pro ne- 
gativa sententia sane non spernenda adsunt iuris momenta. 
Nam Constitutio Innocentii XII Speculatores, decernens de 
uteris testimonialibus ait « quod si quis tanto temporis spatio 
in eo loco, in quo ex accidenti, sicuti praemittitur, natus est, 
moram traxerit ut potuerit ibidem canonico aliquo impedi- 
mento irretiri, tunc etiam ab Ordinario eius loci literas te- 
stimoniales, ut supra obtinere, illasque Episcopo ordinanti, 
per eum in collaturum ordinum testimonio similiter recen- 
sendas, praesentare teneatur ». Ubi aperte Bulla loquitur de 
casu tantummodo habiti domicilii in loco accidentalis origi- 
nis: atqui taxativae legis dispositiones de casu ad casum 
pertrahi non possunt. Hinc S. C. C. in Tur ritana seu Bo- 
sanensi 17 Martii 1705 inter alia proposito dubio: An sub- 
diti Episcopi B os.anen si, tam ratione domicilii, quam ori- 
ginis, qui ratione studiorum moras traxerunt in civitate 

Saxonensi, potuerint ad ordines promoveri ab eodem  Epi- 
scopo sine  testimonialibus Archiepiscopi, respondere censuit 
Affirmative. Et eodem sensu responsum fuit in Al/garen. 
3 Augusti 1709 et in Vicentina seu Neritonen. 17 Iunii 1719. 
Unde non esset nisi laudanda Episcopi prudentia, in casu, 
qui cum nulla teneretur obligatione, tamen ad cautelam a 
moderatoribus Seminarii literas testimoniales expostulavit. 

LITTERAE TESTIMONIALES REQUIRI VIDENTUR. Sed ex alia 
parte notandum est a iam memoratis decisionibus in contra- 
rum sensum posthac deflexisse S. C. C. iurisprudentiam, 
uti aperte docent Asculana seu Montis Alti 3 Febr. 1733; 
Fabrianen. 19 Aug. 1797; Lünen. 29 Maii 1824 et prae- 
sertim Spoletana et Reatina 11 Iuli 1840, in qua S. C. 
ad Dubium: An clericus Cyrillus Cliri sine Uteris testimo- 
nialibus | Episcopi Reatini fuerit licite ad subdiaconatus | Or- 
dinem promotus in casu, responsum fuit: Ex peculiaribus 
circumstantiis in casu, de quo agitur, concurrentibus non 
esse inquietandum ; | in posterum vero in casibus similibus 
esse exquirendas literas testimoniales, | iuxta votum Emi Re- 
latoris. In Voto autem Emi Relatoris haec leguntur: « Ex 
istis duobus inter se discrepantibus sententiis, secunda potius 
mihi arridet, utpote quae nedum ut posterior sed posterioribus 
S. C. C. decretis magis consentanea; et scopum, sapientiam- 
que Constitutionis Innocentianae pressius attingit, penitusque 
excludit ea incommoda quae ex contraria opinione possent 
identidem suboriri; quare áb hac severior! sed tutiori sen- 
tentia minime recedendum in casu arbitrárer etc. ». De hac 
formali obligatione vero post suspensionem comminatam a 
Consttut. Apostolicae Sedis sub art. 3; contra ordinantem, 
absque hisce Uteris « subditum proprium, qui alibi tanto 
tempore moratus sit ut canonicum impedimentum contrahere 
ibi potuerit » amplius dubitari non potest. 

Posita vero formali obligatione exquirendi literas testi- 
moniales quia Innoc. XII in Const. Speculatores dicit dan- 
das esse ab Episcopo, ab Ordinario, et Const. Apostolicae 
Sedis exquirat has Ordinarii literas, admitti non posse vi- 

detur sententia Episcopi opinantis, sufficere literas Modera- 
torum Seminarii qui Ordinariorum nomine non veniunt, nec 
ad dandas has testimoniales auctoritatem habent. 

Quibus animadversis, quaesitum fuit quid esset precibus 
respondendum. 

RESOLUTIO. Sacra C. C. re disceptata sub die 14 Iul. 1894 
censuit respondere : Litteras testimoniales a respectivis Or- 
dinariis loci esse  exigendas. 

Ex QUIBUS COLLIGES : Ut Episcopus suos subditos, qui 
alibi morantur, promovere valeat ad sacros Ordines, exqui- 
rendae sunt litterae testimoniales Ordinarii loci, quo subditi 
ordinandi morantur (1). 


EX S. CONGR. EPISC. ET REGUL. 


LITTERAE ENCYCLICAE ex S. Congregatione Episcoporum et Regularium negotiis 
dignoscendis praeposita, Leonis Papae XIII iussu super sacra Praedicatione, 
ad omnes Italiae Episcopos, atque ad omnes Ordinum coetuumque religiosorum 
Praesules datae. 


La Santità di N. Signore Papa 
Leone XIII, 


re l' apostolico ministero della pre- 


a cui tanto sta a cuo- 
dicazione, come quello che é si 
necessario, massime in questi lem- 
pi. alla retta istituzione del popolo 


cristiano, non senza grande dolore 


dell' animo suo é venuta a sapere 
che nella maniera d' annunziare la 
divina parola si sono da qualche 
tempo introdotti alcuni gravi abusi, 
che rendono spesso l' odierna pre- 


dicazione o dispregevole, o alme- 


Sanctissimus Pater, Leo Papa XIII, 
cui apostolicum sacrae Praedicatio- 
nis ministerium adeo cordi est, ut- 
pote Christiano populo, his prae- 
sertim temporibus, recte instituen- 
do tantopere necessarium, magno 
quidem animi sui dolore accepit, 
in annuntiandis e suggestu Fidei 
mysteriis multa peccari, complures 
scilicet, aliquot abhinc annis, eos- 
que gravissimus, irrepsisse abusus 
in modum, 


quibus saepenumero 


sacra hodie Praedicatio spretu di- 


(1) Recole Vol. XXVI, 112. In Firmana autem relata pag. 428. Vol. eiusdem resol- 


vitur, litteras testimoniales Ordinarii loci esse necessarias quoties promovendus ad 
sacros Ordines moratus sit illo in loco saltem per trimestre. Confer etiam Vol. XIV, 
392, 398; uti collecta fuerunt plura quoad litteras testimoniales et dimissorias. 

no sterile e infruttuosa. Per la 
qual cosa, seguendo le orme dei 
-suoi predecessori (1), ha ordinato 
a questa S. Congregazione dei Ve- 
scovi e Regolari di rivolgersi agli 
Ordinarii d'Italia e ai Superiori Ge- 
nerali degli Ordini Regolari, per 
eccitarne vivamente la vigilanza e 
10 zelo a porre, quanto é da loro, 
disordini, e 


un riparo a questi 


procurare che si tolgano onnina- 
mente di mezzo. Obbedendo per- 
tanto agli augusti comandi del 
Santo Padre, questa S. Congrega- 
occhi dei 
d'Ordini 


Regolari e pii Istituti ecclesiastici 


zione mette sotto gli 


Revmi Ordinarii e Capi 


le seguenti norme, affinché con 
ogni diligenza e premura ne curino 


Y osservanza. 


]. E primamente, per ció che 
appartiene alle qualità del sacro 
predicatore, avvertano di non mai 
affidare un ministero si santo a chi 
non sia fornito di vera pietà cri- 
stiana e compreso di grande amore 
a N. S. Gesü Cristo, senza del quale 
non sarebbe mai altro che aes so- 
nans et cymbalum tinniens (2) ; 
né mai potrebbe avere quel vero 
zelo della gloria di Dio e della sa- 
lute delle anime, che deve essere 
11solo movente e il solo fine del- 
l evangelica predicazione. E que- 


sta pietà cristiana, si necessaria ai 


gna, aut saltem sterilis ac prorsus 
inutilis efficitur. 

Quapropter antecessorum  suo- 
rum vestigia premens, hanc S.Con- 
gregationem Episcoporum et Regu- 
larium causis dignoscendis praepo- 
sitam iussit ad Italiae Episcopos, 
Praesulesque Religiosorum Ordinum 
sese convertere, eorumque vigilan- 
tiam ac zelum vehementer excitare, 
ut quoad per ipsos fieri potest, 
affe- 


atque illud omnino removen- 


huic incommodo remedium 
rant, 
dum curent. 

Augustis igitur Sanctissimi Pa- 
tris praeceptis obsequens haec S. 
Congregatio Rmis Episcopis ac Re- 
gularium Ordinum, Coetuumque ec- 
clesiasticorum Praesulibus hasce re- 
gulas omni diligentia studioque ob- 
servandas exhibet. 

1l. Primum quidem quod ad sa- 
cri Oratoris personam attinet, ca- 
veant huiusmodi adeo sanctum Mi- 
nisterium ulli concredere, qui nec 
sincera christiana pietate praeditus, 
nec fervido in Dominum nostrum 
Iesum Christum amore incensus sit; 
sine quo aliud profecto non esset 
Orator, nisi aut aes aut 
cymbalum tinniens (i. Cor. XIII. 1), 


nec unquam verum divinae gloriae 


sonans, 


et salutis aeternae animarum zelum 


habere posset, qui solus et ratio 


impellens, et finis ultimus evange- 


licae praedicationis sit oportet. 


(1) Fra gli altri, Clemente X, Innocenzo II, Innocenzo XII, Benedetto XIII, ora 
con atti pontificii, ora per mezzo della S. Congregazione del Concilio o di quella dei 
Vescovi e Regolari, emanarono, secondo i bisogni dei tempi, sapienti prescrizioni in- 


torno alla sacra predicazione. 
Q) I. Cor. XIII, 1. 

sacri banditori, uopo e che risplen- 
da anche nella loro condotta este- 
riore, la quale non deve mai tro- 
varsi in contraddizione coi loro in- 
segnamenti, né aver nulla di se- 
colaresco e di mondano, ma sem- 
pre esser tale che li mostri vera- 
mente ministros Christi et dispen- 
satores mysteriorum Dei (1); al- 
trimenti, come osserva Y angelico 
S. Tommaso, si doctrina est bona 
et praedicator malus, ipse est oc- 
casio blasphemiae doctrinae Dei (2). 


Colla pietà poi e colla virtü cri- 
stiana vuole andare congiunta an- 
che la scienza, essendo manifesto e 
dalla esperienza continua compro- 
vato, che una predicazione vera- 


mente soda, ordinata e fruttuosa 


vano é aspettarla da coloro, che 


non sono nutriti di buoni studii, 
principalmente sacri, e che fidenti 
in certa lor naturale loquacità, te- 
il 


con poca o nessuna preparazione. 


merariamente salgono pulpito 


Costoro, per ordinario, non fan- 
no altro che batter l'aria, e alla di- 
vina parola, senza avvedersene, ac- 
cattare dispregio e derisione ; quin- 
di loro va detto recisamente : Quia 
tu scientiam repulisti, ego repellam 
te ne sacerdotio fungaris mihi (3). 


(1) I. Cor. IV, 1. 
(2) Comment, in Matth. V. 
(3) Os. IV, 6. 

Haec vero christiana pietas, sa- 
cris verbi Dei Praeconibus adeo ne- 
cessaria, etiam in exteriori agendi 
ratione fulgeat necesse est, quae» 
cum traditis e suggestu documentis 
pugnare non debet ; nec quidquam 
iidem praeseferre vulgare aut mun- 
ut 


damini ; sed tales se exhibere, 


quisque illos existimet ministros 
Christi et dispensatores mysterio- 
rum Dei (1. Cor. IV. 1.): secus 
enim, ut S. Thomas Aquinas ani- 
madvertit, si doctrina est bona, et 
Praedicator malus, ipse est occa- 
sio blasphemiae in doctrinam Dei. 
(Comment, in Matth. V). 

Cum pietate vero et christiana 
virtute etiam scientia sacra coniun- 
ctim socianda est ; quum apprime 
compertum sit, atque assidua ex- 
perientia comprobatum,  Praedica- 
tionem vere sapientem, rite ordi- 


natam ac fructuosam ab iis, qui 
bonis studiis, praesertim vero sa- 
cris, instructi non sint, frustra ex- 
pectari ; eosque cuidam, qua prae- 
stant, naturali loquacitati fidentes, 
quin nilum (aut parum admodum) 
se praeparent, pulpitum  ascen- 
dere. 

Hi nimirum nil aliud conficiunt, 
quam aerem verberant, divinoque 
verbo contemptum  irrisionemque, 
quin id fortasse adver tant, misere 
conquirunt : quibus idcirco iure 
merito convenit minax illud divi- 


num effatum: Quia tu scientiam 

2. Dopo dunque, e non prima, 
che il sacerdote si sarà procacciato 
il corredo delle accennate doti, 
allora soltanto i Reverendissimi Ve- 
scovi e Capi degli Ordini Regolari 
gli potranno affidare il gran mini- 
stero della parola divina; invigi- 
lando peró che fedelmente si at- 
tenga a quelle materie, che sono 
veramente proprie della sacra pre- 
dicazione. Or tali materie sono in- 
dicate dal divin Redentore là dove 
dice: Praedicate evangelium (1).... 
Docentes eos servare omnia quae- 
cumque mandavi vobis (2). Con- 
formemente alle quali parole scrisse 
l'Angelico: Praedicatores debent 
illuminare in  credendis, dirigere 
in operandis, vitanda manifestare, 
et modo comminando, modo exhor- 
tando, hominibus praedicare (3). 
E il sacrosanto Concilio di Trento: 
Annunciantes eis vitia, quae eos 
declinare virtutes quas sectari opor- 
tet, ut poenam aeternam evadere 
et coelestem gloriam consequi va- 
leant (4). Ma piü ampiamente an- 
cora fu ció spiegalo dal Sommo 
Pontefice Pio IX di s. m. colle se- 
guenti parole: «Non semetipsos, 
« sed Christum crucifixum praedi- 
« cantes, sanctissima religionis no- 
« strae dogmata et praecepta, iu- 


« xta catholicae Ecclesiae et Pa- 


(1) Mare. XVI, 15. 
(2) Matth. XXXIII, 20. 

(3) Loco cit. 

«4) Sess. V, c. 2 de Beform. 

repulisti, ego repellam te ne sa- 
cerdotio fungaris mihi (Os. IV.6.). 

2. Postquam igitur sacerdos (non 
vero ante) quas recensuimus dotes 
sibi comparaverit, tum solum Rmi 
Episcopi, et Regularium Ordinum 
praesules magnum divini verbiprae- 
dicandi ministerium eidem concre- 
dere poterunt: sed tamen conti- 
nenter advigilantes, ut iis dicendis 
rebus inhaereat Orator, quae sacrae 
praedicationi proprie conveniunt. 
Hae quidem res (quae materia pro- 
pria sunt sacrae praedicationis) his 
divini Redemptoris verbis conti- 
nentur: Praedicate | Evangelium... 
Docentes eos servare omnia quae- 
cumque mandavi vobis. (Matth. 
XXXIII. 20). Quae verba enarrans 
Angelicus Doctor scribit: « Praedi- 
catores debent illuminare in cre- 
bendis, dirigere in operandis, vi- 
tanda manifestare; et modo com- 
minando, modo exhortando, homi- 
nibus salutaria praedicare ». (Loc. 
supr. citato). Et S. Trident. Conci- 
lium: «Annuntiantes eis vilia, quae 
eos declinare, et virtutes, quas se- 
ctari oportet, ut poenam aeternam 
evaderej et coelestem gloriam con- 
2. de 


Ref.). Sed multo amplius a summo 


sequi valeant » (sess. V. c. 


Pontifice Pio IX, id declaratum fuit 
haec scribens (Lit. encycl. 9. No- 
vembirs 1846): « Non semetipsos, 


« sed Christum Crucifixum praedi- 

« trum doctrinam, gravi ac splen- 


« dido orationis genere, populo 
« clare aperteque annuncient ; pe- 
« culiaria singulorum officia accu- 
« rate explicent, omnesque a ila- 
« gitiis deterreant, ad pietatem in- 
« flamment, quo fideles, Dei verbo 
« salubriter refecti, vitia omnia de- 
« clinent, virtutes sectentur, atque 
« ita aeternas poenas evadere et 
« coelestem gloriam consequi 
« leant (1). » 


apparisce che il simbolo e il de- 


va- 


Donde chiaramente 


calogo, i precetti della Chiesa e i 
Sacramenti, le virtü ed i vizii, i 
doveri proprii delle diverse classi 
di persone, i novissimi dell'uomo 
ed altre simili verità eterne deb- 
bono formare la materia ordinaria 


della sacra predicazione. 


3. Ma questi gravissimi argo- 
menti sono oggi indegnamente tra- 
scurati da molti predicatori, i quali, 
quaerentes quae sua sunt, non quae 
Iesu Christi, (2) e ben conoscendo 
non esser queste le materie piü 
acconce ad acquistar loro quell'aura 
popolare che ambiscono, le lasciano 
interamente da parte, massime nel- 
le quaresime e in altre occasioni 
solenni; e insieme colle cose mu- 
tando i nomi, alle antiche prediche 
sostituiscono un genere mal inleso 
di conferenze, rivolte ad adescare 


la mente e la fantasia, non mai a 


(1) Litt. enc. 9 Nov. 1846. 
(2) I. Cor. XIII, B. 

« cantes, sanctissima Religionis no- 
« strae dogmata et praecepta, iuxta 
« catholicae Ecclesiae et Patrum 
« doctrinam, gravi ac splendido ora- 
« tionis genere, populo clare aper- 
« teque annuncient: peculiaria sin- 
« gulorum officia accurate expli- 
« cent ; omnesque a flagitiis deter- 
« reant, ad pietatem inflamment, 
« quo Fideles Dei verbo salubriter 
« refecti, vitia omnia declinent,, 
« virtutes sectentur, atque ita ae- 
« ternas poenas evadere, et coele- 
« stem gloriam consequi valeant ». 
Ex quibus omnibus manifesto li- 
quet, Symbolum, Decalogum, Ec- 
clesiae praecepta, Sacramenta, vir- 
tutes et vitia, varia hominum offi- 
cia pro conditionis cuiusque varie- 
tate, hominis novissima, aliasque 
id genus aeternas veritates ordina- 
riam debere sacrae praedicationis, 
materiam constituere. 

3. Atqui haec gravissima argu- 
menta a multis divini verbi prae- 
conibus indignum in modum ne- 


gliguntur: qui quidem quaerentes, 
quae sua sunt, non quae Iesu Chri- 
sti ; ac probe noscentes, hasce ma- 
terias ad popularem auram, quam 
expetunt, sibi conciliandam magis 
prae aliis idoneas nequaquam esse, 
eas omnes, praesertim in concio- 
nibus quadragesimalibus, et qui- 
busdam aliis celebrioribus anni so- 
lemnitatibus, consulto praetereunt: 
unaque cum rebus earum nomina 


permutantes, antiquis concionibus 

muovere la volontà e a riformare 
i costumi. E non riflettono costoro 
che le prediche morali giovano a 
d'ordinario 


tutti, le conferenze 


sono per pochi; e che questi po- 
chi medesimi, se fossero meglio 
curati nei costumi, cioé meglio aiu- 
tati ad essere piü casti, piü umili, 
piü obbedienti della 
Chiesa, con ció solo avrebbero la 


mente sgombrata da mille pregiu- 


all' autorità 


dizii contro la fede, e piü disposta 
a ricevere la luce della verità; 
perché gli errori religiosi, massime 
tra i popoli cattolici, hanno gene- 
ralmente radice piü nelle passioni 
del 
della mente, secondo quello che 
e scritto: De corde exeunt cogita- 


tiones malae. . . .blasphemiae (1). 


cuore, che nelle aberrazioni 


Perció su quel del Salmista : Dixit 
insipiens in corde suo: non est 
Deus (2), saviamente riflette S. Ago- 
stino: In corde suo, non in mente 
sua. 


4. Né già con questo vuol con- 


dannarsi in modo assoluto l'uso 
delle conferenze, le quali anzi, 
quando siano ben condotte, pos- 


(1) Matth. XV, 19. 
(2) Ps. XIII, 1. 


novum aliquod genus praedicationis 
sufficiunt, quas morales collationes, 
falso sensu acceptas, vocant; qui- 
bus mens auditorum, vel potius 
phantasia, otiose permulceatur, non 
vero voluntas salubriter permove- 
atur, pravique reformentur mores. 


Hi nimirum non advertunt, con- 


ciones quidem morales omnibus, 
polémicas vero collationes plerum- 
que paucis 


prodesse ; atque hos 


ipsos paucos, si accuratius fuerint 
bonis moribus instructi, seu si di- 


ligentius adiuti, quo maiori casti- 
tate, animi demissione, atque obe- 
dientia erga Ecclesiae auctoritatem 
praediti sint, id unum sufficeret, 
ut mentem innumeris contra Fidem 
erroribus immunem, et ad veritatis 
lucem suscipiendam paratiorem ha- 
berent : errores enim circa Reli- 
gionem, praesertim inter catholicos 
populos, magis ab effraenatis animi 


cupiditatibus, quam a quibusvis 


mentis  aberrationibus plerumque 


originem ducunt ; iuxta quod scri- 
ptum est: De corde exeunt cogi- 
tationes malae. . . . blasphemiae... 
(Matth. XV. 19.). et 
XIII v. 1. Dixit insipiens in corde 
suo non est Deus. « In corde suo, 
inquit Regius Psaltes (sapienter 
hic adnotat S. 
vero in mente sua »-. 


in Psalmo 


Augustinus), non 


4. Nec vero ideo Collationum 


polemicarum | usum damnandum 


existimamus, quae si recte perfi- 


ciantur, et ipsae admodum utiles, 

sono anch' esse in certi casi tornare 
utilissime e necessarie, in mezzo 
a tanti errori che spargonsi contro 
Ma ben si 


onninamente sbandire dal 


la religione. vogliono 

pulpito 
quelle pompose dicerie, che trat- 
tano argomenti piü speculativi che 
pratici, piü civili che religiosi, piü 
di comparsa che di frutto, i quali 
perc'ó saranno forse adattati alla 
palestra giornalistica e alle aule ac- 
cademiche, ma col luogo santo cer- 
Quanto 


tamente non si confanno. 


poi a quelle conferenze, che mi- 
rano a difendere la religione dalle 
impugnazioni de' suoi nemici, sono 
bensi a quando a quando necessa- 
rie, ma questo non é peso da tutti 
gli omeri, si veramente dai piü 
robusti. Ed anche i 


tori debbono usare in ció grande 


valorosi ora- 


cautela; che tali apologie convien 


farle soltanto in quei luoghi, in 


quei tempi e a quelle udienze, 


che ne abbiano un vero bisogno, 
e da cui possa sperarsene un vero 
profitto ; della qual cosa i giudici 


piü competenti é manifesto non 


essere che gli Ordinarii: convien 


farle in maniera che la dimostra- 
zione abbia la sua base profonda 
nella dottrina sacra assai piü che 
negli argomenti umani e naturali : 
solidità e 


convien farle con tale 


chiarezza, da evitare il pericolo 


che in certe nienti restino impressi 
piü gli errori che le verità oppo- 
ste, e piü facciano breccia le ob- 


biezioni che le risposte. Soprat- 


tutto poi é da por mente che l'uso 


imo etiam necessariae, tot inter 
errores contra Religionem quoque 
sparsos, quandoque esse possunt. 
Sed omnino a christianis suggesli- 
illa arcenda sunt, 


nus vaniloquia 


quae de theoreticis potius rebus, 
quam practicis, pertractant ; de ci- 
vilibus potius, quam religiosis; ma- 
ioris videlicet speciei, quam fru- 
ctus ; quae proinde Ephemeridum 
palaestris, aulisque accademicis apta 
forte erunt; at vero a loco sancto 
prorsus absona. 
Quod vero ad illas polémicas 
Collationes attinet, quae Religionis 
ab adversariorum impugnationibus 


sunt eae 


defensionem spectant, 
quidem identidem necessariae, at 
cuiusvis numeri onus non sunt, sed 
solummodo robustiorum. Imo ipsi 
maxime strenui Oratores magna de- 
bent prudentia u ti: huiusmodi enim 
Apologiae in iis tantummodo locis, 
iisque temporibus, atque iis audi- 
toribus faciendae sunt, qui vere illis 
egeant, et a quibus aliquod spiri- 
tuale emolumentum reipsa sperari 
possit: cuius rei Iudices maxime 
omnium competentes, locorum quo- 
rumlibet Episcopos esse manifeste 
patet. Has vero Apologías eà decet 
ratione fieri, ut earum demonstra- 
tio in doctrina sacra potius, quam 
in humanis seu naturalibus argu- 


mentis, solidissime fundetur: tali 
demum sapientia ac perspicuitate 
elaboran, ut periculum evitetur, 
ne in quorumdam auditorum men- 
tibus altius defixi errores inhaere- 


ant, quam oppositae veritates, ma- 

delle 


faccia cadere in disistima e in di- 


soverchio conferenze non 
suso le prediche morali, come se 
queste fossero cose di second' or- 
dine e di minore importanza che 


le polemiche, e peró da lasciarsi 


al volgo dei predicatori e degli 
uditori; mentre il vero si é che 
la predicazione morale à la piü 


necessaria alla università dei fedeli 
non é meno nobile della polemica, 
e quindi anche i piü valenti e ce- 
lebrati oratori, e dinanzi a qualsi- 
voglia piü eletta e numerosa udien- 
dovrebbero, 


za, almeno di quando 


in quando, trattarla con vivo zelo. 
Se ció non facciasi, queste grandi 
udienze saranno condannate a sen- 
tirsi sempre parlare d'errori che 
spesso non sono nei piü dei mem- 
bri che le compongono, e non mai 
de'vizii e delle colpe, che in sif- 
fatte adunanze sogliono abbondare 


piü che in altre di minor conto. 


5. Ma se molli abusi si notano 


nella scelta dei temi, altri non 
meno gravi sono a deplorarsi nella 
intorno 


forma della  trattazione, 


alla quale insegna egregiamente 


l'Aquinate che, per essere vera- 
mente lux mundi, tria debet ha- 
bere praedicator verbi divini: pri- 
mum est stabilitas, ut non deviet 
a veritate ; secundum est claritas, 
ut non doceat cum obscuritate; 


tertium est utilitas, ut quaerat 

gisque percellant animos obiecta, 
quam responsa. Praesertim vero 


cavendum est, ne frequentior, quam 


par est, harum collationum usus 
aestimationi noceat et desiderio 
moralium concionum, quasi vero 


istae inferioris ordinis ac minoris 
momenti sint, quam polemicae; ac 
proinde praedicatorum et audito- 
rum vulgo relinquendae: dum con- 
tra omnino constat, moralem prae- 
universitati 


dicationem fidelium 


longe maxime necessariam esse, 
nec nobilitate a polemica vinci : ac 
proinde etiam valentiores et cele- 
riores oratores in auditorum con- 
spectu quantumlibet electissimo ac 
frequentissimo hanc deberent, sal- 
tem aliquando, sincero zelo exer- 
cere. Quod nisi fiat, frequentes isti 
Auditores semper de erroribus dis- 
serere audient, qui saepe numero in 
lis, 


qui intersunt, nequaquam re- 


periuntur; nunquam vero de cul- 
pis vitiisque, quae in hisce potius 
Auditoribus, quam fortasse in aliis, 
abundare 


profecto vulgaribus, So- 


lent. 

5. At vero si plerique in the- 
matum iractandorum selectione abu- 
sus deflentur, plerique alii et qui- 
dem haud minus graves, sunt in 
ipsa thematum tractatione deplo- 
randa Circa quam haec praeclara 
documenta tradit idem S. Doctor 
Cit.): «Ut vere sit 
debet 


« Praedicator verbi divini : 


Aquinas (loc. 


«lux mundi, tria habere 
primum 
« est stabilitas, ut non deviet a ve- 


« ritate: secundum est claritas, ul 

Dei laudem et non suam (1). Ma 
per mala ventura la forma di molti 


odierni sermoni, non solo é$é lon- 
tana da quella chiarezza e sempli- 
cità evangelica che dovrebbe ca- 
ma tutta si 


ratterizzarla, avvolge 


in ambagi nebulose e in materie 
astruse superiori alla comune ca- 
pacità del popolo, e fa tornare sul 
labbro quel pietoso lamento: Par- 
vuli petierunt panem, et non erat 
qui frangeret eis (2). Il peggio si 
6 poi che vi manca spesso quella 
sacra impronta, quell' alito di pietà 
dello 


Spirito Santo, per la quale il ban- 


cristiana e quella unzione 
ditore evangelico dovrebbe sempre 
poter dire di se: Sermo meus et 
praedicatio mea, non in persuasi- 
bilibus humanae sapientiae verbis, 
sed in ostensione spiritus et vir- 
tutis (3). Costoro invece fondan- 
dosi quasi unicamente inm persua- 
sibilibus humanae sapientiae ver- 
bis, 


parola divina, della Sacra Scrittura, 


poco o nulla si curano della 
che pure dev' essere il primo fonte 
della sacra eloquenza, come inse- 
gnava testé il Sommo Pontefice fe- 
licemente regnante, con parole 
gravissime che crediamo opportuno 
di riferire. « Haec propria et sin- 


« gularis Scripturarum virtus, a 


« divino afflatu Spiritus Sancti pro- 
« fecta, 


ea est quae oratori sacro 


auctoritatem addit, apostolicam 


A 


libertatem, ner- 


A 


praebet dicendi 


(1) Loco cit. 
(2) Threm. IV, 4. 
(3) I. Cor. II, 4. 


« non doceat cum obscuritate : ter- 


« tium est utilitas (seu recta in- 


« tentio), ut quaerat Dei laudem, 
Sed heu! 


Plerarumque 


triste 
hodie 


solum ab 


« et non suam ». 
infortunium ! 
concionum forma non 
evangelica perspicuitate et simpli- 
citate longe abest, quam illa con- 
stanter praeseferret; sed etiam ob- 
tota obvolvitur, 


scuris ambagibus 


et in abstrusis argumentis, com- 


munem populi captum excedenti- 
bus, versatur, ut illud propheticum 
effaaüim in mentem subeat hic op- 
portune repetendum. Parvuli pe- 
tierunt panem et non erat qui fran- 
geret eis (Thren. IV. 4). 
Quod autem peius est, ille di- 
vinus character concionibus abest, 
ille christianae pietatis habitus, illa 
S. Spiritus unctio, per quam prae- 
co evangelicus semper de se ipso 
profiteri Ser- 
mo meus et praedicatio mea non 
in persuasibilibus humanae sapien- 
tiae verbis; sed in ostensione spi- 
ritus et virtutis. (1. Cor. II. 4). 


Hi contra persuasibilibus humanae 


et possit, et debeat: 


sapientiae verbis ferme unice in- 


nixi, verbum Dei, parvi aut nihili 


pendunt: sacram videlicet scriptu- 


ram, quae quidem praecipuus sa- 


crae eloquentiae fons sit oportet: 


quemadmodum summus Pontifex 


super Cathedram Petri sedens, nu- 


per gravissimis verbis, quae huc 


referre opportunum putamus, edo- 

vosam victricemque tribuit elo- 
quentiam. Quisquis enim divini 
verbi spiritum et robur eloquen- 
do refert, ille non loquitur in 
sermone tantum, sed et in vir- 
tute, et Spiritu Sancto et in ple- 
nitudine multa (1). Quamobrem 
ii dicendi sunt praepostere im- 
provideque facere, qui ita con- 
de 


praecepta divina enunciant, nihil 


ciones religione habent, et 


ut fere afferant nisi humanae 


Scientiae et prudentiae verba, 
suis magis argumentis quam di- 
vinis innixi. Istorum scilicet ora- 
tionem, quantumvis nitentem lu- 
minibus, languescere et frigere 
necesse est utpote quae igne ca- 
Dei, 


longe abesse ab illa qua divinus 


reat sermonis eamdemque 
Visus est 
enim sermo Dei et efficax, et pe- 
netrabilior omni gladio ancipiti, 
et pertingens usque ad divisionem 
animae ac spiritus. (2) Quam- 
quam hoc etiam Jprudentioribus 


sermo pollet virtute: 


assentiendum est, inesse in sacris 
Litteris mire variam et uberem 
magnisque dignam rebus eloquen- 
tiam: id quod Augustinus per- 
vidit diserteque arguit (3), atque 
res ipsa confirmat praestantissi- 
morum in oratoribus sacris, qui 
nomen suum assiduae Bibliorum 
consuetudini piaeque meditationi 
se praecipue debere, grati Deo, 


affirmarunt (4). » 


(1) I. Thess. I, 5. 
(2) Hebr. IV, 12. 
(3) De Doctr. christ. IV. 6, 7. 


(4) Litt. enc. de studiis Script. S. 18 Nov. 

cebat: (In Encycl. De Stud. S. 
Script. 18. Nov. 1893.). « Haec 
« propria et singularis Sacrarum 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


« 


«pollet virtute: 


« 


« 


Scripturarum virtus a divino af- 
flatu Spiritus Sancti profecta, ea 
est quae Oratori sacro auclorita- 
tem addit, apostolicam praebet 
dicendi libertatem, nervosam vi- 
ctricemque tribuit eloquentiam. 
Quisquis enim divini verbi spiri- 
tum et robur eloquendo refert, 
ille non loquitur in sermone tan- 
tum, sed et in virtute, et Spiritu 
Sancto, et in plenitudine multa 
(I. Thess. I. 5). 


dicendi sunt praepostere impro- 


Quapropter it 


videque facere, qui ita conciones 
de Religione habent, et praece- 


pta divina enunciant, nihil ut 
fere afferant, nisi humanae scien- 
tiae et prudentiae verba, suis 
magis argumentis, quam divinis 
innixi. Istorum scilicet orationem 
quantumvis nitentem luminibus, 
languescere et frigere necesse 
est, utpote quae igne careat ser- 
Dei, 
abesse ab illa, qua divinus sermo 
Vivus est enim 
sermo Dei et efficax, et penetra- 


bilior omni gladio ancipiti, et 


monis eamdemque longe 


« pertingens usque ad divisionem 
« animae ac spiritus. (Hebr. IV. 12). 


« 


« 


« 


« 


Quamquam hoc etiam prudentio- 
ribus assentiendum est, inesse in 
Litteris 


sacris mire variam et 


uberem, magnisque dignam .re- 


1893. 

6. Ecco dunque la fonte prin- 
cipalissima delia sacra eloquenza, 
la Bibbia. 


ammodernati, in 


Ma questi predicatori 
cambio d'attin- 
gere la loro eloquenza al fonte del- 
l' acqua viva, con intollerabile abu- 
so si volgono alle cisferne dissi- 
pate della sapienza umana: invece 
di recare in mezzo i testi divina- 
mente inspirali, o quelli dei Santi 
Padri e dei 
zietà autori profani, autori moderni 


Concilii, citano a sa- 
ed anche viventi, autori e parole 
che si prestano ben sovente ad in- 
molto 


terpretazioni equivoche e 


molto pericolose. « E anche un 
« grande abuso della eloquenza sa- 
« era trattare i temi religiosi uni- 
« camente nell' interesse di questa 
« vita, e non parlare della futura: 


« noverare i vantaggi recati alla 
« società dalla religione cristiana, 
« e dissimulare i doveri : dipingere 
« il Redentore divino tutto carità, 
Indi il 


cotesta predica- 


« e tacere della giustizia. 
« poco frutto di 
« zione, dalla quale un uomo di 
« mondo esce persuaso che, senza 
costumi, purché 


« mutare i suoi 


«dica: Io credo in Gesü Cristo, 


«bus eloquentiam: id quod Au- 
« gustinus pervidit, diserteque ar- 
« guit (De Doctr. Chr. IV. 6. 7.), 
« atque res ipsa confirmat, et prae- 
« stantissimorum in Oratoribus sa- 
« eris testimonium, qui nomen 
« suum assidue SS. Bibliorum con- 
meditationi 


« suetudini, piaeque 


« se praecipue debere, Deo grati 
« affirmarunt ». 

6. En igitur sacrae eloquentiae 
Sed 


isti Evangelii praecones dicti, tem- 


potissimus fons, sacra Biblia. 
porum nostrorum ideis ac moribus 
imbuti, neglecto per summum ne- 
fas fonte aquae vivae ex humanae 
sapientiae cisternis dissipatis suam 
eloquentiam hauriunt : potius quam 


divinitus inspiratas sacrorum libro- 


rum sententias afferant, aut san- 
ctorum Patrum, aut Conciliorum, 
auctores  quamplurimos , eosque 


profanos, novissimos, atque etiam 
viventes, testes adducunt ; quorum 
sententiae affatim ambiguas inter- 


pretationes, et quandoque etiam 


valde periculosas, saepius 
« Est 


« sacrae eloquentiae abusus, 


saepe 
admittunt. etiam pessimus 
reli- 
« giosa themata unice ob praesen- 
« tis vitae rationes, quin de futura 
« vel mentio fiat, passim  pertra- 
« dare : commoda recensere a Chri- 
« stiana Religione mundo allata, et 
« officia dissimulare : divinum Re- 
« demptorem uti egregium optXav- 
« 6pü)7iov pingere, et Eius, ut Iu- 
« dicis aeterni, iustitiam praeterire. 


« Exiguus exinde huiusmodi 


« praedicationis fructus: ex qua. 

che importa a costoro del frutto? 


« sarà un buon cristiano (1). » 


Non é questo che cercano princi- 
palmente : cercano di lusingare gli 
uditori prurientes auribus (2) e 
pur che veggano le chiese piene, 
punto non curano che le anime si 
rimangano vuote. Per questo non 
parlano mai del peccato, mia dei 
novissimi; mai di altre verità gra- 
vissime che potrebbero contristare 
solo verba 


a salute, ma parlano 


placentia (3); e questo pure lo 
fanno con una eloquenza piü tri- 
bunizia che apostolica, piü profana 
che sacra, la quale attira loro bat- 
timani ed applausi, già condannati 
da S. Girolamo quando scriveva: 
Docente in ecclesia te, non clamor 
populi, sed gemitus suscitetur : 
auditorum lacrymae laudes tuae 
sint (4). Di qui e che tutta la 
loro predicazione apparisce come 
circondata, tanto in chiesa, quanto 
fuori di essa, da una certa aura 


teatrale, che ogni sacra impronta 
ne toglie ed ogni sovrumana effi- 
cacia. Di qui ancora nel popolo, e 
diciamo pur anche in una parte 
del clero, la depravazione del gu- 
sto della divina parola, lo scandalo 
di tutti i buoni, e il poco oniun 
profitto dei traviati o miscredenti; 
i quali, benché talvolta accorrano 
in calca ad ascoltare simili verba 


placentia massimamente se attira- 

« forte mundanus quisque homo 


« persuasus exit, se, quin mores 


« corrigat, dummodo in Christum 
« credat probum christianum fore.» 
(Card. Bausa Archiep. Florent, ad 
cler. 1893). 

Sed quid 


refert? Hic 


juv. 
istorum hic fructus 
profecto non est id 
quod ipsi in primis expetunt : au- 
ditoribus blandiri exoptant, quibus 
pruriunt aures (Il. Tim. IY. 3.); 
et dummodo templa stipata videant,, 
eorum parvi interest animas fructu 
Proinde nun- 


vacuas permanere. 


quam de peccato disserunt, nun- 
quam de hominum novissimis, nun- 
quam denique de aliis veritatibus 
gravissimis, quae auditores salubri- 
ter contristare ad poenitentiam 
possent (2. Cor. VII. 9.) ; sed so- 
lummodo placentia loquuntur. (Is. 
XXX. 10.) : atque hoc idem faciunt 
eloquentia quadam potius tribunitiá, 
magis profana 


quam apostolica ; 


quam sacra, quae complures ma- 


nus plaususque ipsis comparat, a 


S. Hieronymo graviter reproba- 


tus, ad Nepotianum scribe- 
ret: Docente te in Ecclesia, non 
clamor populi, sed gemitus sus- 
citetur: auditorum lacrymae lau- 


des tuae sint. Ex quo fit, ut eo- 


cum 


rum praedicatio, ita in templo, 


sicut alibi, theatrali quadam aura 
circumcisa appareat, quae eam. 
omni sacro charactere expoliat, 


(1) Card. Bausa Arciv. di Firenze al suo giovine Clero, 1892. 


(2) H. Tim. IV, 3. 
(3) Is. XXX, 10. 
(4) Ad Nepotian. 

tivi dalle risonanti parole di pro- 
gresso, di patria, di scienza mo- 
derna, dopo applaudito clamoro- 
samente all' oratore che conosce il 
vero modo di predicare, escono di 
chiesa quali vi erano entrati : mi- 
rabantur, sed non  converteban- 


tur (1). 


7. Volendo pertanto questa S. 
Congregazione, in adempimento 


dei venerati comandi di Sua San- 
tità, porre un riparo a tanti e si 
detestabili abusi, si rivolge a tutti 
i Reverendissimi Vescovi e Supe- 
Ordini 


lari e pii Istituti Ecclesiastici affin- 


riori Generali degli Rego- 
ché contro di quelli insorgano con 
apostolica fermezza e con ogni 
sforzo ne curino 1' estirpazione. Ri- 
cordevoli dunque che, secondo la 
prescrizione del Sacrosanto Triden- 


tino Concilio, viros idoneos ad hu- 


(1) Ex Aug. in Matth. XIX, 25. 

omnique spirituali efficacia desti- 
Exinde 


etiam in plerisque e Clero, 


tui. item in populo, imo 
adeo 
depravatus gustus divini verbi, et 
exsurdatum palatum : exinde tan- 
dem piorum scandalum, perverso- 
rum atque incredulorum nulla aut 
parva emendatio : qui quamvis in- 
terdum in templa, huiusmodi pla- 
centia verba audiendi causa, prae- 
sertim vero si sonoris illis ac ma- 
gnificis nominibus civili progressu, 
patria, recenti nostrorum tempo- 
rum scientia, 


aliisque id genus, 


allecti fuerint, profuse confluant, 


postquam Oratorem fragosis plau- 
sibus fuerint prosequuti oh! iste, 
aientes verum ac legitimum  con- 
cionandi callet modum! e templo 
exeunt quales illuc intraverant, si- 
cut Iudaei, qui omnes quidem mi- 
rabantur, sed non omnes converte- 
bantur ». (S. in Matth. 
XIX. 15). 

7. Haec 


quum, supremis Romani Pontificis 


August, 


igitur S. Congregatio 


praeceptis obtemperans, tot tam- 


que gravibus sacrae Praedicatio- 


nis corruptelis consuetudine  in- 


ductis remedium afferre omnino 
velit, omnes Rmos Italiae Episco- 
pos, Generales Coenobitarum Prae- 
sules, atque omnes ecclesiasticorum 
Coetuum Rectores compellat, ut in 
easdem apostolica animi fortitudine 
insurgant, atque iisdem penitus ex- 
tirpandis sedulo dent operam. 


Itaque memores, se iuxta sa- 

iusmodi praedicationis officium as- 
sumere tenentur (1) usino in que- 
sto negozio la massima diligenza 
e cautela. Se si tratta di Sacerdoti 
della loro diocesi, sieno fermi nel 
non affidar loro un ministero si 
augusto senza averli prima provati, 
o per via d'esame o in altra ma- 
niera opportuna : nisi prius de vita 
et scientia et moribus probati fue- 
rint (2). Se si tratta di sacerdoti 
d'altre diocesi, non accettino nes- 
suno a predicare nella loro, mas- 
sime nelle occasioni piü solenni, 
se non presenti lettere del proprio 
Vescovo o del proprio Superiore 
Regolare, le quali dieno dei suoi 
e della sua idoneità a tale 
I Su- 


periori poi dei Religiosi di qualsi- 


costumi 


uffizio buona testimonianza. 


voglia Ordine, Società o Congre- 
gazione, a nessuno dei loro sudditi 
permettano di predicare, e molto 
meno lo presentino agli Ordinarii 
con proprie lettere testimoniali, se 
prima non si sono assicurati assai 
bene e della sua morale condotta 
e della sua retta maniera d' annun- 
Che se gli 


dopo accettato qualche 


ziare la divina parola. 
Ordinarii, 
predicatore per le buone commen- 
datizie che presentava, lo vedes- 
sero poi nell'esercizio pratico del 
ministero deviare dalle norme e 
dai moniti dati in questa Lettera, 
dessi con opportuna correzione lo 
richiamino prontamente al dovere; 


ma se questa non basta, lo rimuo- 


(1) Sess. V, cap. 2, De reform. 
(2) Loc. cit. 

crosanct. Conc. Trident, praescri- 
cap. 2. de Ref.) 
viros idoneos ad huiusmodi Prae- 
dicationis officium assumere addi- 
ctos esse, hac in re quam  maxi- 
adhi- 


beant. Si quidem Sacerdotes desi- 


ptum (sess. Y. 


mam diligentiam curamque 
gnandi ad suam ipsorum Dioecesim 
pertineant, iis adeo augustum mi- 


nisterium, nisi prius, sive per 
examen, sive alio quolibet oppor- 
tuno modo, de vita, de scientia, 
de moribus comprobati fuerint ( C T . 
Loc. cit.) nequaquam concredant. 
Si vero illi ad aliam Dioecesim spe- 
ctent, neutiquam Episcopi in sua 
concionaturos admittant, praesertim 
vero occurrentibus quibusdam so- 
lemnioribus «anni solemnitatibus, 
nisi proprii Episcopi, seu Praesulis, 
literas ostendat, quae et sacerdotem 
bonis moribus praeditum, et huic 
officio idoneum esse testentur. 
Generales item cuiusvis religiosi 
Ordinis, Societatis, Congregationis 


Praesules nemini e sacerdotibus 
sibi subditis publice concionari, in- 
scio loci Episcopo, permittant; eo- 
que minus decet, traditis testimo- 
nialibus Literis illos quoquo mit- 
tere, ut Episcopis se sistant, nisi 
prius accurate inquisierint, et cer- 
tissime optimam noverint sacerdo- 
tum eorumdem et moralem viven- 
di, et consuetam concionandi ra- 
tionem. 

Si vero cuiuslibet Dioecesis Epi- 


Scopus, postquam aliquem Sacer- 

vano a dirittura da tale uffizio, 
usando anche le pene canoniche, 


se la natura del caso lo richiedesse. 


Nel rimanente, siccome que- 


sta S. Congregazione sa di poter 
fare sulla diligenza e sullo zelo 
dei Reverendissimi Ordinarii e Capi 
d'Ordini Religiosi sicuro assegna- 
mento; cosi confida che princi- 
palmente per opera loro, si vedrà 
presto riformata questa moderna 
maniera d'annunziare o piuttosto 
d'adulterare la divina parola, e 
che, tolti via finalmente dalla sacra 
predicazione i lenocinii mondani, 
le sarà restituita la sua nativa mae- 
stà veneranda e con essa la sua 
sovrumana efficacia, a gloria di Dio, 
a salute delle anime, a vantaggio 


universale della Chiesa e del mondo. 


Roma dalla Segreteria della S. 


Congregazione de'Vescovi e Re- 


golari li 31 Luglio 1894. 


Isidoro Cardinal vERGA Pref. 


Luigi Trombetta  Pro-Segret. 


dotem, uteris huiusmodi a suis 
commendatum ad Dei verbum prae- 
dicandum in propria Dioecesi ex- 
ceperit, eumque deinceps in sacro 


Ministerio peragendo ab normis 
monitisque hic per nos traditis aber-^ 
rantem conspexerit, opportune pri- 
mum eumdem admoneat, ut si fieri 
possit, quam primum .resipiscat : 
quod nisi sufficiat, ab officio illico 
removeat, poenis etiam canonicis, 


Sj necessitas urgeat, adhibitis. 


Ceterum quoniam haec S. Con- 
gregatio Rmorum Episcoporum, et 
Praesulum Religiosis quibusvis Or- 
dinibus praepositorum, diligentiae 
ac zelo se tuto fidere posse probe 
novit, idcirco per ipsos praecipue 
fore confidit, ut haec nova recens- 
que Dei verbum annunciando seu 
potius adulterandi, ratio quam pri- 
mum reformatam se prodat: et sa- 
verbo- 


cra ipsa praedicatio, vanis 


rum lenociniis amotis, augusto ac 
nativo suo splendori, supernaturali 
simul efficacia denuo suscepta, in 
Dei 


salutem, ac 


laudem, aeternam | animarum 
spiritualem Ecclesiae 
Orbis 


tem, tandem aliquando restituatur. 


totiusque christiani utilita- 


Romae : ex Scribarum Curia Sa- 
crae Congregationis Episcoporum 
et Regularium negotiis dignoscen 
dis expediendisque praepositae: die 
XXXI. MDCCCXCIV. 


Iulii, anno 


Isidoras Card. vERGA Praef. 


Aloisius Trombetta Pro-Secret. 

EPISTOLA ENCYCLICA SSmi D. N. Leonis XIII ad Patriarchas Primates Archiepisco- 
pos Episcopos aliosque locorum ordinarios pacem et communionem cum Apostolica 
Sede habentes Be Rosario Mariali. 


Iucunda semper expectatione erectáque spe Octobrem men- 
sem conspicimus redeuntem ; qui, hortatione et praescripto No- 
stro dicatus Virgini Beatissimae, non paucos iam annos concordi 
per catholicas gentes et vivida ROSARII floret pietate. Quae Nos 
ad hortandum moverit causa, non semel ediximus. Nam cala- 
mitosa Ecclesiae civitatumque tempora quum fpraesentissimum 
Dei auxilium omnino deposcerent, hoc nimirum Matre eius de- 
precatrice implorandum esse censuimus, eoque praecipue sup- 
plicandi ritu contendendum, cuius virtutem christianus populus 
nunquam sibi non saluberrimam sensit. Id enimvero sensit ex 
ipsa marialis Rosarii origine, tum in fide sancta a nefariis tu- 
tanda incursibus hominum haereticorum, tum in consentanea 
virtutum laude, quae per saeculum corrupti exempli relevanda 
erat et sustinenda: idque perenni sensit privatim et publice be- 
neficiorum cursu, quorum memoria praeclaris etiam institutis 
et monumentis ubique est consecrata. Similiter in aetatem no- 
stram, multiplici rerum discrimine laborantem, fructus inde sa- 
lutares provenisse commemorando laetamur: attamen circum- 
spicientes, Venerabiles Fratres, videtis ipsi causas adhuc insi- 
dere parumque ingravescere, quamobrem hoc item anno obse- 
crandae caelestis Reginae ardor, Nostra exhortatione, vestris in 
gregibus excitetur. — Recedit quod, intima in Rosarii natura 
cogitationem defigentibus, quanto Nobis eius praestantia utilita- 
tesque illustrius apparent, tanto acuitur desiderium et spes, posse 
adeo commendationem nostram, ut eiusdem sacratissimae precis 
religio, aucta in animis cognitione et amplificata consuetudine, 
optimis vigeat incrementis. Cuius rei gratia non ea quidem re- 
vocaturi sumus quae superioribus annis varia in eodem genere 
ratione libuit edisserere: illud potius ad considerandum docen- 
dumque occurrit, qua divini consilii excellentia fiat, ut, ope Ro- 
sarii, et impetrandi fiducia in animos precantium suavissimo 
influat et materna in homines almae Virginis miseratio summa 
benignitate ad opitulandum respondeat. 


Acta, Tom. XXVII. fase. CCCXV. 12 

Quod Mariae praesidium orando quaerimus, hoc sane, tam- 
quam in fundamento, in munere nititur conciliandae nobis di- 
vinae gratiae, quo ipsa continenter fungitur apud Deum, dignitate 
et meritis acceptissima, longeque Caelitibus sanctis omnibus po- 
tentia antecellens. Hoc vero munus in nullo fortasse orandi 
modo tam patet expressum quam in Rosario: in quo partes 
quae fuerunt Virginis ad salutem hominum procurandam sic 
recurrunt, quasi praesenti effectu explicatae: id quod habet exi- 
mium pietatis emolumentum, sive sacris mysteriis ad contem- 
plandum succedentibus, sive precibus ore pio iterandis. — Prin- 
cipio coram sunt GAUDII mysteria. Filius enim Dei aeternus sese 
inclinat ad homines homo factus; assentiente vero Maria et eon- 
cipiente de Spiritu sancto. Tum Ioannes materno in utero san- 
clificatur charismate insigni, lectisque donis ad vias Domini 
parandas instruitur; haec tamen contingunt ex salutatione Ma- 
riae, cognatam divino afflatu visentis. In lucem tandem editur 
Christus, expectatio gentium, ex WMirgine editur; eiusque ad in- 
cunabula pastores et magi, primitiae fidei, pie festinantes, /n- 
fantem | inveniunt cum | Maria Matre | eius. Qui deinde, ut semet 
hostiam Deo Patri ritu publico tradat, vult ipse in templum af- 
ferri; ministerio autem Matris ibi sistitur Domino. Eadem, in 
arcana Pueri amissione, ipsum anxia sollicitudine quaeritat re- 
peritque ingenti gaudio. — Neque aliter loquuntur DOLORIS my- 
steria. In Gethsemani horto, ubi Iesus pavet maeretque ad mor- 
tem, et in praetorio, ubi flagris caeditur, spineá corona com- 
pungitur, supplicio multatur, abest ea quidem Maria, talia vero 
iamdiu habet cognita et perspecta. Quum enim se Deo vel an- 
cillam ad matris officium exhibuit vel totam cum Filio in templo 
devovit, utroque ex facto iam tum consors cum eo extitit labo- 
riosae pro humano genere expiationis: ex quo etiam, in acer- 
bissimis Filii angoribus Ct cruciamentis, maxime animo condo- 
lesse dubitandum non est. Ceterum, praesente ipsa et spectante, 
divinum illud sacrificium erat conficiendum, cui victimam de 
se generosa aluerat; quod in eisdem mysteriis postremum fle- 
biliusque ob versatur: stabat iuxta Crucem Iesu Maria | Mater 
eius, quae tacta in nos caritate immensa ut susciperet filios, 
Filium ipsa suum ultro obtulit iustitiae divinae, cum eo com- 
monens corde, doloris gladio transfixa. — In mysteriis denique 
GLORIAE quae consequuntur, idem magnae Virginis benignissi- 
mum munus confirmatur, re ipsa uberius. Gloriam Filii de morte 

triumphantis in tacita delibat laetitia: sedes autem superas re- 
petentem materno affectu prosequitur; at, caelo digna, detinetur 
in terris, exorientis Ecclesiae solatrix optima et magistra, quae 
profundissima?M, ^ divinae sapientiae, ultra quam . credi — valeat, 
penetravit abyssum (1). Quoniam vero humanae redemptionis 
sacramentum non ante perfectum erit quam promissus a Christo 
Spiritus Sanctus advenerit, ipsam idcirco in memori Coenaculo 
contemplantur, ubi simul cum Apostolis pro eisque postulans 
inenarrabili gemitu, eiusdem Paracliti amplitudinem maturat 
Ecclesiae, supremum Christi donum, thesaurum nullo tempore 
defecturam. Sed cumulato perpetuoque munere causam nostram 
-exoratura est, ad saeculum immortale progressa. Scilicet ex la- 
crimosa valle in civitatem sanctam lerusalem evectam suspici- 
mus, choris circumfusis angelicis: colimusque in Sanctorum 
gloria sublimem, quae stellanti diademate a Filio Deo aucta, 
apud ipsum sedet regina et domina universorum. — Haec omnia, 
Venerabiles Fratres, in quibus consilium Dei proditur, consilium 
sapientiae, | consilium pietatis (2), simulque permagna in nos 
merita Virginis Matris elucent, neminem quidem possunt non 
iucunde afficere, certa spe iniecta divinae clementiae et mise- 
rationis administra Maria consequendae. 


Eodem spectat, apte concinens cum mysteriis, precatio vo- 
calis. Antecedit, ut aequum est, dominica oratio ad Patrem cae- 
lestem: quo eximiis postulationibus invocato, a solio maiestatis 
eius vox supplex convertitur ad Mariam ; non alia nimirum nisi 
hac de qua dicimus conciliationis et deprecationis lege, a sancto 
Bernardino Senensi in hanc sententiam expressa ** Omnis gratia 
quae huic ^ saeculo ^ communicatur, triplicem — habet ^ processum. 
Nam a Deo in Christum, a Christo | in Virginem, a, Virgine 
in nos ordinatissime | dispensatur (3). Quibus veluti gradibus, 
diversae quidem inter se rationis, positis, in hoc extremo liben- 
tius quodammodo longiusque ex instituto Rosarii insistimus, 
salutatione angelica in décades continuata, quasi ut fidentius ad 
-ceteros gradus, id est per Christum ad Deum Patrem, nitamur. 
Sic vero eamdem salutationem toties effundimus ad Mariam, 
ut manca et debilis precatio nostra necessaria fiducia susten- 
tetur; eam flagitantes ut Deum pro nobis, nostro velut nomine, 


(1) S. Bernardus, de XIlIpraerogativ. B. M. V. n. 3. 
(2) S. Bernardus, serm. in Nativ. B. M. V. n. 6. 
(3) Serm, VI in festis B. M. V. de Annunc, a. I, s. 2. 

exoret. Nostris quippe vocibus magna apud illum et gratia et 
vis accesserit, si precibus Virginis commendentur: quam blanda 
ipsemet invitatione compellat: Sonet vox tua  inauribus meis; 
vox enim tua duleis (1). Hanc ipsam ob rem toties redeunt prae- 
dicata a nobis quae sunt ei gloriosa nomina ad impetrandum.. 
Eam salutamus, quae gratiam apud Deum invenit, | singulariter 
ab illo plenam gratia, cuius copia ad universos proflueret: eam, 
cui Dominus quanta maxima fieri possit coniunctione inhaeret 


eam, in mulieribus | benedictam, quae sola | maledictionem — sus- 
tulit et benedictionem portavit (2), beatum ventris sui fructum, 
in quo benedicentur omnes gentes: | eam demum Matrem Dei 


invocamus; ex qua dignitate excelsa quid non pro nobis pec- 
catoribus certissime éxposcat, quid non speremus in omni vita 
et in agone spiritus ultimo? 

Huiusmodi precibus mysteriisque qui omni diligentia et fide 
vacaverit, fieri certe nequit ut non in admirationem rapiatur de 
divinis in magna Virgine consiliis ad communem gentium sa- 
lutem; atque alacri gestiet fiducia sese in tutelam eius sinumque 
recipere, ea fere sancti Bernardi obtestatione : Memorare o piis- 


sima Virgo | Maria, nunquam . auditum a saeculo — quemquam | ad 
tua — currentem — praesidia, tua — implorantem — auxilia, tua — peten- 
tem suffragia | esse derelictum. 


Quae autem est Rosarii virtus ad suadendam orantibus im- 
petrationis fiduciam, eadem pollet ad misericordiam nostri in 
animo Virginis commovendam. Illud est manifestum quam sibi 
laetabile accidat, videre nos et audire dum honestissimas peti- 
tiones pulcherrimasque laudes rite nectimus in coronam. Quod 
enim, ità comprecando, debitam Deo reddimus et optamus glo- 
riam; quod nutum voluntatemque eius unice exquirimus perfi- 
ciendam; quod eius extollimus bonitatem et munificentiam, ap- 
pellantes Patrem ac munera praestantissima indigni rogantes i 
hisce mirifice delectatur Maria, vereque in pietate nostra ma- 
gnificat Dominum. Digna siquidem precatione alloquimur Deum, 
quum oratione Dominica alloquimur. — Ad ea vero quae in hac 
expetimus, tam per se recta et composita, tamque congruentia 
cum christiana fide, spe, caritate, addit pondus commendatio* 
quaedam, Virgini quam gratissima. Nam cum voce nostra vox. 
ipsa consociari videtur Iesu Filii; qui eamdem orandi formulam 


(1) Cant. II, 14. 
(2) S. Thomas, op. VIII, super salut. angel. n. 8. 

«conceptis verbis tradidit auctor, praecepitque adhibendam: sie 
*ergo. Vos Orübitis (1). Nobis igitur talem praeceptionem, Rosarii 
ritu, observantibus propensiore illa voluntate, ne dubitemus, of- 
ficium suum, sollicii amoris plenum, impendet; haec autem 
mystica precum serta facili ipsa vultu accipiens, bene largo 
munerum praemio donabit. — In quo, ut liberalissimam boni- 
tatem eius certius nobis polliceantur, non mediocris causa est 
in propria Rosarii ratione, ad recte orandum perapta. Multa 
quidem et varia, quae hominis est fragilitas, orantem avocare 
a Deo solent eiusque fidele propositum intervertere: at vero qui 
rem probe reputet, continuo perspiciet quantum in illo effica- 
citatis insit, quum ad intendendam mentem et socordiam animi 
excutiendam, tum ad salutarem de admissis dolorem excitan- 
dum educendumque spiritum in caelestia. Quippe ex duobus, 
ut percognitum est, constat Rosarium, distinctis inter se coniun- 
ctisque, meditatione mysteriorum et acta per vocem precatione. 
-Quocirca hoc genus orandi peculiarem quamdam hominis at- 
tentionem desiderat; qua nimirum, non solum mentem ad Deum 
modo aliquo dirigat, verum in rebus considerandis contemplan- 
disque ita versetur, ut etiam documenta capiat melioris vitae 
omnisque alimenta pietatis. Neque enim iisdem rebus maius 
quidquam aut admirabilius est, in quibus fidei christianae ver- 
titur summa; quarum lumine ac virtute, veritas et iustitia et 
pax, novo in terris rerum ordine laetissimisque cum fructibus, 
processerunt. — Cum hoc illud cohaeret, quemadmodum eae- 
dem res gravissimae cultoribus Rosarii proponantur; eo vide- 
licet modo qui ingeniis vel inductorum accommodate conveniat. 
Est enim sic institutum, non quasi proponantur capita fidei do- 
ctrinaeque consideranda, sed potius veluti usurpanda oculis facta 
et recolenda: quae iisdem fere atque acciderunt locis, temporibus, 
personis, oblata, eo magis tenent animos utiliusque permovent. 
'Quod autem haec a teneris vulgo sunt indita animis et impressa, 
ideo fit ut, singulis enunciatis mysteriis, quisquis vere est orandi 
studiosus, nulla prorsus imaginandi contentione, sed obvia co- 
gitatione et affectu per ea discurra t, abundeque sibi imbibát, 
largiente Maria, rorem gratiae supernae. — Alia est praeterea 
laus quae acceptiora apud ipsam ea serta faciat et praemio di- 
gniora. Quum enim ternum mysteriorum ordinem pia memoria. 


«]) Matth. VI, 9. 

replicamus, inde testatior a nobis extat gratae erga ipsam af- 
fectio voluntatis; ita nimirum profitentibus, nunquam nos expleri 
beneficiorum recordatione, quibus salutem ipsa nostram inex- 
plebili est caritate complexa. Tantarum autem monumenta re- 
rum frequenter in eius conspectu diligenterque celebrata, vix: 
adumbrare cogitando possumus quali beatam ipsius animam 
usque novae laetitiae voluptate perfundant, et quos in ea sensus 
exsuscitent providentiae beneficentiaeque maternae. Atque adea 
ex iisdem recordationibus consequitur, ut imploratio nostra ve- 
hementiorem quemdam ardorem concipiat et vim induat obse- 
crandi: sic plane, ut quot singulatim revolvuntur mysteria, tot- 
idem subeant obsecrationis argumenta, sane apud Virginem 
quantopere valitura. Nempe ad te confugimus, sancta Dei Pa- 
rens: miseros Hevae filios ne despexeris! Te rogamus, Conci- 
liatrix salutis nostrae aeque potens et clemens; Te, per suavi- 
tatem gaudiorum ex lesu Filio perceptam, per dolorum eius 
inexplicabilium communionem, per claritudinem eius gloriae in 
te redundantem, enixe obsecramus; eia nos, quamvis indignos,, 
audi benigna et exaudi. 

Vobis igitur, Venerabiles Fratres, Rosarii marialis prae- 
stantia, duplici quoque ex parte quam laudavimus, considerata, 
eo fiat apertius cur non desinat cura Nostra idem inculcare,, 
idem provehere. Caelestibus auxiliis, quod initio monuimus, 
maiorem quotidie in modum indiget saeculum; praesertim quum 
late sint multa quibus affiictetur Ecclesia, iuri suo liberta tique 
adversis; multa quae civitatibus christianis prosperitatem et pa- 
cem funditus labefactent. Iamvero ad ea demerenda auxilia spem 
Nos plurimam in Rosario habere sitam, rursus aifirmateque pro- 
fitemur. Utinam sanctae huic pietati pristinus ubique honor, se- 
cundum vota, reddatur: haec in urbibus et villis, in familiis et 
officinis, apud primores et intimos, adametur et colatur, non 
secus ac praeclara christianae professionis tessera, optimumque 
praesidium divinae propitiandae clementiae. — Quod quidem 
in dies impensius urgeant omnes oportet, quando impiorum 
vesana perversitas nihil iam non urget machinando et audendo, 
ut divini Numinis iram lacessat iustaeque animadversionis trahat, 
pondus in patriam. Inter ceteras enim causas, hoc dolent No- 
biscum boni omnes, in sinu ipso gentium catholicarum nimium 
esse multos, qui contumeliis religioni quocumque modo illatis 
laetentur, ipsique, incredibili quadam licentia quidlibet evulgandi, 

in id videantur incumbere ut sanctissimis eius res exploratam- 
que de Virginis patrocinio fiduciam in contemptionem et ludi- 
brium multitudinis vocent. Proximis hisce mensibus, ne Christi 
quidem IESU Servatoris personae augustissimae temperatum 
est. Quam rapere in illecebras scenae, iam passim contaminatae 
flagitiis, minime puduit, eamdemque referre propria deminutam 
naturae divinae maiestate; qua detracta, redemptionem ipsam 
humani generis tolli necesse est. Neque puduit velle a sempi- 
terna infamia hominem eripere, sceleris reum  perfidiaeque 
summa post hominum memoriam immanitate detestabilis, pro- 
ditorem Christi. — Ad haec, per Italiae urbes vel patrata vel 
patranda, indignatio universe commota est, acriter deplorantium 
sacerrimum ius religionis violatum, in eaque gente violatum, 
oppressum, quae de catholico nomine in primis meritoque glo- 
riatur. Tum vigil Episcoporum sollicitudo, perinde ac oportebat, 
exarsit: qui expostulationes aequissimas ad eos detulerunt, qui- 
bus sanctum esse debet patriae religionis tueri dignitatem, et 
greges suos non modo de gravitate periculi admonuerunt, sed 
etiam hortati sunt, ut nefarium dedecus Auctori amantissimo 
salutis nostrae singularibus religionis officiis compensarent. 
Nobis certe omnino probata est bonorum alacritas, multis modis 
egregie declarata, valuitque ad leniendam aegritudinem ea de 
re intime acceptam. Per hanc vero alloquendi opportunitatem, 
supremi Nostri muneris vocem iam nequimus premere; atque 
cum eis ipsis Episcoporum et fidelium expostulationibus Nostras 
coniungimus quam gravissime. Eodemque apostolici pectoris 
studio quo sacrilegum facinus conquerimur et exsecramur, co- 
hortationem ad christianas gentes, nominatim ad Italos, vehe- 
menter intendimus, ut religionem avitam, quae locupletissima 
hereditas est, inviolate custodiant, strenue vindicent, honeste 
pieque factis ne intermittant augere. — Itaque, hac etiam de 
causa, continua Octobri mense certet optamus singulorum et 
sodalitatum industria in honore habendo magnae Dei Matri, 
Adiutrici potenti christianae rei, Reginae caelesti gloriosissimae. 
Nos vero munera indulgentiae sacrae, in hoc ipso antea con- 
cessa, maxima voluntate confirmamus. 


Deus autem, Venerabiles Fratres, qui nobis talem Media- 
tricem benignissima miseratione providit (i) quique totam nos 


(1) S. Bernardus, de XII praerogativ. B. M. V. n. 2. 

habere voluit per Mariam (1), eiusdem suffragio et gratia, faveat 
communibus votis, cumulet spes; accedente benedictionis Apo- 
stolicae auspicio, quam vobis ipsis et vestro cuiusque Clero po- 
puloque peramanter in Domino impertimus. 

Datum Romae apud S. Petrum die VIII Sept. an. MDCCCXCIV, 
Pontificatus Nostri decimo septimo. 


LEO PP. XIII. 


« 


EX S. CONGREGATIONE RITUUM 





CASTRI MARIS. Dubia varia. 
Die 20 Iuli 1894. 


Hodiernus Redactor Kalendarii dioecesani Castrimaris de 
mandato sui Rmi Episcopi Sacrae Rituum Congregationi se- 
quentia dubia pro opportuna solutione humillime subiecit, ni- 
mirum : 

Dubium I. In civitate Castrimaris extat ecclesia, quae Beatae 
Mariae Virgini nuncupatae de Succursu fuit dicata, uti patet ex 
actis authenticis, scilicet : ex instrumento fundationis per publi- 
cum Notarium confecto, ex inscriptione super campana eiusdem 
ecclesiae apposita et ex imagine eiusdem Virginis sub eodem 
titulo, publicae fidelium venerationi in maiori altari exposita. 
Quum tamen eadem ecclesia in sua solemni consecratione, nulla 
facta mentione de supradicto titulo de Succursu, Sanctissimis 
Nominibus Iesu et Mariae fuerit dedicata; quaeritur an Clerus 
Civitatis, eiusdem ecclesiae servitio addictus, debeat celebrare, 
uti titulare, et sub ritu Duplici primae classis cum octava, so- 
lummodo festum de Sanctissimis Nominibus Iesu et Mariae, an 
etiam festum Beatae Mariae Virginis de Succursu? 

Dubium II. Quando in aliqua ecclesia agitur de Sancto in 
die non propria, et de eo, ob speciale privilegium a S. Sede 
Apostolica obtentum canitur, et leguntur Missae, uti in die festo; 
in hisce Missis Aerine debet Commemoratio de Officio diei? 


(1) S. Bernardus, serm. in Nativ. B. M. V. n. 7. 

Dubium III. Usus invaluit in pluribus huius civitatis eccle- 
siis, in functionibus Marialibus aliisque, quae cum Missa per- 
solvuntur dimittere populum cum Benedictione Sanctissimi Sa- 
cramenti in pyxide adservati, adhibito velo humerali super 
planeta. Quaeritur an hic usus tolerari possit? 

Et Sacra eadem Congregatio, ad relationem infrascripti Se- 
cretarii, exquisito voto alterius ex Apostolicarum Caeremonia- 
rum Magistris, re mature perpensa, ita propositis dubiis rescri- 
bendum censuit, videlicet: 

Ad I. Affirmative ad primam partem; Negative ad se- 
cundam : 

Ad II. Dilata: interim serventur Rubricae quoad comme- 
morationes : 

Ad III. Affirmative; ita observandum. 


Atque ita rescripsit et servari mandavit die 20 Iulii 1894. 
C. CARD. ALOISI-MASELLA Praefectus. 


ALOISIUS TRIPBPI Secret. 


CARTHAGINEN. IN INDIIS. Rescriptum quoad usum mitrae. 


Die 20 Iulii 1894. 


R. D. Petrus Brioschi, Vicarius Generalis Dioeceseos Car- 
thaginen. in Indiis sequens Dubium Sacrae Rituum Congrega- 
tioni pro opportuna solutione humillime subiecit, nimirum: 

Quotiescumque in Carthaginensi Dioecesi aliqua consecratio 
novi Episcopi fit, simplices Sacerdotes qui, Sancta Sede benigne 
annuente, adsistere Episcopo consecrant^ aliarum Dioecesium 
exemplum secuti, mitra utuntur. Quaeritur, utrum toleranda sit 
haec consuetudo ? 

Et Sacra eadem Congregatio, ad relationem infrascripti Se- 
cretarii, exquisito voto alterius ex Apostolicarum Caeremonia- 
rum Magistris, ita proposito Dubio rescribendum censuit, vi- 
delicet: Negative. Atque ita rescripsit die 20 Iulii 1894. 


C. CARD. ALOISI-MASELLA Praefectus. 


ALOISIUS TRIPEPI Secret. 

DECRETUM pro moderando cultu servorum Dei, qui nondum ab Apostolica Sede 
relati sunt inter beatos. 


Die | 14 Augusti — 1894. 


Inter Constitutiones Romanorum Pontificum, ac S. Rituum 
Congregationis Decreta, quae edita fuere pro moderando cultu 
Servorum Dei, qui cum fama Sanctitatis vel Martyrii decesse- 
runt, sed inter Beatos aut Sanctos ab Apostolica Sede adhuc 
relati non sunt, nonnulla ad eorum imaginum sive in templis, 
sive in publicis oratoriis appositionem pertinent. Recenter etiam 
cum Vicarius Apostolicus Districtus Occidentalis Scotiae retu- 
lisset, in vitris coloratis, quibus templorum fenestrae decorantur, 
praefatas imagines interdum dipingi ; Sacra eadem Congregatio 
per Decretum die 24 Martii 1860 editum, hunc morem minime 
approbandum censuit. Verumtamen cum non raro, nedum in 
eiusmodi vitris, sed etiam in templorum parietibus facta ac 
gesta repraesententur, quorum Dei Famuli, vel praecipui acto- 
res, vel pars aliqua fuerunt; dubitatum est, num prohibitio illa 
etiam ad historicas huiusmodi repraesentationes sese porrigat. 
Re itaque maturo examini subiecta, auditisque votis virorum 
in Sacra Theologia, et in ecclesiastica quoque Archaeologia 
praestantium, Sacra Rituum Congregatio, referente subscripto 
Cardinali eidem Praefecto, in Ordinariis Comitiis, subsignata die 
ad Vaticanum habitis, respondendum censuit: « Imagines viro- 
rum ac mulierum, qui cum fama sanctitatis decesserunt, sed 
nondum |Beatificationis aut Canonizationis honores consecuti 
sunt, neque altaribus utcumque imponi posse, neque extra al- 
taria depingi cum aureolis, radiis, aliisve sanctitatis signis, 
posse tamen eorum imagines, vel gesta ac facta in parietibus 
Ecclesiae, seu in vitris coloratis exhiberi, dummodo imagines 
illae neque aliquod cultus vel sanctitatis indicium praeseferant, 
neque quidquam profani aut ab Ecclesiae consuetudine alieni». 
Die 14 Augusti 1894. 


Facta postmodum Sanctissimo Domino Nostro Leoni Pa- 
pae XIII per me subscriptum Cardinalem Praefectum de prae- 
dictis relatione, idem Sanctissimus Dominus Noster Sacrae 
Congregationis sententiam ratam habuit, confirmavit, et ita de- 

creta, quae in contrarium facere videantur, intelligi debere iussit 
Die 27 iisdem mense et anno. 


G. CARD. ALOISI-MASELLA, S. R. C. Praefectus. 


ALOISIUS TRIPEPIL S. R. C. Secretarius. 


DECRETUM GENERALE. De methodo faciendi solemnem votorum professionem. 


Die 14 Augusti 1894. 


Non semel a S. Rituum Congregatione exquisitum fuit: 
Utrum, et quomodo solemnis votorum professio, aut eorum re- 
novatio, quae in plerisque religiosis tam virorum quam mulie- 
rum Congregationibus locum habet, intra Missam peragi valeat. 
Porro in peculiaribus casibus non una eademque fuit respon- 
sionis ratio, quin umquam Generale Decretum hac de re editum 
fuerit. Quapropter, ad omnem ambiguitatem de medio tollendam, 
et uniformitatem inducendam, eadem Sacra Rituum Congre- 
gatio, referente subscripto Cardinali eidem Praefecto, cunctis 
mature perpensis, atque iis praesertim, quae in Bulla s. m. Gre- 
gorii Papae XIII « Quanto fructuosius », data Kalendis Fe- 
bruarii 1583 pro approbatione Constitutionum Societatis Iesu, 
hac de re continenter, in Ordinariis Comitiis subsignata die ad 
Vaticanum habitis, sequentem methodum, servari posse con- 
stituit: « Celebrans profitentium vota excepturus, sumpto San- 
ctissimo Eucharistiae Sacramento, absoluta confessione, ac ver- 
bis quae ante fidelium Communionem dici solent, Sacram 
Hostiam manu tenens, ad profitentes sese convertet: hi vero 
singuli, alta voce, professionem suam legent, ac postquam quis- 
que legerit, statim SSmum Eucharistiae Sacramentum sumet. 
In renovatione autem votorum, Celebrans ad altare conversus 
exspectet donec renovantes votorum formulam protulerint; qui, 
nisi pauci sint, omnes simul, uno praeeunte formulam renova- 
tionis recitabunt, ac postea ex ordine SSmum Corpus Domini 
accipient. Haec tamen methodus, cum recepta fuerit, in respe- 
ctivis Congregationum Constitutionibus minime apponenda est. 
Non obstantibus quibuscumque particularibus Decretis in con- 

trarium facientibus, quae prorsus revocata atque abrogata cen- 
seantur. Die 14 Augusti 1894. 

Facta autem SS. D. N. Leoni Papae XIII per me infrascri- 
ptum Cardinalem Praefectum de praemissis relatione, jdem San- 
ctissimus Dominus Noster sententiam Sacrae Congregationis 
approbavit, ratam habuit, ac Decreta in contrarium facientia per 
praesens penitus abrogata esse declaravit. Die 27, iisdem mense 
et anno. 


CAL CARD. ALOISI-MASELLA, S. R. C. Praefectus. 


ALOISIUS TRIPEPI Secretarius. 


DECRETUM quoad dubium super primariis et secundariis festis. 
Die 14 Augusti 1894. 


Evulgato Generali Decreto super primariis et secundariis 
festis, et eorumdem catalogo, Dubium excitatum fuit in Sacro- 
rum Rituum Congregatione, an praecedentia festis primariis 
super secundariis tributa, afficiat solum Duplicia primae et se- 
cundae classis et Duplicia maiora, an etiam Duplicia minora 
et Semiduplicia? Itaque in Ordinariis Comitiis, subsignata die 
ad Vaticanum habitis, subscriptus Cardinalis eidem S. Congre- 
gationi Praefectus sequens proposuit Dubium : An distinctio inter 
Primaria | et — Secundaria | Festa, | vi Decreti — Generalis — diei 2 lulii 
i893j sola . respiciat Duplicia primae | et secundae classis, | ac. Du- 
plicia maiora; vel etiam — Duplicia | minora ae — Semiduplicia, — tam 
in occursu, quam in concursu, et in  repositione ? 

Et Sacra Congregatio, omnibus mature perpensis respon- 
dendum censuit. 


Negative ad — primam partem: Affirmative ad secundam: 
ae Decreta quaecumque particularia in contrarium facientia 
per  ilud ^ Generale — superius memoratum — uti revocata, | ac nullius 


roboris habenda esse. Die 14 Augusti 1894. 


C. CARD. ALOISI MASELLA, S. R. c. Praef. 


ALOISIUS  TRIPEPI, Secret. 

DECRETUM quoad festum Sanctissimi Cordis Iesu. 


Die 14 Augusti — 1894. 


In Catalogo festorum, quae iuxta Decretum die 27 Au- 
gusti 1893 uti primaria aut secundaria habenda sunt, festum 
Sacratissimi Cordis Iesu inter secundaria relatum fuit. Quapro- 
pter Dubium in Sacrorum Rituum Congregatione excitatum est, 
utrum per hoc Decretum alteri Generali diei 28 Iunii 1889 de- 
rogatum fuerit, et quomodo. 

Sacra autem Congregatio in Ordinariis Comitiis ad Vatica- 
num coadunata, referente subscripto Cardinali eidem Praefecto, 
omnibus mature perpensis, respondendum censuit : Affirmative, 


et | Festum Sacratissimi Cordis lesu, utpote secundarium, | omni- 
bus | Duplicibus | primae — classis primariis — locum — cedere, tam | in 
occursu, quam in concursu atque in repositione. Cum | autem 
ad normam . eiusdem festi Sacri — Cordis | ordinatum ^ quoque fuerit 
festum — translatum S. loseph | Duplex primae classis, | alia festa 
Duplicia | primae — classis, dummodo primaria, tam | in — occursu, 
quam | in concursu, ac in  repositione — illi esse praeferenda. ldem 
quoque servandum — circa festum — translatum — Nativitatis — S. — Ioan- 
nis | Baptistae et — Annuntiationis — Deiparae Virginis, nisi — hoc 
transferatur simul cum — praecepto audiendi ^ Sacrum, iuxta | De- 


cretum in Aquen. diei 2 Septembris 1741. Atque ita declaravit 
ac decrevit die 14 Augusti 1894 


C. CARD. ALOISI-MASELLA, S. C. R. Praef 


ALOISIUS TRIPEPI, Secret. 


ANGELOPOLITANA. Dubia quoad observantiam Caeremonialis Episcoporum. 


Die 17 Augusti | 1894. 


Hodiernus Vicarius Generalis Dioeceseos Angelopolitanae, 
qui et Archidiaconus est illius Ecclesiae Cathedralis, exponens 
abhinc duobus annis in Vesperis Caeremonialis Episcoporum 
praescriptiones servari ibidem coeptas esse, insequentia Dubia 
Sacrae Rituum Congregationi pro opportuna solutione humillime 
subiecit : 

Quum olim obtinuerit consuetudo, ut capitulares pluviali 
induerentur ad Vesperas, quin tamen diaconorum officio fun- 
gerentur; statutum fuit, ut portionarii praebendis diaconalibus 
fruentes, suum in vesperis officium implerent: ex reductione 
enim bonorum ecclesiasticorum exiguus est beneficiariorum 

numerus, qui a suis officiis distrahi nequeunt, ut in solemnibus 
Vesperis hebdomadario assistant. 

Inde quaeritur : 

I. Archidiaconus et Capitulum rectene egerunt statuendo 
Caeremonialis Episcoporum in divinis officiis observantiam, 
praesertim ad vesperas solemnes; ac proinde talis agendi ratio 
S. Rituum Congregationis approbationem ne meretur ? 

II. Continuari potest vetus consuetudo, qua, pluviali induti 
quatuor aut sex canonici hebdomadario comitantur quin dia- 
conorum officium adimpleant? 

III. Quatenus negative; quia canonici et dignitates ex variis 
S. Congregationis decretis prohibentur diaconorum vices agere, 
nam eorum praebendae non diaconales sunt, sed presbyterales ; 
nec non quia canonici in hac Ecclesia solum Episcopo Diaconi 
officio funguntur; possuntne portionárii diaconorum praebendis 
gaudentes et ad canonicorum gradum non pertinentes cogi, ut 
in divinis officiis, praesertim vero in vesperis solemnioribus, 
diaconi officium adimpleant? 

IV. Quia chorus a maiori altari distat iuxta sententiam De 
Herdt in hoc casu, hebdomadarius et assistentes dum ad Ma- 
gnificat transitum faciunt a choro ad altare maius, illud incen- 
sandi causa, cooperto capite incedere possunt ? 

V. Cum maior distantia sit a choro usque ad Sacellum ubi 
asservatur SSma Eucharistia, cumque illuc ascendere, per tres 
scalas, quae sunt in tractu difficile senibus sit, potestne San- 
ctissimi Sacramenti thuriflcatio omitti, ut diu factum est: et qua- 
tenus negative, idipsum per specialem gratiam, attentis expo- 
sitis concedi potest? 

Et Sacra eadem Congregatio ad relationem infrascripti Se- 
cretarii, exquisitoque voto alterius ex Apostolicarum Caeremo- 
niarum Magistris, re mature perpensa, ita propositis Dubiis re- 
scribendum censuit videlicet: 

Ad I. Ad Caeremonialis Episcoporum observantiam, iuxta 
Apostolicas Constitutiones teneri omnes ecclesias, praecipue 
autem metropolitanas cathedrales et collegiatas; 

Ad II et III. Servetur Caeremoniale Episcoporum; 

Ad IV. Servetur consuetudo; 

Ad V. Affirmative; nisi SSmum Eucharistiae Sacramentum 
solemniter sit expositum. 

Atque ita rescripsit et servari mandavit die 17 Augusti 1894. 


C. CARD. ALOISI-MASELLA 5S. R. C. Praefectus. 


ALOISIUS — TRIPEPI Secretarius. 

EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


S. C. de Prop. F. — C. G. L Aprilis 1861. Bardstowo (Louisville). 
Dubium de taxa applicanda dum dispensatio matrimonialis conceditur. 


An licitum sit petere vel exigere taxam seu contributionem appli- 
candam aedificandis novis Ecclesiis, monasteriis et aliis piis causis, dum 
dispensatio quaedam v. g. in matrimoniis cum consanguineis conceditur, 
idque per modum eleemosynae, satisfactionis etc. 

R. Licere per modum eleemosynae tantum, seclusa taxa. 


S. C. S. Officii 13 Ianuar. 1869. 
De fidei professione emittenda a Bulgaris ad fidem conversis 


Quum occasione conversionis ad fidem catholicam quorumdam Bul- 
garorum, ex iis quae ad rem relata fuerunt a Rmo Vic. Ap. Patriar- 
chali Constantinop., nunnulla dubia exorta fuerint quoad modum eos- 
dem conciliandi, ac fidei professionis formulam ab ipsis emittendam, 
S. Congregationi S. Officii haec quae sequuntur quaestionum capita 


enodanda proposita fuerunt, nempe: 


1. Se gli scismatici idioti ed 1l. An schismatici idiotae et 
ignoranti, emessa la professione di ignorantes, facta fidei professione, 
fede, debbano essere assoluti in absolvi debeant simpliciter aut sub 


modo semplice, ovvero condizio- conditione. 


nato. 

2. In quale formóla debba con- 2. Qua formula indulgeri debeat 
cedersi questa assoluzione. absolutio haec. 

3. In. quale lingua debba darsi 3. Qua lingua eadem absolutio 


lassoluzione medesima dai sacer- dari debeat a sacerdotibus Bulgaris. 
doti bulgari. 
4. Se quegli scismatici bulgari, 4. An illi Bulgari schismatici, 


che senza avere emessa la profes- qui, quin emiserint fidei profes- 

sione di fede, e senza essere stati sionem, et quin a censuris fuerint 
assoluti dalle censure, sono stati absoluti, iam ad sacramenta admissi 
già ammessi alla partecipazione dei fuerunt, facere debeant fidei pro- 
Sacramenti, debbano fare la pro-  fessionem, et absolutionem .reci- 
fessione di fede, e ricevere l'as- pere antequam iterum admittantur 
soluzione prima di essere di nuovo ad excipienda sacramenta, 
ammessi ai Sacramenti. 

5. Se convenga approvare la 5. An probanda sit professio fi- 
professione di fede formulata dal | dei, concinnata ab Episcopo Chiensi. 
Vescovo di Scio... 


Emi ac Rmi DD. decreverunt ut infra, nempe: 


Ad 1. In hypothesi de schismaticis orientalibus sive bulgaris sive 
aliis etiam idiotis reconciliandis ab ecclesia occidentali, absolutionem 
eisdem impertiendam modo absoluto iuxta formulam absolutionis S. Of- 
ficii. In hypothesi vero de praedictis orientalibus reconciliandis iuxta 
liturgiam orientalem, supplicandum SSmo D. N. ut pro nunc nihil in- 
novetur, atque ut valeat absolutio a censuris implicite et indirecte data, 
quae subintelligi debeat in ipso ritu reconciliationis. 

Ad 2. In casu bulgarorum vel aliorum slavorum, qui reconcilian- 
tur a S. G. S. Officii vel ab aliquo ritus latini specialiter deputato, ri- 
tum peragendum, atque absolutionem impertiendam iuxta eam formu- 
lam, quae adhiberi solet ab eadem S. C. S. Officii, vel iuxta formulam 
a Pontificali Romano praescriptam pro haereticis et schismaticis recon- 
ciliandis. 

Ad 3. Provisum in 1. 

Ad 4. Büálgaros, de quibus in casu, iam in communionem Eccle- 
siae receptos non esse cogendos ád fidei professionem, neque subii- 
ciendos ritui reconciliationis antequam iterum ad Sacramentorum per- 
ceptionem admittantur. 

Ad 5. Tradendum esse symbolum  Gonstantinopolitanum pure et 
simpliciter, prout legitur in formula professionis fidei Urbani VIII, non- 
nullis additis iuxta mentem, ut infra, idque pro rudibus et idiotis dum- 
taxat, firmis formulis Gregorii XIII et Urbani VIII pro doctis et in- 


structis personis. 

S. C. S. Officii 21 Iulii 1880. — Vic. Ap. Bengal. 
Dubia quoad admissionem ad Fidei professionem etc. 


1l. An tuto admitti possit ad fidei catholicae professionem puella 
decem annorum in monasterio degens, eiusdem patre haeretico invito. 

2. An tuto admitti possint ad fidei catholicae professionem puellae 
in monasterio degentes, quarum parentes haeretici consentientes sint, 
imo spondeant se easdem in matrimonium daturos catholicis viris, 
quamvis quoad se ipsos declarent, haereticos se esse, et tales perma- 
nere velle. 

3. An tuto admitti possint ad fidei catholicae professionem puel- 
lae (ut in praecedenti), quamvis ipsi (parentes) catholici non sint, sed 
indifferentes, hoc est increduli. 

4. An sine mora admittendae sint ad fidei catholicae professionem 
et Sacramentorum susceptionem puellae in praesenti bene dispositae ; 
vel earum admissio differenda erit usque ad matrimonium cum catho- 
lico viro, propter timorem perversionis? 

5. Si differenda: an admittendae sint in monasterio ut edoceantur 
catholicam fidem, vel expectandum usque ad tempus matrimonii cum 
catholico viro ? 

R. Ad 1l. Curet prius Vicarius Ap. totis viribus consensum patris 
puellae obtinere : si consensus non obtineatur, perpendat serio incom- 
moda quae ex talis puellae admissione in Ecclesiam provenire praevi- 
deantur, tum quoad periculum proximum perversionis eiusdem puellae, 
tum quoad grave damnum scholae ac missionis catholicae; et quatenus 
nulla, aut spernenda incommoda praevideantur, eamdem admittat sine 
mora: quatenus vero gravia praevideantur incommoda futura, eiusdem 
admissionem ad formalem et publicam professionem fidei catholicae 
differat, nisi periculum mortis immineat ; et interim curet eam hortari 
ut in bono proposito perseveret, atque Deum precetur ut obstacula 
omnia auferre dignetur; simulque curet ut ipsa in monasterio manere 


pergat, et tali modo suam educationem catholicam compleat et perficiat. 


Ad 2. et 3. Affirmative; et curent ut parentes stent promissis. Et 
quoad 1. 2. et 3. cum mente; mens est ut fiant opportunae inquisi- 
tiones super valore baptismatis puellarum: et quatenus his peractis, 
probabile dubium supersit de validitate huius baptismatis, puellae se- 
creto baptizentur sub conditione. 

Ad 4. Negative, nisi fundata affulgeat spes catholicae earum edu- 
cationis. 

Ad 5. Provisum per responsiones ad 1l. 2. et 3; et si ulteriores 
difficultates exurgant, R. P. D. Vicarius Ap. recurrat in singulis casibus. 


Acta, Tom. XXVII. fase. CCCXVI. 13 

Ex Litt. S. C. S. Officii 6 Martii 1891. — Dubium quoad irregularitatem 


Fu risolulo che si comunicasse 
a cotesta S. C. (di Propaganda) per 
norma in altri simili casi il decreto 
emanato IV. 4 Décembre 


1890, ch'é il seguente, cioé avendo 


in fer. 


]' Episcopato Germanico domandato 
se anche in quelle regioni gli ere- 
tici e i loro discendenti fossero 
soggetti, come altrove, all' irrego- 


larità, fu risposto : 


Affirmative; 


haereticorum qui 


in haeresi persistunt vel mortui sunt, 


Resolutum fuit ut mitteretur 
ad S. C. de Propaganda, ceu re- 
gula pro casibus similibus, decre- 
1890, 


huius tenoris: quum Episcopi Ger- 


tum feriae IV, 4 Decembr. 


maniae quaesivissent, utrum etiam 
haeretici illarum regionum, eorum- 
demque descendentes subiiciantur, 
irregularitas, ceu in aliis locis re- 


sponsum fuit: 


et haereticos ad fidem catholicam conversos, ac filios 


ad primum et 


secundum gradum per lineam paternam, per maternam vero ad  pri- 


mum dumtaxat, 
quibus petitur; 


dines promoveantur. 


ideoque dispensatione 


esse irregulares etiam in Germania et in aliis locis, de 


indigere, ut ad Tonsuram et Or- 


S. C. S. Officii 5 Sept. 1736 — Dubia de superstitione 


Mos est in Regno Tunkini, ut ad aedificationem templi idolorum 


aliaque superstitiosa concurrere debeat 
ad alia opera publica, pecuniam vel alia contribuendo: 


recuset, 


tota communitas, sicut etiam 


quod si quis 


inevitabiliter et violenter de bonis eius communitas multo plus 


accipiet quam sit summa illi praefixa, vel ei mulctam multo graviorem 


imponet, vel etiam accusabit 
christifideles abnegandae fidei, 
mnorum, Quaeritur: 


l. An id sit licitum. 


apud magistratus 


carceris, 


cum periculo quoad 


aliorumque  pergravium da- 


2. An saltem id sit licitum praemissa protestatione, qua fidelis de- 


clarat se contribuere tantummodo ad evitandum grave damnum immi- 


nens etc. 


3. An licitum sit fidelibus, quando coguntur ligna caedere in sylvis, 


aut etiam ea ad locum, templi aedificationi destinatum, deferre, ea per- 


agere. 
4. An sit licitum fidelibus, 


orizam contribuere pro substentatione opificum, 


quando coguntur cibos 


coquere, aut 


ea peragere. 


R. Ad 1. 2. 3. 4. Non licere, sive praemissa, sive non praemissa 


protestatione. 

Item mos est, ut aliquoties in anno comestibilia sacrificentur, seu 
offerantur idolis, et totà communitas congregetur ad comedendum; co- 
guntur autem christiani aliquando pecuniam contribuere pro emptione 
victimae, aliquando vero talium eduliorum partem praeparare, eamque 
ad locum sacrificii, ubi etiam ordinarie epulantur, deferre; hinc quae- 
ritur : 

1l. An licitum sit praedicta peragere, praemissa protestatione quod 
solummodo intendant fideles concurrere ad convivium laetitiamque com- 
munem, vel reddere vicem iis, quorum impensis antea epulati sunt. 

2. An licitum sit praedicta peragere (in casibus in quibus talia 
edulia offeruntur, sed non ibidem in communi comeduntur, praemissa 
protestatione quod talem pecuniam contribuant, vel talia edulia illuc 
deferant tantummodo ad evitandum grave damnum, inevitabiliter im- 
minens, vel consimili alia protestatione emissa. 

Ad i. Non licere sive praemissa protestatione, sive non praemissa. 
Ad 2. Ut ad proximum (i. e. proxime anteced.J. 


S. C. S. Officii 15 Decembr. í768 Miss. Sin. 
Dubia quoad communionem ad mensas paganas 


Cum christiani numero pauci non possint quin saepe utantur gen- 
tilium consortio, reperiunt se quotidie ad mensas eorum, et convivia; 
quia autem pagani habent pro more, ut cibos non solum directe ad 
cultum idolorum, sed et ad comestionem ordinariam familiae praeparatos 
idolis offerant, apponantque indifferentes super mensam : christiani qui 
ibi sedent timidi indifferenter quoque comedunt, quia esset sibi rubor, 
et gentilibus iniuria si cibis appositis uti recusarent. Quaeritur ergo: 

1l. An possint isti christiani de istis comedere quando non est da- 
tum scandalum. 

2. An possint et christianae uxores gentilium, quae, nisi comedant, 
maledictis, iniuriis et interdum idibus impetuntur. 

3. An possint et ipsaemet uxores, partu aliisque infirmitatibus prae- 
peditae, in quo casu necessarius est usus carnium, nihil enim aliud 
offertur quam carnes idolis oblatae. 

4. An possint operarii christiani, qui ut familiam suam sustentare 
valeant, tenentur saepe pro gentilibus laborare, hisque nisi (sic) semel 
intra hebdomadam offeruntur carnes, aut alii cibi, sed idolis oblati. Si 
autem isti omnes denominali prae debilitate, et timiditate prohibitioni 


«ibis istis utendi non obediant, debentne a Sacramentis arceri? 

R. Relato praemisso dubio ex Synarum Imperio Sacrae Congr. de 
Prop. Fide proposito et ab eadem ad S. Off. pro resolutione remisso, 
SSmus D. N. auditis Emorum DD. Card. Gen. Inq., suffragiis, decernit 
licitum esse comedere epulas indifferenter appositas, quamvis idolis 
oblatas, dummodo non in templo, neque in loco idolis sacro, et dum- 
modo omnis absit species cultus aut venerationis idolis ac superstitionis, 


nullumque adsit periculum scandalizandi fideles vel infideles. 


S. C. S. Officii 16 Nov. 1769 N. Miss. Sutchuen. 
De collatione argenti in usum paganum 


Expertus fui pluries, difficultatem quam christiani superandam ha- 
bent, ne scilicet conferant ullatenus superstitiosis. Modo enim prodit 
diploma praetoris, quo mandatur, ut quisque de plebe conferat aliquid 
argenti, vel ad construendum aut reficiendum templum, vel ad sa- 
crificia idolis facienda. Quisque autem refragans, alligatus percutietur, 
et, si sit christianus, post ictus ad apostasiam compelletur. Modo se- 
ptem vel octo superstitionibus a communitate praepositi veniunt exa- 
ctum paululum argenti a christianis, qui, si recusent, vestibus exuun- 
tur, aut res vi rapiuntur, aut ictibus impetuntur. 

Quoad praetoris exactionem, quidam lIllmus Episcopus et Vicarius 
Apostolicus Provinciae Fokien in Sinis, consultus olim, respondit chri- 
stianos posse conferre, non quidem ratione superstitionis, sed potius 
ratione iuris quod habet praetor exigendi tributa. 

Quod autem spectat exactores a communitate constitutos, probe 
novi missionarios antiquos permisisse christianis conferre modicam sum- 
mam, ea tamen conditione, ut non ^scriberentur nomina eorum in 
catalogo conferentium et fieret insuper protestatio a christianis, se ni- 
mirum non conferre pro superstitiosis, sed potius se conferre quasi mu- 
nus exactoribus, ut possint inter se convivari, ut tandem hoc modo chri- 
stiani debiles se possint a vexationibus et molestiis redimere... 

Non obstantibus tamen eiusmodi decisionibus, fateor me semper 
anxiam habuisse conscientiam; ideo ut securius agere valeam, tutius 
censui consulendum circa eiusmodi casus etc. 

R. In proposito casu non licere. Scribendum esse missionario po- 
stulanti quod secundum ea quae in casu proponuntur, tam praetor in 
edicto, quam superstitiosis a communitate praepositi, pecuniam a chri- 
stianis exigunt, vel ad construendum aut reficiendum templum, vel ad 


sacrificia idolis facienda, et christiani praeterea sciunt, quidquid ab eis 

solvitur in eam causam esse erogandum. ltaque minime laudandum 
illum Vicarium Apostolicum provinciae Fokien, qui olim respondit chri- 
stianos posse conferre, non quidem ratione superstitionis, sed potius 
ratione iuris quod habet praetor exigendi tributa ; neque antiquorum 
missionariorum sententiam sectandam, qui pei mittebant christianis con- 
ferre modicam summam, ea tamen conditione ut non inscriberentur 
nomina eorum in catalogo conferendum, et fieret insuper protestatio 
a christianis, se nimirum non conferre pro superstitiosis, sed, potius 
conferre quasi munus exactoribus, ut possint inter se convivan. In 
utroque enim casu, quidquid solvitur, pro susperstitiosis solvitur; haec 
causa proponitur in praetoris diplomate; ad eumdem finem, suique 
etiam ratione muneris exigunt imperatam pecuniam viri illi qui a com- 
munitate sunt praepositi superstitiosis. Qualiscumque igitur esset sol- 
vendis animus, quaecumque etiam oris protestatio, si quis praetori, si 
viris illis pecuniam penderet, iam facto demonstraret se aliquo modo 
superstitiosis cooperari, quod christianis nefas est summum scelus, nec 


etiam pro vitae incolumitate perpetrandomi. 


S. C. S. Officii 15 Dec. 1769. Vic. Ap. Sutchuen. 
De cibis parandis pro idolis a muliere christiana 


Pagani, d et io die mensis cuiusque, in fine et initio anni sinici, 
in anniversariis defunctorum, aliquando semel aut ter in anno, offe- 
runt, directe vel indirecte, sacrificia aut idolis aut defunctis: mulieres 
autem christianae uxores eorum, quarum officium est culinae gerendae, 
iubentur, ut cibos ad hoc necessarios praeparent. Istae vero mulieres 
metu ictuum, maledictorum et iniuriarum obediunt... In responsione 
S. C. ad Vicarium Ap. Provinciae Ghen-si consulentem, legi tolerari 
posse in istis mulierculis praeparare cibos ad comestionem familiae de- 
stinatos, cum protestatione se agere pro comestione familiae, non autem 
pro idolo; S. autem C. nihil decrevit circa cibos qui primario et di- 
recte ad idolum diriguntur. Occurrit mihi aliquando talis mulier con- 
fitenda; a me vero prius interrogata circa dictos modo cibos, respondit 
se non posse quin indifferenter praeparet, cum esset domi sola et unica 
mulier, cuius maritus gentilis esset superstitiosus valde et iracundus. 
Advertens igitur ego huius mulieris debilitatem, absque confessione 
cito remisi illam flentem amare, eo quod in tanta ex utraque parte 
pressura esset constituta. Quaeritur ergo an istae mulieres, tantis op- 


pressae angustiis, possent se salvare a superstitione quocumque modo 

in praeparandis cibis indifferenter, si faciant protestationem se non in- 
tendere pro idolis laborare, debeantque absolute Sacramentis privari 
in casu quo praeparent cibos, quos non possunt praeparare? 

R. In proposito casu non licere christianis mulieribus, ad vitandam 
iram superstitiosi atque iracundi mariti, praeparare carnes, quas sciant 
esse idolis progenitorumque spiritibus offerendas. Moneantur autem Vi- 
carii Ap. et missionarii, quibus ab Apostolica Sede conceditur facultas 
dispensandi in matrimoniis super disparitate cultus, ipsis non licere ea 
uti quando periculum adsit perversionis coniugis fidelis. Quapropter 
caveant, ut omnino et adamussim servent conditiones in formula indulti 
ipsis praescriptas, necnon declarationes et decreta hac de re a S. G. 
S. Off. alias edita, atque Episcopis et Vicariis Apostolicis in Regno Si- 
narum a S. G. de Prop. Fide superioribus annis transmissa. Cum vero, 
inter eas conditiones, ea praesertim servanda sit, quod omne absit pe- 
riculum perversionis coniugis fidelis, si, quemadmodum in proposita 
casu, vir infidelis fidelem uxorem cogit ad praeparandos idolis cibos, 
iam illam ad peccatum mortale patrandum induxit. Itaque, antequam 
matrimonium contrahatur, si huiusmodi casus praevideri poterit vel ob 
nimiam superstitionem aut iram viri infidelis, dispensationes in hoc 


casu non sunt elargiendae. 


8. C. S. Officii 17 Martii 1847 - Vic. Ap. Siam. 
De consuetudine radendi pueros apud Siamenses 


Est apud Siamenses consuetudo radendi pueros et puellas a tener- 
rima aetate, conservando cirrum in vertice capitis; quando vero per- 
venerunt ad octo annos et supra (aliquando differunt usque ad sexde- 
cim annos), tunc parentes vocant bonzios adorandum et aspergendum 
aquam superstitiosam super puerum vel puellam; postea radunt cirrum, 
vacantque conviviis et comoediis, parentesque colligunt pecuniam a 
suis notis et amicis. Omnes Siamenses, quos consului, mihi dixerunt, 
aspersionem hanc eo fine fieri ne puer vel puella insaniat, et ut a 
morbis aut daemonibus praeservetur. Talis consuetudo nullo modo per 
falsam eorum religionem praescripta videtur, et a multis non obser- 
vatur; videtur ergo esse caeremonia civilis, cui admisceri quasdam su- 
perstitiones apud paganos necesse est. Sed nunc quaeritur: 

1. Quando bonzii iam abierunt veniaque tempus vacandi conviviis^ 
christiani (praesertim si a magnatibus invitantur) possuntne participare 
istis conviviis? Usque modo non prohibuimus quando sine comoediis. 


lusibusque inhonestis fiunt. 

2. Apud quosdam christianos, et praecipue neophytos, observatur 
etiam consuetudo radendi pueros, et puellas, servando ipsi cirrum in 
vertice, quem suo tempore radunt, sed modo sequenti: mane cum co- 
mitatu adducunt ad ecclesiam puerum vel puellam, pro quo vel pro 
qua parentes petierunt Missam; qua finita, sacerdos benedicit ipsi se- 
cundum formulam Ritualis Romani, et postquam ad domum reduces 
fuerint dignior inter notos et amicos cirrum, sine ulla caeremonia, radii; 
deinde parato vacant convivio, parentesque colligunt pecuniam quam 
ipsi conviviis in simili circumstantia expenderant. Vicarii Ap. praede- 
cessores mei illud permiserunt, sed cum quadam repugnantia, et quia 
inter confratres snnt quidam, qui illam caeremoniam reprobare videntur 
propter quamdam similitudinem cum illa quam exercent pagani, ideo 
consulendum esse duximus, et si, ut puto, tolerari possit tuta con- 
scientia, illam christianis permissam esse declarabimus. 

R. Ad 1. Detur decretum Cong. Part. de Prop. Fide mensis Mar- 
tii 1817, hoc est: Non licere adesse tonsioni capillorum; et quoad ele- 
emosynam et mensam, non licere, si haec habeantur ut partes religiosae 
caeremoniae ; si autem habeantur pro laetitia familiae, licere. 


Ad 2. Monendos ut se abstineant. 


S. C. S. Officii 21 Febr. 1850. - Vic. Ap. Siam Orient. 
De consuetudine alendi nonnulla animalia, quae dubitatur superstitiosa 


Iam a pluribus annis rex Siam, praeter animalia quae sunt in horto 
regio, alit varia animalia, elephantes, equos, boves, oves et capras, an- 
seres, porcos, anales, gallinas etc., vel in stabulis, vel in septis intra 
hortos; aluntur expensis regiis, et per servos numerosos.Quoties moritur 
aliquod animal, illud statim deferre debent ad Rong viset (culinas re- 
gias), ubi coquitur et partim comeditur a famulis, operariis et ancillis 
palatii, partim mittitur ad Rong than (domum eleemosynae) pro alendis 
pauperibus. Quidam etiam dicunt opimam partem offerri talapuinis. 

Porro, si rex exigat a ducibus christianis quaedam animalia ad 
alendum in septis vel stabulis suis, protestando quod non intendit Kum, 
id est superstitionem, neque laxabit illa intra fines fanorum, sed man- 
dabit alere illa ob solum beneplacitum suum, duces christiani possuntne, 
tuta conscientia, illa animalia regi offerre? 

Ratio dubitandi est quia, ex una parte, quamvis rex utatur quidem 
his animalibus ad alendos servos et ancillas, operarios et pauperes, sup- 


ponitur tamen in animo regis quaedam intentio superstitiosa, v. g., 

sustentando vitam animalium, intendit suam propriam vitam conservare. 
Sed. ex alia parte quando rex non solum non manifestat intentionem 
superstitiosam, sed coram tota aula sua saepe saepius protestatur quod 
ob merum beneplacitum, et non ob ullam causam superstitionis, intendat 
alere animalia, videtur loquelae regiae fidem adhibendam esse, quia 
vox regis ubique ut sacra et veridica habetur. Alioquin omnes qui 
verbo regio non credent (secundum ingenium huius nationis) ut rebelles 
reputabuntur, et maximis poenis cum tota sua cognatione affligentur. 
R. Christiani catholici de quibus agitur, si vera sunt exposita, 
praemittant protestatione!» se dare animalia, de quibus agitur in quae- 
sito, taxative in merum tributum. Sciat Vicarius Ap. eosdem christianos 
non esse ob id inquietandos. Monendus autem per S. C. de Prop. F. 
Vicarius Ap. praefatus, simplices sacerdotes, in vera Christi Ecclesia, 
in rebus ad fidem moresve spectantibus, non habere suffragium deci- 
sivum, sed solummodo, consultivum. Atque hinc acriter moneantur 
etiam praedicti siamenses missionarii ut in posterum abstineant se a 
similibus, nimirum ne audeant ferre suffragium decisivum in rebus fidei 


et morum. 


S. C. S. Officii 8 Ian. (851. - Vic. Ap. Tunk. Occid. 
Dubia quoad constructionem fanorum pro idolis 


Sunt christianitates, quae iam a mandarinis coactae sunt fanum pu- 
blicum idolis erigere, et in posterum certe aliae ad hoc cogentur. 
Porro, stante crudelissimo tyranno qui hoc miserrimum Regnum gu- 
bernat, difficillime erit haec fana publica destruere ob mandarinorum 
et paganorum rabiem, qui civili potestate freti eadem destrui non pa- 
tientur, vel destructa reaedificari urgebunt ; sed facilius erit christianis 
intra pagum suum sese a superstitionibus faciendis abstinere. Quaero: 

l. An, attentis supra memoratis, christianitates quae fana huiusmodi 
erexerunt, censeri vere possint a superstitionibus immunes, modo nul- 
los superstitionis actus in istis fanis erigant. 

2. Vel, ut illae christianitates a superstitionibus vere liberae sint, 
estne absolute necessarium ut illa fana destruant, quaecumque sint ve- 
xationes et mala quae exinde illis accidere poterunt? Et in quantum 
affirma tive : 

3. Tota christianitas debetne censeri superstitionibus implicata, 
quamdiu fanum ab eadem erectum adhuc stabit, vel tantum istius chri- 


stianitatis primores ? 

R. Ad 1. Non licere christianis templa idolis fabricare aut eorum 
fabricae cooperari, et detur decretum pro iaponia, die 7 Decembris 1626, 
videlicet: Non possunt laponii fideles, ut periculum mortis vel exilii 
évitent, altaria vel idolis fabricare aut eorum fabricae cooperari. 

Ad 2. Negative, et detur decretum  Sutchuen. feriae V, 20 Au- 
gusti 1778, nempe: Christiani qui emunt territoria, supra quae idola 
sunt aut parva idolorum oratoria, possuntne monere gentiles, quorum 
prius erat territorium, e territorio tollere, ipsisque recusantibus, te- 
neturne confringere illa et destruere? — Cum territoria venduntur, vi- 
detur quod cum fundi dominio in emptorem transferatur etiam ius ac 
proprietas idolorum aut oratoriorum idolis dedicatorum, quae in fundo 
sita sunt. Si res ita se habet, tenetur christianus idola tollere ac ora- 
toria destruere, vel in aliam formam ac usum ita redigere, ut nulla 
amplius species appareat oratorii idolis consecrati, et omnis supersti- 
tiosi cultus removeatur occasio. Monere autem gentiles ut ipsi idola 
tollant ac oratoria destruant, nec turbarum excitandarum periculo 
vacat, nec iustum est ut, quae idola per se potest christianus evertere, 
permittat paganis alio transferre ac profano cultu adorare. Si vero 
idola ac oratoria huiusmodi, quamvis in privatorum territoriis con- 
stituta, publici iuris ac sub principis potestate sunt, tunc non licet 
christianis ea tollere ac destruere; et potius abstineant ab iis territo- 
riis emendis, in quibus profana haec simulacra ac oratoria reperiuntur. 


Ad 3. Provisum in secundo. 


S. C. de Prop. Fide. C. P. pro Sin. 18 Martii 1817. Vic. Ap. Siam 
Dubia quoad nonnulla opera superstitiosa 


1. Tempore eclipsis lunae Siamenses tumultuantur, campanas et 
alia instrumenta pulsant, explodunt tormenta bellica, ea opinione ducti 
quod credant draconem magnum deglutire velle lunam aut solem: 
strepitum magnum sic faciunt ut liberent eum de ore draconis, et sic 
putant se habere meritum magnum et ostendere gratum animum. Rex 
Siami solet eleemosynas dare sui corporis custodibus et aliis quos prope 
se invenit. Possuntne christiani tales eleemosynas recipere, et si iube- 
antur, tormenta bellica explodere? 

2. Wiget consuetudo, raso capite puerorum, servandi capillaturam 
in vertice. Cum autem annorum decem aut duodecim plus minusve 
aetatem attigerint, parentes diem assignant qua capilli tonderi debent, 


invitantur ad caeremoniam cognati et alii quoscumque voluerint. Invi- 

tantur et bonzi, qui orant et aquam suam benedictam aspergunt supra 
modo tonsum. Licet caeremonia sit superstitiosa, videtur tamen, sicut 
de ore praefectorum siamensium audierunt nostri christiani, eo potis- 
simum fine introducta illa consuetudo, ut pecuniam colligant parentes 
quae copiose datur occasione illius caeremoniae. Possuntne christiani 
ad illam invitati, praesertim a praefectis suis, dare pecuniam et ad 
convivium sedere? Possuntne vendere comestibilia ad huiusmodi con- 
vivia facienda? Usque modo prohibuimus nostros. Sunt tamen aliqui 
qui furtive adiuvant, seclusa omni superstitione; possuntne christiani 
similem adhibere caeremoniam, eo tantum fine ut laetentur et pecu- 
niam colligant? 

3. Siamenses solent emere passeres, pisces, testudines, quas croco 
liniunt, quas iunctis manibus salutant, et sic in flumen demittunt, et 
credunt habere meritum magnum, quia sic libertatem et vitam illis 
tribuunt, petuntque ab ipsis ut in futuro illos adiuvent: possuntne 
christiani praedicta vendere, quin superstitioni illorum conniveant? 

R. Ad 1. Nisi publica opinione explosio tormentorum bellicorum 
et acceptio eleemosynae ex parte christianorum habeantur in casu, de 
quo agitur, tamquam actus superstitiose christianos non esse inquie- 
tami os. 

Ad 2. Non licere adesse tonsioni capillorum ; et quoad eleemosy- 
nam et mensam non licere, si haec habeantur ut partes religiosae cae- 
remoniae ; si autem habeantur pro laetitia familiae, licere. 

Ad 3. Nisi constiterit animalia, de quibus agitur, a christianis vendi 
gentilibus, ut ab istis libertate donentur aut asserventur ad effectum 


fovendi superstitionem, non esse inquietandos. 


2oa 


EX S. CONGREGATIONE CONCILII 


PARISIEN. 
DISPENSATIONIS MATRIMONII 


Die 16 lunü 1894. 
Sess. 24 Cap. 5 De reform. 


COMPENDIUM FACTI. Die 10 Aug. 1876 Gilbertus S. ... 
aet. 44 annorum et Laura L. .. . aet. 29 an., ambo ex ci- 
vitate Parisiensi, matrimonium contraxerunt inter se in for- 
ma Tridentina, obtenta super cultus disparitate dispensatione, 
praemisso, secundum legem Galliae, actu civili, et statim 
individuam vitae consuetudinem ducere coeperunt in domo 
mariti. Verum, quam misera sorte collocata Laura fuerat, 
brevi patuit. Pro marito ebriosum, inhumanum percussorem 
et turpem sodomitam habuit, ut ipsa et uno ore testes 
omnes, qui plures sunt, proclamant. Exhorruit sane puella 
et totis viribus libidinosis viri spurcitiis semper resistere 
conata est. In dies tristior efficitur, idque rescientes parentes 
eius, et animadvertentes insuper, filiam hac de causa grave 
in valetudine detrimentum passam esse, medico impellente, 
ad propriam domum illam reduxerunt. Hoc contigit Ianuario 
mense anni 1881. 

Transactis dein aliquibus annis, mense martio 188 7, mu- 
lier divortii sententiam a iudice laico postulavit ac conse- 
quuta est. In decursu vero huius actionis civilis, quod prae- 
stat recolere, Laura duo documenta produxit Dfii Brouardel, 
quibus fides fiebat, hanc mulierem adhuc virginem esse, et 
peritorum viri corpus inspicientium conclusiones infirmaban- 
tur. Vicissim vero vir attestationes DD. Martineau et Des- 
couts allegavit, quibus de sua viri potentia testimonium da- 
batur, simulque ad trutinam revocato documento Díii Brouar- 
del, inferebatur matrimonii consummationem locum habere 

potuisse, quin uxor deflorata fuerit ob defectum proportionis 
genitalium, nec unquam Gilbertum sodomiae vitio induisisse. 
Haec vero documenta in actorum fasciculo inserta reperiuntur. 

Post haec Laura ad novas nuptias convolare cupiens, ad 
Ecclesiam confugit dissolutionem postulans sui matrimonii, 
qua rati et non consummati. 

Preces de more ablegatae fuerunt Archiepiscopo Pari- 
siensi, qui SSmi Patris iussa faciens , consuetum confici 
curavit processum. Mulier percontata fuit a iudice, testes 
septimae manus produxit, ac demum iudiciali corporali in- 
spectioni duorum medicorum, adstante matrona ac balneo 
praemisso, se subiecit. Vir quoque examen subiit, affirmans 
se continuo per integrum vitae communis spatium, singulis 
fere noctibus copulam maritalem exercuisse, quam putabat 
esse perfectam ; ac nunquam uxore abusum fuisse. Testes 
septimae manus haud adduxit, sed, postquam ipsi omnia 
acta legenda tradita fuissent, satius duxit prolixam sua 
manu conscribere epistolam memorialem « in qua, ut Iudex 
delegatus scribit S. C. O. Praefecto, refutare nititur accu- 
sationes contra se ingestas. Vehementer se offensum ostendit 
ex vitio intemperantiae, quod ipsi tribuitur a pluribus te- 
stibus, ideoque a vidua Auger obtinuit ut declarationibus 
coram ludice sub fide iuramenti datis, quasdam restrictiones 
afferret, quas ipse dictavit, ut ex authentica ipsius scriptura 
nobis compertum est » ; atque omnes quasi testes, qui favore 
actricis deposuerunt, repudiat, "quippe qui de auditu sunt. 


Disceptatio Synoptica 


VOTUM THEOLOGI. Duo itaque, ait Theologus, inquiramus 
oportet: utrum nempe de praesentis matrimonii inconsum- 
matione iuridice constet, atque urgentes et sat idoneae ra- 
tiones praesto sint petitam elargiendi dispensationem. 

Ad primum quod spectat, respondendum esse au turno 
affirmative. Ex tribus sane de matrimonii alicuius incon- 
summatione iudicatur scilicet: 1) ex iurata declaratione 

coniugum ; 2) ex septimae manus testimonio ; 3) ex physica 
exploratione corporis. Singula itaque, prout in actis iacent, 
perscrutemur. 

Uxor seu actrix nihil haesitans non solum matrimonium 
nunquam fuisse consummatum, sed ulla nunquam ex parte 
mariti in ordine ad consummationem habita fuisse tentamina, 
sub sacramento declaravit. Interrogata utrum maritus cum 
ipsa copulam coniugalem habuerit, respondit: numquam, 
neque ipsa prima nocte, ulla fecit tentamina maritus qui 
abhorret a feminis et ab officiis matrimonialibus. 

Paulo prius dixerat solitariis turpitudinibus maritum 
consueto induisisse. Iam vero apud molles naturalem ad fe- 
mineum sexum inclinationem exulare, experientia utique 
duce, auctores communiter docent. Cfr. Alibert E/ ment 
thérap. t. 2, pag. 521; Roubaud Traite' de V Impuissance. 
Praeterea in Neapolitana Nullitatis seu | dispensationis ma- 
trimonii, die 14 lunii 1862, recte observatum est « nefan- 
dum mollitiei vitium necnon veneris abusus haud raro im- 
potentiam producunt ». Quare si in iis stare velimus quae 
actrix testata est, praesumptio nascitur, virum ea de causa 
ad actum matrimonium consummantem non devenisse, quia 
absolute incapacem se sentiebat. 

Vir autem sciens se de impotentia esse suspectum, atque 
uxorem, - prout infra dicam - a peritis intactam inventam 
esse, medicos duos extraiudicialiter adiit qui eum inspicerent 
atque potentiam scripto testarentur. Coram iudice itaque 
vocatus horum testimonia produxit, atque circa coniugale 
debitum interpellatus, dixit se continuo per integrum vitae 
communis spatium, singulis fere noctibus, rei uxoriae in- 
duisisse et copulam maritalem habuisse, quam putabat esse 
perfectam; quod si uxor deflorata non fuerit, hoc oh defe- 
ctum proportione — contigisse. 

In hisce verbis vir non solum mulieri contradicit, sed 
secumetipso pugnat, cum ex una parte ob defectum propor- 
tionis se istam deflorare, seu copula perfecta penetrare non po- 
tuisse fatetur, ex altera putat se matrimonium consummasse. 


206 PARISIEN. 


Iure itaque etiam virum habemus fatentem se matri- 
monium non consummasse, eum consummatio penetrationem 
atque seminationem non intra vulvam solum, sed intra va- 
ginam requirat, quod eumdem latuisse mirum non foret. 
Haec autem omnia confirmantur per testimonia septimae 
manus, qui uno ore, tum oratricis veracitatem, tum matri- 
monii inconsummationem affirmarunt, neque ullus eorumdem 
apprehenditur, qui vel dubitando hac de re locutus sit. Re- 
stat ut ad ultimum quod ex corporis exploratione deducitur, 
argumentum ponderandum transeamus. 

A tribus peritis medicis, praemisso, prout de more, aquae 
tepentis bal neo , mulier inspecta est, qui deinceps singuli 
tum scripto, tum oretenus sub sacramento coram iudice men- 
tem hac de re manifestarunt. Mens autem eorum est, ora- 
tricem talia prae sé ferre virginitatis seu integritatis signa, 
quae copulam perfectam, nullo interiecto dubio, excludunt. 
Verum, repones, magni non esse facienda huiusmodi perito- 
rum iudicia; nam acceptissima est conclusio quod «« virgi 
nitatis nullae dantur certae et inseparabiles notae » Zacchias 
Quaest, medico-lega les, I. IV, tit. IL, q. 1, n. 14. Unde 
etiam canon: « Saepe manus fallitur et oculus obstetricum » 


cap. penult. de proh. 

Respondeo aliud esse in universim non dari notas quibus, 
omni in casu, virginitas dignosci certo possit, et aliud, non 
dari unquam casus in quibus certae virginitatis notae adsint. 
Rursus, aliud est est organa, maxime vero hymen, inveniri 
integra, aliud integritatem, quae non est eiusdem indolis 
apud virgines omnes, talem apprehendi, quae copulam per- 
fectam certo excludat. 

Dico itaque 1) accidere posse mulierem, etiam post re- 
petitus concubitus, genitalia prae se ferre ita naturaliter 
composita atque integra, ut non quidem ex mera integritate 
qua tali, sed magis ex speciali integritatis indole et natura 
certo peritus iudicare valeat, eam nunquam fuisse a viro 
copula perfecta cognitam ; 2) ita reapse in praesenti themate 
contigisse. 

Ad primum quod attinet, sciendum est hymenem quod 
vocant et de quo* tum apud veteres tum apud moderniores 
acriter disputabatur, minime in pellicula aliqua consistere 
quam virgines omnes et singulae habeant undequaque iden- 
ticam. Hymen enim, prout recentissimis temporibus in com- 
perto positum est, ipsum externum os vaginae dicitur quod 
natura plus minusve angustum vel laxatum aut laxabile 
apud diversas apprehenditur. Interdum vero, imo et saepe 
saepius contingit os illud esse augustissimum, atque talis 
tenuis contexturae, ut a viro etiam mediocriter mentulato 
sine laceratione, nunquam resarcienda, penetrari omnino non 
possit. Quod autem in casu apud oratricem res ita sit, ex 
peritorum declarationibus aperte deducitur. 

Tertius peritus Dr. Ferrand ulterius testatus est, nequi- 
dem in vulva signa dari, quibus decernere liceat virum ten- 
tasse consummare matrimonium. 

Restat itaque ut iure concludamus, constare de eiusdem 
matrimonii inconsummatione. 

Ad dispensationis causas gradum faciendo, in themate, 
statim dicam, plures et quidem idoneas atque sufficientes 
adesse plane mihi videtur. Sane inter causas huiusmodi re- 
censetur viri probabilis impotentia, Sánchez De matr. I. Il, 
disp. l6, n. 6, quam vel absolutam, prout ex iis facile de- 
ducitur quae actrix testata est, vel saltem relativam, quam 
ipse vir est fassus in themate apprehendimus. 

Altera dispensationis causa ex animorum incurabili aver- 
sione excerpitur. Porro coniuges sic ab invicem in casu aver- 
sos animos habere, ut de omni reconciliatione desperandum 
sit, non ipsi solum, sed et integra septima manus affir- 
mavit. 

Tertia demum causa, ad dispensationem impetrandam 
movens, in mutuo consensu coniugum sistit. Talis consensus, 
ait Sánchez /. Il, disp. 16, « iuncto odio et discordia, cum 
sit absque remedio et cum timore infelicis exitus » , causa 
sufficiens est dispensationis. Porro ab actrice solutionem 
matrimonii petente, vir se non dissentire declaravit, nec ce- 

teroquin civilis divortii sententia vitam communem redin- 
tegrare permittit. 

VOTUM CANONISTAE. Evidens est, ad hoc ut matrimonii 
inii a Laura L . . . cum Gilberto S. . . . dissolvendi 
quoad vinculum sententia proferatur, duo haec constare de- 
bent: I illud non fuisse consummatum, 2? graves ad disso- 
lutionem pronunciandam adesse causas. Iamvero, actis pro- 
cessualibus mature perspensis, illa duo probata in casu vi- 
dentur. 

Matrimonium non fuisse consummatum probat primo loco 
depositio iurata actricis Laurae L. . . . Haec enim postquam 
ad 2. interrogationem iuridice factam iuramentum de veri- 
tate dicenda praestiterit, fatetur aperte in 8. interrogatione 
matrimonii non consummationem : idem repetit in respon- 
sione ad 9 interrogationem. Quam mulieris assertionem con- 
firmat sententia tribunalis civilis 15 Martii 1887, qua di- 
vortium inter Laura m L. . . . eiusque virum pronunciatum 
est, ex eo quod vir gravem iniuriam uxori intulisset absti- 
nendo ab actu coniugali. — Verum quidem est Gilbertum 


S .. .. aliud omnino in iudicio deposuisse. Ipse enim 
praestito iuramento retulit coitum habuisse cum sua, uxore 
saepe saepius ; et matrimonium iuxta eius opinionem con- 
summatum esse. At omisso quod saltem dubiae fidei censen- 
dus sit homo, qui catholicam religionem deseruit, et perdi- 
fissimis moribus sit addictus, certum in iure est quod, quando 
coniuges discordes sunt, illius iuramentum, ut verum haberi 
debeat, cui ceterae probationes concordant. Iamvero hae opti- 
me confirmant attestationem  Laurae et excludunt Gilberti 
depositionem, quod ex nunc dicendis patebit. 

Testimonium secundo loco septimae manus totum est in 
adserenda veritate ab uxore facta: omnes testes fere iisdem 
verbis se exprimunt. Ex altera vero parte vir Gilbertus nul- 
lum pro se attulit testem : solum contentus fuit remittere 
praefato Dno Monlezun epistolam memoria lem, in qua omnes 
quasi testes, qui favore actricis deposuerunt, repudiat, quippe 
qui de auditu sunt, duos vero reiicit, quia eum impotentem 

ad actum coniugalem traducunt. Uti patet, repudiatio te- 
stium, ideo quia sunt de auditu, in casu est ridicula ; agitur 
enim de re, quae de visu nonnisi a peritis, ad hoc deputatis 
cognosci potest. Insuper adducti testes tales sunt, ut omni- 
modam fidem firmiter asserant se adiungere assertioni Ora- 
tricis. Nec pariter infirmatur depositio testium ex eo quod 
Carolus Etienne et Henricus Gouran asserant Gilbertum 
S...... impotentia laborare ad actum coniugalem, quod 
Dr. Descout falsum demonstrat. Nam in primis duo sunt 
prae quatuordecim aliis, qui testantur matrimonium non 
fuisse consummatum. Deinde quum et ipsi, primus in re- 
spons. 4. alter in resp. 6. credant, matrimonium non fuisse 
consummatum, ipsos errasse tantum in non consummationis 
ratione adducenda concludendum est. 

Probationes iuridicae, roborantur postremo loco, uti iuris 
est, ex inspectione corporis mulieris facta a peritis, ex quo- 
rum depositionibus iuramento firmatis deducitur, Gilbertum 
matrimonium non consummasse cum LauraL .. . — Ve- 
rum quidem est virum in contrarium attulisse attestationem 
alterius doctoris Pauli Descourt, in qua duo asseruntur, tum 
scilicet Gilbertum S. . . . . non esse impotentem ad actum 
coniugalem, tum consummationem matrimonii locum habere 
potuisse quin membrana (hymen) Laurae L . . . indicia 
praebeat factae consummationis ; nam ipsa potest intacta 
perseverare, ex eo quod membrum virile ingredi potuit « dans 
le canal vulvo-vaginal » non autem in vaginam : quod etiam 
diu evenire potest, quum aliquando mulier intacta inveniatur 
etiam tempore partus. At primum non quaeritur in re no- 
stra. Quoad alterum primo adnotandum est auctoritatem do- 
ctoris Descourt non esse ullo modo praeferendam sententiae 
aliorum medicorum, quos archiepiscopalis Curia parisiensis 
consulendos esse duxit. Deinde praefatus Doctor nunquam 


inspexit membranam (Aymen) Laurae L. . . . eiusque ratio- 
cinium nititur in assertione Gilberti S. . . . . consumma- 
tionem factam dicentis, qua supposita idem Doctor viam 
quaesivit ad explicandum quomodo Laura L. . . . virgo adhuc 


Acta, Tom. XXVII. fase. C C C XVI. 14 


210 PARISIEN. 


videatur. Ulterius Descourt assertio licet theoretice vera, in 
casu tamen uti nullius valoris est habenda: nam Dr. Brouar- 
del eam expresse excludit in resp. 6. 

Ergo talis est membrana Oratricis, ut non cedat membro 
virili et per eiusdem membri ingressum omnino rumpi de- 
buisset. Ex alio tandem capite irritatur assertio doctoris 
Descourt. Siquidem Dr. Bucquoy in sua attestatione habet : 
« l'hymen offre une légére résistance, qu'il serait facile de 
vaincre, si l'on voulait porter le doigt plus avant dans la 
cavité vaginale. Sans méme aller jusqu'à faire cette tentative 
on éveille une douleur assez vive ». Iamvero Gilbertus 
S .. . in responsione 6. asserit: «Dans nos premiers 
rapports ma femme n'a pas éprouvé de douleur ». Quod im- 
possibile ex dictis apparet. Restat igitur matrimonium non 
fuisse consummatum, quod probavimus ex iurata actricis de- 
positione, ex testimonio septimae manus et ex medicorum 
peritia. 

Ad obtinendam dispensationem a matrimonio rato et non 
consummato, praeter factum non consummationis matrimonii, 
graves etiam causae concurrant necesse est. Iamvero inspe- 
ctis actibus processus habemus a) sententiam latam a tribu- 
nali civili de divortio absoluto ; 5b) impossibilitatem addu- 
cendi cum effectu coniuges ad vitam coniugalem restauran- 
dam. Quae impossibilitas eruitur in primis ex confessione 
ipsorum coniugum. Conciliationis impossibilitas nititur tota 
in perversa indole viri, qui uxorem in pessima servabat con- 
ditione, eamque ad actus illicitos cogere studebat, quod tum 
ipsa uxor testatur, tum testes aperte deponunt, a quorum 
depositionibus excluditur contraria viri assertio in resp. 8; 
c) conditionem Oratricis, quae cum habeat solam matrem 
longaevam et infirmam, plurimum cupit ad novas nuptias 
convolare. 


Quae cum ita sint, puto consulendum esse SSmo pro 
gratia dispensationis a matrimonio rato et non consummato 
in casu. 

ANIMADVERSIONES  DEFENSORIS MATRIMONII Tametsi non 
pauca, nec levia huiusmodi petitioni obstent ; actrici nihilo- 
minus benignissime favent duo eximii Consultores, qui ad 
processus acta de more examinanda adlecti fuerunt. Non- 
nulla proinde ad rem pro mei muneris officio brevissime in- 
nuere operae pretium puto. 

Ponderandum equidem primo est, Lauram nonnisi post 
diuturnum tempus, opere infectum proclamasse matrimonium; 
Gilbertum vero absque ambagibus fateri, se pluries eam ma- 
ritaliter cognovisse. Ex quo plane consequitur, huiusmodi 
negotium expediendum esse iuxta statutum cap. Accepisti 1 
de frig. et malef., ibi: « Illa autem (mulier) si prior post 
annum aut dimidium ad Episcopum aut eius Missum pro- 
clamaverit, dicens quod non cognovisset eam, ftu autem con- 
trarium | affirmas, tibi credendum est, eo quod caput es mu- 
lieris : quia, si proclamare voluit, cur tamdiu tacuit? Cito 
enim et in parvo tempore scire potuit, si secum coire po- 
tuisses. S1 autem statim in ipsa novitate post mensem aut 
duos ad Episcopum aut eius Missum proclamaverit... sipro- 
bari potest per rectum iudicium, separari potestis, et illa, 
si vult, nubat in Domino ». 

Atque canonica huiusmodi regula eo vel magis in the- 
mate urgenda est, quia Laura dum nullum prorsus de viri 
potentia dubium movere audet, talia narrat ad excludendam 
matrimonii consummationem, quae abnormia profecto et in- 
verosimilia apparent. Etenim sciscitanti iudici: « Pendant 
ce temps (vitae coniugalis) avez-vous toujours, la nuit, par- 
tagé le méme lit avec lui? » respondit: « Mon mari a l'ha- 
bitude de boire. Alors il ne couchait pas avec moi. Il dor- 
mait sur un fauteuil, puis venait le matin au lit quand j'en 
sortais... ». Et eidem iudici urgenti: « Dés la premiere nuit 
de vos noces, Mr. Gilbert vous a-t-il proposé de remplir 
le devoir conjugal? Y avez-vous consenti sans la moindre 
difficulté ? Quel a été le résultat de ces premieres tentatives ? » 
dixit: « Il ne m'a rien proposé en fait de devoir conjugal 
dés la premiere nuit, ni depuis. Il m'a lu des vers sur l'amour, 

c'est tout. Il ne m'a pas demandé autre chose et je n'ai eu 
ren à lui refuser ». Ulterius instante iudice: « A quelle 
cause attribuez-vous cette non consommation de votre ma- 
rage? » hanc protulit rationem : « Parceque le mariage et 
son devoir n'est pas dans ses idées. Il ne supporte pas la 
femme ». 

Quomodo componi haec valeant, minime perspicio. Du- 
rum namque est credere, quod qui, nuptiis inhians, uxorem 
ducit et cum ea diu noctuque per plures annos conversatur, 
ab opere maritali abhorreat. Durius adhuc est, id credere 
de viro, qui ebriosus dicitur: « quia vini potus venerem sti- 
mulat iuxta illud Proverb. cap. 20, v. I: Luxuriosa res 
est vinum; et illud Pauli ad Ephes. cap. 5, v. 16: Et no- 
lite inebriari vino, in quo est luxuria. Cuius rei notissimam 
experientiam habemus in Loth, qui vino inebriatus a pro- 
pris filiabus non abstinuit, ut narratur Genesis cap. 19, 
unde optime dicitur ab Ovidio: Vina parant animos Veneri ». 
Cf. Zacchiam quaest, med. leg. lib. 5) tit. 1, q. 6, n. l6. 
Durisimum tandem est credere, talem virum abhorruisse 
sponsae suae amplexus, cum Laura ipsa profiteatur: « Il 
était tyrannique et jaloux. Je ne pouvais pas regarder quel- 
qu'un sans le fácher. Il avait des hallucinations, croyant 
voir ce qui n'existait pas » ; cumque zelotypia inter coniuges 
non sit nisi coniugalis amoris filia, ceu tradit Coscius De 
separat, tori, coni. lib. 2, cap. ll, n. 88, ibi «Odium 
quoque quarto producit sive viri sive mulieris zelotypia, 
quae quidem inter coniuges est filia coniugalis amoris; sed 
si amor zelotypum sic exagitet, ut tandem certo credat ab 
altero sibi datam fidem violari, non semel amor in odium 
capitale dégénérát, nulla namque ex animi perturbationibus 
vehementior est zelotypia, quippe quae mentem perturbat, 
et quasi eripit... ». 


Quarum difficultatum vim Laura persentit, et ideo a iu- 
dice ulterius percontata: « Pendant le temps que vous avez 
vécu ensemble avez-vous souvent essayé d'accomplir l'acte 
conjugal ? Etes-vous bien süre que c'a été toujours sans suc- 

cés? » rem ita explicare praesumit: « Jamais il n'a essayé. 
Toutes les habitudes de mon mari sont hors nature. Il] me 
faisait des propositions auxquelles je me refusais. Il s'agis- 
sait de mauvaises habitudes contre nature. Il a voulu me 
faire violence, j'ai constamment résisté. J'ai constaté qu'il 
avait des habitudes solitaires ». Id tamen facilius est canere 
quam suadere ; eo vel magis, quia plane pugnat cum prae- 
fata viri zelotypia. Haec porro, cum filia sit coniugalis amo- 
ris, inverosimilem magis reddit nefandi criminis accusatio- 
nem, et insuper iure omnium optimo arguere facit, zeloty- 
pum virum nihil officii sui erga uxorem praetermisisse, ut 
intimos eius sensus sibi conciliaret ac devinciret. 

Quoad specimen demum in actricis corpore peractum, ne 
repetam hic quae in assimilibus casibus saepe saepius animad- 
verti, recolere praestat quae hodiernus Consultor theologus 
scribebat in causa S. Galli Matrimonii 14 Aprilis 1894: 
« Ad tertium nunc inconsummationis argumentum devenien- 
do, quod ex feminei corporis inspectione eruitur, severior, 
ut puto, a nemine habendus ero, si a limine dixerim illud 
sedulo cribrandum esse periculum. Huiusmodi utique orga- 
norum inspectionem, probationem solum facere adminicula- 
tivam non diffiteor ; ast cum de caduco agitur fulciendo sti- 
pite, adminiculum etiam validum omnino requiri quis neget ? 
Quo autem rectius de adminiculativae istius in themate pro- 
bationis vi et virtute iudicemus, abs re non erit regulas hic 
referre, quas in eadem instituenda S. C. C. servandas atque 
Episcopis Ordinariis communicandas, sub die 22 Aug. 1840, 
decrevit ». Atque recitatis heic regulis traditis in $ Proce- 
dendum et $ Padex cit. instr, concludebat : « recensitas re- 
gulas eo magis utique in themate servandas, quo infirmior 
oratorum causa videbatur ». 


Mea facio praelaudati Consultoris verba, cum ex supe- 
rius dictis, satis infirma appareat actricis causa, et nemo 
praeterea sit, quin videat, non levem adesse in casu diffi- 
cultatem recognoscendi eiusdem actricis virginitatem. Iudi- 
cialis quippe feminei corporis inspectio nonnisi decem ferme 

annis post dissoci ationem vitae coniugalis a duobus peritis 
medicis peracta fuit, qui ceteroquin muliebria tantummodo 
explorarunt, posthabitis ceteris corporis partibus, ex quibus- 
alia indicia ad rem colligi poterant. 

Eapropter minime dubito, quin supra inscriptum dubium 
dimittatur responso : Negative, vel sin minus : compleantur 
acta. 

Hisce animadversis propositum fuit diluendum 


Dubium 


An sit consulendum SSmo pro dispensatione a matri- 
monio rato et non consummato (in casu. 

RESOLUTIO. Sacra C. C. re disceptata sub die 16 Iun. 1894, 
censuit respondere : Affirmative. 


BOLIV AREN. 


TAXAE PRO SEMINARIO 


Die 14 Iulii 1894. 

Concil. Trid. Sess. 23, cap. 18 De reform. 
COMPENDIUM FACTI. Congregationis SSmi Redemptoris 
Patres, Bolivarum acciti ut ibidem sacris missionibus vaca- 
rent, ex conventibus in civitate Bolivarensi extinctis, scilicet 
Patrum S. Augustini, B. M. V. de Mercede et S. Francisci, 
bonorum eisdem antea spectantium unam mediam partem 
obtinuerunt ; altera media parte Seminario Dioecesano adiu- 
dicata. Haec divisio ordinata fuit per decretum S. Congr. 
super Negotis Ecclesiasticis extraordinariis sub die 25 Fe- 
bruarii 1870, et executioni ita demandata fuit ut usque ad 
annum 1877 aequis portionibus inter se dividerent reditus 
canonis locationis horum bonorum, computatos in Libellas 
Italicas 4800 pro unaquaque parte; anno vero 1877 ipsi 
fundi divisi sunt atque unicuique per publicum instrumentum 

in liberam et perpetuam proprietatem fuerunt adiudicati. 

Res pacifice taliter composita, hoc in statu perduravit 
usque ad annum 1891, quo controversiae occasio fuit De- 
cretum Deputationis Seminarii Dioecesani, ab Ordinario ap- 
probatum, Superiori PP. Redemptoristarum intimatum sub 
die 11 Septembris eiusdem anni, ita conceptum: « Pii Loci 
illius Deputationem in sessione 27 Augusti eiusdem anni, cui 
praeerat Rmus Vicarius Generalis, habita prae oculis sess. 23, 
c. 18 de Ref. Conc. Trid., decrevisse ut RR. Patribus Re- 
demptoristis solvenda quotannis essent, favore Ven. Semi- 
narii dioecesani, scutata 800 id est franci 4000 ». 

Huic decreto obstiterunt RR. PP. Redemptoristae et 
protestati sunt Episcopo Bolivarensi, se eo decreto non te- 
neri ob exemptionem plenissimam qua fruebantur ad instar 
Ordinum Mendicantium, vi Brevis Pii VII diei-9 lan. 1807. 
Tunc Episcopus Bolivarensis controversiam proposuit Apo- 
stolicae Delegationi Limae, in Republica Peruana residenti, 
eidem Brevis Pii VII transmisso exemplari, hoc concinnato 
dubio: « An, scilicet, Communitatis Religiosorum SSmi Re- 
demptoris in civitate Bolivarensi, minime obstante privilegio 
exemptionis a iurisdictione Ordinarii, solvere teneatur taxam 
favore Seminarii iuxta Decretum S. Conc. Trid. sess. 23, 
cap. 18 de Ref. ». Delegatus Apostolicus sub die 19 Ian. 1892 
reposuit « super dubio... respondendum esse censemus, affir- 
mative. In Instructione edita a S. C. C. anno 1725 iussu 
S. M. Benedicti XIII una cum constitutione Creditae Nobis 
eiusdem Pontificis in IV legitur : Taxa favore Seminarii solvi 
etiam debet a Regularibus, et ab ipsa Constitutione SSmi 
Diü Nostri, eximuntur Regulares solummodo respectu illo- 
rum beneficiorum ac fructuum relate ad quos Sedes Aposto- 
lica concessit eis clare et expresse, et ob causam vere et 
proprie onerosam, omnimodam exemptionem. Insuper S. C. C. 
die 6 Febr. anno 1646, declaravit: nullum esse exemptum 
a contributione Seminarii, nisi qui nominatim a S. C. Trid. 
in c. 18, sess. XIII excipiuntur, etiam si sint Praelati fa- 
miliares Papae et S. R. C. Cardinalium quamvis camerales, 
nec eis suffragan privilegia exemptionis, nisi in dictis pri- 

vilegiis facta fuerit specialis et individua derogatio Conc. 
Lateranensis etc. etc. Nec videtur communicationem privile- 
giorum Mendicantium comprehendere etiam exemptionem a 
vectigalibus ecclesiasticis ; cum, hac super re, Possidentium 
et Mendicantium impar omnino, immo opposita conditio sit ». 

Huius sententiae certiores effecti PP. Redemptoristae 
conquesti sunt quod ipsis insciis ad sententiam deventum sit; 
quum e contra Delegatus Apostolicus putaret, ipsos defluisse 
quaestionem ad suam decisionem excipiendo tantum contra 
Decretum Episcopi ius exemptionis Regularis. Quare hic 
utramque partem monuit et suasit ut recurrerent ad S. Se- 
dem , formiter promoto iudicio, quod partes peregerunt ad 
S. C. C. negotium remittentes. 

Idem Delegatus Apostolicus super delata ad S. C. C. 
controversia de more pro voto interpellatus, sub die 5 Iu- 
nii 1893 respondit, se in sententiam super allatam descen- 
disse, quia putabat religiosos obsistere Episcopi decreto tan- 
tum ob rationem exemptionis; quod si cognovisset alias 
rationes, posthac a religiosis adductas, in contrariam sen- 
tentiam abiisset. 


Disceptatio Synoptica 


RELIGIOSORUM IURA. In primis opponunt peremptoriam 
exceptionem iam initae transactionis, adiudicantis certam 
bonorum partem respective Seminario Dioecesano et PP. Re- 
demptoristis. 

Secundo, advertunt Episcopi intentionem infirmari etiam 
alia ex parte, quia Seminarium non iis fruitur conditionibus 
a Conc. Tridentino requisitis ad exercendum ius sibi vindi- 
candi contributionem ab universis bonis ecclesiasticis. Nam 
dum Tridentini Patres expostulant, ut in Seminario alantur, 
habitu et tonsura clericali utentes, qui vocationis ecclesia- 
sticae indolem et voluntatem praeseferunt eique impensius 
respondent, ex adverso in Seminario Bolivarensi instituuntur 
juvenes in scientiis profanis, habitu saeculari utentes, nul- 
lam vocationem ecclesiasticam praeseferentes, et hinc ex 

alumnis perpauci ecclesiastico ministerio se consecrant qui 
ad sua studia perficienda ad Seminarium Quiti constitutum 
remittuntur. 

Episcopus Bolivarensis de hac re percontatus, hoc non 
negavit, sed insimul significavit se animum adiecisse ad in- 
stituendum Maius Seminarium exclusive ad clericos insti- 
tuendos, quem in scopum a Patribus Redemptoristis taxam, 
ex praescripto Concilii Tridentini, exigebat. 

Praeterea PP. Redemptoristae advertunt, suam Congre- 
gationem Sacris Missionibus vacantem secus oram Oceani 
Pacifici, proprium habere Seminarium, ubi in studiis Eccle- 
siasticis Patres Missionarii instituuntur ; quaeque studiorum 
domus in praesentiarum numerat triginta fere clericos. At 
alumni pene omnes ex Europa proveniunt ; quamobrem Pa- 
trum congregatio, praeter sustentationis expensas, etiam grave 
itineris dispendium ferre debet. 

Patres vero Redemptoristae operam sane particularem 
dant extraordinariis praedicationibus Missionum, quas gratis 
omnino perficiunt, unde in divino cultu conservando et in 
dies provehendo magnas opes impendunt ita ut asserant or- 
dinarios fructus hisce operibus non sufficere et suppetias ve- 
nire fidelium eleemosynas praesertim per missas manuales. 
Quocirca concludunt, se impares esse solvendae taxae ab 
Episcopo impositae, nisi magna cum fidelium pernicie inter- 
mi ttantur suetae sacrae functiones. 

Demum notant, dato et non concesso; legitime Episco- 
pum taxam imposuisse, tamen in mensura plane omnem ex- 
cedisse modum.  Revocant praedia universa ante divisio- 
nem reddidisse annuum locationis censum libellarum 9600, 
quarum media pars usque ad annum 1877, scilicet lib. 4800 
respective PP. Redemptoristis et Seminario assignabantur. 
Adeo ut Episcopus expostularet fere omnes reditus ratione 
taxae seminarii, in mensura libellarum 4000. Verum est, 
quod Redemptoristae aperte fatentur, nunc illa praedia, ex 
eorum industri administratione maiores reddere fructus, sed 
negant eos esse quos praetenderet Episcopus. 

Nam hic interrogatus ut sua adduceret iura contra Pa- 
trum exceptiones sequentes dedit literas : « Cum tempus sit 
rationes afferendi circa taxam a deputatis Seminarii Conci- 
liaris dioecesani impositam Patribus Congregationis Smi Re- 
dentoris huius civitatis, mihi dicendum est: TI' Valorem 
fundorum dictae Congregationis aestimatum esse 95,000 no- 
naginta quinque millibus scutis romanis vulgo dictis sucres* 
seu quadringentis septuaginta quinque millibus francis iuxta 
aestimationem a Gubernio factam proprietatum immobilium 
huius Reipublicae, ut solvatur pensio decimarum substitutiva; 
2? illos fundos producere saltem quatuor pro centum singulis 
annis ; 3? seminarium constitutum esse iuxta regulas a Tri- 
dentina Synodo fixas, quamvis Minus sit in hac civitate 
Maius autem Quiti; 4? nihilominus Minus functionibus sa- 
cris Cathedralis Ecclesiae inservire ; 5? subveniendum proin 
esse expensis huius Seminarii, expensis magnis, quia sol- 
vendum est centum scuta romana pro singulis alumnorum 
degentium in Metropolitano Seminario, hoc est singulis an- 
nis ; 6? denique consulto Superiore Congregationis, expo- 
suisse deficientiam reditus domus, ita ut non posset solvere 
pensionem, nempe specialiter, quia debitis gravatus est ». 
In actis extat attestatio qua confirmantur reditus bonorum 
PP. Redemptoristarum iuxta Gubernii civilis censum, quem- 
que memorat Episcopus in citato documento. 

At PP. Redemptoristae subsumunt, non posse assumi 
gubernium uti testem, cum omnibus in confesso sit, ipsum 
exaggerare reditus ad maiores imponendas taxas. Revera 
gubernium in allato documento, quarto loco ponit « Censos 
approximadamenle S. (scudi) 20,000 ». Atqui Patres sup- 
ponunt in hoc « censos » venire reditus incertos seu fide- 
lium oblationes et nonnullos fructus derivantes ex libris editis 
a Patribus, qui omnes proventus, aliunde incerti, sane illam 
summam non attingunt. 

Notant insuper admitti non posse Episcopi assertionem, 
nempe illos fundos producere saltem quatuor .pro centum 
singulis annis, nam ob ingentes expensas necessaria in fra- 

ctibus obtinendis iisque colligendis duo vel ad summum fer 
pro centum singulis annis percipitur. At admissa etiam Epi- 
scopi computatione, innixa bonorum aestimatione a gubernio 
facta, concludunt Patres, ita ut fere duodeviginti millia li- 
bellarum perciperentur, tamen non libera essent a taxis gu- 
bernii civilis et ordinariis expensis domus religiosae viginti 
personarum, unde patet enormem esse taxam seminarii in 
libellas 4000 impositam. 

Ex officio animadversum fuit iuris momenta ab Aposto- 
lico Delegato in citato Decreto memorata validissima esse, 
quae extra dubitationem collocent ius Ordinarii imponendi 
taxam pro Seminario etiam super bonis Regularium, nisi 
expresse ab hoc onere immunia declarata sint. Nam quamvis 
Benedicti XIII Literae Encyclicae Concreditae nobis, et ap- 
posita Instructio S. C. C. datae sint tantum ad Italiae Epi- 
Scopos, tamen utrumque documentum innititur innumeris 
declarationibus generalioribus S. C. C. ius commune consti- 
tuentibus; uti videre est apud cl. Pallottini in sua Colle- 
ctione ad $ V Seminarium quoad taxam. 

Inter alias in hac specie recolenda est resolutio S. C. C. 
in Monasterien. 7 Sept. 1714; nempe monasteria quae Se- 
minario sul ordinis contribuunt teneri ad con tribuendum pro 
Seminario Episcopi de reditibus qui supersunt. 

Ex adverso Patribus Redemptoristis in casu suffragari 
videtur ratio petita ex conditionibus Seminarii quod donec 
oneribus a Conc. Trid. impositis non satisfaciat, nec iuribus 
ab eodem concessis frui valet. Ceterum si Episcopus intendat 
maius Seminarium instituere iuxta mentem PP. Tridenti- 
norum, in primis eiusdem institutioni suppetere videntur ea 
bona a Summo Pontifice in dotem Seminarii Conciliaris ad- 
iudicata; quibus tantummodo deficientibus ius erit Ordinario 
recurrendi ad media extraordinaria, a Concilio comparata ad 
Seminaria sustentanda. 

In mensura vero taxae imponendae, antea animadverten- 
dum erit non posse imponi super fructibus, nisi deductis ex- 
pensis, quia tralatitii iuris est non considerari fructus nisi 

deductis expensis. Praeterea, quando agitur de monasteriis 
deduci etiam debent ea onera iisdem secundum ius commune 
inhaerentia, cum reputentur tamquam aes alienum, in 77ea- 
nen, ad cap. 18, Sess. 23 de Reform. Posit. 54, et Ulyx- 
bonen. lib. 2 Decretorum pag. 117. 

Hoc pacto aestimatis fructibus, taxa favore Seminarii 
imponenda nec minor esse debet scutis tribus pro quolibet 
centenario, nec maior scutis quinque, decernit Mileten. Taxae 
Seminarii die 6 Decembris 1737, et Bened. XIII in Const. 
Creditae — Nobis. 

Hisce praehabitis, suppositum fuit diluendum 


Dubium 


An Decretum  Episcopale sit confirmandum | vel  infir- 
mandum in casu. 

RESOLUTIO. Sacra Congr. Concilii re disceptata sub die 
14 Iulii 1894 censuit respondere: Decretum esse infirman- 
dum; et scribatur episcopo ad mentem. 


URBBVBTANA 
FUNERUM 


Die 11 Augusti 1894. 
Sess. 25 cap. 13 De reform. 

COMPENDIUM FACTI. Urbevetere die 10 Martii 1893 diem 
obiit supremum Maria Benedetti, eiusdem loci oriunda, quae 
patriam dereliquit, transferens Viterbium suos lares quando 
nupsit Iosepho Bernabei. At in dotem sortita est domum 
paternam, unde ei in more fuit, fere quotannis apud parentes 
Urbevetere aliquod tempus commorari. Tempore huius com- 
morationis accidit quod Mariae mater die 8 Ianuarii 1893 
hac vita decessit, quam post duos menses, filia secuta est, 
disponens ut sepulturae mandaretur in coemeterio Viterbii 
prope suum virum. Quia Mariae paterna domus sita est in 

paroecia Collegiata S. Andreae, parochus eidem uti in mortis 
articulo adstitit, non secus ac matri, et sacramenta admini- 
stravit ; ratus est, ius sane habere Mariae cadaver levandi, 
super eodem funebre officium peragendi, idemque ad sepul- 
turae locum associandi. Verum obstitit Ecclesia Cathedralis, 
quae haec omnia peragere sibi vindicavit, quia de non sub- 
dito Parochi agebatur. Negans Parochus, agi de peregrino, 
prouti contenderet Capitulum, protestatus est se cedere Ca- 
pitulo, sed non renunciare iuri suo quod omnimode tueri de- 
bebat. Quapropter controversiam ad S. C. C. detulit, die 
ó lunii 1893. 


Disceptatio Synoptica 


IURA CAPITULI CATHEDRALIS. Capitulum Ecclesiae Cathe- 
dralis exorditur notans, praesentem controversiam duplici 
implicari quaestione, iuris altera, altera facti. Quaestio iuris 
est. An Ecclesia Cathedralis ius habeat funerandi cadavera 
non solum vagorum et peregrinorum, sed etiam eorum o- 
mnium qui in aliqua paroecia nec domicilium, nec quasi do- 
micilium acquisierunt, nec in eadem sibi sepulturam elege- 
runt. Exinde nascitur quaestio facti, nimirum : an Maria 
Bernabei iis in conditionibus versata sit, ut in paroecia S. An- 
dreae funera recipere debuerit. 

Circa iuris quaestionem, canonici asserunt, hoc ius suae 
Basilicae Cathedralis solemniter recognitum fuisse a non- 
nullis iudicatis apud Curiam Romanam, et consuetudine con- 
stanti confirmatum, sed maxime roboratum fuisse per quam- 
dam Concordiam hac de re initam a Clero Urbevetano et 
ab Ordinario Dioecesano approbatam sub die /5 lulii 1874. 
Iuvat referre huius concordiae partem, se referentem ad con- 
troversiam : 

« Restat ut de Parochorum iuribus in funeribus ho sci- 
tum et advenarum pateca dicamus: neque enim regulae 
communiter a Doctoribus traditae, difficultatibus omnibus con- 
suluisse videntur, imo in praxi nonnullarum ambiguitatum 
seminarium extitisse, et extare animadvertimus. Et quoniam 


' 

Rmi Cathedralis Capituli plurimum intererat, ne suo iuri 
defraudaretur, hinc Rmi Canonici capitulariter congregati, 
hanc proposuerunt unanimiter concordiam, scilicet: 

« ]l. Quotiescumque talium hospitum et advenarum mors 
obtingat aliquo insigniori titulo praestantium, prout sunt 
Cardinales, Episcopi, Praelati, Principes alicuius dominatio- 
nis, eorumque consanguinei et affines, aliaeve personae pri- 
mis aulicis honoribus decoratae, mulieribus non exceptis, sive 
de funer ando agatur, sive de tumulando (ubi lex non obstet) 
ius ad utrumque se tenet ex parte Ecclesiae Cathedralis, 
salva et integra Parocho defuncü quarta funeraria, iuxta et 
in terminis mox dicenda. 

« 2. Hospites vero et advenae utriusque sexus, qui quasi 
domicilium ad tramites legis contraxisse dici possunt, cuius- 
modi sunt qui aliquo Civitatis munere funguntur, (vulgo 
impiegati) advocati, procuratores, studentes, mercatores, mu- 
Sici, comici per id tempus, quo fuerunt conducti, vel manere 
in civitate ipsi condixerunt, puellae in Conservationis degen- 
tes, et in orphanotrophiis pueri, dummodo sepulchrum gen- 
tilitium non habeant, vel parentes suo tempore pro impube- 
ribus elegerint, (quod tempus iuxta probabiliorem computatur 
pendente dumtaxat ipsorum impuberum vita) deinde artifices, 
opifices, qui aliquam sive officinam sive domum ad propriam 
professionem exercendam statuto tempore, et ipsi conduxe- 
rint, animo tamen non permanendi ; hi omnes et si alii sint, 
quos infra huiusmodi partium enumerationem complecti li- 
ceat, si in civitate mori contingat, in ipsa paroecia, ubi de- 
cumbunt, pleno iure funus erit agendum, imo et tumulatio, 
quoties lex non adversetur; nulla detracta quarta funeris 
favore Ecclesiae Cathedralis. 


« 3. Ceteri omnes aliqua ex praedictis notis, seu cara- 
cteribus carentes, quicumque sint, sive vagorum nomine ve- 
niant, sive peregrinorum, sive alio vocentur vocabulo, nisi 
aliter eos disposuisse constat ad tramites legis, ubicumque 
excedant e vita, in Cathedrali Ecclesia funerentur et tumu- 
lentur; salva Parocho defuncti quarta funerali, quae vi de- 

cisionis S. Rotae die 4 Iunii 1768, debet sumi in sola me- 
dietate cerae accensae iuxta Crucem ». 

Iamvero Canonici contendunt, Mariam Bernabei peregri- 
norum, utique, numero accensendam non esse, sed tamen, 
nec domicilium, nec quasi domicilium in paroecia S. An- 
dreae habuisse; nam, aiunt, Mariam nec quotannis Urbem- 
veterem venisse ad invisendam suam matrem, sed haec po- 
tius Viterbium petebat singulo quoque anno filiam visitatura. 
Imo quia filia raro et ad breve tempus matrem visitabat, 
explicant Capitulares factum quo mater, posthabita filia, ne- 
potes suos haeredes instituit. 

Contra Parochum afferentem attestationem cuiusdam do- 
minae Aemiliae Cozza per literas asserentis, se audisse a 
filiabus Mariae quod cum haec Romae degeret causa valetu- 
dinis, de hac recuperanda desperans, ait: quoniam mihi mo- 
rendum est, mori cupio loco ubi nata sum, advertunt ca- 
nonici haec verba non sufficienter significare voluntatem con- 
trahendi quasi domicilium, uti non sufficienter hoc effecit 
factum commorationis fere trium mensium, ante eius mortem. 

Unde concludunt Capitulares, ad contrahendum quasi- 
domicilium, defuisse factum et animum. Factum quia trium 
mensium tempus non sufficiens est ad acquirendum quasi- 
domicilium. Sed praecipue animus defuit; quum postremo 
tempore venerit Maria ad matrem, quia graviter aegrotabat ; 
et mortua matre voluntatem ostenderit statim et perpetuo 
se conferendi Viterbium, quo transferri iussit supellectiles 
paternae domus, uti attestantur Cleofes Calabresi, Mariae 
famula et Clelia Leandri amica famulae matris Mariae. 

Proinde Canonici arguunt, se iure merito egisse, desi- 
gnando quemdam sacerdotem, qui cadaver associaret ad ele- 
ctam sepulturam Viterbii ; nam hoc idem ius Ecclesiae ma- 
trici competebat, et ità morem gesserunt defunctae consan- 
guineorum, qui desideraverant ad cadaver associandum illum 
sacerdotem, familiae addictissimum. 

IURA PAROCHI S. ANDREAE. EX adverso s. Andreae pa- 
rochus sibi propositis eisdem quaestionibus a Capitulo pro- 

motis, in contrariam descendit conclusionem. Nam inprimis 
quaestioni iuris, nimirum an Capitulo ex iure communi, vel 
ex consuetudine, vel potius ex peculiari concordia Cleri Ur- 
be ve tani competat ius funerandi in casu, negative respondet. 

Ius commune quod spectat, quasi principium, citat sen- 
tentiam Ferraris Voc. Sepultura, n. 22, 23, scilicet: « Pe- 
regrini pertranseuntes et viatores, misi sepulturam elegerint, 
sepeliendi sunt in Cathedrali : advenae autem seu exteri et 
peregrini habentes per aliquod temporis habitationem in ali- 
qua paroecia, sepeliendi sunt in ipsa ». Cui sententiae cum 
communi Canonis concinit Mattheucc. De offic. Cur. eccles, 
c. 48, n. 12: « Distinguendum est inter exteros in loco ha- 
bentes Aabitationem, | et peregrinos pertranseuntes, ut primi 
debeant sepeliri in parochiali, in qua inhabitant, nisi sepul- 
turam elegerint alibi ». 

Nec diiformis est SS. CC. iurisprudentia, nam in Fulgi- 
naten. 3 lulii 1592 S. C. EE. et RR. decrevit «Etiam 
circumscripta consuetudine, advenas et peregrinos pertrans- 
euntes in cathedralibus, et reliquos in parochia intra cuius 
fines obierint, si per aliquod tempus habitaverint, esse se- 
peliendos ». In Barcliinonen. 13 lanuarii 1730 lurium pa- 
rochiali um, S. Cong. Concil. Cathedrali ius attribuit sepe- 
liendi cadavera exterorum, alienigenarum, peregrinorum et 
aliorum non habentium fixum domicilium etc. itemque ele- 
ctorum etc.; et in Ariminen. Sacramentorum et funerum, 
24 Martii 1888, dubio : An parocho cathedralis | competat 
ius sacramentorum et funerum in advenas rusticantes, qui 
infra fines paroeciae S. Nicolai, nulla electa sepidtura, de- 
cedunt? S. Congr. respondit: Negative (1). Et ratio deci- 
dendi, ait Parochus, in promptu est; nam Ecclesiae paro- 
chiales habent intentionem fundatam in iure sepeliendi omnes 
decedentes intra fines propriae paroeciae ; dum e contra Ec- 
clesiae Cathedrali, quasi per exceptionem, recognitum est 
ius funerandi eos qui in mero transitu per civitatem, aliqua 


(1) Eecole Vol. XXI, 94. 

infirmitate aggressi, fato cedunt. Tunc enim huiusmodi pe- 
regrinantes cum nulli paroeciae pertineant, ne carerent pro- 
prio ministro sacramentorum in articulo mortis et funebrium 
functionum post mortem, aequum erat ut subiicerentur po- 
tius Ecclesiae Cathedrali, maxime ob eius matricitatem et 
praeeminentiam. 

Postea actor, accedens ad quaestionem consuetudinis, 
utrum nempe haec speciali ratione faveat Cathedrali Urbe- 
vetanae, notat quod ob innumeras causas hac de re ag ita tas 
heic in Curia Romana, nec in illius favorem definitas, plane 
nulimode in pacifica consuetudine confidi valet. Revera 
anno 1768 ob mortem cuiusdam Albicini, advenae, civitatis 
Gubernato ris, commorantis intra fines paroeciae S. Andreae, 
cum ius funerum sibi vindicaret Ecclesia Cathedralis, in- 
staurato iudicio, apud S. Rotam haec sub die 2 Ian. 1768 
sententiam tulit in favorem paroeciae S. Andreae, ita dis- 
serens Cadavera Parocho Collegiatae adscripsit, vagis dum- 
taxat et peregrinis fortuito | decedentibus | Cathedrali reservatis, 
et Cathedrali appellanti respondit: /n decisis. 

Dein actor ad evincendum quomodo Capitulum nullam 
certam consuetudinem potest in sui favorem invocare, urget 
factum mortis cuiusdam Mariae Bernabei filii, qui post qua- 
draginta dies a suo adventu Urbem veterem e Viterbio, 
apud suam avam, Carolam Benedetti, decessit. Iamvero pa- 
rochus S. Andreae, cuius in finibus sita est, uti iam innui, 
domus Benedetti, funus egit, nemine contradicente et cadaver 
sepulturae dedit, uti refert parochialis liber mortuorum sub 
die 13 lanuarii 1880. 

Actor postquam disseruerit de valore iuris communis et 
peculiaris consuetudinis in praesenti controversia, examinare 
aggreditur actus Concordiae, quam uti decretorium argumen- 
tum invocat et urget Capitulum. 

Statim advertit quod omnis valor posset auferri praeten- 
sae Concordiae anni 1874, dummodo perpendatur, hic agi 
de iuribus a iure communi parochis concessis quae proinde per 
transactionem mutare nec Capitulo, nec parochis, nec ipsi 

Acta, Tom. XXVII. fase. OCOXVI. IB 

Ordinario permissum erat. Quare omnibus propositum erat 
petendi sanctionem Pontificiam, quod factum non fuit pro- 
pter discordias illico enatas ex ipso tenore Concordiae, quae 
executioni numquam demandan potuisset» Unde parochi ad 
tollendum hunc fomitem et discordiarum praetextum  Epi- 
scopo Ingami sub die 7/5 Decembris 1885 aliud proposuerunt 
Concordiae Schema, cum profiteantur, veterem Concordiam 
anni 1874, numquam executioni demandatam fuisse et ne- 
minem uti legem revereri. Episcopus parochorum excepit 
postulatum, sed effectu vacuum remansit. 

Tamen ab incoepto non destiterunt parochi qui Elpiscopo 
nunc sedenti Bucchi-Accica, iterum preces obtulerunt ut di- 
gnaretur super propositis quaestionibus optatam inire con- 
cordiam. Instantiae exitus fuit ut Ordinarius ordinaverit et 
promulgaverit suo decreto firmatum quemdam elenchum f/a- 
xarum funebrium. ln hoc propositum notat actor, taxas 
nunc determinatas ab Ordinario esse diversas ab aliis pro- 
positis in Concordia anni 1874, cuius nec ulla fit mentio ; 
unde concludit, ipsum Episcopum recognovisse antiquam Con- 
cordiam nullum habere valorem. Imo in actis prostat quae- 
dam Parochorum declaratio, a Cancellaria Episcopali legi- 
time recognita, in qua protestantur Concordiam anni 1874 
nunquam observatam fuisse, uti probant aperte alia Concor- 
diae schemata a Parochis proposita. 

Praesul Briganti, quo sedente haec Concordia proposita 
fuit, in quadam litera data parocho Collegiatae s. Andreae, 
concludit conventionem anni 1874, seu concordiam funerum 
nunquam habuisse vim obligandi; quia numquam approba- 
tionem obtinuit a Sede Apostolica. 

Cum ita responderit actor quaestioni iuris, accedens ad 
facti quaestionem, notat, Mariam Benedetti Bernabei sane 
advenam, transeuntem — et perfunctorie commorantem — vocari 
non posse, quae Urbevetere originem habuit et fere quotannis 
in sua domo paterna aliquam commorationem ducere solebat. 
Ht S. C. C. in Caven, funerum, diei 7 Februarii 17335 
dubio: An tumulatio oriundorurn caventium ac exterorum 

qui incolatum per decennium non fecerint, nec bona possi- 
deant in eadem civitate ^ spectet ad proprium | parochum 
vel Capitulum; responsum prodiit: Quoad viatores,  pere- 
grinos et advenas tantum spectare ad Capitulum. In  Deci- 
sione vero 398, n. 5, S. Rotae coram  Caprar. legitur: 
« Fortius, quia in praesenti non agitur de funeribus vagan- 
tium et peregrinorum super quibus dubium videre posset an 
ius assistat parocho, intra cuius paroeciam decedunt, ut vo- 
lunt Sánchez etc., vel potius Ecclesiae Cath.; sed quaestio 
est de exteris habentibus domum apertam in paroecia, cu- 
iusmodi erat Comes Franciscus, super cuius funere orta est 
controversia inter parochum et Capitulum ; in his enim 
terminis non est dubitandum quod parocho assistat iuris 
dispositio cum ad effectum funeris non sit necessarium quod 
defunctus in paroecia domicilium | contraxerit, sed sufficit sola 
habitatio ». Quas argumentationes a fortiori urget actor quia 
non agitur de extero, sed de oriundo, qui forsitan posset dici 
in ea paroecia fovisse quasi domicilium ob domum propriam 
inibi sitam, quam fere quotannis per aliquod dies habitare 
consueverat, quamque in supremam sibi commorationem ele- 
gerat aliens : « Giacché debbo morire, voglio andare a mo- 
rire dove son nata ». 


Quia vero Capitulum e contra affert attestationes  duo- 
rum mulierum asserentium, Dominam Mariam nunquam sibi 
dixisse velle ibi suum constituere domicilium ; et citant fa- 
ctum quod ipsa Domina, mortua matre, domesticas supelle- 
ctiles Viterbium deduxerit ; reponit parochus, priorem atte- 
stationem esse pure negativam ; factum autem translatarum 
supellectilium mirum non esse, quia Viterbii principale ha- 
bebat domicilium, eidemque facto aliud opponit, nempe nihilo 
secius Mariam domum vendere noluisse, neque locare, prouti 
efflagitabant. 

Subinde, argumento quasi ad hominem compellat Capi- 
tulum recolens Iuris effatum a quo viventes recipimus Sa- 
cramenta ab eo post mortem debemus recipere sepulturam ; 
unde advertit, quod si Capitulum de suo iure in huiusmodi 

advenas sollicitum vere fuisset et persuasum, debuisset ipsum 
per tres menses ante mortem, Mariae aegrotae adsistere et 
moribundae Sacramenta administrare, prohibendo, ne contra 
canones hoc ministerio fungeretur parochus non proprius. 
Sed postquam Capitulum passum est ut haec omnia perageret 
s. Andreae parochus, non videtur quonam iure sibi ius fu- 
neris vindicare possit; nam qui sentit commodum et onus 
sentire | debet. 

Insuper, in meritum quaestionis, observat, ipsam defun- 
ctam, designasse locum propriae sepulturae, scilicet coeme- 
terium Viterbii et proinde exclusisse Ecclesiam Cathedralem 
Urbevetanam. Unde eius parochus proprius Viterbii, ius ha- 
buisset cadaver elevandi et ad sepulturam associandi; quod 
cum facere non potuisset, ius succedit parochi illius loci in 
quo defunctus diem obiit supremum, maxime si ibi receperit 
extrema Sacramenta. Nam ad funeranda cadavera parochus 
contra quemcumque, intentionem habet in iure fundatam et 
Cathedralis Ecclesia habet tantummodo, quasi ex privilegio, 
ius funerandi et tumulandi peregrinos non sibi alibi eligentes 
sepulturam; uti aperte decrevit S. C. C. sub die 22 Decem- 
bris 1866 in causa luris associandi cadaver in qua intra 
Capitulum hoc ius sibi vindicans associandi defuncti pere- 
grini cadaver, qui sepulcrum gentilitium in propria patria 
sibi designaverat ; et parochum loci in quo peregrinus de- 
functus erat, proposito dubio: An et cui competat ius asso- 
ciandi cadaver in casu; respondit Affirmative favore pa- 
rochi S.  luvenalis. 

Ex hac decisione actor parochus gradum facit ad ulti- 
mam quaestionem ; nempe cuinam spectet ius associandi ca- 
daver ad coemeterium Viterbii, et observat Parochi ius in 
citato responso decretorie assertum fuisse. Revera illo in 
casu agebatur de peregrini cadavere, quod sepeliri debuisset 
in Cathedrali, iuxta receptum morem, nisi aliud sibi deter- 
minasset sepulcrum; et sepulturae specialis electio cognita 
est quando cadaver in Ecclesiam Cathedralem, iam elatum 
fuerat et funus peractum. Unde considerato defuncti cada- 

vere, veluti in loco depositi, tantummodo quaesitum est, an 
idem associare ad sepulturam spectaret ad Capitulum, vel 
potius ad parochum. Proinde concludit actor, dato etiam, 
sed minime concesso quod ius funerandi in casu spectaret 
ad Capitulum Cathedrale, non inde sequeretur, eidem com- 
petere cadaveris associationem ad electum sepulcrum; nam 
iuridice ex uno privilegio aliud non infertur, uti decrevit 
S. C. C. in citata causa. 

Quae res adeo clara est, refert parochus, ut. idem Capi- 
tulum in capitulari conventu declaravit' se alium presbyte- 
rum destinasse ad cadaver associandum, quia s. Andreae pa- 
rochus hoc nullimode petiit; et constat, ipsum Capitulum 
prohibuisse Vicarium curatum quo minus cadaver associaret 
ad evitandas parochi Collegiatae s. Andreae querelas. 

Hisce iuribus innixus actor, petit non solum sibi iuris 
controversi adiudicationem, sed etiam emolumentorum a Ca- 
pitulo, illegitime perceptorum, restitutionem. 

Quibus praemissis, proposita fuerunt diluenda 


Dubia 


I An Ecclesiae Cathedrali competat ius funerum in casu. 
Et quatenus affirmative : 
II. An eidem competat ius associandi cadaver ad, electam 
sepulturam, | extra dioecesim | in casu. 
Et quatenus negative ad utrumque: 
III. An sit locus restitutioni emolumentorum pro funere 
defunctae in casu. 
RESOLUTIO. Sacra C. C. re disceptata sub die 11 Au- 
gusti 1894 censuit respondere : ad I et 77 Negative: ad III 
Affirmative, ^ detractis ^ expensis. 

DUBII QUOAD EPISCOPUM PROPRIUM S. ORDINATIONIS 


Die 11 Augusti 1894. 


Per summaria preonm. 

COMPENDIUM FACTI. Sub die 26 Aprilis 1894 Episcopus 
Beiensis S. C. C. haec dubia proponebat : « Gubernium Lu- 
sitanum solet nominare in perpetuum ad thesaurarias paro- 
chiales ordinandos, qui cursum studiorum parvorum semina- 
riorum absolverint, ut in illis patrimonia ad Ordines sacros 
recipiendos, constituant 

« Hae thesaurariae, uti mihi videntur, rationem vere non 
habent beneficiorum ecclesiasticorum, sed, haud dubio pen- 
sionum, nam reditus habent, unde ordinati sustentationem 
auferant. 

« His positis, Vestram Eminentiam omni respectu rogo, 
ut Sacram Congregationem Concilii consulere velit super se- 
quentia dubia, quorum responsa affirmative admodum proficua 
fore ad bonum huius Dioecesis, ubi rarae sunt vocationes 
ad vitam Sacerdotalem. 

« Dubium 1'": An Episcopus nisus S. C. C. decisione 
diei 2 Augusti 1721, $8 5, poterit ordinare familiarem suum, 
non subditum, ad titulum pensionis, si prius in favorem 
eiusdem obtinuerit a Gubernio thesaurariam perpetuam, in 
Dioecesi sua fruendam? 

« Dubium 2": An poterit etiam nisus S. C. C. deci- 
sione diei 17 Septembris 1791, $ 7, si hae thesaurariae, 
perspecta sua perpetuitate, adhuc intueri queant ad instar 
beneficiorum, iuvenem non subditum ordinare, quando in 
Dioecesi sua thesaurariam parochialem, in perpetuum possi- 
dendam a Gubernio obtinuerit? 

« Magna igitur in spe maneo, Eme ac Rme Domine, Te 
meis votis obsequi voliturum, ac denique indulgentem mihi 
futurum, quoniam necessitas tantum me coegit, ut nunc 
molestus sim Eminentiae Vestrae ». 

Quum in themate de effectibus iuridicis beneficii aut pen- 
sionis quoad Episcopum proprium S. Ordinationis deliberari 
non posset, nisi constet perspecte de qualitate huius bene- 
ficii aut pensionis, sub die 22 Maii huius anni, hac de re ab 
Episcopo quaesitum fuit; qui haec reposuit: « Obsequendo 
iussimus Emorum Patrum S. C. Concilii, litteris Eminentiae 
Vestrae scriptis die 22 Maii proxime elapsi, modo sequenti 
respondere mihi est : 

« I'. Thesaurariae parochiales consistunt in officiis Sa- 
christarum seu Custodum singularum ecclesiarum parochia- 
lum cum iure annexo in perpetuum percipiendi oblationes 
quasdam et reditus annuos a consuetudine legitime praescri- 
ptos, et insuper lege civili fulcitos. 

« 2?. Incardinationem important in ecclesiis parochiali- 
bus, ubi sunt constitutae. 

« 3?. A civili auctoritate tantummodo pendunt, quoad 
nominationem, seu praesentationem, quae non fit, nisi prae- 
vio consensu Ordinarii, qui postea mittit singulos praesen- 
tatos vel nominatos in possessionem thesaurariarum, seu sa- 
christiarum parochialium. Titulus vero, quo auctoritas civilis 
nominat, seu praesentat ad thesaurarias parochiales, est lex 
praecipua, seu organi regni lusitani, quo etiam eadem au- 
ctoritas nominat seu praesentat ad omnia ecclesiastica mu- 
nera. In hoc maxime thesaurariae parochiales a civili aucto- 
ritate, quoad reliqua vero ab Ordinario pendunt. 

« 4?. 'Thesaurariae parochiales, haud dubio, veteribus be- 
neficüis suppressis Sachristarum et Custodum ecclesiarum 
parochialium subrogatae fuerunt ». 


Disceptatio Synoptica 


THESAURARIAE NON VIDENTUR VERA BENEFICIA. Quoad 
]'" dubium, scilicet: « An Episcopus nisus S. C. C. deci- 
sione diei 2 Augusti 1721, $ 5, poterit ordinare familiarem 
suum, non subditum, ad titulum pensionis, si prius in fa- 
vorem eiusdem obtinuerit a Gubernio thesaurariam perpetuam 

in Dioecesi sua fruendam? » Verba $ 5 citata ex decisione 
diei 2 Augusü 1721, sunt sequentia: « Additur quod idem 
Concilium Tridentinum sess. 23, cap. 9, statuit quod Epi- 
scopus familiarem suum non subditum ordinare non possit, 
nisi per triennium secum fuerit commoratus et Beneficium 
statim reipsa illi conferat, cumque disputato in hac Sacra 
Congregatione articulo, an pro ordinatione Familiaris suffi- 
ceret si Episcopus illi non beneficium, sed pensionem con- 
ferret; et affirmative fuerit responsum, uti habetur apud 
Fagnan. in cap. Ad audientiam, n. 19[, de Rescriptis ». 
Sed quomodo huic dispositioni modo Episcopus amplius inniti 
non possit, docent sequentia verba in eode?n folio causae cit. 
nempe: « Iuxta saepe memoratam Bullam Speculatores, non 
posset Episcopus alienae Dioecesis subditum familiarem suum 
ad minores aut Sacros Ordines promovere, nisi ultra trien- 
nale servitium eidem conferat Beneficium sufficiens pro vitae 
sustentatione ». Disputato autem in hac S. C. articulo die 
27 Iunii 1697 in quadam Tricaricen. Ordinationis, an stante 
novissima | Constitutione | Speculatores, posset Episcopus Fa- 
miliarem suum — triennalem | ad  titidum | Patrimonii promo- 
vere ad Sacros Ordines ob necessitatem vel utilitatem Eccle- 
siae nullo collato Ecclesiastico Beneficio; S. C. C. negative 
respondit... et id quod in casu patrimonii fuit ibi resolutum 
a S. C. extenditur etiam ad titulum Pensionis, ita ut post 
Bullam Speculatores, supra citatam antiquae resolutiones 
nullum amplius sibi vindicent locum, feste Monac. in form. 
part. 1l, tit. 3, form. 17, n. i: « Proinde quia post Con- 
stitutionem Speculatores restringentem ius vetus commune, 
constans et firma est S. C. C. iurisprudentia quod non pen- 
Sio, sed verum ac proprium beneficium conferri debeat cle- 
rico Ordinato ab Episcopo proprio ex titulo familiaritatis » ; 
nimis enim clara sunt verba Pontificis in cit. Const. scilicet: 
«... beneficium insuper quod ei ad vitam sustentandam iuxta 
modum superius definitum sufficiat, quacumque fraude ces- 
sante, statim hoc est saltem infra terminum unius mensis 
a die factae ordinationis, re ipsa illi conferat etc... ». Quam- 

obrem negative respondendum videtur priori dubio ab Epi- 
scopo proposito. 

Quoad 2'" dubium « an Episcopus nisus S. C. C. deci- 
sione diei 17 Sept. 1791, 8$ 7, si hae thesaurariae, perspecta 
sua perpetuitate, adhuc intueri queant ad instar beneficio- 
rum , poterit iuvenem non subditum ordinare , quando in 
Dioecesi sua thesaurariam parochialem in perpetuum possi- 
dendam a Gubernio obtinuerit », advertatur praeprimis para- 
graphum ab Episcopo citatam ita se haberi: « Dubium non 
est quin Ordines alieno subdito conferre valeat Episcopus 
beneficii cum testimonialibus eius Ordinarii, dummodo bene- 
ficii reditus. deductis oneribus, synodalem patrimonii sacri 
taxam attingant: in id namque expressa est citata Constit. 
Speculatores.. ». Quatenus autem Sutrino favendum esset 
Episcopo, dimetiendi viderentur beneficii reditus ad taxam 
sutrinam, quum de residentiali agatur beneficio, ut declaravit 
Innocentius XIV in Const. Apost, ministerii, S 7, pluribus- 
que collectis Sacrae huius Congregationis resolutionibus, fir- 
mavit Benedictus XIV, de Syn. Dioec. lib. 12, cap. 9, $ 2, 
Const. vero Speculatores, ita decernit: « eius (beneficii) sit 
reditus ut ad congruam vitae sustentationem sive iuxta ta- 
xam synodalem sive, ea deficiente, iuxta morem regionis 
pro promovendis ad sacros ordines, detractis oneribus, per 
se sufficiat illudque ab ordinando pacifice possideatur, sub- 
lata quacumque facultate supplendi quod deficeret fructibus 
eiusdem beneficii cum adiectione patrimonii etiam pinguis, 
quod ipse ordinandus in eadem seu quavis alia dioecesi ob- 
tineret, ac Episcopus sic ordinans tam de praedictis testi- 
monialibus litteris, quam de reditu beneficii huiusmodi ex- 
pressam in consueta collaturum ordinum attestatione men- 
tionem facere debere ». Quocirca etiam alteri Episcopi dubio 
negative respondendum videtur, quia ipse Episcopus dubitat 
an huiusmodi thesaurariae beneficiis comparari queant; quo 
in dubio possidet lex seu prohibitio generalis ne huiusmodi 
ordinationes fiant absque beneficii collatione, eo maxime quod 
non constat ex relatione Episcopi an reditus sint sufficientes 

Const.  Speculatores. 

THESAURARIAE VIDENTUR VERA BENEFICIA. Sed ex adverso 
si intimius harum thesaurariarum natura inspiciatur, in pri- 
mis patet optimo iure beneficia appellari posse, nam convenit 
inter doctores, beneficiis accenseri debere pensiones quae a 
Gubernio civili in aliquibus regionibus sacris ministris, ex 
assumpta cum Ecclesia obligatione, solvuntur ob munia ec- 
clesiastica quae exercent. Nam Sacra Poenitentiaria in hunc 
sensum respondit, sub die 19 Ianuarii 1819, revera ad quae- 
situm ita expressum: A Sacra Poenitentiaria | quaesitum 
fuit, an salaria quae in Belgio solvuntur Pastoribus et ca- 
nonicis | induant naturam — beneficiorum | seu bonorum . Eccle- 
siasticorum | et adnexam — habeant — obligationein ^ expendendi 
superflua pauperibus seu piis causis et residendi sub poena 
non faciendi fructus suos. S. Poenitentiaria respondit: Jam 
alias a. S. Sede rescriptum fuisse: affirmative. | Quocirca hac 
ex parte Episcopus ordinans non subditum ob titulum trien- 
nalis familiaritatis satisfacit Const. Speculatores, conferens 
intrà tempus legitimum huiusmodi thesaurariam. Inquam 
hac ex parte; quia ulterius necessario requiritur ut harum 
reditus sint sufficientes. De redituum sufficientia Episcopus 
in suis Uteris nihil dicit; sed hoc arbitror desumi posse ex 
hac circumstantia ab eodem relata; nimirum has thesaura- 
rias solere conferri clericis in titulum S. Ordinationis. Atqui 
dubitari non licet, Episcopos examussim non observare gra- 
vissimam Conc. Trid. praescriptionem factam in sess. 21, 
cap. 2 de Reform., circa sufficientiam redituum huiusmodi 
tituli, hisce verbis expressam : « Cum non deceat, eos qui 
divino ministerio adscripti sunt cum ordinis dedecore men- 
dicare aut sordidum aliquem quaestum exercere — ; statuit 
S. Synodus nec quis deinceps clericus saecularis, quamvis 
alias sit idoneus moribus, scientia, et aetate^ ad sacros Or- 
dines promoveatur, nisi legitime constet eum beneficium ec- 
clesiasticum quod sibi ad victum honeste sufficiat pacifice 
possidere ». Quapropter nullum in thesaurariis videtur deesse 


BEJEN. 235 


ex requisitis pro necessaria collatione beneficii facienda cle- 
rico ordinato titulo triennalis familiaritatis. 

Ex dictis prono alveo fluere videtur affirmativa responsio 
etiam alteri Episcopi quaesito; quum thesaurariae, quatenus 
sint beneficia sufficientia constituunt Episcopum proprium 
S. Ordinationis, ex titulo beneficii ecclesiastici, ad tramites 
Const. Speculatores, servatis omnibus de iure comuni servandis. 

Imo in huiusmodi thesaurarius detegi potest alius titulus 
S. Ordinationis. Refert enim de his Episcopus in postremis 
uteris sub n. 2: « Incardinationem important in ecclesiis 
parochialibus, ubi sunt constitutae », scilicet sunt beneficia 
proprie residentialia. Quae beneficia proinde pro clericis de- 
terminant domicilium, et domicilium constituit fere princi- 
palem S. Ordinationis titulum. Sed iuxta voluntatem Const. 
Speculatores, praeter factum residentiae ad domicilium acqui- 
rendum requiritur animus perpetuum residendi , si nihil 
avocet. Quare Episcopus, hoc in casu, a clerico thesaurariá 
investito exigere deberet iuramentum, confirmans suam vo- 
luntatem retinendi huiusmodi beneficium, et tunc sibi effi- 
ceret clericum ad S. Ordinationem subditum ratione domicilii. 

Quibus praenotatis, quaesitum fuit quodnam dandum esset 
responsum dubiis propositis ab Ordinario. 

RESOLUTIO. Sacra C. C. re disceptata sub die 11 Au- 
gusti 1894, censuit respondere: Ad primum et secundum 
affirmative; | dummodo constet thesaurarius esse vere et pro- 
prie — beneficia. 

Ex QUIBUS COLLIGES : I. Post Bullam Speculatores, qua 
ius commune restringitur, Episcopos non posse conferre sa- 
cros ordines, nisi investitis beneficio proprie dicto. 

II. Ex responsis Apostolicae Sedis et auctorum sententia, 
beneficüs accenseri posse pensiones, quae rependuntur a Gu- 
bernio civili, sacris ministris ob munia ecclesiastica quae 
exercent causa assumptae obligationis erga Ecclesiam. 

III. Hisce requisitis non destitui videntur thesaurariae 
in tnemate, quae a gubernio conferuntur ministris sacris, 
qui Ecclesiae custodiam habeant. 


236 


NETEN. 


ELECTIONIS 


Die 11 Augusti 1894. 
Sess. 25 cap. 9 de Eeform. 


COMPENDIUM FACTI. In civitate Netensi Ecclesia S. Ni- 
colai a quodam Carolo Giavanti suo testamento diei 29 Au- 
gusti 1606 pluribus beneficiis aucta fuit; quamobrem a S. P. 
Paulo V sub die 21 Maii 1609 per Bullam /n supremae, 
eadem Ecclesia in Collegiatam erecta fuit statuendo, frui ca- 
nonicos iure patronatus activi, passivi vero quoscumque natos 
et in ea civitate baptizatos. Quia Pontifex Gregonus XIV 
per Bullam Gravissimum sane munus, Netensem Collegia- 
tam in Cathedralem erexit, quaestio exorta est, an hac mu- 
tatione non obstante, adhuc integrum perduraret ius patro- 
natus passivum quoad cives Netenses et controversia apud 
S. C. C. hoc dubio proposita fuit: An constet de iure pa- 
tronatus passivo super simplices praefatos canonicatus,  (Gia- 
vanti) favore civium  Neten. ad tramites Const. Pauli V, 
atque fuit rescriptum : Affirmative quoad canonicatus — Gia- 
vanti a capitulo praesentandus. 

Vi huius potestatis capitulum sub die 9 Novembris 1893 
procedebat ad electionem cuiusdam vacantis canonicatus, cu- 
ius tamen electionis exitus est obiectum praesentis contro- 
versiae. Nam legitime convocatis capitularibus, omnes con- 
venerunt, scilicet undecim numero, qui suetis servatis formis 
ad electionem per secreta vota processerunt, quorum quinque 
favorabilia fuerunt Sacerdoti Salvatori Guarino ; quatuor Sa- 
cerdoti Francisco Ciulla; et ex reliquis duobus votis unum 
Divo Petro datum fuit, et aliud album seu vacuum. Exinde, 
nemine contradicente, publicata fuit electio cadens in perso- 
nam Sacerdotis Guarino. Verum quando divulgari coepit ele- 
ctionis exitus, nonnulli insinuare coeperunt dubium nullitatis 
electionis, quia deerat maioritas absoluta votorum, quae su- 

per undecim capitularibus sex suffragiis constituitur. Cum 
huiusmodi dubium vehementer commoveret partem faventem 
Sacerdoti Ciulla, et rumores percrescerent, statim Capituli 
Praepositus, qua prima dignitas, iterum capitulares convo- 
cavit ad deliberandum de quaestione promota super validitate 
peractae electionis decidendo an maioritas votorum deberet 
esse absoluta seu aestimata absolute iuxta numerum votan- 
tium, an potius relativa, scilicet perpenso tantummodo nu- 
mero votantium per schedulas positivas, seu exclusis albis 
seu vacuis. At animorum dissensiones, quae electionem prae- 
cesserunt et aliquantisper secutae sunt, non permiserunt pa- 
cificam dubii discussionem, unde capitularis conventus con- 
troversiam potius asperiorem reddidit. Tunc Franciscus Ciulla, 
de suo bono iure magis confidens, recursum habuit ad S. C. C. 
sub die 12 Ianuarii 1894 petens, primo loco, electionem 
nullam declarari, quia maioritas votantium revera Sacerdoti 
Guarino non favebat iuxta sacros canones ;. et secundo loco 
effiagitans ut huiusmodi electio improbaretur alio ex capite ; 
scilicet quia servata non fuit consuetudo nominandi absque 
electione ad canonicatum vacantem, seniorem ex Mansiona- 
riis, quae consuetudo in casu favebat ipsi actori. 

Loci Ordinarius manifestavit suam sententiam favorabi- 
lem validitati electionis Sacerdotis Guarino. Posthac Episcopo 
rescriptum fuit sub die 22 Februarii 1894 ut partibus prae- 
figeret congruum tempus ad deducenda sua iura, nec non ut 
capitulum interrogaret circa praxim huiusmodi electionum 
et an aliquid statuerint capitulares constitutiones vel parti- 
cularis consuetudo. Episcopus iussa faciens partium dedu- 
ctiones transmisit. Opportunum vero non arbitratus est a 
Capitulo collegialiter congregato exquirere votum, ob plane 
certum discordiarum exitum, sed potius a singulis exquisivit 
votum in scriptis exarandum. Capitulares huic praecepto 
obtemperarunt, at ex votis exaratis et S. C. C. transmissis 
patet, capitulares per suam sententiam favere illi parti cui 
iam per votum favorabiles extiterunt. Verum sufficienter 
constat constitutiones capitulares nihil de hac re praecipere ; 

item consuetudinem non significare an votorum maioritatem 
absolutam vel relativam esse debere, unde quaestionis solutio 
a iuris communis principiis repetenda est. Quoad vero aliam 
partem nempe an consuetudo constans et legitima statuat, 
quod senior ex mansionariis, absque electione, consueverit 
nominari ad canonicatum vacantem, asseverant omnes hunc 
morem adesse, sed non esse ita firmum et iuridicum, ut ca- 
pitulum pro lubito aliquando ab hoc recedere non decernat, 
prouti nonnulla vel recentiora exempla docent. 


Disceptatio Synoptica 


DEDUCTIONES FRANCISCI CIULLA. Actor contendit sacerdo- 
tem Guarino non habuisse nec maiorem nec saniorem partem 
capitularium prouti a iure exigitur et exprimitur a cl. De 
Angelis Vol. I, part. 1, l. l, pag. 135, scilicet electionem 
valide peragi debere a maiori atque a saniori parte capituli. 
Hic autem notandum est, maioritatem debere esse absolutam 
scilicet omnium congregatorum. Proinde arguit defuisse in 
casu maioritatem absolutam ad quam non quinque, sed sex 
requirebantur vota; sed etiam partem saniorem desiderari; 
cum ex declarationibus post vota secreta factis constet omnes 
dignitates et spectabiliores canonicos sibi favorabiles fuisse, 
scilicet Praepositum, Poenitentiarium, canonicum Theologum 
et Canto rem. Imo eo magis confirmat maioritatem defecisse, 
quia duo schedulae albae tandem aliquando contrariae Gua- 
rino considerari debent; non enim tertiae personae datae 
fuerunt, quo in casu per se non implicarent alterius repro- 
bationem, sed explicite recesserunt a persona Guarino. 

Dein plura enarrat facta ad comprobandas violentias, 
fraudes, sollicitationes adhibitas a fautoribus Guarino pro 
comparandis eidem votis, sed immorari nolo, ait, in huius- 
modi factis quae facili negotio ab una parte asserta ab alia 
negantur, alia opponendo non minus indecora facta; quae 
contentio unum tantum probat, hanc electionem peractam 
fuisse magno animorum aestu et cum ardenti partium studio, 

sed non constat simoniam adfuisse vel fraudem aut vim ab- 
solute hanc electionem vitiantem. 

Aliam vero instantiae partem quod spectat, scilicet ius 
actoris ad beneficium obtinendum absque proprie dicta ele- 
ctione, recolit antiquiorem consuetudinem, comprobatam a 
ratione agendi capituli quod considerabat seniorem inter man- 
sionarios uti habentem praecedentiam, ut ipse nominaretur 
ad beneficium vacans canonicale. Citat nonnullas exceptiones 
factas favore Ministri Caeremoniarum Episcopi, postquam 
Ecclesia S. Nicolai ad dignitatem cathedralis erecta fuit; 
sed advertit modo utramque qualitatem in ipso consolidari, 
quamobrem nulla de causa fas erat capitulo antiquam con- 
suetudinem posthabere, aliunde in certa aequitate fundatam, 
scilicet in fere nulla retributione Caeremoniarum Ministro 
assignata, cui ad remunerationem soluit tribui canonicatus 
Ecclesiae cathedralis. Eo maxime quod ex altera parte sa- 
cerdos Guarino qua parochi cappellanus, habet reditus pro 
suo ministerio non pauperes. 

DEDUCTIONES SACERDOTIS GUARINO. Ex adverso conventus 
sacerdos Guarino notat, electionem processisse omnibus ser- 
vatis iuris solemnitatibus et requisitis. Praeprimis advertit, 
maioritatem votorum adfuisse pro legitima electione, quae 
maioritas est relativa si considerentur etiam duo votantes 
schedulam nullam offerentes ; sed melius est absoluta, quia 
ista duo vota uti non data aestimare deberi contendit. Nam, 
ait, ille qui schedulam albam seu vacuam in urnam ponit 
aperte renunciat iuri suo suffragii, uti docent Canonistae. 
Revera Passerinus áe Electione cap. 19, n. 11, ait: « Ideo 
non est habenda ratio de votis illorum qui recedunt a loco 
electionis... nec eorum qui dederunt schedulam albam, quia 
haec est renunciatio » et postea sub n. 11, prosequitur « si 
decem sint eligentes in capitulo, quorum tres talia vota in- 
utilia dent, detrahi debent et de electione iudicandum ac si 
essent solum septem eligentes et ita, ut si tunc aliquis e 
quatuor ex aliis sit nominatus, censendus sit nominatus a 
maiori parte ». Et Ferraris sub voce Electionis, n. 16, scribit: 

« Si aliquis vocalium schedulam vacuam inserit in commu- 
nem votorum urnam, adhuc electio erit valida; quia talis, 
qui dedit schedulam vacuam censetur iure suo renuntiasse ». 
Si maior pars non defuit, nec defuit sanior, prosequitur 
conventus. Cum enim vota fuerint secreta, mirum est quod 
actor praesumat personas votantium scrutari ; at iuris prae- 
sumptione, ob vota secreta, ea pars praesumitur sanior quae 
maior fuit, iuxta intentionem cap. 14 de Electionibus. Nec 
concedit quod digniores capituli ex propria confessione fuerint 
favorabiles adversae parti, nam ait, omnibus notum esse, 
capituli Praepositum declarasse, se nec uni nec alteri favora- 
bile votum daturum, quia utrumque aeque acceptum habebat. 
Quoad vero secundam partem instantiae actoris, notat 
non potiore iure posse sibi actorem vindicare ius ad nomi- 
nationem beneficii quatenus est sanior; cum uterque, iur 
Regii Patronatus sub die 13 Octobris instituti fuerint in 
Beneficio, cuius canonicam possessionem acceperunt uterque 
die 1 Novembris eiusdem anni. Sed ait, dato etiam, sed non 
concesso, praecedentiam habuisse Mansionarium Ciulla ratione 
senioritatis, tamen probare nunquam poterit sibi exclusive 
et proprio sensu ius competere ad beneficium, quia capitulum 
hoc formale ius numquam recognovit, prouti docet electio 
facta actualis capituli thesaurarii, qui nec mansionarius ele- 
ctus fuit ad beneficium canonicale. Proinde concludendum 
est, non agi de stricto iure, sed de simplici aequitate. 
Hisce a partibus adductis, aliquid ex officio adiectum est. 
Sententiae cl. De Angelis ab actore citatae concinit Reiffen- 
stuel Tit. de Eieci. n. 138, inquiens: « Maior pars capituli 
censetur ea, ubi est maior numerus eligentium, respectu to- 
tius capituli praesentis. Et notanter additur respectu totius 
capituli praesentis ; tum quia absentium, canonice citato- 
rum non est ratio habenda, cum ipsi sese alienos reddide- 
rnt c. Cum nobis 19 h. t. tum quia de iure non sufficit 
habere maiora seu plura vota comparatione alterius minoris 
partis, fext. clar. c. Ecclesia Vestra 48 h. t., sed requiruntur 
maiora vota respectu totius capituli, ita ut si sint duodecim 

vocales, requiruntur saltem septem vota; c. C umana 50 
h. t. et c. Si cui 23 h. t. in 6. Insuper non solum maior, 
sed et sanior debet esse haec maior pars, uti explicat idem 
Reiff, /oc. cit. n. 142: « Illa pars capituli censetur sanior 
quae est iustior, et maiori ratione nititur et auctoritate iuxta 
Glossam, cap. in Genesi $8 li. t. sive, ut alii explicant, 
Pars sanior capituli dicitur quae constat viris dignitate , 
aetate, et tempore officii, nec non et prudentia pietateque 
magis conspicuis ; nam praecellentes in praedictis habent 
voces ponderosas, ut loquitur Abbas, c. Eccl. Vestra 57, 
n. 1] h. t. ». Quae omnia actoris intentioni favorabilia vi- 
dentur; eo maxime quia sane acres non defuerunt conten- 
tiones, a quibus abhorrere digniores capituli perspecte signi- 
ficarunt. 

Alia ex parte suffragatur conventui consideratio neces- 
sarie facienda circa maioritatem votorum ne locus fiat aequi- 
vocationi. Nam maioritas utique requiritur absoluta id est 
habita ratione absolute numeri vocalium, sed iste numerus 
non est numerus capitularium in genere, sed est numerus 
capitularium legitime votum dantium in illo actu capitulari; 
adeo ut si nonnulli vocati non conveniant, vel praesentes, 
in actu electionis, recedant vel alia ratione a voto se absti- 
neant, tunc maioritas desumenda est a numero capitularium, 
actu suffragium praestantium. Hinc Reiffenst. loc. cit. sub 
num. 241, ait: « Si quis vocalium schedulam vacuam seu 
in qua nullius electi nomen habentur annotatum, eius nulla 
erit ratio habenda. Ita desumitur ex d. c. Cum nobis 19 
h. t. et notat Glossa magna in Clem. Quod circa 6 h. t; 
Navarrus Consil 7 de Elect. n. 1; Rodericus tom. 2, qq. 
Reg. quaest, art. 13; Layman loc. cit. n. 3, et alii. Ratio 
est; quia talis, qui dedit schedulam vacuam censetur iuri 
suo renunciasse ». Et sub hoc aspectu maioritas veluti re- 
lative consideratur. 

Quod vero maioritas copulative sanior esse debeat dubi- 
tari non licet. Verum adverti debet, in Decretalibus magis 
et frequentius urgeri hoc requisitum ; quum electio fleret per 

vota non secreta, subiecta triplici collationi nempe rneriti 
ad meritum electorum, zeli ad zelum, numeri ad numerum 
eligentium, unde maioritas necessaria ad electionem non ex 
solo numero habebatur. Introductis votis secretis, superest 
fere tantum collatio numeri ad numerum ; quocirca uti habet 
Reiff, loc. cit. n. 143: « Ceterum in dubio maior pars nu- 
mero praesumitur etiam sanior ». Quum praesumptio cedere 
veritati debeat, ad labefactandam numeri maioritatem, opor- 
teret argumentis indubiis docere maiorem partem vocalium 
dolo et fraude in aliquem consensisse. 


Hisce hinc inde adnotatis, diluenda proposita sunt 
Dubia 


L An electio sustineatur in casu. 
Et quatenus Negative. 
II. An constet de iure passivo | nominationis Francisci 
Ciulla, ad beneficium | canonicale in casu. 
RESOLUTIO. Sacra C. C. re disceptata sub die 11 Au- 
gusti 1894, censuit respondere: Ad primum affirmative; 
ad secundum, provisum in primo (1). 


MALACITANA 


DE VALORE CUIUSDAM DISPENSATIONIS 
AB IMPEDIMENTO MATRIMONIALI 


Die 16 lunii 1894. 
Per summaria precum. 

COMPENDIUM FACTI. Vicarius generalis Episcopi Malaci- 
tani insequentem casum a quodam huius dioecesis parocho 
sibi oblatum, S. C. C. humillime exponit: 

« Raymundus Rodríguez, solutus, et Maria Sánchez, vi- 
dua, quae ex priori legitimo coniugio filiam habebat, nomine 
Carmelam Garcia Sánchez, matrimonium contraxerunt. 


(1) Recole Vol. VIII, 389, IX, 158, X, 273, XIII, 390, XV, 100, XVIII, 97, XIX, 68. 


MALACITANA 243 

« Mortua Maria, Raymundus iam viduus et Carmela sua 
privigna, soluta, sese carnaliter cognoverunt, et per plures an- 
nos incestuosam vitam duxerunt, atque tres filios procrearunt. 

« In articulo mortis viro constituto, parochus fuit voca- 
tus, qui quidem recte sciens impedimentum affinitatis in pri- 
mo gradu lineae rectae non comprehendi inter novissimas 
facultates Episcopis a Romano Pontifice concessas et in hac 
dioecesi ab Episcopo parochis delegatas, innixus tamen do- 
ctrinae S. Alphonsi De impedivi, dispens, in articulo mor- 
tis, atque in praxi Sanctae Sedis, quae aliquando Americae 
Episcopis facultatem huiusmodi impedimentum dispensandi 
concessit, ut ait Lemkhul, 77eol, moral. Tract, de matrim., 
et certior factus, Carmelam nullo modo gigni potuisse a 
Raymundo, ipsos matrimonio coniunxit et antequam inscri- 
ptio fieret in libro parochiali, factum ad meum tribunal 
detulit. 

« Die insequenti Raymundus e vita decessit; Carmela 
eiusdemque filii pauperes miserabiles existunt. 

« Rebus omnibus perpensis, mihi rectius visum fuit, rem 
integram Bmae Vestrae subiicere, insequentia dubia pro- 
ponendo et resolutionem humiliter deprecando. 

« I. Utrum matrimonium inter Raymundum et Carme- 
lam ut validum reputari queat, atque ut tale in libro sa- 
cramentali describi. 

« IL Quatenus negative, utrum sanatio in radice ad trium 
filiorum legitimationem peti et concedi oporteat ». 


Disceptatio Synoptica 


Validitati dispensationis in casu videtur suffragari gene- 
rale iuris principium, a Trid. Conc. solemniter confirmatum, 
Sess. 14 De poenit. 7; scilicet, in mortis articulo nullam 
adesse reservationem, ne hac occasione aliquis pereat; omnis 
enim potestas non in destructionem, sed in aedificationem 
data est. Quapropter saltem ex praesumpta Romani Ponti- 
ficis delegatione videretur parochum in casu absolvere po- 
tuisse ab affinitatis impedimento. 

Sed hanc rationem, cui parochus confidebat, quocumque 
destitui fundamento in aprico est, si consideretur, S. Sedem, 
dispensationem in impedimento affinitatis in primo gradu 
lineae rectae affinitatis nunquam concessisse, unde S. C. C. 
in Leodiensi Matrimonii 28 Maii 1796, haec habet : Obstat 
sane huiusmodi dispensationi in primo gradu affinitatis li- 
neae rectae quod centies a S. Pontifice implorata, toties ab 
ipso, de voto etiam S. Inquisitionis, fuit denegata; licet a ma- 
gnis principibus petita et copula inter affines | intercessisset. 
Quamobrem ad propositum dubium : An et quomodo sit con- 
sulendum SSmo pro dispensatione super impedimento prioris 
gradus affinitatis lineae rectae in casu, respondit : — Negative. 
Revera adhuc inter Doctores controvertitur an hoc impedi- 
mentum sit iuris ecclesiastici an divini et quamvis numero 
plures Doctores recognoscant tantum iuris ecclesiastici esse 
impedimentum, tamen unanimes admittunt, ob magnam in- 
decentiam, Ecclesiam facultate dispensandi usuram non fore, 
uti usa non est. Huic doctrinae conformis est nuperrima 
facultas Ordinariis concessa, per litteras S. O. 20 Fe- 
bruarii 1888 (1), dispensandi nempe per se aut per alios, 
servatis servandis, in articulo mortis, quando non suppetit 
tempus recurrendi ad S. Sedem, super quibuslibet impedi- 
mentis etsi publicis, excepto sacro presbyteratus ordine et 
affinitate in linea recta ex copula licita provenienti. Proinde 
non obest facultas facta Americae Episcopis dispensandi in 
impedimento affinitatis, quia ibi agitur de huiusmodi impe- 
dimento ex copula illicita, uti habet Lemkul Theol, moral, 
de matr. n. 298. 


Quocirca in 2? Dubio frustra quaeritur de sanatione in 
radice in casu quo, missis ceteris rationibus, impeditur ex 
iuris momentis supra memoratis. 

Quibus animadversis, quaesitum est quomodo esset respon- 
dendum propositis dubiis. 

RESOLUTIO. Sacra C. C. re disceptata sub die 16 Iun. 1894 
censuit respondere: Ad utrumque negative. 

(1) Recole Vol. XX, 543, et Vol. XXI, 696. 

Ex QUIBUS COLLIGES. I. Etiam in articulo mortis non 
posse Episcopos, aut ab eis delegatos, dispensare, ad matri- 
monium ineundum, super impedimento s. ordinis Presbytera- 
tus, et affinitatis in linea recta, ex copula licita provenientis. 

II. Romanum Pontificem, etsi de rigore iuris valeret 
dispensationem concedere super impedimento affinitatis. in 
primo gradu lineae rectae, ex copula licita promanantis ; hac 
tamen auctoritate numquam usum esse, maximae indecentiae 
causa. 

III. Sanationem in radice concedi solere ab Apostolica 
Sede quando constet, matrimonium, de facto initum, speciem 
habuisse veri matrimonii. 

IV. In themate, praeter existentiam impedimenti, super 
quod Ecclesia numquam dispensavit, abfuit omnino species 
veri matrimonii ; dum ageretur tantum de commercio ince- 
stuoso inter vitricum et privignam. 


EX S. CONGREGATIONE RITUUM 


NEAPOLITANA seu LYCIEN. Decretum Beatificationis et Canonizationis ven. servi Dei 
Bernardini Realini sacerdotis professi e Societate Iesu. 


SUPER DUBIO 


An, et de quibus miraculis constet in casu et ad effectum 
de quo agitur ? 


Quam alte sibi in animo haereret Apostoli praeceptum: /n 
omnibus teipsum praebe exemplum bonorum operum. Wen. Ber- 
nardinus Realinus, rebus totius vitae naviter sancteque gestis, lu- 
culenter prodidit. Is enim domo cum primis honesta, anno a partu 
Virginis millesimo quingentésimo trigesimo, natus, pueritiam pien- 
tissime traduxit; emensusque conspicua quum doctrinae tum 
virtutis laude, studiorum rationem, quamquam publicis mune- 
ribus summopere distinebatur, a peculiari tamen christianae 

morum integritatis studio nunquam vel abduci vel deflecti pas- 
sus est; sive pluribus in regione padana praefecturis, vix ex. 
ephebis excedens, perfungeretur praetoria auctoritate; sive Nea- 
polim digressus vicariam operam nonnullis oppidis instituendis 
atque temperandis impenderet. Cum annum autem aetatis ageret 
quartum et trigesimum, humanis rebus nuncium remisit, inque 
Societatis Iesu, quam diligebat eximie, sinum confugiens, reli- 
giosae perfectionis sic cursum arripuit, ut perbrevi in ea sum- 
mus evaderet: atque, in omne divinae gloriae incrementum et 
animarum lucrum unice intentus, vir apostolicus et haberetur 
et ceteris ad exemplum continenter praeluceret. Tanta enim 
omnigenae virtutis, caritatis praesertim, cordis demissionis, 
Deum orandi studii, suique despicientiae gratia valuit, quanta 
aliorum mentes, supra quam cuique credibile est, in sui admi- 
rationem abripere et ingentem sibi famam vel in dissitis exci- 
tatam nationibus conciliare posset. Quo factum, ut non modo 
Bellarminus aliique Patres Cardinales Reges Poloniae et Gal- 
liarum, Duces Parmae, Mantuae et Vindeliciae, innumerique viri 
dignitate et virtute praestantes, ei multum, datis litteris, tribue- 
rint, eiusque consiliis, in dubiis dirimendis, vel maxime exqui- 
sitis sese crediderint; sed etiam Paulus V, Pontifex Maximus, 
meritis virtutes eius egregias ornaverit laudibus, seque Bernar- 
dini precibus commendatum haberi haud semel voluerit. Immo 
ità omnium oculos in se converterat, ut ipsi religionis hostes 
eum vel inviti demirarentur et praeclarioribus accenserent Christi 
ministris, qui divinae lucis donis cumulati, nec plausu hominum 
nec con vicus moti, nihil spectarent impensius, quam ut imagini 
Filii Dei conformes fierent, omnes laeto animo obirent labores 
et in id unice conferrent ingenium, quo vel durissima aliorum 
corda sibi demeriti, ea ad pietatis cultum inflexa, quibus pos- 
sent viribus, indesinenter adducerent. Gloria autem, quae, teste 
Hieronymo, virtutem quasi umbra sequitur, uti vitae fuerat co- 
mes, ita nedum non intercidit, sed, caelestibus suffulta charis- 
matis, latius in dies mirifice percrebuit, post beatissimum Realini 
exitum, qui laboribus potius quam senio confectus, an. MDGXVI, 
postridie calendas iulias, ipso Dominae Nostrae Mariae Hospitae 
festo, quam ille, ceu filius dulcissimam matrem, coluerat stu- 
diose, Aletii caducam vitam cum aeterna commutavit. Quin 
etiam sepulcrum innumeris est auctum honoribus, ob populo- 
rum concursum ac superna quoque prodigia, quibus Deus servi 

sui virtutis fidem fecisse ferebatur. Adeoque omnium insederat 
animis eius sanctitatis validaeque apud Deum tutelae opinio 
haud paucis comparata miraculis, ut Lycienses morientem adhuc 
Realinum sibi patronum inclamarent et deligerent atque ad eum 
testimonium a Christo editum passim transferrent: Qui credit 
in me, opera quae ego facio et ipse faciet. 

Quapropter ipsius Beatificationis caussa, apud Sacram Ri- 
tuum Congregationem his omnibus haud immerito permotam, 
institui coepit, sumptisque probationibus ad iuris normam exa- 
ctis, controversis rite expensis, caeterisque omnibus absolutis, 
quae ex recepta consuetudine et Summorum Pontificum decretis 
praemittenda exhibentur, de singulari vitae ratione, integris mo- 
ribus eximiisque gestis, quibus ven. Bernardinus inclaruit, Ec- 
clesiaeque exemplo fuit et adiumento, disquisitio firmata est; et 
fel. rec. Leo Papa XII illius virtutes heroicum attigisse culmen 
solemni sanxit decreto, pridie calendas sextiles an. MDCCCXXVIII. 
— Ad perficiendam deinde disceptationem de miraculis, quae, 
sequestro ven. Dei servo, patrata tradebantur, septies actum: 
nempe duplici antepraeparatorio coetu apud cl. me. Cardinalem 
Carolum Sacconi, causae Relatorem, XII calendas augusti an- 
no MDCCCLXVIIL et denuo, resumpta caussa, XVII calendas se- 
ptembres anno MDCCCXCII penes Cardinalem Caietanum Aloisi- 
Masella, S. R. C. Praefectum Caussaeque Ponentem in Cardinalis 
Sacconi vita defuncti locum suffectum ; triplici autem praepara- 
torio conventu in Apostolicis Vaticanis Aedibus, pridie idus 
ianuarias an. MDCCCLXXV; pridie calendas martias an. MDCCCXCIII, 
et iv nonas augusti eodem anno; demum coram Sanctissimo 
Domino Nostro Leone Papa XIII in iisdem Vaticanis Aedibus 
pridie calendas maias an. MDCCCLXXVIIL et tertio idus martias 
an. MDCCCXCIV, novissima de miraculis disquisitione rite habita, 
in qua et Rmi Cardinales et Patres Consultores huius Sacrae 
Rituum Congregationis, ad generalia comitia rursum coacta ad- 
vocati, suffragium singuli protulere Sanctitas vero Sua, omnium 
audita sententia, in re tanti ponderis non illico mentem decla- 
rare censuit, adhortata interea omnes vehementer, ut in gravis- 
simo hoc iudicio supernae claritatis auxilium effusis precibus 
enixe efrlagitarent. Hodierna autem die feria tertia a Domin. xxvi 
post Pontecosten, qua festum S. Stanislai Kostkae e Societate 
Iesu percolitur Eucharistico sacrificio religiosissime litato, Pon- 
tificio solio in hac Vaticani aula assidens, ad se accersiri iussit 

Rmum Cardinalem Caietanum Aloisii-Masella, Sacrae Rituum 
Congregationi Praefectum et Causae Relatorem, una cum R. P. 
Augustino Caprara Sanctae Fidei Promotore, meque infrascripto 
Secretario, iisque adstantibus solemniter pronunciavit: Constare 
de duobus propositis — miraculis nimirum de primo, quo Infans 


loseph ^ Rigliani, | acuto et gravissimo ^ abdominis | morbo consum- 
ptus, iamque a, novem horis | adstantium — iudicio — habitus |^ ut. mor- 
fuus, imploratio ab — eius — matre — Venerabili | Bernardini | suppetiis, 
illico — perfecte | sanus materna | ubera petiit; ^ac de altero, quod 
sic effertur : Pater Antonius | Grassi e Societate — lesu — inveterata 
et incurabili — fistola intestini recti laborans, quae ferro et igni 
restiterat, dum asportandis Veri. Bernardini — sacris lipsanis 
operam praestat, illico, ^ perfecte consanatur, nullo ^ remanente 
cicatricis vestigio. 


Hoc insuper Decretum in vulgus edi et in Acta Sacrorum 
Rituum Congregationis referri mandavit, idibus novembribus, 
anno MDCCCXCIV. 


CAIETANUS CARD. ALOISI-MASELLA 
S. R. C. Praefectus. 


ALOISIUS TRIPEPI S. R. C. "Secretarius. 


EUGUBINA. Decretum Beatificationis et Canonizationis ven. servae Dei Clarae Isa- 
bellae Gherzi abbatissae ex ordine Sanctae Clarae in ven. monasterio Eugubino 
Sanctissimae Trinitatis. 


SUPER DUBIO 


An constet | de Virtutibus ^ Theologalibus | Fide, Spe et Caritate 


in Deum ac Proximum, nec non de Cardinalibus | Pru- 
dentia, lustitia, Temperantia ^ et — Fortitudine | earumque | ad- 
nexiSj in gradu heroico, in casu et ad effectum | de quo 
agitur? 


Sapientissimum Dei consilium, quo maioribus temporum 
improbitatibus maiora in Ecclesia exempla virtutum opponi et 
affulgere contingit, Ven. Claram Isabellam Gherzi, saeculo XVIII 
ad ingentia scelera et errores innumeros prolapso, in eximiam 

sanctitatis speciem excitasse non immerito perhibetur. Hanc 
enim, in suburbio Genuensi, Ponte Decimo, piis parentibus or- 
tam, mire a teneris ad pietatem indole et facultate factam, atque 
anno reparatae salutis MDCCLVIIL die ipso solemniis in honorem 
purissimi Mariae sanctae Conceptus consecrati, in Eugubino a 
SS ma Trinitate asceterio, nuncupatis votis Deo obstrictam, usque 
eo vitae tempus recte integreque exegisse perennia monumenta 
testantur, ut praeclarum omnimodae virtutis non tam decus 
quam fere prodigium haberetur. Ea autem cum laude sibi con- 
creditis, iisque gravibus, perfungebatur muneribus, qua vix 
sextum et trigesimum annum ingressa, unanimi sanctimonia- 
lium assensione et apostolica exorata venia, percelebris Eugu- 
bini monasterii antistita renuntiata sit; et incepto, diutino licet 
aftlictata morbo, et, remediis in irritum cadentibus, duodeviginti 
annos lectulo defixa, quoad tamen vitam transegit, eximie et 
in exemplar perstiterit. Christo siquidem coniunctissime adhae- 
rens, haustasque ab ipso vires singularem in modum adepta, 
uberrimos illos attulit fructus, quibus omnia, quae in virginum 
virtute praestantium vitis insignia ad pietatem cognovit, ea sibi 
ad imitandum selegerit, inque sua degendi ratione referre sit 
conata. Quod eiusmodi evasit, ut nihil ei magis cordi esset, quam 
fidei scientiam, morum puritatem ferme ad angelorum cando- 
rem exactam, sui abnegationem, vigilem vel in rebus perarduis 
prudentiam, et mandi contemptum, non modo colere sed etiam 
adeo in deliciis habere, ut de ea testimonium ab Apostolo pro- 
latum posset iure evulgari: Virgo cogitat quae Domini sunt, 
ut sit sancta corpore et spiritu. Ad illud autem animum spe- 
ciatim  adiunxerat, quo flagrantissima Deum charitate unice 
adamaret, nihil nisi caelum spectaret, tempus omne ita oratio- 
nibus daret, ut eas ad multam noctem producens in rerum di- 
vinarum commentationem se totam abderet, castasque flammas 
aleret ac magis magisque in dies augeret effusis indesinenter 
ad sanctos coelites precibus ac potissimum ad Deiparam Vir- 
ginem, quam matrem compellare solebat. Mirum proinde non 
accidit, si, innumeris vexata ac penitus attrita cruciatibus, asper- 
rima et acerbissima quaeque forti et libenti animo non ferret 
modo, verum etiam discuperet, proprias laudes omnino fasti- 
direi, crucemque insigne esse Dei donum cum maxime exo- 
ptandum et autumaret et alios doceret. Hinc etiam, dum infandae 
per saeculum XVIII grassarentur impietates altiusque in dies ra- 

dices agerent, omnibus ad salutem praesto erat, et non tam 
hortatu quam exemplo alios ad religionem, quo valeret studio, 
acriter exacuebat. Moniales vero praestes continenter excitabat, 
monens ut ad pietatis fastigium contenderent, Dei honorem re- 
bus omnibus potiorem ducerent, vitaque ad Evangelii discipli- 
nam composita, se divinae committerent voluntati, nihilque 
magis haberent in optatis quam ut, caritatis studio actae, vir- 
tutem impigre provehere eniterentur, et, Dei amorem quum in 
se tum in aliis foventes studiosissime, ad perfectionem christia- 
nam animos vehementer incenderent. — Ut autem coeperat, 
sic pergere nunquam destitit, donec diuturnitati morbi in ex- 
tremum vitae discrimen adducta, veniam moniales, magna animi 
dimissione, rogavit; cumque exitum sibi imminere, praenlinciato 
die, placide persentiret, ut magna Dei Mater labis ab origine 
nescia a suis coleretur impense, veluti testamento mandavit. 
Atque omnium desideriis et lacrimis honéstala, Christi conspectu 
tandem ut frueretur exoptans, eius in adloquiis complexuque 
suavissimo ex humanis rebus exempta quievit, annos nata octo 
et quinquaginta. 

Quamquam caelestem potius quam terrestrem, vitam in 
Christo absconditam duxerat ven. Dei famula Isabella, delite- 
scere tamen haud potuit eius sanctitatis fama. Quin tum ad con- 
terráneos, tum Italiae fines excedens ad caeteros Europae po- 
pulos, divinis clarescens gratiis, late manavit; multisque sacro- 
rum Antistitibus, Patribus Cardinalibus aliisque insigni virtute 
viris magnam sui admirationem ingessit, qui tantam reveriti 
innocentiam, Isabellam cum S. Teresia conferre et beatam co- 
gnomine appellare non dubitarunt. Heroicas quippe eius virtutes, 
supernis affluentes charismatis, non modo fama vel ad exteras 
gentes diffusa, sed etiam prodigiis, quae, dum ipsa in terris 
ageret et postquam ad coelestes advolavit, Clara Isabella depre- 
cante, patrata efferebantur, Deus commendare et augere non 
defuit. Quapropter ordinaria de eius vita rebusque gestis inqui- 
sitione, non multo post obitum, incoepta et facile dein ad iuris 
normam persoluta, ceterisque omnibus integre servatis et per- 
actis, quae ex Apostolicis constitutionibus canonicisque prae- 
scriptionibus praehabenda ac praestanda decernuntur, Sacra 
Rituum Congregatio ad examen de virtutibus merito devenit. 
Atque triplici hac de re actione disceptatum: prima, scilicet 
IV calendas décembres anno MDCCCLXXXII in Aedibus Rmi Car- 

dinalis Aloisii Oreglia a Sancto Stephano, Episcopi Portus et 
S. Rufinae, Caussaeque Relatoris; altera in Vaticano Palatio 
v idus décembres anno MDCCCXC; tertia demum in generali Con- 
ventu ibidem habito XIII calendas iulias, hoc vertente anno, co- 
ram Beatissimo Patre Leone XIII; in quo idem Rmus Cardinalis 
dubium ad discutendum proposuit: An constet de Virtutibus 


Theologalibus ^ Fide, | Spe et | Caritate in Deum ac Proximum ; 
nec non Cardinalibus | Prudentia, lustitia, Temperantia et  For- 
litudine | earumque — adnexis Ven. Servae | Dei | Clarae Isabellae 


Gherzi, in gradu heroico, in casu et ad effectum de quo agitur*? 
Atque omnes, qui interfuere, Rmi Cardinales et Patres Consul- 
tores singuli suffragia prodiderunt. Sanctissimus autem Do- 
minus Noster, omnibus attente auditis, quamvis favorabili suf- 
fragationis Suae testimonio spem praebuerit, sententiam tamen 
patefacere distulit; utque prius, in re tanti momenti, lumen 
caelestis Sapientiae, quae sibi ad caussam absolvendam propitia 
adesse, expostularetur, admonuit. 


Hodierno vero die, qui inclito Stanislao Kostka adolescenti 
angelico festus incidit, rei divinae, in Suo sacello, rite operatus, 
hanc Vaticanae Aedis Aulam adiit, et Pontificio solio insidens, 
Rmos Cardinales accivit Caietanum Aloisii-Masella, Sacrae Ri- 
tuum Congregationi Praefectum, et Aloisium Oreglia a Sancto 
Stefano Caussae Ponentem, cum R. P. Augustino Caprara San- 
ctae Fidei Promotore et me infrascripto Secretario ; iisque ad- 
stantibus solemniter edixit : Constare de Virtutibus | Theologa- 


libus Fide, Spe et Caritate in Deum ac Proximum, nec non 
de Cardinalibus Prudentia, lustitia, Temperantia et | Fortitu- 
dine earumque | adnexis Ven. Servae Dei | Clarae  Isabellae ^ Gherzi, 
in gradu heroico, in casu et ad effectum de quo agitur. 


Hoc autem Decretum publici iuris fieri et in Acta Sacro- 
rum Rituum Congregationis referri iussit idibus novembribus 
anno MDCCCXCIV. 


CAL CARD. ALOISI-MASELLA, $S. R. C. Praefectus. 


L. »£ S. 
ALOISIUS — TRIPEPI Secretarius. 

Additiones faciendae in festis s. Ioannis de Deo et s. Camilli de Lellis. 


Die VIII Martii. — In festo Sancti Ioannis De Deo Confessoris. 


ADDITIO AD CALCEM VI LECTIONIS. 


Post verba « in sanctorum numerum retulit » : addatur: « et 
Leo decimus tertius, ex sacrorum catholici orbis Antistitum voto 
ac Rituum Congregationis consulto, caelestem omnium hospita- 
lium et infirmorum ubique degentium Patronum declaravit, 
ipsiusque nomen in agonizantium Litaniis invocari praecepit». 


ADDITIO MARTYROLOGIO ROMANO INSERENDA. 


(8 Martii) Octavo Idus Martii...... 
Granatae in'Hispania Sancti Ioannis de Deo, Ordinis Fratrum 
Hospitalitatis Infirmorum Institutoris, misericordia in pauperes 


et sul despicentiá celebris: quem Leo decimus tertius Pontifex 
Maximus omnium . hospitalium | et | infirmorum — caelestem Patro- 
num renuntiavit.. 


Apud Antinoum etc. 
ORBIS. 


Quo subsidia caelitus multiplicentur, dum ab infensissimis 
christianae religionis hostibus bellum quoque instauratur in no- 
socomia, ecclesiasticae auctoritati iam subducta, omnique spiri- 
tuali solamine fere orbata; Rmus P. Ioannes Maria Alfieri, Prior 
Generalis Ord. S. Ioannis de Deo, praeeuntibus non paucis quum 
Emis Patribus, tum Rmis Sacrorum Antistitibus, consecutus est, 
ut, per Litteras Apostolicas in forma Brevis diei 22 Iunii 1886, 
Sanctus Ioannes de Deo, misericordia erga pauperes aegrotos 
vere insignis, omnium M Hospitalium et Infirmorum una cum 
S. Camillo de Lellis, caelestis Patronus declaratus et constitutus 
fuerit. Nuper autem piis Fratrum ipsius Ordinis votis satisfacturus 
Parentis sui honorem et gloriam in orbe adaugeri cupientium, 
Rmus Pater Cassianus Maria Gasser hodiernus Prior Generalis 
Ordinis memorati Sanctissimum Dominum Nostrum Leonem 
Papam XIII iteratis precibus rogavit, ut tantum caritatis heroem 
praeclaro eiusmodi Patroni titulo tam in Officio quam in Mar- 
tyrologio cohonestandam decernere dignaretur. Cum igitur re- 
spectivae additiones tum sextae Lectioni, tum Martyrologio Ro- 

mano inserendae, ab Emo Cardinali Lucido Maria Parocchi 
Episcopo Albanensi, Relatore, in Ordinariis Sacrorum Rituum 
Congregationis Comitiis ad Vaticanum subsignata die coadunatis, 
ut approbaretur, propositae fuerint; Emi ac Rmi Patres Sacris 
tuendis Ritibus praepositi, audito R. P. D. Augustino Caprara 
S. Fidei Promotore, ita rescribere censuerunt: Pro gratia et ad 
Emum . Ponentem eum | Promotore Fidei. Die x Iulii MDCCCXCIV. 

Harum itaque additionum revisione per eundem Emum ac 
Rmum Dnum Cardinalem una cum eodem Promotore S. Fidei rite 
paracta, atque a me infrascripto Cardinali Sacrae Rituum Con- 
gregationi Praefecto facta Sanctissimo Domino Nostro Leoni 
Papae XIII de hisce omnibus relatione, Sanctitas Sua sententiam 
eiusdem Sacrae Congregationis ratam habens, eiusmodi addita- 
menta, prouti huic praeiacent Decreto, tum Breviario tum Mar- 
tyrologio Romano inseri iussit. Die XXIII iisdem mense et anno. 


C. CARD. ALOISI-MASELLA, 5S. R. C. Praefectus 


ALOISIUS TRIPEPI, (.$. R. C. Secretarius. 


Die XVIII Iulii. — In festo Sancti Cantilli de Lellis Confessoris. 


ADDITIO AD CALCEM VI. LECTIONIS. 


Post verba: « Sanctorum fastis adscripsit » addatur: « et Leo 
» Decimus tertius ex sacrorum catholici orbis Antistitum voto 
» ac Rituum Congregationis consulto, caelestem omnium hospi- 
» -talum et infirmorum ubique degentium Patronum declaravit, 
» ipsiusque nomen in agonizantium Litaniis invocari praecepit». 


ADDITIO MARTYROLOGIO ROMANO INSERENDA. 


(18 Iulii) Quinto decimo Kalendas Augusti... « Sancti Camilli 
» De Lellis Confessoris, Clericorum Regularium infirmis mini- 
» strantium Institutoris, cuius natalis dies pridie Idus Iulii recen- 
» setur: Quem Leo Decimus tertius Pontifex Maximus hospita- 
» lium et infirmorum caelestem Patronum renuntiavit ». 

ORBIS. 


Per Apostolicas Litteras in forma Brevis die 22 Iunii 1886 
Sanctus Confessor Camillus De Lellis inclitus christianae ca- 
ritatis heros, pluribus instantibus Patribus Cardinalibus et sa- 
crorum Antistitibus, caelestis hospitalium omnium et infirmorum 
ubique degentium Patronus una cum Sancto Ioanne de Deo 
declaratus et constitutus est. Quo. tamen novus honor accedat Pa- 
renti, ac Fundatori suo, eiusque nomen et gloria magis propa- 
getur; Rmus P. Ioannes Mattis Praefectus Generalis Congrega- 
tioni Clericorum Regularium Infirmis Ministrantium, communia 
eorumdem vota depromens, Sanctissimum. Dominum Nostrum 
Papam XIII iteratis precibus exoravit, utidem Sanctus Cammillus 
ubique terrarum suavissimo titulo Patroni omnium Hospitalium 
atque Infirmorum, tum in divini Officii, tum in Martyrologii reci- 
tatione die decima octava Iulii celebrari valeret. Quum igitur 
respectivae additiones tum sextae Lectioni, tum Martyrologio 
Romano inserendae, ab Emo Cardinali Lucido Maria Parocchi 
Episcopo Albanensi Relatore, in Ordinariis Sacrorum Rituum 
Congregationis Comitiis ad Vaticanum subsignata die coadunatis, 
ut approbarentur praepositi fuerint; Emi ac Rmi Patres Sacris 
tuendis Ritibus praeposui, audito R. P. D. Augustino Caprara 
S. Fidei Promotore, ita rescribere rati sunt: pro gratia et ad 
Emum  |Ponentem | eum | Promotore Fidei. | Die 10 Iuli 1894. 


Itaque earumdem additionum revisione per eumdem Emum 
ac Rmum Dominum Cardinalem una cum eodem Promotore 
S. Fidei rite paracta, atque a me infrascripto Cardinali S. Rituum 
Congregationi Praefecto SSmo Domino Nostro Leoni Papae XIII 
facta de hisce omnibus relatione, Sanctitas Sua sententiam eius- 
dem Sacrae Congregationi ratam habens, eiusmodi additamenta, 
prout huic praeiacent Decreto, tum Breviario tum Martyrologio 
Romano inseri iussit. 


Die 23 iisdem mense et anno. 


C. CARD. ALOISI-MASELLA, S. C. R. Praef. 
L. * S. 
ALOISIUS TRIPEPI Secret 

DECRETUM : Romana seu Mediolanen, beatificationis et canonizationis ven. S. Dei 
Glycerii Lanariani, novitii Clericorum regularium, pauperum Matris Dei scho- 
larum piarum. 


Quum ad istantiam Rmi Patris Philippi Rolletta, Sacerdotis 
Professi e Congregatione Clericorum Regularium Pauperum 
Matris Dei et Postulatoris Causae Ven. Servi Dei Glycerii Lan- 
driani, Novitii eiusdem Congregationis, Sanctissimus Dominus 
Noster Leo Papa XIII iam benigne indulsisset, ut de Fama San- 
ctitatis vitae, virtutum et miraculorum in genere ipsius Ven. 
Famuli Dei agi valeret in Sacra Rituum Congregatione Ordinaria 
absque interventu et voto Consultorum, ab Emo et Rmo Dno 
Cardinali Angelo Bianchi praedictae Causae Ponente sequens 
Dubium Ordinariis eiusdem S. Congregationis Comitiis subsi- 
gnata die ad Vaticanum habitis propositum fuit; nimirum: An 
constet | de validitate ^ et — relevantia ^ Processus ^ Auctoritate Apo- 
stolica — in Urbe  constructi super fama sanctitatis — vitae, virtutum 
et miraculorum in genere praefati Ven. Servi Dei in casu et ad 
effectum de quo agitur? Emi porro et Rmi Patres Sacris tuen- 
dis Ritibus praepositi, omnibus rite perpensis, et audito voce et 
scripto R. P. D. Augustino Caprara Sanctae Fidei Promotore, re- 
scribere censuerunt: Affirmative seu Constare. Die xiv Augu- 
sti MDCCCXCIV. 

Facta postmodum de his Sanctissimo Domino Nostro Leoni 
Papae XIII per me infrascriptum Cardinalem Sacrae Rituum 
Congregationi Praefectum relatione, Sanctitas Sua sententiam 
ipsius Sacri Consilii ratam habuit et confirmavit. Die xxiv iisdem 
mense et anno. 


CAL CARD. ALOISI-MASELLA S. R. C. Praefectus. 


L. 9o S. 
ALOISIUS — TRIPEPI, Secretarius. 
EX S. CONGREGATIONE INDICIS 
Feria IV, die 19 Septembris 1894. 
Sacra Congregatio Eminentissimorum ac X Reverendissimorum 


$. Romanae Ecclesiae Cardinalium | a | SANCTISSIMO DOMINO 
NOSTRO LEONE PP. XIII Sanctaque | Sede Apostolica — Indici 


librorum — pravae — doctrinae, eorumdemque . proscriptioni, ^ expurga- 

lione | ac permissioni — in — universa | christiana ^ Republica | praeposito- 
rum et delegatorum, | habita | in Palatio Apostolico | Vaticano — die 19 
Septembris — 1894, damnavit | et — damnat, — proscripsit — proscribitque, 


vel alias damnata | atque  proscripta — in Indicem — librorum | prohibi- 
torum referri | mandavit et mandat quae | sequuntur — Opera: 


Mirzan Abbé Octave - Prétre de la Basilique de Saint Jean 
l'Evangéliste de Smyrne.— Vie de Saint Polycarpe. - L'Ange de 


l'Église de Smyrne, et VApótre des Gaules. — Poitiers, Imprimerie 
Blaiá, Roy et C., 7. Rue Victor-Ugo 7, 1893. 
Zola Emile. — Les trois Villes - Lourdes - Huitiéme mille. 


Paris; Bibliothéque Charpentier. — G. Charpentier et E. Fasquelle, 
éditeurs, 11, Rue de Grenelle, 11, 1894. 


Frigeri Antonio. — 7J/ Progetto del Ministro — Bonacci. — Lettera 
aperta agli onorevoli signori  Senatori e Deputati. — Palermo,  Gio- 
vanni Villa, Editore, 1894. — Tamquam praedamnatum. — Decr. 


S. Off. Fer. IV, 16 Augusti 1894. 
Auctor operis cui titulus - Au delà de la vic, fragments phi- 


losophico-théologiques — sur les — mystéres — d'outre-tombe - — par l'Abbé 
L. Ant. Pieraccini, curé au diocése d'Ajaccio - Prohib. Decr. diei 
8 lunii 1894 - laudabiliter se subiecit, et opus  reprobavit. 


Auctor operis cui titulus - Résumé du systéme de la Rénova- 
tion - par M. le Chanoine E. A. Chabauty à Mrabeau-du-Poitou 
(Vienne) —  Prohib. Decr. diei 68 lunii 1894 - laudabiliter se  sub- 
iecit, et opus  reprobavit. 


Itaque nemo | cuiuscumque . gradas et conditionis praedicta ^ Opera 


damnata | atque  proscripta, | quocumque loco et quocumque idiomate, 
aut in posterum edere, aut edita legere ^ vel retinere audeat, sed 
locorum | Ordinariis, aut — haereticae — pravitatis — Inquisitoribus ^ ea 


tradere — teneatur, ^ sub poenis in Indice librorum ^ vetitorum — indictis. 

Quibus SANCTISSIMO | DOMINO |. NOSTRO | LEONI PA- 
PAE XIII per me infrascriptum S. I. C. a Secretis relatis, SAN- 
CTITAS SUA . Decretum — probavit, | et promulgari — praecepit. In 
quorum fidem etc. 


Datum Romae die 19 Septembris — 1894. 


f SERAPHINUS zrriscoous TUSCULANUS 
CARD. VANNUTELLI PRAEFECTUS. 


Fr. MARCOLINUS CICOGNANI, PROC. GEN. O. P. 
a Secretis. 
Loco v& Sigilli. 


Die 21 Septembris 1894: ^ ego infrascriptus Mag.  Cursorum 
testor — supradictum — Decretum — affixum | et publicatum fuisse | in — Urbe. 


Vincentius Benaglia Mag. Curs. 

LITTERAE APOSTOLICAE Sanctissimi Domini nostri divina Providentia Papae XIII 
de disciplina orientalium conservanda et tuenda. 


Orientalium dignitas Ecclesiarum, pervetustis rerum monu- 
mentis eisque insignibus commendata, magnam habet toto chri- 
stiano orbe venerationem et gloriam. Apud illas enim, inita be- 
nignissimo Dei consilio humanae redemptionis primordia, cele- 
riter ad ea propera vere incrementa, ut laudes apostolatus et 
martyrii, doctrinae et sanctitatis primo honore floruerint, pri- 
mam saluberrimorum fructuum laetitiam ediderint. Ex illis au- 
tem perampla beneficiorum vis in ceteros late populos mire 
profluxit; quum beatissimus Petrus, princeps apostolici ordinis, 
multiplicem erroris vitiique pravitatem disiecturus, lumen veri- 
tatis divinae, evangelium pacis, Christi libertatem in dominam 
gentium urbem caelesti numine intulit. — At Ecclesiis Orienta- 
libus Romana potissimum, ecclesiarum omnium caput, sane 
quantum honoris et caritatis inde a memoria apostolica tribuere 
consuevit et quam fideli obsequio vicissim laetari: easdemque, 
per varia deinde atque acerba tempora, nequáquam ipsa destitit, 
providentia et benefactis, a iacturis erigere, devinctas retinere, 
revocare discordes. Neque ultimum illud fuit vigilantiae officium, 
ut proprias cuiusque orientalis gentis consuetudines sacrorum- 
que rationes, quas pro potestate et sapientia sua legitimas edu- 
xisset, integras in eis perpetuo custodiret ac tueretur: cuius rei 
documento multa sunt quae Decessores Pontifices, cum primis 
Pius IX fel. rec, vel suis ipsi actis vel per sacrum Consilium 
christiano nomini propagando prudentissime censuerunt. — Non 
minore permoti Nos adductique studio, sub ipsa pontificatus 
initia, ad christianas Orientis nationes oculos peramanter con- 
vertimus. Maturavimus quidem conferre curas ad earum alle- 
vandas necessitates, aliasque sumus deinceps occasiones nacti 
actuosae benevolentiae testandae: sed nihil profecto antiquius 
sanctiusque fuit neque est, quam animis cum Sede Apostolica 
obstrictis, adeo in eis ardorem excitare et foecunditatem fidei, 
ut ad maiorum excellentiam et laudem exemplis renovatis ni- 
tantur. 


Iam licuit aliquot adiumenta Ecclesiis illis afferre. — Colle- 
gium hac ipsa in Urbe clericis Armeniis et Maronitis insti- 


Aeta, Tom. XXVII. fase. OOCXVII. 17 

tuendis, itemque Philippe-poli et Hadrianopoli pro Bulgaris, con- 
didimus; Athenis Leonianum condendum decrevimus; etiam 
seminario sanctae Annae, quod Hierosolymae cleri Graeci Mel- 
chitae educendi causa, coeptum est, maiorem in modum fave- 
mus. Ín eo praeterea sumus ut Syrorum numerum in alumnis 
Collegii Urbaniani augeamus; utque Athanasianum Graecorum 
ad pristinum restituamus institutum, quod Gregorius XIII, mu- 
niflcus auctor, sapienter voluit, unde viri extiterunt clarissimi. 
Plura vero in hoc similique genere experiri Nos atque efficere 
posse, eo nunc vehementiore voluntate exoptamus, postquam, 
aspirante Deo, consilium iamdiu meditatum perfecimus appel- 
landi singulari epistola principes et populos universos ad felicem 
fidei divinae unitatem. Nempe inter christianas gentes calami- 
tose divulsas, primo loco Orientales vocare, adhortari, obsecrare 
contendimus, quanta maxima potuimus apostolica et paterna 
caritate. Inchoatam spem quotidie magis foveri periucundum ac- 
cidit Nobis, certumque est, opus tam salutare enixius insistere; 
ut, quiquid ex Apostolicae Sedis providentia expectari possit, 
admodum expleamus, quum submovendis simultatis vel suspi- 
cionis causis, tum optimis quibusque reconciliationis praesidiis 
admovendis. — Praestantissimum id esse existimamus ad inco- 
lumitatem disciplinae Orientalium propriae, cui valde semper 
tribuimus animum curasque adiicere. Qua in re iam Nos cleri- 
corum ephebeis earum gentium proxime conditis hanc etiam 
dedimus praescriptionem, dabimus eamdem condendis, ut ma- 
xima religione ritus colant et observent suos, in eisque cogni- 
tionem usumque alumni capiant. Siquidem in ritum orientalium 
conservatione plus inest quam credi possit momenti. Augusta 
enim, qua varia ea rituum genera nobilitantur, antiquitas, et 
praeclaro est ornamento Ecclesiae omni, et fidei catholicae di- 
vinam unitatem affirmát. Inde enimvero, dum sua praecipuis 
Orientis Ecclesiis apostolica origo testatior constat, apparet simul 
et enitet earumdem cum Romana usque ab exordiis summa 
coniunctio. Neque aliud fortasse admirabilius est ad catholici- 
fatis notam in Ecclesia Dei illustrandam, quam singulare quod 
ei praebent obsequium dispares caeremoniarum formae nobi- 
lesque vetustatis linguae, ex ipsa Apostolorum et Patrum conr 
suetudine nobiliores; fere ad imitationem obsequii lectissimi 
quod Christo divino Ecclesiae auctori, exhibitum est nascenti, 
quum Magi ex variis Orientis plagis devecti venerunt... adorare 

eum (1). — Quo loco illud apte cadit animadvertisse, quod sacri 
ritus, tametsi per se instituti non sunt ad dogmatum catholico- 
rum evincendam veritatem, eadem tamen viva propemodum 
exprimunt splendideque declarant. Quapropter vera Christi Ec- 
clesia, sicut magnopere studet ea custodire inviolata quae, ut- 
pote divina immutabilia accepit, ita in usurpandis eorumdem 
formis nonnunquam concedit novi aliquid vel indulget, in iis 
praesertim quae cum venerabili antiquitate conveniant. Hoc 
etiam modo et eius vitae nunquam senescentis proditur vis, et 
ipsa magnificentius Christi sponsa excellit, quam sanctorum 
Patrum sapientia veluti adumbratam in effato agnovit davidico: 
Astitit regina a dextris tuis in vestitu deaurato, circumdata 
varietate... in fimbriis aureis circumamicta varietatibus (2). 
Quoniam igitur haec rei liturgicae disciplinaeque orientalis 
iure probata varietas, praeter ceteras laudes, in tantum decus 
utilitatemque Ecclesiae convertitur, eo non minus pertineant 
muneris Nostri partes oportet, recte ut sit consultum, ne quid 
incommodi imprudenter obrepat ab occidentalibus Evangelii 
administris, quos ad eas gentes Christi caritas urgeat. — Rata 
quidem permanent quae in hoc Benedictus XIV, Decessor No- 
ster illustris, sapienter provideque decrevit per Constitutionem 
Demandatam, in forma epistolae, die datam xxiv decembris 
anno MDCCXLIIL ad Patriarcham Antiochenum Graecorum Mel- 
chitarum omnesque eiusdem ritus Episcopos eidem Patriarchae 
subiectos. Verum, aetatis decursu non brevi, novatis per ea 
loca rerum conditionibus, atque latinis Missionariis Institutisque 
ibidem multiplicatis, factum est ut peculiares quaedam Aposto- 
licae Sedis curae in eadem causa exposcerentur: quod certe 
peropportunum fore, crebra per hosce annos occasione Nos- 
metipsi cognoramus, et desideria aequissima confirmaverant Ve- 
nerabilium Fratrum in Oriente Patriarcharum, non semel ad 
Nos delata. Quo autem totius negotii apertius pateret summa, 
aptioresque providendi rationes definirentur, eosdem Patriarchas 
haud ita pridem in Urbem advocare placuit, quibuscum com- 
municaremus consilia. Tum eos, una cum nonnullis Dilectis 
Filiis Nostris S. R. E. Cardinalibus, coram ad deliberandum fre- 
quenti congressione habuimus. — lis autem rebus omnibus, 


(1) Matth. n. 12. 
Q) Ps. XLIV. 

quae communiter propositae et agitatae sunt, meditate perpensis, 
induximus animum certa quaedam eiusdem Benedictinae Con- 
stitutionis praescripta, congruenter novis earum gentium tem- 
poribus, explicatiora facere et ampliora. In quo praestando, hoc 
tamquam principium ex ipsa deprompsimus, sacerdotes nempe 
latinos eo tantum consilio ab Apostolica Sede in illas regiones 
mitti, ut sint Patriarchis et Episcopis i7? adiutorium et levamen; 
cauto propterea, ze utendo facultatibus sibi concessis, eorum 
iurisdictioni praeiudicium | inferant et numerum |. subditorum | im- 
minuant (1): ex quo perspicuum extat quibus legibus officia 
eorumdem Latinorum ad hierarchiam Orientalem sint tem- 
peranda. 

Itaque rerum capita quae sequuntur visa sunt in Domino 
praescribenda et sancienda, ut facimus Apostolica fulti aucto- 
ritate; iam nunc declarantes velle Nos atque edicere ut eadem 
Benedictina decreta, quae de Graecis Melchitis primitus data 
sunt, fideles omnes cuiusvis in Oriente ritus universe attingant. 

Il. Missionarius quilibet latinus, e clero saeculari vel regu- 
larij qui orientalem quempiam ad latinum ritum consilio auxi- 
lio ve inducat, praeter suspensionem a divinis quam ipso facto 
incurret, ceterasque poenas per eamdem Constitutionem Deman- 
datam inflictas, officio suo privetur et excludatur. Quae prae- 
scriptio ut certa et firma consistat, exemplar eius patere vul- 
gatum apud Latinorum ecclesias iubemus. 

II. Ubi desit proprii ritus sacerdos cui Patriarcha orientalis 
mandet spiritualem suorum administrationem, ibi eorum curam 
suscipiat Parochus alieni ritus qui easdem atque ipsi species, 
azymum vel fermentatum, ad consecrandum adhibeat; ante- 
ferantur qui eos adhibeat ritu orientali. — Fidelibus autem sit 
facultas communicandi utrovis ritui non eis tantummodo locis 
ubi nulla ecclesia nec sacerdos sui proprii ritus habeatur, 
prout a sacro Consilio christiano nomini propagando decre- 
tum est die XVIII augusti anno MDCCCXCIIL verum etiam ubi, 
propter longinquitatem ecclesiae suae, non eam possint, nisi 
cum gravi incommodo, adire: de quo Ordinarii esto iudicium. 
Idque fixum resideat, eum qui alieno ritu vel diu communi- 
caverit, non propterea censendum mutasse ritum, sed in ceteris 
officiis omnibus perseverare Parocho suo addictum. 


(1) Const. Demandatam, n. 13. 

III. Sodalitates Religiosorum latinae, quae iuventuti insti- 
tuendae in Oriente dant operam, si quo in collegio alumnos 
ritu orientali non paucos numerent, sacerdotem eiusdem ritus, 
Patriarcha consulto, apud se habeant ipsorum commodo alu- 
mnorum, ad missae sacrificium, ad sacram synaxim, ad cate- 
chesim patria lingua impertiendam ritusque explicandos; aut 
saltem diebus dominicis ceterisque de praecepto occurrentibus 
festis talem sacerdotem arcessant, ea officia praestiturum. Quam 
ob causam eisdem Sodalitatibus quaevis privilegia, etiam spe- 
ciali mentione digna, quibus gaudeant ut alumni orientalis ritus, 
quamdiu in collegiis ipsarum degant, latinum sequantur, adempia 
-esse omnia edicimus: de ritualibus autem abstinentiis servandis 
moderatores cum religiosa aequitate videant. — Item alumnis 
externis prospiciatur: quos ad proprias ipsorum ecclesias seu 
curias remitti aut perduci oportebit, nisi videatur eos cum in- 
ternis ad eiusdem ritus officia admittendos. 

IV. Eadem praescripta transferenda sunt, quoad fieri possit, 
ad Religiosarum Sodalitates, puellis educandis in asceteriis scho- 
lisque deditas. Quod si qua immutatio per tempora et res op- 
portuna inciderit, ea non ante fiat quam Patriarchae consensus 
accesserit et venia Apostolicae Sedis. 

V. Nova, ritu latino, iuventutis collegia vel domus Reli- 
giosorum utriusvis sexus ne in posterum aperiantur, nisi Apo- 
stolica Sede rogata et consentiente. 

VI.Presbyteris tum latinis tum orientalibus neque in suis, 
neque in alieni ritus ecclesiis, fas est quemquam absolvere a 
casibus qui suis cuiusque Ordinariis sint reservati, nisi facultate 
ab eisdem permissa: qua in re quodvis privilegium, vel speciali 
mentione dignum, prorsus revocamus. 

VII. Orientalibus qui ritum latinum, etiamsi ex pontificio re- 
scripto, susceperint, revertere ad pristinum, Apostolica Sede 
exorata, licebit. 

VIII. Mulieri latini ritus quae viro nupserit ritus orientalis, 
aeque ac mulieri orientali quae nupserit latino, integrum erit 
ut ad ritum viri, ineundo vel durante matrimonio, transeat : 
matrimonio autem soluto, resumendi proprii ritus libera erit 
potestas. 

IX. Quicumque orientalis, extra patriarchale territorium 
commorans, sub administratione sit cleri latini, ritui tamen suo 
permanebit adscriptus; ita ut, nihil diuturnitate aliave causa 

ulla suffragante, recidat in ditionem Patriarchae, simul ac ira 
eius territorium revenerit. 

X. Nulli, utriusvis sexus, Ordini vel Instituto religioso la- 
tini ritus, quemquam orientalem inter sodales suos fas erit 
recipere, qui proprii Ordinarii testimoniales litteras non ante 
exhibuerit. 

XI. Si qua ex dissidentibus communitas vel familia vel 
persona ad catholicam unitatem venerit, conditione velut ne- 
cessaria interposita amplectendi latini ritus, huic ritui remaneat 
ea quidem ad tempus adstricta, in eius tamen potestate sit ad 
nativum ritum catholicum aliquando redire. Si vero eiusmodi 
conditio non intercesserit, sed ideo ipsa communitas, familia, 
persona a latinis presbyteris administretur quia desint orien- 
tales, regrediendum ipsi erit ad ritum suum, statim ut sacer- 
dotis orientalis fuerit copia. 

XII.Matrimoniales et ecclesiasticae, quaecumque sint cau- 
sae, de quibus ad Apostolicam Sedem appellatio fiat, nequaquam 
Delegatis Apostolicis definiendae, nisi aperte ea iusserit, com- 
mittantur, sed ad sacrum Consilium christiano nomini propa- 
gando omnino deferantur. 

XIII. Patriarchae Graeco Melchitae iurisdictionem tribuimus 
in eos quoque fideles eiusdem ritus qui intra fines Turcici Im- 
perii versantur. 

Praeter istas peculiares cautiones atque ex iure praescripta, 
maxime Nos tenet cura, quod supra attigimus, ut condantur 
opportunioribus in Oriente locis seminaria, collegia, instituta 
omne genus, eaque prorsus ad iuvenes incolas ipso ritu patrio 
formandos in suorum auxilia. Hoc propositum, in quo dici vix 
potest quanta religioni inhaereat spes studiose Nos aggredi, 
prolixisque subsidiis provehere, affluente, ut confidimus, catho- 
licorum ope, deliberatum habemus. Sacerdotum indigenarum 
operam, quippe et convenientius impensam et cupidius acce- 
ptam, multo futuram quam advenarum fructuosiorem, paulo 
fusius est a Nobis monstratum in encyclicis litteris quas dedi- 
mus superiore anno de collegiis clericorum in Indiis Orientalibus 
constituendis. — Ita porro sacrae iuventutis institutioni semel 
consulto, profecto studiis rei theologicae et biblicae apud Orien- 
tales accrescet honos; vigebit linguarum veterum eruditio aeque 
ac in recentibus sollertia; doctrinae et litterarum census, quo 
Patres eorum scriptoresque abundant, in commune bonum, 

largius proficiet: eo demum  peroptato exitu, ut sacerdotii ca- 
tholici emergente doctrina integrique exempli laude praelucente, 
propensius eiusdem matris complexum fratres dissidentes re- 
quirant. Tum vero si ordines cleri animos, studia, actionem 
caritate vere fraterna sociaverint, certe, favente et ducente Deo, 
dies maturabitur auspicatissima, qua, occurrentibus omnibus 
in unitatem — fidei et agnitionis Filii Dei, plene ex eo perfecteque 


totum | corpus | compactum, et connexum per omnem  iuncturam 
subministrationis, secundum operationem — in mensuram unius- 
cuiusque membri, augmentum corporis facit ^ in aedificationem 


sui in caritate (1). Ea nimirum gloriari unice potest Christi vera 
esse Ecclesia, in qua aptissime cohaereat unum corpus et unus 
spiritus | (2). 

Haec universa et singula, quaecumque sunt a Nobis de- 
creta, minime dubium quin Venerabiles Fratres Patriarchae, 
Archiepiscopi, Episcopi quovis orientali ritu catholici, pro ea 
qua praestant tum in Cathedram Apostolicam et in Nos pietate, 
tum suarum sollicitudine Ecclesiarum, omni sint reverentia et 
obtemperatione suscepturi, idque sedulo effectum ut eorumdem 
observantia, ab iis quorum interest, plena consequatur. — Copia 
vero fructuum, quos inde augurari licet et iure optimo expe- 
ctare, valde ex opera eorum proveniet qui gerunt personam 
Nostram per Orientem christianum. Delegatis propterea Apo- 
stolicis commendatissimum volumus ut illarum gentium tradita 
a maioribus instituta honore debito vereantur: Patriarcharum 
auctoritatem quo par est obsequio colant, colendam curent; 
atque in officiorum cum eis permutatione, consilium expleant 
Apostoli : Honore invicem praevenientes (3). Episcopis, clero et 
populo studiosum ac benevolentem animum probent; eumdem 
plane spiritum in se referentes, quo Ioannes Apostolus ageba- 
tur, quum Apocalypsim dedit septem ecclesiis quae sunt in Asia, 
inscripta salutatione : Gratia vobis et pax ab eo qui est, et qui 
erat, et qui venturus est (4): in omnique agendi ratione sese 
praestent eos, qui vere habeantur nuntii digni conciliatoresque 
sanctae unitatis inter Orientales Ecclesias et Romanam, quae 
centrum eiusdem est unitatis et caritatis. — Haec ipsa similiter 


(1) Eph. IV, 13, 16. 
(2) Ib. 4. 

(3) Rom. XII, 10. 
(4) Apoc. I, 4. 

sentiant, similiter peragant, hortati! iussuque Nostro, sacerdotes 
latini; quotquot in eisdem regionibus egregios labores obeunt 
ad sempiternam animorum salutem : religiose in obedientia 
Romani Pontificis laborantibus, tunc vero dabit Deus ampla 
incrementa. 


Igitur quaecumque his litteris decernimus, declaramus, san- 
cimus, ab omnibus ad quos pertinet inviolabiliter servari vo- 
lumus ac mandamus, nec ea notari, in controversiam vocari, 
infringi posse, ex quavis, licet privilegiata causa, colore et no- 
mine; sed plenarios et integros effectus suos habere, non ob- 
stantibus Apostolicis, etiam in generalibus ac provincialibus 
conciliis editis, constitutionibus, nec non quibusvis etiam con- 
firmatione Apostolica vel quavis alia firmitate roboratis statutis, 
consuetudinibus ac praescriptionibus ; quibus omnibus, perinde 
ac si de verbo ad verbum hisce litteris inserta essent, ad prae- 
missorum effectum, specialiter et expresse derogamus et dero- 
gatum esse volumus, ceterisque in contrarium facientibus qui- 
buscumque. — Volumus autem ut harum Litterarum exemplis 
etiam impressis, manuque Notarii subscriptis et per constitutum 
in ecclesiastica dignitate virum suo sigillo munitis, eadem ha- 
beatur fides quae praesentibus hisce Litteris haberetur ostensis. 


Datum Romae apud S. Petrum anno Incarnationis Domi- 
nicae millesimo octingentesimo nonagésimo quarto, pridie ca- 
lendas décembres, Pontificatus Nostri decimo septimo. 


A. CARD. BIANCHI  Pro-Datarius. 
C. CARD. DE RUGGIERO 


VISA 
DE CURIA I. DE AQUILA E VICECOMITIBUS 
Loco Plumbi. 


Reg. in Secret. Brevium 
I. CUGNONI 

LITTERAE SSmi D. N. Leonis XIII ad Emum Cardinalem Oreglia patronum Coetus 
pontificii Urbani Antiquitatum studiis promovendis. 


Moerore sapientium omnium, desiderio autem Nostro haud 
exiguo, viros eruditione insignes, quorum commendatio famae 
vel remotarum consensu gentium percrebuerat, brevi mensium 
intervallo, insperato obitu sublatos vidimus. Fuere hi Hilarius 
Alibrandi, Carolus Ludovicus Visconti, Ioannes Baptista De Rossi, 
de re archaeologica praeclare meriti. Quorum amissione, cum 
nobile Romanae Civitatis decus extinctum doleremus, simul 
vero pertimuimus ne quid perquirendarum antiquitatum studia 
detrimenti caperent. Ipso etenim ab exordio Pontificatus Nostri, 
curarum Nostrarum partem non mediocrem in eo collocavimus 
ut, quod nullo non tempore Decessoribus Nostris sollemne fuit, 
optimarum disciplinarum studia foveremus et ad exitus laetiores 
proveheremus. Quamquam autem ea doctrinarum genera prae- 
cipuo favore complectenda censuimus, quae Religioni lumen ac 
firmamentum adiiciunt; cetera tamen quotquot animos eleganter 
ornant et ad humanae societatis consuetudinem quoquo modo 
honestandam faciunt, providentiam Nostram minime desidera- 
runt. In his vero eas iure habuimus disciplinas, quae in anti- 
quitatibus scrutandis illustrandisque versantur. Nam ipsarum 
ope praeteritorum temporum priscorumque hominum facta ve- 
luti reviviscunt et pene oculis obversantur: quod vero prae- 
sertim spectat ad vetusta tem sacrorum, exploratissimum est 
quantum ipsae utilitatis contulerint ad rei christianae Mhisto- 
riam ordinandam et ad Ecclesiae dogmata ab osorum calu- 
mniis vindicanda. Hac Nos de causa urbano eruditorum col- 
legio studiis antiquitatum promovendis peculiarem semper prae- 
stitimus benevolentiam, nihilque omisimus quo pristinum tene- 
ret decus et maiore quotidie amplitudine ac dignitate floreret. 
Magno igitur desiderio adducti, ut simul huic coetui de parto 
splendore nihil decedat, sed clariora afferantur incrementa ; si- 
mul eidem propensi animi testimonium exhibeamus, numismata 
aurea bina, sena argentea, eruditorum praemia quotannis adtri- 
buenda decernimus. Haec autem ea lege damus ut, quae aurea 
sunt, illis e nostratibus exterisve qui, proposito ab ipso coetu 
experimento, primas in tractatione tulerint; argentea vero iis 

donentur qui, vertente anno, in disserendo de re archaeologica 
ceteris solertia et eruditione antecesserint. Bene volentis hoc pro- 
videntiae Nostrae consilium nihil dubitamus quin amplam, quam 
expectare licet, fr actuum copiam a navitate sodalium archaeo- 
logorum sit habiturum. Interea tibi, Venerabilis Frater Noster, 
quo Urbanum Collegium Patrono optimo utitur, Collegioque ipsi 
universo apostolicam benedictionem peramanter in Domino im- 


pertimus. 
Datum Romae apud S. Petrum die iv Dec. MDCCCXCIV, Pon- 
tificatus nostri anno decimoséptimo. 


EX S. CONGREGATIONE CONCILII 


MEDIOLANEN. 


IURIUM PAROCHIALIUM 


Die | 14 Aprilis — 1894. 
Conc. Trid. Sess. 24 cap. 13 De ref. 


COMPENDIUM FACTI. In oppido, Busto Arsitio, Archidioe- 
cesis Mediolanensis ante annum 1343 antiqua et unica exi- 
stebat ecclesia parochialis S. Ioannis Baptistae, in qua unus 
tantum sacerdos parochus curae animarum incumbebat. Cum 
vero intra limites huius parochialis ecclesiae extaret orato- 
rum seu capella S. Michaelis in hac ecclesia ob admodum 
auctum fidelium numerum, anno 1343 erecta fuit coadiutoria 
beneficialis, de consensu rectoris s. Ioannis, servatis eidem 
iuribus et oneribus actualis curae animarum, et exquisitis a 
beneficiario curato nonnullis obsequii significationibus erga 
parochum, ad ostendendam illius dependentiam in animarum 
cura. Eadem de causa et eadem de ratione in ecclesia s. Mi- 
chaelis adiunctus fuit secundus coadiutor curatus per instru- 
mentum erectionis diei 19 Ianuarii 1512 quo in instrumento 
fit mentio de tabulis prioris fundationis modo deperditis. 

Anno 1583 S. Carolus Borromaeus, qui in crebris et di- 
ligentioribus suae Archidioecesis perlustrationibus perviderat 
in oppido Busto Arsitio sacerdotes curae animarum deputatos, 
impares suo muneri extare ob in dies succrescentem populum, 
transtulit in ecclesiam parochialem s. Io. Baptistae collegia- 
tam s. Stephani loci Olgiate Olona in quo e contra clerus 
necessitati sacri ministerii abunde supererat. Ne vero per 
translationem, collegiatae nomen et iura disparerent, ius pa- 
rochiale ecclesiae s. Ioannis antiquitus Rectori competens uni- 
tum fuit dignitati praepositurali, remanentibus in dicta ec- 
clesia s. Ioannis duobus coadiutoribus tunc erectis cum titulo 
et nomine canonicorum coadiutoralium seu cum onere coadiu- 
vandi in animarum cura parochum praepositum. 

At iam litium fomenta aderant et sensim excitabantur 
inter coadiutores s. Michaelis, et canonicos coadiutores s. Io- 
annis Baptistae, qui posteriores advenerant, et titulo cano- 
nicali iam praecellebant antiquiores s. Michaelis coadiutores. 
Unde sapientissime vigilantissimus Archiepiscopus Cardinalis 
Fridericus Borromaeus ab Urbano VIII, anno 1624, obtinuit 
etiam pro coadiutoribus ecclesiae s. Michaelis titulum canonici, 
uniens eisdem duas praebendas canonicales existentes in ec- 
clesia s. Ioannis. 

Verum canonici coadiutores ad s. Michaelis cum in ec- 
clesia separata residentes, concurrerent in curam animarum 
populi Busti Arsitii, aeque cum praeposito parocho et cano- 
nicis coadiutoribus s. Ioannis Baptistae, arbitrati sunt sibi 
non minus ac praeposito s. Ioannis titulum parochi compe- 
tere. Cum in dies magis in animo coadiutorum s. Michaelis 
haec iirmaretur persuasio quam oppugnare non destitebat prae- 
positus ecclesiae s. Ioannis ; tandem anno 1732 res formiter 
agitata est apud curiam mediolanensem et sententia prodiit 
vindicans exclusive praeposito s. Ioannis titulum et ius pa- 
rochiae. 

Haec sententia quae pertransiit in rem iudicatam non 
effecit ut intestina sopiretur discordia, quae interdum, qua- 
cumque arrepta occasione, sub una vel alia specie exardescere 

prosequitur. Iamvero hodie etiam, alia agitatur quaestio inter 
coadiutores s. Michaelis et praepositum parochum s. Ioannis 
oppidi Busto Arsitio, circa ius vicinioritatis, quod iure prae- 
sertim  consuetudinario sibi vindicant canonici coadiutores 
S. Michaelis. 

Ius vicinioritatis, per synodales constitutiones Archidioe- 
cesis mediolanensis constitutum, determinat parochum qui, 
absente vel deficiente parocho sibi viciniore, in eius ecclesiam 
curam animarum suscipere debet. Hinc praesentis controver- 
siae occasio fuit mors parochi loci Sacconago, sequuta mense 
Ianuarii anni 1889. Mortuo enim huius ecclesiae parocho, 
Rmus D. Pius Chieppi, unus ex canonicis coadiutoribus 
s. Michaelis, sibi, iure vicinioritatis, arrogavi t curam spiri- 
tualem ecclesiae parochialis Sacconago, quum nempe ecclesia 
s. Michaelis propinquior sit ecclesia s. Ioannis Baptistae, ec- 
clesiae parochiali Sacconago. Obpstitit praepositus s. Ioannis 
R. D. Iosephus Tettamanti ; et amice cum res conciliari non 
posset, curia mediolanensis sub die 27 Maii anni 1890 sen- 
tentiam protulit qua declaravit, ius vicinioritatis in casu com- 
petere ad curatos s. Michaelis cum praecedentia favore se- 
nioris inter duos. A qua sententia appellavit Praepositus 
apud S. C. Congregationem. 


Disceptatio Synoptica. 


CANONICI COADIUTORIS DEFENSIO. In quatuor capita divi- 
dens suam orationem in 1 et 2 contendit sibi ex consuetu- 
dine, legitime praescripta, competere ius vicinioritatis, in 3, 
imo ex ipsa natura sui beneficii curati hoc sibi vindicat, tan- 
dem in 4, refutat nonnulla adversarii obiecta. 

Incipiens ab exercitio spiritualis curae exercitae a coadiu- 
toribus s. Michaelis in parochia Sacconago vi iuris viciniori- 
tatis, queritur quod archivium huius parochiae incendio de- 
letum numero pauciora sibi suppetat documenta ; at, ipse ait, 
valore sane irrefu tabi lia. 

Anno 1645, ab humanis exempto Crespi Antonio, parocho 
ecclesiae Sacconago, Carnago Ioannes, curatus s. Michaelis 

pro suo officio Vicarii curati parochiae Sacconago duo admi- 
nistravit baptismata. Notat orator quod in libro baptismatum 
statim post hanc annotationem sequitur revisio (i| visto) sub- 
scripta a visitatore Archiepiscopali et ab ipso praeposito pa- 
rocho Busti Arsitii. 

Anno 1688 cum parochiae Sacconago curatus abesset tem- 
pore paschali, curato s. Michaelis commisit ut eius nomine 
sacramenta administraret ; quod cum ab ipso, suae ecclesiae* 
curis distento, obtinere non posset, recurrit ad Ordinariatum 
qui alium delegavit sacerdotem. Et hic, occasione primi ba- 
ptismatis in apposito libro scripsit: se hoc administrasse ab 
Archiepiscopo delegatum, | cum | hoc peragere non posset vice- 
curatus s. Michaelis Busti Arsita. In eodem libro habetur 
revisio subscripta a praeposito parocho Busti Arsitii anno 1708. 
In parochia Sacconago suo viduata pastore, constat curatum 
s. Michaelis, qua  vice-curatum a iure, temporis vacationis 
administrasse | semel baptisma; | et hanc administrationem 
postea ratam habet praepositus Busti Arsitii de more subscri- 
ptus. Notat vero Rmus Chieppi, se nihil posse afferre de 
alis actibus et de ipso funebri officio, peracto pro parocho 
demortuo, quia mortuorum, liber huius epochae fuit incendio 
consumptus. 

Anno 1780 in terra Sacconago decessit parochus Canavesi 
et, ait, conventus sacerdos Marchesi s. Michaelis curatus tali 
pompa et sui iuris ostentatione iusta funebria persolvit, ut 
plane probaverit suum ius vicinioritatis. Nam laudatus sa- 
cerdos omnia ordinavit pro funebri associatione et invitavit 
ipsum praepositum Rossi parochum Busti Arsitii ad canen- 
dam funeris missam. Qui praepositus haec omnia insuper rata 
habuit subscribens libros parochiae Sacconago et ecclesiae 
s. Michaelis, in quibus aderat peracti funeris particularis de- 
scriptio. Subiungit, ipse conventus, aliunde parochum Rossi 
fuisse ita infensum iuribus curatorum s. Michaelis quod an- 
no 1817, inter turbas populares exinde excitatas, asportasse! 
ad suam ecclesiam libros curatiae s. Michaelis. 

Ab anno 1708 ad 1889 magna habetur intercapedo iuris- 

dictionis ex controverso iure vicinioritatis coadiutorum s. Mi- 
chaelis , quia parochi loci Sacconago praevenerunt mortem 
renunciantes parochiali beneficio, donec parochus Carera an- 
no 1889 vita functus est. Hinc occasio submotae litis de qua 
agitur. 

In secundo capite Rmus Chieppi adducit testes ius vici- 
nioritatis sibi vindicantes, et 1) ait universum populum et 
clerum loci Sacconago, defuncto parocho, proclamasse cura- 
tum s. Michaelis uti viciniorem. 2) Coadiutores parochi loci 
Sacconago citat testantes, hoc ius coadiutorum s. Michaelis 
saepius affirmasse defunctum parochum. 3) Etiam parochos 
vicinos parochiae Sacconago, adducit in favorem sui iuris 
Rmus Chieppi, nempe parochum terrae Borsano et curatum 
s. Michaelis. Insistit in attestatione parochi loci Borsano qui 
curatus apud curiam citatus ex officio, deposuit immediatum 
antecessorem praepositum oppidi Busto Arsitio Bartholomaeum 
Piazza sibi declarasse occasione infirmitatum, quas passus est 
defunctus parochus Carera, quod curatus s. Michaelis est pa- 
rochus vicinior parochiae Sacconago. 

In tertio capite ad comprobandam legitimam huius iuris 
originem in coadiutoribus s. Michaelis, ex instrumento ere- 
ctionis probare nititur curatos s. Michaelis esse parochos non 
minus parocho s. loannis et instrumenti haec citat verba: 
« ita ut in ea parochiali et curata ecclesia s. Michaelis sint 
et esse debeant duo portiones tuendae, regendae et guber- 
nandae per dominos  protempore  beneficióles et rectores ». 
Citat haec alia verba: Voluerunt (instituentes beneficium 
curatum) quod cura animarum dicti burgi adeo foret com- 
munis inter dictos rectores (s. loannis) et beneficióles (s. Mi- 
chaelis) quod quaelibet persona burgi ipsius, cum  oportue- 
rit, possit requirere pro ministrandis. . . . . Sacramentis — di- 
ctum rectorem s. loannis vel dictum — beneficiatimi s. Mi- 
chaelis ^ — ». 

Ex actu translationis collegiatae oppidi Olgiate Olona per- 
actae a S. Carolo Borromaeo haec verba producit — « cum... 
tam ex suis personalibus visitationibus quam per suos visi- 

tutores hactenus factis, ac alias saepissime viderit, cognoverit 
atque deprehenderit adesse burgum  Busti Arsitii . . . in 
quo praeter alias ecclesias duae adsunt parochiales, scilicet 
una sub titulo Sancti loannis Baptistae, | quae est maior, 
et altera Sancti Michaelis... ». 

Ecclesiae s. Michaelis competere universa iura parochialia 
comprobat conventus, ex actis visitationis peractae per dele- 
gationem divi Caroli Borromaei anno 1566, ubi ita refert 


delegatus « Die isto visitavi ecclesiam s. Michaelis paro- 
chialem, | coadiutricem | alterius ecclesiae parochialis. | Parochi 
dictae ecclesiae sunt duo, quorum unus nominatur . . . ». 


Anno vero 1606 Card. Fridericus Borromaeus ita ex sua vi- 
sitatione de hac ecclesia refert quod « munus curae anima- 
rum exercetur a praedicto praeposito et quatuor  coadiuto- 
ribus in toto oppido Busti et indistincte sine ulla restrictione 
aut — divisione — iurisdictionis — ministrant ^ Sacramenta, — salva 
semper praeeminentia R. praepositi et ecclesiae ». ldem. 
Archiepiscopus Fridericus Borromaeus anno 1604 suo decreto 
ita firmavit pro clero oppidi Busti ordinem praecedentiae in 
funeribus ; ait enim : « In funeribus quoad vocationem cleri 
hic ordo servetur, ut prius in ecclesia Sancti loannis Ba- 
ptistae M. R. praepositus, deinde canonici curati et succes- 
sive parochi s. Michaelis; postea canonici iuxta antiquitatem, 
postremo loco capellani— | In ecclesia vero s. Michaelis vo- 
centur reverendi rectores ipsius ecclesiae, deinde M. R. prae- 
positus et successive omnes alii ^ ^ ». 

Denique, instat Rmus D. Chieppi in relatione visitationis 
peractae anno 1242 per ipsum praepositum Busti legitime 
delegatum, saepe ecclesia s. Michaelis parochialis nominatur, 
et eius curatis urgetur obligatio standi in iudicio contra 
certos haeredes ut satisfacerent pio legato. Ex quibus omni- 
bus, putat conventus, luce meridiana clariorem sequi conclu- 
sionem, curatos s. Michaelis esse vero parochos. 

In postremo capite refutantur adversarii principales ob- 
lectiones. 

Quia praepositus asseruit, consuetudinem a curatis s. Mi- 

chaelis invocatam non constare ex actibus diuturnis et uni- 
formibus, conventus urget facta iam enarrata addens etiam 
administrationem sacramentorum, non solum celebrationem 
matrimoniorum et funerum, uti contenderet praepositus, com- 
probare ius vicinioritatis ex dispositione Synodi 35. 

Dein Rmus Chieppi pro viribus oppugnat principale ad- 
versarii argumentum; nempe s. Michaelis coadiutoribus ius 
vicinioritatis competere nullimode posse, cum parochi non 
sint, quod deducit praesertim ex sententia 1732 iam relata. 
In primis observat conventus, quidquid sit de hac sententia, 
factum denegari non posse anno 1780 secutum, scilicet 48 
annis a celebri decreto, quando ob mortem parochi Canavesi 
loci Sacconago curatus s. Michaelis, magna cum pompa, uti 
iam relatum est, funus peregit interveniente praeposito Busti 
qui postea etiam in libris mortuorum per suam subscriptio- 
nem omne gestum ratum habuit, 

Quoad sententiam vero 1732, directius animadvertit hanc 
aperte peccare in voluntatem tabulae fundationis coadiutorum 
s. Michaelis; nam dum ipsa ad n. 6, declarat ecclesiam s. Mi- 
chaelis numquam fuisse parochialem, sed tantum sacramen- 
talem et sepulcralem e contra e relatis instrumentis et vi- 
sitationum actis constat centies appellari parochialem. Eadem 
sententia item declarat curam animarum, burgi Busti Arsitii 
privative et principaliter spectavisse et spectare ad dominum 
praepositum | ecclesiae s. lo. Bapt, sed allata documenta te- 
stantur imo ita communem inter utramque ecclesiam anima- 
rum curam existere, ut cives in utraque ecclesia indiscrimi- 
natim sacramanta et alia parochialia officia exquirere possint. 
Unde, ait conventus, illud verbum privative in sententia est 
ad minus admiratione dignum ; non secus ac alia verba, 
nempe « non constare de aliqua possessione | denominandi 
ecclesiam s. Michaelis titulo aut nomine parochialis aut sibi 
ipsis (curatis) attribuendi nomen et titulum parochorum  ». 
Hinc, urget D. Chieppi, flocci factam fuisse hanc sententiam, 
praeter alia facta, hoc probat, quod s. Michaelis curati postea 
perseverarunt missam canere in sabato sancto, et sacras fun- 

ctiones peragere in ferüs sextis quadragesimae quae omnia 
vetita fuerunt in laudata sententia. 

Insuper observat, non posse dici curatos s. Michaelis ad- 
dictos ecclesiae s. Ioannis, cuius praebendas canonicales sub 
Card. Friderico Borromaeo obtinuerunt, verba enim instru- 
menti cavent: « Sacramenta tamen, aliasque functiones pa- 
rochiales in dicta ecclesia s. Michaelis iuxta solitum | obeant, 
in  domibusque parochialibus dictae ecclesiae s. Michaelis re- 
side r ant ». 

Denique contra praepositum valorem iuridicum denegan- 
tem subscriptionibus ab ipsis praepositis appositis libris admi- 
nistrationis sacramentorum affert dispositionem Con. Prov. I, 
explicantis munus visitatorum circa huiusmodi libros et de- 
cernentis eos debere inquirere non solum de peracta sacra- 
mentorum administratione, sed etiam an sacerdos ministrans 
« legitime obtineat ecclesiastica | beneficia an in ea se inva- 
serit». 

DEFENSIO PRAEPOSITI. EX alia parte patronus praepositi 
Busti Arsitii ita disserit in favorem sui clientis. Cum primis 
animadvertit quod una est paroecia in oppido Busti Arsitii, 
quam unus parochus regit, praepositus ecclesiae collegiatae 
Sancti Ioannis Baptistae. At sacerdos Chieppi nihil aliud est 
quam coadiutor in ecclesia succursali Sancti Michaelis. Hic 
igitur parochi iurisdictione carens frustra vicinioritatis ius 
exercere postulat. 

Quod in civitate Busti Arsitii una tantum sit ecclesia 
paroecialis, et unicus rector sive parochus illam regere de- 
beat, ita a Patrono demonstratur. Anno 1583, Gregorio XIII 
pontifice, sanctus antistes Carolus Borromaeus mediolanensis 
ecclesiae archiepiscopus, e loco Olgiate Olona praeposituralem 
et curatam dignitatem qua ecclesia collegiata s. Stephani illius 
pagi fruebatur, in ecclesiam parochialem s. loannis Bapti- 
stae Busti Arsitii transtulit. Huius translationis regulae ita 
statutae sunt: « Quod dicta praeposituralis dignitas simul et 
curata ad dictam ecclesiam parochialem s. Ioannis Baptistae 
Busti Arsitii una etiam cum omnibus eiusdem praeposituralis 

ecclesiae canonicatibus et praebendis , universisque eorum 
omnium et singulorum bonis et iuribus perpetuo transfera- 
tur... singu laque portio curata ecclesiae praedictae s. Ioannis 
Baptistae incorporetur et uniatur alicui ex ipsis canonicati- 
bus, cum onere coadiuvandi praeposito in curae animarum 
exercitio ». Et inferius « Ita et taliter quod utraque dicta- 
rum portionum parochialium cum dictis singulis canonicatibus 
unum tantum corpus et beneficium conficiat et nomen ac ti- 
tulum canonicatus curati et coadiutoralis perpetuo habeat ». 
Ac deinde « Et tamen semper, ut ex hac portionum pa- 
rochialium et canonicarum unione et incorporatione nunc et 
pro tempore praepositus nequaquam sit nec intelligatur, nec 
ullo quovis modo aut nomine praetendere unquam possit se 
exemptum et exgravatum quin ipse principaliter ad ipsam 
curam et onus huiusmodi curae animarum per se ipsum prout 
supra personaliter exercendae perpetuo teneatur et obligatus 
sit ». 

Haec de omnibus canonicis curatis et coadiutoribus col- 
legiatae ecclesiae Busti Arsitii dubio procul etiam coadiutorales 
s. Michaelis afficiunt. Re autem vera, in solemnis concordiae 
tabulis anni 1626 legitur: « utraque portio curata dictae 
ecclesiae s. Michaelis nomen et titulum canonicatus curati 
coadiutoralis dictae collegiatae s. Ioannis Baptistae perpetuo 
habeant, et canonici de eis providendi canonici curati coadiu- 
tores perpetuo nuncupentur.... et potiantur eisdem privilegiis 
quibus gaudent et potiuntur alii canonici dictae collegiatae 
ecclesiae s. Ioannis Baptistae ». 

In ecclesia igitur s. Michaelis, inquit patronus, quamquam 
haec ad animarum curam inservire debeat, nonnisi auxilia- 
rum et coadiutoriale munus exercetur, ut fit in qualibet pa- 
roecia, quoties rector propter populi frequentiam nequit solus 
ministerium explere, et illi in alia ecclesia coadiutor adiun- 
gitur, ex cap 4, sess. 21 de ref. ^t semper redit quod tradit 
Pignat. in cons. 143, n. IS, tom. 9 nempe « Alias ecclesias 
esse dependentes et adiutrices, erectas pro maiori populi com- 
moditate, neque esse parochiales, sed pro succursu et auxilio 

matricis ecclesiae, atque ut magis populo sacramenta admi- 
nistrentur ». 

Ceterum in iure compertissimum est, instat orator; co- 
adiutorales ecclesias nulla ratione pares cum parochialibus 
dici posse, quia nec territorio pollent nec populo, ut ad pa- 
roeciae iurisdictionem requiritur, teste Rota, in dec. 397, 
part. 13, n. 17 rec. « Inde excluditur coaequalitas, quae 
posset dumtaxat ponderare quoties utrique parocho populus 
omnino distinctus foret assignatus , quo casu parochiani in 
propria parochia coacti fuissent sacramenta recipere ». Et 
concinne Reiffenstuel iu fit. 5, lib. 3, decr. n. 30: « Ad hoc 
ut aliquod proprie dicatur beneficium curatum seu ecclesiae 
parochialis — requiritur quarto ut solus , suo nomine illud 
regat: nam una ecclesia nonnisi unius sacerdotis esse debet; 
sicut et unum corpus nequit habere duo capita alioquin foret 
monstruosum ». 

Hisce positis, coadiutores, infert patronus, s. Michaelis 
nullam procul dubio iurisdictionem iactare possunt. Nam et 
in erectione coadiutoriae quaelibet territorii ac populi adiectio 
defuit, et nihil aliud de animarum cura in ecclesia s. Mi- 
chaelis actum est, quam ut quo pares inter se coadiutores 
parocho adiungeretur, qui non proprio nomine curam gere- 
rent, sed « Praepositus ipsam curam et onus huiusmodi curae 
animarum per se ipsum, prout supra personaliter exercendae, 
perpetuo teneatur et obligatus sit ». 

Urget orator haec omnia firmata fuisse per sententiam 
anni 1732 latam, post causam de coadiutoralium beneficiorum 
naturam utrinque magnis animis disputatam, in qua a me- 
diolanensi Curia definitum fuit, « D. Praepositum manute- 
nendum fore et esse in possessione seu quasi principalitatis 
curae animarum et denominationis veri et unici parochi in 
dicto toto burgo Busti Arsitii , privative quoad dictos RR. 
DD. Marchesium et Crispum, et eos habendi in suos (in exer- 
citio curae animarum) coadiutores sibi in omnibus et per 
omnia quoad curam animarum subordinatos ». 

Adiicit postremo eiusdem Archiepiscopalis Curiae testi- 

monium editum die 3 Nov. 1892, id est duobus et ultra annis 
post sententiam pro adversario latam « 1. Paroeciam Busti 
Arsitii unam esse cum unico parocho , qui est Praepositus 
parochus s. Ioannis Baptistae. 2. Beneficiatus s. Michaelis esse 
canonicos curatos titulares , dependentes a dicto praeposito 
parocho ». 

Quia canonicus Chieppi ad consuetudinem confugit, et 
praescriptionem invocat, animadvertit Orator quod cum 1lu- 
culenter constet de initio possessionis, nemini fas est contra 
suum titulum insurgere, auctore Paulo in Fr. 3 /). de ad- 
quir. vel amiti, poss. - ibi - « Illud quoque a veteribus 
praeceptum est, nemini sibi ipsum causam possessionis mu- 
tare posse ». Cui concinit A. De Rubeis in Ann. S. Rotae 
Dec. 14, vol. 3, lit. A, n. ^2 Rec. - ibi - «Immemorabilis 
semper silet quando constat de initio ». 

Age vero, instat patronus, quis inficiari poterit certum 
ac determinatum initium possessionis canonicorum s. Michaelis 
cum hi semper canonicos coadiutores vocati fuerint? Et Curia 
Archiepiscopalis profiteatur quod in publicatione concursus 
ad illa beneficia, adhibetur denominatio coadiutoris titularis? 
Praeterea quidquid coadiutores in cura animarum illius ec- 
clesiae, non parochi, sed suo nomine fecissent, nullam pos- 
sessionem eis comparare potuissent, utpote mala fide atten- 
tatum, qua semel posita, quaelibet praescriptio removetur. 
Nam « qui sine iusto titulo et mala fide possidet, etiam lon- 
gissime temporis lapsu non praescribit ». S. Rota, dec. 17 Dé- 
cerna. 16833, num. 9 cor. Zacchia. 

Unde concludit quod etsi coadiutores s. Michaelis vel vi- 
cinioritatis ius, vel aliud parochiale munus in ecclesia pagi 
«« Sacconago » exercuissent, non sibi, sed praeposito, cuius 
nomine curam gerebant possedissent. 

Cum canonicus Chieppi in suis allegationibus coram ar- 
chiepiscopali Curia complures parochialis muneris actus con- 
gesseris est supervacanea huiusmodi academia quae causam 
non attingit, inquit Orator. Nam nemo negat coadiutores in 
paroecia exercere curam animarum in ecclesia filiali. Cete- 

terum adversarius nihil aliud e voca vit quam duo baptismata 
annis 1645 et 1708. De quibus obvium esset respondere quam 
ridiculum sit duo exempla in saeculis proferre. Sed otium 
facit res iudicata anni 1732, urget patronus, quae quamcum- 
que possessionem ab adversario invocatam reiecit. 

Idem praepositus Busti Arsitii "in quodam commentario 
italico idiomate exarato, facti praecipue controversiam dilu- 
cida! Quoad ius enim maxime confidit sententiae anni 1732, 
et animadvertit, quod adversarius contra hanc rei iudicatae 
auctoritatem tantummodo adducere potest funus demortui pa- 
rochi Canavesi loci Sacconago, peractum a curato s. Michaelis, 
anno 1780. Dein concludit, unum factum huiusmodi senten- 
tiam subvertere non posse. 

In ipsum factum vero observat, subscriptionem praepositi 
Rossi in libro mortuorum non respicere hunc actum quem 
antecedit. Hanc circumstantiam Rmus  Chieppi non negat 
aiens, aliunde sua praesentia praepositum sufficienter rem 
habuisse ratam. Ex adverso hic subiungit, praepositi prae- 
sentiam multimode explicari posse, cuius iuridicos effectus, 
inquit, ipse praepositus sollicite dissipavit qui domum rediens 
apud Curiam protestatus est contra curati s. Michaelis ra- 
tionem agendi, ita ut triduo post taliter persoluta iusta fu- 
nebria alius Vicarius deputatus fuit loco coadiutoris s. Mi- 
chaelis. — Verum lllfíius Praepositus horum sane | magni pon- 
deris factorum fontem a qua hauserit non citat. 

Dein suo contradictori plura opponit facta, legitimis do- 
cumentis comprobata, sequuta in prima currentis saeculi me- 
dietate quibus, ait praepositus, refunditur coadiutorum s. Mi- 
chaelis audacia invadentium parochi Busti Arsitii iura. 

In primis allegat haec verba directa a Mediolanensi Curia, 
anno 1803 ad dnum Ioseph Marchesi eumdem curatum s. Mi- 
chaelis, qui anno 1780 praeerat funeri parochi Cavanesi, 
loci « Sacconago » ; quae verba respiciunt concessionem fa- 
ctam ecclesiae s. Michaelis in hospitium pro copiis exercitus 
Gallorum, et contra hunc curatum volentem pro suo arbitrio 
in aliam ecclesiam transferre sacras functiones, ita decerni- 

tur: certiores facti sumus, te, independenter a praeposito 
parocho dicti Burgi, constituisse Oratorium s. Rochi loco ec- 
clesiae coadiutoralis et sacramentalis s. Michaelis, occupatae- 
a militaribus, et ob nonnullas functiones peractas, alias de- 
disse probationes te non habere uti coadiutorem datum prae- 
posito parocho, sed curatum portionarium; idque adversus sen- 
tentiam diei 5 Septembris 1 732, irrefragabilibus innixam do- 
cumentis. 

Non dissimilis tenoris et efficaciae refert alia facta se- 
quuta sub annis 1809, 1817, 1831; unde praepositus confidit 
iuris argumentis sufficientia adiecisse facti documenta. 

Hisce praemissis, propositum fuit diluendum 


Dubium 


An sententia | Curiae — archiepiscopalis | mediolanensis sit 
confirmanda vel infirmanda in casu. 

RESOLUTIO. Sacra C. O. re disceptata sub die 14 Apri- 
lis 1894, censuit respondere Sententiam esse infirmandum. 

Ex QUIBUS COLLIGES I. Coadiutores parochi principalis, 
istius nomine agere, quando iurisdictionis parochialis actus 
explicant in ecclesiis, quae dicuntur adiutrices, erectae pro 
maiori populi commoditate, et pro succursu et auxilio eccle- 
siae matricis. 

II. Carentem parochiali iurisdictione propria, exercere non 
posse proprio nomine ulla parochialia [iura aut privilegia, 
quae ex sacris canonibus conceduntur, vel legitima praescri- 
ptione acquiri possunt. 

III. Parochum, ut proprius dicatur, oportere suo nomine 
regere beneficium paroeciale, cum populo omnino ab aliis 
distincto. 

IV. In themate coadiutores praepositi, istius vice et no- 
mine explicare paroecialem iurisdictionem, et ideo vindicare 
sibi in proprium non valent iura ulla aut privilegia etiam 
ex beneficio praescriptionis. 

Die 9 luni — 1894. 
Sess. 24, cap. 1 De ref. matr. 

COMPENDIUM FACTI. Triplici denunciatione praemissa ac ser- 
vata in omnibus Tridentinae Synodi forma, Franciscus e mar- 
chionibus D'Auria in aetate 25 annorum constitutus et Iu- 
stina Liguori trilustris puella matrimoniale foedus Neapoli 
inibant die 31 Iulii 1876, adstante parocho Ecclesiae Ma- 
tris Dei. 

Plura factorum adiuncta, quae ex inferius allegandis 
patebunt, huiusmodi nuptias praecessisse modo enarrant con- 
iuges ut defectum libertatis, saltem quoad sponsam, in consensu 
promendo adstruant. Affirmant enim adolescentulam, matre 
orbatam atque a patre derelictam, postquam a Collegio S. Mar- 
cellini, ubi instituenda manebat, expulsa fuerat, iugali vincu- 
lo obstringi fuisse ab avünculo coactam, neque in ea aetate 
assumpta onera perpendisse. Unde factum esse edicunt, ut eo 
tempore quo simul cohabitarunt coniuges, mutuus amor ab 
eorum tecto penitus abfuerit. Hoc tamen constat, maritalem 
vitam paulo post connubii celebrationem inauguratam ad diem 
25 Septembris 1879 perseverasse, et Iustinam die 19 Februa- 
rii 1878 filiam, quae adhuc vivit, fuisse enixam. 

Fere post decennium ab habita separatione, mulier Curiam 
neapolitanam adiit petens, ut processus super matrimonii sui 
nullitate ex capite vis et metus conficeretur. Quas preces cum 
Emus Cardinalis Archiepiscopus excepisset, coram ecclesiasti- 
co tribunali, ad hoc delegato, labente mense maio 1887 actus 
processuales instituti sunt. Advocata in ius fuit actrix, nec 
non Franciscus D' Auria, alique novem testes a muliere 
vel eius procuratore indigitati, qui omnes sub sacramenti fide 
interrogati deposuerunt. Postea et viro mandatum fuit ut se- 
ptimam manum designaret ; ast ille scriptis declaravit se non 
habere alios testes praeter exhibitos ab actrice; qua de re 
horum depositionibus sese omnino remittit. 

Tunc coniugum patroni matrimonium etiam ob clandesunita- 
tem impugnare coeperunt, ernia nempe coram parocho Ecclesiae 
Matris Dei fuerat celebratum, in cuius paroecia neuter spon- 
sorum domicilium vel quasi domicilium habebat. Attamen cum 
ex libri paroecialis testimonio atque ex praefati parochi depo- 
sitione innotuisset, eumdem parochum nomine curiae matri- 
monio adstitisse, ab ulterioribus probationibus partes absti- 
nuerunt. Quare iudex delegatus, audito in scriptis vinculi 
assertore, sententiam dixit die 28 Augusti 1890, in qua plu- 
ribus perpensis, pronunciavit: « matrimonium initum die 31 
Iulii 1876 inter Franciscum D' Auria et Iustinam Liguori 
fuisse irritum, cassum et nullum ex defectu consensus, quippe 
probabiliter ab utroque sponso, et certo a muliere Liguori 
contractum ex coactione et metu gravi a causa libera iniuste 
illato ad consensum in matrimonio extorquendum ». A qua 
sententia cum iuxta Constitutionis Benedictinae praescripta 
sacramenti vindex appellavit. 


Disceptatio Synoptica. 


VOTUM CANONISTAE. Rationes, quibus Oratricis Iustinae 
preces fulciuntur, continentur expositione modi quo dicta Iu- 
stina « vix sex annos nata in puellarum educandarum con- 
tubernio sub titulo Sancti Marcellini a matre traditur insti- 
tuenda, nimirum tum ut liberalibus disciplinis et christiana 
civilique educatione imbueretur, tum ut scandala quae domi 
e veniebant ob illicitam patris consuetudinem cum feminis, ut 
plurimum familiae inservientibus, evitaret ». 

Cum undecimum puella attigit aetatis annum, matre Aloy- 
sia Campobasso, quae eius curam gerebat, e vivis erepta, pater 
praesertim post uxoris obitum, cuiusdam indignei mulieris, 
cuius nomen Francisca Valente, turpi amore captus, in prae- 
fato educandarum collegio illam ita dereliquit, ut paterni 
animi affectus erga filiam penitus amisisse videretur. Quin 
imo cum ipse nec mensuale stipendium collegio, nec subsi- 
dia ad vitae substentationem necessaria filiae Iustinae am- 
plius ministrasset, haec a memorato educationis contubernio 

fuisset eiecta, nisi et proba agendi ratione et in studiis li- 
terariis progressu, moderatricis collegii benevolentiam sibi ita 
comparasset, ut, in praemium diligentiae ibidem permanendi 
facultatem obtinuerit. Vix tertium aetatis suae lustrum trans- 
egerat Iustina et rusticationis causa mense Iunii 1875 egressa 
ab educationis collegio, mulieris Valente artificiis, primo vi- 
dit Dominum Franciscum d'Auria. Nullum ea occasione de in- 
eundis nuptiis verbum inter se habuerunt. Nihilominus prae- 
fata Valente, quae Ludo vicum Iustinae patrem inverecundis 
suis illecebris sub iugo voluntatis suae tenebat irretitum, ma- 
trimonium cum Francisco d'Auria eidem Iustinae proposuit. 
Dictae autem mulieris Valente magnopere intererat, quod hu- 
iusmodi coniugium celebraretur, tum ut faveret Domino d'Au- 
ria, quocum in id conspirabat, tum ut dominatum, quem usur- 
paverat, et sola exercebat in familia Liguori, firmius consta- 
biliret atque extenderet. Hinc primo epistolis, dein verbis, 
postea exhortationibus, obsecrationibus, precibus importunis, 
postremo dolis suadere puellae satagebat, ut amorem iuvenis 
d'Auria acceptaret. 

Iustinae animus quamvis ab initio videretur renitens, 
attamen ob urbanitatem d' Auria, jpostea magis ex levitate 
puerili quam ex voluntatis determinatione proclivis visus 
fuit Hinc mutuus amor, ac mutuum subinde epistolarum 
commercium inter Dominam Liguori et inter Dominum d'Aria 
instituitur, lenociniis praedictae Valente, a qua Iustina om- 
nium aerumnarum suarum originem recognoscit. 

Cum vero Iustina post ferias autumnales in Collegium 
de more se recepisset, et praefata leno Valente epistolarum 
latrix ad collegium prohibita fuisset accedere, iuvenis d'Auria 
inito consilio cum alio adolescente, amasio alterius puellae 
in eodem contubernio degentis, et dictae Iustinae amicitiae 
vinculo coniunctae , ex solario domus respondente solario 
contubernii, epistolas lapidi ligatas per funiculos, iacere sub 
noctem coeperunt, a Iustina eiusque contubernali colligendas, 
eisdemque funiculis alligatas duarum puellarum responsiones 
suscipere. 

Accidit autem ut, secunda die advesperascente, epistolas 
proiectas quae sibi visae fuerunt excidisse super alterum sola- 
rum suppositum puellae accipere vellent, repente corruerunt 
et sanguine manantes ac sensibus destitutae ab aliis puellis 
contubernalibus in valetudinarium Instituti delatae fuerunt. 

Ut primum autem factum, quod uti scandalum gravis- 
simum reputatur in collegio, innotuerit moderatrici, tam 
Iustina quam altera contubernalis eiusdem culpae complex 
post octiduum a collegio expulsae fuerunt. Iustina non ha- 
bens quo confugeret, in domum avunculi sui Campobasso se 
recepit, qui causam aerumnarum suae neptis refundens in 
adolescente Francisco d'Auria, puellam sub explicita condi- 
tione in domum suam excepit, ut quantocius nuberet Fran- 
cisco d'Auria et nuptias intra 15 dies celebrandas esse om- 
nino statuit. Flevit, exoravit, obtestata est infelix Iustina. 
Sed frustra. Ipse, (scilicet d'Auria) respondebat avunculus 
Campobasso , damnum , quod tibi attulit, necesse est aut 
sponte aut vi resarciat. 

Dominus vero d' Auria, cui eiectio a collegio puellae Li- 
guori a Nicolao Campobasso manifestata est, et quem mulier 
Valente deceperat asserens puellam Liguori pro dote habere 
decem millia ducatorum, sub tractationis initium de nuptiis ce- 
lebrandis visus est non dissentire. Ubi vero deprehendit huius- 
modi dotem non existere, sententiam omnino mutavit. Avun- 
culus vero Iustinae ferendis contradictionibus non assuetus, 
existimans non aliter posse bono suae neptis providere nisi 
per coniugium cum dicto Domino d'Auria, istum minis coegit, 
ut Iustinam uxorem duceret. Quod Franc. d'Auria fecit post 
paucos dies vel hebdomadas ab expulsione Iustinae de col- 
legio S. Marcellini, scil. 31 Iulii an. 1876. 

Iamvero an constaret de nullitate matrimonii ex defectu 
consensus ob adversum prorsus et reluctantem animum, quo 
se huiusmodi nuptias inivisse affirmat Iustina ob moralem 
scil. violentiam sibi illatam a suo praesertim avünculo Do- 
mino Nicolao Campobasso, confectus est rite processus et ad 
tramites Benedictinae Constitutionis et tandem de causa Cu- 

riae archiepiscopali subiecta facta est discussio et definitio 
constare de huius matrimonii invaliditate, ex defectu con- 
sensus probabiliter ex parte viri, certissime ex parte mu- 
lieris, quia contractum ex coactione et metu gravi a causa 
libera, iniuste inlato ad consensum in matrimonium extor- 
quendum. 

Hisce ad factorum seriem quod spectat praeiactis, dicen- 
dum est « an eiusmodi sententia prolata ab Archiepiscopali 
Curia Neapolitana sit confirmanda vel infirmanda ; cui dubio, 
ut Consultor, videtur respondendum absque ulla haesitatione 
confirmandam esse. » 

Quod responsum ut clarius pateat, haec tria animadver- 
tisse sufficiat: quod defuit deliberatio plena in rem perspe- 
ctam: res scilicet non erat sufficienter perspecta puellae , 
quae non videtur satis assequuta statum matrimonialem quid 
importet et qui ineatur ; quaenam praesertim sint onera 
substantialia; quod defuit libertas requisita in iure ut con- 
sensus ad validitatem haberetur. Dixi consensum requisitum 
in iure: licet enim aliquatenus voluntarium in contractu 
matrimoniali esse videatur, tamen illud non sufficit ad con- 
sensum requisitum. Consensus enim debet esse plane liber 
non tantum a coactione, sed etiam a metu. Porro in casu 
sive antecedentia sive concomitantia seu ipse actus contra- 
hendi, sive consequentia spectentur, liber fuit consensus. 

Omnes DD. ad quaest, quamnam deliberationem exigat 
consensus matrimonii « respondent exigi deliberationem ple- 
nam et perfectam : unde non sufficit aliqualis et semiplena 
advertentia, nec imperfecta consideratio obligationum ma- 
trimonialium, quibus sese sponsi adstringunt. Nam deliberare 
idem est ac perpendere et definire quod proprium est intel- 
lectus. Hinc idem actus voluntatis dicitur liber et delibe- 
ratus, liber a voluntate, deliberatus ab intellectu perpendente 
agendorum vel omittendorum convenientiam vel disconve- 
nentiam ac definiente actionem vel omissionem iuxta meritum 
vel demeritum agendorum vel omittendorum. Nos in hoc 
]l. puncto partem intellectus seu deliberationem plenam et 

perfectam defuisse in rem perspectam probamus. Etenim pri- 
mis visitationibus quas in ordine ad matrimonium ei, nil rei 
suspicanti, procurabat Francisca Valente callida et inhonesta 
mulier, vel nulla occurrit idea matrimonii ut puella testatur. 

Vehementer red arguitur Iustina ab avia materna, cuius 
auctoritatem magni faciebat, hinc de consilio scribit Fran- 
cisco d' Auria se illico abrumpere omnem cum ipso relatio- 
nem. Et quamvis dictus Franc. d'Auria maxime ob talem 
puellae resolutionem fuerit indignatus, ut pluribus prolatis 
et scriptis verbis ostendit, firma, perstitit diu, donec Fran- 
ciscae Valente opera aliquantulum a dicto proposito dimota 
videretur. 

A decreta vero expulsione Collegii nil , neque preces , 
neque pericula imminentia puellae, neque literae datae Di- 
reetrici hanc ceterosque praesides dimovere potuerunt, adeo 
utin maximas lustinarn redegerint angustias. Expulsa cum 
nullatenus reciperetur in domum patris, a quo nonnisi ne- 
glectus, contemptus et derelictionis omnimodae evidentissima 
argumenta accepit, coacta est ad avunculum Nicolaum Cam- 
pobasso sese convertere, qui nonnisi ea sub conditione, ut 
infra quindecim dies Francisco d'Auria nuberet, neptim de 
monasterio abduxit. Refert autem longas mulieris deposi- 
tiones, quibus ille studet evincere propriam ignorantiam in 
rebus matrimonialibus ob suam aetatem, et moralem verten- 
tiam, qua torquebatur a proprüs parentibus. 

Quibus praenotatis, manifestum fit, ait Consultor, haud 
extitisse ante celebrationem talem mentis advertentiam in 
rem, adeoque legitimum consensum in rem perfectam, qui 
postea habitualiter et virtualiter in ipsam celebrationem in- 
fluxerit, si in hac omnino qualis requiritur, videtur defuisse. 

Sed qualis in ipsa matrimonii celebratione fuerit delibe- 
ratio deprehenditur ab ipsius lIustinae iurantis ore , quod 
septima manus testium comprobat. 

Quibus omnibus consonant, quae post matrimonii cele- 
brationem obvenerunt. 

Iamvero hic non apparet illa necessaria in mente Iustinae 

cognitio rei, in quam sese obligent contrahentes, sufficiens. 
Cum enim, praeter causam, substantialia actuum sint volun- 
tas libera, et res: ad hanc quod attinet, certa in mente esse 
debet et apparere, scilicet apparere oportet quid dari debeat, 
quale, quantum Leg. 94, 95, 115 de V. O. Porro haec de- 
terminatio rei in mente Iustinae non videtur adfuisse. 

Ex ipso iure naturae puer et puella vim contractus in- 
eundi intelligant oportet seu obligationem inde promanantem. 
Ait quidem S. Thom. in 4 dist. 36 q. i a. 5. Secundum- 
iuxa, scil. legis positivae, determinatum est, quod ante illud 
tempus discretionis, quo uterque possit sufficienter deliberare 
de matrimonio, et debitum sibi invicem reddere, matrimonia 
non contrahuntur, et si non ita facta fuerint, dirimuntur » 
atque adeo verum est nostros sponsos potuisse de matrimonio 
sufficienter deliberare prout fecit Franciscus d'Auria, at non 
ita sufficienter de matrimonio deliberavit de facto Iustina, 
ut patet ex allegatis. 

Insuper nonne mutuus debet esse consensus h. e. ut uter- 
que ius in corpus suum alteri tradat et acceptet, ut diserte 
habetur cap. Ex duobus L De sponsa duorum: ibi «Fides 
consensus est quando mutuo se concedunt unus alteri et 
mutuo se suscipiunt. » Iamvero lIustina non videtur hanc 
mutuam iuris in corpora invicem traditionem intellexisse et 
fecisse : non tempore contractus, quia non liber, non post 
contractum per copulam subsecutam, quia error manebat in 
mente circa matrimonii validitatem, ut infra videbitur. 

Agitur de puella, quae licet aetatem ex iure requisitam 
ad contrahendum habeat, tamen cum ex dictis iudicium pro 
maturandis nuptiis de facto non praeseferat, immatura cen- 
senda est, praesertim si comparetur ad aetatem pro religiosa 
perfectione requisitam : ad hanc enim saepe saepius solet 
aequiparar prae sua perpetuitate status matrimonii: et re- 
ligiosa professio invalida prorsus est ante 16" aetatis annum 
completum ex Trid. quidem, sed ob immaturitatem iudicii ; 
unde solent nonnulli, proportione servata, argui ad matrimo- 
nium ex quadam analogia. 

Contra assertum commune, quod plena et perfecta requi- 
ratur eiusmodi deliberatio, non obstat obiectio desumpta ex 
c. literas 4 de desponsat. impub. quod ad contrahenda spon- 
salia de iure sufficit in. contrahentibus septemnium: ergo a 
par etiam ad sponsalia de praesenti sufficit semper tempus 
in iure statutum. Nam respondetur ad antee. Distinguo suf- 
ficit septemnium quantum est ad sponsalia praesumpta Con- 
cedo: in re vera et valida semper etiam in foro poli Nego 
universaliter assertum. In cit. c. literas solum dicitur non 
nasci impedimentum publicae honestatis ex sponsalibus con- 
tractis cum minore septemnio, quia prius non praesumitur 
adesse iudicii maturitas ad obligandum se graviter per spon- 
salia. Unde si constaret sponsalia contracta post septemnium 
fuisse concepta ex deliberatione solum imperfecta nego illa 
valere etiam in foro externo. Quod principium applicandum 
pro aetate ad sponsalia de praesenti requisita, in qua quis 
existens ex imperfecta deliberatione contraheret matrimo- 
nium. Illud tandem heic animadvertere iuvat, plures DD. 
addere, heic non sufficere deliberationem, quae sufficit ad 
meritum vel demeritum. Cf. Castropal. D. I. de sponsal. p. 2, 
n. 4, et Krimer qui in IV Decretal, n. 388 ait « Nam deme- 
ritum haberi potest etiam per peccatum leve, ad quod sufficit 
advertentia etiam imperfecta : hoc autem non sufficit ad im- 
ponendam sibi legem privatam seu obligationem etiam in 
materia levi - ex quo a fortiori sequitur ad sponsalia de 
praesenti seu matrimonium requiri consensum plene delibe- 
ratum ; cum per eum contrahentes imponant sibi legem per- 
petui status, graviter obligantem; ita communis: quamvis 
in dubio an adfuerit sufficiens deliberatio, praesumatur ad- 
fuisse, ut docet Panorm. in c. Dudum 8 de Convers. Con- 
iugai, quia est naturalis qualitas hominis usum rationis ex- 
peditum habentis. » 


Sed ab intellectu ad voluntatem Iustinae descendamus 
propius et directe quaerentes : An actus celebrationis matri- 
.monii in casu fuerit ea profecto libertate donatus:,... quam 
in consensu ad validitatem | iura requirunt: et respondemus: 

negative prout Neapolitana Curia rectissime declaravit ac 
definivit ratione vis adhibitae, illatique gravis metus. 

Quod iura matrimonium vi illata contractum nullum 
esse edicant audiatur Alexander III cap. Cum locum 14 
de sponsal. et matrim. .« Cum locum non habeat consensus 
ubi metus vel coactio intervenit, necesse est, ut ubi assensus 
cuiusque requiritur, coactionis materia repellatur. Matrimo- 
nium autem solo consensu contrahitur, et ubi de ipso quae- 
ritur, plena debet securitate ille gaudere, cuius est animus 
indagandus ne per timorem dicat sibi placere, quod odit 
et sequatur exitus qui de invisis solet nuptiis provenire. » 
Cf c. Veniens 15, c. Consultationi 28, c. Significavit eo- 
dem Be eo qui duxit. 

Et merito: nam infelix exitus inde est, ut nec bono 
prolis prospiciatur, quia coactus propter displicentiam aver- 
sionemque non intendit prolis procreationi, nec bono fidei 
coniugalis ; quia propter invitas nuptias, coniuges nec debi- 
tum reddunt prout deberent, et facile in adulteria prolabuntur. 

Quod responsum ut clarius pateat, in antecessum me- 
moria recolemus quid et quot api ex metus, et quibus condi- 
tionibus ornetur oportet, ut matrimonium dirimat. 

Quoniam metus est effectus vis adhibitae, a Paulo IC. 
vis est maioris rei impetus, qui repelli non potest. Dividitur 
autem in absolutam et conditionalem, illa liberum consensum 
tolit omnino: haec voluntarium dumtaxat minuit. Haec 
seu vis conditionalis et metus pro synonimis vel saltem 
connexis habentur ceu causa et effectus: vis siquidem con- 
sistit in inferente metum et se habet per modum agentis, 
et metus stat in persona, cui vis infertur et se habet per 
modum patientis. Hinc est quod vis et metus correlativa 
habentur, et quod de uno dicitur, etiam intelligitur dé al- 
tero. Cf. tit. De his quae ri mel us t: e causa fiunt. Metus 
autem a iure definitur /nstantis vel futuri periculi causa 
mentis trepidatio L. 1]. D. De eo quod metus causa ge- 
stum erit. 

Irritat autem metus non solum iure positivo sed etiam 

iure naturae ox parte metum passi. Et sane ratio docet 
oportere ut metum passus, iniuste quidem incussum, eo 
beneficio gaudere possit quod omnia iura civilia (iure naturae 
dictante) concedunt contrahentibus ex metu, restitutionem 
nempe in integrum: atqui hoc beneficio utionequit metum 
passus, si matrimonium valide iniit; est enim ipsum irre- 
scindibile semel ac extitit: ergo hoc beneficio fruitur dum 
contrahit, quatenus invalide contrahit. 

Quocumque autem dirimi dicatur matrimonium ratione 
metus, certum est quod hoc impedimentum dispensationem 
non admittit: sed necesse est causam metus tolli. Alex. III, 
c. Cum locum De sponsal. « Cum locum non habeat con- 
sensus, ubi metus vel coactio intervenit ; necesse est, ut ubi 
assensus cuiusque requiritur, coactionis materia repellatur. » 
Si vero agatur de matrimonio iam contracto, numquam de- 
clarabitur in foro externo nullum nisi probato rite influxu 
metus in consensum, quod probamus verificatas ostendendo 
omnes conditiones, quas Ecclesia postulat ad metum gravem. 

Cum metus dividatur a) ratione causae in eum, qui in- 
fertur a causa necessaria, et in eum qui infertur a causa 
libera; b) ratione modi in eum qui infertur iuste, et in eum 
qui infertur iniuste; c) ratione qualitatis in levem et gravem 
quod dupliciter fieri potest; vel directe scil. et animo extor- 
quendi consensum a metum passo, vel indirecte et ob aliam 
causam, ita tamen ut metum passus eius occasione, metu 
se liberaturus consensum praestet: quaeritur, quinam ex his 
metus irritet scil. matrimonium. 

Huic quaestioni satisfacimus mox cum ad quaestionem 
respondemus, qualis esse debeat metus, quibus ornatus con- 
ditionibus, ut matrimonium dirimat. 

Ut autem matrimonium ob metum sit irritum, requiritur. 

I conditio ut metus sit gravis, cap. Consultationi 26 
De sponsal. et matr., qualis scilicet cadit in constantem vi- 
rum utin Alex. III, c. Veniens 15 De sponsal. « nisi metu 
coactus, qui posset in virum constantem cadere, eam de- 
sponsaverit. » Ait qui posset in virum constantem cadere, 

si malum nempe quod metuitur est tale ut illud etiam virum 
ceteroquin constantem h. e. prudentem et discretum, non 
perperam nec absque prudenti ratione conterreat sine nota 
dedecoris, inconstantiae et dimissae fortitudinis, metus eius 
dicitur cadere in constantem virum, in quo tamen semper 
subiecti ratio habenda, cum respectu unius malum impen- 
dens possit esse tale ut relate ad tale subiectum merito grave 
ac sine nota inconstantiae prudenter timeri possit ; non re- 
late ad alterum. Quare sufficiet metus etiam qui cadet in 
constantem feminam, Barbos, in c. Consultationi De sponsal. 
num. 5. Certum enim est mulieres etiam constantes, regu- 
lariter et spectata sexus imbecillitate, metu mali (quod re- 
spectu viri tantum non est) facilius ad quaedam cogi, quae 
vir cordatus non faceret. Unde in c. Cum dilectus De his 
quae vi si in rubrica dicitur quod metum passo non sub- 
veniatur, si non fuit talis, qui possit cadere in constantem 
virum, non intelligitur de metu mortis, sed de quovis metu 
gravi, pro rei qualitate iudicis arbitrio, ut notat Gloss, in 
dicto c. v. metu mortis - Atque adeo inter exempla gravis 
timoris recensent DD. etiam exilium, amissionem status, 
violationem virginis aut honestae viduae, ablationem famae, 
enormis indignationis patris, viri valde austeri . . . Quae 
ultima malorum exempla si commovent constantem virum 
aut feminam, a fortiori puellam, verecundam,  orphanum 
ut in casu [ustinae. 

Hinc 1. merito notant DD. sufficere ut metus sit relative 
gravis, proindeque huius iudicium, spectatis circumstantiis 
et qualitatibus personae tum timentis, tum metum incutientis 
atque mali natura esse proferendum; 2. malum notant DD. 
quod timetur, non solum debet esse grave sed prudenter 
debet credi impendens, quia malum utut gravissimum si 
minus probabile sit eventurum, non movet constantem virum ; 
3. Gravis adhuc metus apud DD. censetur si mala eiusmodi 
impendeant etiam solis propinquis, consanguineis usque ad 
4. gradum iuxta S. Alph. de Liguori Theol. mor. 1047; uti 

II" conditio, requiritur, ut metus iniuste incussus sit, 

Acta, Tom. XXVII. fase. CCOXVII. 19 

quia si quem iudex metu poenarum cogat ducere uxorem 
puellam, cui stuprum intulit, iustus est hic metus a legis 
imperio procedens, seu potius ab ipso metum patiente, qui 
eidem causam dedit c. Si seduxerit 1. et c. Pervenit de adult. 
et stupro. ' Tunc autem iuste incussus dicitur metus quando, 
Si a causa libera incutitur, incutitur ab eo, cui iure com- 
petit. grave | quodpiam | malum — inferre, | nisi matrimonium 
contrahatur. | Ceu 

III' conditio requiritur ut metus sit ab extrinseco illatus, 
quem nempe non ipse contrahens sibi incusserit. Nam DD. 
adnotant malum quod metuitur, atque adeo metum eius pro- 
venire posse a causa vel naturali aut libera; si provenit a 
causa naturali dicitur metus incussus ab intrinseco, si a 
libera incussus ab extrinseco: ab hac autem metus incuti 
potest iuste vel iniuste seu cum iniuria metum patientis. 
Sed cum hoc ultimum fieri possit directe seu ex intentione 
ad eum finem, ut incutiens extorqueat a me consensum v. g. 
in talem contractum: vel indirecte ob alium finem e. g., ut 
idolo sacrificem ex quo fit, quod ad declinandum illud malum, 
metum passus eligat consensum in aliud directe non inten- 
tum ab incutiente metum. Hinc quaeritur an metus eiusmodi 
debeat esse directe intentus ad extorquendum | matrimonium. 
Respondeo sunt plurimi qui ceu 


jyam conditionem contra alios exigunt, ut metus sit in- 
cussus directe ad extorquendum in matrimonium consensum, 
quia aiunt, tunc non tam contrahitur metu, quam eligitur 
medium evadendi periculum et matrimonium est simpliciter 
voluntarium. At Lugo de inst. et iur. disp. 22, num. 175 
et seqq. praefert eorum sententiam qui distinguunt, quando 
metus iuste infertur, et quando iniuste, in quo casu etsi 
metus ad aliud prorsus obtinendum incussus sit (quo tamen 
metu seu malo quod times, ut te liberes, eligis matrimonium) 
idem sentiunt ac si metus directe ad extorquendum consen- 
sum incuteretur, scilicet matrimonium esse irritum : quae 
sententia est et Lessii et probant inter alios Schmalzgr. i. 4, 
t. 1l, num. 399 et apud hunc ibid. Schmier. 

At Iustinae metus omnes has evidenter praesefert con- 
ditiones. Ergo invalidum est eius matrimonium defectu con- 
sensus. 

Adest 1. conditio quod scil. incussus ei fuerit rmetus 
gravis. 

a) In primisque revocentur in mentem quae supra, quoad 
matrimonii antecedentia, diximus scil. 1l. quod numquam 
seria in Iustina apparet voluntas, sed quaedam puerilis va- 
nitas: 2. quod incoepta aliqualis ab initio propensio erga 
Franciscum d'Auria, postea ex aviae obiurgationibus retra- 
ectata fuit, uti ostendit declaratio et protestatio facta ipsi 
Francisco d'Auria, quamvis postea videatur non dissentire : 
quod ut ex supra relata Iustinae confessione patet, non suf- 
ficit, sed requiritur consensus expressus, quem certo defi- 
cientem signa exteriora nullius amoris portendunt: idque 
ante expulsionem e collegio. 

b) Post hanc expulsionem, nullum adhuc habetur positivi 
«consensus signum, etsi Franciscus d'Auria eam in domo avun- 
culi Nicolai Campobasso conveniret. Quin imo 

c) tunc ab ipsa expulsione praecipue se prodit ille metus, 
«qui ex iure saltem positivo requisitum ac liberum consensum 
ad validitatem impedit. Nam ut confirmat quoque S. C. C. 
responsum et decr. in Parisien, matrim. 25 lun. an. 1864 
et Veneten. matrim. 24 Maii 1889, non solum aperta vis, 
seu violenta coactio matrimonium irritum faciat, sed etiam 
timor, qui est coactio secundum quid, cum, qui sub metu 
consentit, magis pati, quam agere convincatur cap. Sacris 
quae vi. Unde Praetor Romanus L. ff. de his quae vi 
dicebat « quod metus causa gestum erit, ratum non habebo, 
«quippe qui tollit consensus libertatem ». Atqui Iustina metum 
gravem ob grave malum impendens passa fuit in tali ma- 
trimonio ineundo. Nam collegio expulsa, Nicolaus Campobasso 
avunculus irremissibili sub conditione apud se recepit, ut intra 
15 dies iuveni d'Auria nuberet, sub comminatione eiectionis 
e domo sua ac totalis derelictionis. Ex his metum esse gra- 
viter incussum omnino patet: agitur enim de muliere, de 

puella trilustri, de verecunda valde, nulla experientia vitae 
praedita, mox egressa e collegio imo expulsa, perquam vi- 
vacis phantasiae : agitur de gravissimo damno, nempe de 
eiectione e domo avunculi post expulsionem a collegio, atque 
adeo de omnimoda derelictione, deque prostitutionis periculo 
adeo facili in Neapolitana urbe, persequente clam et palam 
venafra muliere Valente: proindeque, dictis circumstantiis 
ac praesertim praefati avunculi eiusque uxoris ingenio et 
indole attentis, agitur de malo prudenter impendenti. 

II. Metus hic gravis iniuste fuit incussus in Iustinam, 
Nam omnes fili sunt omnino liberi circa status electionem 
et quoad matrimonium contrahendum simpliciter, et a fortiori 
cum hac vel illa determinata persona, adeoque parentes (a 
fortiori ceteri qui succedunt loco parentum) si absque causa 
liberorum matrimonia impediant et multo magis si eos ad 
certa matrimonia invitos cogant, graviter peccant non solum 
propter scandalum et malos exitus, qui ex invitis nuptiis 
sequuntur, sed etiam quod liberos privent iure suo, quod 
habent circa status electionem. — Certum autem est apud 
omnes, quod contractus matrimonii et sponsalium de iure 
naturali et divino ita personalis est, ut nemo, neque etiam 
pater, eo iure praestare consensum possit pro filio, nisi spe- 
ciale ab eo mandatum habeat. Atqui huiusmodi lustinae ius 
violatum omnino est cum per insidias Franciscae Valente et 
vexationes avunculi Campobasso ad eas incitas de industria 
est redacta, ut vel certo discrimini pudicitiam exponeret, vel 
nuberet Francisco d'Auria. Accedit quod et hic iuvenis etsi 
antea has nuptias adamaret, ratus dotem Ilustinae inesse, 
quam dicta Francisca eum sperare iussit, recessit tamen a 
proposito Iustinam ducendi, ad quod tunc aeger rime rediit, 
cum per vehementes et iniastas minas ab omnibus avunculis 
coactus est. Neque causa iusta esse potuit quod lustina e 
collegio expulsa sit: expulsio enim neque Francisco d'Auria 
multoque minus ipsi Iustinae magnae culpae tribuenda est. 
Dolo malo omnia peracta sive minae in iuvenem d'Auria, 
sive neglectus et omnimoda derelictio puellae ex parte patris, 

sive vexatio improba ex parte avunculi Nicolai Campobasso 
ad hoc, ut Iustina haud rerum mundanarum experta et dgli 
nescia puella dicto nuberet Francisco. 

III. Unde colligitur omnem coactionem fuisse factam 
metumque dictum ab extrinseco incussum, etsi non ab uno 
contrahentium sed ab alio, imo ab aliis plurimis ille sit 
incussus, directe et in ordine ad extorquendum consensum 
in tale matrimonium. Ergo neque deest 3. et 4. conditio 
relate ad Iustinam. 

Ex omnibus hucusque dictis liquet defuisse consensum 
de praesenti illum legitimum, qui omnino liber a metu esse 
debeat prout indicata scil. iura cuncta proclamant. 

Defectum libertatis eiusmodi pro matrimonio ipse d'Auria 
accusat et omnes testes in eodem sensu sub iuramento lo- 
quuntur. 

VOTUM THEOLOGI. In confesso est apud omnes, con- 
sensum matrimonialem praesupponere et usum rationis, et 
« discretionem » quamdam in contrahentibus. Respondeat 
pro aliis Pirhingus, qui Lib. IV tit. 1], 85 haec dicit « Duo 
necessario requiruntur in contractibus matrimoniorum, im- 
primis scientia, sive iudicium discretionis, quo quis intelligat 
quid agat » etc. - Sed ante pubertatem huiusmodi discretio 
non praesumitur, nisi probetur; post pubertatem, e contrario, 
praesumitur semper, nisi contrarium evincatur. - Doctrina 
est communis - Vide Gasparn vol. 2, n. 778. Quomodo sta- 
biliri potest « contrarium » pro puberibus ? Imprimis, quae- 
stio non est de « voluntate », quapropter nullius ponderis 
sunt argumenta quae « repugnantiam » ostendunt, neque rem 
-conficiunt quae animi levitatem in puella evincunt ; siquidem 
stare haec omnia optime possunt cum « scientia », illa sal- 
tem, pudica et verecunda qualem solent habere circa hoc, 
puellae castae et innocentes, qua maior sane non requiritur. 
Probandum potius esset, mentem pueri vel puellae esse cu- 
iuscumque cognitionis matrimonii expertem, ita ut quoad 
hoc, infantium vel amentium intellectui aequiparari possit; 
et cum agatur de cognitione, quae, ipsa natura duce gene- 

raliter, in confuso, saltem acquiritur, haec aequiparatio 
impossibilis prorsus evadit, quando intellectus in statu nor- 
mali deprehenditur. Aliter sane dicendum in casu imbecil- 
litatis vel alicuius hebetudinis, sive haec congenita sit, sive 
ex ingenii tarditate vel ex immatura aetate. Quod quidem 
accidisse videtur in « Ventimiliens. Matrimonii » in S. C. C. 
tractata 19 Mai 1888. Allegabatur quidem « non consum- 
matio », sed inficiabatur potissimum matrimonium, ob affi- 
nitatem ex copula illicita, ob vim et metum et quia licet 
puber fuerit puella, debita ad matrimonium carebat discre- 
tione. In disputatione causae, nec affinitas, nec vis satis 
apparebat, dum testes omnes unanimiter affirmabant. Catha- 
rnam, quae ceteroquin puella fuit 12 annorum, tempore 
matrimonii, ad modum parvulorum vestitam, puerilibus ludis 
deditam, ingenio tardant, ignorans quid esset matrimonium 
fuisse incapacem et inidoneam matrimonio - nullatenus in- 
tellexisse onera matrimonii et similia. Quapropter S. C. 
iudicavit matrimonium fuisse nullum. Sed ex hac decisione 
nihil in favorem Iustinae erui potest, quia circumstantiae 
sunt diversae. Non duodecennis sed trilustris haec, non in- 
genio tarda, sed e contra; nam in praemium pro profectu 
in studiis obtinuit, ut dimidiata aut nulla pensione, in collegio- 
hospitaretur. Praeterquam quod ex actis elucet instructionem 
in Catechismo fuisse a Sacerdote competenti sedulo alumnis- 
datam, et proinde supponendum est Iustinam, more ceterarum 
puellarum, Sacramentum matrimonii comprehendisse. Demum 
relationes ipsae, quas cum D'Auria habuit, epistolae datae 
et acceptae, quae insuper lectae fuere suis contubernalibus, 
quarum una saltem vigesimum annum attigerat, et colloquia 
inde enata omnino excludunt hypothesim ignorantiae talis, 
quae consensum matrimonialem vitiaret vel destrueret. 


Quidquid, igitur, sit de coactione, vana sunt quae de 
« discretionis » defectu afferri possunt; quin immo, ipsa 
repugnantia Iustinae, cuius argumenta indubia in actis non 
desunt, nonne indicat notitiam plus minusve perfectam tum 
naturae, tum iurium matrimonii? 

Sed res explorata est, consensum, quoad notitiam quidem 
perfectam, ex alio capite vitiari posse, ut nullum sequatur 
matrimonium; quod accidit, praetermissis nunc aliis, quo- 
tiescumque, vi et coactione quis cogitur ad consensum prae- 
standum. « Metus », ait Card. D'Annibale, « nunquam non 
dirimit matrimonium quando alios contractus vitiat: et qui- 
dem, ipso iure, quia semel initum rescindi non potest ; 
utrum iure naturali vel positivo, non omnino certum. Metus 
hic, iniuste ad contrahendum incussus, gravis sit oportet, 
seu cadens in virum constantem ut communiter loquuntur 
Theologi et Canonistae; quae verba tamen, observat Sánchez, 
ad loc. Disp. III, 5: Magis proverbii loco pro eo metu qui 
levis et vanus non sit, accipienda esse, quam ut verbis in- 
haerendum. Quapropter, metus, quoad virum quidem levis, 
in muliere gravis esse potest: immo et inter mulieres ipsas, 
metus gravis non est quid absolutum sed relativum. Possunt 
enim mala quaedam, non absolute gravia, neque per se me- 
tum gravem inferentia, esse tamen respective gravia et metum 
gravem incutere propter qualitatem et conditionem patientis 
metum et alias circumstantias. Immo, metus per se levis, 
ut est metus reverentialis, in certis quibusdam circumstan- 
tiis, matrimonium irritat. Est doctrina communis, pluries 
a S. C. C. admissa. Qui metus concipitur tum erga parentes, 
tum erga alios, quibus habendus est honor, ut ait Vecchiotti 
De matrim, c. Ill, p. 215. Mala autem timenda multiplicis 
generis sunt, ut v. g. verbera, minae, cohabitatio difficilis 
et valde molesta, amissio haereditatis, vel aliud quodvis 
non minus grave periculum. 


Principia sunt haec a DD. universim admissa, nec opus 
est illos citare. Terminis ipsis, aut aequivalentibus videri 
possunt apud Sánchez, Clericato, Feye, S. Liguori, Lehmkuhl 
et Ballerini S. I. cum de vi et metu agant. Melius exprimi 
nequit conclusio, quam in verbis ultimi scriptoris (Theol, 
mor. vol. 6, p. 571): « Notant DD. gravitatem metus aesti- 
mationi prudentum et praesertim iudicis saepe permittendam, 
iudiciumque proferendum, spectatis circumstantiis et quali- 

tatibus personae, fum timentis, tum m?tum incutientis, atque 
mali natura. - Notant 2? Non ita gravem requiri pro mu- 
liere ac pro viro ; quia hic fortior est ac constantior, mulier 
vero debilior, fragilior atque inconstantior; ergo posset cen- 
seri, quoad mulierem, timor, qui gravis non esset quoad 
virum. Hinc, alii, ut regulam hanc generalem efficiant, 
volunt, nomine viri, ibi intelligi etiam, mulierem (Schmalz. 
lib. 4, tit. I, pag. 431). - 33 Malum, quod timetur, non solum 
debet esse grave, sed prudenter credi debet impendens. » 
Ultimo notandum est, in hoc impedimento metus, con- 
sensus semper supponitur; iura enim haec matrimonia non 
irritant ex praesumptione consensus ficti, sed irritant sup- 
positum consensum verum. Consensus ergo verus et liber 
sed ex metu datus, supponitur. Doctrina vera, optime, modo 
suo, exponitur a D. Thoma, 4 Disput. 29; qu. 1 a. 3: « Qui- 
dam dicunt, quod si adest consensus etiam coactus, interius 
est matrimonium quantum ad Deum, sed non quantum ad 
statum Ecclesiae, quae praesumit ibi non fuisse consensum 
internum, propter metum. Sed hoc nihil est; quia ecclesia 
non debet praesumere de aliquo peccato, quousque probetur. 
Peccavit autem si dixit consentire et non consentit. Unde 
ecclesia praesumit eum consensisse : sed iudicat illum con- 
sensum exstortum non esse sufficientem ad matrimonium. » 


Positis his principiis, quae in dubium revocari nequeunt, 
iam via patet ad discussionem validitatis huius matrimonii, 
D'Auria-Liguori, quae quaestio se resolvit in hanc: utrum 
Iustina Liguori ea, in matrimonio contrahendo, immunitate 
a coactione frueretur, quam ius requirit ad consensum suf- 
ficientem ad matrimonium ? Revera, in processu dubium 
circa utrumque sponsum movetur ; sed quantumvis rationes 
non desint pro parte viri, cum difficillima res sit, vim et 
coactionem gravem ostendere hominis 26 annorum , nulla 
sive mentis sive corporis infirmitate detenti, hanc quaestionis 
partem relinquendam potius existimavi, et rationibus in hoc 
sensu allatis uti tanquam adminiculis ad probationes quae 
ex parte Iustinae proferuntur. 

Quaestioni, sic ad lustinam restrictae, respondendum 
puto, salvo semper EE. PP. meliori et prudentiori iudicio, 
in sensu negativo; subiit enim coactionem ex parte, prae- 
sertim, avunculi sui Nicolai, quae, attentis circumstantiis 
omnibus, constituit metum gravem, et impellente hoc metu, 
reluctans et reclamans matrimonium inivit. Id avunculus 
confirmat in sua depositione. Verba autem avunculi confir- 
mant depositionem Iustinae, confirmata et ipsa a quotquot 
in causa prodiere testes. Adfuisse coactionem aliquam erga 
ipsam, dubium esse nequit, quod roboratur per testes. Sunt 
vero testes matronae spectabilissimae, una, olim contuber- 
nalis Iustinae in collegio, altera mater alumnae, eius amicae, 
ambae totam historiam bene noverunt. - Deinde Raphael 
Liguori, frater Iustinae, lacrymis victus sororis se paratum 
ostendit parti haereditatis propriae renuntiari in favorem 
eius, ut hoc modo a matrimonio a quo abhorruit misellam 
liberarent : sed frustra. Nullum, praeter matrimonium, 
avunculis placuit medium, honori Iustinae et decori fami- 
liae consulendi; matrimonium ergo celebratum fuit. Opus 
non est in praesenti singillatim ceteros testes referre. De- 
positiones omnium in hoc conveniunt, ita ut, circa factum 
coactionis dubium quodvis excludatur. 

Sed ulterius quaeritur, utrum haec coactio eius generis 
fuerit, ut metum gravem constituat ? Utique respondeo, si 
circumstantiae omnes rite ponderentur. Agitur imprimis de 
puella 15 annorum, aetatis scilicet quae, absque dubio evo- 
lutionem notabilem intellectus, et in meridionalibus, etiam 
physicam comportát secum ; sed quid de « charactere » ut 
dicunt, de fortitudine scilicet et illo animi vigore, ad quem 
progressu temporis, iuvenes utriusque sexus, gradu inaequali, 
attingunt ? Experientia quotidiana et universalis probat puel- 
las 15 et 16 annorum et etiam aetate provectiores, etiamsi 
dotibus intellectualibus ornentur, formidolosas ac timidas 
esse, et proinde facile a senioribus, praesertim viris sibi 
coniunctis, posse quoad voluntatis actus externos, dominari. 
Id verum est etiam in Anglia ubi systema educationis mu- 

liebris, quamdam, immo magnam, animi independentiam 
fovet, quae apud meridionales raro invenitur, nunquam fere, 
quando, ut m casu praesenti, puella in collegio vel mona- 
sterio disciplina quasi monastica, ab infantia allevetur. 

Revera, videmus Iustinam e collegio egressam, mores 
infantiles conservasse ad matrimonium usque ; nugis et ludis 
puerilibus occupatam, eam exhibent quamplures testes - in 
specie, avunculus Nicolaus. Idem ferme repetunt et confir- 
mant testes Sara Raho et Oommend. Romano, Praeses tri- 
bunalis appellationis. Vis igitur vel coactio exercebatur erga 
puellam imbecillem, in qua, attentis moribus infantilibus, 
fortitudinem qualem solent habere etiam mulieres, frustra 
quaereres. 

Impar iam et aetate et indole ad pressionem resistendam, 
Iustina, ex alio capite, propria nempe culpa, in profundam 
animi deiectionem cecidit, cum detectis epistolis clandestinis 
ab unico suo refugio expulsa fuerit. Nec preces nec lacrymae 
quidquid profuere. Decretum expulsionis irrevocabile mansit, 
et e collegio exire cogitur, non sine ignominia: siquidem 
sententia expulsionis facto nitebatur, scil. commercio se- 
creto per epistolas cum iuvene, quod imaginatio puerilis 
quam certissime exaggeravit. Fuit etenim puella pia et mo- 
desta, magnae sensibilitatis, prout inferre debemus ex iis 
quae dicuntur circa intelligentiae suae vivacitatem. Certum 
est enim, quo vivacior est intellectus eo delicatius est sy- 
stema nervosum in iunioribus, qui propterea facilius impres- 
siones subire solent timoris et formidinis. Huiusmodi metus 
ex sorte aspera Iustinae originem ducens, nihil, per se, favet 
causae, absque dubio, cum sit ab intrinseco et absque ulla 
ad matrimonium relatione, neque illum adduco in hunc finem. 
Sed iustitia exigit ut eius effectus in puellam ponderentur. 
Nonne demissior et abiectior fit? Nonne minuitur illa qua- 
liscunque animi firmitas quae in femina ita puerili fingi 
potest, adeo ut pressio quae aliam non moveret, quoad ipsam, 
naturam indueret verae vis et coactionis? Iam vero consona 
est doctrina DD. Theol, et Iuris, quod iudicium de gravitate 

metus relinquendum sit prudentiae iudicum, quorum erit 
aestimare vim et efficaciam coactionis, non relate ad femi- 
nam, ut ita dicam « typicam » sed habito respectu ad aeta- 
tem, indolem et characterem uniuscuiusque, cul incutitur 
metus. Proinde negari non potest supra recensitas circum- 
stantias non esse negligendas, cum e contra in ipsis validum 
fundari potest argumentum in casu. 

Duae , ex toto processu formari possunt propositiones , 
quae si verae et probatae sint, contentionem lIustinae omnino 
probabunt. - 1l. Ante incoeptos ab avünculo tractatus, Iu- 
stina nunquam seriam voluntatem, sed ad summum, puerilem 
quamdam vanitatem habuisse nuptias cum D'Auria contra- 
hendi. - 2. Eius indiiferentia erga ipsum crevit usque ad 
repugnantiam absolutam, quam vicit solummodo coactio con- 
stans a minis non seiuncta, ab avünculo Nicolao factis, quibus 
attentis, aetate sua et indole, resistere moraliter non valuit. 

Prima propositio probatur ex depositione Iustinae ; circa 
quam, observandum est quod praeter indicia intrinseca simpli- 
citatis et sinceritatis quae prae se fert, omnes in causa testes 
affirmant religionem Iustinae et veracitatem eius dictorum. 

Dum his dispositionibus versaretur, ab omni idea ma- 
trimonii cum D'Auria aliena, partim ex pravo habitu iam 
contracto, partim ex levitate, forsitan et vanitate puerili 
commercium epistolare iterum admisit; sed ecce res tota 
patefacta est directricibus collegii, cum scandalo gravi om- 
nium. Insuper, occasione eiusdem commercii gravissimus in 
corpore dolores sustinuit Iustina; solo etenim data, ut su- 
perius narratur, sensibus destituta reperta fuerit, sanguine 
manans, et tam serio laesa, ut per plures dies in lecto 
decubuit, quibus elapsis ipsi iniunctum fuit ut irremissibiliter 
e collegio exularet ! Quaenam cogitanda erit, quaeso dispo- 
sitio animi erga D'Auria, causam vel occasionum istarum 
aerumnarum ? Experientia docet feminas et alios qui com- 
plexionem quasi-feminilem habent, ubi scilicet sensibilitas 
nervosa dominatur animo, vehementius, etiam contra irra- 
tionalia commoveri, si causa sint ipsis iniuriae alicuius vel 

laesionis ; nil mirum, igitur, si indifferentia Iustinae erga 
D'Auriam post expulsionem crevisset, et brevi fiat repu- 
gnantia profunda et hostilitas ceu vere accidit. Testes autem 
concludunt, affirmando sub iuramento, sub influxu minarum, 
omnes tractatus anteriores matrimonii peregisse, tam apud 
municipium quam apud parochum. 

Sub coactione contraxit etiam D'Auria, a familia nume- 
rOSa et potente coactus, in quo negotio partem principaliorem 
habuit Nicolaus, ceu ille sub cuius potestate Iustina ob 
expulsionem humiliata et afflicta, toto illo tempore (1 men- 
sis, circiter) remansit. Quisnam effectus in animo suo pro- 
ductus, cum viderit virum 26 annorum cedere violentiae 
sui avunculi ? Alter esse nequit, quam timor gravis et de- 
speratio conditionis suae. 

Iam vero tum Theologis tum Canonistis nil sanctius est, 
quam quod consensus matrimonialis sit plene deliberatus et 
spontaneus, tum ob voluntariam coniunctionem Christi cum 
ecclesia, tum maxime ad praecavendos tristes et infelices 
exitus, qui ex matrimoniis coactis derivari solent. Immo, 
maius et perfectius voluntarium ad matrimonium requiritur 
quam ad alios civiles contractus, cum hi sint minoris mo- 
menti ac dissolvi possint, voluntate contrahentium aut aucto- 
ritate legis. Ponamus lIustinam, in iisdem circumstantiis, 
contractum fecisse qua haereditas propria ab ipsa, perpetuo 
vel ad tempus, alienaretur, valebitne huiusmodi contractus 
coram tribunali civili vel ecclesiastico ? Minime gentium ! 
Et merito, quia coactio talis ac tanta moralis vitiat omnem 
contractum sub ipsa initum. Nulla prorsus libertate frue- 
batur misella ! E collegio expulsa, a parentibus derelinquitur. 
Ab uno solo hospitium temporaneum offertur, sub condi- 
tione vero, ut infra tempus assignatum (15 dierum) cum 
D'Auria contraheret. Ab initio Nicolaus intentionem suam 
declarat; neque moram, neque expostulationem ipse patitur. 
Viro etiam reluctanti, voluntatem propriam imponere scivit ; 
quid de puella 15 annorum, vitae ignara, ab infantia in 
collegio enutrita, et ideo plus ceteris formidolosa ac timida? 

Ex consanguineis sat numerosis j, unus tantum, frater 
Raphael amorem verum erga miseram puellam monstrabat. 
Ut eam a matrimonio illo detestabili eriperet, sponte offert 
renuntiationem, in favorem sororis, partis maternae haeredi- 
tatis sibi obvenientis; sed in hoc quoque dominantur avunculi, 
penes quos administratio horum bonorum ; illis propositio 
non placuit; et Iustinam in domum recipere, alia sub con- 
ditione, noluerunt quam ut matrimonium infra breve tempus 
contraheret. Elucet hoc pariter ex testimonio omnium fere 
in causa testium. Timebat ergo Iustina expulsionem e domo 
avunculi, et merito, nam ab omnibus ei repraesentabatur 
tanquam consequentia ineluctabilis, nisi matrimonium cum 
D'Auria contraheret. 

Communis doctrina habet quod metus reverentialis etiam, 
quamvis per se levis, satis sit ad invalidandum matrimonium, 
quando coniungitur cum minis, precibus importunis aut gra- 
vis alicuius mali timore; cuiusmodi est mors, *nutilatio, iactu- 
ra bonorum vel famae, et stuprum, nonnulli etiam docent 
(Sánchez, De spons. 6, 17) quod talis metus, si est causa 
principalis, contractum dirimat, etiam absque minis et for- 
midine, ob summam quam requirit matrimonium libertatem ; 
et favet Regula Iuris «Velle non videtur qui obsequitur im- 
perio patris vel domini ». In casu, metus reverentialis certe 
adfuit, immo plusquam « reverentialis », nam voluntas et 
vigor in agendo Nicolai effecerunt ut voluntas viri 26 anno- 
rum, non secus ac voluntas pueri necteretur ; quomodo rea- 
gere contra illam potuit Iustina, 15 annorum, domo Nico- 
lai commorans, quando verbis imperiosis, et minis expulsio- 
nis matrimonium cum auctore dedecoris, et unico proinde re- 
sarcitore imponeret ? Sane potens erat minas exequi, iudicio 
puellae saltem ; nec minus certe super ipsam pollebat, et aliis 
mediis, honestati et sustentationi eius providere procul dubio 
potuit; nisi, quod honori familiae praeoccupatus, unum, ab 
initio elegit, et totam voluntatis vim exercuit, ut illud, 
matrimonium scilicet ab utroque, D'Auria et Iustina, ample- 
ctere tur. 

Fuit ergo vera et gravis coactio ; et quamvis argumenta 
potiora allata ex depositione Iustinae desunientur, fidem me- 
rentur absolutam, tum propter religionem et sinceritatem 
ipsius, quas omnes testes extollunt, tum quia confirmantur, 
aliis testimoniis e fontibus omnino independentibus. 

Plura addi possunt eiusdem generis, sed, haec, ni fallor, 
sufficient. Creverat repugnantia Iustinae, ita ut quocumque 
modo parata esset matrimonii quod exhorrebat, evitare. Sed 
voluntati suae dominabatur potentior voluntas avunculi, et 
metu expulsionis ab unico certo refugio, cooperante, miserae 
sorti se submittit. 

Praecedentia ergo matrimonium exhibent, unionem non ex 
amore, sed ex coactione, cui nulla puella trilustris resistere 
potuit, videamus nunc subsequentia. Res paucis absolvi potest. 
Satis est audire Iustinam cuius verba ceteroquin iterum plenam 
confirmationem recipiunt ex depositione D' Auria et cetero- 
rum testium. Imprimis ex eius depositione elucet simplicitas 
vere infantilis cum ignorantia totali eius quod est matrimo- 
nium. Nec minus clare apparet nullum fuisse erga virum, 
amorem. Ab amplexibus aufugit, vult esse tanquam soror, 
et nonnisi post duos dies conflictus congressum  maritalem 
admisit. Confirmat haec ipse D'Auria. Igitur ex subsequen- 
tibus sicut ex praecedentibus hoc coniugium, unum inferri 
debet, scilicet puellam hanc, inter pueriles puerilem, fuisse 
vere coactam metu reverentiali erga avunculum praepotentem, 
coniuncto cum minis eiectionis ex unico, quod ei erat refugium 
a meretricio. Talis vero metus in similibus circumstantiis et 
iuxta omnes impedimentum dirimens ob gravem quam infert, 
laesionem tum libertati tum consensui necessariis ad matri- 
monium. 

ANIMADVERSIONES | DEFENSORIS MATRIMONII EX OFFICIO. 
Neapolis coram parocho ecclesiae Matris Dei matrimonium die 
31 Iulii 1876 legitime contraxerunt trilustris adolescentula 
Iustina Liguori et Franciscus D' Auria iuvenis 25 annorum. 
Brevem deinde susceperunt rusticationem in amoenissima pla- 
nitie agri surrentini, coniugali genio induxerunt, Aliamque 

procrearunt, et in individua vitae consuetudine perseverarent 
usque ad diem 25 Septembris 1879, quo Iustina a viro suo dis- 
cessit non amplius ad eum reversum. In suscepto huiusmodi 
consilio ita perstitit ipsa, ut omnem cum viro suo reconci- 
liationem respuerit, atque in nihilo alio cum eodem viro con- 
venerit quam in promovenda laici iudicis sententia quoad tori 
coniugalis separationem. Qua consequuta, alium virum ali- 
quanto post sibi invenit amatorem, cui turpiter adhaesit, ac 
legitime nubere modo vellet, 

Metropolitanam ideo curiam supplex anno 1887 adivit, 
expostulans, ut suum matrimonium cum Francisco D' Auria 
nullitatis vitio infectum renuntiaretur, utpote contractum, 
nedum cum defectu sufficentis discretionis seu cognitionis 
status matrimonialis, verum etiam cum consensu coacto per 
vim et metum sibi intuitu eiusdem matrimonii iniuste illa- 
tum. Franciscus autem, qui Iustinae petitioni ultro consen- 
tiens est, metu pariter se ad memoratas nuptias coactum 
fuisse asseruit ; et praefata curia, iudicio super his omnibus 
instituto, in hanc sententiam die 28 Augusti 1890 devenit, 
nempe: « matrimonium initum die 31 Iulii 1876 inter Fran- 
ciscum D' Auria et Iustinam Liguori fuisse irritum, cassum 
et nullum ex defectu consensus, quippe probabiliter ab utro- 
que sponso, et certo a muliere Liguori contractum ex coa- 
ctione et metu gravi a causa libera iniuste il lato ad consen- 
sum in matrimonio extorquendum. » Cui quidem sententiae 
calceulum suum adiicere autumarunt duo eximii Consultores 
ad huiusmodi negotium penes S. C. examinandum adlecti. 

Verumtamen, processus actis pro mei muneris officio di- 
ligenter perscrutatis , non adeo valida et concludentia in- 
veni argumenta, ut idipsum mihi suadere queam. Praeprimis 
enim defectum discretionis seu cognitionis status coniugalis 
tantopere ab actrice decantatum iure meritoque profligavit 
lectissimis consultor theologus, utpote veritati minime re- 
spondentem, et nullo ceteroquin in pretio habuit neapolita- 
na ipsa curia. Ex pluribus siquidem ab eadem actrice dedu- 
ctis ad memoratum discretionis defectum asserendum, con- 

trarium manifeste apparet. Hoc unum recolere ad id suffi- 
ciat, quod tribus saltem vel quatuor annis ante matrimonium 
conscientiam habebat, ut ipsa ait, turpissimae vitae patris sui. 

Non est pariter cur huc immorer quoad metum, qui viro 
probabiliter illatus asseritur, cum et probabilitas nihil in 
re nostra operetur, et probabilis huiusmodi metus nec illatus 
fuisset viro matrimonium nolenti sed maxime appetenti a 
duobus ferme annis et petulanter sollicitanti, nec praeterea 
iniustus dici posset, quia ipse praecise fuerat causa damni, 
a Iustina passi per expulsionem a collegio S. Marcellini, ubi 
securo et gratuito hospitio eadem gaudebat. 

Iniustum vero metum, qui lIustinae illatus asseritur ad 
extorquendum consensum in matrimonio, solido ac iuridico 
fundamento minime innixum perspicio. Recolendum namque 
est, huiusmodi matrimonium lustinae propositum fuisse ab 
initio saltem mensis Iunii 1875, nec eidem displicuisse, prout 
ipsa fatetur, et subsequutum litterarum commercium ostendit. 

Recolendum itidem est, quod cognito a collegii mode- 
ratrice clandestino literarum commercio, statutaque su'binde 
expulsionis poena, ad avunculum Nicolaum Campobasso 
se convertit Iustina, eiusque auxilium imploravit, ut ipsa 
narrat. 

Cohaerenter ad haec nuptiales tractatus processerunt non 
per 15 dies, sed per ultra duos menses, quin aliquid interim 
concordes avunculi et neptis animos turbaverit: non saevi- 
tiae, non minae , non contentiones , prout in^ assimilibus 
casibus evenire solet. 

Et ipsemet avunculus licet asserat, neptem discretione 
et libertate caruisse, fatetur tamen, minime habuisse animum 
voluntati eius vim inferendi. Atque haec insuper asserta 
libertatis privatio non aliter profecto intelligi datur, quam 
iuxta modum ab Alphonsina Navarro Ramo explicatum aiens: 
Iustina aetate 15 annorum nequibat entitatem comprehendere 
matrimonii ad quod ex adiunctis adigebatur; idest a defi- 
cientia bonorum fortunae et familiae, utpote quae niti ne- 
quibat familia patris aut avunculorum. 

Quidquid igitur sit de miserandis angustiis Iustinae, 
nihil tamen proficere ipsa valet quousque non ostendat, 
décantát um metum sibi illatum fuisse a causa libera et qui- 
dem ex animo extorquendi consensum in matrimonium. Au- 
diatur sane prae ceteris Sánchez, in hac materia facile prin- 
ceps, De matr. lib. 4, disput. 12, num. 3 et seqq. 

« Hac in re est QUAEDAM CONCLUSIO CERTISSIMA APUD 
OMNES, nempe, quoties metus non est incussus AD EXTOR- 
QUENDUM MATRIMONIUM, sive proveniat a causa naturali, sive 
libera, QUANTUMVIS GRAVISSIMUS sit, NON REDDIT IRRITUM MA- 
TRIMONIUM. Probatur... quia involuntarium quod in eo matri- 
monio invenitur, non est intentum ab incutiente metum, 
sed tantum habet occasionem ex ipsius nequitia —— Ex hac 
conclusione infertur, matrimonium conctractum per detru- 
sum in carcerem, si NON EX ANIMO EXTORQUENDI MATRIMONIUM 
detrusus sit, VALIDUM ESSE. Quia quamvis metus carceris gra- 
vis sit, ac proinde reddat nullos contractus incarcerati— 
et subinde matrimonium deberet esse nullum : QUIA TAMEN 
METUS IS NON incutitur GRATIA MATRIMONIUM EXTORQUENDI , 
VALIDUM EST. » 

Prosequitur idem Sánchez: « Quinto infertur, validum 
esse matrimonium, dum morte damnatus, quo incolumis 
evadat, ducit meretricem, iuxta morem aut statutum ali- 
quarum regionum. Quia is metus non eo tendit, UT MATRI- 
MONIUM INEAT, sed propria sponte damnatus id evadendi 
medium eligit... Sexto infertur, idem esse dicendum, etiamsi 
ipse damnato minime offerat matrimonium, sed alius ei pro- 
mittat immunitatem ab ea poena, si certam feminam ducat. 
Quia tunc nullus metus incutitur AD MATRIMONIUM EXTOR- 
QUENDUM , sed metus aliunde incussus aufertur. oblata illa 
conditione — Immo si ipse iudex capto iuste, mortemque 
timenti, vitae condonationem promittat, si ducat ipsius iu- 
dicis filiam, aut feminam, alioquin ei mortem 1uste inferen- 
dam comminetur VALET MATRIMONIUM. Quia metus non iniici- 
tur ad MATRIMONIUM INEUNDUM, sed iam conceptus aufertur, 
tradi turque evadendi periculum modus. » 

Acta, Tom. XXVII. fase. CCCXVII. 20 

Postremo clarissimus Sánchez confutai doctores qui prae- 
lactam doctrinam videntur « limitare quando si IUSTE captus 
erat, morsque IUSTE in f erenda erat: » atque docet sine am- 
bagibus metum ex causa sive iusta sive INIUSTA incussum 
valori matrimonii minime officere, si incutiens haud animo 
intendat consensum in matrimonium per hoc extorquere. 
Adiicit enim: « Existimo, parum referre ad matrimonii huius 
valorem sive iuste sive INIUSTE damnatus sit. Quia hoc ma- 
trimonium EX EO non redditur irritum ob hunc metum, QUIA 
METUS NON INIICITUR AD ILLUD EXTORQUENDUM, Sed metus iam 
conceptus aufertur: ergo impertinens est, an metus ille con- 
ceptus fuerit ex iusta CAUSA, NEC NE. SOLUS enim metus, 
iniuste illatus AD EXTORQUENDUM MATRIMONIUM, illud dirimit. » 

Quibus animadversis propositum fuit diluendum 

Dubium 

An sententia Curiae — ecclesiasticae Neapolitanae | confir- 
manda vel infirmanda sit in casu. 

RESOLUTIO. Sacra C C. die 16 Iunii 1894 re disceptata 
censuit respondere : Non constare de nullitate matrimonii. 

Ex QUIBUS COLLIGES I. Solummodo metum iniuste illatum, 
ad extorquendum matrimonium, valere illud dirimere. 

II. Quoties enim metus non incutitur ad extorquendum 
matrimonium, sive a causa libera, sive a causa naturali, 
matrimonium non irritatur: et ideo validum esset matri- 
monium contractum a detruso in carcere, qui carceri prae- 
ferret matrimonium, dummodo detrusus non fuisset causa 
matrimonii ineundi. 

III. Hoc enim in casu involuntarium quod in dicto ma- 
trimonio invenitur, occasionem habet a propria nequitia, non a 
causa extrinseca; quia damnatus ad carcerem sponte sua eligit 
hoc evadendi medium, per quem metus iam conceptus aufertur. 

IV. Avunculum in themate videri non habuisse inten- 
tionem vim inferendi nepti, quamvis satageret ut desideratum 
matrimonium miretur ; ideoque septem praetulisse matrimo- 
nium angustiis vitae, quas improbitas vafrae feminae Va- 
lente dicteriis adauxit. 

EX S. CONGR. EPISC. ET REGULARIUM 


HABANEN. 


REDDITIONIS RATIONUM 


Die | 24 Augusti 1894. 


COMPENDIUM FACTI. Sacerdos Anacletus Redondo et Marin 
parochus B. M. V. de Monteserrato in civitate Habanensi 
et Collector seu Administrator Cappellaniarum a variis annis, 
an. 1891 accitus fuit apud Curiam habanensem a quodam 
Cappellano Emmanuele Moreion et Rodríguez ad reddendam 
rationem 20 Cappellaniarum quas praefato Collectori pro 
Administratione tradiderat. 

Imposito a Curia mandato sacerdos Redondo paruit: ve- 
rum in redditione rationis res pacifice non processerunt : si- 
quidem in parte passivi seu exitus relati erant 400 aurei 
nummi pesos (libellae 2000) quos Cappellanus Moreion ex- 
pensos fuisse negabat; e contra sacerdos Redondo aiebat 
cxpensos fuisse ad procurandas attestationes iustificati vas 
solutionis taxarum 20 Cappellaniarum. Quaestio devoluta 
fuit ad Curiam habanensem, quae die 11 Ianuarii 1892 re- 
tento quod a sacerdote Redondo praefata summa non soluta 
fuisset vel sin minus absque debita delegatione, invocato 
cap. 11, sess. 22 de Ref. Conc. Tridentini contra usurpa- 
tores bonorum ecclesiasticorum dictum sacerdotem ad restitu- 
tionem controversae summae damnavit et declarans eum ex- 
communicatum inhabilemque ad quodcumque ecclesiasticum 
officium removit a paroecia et ab administratione cappella- 
niarum et oblationum adiecta etiam damnatione ad iudiciales 
expensas. 

Ab hac sententia sacerdos Redondo provocavit ad Curiam 
Metropolitanam S. Iacobi de Cuba, quae die 14 Oct. 1892 
appellatam sententiam omnino infirmavit cum iure appellanti 

ad omnium damnorum et expensarum refectionem. Huic sen- 
tentiae non acquiescens sacerdos Moreion et Curia Haba- 
nensis, illico declaravit se appellare ad S. Sedem et subsi- 
diarie ad tribunal Episcopale de Portorico. Acriter haec ap- 
pellatio impugnata fuit a Curia Metropolitana et sacerdote 
Redondo ob Breve Gregorü XIII Exposcit debitum an. 1578 
quo ad preces Philippi II Hispaniarum regis concessum est 
privilegium, ut omnes causae ecclesiasticae in regionibus 
transmarinis Hispanicis inibi in ultima instantia unirentur. 
E contra sacerdos Moreion et Curia Habanensis ita Breve 
interpretabantur, ut non intelligeretur per hoc exclusa appel- 
latio ad S. Sedem. Interea acta causae ad S. Congregationem 
pervenerunt quae, praevio decreto diei 5 Augusti, ut pendente 
lite, Orator Redando  rehabilitetur ad missae celebrationem, 
rem iussit discutí in plenario EE. PP. conventu. 


Disceptatio Synoptica 


DEFENSIO SACERDOTIS REDONDO. Patronus praemisso quod 
sacerdos Redondo in dioecesi maxime benemeritus sit ex te- 
stimonio ipsius Ordinarii, in primis conqueritur de illegali 
forma iudicii, siquidem causa introducta fuit absque formali 
libello, sed ad simplicem instantiam sacerdotis Moreion pe- 
tentis coactionem clientis Redondo ad redditionem rationis 
20 Cappellaniarum et solutionem 400 nummorum aureorum 
vulgo pesos, et evoluta, spretis elementaribus iuris regulis: 
sententia autem fuit nedum iniusta et arbitraria, sed etiam 
inspirata ex odio partis, quod argui bene potest ex modo 
quo executioni' fuit ab ipsa Curia iudicante demandata. Si- 
quidem eodem die quo edita fuit, iudex se contulit ad Col- 
lectoriae officium et dein. ad domum paroecialem cum sua 
Curia stipatus a tribuno et decem militibus pro vigilantia 
accessuum indicens Redondo lecto ex infirmitate decumbenti 
paroecialem habitationem relinquere infra peremptorium ter- 
minum trium dierum, quamvis ex fide trium medicorum hoc 
impossibile foret: hinc Orator protestatur de /aesa iustitia 
et humanitate et concludit advertendo quod tum ex enarratis 

tum ex incidentibus secutis propter interpositam appellatio- 
nem a sac. Redondo ad tribunal Metropolitanum dum ex 
una parte istius humilitas et patientia scatet, ex parte Cu- 
riae habanensis odium et persecutio clare apparet. 

Propius deinde Orator accedens ad causae meritum, ora- 
tionem in duas partes dispescit; in quarum prima contendit 
male a sacerdote Moreion appellatum fuisse a tribunali Me- 
tropolitano ad S. Sedem contra patulam dispositionem Brevis 
Gregoriani citati Exposcit debitum. Sane per hoc, introducto 
novo ordine iudiciorum sub poena nullitatis, in regionibus 
ultramarinis ditionis Hispanicae statuitur quod si prima sen- 
tentia Episcopi sit confirmata a Tribunali Metropolitano, 
vel si primum iudicatum Metropolitani sit firmatum a sen- 
tentia Episcopi vicinioris, ad quem appellandum est, hae 
sententiae habeant vim rei iudicatae ; si vero duae sententiae 
sint difformes, tunc appellatione facta ad Episcopum vici- 
niorem , hae sententiae eamdem vim iudicati nanciscentur 
quae sint conformes : in casu itaque, pergit patronus, sacerdos 
Moreion appellare debebat vel ad alium Metropolitam aut 
alium Episcopum viciniorem provinciae : quod cum non per- 
egerit, eius appellatio, utpote contra citatum Breve, nulli- 
tatis vitio laborat. 

Quin aliquid in contrarium facessat quod sacerdos Mo- 
reion in sua appellatione ad S. Sedem declaraverit se in via 
subsidiaria etiam invocare tribunal Episcopale de Portorico 
quia appellatio iuxta vulgata iuris principia debet esse pura, 
simplex et absque conditione. 

Neque pariter valeret obiici, prosequitur patronus, quod 
citatum Breve hodiernis temporibus amplius vim suam non 
explicet: recens est enim causa agitata apud S. Congrega- 
tionem Concilii Hispaniarum et insulae Cubanae - luris- 
dictionis - (1): patronus speciem refert quae ita summatur. 
Quidam sacerdos Salvadores appellaverat ad Rotam Matri- 
tensem contra sententiam Vicarii Generalis S. Cristofori de 


(1) Haec causa per totum relata fuit in Vol. 24 pag. Ó77 et seqq. 

Habana, qui eum damnaverat ad decem dies spiritualium: 
recessuum : Rota accepit appellationem non obstante exce- 
ptione incompetentiae prolata a Vicario Generali, et revocans 
poenam inflictam pro executione delegavit Archiepiscopum 
S. Iacobi de Cuba. Vicarius appellavit ad S. Sedem: et pro- 
posito dubio: An sententia Rotae Matritensis ex. competen- 
tiae defectu nulla et irrita sit in casu. Sacra Congregatio 
die 5 Martii 1892 cunctis suffragiis rescripsit: Affirmative 
et amplius. 

Postea patronus progrediens ad secundam orationis par- 
tem contendit sententiam Metropolitani Cubani omnino con- 
firmandam esse ; quod ut obtineat, observat iure meritoque 
per eam revocatum fuisse iudicatum Tribunalis Habanensis, 
utpote nullum sive in forma sive in substantia : quoad pri- 
mum praeter defectus superius relatos, recolit Orator omnia 
gesta fuisse ex puro iudicis arbitrio ; non fuere praefixi et 
notificati termini ad adducendas probationes vel ad ipsarum 
conclusionem, non fuere recepti testes, praeter fratrem sa- 
cerdotis Moreion, et sententia post duo minuta ab eius no- 
tficatione ab ipso iudice personaliter executioni fuit com- 
missa modo ut supra relato. 

Quoad alterum punctum nempe nullitatem sententiae ha- 
banensis in substantia ita rem conficit Orator. Sacerdos Re- 
dondo accusatus quod posuisset in parte passiva 400 pesos 
quia dictam summam vel non solverat, vel solverat absque 
debito mandato, ipse appellavit ad conventionem secutam 
inter se et procuratorem sacerdotis Moreion tradendi enun- 
ciatam summam loanni Marin pro obtinendo iustificationes 
solutarum taxarum fisco, ut sic impediretur sequestratio re- 
dituum cappellaniarum : haec conventio quamvis non scripta; 
tamen testibus probari poterat: nihilominus iudex Habanensis 
solum recepit testimonium fratris sacerdotis Moreion. Sed 
admittatur istius creditum pergit patronus : in actis admi- 
nistrationis Cappellaniarum adest notula, ex qua resultat 
quod sacerdos Redondo est creditor contra Moreion in summa 
pesos vel nummorum aureorum 596. 42 ] 2 a qua si detra- 

hantur 400 pesos controversi, sacerdos Redondo adhuc est 
creditor contra Moreion in summa 196. 42 1;2 pesos. 

Tandem Orator contendit impugnatam sententiam carere 
omni iuridico effectu : poenae enim inflictae non sunt effectus 
et consequentia iudicii criminalis sed tantum iudicii privati 
civilis, quale profecto reputari debet illud promotum a Man- 
dante Moreion contra suum specialem mandatarium pro red- 
ditione rationis suae gestionis. 

Sed detur etiam quod iudicium fuerit criminale, tamen 
nullimode attendi posse dicit patronus, eo quia defuerunt 
omnia elementa substantialia, qualia sunt auctoritas eccle- 
siastica, Fiscalis Generalis, auditio rei, et constitutio defen- 
soris: item non potest sustineri inflicta excommunicatio quia 
non praecessit trina monitio, et quia deficit fundamentum 
ipsius, nempe supposita usurpatio bonorum ecclesiasticorum, 
nam sacerdos Redondo non Usurpator, uti visum est, sed po- 
tius spectari debet ceu creditor erga Moreion ; item non su- 
stinentur aliae poenae, quia in his irrogandis spretae sunt 
omnes iuris regulae, inter quas illa existentiae specialis Com- 
missionis quae omnino iudici primi gradus necessaria erat 
ad iudicandum : hinc patronus concludit pro confirmatione 
sententiae Tribunalis Metropolitani. 

Ex adverso sacerdos Moreion nullum patronum elegit sed 
tantummodo transmisit ad S. Congregationem acta iudicialia 
secuta in Curia habanensi et Tribunali Metropolitano, quibus 
adiunxit nonnullas observationes in iure et in facto supra 
Considerando et Resultando sententiae  Metropolitani, nec 
non authenticam attestationem Vicarii Generalis Habanensis 
circa statum praesentis controversiae emissam ad instantiam 
ipsius Moreion. 

Quibus perpensis, nec non observationibus prae oculis ha- 
bitis, quas Vicarius Generalis Habanensis deduxit in uteris 
diei 29 Septembris 1893, supposita sunt diluenda sequentia 

Dubia 


I. An sit locus appellationi in casut 
Et quatenus affirmative. 

II. An. et quomodo confirmanda vel revocanda sit senten- 
tia Curiae Metropolitanae S. lacobi de Cuba in casu. 

RESOLUTIO. Sacr. Congr. Episc, et RR., re mature dis- 
cussa sub die 24 Augusti 1894, proposita dubia resolvit 
prout sequitur: Ad I. Affirmative. Ad lI. Attentis substan- 
tialibus formae defectibus in — iudicio  habanensi, sententiam 
Curiae Metropolitanae esse confirmandam, | inspecto | autem 
ulterius causae merito sacerdotem | Redondo teneri ad  solu- 
tionem | quatuorcentum | nummorum | aureorum: | eumdem — ta- 
men nullatenus — incurrisse — excommunicationem | et poenas 
statutas a. sacrosancto Conc. Trid. in cap. XL sess. 22 de 
Reform. ideoque restituendum esse in sua paroecia aliisque 
beneficiis et officiis cum  proventi/:)us et fructibus productis 
aut qui produci potuerunt (a die privationis. 


EX S. CONGREGATIONE RITUUM 


BRUGEN. Decretum Confirmationis cultus ab immemorabili tempore praestiti servo 
Dei Idesbaldo tertio Abbati Dunensi ordinis Cisterciensis. 


Idesbaldus christianis parentibus ortus in Flandria anno 
millesimo et centesimo, a primis aetatis annis praeclara de se 
portendere visus est, quum a mundi solatiis, quae tantopere 
iuvenes solent appetere, omnino abhorrens, iam tum humilitate 
excellens, Dei tantum amore inflammatus, mente in eo suaviter 
absorpta, Deum assidue cogitabat. Quare Deo coniungi illique 
unice inservire vehementer cupiens, ut primum per aetatem 
licuit, sacerdotio auctus est: ac statim peccatores gratiae resti- 
tuere, lugentes consolari, consilio dubitantes iuvare, imo ad ani- 
mas fratrum facilius lucrandas, corporalibus ipsorum indigentiis 
subvenire in deliciis fuit Idesbaldo : qui propterea divitias, quibus 

luculentissime fruebatur, profuse egenis largitus est, sibi tantum 
retinens, queis ad vivendum opus foret. Ad aulam Theodorici, 
Flandriae Comitis, advocatus, datusque moderator iuniori Prin- 
cipi, consiliis ac morum integritate, opere et sermone aulicis 
et famulis egregia praebuit exempla, quibus illi vitam coenobio 
potius dignam quam saeculo breviter agere visi sunt. Verum 
praepotenti solitudinis desiderio incensus Idesbaldus, mundum 
aularrique deserens, ad Ordinis Cisterciensis Dunense Monaste- 
rium se recepit: ubi constanti studio ad perfectionem incumbens, 
humilitate ac mitissima suavitate, omnium confratrum animos 
sibi devinxit. Ad cantoris munus electus, utpote qui canora 
praeditus erat voce, tanta sedulitate huiusmodi officio fungeba- 
tur, ut laudibus divinis unice vacans, illa etiam, quae ad vitam 
necessaria sunt, negligeret. Praeclari hominis virtutes sanctam- 
que vitam Monachi admirati, unanimi voto Idesbaldum Abba- 
tem Dunensis Monasterii elegerunt: quo in munere tanta pru- 
dentia atque omnigena virtute praestitit, ut ocius egregium 
monasticae vitae exemplar emicuerit, ac tamquam pater aman- 
tissimus a subditis merito coleretur. Postquam vero duodecim 
annos Abbatis munere functus esset, meritis ac sanctitate insi- 
gnis, brevi implicitus morbo, die decima octava Aprilis, anno 
millesimo centesimo sexagesimo septimo, placidissime obdor- 
mivit in Domino. 


Ad ecclesiam, ubi eius cadaver erat expositum, ingens ci- 
vium ex omni ordine confluxit multitudo ; quorum alii Sanctum 
Idesbaldum praedicabant, alii pia direptione vestium particulas 
resve ad defunctum pertinentes auferebant, plerique vero in- 
tercessorem apud Deum implorabant, ut facilius quae peterent, 
assequerentur. Eius fama sanctitatis, ex virtutibus exorta, nun- 
quam intercidit; ac tam penes vulgus quam penes doctissimos 
viros ita percrebuit, ut elapso tot saeculorum cursu, quotidie 
solidior et latius pervulgata in dies increverit. Hinc sacellum 
Deo in Beati Idesbaldi honorem erectum, et solemnitas in ec- 
clesia, ubi sacrae eius exuviae asservantur, quotannis celebrata, 
adstante innumera gentium multitudine; hinc ad eius sepulcrum 
frequens populi concursus e finitimis etiam regionibus, atque a 
pretioso ipsius obitu usque in hodiernam diem cultus perseve- 
rans. Eapropter, instante Rev. P. Torquato Armellini, Societatis 
Iesu, causae Postulatore, processus super immemorabili cultu 
ecclesiastico eidem Idesbaldo praestito, a Rmo Episcopo Bru- 

gensi confectus fuit, ac favorabilis desuper sententia edita. Modo 
vero, quum, nomine praefati causae Postulatoris, nec non eius- 
dem Rmi Episcopi Brugensis, atque universae huius Dioeceseos, 
a me infrascripto Cardinali Sacrae Rituum Congregationi Prae- 
fecto, causae Ponente seu Relatore, in ordinariis Sacrae ipsius 
Congregationis Comitiis, subsignata die ad Vaticanum coadu- 
natis, sequens Dubium discutiendum propositum fuerit, nimi- 


rum : « An sententia — praedicti ^ Rmi — Episcopi ^ Brugensis ^ super 
Cultu — ab — immemorabili ^ tempore — praestito Servo | Dei ldesbaldo 
seu super casu excepto a Decretis f. r. Urbani | Papae VIII, 
sit confirmanda, | in casti, | et ad effectum, | de quo agitur?» Emi 


et Rmi Patres Sacris tuendis Ritibus praepositi, omnibus accu- 
rate perpensis, et audito voce et scripto R. P. D. Augustino Ca- 
prara, S. Fidei Promotore, rescribendum censuerunt: Affirma- 
tive, | seu sententiam esse confirmandam. | Die 10 Iuli 1894. 

Facta postmodum de iis a meipso infrascripto Cardinali 
Sanctissimo Domino Nostro Leoni Papae XIII relatione, San- 
ctitas Sua rescriptum Sacrae Congregationis ratum habuit et 
confirmavit, die 23 iisdem mense et anno. 


C. CARD. ALOISI-MASELLA Praefectus. 
L. & S. 


ALOISIUS — TRIPEPI Secretarius. 

EX S. CONGR. R. ET U. INQUISITIONIS 


DUBIA quoad cognationem spiritualem, quum quis eodem sacramento, teneat plures 
filios eiusdem personae. 


Beatissime Pater, 

EpiscopusRuthenensis et Vabrensis, Cardinalis Bourret, haec 
Sanctae Sedi exponendi veniam petit. 

Reperire est apud nos, aliquem esse patrinum, in confirma- 
tione, duorum aut plurium filiorum alterius; et idem accidere 
potest, rarius tamen, in baptismo. 

Duo, in eo casu, aut plura esse impendimenta compaternitatis 
spiritualis inter patrinum et horum filiorum matrem, et illa omnia 

esse in petitione dispensationis exprimenda, affirmant Sánchez, 
l. VIII, disp. xxiv, n. 4 et 5; Salmanticenses, De Matrimonio, 
c. xiv, n. 69 et 51; S. Ligorius, 1. vi, n. 1138; et alii. Et hujus 
afferunt probationes: I' Causae sunt distinctae, aut etiam diver- 
sae, scilicet plura sacramenta et plures pueri. Ergo et effectus 
seu impedimenta sunt diversa. — 2? Is, qui rem habeat cum 
duabus intra secundum gradum consanguineis sponsae, duplex 
impedimentum affinitatis habet cum ea. Ita hic duos eiusdem 
matris filios tetigit in confirmatione, dupliciter illi spiritualiter 
iunctus est. — 3? Is certe cum unoquoque puero habet cogna- 
tionem spiritualem; ergo et cum eorum matre ex duplici vario 
capite. — 4? Plura haec impedimenta sunt in petitione dispen- 
sationis declaranda; majus enim efficiunt impedimentum, et 
graviorem exigunt causam ad dispensandum. 

Nostri hodierni scriptores fatentur duo quidem esse impedi- 
menta spiritualis cognationis et ea in libello ad dispensationem 
esse declaranda, si unus fuit patrinus filii alterius et ista vicissim 
matrina filiae prioris; item, si quis eumdem filium e sacro fonte 
levavit et in confirmatione tenuit. Quidam vero negat duo aut 
plura esse impedimenta, si quis duos aut plures filios alterius 
tenuit in baptismo, vel in confirmatione; aut saltem unum tunc 
esse declarandum impedimentum affirmat; quin tamen huius 
rationem afferant. 

Nullum de hoc decretum Sacrarum Congregationum inveni. 
Unde humiliter ad Sanctitatis Vestrae pedes provolutus,sequen- 
tibus responsum a Sancta Sede expostulo: 

I.Ts, qui levavit e sacro fonte, aut tetigit in confirmatione 
duos aut plures filios eiusdem matris, habetne cum illa tot impe- 
dimenta compaternitatis quot eius filios sic tenuit? 

II. Haec omnia impedimenta suntne in libello supplici enun- 
tianda, ut valeat dispensatio ? 

Datum Ruthenis die 17 Februarii 1894. 

Sanctitatis Vestrae addictissimus filius et creatura vestra. 


Eme et Rme Domine mi Observantissime. 
Litteris diei 17 Februarii pp. signatis quaerebatEminentiaTua: 
LU Is qui levavit e sacro fonte aut tetigit in confirmatione 
duos aut plures filios eiusdem matris, habetne cum illa tot impe- 
dimenta compaternitatis spiritualis, quot eius filios sic tenuit? 

2? Haec omnia impedimenta suntne in libello supplici enun- 
tianda, ut valeat dispensatio? 

Re discussa in Congregatione Generali habita feria iv die 
7 Martii huius anni, Eminentissimi Domini Cardinales, una mecum 
Inquisitores Generales, respondendum decreverunt: 

Si quis plures eiusdem personae filios eodem Sacramento 
teneat, cognationem spiritualem non augeri, et consequenter 
opus non esse ad dispensationis validitatem ut in supplici libello 
haec circumstantia | exprimatur. 

Interim impensos..., etc. 

Romae, 29 Aprilis 1894. 


R. CARD. MONACO 


DECRETUM respiciens visionariam Mathildem Marchat eiusque contubernaies et 
fautores e Loigny, Dioecesis carnutensis in Gallia. 


Illustrissime et Reverendissime Domine, 


Non semel, tam elapso tum currente anno Amplitudo Tua 
ad hanc Supremam Congregationem litteras dedit, notam visiona- 
riam Mathildem Marchat eiusque contubernaies et fautores re- 
Spicientes; quibus relatis in congregatione generali habita iv Feria 
die 17 Iunii pp., Eminentissimi Domini Cardinales, una mecum 
Inquisitores Generales, sequens tulere Decretum: 

Mulieribus de quibus huc usque actum est, scilicet Mathildi 
Marchat et omnibus et singulis eius contubernalibus intimetur 
per R. P. D. Episcopum Carnutensem quod, nisi intra unius mensis 
terminum paruerint decretis S. Sedis, sese simpliciter subiiciendo, 
incident ipso facto in excommunicationem, Summo Pontifici re- 
servatam. 

Eamdem excommunicationem incurrunt illis adhaerentes, 
faventes, auxilium suppeditantes et quomodolibet cooperantes, 
absolutione Summo Pontifici reservata. 

De hoc moneatur specialiter mulier, cui nomen Trouillet, 
eidem etiam significando, ut revocet, si fieri potest, donationes 
ilis mulieribus et praetensae communitati factas, et in posterum 
abstineat a quavis alia donatione facienda. 

Eadem monitio, de excommunicationis intermina tione Sum- 
mo Pontifici reservatae a faventibus incurrendae, fiat Domino 

Jordan per R. P. D. Archiepiscopum Lugdunensem, cui oppor- 
tune ei separatim scribatur. (Haec Eminentissimorum | Patrum 
iussio executioni iam mandata est.) 

Eamdem excommunicationem incurrunt presbyteri mini- 
strantes, adhaerentes, faventes et quomodolibet cooperantes, ab- 
solutione Summo Pontifici reservata. 

Eamdem excommunicationem incurrunt in casu reinciden- 
tiae presbyteri accedentes ad domum de qua agitur, ob acces- 
sum iam suspensi, utriusque censurae absolutione Summo Pon- 
tifici reservata. 

Hoc decretum erit non tantum intimandum ut supra, sed 
etiam publicandum a R. P. D. Episcopo Carnutensi per edictum 
affigendum ad valvas paroeciae de Loigny. 

Tandem Decretum condemnationis, iam latae Annalium de 
Loigny iterum affigatur valvis eiusdem ecclesiae, quod exten- 
ditur nomine Sanctae Sedis ad fasciculos Annalium eorumdem 
hucusque editos et ad quasvis alias per typos impressiones pro 
rebus de Loigny hucusque editas. 

Quod dum ad Amplitudinis Tuae, ut mei muneris est, no- 
tiam defero, fausta quaeque ac felicia Tibi precor a Domino. 


Amplitudinis Tuae, 
Romae, die 4 Iulii 1894. 
Uti Frater, 


L.-M. CARD. PAROCCHI 


Dno Episcopo Carnuten. 


318 


APPENDIX Ill. 


EXHIBENS ACTA SEDIS APOST. ; QUAE AUT IAMDIU EXARATA SUNT 
AUT QUAE TEMPESTIVO LATUERUN T EFHEMERIDUM 
MODERATOREM. 


h^v^i- 


S. C. S. Officii 31 Martii 1852. - Vic. Ap.- Hunan 
Dubia quoad nonnulla opera, quae suspicantur superstitiosa 


l. An liceat comitari processionem draconis, explodere tormenta, 
eo transeunte, dare candelas pro draconis laterna,. vinum et pecuniam 
pro hac superstitione. 

2. An liceat christianis conducere domum cum obligatione defe- 
rendi vel per se vel per alium laternam in processione cum dracone. 

3. An liceat saltem aliquid contribuere cum protestatione dicendo: 
hoc est non pro dracone sed pro te qui colligis distributiones. 

4. An occasione defuncti liceat, dum occiditur sus, ut paretur con- 
vivium, facere explosiones. 

5. An liceat filiis et nepotibus comitando cadaver patris et matris 
telae albae longum frustum deferre ad ostendendum esse posteros qui 
possint vocare bonzios ad rumpendum infernum. 

R. Ad 1. et 2. Non licere. 

Ad 3. Non licere et Decretum fer. V. 16. Novembris 1769 ut 
sequitur: Decretum: «Quaeritur an sit Unitum contribuere candelas 
pro draconis laterna, vinum et pecuniam, et explodere tormenta pro 
hac superstitione. — Respondetur: In proposito casu non licere. 

Ad 4. Negative. 

Ad 5. Non licere. 


Ex Constit. Inter omnigenas Bened. PP. XIV. 2 Febr. 1744. 
De celebratione nuptiarum apud Mahumetanos 


In celebratione nuptiarum observentur tempora ab Ecclesia catho- 
lica praescripta. Quod si intra vetitos dies mahumetani suas nuptias 
celebrantes, aliquem ex fidelibus officii causa invitaverint, quoniam Ec- 
clesiae praecepta ad eos qui foris sunt minime pertinent, non prohi- 
bentur catholici Serviae, christianam modestiam secum ferentes, illis 

interesse, dummodo fieri possit absque Creatoris iniuria, et offensione 
fidelium et Ecclesiae Dei; et nulla in turcarum nuptiis Mahumetis in- 
vocatio, nullique superstitiosi ritus intercedant, quibus invitati, ore vel 
opere, iungi debeant et consentire. Quae tamen infidelium consortia et 
profana convivia, si quantum poterunt devitare curaverint, multa sane 


animarum pericula praecavebunt. 


S. C. de Prop. Fide. - C. P. pro Sin. 2 Iulii 1827 - Vic. Ap. Siam. 
Dubia quoad opera superstitiosa 


1. Aliquando rex, princeps, praefecti fiunt bonzii ; tempore quo 
induunt pannum bonziorum possuntne christiani prosternere se coram 
ilis, et salutare iuxta morem Regni, quin faciant aliquam protestatio- 
nem, praesertim si fieri nequeat? Habetur ille pannus flavus tamquam 
pannus divinus, et bonzii appellantur dii. Quid si medici ipsi bonzii 
sint? Non enim possunt adiri sine praevia salutatione. Quid si cognati, 
aut aliquando proprius parens sint bonzii? Etenim non salutare propin- 
quos vel maiores esset causa magnae criminationis contra religionem 
christianam. 

2. Mortuo rege aedificant siamenses rogum magno cum apparatu 
per plures menses, ad cremandum corpus. Constituto die quo cremari 
debet, invitantur talapuini multi ad orandum pro defuncto, et asper- 
gendum illorum aqua, quam vocant benedictam, aliaque perplura agunt 
supestitiosa. Si iubeantur christiani portare lateres aut ligna pro con- 
stractione aedificii, possuntne adiuvare? Si renuant, ut ingrati erga re- 
gem detrectantur. Vocantur milites christiani ad comitandum novum 
regem, et custodiendum in medio turbarum quando vadit ad accenden- 
dum rogum. 

R. Iuxta votum et instructionem D, Consultoris. 

INSTRUCTIO. — Salutationes vel gratulationes quae fiunt erga gen- 
tiles et idololatras, occasione qua ad dignitatem aliquam promoventur, 
ilicitae habendae sunt, si dignitas illa ad superstitiosa tantum, et nihil 
ad civilia referatur; quia gratulationes essent de re mala. E contra li- 
citae existimandae erunt si dignitas illa non ad religiosa tantum, sed 
etiam ad civilia referatur et politica ; quia cum salutationes et gratu- 
lationes illae fiant ab hominibus qui publice christianam religionem 
profitentur, intelligi debent factae ob relationem dignitatis illius ad ci- 
vilia, minime vero ad religiosa et superstitiosa, et in hoc casu prote- 


statio quae in prima hypothesi actum licitum non faceret, non est ne- 

cessarla; suaderi tamen poterit, nisi rei christianae aliquod ex ea da- 
mnum oriri facile posse praevideatur. Hisce principiis missionarius quae- 
stionem solvere facillime poterit de salutationibus ethnicis hominibus 
faciendis occasione qua bonzii fiunt, et tempore quo pannum induunt 
bonziorum. 

Relate ad cooperationem ad ritus superstitiosos haec tenenda re- 
gula est: si cooperatio pars fuerit ritus superstiti osi, tunc formalis cen- 
senda erit, intrinsece mala; et numquam fieri licita poterit. E contra 
censenda erit materialis, si pars non fuerit ritus superstitiosi. Grave 
aliquod damnum quod oriatur cooperanti, si ab hac materiali coope- 
ratione abstinere voluerit, licitam eam faciet, etiamsi scandalum  ad- 
fuerit quod pusillorum dicitur a theologis; quia ex lege caritatis ne- 
mo tenetur cum gravi suo damno scandalum istud removere. Quamob- 
rem si missionarius praeviderit christianis, qui adlaborare iubentur ad 
costruendum rogum, de quo in proposito dubio, grave damnum .4Oori- 
turum si illius constructioni adlaborare recusent, etiamsi scandalum 
adfuerit pusillorum nuncupatum, christianos illos peccati reos declarare 
non poterit. 

Quod spectat ad christianos milites qui vocantur ad comitandum 
et custodiendum regem de medio turbarum euntem ad accendendum 
rogum, tenenda est Tertulliani doctrina Lib. de Idololatria cap. 5.m- 
quientis: «Utinam nec videre possimus quae facere nobis nefas est. 
» Sed licebit adesse in quibusdam quae nos homini, non idolo officiosos 
» habent... Si propter sacrificium vocatus assistam, ero particeps ido- 
» lolatriae: si me alia causa coniungit sacrificanti, ero tantum spectator 
» sacrificii. » Cum vero christiani milites, de quibus in proposito dubio, 
non propter ritum superstitiosum vocati eidem adsistant, sed comitandi 
et custodiendi regis causa de medio turbarum, id eos non idolo sed 
homini officiosos facit ; eos non superstitiose ritus, sed alia causa regi 
coniungit superstitiosum ritum peragenti: ideo participes non sunt su- 
perstitionis, sed spectatores tantummodo ritus superstitiosi, ac propterea 


immunes a peccato. 

S. C. S. Officii 20 Iunii 1866 - Vic. Ap. ad Gallas 
Dubitatur an presbyter catholicus adesse possit nonnullis caeremoniis 


Incolae Kafae licet christiano nomine glorientur, et servent eccle- 
siastica ieiunia, amentque a presbyteris obviam factis benedicta aqua 
aspergi, longissime tamen absunt a professione christiana, et plerumque 
ne sunt quidem baptizati. Colunt praesertim SS. Georgium, Michaelem, 
et Gabrielem, eiusque vota etiam nuncupare solent. Qui votum alicui 
ex his sanctis per annum voverunt, festo eiusdem die ad ecclesiam 
pergentes offerunt presbytero candelam, thus et vaccam vel ovem. 
Presbyter haec omnia nomine Sancti acceptat, candelas quidem accen- 
dendo super altari, et thus adolendo, vaccam autem vel ovem (manu 
tangendo. Deinde vaccae, vel oves sic oblatae trahuntur ad locum ec- 
clesiae proximum, ibique in honorem Sancti coram populi multitudine 
immolantur. Immolari autem debent per manus diaconorum qui cae- 
libes sint. Adeps animalium immolatorum totus plerumque ad quandam 
holocausti speciem comburitur. Carnes convivio apponuntur, cui ac- 
cumbunt offerentes, curatores fabricae ecclesiae et presbyteri. Tantam 
vero virtutem et efficaciam huic candelae, thuris et animalium obla- 
tioni attribuunt, ut sese hac una oblatione iustificari et sanctificari fir- 
missime persuasum habeant, quidquid contra declamet catholicus mis- 
sionarius. Quando eorum aliquis moritur, propinqui, die ut plurimum 
duodecimo ab obitu, presbyterum adeunt eique candelam et cervisiam 
offerunt, rogantes ut exequias defuncto persolvat. Cui postulationi an- 
tequam presbyter consentiat, quoddam a propinquis tributum pro sui 
muneris functione paciscitur cautionesque exigit. Tum candelam ac- 
cendit, certas aliquas preces e libro recitat, cervisiam bibit. Simili 
modo instaurantur exequiae die vigesimo, trigesimo ac quadragesimo. 
Quo postremo die habetur solemne convivium funebre quod appellant 
tezkar. Presbyter nimirum accedit ad domum defuncti, factisque super 
ipso sepulchro exequiis, benedicit convivio, solidam diem laetissime 
cum defuncti propinquis transigit, suique laboris satis amplam merce- 
dem, aliquas nempe vaccas, quodam veluti decimarum iure reportát. 
Convivium /ezkar tam abissinis, quam kKafinis summopere cordi est. 
Kafini illud habent pro eximio religionis officio, in eoque magnam col- 
locant fiduciam; abissini, si convivium hoc omitterent, arbitrarentur se 
in paradisum ingredi non posse. Neque praetereundum est kafinos ad- 
dictissimus esse magicae superstitione Et sane magi apud eos opibus 
et potentia plurimum valent, coalescentes in quoddam veluti sodalitium, 


cui rex ipse praeest. Spiritum vero magiae quo se.magi pervasos exi- 

sumant, appellant deocce, quod vocabulum e lusitano idiomate deriva- 
tum esse videtur. Porro tanta est kafinorum observantia erga spiritum 
magiae deocce ut ipsi christiani obtestari et iurare teneantur per eum- 
dem deocce idque non tantum vi consuetudinis, sed quadam etiam ne- 
cessitate legali. Quibus praemissis, quaeritur : 

1l. An presbyter catholicus ex quodam tolerantiae spiritu, ut sibi 
catholicaeque missioni plebem conciliet, licite possit accedere tanquam 
presbyter catholicus omnibus notus, ad ecclesias illas quo supradicti 
oblatores conveniunt, atque acceptare candelas et adolere incensum 
sicque cooperari religiosae functioni hominum nonnisi solo nomine chri- 
stianorum, qui in hac etiam functione peragenda multas praeseferunt 
superstitiones traditionalibus suis ideis commixtas. 

2. An presbyter catholicus possit acceptare animalia sacrificiis de- 
stinata, protestando contra haec eadem sacrificia, atque ea tantum de 
causa ministerium suum non recusando, ut arrepta peculiaris conventus 
occasione praedicare queat adversus hasce superstitiones. 

3. An presbyter catholicus possit memoratos christianos lustrali 
aqua aspergere, iuxta antiquam eorum consuetudinem, illosque prae- 
sertim, qui vel catholicum ministrum reiiciunt, vel de baptismo aut 
alia re nihil curant. Idque postulatur propter periculum confirmandi 
eos in suis vanis spebus. 

4. An presbyter catholicus possit persolvere usitatas exequias pro 
hominibus minime baptizatis soloque nomine christianis ; quae exequiae 
consistunt in accendenda candela, et recitandis quibusdam .arbitrariis 
precibus ; idque ut presbyter occasione popularis conventus praedicare 
valeat. 

5. Quatenus presbyter catholicus nequeat licite tales exequias per- 
solvere, an saltem recipere possit stipendium pro iisdem exequiis reddi 
solitum, omittendo quamcumque functionem religiosam. Ratio dubitandi 
est, quia si presbyter stipendium eiusmodi acciperet, etiam cum pro- 
testatione se illud decimarum dumtaxat nomine accipere, semper ta- 
men verum adesset periculum, ne exequiae tamquam persolutae existi- 
marent. 

6. An christiani Kafam incolentes licite iurare possint per nomen 
Deocce. 

R. (Ad 1.) Difficultas quae Vicarium Apostolicum movit ad propo- 
nendum dubium 1. duplici ex capite orta esse videtur, tum ex com- 
municatione in sacris cum hominibus minime baptizatis soloque nomine 
christianis, tum multo magis ex pluribus superstitionibus, quas homines 


iidem secundum maiorum suorum traditionem functioni supra descriptae 

intermiscent. Haec enim sunt ipsissima Vicarii Apostolici verba: « Se 
» il prete cattolico.... possa ricevere le candele, bruciare l'incenso, co- 
» me funzione religiosa fatta da gente che non é cristiana se non di 
» nome, tanto piü che anche in questo non mancano di avere molte 
*» superstizioni miste nelle lore idee tradizionali. » Verum cum eiusmodi 
superstitiones locum quidem habere, dicantur, sed minime explicentur, 
idcirco Emi Patres dilata praesentis dubii resolutione iusserunt, ut lau- 
datus Vicarius Apostolicus clare distincteque referat, in quo consistant 
multae illae superstitiones candelarum, thurisque oblationem comitantes, 
et quae sint ideae traditionales, unde multae illae superstitiones emanant. 

(Ad 2.) Quoad functionem in dubio 2. memoratam, qua scilicet 
animalia quaedam in honorem SS. Georgii, Michaelis aut Gabrielis of- 
feruntur, Sancti nomine a presbyteris acceptantur, et postea a diacono 
coelibe prope ecclesiam immolantur, ea certe, prout exponitur, non 
licet, neque ullo pacto in christifidelibus toleranda est, nisi remove- 
antur omnia superstitiosa vel superstitionis speciem praeseferentia; po- 
tissimum vero quaecumque sacrificii intentio, mactatio per diaconum 
caelibem, et adipis combustio ad instar holocausti. Quod enim anima- 
lium mactatio nulli alii demandetur quam diacono eidemque caelibi, 
et quod totus adeps holocausti instar comburatur, id manifestam con- 
tinet superstitionem ; ad quam proinde quomodocumque concurrere 
nefas est presbytero catholico. Atqui concurreret si animalia sacrificiis 
destinata acceptaret. Neque eum excusat aut protestatio adversus impia 
animalium oblatorum sacrificia, aut quaesita opportunitas praedicandi 
in has superstitiones. Nam et talis protestatio nihil prodest, utpote con- 
traria facto, quum presbyter sponte sua, nulla cogente necessitate, 
cooperetur, et absurdissimum est communicare quempiam posse in ritu 
superstitiose, ut nanciscatur occasionem improbandi ritum eumdem co- 
ram populi multitudine; siquidem, monente S. Augustino, ea quae 
constant esse peccata nullo bonae causae obtentu, nullo quasi bono 
fine, nulla velut bona intentione facienda sunt (Lib. contr.  mendae. 
Cap. VII). 

(Ad 3.) Negative pariter respondendum est ad dubium 3. si asper- 
sio vel petatur cum intentione superstitiosa, vel afferat periculum con- 
firmandi aut fovendi vanam perniciosamque fiduciam ex eadem asper- 
sione conceptam. At si constet, illam intentionem et hoc periculum 
prorsus abesse, neque scandalum timeatur, nihil vetat quominus lu- 
strari possint aqua benedicta homines solo licet nomine christiani : 
quandoquidem ipsae irrationales et inanimae creaturae simili modo lu- 


strantur. 

(Ad 4.) Sed responsionem absolute negativam efflagitat dubium 4. 
Cum enim agatur de hominibus solo nomine christianis, qui ab hac 
vita sine baptismo decesserunt, omnino non licet ecclesiasticas quascum- 
que exequias pro iisdem celebrare ; quod vel ex ipso Rituali Romano 
aperte colligitur. Et sane exequiarum ceremoniae et ritus adhibentur 
tamquam vera religionis mysteria, christianae pietatis signa et fidelium 
mortuorum saluberrima suffragia. His igitur ceremoniis et ritibus, ve- 
luti candelarum incensione et precum recitatione, honestare funus ho- 
minum absque baptismo, ideoque extra catholicam Ecclesiam mortuo- 
rum, perinde est ac ipso facto profiteri quod homines isti possint esse 
in loco salutis. Alio insuper ex capite improbantur eiusmodi exequiae 
a presbytero catholico celebratae, quia nimirum important communi- 
cationem in divinis cum infidelibus vel haereticis manifestis. Cum vero 
convivium, quod nuncupant fezkar habeatur tamquam pars exequiarum 
ipsarum, sequitur nequaquam licere interesse, multoque minus bene- 
dicere eidem convivio, si celebretur pro defuncto notorie haeretico, vel 
non baptizato, vel alias indigno ecclesiasticis exequiis. 

(Ad 5.) Quod si illicitum est sacras exequias hominum extra ca- 
tholicam Ecclesiam demortuorum celebrare, illicitum quoque est prae- 
stationem illam quocumque nomine exigere vel recipere, de qua insti- 
tuitur dubium 5. Profecto vetat naturalis ipsa iustitia, ne presbyter 
catholicus stipendium exigat, vel tamquam sibi debitum recipiat pro 
religiosa functione, cui se denegavit, quamque proinde minime exe- 
quutus est. Sed praeterea graviter peccaret ratione scandali cum, re- 
cipiendo stipendium, censeatur ex vulgi opinione persolvisse exequias. 

(Ad 6.) Non minus illicitum est christianis obtestari et iurare per 
nomen Deocce de quo iuramento dubium 6. movetur. Quodcumque 
enim sit etymon vocabuli Deocce, certum atque exploratum est voca- 
bulum hoc in communi loquendi usu significare spiritum magiae, nempe 
diabolum mendacii patrem. Unde consequens fit, illos qui per nomen 
Deocce iurant, cultum latriae diabolo adhibere. Nam, ut ait Angelicus 
Doctor, cultus latriae adhibetur ei cuius testimonium iurando invocatur. 
Et ideo praecipitur Exodi 23. «Per nomen externorum deorum non 
» iurabitis. » Intentio autem qua christiani hoc vocabulum ad Deum 
verum forte referrent, eos a peccato nullatenus eximere potest. In pri- 
mis enim indecens prorsus est eo nomine Deum verum nuncupare quo 
ab impiissimis magis spiritus magiae seu diabolus adoratur. Deinde cum 
iusiurandum praestetur respectu habito ad intentionem exigentis, chri- 
stiani per nomen JDeocce iurantes censebuntur, publica hominum  opi- 


nione, illum ipsum magiae spiritum invocare, et sic actum ponent falsae 

religionis potestativum, et magos etiam atque etiam in sua supersti- 
tione confirmabunt. Quaecumque igitur sit interna christianorum in- 


tentio, nefas prorsus est illos per nomen Deocce iurare. 


S. C. S. Officii 25 Febr. 1773 — Vic. Ap. Tunk. Orient. 
Dubia quoad ritus adhibitos circa feretrum. 


1. An liceat christianis Tunkini prosternere se ad imaginem crucifixi 
ad latus feretri, vel supra feretrum, vel in manibus defuncti collocatam, 
exclusa omni re superstitionem redolente? 

2. An liceat, addita protestatione publica ab omnibus adstantibus 
intellecta, qua declaratur nec feretrum sed crucem coli, Christoque 
pro defuncti anima hoc obseqium exhiberi? 

3. An christiani possint salutare missionarium vel sedentem in 
suppedaneo feretri, vel ad latus illius, vel etiam feretrum circumeun- 
tem, thus eidem incendendo. Mos in hac Missione est christianis et 
missionariis, defunctorum preces eo in loco dicere in quo est feretrum ; 
4jm vero interdum ibi etiam primum aliquid superstitiosi fuit, edixi 
ego ut, quoties deinceps hoc fieret, non domi sed in ecclesia preces 
dumtaxat funderentur. Hanc ob agendi rationem nimiae severitatis 
insimularunt me quamplures; nihilominus ab ea sententia recedere 
aequum non habui ne inter actus christianos et superstitiosos aliqua 
videatur connexio. 

R. Sacra Congregatio generalis s. Officii habita coram Clemente XIV, 
decrevit respondendum esse ad omnia dubia : Non licere, et addidit : 
transmittatur — Vicario — Apostolico et | omnibus | Praefectis | eiusdem | Regni 


instructio anni — 1753. 


S. C. S. Officii IO April. 1777. - Vic. Ap. Sutchuen. 
Dubia quoad nonnullas prostrationes erga defunctos. 


1. Num liceat prostrationes sinicas, vulgo Kofteou, tanquam purae 
*civilis observantiae signa erga progenitores defunctos, ullo aliquo in casu, 
gravium nempe iaimicitiarum vel persecutionis, permittere, non obstante 
prohibitione Sedis Apostolicae. 

2. Cum difficile admodum sit christianos avertere a prostrationum 
praxi, an probandum sit missionariorum quorundam consilium, ut ante 


omnes orationes et caeremonias defunctus sepeliatur, nec nisi illo terrae 

demandato, fiant preces cum luminaribus et aliis caeremoniis, quae 
nullam cum gentilibus uniformitatem habent, aut superstitionis speciem 
habere videntur. 

3. An opportunum sit prohibere usum thuris et cereorum in exequiis 
defunctorum, preces quoque flexis genibus ad mortuorum sepulchra; 
ex iis quippe ritibus uniformitatem habentibus cum caeremoniis genti- 
lium , et christiani parum tuti in fide facile revocantur ad pristinos 
errores, et infideles scandalizantur, putantes, christianos eumdem, quem 
ipsi, cultum defunctis praebere? 

R. Ad 1. Mirata est plurimum Sanctitas Sua, post editas a Romanis 
Pontificibus praedecessoribus suis Clemente XI et Benedicto XIV novis- 
simas Constitutiones postque Inductionem anno 1753 ab hac S. Con- 
gregatione de Propag. Fide Orientali primum Tunkinensi Vicario Apo- 
stolico datam ad alias deinde Missiones extensam, qua cultus civilis 
defunctorum, quos intra limites contineatur, exprimitur, sinicas rursus 
prostrationes obtendi tamquam civilem et politicum dumtaxat cultum 
prae se ferentes, cum ex praefatis Constitutionibus, praedictaque 
Instructione, liquido constet prostrationes hasce a superstitione liberari 
nullatenus posse, quamlibet etiam gerant mentem, vel protestationem 
edant earum actores, aut a re quavis alia superstitionem olente easdem 
separent; sunt enim de se illicitae et superstitiosae, neque ideo malae 
quia prohibitae, sed prohibitae quia malae. Confidit nihilominus Sanctitas 
Sua nullam in posterum super his prostrationibus motum iri quaestionem, 
et, intrinseca earum pravitate inspecta, cunctos in Sinarum Imperio, 
alique finitimis Regnis et provinciis, evangélicos operarios non modo 
in eumdem sensum, pro suo religionis studio ac puritate, suaque huic 
Sanctae Sedi debita reverentia, uniformiter consensuros, sed omnem prae- 
terea operam daturos, ut opinio mere civilis obsequii in hac caeremonia 
quomodolibet implenda a suis quoque neophytis penitus eliminetur , 
eiusque praxis omnino arceatur, qualiscumque fuerit casus. 

Ad 2, Improbavit Sanctitas Sua huiusmodi consilium; et sacras 
caeremonias ac ritus, quibus catholica Mater Ecclesia saluberrime utitur 
in filiorum suorum exequiis, sedulo servari praecipiens, mandavit 
consueta suffragia et Missam, praesente quantum fieri potest corpore 
defuncti, celebrari, antequam sepulturae traditur. Quod si casus ali- 
quando occurrat ut, retento super humum cadavere, certo praevideat 
missionarius futurum prostrationum periculum, nec illud valeat possi- 
bili quovis conatu praecavere, tum dumtaxat ante omnes orationes et 
quarumcumque caeremonias defunctum sepeliri benigne indulget San- 
ctitas Sua. Potius est enim ut laudabilis aliqua consuetudo quandoque 

immutetur, vel nonnullo spirituali bono privetur defunctus, quam certus 
relinquatur idololatriae locus. Ceterum videant attente missionarii ne 
casum huiusmodi passim contingant, neve tunc urgere sibi arbitrentur, 
cuín efficacibus monitis ac persuasionibus superstitionis posset pericu- 
lum amoveri: super quo missionariorum, et eorum qui praesunt gra- 
viter oneratur conscientia. Eosdem praeterea cavere iubet Sanctitas Sua 
ne, revera instante necessitate, ullum corpus humari permittant, nisi 
post debitum temporis intervallum, quo nulla de morte supersit du- 
bitatio. 

Ad 3. Antiquissimi ac piissimi moris ecclesiastici cum sit, cereos 
accensos in exequiis et funeribus defunctorum deferre, eosque feretrum 
iuxta corpus defuncti circumponere, ac thus adhibere suis loco ac tem- 
pore, praecepit Sanctitas sua ritum hunc omnimodis retinere. Nec facile 
pertimescendum fidelium vel infidelium scandalum, cum caeremoniae 
a caeremoniis differant, et aliter accendi lumina incensumque aduri a 
gentilibus quisque noverit, aliter cereos ac thas adhiberi ab ecclesia Ca- 
tholica : nec rei eiusdem usus, si modus diversus est, sufficiat inferendae 
institutioni eidem. Missionariorum praeterea est insipientes ac debiles, 
cum fert opus, instruere, et rituum diversitatem, diversumque Ecclesiae 
sensum suos praesertim neophytos edocere; casus propterea iustae Unien- 
dae offensionis difficillimus est, quo ceteroquin occurrente, et insupera- 
bili viso (nec enim praevideri omnia possunt quae a temporis locique 
circumstantia vel personarum pendent) tunc solummodo permitti Sanctitas 
Sua a praedictis ritibus abstinere. Verum, ut superius dictum est ad 2, 
caveant omnino missionarii, ne casum effingant aut amplient inconsi- 
derata praesumptione, cuius districtam rationem Deo suisque Praelatis 
sint reddituri. Genuflexiones autem fidelium quod spectat, cum orant 
ad mortuorum sepulcra, siquidem nulla ecclesiastica lege praescriptae 
inveniuntur, has voluit Sanctitas Sua posse a Missionum Praefectis, aliis- 
que Ordinariis, ac debere interdici, quoties affinitatem habeant cum 
gentilium prostrationibus, aut aliam quamlibet mali occasionem vel spe- 


ciem prae se ferant. 


S. C. S. Officii II Martii 1868 — Vic. Ap. laponiae. 
Dubia quoad res et ritus defunctorum. 


Plures sunt ritus et res quorum superstitiosa natura haud dubia existit, 
ut v. g. tabellae defunctorum ab idolorum sacerdotibus (vulgo bonzes) 


distributae, libellae superstitiosae ab iisdem sacerdotibus scriptae et 

distributae, altare vel potius quasi tabernaculum in quo tabellae pro- 
genitorem conservantur et exponuntur, honores ipsi progenitoribus 
exhibiti, festum pariter in eorumdem honorem quotannis celebratum, 
contributio ad constructionem vel ad reparationem templorum diaboli 
(vulgo pagodes) advocatio sacerdotis idolorum in obitu alicuius fidelis 
ut ille superstitiones perficiat, defuncti feretrum libellis superstitiosis 
maculet etc.... Quos ritus ut superstitiosos, etsi merito timeatur nova 
et valde luctabilis persecutio, missionarii christianis Sacramenta susce- 
peris prohibere non dubitant. Alii vero ritus et res reperiuntur de 
quorum superstitione dubium esse videtur. Cum res ob sua consequen- 
tia maximi momenti esse videatur, missionarii tale dubium solvere non 
ausi sunt, circa quod lumen ac consilium ab oraculo infallibili S. Sedis 


implorant. 


In casu obitus, a magistratibus civilibus delegati ut de morte iudicent, 
domum defuncti veniunt; quo facto, sacerdotem idolorum mittunt ut 
superstitiones consuetas perficiat. Christiani vere metu persecutionis non 
audentes vi vel denegatione formali domus ostium sacerdoti idolorum 
praecludere, sese tamen ut patientes habent; peractis vero superstitiosis, 
profectoque idolorum sacerdote, christiani omnia superstitionum vesti- 
gia igne destruere festinant. Unde quaeritur: utrum haec tolerantia sit 
professio externa superstitionis vel non, et ideo an toleranda sit vel non? 

R. Dummodo revera passive se habeant, nullo modo ritui supersti- 
tioso cooperando, neque, si fieri potest, interessendo, tolerari posse 
prout in casu exponitur. 


S. C. S. Officii 30 Iulii 1886 — Archiep. Algeriae. 
Quaeritur an liceat Catholicis acquirere proprietates cum onere tributi etc. 


Licetne catholicis in eodem Regno (Tunetano) degentibus acquirere 
vel conservare proprietates, quae annexum habent tributum perpetuum 
vulgo curel annuatim solvendum speciali administrationi, sub auctoritate 
Principis constitutae pro legatis piis mahumetanorum quae Aabons dicun- 
tur, et ex quibus subvenitur moschaeis et ministris, viis publicis et 
aliis huiusmodi quae ad utilitatem publicam vel beneficentiam attinent? 


R. Iuxta exposita, non esse inquietandos. 

EX S. CONGREGATIONE CONCILII 


URGELLEN. 
CIRCA MISSARUM REDUCTIONEM 


Die 16 lunü 1894. 
Par summaria precum. 

COMPENDIUM FACTI. Sacerdos Raymundus Rey, Rector 
paroeciae dictae de Tirvia dioecesis Urgellensis, S. C. O. 
has preces offert, quas Episcopus testatus est veritati con- 
formes esse atque commendat. Parochi libellus est sequentis 
tenoris : 

« D. Franciscum Bartomen in suo testamento mandasse 
ut executores testamentarii ordinarent celebrationem missae 
quotidianae cum eleemosyna duarum libellarum (pesetas) in 
suffragium ipsius ; quae quidem missa quotidiana, celebranda 
sit a Rectore huiusce paroeciae de Tirvia vel ab alio sacer- 
dote de ipsius mandato. 

« Ad adimplementum huiusce mandati, tradiderunt exe- 
cutores testamentarii tot obligationes societatis ferro-viariae 
quot sufficerent ut e redditibus celebraretur praedicta missa 
quotidiana cum eleemosyna duarum libellarum pro unaqua- 
que; quae obligationes custodiuntur in arca dioecesana. 

« Ast, tractu temporis, cum Gubernium gravasset tum 
capitale, tum annuos redditus quodam, licet tenui, tributo ; 
et ea de causa, nec non ratione tenuium expensarum quas 
secum afferunt custodia et administratio praedicti capitalis, 
non sufficiant hodierni proventus ad percipiendam dictam 
eleemosynam pro unaquaque missa quotidiana. Ideo cum nemo 
sit, qui teneatur ad augendum capitale (saltem ita affirmant 
executores testamentarii) ; ab hac Sacra Congregatione hu- 
militer postulat orator, ut dignetur responsum praebere se- 
quentibus dubiis : 

« ]? Utrum teneatur parochus de Tirvia celebrare mis- 
sam quotidianam cum reductione eleemosynae; vel potius 
reducere numerum missarum celebrandarum cum eleemosyna 
duarum libellarum. 

« 2? Quid faciendum in posterum, si a Gubernio vel alia 
de causa detrimentum patiatur redditus annuus praedictarum 
obligationum societatis ferro-viariae vel aliorum titulorum 
aequipollentium (valores publicos) ». 


Disceptatio Synoptica 


In primis patet, quaestionem huc reduci, scilicet an hae- 
redes teneantur ad supplendos redditus ; vel potius ob redi- 
tuum imminutionem, proportionaliter missarum numerus re- 
ducendus sit. 

Iamvero executores testamentarii, uti refert parochus, 
negant se teneri ad augendum capitale. Huic instantiae suf- 
fragatur aperte, Conc. Trid. in Sess. 25 cap. 4 de ref. ubi 
decernit pro rata diminutorum redituum numerum missarum 
reducendum esse. Proinde S. C C. quoties sine culpa hae- 
redum reditus minuantur ad piae voluntatis adimplementum 
relicti, solet etiam onera reducere, siquidem onera fructibus 
respondere debent; ita in Vallisoletana 22 Maii 1784, $ Quam- 
vis, in Nullius S. Martini 24 Augusti 1822, $ lamvero, 
in Tudertina Reductionis onerum 27 lan. 1827, et docet 
Fagnan. in cap. Ex parte n. 2 De constit. Atque hanc qui- 
dem missarum redigendarum causam iustam agnoscit Be- 
ned. XIV De Syn. Dioec. lib. 13, cap. uti, n. 28, inquiens: 
« Causas ob quas fas est reductionem aggredi, plerumque, 
imo fortasse semper suppeditat decrementum redituum, qui 
fuerant pro onerum implemento assignati ». 

Contra tamen reductioni grave quidem iuris momentum 
obstare videtur, non solum quod testatorum voluntas pro 
lege habenda sit, et tunc praesertim cum animarum expia- 
tionem respiciat, Concil. Trid. Sess. 22 cap. 6 de ref. et 
S. C. C. in Romana Commut. volunt. 14 lunii 1566, sed 
praecipue quia compertum est in casu, legatum eam natu- 

ram praeseferre, ut demonstrativum non taxativam sit. Nam 
a testatore, nulla fundi facta assignatione, saltem non con- 
stat, determinavit certum missarum numerum et certam 
eleemosynam, cui oneri sui haeredes satisfacerent. Atqui uti 
docet Bened. XIV /oc. cit. n. 32, afferens in confirmatio- 
nem Instructionem a S. C. C. transmitti solitam, in legatis 
demonstrative conceptis, obstringi debent haeredes ad sup- 
plendum quod deest. Quapropter compertissimi iuris est, in 
casu haeredes ad supplendos reditus teneri. 

Utrum vero, attentis temporum et locorum conditionibus, 
quare hodie in Hispania gravissima sunt tributa; nec non 
habita ratione summae capitalis, scilicet actionum viae fer^ 
ratae a curia in satisfactiones oneris susceptae, quae suapte 
natura pro alea commercii nata est, maiores vel minores 
praestare fructus, in casu locus fieri possit alicui missarum 
reductioni, iudicabunt EE. PP. sueta prudentia et aequitate. 

Quibus expositis, quaesitum est quomodo preces essent 
dimittendae. 

RESOLUTIO. Sacra C C . re disceptata sub die 16 Iun. 1894 
censuit respondere : Ad LI. Juxta exposita, haeredes teneri ad 
supplementum; | quatenus vero id haberi non possit, ad pro- 
positum | dubium | negative ad primam partem, | affirmative 
ad secundam. Ad |I. Providebitur eveniente casu. 

DISPENSATIONIS MATRIMONII 


Die 11 Augusti 1894. 
Sess. 24 cap. 1 de reform, matr. 
COMPENDIUM FACTI. Rachel Claire ville 30 annos nata, 
die 5 Augusti 1884, matrimoniali foedere iungebatur Aemi- 
lio Gaucher, qui tunc 24 aetatis suae annum attigerat. 
Nuptiae celebratae fuerunt coram parocho et testibus, servata 
in omnibus ss. Concilii Tridentini forma, in ecclesia paroe- 

ciali loci Charenton, dioecesis parisiensis, intra cuius limites 
sponsus eo temporis commorabatur. 

Attamen infausto sidere huiusmodi connubium concilia- 
tum fuisse subsequens monstravit eventus. Vir enim, si 
mulierem audiamus, cum aere alieno esset oppressus, prae- 
ter sat pinguem promissam sponsae dotem, nihil aliud appe- 
tebat. Quidquid sit, hoc certum, quod iam a prima contu- 
bernii die, discordia, contentiones, iurgia inter neo-coniuges 
ac parentes irrepserunt ; eoque progressa sunt, ut post octo 
dies cohabitatio interrupta fuerit ac vir lares paternos repe- 
tierit. 

Uterque autem coniux sub iuramenti sanctitate matrimo- 
nium haud consummatum fuisse contendit, licet, ait Aemilius, 
ter frustra ob indebitam sponsae physicam constitutionem rei 
uxoriae operam dederit, quod tamen cum Rachelis attestatio- 
nibus pugnat, affirmantis virum maritalia obsequia praestare 
semper renuisse. 

Adivit deinde mulier civile tribunal ac primum senten- 
tiam separationis, postea vero die 13 Aprilis 1892 etiam 
divortium impetravit. 


Disceptatio Synoptica. 


VOTUM CANONISTAE. Anno 1894, mense Augusti, die ve- 
ro 5, in paroecia vulgo Charenton, diócesis parisiensis, 
matrimonium contraxerunt, per verba de praesenti, Rachel 
Solange Olaireville et Abel Gaucher; at, infesto numine 
factum est, ut ab ipsa prima matrimonii die, talia incoepe- 
rint inter coniuges iurgia et contentiones, ut vita commu- 
nis evaserit omnino impossibilis. Quapropter una tantum a 
matrimonio transacta hebdomada, vir fuit e mulieris tecto 
expulsus, non amplius cum ipsa permansurus. 

Aegre id tulit vir, qui pluries coniugalem domum repe- 
tere satagens, saltem ut mulierem alloqueretur, toties se 
reiectum vidit contumeliis, verbisque minacibus. Res eo usque 
pervenerunt, ut vir tandem furore correptus, paratis in iti- 
nere insidiis mulierem obviam venientem, non amplius ver- 

bis, sed baculo et verberationibus fuerit allocutus. Tantum 
crimen, repetitis vicibus, ad laicum iudicem delatum fuit, 
qui, perpensis adiunctis, duplicem, diversis temporibus, pro 
muliere sententiam dixit, separationis scilicet et divortii. 
Qua postrema obtenta sententia, mulier ecclesiasticum  tri- 
bunal adivit, ut, prolatis super non consummatione argumen- 
tis, dispensationem sibi indulgendam peteret a matrimonio 
rato et non consummato. 

Agitur itaque de matrimonio dissolvendo, quod fuit va- 
lide et legitime contractum : agitur de ea dispensatione, 
quam Summus Pontifex, ex plenitudine suae potestatis non 
concedit, nisi argumenta meridiana luce clariora demonstrent 
et revera factum consummationis non adfuisse et causas adesse 
ad dispensandum gravissimas. 

Et in themate quidem, causas adesse ad  dispensandum 
gravissimas, nemo certe inficias i1verit ; at pariter adesse 
argumenta meridiana luce clariora ad factum consummatio- 
nis excludendum, hoc certius multi denegabunt. Fateor talia 
enim hinc haberi, et talia inde deficere, quae non rem luce 
illustrare, sed tenebras potius obducere videntur. Et inde, 
obscuritas quod argumentum anatomicum virginalis inte- 
gritatis penitus deficiat ; inde obscuritas quod periti me- 
dici coniugalem amplexum pro una vel altera vice non ex- 
cludant, inconsummationemque probabili tantum argumento 
demonstrent ; inde obscuritas quod vir et mulier in omnibus 
non secum ipsi conveniant, et quidem quoad ea, quae prin- 
cipaliora videri possent ; inde obscuritas, quod testes pro viro 
ita factum consummationis excludant, ut dubium ingenerent 
de eorum veracitate ; eo vel magis, quod pro illa asserenda 
neque unum argumentum in toto processu reperiatur. 


Equidem haec mihi adeo gravia visa sunt, ut initio anceps 
haeserim, circa factum consummationis vel admittendum, 
vel denegandum ; et me oportuit integrum processus iterum 
iterumque revolvere, ut verba possem, circumstantias et 
adiuncta perpendere. Quibus ut par erat, ex bona fide et 
attente consideratis, in eam tandem pesuasionem deveni, 

quod revera matrimonium, de quo in themate, ob viri renuen- 
tiam, nullimode fuerit consummatum, et quod copula nulla, 
aut maritalis amplexus quomodocumque intercesserit. 

Hoc autem ut demonstrem, sinite, iudices, ut initio ad 
trutinam revocem argumentum, quod ex corporali mulieris 
inspectione deducitur, et quidem quoad factum et quoad ius. 
Ad factum quod spectat, duo sunt in themate animadver- 
sione digna, scilicet 1. mulierem post separationem a viro, 
ob quamdam infirmitatem, coactam fuisse pati, in genita- 
libus organis, introductionem cuiusdam instrumenti, quod 
Pessum vocatur: 2. hanc introductionem, licet per annum 
perduraverit, peractam tamen fuisse absque ulla hymeneae 
pelliculae laceratione. 

Et haec quidem quoad factum. Quod vero ad ius spectat, 
oro, iudices, ut in illo discutiendo parum immorari sinatis. 
Probe enim nostis, quoad hanc rem, peritos medicos et ca- 
nonistas in duas classes dividi, quorum alii absolute tenent, 
ex inspecto corpore mulieris, et reperta integritate cum ab- 
sentia caruncularum myrtiformium, infallibile exurgere ar- 
gumentum non sequutae consummationis. Ita loquitur Zac-, 
chia quaest, medie, legal, lib 4 tit. 2 quaest 1 n. 8 cum 
aliis multis sive medicis, sive canonistis, quos allegat cl. 
Pallottini, ad verbum - Dispensatio - $8 XII n. 119. Alii e 
contra probationem desumptam ex inspectione corporis mu- 
lieris fallacem omnino esse docent, asseruntque virginitatis 
signa dubia omnino esse et incerta, virginitatemque ipsam 
habendam esse uti ens potius morale, quam physicum ; eo 
vel magis quod hymenea membrana, ab instabili natura, 
nonnullis feminis concedi et nonnullis denegari, ipsi iam 
observaverint Scuring. in sua Spennatologià cap. 10 et Van- 
net in suo opere de la génération par. 2 art. 2. Ita sentiunt 
Henriquez in summ. Theol, moral, lib. 2 de matrimon. cap. 15 
n. 3, Sánchez de matrim, lib. 2 disp. 2 n. 2 ei Filippi 
Manuale di Medie, legale Part. IIl pag. 665, cum quodam 
Léxico, inscripto Manuel complet de Médecine légale pag. 90. 


Pro prima sententia acriter pugnant antiquiores tum 

medici, tum canonistae, et concordat constans iurisprudentia. 
Alteram sequuntur cum S. Thoma (1) recentiores fere omnes 
periti medici (2), ex canonistis plurimi, et concordat S. Ray- 
mundus de Pennafort, ss. canonibus innixum, dum ait: 
propter quod elicit canon, quod manus  ohstetricum et oculus 
saepe fallitur. 

Scio, postremam hanc sententiam non esse clausis admit- 
tendam ; praesertim cum non desint, etiam inter recentiores, 
qui vel rem omnino denegent cum dno Roubaud (3), vel tene- 
ant cum ci. Pasquali (4) hoc in casu matrimonium ut con- 
summatum haud haberi posse: quod quidem et ergo in qua- 
dam Romana dispensationis supet rato et non consummato, 
sustinul (5). 

At saltem denegandum non est quod hymenea membra- 
na possit integra permanere etiamsi copula, repetitis vicibus, 
habita fuerit Narrant enim medici ipsas Meretrices quando- 
que cum hymene incorrupto repertas fuisse (6) ; cum ment- 

ii) Quod lib. VI q. X, a. 1 ubi possibilitatem conceptionis admittit, illaesa 


manente virginitate, seu physica integritate. 

(2) Citari possent dd. Longet, Coste, Rubin, Liégeois, Vallisnieri, Fleury, 
Buffon, et principaliora Medicinae Léxica. Sed sufficiat pro omnibus unus dominus 
Capellmann, qui in sua Medicina  Pastorali, pag. 140, docet quod potest foecunda 
viri seminatio sua penetratione fieri ideoque sine hymenis laceratone, et quin myr- 
tiformes carunculae efformentur. 

(3) Traite de l'impuissance... 3 edit. (1876) pag. 44 et 629. 

(4) Haec me docuit cl. Obstetriciae Professor, dum, pro quadam causa, hac 
super re, illum consulendum putavi. Gravissima est haec quaestio, utpote quae mo- 
ralem doctrinam afficit de impotentia, de onanismo coniugali, deque matrimonii 
consummatione. EI dolendum quod recentiores quidam Moralistae doctrinam am- 
plectentes de possibilitate foecundationis, manente corporali mulieris integritate, eo 
usque pervenerint, ut potentem dicant arctam mulierem, potentem et virum qui 
penetrare non valeat, dummodo ex suscepto vel in os vaginae, vel etiam in ma- 
xime exteriores partes virili semine, foecundatio consequatur. Si hoc verum esset, 
ceteris praetermissis, dicendum foret matrimonium consummari etiam per foecun- 
dationem artificialem. 

(5) Foecundatio mulieris, et consummatio matrimonii, quidquid in contrarium 
sentiant nonnulli Moralistae, duae quaestiones sunt valde inter se, etiam physice 
diversae. Optandum autem foret, ut quis eas funditus evolvendas assumeret, prae- 
sertim post receptam hodie Medicorum doctrinam de possibilitate foecundationis, 
absque virilis membri penetratione. Si antiquiores Medici irridendum putarunt 
S. Thomam, recentiores, etsi forsan nesciant, cum illo conveniunt 

(6) Gaspard, Tract. De Matrim, v. II, num. 1065 pag. 230. 

br ana ista -flaccida saepe sit et facile viro cedens (1). Ex 
quo fit ut possibilis evadat virilis membri introductio, quin 
membranae lacerationem perficiat (2). Et consequenter con- 
cludendum erit cum quodam, iam citato medicinae léxico, 
factum integritatis hymenis non constituere de virginitate 
probationem (3). Igitur, ad ius quod spectat, mulieris inte- 
gritas, et inde consequens absentia caruncularum myrtifor- 
mium absolutam et certam de non consummato matrimonio 
probationem non constituunt (4). 

Neque e contrario matrimonium consummatum fuisse ab- 
solute probant hymenis laceratio, vel reliqua signa, quae 
consummationem consequuntur. Nam haec signa, haec hyme- 
nis laceratio possunt esse vel matrimonio anteriora, vel ab 
ipso independentia. Sic in viduis, quae transierunt ad alias 
nuptias, haec signa non probant alterum matrimonium revera 
fuisse consummatum : sic pariter ex hisce laceratione et signis 
non licet consummationem deducere quoad eas mulieres, quae 
ante matrimonium pluribus vicibus pati coactae sunt vel 
quamdam chirurgicam operationem, vel speculi et pessi in- 
troductionem. Et quid de muliere illa, quae sui oblita pudoris, 
criminosis actibus, claustrum virginitatis suae violandum 
putaverit ? 

Argumentum igitur, quod deducitur ex corporali inspectio- 
ne mulieris, et ex statu et conditionibus hymenis, ut verbis 
utar dí Cancalon, quae in actis leguntur est argumentum 
quod saepe deficit, quod, pluries decipit ; ideoque esse inane 


(1) Esbach, Disput. Physiologo-Theol. Disp. i, c. VIII, a. III, pag. 116. 

(2) Filippi, loc. cit. 

(3) Le fait seul de la présence de cette membrane ne constitue pas une preuve 
irrecusable de virginité: des milliers d'époux doivent en étre persuadés. 

(4) Aliud est matrimonium consummari posse per depositionem seminis in 
exteriores partes vaginae, et aliud illud consummari per veram introductionem virilis 
membri absque laesione integritatis. Primum denego contra recentiores quosdam 
Moralistas : alterum affirmo, verbis innixus praeclarissimi Professoris iam a me succi- 
tati, Herculis Pasquali ; qui dum negat ex una parte dari posse veram matrimonii 
consummationem, per solam seminis depositionem in exteriores partes vaginae, 
etiamsi per accidens, foecundatio sequatur; tamen docet, ex altera parte, nihil 
obstare quominus habeatur vera matrimonii consummatio, per veram penis immis- 
sionem, quin hymenis laceratio verificetur. Grave hoc medicale documentum posi- 


tioni adiungendum putavi. 

argumentum, quod, ad summum, praesumptionem non ex- 
cedit, et aliis eget probationibus, ut inde nata praesumptio 
in certitudinem convertatur. 

Et hoc, quod semper, maxime vero in casu nostro veri- 
ficari dicendum est. Agitur enim de muliere, quae in tali- 
bus conditionibus reperitur, ut non consummatio matrimo- 
nii eiusdem, iuxta quod vel veterum, vel recentiorum sen- 
tentia utimur, haberi possit vel ut dubia, vel ut improbabilis, 
vel ut absolute certa. Et re quidem vera, cum constet de 
hac muliere, quod integrum habeat hymenem et nullas prae- 
seferat myrtiformes carünculas , concludendum foret cum 
veteribus, pro absoluta non-consummatione matrimonii. At- 
tamen quoniam medici, qui illam examinarunt, non veterum, 
sed recentiorum doctrinam sequuntur ; hinc est quod factum 
consummationis absolute non excluserunt; imo potius asse- 
rendum iudicarunt, minime obstante integritate hymenis, 
genitalia mulieris talia apparere, qualia in femina, quae ma- 
trimonio usa est, tantum pro una vel altera vice. 

Unde manifestum fieret quod in casu matrimonii consum- 
matio habenda sit saltem ut probabilis. Quod si animadver- 
tatur has peculiares conditiones, quae verificantur in geni- 
talibus mulieris, adscribi posse pessi introductioni, quo mu- 
lier per annum uti coacta est, statim patebit factum consum- 
mationis simpliciter dubium manere ; ideoque nihil posse in- 
de deduci pro consummatione sive admittenda, sive deneganda. 

Ex hisce omnibus, sinite, ut ad hanc primam conclusio- 
nen deveniam, scilicet argumentum, quod desumitur ex cor- 
porali inspectione, nullam in casu difficultatem facessere ; 
nam vel veterum doctrinam tenemus, et tunc ex illa depo- 
sitione sequeretur matrimonium, de quo in themate, nullimode 
fuisse consummatum ; vel sententia utimur recentiorum, et 
tunc in casu, consummatio, ad summum, uti dubia haberi 
poterit, ideoque dubium eliminandum ex aliis probationibus, 
quae in actis non deficiunt (1). 


(i) Cum deveniam ad probationem directam, conditiones illas, quae verifi- 
cantur in genitalibus mulieris, pessi introductioni adscribendas demonstrabo, et non 


Acta, Tom. XXVII, f asa. OC C XVIII. 22 

Nec praetereunda alia difficultas, quae inde enascitur, 
ex eo quod vir et mulier in patentes incidat contradictiones, 
dum unus maritalem copulam, licet inefficacem, habitam 
fuisse affirmat, et altera negat. Video quanti haec facienda sit; 
cum talis contradictio ipsam principalioris facti substantiam 
vel certe substantialem modificationem afficiat. Inde enim 
pendet, maxima ex parte, resolutio dubii circa speciales illas 
conditiones, quas reperiri in genitalibus mulieris nos medici 
docuerunt, nam si reapse copula habita fuit, huic certe erunt 
conditiones illae adscribendae ; si vero copula nulla intercessit, 
certum erit unicam illarum conditionum causam pessi intro- 
ductionem fuisse. Valde igitur interest, ut difficultas haec sine 
mora solvatur. 

Iam vero, praemisso quod mulierem inter et virum nulla 
detur contradictio quoad facti substantiam, cum uterque ma- 
trimonium haud consummatum fuisse incunctanter affirmet ; 
dicam statim quod in reliquis omnibus, ubi adest contradictio, 
sit mulieri omnis fides adhibenda, et deneganda viro. Acta 
enim Processus perlegenti illico patebit mulierem sibi semper 
cohaerentem fuisse, ita ut quae dixerit in principio suae de- 
positionis, eadem affirmaverit in medio, iisdemque concluserit. 
At contra vir in una eademque depositione talia congerit, 
quae nulla possunt ratione sustineri, et quorum est patens 
repugnantia et contradictio. 

Et sane initio asserit quod, prima nuptiarum nocte, mu- 
lier, ob iurgia, quae iam incoeperant, debitum reddere recu- 
savit (1). Deinde, enarratis quae acciderunt primis tribus 
matrimonii diebus, sibi sententiam stetisse docet mulierem 
e parentum domo subducere, ut probaret an in eiusdem ani- 
mum parentes influérent. Post haec, factorum enarrationem 
prosequitur usque ad octavum vel nonum a matrimonio diem, 
et discordiarum enucleatis causis, fatetur se inde vel maxi- 


consummationem matrimonii ex ipsis medicorum depositionibus, saltem morali evi- 
dentia, inferendam assumam. 

(1) «Je réussis à la calmer, mais sans pouvoir obtenir la consommation du 
mariage ». 

mo dolore affici, quod matrimonii consummationem obtinere 
non potuerit : quam rem sibi omnino inexplicabilem affirmat. 
Haec autem omnia penitus oblitus, iudici interroganti respon- 
dit, ipsum perdurantibus octo illis diebus, quibus cum sua 
muliere permansit, singulis noctibus debitum petiisse, mu- 
lierem semper se facilem praebuisse, et quidem sufficienter 
ad consummationem obtinendam, licet de facto obtineri nequi- 
verit. Cuius rei causam attribuit vel difficultati illi, quae 
generatim primos amplexus consociatur, vel timiditati, vel 
etiam vitio voluntatis ex parte mulieris. Denique, sua exposita 
*opinione circa physicam geni talium mulieris conformationem, 
ooncludit affirmando quod fuit semper et constanter a muliere 
reiectus, quoties ad maritalem amplexum accedere voluit. 

Quis haec, sapientissimi iudices, quis haec ad concordiam 
adducere valebit? Eadem est mulier, quae maritali congres- 
sul se facilem praebet, et virum maritalem amplexum poten- 
tem constanter repellit ! Eadem est mulier, quae primis octo 
matrimonii diebus, viro in copulam consensit, et nono adve- 
niente, adhuc viro petenti inexplicabiliter resistebat ! Eadem 
est mulier, quae amplexum admittit, saltem quantum satis 
ad consummationem obtinendam , et est exteriori vitio ad 
consummandum impotens (1). Et viro, qui talia garrit, eritne 
fides adhibenda, dum ipse destruit quae ipse molitur? 

Nec satis, constat enim ex Actis, quod quemadmodum testes 
pro muliere, in iisdem ac mulier asserendis conveniunt; sic e 
contrario testes pro viro in tales labuntur contradictiones, ut 
neque inter se, neque cum viro ipso cohaereant. Sic, ut unum 
vel alterum proferam exemplum, asserit vir quod mulier, prima 
nuptiarum nocte, debitum reddere recusavit ; et tamen Frater 
eius, testis Eugenius nos docet quod mulier NUMQUAM reiecit 
virum, et debitum petita ultro reddere non renuit. Asserit vir 
quod mulier corporali laborabat vitio, quo consummatio impe- 
diebatur; et tamen dnus Morin, testis a viro productus affirmat, 


(i) De anormali mulieris conformatione ita loquitur vir: « Le défaut de con- 
formation consisterait dans ce qu'on appelle barrée, ce qui serait un développement 
trop grand des os du bassin, et nécessiterait une opération». 

quod interrogatus vir an vitio aliquo laboraret mulier, respon- 
dit se id prorsus nescire. Asserit vir quod mulier primis octo 
matrimonii diebus libentissime ad amplexus accessit; et ta- 
men idem d. Morin respondet, se audivisse virum dicentem 
quod numquam ad mulierem accesserat, et quod mulier NUM- 
QUAM illum ad amplexum admiserat. Imo alius testis pro viro, 
d. Cottin adiungit, quod vir non adhuc a muliere separatus 
pluries asseruit se vitam ducere cum muliere, ac si mulie- 
rem non haberet. Et demum dnus Picot pariter deponit, di- 
ctum fuisse a viro, quod ipse relationes intimas nullas habuit 
cum muliere, idque ob obstinatam mulieris voluntatem in de- 
neganda consummatione. Vere portentosa mulier, quae uno 
eodemque actu, debitum recusat et ad amplexum accedit ! 
agnoscitur ut impotens, et nescitur an impotentia laboret! ut 
facilis exhibetur ad viro satisfaciendum, et est pertinax in 
Obsistendo viri petitionibus! Haec, haec vir, haec testes simul 
componant, si contra mulierem hisce uti praesumunt. 
Memini, me dixisse quod testes pro viro ita loquantur, ut 
propriam veracitatem in dubitationem adducant. At hoc nedum 
mulieri non obstat, sed favet potius. Inde enim cohaerentes 
mulieris, eiusque testium depositiones firmantur et clarescunt, 
quod illas testes pro viro, et vir ipse vellent mendaciis et con- 
tradictionibus infirmare. Et mendacium certe reperiri debet in 
illis depositionibus, in quibus mulierem uno eodemque tempore, 
debitum viro reddere voluisse simul et noluisse perhibetur; 
uno eodemque actu se facilem et difficilem praebuisse affirma- 
tur; semper et numquam viro petenti consensisse asseritur. 
Dicat vir, dicant Mater eius, eiusque Frater, dicant nonnulli 
testes apud ecclesiasticum, vel civile Tribunal, matrimonium 
haud consummatum fuisse ob infirmitatem, ob impotentiam, 
ob vitium conformationis ex parte mulieris! Ast omnibus re- 
spondet peritus medicus, d. Bucquoy, asserens quod peractum 
a se corporale mulieris examen iii tuto posuit optimam 
eiusdem genitalium partium conformationem, quoad orga- 
na exteriora. Et ne putaretur vitium adesse in partibus in- 
terioribus, illas 1ta describit, ut evidentissime pateat nullam 

inde ad consummationem difficultatem exoriri potuisse; non 
quidem ex parte hymenis, qui parvus et flaccidus perhibetur, 
non ex parte labiorum eiusdem,. quae flexibilia asseruntur, 
non demum ob aliquam duritiem, quae nulla esse affirmatur. 
Unde ergo, unde illa, quae oggeritur a viro, consummandi 
difficultas? Admitto cum perito medico, ob passam a muliere 
pessi introductionem, nullum posse ex genitalibus eiusdem 
argumentum deduci ad factum consummationis vel probandum 
vel denegandum. At, quaeso, quomodo peritus medicus fa- 
ctum consummationis non excludere potuisset si infirmitatem, 
si impotentiam, si vitium conformationis invenisset? 

Solutis igitur et reiectis difficultatibus, quae possent ex 
ipsis Actis depromi, et quas forte adducet Vinculi Defensor, 
tempus est, ut ad directas probationes deveniam. Quod qui- 
dem duplici demonstratione praestabo, inferens ex iure quod 
hisce in causis, sufficiat moralis certitudo de non sequuta 
consummatione, ad hoc ut dispensatio concedi possit super 
rato et non consummato ; et ex facto deducens quod omnia in 
casu concurrant, quae ad hanc moralem certitudinem consti- 
tuendam requiruntur. 

Et primo quidem moralem certitudinem non sequutae 
consummationis sufficere ad dispensationem . concedendam, 
directe et explicite probat cl. Pallottini (1) Doctorum aucto- 
ritate, et plurimis adductis SS. Congregationum resolutioni- 
bus. Inter quas illae eminent, quae probant S. Poenitentia- 
riam solere aliquando concedere, in foro etiam poenitentiali, 
dispensationes super non consummato matrimonio,'absque ullo 
processu, et habita solum iurata partium depositione: quae 
depositio moralem certitudinem evidenter non excedit. 

Equidem si sermo esset de integra probatione, haec ex 
Cap. Proposuisti 4. De proh. ex tribus resultare debet, 
nempe ex iurata partium depositione, ex inspectione mulieris, 
et ex testimonio, quod vocant, septimae manus (2). Ast haec 


(1) Ad verbum - Dispensatio - $ XII, n. 177. 
(2) De triennali experimento non loquor, cum constet iam ab Aula re- 
cessisse. 

non copulative requiri, sed tantum adminiculative ipse docet 
Ursaya, dum ait : « In cap. Laudabilem, de frig. et male f., 
ad probandam virginitatem... non praescribitur copulative- 
septima propinquorum manus et recognitio facienda per Ob- 
stetrices, sed aperte statuitur sufficere solam confessionem 
Coniugum, cum septima manu propinquorum » (1). Huic 
consonant Conscius (2), Clericatus (3), Card. De Luca (4). 
aliique permulti. 

Si igitur corporalis inspectio mulieris non semper requiri- 
tur, si dispensatio concedi potest, attentis solummodo partium 
iuramento, et testimonio septimae manus, iam patet per se 
moralem certitudinem sufficere ad hoc, ut non consummati 
matrimonii dispensatio concedatur. Siquidem, teste Sánche- 
Zio (5), certitudo, quae requiritur et sufficit ad concedendam 
gratiam dispensationis, iure definita non est; ideoque ad illam 
definendam nulla certior regula praescribi potest, quam ut 
sit ea, quae virum prudentem, attentis circumstantiis | recur- 
rentibus, certum redderet. Quid plura? ipse pro se loquatur 
textus iuris, ubi ait (6) « Si autem quod numquam se invi- 
cem cognoverint ambo fateantur, cum septima manu propin- 
quorum, vel viduorum bonae famae (si propinqui defuerint) 
factis sacrosanctis Evangeliis, uterque iureiurando dicant, 
quod numquam per carnis copulam, una caro effecti fuissent, 
et tunc videtur quod mulier valeat ad secundas nuptias con- 
volare ». Ex iure igitur probatum manet, moralem certitu- 
dinem quae resultat ex iuramento partium et testimonio 
septimae manus, ultro sufficere, saltem aliquando (T), ut su- 


i) Discept. Eccl. t. 3, d. 21, n. 138 in cap. Laudabilem. 

(2) De Separ. Tori Goni. Lib. 3, cap. 2, n. 126. 

(3) De Sacram. Matr. Dec. 13, u. 39. 

(4) De Matrim, disc. 7, n. 7. 

(8) De Matrim. Lib, 2, disp. 45, n. 4. 

(6) Cap. 4 De Frigid, et Malef. 

(7) Dixi - saltem aliquando - quia corporalis inspectio mulieris videtur ne- 
cessaria, quando uno ex coniugibus affirmante, et altero negante, causa est in con- 
tradictorio. Sed hoc casum nostrum non respicit, cum ambo coniuges factum con- 


summationis iureiurando excludant. 

per non consummato matrimonio, gravissimis concurrentibus 
causis, dispensatio concedatur. 

Hanc autem moralem certitudinem in casu plenissimam 
haberi, adeo evidens est, ut argumentis demonstrari non egeat. 
Partium enim iuramentum et testimonium septimae manus, 
quae per se sola sufficerent, innituntur, in casu, ipsi corporali 
mulieris inspectioni, ita ut ex hac ipsa inspectione, prima 
et maxima non sequutae consummationis probabilitas exurgat. 

Et sane licet periti medici fateantur se non posse ex 
corporali inspectione mulieris certum depromere argumentum 
ad consummationem vel probandam, vel denegandam (1); 
tamen T' ratio huius conclusionis non est positiva, sed tantum 
negativa, scilicet non enascitur ex quodam signo positivo, 
quod directe vel certitudinem, vel dubium de sequuta con- 
summatione manifestet ; sed potius inde deducitur, quod quem- 
admodum pessum introduci potuit in vaginam mulieris absque 
hymenis laceratione, sic et potuit, in iisdem conditionibus, 
virilis membri immissio verificari ; 2? hisce tamen non obstan- 
tibus, affirmant periti medici in genitalibus mulieris singula 
virginitatis signa reperiri: unde 3? concludunt nihil inde 
desumi posse, quod non cohaereat cum moralibus de non 
consummatione probationibus. 


Nec valde insistendum in illis verbis, quibus periti medici 
asserunt, genitalia mulieris talia apparere qualia in femina, 
quae pro una vel altera vice ad maritales amplexus accesserit ; 
nam [' has peculiares geni talium mulieris conditiones adscribi 


(1) Ideo periti medici ad hanc conclusionem deveniunt, quia recentiorum do- 
ctrinam sequuntur de possibilitate consummationis absque laesionis virginalis inte- 
gritatis. Coeterum, admissa semel veterum sententia, quam constanter sequitur 
iurisprudentia S. C. C, concludendum absolute foret pro non sequuta consumma- 
tione, et haec conclusio habenda esset uti certa, non solum morali, sed etiam cer- 
titudine physica. Si igitur aliqua hodie exurgit in casu difficultas, ea repetenda 
unice est ex illa medicorum doctrina, quam S. C C, non adhuc amplectendam 
putavit. Uno verbo, non consummatio matrimonii, de quo in themate iuxta veterum 
medicorum doctrinam, quam sequitur S. C. C, habenda est uti absolute et physice 
certa; iuxta vero recentiorum sententiam, quam puto amplectendam, retinenda est 
ut moraliter probabilis. Hanc autem moralem possibilitatem converti in veram mo- 
ralem certitudinem, reliqua adiuncta et probationes luce clarius demonstrant. 

posse repetitis pessi introductionibus, non ego profanus, sed plu- 
ries a me laudatus cl. Professor Pasquali hoc asseruit cum a me 
hanc super re consultus fuisset : 2? quod vero de facto hisce in- 
troductionibus sint adscribendae, ipsi implicite fatentur periti 
medici, dum asserunt reperiri in muliere omnia virginitatis 
signa, et nihil adesse in genitalibus eiusdem, quod cohaerere 
non possit cum moralibus de non consummatione probationi- 
bus. Video inde enasci non posse positivam certitudinem. At 
nemo negabit magni ponderis esse, quae periti medici, vocati 
a iudice ecclesiastico, sub iuramenti religione asserere non du- 
bitarunt, videlicet I'probabilitatem non sequutae consumma- 
tionis talem esse in casu, ut MAXIMUM GRADUM attigisse dicenda 
sit; 2? in se omnibus convenire cum dno Cancalon, qui rogatus 
ut medicale testimonium diceret de non sequuta consummatio- 
ne, peractum examen conclusit dicendo : ea omnia reperiri in 
muliere, quae virginitatem comitantur. Si igitur, etiam pe- 
nitus deficiente mulieris inspectione, haberi potest sufficiens 
certitudo de non sequuta consummatione, quanto magis id va- 
lere dicendum erit quando et inspectio peracta cognoscitur, et 
ab ipsa factum consummationis uti probabilissimum perhibetur? 


Et quidem , Emi Patres , quod medicalis inspectio uti 
probabilissimum habet, hoc partium iuramentum, hoc testi- 
monium septimae manus, hoc adiuncta et circumstantiae con- 
firmant. Non me latet virum et mulierem contraria deposuisse 
circa causam non sequutae consummationis: at Il' quid mi- 
rum quod unus in alium causam refuderit, si animadvertatur 
rumorem in vulgus sparsum fuisse de impotentia unius vel 
alterius? 2. et siquidem Coniuges in assignanda causa non 
conveniant ; conveniunt tamen in facto ipso asserendo, cum 
uterque matrimonium haud consummatum fuisse iureiurando 
confirmet. Nec timenda collusio, quae certe ibi adesse non 
potuit, ubi animorum aversio fuit baculo et verberibus com- 
probata. Et undenam collusionis possibilitas, post violentam 
viri eiectionem e domo parentum, post irrisiones et contu- 
melias ex parte mulieris, post intentatam viro criminis actio- 
nem, et causam adiudicatam mulieri? 

Quodsi quis vellet collusionem suspicari, is collusionem 
admittere cogeretur etiam inter testes, qui omnes, nemine 
excepto, tum apud civile, tum apud ecclesiasticum tribunal 
et matrimonii non-consummationem, et partium veracitatem, 
uno et pienissimo ore, confirmarunt. Et animadvertatis opor- 
tet, sapientissimi iudices, testes illa deponere, quae vel ipsi 
oculis aspexerunt, vel a partibus, tempore non suspecto, di- 
dicerunt. 

Perdurantibus, ita mulieris mater, perdurantibus octo 
ilis diebus, quibus simul permanserunt, numquam vidi vi- 
rum amoris signa mulieri praebentem. Quinimo fere num- 
quam domi manebat, et vespere cum rediret ita fatigatus 
apparebat, ut manducando dormiret. Et post haec adiungit, 
quod vir, timens ne suum fatum quereretur mulier, ipsi 
fassus est se mulierem tangere non ausisse, cum nimis de- 
bilem videret. Matrimonium haud consummatum fuisse au- 
divi, ità dna Delfon, antequam mihi de testimonio denun- 
ciando mulier cogitaret. Ea quae deponit mulieris pater talia 
sunt, quae non-consummationem confirmant ex ipsis viri 
verbis publice prolatis (1). Affirmat dnus Courtois, se, an- 
no 1888 (scilicet ante prolatas separationis et divortii sen- 
tentias) perlegisse epistolam, qua vir Gaucher asserebat se 
mulierem reliquisse in eo statu, quo acceperat (2). Eadem 
deponit dna Blum, tamquam a viro ipso asserta cuidam 
juveni, in cuius communione manebat, et quidem illis ipsis 
diebus, quibus haec eveniebant (3). Statim post separatio- 
nem, ita viri frater, audivi fratrem meum dicentem : ma- 
trimonium non fuisse consummatum (4). Dnus Faivre factum 
non-consummationis se audivisse testatur l' a mulieris ma- 

(1) « Mr. Gaucher a aussi affirmé que le mariage n'avait pas été consommé, 
et il a dit cela partout ». 

(2) «.... vers le commencement de 1888.... M. Clairville m'a montré une lettre, 
que j'ai lue, et dans laquelle M. Gaucher disait avoir quitté sa femme telle qu'il 
l'avait reque ». 

(3) «.... il me souvient trés formellement qu'il déclarait aussi, à ce moment 
méme, qu'il la laissait sans avoir Jamais consommé le mariage avec elle ». 


(4) « Mon frére m'a certifié le fait de non consommation du mariage sitót 
aprés la séparation ». 

tre, eiusque filia; 2? saepe saepius a publico rumore et 
fama; 3? a quodam porti tore, qui aiebat rem publice pandi 
ab ipso viro Gaucher; 4? demum a quodam mercatore, qui 
Parisiis de hac re palam loquebatur (1). Virum numquam 
ad mulierem accessisse affirmat dnus Morin, tamquam a 
viro ipso pluries assertum, ab eo tempore, quo cum ipso 
rationem habuit (2). Imo et haec pluries enarravit vir testi 
dno Cottin, ut hic deponit (3). Non consummationem no- 
toriam esse testatur dnus Picot (4), et ut talem agnoscit 
etiam viri mater, licet causam in mulierem refundat (5). 

Mitto reliquos testes, qui nihil agnoscentes quoad ma- 
trimonii consummationem, neque viro favent, neque mulieri. 
Hi tamen, ut reliqui omnes, de viri, deque mulieris vera- 
citate plenissimum testimonium dicunt. Quid igitur plura? 
Maxima illa non-consummationis probabilitas, quam periti 
medici asserunt, nonne vertitur in moralem saltem certitu- 
dinem, quando illam unanimiter confirmant et partium iu- 
ramentum et testium depositiones? 

Et si plura cognoscere cupitis, pro non consummatione 
causam dicant iurgia incoepta in ipso nuptiali convivio, 
quando inter pocula, eo usque perventum est, viro ipso fa- 
tente, ut mulieris mater virum ipsum e domo elicere mi- 
nareto. Loquantur posteriores contentiones in itinere, in 
domo viri, in domo mulieris, prima, altera, et tertia a ma- 
trimonio die, usque ad sponsorum separationem, quando di- 
missa fuit viri mater e domo mulieris, quando vir mulierem 


(1) « J'ai appris d'abord par Madame Clairville et sa fille que le mariage n'avait 
pas été consommé. Ensuite la rumeur publique .... notamment un ancien inspecteur 
de la douane ... Un négociant de Paris en parlait publiquement. Tout le monde 
en parlait » : 

(2) ».... Mr. Gaucher m'a raconté .... qu'il n'avait pas eu des relations intimes 
avec sa femme ». 

(3) « Deux ou trois jours aprés le mariage, Mr. Gaucher m'a dit.... qu'il n'avait 
rien du tout fait avec sa femme, et cela il me l'a répété souvent ». 

(4) « Il a été de notoriété publique qu'aucune relation conjugale n'avait existé 
entre les époux ». 

(5) « Mon fils m'a dit que le mariage n'avait été jamais consommé et M. Clair- 
ville l'a dit à qui voulait l'entendre ». 

e parentum domo subducere proposuit, quando actum est de 
angue latente, scilicet de dote mulieris, deque cuiusdam do- 
mus venditione, ut vir posset alienum aes dissolvere. Et si 
non satis, verba faciant hinc dubium de honestate viri, inde 
rumor de impotentia mulieris, et factum hinc assertum, inde 
negatum, intromissae in convivium meretricis, suspicio de 
clandestinis relationibus, mutuae criminationes, gravia con- 
vicia, minatio singularis certaminis, viri eiectio e domo cum 
contumeliis, cum irrisionibus, cum minacibus verbis : nonne 
haec omnia probant sponsorum animos ita aversos fuisse, 
ut maritalis amplexus evaderet impossibilis ? Ibi certe, non 
adfuit matrimonii consummatio, ubi animorum aversio cum 
ipso matrimonio incoepit, ubi dissensiones magis creve- 
runt in dies, ubi matrimonium contractum fuisse constat 
amore pecuniae (1), ubi ipse aggressus fuit honor mulieris, 
ubi iurgia et contentiones eo usque pervenerunt, ut, paucos 
tantum post dies, vir ipse e domo eiiceretur: atqui haec 
omnia evenisse constat in casu, de quo agimus, et quidem 
partibus iuramento asserentibus matrimonium haud fuisse 
consummatum, testibus pro partium veracitate fidem facien- 
tibus, et peritis medicis signa virginitatis in muliere reco- 
gnoscentibus : ergo nulli dubium quod matrimonium, de quo 
in themate, uti non consummatum sit ab omnibus reti- 
nendum. 

Post haec, utrum adsint causae ad dispensandum gra- 
vissimae, demonstratione non indiget. Animorum aversio in 
propatulo est. Reconciliationem esse impossibilem, uno ore 
testes fatentur. Sponsorum animam in periculum adduci, ex 
ipso pronuntiato divortio clarescit. Cum enim civili lege 
nequeant amplius inter se matrimonio coniungi, vel co- 
gendi forent ad perpetuam continentiam, quae in iuvenibus 
difficilis apparet, vel periculo exponendi essent aut turpis 

(1) Ne videar id gratis asserere, verba afferam dominae Blum, quae ait: « L'un 
de ces jeunes gens a raconté.... comme le tenant de Mr. Gaucher, qu'il avait pris 
cette femme pour son argent ». Gui consonat dominus Paivre dicens: « De toutes 


les conversations entendues j'ai conclu que Mr. Gaucher avait épousé sa femme non 
pas pour elle, mais pour son argent ». 

concubinatus coram lege civili, aut veri adulterii in faciem 
Ecclesiae. Hinc est, quod si, testibus Conscio, Perez, Cle- 
ricato, Pignattello, et ipsa S. Rota, « inter causas pro ob- 
tinenda dispensatione, generaliter ea est et adduci potest, 
quae respicit animarum incolumitatem » ; vos orant partes, 
emi iudices, vosque summis precibus ob testantur, ut hanc 
sententiam pronuntiare dignemini, scilicet « Attentis omni- 
bus consulendum SSmo pro dispensatione super matrimonio 
rato et non consummato, in casu ». 

VOTUM THEOLOGI. Cum certo non constet, ait Consultor, 
matrimonium inter Aemilium Gaucher, et Rachelem Clair- 
ville initum, mansisse tantummodo ratum, nullus esse pot- 
est dispensationi locus. 

Ut apostolica dispensatio concedatur, praecipua conditio 
haec est, matrimonium nunquam consummatum fuisse. In 
hoc conveniunt omnes Theologi et Canonistae, licet in af- 
ferenda ratione dissideant. Alia est enim indoles matrimonii 
simpliciter rati, alia vero consummati, de quo ius divinum, 
ita decernit, quod Deus coniunxit homo non separet. Sicut 
enim Verbum quod semel assumpsit, numquam dimisit, ita 
maritus nunquam dimittet uxorem suam, et vinculum cum 
ea contractum abrumpere nequit, et asserere id fieri posse 
auctoritate humana, iuxta Ledesma, est error in fide. Sal- 
mant. Tract. IX, cap. IV, dub. III. Hinc praxis est, prius 
diligentissime investigare, an matrimonium manserit ratum 
et postea causas excutere, quae dissolutionem coniugii insi- 
nuant. Quibus positis, illico quaero an in facti specie, ar- 
gumenta certa occurrant, quae matrimonium ratum man- 
sisse probent. 

In asserenda non consummatione coniugii Rachel et 
Aemilius plene concordant: dissident tamen in afferenda ra- 
tone huius defectus; aliam enim profert Rachel, aliam Ae- 
milius. Amavissem sane maiorem in eorum confessione iu- 
rata concordiam, et non solum in affirmanda inconsumma- 
tione, sed etiam in assignanda causa defectus, quia si in re 
tanti momenti inter se dissidere comprehenduntur, eorum 

confessio, quae in hisce causis maximi est facienda, robur 
et vim probandi amittit, aut saltem suspicionem exhibet non 
esse totaliter veram, et absolutum non mereri assensum. 

Haec sane fuit animi persuasio cum legerem acta, quae 
contradictionem apertam evidentemque revelant, inter ea quae 
dicit Rachel, et ea quae manifestat Aemilius, licet non sub- 
stantiam facti attingant, sed modum. Quam contradictionem 
paucis exponere opportunum duco, ut Emi Patres, certiores 
facti, iudicent, an Racheli et Aemilio, fides habenda sit, 
inconsummationem coniugii asserentibus. 

Rachel in supplici libello SSmo P. exhibito, verbo in- 
consummationis utitur, dicens: « Si des debuts d'un menage 
Si prématurément troublé, il se dégage une forte présom- 
pton qu'il ni eut point des rapports sexuels entre mari et 
femme, celle ci, d'autre part aifirme avec vérité qu'il n'eu- 
rent lieu, et ne purent avoir lieu a aucun moment de la vie 
commun ». Eodem utitur verbo Aemilius in epistola ad cu- 
riam parisiensem, sed argumenta deesse quae inconsumma- 
tionem probant, ultro fatetur: « est à ma faute, si elle (ar- 
gumenta scilicet physica) n'existe plus ? Dois je donc suppor- 
ter la conséquence de T inconduite de celle que devait... rester 
fidele à ses croyances, et aux principes de la morale ? » Le- 
vium contradictionum hic prologus est, fortiores evidentio- 
resque postea apparebunt. 

Rachel in sua confessione, se zelotypia, animi levitate, 
mobilitateque laborare demonstrat. Ex simplici mutatione 
vultus Aemilii, in eodem arguit variabilem indolem: « la 
physionomie était trés variable ». Putat matrem Aemilii, 
matrimonio praebuisse assensum, ut eius utilitati prospiceret. 
« Je crois que la mére de M. Gaucher voulait se faire une 
situation de son fils ». Suspicatur Gaucher noluisse acce- 
ptare obligationes coniugio adnexas, ut vitae liberiori indul- 
gerei. « Je pense que M. Gaucher ne voulait pas contracter 
les obligations ». Addit nullum unquam ei dedisse signum 
amoris: eo usque, ut dum illud se optare ostenderet, Ae- 
milius eam a se repellebat, et quidem non una vice, sed 

quoties illud avebat: « Chaque fois, que je voulais l'em- 
brasser, il me repoussait ». Hinc matrimonium consumma- 
tum non fuisse aperte fatetur ; quinimmo defuit etiam expe- 
rimentum «* Gaucher n'a jamais cherché à s'approcher à de 
moi, il ni a donc eu aucune tentative pour consommer le 
mariage ». 

Interrogata cuinam causae non consummationem coniugii 
adscribat ? Defectui amoris reponit, et etiam contemptui uxo- 
ris suae, cum eo ipso nuptiarum die, erga amicam, sollici- 
tudinem suam ostenderet. 

Nunc audiamus Aemilium. Ipse quoque coniugium non 
consummatum fuisse affirmat ; experimentum tamen consum- 
mationis ausus non est denegare. En eius verba: «pendant 
les 8 jours j'ai partagé le lit coniugai, et demandé tous les 
soirs T accomplissement du devoir conjugal: ma femme, s'y 
est prété suffisement à mon avis, pour que le mariage put 
étre consommé, mais dans ces premiéres rapprochements il 
y a toujours résistance, soit timidité, soit mauvaise volonté.. 
A chaque rapprochement elle me repoussait aprés des plaints 
assez vives ». 

Quaerenti, curnam non fuerit consummatum? Reponit 
Aemilius id tribuendum esse aut pravae voluntati uxoris, 
aut melius defectui naturali, quem se ad vertisse fatetur. 
« Le défaut de conformation consisterait dans ee qui on ap- 
pelle barre, et qui serait un développement trop grand des 
os du bassin et nécessiterait une opération ». 

Ex actis nemo non videt contradictionem inter ea quae 
Rachel affirmat et ea quae profert Aemilius. Nullum Ra- 
chel experimentum admittit, istud vero non negat Aemilius. 
Illa defectum consummationis adscribit negligentiae Aemilii : 
hic deformitati partium  genitalium uxoris. Mentitur illa, ut 
videbimus postea: verum non dicit Aemilius, quia doctor 
Ferrand partes genitales Rachelis affirmat esse bene dispo- 
sitas: « qu'elles sont bien conformées ». 

Ex utriusque confessione, nulla conclusio elici posset: 
verumtamen, cum conclormiisse affirment, ex hoc argumen- 


PARISIEN. 351 
tum educitur, quo fortius desiderari non potest. Aemilius 
ait: « pendant les 8 jours j'ai partagé le lit conjugal et 
demandé tous les soirs F accomplissement du devoir conjugal». 
Rachel affirmát dicens : « nous avons partagé le méme lit ». 
Atqui condormitio, iuris praesumptionem de secuta copula 
reducit. Cosci lib. 1, XVI, n. 45, 46. Revera subiungit 
Zachias, cum copula carnalis non possit vere probari, sed 
tantum per coniecturas et praesumptiones— probatur ex 
visu, ex risu, ex colloquio, ex loco constituto, ex admis- 
sione in domum de nocte... sed his omnibus cum longe maior 
ea sit, quae ex concubitu in uno eodemque lecto praesumitur, 
imo haec ad actum proximum pertineat... non coniectura 
fortasse, neque praesumptio, sed plena probatio copulae esse 
possit. Et favet Rota Rom. Nullitatis 19 Ian. 1646. Patet 
quod neganti debeat incumbere onus probandi: lib. IV. tit. 11. 
q. II, n. 13. 

Ut mihi videtur ex condormitione plena probatio desu- 
mitur. Antequam Tridentina Synodus impedimentum clan- 
destinitatis induceret, a condormitione praesumptio iuris et 
de iure desumebatur regulariter, exclusa quavis probatione 
contraria, ex cap. 30 de sponsal., et 6 de condit, appositis. 
Tanta erat, et tam violenta probandi vis in facto condor- 
mi tionis, quod nulla poterat tergiversatione celari. Validi s- 
simum itaque exhibet argumentum, quod in foro externo 
admittendum esset, et recta ratio dictat, et ius canonicum 
sancit ; ceu constat ex cap. Litteris 23 de Praesumpt. in 
quo Alexander III praesumptioni huic inhaerens, divortium 
fieri mandat. 

Praesumptio tamen, cum veritati cedere debeat, viden- 
dum nunc est, an in facti specie, argumenta certa occurrant, 
quae dissipent hanc praesumptionem. Et quidem non elidi- 
tur sane inanibus argumentis, aut verbis ore prolatis, sed 
facto. 

Quis enim facile credet utrique asserenti etiam cum 1u- 
ramento, nullimode convenisse, condormitione admissa, ma- 
xime si in assignanda inconsummationis causa dissideant? 

Accessio unius ad alterum, utriusque concupiscentiam vio- 
lenter accendere debet, et eo uno in casu effectus in liberis 
pravus, in coniugatis honestus, desideratur, quando probari 
posset condormientes non contraxisse concupiscentiam, quae 
peccato deleto, ad agonem relicta est. Ex eorum itaque ne- 
gatione iuramento firmata, praesumptio copulae non dissi- 
patur, sed in suo robore permanet. 

Non consummatio unice probar posset a physica inspe- 
ctione, quae revera facta est a peritis ; ipsa tamen nullam 
exhibet certitudinem, matrimonium mansisse tantummodo 
ratum. Medicorum depositionem scripto exhibitam, et a duo- 
bus etiam ore firmatam, attente considerandam esse putavi, 
et ex ea non illam haurire potui certitudinem, quae in re 
tanti momenti necessaria est, ut matrimonii non consum- 
matio iuridice declaretur. Unus Cancalon in sua depositione 
scripto tradita, omnia virginitatis signa in Rachele inve- 
nisse affirmat. Haec signa invenit in « étroitesse de la vulve, 
absence de caruncules cicatriciels, développement trés peu 
prononcé des petites lévres ». Parum aut nihil se attendere 
profitetur ad hymenem « souvent absent du reste, et par- 
fois illusoire, » cum tamen alii aliter dicant. Quidquid sit 
de ratione opinandi huius periti, videamus, an ex circum- 
stantiis, quas ille notat, et virginitatem Rachelis educit, 
quidpiam certi, quoad non consummationem coniugii haurire 
possimus. Atqui non ex arctitudine vulvae, aut carunculis 
cicatricem passis, quia ut advertit Zachias in hac materia 
facile princeps, operosum est cognoscere copulam a multo 
tempore patratam. « Licet enim in primo egressu facta fuerit 
violatio, et destructio panniculorum et caruncularum simul 
cohaerentium, et ipsorummet laterum uteri, tamen si dehinc 
a coitu abstinuerit mulier, adeo invicem temporis spatio de- 
nuo cohaerescunt, ipso quoque sanguine, qui in primo con- 
cubitu emanavit, mediante, ut maiorem interdum angustiam 
praeferant ». (Lib. IV tit. 1, q. VIII). Quod si parva labia 
parum evoluta invenit, nil mirum, cum copula non pluries, 
sed una aut altera vice habita sit. 

Ceterum ipse peritus, quamvis virginitatis signa se in- 
venisse dicat, tamen anathomicum argumentum deesse non 
negat. «J'ai constaté qu'il n'existe pas... la preuve anato- 
mique souvent absente du reste, et parfois illusoire, d'une 
membrane hymen etc. » 

Hymenem invenisse fatetur D. Ferrand, qui videbatur 
intactus. « L'hymen... se voit, et parait intact ». Pas de ca- 
runcules myrtiformes » subsumit doctor Boucquoi, « indices 
de la rupture [de l'hnymen ». Hymen ergo intactus. - Ex 
integritate hymenis, virginitas inviolata deducitur, nisi pe- 
riti aliquid aliud ad vertant, id irregulariter evenisse. « Ma- 
trimonium habendum est ratum tantum, si hymen qui va- 
ginam claudit, est intactus.... Proinde iure meritoque iu- 
risprudentia S. C. C. retinet matrimonium, hymene integro 
non esse consummatum, nisi ex medicorum examine et at- 
testatione aliud constet » Gasparrn Tract. Can. De matr. 
n. 1065. Et aliud revera constare videtur ex inspectione 
facta a DD. Boucquoi et Ferrand. Hic enim describens na- 
turalem dispositionem hymenis, parum evolutam penetra- 
bilemque invenit, unde deducit absque ruptura, copulam per- 
fici potuisse. « L'hymen... laisse perméable l'orifice, qui per- 
met facilement l'introduction du doigt, et... l'accomplisse- 
ment du mariage sans... rupture ». Similia deponit ille. Non 
obstante integritate hymenis, uterque haeret anceps, nec au- 
det dicere, consummatum vel non consummatum fuisse con- 
iugium. Signa virginitatis uterque invenit, attamen cum ap- 
plicatum fuerit instrumentum (Pessario), et potuit ibidem 
penetrare absque ruptura, etiam absque ruptura poterat co- 
pula perfici. Hinc uterque sententiam suam edicens, nullam 
inde conclusionem educi posse, profitetur. « Sa présence (hy- 
menis) ne permet pas d'en tirer conclusions au sujet de 
la non cons ommation du mariage ». Ad summum praesumi 
potest, coniugium consummatum non fuisse, sed non « certo » 
cum desint argumenta physica certa: « avec l'absence des 
preuves physiques certaines ». Atqui nos hic certitudinem 
quaerimus, et unius praesumptionis contenti esse nec pos- 


Acta, Tom. XXVII. fase. COCXVJII. 23 

sumus, nec debemus, cum ex facto condormitionis, fortior 
et violentior praesumptio militet pro consummatione coniugii. 
Proinde ex una parte argumenta habemus, quae simpli- 
cem praesumptionem insinuant, Aemilium et Rachelem non 
convenisse. Ex alia dici non potest, Rachelem omnia et 
singula habere adiuncta, quae eamdem virginem adhuc esse 
renuntient. Duo periti id affirmare non audent, et matri- 
monium non fuisse consummatum probabile esse, et etiam 
posse praesumi dicunt. Sumus itaque in obscuris. Unum est 
argumentum, quod omnia vincit, scilicet condormitio, ex 
qua educitur copulae violenta praesumptio. Praesumptio haec 
non vincitur a coniugum confessione, quae dissona invenitur, 
non ab instrumento (Pessario) quod applicatum est Racheli, 
quia dubium augere dignoscitur, cum latitudo vaginae, possit 
et instrumento adscribi, et copulae habitae una aut altera 
vice. Cum ergo simus in dubio, absit ut dicam supplican- 
dum esse SSmo pro dispensatione, quae hic locum habere non 
valet. « Tolerabilius enim est contra statuta hominum di- 
mittere copulatos, quam coniunctos legitime contra statuta 
Domini separare ». (Cap. Licet 47, de Test, et att.). 
ANIMADVERSIONES DEFENSORIS MATRIMONII EX OFFICIO. Con- 
suetis nuptiarum tractatibus praescriptisque denunciationibus 
praemissis, matrimoniale foedus die 5 Augusti 1884 legitime 
libenterque coram parocho oppidi Charenton, archidioecesis 
parisiensis, initum fuit inter Rachelem Solange Claire ville, 
annos tunc agentem 30, et Abelem Aemilium Gaucher, annos 
tunc natum 25. Ast individua vitae consuetudo a coniugi- 
bus illico subinde instituta apud sponsae parentes brevi ad- 
modum tempore perduravit. Futiles enim quaestiunculae inter 
sponsum et sponsae parentes enatae vel ab ipso nuptialis 
convivii die adeo creverunt, ut maritale habitaculum apud 
eos constitutum, sponsamque, post novem vix dies ab in- 
coepta vita coniugali, deserere vir coactus fuerit. Pluries 
nihilominus rediit idem vir, ut uxorem suam alloqui saltem 
posset; sed cum toties contumeliis minacibusque verbis vel 
ab ipso domus ingressu reiectus fuerit, consilium iniit sponsae 

eiusque parentibus obviam eundi in via, ubi, expostulata 
inutiliter venia loquendi cum uxore, hanc huiusque paren- 
tes baculo haud leviter percussit. 

Ex utraque subinde parte coram laico iudice dimicatum 
fuit, nedum ob institutam iniuriarum actionem et expetitam 
tori coniugalis separationem, verum etiam ob divortii litem 
hinc inde promotam. Huiusmodi lite ultimo loco dirempta 
iuxta mulieris vota per sententiam diei 13 Aprilis 1892, 
animum viresque Rachel intendit ad ipsam matrimonii con- 
summationem infitandam, Summum Pontificem rogans, ut 
secum super eodem matrimonio tamquam rato et non con- 
summato dispensare dignaretur. Vir autem, qui nihil magis 
cordi habebat, quam invisum matrimonii vinculum  abrum- 
pere, quique ideo ab hoc promovendo iudicio abstinuerat, 
quia renuntiatum sibi fuerat, necessariam ad id esse cor- 
poralem mulieris inspectionem, - maxima animi voluptate 
praefatam uxoris intentionem prosequutus est, suumque stu- 
dium in idem contulit. 

De duobus adlectis Consultoribus, qui processus acta ad 
trutinam revocarunt, alter (Canonista) licet maxime prae- 
primis haereat, gravissimasque coniugum .-contradictiones 
agnoscat, quae substantialiter afficiunt assertam ipsam ma- 
trimonii inconsummationem, nec diffiteatur quod specimen in 
mulieris corpore a medicis peractum nihil prorsus pro ipsamet 
matrimonii inconsummatione concludere valeat; attamen eo- 
rumdem coniugum votis benignissime demum indulget. Alter 
vero Consultor (Theologus) in hanc descendit conclusionem : 
« Ex una parte argumenta habemus, quae simplicem prae- 
sumptionem insinuant, Aemilium et Rachelem non conve- 
nisse. Ex alia dici non potest, Rachelem omnia et singula 
habere adiuncta, quae eamdem virginem adhuc esse renun- 
tient. Duo periti id affirmare non audent, et matrimonium 
non fuisse consummatum, probabile esse, et etiam posse prae- 
sumi dicunt. Sumus itaque in obscuris. Unum est argu- 
mentum, quod omnia vincit, scilicet CONDORMITIO, ex qua 
educitur COPULAE VIOLENTA PRAESUMPTIO. Praesumptio haec 

non vincitur a coniugum confessione, quae dissona invenitur : 
non ab instrumento (pessario) quod applicatum est Racheli, 
quia dubium augere dignoscitur, cum LATITUDO VAGINAE possit 
et instrumento adscribi et COPULAE HABITAE una aut altera 
vice. Cum ergo simus in dubio, ABSIT ut dicam supplican- 
dum esse SSmo pro dispensatione, quae hic locum habere 
non valet ». 

Huic conclusioni ex animo adhaereo, peremptoria cum 
sint rationum momenta, quibus eadem conclusio innititur: 
et ne acta iterum agere videar, paucissima tantummodo in 
huiusmet rei confirmationem summis digitis attingam. Ac 
praeprimis recolere iuvat tritissimam iuris regulam in cap. 
Super, eo 5 De eo qui eo gn. consang. etc. traditam: « Tuae 
fraternitati respondemus quod propter eorum (coniugum) con- 
fessionem tantum vel rumorem viciniae separari non debent, 
cum et quandoque nonnulli inter se contra matrimonium 
velint colludere. . . . Rumor autem viciniae non adeo est 
iudicandus validus, quod nisi rationabiles et fide dignae pro- 
bationes accedant, possit bene contractum matrimonium ir- 
ritari ». Quod si ne concordi quidem utriusque coniugis iu- 
ramento credi potest, quid in casu, in quo coniuges, im- 
penso studio contra matrimonii vinculum certantes, dum iu- 
diciale subeunt periculum, in maximas se coniiciunt contra- 
dictiones, quae recensentur a consultore theologo, quaeque 
ipsum assertae inconsummationis factum substantialiter af- 
ficiunt ? Quid insuper, quod vir prius ab huiusmodi iudicio 
promovendo se abstinuit ob rationem corporalis inspectionis 
a muliere subeundae, postea vero virginitatis defectum in 
uxore ultro admittens, id explicare praesumit per accusa- 
tionem inhonestae vitae a se gratuito mulieri impactam? 
Ita porro ipse curiae parisiensi ad rem scripsit: « Est-il 
étonnant, Messieurs, que cette preuve matérielle manque au 
procés qui nous occupe? Non. assurément. S'il m'avait été 
permis de vous demander justice en 1884 alors que tous 
rapports sexuels m'étaient refusés par ma femme, certaine- 
ment à cette époque vous eussiez trouvé la preuve maté- 

rielle que vous exigez aujourd'hui. Mais neuf années se sont 
passées depuis ces faits, et ce qui pouvait étre prouvé alors, 
ne peut l'étre aujourd'hui. Puourquoi ? Ais-je besoin d'insister 
sur certaines déductions blessantes et immorales ? Mais faut-il 
pour cela que les conséquences de l'inconduite de l'un des 
partis soient supportées par l'autre?... 

Contra iuris regulam superius allatam frustra obiicitur 
mp. Laudabilem 3 De frig. et male f. ubi haec leguntur 
« Si autem, quod nunquam se invicem cognoverint ambo fa- 
tentur cum septima manu propinquorum vel vicinorum bonae 
famae (si propinqui defuerint) tactis sacrosanctis evangeliis, 
uterque iureiurando dicat, quod nunquam per carnis copulam 
una caro effecti fuissent, et tunc videtur quod mulier va- 
leat ad secundas nuptias convolare ». Nam cit. cap. Lau- 
dabilem de viro agit, qui in inutilem truncum traducitur, 
et impotentiae casum taxative respicit, prouti liquido appa- 
ret nedum ex triennali experimento immediate ante prae- 
scripto, verum etiam ex his verbis obiectum textum imme- 
qiate sequentibus : « Verum si ille aliam duxerit, tunc hi 
qui iuraverant, rei periurii teneantur, et, peracta poeniten- 
tia, cogatur ad connubia priora redire ». 

Minusque vero coniugum confessionem scindere iuvat, et 
veracem renunciare mulierem, mendacem autem virum, ut 
desperata eorum causa ab implexissimis eruatur difficulta- 
tibus. Absonum enim imprimis esset, ut quod duobus con- 
corditer animantibus non admittitur, altero tantum admit- 
tatur. Argumenta praeterea exulant, quae mulieri potius fi- 
dem adiicere iubeant quam viro, qui eodem ceteroquin stu- 
dio contra matrimonii vinculum abripitur, quique pro se ha- 
bet, non secus ac illa septimae manus testimonium. Quod si 
nihilominus mulier in iurato examine sibi magis cohaerere 
videatur, non minus inverosimilia et a veritate aliena ap- 
parent ea quae ab ipsa narrantur, prouti consultor theologus 
animadvertere satagit. 

Corporalem demum mulieris inspectionem quod attinet, 
recolere satis est assimilem casum - Parisien, dispensatio- 

nis matrimonii, inter Carolam de Oliveira et Iulianum Ga- 
vinzel, - coram S. O. C. in plenariis comitiis diei 21 Iu- 
lii 1888 et diei 7 Septembris 1889 disceptatum sub consueta 
rogandi formula - An sit consulendum SSmo pro  dispen- 
satione a matrimonio rato et non consummato in casu - 
quae NEGATIVO RESPONSO dimissa fuit, licet periti medici, 
qui de iudicis mandato mulieris corpus per lustraverant, in 
eiusdem mulieris virginitatem multo magis configerent ac 
in casu hodierno. Brevitatis gratia referam dumtaxat quae 
tunc testatus est unus ex medicis, qui etiam nunc testi- 
ficatur, idest doctor Angelus Ferrand. Hic equidem medicus 
a iudice deputatus scripto tunc retulit: « L'examen de cette 
personne (Carolae de Oliveira) ne m'a montré dans tout son 
habitus extérieur rien d'anormal. . . . L'examen extérieur 
des parties sexuelles ne présente rien d'anormal. Les pe- 
tites lévres ont leur dimension naturelle et la vulve, dans 
son enter, répond bien à celle d'une femme nubile, mais 
qui na pas enfanté ni méme congu. Les pettes lévres 
soulevées laissent voir un hymen qui parait, étre intact, 
mais non imperméable . . . L'orifice, qu'ils laissent li- 
bre de leur milieu, est assez régulier, semble et assez di- 
latable pour admettre sans difficulté l'introduction du doigt 
indicateur, lequel peut ainsi pénétrer dans le vagin sans 
réelle difficulté malgré une certaine contraction du muscule 
constricteur. - Cet examen suffit pour conclure : que la con- 
formation est normale et permet certainement le rapport 
conjugal : que le rapport a pu s'exercer, sans quii y ait 
de défloration manifeste ». A iudice autem idem medicus 
opportune percontatus, ità mentem suam, iterato iuramento, 
aperuit: « Physiquement on ne peut pas affirmer la non 
consommation du mariage. MORALEMENT ON EST PORTÉ A 


CONCLURE QUE LA CONSOMMATION N'A PAS ÉTÉ EFFECTUÉE ». 

Graviora profecto cum haec sint illis, quae nunc a prae- 
fato medico Ferrand et ab altero perito Bucquoy referuntur 
(syn. off. pag. 48 ad 52), minime dubito, quin eodem ac 
tunc NEGATIVO RESPONSO dimittatur supra inscriptum dubium. 

His omnibus adductis, quaesitum fuit quomodo dimitten- 
dum esset 


Dubium 


An consulendum sit SSmo pro dispensatione a  matri- 
trimonio rato et non consummato in casu. 

RESOLUTIO. Sacra Congregatio C. re disceptata sub die 
11 Augusti 1894 censuit respondere: Affirmative. 

Ex QUIBUS COLLIGES: I. Moralem certitudinem non secutae 
consummationis matrimonii sufficere ad dispensationem con- 
cedendam, auctoritate Doctorum et iurisprudentia S. C. C. 
evinci. 

IL Integram probationem virginitatis ex cap. Propo- 
suisti 4 de proh. tribus constare debere: nempe iurata par- 
tium depositione, inspectione mulieris, et testimonio se- 
ptimae | manus. 

III. Quum iure definita non fuerit certitudo, quae requi- 
ritur et sufficit pro concedenda gratia dispensationis, nulla 
certior regula praescribi potest, quam ut ea sit, quae virum 
prudentem, certum redderet, attentis recurrentibus circum- 
stantiis. 

IV. Ex, cap. 4 De frigid, et male f. erui dispensatio- 
nem concedi etiam per solam coniugum confessionem, ro- 
boratam testimonio septimae manus, quatenus uterque coniux 
iureiurando dicat quod una caro per carnalem copulam num- 
quam facti sint. 

V. In themate moralem certitudinem non deesse; quia 
partium iuramentum innititur testimonio septimae manus, 
ipsique corporali mulieris inspectioni. 

VI. Matrimonium censendum esse tantum ratum et non 
consummatum, quoties hymen, qui vaginam claudit, sit in- 
tactus; quia ex integritate hymenis, virginitas inviolata 
deducitur. 

PRIVATIONIS PAROECIAE 


Die 11 | Augusti 1894. 
Sess. 24 c. 5 de Beform. 


COMPENDIUM FACTI. Ioseph Franchi, sub nomine Patris 
Didaci sacerdos professus Minoris Observantiae S. Francisci, 
ob leges gubernii italici eversivas Ordinum Religiosorum, 
relicto claustro et obtento saecularizationis temporaneae de- 
creto commorabatur Interamnae. Interea vacavit huius civi- 
tatis paroecia S. Ioannis Evangelistae die 5 Aprilis 1565, 
at semel iterumque indicto concursu, ob sacerdotum defe- 
ctum, nullus adfuit candidatus, quare Episcopus cognoscens 
sacerdotem Franchi in sua civitate commorantem nulli officio 
addictum, eumdem invitavit ad paroeciam capessendam ; et 
re quidem vera, praevio concursu, ad eam approbavit. Ve- 
rum quia sacerdos Franchi ob decretum temporaneae tantum 
saecularizationis, non poterat titulo inamovibili suscipere 
beneficium curatum saeculare, in manus Episcopi emisit de- 
clarationem : declaro et promitto sub iuramento, tacto pectore 
modo sacerdotali retinere Paroeciam s. loannis Apostoli et 
Evangelistae ad nutum Episcopi pro tempore et superiorum 
Ordinis Franciscani donec obtineam a Sede Apostolica Breve 
saecularizationis perpetuae. Ceterum Episcopus volens e ma- 
nibus regii suboeconomi beneficiorum vacantium reditus illius 
paroeciae subtrahere et per eosdem congruam sustentationem 
procurare huius paroeciae admiünistratori, eidem dedit Bul- 
lam Institutionis in Beneficio quam subsecutum est ita di- 
ctum Regium Placet. Exinde a potestate ecclesiastica legi- 
time immissus fuit in possessionem paroeciae eiusque bono- 
rum, addita tamen clausula: Attamen donec non obtinuerit 
a S. Sede Breve saecularizationis, cum Rev. Franchi sit 
ex Ordine Minorum Observantium, intendit retinere et pos- 
sidere ipsam parochialem | ecclesiam s. loannis Apostoli et 
Evangelistae ad nutum s. Sedis et Rmi Domini Episcopi 

pro tempore, Interamnae existentis, prout ex decretis hac 
super re a ss. Congregationibus latis. 

Ratio agendi huius parochi non undequaque nec Episcopo 
nec fidelibus satisfaciebat, quapropter paternis monitionibus 
ipsum admonere non semel curavit Ordinarius. Forsitan ob 
querelas parochianorum et Episcopi monitiones, timens ne 
suo munere dimoveretur, sollicitus fuit Religiosus Franchi 
a S. Congregatione super disciplina Regularium petere de- 
cretum perpetuae saecularizationis, quo, adimpleta conditione 
apposita in actu acceptationis paroeciae, inamovibilis evaderet. 

Quod obtinuit per sequens rescriptum: « Sacra Congre- 
gatio super disciplina Regulari, vigore facultatum a SSmo 
Dno Nostro Leone Papa XIII per Rmum Praefectum sibi 
tributarum, attentis informatione et voto P. Proc. Gefilis 
Ordinis, nec non litt. test. Ordinarii Interamnen. benigne 
annuit eidem Ordinario, ut - constito sibi oratorem de con- 
gruo patrimonio, vel de alia sufficienti sustentatione esse 
provisum - exclusa civili pensione - ipsi licentiam conce- 
dere valeat manendi extra claustra habitu regulari dimisso, 
quoad vixerit: ita tamen, ut substantialia votorum, quatenus 
fieri poterit, observet; habitus religiosi memoriale signum 
intrinsecus deferat ; Ordinario loci subsit in vim quoque so- 
lemnis obedientiae voti. Constitutionibus, ordinationibus apo- 
stolicis, ceterisque contrariis quibuscumque non obstantibus. - 
Hoc autem decretum, P. M. Provinciali notum illico red- 
dendum, nisi infra sex menses fuerit executioni demandatum, 
nullius esto roboris. - Romae die 31 Iulii 1888 ». 

At ipse Franchi, animo inconstans, neglexit satisfacere 
conditioni Rescripto appositae, scilicet: Hoc autem decretum 
P. Ministro Provinciali notum illico | reddendum, ^ nisi infra 
sex menses fuerit executioni demandatum, | nullius est roboris, 
nam nec Ministro provinciali obtulit, nec executionem intra 
sex menses petiit; quocirca decretum nullius evasit valoris. 
Sed suum propositum amplius uti nolle impetrato rescripto, 
luculenter significavit anno 1890 per literas manifestans 
Episcopo suam intentionem renunciandi curae animarum, ut 

iterum claustro religioso se redderet. Episcopus qui votis et 
etiam notationibus sollicitaverat talem deliberationem, ac- 
cepit intentionem manifestatam renunciandi quasi actualem 
renunciationem et rescripsit sacerdoti Franchi, laudans et 
acceptans eius voluntatem et annuens eius petitioni, nempe 
sibi reservandi annuas libellas 180, praestandas ab Oeconomo 
qui eius vice curam animarum gereret. Ipse Franchi ratam 
habuit, absque ulla contradictione, Episcopi deliberationem, 
dans mandatum procuratorium pro administratione bonorum 
Oeconomo spirituali in eius locum ab Episcopo suffecto et 
domum parochialem relinquens se recepit in religiosam do- 
mum loci StronconeAt quam citius vitam religiosam fa- 
stidii coepit adeo ut cogitaverit de iterum capessenda admi- 
nistratione paroeciae s. loannis ; quod perfecit irruens in 
ecclesiam parochialem, spolians aedi tuum clavibus sacrarii 
ecclesiae et Oeconomo spirituali intimans ut paroeciam de- 
sereret; quia ipse unus erat in facie ecclesiae et coram gu- 
bernio civili parochus ab omnibus recognoscendus. Tunc 
Episcopus, ne tantae audaciae cederet, nec tam grave scan- 
dalum impunitum relinqueret, sequens dedit decretum: 

Visis etc., utens auctoritate nostra ordinaria declaramus, 
religiosum patrem Diegum e Min. Obs. alias Iosephum Fran- 
chi, excidisse iure et facto ab omni administratione, tum 
quoad temporalia, tum quoad spiritualia paroeciae s. lIoan- 
nis Evangelistae huius civitatis. 

Nolens tamen sacerdos Franchi pacifice acquiescere huic 
decreto, Episcopus ad urgendam eiusdem executionem man- 
davit ut communicaretur regio suboeconomo beneficiorum 
vacantium, qui omnino paroeciam uti vacantem consideraret. 
Tunc omni vi resistentiae destitutus religiosus Franchi, au- 
xilium a gubernio civili postulavit, sed incassum; unde re- 
cursum habuit ad S. C. C. petens, ut nullum declararetur 
Episcopi decretum; sed sub die 7 Maii 1892 repositum fuit 
Lectum et instans Orator ut ederetur decretum Ponatur in 
folio, rescriptum fuit: /n decretis et non amplius recipiantur 
preces. Nihilominus non acquiescens sacerdos Franchi sub 

die 24 Septembris iterum decreta anteriora fuere confirmata. 
At manus non dedit victas, et alias obtulit preces, cui alteri 
libello significanti omnes rationes controversiae, attenta aliqua 
quamvis tenui probabilitatis specie decretum fuit sub die 
17 Decembris 1892:  Praevio deposito 300 libellarum pro 
expensis - Ponatur in folio - idque  notificetur Episcopo 
iuxta formam. Hoc decretum paulisper eius audaciam con- 
fregit, quare alium porrexit libellum significans se a iudicio 
destiturum si aliqua sibi assignaretur pensio sub beneficio 
parochiali controverso. Episcopus renuit huic petitioni; quam- 
obrem quacumque spe deiectus Orator, iterum ad iudicium 
confugit. 


Disceptatio Synoptica 


DEFENSIO EPISCOPI. Episcopus in sui defensionem in li- 
teris Sacrae C. O. datis recolit praecipuas facti circumstan- 
tias, ex quibus simpliciter enarratis confidit meliorem deduci 
demonstrationem suae legitimae agendi rationis. Nam ob- 
servat, ipsum iure merito potuisse privare sacerdotem Fran- 
chi paroecia, quam ad eius nutum retinebat. Non enim evasit 
inamovibilis ob impetratum rescriptum perpetuae saeculari- 
zationis, quod nullius est valoris, quia umquam executioni 
demandatum non fuit. Executio vero defuit in primis ex 
parte ipsius Franchi, qui intra sex menses non obtulit re- 
scriptum Ministro provinciali, uti patet ex huius litteris diei 
17 Dec. 1891 - ex parte Episcopi qui non petitus ab ipso 
Oratore numquam cogitavit de executione, quam aliunde etsi 
petitus non concessisset ob malam agendi rationem sacerdotis 
Franchi. 

DEFENSIO PAROCHI. Actoris ad iura tuenda procurator 
constitutus totus est in ostendendo Episcopum per suum de- 
cretum spolium commisisse. Ex factorum narratione, ait ille, 
duo clare emergunt : nempe TI' realem possessionem beneficii 
parochialis favore parochi; 2? spoliationem violentam bono- 
rum beneficii parochialis ab Episcopo factam per decretum 
extraiudiciale diei 21 Decembris 1891. Spolium enim observat 

patronus, non solum patratur, quando aliquis a sua posses- 
sione expellitur privato arbitrio et vi; sed etiam quando, 
neglecta cognitione causae ac iuris ordine non servato, iudex 
a possessione eiicit aliquem, neque citatum, neque auditum. 
In isto casu habetur spolium quod iuridicum dicitur; quia 
tunc iudex, procedens contra normas a lege statutas pro iu- 
diciis, habetur ceu persona privata, et vis, qua ipse alicui 
aufert possessionem, aequiparatur vi a privato illatae. Atqui 
placuit Rmo Episcopo Interamnensi, absque citatione parochi, 
absque processu, iuris naturae et positivi oblito, controver- 
siam dirimere relate ad institutionem, consequutamque inve- 
stituram beneficii Parochialis s. Iohannis. Igitur Episcopus 
decretans, quod usus auctoritate ordinaria declaravit paroe- 
ciam vacantem iure et facto, committebat verum spolium 
iuridicum. 

Procurator, spolio iuridico probato, dicit suum clientem 
omnino restituendum esse in possessione rei, et refert c. VII, 
tit. 13, lib. 2 Decretalium, quod ad literam, in hac con- 
troversia quadrare ait. Scribit enim Pontifex Alexander III : 
« Conque rente nobis R. Clerico accepimus quod ipsum Ec- 
clesia de Werfort sine iudicio spoliasti. Quia iam non decet 
honestatem tuam clericos tuae iurisdictionis sine manifesta 
causa et rationabili suis beneficüs spoliare, quibus teneris 
paterna fruitione consulere: mandamus quatenus (si ita est) 
praedicto clerico praefatam ecclesiam cum reditibus, inde 
perceptis, restituas et in pace possidere permittas ». R. Cle- 
ricus tunc spoliatus Ecclesiae de Werfort Pontifici conque- 
rebatur, nunc parochus Franchi spoliatus Ecclesiae s. Ioannis 
Interamnensis Civitatis, apud S. C. C. conqueritur. Pontifex 
mandavit clericum restitui, quia non decebat clericum spo- 
liari sine manifesta causa et rationabili, parili ratione, de- 
cretum privationis Paroeciae diei 21 Dec. 1891 infirmando, 
restitui parochum, ante omnia, mandare debetis. Et, prose- 
quitur orator, sicut Pontifex in citato capite, purgato spolio, 
dicit Episcopum posse iudicium experiri, ita concedit, quod 
Episcopus Interamnen., postquam spoliatus plene reintegratus 

sit in beneficii possessione, possit instaurare iudicium contra 
parochum. Imo protestatur suum clientem in hac sede iudicii 
non quaerere de merito controversiae, sed unice expostulare 
remedium restitutionis in integrum. 

Remedio restitutionis in integrum non obstat, observat 
patronus, nova circumstantia in pendentia litis exorta; in- 
stitutio videlicet favore alterius parochialis beneficii s. Ioan- 
nis. Ignorare haud poterat Episcopus Interamnen. ecclesia- 
sticas sanctiones quoad litis pendentiam. Lite enim pendente, 
quidquid attentatum fuerit in praeiudicium partis collitigantis 
debet purgari et restitui in statum pristinum ; ita ut, ante 
restitutionem non possit procedi ultra in actibus iudicialibus 
et quidquid istis attentatis innititur in progressu iudicii nul- 
lius esto valoris. Verum istud attentatum patratum fuit, 
postquam, consentiente Episcopo Interamnensi, controversia 
in folio expeditionis causae iam scripta videbatur, cui ne- 
cesse praecedere debebat citatio. 

Ulterius, prosequitur defensor, valida esse non poterat 
nova institutio, quia beneficium neque iure neque facto va- 
cabat. Parochus enim adhuc manet in possessione parochialis 
domus, quam ipse nullimode relinquere voluit. Possessio haec 
refutat assertiones Episcopi, dicentis esse notoriam renun- 
ciationem paroeciae omnimodam per reditum parochi ad clau- 
strum. Insuper ad negandam derelictionem paroeciae ex parte 
parochi, procurator refert alium factum, nempe epistolam 
P. Provincialis ad Episcopum, in quo legitur Parochum cer- 
tiorem fecisse P. Guardianum, se donatum fuisse perpetua 
saecularizatione, insuper esse parochum cum bullis, a Gubernio 
recognitum et abhorrere a religioso Ordine, a quo reiicitur, 
eodem tempore, a Provinciali. Post hoc orator, fatetur se 
non intelligere quomodo paucis post diebus ab hac epistola 
in decreto privationis audeat Episcopus asserere parochum 
paroeciam reliquisse cum animo repetendi Ordinem religio- 
sum, quod omnino fecit et in obedientiam iterum receptus fuit. 

Verum est, parochum mensibus aestivis aliquantulum 
commorasse in conventu oppidi Stronconi, sed non praeter- 

misit munera parochialia explere sive per se sive per alium; 
proinde veritati alienum videtur, parochum mansisse Stron- 
conio conventu, uti in loco a propriis superioribus ei assi- 
gnato. Ad rem attestatio P. Guardiani ipsius conventus pro- 
ducitur. 

His notatis, ait defensor, supervacaneum esse loqui de 
praesumpta renunciatione, postquam patuit voluntatem re- 
nunciati unquam adfuisse. 

Nec tandem remedio restitutionis in integrum, notat pro- 
curator, obstat factum recognitionis novi instituti ex parte 
italici gubernii. Recognitio effectum non habet quando iura 
tertii sunt controversa; uti in formulis huius recognitionis 
exprimitur « salvo le leggi dello Stato, ed il diritto dei terzi ». 
In casu autem, recognitio consistere non potest, prout Su- 
premum Collegium Consiliariorum Status Italici Regni per- 
pendit vacationem beneficii non existere, quousque appella- 
tioni parochi ad gerarchicam auctoritatem ecclesiasticam 
finis datus non fuerit. Demum Orator suas animadversiones 
prosequens, meritum quaestionis delibat ad melius compro- 
bandum spolium. Advertit enim, quamvis beneficia saecularia 
Regularibus conferri non debeant, tamen hanc regulam suas 
habere exceptiones, prouti accidit in casu quo Religiosus 
Franchi ad parochiale beneficium vocatus fuit ob defectum 
sacerdotum saecularium. Iste praeterea postea obtinuit de- 
cretum perpetuae saecularizationis, se gerens omnino uti sae- 
cularem presbyterum in paroeciae administratione. Exinde 
infert, non obstare Episcopi assertionem, se nempe numquam 
executioni mandasse hoc decretum saecularizationis, quod 
proinde nullius evasit valoris eo maxime, quia erat in forma 
commissoria conceptum. Nam reponit procurator, decretum 
non in forma commissoria, sed gratiosa fuisse conceptum, 
quum revera gratiosum esset ; nec ad validitatem ulla indi- 
gere executione, quia non requirebatur processus iudicialis 
ad probandam parochi possessionem in paroecia ; cum esset 
notoria nec sententia in huiusmodi exequutivis negotiis ne- 
cessario requiritur scripta, sed sufficit quaecumque expressio 

voluntatis superioris; et Episcopus qui non renuit, facite 
consentire visus est, quia versamur in favorabilibus. Nec, 
prosequitur orator, Episcopo iuvat dicere parochum conditio- 
nem subscripsisse, obtinendae nimirum legitimae perpetuae 
saecularizationis ; nam in casu conditio tamquam impleta 
haberi debet, cum ille cui onus incumberet, omnia posuit ut 
impleretur. Etiamsi impletio conditionis in dubio revocari 
possit in casu, non exinde sequitur, Episcopum spoliare pa- 
rochum potuisse, quia conditio indeterminatum tempus respi- 
ciebat, et Episcopus ante privationem facere debebat parocho 
interpellationem ad eum in mora constituendum; et eo plu- 
rimum quia conditio retinendi beneficium ad nutum, copu- 
lativa erat, videlicet ad nutum S. Sedis et Episcopi Inter- 
amnae existentis. 

Tandem patronus, postquam innuerit, Episcopum non 
posse in sui favorem invocare Instructionem S. Poeniten- 
tiariae datam anno 1867, quae non facit ad casum, potius 
pro suo cliente vindicat beneficium praescriptionis ex trien- 
nalipossessione, concludendo controverti non posse, mansisse 
Parochum, post obtentam saecularizationem perpetuam, ultra 
alios tres annos in pacifica possessione beneficii parochialis. 
Ipse verus ac titularis parochus se praebuit, talem habuit 
Episcopus, ut verus parochus ab omnibus cognitus fuit. Ea- 
propter regula 35 Cancellariae Apostolicae de triennali pos- 
sessione ei plane suffragatur. Quia haec regula, omnes de- 
fectus sanat, ingressu simoniaco excepto. 

Hisce praenotatis, propositum fuit enodandum 


Dubium 


An extraiudiciale Episcopi | decretum | diei 21 Dec. 1891 
sustineatur in casu. 

RESOLUTIO. Sacra C. C. re discussa sub die 11 Aug. 1894, 
censuit respondere : Affirmative et amplius. 

ONERUM 


Die 11 Augusti 1894. 
Sess. 25 cap. 12 de Ref. 

COMPENDIUM FACTI. Ecclesia civitatis Ceriniola, quae Nul- 
lius erat, per Bullam Pontificiam anni 1812 effecta fuit Cu- 
meathe cathedralis ecclesiae civitatis Ascoli Satriano. Per 
dictam Bullam congruae episcopali ita consultum fuit : 
« Mensae episcopali praedictae, videlicet ex nunc, tot bona 
stabilia ex maiori quantitate, ad memoratum Collegium le- 
gitüime spectantia et pertinentia, ab omni censu, canone, 
hypotheca et a quovis alio onere prorsus libera, immunia 
et exempta, quae annuum reditum quadringentorum duca- 
torum, monetae regni praedicti, attingant, intra praefinitum 
tempus unius biennii, a data praesentium computandi ; lege 
tamen adiecta, ut donec, et quousque haec assignatio non 
fia, novum Capitulum censum annuum quadringentorum, 
ducatorum monetae regni praedicti (pro cuius securitate 
universa Capituli bona specialiter affecta, et hypothecata 
remanebant) Episcopo persolvere teneatur, eadem apostolica 
auctoritate perpetuo quoque assignamus ». 

Tunc temporis Capitulum habens universos suos fundos 
censibus activis suppositos, Episcopo fundos attribuit quorum 
census responderent summae ducatorum 400 seu libellis ita- 
licis 1700. At aliquo post tempore Episcopus 7odisco Grande 
reputans hanc reditus assignationem esse minus conformem 
Bullae erectionis, decernentis bona stabilia Mensae episcopali 
assignata debere esse ab omni censu, canone, hypotheca et 
a quovis alio onere prorsus libera, immunia et exempta, 
potius a Capitulo exquisivit directe summam ducatorum 400, 
iuxta Bullae intentionem imponendi Capitulo obligationem 
subordinatam pro casu non impletae prioris obligationis ; ni- 
mirum /ege tamen adiecta, ut donec et quousque haec as- 
signatio non fiat novum Capitulum censum annuum  qua- 
dragintorum | ducatorum... Episcopo persolvere — teneatur. 

Haec ratio solvendi censum Mensae episcopali adhuc 
perseverat. Sed praesentis controversiae causa fuit, quaestio 
exorta, an taxa inter alias a Fisco bonis ecclesiasticis im- 
posita trigesimi pro centesimo (30 Oft)) subeunda sit a Ca- 
pitulo vel a Mensa episcopali in casu. Nam Capitulum ha- 
bens bona stabilia hanc taxam iam passum est, semel pro 
semper, per subtractionem frigesimi pro centenis in summa 
capjitali Mensa e contra episcopalis, bona immobilia non 
habens, quotannis hanc taxationem subit in reditibus census 
capitularis. Iamvero Fiscus taxam directe semper a Mensa 
episcopali exquisivit ; sed si attendamus Episcopi relationem, 
hactenus haec taxa a Massa capitulari praelevata fuit; ex 
adverso ex allegationibus canonicorum pateret, taxam ab ipso 
Episcopo solutam fuisse. Quidquid sit de facto, modo Epi- 
scopus contendit, hanc Fisci usurpationem non a Mensa epi- 
scopali, sed. a Capitulo subeundam esse. 


Disceptatio Synoptica 


DEFENSIO EPISCOPI. Imprimis Ordinarius repetit Capituli 
praestationem a sua origine, advertens quod tempore erectio- 
nis Cathedralis Ceriniolae ex eius 46 beneficiis 22 suppressa 
fuerunt, cuius suppressionis reditus pro 400 ducatis Episcopo, 
pro 600 Seminario, pro aliis 600 Mansionariis assignati 
fuerunt, residuis Capitulo remanentibus. 

Insuper notat Ordinarius, canonicalium  praebendarum 
conditionem progressu temporis ditiorem evasisse, quia Se- 
minarium Ceriniolae multis iam abhinc annis non habetur; 
unde a praestatione ducatorum 600 Capitulum se exemit, 
nec non quia Canonicorum numero, per leges subversivas, 
ad 12 reducto, superstitum reditus augeri potuerunt. 

Dein Episcopus provocat ad Bullae erectionis intentionem 
quae hanc contributionem Canonicis imposuit, ut Episcopi 
dignitatem | suam decenter tueri valeant. Quocirca, notat 
praesul, si Mensa episcopalis solvere debeat etiam hanc ta- 
xam computandam in libellas 157. 08; praeter alias vulgo 
dictas di'ricchezza mobile e di mano morta, mon supersunt 

Acta, Tom. XXVII. fase. CGC XVIII. 24 

nisi libellae 984. 34; quae summa plane dignitati Episcopi 
tuendae impar est. 

Ex eadem Bulla recolit dispositionem qua decernitur bona 
Episcopo assignata debere esse quovis alio onere prorsus li- 
bera, immunia et exempta deducens Pontificis eam fuisse 
mentem ut Capituli praestatio semper summam ducatorum 400 
exaequaret. 

Hanc Capituli obligationem putat Episcopus etiam deduci 
posse ex consimili causa apud S. C. C. agitatam et defini- 
tam die 20 Ianuarii 1883 (1), spectante idem Capitulum 
Ceriniolae. Agebatur de dismembratione facta anno 1832 
unius Paroeciae, tunc Ceriniolae existentis, unde aliae duae 
constitutae fuerunt, ita ut Capitulum iura stolae sibi reser- 
vaverit nec non consenserit in suppressionem 6 praebenda- 
rum Mansionariorum sub obligatione solvendi Parochis an- 
nuam summam ducatorum 150, titulo congruae. Cum vero 
postea haec congrua gravata fuerit taxa vulgo dicta di ric- 
chezza mobile, quaesitum fuit: An onus taxae vulgo - ric- 
chezza mobile - sustinendum sit a parochis vel a Capitulo 
in casu; et S. C. C. respondit Negative ad primam par- 
tem, affirmative ad | secundam. 

Demum notat Episcopus, non posse quaeri aliquod sola- 
tium vel perfugium in reditibus Mensae episcopalis cumca- 
thedralis Asculi, quae taxis et omnis generis oneribus exhau- 
sta, non minus indigens est. 

DEFENSIO CAPITULI EX adverso Capitulares non minus 
in suo bono iure confidunt. Praeprimis advertunt per Bullam 
erectionis Capitulo factam fuisse obligationem principalem 
tribuendi Episcopo certa bona stabilia ob omni onere exem- 
pta, et aliam  subordinatam, | solvendi Mensae Episcopali 
annuam praestationem ducatorum 400. Ex circumstantiis in 
facti specie enucleatis, modo haec altera contributio servatur. 
Unde concludunt, Bullam eo spectare, ut quocumque in casu 
Episcopus reciperet a Capitulo integram summam  ducato- 
rum 400; sed nihil amplius. 


(1) Habes hanc quaest. Vol. XV,321. 

Proinde si haec praestatio aestimatur quasi debitum  Ca- 
pituli erga Mensam episcopalem, notant quod integro soluto 
debito, debitor suae obligationi satisfecit, adeo ut quicumque 
casus postea eveniant summae legitimae depositae in manus 
creditoris, isti non a debitore, sed a creditore praestandi sunt. 
Iamvero Fiscus suam usurpationem operatur in summam a 
Capitulo, iam Episcopo tributam; quocirca damnum non Ca- 
pitulum, sed Episcopus ferre debet. 

Si vero Capituli contributio potius uti census considerari 
velit, conformiter ad verba Bullae: « Novum Capitulum cen- 
sum annuum ducatorum 400» etc.; advertunt Capitulares, 
clarius evinci, nullimode Capitulo onus taxae sustinendum 
esse. Nam in celebri Const. S. Pii V, circa censuum solu- 
tionem, Cum onus Apostolicae '"Servitutis, aperte decernitur, 
census semel constitutos, nulla de causa, augeri aut diminui 
posse. Revera edicitur $ 4: Conventiones directe vel indi- 
recte obligantes ad casus fortuitos eum qui alios ex natura 
contractus non tenetur, nullo modo valere volumus, et sub 
$8 5: JDeclarantes pretium semel censui constitutum | num- 
quam posse ob temporum aut contrahentium | qualitates seu 
aliud accidens nec quoad ultimo | contrahentes | minui vel 
augeri. Quapropter concludunt Canonici non posse augeri 
onus censuarium Capituli erga Mensam episcopalem, quin 
S. Pii V laedatur constitutio. Nam quamvis titulo taxae sive 
indemnitatis aliquid amplius solvatur, semper verum esse, 
Capituli praestationem augeri et pergravari. 

Imo advertunt tantum a iure alienum esse quod Capitu- 
lum debeat pro Episcopo taxae onus sentire, ut si examus- 
sim vellet servari dispositio S. Pii V, in citata Consttutione, 
potius diminui quam augeri deberet contributio. Revera Pon- 
tifex in eadem Constitutione sub n. 10 decernit: Postremo 
census omnes in futurum creandos, non solum re in totum 
vel pro parte perempta, at infructuosa | in. totum vel pro 
parte effecta volumus ad ratam perire. Unde deducunt Ca- 
pitulares quod ob diminutionem passam in suis fundis ex 
applicatione taxae frigesimi pro centenis pro rata ipsum 

censum antea constitutum reducendi ius perspectum ha- 
berent. 

Demum Canonici urgent quamdam decisionem S. C. C. 
datam in una Cortonen. 25 lulii 1891 (1), qua parochus 
loci Farneta convenerat Capitulum Cathedrale ea intentione, 
ut super summa 77 scutatorum a Capitulo ex quadam con- 
ventione parocho praestanda, ipsum Capitulum persolveret 
taxam vulgo di ricchezza mobile e mano morta, postea a 
Fisco impositam ; at proposito dubio: An et quo tempore 
Capitulum | Ecclesiae Cathedralis | Cortonensis ^ teneatur | refun- 
dere parocho et capellano loci Farneta taxas vulgo di ric- 
chezza mobile e di mano morta, de quibus in casu. S. C. C. 
censuit respondere : Negative et amplius. Quam responsionem 
uti sapientissimam laudant Canonici et in eumdem sensum 
propositae nunc controversiae respondendum arbitrantur. 

Huiusmodi sunt partium deductiones ; ex officio autem 
aliquid adiectum fuit, ut pateret quomodo conciliari possint 
duo decisiones hinc inde a partibus citatae, quae sane prima 
fronte videntur e diametro inter se pugnare. At re quidem 
vera, si acta harum causarum inspiciantur, quaecumque diffi- 
cultas evanescit. Nam in causa Ceriniolae anni 1883 ab Epi- 
scopo invocata agebatur de Capitulo Cathedrali quod, sibi 
reservatis reditibus stolae et aliis nonnullis paroeciarum nu- 
per erectarum, obligationem assumpserat praestandi certam 
congruam; unde S. C. C. promoto dubio circa onus taxae 
vulgo di ricchezza mobile respondit, dictum onus a Capitulo 
sustinendum esse. Ex adverso in causa Cor tonen, a Capitulo 
adducta quaerebatur an Capitulum oneratum quadam prae- 
statione erga parochum loci Farneta, deberet ipsum ferre 
taxam vulgo di ricchezza mobile e mano morta, postea pa- 
rocho a fisco impositam ob hos reditus. Sed ex actis causae 
constabat, Capitulum hac obligatione erga parochum teneri 
ob certa bona eidem Capitulo legitime in dominium a Prin- 
cipe concessa, adeo ut parochus in bona nullum ius haberet, 


(1) Recole vol. XXIV, 294. 

sed solummodo ad illam contributionem, quasi creditor, iure 
potiretur. Et S. C. C. sub die 25 Iulii 1891 respondere cen- 
suit, Capitulum hanc taxam sustinere non debere. 

Hisce praehabitis, propositum fuit diluendum 


Dubium 


An taxam  trigesimi pro centenis (30 OYQ) Mensae  epi- 
scopali impositam Episcopus solvere debeat vel potius Capi- 
tulum, in casu. 

RESOLUTIO. Sacra C. Concilii, re disceptata sub die 11 Au- 
gusti 1894 censuit respondere : Affirmative ad primam par- 
tem; negative ad secundam. 


DECRETUM quoad clericos et sacerdotes alienae Dioecesis. 


Anteactis temporibus non defuerunt apud Apostolicam Se- 
dem Episcoporum querelae de clericis, qui suam deserentes 
dioecesim ad Urbem citra necessitatem et iustam causam pro 
lubitu demigrabant: et in singulis casibus, prout ferebat occasio, 
provisum tunc fuit. At nostra aetate hic abusus invalescere et 
eo gravior neri visus est, quo magis in pluribus dioecesibus 
sacerdotum imminutus est numerus: et idcirco ab Ordinariis 
non semel postulationes exhibitae sunt, ut eidem prospiceretur. 
Profecto tum ex veteri Ecclesiae disciplina, tum praesertim ex 
praescriptionibus S. Conc. Trid. cap. 2? sess. 21 et cap. 16 sess. 
23 De reform, ac subsequentibus S. Congregationis resolutio- 
nibus, liquet non deesse Episcopis iuris remedia, quibus hanc 
clericorum licentiam coerceant. Ob suarum enim ecclesiarum 
necessitatem Ordinariis perspicue ius est interdicendi, ne sacer- 
dotes, quamvis ad patrimonii titulum ordinati, propriam dioecesim 
deserant, eoque revocandi quamvis alibi, et adeo etiam in Urbe, 
per apostolicas litteras residentiale beneficium assequutos, si 
citra Ordinarii beneplacitum discesserint, eisque praebeatur unde 
honeste in sua dioecesi vivere possint. Hoc constanti disciplina 
retinuit S. Congregatio uti inter alia luculenter patet ex resolutione 
in causa Reatina diei 26 Ianuarii 1833. 

Quapropter praedictis Episcoporum postulationibus S. Con- 
gregationis iudicio nuperrime subiectis, Emi Patres respon- 
derunt, satis provisum per superius memoratas sacrorum ca- 
nonum dispositiones. 

Nihilominus cum plures Episcopi, praesertim e proximis 
Urbi regionibus, etiam in unum collecti, postulationibus alias 
oblatis institerint, et impense a Summo Pontifice effiagita verini, 
ut aliquid hac in re peculiariter decerneretur, quo efficacius 
huic ecclesiasticae disciplinae perturbationi occurri posset, SSmus 
Dnus Noster Leo PP. XIII, omnibus mature perpensis, et iuxta 
ea quae alias per Emum Urbis Vicarium edi iusserat, haec quae 
sequuntur per Sacram Concilii Congregationem praescripsit ac 
statuit : 

1. Clerici et sacerdotes saeculares alienae dioecesis aut etiam 
regulares, extra claustra degentes, nequibunt in posterum stabile 
domicilium in Urbe statuere absque expressa venia Summi 
Pontificis, per officium S. Congregationis Concilii impetranda. 

2. Qui vero in praesens Romae degunt, si nullo beneficii 
aut officii titulo ad residendum adstricti sunt, nec per diuturnam 
commorationem et tacitam aut expressam suorum Episcoporum 
licentiam domicilium Romae acquisierint, post. mensem a die 
huius decreti elapsum ad suam dioecesim redire debebunt. 

3. Nullus ex clericis et sacerdotibus alienae dioecesis ad 
ecclesiasticum officium, quodcumque sit, aut ad aliud munus 
quod residentiam in Urbe requirat, eligi a quoquam in posterum 
poterit, nisi praeter testimoniales commendatitias sui Episcopi 
litteras, exhibeat quoque veniam a Summo Pontifice iam obten- 
tam Romae manendi: itemque nemini beneficium conferetur, 
Ssi assensum Ordinarii sui ad hoc non obtinuerit: atque aliter 
facta beneficii collatio nulla et irrita erit. 

4. Qui ad litterarum scientiarumque studiis operam dandam 
vel ad honesta negotia peragenda, vel ex alia iusta causa in 
Urbe cum Ordinarii licentia versantur, statim ac temporaria 
huiusmodi causa cessaverit, vel a proprio Episcopo revocentur, 
ad propriam dioecesim redire debebunt, exclusa omni futili ex- 
cusatione, ac praesertim, ob peculiarem dioecesium his tempo- 
ribus conditionem,nullatenus eisdem'suffragante exceptione, sive 
ex susceptis studiis, sive ex praetensa tenuitate sustentationis,, 
ab Episcopo oblatae, desumpta: quod si durante hac eorum 
commoratione in Urbe sese, uti decet, non gesserint, per Vica- 

natum Urbis propriis Ordinariis denunciabuntur, et ab Urbe dis- 
cedere cogentur. 

5. Quicumque denique, quolibet modo, praesentibus dispo- 
sitionibus se non conformaverit, aut, quod Deus avertat, eisdem 
contraiverit, ipso facto suspensioni a divinis obnoxius fiet. 

Ceterum Episcopi omnium clericorum suorum aeque curam 
gerant, neque, uti saepe dolendum, e sua dioecesi eos abire 
facile sinant, qui seu vitae ratione, seu aliis quibuscumque cau- 
sis sese reprehensione dignos aut molestos exhibeant. 

Haec itaque omnia Sanctitas Sua ab omnibus ad quos spe- 
ctat, custodiri et inviolabiliter servari mandavit, contrariis qui- 
buscumque, etiam peculiari mentione dignis, minime obstantibus. 

Romae ex aedibus S. C. Concilii die 22 Decembris 1894. 


A. CARD. DI PIETRO Praefectus. 
I: SALVATI Secretarius. 


T-sftg o.|«ss-» 


EX S. CONGR. EPISC. ET REGUL 





LUCIONEN. (1) 
IURISDICTIONIS 


Die 24 | Augusti 1894. 


COMPENDIUM FACTI. Die 3 Iunii superioris anni 1893 a Su- 
periorissa Generali Congregationis Sororum vulgo Filles de 
la Sagesse in Gallia proposita sunt S. C. EE. et RR. eno- 
danda sequentia dubia: I. An et quomodo filiabus de la Sa- 
gesse conservari debeat Superior Generalis cum iurisdictione 
super universa Congregatione in casu. IIl. An ad hoc mu- 
nus sit deputandus Superior Generalis Patrum Societatis 
Marianae electus iuxta regulas huius Instituti in casu. 
Quaestio, uti fusius enarratur in praecedenti causae discus- 


(1) Speciem et tractationem huius causae in prima propositione vide in prae- 
cedenti vol. XXVI, 148. 


376 LUGIONEN. 


sione, praecipue erat inter Episcopum Lucionensem, in cuius 
dioecesi domus mater praefatarum Sororum existebat et So- 
rores ipsas. Episcopus enim contendebat eas omnino a se 
dependere debere ; e contra Moniales aiebant ipsas subiectas 
esse debere Superiori Generali Patrum Congregationis Ma- 
rianae, quae comunem Fundatorem habet cum Monialibus. 

S. Congregatio mediam viam iniens proposita dubia ita 
diremit: Salva in omnibus manente iuxta canonicas san- 
ctiones, auctoritate et iurisdictione Ordinariorum super sin- 
gulis domibus Filiarum Sapientiae et salva potestate Supe- 
riorissae Generalis, nihil immutandum | quoad facultatem 
Superiori Generali Societatis Mariae tributam, praesidendi 
Capitulum Generale dictarum Sororum,  invigilandi et pro- 
movendi in singulis domibus Constitutionum observantiam 
et sub debita Ordinariorum dependentia ponendi eos actus; 
qui ad Congregationis bonum et incrementum | conducere 
possunt. 

Ab huiusmodi decreto Episcopus Lucionensis putans se 
laesum in suis iuribus, beneficium novae audientiae, vel re- 
stitutionis in integrum imploravit, et SSmus rescripto diei 
25 Novembris 1893 annuit pro repropositione causae praevia, 
quatenus opus sit, restitutione in integrum. 


Disceptatio Synoptica 


PRO EPISCOPO. Episcopus Lucionensis in sua allegatione 
typis exarata fusius enucleat iam fpraeoccupata in prima 
causae propositione et totus in eo est, ut rationes adversae 
partis refutet. Praemisso itaque quod nulla derogatio iuri 
communi fieri debeat nisi ex gravi causa, descendit ad oppu- 
gnandum primum Sororum argumentum nempe quod Superior 
Generalis Societatis Marianae deputatus sit ah ipso Funda- 
tore Sororibus Sapientiae, quam assertionem Episcopus re- 
spuit ceu gratuitam, a scripta regula et ab ipsa historia da- 
mnatam. Gratuita quia verba regulae quod nempe - Supe- 
riorissa nihil agere queat absque consilio Patris Spiritualis - 
indicant quod B. Fundator voluit ut Superiorissa ageret sub 

dependentia Directoris Spiritualis seu Confessariüi. Est da- 
mnata ab ipsa regida, quia haec praescribit quod *- Moniales 
pro directione Communitatis pareant Episcopo et Superiori ab 
ipso eis deputato. - Est damnata tandem ab historia quia 
Societas Missionariorum serius Societas Mariana, non extabat 
tempore mortis B. Fundatoris. 

Item iuxta Episcopum nullo in pretio habenda est asserta 
ex adverso pacifica possessio duorum saeculorum cum appro- 
batione S. Sedis et Episcoporum Rupellehsium. Quoad pri- 
mum Episcopus se refert ad votum Rmi Consultoris, de quo 
in praecedenti causae discussione. Quoad secundum coarguit 
de falsitate assertiones Monialium, praesertim circa Episcopos 
Rupellenses Champflour et Crussol d'Uzés. Primus equidem 
an. 1715 regulam ipsarum approbavit, sed quae relicta fuerat 
a B. Fundatore in qua expresse auctoritas episcopalis re- 
cognoscitur. Relate vero ad nominationem sacerdotis M. 
Mulot an. 1720 pro Superiore Generali Filiarum Sapientiae 
respondet, tunc temporis non extitisse societatem Marianam 
proindeque ipsum fuisse tamquam Delegatum Ordinarii. Item 
quoad Episcopum Crussol de Uzés, utique an. 1773 ab ipso 
approbatae fuerunt Constitutiones, sed reponit Episcopus id 
factum fuit cum expressa reservatione iurium Ordinarii ceu 
legi potest in relativa particula. Quin imo, prosequitur, prae- 
cise ad defensionem horum iurium contra praetensiones Su- 
perioris Generalis Congregationis Marianae continuo recla- 
marunt primo Episcopi Rupellenses et deinde Lucionenses. 


Sed de hoc argumento sicuti de alio quod Episcopus re- 
futat, circa decantata a Monialibus inconvenientia ex sup- 
pressione Superioris Generalis Societatis Marianae, et utilita- 
tem ex ipsius conservatione et ex unitate regiminis iam plura 
enucleata sunt in citato Consultoris voto, alias summatim 
relato. 

Neque quarto attendendas esse, ait Episcopus, adhaesiones 
35 Episcoporum, quas Moniales adducunt pro manutentione 
seu conservatione Superioris Generalis. Primo enim inter 
ipsas non recensentur adhaesiones Episcoporum Rhedonensis, 

Pictaviensis, Rupellensis et Lucionensis, quae maximum pon- 
dus in quaestione habuissent, siquidem in ipsorum dioecesibus 
ortus et defunctus est B. Fundator, in his initium habuit et 
domum principalem retinet institutum. Plures Episcopi pla- 
gae occidentalis in qua maiori numero existunt sorores Sa- 
pientiae contrarii sunt. Deinde ex Episcopis qui adhaesionem 
dederunt, nonnulli id egerunt quin meritum quaestionis agno- 
scerent, vel quia putarunt petitionem procedere de consensu 
Ordinarii et Cardinalis protectoris : hinc est quod re melius 
cognita 13 ex his retractarunt sensum tributum eorum li- 
teris a Monialibus. Post hoc Episcopus producit 30 epistolas 
Cardinalium, Archiepiscoporum et Episcoporum Galliae con- 
corditer petentium, quod sorores Sapientiae non eximantur 
a legitima Ordinariorum dependentia, quod verteret in ma- 
lum exemplum aliorum Institutorum eiusdem conditionis et 
in damnum ecclesiasticae disciplinae. 

Concludit demum Episcopus examinans decisionem S. Con- 
gregationis, quod, quamvis per eam apparenter videatur in 
tuto posita iurisdictio Ordinariorum, tamen de facto aliter 
est sive ob interpretationem peractam a duobus institutis 
adversariis, sive ob coexistentiam Superioris generalis, cui 
etiam tribuitur facultas praesidendi Capitulum generale prae- 
dictarum Sororum cum dispendio iurisdictionis Ordinarii Lu- 
cionensis, in cuius dioecesi existit domus principalis : quae 
facultas a Decreto Congregationis tributa praefato Superiori 
generali, iuxta Episcopum, est contradictio in iure et in 
facto. Est contra ius, quia Constitutiones aperte talem fa- 
cultatem tribuunt non Superiori Generali, sed Ordinario Do- 
mus Matris: est contra factum quia haec facultas semper 
recognita fuit in praedicto Ordinario etiam ab ipsis Supe- 
rioribus Generalibus Congregationis Marianae, qui si eam 
exercuerunt, id peregerunt tamquam delegati ipsius Ordinarii. 

Ex his hucusque adductis, Episcopus instat pro plena 
iuris comunis applicatione. 

MONIALIUM DEFENSIO. Ex adverso Sorores filiae Sapientiae, 
praemisso quod decisio S. Congregationis firmavit rerum sta- 

tum iam biscentenarium et iam existentem cum approbatione 
S. Sedis et Episcoporum, observant quod Episcopus in sua 
allegatione nil novi attulit, sed tantum earum argumenta 
refutare tentavit, hinc in nova allegatione Moniales in ma- 
iori evidentia suas deductiones ponere obnituntur. 

Et primo contendunt reapse B. Fundatorem cum assensu 
Episcopi Champflour statuisse quod Superior Missionariorum 
etiam Sororum Superior debeat esse, ceu apertissime constat 
ex primitiva regula ab eodem Episcopo approbata, in qua 
B. Fundator statuit Patrem Spiritualem, qui insimul sit ab 
Ordinario delegatus. Quod autem hic Pater Spiritualis Epi- 
scopi delegatus debeat esse iuxta Fundatorem Superior Mis- 
sionariorum, Moniales facile erui dicunt ex testamento primae 
ipsarum Superiorissae, in quo ipsis commendat obedientiam 
Superiori Generali Missionariorum a S. Spiritu, qui a P. de 
Monfort designatus est pro  gubernio et  manutentione in 
observantia regulae totius Congregationis. Idem firmatur a 
primitivis Constitutionibus a primis duobus Capitulis gene- 
ralibus approbatis. Idem tandem confirmat factum ipsum 
electionis P. Malot pro Superiore Generali Congregationis 
Filiarum Sapientiae, nam eodem tempore ipse gerebat munus 
Superioris Congregationis Missionariorum a S. Spiritu. As- 
sertionem Episcopi Lucionensis, nempe quod tunc temporis 
Societas Mariana non existeret, Moniales' tamquam a veritate 
alienam repellunt. Haec enim societas existebat usque a 
tempore mortis Fundatoris et constabat Fundatore, duobus 
praesbyteris, 4 laicis, et tribus postulantibus; quod Moniales 
probari dicunt, nedum a testamento B. Fundatoris, sed etiam 
ab historico Cloriviére relato etiam in contraria allegatione. 

Secundo Moniales sustinent, quidquid in contrarium as- 
seratur, hanc formam regiminis constanter approbatam fuisse 
ab Episcopis primo Rupellensibus et dein Lucionensibus, 
quoadusque Congregatio filiarum Sapientiae mansit dioece- 
sana: et hoc aperte scatere dicunt ex pluribus documentis, 
quae in allegatione referuntur. 

Sed, pergunt Moniales, eadem regiminis forma approbata 

etiam fuit an. 1853 a S. Congregatione et dein in praxi 
recognita sive a S. Sede sive ab Episcopis. Sane primo In- 
stitutum filiarum Sapientiae et dein Institutum Missionario- 
rum Societatis Marianae inste tit pro approbatione. Res re- 
missa fuit Consultori, qui in suo voto, in sententia stetit, 
quod facta reservatione debita iurium Ordinario, iuxta legem 
Tridentinam, electio Superioris Generalis quoad eius confir- 
mationem, sicuti eius dimissio et depositio a Supremo Pon- 
tüfice dependeret, et non ab Episcopo Lucionensi, in cuius 
dioecesi domus primaria extabat, sicuti etiam nomine ipsius 
Pontificis, Superior deberet praesidere Capitulis, et partem 
habere in regimine filiarum Sapientiae, earumque domos in- 
visere. Re proposita in Conventu generali S. Congregatio 
respondit: Utrumque institutum esse approbandum tamquam 
votorum | simplicium et nihil obstare quominus interim | ob- 
serventur Constitutiones reforynatae, iuxta votum | Consultoris 
et ad mentem. Hinc Moniales concludunt quod utrumque 
institutum fuit approbatum et quidem cum Superiore gene- 
rali communi. 

Deinde haec ratio regiminis etiam in praxi recognita fuit 
tum a S. Sede, tum ab Episcopis. A S. Sede, quia an. 1856 
Vicarius Generalis Lucionensis ex delegatione ipsius praefuit 
electioni, post secutam dimissionem P. Dolin: idem praestitit 
an. 1860 Visitator Apostolicus in electione Superiorissae ge- 
neralis : et an. 1873 declaravit quod novem ex decem par- 
tibus votorum etiam satis sint pro tertia electione Superio- 
rissae generalis iam in officio. Ab Episcopis, quia Episcopi 
Lucionenses unanimiter hunc rerum statum ratum habuere, 
uno excepto actuali Episcopo, uti suis actibus fidem faciunt 
Episcopi Bailles, De la Marre, Colet et Lecoq. 

Tandem Moniales contendunt Superiorem Societatis Ma- 
rianae in iure et in facto praefuisse electionibus et Capitulis 
filiarum Sapientiae. In iure quia haec facultas est concessa 
ab omnibus Constitutionibus Instituti et adducunt analogas 
particulas illarum 1773, 1845, 1853, quae ultimae correctae 
fuerunt a Rmo Consultore S. Congregationis, et in quibus 

legitur : /us convocandi Capitulum | sive ordinarium, — sive 
extraordinarium pertinet ad Superiorem | Generalem* — excepto 
casu quo duae tertiae partes — Capituli postulant convocatio- 
nem. In facto quia quoadusque Congregatio fuit dioecesana, 
Superior convocavit omnia Capitula et de 23 habitis conven- 
tibus ipse 22 moderatus est. Post approbationem vero utrius- 
que instituti a S. Sede peractam, usque ad annum 1893 ha- 
bita fuere 11 Capitula, quorum praesidentiam semper obti- 
nuit Superior Missionariorum. 

Hisce enucleatis rationibus, Moniales iterum in luce po- 
nunt utilitates et commoda quae proficiscuntur ex unicitate 
Superioris generalis utriusque instituti, et' inconvenientia 
oggesta ab Episcopo dicunt omnino gratuita et imaginaria. 

Expendentes vero quae adversa pars disserit circa literas 
commendatitias Episcoporum ab ipsis exhibitas, primo respon- 
dent quod sibi in animo nullimode fuit Episcoporum mani- 
festationem provocare: pro approbatione instituti iuxta Sa- 
crae Congregationis praescriptum, commendationes Episco- 
porum, in quorum dioecesibus instituti domus extabant, exhi- 
bitae fuerunt: at cum in praesenti quaestione accusarentur 
de deceptione Episcoporum, eorumdem commendatitias iterare 
debuerunt. 

Potius, subdunt Moniales, episcopus Lucionensis dicendus 
est tentasse excitationem plebisciti Episcopalis non solum in 
tota fere Gallia, sed etiam in Mauritania ; circa quas atte- 
stationes Moniales animadvertunt quod Episcopi, qui eas de- 
derunt vel parum erant instructi circa institutum quod non 
habebant in dioecesi, vel si habebant, in errorem fuerunt 
inducti ; ceterum si ipsi expostulant dependentiam Instituti 
ab Ordinariorum iurisdictione, hoc omnino dici nequit con- 
trarium decisioni S. Congregationis diei 2 Iunii 1893, quae 
in omnibus salvam vult Ordinariorum iurisdictionem. 

His utrimque breviori quo fieri potuit calamo relatis, 
propositum fuit enodandum 

An et quomodo confirmanda | vel revocanda sit decisio 
diei 2. lunii 1893 in casu? 

RESOLUTIO. Sacra Congr. Ep. et Regni, quaestione ite- 
rum ad trutinam vocata, die 24 Augusti 1894 ad propositum 
dubium censuit respondere : Affirmative ad primam partem, 
negative ad secundam. 

Ex HIS COLLIGES: I. Privilegium, pro quo militat pos- 
sessio plusquam centenaria, omnino servandum esse : in the- 
mate vero a plus quam 200 annis Congregatio Filiarum de 
la Sagesse, nempe usque a morte B. Fundatoris Superiorem 
communem habuerat cum Patribus Societatis Marianae. 

II. Privilegia maxime manutenenda esse quando in praxi 
salutares producunt effectus et successive sunt roborata apo- 
stolica approbatione, uti in praesens contingebat: S. Congre- 
gatio enim approbando Constitutiones Monialium, etiam pri- 
vilegium de Superiore communi recognoverat. 

III. Iniuria igitur Episcopum Lucionensem reclamasse 
plenam iuris communis applicationem: dum enim ex una parte 
maxime conveniens erat, instituta quae communem Fundato- 
rem habuerant, etiam Superiorem communem habere; ex altera 
constabat experientia introductam regiminis primitivam for- 
mam semper vel fere semper optimos dedisse fructus. Aliunde 
per decretum S. Congregationis in tuto erat posita iurisdictio 
Ordinariorum, et solum quoad punctum praesidendi Capitu- 
lum generale Sororum erat recessum a iure communi : in ce- 
teris enim actibus ad bonum Congregationis semper procedi 
debebat sub dependentia Ordinariorum. 


EX S. C. DE PROPAGANDA FIDE 


De impedimento religionis mixtae, et de ritu, quo baptizari debet filius catholicorum 


parentum, sed ad diversos ritus pertinentium. 
Die 11 Aprilis 1894. 


Illustrissime et Reverendissime Domine. 


Litteris tuis ad hanc Sacram Congregationem quaedam pro- 
posuisti dubia, quorum solutionem postulabas, nempe: 

I. An matrimonia catholicos inter et schismaticus, quae in 
hisce regionibus facile evenire possunt, quoad conditiones cano- 
nicas praemitti solitas, aequiparanda sint matrimoniis mixtis, id 
est, catholicos inter et haereticos (baptizatos) contrahendis? 

II. Utro in ritu baptizari et educari debeant Alii filiaeque 
parentum catholicorum quidem, sed ad diversos ritus pertinen- 
tium, veluti ad Romanum, Ruthenum, Armenum, etc.? 

Porro omnibus mature perpensis respondendum censeo 
propositis dubiis ut sequitur: 

Ad I. Affirmative. 

Ad IL. Fili familiae ^ generatim ^ loquendo, baptizari et ^ edu- 
cari debent | in ritu patris. 

Post haec Deum O. M. rogo, ut Te diutissime sospitet. 


Amplitudinis Tuae, 
Addictissimus servus 
M. Card. LEDOCHOWSKI, Praefectus 
ALOISIUS — VECCIA, Secretarius. 
R P, D. los  Redemaeher Episc. Wayne-Castrensi. 


EX S. CONGREGATIONE RITUUM 


GRANATEN, Dubia quoad habitum magistri caeremoniarum et lectiones matutini. 


Hodiernus Rmus Arhidiaconus Metropolitanae Granatensis 
Ecclesiae, de mandato Rmi sui Archiepiscopi, sequentia Dubia 
Sacrae Rituum Congregationi pro opportuna solutione humiliter 
subiecit, nimirum: 

Dubium I. In Ecclesia Metropolitana Granatensi munere ma- 
gistri Caeremoniarum fungitur alter ex Beneficiatis eiusdem 

Ecclesiae, qui utitur habitu chorali tam in Choro, quam ad alta- 
re, exposito Sanctissimo Sacramento. Hic habitus, durante hieme, 
consistit in cappa nigri coloris cum linteolo etiam nigro, collo 
aptato. A die vero Ascensionis Domini usque ad festum Omnium 
Sanctorum utitur mozzetta, humerali amiciolo sine cuculio eius- 
dem coloris. 

Quaeritur: num liceat Magistro Caeremoniarum, attenta con- 
suetudine, non immemoriali, officium suum cum habitu chorali 
implere, praesertim ad Altare? 

Dubium II. In eadem Ecclesia Lectiones recitantur aut con- 
cinuntur in Matutinis hoc ordine: Prima et Secunda primi no- 
cturni, a duobus acolythis de Choro, sive ordinatis, sive non. 
Tertia autem ab uno beneficiato: Prima vero secundi nocturni 
ab alio ex beneficiatis: Secunda a canonico iuniore, sed Tertia, 
a prima Dignitate post Decanum. Demum in tertio nocturno, 
Prima, a beneficiato, a quo Evangelium canendum est in Missa 
Conventuali: Secunda a Canonico hebdomadario: Tertia a De- 
cano: diebus tamen quibus induuntur pluvialia in Matutinis, 
lectio Octava canitur a Decano et Nona ab hebdomadario. 

Quaeritur an licite observari queat exposita consuetudo? 

Et quatenus Negative, quis ordo et quae dignitas personarum 
servanda sit in recitatione Lectionum? 

Et Sacra eadem Congregatio, ad relationem infrascripti 
Secretarii, exquisito voto alterius ex Apostolicarum Caeremo- 
niarum Magistris, ita propositis Dubiis rescribendum censuit, 
videlicet: 

Ad I. Servetur Caeremoniale Episcoporum ac detur decretum 
in Capuana diei 10 Aprilis 1876. Ad IL Negative ad primam 
partem; ad secundam : diebus solemnibus serventur dispositio- 
nes Caeremonialis Episcoporum (Lib. IIl, cap. V, n. 4 et cap. VI, 
n. 15) diebus vero haud solemnibus servetur dignitatis ordo, 
ita ut Lectiones I Nocturni ab Acolythis; II Nocturni a Bene- 
ficiatis; III demum a Canonicis recitentur. 

Atque ita rescripsit et declaravit die 14 Decembris 1894. 


C. CARD. ALOISI-MASELLA, .S. R. C. Praefectus. 


ALOISIUS TRIPEPI, S. R. C. Secretarius. 

EPISTOLA ENCYCLICA Sanctissimi Domini Nostri Leonis PP. XIII, qua Institutum 


« a Propagatione Fidei » fovetur et commendatur. 


Christi nomen et regnum in gentibus quotidie latius proferre, 
atque devios discordesque invitare ad Ecclesiae sinum et revo- 
care, hoc nimirum, quemadmodum sentit animus, sanctum in 
primis esse officium muneris supremi, quod gerimus, ita iam- 
diu est curis Nostris studiisque, apostolica urgente caritate, pro- 
positum. Hanc Nos ob causam sacras tueri ac multiplicare ex- 
peditiones, quarum potissimum ope christianae sapientiae lumen 
ad errantes diffunditur, ad easque sustentandas auxilia in catho- 
licis populis corrogata submittere, nulla unquam ratione cessa- 
vimus. Fecimus id praesertim, datis anno pontificatus tertio en- 
cyclicis litteris Sancta Dei Civitas, eo consilio, ut praeclaro In- 
stituto a  Propagatione Fidei ampliorem catholicorum quum 
pietatem tum liberalitatem conciliaremus. Tunc persequi hor- 
tando libuit, quam ipsum modicis initiis ingressum, ad quantam 
amplitudinem brevi tempore provenisset; quibus vel laudum 
testimoniis vel Indulgentiae muneribus Decessores Nostri illu- 
stres, Pius VII, Leo XII, Pius VIII, Gregorius XVI, Pius IX, 
idem ornassent; quam multum ex eo adiumenti sacris per orbem 
terrarum Missionibus allatum iam esset et quam uberiora forent 
deinde expectanda. Neque exiguus, Dei beneficio, respondit 
hortationi fructus; quum sane, Episcoporum navitati et instan- 
tiae ossequente largitate fidelium, benemerentissimum opus 
hisce etiam proximis annis amplificatum videamus. — At nova 
iam subest graviorque necessitas, quae effusiores in hanc rem 
spiritus manusque catholicae «caritatis desideret, vestramque 
acuat, Venerabiles Fratres, sollertiam. 


Nam, quod probe nostis, per apostolicam epistolam  Prae- 
clara, iunio superiore editam, visum est Nobis Dei providentis 
servire consiliis, vocando et incitando gentes quae ubique sunt 
ad fidei christianae unitatem; illud tamquam summum votorum 
optantibus, ut aliquando per Nos maturetur promissum divinitus 
tempus, quo fiet unum ovile et unus Pastor. —  Singularibus 
autem curis interea spectare Nos ad Orientem eiusque Eccle- 
sias, multis nominibus insignes et venerandas, ex ipsis nuper- 
rime intellexistis litteris apostolicis, quas perscripsimus de di- 
sciplina Orientalium conservanda et tuenda. Inde etiam satis 

compertae sunt vobis institutae rationes, quas, collatis diligenter 
consiliis cum Patriarchis earum gentium, explora vim us, aptius 
ad exitum profuturas. Neque tamen diffitemur, hanc omnem 
causam difficultatibus implicari magnis: quibus eluctandis si 
quidem impar est virtus Nostra, totam nihilominus fiduciae 
constantiaeque vim, in quo maxime oportet, sitam habemus 
magno animo in Deo. Qui enim rei mentem Nobis et initia pro- 
vidus dedit, vires ipse opemque ad perficiendum summa cum 
benignitate certe sufficiet; atque hoc est quod enixis precibus 
ab ipso implorare contendimus, idemque ut fideles omnes im- 
plorent vehementer hortamur. Divinis vero, quae fidenter ex- 
petimus, adiumentis quum humana prorsus accedere sit necesse, 
eis idcirco quaerendis et suppeditandis, quaecumque videantur 
ad id quo spectamus conducibilia, peculiares quasdam curas 
aequum est a Nobis impendi. 


Namque ut Orientalibus, quotquot discessere, ad unicam 
Ecclesiam reditus muniatur, videtis, Venerabiles Fratres, opus 
esse in primis parari ex eis ipsis idoneam sacrorum ministro- 
rum copiam, qui doctrina et pietate abundantes, ceteris optatae 
unitatis consilia suadeant; catholicae insuper sapientiae vitaeque 
institutionem, quam maxime evulgandam esse, atque ita imper- 
tiendam, ut proprio nationis ingenio accommodatius conveniat. 
Quare providendum, ut sacrae educandae iuventuti, ubicumque 
expediat, pateant instructae congruenter domus; ut plura numero 
praesto sint gymnasia, alia alibi pro locorum frequentia; ut sua 
cuiusque litus cum dignitate exercendi praebeatur facultas; ut 
optimis edendis scriptis manare ad omnes germana religionis 
notitia possit. Ista et similia efficere quantae sit impensae futu- 
rum, vosmet facile intelligitis: simul intelligitis tam multis rebus 
et magnis non posse Orientales Ecclesias omnino per se ipsas 
Occurrere, nec posse tamen a Nobis, his rerum angustiis, quam 
vellemus opem conferri. — Restat ut apta subsidia praecipue 
opportuneque ex eo petantur, quod modo laudavimus, Instituto; 
cuius quidem propositum cum illo plane cohaeret quod Ipsi 
nunc animo destinamus. At simul vero, ne apostolicae Missiones, 
derivatis partim in alienum usum quibus aluntur praesidiis, 
quidquam accepturae sint detrimenti, magnopere instandum est, 
ut eo largius catholicorum in ipsum influat liberalitas. — Simi- 
lem autem cautionem rectum est adhiberi, quod attinet ad af- 
fine et perutile Institutum a Scholis Orientis, alias auctum com- 

mendalione Nostra; praesertim quum, moderatoribus eius aperte 
pollicitis, paratum similiter sit, de stipe a se cogenda, Nobis, 
quantum copiosius licuerit, in idem subministrare. 

Id est igitur, Venerabiles Fratres, in quo vestra singulariter 
officia exposuimus: neque dubitamus quin vos, qui Nobiscum 
religionis et Ecclesiae causam sustinere et provehere modis 
omnibus assidue studetis, egregiam Nobis sitis operam navaturi. 
Efficite sedulo, ut in fidelibus, curae vestrae commissis ipsa a 
Propagatione Fidei Consociatio, quanta maxima possit, capiat 
incrementa. Pro certo enim habemus fore, ut multo plures dent 
ei libenter nomen et largam pro facultate conferant stipem, si 
per vos plane perspexerint quae sit eiusdem praestantia et quam 
dives spiritualium bonorum copia, quantaque inde rei christianae 
emolumenta sint in praesens optimo iure speranda. Id certe 
homines catholicos debet movere penitus, quum noverint nihil 
se posse Nobis facere tam gratum, neque sibi Ecclesiaeque tam 
salutare, quam sic votis obsecundare Nostris, uti tribuere stu- 
diose certent unde ea, quae Orientalium bono Ecclesiarum con- 
stituimus, re ipsa convenienter feliciterque praestemus. At Deus, 
cuius unice agitur gloria in christiani nominis amplificatione et 
in sancta eiusdem fidei ac regiminis coniunctione, Nostris be- 
nignissimus adspiret desideriis, faveat coeptis: eius autem lectis- 
simorum munerum auspicem, vobis omnibus, Venerabiles Fra- 
tres, et Clero populoque vestro Apostolicam benedictionem 
amantissime impertimus. 


Datum Romae apud S. Petrum die 24 decembris anno 1894, 
Pontificatus Nostri decimo septimo. 


LEO PP. XIII 


EPISTOLA SSmi D. N. Leonis PP. XIII ad Archiepiscopos et Episcopos foederatarum 
Americae Septentrionalis civitatum. 


Longinqua oceani spatia animo et cogitatione traiicimus: et 
quamquam vos allocuti alias scribendo sumus, maxime quoties 
ad episcopos catholici orbis communes litteras pro auctoritate 
dedimus, modo tamen affari vos separatim decrevimus, hoc 
videlicet consilio, ut prodesse aliquid catholico nomini apud vos, 
Deo volente, possimus. Idque summo studio curaque aggredi- 
mur: propterea quod et plurimi facimus et magnopore diligimus 

americanum, validum iuventá, genus: in quo plane non civilis 
tantummodo, sed christianae etiam rei cernimus animo incre- 
menta latentia. 

Exitum quarti ab explorata America saeculi cum tota gens 
vestra haud multo ante grata recordatione atque omni signifi- 
catione, ut erat dignum, concelebraret, Nos item auspicatissimi 
facti memoriam vobiscum recoluimus communione laetitiae et 
similitudine voluntatis. In illoque tempore vota quidem pro in- 
columitate et magnitudine vestra absentes fecisse, haud satis 
habuimus: in optatis erat coram, aliqua ratione, vobis adesse 
gestientibus : ob eam rem libentes, qui gereret personam No- 
stram, misimus. 

Quae vero in illa celebritate vestra fecimus, non iniuria fe- 
cimus: quia americanum genus, vix editum in lucem ac prope 
vagiens in cunis, sinu amplexuque suo Ecclesia parens excepit. 
Quod enim alias data opera demonstravimus, navigationum la- 
borumque hunc in primis fructum Columbus petiit, aditum chri- 
stiano nomini per novas terras novaque maria patefacere: qua 
in cogitatione constanter inhaerens, quibuscumque appulsus oris, 
nihil habebat antiquius, quam ut Crucis sacrosanctae simula- 
crum defigeret in littore. Quapropter sicut arca Noetica, exun- 
dantes supergressa fluctus, semen vehebat Israelitarum cum 
reliquiis generis humani, eodem modo commissae oceano Co- 
lumbianae rates et principium magnarum civitatum et primor- 
dia catholici nominis transmarinis oris invexere. 

Quae postea consecuta sunt, non est huius loci singula 
persequi. Certo repertis ab homine Ligure gentibus, etiam tum 
agrestibus, evangelium maturrime illuxit. Satis enim est cogni- 
tum quot e Franciscana familia, item ex Dominicana et Loiolaea, 
duobus continentibus saeculis, istuc navigare huius rei gratia 
consueverint, ut deductas ex Europa colonias excolerent, sed 
in primis et maxime ut ad christiana sacra indigenas ex super- 
stitione traducerent, consecratis non semel cruento testimonio 
laboribus. Nova ipsa oppidis vestris compluribus et fluminibus 
et montibus et lacubus imposita nomina docent perspicueque 
testantur, Ecclesiae catholicae vestigiis vestras penitus impressas 
origines. — Neque illud fortasse sine aliquo divinae providentiae 
consilio factum, quod heic commemoramus: cum americanae 
coloniae libertatem ac principatum, adiuvantibus hominibus ca- 
tholicis, adeptae in rempublicam coaluere iure fundatam, tunc 

apud vos est ecclesiastica hierarchia rite constituta: et quo tem- 
pore magnum Washingtonum ad gubernacula reipublicae ad- 
movit populare suffragium, eodem pariter tempore auctoritate 
apostolica primus est Americanae Ecclesiae episcopus praepo- 
situs. Amicitia vero consuetudoque familiaris, quam alteri cum 
altero constat intercessisse, documento videtur esse, foederatas 
Istas civitates concordia amicitiáque coniunctas esse Ecclesiae 
catholicae oportere. Neque id sane sine caussa. Non enim potest 
nisi moribus bonis stare res publica; idque acute vidit edixitque 
primarius ille civis vester, quem modo nominavimus, in quo tanta 
fuit vis ingenii prudentiaeque civilis. Sed mores bonos optime et 
maxime continet religio, quippe quae suapte natura principia 
cuncta custodit ac vindicat ex quibus officia ducuntur, proposi- 
toque ad agendum momentis maximis, iubet cum virtute vivere, 
peccare vetat. Quid autem est Ecclesia aliud, nisi societas legiti- 
ma, voluntate iussuque Iesu Christi conservandae morum sancti- 
tati tuendaeque religioni condita? Hanc ob rem, quod saepe ex 
hoc pontificatus fastigio persuadere conati sumus, Ecclesia qui- 
dem, quamquam per se et natura sua salutem spectat animorum, 
adipiscendamque in caelis felicitatem, tamen in ipso etiam rerum 
mortalium genere tot ac tantas ultro parit utilitates, ut plures 
maioresve non posset, si in primis et maxime esset ad tuendam 
huius vitae, quae in terris degitur, prosperitatem instituta. 


Progredientem rem publicam vestram atque in meliorem 
statum volucri itinere venientem, nemo non vidit: idque in iis 
etiam rebus quae religionem attingunt. Nam quemadmodum 
ingenti commodorum potentiaeque accessione, unius conver- 
sione saeculi, crevere civitates, ita Ecclesiam cernimus ex mi- 
nima tenuissimaque magnam perceleriter effectam et egregie 
florentem. Iamvero si ex una parte auctae opes copiaeque ci- 
vitatum merito americani generis ingenio atque operosae sedu- 
litati referuntur acceptae: ex altera florens rei catholicae con- 
ditio primum quidem virtuti, sollertiae, prudentiaeque tribuenda 
Episcoporum et Cleri: deinde vero fidei munificentiaeque ca- 
tholicorum. Ita singulis ordinibus pro virili parte adnitentibus, 
licuit vobis res innumerabiles pie atque utiliter instituere; aedes 
sacras, ludos litterarios pueris instituendis, domicilia maiorum 
disciplinarum, domos hospitales plebi excipiundae, valetudinaria, 
coenobia. Quod vero propius ad culturam attinet animorum, 
quae christianarum exercitatione virtutum continetur, plura 

Nobis comperta sunt, quibus et spe erigimur et gaudio com- 
plemur: scilicet augeri gradatim utriusque ordinis Clericos: ii» 
honore esse pia collegia sodalium, vigere scholas curiales catho- 
licas, scholas dominicas doctrinae christianae tradendae, scholas 
aestimas: consociationes ad suppetias mutuo ferendas, ad ino- 
piam levandam, ad victus temperantia m tuendam : his accedere 
multa pietatis popularis argumenta. 

Harum felicitati rerum non est dubium plurimum iussa ac 
decreta conducere Synodorum vestrarum, earum maxime, quas 
posteriore tempore Sedis Apostolicae vocavit et sanxit auctoritas. 
Sed praeterea, libet enim id fateri quod est, sua debetur gratia 
aequitati legum, quibus America vovit, moribusque bene con- 
stitutae rei publicae. Hoc enim Ecclesiae apud vos concessum 
est, non repugnante temperatione civitatis, ut nullis legum prae- 
oedita vinclis, contra vim defensa iure communi iustitiáque iu- 
diciorum, tutam obtineat vivendi agendique sine offensione fa- 
cultatem. Sed quamquam haec vera sunt, tamen error tollen- 
dus, ne quis hinc sequi existimet, petendum ab America exem- 
plum optimi Ecclesiae status: aut universe licere vel expedire, 
rei civilis reique sacrae distractas esse dissociatasque, more 
americano, rationes. Quod enim incolumis apud vos res est 
catholica, quod prosperis etiam auctibus crescit, id omnino fe- 
cunditati tribuendum, qua divinitus pollet Ecclesia, quaeque si 
nullus adversetur, si nulla res impedimento sit, se sponte effert 
atque effundit; longe tamen uberiores editura fructus, si, praeter 
libertatem, gratia legum fruatur patrocinioque publicae potestatis. 


Nos vero, quoad per tempora licuit, conservare ac fundare 
firmius rem catholicam apud vos, numquam praetermisimus.— 
Hac de caussa duas potissimum res, quod probe nostis, aggressi 
sumus: alteram, provehere studia doctrinarum: alteram, rei 
catholicae efficere administrationem pleniorem. Scilicet etsi uni- 
versitatis studiorum domicilia plura numerabantur, eaque insi- 
gnia, faciendum tamen duximus, ut unum aliquod existeret 
Sedis Apostolicae auctoritate institutum, idemque omni iure le- 
gitimo a Nobis auctum: in quo doctores catholici studiosos 
sciendi erudirent, principio quidem philosophicis ac theologicis, 
deinde vero, ubi res et tempora siverint, ceteris quoque disci- 
plinis, iis nominatim quas nostra aut peperit aut perfecit aetas. 
Omnis enim eruditio manca sit, si nulla recentiorum disciplina- 
rum accesserit cognitio. Videlicet in hoc tam celeri ingeniorum 

cursu, in tanta cupiditate sciendi tam late fusa, eademque per 
se laudabili atque honesta, anteire decet catholicos homines, non 
subsequi: ideoque instruant se oportet ab omni elegantia doctri- 
nae, acriterque exerceant animum in exploratione veri, et totius, 
quoad potest, indagatione naturae. Quod omni tempore idem 
Ecclesia voluit: ob eamque rem ad proferendos scientiarum 
fines omnino tantum conferre consuevit, quantum opera et con- 
tentione potuit. Igitur per litteras die VII Martii an. MDCCCLXXXIX 
ad vos, Venerabiles Fratres, datas Gymnasium magnum cu- 
pidae maiorum disciplinarum iuventuti rite constituimus Wa- 
shingtoni, in urbe principe ; quam quidem peropportunam fore 
sedem studiis optimis, vosmetipsi maximo numero significastis. 
De qua re ad venerabiles fratres Nostros S. R. E. Cardinales 
cum referremus in Consistorio (1), velle Nos declaravimus, legis 
instar eo in gymnasio haberi, ut eruditio et doctrina coniun- 
gatur cum incolumitate fidei, neque minus ad religionem quam 
ad artes optimas informentur adolescentes. Idcirco rectae stu- 
diorum rationi, ac disciplinae alumnorum tuendae praeesse ius- 
simus foederatarum civitatum Episcopos, collata Archiepiscopo 
Baltimorensi Cancellarii, ut loquuntur, potestate ac munere. — 
Et initia quidem, Dei beneficio, satis laeta. Nulla enim interiecta 
mora, cum saecularia sollemnia ob memoriam ecclesiasticae 
Hierarchiae ageretis, exorsae faustis ominibus, praesente Le- 
gato Nostro, sacrae disciplinae. Ex eoque tempore elaborare 
novimus in tradenda theologia spectatos viros, quorum ingenii 
doctrinaeque laus insigni erga Sedem Apostolicam fide obser- 
vantiáque cumulatur. Neque vero diu est, cum rescivimus, pii 
sacerdotis liberalitate extructas ab incohato aedes scientiis lit- 
terisque tradendis, clericorum simul et laicorum commodo ado- 
lescentium. E cuius viri exemplo facile confidimus sumpturos, 
quod imitentur, cives : non enim ignota Nobis indoles America- 
norum; neque fugere eos potest, quidquid in ea re collocetur 
liberalitatis, cum maximis in commune utilitatibus compensari. 


Ex huiusmodi Lyceis, quae variis temporibus Ecclesia ro- 
mana aut ipsamet princeps instituit, aut instituta probavit legi- 
busque auxit, nemo est nescius quanta in omnem Europam et 
doctrinae copia et vis humanitatis effluxerit. Hodieque, ut si- 
leantus de ceteris, satis est Lovaniense meminisse : ex quo uni- 


(1) Die xxx Decembr, an. MDCCCLXXXIX. 

versa Belgarum gens incrementa petit prosperitatis et gloriae 
prope quotidiana. Iamvero par ac similis copia utilitatum facile 
est a magno Lyceo Washingtoniensi consecutura, si doctores 
pariter atque alumni, quod minime dubitamus, praeceptis No- 
stris paruerint, iidemque, amotis partium studiis et contentioni- 
bus, opinionem sibi a populo, a Clero conciliarmi 

Caritati vestrae, Venerabiles Fratres, ac beneficentiae po- 
pulari commendatum hoc loco volumus Collegium urbanum 
adolescentibus ex America septentrionali ad sacra fingendis, 
quod Pius IX decessor Noster condidit, quodque ipsum Nos, per 
litteras die xxv Octobri mense an. MDCCCLXXXIV datas, constitu- 
tione legitima firmandum curavimus: eo vel maxime quod com- 
munem de ipso expectationem haud sane fefellit exitus. Testes 
estis vosmetipsi, non longo temporis decursu, complures inde 
extitisse sacerdotes bonos, in iisque nec deesse qui maximos 
sacrae dignitatis gradus virtute adepti doctrinaque sint. Quare 
vos omnino arbitramur facturos operae pretium, si perrexeritis 
lectos adolescentes huc mittere in spem Ecclesiae instituendos: 
quas enim et ingenii opes et animi virtutes in romana urbe 
paraverint, eas aliquando explicabunt domi, atque in commu- 
nem afferent utilitatem. 


Simili modo vel inde a Pontificatus exordio caritate permoti, 
qua catholicos e gente vestra complectimur, de Concilio Balti- 
morensi III cogitare coepimus. Cumque serius Archiepiscopi, 
eius rei caussa Romam invitatu Nostro istinc advenissent, dili- 
genter ab ipsis, quid in commune consulendum censerent, ex- 
quisivimus: postremo quod universis Baltimoram convocatis 
visum est decernere, id matura consideratione adhibita, ratum 
esse auctoritate apostolica iussimus. Celeriter autem apparuit 
operae fructus. Quandoquidem Baltimorensia consulta, salutaria 
et valde accommodata temporibus res ipsa comprobavit, com- 
probat. Satis iam eorum perspecta vis est ad,stabiliendam di- 
sciplinam, ad excitandam Cleri sollertiam ac vigilantiam, ad ca- 
tholicam adolescentis aetatis institutionem tuendam et propa- 
gandam. — Quamquam his in rebus si vestram, Venerabiles 
Fratres, agnoscimus industriam, si collaudamus iunctam cum 
prudentia constantiam, merito vestro facimus: propterea quod 
plane intelligimus, talium ubertatem bonorum nequaquam ad 
maturitatem tam celeriter atque expedite perventuram fuisse, si 
vosmetipsi, quae sapienter ad Baltimoram statueratis, ea non 

sedulo et fideliter exsequi, quantum in sua quisque potestate 
erat, studuissetis. 

Verum absoluto Baltimorensi concilio, reliqua pars erat 
ut congruens et conveniens quasi fastigium imponeretur operi: 
quod impetrari vidimus vix posse melius, quam si Apostolica 
Sedes legationem americanam rite constituisset: eam itaque ut 
nostis, rite constituimus. Atque hoc facto, quemadmodum alias 
docuimus, primum quidem testari placuit, in iudicio benevo- 
lentiaque Nostra eodem Americam loco et iure esse, quo ce- 
terae sunt, praesertim magnae atque imperiosae, civitates. De- 
inde illud quoque spectavimus, ut officiorum et necessitudinum, 
quae vos, quae tot hominum millia catholicorum cum Aposto- 
lica Sede continent, fierent coniunctiora nexa. Revera multitudo 
catholicorum rem a Nobis peractam intellexit, quam sicut sa- 
luti sibi sentiebat fore, ita praeterea in more positam institutoque 
Sedis Apostolicae cognoverat. Videlicet romani Pontifices, ob 
hanc caussam quod rei christianae administrandae divinitus te- 
nent principatum, suos peregre legatos ad gentes populosque 
christianos mittere vel ab ultima antiquitate consueverunt. Id 
autem non extrinsecus quaesito, sed nativo iure suo, quia « ro- 
« manus Pontifex, cui contulit Christus potestatem ordinariam 
« et immediatam sive in omnes ac singulas Ecclesias, sive in 
« omnes et singulos Pastores et fideles (1), cum personaliter sin- 
« gulas regiones circuire non possit, nec circa gregem sibi cre- 
« ditum curam pastoralis sollicitudinis exercere, necesse habet 
« interdum ex debito impositae servitutis, suos ad diversas 
«mundi partes, prout necessitates emerserint, destinare le- 
« gatos, qui Vices eius supplendo, errata corrigant, aspera in 
« plana convertant et commissis sibi populis salutis incrementa 
« ministrent » (2). 


Illa vero quam iniusta et falsa suspicio, si qua foret uspiam, 
demandatam Legato potestatem potestati officere episcoporum. 
Sancta Nobis, ut nulli magis, eorum iura sunt, quos Spiritus 
sanctus posuit episcopos regere Ecclesiam Dei, eaque perma- 
nere integra in omni gente, atque in omni regione terrarum et 
volumus et velle debemus: praesertim quod singulorum dignitas 
episcoporum cum dignitate romani pontificis ita natura conte- 


(1) Conc. Vat. Sess. iv. c. 3. 
(2) Cap. un. Exlravag. Comm. De Consuet. 1. I. 

xitur, ut alteri necessario consulat, qui alteram tueatur. Meus 
honor | est honor universalis ^ Ecclesiae. Meus honor | est fratrum 
meorum — solidus — vigor. Tum ego vero honoratus sum, cum  sin- 
gulis | quibusque honor | debitus non | negatur (1). Quare Legati 
Apostolici, qualicumque demum potestate augeatur, cum haec 
persona atque hae partes sint, Pontificis a quo mittitur, man- 
data facere et voluntatem interpretari, tantum abest ut ordina- 
riae potestati episcoporum quicquam pariat detrimenti, ut potius 
firmamentum ac robur sit allaturus. Eius quippe auctoritas non 
parum est habitura ponderis ad conservandam in multitudine 
obedientiam ; in Clero disciplinam debitamque Episcopis vere- 
cundiam ; in Episcopis caritatem mutuam cum intima animo- 
rum coniunctione. — Quae quidem tam salutaris tamque ex- 
petenda coniunctio, cum in hoc potissimum sita sit et sentire 
concorditer et agere, plane efficiet, ut quisque vestrum in admi- 
nistratione rei dioecesanae suae diligenter versari pergat: nemo 
alterum in regundo impediat: de alterius consiliis actisque 
nemo quaerat: universique, sublatis dissidiis retinendáque in- 
vicem observantia, provehere Ecclesiae americanae decus et 
commune bonum summa virium conspiratione nitamini. Ex qua 
Episcoporum concordia dici vix potest quanta non modo salus 
in nostros manabit, sed et in reliquos vis exempli: quippe qui 
facile vel hoc ipso argumento perspicient in Episcoporum ca- 
tholicorum ordinem vere divinum apostolatum hereditate trans- 
isse. — Est praeterea aliud magnopere considerandum. Con- 
sentiunt prudentes viri, quod Nosmetipsi paulo ante indicavimus, 
nec sane inviti, reservatam ad maiora Americam videri. Atqui 
huius, quae prospicitur, magnitudinis participem eamdemque 
adiutricem Ecclesiam catholicam volumus. Nimirum ius esse 
atque oportere iudicamus, eam una cum republica pleno gradu 
ad meliora contendere, utendis videlicet opportunitatibus, quas 
afferat dies : eodemque tempore dare operam, ut virtute institu- 
tisque suis prosit quam maxime potest incrementis civitatum. Sed 
omnino utrumque est tanto facilius cumulatiusque consecutura, 
quanto constitutam melius futura tempora offendermi Iamvero 
quid sibi vult legatio, de qua loquimur, aut quid spectat tam- 
quam finem, nisi hoc efficere, ut Ecclesiae sit constitutio firmior, 
disciplina munitior ? 


(i) S. Gregorius Epist, ad Eulog. Alex. lib. VIIL ep. 50. 

Quod ita cum sit, valde velimus hoc in animos catholi- 
corum quotidie altius descendat, nec sibi privatim consulere 
se posse rectius, nec de salute communi melius mereri, quam 
si Ecclesiae subesse atque obtemperare toto animo perrexerint. 

Quamquam hac illi in re vix indigent hortatione: solent 
enim sua sponte et laudabili constantia ad instituta catholica 
adhaerescere. Rem unam eamque maximi momenti et saluber- 
rimam in omnes partes libet recordari hoc loco, quae fide mo- 
ribusque sancte apud vos, uti aequum est, generatim retinetur: 
dogma christianum dicimus de unitate et perpetuitate coniugii: 
in quo non societati dumtaxat domesticae, sed etiam coniun- 
ctioni hominum civili maximum suppeditat vinculum incolumi- 
tatis. De civibus vestris, de iis ipsis qui nobiscum cetera dissi- 
dent, catholicam hac de re doctrinam catholicumque morem 
non pauci mirantur ac probant, videlicet perterriti licentia di- 
vortiorum. Quod cum ita iudicant, non minus caritate patriae 
ducuntur, quam sapientia consilii. Vix enim cogitari potest ca- 
pitalior civitati pestis, quam velle, dirimi posse vinculum, divina 
lege perpetuum atque individuum. Divortiorum « caussa fiunt 
« maritalia foedera mutabilia: extenuatur mutua benevolentia : 
« infidelitati perniciosa incitamenta suppeditantur : tuitioni atque 
« institutioni liberorum nocetur: dissuendis societatibus dome- 
« sticis praebetur occasio: discordiarum inter familias semina 
« sparguntur : minuitur ac deprimitur dignitas mulierum, quae 
«in periculum veniunt ne, cum libidini virorum inservierunt, 
« pro derelictis habeantur. Et quoniam ad perdendas familias, 
« frangendasque regnorum opes nihil tam valet quam corru- 
« ptela morum, facile perspicitur prosperitati familiarum ac ci- 
« vitatum maxime inimica esse divortia » (1). 


De rerum genere civili, compertum est atque exploratum, 
in re publica praesertim populari, cuiusmodi vestra est, quanti 
referat probos esse ac bene moratos cives. In libera civitate, nisi 
iustitia vulgo colatur, nisi saepius ac diligenter ad evangelicarum 
praecepta legum multitudo revocetur, potest ipsa esse perniciosa 
libertas. Quotquot igitur ex ordine Cleri in erudienda multitu- 
dine elaborant, hunc locum de officiis civium enucleate pertra- 
ctent, ut id persuasum penitusque comprehensum animo ha- 
beant universi, id omni munere vitae civilis fidem praestari, 


(1) Enc. Arcanum. 

abstinentiam, integritatem oportere : quod enim privatis in rebus 
non licet, id nec in publicis licere. De hoc genere toto in ipsis 
encyclicis litteris, quas in Pontificatu maximo subinde conscri- 
psimus, complura, ut nostis, praesto sunt, quae sequantur et 
quibus pareant catholici. Libertatem humanam, praecipua chri- 
stianorum officia, principatum civilem, civitatum constitutionem 
christianam scribendo edisserendoque attigimus, depromptis cum 
ex evangelica doctrina, tum ex ratione principiis. Qui igitur esse 
cives probi volunt et in officiis suis cum fide versari, facile su- 
mant ex litteris Nostris formam honestatis. — Simili modo in- 
sistant sacerdotes Concilii Baltimorensis III statuta ad populum 
meminisse: ea maxime quae de virtute temperantiae sunt, de 
catholica adolescentium institutione, de frequenti sacramen- 
torum usu, de obtemperatione iustis legibus institutisque rei- 
publicae. 


De ineundis quoque societatibus diligentissime videndum 
ne quis errore fallatur. Atque hoc intelligi nominatim de opifi- 
cibus volumus : quibus profecto coire in sodalitia utilitatum sibi 
comparandarum gratia, ius est, libente Ecclesia, nec repugnante 
natura: sed vehementer interest, quibuscum sese coniungant, 
ne ubi rerum meliorum adiumenta requirunt, ibi in discrimen 
vocentur bonorum multo maximorum. Huius discriminis ma- 
xima cautio est ut secum ipsi statuant, numquam commissuros 
ut ullo tempore ulláve in re iustitia deseratur. Si qua igitur 
Societas est, quae a personis regatur non recti tenacibus, non 
religioni amicis, eisque obnoxio pareat, obesse plurimum publice 
et privatim potest, prodesse non potest. Maneat ergo, quod con- 
sequens est, non modo fugere consociationes oportere Ecclesiae 
iudicio aperte damnatas, sed eas etiam, quae prudentium viro- 
rum maximeque Episcoporum sententia, suspectae periculosae- 
que habeantur. 


Imo vero, quod est valde ad fidei incolumitatem conduci- 
bile, malle catholici debent cum catholicis congregari, nisi fieri 
secus coegerit necessitas. Sibi vero inter se societate congloba- 
ti praeesse sacerdotes aut laicos probos atque auctoritate gra- 
ves iubeant: iisque consilio praeeuntibus, consulere ac perfi- 
cere pacate nitantur quod expedire rationibus suis videatur, ad 
normam potissimum praeceptorum, quae Nos litteris encyclicis 
Rerum novarum consignavimus. Hoc vero numquam sibi pa- 
tiantur excidere, vindicari et in tuto poni iura multitudinis re- 

ctum esse atque optabile, verumtamen non praetermittendis 
officiis. Officia vero permagna ea esse, aliena non tangere: 
singulos esse sinere ad suas res liberos; quominus operam 
suam collocare queat ubi libet et quando libet, prohibere ne- 
minem. Quae per vim et turbas facta superiore anno vidistis 
in patria, satis admonent americanis etiam rebus audaciam im- 
manitatemque perduellium imminere. Ipsa igitur tempora ca- 
tholicos iubent pro tranquillitate contendere rerum communium, 
ideoque observare leges, abhorrere a vi, nec plura petere quam 
vel aequitas vel iustitia patiatur. 

Has ad res multum sane conferre operae possunt, qui se 
ad scribendum contulere, maxime quorum in commentariis quo- 
tidianis insumitur labor. Haud latet Nos, multos iam in hac 
palaestra desudare bene exercitatos, quorum laudanda magis 
est, quam excitanda industria. Verumtamen legendi noscendi- 
que cupiditas cum tam vehemens sit apud vos ac tam late per- 
tineat, cumque bonorum iuxta ac malorum maximum possit 
esse principium, omni ope enitendum, ut eorum numerus au- 
geatur, qui scribendi munus scienter atque animo optimo ge- 
rant, religione duce, probitate comite. Atque id eo magis apparet 
in America necessarium propter consuetudinem usumque ca- 
tholicorum cum alienis catholico nomine : quae certe caussa est 
quamobrem nostris summa animi provisione constantiáque sin- 
gulari sit opus. Erudiri eos necesse est, admoneri, confirmari 
animo, incitari ad studia virtutum, ad officia erga Ecclesiam in 
tantis offensionum caussis, fideliter servanda. Ista quidem cu- 
rare atque in istis elaborare, munus est Cleri proprium idem- 
que permagnum: sed tamen a scriptoribus ephemeridum et 
locus et tempus postulat, idem ut ipsi conentur, eademque pro 
caussa, quoad possunt, contendant. Serio tamen considerent, 
scribendi operam, si minus obfuturam, parum certe religioni 
profuturam, deficiente animorum idem petentium concordia. Qui 
Ecclesiae servire utiliter, qui catholicum nomen ex animo tueri 
scribendo expetunt, summo consensu, ac prope contractis copiis 
oportet dimicare: ut plane non tam repellere quam inferre bel- 
lum, si qui vires discordia dissipant, videantur. — Non absimili 
ratione operam suam ex frugifera et fructuosa in vitiosam ca- 
lamitosamque scriptores convertunt, quotiescumque consilia vel 
acta episcoporum ad suum revocare iudicium ausint, abiectáque 
verecundia debita, carpere, reprehendere : ex quo non cernunt 

quanta perturbatio ordinis, quot mala gignantur. Ergo memi- 
nerint officii, ac iustos modestiae fines ne transiliant. In excelso 
auctoritatis gradu collocatis obtemperandum Episcopis est, et 
conveniens consentaneusque magnitudini ac sanctitati muneris 
habendus honos. Istam vero reverentiam, « quam praetermit- 
« tere licet nemini, maxime in catholicis ephemeridum aucto- 
« ribus luculentam esse et velut expositam ad exemplum ne- 
« cesse est. Ephemerides enim ad longe lateque pervagandum 
« natae, in obvii cuiusque manus quotidie veniunt, et in opi- 
« nionibus moribusque multitudinis non parum possunt (1) ». 
Multa multis locis Nosmetipsi de officio scriptoris boni praece- 
pimus: multa item et a Concilio Baltimorensi III, et ab Archie- 
piscopis qui Chicagum anno MDCCCLXXXXIII convenerant, de com- 
muni sententia sunt renovata. Huiusmodi igitur documenta et 
Nostra et vestra habeant notata animo catholici, atque ita sta- 
tuant, universam scribendi rationem eisdem dirigi oportere, si 
probe fungi officio volunt, ut velle debent. 


Ad reliquos iam cogitatio convertitur, qui nobiscum de fide 
christiana dissentiunt: quorum non paucos quis neget heredi- 
tate magis, quam voluntate dissentire ? Ut simus de eorum sa- 
lute solliciti, quo animi ardore velimus ut in Ecclesiae com- 
plexum, communis omnium matris, aliquando restituantur, Epi- 
stola Nostra Apostolica Praeclara novissimo tempore declaravit. 
Nec sane destituimur omni spe: is enim praesens respicit, cui 
parent omnia, quique animam posuit ut filios Dei qui erant 
dispersi, congregaret in unum (2). Certe non eos deserere, non 
linquere menti suae debemus, sed lenitate et caritate maxima 
trahere ad nos, omnibus modis persuadendo, ut inducant ani- 
mum introspicere in-omnes doctrinae catholicae partes, praeiu- 
dicatasque opiniones exuere. Qua in re si Episcoporum Clerique 
universi primae sunt partes, secundae sunt laicorum: quippe 
quorum in potestate est adiuvare apostolicam Cleri contentionem 
probitate morum, integritate vitae. Exempli magna vis est, in iis 
potissimum qui veritatem ex animo anquirunt, honestatemque 
propter quamdam virtutis indolem consectantur cuiusmodi in 
civibus vestris numerantur perplures. Christianarum spectacu- 
lum virtutum si in obcaecatis inveterata superstitione ethnicis 


(t) Ep. Cognita Nobis adArchiepp. et Epp. Provinciarum Taurinen. Mediolanen. 
Vercellen, xxv Ian. an. MDLCCCXXXIH. 
(2) Io. XI. 52. 


EPISTOLA 399 


tantum potuit, quantum litterarum monumenta testantur, num 
in iis, qui sunt christianis initiati sacris, nihil ad evellendum er- 
rorem posse censebimus? 

Denique nec eos praetermittere silentio possumus, quorum 
diuturna infelicitas opem a viris apostolicis implorat et exposcit: 
Indos intelligimus et Nigritas, americanis comprehensos finibus, 
qui maximam partem nondum superstitionis depulere tenebras. 
Quantus ad excolendum ager ! quanta hominum multitudo 
partis per Iesum Christum impertienda beneficiis! 

Interea caelestium munerum auspicem et benevolentiae 
Nostrae testem, vobis Venerabiles Fratres, et Clero populoque 
vestro, Apostolicam benedictionem peramanter in Domino im- 
pertimus. 

Datum Romae apud S. Petrum die vi Ianuarii; Epiphania 
Domini, an. MDCCCXCV, Pontificatus Nostri decimo septimo. 


LEO PP. XIII. 


EPISTOLA in forma Brevis, SSmi D. N. Leonis XIII ad Archiepiscopos et Episcopos 
Pedemontis post Congressum Eucharisticum. 


Venerabiles Fratres salutem et Apostolicam benedictionem. 
Dum multorum hominum studia, immortalibus neglectis, fluxa 
praesentis temporis commoda unice prosequuntur, iucundam ne- 
cesse est ex eo capi solatii caussam, quod catholici viri, solemni- 
bus subinde coactis coetibus, fide magistra ipsisque adiutricibus 
profanis disciplinis, mentes illustrare animosque ad aeterna re- 
vocare contendunt. E quibus coetibus procul dubio, nobilitate 
finis et amplioris emolumenti spe, inter praecipuos censemus, 
qui mutuato ab Eucharistia nomine, Servatoris Nostri lesu 
Christi, qui in Eucharistiae Sacramento nobiscum est usque ad 
consummationem saeculi, honori augendo amplificandoque in- 
cumbunt. Nihil etenim hac Sacramenti Augustissimi religione, 
penitus fidelium cordibus insita, efficacius potest ad Christi ipsius 
caritatem in hominibus fovendam animosque invicem iungendos 
eo pacis mutuaeque benevolentiae bono, quo christiana modo 
ac civilis consociatio maxime indiget. Quamobrem iucunda ad- 
modum acciderunt Nobis quae haud ita pridem relata sunt de 
felici exitu Congressus Eucharistici Augustae Taurinorum habiti, 

auspice utroque Archiepiscopo Pedemontanae regionis ceteris- 
que faventibus sacrorum Antistitibus. Hanc vero laetitiam inde 
cumulari sensimus quod in eadem urbe principe sodalicium 
institutum est, cui nomen factum ab Eucharisticis Festis, quod- 
que eo spectat ut, scribendo agendoque, in primis autem Eu- 
charistiae cultum promovendo, homines ad meliora pertra- 
hantur. Cuius sodalicii studia cum alias laude merita prosequuti 
sumus, tum iterum commendamus, spem bonam capientes prae- 
claros inde fructus exorituros. Haec quidem Episcoporum in- 
dustriis constituta, etsi laicorum diligentia provehi oportet, at 
praecipue cleri opera stabilienda sunt ac propaganda. Eorum 
est domus Dei decorem pro officio diligere et sanctissimas coe- 
remonias qua par est honestate peragere, tum verbo exemplo- 
que praeire populis, ut in Eucharistiae venerationem magis 
usque excitentur. 

Ex hac porro sacerdotum navitate pronum est optima quae- 
que christianis gentibus ominari, ut Cliristi vifa in omnibus ma- 
nifestetur ; eo namque pertinet ex Christi ipsius sententia, Eu- 
charistiae institutio ut fideles propter ipsum vivant. Horum vero 
beneficiorum auspex, Venerabiles Fratres, Nostraeque simul 
benevolentiae testis sit Apostolica benedictio, quae vobis singulis 
et clero ac populo cuiusque vigilantiae commisso peramanter 
in Domino impertimus. 

Datum Romae apud S. Petrum xxvi Ianuarii MDCCCXCV, Pon- 
tificatus Nostri anno decimo septimo. 

EX S. CONGREGATIONE CONCILII 


VARSAVIEN. 


DISPENSATIONIS MATRIMONII 


Die 1 Septembris i894 


Sess. 21 cap. 1 De reform, matr. 


COMPENDIUM FACTI. Die vigesima Augusti 1889 Constantia 
Pietro wska, iuvenis 24 annorum, servata Tridentini forma, 
coniugale foedus inivit cum Ludovico Lubienski, et ipso 
24 annos nato, in paroeciali ecclesia S. Alexandr, Varsa- 
viensis civitatis. 

Huiusmodi nuptias, quae fausto omine inauguratae vide- 
bantur, haud pacifica cohabitatio secuta est. Ludovicus enim, 
ut mulier asseverat, cum ad coniugii opus impotens esset, 
inutiliter consummationis tentamina sexies vel septies repe- 
tita fuerunt, hinc convicia, contentiones. Huic animorum 
dissociationi et ansam praebuisse videtur viri prodigalitas, 
qui aere alieno obstrictus, ingentem pecuniae vim ab uxore 
quaerebat, strategemate etiam ad eam extorquendam adhibito. 
Quare quadrimestre post nuptias Constantia, suae conditionis 
pertaesa, coniugalem domum reliquit et paternos lares re- 
petiit. 

Vir autem, post mulieris discessum, Constantiae matrem 
publice baculo percussit; furtum deinde patravit; hinc ad 
iudicium et poenam vitandam abiit, nec constat ad praesens 
ubinam commoretur. 

Tunc Constantia iudicio archiepiscopali varsaviensi preces 
detulit, ut sacramentale coniugium ob viri impotentiam nul- 
lum declararetur. 

Curia archiepiscopalis, precibus exceptis, curavit Ludo- 
vicum, cuius domicilium ignotum semper erat, in ius vocare 
per citationem tribus ephemeridibus, ter insertam. 


Acta, Tom. XXVII. fase. 0 CC XIX. 26 

Praestituto tempore inutiliter elapso, Curia Varsaviensis, 
anno 1892 mense Ianuario processuales actus inchoavit. Per- 
contata est mulier ac tesf?^s septimae eius manus, et omnes 
religionem, pietatem ac vei i »itatem actricis commendarunt. 
Praeterea corporis mulieris inspectio post balneum, adstante 
honesta matrona, peracta est per tres obstetrices a curia 
delegatas, a duobus medicis instructas, quorum relationes ex 
inferius dicendis patebunt. 

Iudiciali inquisitione ad umbilicum perducta, cum Ludo- 
vicus inopinato iudicio sisteret et acta processus sibi tradi 
obtineret, iudex eum protocollariterf examinare praecepit, 
at interim denuo suum domicilium ignotum factum est, 
quamobrem iudex iterum per ephemerides Ludovicum ad 
examen adducere contendit, at uti prima vice, perperam ; 
ideoque contumacem illum renuntiavit. 

Cum autem ob viri contumaciam, de eiusdem impotentia 
iuridice non constaret, ac proinde matrimonii nullitas de- 
cerni non posset, Constantia Archiepiscopum Varsaviensem 
adiit, ut acta processus Romae transmitteret, una cum novo 
supplici libello, ut a Supremo Principe dispensationem super 
matrimonio rato obtineret. Annuit Archiepiscopus petitioni 
« humillimeque precatur ^X ut Sanctitas, apostolicae aucto- 
ritatis praesidio, quatenus congruum duxerit, per dispensa- 
tionem super matrimonio rato nec consummato, demississi- 
mae petitioni actricis obviam ire dignetur ». 


Disceptatio Synoptica 


DEFENSIO MULIERIS. Actricis patronus praeprimis ex ipsius 
depositione demonstrare contendit matrimonii inconsumma- 
tionem : Postridie nuptiarum, ait mulier, maritus accessit 
ad consummandum mecum matrimonium, sed consummare 
non valuit, licet libenter ei succubuerim. Deprehendi vere- 
trum mariti caruisse omni rigiditate... Quare iterum affirmo 
idque omni certitudine, matrimonium consummatum non esse. 
Toto convictus nostri tempore maritus attentavit mecum 

copulam omnino sexies vel septies; ego semper marito cum 
affectu obsecuta sum, nihilominus tamen matrimonium non 
consummavimus et quidem ob eandem semper causam, sci- 
licet, quod maritus ad exercitium copulae carnalis inhabilis 
est... Maritum quod attinet, videtur mihi, ut iam dixi, im- 
potens , qua de causa maritus aliquot diebus post nuptias 
prolapsus est in irritationem atque dolorem quemdam capitis, 
dictum neuralgiam. Aliquoties monuit, praeceptum sibi fuisse 
a medico, ut quamplurimum vini et cerevisiae biberet. Ali- 
quoties questus est apud me maritus, quod non posset adim- 
plere debitum coniugale, ac semel etiam in momento exacer- 
bationis dixit, oportere forsan, ut nos fluctibus immergendos 
traderemus. 

Mulier, prosequitur defensor, ob altum silentium serva- 
tum, et ob rerum maritalium ignorantiam, nonnisi post se- 
parationem a viro scivit, virum impotentia detineri, et hac 
unice de causa, non autem ob continuas vexationes ab eo- 
dem illatas, sui matrimonii dissolutionem petiit. Haec enim- 
vero fatetur: Initio declaravi, pro certo matrimonium a me 
consummatum non esse. Quantumvis molesta fuerit conver- 
satio mea cum marito et licet hic aes alienum conflaverit, 
non tamen ideo postulo matrimonii dissolutionem ; sed quia 
coniugium jhoc propter impotentiam mariti hucusque con- 
summatum non est. 

Constantiae vero testimonium plurimi faciendum esse, 
tuetur, attenta eiusdem eximia probitate ac religione, quod 
testes septimae manus, omni exceptione maiores, unanimiter 
edicunt ; quin imo nonnulli etiam de viri impotentia men- 
tionem faciunt. Mater sane mulieris fatetur: Filia mea est 
devota, proba et honesta et quae nulla in re, ne in prae- 
senti quidem causa... mendacium, vel eo magis periurium 
admiserit. Pater deponit : attestor, filiam meam Constantiam 
esse mulierem religiosam et quae nulla in re mendacium, 
nedum periurium, admiserit. Addit, illam a viro discessisse 
eo quod hic, insolenter tractabat uxorem et impotens erat 
ad obeundum debitum coniugale. Plene persuasum habeo fi- 

liam meam in examine dixisse atque iuramento firmasse ge- 
nuinam veritatem ; siquidem iam ante litis inchoationem 
enarraverat mihi maritum esse impotentem. Helena Karska, 
mulieris amita, inquit: Constantia Lubienska est mulier 
admodum religiosa, proba et honesta .... Plane persuasum 
habeo, confessionem Constantiae Lubienska continere genui- 
nam et sinceram veritatem ; ex colloquiis enim familiaribus 
cum eius amita cognovi, actricem adhuc dum esse virginem. 
Maria Karska, alia Constantiae amita, fatetur, hanc esse 
mulierem religiosam, honestam ac probam , nec mendacii, 
vel eo magis periurii admittendi capacem. Addit audivisse 
maritum actricis esse imparem officio viri, nec non ex 
opinione medicali actricem esse virginem. Pro certo assero, 
Constantiam nunquam mentiri ; adeoque dicta ab ea in pro- 
tocollo et iuramento firmata esse genuinam veritatem. 
Demum, ut uno verbo plura comprehendantur, etiam alii 
tres testes mulieris honestatem ac religionem summis lau- 
dibus unanimiter extollunt. 

Ceterum, pergit patronus, haud opus esse huiusmodi mo- 
rale de inconsummatione argumentum nimium urgere, cum 
integritatis virginalis existentiam in actrice luculentissime 
demonstret physicum argumentum ex inspectione. Observat 
autem in themate ita sollicite et ad regulam, hanc fuisse 
peractam, ut nulla ex praescriptionibus quae a sacris cano- 
nibus mandantur fuerit omissa. Obstetrix autem  Leocadia 
Szyskowska in relatione, statim post inspectionem exarata, 
partes dilucide describit, ac plures recenset integritatis notas; 
deinde vero iurata coram Iudice deponit: Omnes notas in- 
tegritatis virginalis reperi in Constantia Lubienska; notae 
autem hae sunt certae, nec ulli dubio obnoxiae ; nam depre- 
hendi eas immediate de visu et factu. Enumeratis deinde 
signis, quibus dignoscitur mulierem virginitatis iacturam 
subiisse, sequitur : porro haec cuncta in Constantia Lubienska 
exulant: contra adsunt, ut modo dixi, quae eam virginem 
esse demonstrant. Hymen est omnino integer, satis crassus, 
forma eius est rotunda, color subpallidus : rima tam angusta, 

ut vix potuerim introducere extremum digitum auricularem. 
Huic consonat Iosepha Dombrowicz. 

Iuratas obstetricum depositiones atque absolutum de exi- 
stenti virginitate iudicium, duos peritissimus viros ex officio 
delectos, gemino testimonio confirmasse, animadvertit orator, 
altero coram iudice pandito, altero in scriptis reddito. 

Cum autem, subdit patronus, huiusmodi quaestio pendeat 
ex facto, quod a peritis in arte cognoscitur, idcirco pruden- 
tissime a S. C. C. iuramentum ceterasque cautelas, prae- 
scribi; sed ut haec fuerint adamussim servata, ut in casu, 
iam inquit, sponte consequitur peritis in arte tuto creden- 
dum esse, eosque potius ad iudicandum quam ad testifican- 
dum assumi a iudice ex officio, uti docet Card. De Luca, 
De iudic. disc. 33, n. 20; et Abbas in cap. Proposuisti 4 
de Probat, n. 3. 

In vado posita non consummatione matrimonii, ad causas 
dispensationis a matrimonio simpliciter rato expendendas 
gradum facit orator. Atque prima et gravissima haberi re- 
colit in probabili viri impotentia, cuius indicia superius re- 
tulit, quaeque quando « adstruitur pro motivo et causa gra- 
tiosae dispensationis, non illam exigit concludentem proba- 
tionem, sed satis est quod impotentia sit adeo probabilis, ut 
Summus Pontifex illam veram existimare possit, indeque 
moveri ad gratiam dispensationis ea viva ratione, quia in 
his terminis dispensatio proprie et rigorose non est talis, 
sed est potius prudentialis administratio iustitiae, quam 
Supremum decet Principem, intrinsecam matrimonii nul- 
litatem declarando sub alio magis honorifico et expedito ti- 
tulo dispensationis ». Ursaya tom. 3, part. 2, disc. 21* 
num. 104. 

Secundam dispensationis causam in maxima animorum 
aversione nullaque spe pacis conciliandae et coniugalis con- 
sortii instaurandi consistere memorat. De hac causa abunde 
disserit Card. De Luca, de Matrim, disc. 9, n. 6; Sánchez, 
de Matrim, lib. 12, disp. 10, n. 3, et Lancellotti penes 
Ursaya, tom. 3, par. 2, disc. 21* not. 62; et alios pene 

innumeros omittendo, Cardinalis Cosci, de- Separat, thori, 
lib. 1, cap. 10, n. 252. 

In praesenti autem iudicio de animorum  abalienatione, 
nec dubium haberi posse censet, cum adhuc mulieris animo 
haereant iniuriae et contumeliae omnes, quae perpessa est 
à viro, qui post separationem eo usque processit, ut illius 
matrem baculo percusserit ; furtum deinde patravit, et ad 
poenam  vitandam abiit, nec constat ubinam commoretur. 
Hinc, dispensationem actrix efflagitans a. Summo Principe, 
praeter alias causas addit: « quod non possim ultra cohabitare 
marito, qui violata pietate matri meae debita commissisque 
variis facinoribus inhonestis, omne foedus, quo ei unquam 
alligata eram, extinxit ». 

Gravissimum praeterea subsequitur argumentum dispen- 
sandi ex periculo incontinentiae et timore fornicationis. Fa- 
gnanus in cap. Verum, n. 11, de Convers. coniug. ; Ursaya, 
tom. 3, par. 2, n. 92; ac, ut de millenis aliis taceat, supra 
citatus Card. Cosci, de Separ. thor. coniug., lib. 1, cap. 10, 
n. 210. 

Porro animadvertit, mulieris intemerata probitas ac re- 
ligio summis laudibus ab omnibus productis testibus cele- 
bratur. Verum , cum agatur in casu de muliere bona va- 
letudine donata, et in aetate florentissima constituta, si 
efflagitata dispensatio denegaretur, illius virtus durissimo 
certamini exponeretur ; quam maxime idcirco timendum, 
quod coelibatus pertaesa, et perversis allecta suasionibus, in 
fornicationem praeceps miserrime ruat. 

ANIMADVERSIONES DEFENSORIS S. VINCULI. Altera auteiu 
ex parte vinculi defensor observavit, Constantiam valedixisse 
Ludovico ne viro prodigo syngrapham cambialem quandam 
signaret. Profecto, ait Helena Karska, Constantiae amita: 
discesserunt ab invicem definitive coniuges litigantes, quia 
conventus (Ludovicus) contulerat se in diversorium postu- 
laveratque ante reditum, ut uxor (Constantia) signaret syn- 
graham cambialem in summam 4,000 rubelorum. Concinit 
alia Constantiae amita, Maria Karska, quae testatur: Scio 

in ius vocatum (Ludovicum) discessisse definitive ab uxore 
atque contulisse se in diversorium, eo quod non potuisset 
ab ea extorquere pecuniam, nec syngraphae cambialis sub- 
scriptionem. Nec aliter Carolus Podozascki, Constantiae pro- 
pinquus. Inquit enim : Conversatio coniugum Lubiensciorum 
fuit infausta, principalem ansam discordiae praebebat aes 
alienum, quo premebatur Lubienski, quodque extinguere cu- 
piebat ex re familiari actricis. 

Liquet itaque, dicit orator, Ludovicum in summis rei 
domesticae difficultatibus versari: non tamen exinde conse- 
quitur iustam Constantiae fuisse causam valedicendi viro. 
Praeprimis enim extra dubitationis aleam positum minime 
est omnem istarum auri quaestionum culpam in Ludovico 
haerere. Nam Ludovicus a iudicio abest; nullus testis ex 
eius latere, nullus ex officio excussus est. Sed etsi dari velit, 
omnem in illo culpam residere, si Ludovicus nedum rem 
suam effudit, verum etiam bona uxoris in discrimen addu- 
cere molitus est, non fugam arripere Constantia, sed do- 
mesticae rei administrationem viro ope magistratus interdi- 
cere debebat. 

Audiendae vero minime sunt, iuxta sacramenti vindicem, 
Constantiae amicae, Felicia Pietrowska et Maria Czarnecka, 
dum coniugalis vitae dissociationém ascribere conantur diffi- 
cili Ludovici ingenio. Illae enim profitentur se nihil scire 
de scientia propria, sed tantummodo de auditu ab actrice 
eiusque parentibus, reticita circumstantia temporis, dubio 
procul suspecti. 

Pariter contendit non nisi tempore suspecto prodiisse 
decantatam Ludovici impotentiam. Ex omnibus enim testi- 
bus a Constantia inductis, ne unus quidem est, qui quidquam 
huiusmodi sive ante nuptias, sive ante coniugum disiunctio- 
nem audiverit. Imo ipsamet Constantia fatetur se, cohabi- 
tatione perdurante, non advertisse virum esse ineptum ad 
opus. Porro iurat: ego tempore cohabitationis nostrae apud 
neminem questa sum de impotentia consummandi matrimonii, 
quia tunc non intelligebam, quaenam esset legitima, quae 

vero irrita copula. Demum, postquam, derelicto marito, enar- 
ravi matri, quomodo mecum egisset maritus, edocta sum 
concubitum nostrum non fuisse normalem. Hinc initio huius 
processus declaravi pro certo matrimonium a me consum- 
matum non esse. 

Orator assertam Constantiae ingenuitatem liberaliter non 
inficias it, sed admittere haud potest semel ac Constantia 
profitetur se in coniugali palaestra deprehendisse, perspexisse, 
distincte cognovisse quaedam, quae non nisi femina, assueta 
viro, dignoscit. Sane ait: Deprehendi veretrum mariti ca- 
ruisse omni rigiditate nec introductum fuisse in vas meum 
muliebre, ac nullum eifudisse semen praeter quendam fluo- 
rem, qui non penetravit intra corpus meum. 

Praeterea, ait, Constantiam sibimet apertissime contra- 
dicere dum Ludovici impotentiam astruere pertentat. Profecto 
in responsione ad quaestionem decimam ipsa iurat se durante 
cohabitatione nulli hominum patefecisse Ludovici impoten- 
tiam, quia non nisi derelicto marito (ita illa) edocta sum 
concubitum nostrum non fuisse normalem. Iam vero illamet 
juraverat in responsione ad nonam quaestionem :  Aliquoties 
(durante utique cohabitatione) questus est apud me maritus, 
quod non posset adimplere debitum coniugale, ac semel etiam 
in momento exacerbationis dixit oportere forsan, ut nos flu- 
ctibus immergendos traderemus. Eapropter, concludit, si 
Constantiae fidem adiicias, illa uno eodemque tempore prae- 
tensam Ludovici impotentiam perspectam habebat et simul 
omnino ignorabat. Hoc solum certum est ne unum ex testi- 
bus quidquam de Ludovici, modo in medium allata, impo- 
tentia tempore non suspecto audivisse. Re namque vera Con- 
stantia profitetur: ego tempore cohabitationis nostrae apud 
neminem questa sum de impotentia consummandi matri- 
monii.. derelicto marito, narravi matri, quomodo mecum 
egisset maritus. lam vero duo testes, qui de saepedicta im- 
potentia loquuntur nil proferunt, quod a Constantia eiusve 
matre non acceperint. Expresse Maria Karska ait: audivi 
a Constantia Lubienska eiusque matre maritum actricis esse 

effetum et imparem officio viri. Nec ab aliis id scire potuit 
Constantiae pater, qui inquit: maritus insolenter tractabat 
uxorem et impotens erat ad obeundum debitum .coniugale. 
Huc accedit, urget sacramenti tutor, quod famosa Lu- 
dovici inertia virium non esset quid intrinsecus latens, ut 
quandoque contingit, sed manifestis externis signis prodiret : 
videlicet, veretrum, ait Constantia, omni rigiditate caret ac 
nullum effundit semen, praeter quendam fluorem. Non facile 
itaque intelligit quomodo fieri potuerit, ut manifestum huius 
generis vitium omnes Ludovici parentes, propinques, vici- 
nos lateret. Nam si innotuisset, hos ad testimonium dicen-r 
dum Constantia certo certius pro vocasset. At ne unus qui- 
dem ex Ludovici propinquis ac notis sive a Constantia sive 
a iudice ex officio ad examen adductus est. Quinimo asserta 
impotentia Ludovicum ipsum latuit: si. enim scivisset se 
esse truncum atque inutile lignum, minime uxorem duxisset. 
Ex hisce censet orator, unum ex duobus necessario con- 
sequi : scilicet, aut Ludovici impotentiam inter fabulas aman- 
dandam esse, aut imploratae dispensationi nulla ratione lo- 
cum esse posse, quin Decreto adiiciatur clausula: vetito viro 
transitu ad alias nuptias. Et proinde Ludovicus praemonen- 
dus omnino est. Nemo enim damnandus est, nisi discussus. 
Ille autem iudicio usque adhuc non stetit, quia de sanctitate 
sacramenti nil sollicitus, existimavit negotium finiri dispen- 
satione matrimonii, quam ipse non aegre fert. Quocirca de- 
nuntietur Ludovico, prouti de iure, gravissimum, quod ipsi 
imminet malum, aliarum nempe nuptiarum interdictio. 
Hoc postulat orator praesertim quia Ludovici contuma- 
ciam suspectissimam habet, et Constantiam in ea contumacia 
potissimum confidere putat. Siquidem, ait, iudici Constantia 
modo denuntiat Ludovicum detineri in custodia capitali, 
sive in carcere inquisitionali Varsaviae, at ex indagatione 
iudicis compertum est in carcere non detineri. Modo Ludo- 
vicus traducitur in hominem ignoti domicilii, et perperam 
iudex eum per ephemerides ad examen iterum iterumque 
adducere contendit. Nihilo tamen minus Ludovicus, iudiciali 

inquisitione ad umbilicum perducta, iudicio sistit et acta 
processus sibi tradi obtinet. Hoc tamen non prohibet quo- 
minus Ludo vicus nec subinde ad examen accesserit, etsi iu- 
dex id praeceperit. 

Postremo adnotat, si sibimet Constantia credit, dum iurat : 
deprehendi veretrum mariti caruisse omni rigiditate nec in- 
troductum fuisse in vas meum muliebre, ac nullum effudisse 
semen, praeter quendam fluorem, qui non penetravit intra 
corpus meum, nec ipsa, nec parentes eius momento temporis 
dubitassent an virgo adhuc permaneret. Ast contra accidit. 
Nam Maria Karska, Constantiae amita, testatur: audivi a 
Constantia Lubienska. eiusque matre, ex opinione medicali 
actricem esse virginem. Imo eccur Constantia iudici, prout 
Instructio S. C. C. 22 Aug. 1840 $ Si quaerela, praecipit, 
peritos quos consuluit minime denuntiavit? 

Perpendens e contra Constantiae curam ad iudicem ac 
ad Sacratissimum Principem deferendi factum verberum et 
condemnationis viri ad carcerem, orator timet ne lateat col- 
lusionem inter coniuges, cum iuxta notum enatum excusatio 
non petita, est accusatio | manifesta. 

Nec specimen in corpore mulieris peractum commovet 
sacramenti adsertorem ; argumentum enim hoc non esse in- 
fallibile, ait, nec per se solum sufficere ad inconsummatio- 
nem matrimonii astruendam. Praxis S. C. C. meminisse sat 
est, quae praeter obstetricum et medentium testimonium 
alias probationes necessarias, praesertim septimam manum 
ex utroque coniugum latere, semper existimavit. Rationem 
reddit Sánchez De matrim, lib. 7, disput. 105, n. 6, 1bi: 
« At expresse tenent contrarium doctores, quos numero prae- 
cedenti allegavi, asserentes semper hoc iuramentum (septem 
propinquorum ex utroque latere) desiderari, quando impo- 
tentia non est evidens, quod hic contingit. Nam saepe oculi 
ac manus obstetricum falluntur, eo vel maxime quod feminae 
multis fraudibus utantur, quibus virgines apparent » ; et ad 
rem orator etiam refert verba Zacchiae, quaest, medie, legal, 
lib. 3, tit. 2, quaest. 7, n. l. 

Iusuper timendum esse dicit, obstetrices sive medicos 
decipi posse non solum ob memoratum fraudis periculum, 
verum etiam ob alias causas omnino naturales ; nam virgo, 
intacto manente hymene, nedum consummare matrimonium, 
verum etiam prolem concipere potest; et quot modis hoc 
evenire possit memoratur aZacchia lib. 4, tit. 2* q. 1, nn. 28 
et seqq.* qui fuso calamo allegatur in animadversionibus. 
Cui concinunt moderni artis Hygiae proceres, quos inter do- 
ctor Mahon, qui verba Pineau refert. Medie, leg. e poliz. 
med. tom. I* p. 102. 

Ceterum, pergit defensor, etiam paulisper admisso expe- 
rimentum in corpore mulieris ab obstetricibus, ad iuris tra- 
mites, peractum, ex se sufficere ad certitudinem 1ncon- 
summati matrimonii gignendam ; periculum in themate ab 
Obstetricibus in corpore Constantiae factum et iudicium a pe- 
ritis subinde latum, praedictam certitudinem minime pariunt. 
Praeprimis enim, ait, non satis constat balneum, in quo 
immersa est Constantia, praefulsisse conditionibus a iure in- 
vectis ad detegendas fraudes, quibus explorandae mulieres 
uti assolent. Sane Instructio S.C.C. 22 Augusti 1840 mandat, 
ut duo saltem medici, explorent an aqua balnei praedictis 
conditionibus praestet. In themate vero non ambo, sed unus 
tantum medicus aquam recognovit. Deinde in dicta Instru- 
ctione cautum est, ut obstetrices explorationem sibi com- 
missam seorsim peragant, scilicet, ut quaelibet obstetrix 
cubiculum, in quo manet exploranda mulier, ingrediatur 
postquam alia obstetrix exierit; ita ut quaelibet obstetrix 
relationem absolutae inspectionis scriptam edat atque tradat 
iudici antequam aliarum obstetricum iudicium cognoscere 
queat. Ast obstetrices nostrae eodem in cubiculo explorationis 
tempore manserunt. Refert enim Aemilia Sztolcmanowa, 
quae honestae matronae munere functa est: quum una ob- 
stetricum fungeretur munere, reliquae stabant aliquantum 
remotae. Demum praefata Instructio probe distinguit in hu- 
iusmodi negotiis officium obstetricum ab officio medicorum. 
Videlicet, obstetricum est corpus explorandae feminae per 

-se recognoscere, et scriptis consignare quae in exploratione 
deprehenderunt intemerati aut corrupti claustri virginalis 
indicia. Ad medicos autem spectat virginitatis aut corru- 
ptionis indicia, ab obstetricibus, scriptis primum, et dein in 
iudiciali examine, relata, sedulo expendere, et, prout natura 
eorundem iudiciorum dictaverit, exploratam mulierem inte- 
gram aut corruptam proclamare. At e contra medici, Felix 
Wojcihiewicz et Eduardus Przewoski non indiciis per ob- 
stetrices relatis, sed opinioni obstetricum inniti videntur, 
dum Constantiam proclamant virginem. Reque vera, non 
recte quaerenti sacramenti vindici: attenta opinione obste- 
tricum , quid statuis de virginitate Constantiae Lubienska, 
nullumne habes circa sententiam tuam dubium et quanam 
ratione scientifica eam adstruis ? Felix Wojcihiewicz reponit : 
Pensata opinione obstetricum, quam efformaverunt in fun- 
damento revisionis, nominatim, reperti in rima pudenda hy- 
menis integri et inviolati, non possum aliter statuere, nisi 
Constantiam Lubienska esse hucusque virginem, matrimo- 
niumque nondum consummasse. lisdem ferme verbis respondet 
medicus Przewoski. Ait enim: attenta opinione obstetricum 
persuasum habeo, Constantiam Lubienska sub respectu sexuali 
esse virginem, qua de re ne minimum quidem ambigo senten- 
tiam que hanc astruo motivis in puncto superiore specificatis. 

Quinimo, adnotat defensor, de Constantiae virginitate 
medentes ita loqui ut videantur eam renuntiare virginem, 
quatenus utero minime gesserit. Re namque vera Felix "Woj- 
cihiewicz ait: adest in rima pubis integer et incorruptus hy- 
men, id quod evincit actricem esse hucusque virginem, quae 
nec impraegnata, nec puerpera unquam fuit... Omnes obste- 
trices unanimiter statuunt, actricem esse virginem, ac pro- 
inde necdum gravidam, nec puerperam fuisse. Nec aliter 
Eduardus Przewoski. Nam, inquit : omnes obstetrices unanimi 
suffragio pronuntiarunt Constantiam Lubienska esse virginem 
adeoque puerperio nunquam decubuisse. 

Quae cum ita se habeant, supervacaneum putavit de dis- 
pensandi causis verba facere. 


VARSAVIEN. 4i£ 
Hisce utrinque raptim delibatis, propositum fuit diluen- 
dum 


Dubium 


An sit consulendum | SSmo pro dispensatione super ma- 
trimonio rato et non consummato in casu. 

RESOLUTIO. Sacra O. Concilii re disceptata sub die 1 Se- 
ptembris 1894, censuit respondere: Affirmative. 

SERVITII. CHORI 


Die | Septembris — 1894. 
Sess. 24 Cap. 12 De reform. 

COMPENDIUM FACTI. Capitulum cathedrale Dioecesis der- 
thusiensis sua condens statuta capitularia, anno 1852, digni- 
tates, quae antea non erant e gremio capituli, non secus ac 
in tota Hispania, voluit, salva praeeminentia, exaequare ce- 
teris canonicis, eisdem paria iura et onera tribuendo. Exinde 
dignitates ac reliqui capitulares subiecti fuerunt oneri cele- 
brandi Missas conventuales et explendi turnum hebdomada- 
rium chori et servitium altaris. 

At, non obstante statutorum expressa voluntate, videntur 
huiusmodi articuli nunquam executioni demandati ; quia di- 
gnitates usque ad praesens tempus immunes extiterunt a 
praedictis oneribus. Verum canonici in capitulari conventu 
diei 6 Decembris 1892 vindicare volentes statutorum execu- 
tionem, dignitatibus intimarunt, ut isdem se conformarent 
celebrando Missas conventuales et turnum hebdomadarium 
peragendo. At dignitates, receptis moribus innixi, opposue- 
runt nihil esse innovandum. 


Disceptatio Synoptica 


DEFENSIO DIGNITATUM. Dignitates haec reponunt. Obser- 
vant se ad tuenda iura suarum praebendarum adstringi, quas 

indebitis pergravatas oneribus ad successores transmittere 
pudet. Missa quaestione an capitulares possent dignitatum 
jura immutare simplici capitulari conventione, factis potius 
insistentes, notant reapse a quadraginta annis. quibus sta- 
tuta capitularia vigent, nunquam hos articulos executioni 
fuisse demandatos, quaecumque demum fuerit causa. Quocirca 
post statuta non secus ac antea dignitates plena gavisae sunt 
immunitate a contro versis oneribus. Nihilominus piissimi 
praesules et religiosissimi capitulares, usque ad nostros dies, 
nunquam instarunt pro executione horum articulorum neque 
dignitates a pacifica suae libertatis possessione unquam de- 
turbarunt. 

Ex hisce facti adiunctis dignitates ascendunt ad iuris 
principia advertentes, exinde enasci certam et recte determi- 
natam consuetudinem. Nimirum quando recepti mores ius 
naturale aut divinum non laedant, neve nervum ecclesia- 
sticae disciplinae disrumpant, suapte natura post certum 
tempus constituunt ius consuetudinarium. Re quidem vera 
in casu non solum ius naturale aut divinum contra consue- 
tudinem opponi non potest, sed neque ecclesiasticum, quia 
huiusmodi dignitatum mos iam pacifice possidebat ubique in 
Hispania celebratus, quando prodiere capitularia statuta. 

Quocirca sibi imputet capitulum si in sua iura sufficienter 
non fuit sollicitum et vigilans exigendo statutorum obser- 
vantiam. 

Quod in propositum observant dignitates, iuramentum 
emitti solitum in capessendis dignitatum beneficiis non suf- 
ficere ad interrumpendam consuetudinem ; quia iuramentum 
praesumendum est, tantum vim habere quoad articulos usu 
receptos. 

Neque autumant, capitulum potuisse impune per tot tem- 
pus suis iuribus cedere, quasi ex benignitate erga dignitates, 
quin incideret in effectus iuris consuetudinarii. 

Demum dignitates offerunt quoddam Reale Decretum 
anni 1832, suspensivum statutorum capitularium in casu. 

DEFENSIO CANONICORUM. Patronus eorumdem in primis 

observat in casu non de consuetudine, sed de praescriptione 
quaestionem esse iuxta sententiam Reiffenstuel « haec intel- 
ligenda, normae scilicet quae ad introducendam consuetudi- 
nem a iure praefiniuntur, sunt de vera consuetudine, seu 
quae solummodo est contra vel praeter ius commune : non 
autem de illa, in qua simul agitur de praeiudicio tertii.... 
nam ut huic iuri iam quaesito praeiudicetur requiri veram 
praescriptionem in confesso est» /us emi. univ. ad tit. de 
consuet. cap. IV, n. 145. Et paullo post « ubi agitur de 
tollendo iure uni et acquirendo alteri dicitur praescriptio non 
autem consuetudo » ibid. $ 109. Concinunt, ut alios omittam, 
Clarissimus Card. De Luca De iurisd. disc. 34, n. 28 et 96, 
n. 15 theat. ver. et tust, qui subiungit « intrant hoc casu 
termini praescriptionis non autem consuetudinis, nedum ubi 
contentio est inter privatas personas ; sed etiam ubi agitur 
de .corporibus politicis, universitatem constituentibus, ut sunt 
Capitula, Collegia, Civitates, Religiones cum similibus ». 
Nec sane verborum quaestio est; cum pateat ex sacrorum 
canonum praeceptis longe facilius inveni consuetudinem, quam 
praescriptione ius acquiri « consuetudo enim favorabilis est, 
praescriptio odiosa » Fagnanus comm. in Decr. ad cap. Ve- 
nerabili 14 de censibus lib. III tit. 30, n. 27. 

Doctorum sententiam, Reiffenstuel verbis expositam, ra- 
tioni congruere ita demonstrat. Consuetudinis fundamentum 
est praesumptus saltem legislatoris assensus: nam secus ex 
defectu iurisdictionis lex everti non posset, quum e contra 
praescriptio tota innititur in possessione vel quasi iuris pos- 
sessione certo modo et certo tempore habita. 

Inter utramque , differentiam ita assignant Doctores : 
« Per praescripüionem acquiritur ius privatae personae vel 
etiam uni alicui Collegio : per consuetudinem non magis uni, 
quam alteri nec alicui privatae personae, sed soli Reipublicae 
et communitati et quidem ius legale sive lex non scripta » 
Pirhing /ur. Eccl. met. nova lib. I], tit IV* sect Ll $ 5, 
n. 331. «Praescriptio dat ius uni contra legem, vel praeter 
legem vel etiam secundum legem » ibid. n. 2. 

Hisce positis, notat Orator, in casu agi de praescriptione. 
Nam certum est siveius commune, sive statuta Capitularia 
anno 1852 condita verum et legitimum ius peperisse Cano- 
nicis, ut illos Dignitates adiuvarent in muneribus canonica- 
libus. At missa conventualis quotidie canenda est: explen- 
dum quotidie chorale servitium. Si ergo Dignitates haec 
officia abiiciunt, canonicorum ius certissime laeditur; nam 
eorum onera procul dubio ingravescunt inter pauciores nu- 
mero Clericos distribuenda. Atqui, prosequitur, nunquam 
Dignitates demonstrare poterunt hic agi de consuetudine. 
Et re quidem vera in primis recte dubitari potest an im- 
munitas, quam sibi vindicant Derthusienses Dignitates, le- 
gitima praescriptione acquiri possit. Recepta enim Doctorum 
sententia est, contra ecclesiasticam disciplinam praescribi 
non posse. De huius sententiae auctoritate ambigi nequit, 
quum illi calculum adiecerit Fagnanus, comm. in Decr. ad 
lib. IL tit de praescr. c. Cum olim nm. 24. 

Neminem latet quanta sedulitate sacri canones curave- 
rat, ut missa conventualis in Ecclesiis Cathedralibus et Col- 
legiatis pro illis omnibus, qui Ecclesiae benefecerint quotidie 
perlitanda, ab omnibus clericis Capitulo adscriptis, quavis 
immunitate reiecta, per vices caneretur. Post cap. Cum 
Creatura de cel. miss, quo id omnibus Capitularibus man- 
datum est, Benedictus XIV, die 19 Aug. 1744 celebratissi- 
mam edidit constitutionem Cum semper oblatas, qua pravas 
quasdam consuetudines coercuit, quae alicubi irrepserant, et 
statuit, ut sacrum conventuale ab eis omnibus « suis respe- 
ctivis vicibus » offerretur, qui « in eadem ecclesia sive di- 
gnitates, sive canonicatus, sive mansionariatu, sive beneficia 
choralia obtinent » immo etiam ab archypresbytero, quamvis 
illi cura animarum concredita esset, atque alia proinde te- 
neretur obligatione sacrum faciendi pro grege suo. 

Hinc fit, ut omnes auctores qui hac de re agunt, concor- 
diter doceant, nullum Clericorum, qui in Capitularem ordi- 
nem cooptantur, sive Dignitatis titulo fulgeat, sive mansio- 
narii tantum nomine serviat, hoc munus abiicere posse. Ita 

Monacellus Form. leg. praticum, vol. 1, tit. 2, form. 4, 
$ 10; Ferrars Bibliot, canonica, verb. Hebdomada, n. 20. 
Optimam autem rationem tradit Pignatellius Cons. canon, 
vol. L cons. 374. « Dignitates quae sunt de corpore Capi- 
tuli tenentur exactionem aliaque onera subire sicut canonici : 
equidem ubi est emolumentum ibi debet esse onus: et qui 
lucrum amplectitur onus subire debet ». 

Sacrae autem Congregationes tam sollicite incubuerunt, 
ut haec norma, quam aequitas ipsa inculcare videtur, sarta 
tectaque maneret, ut neque Episcopis copiam facerent per- 
mittendi, ut aliquis Capitularium hoc onere sublevetur, neque 
Ipsae id concédérent, nisi rarissime, auctoritate S. Sedis. Et 
sane in A/binganen. 27 Aprilis 1844, irrita facta est quae- 
dam Episcopi constitutio, quae decreverat, ut Dignitates va- 
carent munere sacri conventualis celebrandi, alternis cum 
Canonicis vicibus. In Fanen. diei 29 Aprilis 1789 et in Fa- 
ventina eiusdem diei archipresbyter et archidiaconus adacti 
sunt ad eamdem celebrationem. In Tolentino, 26 Maii 1714, 
lib. 64 Decr., et in Squillacen. 17 Martii 1739. sanctum est 
ne Decanum quidem hoc officio eximi. In Alexandrina 7 Iu- 
lii 1770 Praepositus, cui animarum cura in eadem Ecclesia 
committebatur, multiplices, quibus praegravabatur, obligatio- 
nes causatus, illam immunitatem exposcebat, quam hodier- 
nae derthusiensis Capituli Dignitates sibi asseruerunt. S. C. C. 
roganti petita denegavit, quamvis, forsan quaedam benigni- 
tatis ratio suadere videretur, ut prospiceretur Clerico tot 
obruto muneribus, quae Derthusienses Dignitates certe non 
habent. Concinit Ariminen. 18 Aug. 1827. In Auximana 
diei 16 Dec. 1820 censuit S. C. C. quemque Capitularium 
adeo obstringi officio peragendi conventuale sacrificium, ut 
illud nequeat Clerico extraneo demandare, licet huiusmodi 
mos invaluerit ; immo nec alii ex Capitulo substitui possunt 
Capuana 17 Dec. 1735 et 28 Apr. 1736, nec consuetudinis 
obtentu Scepusien. 30 Iulii 1796 et 6 Maii 1797. Praeterit 
sexcentas alias decisiones, quae aliquorum Clericorum desi- 
diam in hoc obeundo munere compescuerunt ; ut S. C. C. in 

Acta, Tom. XXVII. fase. OOCXIX. 27 

Amalphitana 13 Apr. 1715, lib. 65 decr, in Aesina 9 Se- 
ptembrs 1843, in Namien. 14 Apr. 1714, lib. 64 Decr. 
in Brugnaten. 28 Maii 1796, in Ariminen. 18 Sept. 1851. 
S. C. Episcoporum et Reg. in Bovinen. 9 Dec. 1625 etc. 

Insuper notat Orator Hispaniam quod attinet, omnium 
Ecclesiarum disciplinam illi mire congruere. Capitulum Der- 
thusiense omnia Cathedralium Ecclesiarum in Hispania ca- 
pitula percontatum, an eorum Dignitates exequerentur munus 
celebrandi per vices missas conventuales, cognovit, in omni- 
bus Cathedralibus Hispaniae Ecclesiis, vel officium canendi 
sacrum conventuale Canonicis cum Dignitatibus prorsus com- 
mune esse vel saltem certos Dignitatibus assignari dies, in 
quibus conventualem missam perlitare debent, ipsumque Dia- 
conum qui in aliquibus Ecclesiis huic muneri alternis cum 
aliis Canonicis vicibus non satisfit, certis hisce diebus con- 
ventuale sacrificium peragere. 

$i nemo Canonicorum, pergit Orator, vacationem ab horis 
canonicis usucapere potest, fieri non potest ut aliquis vaca- 
tionem a missa conventuali usucapiat, quae praestantior pars 
est divini officii « divino cultui plus detrahitur, non cele- 
brata missa conventuali, quam si non celebrarentur horae 
canonicae, cum maior sit cultus sacrificii, quam horarum 
canonicarum » Ferraris Bibi. can. verb. Canonicatus, art. V, 
$ 621. 

Praeterea hoc comprobat iurisprudentia S. C. C. Ita in 
Tusculana, Missa conv, 21 Apr. 1707 et 13 Apr. 1709, 
Archipresbyter et canonici compulsi sunt ad missas conven- 
tuales alterne canendas, quamvis quaedam statuta décerné- 
rent ut solum a mansionariis litarentur, idque in more iam- 
diu habitum fuisset. In Squillacen. 11 Martii 1713, lib. 63 
decr. , reiecta est canonicorum petitio, qui aliquas missas 
conventuales, quas ipsi celebrare debuissent, a sacerdotibus 
participantibus celebrandas esse contendebant, perantiquam 
excusantes suae Ecclesiae disciplinam, quae hominum me- 
moriam excedebat, et demum urget patronus haec verba Be- 
nedicti XIV in Const. Cum semper oblatas. « Nonnulli ob- 

Ecclesia vigentis se ab huiusmodi onere (celebrandi missas 
conventuales) eximi posse sibi persuaserunt. Verum iam 
pluries responsum fuit huiusmodi consuetudinem, licet im- 
memorialem quae potius abusus et corruptela dicenda est, 
nemini suffragari ». 

Quoad decretum iussu Ferdinandi Hispaniarum regis edi- 
tum, notat, responderi posse flocci faciendum esse Principis 
laici hac in re responsum, sacris canonibus et constitutioni 
Benedicti XIV Quum semper oblatas, apertissime  contra- 
rum: quum nullam facultatem publicae conventiones illi 
tribuerint, sese immiscendi moderando Capitulorum regimini 
vel Canonicorum iuribus praefiniendis, spretis Pontificiis san- 
ctionibus. Sed argumentum adversariis regerit aiens, hoc de- 
cretum noluisse Dignitates adigere ad celebrationem missa- 
rum conventualium, antequam concors de hoc obtinuisset di- 
sciplina in omnibus Hispaniae Ecclesiis, quae tamen hodie 
plene obtinet. 

Praescriptioni vero a Dignitatibus oppositae, advertit 
orator, deficere bonam fidem quae semper et quocumque in 
praescriptionis momento necessaria est. Nam non ignorare 
potuerunt omnes illi Clerici, qui deinceps Cathedralis Der- 
thusiensis Capituli Dignitates iussi sunt, quaenam illis im- 
ponerent officia suae Ecclesiae statuta. — In confesso est 
hosce omnes Clericos beneficium ingredientes iurando spo- 
pondisse statuta se fideliter observaturos. 

Sed quamvis quis, id animo fingens, quod prorsus absur- 
dum est, sumere vellet omnes Ecclesiae Cathedralis Derthu- 
siensis Dignitates tam inconsulto semper egisse, ut obliga- 
tionum, quas erant suscepturae, cognitionem non caperent, 
et legem se custodituras iurarent, cuius nullam habebant 
notitiam : haec porro ignorantia bonae fidei fundamentum 
esse non posset. Ageretur enim de errore iuris, qui num- 
quam excusat; in praescriptione autem apertissime reiicitur 
« iuris ignorantia in usucapione negatur prodesse, facti vero 
ignorantia prodesse potest » /. JV, ff. de iur. et fact. ignor. 

Hic enim error bonam fidem excludit: « Qui contra iura 
mereatur bonam fidem non praesumitur habere » Reg. $2 
iuris in VI. 

Quod quidem accipiendum est etiam de legibus genera- 
libus, quae a Pontifice vel Principe latae universam Eccle- 
siam vel rempublicam respiciunt : et de illis quoque personis, 
quorum error culpae tribui nequit — immo etiam — ex 
meliori sententia — quam traditam a romanis iurisconsultis 
sacri canones non correxerunt; Engel coll. univ. iuris p. II* 
lib. IV* tit. XIV* n. 2; Reiffenstuel ius Eccl. univ. ad 
tit. de jpraescr.* 8 III* n. 69 etc., de rusticis et feminis, 


quibus nulla, vel fere nulla est iuris notitia. — « In lucro 
nec foeminis ius ignorantibus subveniri solet » 7. /7 cod. de 
iur. et facti ign. I* 18. — «uris error nec foeminis in 


compendiis prodest » L 8 D. de iur. et facti ign. XXII* 6. — 
Nec ulli sane infertur iniuria : haud enim de vitando damno, 
sed de comparando lucro certatur, quod legislator contra suas 
constitutiones denegare maluit, quam sinere ut illis nimia 
facilitate aliquid privatorum hominum negligentia deroga- 
retur. Sicut autem praescriptio iure humano constat, et ab 
eodem potest circumscribi, Layman Z7Aeol. mor. lib. II* 
cap. IV* dub. 5; multo magis ergo hic iuris error legiti- 
mae praescriptionis fundamentum esse non poterit quum agi- 
tur de aliqua iuris regula, haud solum a sacris inducta ca- 
nonibus, sed confirmata peculiaribus Ecclesiae statutis, quae 
eiusdem Ecclesiae Clerici absque culpa ignorare nequeunt. 
Patronus demum citat haec verba perillustris Oovarruvias 
reg. poss. $8 7* n. 7* p. II: « Ignorantia iuris tunc pecca- 
tum et malitiam habet, cum quis ignorat ea quae scire te- 
netur secundum statum particularem et officium quod exer- 
cet: tenetur enim quis scire omnino ea quae pertinent ad 
officium et statum, quem habet, aut actum quem gerere vult... 
culpa est et ex ea peccatum arguitur, si quis ignorat ea 
quae homines eius conditionis et status communiter scire 
solent, et communi adhibita diligentia- percipiuntur ». 


Orator praeveniens difficultatem quod mala fide usi sunt 

tantum primi antecessores, praemittit, praescriptionem, quae 
mala fide non excluderetur, legitimi temporis defectu cor- 
ruere. Quadraginta anni vix effiuxerunt, a die qua Derthu- 
siensia statuta ab Episcopo approbata observari coeperunt, 
] Oct. 1852, ad diem qua Capitulum Dignitates negligentes 
ad suum obeundum munus adegit . ... 1893. Si tempus de- 
trahatur, quo Dignitates, quae anno 1852 vivebant, vitae 
participes fuerunt; spatium, quo continuata est libertatis 
usucapió, quadraginta certe, forsan etiam triginta annis bre- 
vius efficitur : nec porro praescriptio completa censeri potest. 

Item praemittit, Canonicos saepissime professos fuisse, 
se aegre ferre Dignitatum negligentiam. Id canonici affirmant 
quamvis hoc Dignitates perfracte denegent. 

His praemissis, ait, quod Dignitates mala fide non ege- 
rint, nullo modo sese purgare queunt. Unica profecto caussa, 
a statutis vix conditis Dignitates in perpetuum ab obliga- 
tione solvere potuisset : privilegium Apostolicum sibi et suc- 
cessoribus concessum. Aut ergo successores opinabantur pri- 
vilegium adesse quod revera non aderat: vel sibi quoque 
illud suffragari, dum contra decessores tantum respiceret : 
et hic quidem error facti est: haud certe tamen inculpatus. 
Quisque enim diligenter inquirere debet, an iusta suppetat 
caussa, antequam obligationem abiiciat, quam sub religione 
iurisiurandi suscepit. Error autem facti tunc solum, ex com- 
muni doctorum sententia, bonae fidei fundamentum esse potest, 
cum invincibilis, ut aiunt, est; Reiffenstuel ius can. univ. 
ad tit. de praescr, $ lll n. 78; Schmalzgrueber ius Eccl. 
univ. p. lii, tit. XXVI, $ 14, n. 66. Aut successores ar- 
bitrati sunt, suffecisse canonicorum patientiam absque ullo 
privilegio, ut decessores ius communitatis parerent. Et hic 
error, iuris est, qui prodesse non potest. 


Accedens patronus ad aliam conditionem praescriptionis, 
nimirum tempus, ait dubitari non potest, Canonicos, qui 
unum corpus Ecclesiasticum efficiunt, Ecclesiarum privilegio 
gaudere, ita ut illis ordinaria praescriptio officere nequeat. 
Translatitii autem iuris est, Ecclesiarum iura quadraginta 

tantum annorum spatio praescriptione extingui posse; tem- 
pus autem immemorabile vel titulum coloratura requiri, si 
ius canonicum usucapienti refragetur. Reiffenstuel ius can. 
univ. ad tit. de praescrip; Layman theol. mor. lib. Il* 
cap. VI* dub. VIII* n. 23; Covarruvias reg. poss. p. 2* 
$ 10* n. 7; Peregrinus de iure fisci lib. 6* cap. VIII. Quum 
ergo compertissimum sit canonicum ius Dignitatibus apertis- 
sime adversar et quum illa agendi ratio, quae hodie inva- 
luit, memoriam hominum certe non excedat, titulum adver- 
sari ostendere deberent. 

Sed causa optima sinit, pergit orator, ut id etiam fingi 
possit, quod iuri non congruit. Esto quadragenariam prae- 
scriptionem absque titulo sufficere: ne haec quidem Digni- 
tatibus suppeteret. Haud negat quadraginta ad amussim ef- 
fluxisse annos, ex quo statuta observari coeperant quum in 
capitulari conventu diei 6 Decembris 1892 actum est de di- 
gnitatibus ad missarum conventualium celebrationem adigen- 
dis. In primis animadvertendum est adversarios asseruisse, 
sed ullo modo non approbasse statutis vix conditis, illico 
coepisse Dignitates, officium suum praetermittere conven- 
tuales missas suis vicibus canendi. Nuda autem dignitatum 
affirmatio, quum suspecta sit, pro nihilo habenda est. Sed 
quamvis huic affirmationi, contemptis iuris regulis, legitimae 
probationis vis tribuenda esset, demonstrari certo potest di- 
gnitates, quae tunc temporis erant in Derthusiensi capitulo, 
numquam intendisse animo, ut immunitatem usucaperent, 
quam hodie successores inhiant. Patet enim eodem anno, quo 
statuta condita sunt, Archipresbyterum, gravibus allegatis 
causis, capitulum exórasse, ut sineret se solutum esse mu- 
nere celebrandi missas conventuales : compellatum autem an 
persuasum haberet se hac obligatione teneri, id absque hae- 
sitatione affirmasse, subiungentem, beneficium se expeti tu- 
ram non fuisse, si ius sibi esse arbitrasset. Quamobrem 
argumentari licet, tunc temporis dignitates si missarum cele- 
brationem delectarunt, idcirco id fecisse quia vel privilegium 
legitime obtinuerant, vel falso opinabantur satis esse capi- 

tuli veniam, ut illae hac obligatione absolverentur. Imo ad- 
vertatur, quum in canonicorum conventibus, anno 1852, de 
condendis statutis disputatum esse, dignitates neutiquam ob- 
stitisse, ne sibi imponeretur officium celebrandi missas con- 
ventuales, sed hoc statutorum caput communi omnium con- 
sensu fuisse approbatum, quin immo ipsas dignitates statu- 
torum observantiam iureiurando interposito pollicitas fuisse. 
At, ex doctorum sententia, immunitatem usucapere nequit, 
qui obligationem agnoscit, et solum putat aliquod sibi, non 
autem successoribus privilegium fuisse imperatum; Engel 
coll univ. iuris. part. 1L lib. IV, tit XVL $ 2, m 18. 
Quum autem haec, quae de primis hisce dignitatibus dicta 
sunt, de secundis suspicari liceat, quae primis subierunt : 
inquirendum esset quo tempore illa inciperet libertatis pos- 
sessio, quae usucapionis fundamentum est. Certum tamen 
est tempus illud decerpendum esse, quo primae dignitates 
vitam egerunt: quadragenariam igitur praescriptionem, pro- 
babiliterque tricenariam corruere. 

Animadvertendum denique est praescriptionem hanc haud 
semel interruptam fuisse, quum dignitatibus canonici saepe 
denuntiaverint, ut, officii memores, ad exactam statutorum 
observantiam se reciperent. Accedit iuramentum ab omnibus 
dignitatibus interpositum, quae praescriptionem certe assiduo 
interrupit, quae omnia, iuxta patronum, suadent nec consue- 
tudinem posse invocari a capitularibus, quae non viget nisi 
sit rationabilis et legitime praescripta. Putat hanc consue- 
tudinem non esse rationabilem confici posse ex his iam dictis 
de natura huius immunitatis, laedenti ecclesiasticam disci- 
plinam. 


Nec esse huiusmodi consuetudinem legitime praescriptam, 
autumat patronus, adhaerens opinioni eorum qui opinantur 
quadraginta annorum spatium requiri. Arg. cap. 15 de praescr. 
cap. 3 de caussa poss. ei propr. cap. 50 de elect; Glossa 
in cap. ult. h. tit. de cons. Quantam haec sententia sibi 
vindicet auctoritatem, scriptorum nomina, qui illam tuentur, 
satis demonstrant: inter quos recensentur Fagnanus comm. 

in decr. in cap. Treugas de treg. et pace n. 40 et 67; 
Abbas ad cap. ult. h. tit, de cons. ; Imola in cit. cap. Treu- 
gas* num. 13; Diana p. 6* tract. 5, res. 2. Sed quamvis 
existimandum esset consuetudinem contra legem breviori 
tempore inveni posse: obicem haud persenserunt Dignitates, 
qui eius non solum peremisset iter, sed illam, quominus 
initium habere posset, certissime inhibuisset. Nam, conditis 
statutis, mos invaluit in ecclesia cathedrali Derthusiensi ut 
omnes, sive Episcopi, sive Dignitates, sive Canonici, ante- 
quam beneficium ingrederentur , iureiurarent statuta se fi- 
deliter observaturos. Quae disciplina usque ad hodiernum 
tempus exactissime custodita fuit. Licet autem fatendum 
sit obligationem iurisiurandi, quo statutorum observantia 
promittitur, eas partes non complecti, quas contraria con- 
suetudo antiquaverit; certissimum etiam est hoc i1iusiuran- 
dum, si semper et ab omnibus clericis interpositum fuit, 
impedire quominus aliqua statutorum capita contraria con- 
suetudine aboleantur. 


Est haec recepta Scarfantonii sententia hac in re prin- 
cipis : « Operantur haec iuramenta, ut contra statuta non 
possit allegari contraria observantia, cum promissio de illis 
Observandis se opponat initio contrariae consuetudinis .. .. 
quatenus possit dici inchoata contraria consuetudo, ab istis 
actibus statutum approbantibus interrupta remanet »; adn. 
ad lucub. can. Ceccopeni, ad tit. XI* lib. IV* $8 15. Qui 
alleg. Glossam in 7* num. 166* $ Temporalia D. de reg. 
iuris. 

Hanc autem sententiam Rota confirmat, cuius responsa 
summa veneratione prosequenda esse, nemo est qui dubitet. 
Quae decrevit Giennen. Adiunctorum coram Molines Lunae 
13 Febr. 1702, dec. 762* n. 21: « Quod concurrente iura- 
mento ab unoquoque de capitulo praestito non solum inde- 
corum videtur excipere de non usu seu contrario usu, sed 
etiam nec unquam inchoare potuit adversativa consuetudo ». 
Concinunt coram Bichio dec. 46, n. 15, coram Othobono 
dec. 45, n. 7 et 10* dec. 210, n. IO, p . I7 rec. 

Demum Orator ad dissolvendas difficultates, notat Capi- 
tulis ius negari non posse condenda statuta, quia sacri ca- 
nones plenam Capitulis facultatem largiuntur sua statuta 
libere condendi, dummodo haec ab Episcopo approbentur. In 
publicis conventionibus nihil hac de re novatum fuisse, nec 
ullam de hoc potestatem regi addictam fuisse, illas diligenter 
perlegenti manifestum est. Quum ergo Derthusienses con- 
stitutiones a Capitulo legitime conditae ab Episcopo rite 
fuerint approbatae et quadraginta annorum spatio, tot Di- 
gnitates, totque Canonici qui in Derthusiense Capitulum dein- 
ceps cooptati illas tam firmas habuerint, ut earum observan- 
tiam sub religione iurisiurandi solemniter profiterentur. Nec 
porro corruit Episcopi approbatio, quia haud scripto, sed 
verbis concessa est. Nusquam enim praecipitur, ut haec ap- 
probatio viva voce concedi non possit. Quum immo gravis- 
simorum auctorum sententia sit, sufficere, ut Episcopus prae- 
sens canonicorum coetui, dum de statutis agebatur, siluerit: 
« Immo Episcopo praesente in Capitulo in quo conditum fuit 
aliquod statutum, si taceat, videtur tacite consentire : nec 
opus est altera approbatione vel consensu, quum sufficiat 
tacitus ». Ceccoperius /ue. can. lib. IV, tit. Xl, n. 11, vel 
ut Vicarius generalis Episcopi album calculum adiecerit: 
« nam praesumitur Episcopus de his notitiam habere et ap- 
probare » ibid. $ 12. 

Sed quamvis desiderantur Episcopi approbatio, rata nihi- 
lominus, hac in re praesertim essent statuta. Exploratum 
est enim haec, quamvis initio irrita, convalescere, si Epi- 
Scopi quadraginta annos scienter haud refragentur. Cecco- 
perius ibid. 14. Nec denique Episcopi approbatio necessaria 
fuisset, in huiusmodi decretis, quae internum chori regimen 
respiciunt, ut iuri communi aptissime congruunt. Id omnes 
tradunt auctores « Canonicis... a iure communi, statim facta 
erectione confertur facultas per se libere condendi statuta 
quaedam de rebus minoribus vel ad bonum ordinem et regi- 
men Capituli pertinentibus vel circa ea quae iure communi 
reperiuntur disposita, innovando canones sive Pontificiae con- 

stitutionis obligationem ». Glossa in c. Constitutionem* verb. 
statutum de verb. signi f. in 6, cap. Cum accessissent 8 de 
const, cap. Dilectus de cleric. non resident, arg. cap. Ex 
litteris 1 de const; Ceccoperius /ue. can. lib. IV, tit. X, 
$ 43, et tit. Xl, 8 I; Reiffenstuel ius can. univ. ad tit. 
de const.,, $ 4, n. 86, qui plures affert Rotae Romanae sen- 
tentias. 

Hisce utrinque relatis, propositum fuit dirimendum 


Dubium 


An Dignitates | teneantur Missas | conventuales celebrare 
et peragere servitium — hebdomadarum | chori et altaris ac 
reliqui canonici in casu. 

RESOLUTIO. Sacra C. Concilii re disceptata sub die 1 Se- 
ptembris 1 894 censuit respondere : Perpensis omnibus, af- 
firmative. 

Ex QUIBUS COLLIGES: I. Quando agitur de tollendo iure 
uni et acquirendo alteri praescriptione opus esse, non con- 
suetudine. 

II. Etenim per consuetudinem itur contra vel praeter ius 
commune ; per praescriptionem agitur insimul de praeiudicio 
tertii; cui, ut discrimen afferatur, vera praescriptio adesse 
debet, non consuetudo. 

III. Differre inter se consuetudinem et praescriptionem 
patet; nam consuetudinis, fundamentum est assensus, saltem 
praesumptus, legislatoris, dum praescriptio tota innititur in 
possessione vel quasi iuris possessione, certo modo, et certo 
tempore habita. 

IV. In themate videri agi de praescriptione ; eo quod 
Canonici sive ex iure communi, sive ex capitularibus sta- 
tutis anni 1852 ius acquisiverant, ut a Dignitatibus coadiu- 
varentur in explendis muniis canonicalibus. 

V. Praetensam immunitatem Dignitatum legitima prae- 
scriptione acquiri non posse; quum ex Doctorum sententia 
praescribi nequeat contra disciplinam ecclesiasticam. 

VI. Ex Constütut. Benedicti XIV Cum semper oblatas 
iubentur litare sacrum conventuale omnes dignitates et ca- 
nonici eiusdem Ecclesiae, suis respectivis vicibus. 

VII. Vacationem ab horis canonicis usucapi non posse; 
et eo minus a Missa conventuali, quae praestantior pars est 
divini officii. 

VIII. Divino ergo cultui plus detrahi non celebrata Missa 
conventuali, quam si non celebrarentur horae canonicae. 

IX. Et ideo nemini suffragari posse consuetudinem, otiam 
immemorialem, non litandi Missam conventualem, quia po- 
tius dici deberet abusus et corruptela, quam legitima con- 
suetudo. 

X. Dignitates in themate fulcin nequeunt bona fide ; 
quia ignorare eisdem non licet obligationes, quas impleturas 
iurabant ; quibus addi debet quod contra leges non praesu- 
mitur bona fides, et error iuris omnino reiicitur in prae- 
scriptione. 

XI. Quando haud agitur de vitando damno, sed de ca- 
ptando lucro, planum videri, legislatorem maluisse denegare 
quam permittere, ut suae constitutiones laederentur priva- 
torum hominum negligentia. 

XII. Iuramenta de observandis statutis operari, ex Do- 
ctoribus, ut contra eadem statuta non possit allegari con- 
traria observantia; quia promissio haec sese opponit initio 
contrariae consuetudinis. 


—M M EE ————— 


ASCULANA 


DE SERVITIO CHORALI 


Die 16 lunii 1894. 
Per summaria precum. 
COMPENDIUM FACTI. Canonici cathedralis ecclesiae Ascu- 
lanae exponunt : sese in servitio chorali frui tribus vacationis 
mensibus ; quorum duobus per turnum, tertio ad electionem 

cuiuslibet: ob cleri paucitatem oportere ut, praeter officia 
choralia, complurima sacra officia adimpleant, quae cum of- 
ficiis choralibus minime conveniunt ; et ideo saepe accidisse 
ut altera posthaberentur dum aliis fieret satis: qua de re 
exposcere ab Apostolica Sede quatuor vacationis menses, loco 
trium: quo facilius etiam aliis officüs satisfiat quin chori 
servitium detrimentum capiat. 

Episcopus pro voto et informatione, uti de more, inter- 
pellatus ita respondit, die 13 Martii 1894: 

« Officia, quae requirunt maiorem laborem et studium 
ad praesens in hac civitate commissa sunt praesertim cano- 
nicis huius perinsignis cathedralis basilicae, ob cleri regu- 
laris et saecularis deficientiam. Revera meus vicarius Ge- 
neralis, cancellarius episcopalis, rectores in duobus Seminariis 
et directores spirituales, scientiarum magistri, uno tantum 
excepto, nec non monialium confessarii, in magna parte, 
sunt canonici. 

« Chorales vacationes ita sunt distributae ut per turnum 
quisque suam hebdomadam habeat, et ea frui debet dum con- 
tingit et non aliter; cum vero numerus hebdomadarum, 
propter tempus a lege exceptum, tres menses conciliares in 
anno non attingat, quisque addit tot dies ad beneplacitum, 
quot sunt necessarii ad tres menses conciliares complendos, 
qui dierum numerus variát inter viginti, vel quinque et vi- 
ginti. 

« Ob rationes expositas hoc breve tempus non sufficit, 
ut quilibet ex canonicis suis diversis muneribus facere satis 
et ut aliquando honestam recreationem sumere possit, prae- 
sertim cum hebdomadales vacationes per turnum accipiendae 
sint: eapropter canonicorum petitio videtur mihi honesta 
eique favendum esse submisse putarem ». 


Disceptatio Synoptica 


Si ius commune et S. C. C. iurisprudentia recolatur, 
canonicorum petitioni obstare videtur in primis scitissimum 
iuris principium ; nempe unumquodque beneficium dari pro- 

pter officium cui praebendatus religiosissime satisfacere debet, 
iucumbens postea in alia munera si tempus et vires suppe- 
tant. Unde quamvis Trid. Conc. in Sess. 24 cap. 12 de ref. 
canonicis concesserit trium mensium vacationes, tamen ex- 
presse cavit, salvas esse debere earum Ecclesiarum consti- 
tutiones, quae longius servitii tempus exquirunt. Quae vesti- 
gia premens S. C. C. canonicis adstrictis Ecclesiae servitio 
ultra novem menses, censuerit trium mensium vacationem 
denegare, teste Fagnano in cap. Licet, num. 45, et q. De 
praeb. 

Attamen quia non ex apicibus iuris est iudicandum, sed 
aequitati maxime est indulgendum, sapientissime S. C. C. 
severitatem indulgentia temperans ob varias causas at prae- 
cipue ob fidelium spirituale bonum soluit chori servitium ad 
turnum per mediarías vel ternarias redigere, uti in S. Se- 
veri 13 Iul. 1725, 1n. Castri Maris Servitii chori 30 Iul. 1735, 
Tranen. 22 Nov. 1738, Civitatis Castellanae - Reductionis 
6 Augusti, Firmana Servitii chori 4 Augusti 1817, et Con- 
versana 20 Decembris 1834. Hoc vero in casu, ne divinus 
cultus detrimentum capiat, apponi solet clausula, ut tempore 
adventus et quadragesimae, aliisque infra annum solemnita- 
tibus omnes inserviant, uti, ceteris missis, videre est in 
Cathacen. 5 Sept. 1699 in qua indultum fuit, ut canonici 
per mediarías inservirent, ita tamen ut diebus dominicis et 
festis de praecepto, tempore adventus et quadragesimae | ac 
octavarum . Nativitatis — Domini, | Paschatis ^ Resurrectionis 
D. N. L C. ac sanctissimi Corporis Christi, ultra medieta- 
tem capitularium, qui non erunt de servitio, Missae et Ve- 
speris inservire teneantur. Tali pacto S. C. C. censuit me*- 
lius consultum iri chori servitio, quam ampliando menses va- 
cationum ad quatuor vel quinque; quia ita semper habetur 
certus canonicorum numerus inservientium ; et aliunde ubi 
vigent media,riae vel tertiariae non admittitur trium men- 
sium vacatio, uti par est, et fuit definitum in Castrimaris 
diei 30 lulii 1735, et in Capuana diei 3 Dec. 1739. In- 
super quum sperandum sit sacerdotum penuriam in Asculana 

dioecesi non perpetuam fore, videtur reductionem servitii 
choralis tantum ad tempus concedi posse. 

Quibus praenotatis, quaesitum fuit quid esset precibus re- 
spondendum. 

RESOLUTIO. Sacra C. O. re disceptata sub die 16 Iun. 1894 
censuit respondere : Pro gratia ad 15 dies tantum * cauto 
ab Episcopo cum Capitulo ne chori servitio | detrimentum 
inde obventurum sit; ad quinquennium si tandiu etc.  ex- 
ceptis temporibus Adventus et Quadragesimae. 


EX S. CONGR. EPISC. ET REGUL 


-y-. 








S. IOSEPHI DE COSTARICA 
REMOTIONIS SUSPENSIONIS ET REFECTIONIS DAMNORUM 


Die | 24 Augusti . 1894. 


COMPENDIUM FACTI. Sacerdos Olimpius Zill Desilles e dioe- 
cesi Sagiensi in Gallia sub initio an. 1891 in civitatem 
S. Iosephi De Costarica (Americae Centralis) appulsus inibi 
ab Episcopo Bernardo Thiel consecutus est prius munus pro- 
fessoris et confessari in Seminario et dein nominatus fuit 
Cappellanus Monialium e Sion, in eadem civitate degentium. 
At in his officüs parum permansit praefatus sacerdos, si- 
quidem die 15 Iunii eiusdem anni Episcopus eum privavit 
officio Magistri in Seminario .Maior et Confessarii alumno- 
rum ; deinde die 5 successivi Iulii eum removit a munere 
Cappellani Monialium; et tandem die 12 Octobris sequentis 
eum suspendit ex informata conscientia a missae celebratione 
et aliis functionibus ecclesiasticis, quoadusque dioecesim non 
relinqueret. 


Inflictas poenas aegre ferens sacerdos Zill suas querelas 
triplicato recursu detulit ad S. Sedem expostulans refectio- 

nem damnorum ob amissa officia, quibus privari non poterat 
absque contractus violatione a partibus initi, nec non decla- 
rationem nullitatis irrogatae suspensionis. 

Verum cum recurrens Zill accusaret tamquam causam 
damnorum non solum Episcopum S. Iosephi de Costarica, 
sed etiam Moniales de Sion praefatae civitatis et quemdam 
sacerdotem Diringer Cappellanum Domus Primariae dicta- 
rum sororum Lutetiae Parisiorum, qui medius interfuerat 
ut sacerdos Zill Cappellani munus acceptaret, hinc necesse 
fuit ex decreto S. Congregationis Episcoporum et Regul. 
diei 13 Februarii 1894, ut oblati recursus a sacerdote Zill 
dividerentur, et in individuo determinarentur. Reapse die 15 
eiusdem mensis ipse exhibuit notulam damnorum in libel- 
lis 26.290 contra Episcopum, in libellis 4.700 contra Mo- 
niales et in libellis 2.000 contra Cappellanum Diringer, 
totali summa in libellis 32.990, quam ob nova conquesta 
damna postea auxit in libellis 10.000, petens libellas 10 pro 
quolibet die usque ad causae decisionem, et ut rei conventi 
in solidum ad summam totalem damnarentur. 

Hinc in praesenti quaestione super qua habitae sunt de- 
ductiones non solum Episcopi, sed etiam aliorum interesse 
habentium, tria sunt puncta nempe, de privatione officiorum, 
de suspensione ex informata conscientia, et de refectione 
damnorum. 


Disceptatio Synoptica 


QUAE SACERDOS ZILL IN SUI FAVOREM PROFERT. lpse in 
sua allegatione typis edita primum disserit de causis quae 
Episcopum moverunt ad notas poenas irrogandas, et has 
nonnisi odium et vindictam fuisse ostendere satagit. Sane 
primam causam furoris Episcopi extitisse dicit nonnullas 
Observationes ab ipso factas, eo quod Episcopus permisisset 
ut professor Seminarii associaret ad coemeterium acatholi- 
corum cadaver Protestantis, et in publica ephemeride publi- 
carentur 26 propositiones, quarum nonnullae ab Ecclesia da- 

mnatae et immorales. Altera causa furoris Episcopi, iuxta 
Zill, reponenda est in dissidio orto, ex eo quod Episcopus pro 
menstruo salario professoris in Seminario rependere volebat 
20 scutata, dum sucerdos Zill iuxta initum contractum sibi 
25 scutata deberi sustinebat. Hinc irae et furores quos Epi- 
scopus consummavit ipsum expeliendo ab officio Professoris et 
Confessarii in Seminario. 

Parili ratione suam remotionem ab officio Cappellani Mo- 
nialium sacerdos Zill repetit ex facto quod ipse cum bene- 
visus esset Reipublicae Praesidi, pro viribus cum ipso adla- 
boravit ad instaurandum vigorem concordat inter S. Sedem 
et Gubernium de Costarica et ad obtinendum Delegatum 
Apostolicum ; haec res ita Episcopi animum irritavit, ut 
ipsum non solum privaverit memorato officio, sed etiam tra- 
ducere tentaverit tamquam amentem per publicas epheme- 
rides. Tandem his poenis et iniustitiis culmen adiunxit, ait 
sacerdos Zill, suspensio ex informata conscientia ab  Epi- 
scopo sibi inflicta ob appellationem seu recursum a se fa- 
ctum ad S. Sedem. Ex allegatis igitur et ex aliis quae re- 
fert, concludit se esse victimam furoris Episcopalis. 


Deinde impugnat valorem remotionum de quibus supra, 
utpote contra contractum existentem. Sane ex epistola Su- 
periorissae Monialium de Sion in Costarica ad Superiorissam 
Generalem Parisiis erumpit quod Episcopus promiserat Monia- 
libus Cappellanum, qui ipsis inserviret, occupare in Seminario 
cum menstruis scutatis 25 comprehenso victu et habitatione 
et Moniales ex parte sua promittebant Cappellano rependere 
singulis mensibus scutata 40 inclusis etiam expensis itineris. 
Hoc officium, quod prius recusatum fuerat a quodam Ba- 
rauteil, postea ope intermediarii Diringer acceptatum fuit a 
sacerdote Zill, et Moniales secutam conventionem ratam ha- 
buerunt. Relatae conventioni subsecutus est actus nomina- 
tionis ad officia uti supra: sacerdos Zill e longinquis regio- 
nibus Galliae venit in Costaricani, et primis quinque men- 
sibus sedit in eadem mensa cum Episcopo. Haec omnia, 
subdit Zill, portendunt usque ad evidentiae fastigium con- 

tractus bilateralis existentiam, qui non potuit violari in- 
vita parte. 

Loquens tertio de suspensione ex informata conscientia 
conqueritur sibi hanc poenam irrogatam esse paucis post 
diebus quam ab Episcopo bonum testimonium de suis mo- 
ribus habuerat et etiam 30 scutata pro eleemosynis missa- 
rum, quibus vita sustentare posset. Causa huius repentinae 
mutationis non est quaerenda in mala informatione habita 
a Legatione Gallica Matri ti circa suos mores, uti vellet 
Episcopus, sed potius in quodam recursu, quem sacerdos Zill 
dicit transmisisse sacerdoti Diringer ea lege ut ope Nuntii 
Apostolici mitteretur ad S. Sedem: qui tamen sacerdos pro- 
ditorie ad Episcopum remisit. 

De cetero adnotat, praefatam suspensionem quae iuxta 
Trid. Cap. 1, sess. XIV de Refor. infligi debet in delictis 
occultis vel difficilis probationis, in themate nullimode sus- 
tineri posse, cum delictum ob quod lata fuit, sit, teste ipso 
Episcopo, publicum : proinde sacerdos Zill urget Episcopi 
damnationem ad reficienda omnia damna sibi derivata tam 
ex relatis remotionibus, quam ex enormibus expensis a se 
passis pro vitae sustentatione et quidem in ea summa quam 
superius indicavit: item urget damnandas esse Moniales de 
Sion in Costarica ad sibi refundendum salarium trium an- 
norum cum fructibus et aliis emolumentis iuxta obligatio- 
nem ab ipsis assumptam. 

Quo vero ad sacerdotem Diringer licet hic ad refectionem 
damnorum adstringi nequeat ulla lege contractus, tamen 
cogendum esse clamat alio capite a S. Congregatione, quia 
nempe dolose recursum intercepit transmittendum ad S. Se- 
dem, et remisit ad Episcopum ; quod si s. Congregatio nolit 
eum damnare, saltem petit facultatem eum traducendi ad 
tribunalia civilia. 

QUAE CONTRA SACERDOTEM ZILL DESILLES MILITANT. Aliter 
vero sentit adversa pars: et in primis Episcopus denegat 
se egisse in hoc negotio ex ira vel ex odio, imo sustinet se 
nimis patienter tulisse contra etiam sententiam totius Cleri 

Acta, Tom. XXVII. fase. OCCXIX. 28 

qui promptam et severam sacerdotis Zill punitionem recla- 
mabat: item in suis uteris informativis sustinet nullum in- 
tervenisse contractum vel promissionem erga praefatum sa- 
cerdotem et rem ita explicat: die 18 Martii 1890 Moniales 
de Sion in Costarica exposuerunt se paratas esse ad arces- 
sendum e Gallia Cappellanum, qui eis pro sacris functioni- 
bus inserviret, et rogaverunt Episcopum ut aliquid subsidii 
ei tribueret pro complenda assignatione a Monialibus pro- 
missa: Episcopus intentionem aperuit se hoc facturum dando 
ei magisterium in Seminario minori cum menstruo stipendio 
scutat. 25. Postea loco sacerdotis Baruteil qui tunc pro Cap- 
pellani munere cum Monialibus agebat, advenit sacerdos Zill 
neque nomine ab Episcopo cognitus : hinc quaerit Episcopus 
quo iure exposita animi manifestatio pro contractu traduci 
queat. 

Sed data et non concessa contractus existentia, Episcopus 
contendit se assumptae obligationi iam satisfecisse cum sa- 
cerdoti Zill scholam in Seminario minori obtulit et ipse hanc 
respuit: et si postea ei tradidit munus Professoris in Semi- 
nario maiori, id egit non ex aliqua obligatione assumpta, sed 
ex pura benevolentia: superius vero relata facta Episcopus 
dicit probar iuratis et omni fide dignis testibus. 

Deinde Episcopus edisserit causas quae ipsum impulerunt 
ad relatas poenas ei suspensionem infligendas. Et quoad re- 
motionem sacerdotis Zill a Seminario ex duplici causa mo- 
tum fuisse, nempe a necessitate restituendi tum pacem inter 
superiores Instituti tum disciplinam inter alumnos : Sacerdos 
Zil animos iuvenum ferventes ad seditionem contra supe- 
riores excitabat, probra et dicteria praesertim contra Semi- 
narii Rectorem vomebat, ita ut hic coactus fuit dimissionem 
dare ab officio : Episcopum vero potius quam provectum et 
benemeritum Rectorem a Seminario dimittere, melius cen- 
suisse de consilio suae Curiae turbulentum sacerdotem ex- 
pellere. 

Item quoad remotionem sacerdotis Zill ab officio Cap- 
pellani Monialium Episcopus tradit, eam derivasse ab ipsius 

pessima agendi ratione erga Moniales: hae enim duplicem 
recursum contra Cappellanum exhibuerant, unum apud Epi- 
scopum et aliud apud Consulem Gallicum : hinc ipsius per- 
manentia in officio impossibilis evaserat. 

Exponens demum Episcopus causas inflictae suspensionis, 
potissimam dicit fuisse interdictionem factam sub censurae 
comminatione praefato sacerdoti publicandi per ephemerides 
scriptum infamans et maxime damnosum Monialibus : sa- 
cerdos Zill parere noluit, scriptum publicavit, hinc censura 
suspensionis irre titus mansit ab Episcopo, qui eam irrogavit 
ex quadruplici capite. 1. Ob machinationes contra ipsum per- 
actas ; 2. ob tentamen schisma ciendi inter Clerum de Co- 
starica; 3. ob scandalum publicum; 4. ob damnum Instituto 
religioso causatum. 

Idisce expositis, Episcopus concludit quaestionem de com- 
pensandis damnis esse solutam, cum ad ea reiicienda da- 
mnari nequeat neque vi contractus, qui prorsus exulat, neque 
vi remotionum et suspensionis, quae gravibus rationibus sub- 
nixae fuerunt. 

Neque aliter e parte sua sentiunt Moniales et sacerdos 
Diringer vocati in causa quoad damnorum refectionem. Sa- 
cerdos Diringer breviter se expedit, observando quod 1. ipse 
actum charitatis exercere putavit commendando Monialibus 
de Sion in Costarica sacerdotem Zill pro Cappellano, licet 
postea hic conceptae opinioni non responderit, 2. quod si 
acceptum recursum sacerdotis Zill contra Episcopum ipse^ 
non transmisit ad S. Sedem, prout erat in votis recurrentis, 
id iure egisse, cum participare nollet in opere reprobando: 
de cetero reclamatimi recursum mense Augusti 1893 re- 
misisse ad eumdem Zill: hinc intelligere non posse, quo- 
modo quaestio damnorum se pertingere possit. Moniales vero 
ita probant se nullimode damnari posse ad refectionem da- 
mnorum. Admittunt quidem quemdam per litteras tractatum 
extitisse ad habendum pro Cappellano sacerdotem Zill: sed 
respuunt omnem contractus ideam aut assumptae strictae 
obligationis, quod ita verum esse dicunt, ut etiam tribunalia 

civilia ad quae sacerdos Zill appellavit, in hoc negotio omne 
contractus vestigium excluserunt. Postea Moniales totae sunt, 
in earum defensione exhibita ope sacerdotis Diringer, in enar- 
randa scandalosa et imprudenti agendi sui Cappellani ra- 
tione ; plura edicunt de pessimo ipsius caractére, de sermo- 
nibus contra Moniales habitis coram earum alumnis seu edu- 
candis, de scandalosa interruptione missae quadam die do- 
minica, et de aliis id genus, ita ut impulsae fuerint ad ac- 
ceptandum alium Cappellanum ab Episcopo designatum. Tum 
Zil contra hanc provisionem recursum habuit ad tribunal 
ecclesiasticum a quo repulsus appellavit ad tribunal laicum, 
sed pari exitu: et Moniales processus expensas et advocati 
honorarium propter inopiam actoris exsolvere debuerunt. 

Hinc Moniales concludunt ad nulla damna reficienda te- 
neri, cum continuatio sacerdotis Zill in officio evaserit 
omnino impossibilis : potius ipsae indemnizandae essent a 
sacerdote Zill, non solum ob expensas a se iniuste solutas, 
sed etiam ob damna ab Instituto passa sive in ordine mo- 
rali sive in ordine materiali et rem comprobare adnituntur 
serie factorum quae brevitatis ergo omittuntur. 

Hisce summatim praehabitis proposita sunt resolvenda 
sequentia 

Dubia 

L An et quomodo  sustineantur provisiones dierum 5 lunii 
et 5 lulii 1891, quibus Episcopus de Costarica privavit sa- 
cerdotem — Zill  Desilles | officio Professoris in Seminario et 
Cappellani in Instituto Sororum de Sion in casui 

IIl. An et quomodo sustineatur suspensio inflicta in casui 

IIl. An et quae damna compensando sint praefato sa- 
cerdoti ob dictas remotiones et suspensionem in casui 

RESOLUTIO. Sacra Cong. Episcop. et Regul. die 24 Au- 
gusti 1894, omnibus mature perpensis rescripsit. 

Ad L Affirmative in omnibus. 

Ad II. Attentis omnibus in casu concurrentibus  affir- 
mative in omnibus. 

Ad III. Negative in omnibus et amplius. 

LJTTERAE Emi Praefecti quoad usum Rotae, vulgo, Velocipede. 


IllImo ac Rmo Episcopo Izatmariensi. 


Perillustris ac reverendissime Domine uti Frater. 


Haec S. Congregatio Episcoporum et Regularium maturo 
examini subiecit, quae Amplitudo Tua retulit circa Sacerdotes 
utentes rota dicta  Velocipede. Itaque Sacra eadem Congregatio 
zelum et prudentiam Amplitudinis Tuae collaudai atque com- 
mendat: nam prohibitio huiusmodi non solum liberat a corporis 
periculis Sacerdotes ipsos, sed scandala avertit a Fidelibus et 
irrisionem ipsorum Sacerdotum. Interea Tibi adprecor a Do- 
mino fausta omnia et prospera (1). 


Amplitudinis Tuae uti frater. 


Romae | 28 . Septembris ^ 1894. 


L CARD. VERGA, Praefectus. 


ap CE D p — 


EX S. CONGREGATIONE RITUUM 


DECRETUM GENERALE Commemorationum in Vesperis. 


Cum iam alias Sacra Rituum Congregatio praestituerit or- 
dinem in commemorationibus agendis ad Vesperas servandam, 
maxime postquam Duplicia minora et semiduplicia impedita ad 
instar Simplicium redigenda Rubricae immutatae indixerunt; ad 
omnes ea super re controversias dirimendas eadem Sacra Ri- 
tuum Congregatio declarat et statuit: Post Orationem diei, ante 
ceteras, commemorationem semper agendam esse de alio cuius- 
cumque ritus festo, quod concurrat, si locum habeat, deinde 
reliquas iuxta ordinem quem seu Rubrica Gen. Breviarii Titul. 


(1) Animadvertas velim, S. Sedem per hasce Litteras formale non protulisse 
iudicium ; nempe utrum deceat Sacerdotes uti Velocipede. Sed Praefectus S. Congr. 
Episc, et Regul. tantum laudavit prudentiam Ordinarii, qui iussit proprios Sacerdotes 
abstinere ab eiusmodi usu. 

IX n. 11, seu Tabella Occurrentiae in eodem Breviario inscripta 
praecipiunt. Qui ordo sequentis tenoris est: 1. de Domenica pri- 
vilegiata, 2. de die octava, 3. de duplici maiori, 4. de duplici mi- 
nori, ad instar simplicium redactis, 5. de Dominica communi, 
6. de die infra octavam Corporis Christi, 7. de semiduplici, 8. de 
die infra octavam communem, ad simplicem ritum pariter re- 
dactis, 9. de feria maiori vel Vigilia, 10. de Simplici. Atque ita 
servari mandavit. Die 2 Maii 1893. 


CAL CARD. ALOISI-MASELLA S. R. C. Praefectus. 


ALOISIUS — TRIPEPI, Secretarius. 


DECRETUM GENERALE Octavarum in Quadragesima. 


Sacrorum Rituum Congregationem solemne habuisse sem- 
per sacri quadragesimalis temporis instituta pia moestitia reco- 
lere, abunde Rubricae ostendunt, nonnullaque propositis sibi 
Dubiis responsa, quibus vel cessare praescripsit vel abrumpi 
Octavas in feria IV Cinerum atque in Dominica Passionis, quamvis* 
peculiari Indulto concessas. Nuper vero, cum alia suborta fuerint 
Dubia circa easdem Octavas ad earum quod attinet celebratio- 
nem, vel cessationem, aut abruptionem in reliquis Dominicis 
diebus Quadragesimae pro iis, qui illas recolendi privilegio do- 
nati sunt, eadem Sacra Rituum Congregatio declarat et statuit : 
Octavas quascumque pro tempore Quadragesimae, iuxta alias 
decreta, in posterum non concedi, indultas vero ab antiquiori 
aevo, non solum in feria IV Cinerum atque in Dominica Passio- 
nis, sed etiam in omnibus aliis Dominicis diebus Quadragesimae 
esse omnino intermittendas vel abrumpendas. Per integram au- 
tem maiorem Hebdomadam omnes prorsus octavae, excluso 
etiam quocumque privilegio, interdictae maneant. Contrariis non 
obstantibus quibuscumque. Die 22 Maii 1894. 


CAL CARD. ALOISI-MASELLA, 5S. R. C. Praefectus. 


ALOISIUS — TRIPEPI Secretarius. 

TRIDENTINA. Dubium quoad Ecclesiam consecratam. 


Rmus Dnus Episcopus Tridentinus Sacrae Rituum Con- 
gregationi sequens Dubium pro opportuna solutione humillime 
subiecit, nimirum: 

An post Decr. in una Senien. die 5 Maii 1882 (1), Ecclesiae 
consecratae, e quarum parietibus crusta, vulgo intonaco, maiori 
ex parte disiecta fuit, tamquam execratae habendae sint, ideo- 
que nova indigeant consecratione? 

Sacra vero eadem Congregatio, ad relationem infranscripti 
Secretarii, exquisito voto a Commissione Liturgica, re perpensa, 
ita proposito Dubio rescribendum censuit, videlicet: Negative 
ad utramque partem. Atque ita rescripsit die 11 Ian. 1894. 


C. CARD. ALOISI-MASELLA, S. C. R. Praef. 


ALOISIUS TRIPEPI, Secret. 


DECRETUM. Dubia quoad Litanias publice cantandas. 


In Sacra Rituum Congregatione duo insequentia dubia ex- 
citata fuerunt, nimirum: 

I. Quaenam Litaniae publice recitari valeant in Ecclesiis, 
vel Oratoriis publicis, vi Constitutionis Clementis Papae VIII, et 
Decretorum, quae ab illius Successoribus Pontificibus promul- 
gata fuere? 

II. Utrum invocationes ad normam Litaniarum, in honorem 
Sacrae Familiae, Sacratissimi Cordis lesa, Mariae Perdolentis, 
S. Ioseph, aliorumque Sanctorum in Ecclesiis, vel Oratoriis pu- 
blicis recitari possint? 

Sacra porro R. C. in Ordinariis Comitiis subsignata die ad 
Vaticanum coadunatis, ad relationem mei infranscripti Cardinalis 


(1) Decretum Senien. quod citatur supra, respicit novam incrustationem Eccle- 
siae, ex materia marmorea, ob quam antiqua incruslatio, vulgo intonaco, in qua 
depictae erant cruces et signa consecrationis, per totum internum Ecclesiae spa- 
tium decussa fuit simul cum crucibus; et quidem id insimul, non successive. Porro 
S. R. G. declarat, Ecclesiam in casu non indigere nova consecratione, et cruces 
iterum depingendas vel apponendas in parietibus in testimonium peractae conse- 


crationis. 

Praefecti, atque audito R. P. D. Augustino Caprara, S. Fidei Pro- 
motore, re mature perpensa, ita propositis Dubiis rescribendum 
censuit, videlicet: 

Ad LL Litaniae tantum | quae — habentur | in Breviario, | aut in 
recentioribus ^ editionibus Ritualis | Romani, ab X Apostolica ^ Sede 
approbatis. 

Ad Il. Negative. Atque ita rescripsit die 6 Martii 1894. 


C. CARD. ALOISI-MASELLA Praefectus. 


ALOISIUS TRIPEPI Secret. 


EX S. CONGR. INDULGENTIARUM 


ORD. S. BENEDICTI Dubia quoad oblatos saeculares. 


D. Godehardus M. Heigl Ord. S. Benedicti, Abbas Afflige- 
niensis et Visitator Provinciae Belgicae S. Indulg. Congregationi 
humiliter exponit: 

In Congregatione Cassinen. Primitivae Observantiae erectum 
esse Institutum Oblatorum Saecularium cum quibusdam Statutis 
a S. C. EE. et RR. approbatis die 17 Ian. 1871, et Indulgentiis 
auctum per Decretum huius S. C. die 4 Iunii 1888. 

Nunc vero quum varia exorta sint dubia circa naturam 
horum Oblatorum, humilis Orator postulat ut sibi declarentur 
quae sequuntur: 

I. Suntne Oblati saeculares S. Benedicti considerandi sicut 
Tertiarii aliorum Ordinum ? 

II. Potestne Oblatis Saecularibus S. Benedicti impertiri be- 
nedictio cum Indulgentia Plenaria iuxta formulam pro Tertiariis 
saecularibus approbatam a Summo Pontifice Leone XIII die 7 
Iulii 1882? 

III. Possuntne Oblati saeculares S. Benedicti fieri Tertiarii 
alterius Ordinis, et viceversa ? 

IV. Debentne Oblati saeculares S. Benedicti, qui simul sunt 
Tertiarii ex. gr. S. Francisci, S. Dominici etc. eligere Ordinem ad 
quem pertinere velint? 

S. Congregatio Indulgentiis Sacrisque Reliquiis praeposita, 
perpensis dubiis supra propositis, auditoque unius ex Consulto- 
ribus voto, respondendum censuit: 

Ad EL Affirmative. 

Ad IL Negative, absque speciali privilegio. 

Ad III. Negative, iuxta Decretum huius S. Congregationis 
d. die 31 Ianuarii 1798. 

Ad IV. Affirmative, ut in una Ord. Minorum Capulat. diei 
21 Iunii 1893." 

Datum Romae ex Secretaria eiusdem S. C. die 15 Ianua- 
rii 1895. 


IGNATIUS CARD. PERSICO Praefectus. 


f ALEXANDER ARCHIEP. NICOP. Secretarius. 


EX 3. CONG. DE PROPAGANDA FIDE 


Fidelibus cuiuscumque ritus, deficiente sacerdote aut ecclesia ritus proprii, facultas 
fit S. Communionem accipiendi iuxta ecclesiae in loco existentis ritum. 


In variis catholici orbis regionibus, in quibus diversorum 
rituum fideles permixti inveniuntur, deplorandum sane est saepe 
saepius nonnullos proprii ritus ecclesia et sacerdote destituios 
manere. Ex quo fit ut quidam ex illis propriae devotioni satis- 
facere, necnon christianae vitae fervorem per Sacramentorum 
frequentiam conservare et augere desiderantes, ex difficultate 
S. Communionem sumendi in proprio ritu, a S. Sede privilegium 
communicandi in ritu alieno, etiam extra casus iure permissos, 
continuo expostulent; alii vero quamplurimi propter eamdem 
rationem inducantur potius ad diuturnam Sacramentorum incu- 
riam cum maximo eorum vitae spiritualis detrimento. 


Hisce recursibus ac malis effectibus permota haec S. Congr. 
de Propaganda Fide pro negotiis ritus orientalis, per opportunum 
aliquod ac salutare remedium iisdem occurrere voluit. Hinc, de 
consilio Eminentissimorum Patrum praedictae S. Congregationis, 
SS. D. N. Leo PP. XIII, referente R. P. D. Augustino Archiepi- 

scopo Larissensi, S. Congregationis de Propaganda Fide Secre- 
tario, in audentia diei 2 Iulii anni 1893 sequens decretum edi 
et expediri mandavit, nimirum: 


Quo utilius — frequentia promoveatur SS. Sacramentorum, 
quae  efficacissima sunt media a Christo Domino instituta | ad 
procurandam | salutem —— animarum, et quo opportunius — duplex 
illud — praedictum — inconveniens — de | medio tollatur, omnibus — fide- 
libus | cuiuscumque — ritus, | sive — latini, sive orientalis, degentibus 
in locis, in quibus non sit ecclesia | aut sacerdos proprii — ritus, 
facultas ^ in posterum a — S. Sede conceditur SS. — Communionem, 
non modo in articulo | mortis | et pro paschali praecepto adim- 
plendo, sed | etiam — quovis — tempore | devotionis — gratia, ^ iuxta — ri- 


tum — ecclesiae — existentis — in — praedictis — locis, | dummodo . catholica 
sit, recipiendi. 

Rmis Ordinariis commititur officium, ut praesentis decreti 
notitiam ad suum quisque populum pervenire faciat. 

Datum Romae ex Aedibus eiusdem C. Congregationis, die 
18 Augusti 1893. 


FR. AUGUSTINUS ARCHIEP. LARISSIEN. 
ALOISIUS  VECCIA, Secret. 


EX S. CONGREGATIONE INDICIS 


Feria VI, die 25 Ianuarii 1895. 


Sacra Congregatio — Eminentissimorum | ac Rev er  endissi | morum 
S. Romanae — Ecclesiae Cardinalium | a — SANCTISSIMO DOMINO 
NOSTRO | LEONE PP. XIII Sanctaque Sede | Apostolica ^ Indici 
librorum pravae — doctrinae, eorumdemque ^ proscriptioni, ^ expurga- 
tioni ac  permissioni — in universa — christiana — Republica  praeposito- 
rum et delegatorum, ^ habita | in Palatio Apostolico — Vaticano | die 25 
lanuarii 1895, damnavit — et damnat, proscripsit — proscribitque, 
vel alias | damnata | atque  proscripta — in Indice — librorum — prohibito- 
rum — referri — mandavit | et mandat — quae — sequuntur — Opera: 


Giovanni Bovio — Cristo alia festa di Purim - con novissima 
prefazione aggiunta alla presente edizione, con ritratto dell'Autore, 

32? Migliaio, 1894 -.Napoli - Edizione del Periodico Fortunio - 


24  Egiziaca a Pizzofalcone. - Tamquam  praedemnatum | ex Regulis 
Indicis. 
Emilie Zola — Opera omnia. 


Sentiments — d'un philosophe | sur la — seholastique — en général, et 
sur Saint Thomas en particulier - Articuli ediü in Ephemeride - 
Nouvelles ^ Annales ^ de | Philosophie | Catholique (Garche, Seine et 
Oise, rue de Suresnes, 13) - Num. 136, 137, 138, 139, 140 - Mensi- 
bus Iulii, Augusti, Septembris, Octobris, Novembris an. 1891 - Decr. 
S. Off. Fer. IV., 21 Febr. 1894. - Auctor (le P. Hilaire de Paris) 
laudabiliter ^ se ^ subiecit, et articulos — reprobavit. 

Auctor Operis - Vie de Saint Polycarpe. - UAnge de V Église 
de Smyrne, - et V Apótre des Gaules - par l'Abbé Octave Mirzan 
- Prétre de la Basilique de Saint Jean l'Evangéliste de Smyrne. 
- Poitiers, Imprimerie Biais, Roy et C, 7, Eue Victor-Ugo, 1893 
Prohib. Decr. die 19 Sept. 1894 - laudabiliter se — subiecit et opus 
reprobavit. 


Itaque | nemo | cuiuscumque | gradus et conditionis praedicta ^ Opera 


damnata | atque — proscripta, ^ quocumque loco et quocumque idiomate, 
aut in posterum edere, aut edita legere ^ vel retinere | audeat, | sed 
locorum Ordinariis, aut — haereticae — pravitatis — Inquisitoribus ^ ea 
tradere — teneatur, — sub poenis in Indice ^ librorum — vetitorum — indictis. 


Quibus SANCTISSIMO | DOMINO | NOSTRO  LEONI PA- 
PAE XIII per me infrascriptum — S. L | C. a Secretis relatis, |SAN- 
CTITAS | SUA Decretum | probavit, et promulqari — praecepit. In 
quorum . üdem etc. 


Datum | Romae | die 26 lanuarii — 1895. 


f SERAPHINUS EP. TUSCULANUS CARD. VANNUTELLI 
PRAEFECTUS. 


Fr. MARCOLINUS CICOGNANIL PROC. GEN. O. P. 


a Secretis. 
Loco Sigilli. 


Die 28 lanuarii 1895: ego infrascriptus Mag. | Cursorum  te- 
stor — supradictum — Decretum — affixum — et publicatum fuisse in — Urbe. 


Vincentius Benaglia Mag. Curs. 

EXHIBENS ACTA SEDIS APOST. ; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


S. C. S. Officii 20 Aug. 1778. — Vic. Ap. Sutchuen. 
Dubia quoad tabelias progenitorum domi servatas. 


Est mos apud gentiles cum magna veneratione domi servare ta- 
bellam progenilorum, in qua scilicet legitur: Sedes animae talis... Co- 
ram ista tabella duplici vice in anno offerunt vinum, carnes, thymia- 
mata. Porro saepissime evenit, ut dictae tabellae reponantur in loco 
honorabili domus unius de familia, qui nomine familiae totius tenetur 
ilas conservare; secus enim accusatur a parentibus coram Praefectis 
de impietate erga progenitores, atque graves propter hoc poenas pa- 
titur. Nunc quando gentiles, qui tabulas praedictas domi servant, ad 
fidem convertuntur, quomodo cum ipsis circa hanc causam agendum est? 

1. Possuntne licite illas e domo tollere et tradere parentibus pa- 
ganis ad quos pertinent? 

2. Si non liceat tradere, saltem possuntne monere parentes, ut illas 
tollant e domo sua? 

3. Si non liceat monere, possuntne abscondere, et deinceps tradere 
Praefectis aut parentibus, si ab ipsis ad id cogantur? Profecto si co- 
gantur illas comburere sicuti propria sua idola, timore imminentis 
sibi poenae, et adhuc in fide debiles, paucissimi erunt, si tamen unicus 
sit, qui mandatis obtempérent. 

4. Pariter proselyti, qui apud se habent idola aliorum paganorum, 
quae per modum depositi acceperunt, ad quid tenentur ? 

5. Denique christiani qui emunt territoria supra quae idola sunt, 
aut parva idolorum oratoria, possuntne monere gentiles, quorum prius 
erat territorium, e territorio tollere; ipsisque recusantibus, tenenturne 
confringere illa et destruere ? 

R. Ad 1, 2 et 3. Ut his dubiis opportuna atque apta detur responsio, 
distinguendum est num superstitiosae tabellae, de quibus agitur, speciali 
dominio spectent ad gentilem conversum, vel potius ad alios de familia 


in solidum, quemadmodum erui videtur ex ipsa facti expositione, ubi 

narratur nomine totius familiae eas conservari in aliquo loco honora- 
bili domus unius de familia. Si primum, tum certe conversi ad fidem, 
neque eas domi servare, neque aliis paganis de familia tradere possunt, 
sed imo conterere, igni tradere atque disperdere debent ; atque ita a 
missionariis docendum atque iniungendum est. Si vero praefatae tabellae 
ad alterius dominium et proprietatem pertineant, tunc ad 1,2 et 3 dubium 
responsum est, teneri quidem christianos nuper a gentilitate conversos 
easdem superstitiosas progenitorum tabelias a propria domo tollere, sed 
licite posse eas tradere aliis de familia ad quos pertinent, vel illos 
monere ut illas tollant ac sibi sumant. Quemadmodum enim nefas esset 
ut christianus huiusmodi tabelias, si sui iuris ac potestatis esse.nt, sibi 
retineret, aut aliis traderet colendas ac venerandas, quod vel occulta- 
tionem verae susceptae fidei redoleret, vel participationem superstitiosi 
cultus; ita e converso, si tabellae ad alios pertineant, recens christianus 
eas a sua domo removens ac domino reddens, tum novam a se susce- 
ptam fidem testatur, abdicans ac reiiciens superstitiosum illarum cul- 
tum, tum iustitiae praecepto satisfacit quod iubet ut quod nostrum non 
est domino restituatur. 

Ad 4. Pari iure idola, quae proselytus iure depositi servat, suis 
dominis sunt restituenda. 

Ad 5. Cum territoria venduntur, videtur quod cum fundi dominio 
in emptorem transferatur etiam ius et proprietas idolorum aut orato- 
riorum idolis dedicatorum, quae in fundo sita sunt. Si res ita se habet, 
tenetur christianus idola tollere ac oratoria destruere, vel in aliam 
formam ac usum ita redigere, ut nulla amplius species appareat ora- 
torii idolis consecrati, et omnis superstitiosi cultus removeatur occasio. 


Monere autem etc. 


S. C. S. Officii 17 Febr. 1875. - Vic. Ap. Cocina Orient. 
Dubia quoad expirationem sepulcrorum parentum. 


I. Cum paganis, tum christianis, in hac Missione Gocincinae Orien- 
talis, mos est parentum sepulcra expurgare atque reficere, praesertim 
mense duodecimo cuiuslibet anni: nonnulli tamen mense undecimo 
vel etiam primo anni sequentis id peragunt. Cum enim hoc tempore, 
autumnalis inundatio iam finem habuerit, populusque magis opere vacet, 
nulla certe alia anni tempestas tam opportuna ad id faciendum apparet- 

II. Nulla autem, nec a rege, nec a provinciarum praefectis, nec 
a maioribus pagi, fuit praefixa dies, quae a solis familiis, prout cuilibet 
placuerit, constituitur. 

III. Nunc praeterea religionem christianam sat bene noscunt pa- 
gani, qui christianos omnem superstitionem in sepulcrorum expurga- 
tione amovere aperte conspiciunt, ita ul ullum nequeant, a christiano- 
rum agendi ratione, scandalum accipere, nec de facto accipiunt, imo 
amorem cum veneratione in parentes quorum reiiciunt sepulcra osten- 
dere eos videntes, iam non sunt tam sanctae religioni infensi. 

IV. Ipsimet christiani omnino in bona fide semper fuerunt et sunt. 
Nemo quippe est qui putet, hac in re, ob modum vel ob tempus 
quo sepulcra reiiciuntur, aliquid esse prohibitum, et ne unus quidem 
mihi notus est qui ex se in hac occasione superstitiosum actum fa- 
ciat ; preces, e contra, pro parentibus defunctis recitant, Missae cele- 
brationes petunt, et post familiae convivium, quisque domum suam in 
pace repetit. 

Y. Qui vero simul cum gentilibus, quia sunt cognati, affines, vel 
eorum domestici, mortuorum sepulcra expurgant, actum aliquem su- 
perstitiosum nullo modo facere coguntur. Si quis vero talem actum 
admiserit (quod ignoro, sed identidem evenire praesumendum est), hoc 
tantum propter respectum humanum, debilem fidem, aut aliam causam 
huiusmodi, non autem propter ullam paganorum coactionem. 

VI. Quapropter omnes ad unum antecessores mei morem supra 
expositum, quoad personas, modum et tempus unanimiter tolerarunt. 
Timebant utique ne ipsis prohibentibus, christiani haud pauci non obe- 
dientes (res enim alte in moribus fixa est) graviter formaliterque pec- 
carent, et malum augeretur nedum minueretur. 

VII. Venerabilis etiam praedecessor meus, Episcopus Metellopoli- 
tanus decretum noverat datum  Missioni Ghen-si in Sinis die 9 Iu- 
lii 1792 ; quod decretum docet: Permitti posse christianos mortuo- 
rum sepulcra expurgare ipsorum figuram cubicam reficere, dummodo id 
non peragatur simul cum gentilibus, neque eodem die, sed die et anni 
tempore penitus diversis. Attamen praedictus Vicarius Apostolicus pro- 
hibere sepulcrorum expurgationem, quoad personas, modum et tem- 
pus, se debere non arbitrabatur. Forte existimabat hoc decretum pro 
Sina datum, ubi mortuorum sepulcra aliis forsan modis, caeremoniis ac 
circumstantiis expurgantur, non obligare in suo VVicariatu, aut etiam 
timebat ne maius pro animabus detrimentum a decreti publicatione 
oriretur, quod certe valde timendum est. 

VIII. His fideliter expositis, suppliciter quaero : 

1l. An tacendo tolerare possim morem christianorum, qui, a pa- 
ganis penitus seiuncti, parentum sepulcra expurgant et reiiciunt men- 


sibus supra enumeratis, si timeatur ne, ex prohibitione, animae ma- 

gnum patiantur detrimentum, dummodo nullum exinde oriatur pro 
paganis scandalum, nullumque actum superstitiosum admittant christiani. 

2. An eos qui bona fide et ob rationes cognationis, domestici- 
tatis etc. supra expositas, una cum gentilibus sepulcra expurgant, quin 
ullius superstitionis participent, tacendo, etiam in sua bona fide relin- 
quere possim ; praesertim si vere sit timendum ne multi rite moniti 
nullo modo obtempérent, aut imperfecte tantum obediant, et exinde 
maius detrimentum subeant. 

3. An, si quando inveniantur qui ex imbecillitate fidei et indolis, 
aut etiam ex impietate, cum gentilibus superstition es peragunt in se- 
pulcris expurgandis, prudens sit ac sufficiat eos dure increpare de pec- 
cato commisso, graviter etiam punire, atque illis absolutionem sacra- 
mentalem denegare donec corrigantur et resipiscant, sed non publicato 
decreto supra citato. 

R. Ad 1. Iuxta exposita, affirmative. 

Ad 2. Etsi agitur de re valde periculosa, infirmis praesertim in 
fide, attamen, quia, uti asseritur, christiani in expurgandis sepulcris 
una cum infidelibus nullo modo se immiscent superstitiosis eorum na- 
tibus, nec illis quoquo modo cooperantur, nec operi expurgationis ulla 
praestituta est dies : insuper, dummodo nec eiusdem operis modus, sive 
forma, ulla regantur lege vel consuetudine (nisi forsan ex causa mere 
civili vel physica), cum, positis his conditionibus, opus de se licitum 
sit, et grave periculum immineat si prohibeatur, hoc est, vel inobe- 
dientiae ex parte christianorum, vel persecutionis ex parte infidelium: 
tolerari posse ut christiani una cum gentilibus, ratione cognationis et 
domesticitatis, aut ex alia iusta causa, sepulcra expurgent ; adhibitis 
necessariis et opportunis praecautionibus, inter quas praecipuae videntur: 
l. Instructiones et monitiones, quae quam proxime praecedant tempus 
expurgationis sepulcrorum ; — 2. Si caveatur ne iterum se exponant 
periculo qui iam ceciderunt ; 3. Si prohibeantur omnibus christianis 
indiscriminatim, dura possibile sit, ne assistant etiam praesentia mere 
materiali superstitiosis ritibus infidelium. 

Ad 3. Quoad primam partem : prudenti iudicio Vicarii Ap. Quoad 
secundam partem, id est non publicando Decreto : Provisum in respon- 


sione ad secundum. 


Instr. S. C. S. Officii 8 Iunii 1859. — De communicatione cum haereticis. 


Communicatio cum haereticis esse potest vel in reproba doctrina 


vel in ritibus aliisve signis falsae sectae protestativis cum scandalo fide- 

Mum, quibus ideo ab Ecclesia communio interdicitur cum illis, ne fides 
aut amitti aut periclitari intelligatur. Unde S. Ioannes Evangelista sic 
severe praecipit: Si quis venit ad vos et hanc doctrinam non affert, 
nolite recipere eum in domum, nec ave dixeritis ei, qui enim dicit illi 
ave communicat operibus eius malignis (loan. 2. 10). Evidentissime ex 
his verbis prohibitum iri infertur quidquid huiusmodi ave exprimit 
prout sunt actiones liturgicae quae ad ecclesiasticam unitatem  signifi- 
candam institutae fuere. Quapropter a PP. Concilii Carthaginensis san- 
citum legimus cum haereticis nec ^orandum nec psallendum, prout refert 
Benedictus XIV (de Synod. c. V. lib. VI.). Illicitum est ergo in sacris 
functionibus haereticos in chorum invitare, alternis psallere, dare iis 
pacem, sacros cineres, candelas et palmas benedictas, aliaque id genus 
externi cultus, quae interioris vinculi ac consensionis indicia iure me- 
ritoque existimantur, tam in sensu activo, nimirum similia eis dando, 
quam passivo, ab iis in eorum sacris accipiendo. Idem enim in utraque hy- 
potesi esse ac ave illis dicere, eorumque operibus malignis communi- 
care. Sed quaedam (nunc) proponuntur quae ex se, prout ieiune ac 
nude exhibentur, communicationem in sacris haud praeferre videntur. 
Nam quae circa patrinos in matrimoniis, et circa iurantes in ecclesiis 
nostris obiiciuntur, nullam declarant cooperationem prohibitam quoad 
catholicos. Patrini siquidem dicuntur ii qui solummodo desponsati lateri 
adstant, nihil agentes aut dicentes quod vetitae participationis signum 
referre iudicetur, et ita si in ista materiali praesentia nullum pertime- 
scendum sit scandalum, non erit cur anceps fhictuet missionarii animus. 
Multo minus angi debet si, nemine catholicorum invitante aut coope- 
rante, haeretici templa nostra cuilibet patentia ingrediantur sua iura- 
menta pronunciaturi. Quid ad nos si tota actio haereticorum sit fide- 
lium cooperationi remota ? 

Quoad funera demum iam feria V die vigesima Maii 1755 respon- 
sum fuisse noverint missionarii, tolerandos esse haereticos vel schisma- 
ticus, quatenus meram praesentiam -materialem exhibeant, causa ho- 
noris civilis erga defunctos, non se immiscentes precibus ac ritibus 
catholicis. In hoc enim nulla est proprie dicta participatio in sacris ex 
parte catholicorum, qua exclusa, in reliquis sese gerant ad tramitem 


Constitutionis Martini V. Ad evitanda. 

S. C. S. Officii 5 Decembr. 1668. 
Prohibitum est audire Missas schismaticorum. 


Episcopus Tribuniensis mandet catholicis sibi subiectis ne accedant 
ad Missas et alia officia divina in ecclesiis schismaticorum, eosdemque 
moneat, in casu carentiae Missae catholicorum non teneri praecepto 


Missam audiendi. 


S. C. S. Officii 12 Aprilis 1704. — De missa celebranda 
in templis haereticorum. 


SSmus Dominus . .. ad facilius promovendam schismaticorum et 
infidelium conversionem illosque alliciendos ad fidem catholicam am- 
plectendam sacrarum caeremoniarum intuitu, benigne indulsit P. Prae- 
fecto seu Yice-Praefecto missionariorum, pro tempore in Aethiopia exi- 
stentibus, ut pro eorum arbitrio et conscientia dispensare possint cum 
eisdem missionariis, eisque facultatem concedere celebrandi sacrosan- 
ctum Missae sacrificium catholico romano ritu super altaribus in templis 
haereticorum seu schismaticorum in Aethiopia, ita ut eadem altaria non 
inserviant nisi pro nudis tabulis, et more catholicorum disponantur cum 
sacrato lapide, mappis, SSmi Crucifixi imagine, candelabris, et aliis 
necessariis supellectilibus ad usum SSmi Missae sacrificii, ritu praedicto ; 
numquam tamen generaliter, sed in casibus particularibus, in quibus 
alia loca commodiora non suppetant, et urgens sit necessitas ad facilius 
dictam conversionem promovendam, et insuper ad catholicorum conso- 
lationem, aliisque iustis et urgentissimis de causis indicandis ab iisdem 
P. Praefecto seu Vice-Praefecto missionariorum, super quibus eorum 


conscientiam oneravit. 


S. C. S. Officii 24 Febr. 1752. — Quoad communicationem 
in divinis cum haereticis. 


In Congreg. Generali... coram SSmo D. N. Benedicto div. prov. 
PP. XIV. ac Emis efc. proposita fuerunt, loco casus, nonnulla dubia a 
S. C. de Propaganda Fide ad S. Officium remissa, et exposita per 
R. P. D. Archiep. Antibarensem circa quamdam processionem, quae in 
eius dioecesi fieri solet in die solemnitatis Corporis Christi a catholicis 


unitim cum graecis schismaticis, et defensam in scriptis pro licita a 


Acta, Tom. XXVII. fase. OOOXX. 29 

quodam parocho Nicolao Giorga, cuius opinionem ipse Archiepiscopus 
reprobavit ; nec non votum P. Bianchi Ordinis Min. Observ. Consultoris 
*S. Officii super discussione eorumdem dubiorum efformatum. SSmus 
D. N. PP. praedictus, antequam DD. Consultores ab aula discederent, 
cum assueta sua amplissima eruditione ac profunda doctrina, in casu 
proposito docuit, Romanam Sedem, statutis a se legibus atque consue- 
tudinibus ita inhaerere, ut ab illis numquam abduci patiatur, nec a con- 
traria quidem aliquorum doctorum opinione. Quamobrem, etiamsi theo- 
logorum plerique tueantur matrimonium ratum non consummatum esse 
de iure divino indissolubile, quia tamen canonicae leges et ecclesiastica 
consuetudo stant in oppositum, propterea Rom. Pontifex in quibusdam 
casibus ita devenire potest ad matrimonii rati non consummati disso- 
lutionem, ut si quis theologorum assereret, non convenire Romano Pon- 
tifici hanc potestatem, redargui utique de audacia mereretur. 

Ad negocium deinde communicationis in divinis cum excommuni- 
catis descendens, docuit Romanam Sedem hunc perpetuo morem ser- 
vasse, ut nimirum, praeter publicos clericorum percussores, non alios 
iudicaret vitandos, quam quos tales, idest excommunicatos, post legi- 
timum iudicium sententia publica declarasset. Hinc SSmus sermonem 
instituit de celebri interdicto Siciliae, quo vigente non deerant in Urbe 
qui contenderent et instarent, ut nonnulli violatores interdicti decla- 
rarentur excommunicati. Pro hac declaratione instabant quidam, et ur- 
gebat etiam pro eadem re R. P. D. Tedeschi. Verum Romana ista Sedes 
tunc solum ad id devenit, quando ex actis legitime super hoc negotio 
confectis, vere constitit quinam fuissent interdicti violatores.... 

Addidit praeterea communicationem in divinis cum haereticis non 
posse, nec debere tam facile ac tam generaliter pronunciari in omni 
penitus circumstantia de iure vetitam : idque constare docuit in matri- 
moniis catholicum inter ac haereticum initis; idipsum demonstrari 
potuisse per pontificias illas Constitutiones, per quas haeretici ad Tri- 
dentinum Concilium, data incolumitatis fideiussione, invitati fuere. Ac 
demum animadversione dignum esse, quod sacerdotibus catholicis man- 
datur, ut a divinis non cessent si haeretici etiam notorii ad ecclesias se 
conferant ; ex quibus passiva in divinis communicatio permissa dignosci- 
tur contra sententiam Tagnani, qui in hoc erravit. 

Quod pertinet ad Const. Martini V. Ad evitanda dixit non obstare 
quod in actis Concilii Constantientis non reperiatur: neque enim ne- 
gare possumus Martinum V. rogatum fuisse, ut saltem ad quinquen- 
nium eam conderet: et quod ipse Pontifex eam promulgare voluit 


absque ulla prorsus limitatione temporis. Addidit praefatam  Constitu- 

tionem inter decretales modo recenseri: nec mirari quisquam debet, 
suppositam quandoque legem  adoptari, tum maxime, cum reperta 
fuerit proficua, rationi consona, et ecclesiasticae disciplinae conformis; 
monuit propterea omnes, ad quos Suffragium, seu votum facere per- 
tinet, ut in scribendo moderatae criticae leges non praetergrediantur. 

Descendit postremo SSmus ad sermonem super graecis, ac mirabili 
eloquentia docuit, quod ubi Galli atque Yeneti Gonstantinopolim parta 
victoria occuparunt, Innocentius III non sapientia minus quam sagacitate 
et dexteritate clarus, statim de Patriarcha latino voluit providere, inau- 
gurato Morosino. Ex tunc graeci omnes Episcopis latinis parebant, et 
res erant non modo paratiores, sed etiam puritati religionis propin- 
quiores. Excrescentibus interim supra latinos graecis, postularunt isti 
peculiarem suae gentis habere Pastorem, sive Episcopum. Pius II, ac 
Leo X graecorum votis annuerunt; et ex tunc, sublato iugo erectaque 
cervice, schisma fovere audacter coeperunt ; et divini cultus puritas 
maculari coepit ac foedari. Adesse voluit, ac mederi hisce malis Pius IV, 
graecos ad tramites ab Innocentio III praefixos revocando: sed graeci 
Pii IL, ac Leonis X constitutionibus freti, Pium IV detrectarunt audire. 
Ubi ergo proprios Episcopos licuit graecis habere, ex tunc factum est, 
ut in locis dominio praesertim Veneto subditis, et Episcopus latinus, 
et Episcopus graecus schismaticus reperiantur. Inter ipsos non modo 
civilis, sed etiam in divinis conversatio, sive communicatio inducta est. 
Qua de re memoravit celebrem processionem Gorcyri fieri solitam in 
solemnitate Corporis Christi, in qua graeci ac latini bini incedunt, de- 
xteram istis, laevam illis manum tenentibus, ac postremo hinc ad de- 
xteram Archiepiscopus latinus, inde ad laevam Episcopus graecus in- 
cedit. Solemnis iste ac permixtus incessus displicuit R. P. D. Quirino, 
quo tempore Corcyrensi praeerat Ecclesiae, utque rem sub oculos Ro- 
mani Pontificis poneret, in tabula publicam mox descriptam supplica- 
tionem depictam Romam misit, quae diu in Quirinali Palatio servata est, 
nunc in Arce Castri Gandulphi aptiorem locum occupat. Hinc petiit, ut 
Romana Sedes solemnem hanc supplicationem inhiberet. Veram respon- 
sum illi fuit, quod si ex hac prohibitione damna, turbationes, et alia 
mala prudenter timeri potuissent, tolerari potius, quam inhiberi posse. 
Hinc SSmus iterum deduxit, hanc cum schismaticis communicationem 
non posse omnino, et in omni eventu conclamari prorsus illicitam. 
Exinde vero dimissis consultoribus, et auditis votis Emorum decrevit 
scribendum ad Archiepiscopum Antibarensem cum laude omnium a se 
gestorum pro impedienda communicatione schismaticorum cum catho- 


licis in solemni processione SSmi Corpori Christi, cum talis commu- 

nicatio sit in divinis, et proinde de genere prohibitorum; quod idcirco 
inhibeat parocho Nicolao Giorga etiam sub poena privationis parochiae 
in casu inobedientiae, ne audeat schismaticus admittere in relata pro- 
cessione. Quatenus vero ab huiusmodi provisionibus rite capiendis oriri 
possent"gravissima scandala, et eiusdemmet Archiepiscopi perturbationes, 
ac persecutiones in eius persona, et forsan etiam, quod absit, expulsio, 
pro sui arbitrio et prudentia se gerat, ac dissimulet, ad peiora mala 


vitanda. 


S. C. S. Officii IO Maii 1753. — Miss. Tefíios in Peloponneso. 
Dubia quoad communicationem in divinis inter catholicos schismaticos 
et haereticos. 


l. An liceat catholicis latinis concedere vel permittere, ut in eorum 
ecclesiis Missam celebrent presbyteri graeci ritus schismatici et haeretici, 
atque hos admittere in funeribus catholicorum defunctorum. 

2. An liceat catholicis graeci ritus non habentibus catholicam ec- 
clesiam eiusdem ritus communicare in divinis cum graecis schismaticis 
et haereticis. 

3. An liceat confessariis vel sacerdotibus latinis administrare Sa- 
cramentum Poenitentiae graecis catholicis communicantibus in divinis 
cum graecis schismaticis. 

R. Ad 1l. Ad primam partem dubii : Non licere; maxime cum Pa- 
triarchae. Constantinopolitani commemorationem faciant, et festum ce- 
lebrent infamis Palamas. Id enim perinde est ac consentire eorum 
haereticis ritibus, et communicare cum eis in eorum sacris, schismatico 
et haeretico furfure pollutis ; aut saltem occasionem praebere catho- 
licis, ad latinas intervenientibus ecclesias, communicandi cum haereticis 
in divinis rebus, aut ad minus scandalum concipiendi. Quo vero ad se- 
cundam partem eiusdem dubii, quatenus schismatici comitantes funera 
catholicorum meram praesentiam materialem exhibeant, causa honoris 
civilis erga defunctos, non se immiscentes precibus ac ritibus catho- 
licis, quibus mos est ad funera efferre, et defunctos ad sepulchrum 
deducere: tolerari posse; quatenus vero in illa functione proprios 
ritus adhibeant, vel nostris se immisceant : non licere, nec esse per- 
mittendum. 

Ad 2. Non licere, quia in casu proposito confugere possunt ad 
ecclesiam, catholicam latinorum, et in defectu sacerdotis catholici ritus 
graeci, a sacerdotibus latinis Sacramenta suscipere. 


Ad 3. Non licere extra casum extremae necessitatis. 

Pro maiori vero instructione eiusdem missionarii, aliorumque mis- 
sionariorum transcribi mandavit (S. G.) id quod SSmus ad materiam 
docuit in eius Tractatu de Synodo Dioecesana lib. 5. (1) cap. 5, ibi: 
« Et nihilominus ea est misera nostrorum temporum conditio, ut multis 
in provinciis, in quibus haereses aut dominantur aut grassantur impune, 
duram catholici subeant necessitatem cum haereticis conversandi et fa- 
miliariter agendi (2). Verum quamvis iuxta praesentem disciplinam in- 
ductam a Martino V in celebri Extravagant. Ad evitanda, de qua non- 
nulla inferius, liceat catholicis cum haereticis, modo non sint expresse 
et nominatim denunciati, libere conversari, et cum iisdem communi- 
care in rebus mere profanis et civilibus; non idcirco tamen arbitrari 
debent catholici, fas quoque sibi esse cum iisdem haereticis consortium 
habere etiam in rebus sacris et divinis. Siquidem Paulus V, post ma- 
turam rei discussionem, neutiquam licere definivit catholicis Regni An- 
gliae haereticorum templa adire ritibusque interesse, quos inibi exer- 
cent, uti legere est in duobus decretis ab eodem Pontifice editis, uno 
scilicet anni 1606., altero anni 1607., quae referuntur a Cardinali 
Lauraea in 3. Sententiar. part. 2. tom. 3. disput. l1. art. 9. $. 4. 
num. 292. Haud equidem ignoramus, non deesse theologos ab omni 
culpa absolventes catholicos, qui cum haereticis et schismaticis nomi- 
natim non denunciatis, communicant in divinis, atque etiam Sacramenta 
ab iisdem recipiunt, dummodo hae simul concurrant rerum circum- 
stantiae : primo scilicet, ut ad praedictam communicationem catholicos 
adigat gravissima et urgentissima causa ; secundo, ut haeretici, aut 
schismatici, a quibus Sacramenta exposcunt, sint valide ordinati, et 
sacra administrent ritu catholico absque ulla admixtione ritus damnati ; 
tertio, ut communicatio cum iisdem in divinis non sit externa prote- 
statio falsi dogmatis, qualis erat ingressus in protestantium ecclesias, 
cum catholicis Angliae illum inhibuit Paulus V., ideo quippe regis 
edicta omnes adire iusserant haereticorum templa, ut tali pacto se 


cum protestantibus sentire falerentur; quarto demum, ut catholicorum 


(1) Lib. 6 in altera editione, in qua nonnulla ipse Pontifex auctor variavit. 

(2) Quae immediate sequuntur nonnihil immutata in praedicta nova editione 
prostant; ibi: «Quamvis autem per Canonem Concilii Gonstamiensis a Martino V 
approbatum, qui incipit Ad evitanda, quique in suo semper vigore permansit, non 
obstantibus contrariis subsequentibus constitutionibus Conciliorum Basilaeensis et 
Lateranensis, nonnihil relaxata fuerit disciplina in eo quod pertinet ad conversan- 
dum, atque etiam in divinis communicandum cum haereticis, qui tolerantur et ex- 
presse denuntiati non sunt tamquam vitandi, ut fuse Gabassut. in Theoria ei Praxi 
Iuris Canon. lib. S, c. 11, n. 3 et seq., non idcirco tamen arbitrati debent catholici etc. ». 

cum haereticis communicatio in divinis nulli scandalum ingerat. Verum 
in primis praedicta theologorum sententia suos habet adversarios, ne- 
que ab omnibus admittitur tamquam in praxi secura: deinde, ea etiam 
admissa, cum omnes enumeratae circumstantiae simul et coniunctim 
adesse debeant, ut catholicorum cum heterodoxis in rebus sacris so- 
cietas omni vacet culpa, quemadmodum docent Silvius inm part. 3. 
Sancti Thomae tom. 4. quaest. 64. art. 6: quaesit. 3. conci. 3. Car- 
dinalis de Lugo De Fide, disput* 22. sect. 1. num. 11. Thomas a Iesu 
Tractatu de omnium gentium salute procuranda, lib. 8. part. 2. $. 4. 
vers. « Sed maior est difficultas » pag. 556. Cardinalis Albilius De in- 
constantia in Fide cap. 18. num. 30 et seqq. Cardinalis Gottus im 2. 2. 
Sancti Thomae quaest. 4. dub. 6. $. 3. num. 2. et quaest. 3. De 
infidelibus comparatae ad fideles, dub. 3, $. 2. Idcirco fere impossibile 
est usuvenire, ut a flagitio excusari valeant catholici sese in rebus sacris 
cum haereticis et schismaticis admiscentes. Quamobrem Sacrae Urbis 
Congregationes, Sancti Officii videlicet, et de Propaganda Fide, illicitam 
semper reputarunt communionem, de qua est sermo, doctamque con- 
cinnarmi! Instructionem, Nobis in minoribus tunc degentibus, qualem- 
cumque nostram operam navantibus, ad missionarios, cum opus fuerit, 
transmittendam, ubi rationes expenduntur, propter quas, vix unquam 
accidere potest, ut in praxi sit innoxia catholicorum cum haereticis 


communicatio in divinis ». 


S. C. S. Officii I Decembris 1757. — Archiep. Antibaren. De missa celebranda 
a presbyteris catholicis in Ecclesiis usurpatis a schismaticis. 


An toleranda sit praxis quam habent parochi catholici castri La- 
struae S. Missae sacrificium celebrandi in ecclesiis catholicis, a graecis 
schismaticis usurpatis atque ab iisdem officialis, seu etiam in illis quae 
pure ad ipsos schismaticus pertinent. 

R. Haberi pro regula universe accepta et servata, non licere ca- 
tholicis communicare in divinis cum haereticis et schismaticis; verum 
in quibusdam casibus particularibus regula haec aliquas patitur exce- 
ptiones, nempe si in eadem ecclesia habeantur cappellae et altaria se- 
parata, quorum aliqua tantum catholicis, alia schismaticis inserviant; si 
eiusdem ecclesiae partes sint separatae, et in una celebrent solum ca- 
tholici, in altera tantum schismatici : tum promiscuus ecclesiae usus 
tolerari poterit. Quatenus vero haec deficiant, R. P. D. Archiepiscopus 
mandare poterit suae dioecesis parochis ut altaribus portalilibus utantur 
iuxta facultates illis in Formula impertitas, quasque Sanctitas Sua rursus 


dare et renovare intendit. 

S. C. S. Officii 22 Sept. 1763. — An Graeci schismatici adire valeant 
Ecclesias catholicorum. 


catholicorum 


An graeci schismatici adire possint catholicorum ecclesias, ibique 
nec quo- 


materialiter tantum assistere eorum sacris et divinis. 
R. Accessum graecorum non unitorum ad ecclesias 


posse permitti dummodo iis non administrentur Sacramenta, 
quo modo communicent in divinis, nec ad huiusmodi adventum fuerint 


invitati. 


S. C. S. Officii IO Maii 1770. — Vic. Ap. Smyrn. 
Catholicus quoad baptismum et conciones protestantium. 


protestantium et eorum concionibus 


An liceat catholicis, baptismis 
baptismis graecorum, in quibus per 


nec non matrimoniis et 
officio patrini funguntur. 


licere haereticorum aut schismatico- 


interesse, 
vel per alios aliquando etiam 
Absolute autem 


se, 
R. Catholicis regulariter non 
et matrimoniis interesse. 


rum concionibus baptismis 
non licere, nec per se nec per alios fungi officio patrini in baptismis, 
qui haereticorum filiis ab haereticis ministrantur. 
S. C. S. Officii 29 Ian. 1817. — Saxoniae. 
De benedictione nuptiali a ministro acatholico petenda. 
An licitum sit catholico petere vel accipere benedictionem nuptia- 


lem a ministro acatholico, licet pars acatholica illud exigat. 


R. Negative. 


S. C. S. Officii 13 Ianuarii 1818. — Kentuky. 
De interessentia funeribus haereticorum. 


l. An liceat interesse haereticorum funeralibus et sepulturae. 


2. An liceat catholicis adire templa haereticorum. 
R. ad 1. Licere quotiescumque agatur de assistentia materiali prae- 
stita civilis officii causa a qua eximi nequeant catholici sine gravi damno 

dummodo nullo modo communicent in eorum ritibus et 


vel periculo, 
sacris caeremoniis quibuscumque. 

Ne autem in praxi temere permittatur periculosa consuetudo adsi- 
stendi haereticorum umeralibus et sepulturae, inspiciat Episcopus se- 
rioque perpendat num facile ea tolli possit, quin exinde oriantur odia 
et inimicitiae haereticos inter et catholicos, unde aliquod grave damnum 
catholicis sit pertimescendum. Quod si pacifice ea tolli nequeat, sedulo 
instruendi sunt catholici quibus conditionibus quibuscumque in circum- 
stantiis permittatur. Nimirum permittitur ut dictum est: i. Sola prae- 
sentia materialis praestita civilis officii causa; ea igitur conditione ut 
catholici nullum se actum religionis ac religiosi cultus et ritus prae- 
stare intendant. — Permittitur 2. in casu, quo ab ea eximi nequeant 
sine gravi damno vel periculo ; quae circumstantia non adest ubi quis 
nullum sibi damnum vel periculum alias imminere sciens, proprio lu- 
bitu et electione interesset, nullo adstrictus civilis officii debito. — 
3. Permittitur denique ea conditione, ut nullo modo communicent in 
sacris cum haereticis ; igitur nec simul orare, neque se in eorum ritibus 
immiscere debent, nec luminaria deferre, neque pro defuncti anima 


suffragia persolvere. 


Ad 2. Licere, si adeant merae curiositatis causa, absque ulla com- 
municatione in sacris, in qua talis aditus communiter habeatur pro 
actu protestativo falsae religionis ; quandoquidem sicuti profana aedi- 
ficia, sic et templa haereticorum adire, est actus per se indifferens; 
qui non nisi a pravo fine, vel ex circumstantiis efficitur malus. Malus 
nimirum efficitur : — 1. Si quis ea adeat animo adsistendi sacris hae- 
reticorum functionibus; — 2. Vel etiam absque tali animo, si ingressus 
ipse in haereticorum ecclesias aliquam inferat vel inferre videatur cum 
eisdem haereticis in divinis communicationem, hinc et scandali occa- 
sionem praebeat; — 3. Aut si talis aditus indictus sit ab haeretico gu- 
bernio, tamquam protestatio eiusdem fidei ac religionis catholicos inter 
et acatholicos; — 4. Vel utrumque communiter habeatur veluti tessera 
unius eiusdemque communionis catholicorum et acatholicorum. — In 
his igitur casibus nunquam licet catholicis adire haereticorum templa, 
quia numquam licet haereticorum sacris participare, nec propriam si- 
mulare fidem. Ubi vero haec omnia absint, et sola curiositate templa 
visendi moveantur, incülpate ea adire possunt. 

EX S. CONGREGATIONE CONCILII 


PANORMITANA 


NULLITATIS MATRIMONII 


Die 1 Septembris 1894. 

Sess. 24 cap. 6 de ref. Matr. 

COMPENDIUM FACTI. Nympha Spina Panormi nata, puella 
venustate prae fulgens et sexdecim annos nata, anno 1864, 
e parentum domo aut vi rapta, aut ex condicto fugiens, 
cum avünculo suo, Evaristo Branciforte, ipso quoque cive 
Panormitano, in rustica aede venit, ibique incesti crimen 
patratum fuit. Post triduum anxii parentes, concursu etiam 
publicae auctoritatis, filia reperta, eam in reclusorio, Can- 
delorae nuncupato, collocaverunt. 

Nymphae pater ac frater mortem raptori minabantur, 
sed amici operam interponen tes, patri suadere visi sunt ma- 
trimonium Nympham inter et Evaristum, cum nil aptius 
praedicarent ad ulciscendam iniuriam familiae illatam in- 
veniri . 

Cum vero a puella consensus requireretur, acriter quibus- 
vis instantiis restitit, (ipsa ait), declarans se nunquam ad Ec- 
clesiam, vel ad civilem magistratum perrecturam esse ad 
invisum illud matrimonium contrahendum. 

Exinde parentes, si fides adiungenda est depositionibus 
ab actrice et testibus dictis in iudicio Panormi agitato, no- 
mine sponsorum, sed inscia Nympha, a S. Sede dispensa- 
tionem ab impedimento dirimente consanguinitatis, sed ta- 
cito in petitione raptu mulieris, petierunt ; quae cum Or- 
dinario panormitano "pro executione commissa esset, novae 
preces Beatissimo Patri, quo sospite laetamur, porrectae fue- 
runt, ut dictae dispensationis executio Emo Cardinali Urbis 
Vicario demandaretur ; quod pariter benigne concessum est. 

Hisce obtentis, Nymphae pater reclusorium adiit, ac fi- 
liae procurationis actum domino Bersani Cagiati eiusque 
uxori dandae, ut eius vices gererent pro matrimonio con- 
trahendo, ostendit ab ea obsignandum, falso dicens de rebus 
familiae agi. Nympha signum apposuit, vi cuius matrimo- 
nium celebratum fuit Romae die 16 Octobris 1864 in Ec- 
clesia S. Mariae in Via. 

Quidquid sit, Nympha marito se iunxit et per octo cir- 
citer annos sponsi, aliqua cum interruptione, simul habita- 
verunt, huc illuc peragrantes, usquedum Evaristus obrutus 
aere alieno et in iudicio postulatus, ad poenam vitandam 
ad exteras regiones emigravit, et alteram feminam civiliter 
duxit, a quo et prolem suscepit, et a quamplurimis annis 
nihil de eo sciri potuit. 

Nympha autem, mortuo patre, anno 1881 die vero 25 
mensis Aprilis, Archiepiscopum Panormitanum adiit, ut per 
judicium, a canonica lege praescriptum, sui matrimonii nul- 
litas ob impedimentum raptus et deficientiam liberi consensus 
declararetur. 

Archiepiscopalis Curia mulieris preces excepit, cumque 
ubi versaretur vir omnino lateret, prae primis curavit in 
ius vocationem illi per publicum proclama significare, at 
hic nec indicta die, nec deinceps unquam ad vadimonium 
venit. 

Curia Panormitana itaque, Iunio mense 1881, iudicialem 
inquisitionem incepit. Actricem in primis excussit, quae iu- 
reiurando interposito, coram iudice delegato, matrimonii de- 
fensore ac actuario enarravit quae superius exposita sunt. 
Haec deinde sex testes de more proposuit. Postea instante 
defensore matrimonii, testis ex latere viri auditus fuit ; mater 
vero ac Evaristi soror, etsi citatae comparere noluerunt, et 
contumaces se exhibuerunt. Demum die 8 Iulii 1882 sen- 
tentia pro matrimonii validitate dicta est. 

Actrix appellationem ad S. C. C. interposuit, confidens 
tribus ex capitibus infirmandam sententiam esse. I' Quia 
dispensatio Apostolica super impedimentum consanguineitatis 

in primo et secundo gradu—- nulla erat: petitio enim nul- 
lam de raptu mentionem continebat, quod necessarium erat; 
de concordi fuga loquebatur, quod falsum erat. 2? Quia nul- 
lum consensum praebuit ad matrimonium contrahendum cum 
avünculo suo per procuratorem. . . 3? Quia Evaristus mo- 
raliter certum est quod occubuerit, ut eruitur tum ex in- 
felici exitu omnium hucusque inceptarum inquisitionum, tum 
ex ipsius Evaristi intentione, pluries manifestata, seipsum 
occidendi. 

Tunc Archiepiscopo scriptum fuit, ut per promotorem 
fiscalem citari curaret virum ope insertionis citationis in duo- 
bus catholicis  ephemeridibus, quae latius per orbem diffun- 
duntur. Quod factum est per ephemerides « L' Osservatore 
Romano, T Univers, la Sicilia Cattolica, e le Letture Do- 
menicali » ; ast, uti prima in ius vocatio, etiam haec in ir- 
ritum cessit. 

Interea mulier instabat, ut acta processus absolverentur ; 
videtur enim et ipsa cum quodam Palmieri unione civili 
alligari, hinc de consilio Defensoris Vinculi a S. C. C. res 
tota ad S. O. transmissa fuit; sed Advocatus fiscalis eius- 
dem S. O. rescripsit: deesse extrema, quibus Tribunal in- 
nixum inquisitiones peragit quoad obitum alicuius partis, hinc 
actus processus iterum remissi fuerunt ad S. C. C. 


Disceptatio Synoptica 


VOTUM THEOLOGI. Raptus, ait hic, ut omnes canonistae 
docent, est violenta abductio mulieris de loco tuto ad alium 
locum, ubi ipsa est sub potestate raptoris, matrimonii in- 
eundi causa. Concilium Tridentinum sess. 24. cap. 6. hu- 
iusmodi raptus inter impedimenta dirimentia matrimonium 
recensuit decernens : « Inter raptorem et raptam, quamdiu 
ipsa in potestate raptoris manserit, nullum posse consistere 
matrimonium. Quod si rapta a raptore separata et in loco 
tuto et libero constituta, illum in virum habere consenserit, 
eam raptor in uxorem, habeat ». 

Rapi non dicitur si mutuus consensus praeierit, sed fuga 
a duobus amantibus capta, mutua conventione. In casu, 
Nympha non fuit rapta, sed fugit cum Evaristo. In pro- 
cessu de huiusmodi raptu nullum testimonium habetur de 
visu, sed solummodo de auditu adsunt tres testes, quibus 
totus processus constat. Iuxta depositiones tam Nymphae, 
quam suae matris, raptus ante meridiem fuit perpetratus, 
et sola domestica familiae audivit raptam clamantem ; et 
cum a matre raptae mandatam habuerit accurrendi, non vidit 
amplius puellam. Possibile? Mater non audivit filiam, etiamsi 
domestica audivisset eam? Possibile? Ante meridiem cla- 
manti puellae non accurrebat populus? Possibile? Mater 
quae aegrotabat, et non poterat egredi de domo sua ad al- 
loquendum cum raptore, postea vix accipit raptum filiae suae 
surgens de lecto ubi iacebat (ut ipsa mater deposuit), vesti- 
bus suis induta, et scindens suam comam e fenestra respicit, 
clamat, oculisque inquirit quo fugit filia sua? Sunt huius- 
modi quaestiones non tam solvi faciles, quae tamen ad sus- 
picionem inducunt. Utrum pro falso habendae sint deposi- 
tiones tam matris, quam filiae? Responderem affirmative. 
Authentica attestatio habetur in litteris Episcopi per cancel- 
larium datis die 4 Octobris 1864 : quibus edicitur, Nympham 
raptam non fuisse; sed communi consensu fugam arripuisse 
iuvenes consanguineos. Falsum igitur est fuisse Nympham 
ab avünculo raptam ; sed clausam fuisse in recessu puella- 
rum a matre, ut facilius matrimonium celebraretur post 
consummationem incestus, ut opinor. 

Verum etiamsi fuisset consummatus raptus, non tamen 
impedimentum dirimens matrimonium censendus erat. Nam 
ut docent Sánchez Lib. 7. I) 13. n. 4, Concina p. 339 
p. 2.9, Salmaticenses cap. 12 n. 131 aliique, non est impedi- 
mentum dirimens matrimonium raptus, nisi fiat causa ma- 
trimonii. In casu autem non agebatur de matrimonio ineun- 
do, sed ut deponunt mater, filia et testes, ad ultionem ca- 
piendam contra puellae patrem. 

Illi quatuor testes, unde processus est confectus nullam 

mentionem faciunt de matrimonio ineundo inter Evaristum 
et Nympham, excepto Iosepho Chianchiano, qui suspicionem 
suam manifestavit nesciens tamen utrum fundamento quamvis 
levissimo inniteretur. Erat simplex suspicio deducta forsitan 
ex nimia familiaritate Evaristi cum Nympha; huiusmodi fa- 
miliari tas facile inclinando ad libidinem corda eorum, faci- 
lius ad fugam eos determinavit capiendam. Hinc potius de- 
ducendum opinor quod non ad ineundum matrimonium  fa- 
miliaritas Evaristi cum Nympha videbatur inclinata, sed ad 
libidinem. Raptus, qui libidinis causa peragitur, nequa- 
quam impedimentum dirimens matrimonium constituit. Con- 
siderata igitur quaestione e quocumque aspectu, censeo non 
praesentari criterio impedimentum raptus, iuxta mentem Con- 
cilii Tridentini. Denique ipsa Nympha nullam speciem coa- 
ctionis ad extorquendam copulam assignat ab Evaristo adhi- 
bitam, nec mater testata est audivisse a filia, Evaristum 
coacte copulam postulasse. Probabilissimum igitur videtur 
fugam fuisse arreptam mutuo consensu causa libidinis. 


Non dolose, non ignoranter Nympha, nec coacter 
matrimonium inivit cum Evaristo. 


Dolus probari debet. Non sufficit illud asseri. Non adsunt 
testes, nec documentum aliquod extat in. processu ad pro- 
bationem doli in themate. Posset tantum deduci ex circum- 
stantiis, scilicet ex asserta repugnantia mulieris, et ex pa- 
rentum studio propter dedecus ortum a fuga et defloratione 
eiusdem mulieris Nymphae. Et quidem mulier asserit, patrem 
suum dolum patrasse quando ei porrexit subscribendam pro- 
curatoriam scripturam, simulans continere negotia familiae. 
Possibile ! Non intelligebat Nympha se esse adhuc sub pote- 
state patris, nec sibi licere sub poena nullitatis scripturam 
quamcumque obsignare. Sed priusquam de mendacio arguam 
petulantem mulierem, aliqua consideranda censeo. Nympha 
erat iam defiorata et per sex menses nemo ipsam ad ma- 
trimonium ineundum invitavit. E contra Nympha odio habe- 

bat puellarum recessum ubi degebat. Recognoscebat suam 
pessimam conditionem, et moralem impossibilitatem cum alio 
viro nubendi. Si omnino stulta non erat, concludendum est 
consilio patris sui adhaesisse ut matrimonium contraheret 
cum Evaristo. Verum cui bonum erat ista deceptio? Non 
patri Nymphae recurrentis, quia nil utilitatis poterat reci- 
pere ab homine, cui interdixit ingressum domus suae, et cui 
erat maxime invisus. Non Evaristo bonum veniebat quia 
magnam dotem a Nympha recepturus non erat, et nullam 
passurus poenam pro crimine deflorationis patrato. Bonum 
potius pro ipsa muliere necessario censendum. Suadere ergo 
non potest, ipsam respuisse virum cum quo copulam habuit 
voluntariam, quae solet semper vestigium concupiscentiae in 
muliere relinquere, et inclinationem vehementem erga virum 
cum quo copulata fuit. Nec recurrendum testimonio mulieris 
cum qua Nympha con vivebat in puellarum recessu, quia testis, 
quae ab ipsa astutissima Nympha acceperat enarravit. Nam 
Nympha quae iuravit non perpetrasse incestum ad facilius 
obtinendam dispensationem, egit poenitentiam impositam pro 
dispensatione ad matrimonium. Verum ad mendacium argu- 
endum stat authenticum documentum. Falsum enim omnino 
est Iosephum suae filiae simulatami porrexisse scripturam, sed 
ipse notarius coram Nympha et testibus actum procuratorium 
legit, et Nympha cum testibus scripturam obsignavit. 


Ubi igitur deceptio?" Ex dictis patet etiam non igno- 
ranter Nympham matrimonium contraxisse. Poterat forsitan 
ignorare tempus celebrationis matrimonii ? Sed simplex huius- 
modi ignorantia non irritat matrimonium. Verum potest 
obiici : Nympha credebat matrimonium contrahendum esse 
coram civili auctoritate et coram proprio parocho, et quoad 
sacramentum coram parocho celebrandum rectissime credebat, 
nescivit potuisse celebrari obtenta dispensatione S. Sedis vel 
delegatione Ordinarii, vel proprii parochi, in alio loco. Tunc, ut 
ipsa deposuit, alterutri auctoritati significaret repugnantiam 
suam, quando tempus huiusmodi celebrationis advenisset. Sed 
huiusmodi ignorantiam coram Ordinario Panormitano dum 

processus conficiebatur non poterat affectare. Edocta enim 
fut a lectione actus procuratorii quod matrimonium fieret 
per procuratores in Urbe. Nympha ergo didicebat posse ma- 
trimonium obtenta permissione S. Sedis alibi celebrari, in- 
telligebat matrimonium celebrandum fore Romae, liberum 
assensum dabat procuratrici suae ut vices suas gereret in 
contrahendo matrimonio, et assensus proinde suus esset ex- 
pressus per verba, quae nomine et vice sua pronuntiaret 
procuratrix sua. 

Non fuit denique coacta ad celebrandum matrimonium 
Nympha. In sua depositione non adducit aliquam vim ei il- 
latam vel metus speciem ei incussam. Opinabatur fore per- 
petuo permansuram in recessu puellarum. Non erat huius- 
modi recessus profecto career, nec ibi mansura erat ultra 
annum, quo a patria potestate esset eximenda. Sed in huius- 
modi animi sui conditione poterat considerari in momento 
electionis Nympha, sicut omnis homo constitutus est in li- 
bertate electionis quando ad legem Domini adimplendam 
invitatur. Eligere debet vel gaudium aeternum vel aeternam 
poenam consummando actionem bonam, vel male operando. 
Forsan a timore poenae libertas tunc destruitur, vel eius 
arbitrium minuitur? Nequaquam. Minas a patre suo Nympha 
non accepit, nec exprobrationes, nec verbera passa est. Unde 
ergo coactio? Tota igitur querela aliud argumentum non 
habet nisi repugnantiam suam affectatam et manifestatam 
post tot annos, cuius rationem sufficientem non revelavit. 
Quare renuebat virum, quocum conversata est per tot annos, 
a quo deflorata fuerat? Haec omnia manent in arcano re- 
posita. 


Quaerit autem | Consultor (Urara suspicio aliqua de  re- 
trodato consensu ante executionem  procuratoriae — scripturae 
admitti — queat. 


Ecclesia, ait ille, de actibus externis iudicat non de in- 
ternis. Verum profecto est nullum matrimonium ubi deest 
consensus. Sed Nympha per procuratorem assensum dedit. 

Sed si vir, quod dicitur de viro a pari dicendum de mu- 
liere, flete contrahit, valetne contractus matrimonii? Respon- 
dent canonistae, theologique de Lugo, De liest. D. 12, n. 76, 
Croix Lib. 6, part. 3, n. 258, Sánchez Lib. i, Dub. 1l, 
teneri ducere mulierem in uxorem. In eligendo procuratri- 
cem Nympha et in delegando eam, ut suas vices gerat in 
contrahendo matrimonium non ffíete assensum praebuit, alio- 
quin in suo recursu ad Curiam panormitanam fictionem suam 
adaperuerit, ut esset argumentum hoc validum, sed non il- 
lud praebuit; verum etiamsi ficte debebat tamen ducere in 
maritum Bvaristum, quia non praesumitur huiusmodi fictio, 
praesertim quia nec vi, nec metu coacta fuit ad matrimo- 
nium contrahendum cum Evaristo ; sed neque post subscri- 
ptionem et antequam contractum fuerit matrimonium mutuo 
consensu per procuratores dato. Cum enim retractatio fuerit 
interna, quando non manifestatur verbis, vel confessione ante 
iudicem, vel revelatione ante testes, vel facta quando spon- 
salia cum altero individuo celebrantur, nulla suspicio oriri 
potest re tractationis, quia actus humanus secundum suam 
naturam et veritatem praesumitur factus : ac proinde prae- 
sumitur consensus eiusque perseverantia. In casu Nympha 
numquam sui retractationem consensus in quaestionem posuit, 
suspicio igitur quonam fundamento subsistit? Verum nihil 
fit sine aliqua ratione sufficienti. Quaenam fuit ratio deter- 
minans Nympham procuratoriam scripturam suo nomine ob- 
signare? Non fuit metus, non fuit vis; sed fuit inclinatio 
eius expressa a continua familiaritate, qua usa est per annos, 
de qua amicus familiae supra relatus animadvertit fratrem 
Nymphae. Omnia antecedentia iustificationes fuerunt, omnia 
quae in contentionem producta sunt, videntur esse conse- 
quentia acta indignationis muliebris contra virum qui in 
Anglia ad aliam feminam se convertit a qua filios habuit, 
quos a Nympha sterili non recepit. Nympha igitur non solum 
numquam in dubio posuit assensum datum, sed etiam per- 
severavit in assensu. Ipsa enim ratio, qua assensum prae- 
buit perseverabat ; ac proinde de huiusmodi retractatione ne 

quidem ullum verbum protulit. Nesciebat tempus, in quo 
contrahendum erat matrimonium, assensus hinc habitualiter 
perseverabat. Verum si Nympha repugnantiam habebat con- 
trahendi cum Evaristo, et a matre eam visitante nimiis ob- 
secrationibus erat coacta ; si respuebat Evaristum qui a suo 
patre ob infamiam delendam proponebatur, poterat facillime 
cor suum aperire sacerdotibus, qui recessum illum frequen- 
tabant, qui causam suam  patrocinarent ; saltem  protesta- 
tiones suas accepissent et tempore opportuno eas revelarent 
ecclesiasticae auctoritati. 

Nec valet adducere fictionem relate ad Evaristum quippe 
qui, ut ipsa Nympha et testes in parvissimo numero appa- 
rentes in processu deposuerunt, sub pressura losephi patris 
Nymphae minantis ei mortem, et sub tot amicorum familiae 
Spina redarguitiones consensum dedit. Nam ipse nunquam 
quaestus est de pressuris imo uxorem in sua domo semper 
tenuit, nec eam expulit a suo tecto. Ipse prius a sua uxore 
fuit derelictus, et postea contumax fuit dum de nullitate 
matrimonii ageretur. Si Nympha eum deserit et in paterna 
domo hospitium recepit, ferque ad eum rediit, et maritus 
eam accepit. Si flete subscriptionem procuratoriae scripturae 
dedisset ; quando Nympha eum relinquebat, tunc poterat eum 
in iudicio convenire. Sed hoc nunquam egit. Quando deni- 
que ipsa Nympha non solum dereliquit Evaristum, sed etiam 
contra eum iudicium instituit ; non contumacem se fecisset 
Evaristus. Hinc nequit suspicard aliquis de vero consensu 
procuratori dato, nec de aliqua retractatione consensus. Si 
igitur perseveravit verus consensus utriusque, oportet con- 
cludatur non extitisse alterum dirimens matrimonium a re- 
clamante Nympha Spina in sua appellatione adductum, ut 
definiatur matrimonium ab ea contractum cum Evaristo Bran- 
ciforte nullum et irritum. Nos e contra opinamur fuisse va- 
lidum. Sed aliud argumentum superest ad confirmationem 
voti nostri et ad arguendam Nympham mendacio, quod in 
sequenti capite referemus. 


Acta, Tom. XXVII. fase. CCCXX. 30 

Nam  cohabitatio et maritalis unio Nymphae cum Eva- 
risto quamcumque rie consensu difficultatem — tollunt. 


$i per hypothesi,n admittamus raptum fuisse verum, et 
quamvis Nympha fuerit in loco tuto et libero, non dedisse 
tamen consensum in matrimonio ineundo cum Evaristo ; ne- 
quidem irritandum censeo matrimonium in themate. Hic opor- 
tet doctrinam praemittere canonistarum, quam profitentur 
Bonacina Quaest. Il, Punct. N, Disput. VI, Navarra cap. 22, 
n. 51, Sánchez L. 2, dec. 32, n. 9, Henriquez L. 14, cap. 12, 
n. 2, aliique plurimi. Si defectus consensus interni adfuit 
in contractu matrimonii ex parte unius sponsi, vel ante ce- 
lebrationem matrimonii mentaliter retractatus fuit consen- 
sus, qui in actu celebrationis matrimonii a procuratore fuit 
expressus vice et nomine contrahentis, sufficit ut iterum 
consensus detur etiam mentaliter. Si vero invalidum fuit 
matrimonium ex defectu consensus utriusque celebrantis ma- 
trimonium propter metum aut vim, tunc signo aliquo ex- 
terno manifestari debet mutuus consensus. Sed quodnam erit 
huiusmodi signum? Iuxta plures canonistas Sánchez Lib. 2, 
disp. 37, n. 9, Rodríguez 1! p. cap. 22, n. 2, aliosque, 
sufficit copula habita affectu maritali. Nam nemo cognoscit 
coniugum de internis alterius. Opinatur quisque eorum al- 
terum assensum dedisse ac proinde proprium coniugem esse, 
et cum proprio coniuge copulari. Hoc sufficit ut suppleatur 
consensu novo saltem indirecte. Per octo annos commorati 
sunt simul in eodem tecto Nympha et Evaristus et innume- 
rabilibus vicibus matrimonium  consummarunt. Possibile ! 
Non fuit aliqua nox, in qua maritaliter non copularunt? 
Sed pro suo viro Nympha habebat Evaristum eumque ama- 
bat, et Evaristus pro sua legitima coniuge habebat Nympham 
quam amore prosequebatur. Hoc testatur Illnius Rmus P. Sal- 
vator Lanza Trabia testis receptus, qui tacto pectore, more 
sacerdotali, iuramentum emisit. En status cordium Nym- 
phae et Evaristi. Credendum profecto sacerdoti ex officio inter- 
rogato potius quam ipsi appellanti, eiusque paucissimis testibus. 

Si ergo ad invicem amore coniugali prosequebantur dicendum 
verum matrimonium contraxisse, aut saltem, copulis maritali 
affectu habitis, consensum tacito rénovasse, si, quod non ac- 
cidisse censeo, matrimonio vel Nympha, vel Evaristus, vel 
ambo consensum non praestiterint. 

Opinor igitur matrimouium esse undecumque validum, 
et confirmandam esse sententiam Ordinarii Panormitano « To- 
lerabilius est enim Beer. L. 2. tit. 20, de test. cap. 47, 
aliquos contra statuta hominum dimittere copulatos, quam 
coniunctos legitime contra statuta Domini separare. 

VOTUM CANONISTAE. Quoad raptum, ait Consultor, conten- 
tio vix stabiliri potest, attentis curiae panormitanae pro- 
cessu, et actis pro dispensatione ab impedimentis obtinenda. 
Si enim ita solliciti fuerint parentes oratricis pro matri- 
monio, ut iniusta et iniqua non exhorruere in obtinendo 
SCOpO, vix credi potest, ipsos matrimonium tam exoptatum 
nullitati certae exponere, tacendo circumstantiam raptus, 
si raptus non fuga simplex revera extiterit. Ipsa oratrix in 
suo libello negat raptum, cum id fini suo videatur inser- 
vire, nempe in processu panormitano inficiando ; dicit enim 
parumper, sin nullimode res agitata est circa consensum 
quod fieri debuisset, sed tantum circa impedimentum raptus, 
quod revera non extabat; dum e contra raptum allegat, 
cum contendit dispensationem a S. Sede obtentam fuisse in- 
validam, quia obreptitiam et subreptitiam. 


Verum quae de raptu in casu proferuntur, aut proferri 
possunt non parvam ingerunt difficultatem ob diversas ca- 
nonistarum in hac re opiniones, ita ut examen serium me- 
reantur. Et enarratis breviter factis, quae raptum vel fugam 
in casu comitata fuerunt, Consultor ad praedictum transit 
examen. 

Difficultas cui iam innui, oritur ex quaestione inter ca- 
nonistas : « Utrum raptus, volente puella, sed invitis paren- 
tibus, patratus, matrimonium dirimat ? » Aliqui DD. distin- 
guunt inter parentes inscios et invitos, illos inscios sed non 
invitos existimantes, quando fugae praecessere tractatus de 

matrimonio, et quaesito dant responsionem affirmativam, 
quotiescumque huiusmodi tractatus abfuere. 

Contrariam sententiam amplectitur Sánchez, L. VII, 
disp. 13, n. 13 « quia decretum Tridentini libertati matri- 
monii favere intendit, cavereque ne femina renitens coga- 
tur illud inire. At ad eam libertatem nil confert parentum 
voluntas, sed sola feminae, quae in hoc eventu reperitur 
abductioni connivens ». Verum non qualiscumque consensus 
puellae sufficit, sed unice consensus in raptum ad matri- 
monium, sive intuitu matrimonii, factum. Et hoc modo 
conciliantur decisiones nonnullae Sac. Cong. vi quarum, 
doctores aliqui in sententiam contrariam inducti sunt, ut 
illa v. g. 24 Ianuarii 1668, Reuben. 3 Martii 1741; 01- 
mucen. Nullit, matr. 29 Iul. 26 Aug. 1769, 14 Martii 1772; 
Herbipol. Matrimonii, 24 April. 1858 et 18 Iunii et 27 Au- 
gusti 1859 ; Parisien. 25 Iuniü 27 Aug. 1864. Explicari 
haec omnia possunt per qualitatem consensus a femina prae- 
stiti, eiusque probationis necessitatem. Etenim ut censeatur 
femina non rapi violenter sed consentiens, requiritur eius 
consensus et in raptum et in matrimonium. Qui consensus 
plene probari debet, et quamdiu non probatur, femina cen- 
setur rapta absque huiusmodi consensu. Sic, fatentibus omni- 
bus, non adest impedimentum, quando sponsalia praecessere 
raptum, cui consenserat puella. Tunc enim adest probatio 
consensus intentu matrimonii in raptum praestiti. In casi- 
bus ommibus citatis movebatur, inter alia, quaestio de con- 
sensu mulieris. In Olmucens. secretarius haec notat: « Ce- 
terum dissimulari non debet, quod ad excludendum raptum 
non sufficit, ut puella in illum consentiat, nisi simul pro- 
betur quod consenserit in matrimonium cum raptore. Fieri 
enim potest, ut puella consentiat in raptum et in matrimo- 
nium dissentiat ; neque enim ex consensu in raptum inferri 
necessario debet consensus in matrimonium. In Herbipolen. 
probata fuit violenta abductio, et constabat, mulierem non 
fuisse in loco tuto et libero quando celebratum fuit matri- 
monium, neque dum per quinquennium cohabitavit. Idem fere 


PANORMITANA 469 
accidit in Parisien, nisi quod dolo vocata fuerit puella et 
in potestate viri toto tempore usque ad momentum quo au- 
fugit, post quod ad virum non rediit. Ita ut certum videtur 
non dissensum parentum vel tutoris, sed consensum mulieris 
esse unice in his quaestionibus considerandum. Huiusmodi 
autem consensus probatur absque dubio per sponsalia prae- 
cedentia, et quidem plene. Sed quod ab aliquibus auctoribus 
asseritur, scilicet, non probatis sponsalibus, in foro externo 
semper censetur adesse raptus violentiae, vid. Feyi. De imped. 
p. 115, edit. L hoc exorbitans mihi videtur, quia non ne- 
cessario contentum intra finem legislatoris, qui alius et 
maior non est quam libertatem in matrimoniis tutelare. 
Sane consensus in matrimonium probari interdum potest 
absque sponsalibus, nisi sponsalia vocemus colloquia inter 
partes habita, in quibus, ut solet, matrimonium innuitur 
aut praesupponitur faciendum. Et posita fuga voluntaria, 
si sint nationes ubi laxitas sensus moralis admitteret hy- 
pothesim libidinis vel liberi amoris ex parte mulieris, sunt 
aliae quarum moralis sensus et consuetudines eandem pe- 
nitus excluderent, in quibus proinde consensus in fugam 
praesumptionem violentam includeret consensus in matri- 
monium. 


Cum in casu praesenti mulier, longe ante celebrationem 
matrimonii e potestate viri erepta, in loco constituta fuerit 
libero, quod ad virum attinet, cessasse impedimentum, in 
omni casu, procul dubio dicendum est, sed cum aliud exi- 
steret impedimentum inter partes, super quo obtenta fuit 
dispensatio, facito raptu, sequitur, summi momenti esse quae- 
stionem utrum revera rapta fuerit Nympha vel potius e domo 
paterna simul cum Evaristo effugerit ; etenim si prius, ma- 
trimonium pronuntiandum erit invalidum propter impedi- 
mentum consanguinitatis non dispensatum, si posterius, ex 
hac parte saltem stabit. 

Depositio iuridica actricis dramaticam plane historiam 
exhibet. Innocens et ab omni affectione erga avunculum 
prorsus abhorrens, pacificam in domo 'parentum vitam age- 

bat. Domum frequentabat Evaristus, matris frater, iuvenis 
aspectu pulcherrimus 23 annorum, donec exortis inter ipsum, 
et patrem dissidiis, prohibetur amplius domum ingredi. Ex 
quo atrox consilium, sibi in patre ulciscendi per abductio- 
nem et defloratonem neptis, quod quidem consilium opere 
complevit. Praeter Nympham ipsam, testes producuntur mater 
eius et Paulus Selvaggio, qui audivit Nympham exclaman- 
tem mamma, mamma. Ceteri tres testes rem audierunt a 
matre, et quidem ipso eodem die, cum casu aut vocati do- 
mum Spinae adiissent. Verum, curia panormi tana suspicari 
videtur narrationem totam hanc; nec iniuria, nam praeter- 
quamquod raptus hic violentus puellae invitae effectus fuerit 
circa meridiem in via publica civitatis magnae, quin ad id. 
ad verteret vel unus ex centum qui, praesertim in civitati- 
bus meridionalibus, per vias perpetuo vagantur, Defensor 
Vinculi testem omni exceptione maiorem profert qui rem 
diversimode omnino narrat. Testis hic est Rmus P. Lanza 
Trabia, qui iuratus multa re tulit quae valde differunt ab 
alligatis a filia et matre, et indicant potius fugam ex con- 
dicto quam raptum. Alia addit testis, quae vim quoque ha- 
bent: dixit enim quod mulier et vir post plures annos a 
matrimonio, dum subsidium propriis necessitatibus quaere- 
rent, loquuti sunt de affectu et amore, quo ad invicem af- 
ficiebantur adhuc. 


Nec desunt alia motiva suspicionis malae fidei ex parte 
actricis. Imprimis, in utroque libello altum tenet silentium 
super unione civili illicita, quam contraxerat cum D. Pal- 
mieri, quae unio, quantum licet sapere, hucusque perdurat. 
Fortuito, veluti ex testimonio certi cuiusdam Trislo, testis 
productus in suppletorio de morte viri, hoc factum apparet. 
Praeterea mater Evaristi Branciforte, bis a Defensore Vin- 
culi citata et expectata, comparere noluit. Quare ? Ex actis 
apparet, illam semper filium dilexisse, nonne igitur cogitan- 
dum ipsam testimonium proferre libenter velle, si ea quae 
dicere potuit filio, iam illicito vinculo illaqueato, inservire 
potuissent ? Alium motivum suspicionis est expectatio mor- 

lis patris Nymphae. Impossibile fuit, ipso vivente, querelam 
contra matrimonium movere, ait oratrix. Quare, iterum 
rogo? [am a marito facinoroso derelicta est filia, forsitan, 
etiam altero, civiliter unita; habemus datam mortis pa- 
tris, non vero unionis cum Palmieri. Nonne maximi utri- 
usque interesset, si fieri id potuerit, contrahere coram ec- 
clesia? Nonne agebatur hic de honore familiae Spinae, 
cui consulendo, pater, ut asseritur, primum matrimonium, 
per fas et nefas, procuravi! ? Nonne potius dicendum ex- 
pectasse mortem patris, quia ipse paratus praesumebatur 
respuere historiunculam concoctam ab ipsa de raptu et con- 
sensu, dolo erepto i 

Si admittetur fuga, circumstantiae omnes antecedentes, 
concomitantes et subsequentes optime cohaerent; in hypo- 
thesi raptus contradictoriae sunt. Sic v. g. reclusio in ri- 
tiro, repetita confessio sacramentalis tum Evaristi, tum Nym- 
phae, decretum separationis, poenitentia imposita utrique, 
petitio et dispensatio impedimenti consanguinitatis, tacito 
omnino raptu praetenso, necnon et cohabitatio pacifica et 
affectuosa per plures annos post matrimonium ; quid indi- 
cant? Delictum sane mutuum. Non iniuriam uni ab altero 
illatam. Amorem mutuum in matrimonium perseverantem. 

In hypothesi raptus, non tantum raptor et parentes, sed 
etiam confessor et auctoritates ecclesiasticae panormitanae 
saevissent in miser ulam hanc puellam, non ream alicuius 
delicti, sed victimam delicti alterius. lam vero quis hoc 
diceret unquam? 

In actis leguntur copiae authenticae plurium instrumen- 
torum publicorum, a coniugibus signatorum, quae fugam 
ostendunt. Contendit oratrix, ut videbimus, subscriptionem 
nominis sui ad instrumentum procurationis fuisse dolo ex- 
tortam a patre; quaen ab ipsa potest: Num istae subscri- 
ptiones, eodem fine factae, cum iam immineret matrimonium 
sint etiam dolosae? 

Ex his omnibus unica sequi videtur conclusio, scilicet 
impedimentum raptus nullatenus probari in casu, immo non 

esse etiam probabile, et proinde, pro hac parte, non esse a 
sententia curiae panormitanae recedendum, quae affirmat va- 
liditatem matrimonii inter partes contracti. 

Nec inverosimile videtur Nympham vel eius patronum in 
casu, hanc suspicatum fuisse conclusionem, nam ex alio ca- 
pite matrimonium impugnat, nempe ex defectu consensus. 
Affirmat etenim se verum consensum numquam dedisse, 
fuisse a patre deceptam, et instrumentum aliquod nutu eius 
subscripsisse, quia putabat illud ad rem aliquam familiarem 
referri. Reni tentiam eius testantur mater et Catharina Maz- 
zola, quae Nympham in reclusorio cognoscebat et insuper 
Hieronymus Bellavista, qui patrem comitabatur die, qua in- 
strumentum procurationis subsignatum fuerit, ait, ab ipsa. 

Missa facere possumus colloquia habita cum Catharina, 
quia nullatenus probatur, Nympham esse mendacii incapacem, 
et eius conditio talis fuit, inclusa in specie quadam erga- 
stulo ut naturaliter induceret puellam, historiam concoquere, 
qua famae propriae et characteri consuleret. 

Missas praeterea facimus suasiones ex parte parentum 
et minas, si illae vel ambae fuerint. Circumstantiae illis 
favent, et admitti possunt, quin debeamus inferre metum et 
violentiam, qui ceteroquin non praetenditur, et contradicitur 
a subsequentibus matrimonium., ex testimonio D. Trabia. 
Sed vera difficultas oritur ex ipso instrumento procurationis. 
Ex hoc enim videtur sequi subscriptionem fuisse ab omni- 
bus peractam in parlatorio Candelorae manumque apposuisse 
Nympham in praesentia testimoniorum et parentum, prout 
rite fieri debuerit. 

Sed ipsa rem diversimode omnino narrat. Non coram 
testibus hic subscriptis, sed a patre solo inducta, documen- 
tum signavit, circa sensum et significationem decepta. Prae- 
sens fuit testis Bellavista, qui tamen inter testes subscri- 
ptos non comparet, cui pater dum domo redirent, « velit 
nolitqyie, res facta est nunc ». EJt insuper nunc prae oculis 
habemus declarationem D. Secretarii Vicariatus romani, quae 
omnimodam fidem meretur, qui de instrumento procurationis 

in archivio conservato loquens dicit : nomina subsignatorum 
scripta fuisse variis et diversis atramentis. 

Fateor me nodum huius difficultatis non posse solvere; 
non quod hypotheses non sint excogitabiles, quae rem ali- 
quomodo explicarent ; duae etenim atramenti species, non 
raro in eodem scriptorio reperiuntur ; sed hypotheses huius- 
modi intellectum non contentant, praesertim in rebus gra- 
vioris momenti. 

Dicendum potius videtur, narrationem actricis pro hac 
parte confirmari ; utrum vero praevalere id debeat contra 
sententiam curiae panormitanae iudicio sapientissimo EE. PP. 
relinquitur. Mihi videtur sententiam curiae adhuc sustinen- 
dam non obstante difficultate ex subscriptione orta: potis- 
simum quia etiamsi subreptitio obtenta, subscriptio non plene 
probat nullum fuisse datum mandatum procurationis. Pona- 
mus etenim instrumentum hoc legale concoctum a patre, 
dum filia adhuc connubio huic adversaretur, si revera ad- 
versa sit unquam; quod prohibet quominus, postea, argu- 
mentis et suasionibus parentum inducta consensum in ma- 
trimonium et proinde in procurationem daret? Cap. ult. De 
proc. in 6 habetur: «« Sane si procurator, antequam contra- 
xerit a Domino fuerit revocatus, contractum postea matri- 
monium ab eodem, licet tam ipse, quam ea cum qua con- 
traxerit revocationem huiusmodi penitus ignoraverint, nullius 
momenti existit, cum illius consensus defecerit, sine quo 
firmitatem habere. nequivit » ; eadem doctrina habetur in 
Clement. XI De renuntiatione, ex qua videtur sequi, quod 
cum mutatio consilii in mandante invalidet mandatum rite 
factum procuratori, id quoque accidere debeat in contrario, 
ita ut mandatum defectivum ab initio per subsequentem con- 
sensum fiat verum et efficax. 

Consideratis his omnibus, patet petitionem oratricis non 
satis ex ullo capite sustineri. Allegata in ipso, ubi contra- 
dictoria non sunt, plenissime nullatenus probantur. Unicus 
qui producitur testis omni exceptione maior (Trabia) est 
contrarius in rebus summi momenti; praeterquamquod va- 

dilatio quae in confessione actricis cernitur vehementem 
ingerit suspicionem 7nalae fidei. Quae asseruntur ab ipsa 
plena indigerent confirmatione, et haec plena confirmatio 
non habetur. 

Quapropter, conclusit consultor, censeo confirmandam esse 
sententiam curiae Panormitanae, et quaesito respondendum : 
Non constare de nullitate. 

ANIMADVERSIONES DEFENSORIS MATRIMONII EX OFFICIO. Ma- 
trimonium a Nympha Spina die 16 Octobris 1864 cum Eva- 
risto Branciforti contractum adeo firmum est, ut desperatis- 
simi, quibus Nympha illud infirmare a compluribus annis per- 
vicaciter pertentat, conatus, omnino indignationem concitent. 

Enimvero ecquis aequo animo eam audire potest, dum 
dispensationem ab Apostolica Sede super primo et secundo 
consanguinitatis in linea collaterali gradu elargitam, irritam 
ob raptum proclamat ? cum liqueat Nympham non solum ra- 
ptam haud esse INTUITU MATRIMONII, quae conditio necessario 
requiritur ad irritandas huiusmodi dispensationes ; sed com- 
pertissimum praeterea sit raptum omnino exulare, et Nym- 
pham in fugae incestusque crimine non magis quam Eva- 
ristum esse culpa expertem. 

Speciminis ergo : die 1 Octobris 1864 Nympha non minus 
quam Evaristus, iurata, suis ipsa manibus subscripsit non 
habuisse carnale commercium ad faciliorem reddendam dis- 
pensationem ad matrimonium ineundum. Aliquibus vero post 
diebus eadem Nympha una cum Evaristo subscripsit suppli- 
cem libellum, in quo continetur petitio gravis poenitentiae 
ob incestum admissum. 

Neque meliori omine Nympha obiicit se mandatum ad ce- 
lebrandum matrimonium subsignasse, fraude doloque ad id 
adductam : quasi pater sibi suaserit non de matrimonio, sed 
de negotio agi domesticae rei: et ut dolum intercessisse os- 
tendat, differentiam atramenti a mandatum  subscribentibus 
adhibiti in medium affert. Nemo enim sanus facile credit, 
tabellionem publicum adeo fuisse officii sui suaeque sortis 
immemorem, ut in gratiam patris Nymphae unam rem seri- 

pserit et longe aliam legerit in conspectu interesse habentis 
ac septem testium. Neque negotium facessit differentia atra- 
menti. Plures namque, saltem duae, ibi erant calamariae 
thecae, quia Nympha intra claustrum degebat. Idem autem 
calamus si primum in una, in alia dein theca intingatur, 
non ex improviso, sed gradatim primum atramentum di- 
mittit. Ex quo consequitur asserta in subscriptionibus dif- 
ferentia coloris. 

Sed audiendus omnino est Salvator Lanza Trabia, sacer- 
dos religione et pietate conspicuus, qui iuratus testatur quod 
variis transactis annis a matrimonio inito, Nympha et Eva- 
ristus loquebantur de mutuo affectu quo, adhuc quisque 
aliam partem prosequebatur. 

Quo ex testimonio nedum meridianam in lucem erumpit 
FABELLA coacti matrimonii, verum etiam matrimonii rati- 
habitio, si per hypothesim omnium absurdissimam in actu 
celebrationis verus et liber consensus ex alterutra parte de- 
siderans esset. Res enim est de matrimonio, cuius valor 
publice et iuridice scatet. Ideoque, si quod irrepserit vitium, 
per praestationem consensus quantumvis occultam, subla- 
tum est. 

Postremo in actis prostat eloquentissimum factum Ioannae 
Branciforti, matris Evaristi, et Lambertae Branciforti, Eva- 
risti sororis, quae ad iuris amussim in iudicium vocatae, 
vadimonio mordicus restiterunt. Si quidquam eorum, quae ad- 
versus matrimonium Nympha occentat, in rerum natura exi- 
steret, nemo esset crudelior mulieribus illis, quae, dum pos- 
sunt temporali et aeternae Evaristi, cum alia femina civili 
vinculo devincti, saluti prospicere, testimonium dicere re- 
cusant. 

Iam nimia prorsus in causa evidentissima. Quapropter ad 
inscriptam rogationis formulam « An sententia curiae pa- 
normitanae diei 8 hdii 1682 sit confirmanda vel infirmanda 
in casu » rescribi submisse postulo : « SENTENTIAM ESSE CON- 
FIRMANDAM ET AMPLIUS ». 

Quibus animadversis, propositum fuit diluendum 

An sententia | Curiae  Panormitanae | diei 8 lulii 1882 
sit confirmanda vel infirmanda in casu. 

RESOLUTIO. Sacra C. Concilii, re discussa sub die 1 Se- 
ptembris 1894, censuit respondere: affirmative ad primam 
partem, | negative ad secundam. 

Ex QUIBUS COLLIGES: I. Raptum esse violentam mulieris 
abductionem de loco tuto ad locum, ubi ponatur in potestate 
raptoris, matrimonii ineundi causa. 

II. Qua de re ex raptu, etiam consummato, impedimen- 
tum dirimens non exurgere, si fiat ad explendam libidinem 
minime vero ad matrimonium ineundum. 

III. Rite firmatam fuisse in casu Curiae sententiam, 
quae validum habuit matrimonium, tum quia raptus non 
fuit probatus, tum quia si adfuit non ad matrimonium in- 
eundum, sed ad iniuriam patri mulieris inferendam dire- 
ctus fuit. 


NOLANA 


ANNUAE PRAESTATIONIS 


Die 1 Septembris 1894. 
Sess. 25, cap. 3 De ref. 

COMPENDIUM FACTI. In Dioecesi Nolana mos est ut, die 25 
Aprilis, Divi Marci festo, universus clerus obedientiae signi- 
ficationem suo Episcopo praebeat, coram eo sistens in Eccle- 
sia Cathedrali. In Synodis Dioecesis remotiorum et proxi- 
morum temporum huiusmodi mos firmatur, permissione per 
consuetudinem introducta, commutandi hoc onus in due 
tari, respondentes 85 centesimis partibus nostrae pecuniae, 
sub comminatione censurarum contra legis transgressores. 
Usque ad annum 1892 clerus Turris Annuntiatae hoc pacto 
suae obligationi satisfecit, at anno insequenti die 25 Aprilis 

statuit, obedientiae actum potius praebere per procuratorem. 
Episcopus rei novitate commotus, timens iuribus episcopalibus 
ita derogatum iri, monuit clerum, se pro sua conscientia pati 
non posse, ut vetus consuetudo pessumdaretur et interim nihil 
esse innovandum, donec, consulta S. O. C. responsum prode- 
ret circa ius constituendi vel minus, procuratorem in praestando 
obedientiae actu. Quia in Dioecesi Nolana Episcopus et Clerus 
exemplari ter ambulant cum consensu in domo Dei, unanimi 
consilio et pacifico proposito res ad S. C. Congregationem 
detulerunt pro dubii iuridica solutione. Ad melius determi- 
nandos terminos quaestionis, ab Episcopo exquisitum fuit 
de natura huius praestationis , praesertim an  Cathedratici 
referret naturam ; Ordinarius respondit: hac in Dioecesi 
cathedraticum non rependi ; cuius locum forsan tenere posset 
parva s. Marci oblatio. 


Disceptatio Synoptica 


Dum Episcopus omnino se remittit prudentiae et iudicio 
S. C. C, Clerus Turrae Annuntiatae aequo animo comparatus, 
ad melius explicandam quaestionem has animadversiones obtu- 
lit. Notant hi Sacerdotes, praeterito tempore, semper potius- 
quam adire Ecclesiam Cathedralem, a suo oppido admodum 
dissitam, solvisse: « due tari ». Modo post annum 1875 
ob commodas apertas vias facilis ad civitatem Nolanam est 
accessus, ita ut si unus vel duo mittantur procuratores, iti- 
neris expensae in Sacerdotes viritim divisae, non exaequant 
« due tari ». Hac de causa quod numquam actitatum fuit, 
nunc in actum deductum est. 

Praeterea notant quoad dispositiones synodales, in litera 
circulari relatas, consuetudinem temperasse earumdem vigo- 
rem statuendo alternativam obligationem, adeundi Cathedra- 
lem aut solvendi « due tari » et ita etiam emolliisse poenam 
censurarum. Insuper advertunt in obligatione adeundi Eccle- 
siam Cathedralem implicite contineri facultatem per se aut 
per alium hoc peragendi iuxta iuridicum enatum legis 72in 6.? 
Qui facit per alium perinde est ac si faciat per — seipsum; 

quae facultas non intelligitur ablata nisi expresse derogetur. 
Imo in casu necessaria videtur haec substitutio secus in die 
solemni Divi Marci in quo processiones haberi debent in Eccle- 
siis parochialibus, Clerus Turate Annuntiatae huic legi rituali 
iuris communis satisfacere non valeret. Eo magis quod nunc 
veluti irrisoria evaderet alternativa, quando quis adeundo 
impendere debet 5 libellas ; et aliunde domi commorans satis- 
facit oneri solvendo 85 centesimas partes unius libellae. 

Demum aliam partem alternativae obligationis notant 
Sacerdotes Turrae Annuntiatae, difficultate non vacare, quia 
huiusmodi praestatio « di due tari » repraesentat cathedra- 
ticum , quod non beneficiati solvere non tenentur ; quocirca 
dubium exoritur, an non beneficiati teneatur correspectivum 
ponere actum obedientiae, adeundi nimirum Ecclesiam Cathe- 
dralem, vel solvere « due tari ». 

Ex officio autem animadversum fuit huiusmodi praesta- 
tionem esse vestigium iuris cathedratici, uti aperte docet 
ipsa natura Cathedratici, iuxta Reiffenstuel in Tit. De Cen- 
sibus, Ecactionibus etc. num. 10, ubi ad quaestionem: 
« Quid sit Cathedraticum... » respondet: «Cathedraticum de 
iure esse duos solidos singulis annis solvendos Episcopo de 
Ecclesia in signum subiectionis, nec non in recognitionem 
et honorem Ecclesiae Cathedralis ». Barbosa De Officio et 
potestate Episc, allegat. 86 num. 40. Fagnanus in c. Con- 
querente 7/6 De Officio Ordinis ubi dicitur: Cathedratici no- 
mine duos solidos venire, et can. Placuit can. 10 dq. 3 
ibi « Placuit ut nullus Episcoporum praeter honorem Ca- 
thedrae suae, id est, duos solidos, aliud aliquid per Eccle- 
sias tollat » etc. Quomodo vero relative pro more regionum 
attinenda sit haec mensura duorum solidorum erudite expli- 
cat BenedictusXIV in Oper. De Synodo dioec. lib. 6 c. 5. 
Quia pluribus in locis solutio Cathedratici fiscalem exactio- 
nem redolere coepit, passim, vel factum est, ut in desue- 
tudinem abiret vel alias in significationes reverentiae com- 
mutaretur. Praesertim quia instituto pro clericorum ordi na- 
tione patrimonio sacro per Concilium Tridentinum, eveniebat 

quod clerici hoc patrimonio ordinati , cum beneficiati non 
essent, non tenerentur ad solvendum Cathedraticum, prae- 
standum suapte natura ex bonis ecclesiasticis. Quocirca : ne 
clerici in clerum nuper cooptati viderentur soluti a sua 
obedientia et reverentia significanda in Ecclesiam Cathedra- 
lem, obligati fuerunt ad alios obedientiae actus, qui demum 
opportuniores in universum visi sunt ad obsequium praeben- 
dum, quam nummorum solutiones, tunc temporis praecipue 
seu sub saeculo 15 et 16 quando Ecclesiae divitiis aifluebant. 
Proinde huc redacta quaestione, nihil videtur obstare quo- 
minus universus clerus per procuratorem seu delegatam per- 
sonam stato die suam obedientiam et subiectionem protestetur 
Episcopo, uti communiter docent Doctores in Tit. De Ma- 
ioritate et Obedientia, advertentes  Praesulibus solemniter 
et extrinsece obedientiam et obsequium significanda esse; 
sed quonam modo hoc peragendum sit in singulis casibus a 
iure communi determinatum non esse. 


Quia in huius legis Synodalis transgressores latae sunt 
censurae, clerus Turris Annuntiatae petit etiam an susti- 
neantur huiusmodi poenae, quippe quae graviores videantur. 
Qua de re advertatur onus Cathedratici solvendi esse de re 
grave ob significationem ei adnexam ; hinc Benedictus XIV 
in Op. De Synod, dioec. lib. o c. 4 n. 5 laudat D. Carolum 
Borromaeum, qui in secunda Synodo legem  Cathedratici 
renovavit, nec non Praesules Concilii Bituricensis iubentes 
Tit. 33 can. 7 « Iura Synodalia, catheclratica, episcopalia 
et quaevis alia integre persolvantur, sub poena excommu- 
nications ». Verum ipse Bened. XIV in op. cit. Jib. JO c. 1 
pluribus auctoritatibus illustrat gravissima Trid. verba in 
Sess. 25 c. 3 de Urform., iubentia sobrium censurarum 
usum ; en verba : « Quamvis excommunicationis gladius ner- 
vus sit ecclesiasticae disciplinae et ad continendos in officio 
populos valde salutaris, sobrie tamen, magnaque circumspe- 
ctione exercendus est: cum experientia doceat ; si temere aut 
levibus ex rebus incutiatur, magis contemni quam formidari, 
et perniciem potius quam salutem ». Et postea idem sapien- 

tissimus Pontifex advertit praesertim censuras latae senten- 
tiae, admodum parce inferri deberi ; cum minus graviter per- 
cellant censurae ferendae sententiae, quas semper antecedat 
oportet monitio eiusdem censurae comminatoria. Quo in the- 
mate, vestrum est EE. PP. deliberare an in casu onus Ca- 
thedratici vel alterius adsimilis praestationis, eam referat 
gravitatem necessariam ad censuram, saltem latae sententiae 
decernendam. 

Hisce praeiactis, remissum fuit EE. Patribus deliberare 
quanam responsione dimittenda essent sequentia 

IL An omnes et singuli etiam clerici non  beneficiati tene- 
antur ad adeundum | Ecclesiam | Cathedralem, vel solvendam 
ceríam  praestationem | in casu. 

IIl. An actus adeundi Cathedralem praestari possit per 
procuratorem | in — casu. 

IIl. An contra, transgressores  sustineantur poenae latae 
in Synodis, in casu. 

RESOLUTIO. Sacra C. Concilii re disceptata sub die 1 
Septembris 1894 censuit respondere : Ad I. affirmative; ad 
II. negative; ad III. affirmative. 


S. GALLI 
POSTULATUM CIRCA ACCEPTATIONEM OXNERUM MISSARUM 


Die 1 Septembris | 1894. 
Per summaria precum 

COMPENDIUM FACTI. In Relatione Ecclesiae S. Galli exhi- 
bita S. C. Concilii die 15 Martii 1893 sequens habetur 
postulatum : 

« In pluribus ecclesiis anniversarium numerus tantus 
est, ut ex his multa, in ecclesia cui assignata sunt, per- 
solvi nequeant. Aliquando uni sacerdoti 350,400 et amplius 
incumbunt. 

« Quam ob causam ve tui pro talibus ecclesiis et bene- 
ficiis novas fundationes perpetuas accipere, sed sub certis 
conditionibus temporales tantum ex. gr. pro 25 annis per- 
misi. Sed executio huius decreti difficultate non caret. Multi 
enim precibus insistunt, ut sine impedimento nova anniver- 
saria accipere possint, et vetera in aliis ecclesiis persolvenda 
curare, quod tamen non permisi nisi, forte cum alicui ecclesiae 
pauper duplicata fundationis summa oblata fuerit. 

« Porro ob importunitatem petentium quaero, utrum circa 
nova anniversaria standum sit regulae super expositae, an 
potius nova anniversaria excipi liceat ubi anniversaria fun- 
data numerum convenientem notabiliter excedunt i 

« Talibus fundationibus consulitur nempe paupertati mul- 
tarum ecclesiarum, et permulti fideles defunctis cognatis 
istam pietatem exhibere vehementer desiderant ». 


Disceptatio Synoptica 


ONERA NOVA EXCIPI NEQUEUNT. Videtur Episcopi quaestio 
nullum facessere negotium , quippe suam habet solutionem 
in appositis sapientissimis Decretis Urbani VIII et Inno- 
centii XII de celebratione missarum  promulgatis per or- 
ganum S. C. C. Legitur enim in $ VIII: « Ad haec S. C. 
quibusvis capitulis, collegiis, societatibus et congregationibus, 
nec non omnibus et singulis ecclesiarum ac piorum locorum 
tam saecularium quam regularium superioribus vel aliis ad 
quos pertinet, districte prohibet, ne in posterum onera per- 
petua suscipiant Missarum celebrandarum : saeculares quidem 
sine Episcopi vel eius Generalis Vicarii, Regulares vero sine 
Generalis vel Provincialis consensu et licentia in scriptis et 
gratis concedenda, alioquin saecularis qui huius prohibitionis 
transgressor extiterit, ab ingressu Ecclesiae interdictus sit eo 
ipso etc. » $ IX « Eleemosynas vero manuales et quotidianas 
pro Missis celebrandis, ita demum iidem accipere possint si 
oneribus antea impositis ita satisfecerint , ut nova quoque 
onera suscipere valeant; alioquin omnino abstineant ab hu- 
iusmodi eleemosynis, etiam sponte oblatis, in futurum reci- 

piendis, capsulas auferant ab Ecclesiis cum inscriptione illa 
Eleemosyna pro Missis vel ala simili sub iisdem poenis, 
ipso facto incurrendis, ne fideles hac ratione frustrentur ». 
$ X « Episcopus vero seu eius Vicarius aut Generalis vel 
Provincialis, ubi de licentia pro perpetuis oneribus fuerint 
requisiti, in singulis casibus diligenter inquirant de singulis 
Missarum celebrandarum obligationibus, cuique Ecclesiae, mo- 
nasterio aut loco pio incumbentibus ; nec antea assensum 
huiusmodi aut licentiam praebeant, quam eis legitime con- 
stiterit illius Sacerdotes tam novo oneri suscipiendo, quam 
antiquis lam susceptis satisfacere posse, praecipuamque ra- 
tionem habeant, ut reditus qui ecclesiis et locis piis relin- 
quuntur omnino respondeant oneribus, secundum morem cuius- 
que civitatis vel provinciae: infelligantque, si in re tanti 
momenti desides aut negligentes fuerint,.in novissimo die se 
huius praetermissi muneris rationem esse redituros. » Exinde 
ex positivo iure ea responsio videtur Episcopo reddenda, nempe 
ut sedulo curet exscripta decreta servare nullimode permit- 
tentia, in certa Ecclesia acceptari onera Missarum quae in 
eodem congruo tempore adimpletioni, iuxta fidelium volunta- 
tem, demandan non valeant, quacumque transactione in re 
tam gravi posthabita. 


ONERA NOVA EXCIPI POSSUNT. Verum ex adverso nulli est 
parcendum industriae, ut salvo iure communi et tantae obli- 
gationis decore et sanctitate, eae assumantur provisiones, 
quibus ecclesiarum necessitatibus satisfiat et fidelium piae 
voluntati. In ea enim incidimus tempora quae, nimis Eccle- 
siae Christi inimica, difficulter sinunt, aliquam Ecclesiam 
adhuc abundare fidelium oblationibus et eleemosynis et timere 
iubent ne quam citius Ecclesiae divites ad extremam redi- 
gantur paupertatem. Proinde eo spectare debet, hisce in locis 
Ordinariorum sollicitudo, ut fidelium piis voluntatibus acce- 
ptis sive actu inter vivos, sive mortis causa expressis, tutiore 
oua fieri possit ratione, huiusmodi pia legata executioni 
demandentur, distribuendo, non sine oblatorum assensu tacito 
aut expresso, suscepta Missarum onera inter eas Ecclesias 

quae commode valent eadem adimplere. Quomodo vero Epi- 
scopus congrue consulere possit certae obligationum satisfa- 
ctum videtur edoceri ex capite septimo /nstructionis S. C. 
C. de Visitatione SS. Liminum, quo Episcopis praecipitur 
inquirere « An in Sacristiis omnium et singularum — eccle- 
siarum exposita sit tabella onerum | Missarum et  anniver- 
sarium ad tramites decretorum s. m. | Urbani VIII et an 
eis punctualiter satisfactum siti » Circa hanc tabellam one- 
rum Missarum et alios libros in Sacristiis asservandos pro 
fide facienda de secuta oneris adimpletione Benedictus XIV 
in opere de syn. Dioeces. Lib. 13, cap. ult. n. 4 ita disse- 
rit « Hic vero satis erit innuere, in praememorata Const. Inno- 
centii XII, incipiente - Nuper a Congregatione - sanciri ut in 
singulis Ecclesiis saecularibus ac Regularibus adsit catalogus 
sive tabella onerum quae ad perpetuum vel ad certum defini- 
tumque tempus imposita ipsis, ac respective acceptata fuerunt, 
utque itidem in sacrario duo asserventur libri, in quorum altero 
perpetua huiusmodi sive temporalia onera; in altero vero 
missae manuales et adventitiae inscribantur, una cum fideli 
ac distincta adnotatione subsecuti utrorumque implementi. » 
Postea, idem auctor, memoratis cautionibus in huiusmodi 
libris conficiendis et invigilandis, adhibitis a S. Carolo Borro- 
maeo et Clemente XI, concludit « Itaque haec est huiusmodi 
cautionum summa ut conficiatur index sive tabella distinctim 
adnotata , praeferens perpetua et temporaria Missarum onera 
una cum indicatione testamenti aut alterius legalis actus a 
pio testatore exarati et designatione loci, Ecclesiae nimirum 
in qua peragenda sint sacra, sicuti etiam numeri Missarum 
ac temporis quo eas celebrari oporteat. Huius enim tantum- 
modo indicis sive tabellae praesidio, si recto ordine et cum 
exacta monumentorum indicatione confecta fuerint, facile ac 
tuto deprehendere licebit an onera fuerint ex fide adimpleta ; 
id quod ex solis libris certo constare non potest, utpote quibus 
demonstrari quidem poterit subsecuta celebratio iuxta De- 
cis. 372. Ricciipart. III, vel etiam oblati sacrificii applicatio, 
si qui illud obtulit sacerdos, adnotavit, se etiam illud appii- 


484 S. GALLI 
casse , iuxta instructionem V impressam penes Monacellum 
tom. III, pag- 217, n. 14, sed ex his non evincitur, ce- 
lebrata fuisse et applicata ea omnia sacrificia quae celebranda 
sunt et applicanda ut piorum fundatorum dispositionibus inte- 
gre satisfiat. Praeter libros ergo opus est etiam tabella quae 
cum illis conferatur; tabella autem nullam fidem obtinere 
potest, nisi concordet cum publico documento in quo pius 
fundator suam voluntatem expresserit ». Quae saluberrimae 
dispositiones recolendae videbantur ut conclusio fluat, Ordina- 
rium posse onera sive perpetua sive temporanea Missarum, 
ipsasque Missas adventitias ita moderari et distribuere, salva 
piorum fundatorum et offerentium voluntate, ut acceptentur 
singula huiusmodi onera, prudenti iudicio distributa referan- 
tur in apposita tabella pro unaquaque Ecclesia , eorumque 
implementum diligenter invigiletur et exigatur, per fidem 
faciendam secutae executionis in proprio indice seu libro ad 
hoc sedulo cum alia onerum tabella , in sacristiis asservando. 
Hisce praenotatis, quaesitum fuit quid esset postulato respon- 
dendum. 

RESOLUTIO. Sacra C. C. re ponderata sub die 1 Septem- 
bris 1894 censuit respondere: Prq facultate excipiendi nova 
legata ad decennium; et quatenus tum vetera, tum  recen- 
tiora .adimpleri nequeant in Ecclesia, cui oblata sunt, eadem 
transferendi ad alias Ecclesias, intra tamen Dioecesim; ex- 
cepto casu, in quo oblator expresse designaret Ecclesiam — vel 
Altare ob specialem | Ecclesiae | cultum, vel ex speciali sua 
devotione. 


GALLIPOLITANA 
IUBILATIONIS 
Die |. 11 Augusti — 1894. 
Per summaria precum. 


COMPENDIUM FACTI. Aloysius Calori e civitate Gallipoli- 
tana, a die 30 Decembris anni 1 850 choro Ecclesiae cathe- 
dralis eiusdem civitatis inserviens, ratus se quadragenarium 

servitium explevisse, anno 1891 imploravit a S. C. C. iu- 
bilationis indultum; causatus etiam gravem sexaginta sex 
annorum aetatem, et adversissimam, qua laborat valetudi- 
nem, plurium medicorum testimoniis comprobatam. 

Episcopus de more super precibus interrogatus retulit: 
Capitulum haud libenter consensum praebere ad gratiam iu- 
bilationis concedendam, tum quia salus postulantis haud esset 
deterior, tum quia discrimen ex hac concessione choro ob- 
veniret. Post hoc oratoris preces dimissae fuerunt die 13 Iu- 
ni 1891 cum rescripto: Exhibita | iurata medici fide, pro 
gratia, pro diebus et horis, quibus orator ob infirmam  va- 
letudinem | choro interesse nequeat, onerata eius conscientia: 
amissis  distributionibus inter praesentes, tantum ad bien- 
nium, arbitrio et conscientia | Episcopi. 

Haud libenter primicerius Aloisius Calori excepit Sacri 
Ordinis responsum, suasque eumdem in finem iteravit preces, 
et quamvis studuisset nonnullis animadversionibus reponere 
ad ea, quae capitulum et Episcopus pluries auditi perseve- 
ranter deduxerant, iterum rescriptum prodiit anno elapso 
die vero 14 Septembris non expedire, sed pro gratia pro- 
rogationis praecedentis | indulti, ^ad aliud biennium, | eadem 
forma. 

Orator vero ratus capitulum cum ipso iniuste et dure 
egisse, rursus petiit, ut iubilationis indulto donetur, animad- 
vertens : eiusmodi iubilationis indultum haud obesse chori 
servitio, quia capitulum adhuc numerat 19 praebendatos ultra 
12 cappellanos. Sapere autem partialitatem votum Capituli, 
ait Orator, quia oppositionem non fecit petitioni duorum ca- 
pitulanum qui postea petierunt et obtinuerunt indultum iu- 
bilationis. 

Opportunum exinde iudicatum est scribere Episcopo, ut 
explicaret quid obstaret quominus canonico  Aloysio — Calori 
iubilationis |» indultum | concederetur, | cum | duo alii chorales 
post ipsum hoc indultum petierint et obtinuerint cum | capi- 
pituli consensu, quin praetensum | cultus detrimentum — alle- 
gar etur. Cui quidem mandato obsecutus Grallipolitanus Epi- 

scopus capitularem resolutionem ad S. C. C. transmisit; qua 
Capitulares satagunt cohonestare operam suam referendo 
quod alter ex duobus iubilatis annos habet 80, alter ita la- 
borat nervis, ut nec loqui amplius expedite non valeat ; dum 
ex adverso praebendatus Calori longe abest ab incommodis- 
praedictorum canonicorum. 

Verum orator in sua petitione perstitit aiens : indultum 
exemptionis sibi concessum a s. Sede, frustraneum reddi 
zelo et duritie Capituli erga seipsum. Cum Capitulum resci- 
ret quod quaestio proponenda esset plenis Comitiis, aliquan- 
tisper a priori sententia recessit declarando : sese excepto- 
rum quidquid disponeret in hac quaestione Apostolica Sedes. 


Disceptatio Synoptica 


IUBILATIO INDULGENZA VIDETUR. Nova non est in Ecclesia 
disciplina, qua Canonici aliique sacris ministerüs addicti, 
vacatione donentur nihil de suorum beneficiorum fructibus 
amittentes, si per annos 40 continuos et laudabiliter inser- 
visse probatum legitime fuerit. Idque cautum fuisse patet 
tum ne Christi milites deterioris fierent conditionis militum 
saecularis Principis, quibus emerito post servitio requiem 
concessam fuisse traditur /eg. 9 Cod. quoad Provinc. et 
leg. 6 de vocat, et excusad. ; tum ut Ecclesiastici in sacris 
obeundis muneribus alacriores, ac magis solertes fierent. 
Fagnan. in cap. Licet de praeb. n. 116. 

De laudabili servitio a Canonico Calori praestito nulla- 
tenus dubitari posse videtur, post ea quae Ordinarius, licet 
iubilationis indulto infensus, S. C. C. scripsit: verum est, 
canonicum implevisse quadragenarium servitium chori, lau- 
dabiliter et absque interruptione; nec contra oratorem ni- 
mis attendendum videretur oppositioni Capituli, cuius vo- 
tum Sacra Congregatio non exquirit, ut consensum capitu- 
larium obtineat ad gratiam concedendam, sed eo solo fine 
eos audiri mandat, ut de laudabili continuo servitio per an- 
nos 40 certo constet, et causae detegantur, si forte adsunt, 
quae porrectis precibus obstent. Neminem siquidem latet etiam 

contra Capituli votum, si de ipsius iniusto dissensu consti- 
terit, S. C. C- iubilationem concessisse, licet plures etiam 
essent beneficiati qui eamdem gratiam expostulare valerent, 
ceu apparet in Civitatis Plebis, labil. 23 Novembris 1782; 
Civitatis Ca stellai i ae, labii. 15 lulii 1820 ; et in Sutrina 
21 Febr. 1524, inter supplices libellos relata, in qua S. C. 
iubilationem concessit, non obstante dissensu, tum Episcopi, 
tum Capituli, eo quod tres tantum reliqui essent canonici 
choro inservientes. 

Nec eius petitioni, orator censet, officere obiectum detri- 
mentum servitio chorali inde obventurum, cum in praefata 
Ecclesia alii numerosi Canonici, puto 19, ut ex votorum nu- 
mero deduci potest, et 12 cappellani adsint, ac Episcopus pos- 
sit in casu urgentis necessitatis revocare etiam iubilatos ceu 
respondit S. C. in Civitatis Castelkmae, lubil. 15 lulii 1820. 

IUBILATIO DENEGANDA VIDETUR. Ex altera vero parte per- 
pendendum est S. Congregationem die 17 Aprilis 1666 iu- 
bilationem denegavisse cuidam Canonico Cathedralis Eccle- 
siae Civitatis Castelli, qui per annos 40 inservierat, quia 
a Capitulo opponebatur, quod vigore Constitutionum Capi- 
tularium nullus nisi infirmus, vel iusta de causa absens a 
servitio chori eximi poterat, et quia divinus cultus immi- 
nuebatur, etsi in praefata Ecclesia adessent Praepositus, duo- 
decim Canonici et duo Beneficiati, qui sacris peragendis fun- 
ctionibus pares non censebantur /ib. decret. 25 pag. 107. 
Tota igitur quaestio ex hoc pendere videtur, utrum, concessa 
iubilatione canonico oratori, qui supersunt canonici sufficiant 
ad sacras functiones debito cum decore et absque divini cultus 
detrimento peragendas. Omnes vero sciunt quanti momenti 
sit Episcopi iudicium, utpote qui optime noscere praesumitur 
Ecclesiae sibi concreditae statum et necessitates. 

Quibus animadversis, quaesitum fuit quid esset precibus 
respondendum. 

RESOLUTIO. Sacra C C. re disceptata sub die 11 Au- 
gusti 1894, censuit respondere : Pro gratia iubilationis cum 
solitis ^ clausulis. 

EX S. CONGREGATIONE RITUUM 


AURELIANEN. Beatificationis et canonizationis Ven. Servae Dei Ioannae de Arco. 
Synopsis vitae. 


A lacobo de Arc et Isabella Rome ortum duxit Ancilla 
Dei Ioanna de Arc die 6 Februarii anno 1412 in pago Dom- 
remy in Lotheringia. Baptismum suscepit in ecclesia S. Re- 
migii huius pagi, uti plures testes in Apostolico Processu, 
anno 1455 iussu Summi Pontificis Callisti III in eo etiam 
pago confecto, fidem perhibuerunt. Ex hoc Processu paren- 
tum quidem S.D. pietas apparet, cum dictum sit: « erant 
boni et fideles catholici, bonique laboratores et bonae famae ». 
Propriam ipsi filiolam catholicae religioni optime institue- 
runt, eiusque mater peculiarn cura eam bonis moribus im- 
buit. Hinc de sua prima iuventute oculati testes declararunt: 
« erat bona et simplex filia, Deum timens, in fide sufficienter 
instructa, bonae, simplicis ac dulcis conversationis ». In pa- 
terna domo cum moraretur suppetias ferebat agricolis paren- 
tibus ope manuum suarum : « in domo patris nebat canapum, 
lanam, et aliquoties cum patre ad aratrum ibat, et ad tur- 
num animalia custodiebat ». 

Non solum vero erga parentes officia exactissime Puella 
adimplebat, sed et religionis ac pietatis. Adeo enim cor eius 
devotione flagrabat, ut omnium admirationem sibi concilia- 
verit; atque ipse Parochus pagi aiebat: « quod nunquam 
meliorem ipsa viderat, nec in sua parochia habebat ». Di- 
vina Sacramenta saepissime suscipiebat ; praescripta ieiunia 
servabat; ecclesiam continue frequentabat; Sacro quotidie 
aderat, et ante Crucifixi ac Beatissimae Virginis imagines 
ferventissimas fundebat preces. Diebus festis dum aliae puel- 
lae animum relaxabant atque choreis indulgebant, ipsa ibat 
ad ecclesiam ferebatque candelas, quas SSmae Virgini offe- 
rebat; die autem sabathi, propter devotionem erga Eam, ad 
solitarium locum, nempe ad ecclesiam B. M. V. de Bermont, 
peregrinabatur. Tanto insuper amore erga Deum ac cultum 
Ei debitum efferebatur, ut sub vespero, etiam cum in agris 
esset, statim ac ecclesiae campanam audiebat, flexis genibus 

mentem suam ad Deum extolleret. Et oculatus testis cum 
fuisset ecclesiae addictus, enarravit « saepe vidisse dictam 
Ioannam venire ad ecclesiam in Missis ac Compie torus, et 
dum ipse testis non pulsabat Completorias, Ioanna eumdem 
testem causabat et vituperabat dicendo quod non erat bene 
factum et ipsa Ioanna tunc promiserat eidem testi dare lanas 
ad finem ut diligentiam haberet pulsandi Completorias ». Alii 
praeterea testes de eius etiam in proximum charitate fidem 
perhibuere. Aegros enim solabatur et « dabat libenter eleemo- 
synas, faciebat hospitare pauperes, et volebat iacere in focario 
et quod pauperes cubarent in suo lecto ». 

Huiusmodi virtutes in puella aetate duodecim circiter an- 
norum, adeo mirandae sunt, ut extraordinariam certe divi- 
nam gratiam portendant. Et iam Deus consilia sua, nonnul- 
lis supernis visionibus-ac revelationibus, loannae detegere 
incoeperat; quemadmodum infinita sua sapientia cum aliis 
Sanctis Virginibus egisse novimus. Enim vero tredecim an- 
norum cum esset, in horto patris sui vocem audivit e latere 
ecclesiae, viditque magnum splendorem. Tunc metu perculsa 
est, sed cum alias iterum eam audivisset, cognovit esse An- 
geli vocem, uti ipsa candide fassa est: « Confessa fuit quod 
dum esset aetatis 13 annorum ipsa habuit vocem a Deo 
pro se iuvando ad gubernandum . . . Prima vice ipsa erat 
iuvenis et habuit timorem; postquam audivit ter illam vo- 
cem, cognovit quod erat vox Angeli ». Hisce primis ap- 
pariionibus Angelus nondum divinam missionem loannae 
significaverat, sed « tantum docuit eam se bene regere, fre- 
quentare ecclesiam ». Et ipsa virginitatem suam Deo vovit. 
In posterum Archangelus Michael se ei patefecit eidemque 
praecepit ut e paterna domo discederet et apud Regem se 
conferret, quo eum adiuvaret ; ne timeret, quia S. Catharina 
et S. Margarita opem ei tulissent. Humilis vero Puella aie- 
bat: « quod erat una pauper filia quae nesciret equitare et 
ducere guerram ». 

At tanta fuit eius fides et obedientia, ut, patria ac pa- 
rentibus relictis, se contulerit in pagum JBurey-le-petit apud 
patruum suum Durandum Laxarcl. Ioanna al) eo petebat ut 
duceretur in Vallis-Colorem (Vaucouleurs) apud ducem Ro- 
bertum de Baudricourt « tunc Capitaneum dictae villae de 
Vallis-Colore, quod volebat ire ad Franciam versus Dei- 

phinum ad faciendum eumdem incoronare ». Miratur pa- 
truus, sed ipsa aiebat: « Nonne alias dictum fuit quod Fran- 
cia per mulierem desolaretur, et postea per virginem re- 
staurari debebat? » Annuit patruus, et die 13 Maii an- 
no 1428 eam duxit in Vallis-Oolorem, ut loqueretur cum 
Duce de Baudricourt. Hic vero puellae dictis non credidit, 
imo dixit eius patruo: « quod reduceret eam ad locum sui 
patris et daret ei alapas ». Puella tamen non despondit 
animum, et in paternam domum cum redivisset, iterum ad 
suos labores incubuit, firma tamen fiducia quamprimum ad 
Regem se collaturam. Revera non multo post, ita Deo dis- 
ponente, praefatus eius patruus in pagum Domremy se con- 
tulit et a Ioannae parentibus ipsam obtinuit, praetextu nempe 
ut uxorem suam adiuvaret. Deinde patruus iterum Vallis- 
Colorem petiit et Puellam piae familiae Le Royer concre- 
didit. Catharina Le Royer in Processu examinata deposuit: 
« quod dum ipsa Ioanna fuit adducta ad domum suam per 
Durandum Laxart. . . . vidit ipsam quae erat bona, simplex, 
dulcis filia ac bene conditionata ; ibat libenter ad ecchsiam 
et libenter confitebatur, et vidit eam confiteri Domino lIo- 
hanni Furnerii t ;me dictae villae de Vallis-Colore Curato ». 
Ioanna interea missionem suam aperte manifestabat, aiens 
« oportere quod iret versus nobilem Delphinum, quia Dominus 
suus Rex Coeli hoc volebat, et quod si deberet ire supra 
genua sua, iret ». Quidam eques Ioannes de Novelompont, 
amicitia coniunctus cum familia Le Royer, ita Puellam per- 
contatus est, uti ipsemet deposuit: « Amica mea quid hic 
facitis? Oportetne quod Rex expellatur a regno et quod 
simus Anglici? » Cui puella respondit: « Ego veni huc 
ad cameram Regis locutum Roberto de Baudricuria, ut me 
velit ducere aut duci facere ad Regem; qui non curat cle 
me neque de verbis meis; attamen antequam sit media 
quadragesima, oportet quod ego sim versus Hegern, si ego 
deberent perdere pedes usque ad genua. Nullus enim in 
jnttudo, nec Reges, nec Duces, nec filia Regis Scotiae, aut 
alii possi.nt recuperare regnum | Franciae, nec est ei suc- 
cisus nisi de meinet, quamvis ego maUem manere iuxta 
ineam pauperem | matrem., quia non est status meus; sed 
oportet ut ego vadam, et hoc faciam, quia Dominiis meus 
vult ut ita faciam ». 

Dux Robertus de Baudricourt ut Ioannae spiritum pro- 
baret, eam adiurare -fecit a Parocho « dicendo quod si esset 
mala res quod recederei ab eis, et si bona veniret iuxta 
ipsos. - Ioanna se traxit iuxta ipsum Sacerdotem et erga 
sua genua ». De qua adiuratione , postea iuste conquere- 
batur Ioanna cum sua amica Catharina Le Royer « quia Pa- 
rochus suam audiverat confessionem ». Robertus de Bau- 
dricourt fortasse adhuc dubitabat, sed civium ardori cedere 
debuit. Ioanna autem veniam a suis parentibus imploraverat, 
lis significans se divinae voluntati obedire debuisse: « Dieu 
le commandait, et quand faurais eu cent péres et cent 
méres et que f eusse été fille de Roi, je serais partie ». 
Hinc prima dominica quadragesimae, die scilicet 13 Februa- 
rii anni 1429, virilibus ipsa sumptis vestibus et in equum 
conscensa, una cum nonnullis equitibus, quibus Dux de Bau- 
dricourt Ioannam concredidit, et ex salvo conducto Ducis 
Lotharingiae, iter versus Regem aggreditur. 

Difficillimum hoc iter, quod undecim dies perduravit, 
metu Anglicorum et Burgundiorum, prodigiosum certe fuit. 
Operae pretium est referre quod deposuit unus ex comitibus 
itineris, -praefatus Ioannes de Novelompont, eo vel quia Io- 
annae fiducia in Deum eiusque pietas apparet. « Ipse testis 
et Bertrandus de Poulengeyo, cum duobus suis servitori- 
bus, et Coleto de Vienna nuntio Regis, et quodam Ricardo 
sagittario ipsam Puellam duxerunt erga Regem in Chi- 
nonno stantem. . . . et recedendo a dicta villa de Vallis- 
Colore, propter timorem Anglicorum et Burgundorum cir- 
cumcisa iter existentium, eundo versus Regem ibant ali- 
quando de nocte, et manserunt per viam per spatium 
undecim dierum, equitando usque ad dictam villam de 
Chinon ; et itinerando per iter cum ea, idem testis petebat 
ab eadem si ipsa faceret ea quae dicebat; et dicta Puella 
semper eis dicebat quod non timerent, et quod ipsa ha- 
bebat in mandatis hoc facere, quia sui fratres de paradiso 
et Dominus suus, videlicet Deus, dixerant sibi quod opor- 
tebat quod iret ad guerram pro regno Franciae recupe- 
rando... Etiam itinerando ipsa libenter Missas, ut dicebat, 
audisset, quia dicebat eis: si possemus audire Missam bene 
faceremus, sed propter agnitionem eius, Missas in itinere non 
audierunt nisi bis. Dixit insuper idem testis quod dictis ipsius 

Puellae multum credebat, ef ipsis dictis et eiusdem amore 
divino, ut credit, inflammatus erat. Et-credit quod ipsa erat 
ex Deo missa. .. Dixit iterum quod, tamdiu quamdiu in eius 
comitiva fuit, ipsam bonam, simplicem, devotam, | bonam 
christianam, bene conditionatam et Deum timentem reperiit ». 
Quod et alii itineris socii plene confirmarunt. 

In Cainonis civitatem (Chinon) apud Regem perventa 
Ancilla Dei, alia obstacula pati debuit. Aliqui enim ex con- 
siliariis Regis dicebant nullam ei adhibendam esse fidem. 
Transactis vero paucis diebus, cum Rex certior factus fuisset 
a Roberto de Baudricuria Ioannam, prodigiose inter hostes, 
multa flumina ad vadum transivisse, ut ad eum perduceretur, 
data fuit ipsi audientia. Rex (uti oculati testes deposuerunt) 
« se traxit ad partem extra alios, ipsa tamen loanna bene 
cognovit eum, et ei reverentiam exhibuit ». Postea ita Regi 
loquuta est: « Gentil Daulphin, j'ai nom Iohanna la Pu- 
eelle, et vous mande le Roy des cieulx per me, quod vos 
eritis sacratus et coronatus in villa Remensi, et eritis lo- 
cum tenens Regis coelorum qui est Rex Franciae ». Post 
multas interrogationes, quas Rex ei fecit, ita respondit Io- 
anna: « Ego tibi dico ex parte de Messire, que tu es vray 
héritier de France et filz du Boy; et me mittit ad te pro 
te ducendo Remis, ut ibi recipias coronationem et consecra- 
tionem tuam, si volueris ». His auditis, Rex dixit adstan- 
tibus Ioannam aliqua secreta sibi etiam revelasse « quae nemo 
sciebat aut scire poterat nisi Deus; quare multum  confide- 
bat de ea ». Attamen Rex nolens adhuc aliquid facere nisi ab 
ecclesiasticis viris consilium haberet, Ioannam misit Picta- 
vium ut a Doctoribus Universitatis examinaretur. Transactis 
tribus hebdomadis, Doctores Regi retulerunt nihil inventum 
esse in Ioanna fidei catholicae contrarium: « En elle on ne 
trouve point de mal, fors que bien, humilité, virginité, de- 
voción, honéstete, simplesse ». Unus ex Doctoribus, Fr. Se- 
guinus Seguini, sacrae theologiae professor, ab ea aliquod 
signum requirebat, cui Puella respondit « Je ne suis pas 
venue à Poitiers pour faire signes, sed ducatis me Aurelia- 
nis, ego ostendam vobis signa ad ea quae ego sum missa ». 
Omnes hinc Doctores concluserunt : « quod attenta necessi- 
tate eminenti et periculo in quo erat villa Aurelianensis, 

Rex poterat de ea iuvare et eam mitt5re Aurelianis ». Li- 
benter huiusmodi consilium Rex sequutus est. 

Voluit autem idem Rex ut Puella homines sibi addictos 
haberet, atque eleemosy narium, qui fuit Fr. Ioannes Pas- 
querel Ord. Fr. Haeremitarum S. Augustini, quique ipsam 
semper sequutus est. Equus et arma tradita ei sunt; sed 
ipsa vetustum gladium maluit quinque crucibus ornatum, 
quem inveniri indicavit in ecclesia S. Catharinae de Fierbois, 
uti reapse repertum fuit; voluitque vexillum cum Redem- 
ptoris imagine, quod secum continue ferebat. Interrogata 
enim quare vexillum ferebat, respondit: « quod nolebat uti 
ense suo, nec volebat quemquam interficere ». Circa finem 
mensis Aprilis praefati anni 1429 in Blesensem civitatem 
se contulit, ubi exercitus duodecim fere millia militum col- 
lectus fuerat, quique commeatus comparaverat pro Aure- 
lianensi urbe ab Anglis obsessa. Prima eius cura fuit bo- 
nos mores in exercitu curare; hinc et malae vitae foeminas 
expellere fecit, et blasphematores severe redarguit. Voluit 
insuper alterum vexillum cum Christi imagine pro congre- 
gandos presbyteris, quod eius eleemosynarius Rev. Fr. Pas- 
querel confecit, cuius depositionem audire praestat: « Hu- 
iusmodi vexillo facto, ipsa Ioanna omni die bina vice, mane 
videlicet et sero, faciebat per ipsum loquentem congregare 
omnes presbyteros ; quibus congregatis cantabant antiphonas 
et hymnos de Beata Maria, et cum eis erat ipsa loanna; 
nec inter illos presbyteros permittere volebat aliquos arma- 
tos, nisi fuissent confessi illa die, monendo omnes armatos 
quatenus confiterentur, ut venirent ad huiusmodi | congre- 
gationem ; nam in ipsa congregatione omnes presbyteri erant 
parati ad confitendum quoscumque qui eisdem confiteri vole- 
bant. Et dum ipsa Ioanna exivit villam Blesensem ad cundum 
Aurelanis, ipsa fecit congregare omnes presbyteros cum illo 
cernilo, et antecedei)ant ipsi presbyteri armatos  ». 


Sed antequam bellum inciperetur, voluit Puella missio- 
nem suam pacis signo affirmare; propterea supremo anglici 
exercitus Duci Talbot misit « unam litteram continentem in 
substantia quod ipsi Anglici recedere vellent de obsidione et 
irent ad regnum Angliae, alias ipsa daret eis ita magnum 
insultum quod cogerentur recedere ». Angli vero iniuriis 
Puellae responderunt, quas ipsa invicto animo pertulit. At 

eius praedictionem omnino comprobavit eventus. Enarrat 
enim Comes de Dunois supremus Gallorum exercitus Dux : 
« dum inchoaretur insultus contra adversarios existentes in- 
fra bollevardum Pontis. .. duravitque insultus ab hora ma- 
tutina usque ad octavam de vespere, sic quod non erat spes 
quasi de victoria illo die ; propter quod dictus deponens sa- 
tagebat et volebat quod exercitus retraheretur ad civitatem. 
Et tunc dicta Ioanna venit ad eum et requisivit quod adhuc 
paulisper expectaret, ipsaque ex illa hora ascendit equum et 
sola recessit in unam vineam satis longe a turba hominum, 
in qua vinea fuit in oratione quasi per spatium dimidii quarti 
horae ; ipsa autem régressa ab illo loco, statim coepit suum 
vexillum in manibus suis, posuitque se supra bordum fos- 
sati, et instanti, ipsa existente, Anglici fremuerunt et ef- 
fecti sunt pavidi; armati vero Regis resumpserunt animum, 
et coeperunt ascendere, dando insultum contra bollevardum, 
non reperientes quamcumque resistentiam; ef ex tunc dictum 
bollevardum fuit captum, et Anglici existentes in illo con- 
versi sunt in fugam; omnes autem mortui. Et inter cae- 
tera dicit dictus deponens quod Classidas et alii principales 
Capitanei Anglicorum dictae bastillae, credentes se retrahere 
in turri Pontis Aurelianensis, ceciderunt in fluvium et sub- 
mersi sunt. lpse autem Classidas fuerat ille qui plus iniu- 
riose et cum maiori ignominia seu vilipensione loquebatur 
de dicta Puella. Capta vero ipsa bastilla, reversi sunt dictus 
deponens et ipsa Puella, cum aliis gallicis, infra civitatem 
Aurelianensem, in qua recepti sunt cum ingenti gaudio et 
pietate... In crastino vero, summo mane, Anglici exierunt 
de suis tentoriis et se ordinaverunt in exercitu pro pugnando. 
Quo viso dicta-Puella, surrexit de lecto et armavit se so- 
lum suo habitu, non tamen voluit tunc quod aliquis inva- 
deret dictos Anglicos, nec aliquid peteretur ab eis, sed quod 
permitterentur abire ; sicut et de facto abierunt, nemine eos 
tunc persequente. Ex qua hora dicta villa fuit ab hostibus 
liberata ». De hac prodigiosa Aureliae liberatione post paucos 
dies, quam coaevi omnes rmniraculo tribuerunt Puellae ope 
divinitus patrato, sat erit referre quod oculatus testis Guil- 
lelmus Girauld, Tabellio Aurelianensis, tunc scripsit in suis 
regestis adhuc servatis: « Le VII jour du dict mois de May, 
par la gráce de Notre Seigneur, et aussi comme par miracle 

le plus evident, qui ad ce a esté apparu puis la Passion de 
Notre Seigneur, fut levé le siége cV'Orléans, ad ce présente 
la dicte Pucelle qui conduit la besoigne ». 

Omnes quidem putabant Puellam a Deo missam esse, 
quae signa missionis suae ostendit; aiebantque Aurelianenses 
cives « quod si non venisset ex parte Dei ad adiutorium 
eorum, ipsi de propinquo fuissent omnes habitantes et civitas 
sub ditione et potestate adversariorum obsidentium redacti »; 
et ipse Comes de Dunois firmiter credebat « ipsam Ioannam 
esse missam a Deo ». Cum autem Aureliam ingressa est 
« recepta fuit cum tanto gaudio et applausu ab omnibus utri- 
usque sexus parvis et magnis, ac si fuisset Angelus Dei ». 
Ipsa vero « ante omnia voluit ire ad maiorem ecclesiam, ad 
exhibendam reverentiam Deo | Creatori suo » et « exhorta- 
batur omnes ut sperarent in Domino ». 

Peculiaria Puellae gesta Aureliae patrata, itemque alia 
gloriosa eius gesta quae sequuta sunt contra Anglos in ca- 
stris ac in civitatibus Meliun, Baugency, Jargeau, Patay, 
brevitatis amore reticebimus, non solum cum notoria sint, 
sed quia in Summarii tabulis ab oculatis testibus enarrentur, 
ac praecipue a supremo Gallorum exercitus Duce Comite de 
Dunois, qui sincere declaravit : « Joannae facta in exercitu 
bellico potius erant a Deo quam cd) homine » ; addiditque: 
« erdt res quasi divinal ». Idem confirmavit Regis Consi- 
liarius D'Aulon, aiens Puellae gesta fuisse « fais divins et 
miraculeux » ; idque pariter comprobavit Dux d'Alengcon, 
aliique oculati testes in Apostolico Processu examinati. Cae- 
terum, civitates omnes apud Ligerim Puellae ope paullo post 
ad Regis obedientiam redactae sunt. Postea Trecensis urbs 
pariter Regi reddita est, itemque C ata' ann en sis et Rhemen- 
sis, qua in civitate, uti Ioanna praedixerat, Rex coronatus 
et consecratus fuit. Operae pretium est referre quod hac de 
re praefatus exercitus Dux Comes de Dunois deposuit: « Post 
praedictas victorias, Domini de sanguine Regis et Capitanei 
volebant quod Rex iret ad Normanniam et non Remis, sed 
dicta Puella semper fuit opinionis quod oportebat ire Remis, 
ad consecrandum Regem, addebafque rationem suae opinio- 
nis dicens quod dum Rex esset coronatus et sacratus, po- 
tentia adversariorum diminueretur semper, nec possent fina- 
liter nocere sibi neque regno. Cuius opinioni omnes consen- 

serunt. Et primo loco in quo Rex stetit et fixit gradum 
suum cum suo exercitu fuit ante civitatem Trecensem; quo 
ibidem existente et tenente consilium cum Dominis de suo 
sanguine caeterisque Oapitaneis guerrae, pro advisando si 
staret ante dictam civitatem et poneret obsidionem ad ca- 
piendam eam, vel si esset expediens transire ultra, eundo 
de directo Remis et dimittendo ipsam civitatem Trecensem; 
dicto vero consilio Regis in diversas opiniones diviso, et 
dubitantibus quodnam esset utilius, dicta Puella venit et in- 
travit in consilium, dicens talia verba: - Nobile Delphine, 
iubeatis venire gentem vestram et obsidere villam — Trecen- 
sem, nec protrahitis amplius longiora consilia, quia, in no- 
mine Dei, ante tres dies ego vos introducam infra civitatem 
Trecensem | amore vel potentia seu fortitudine, et erit falsa 
Burgundia -multum stape f acta. - Et tunc dicta Puella sta- 
tim cum exercitu Regis transivit et fixit tentoria sua iuxta 
fossata, fecitque mirabiles diligentias, quas etiam non fecis- 
sent duo vel tres usitati et magis famati homines armorum; 
et taliter laboravit in nocte illa, quod in crastino Episcopus 
et cives illius civitatis dederunt obedientiam Regi, frementes 
et trementes, ita quod postea repertum est quod, a tempore 
illo quo dedit consilium Regi de non recedendo a civitate, 
ipsi cives perdiderunt animum, nec quaerebant nisi refugium 
et fugere ad ecclesias. Illa autem civitate ad obedientiam 
Regis reducta, Rex ivit Remis, ubi reperiit totam obedien- 
tiam, fuitque ibi sacratus et coronatus ». 

Cum Puella consecratum Regem videret, coram eo genua 
fiexit et cum lacrymis ei dixit: « Gentil Roy, or est exé- 
cuté le plaisir de Dieu, qui voulait que levasse le siége d'Or- 
léans, et que vous amenasse en cette cité de Reims recevoir 
vostre saint sacre, en monstrant que vous estes vray Roy 
et celuy auquel le royaume de France doit appartenir ». 
Fortasse ex hisce verbis cogitari posset divinam Ioannae mis- 
sionem post Regis consecrationem impletam omnino fuisse. 
Attamen distinguenda sunt ea quae Ioanna sciebat se exe- 
quuturam, ab iis quae, vi suae missionis, pariter ventura 
esse sciebat, sed post eius mortem. Ipsa enim suarum ae- 
rumnarum praescia, proximam finem praevidebat, cum dixe- 
rit « quod ipsa duraret per annum et non multum plus, et 
quod cogitarent illo anno de bene operando ». Verum ipsa- 

met iam Anglis declaraverat: « Je suis cy venue de par 
Dieu pour vous bouter de toute France ». Et refert Dux 
d'Alengon dixisse Joannam « se habere quatuor onera, vide- 
licet fugare Anglicos; de faciendo Regem coronari et con- 
secrari Remis ; de liberando Ducem Aurelianensem a manibus 
Anglicorum ; et de levando obsidionem positam per Anglicos 
ante villam Aurelianensem ». Quod omnino confirmavit Fr. Se- 
guinus in Processu, addiditque : « quae omnia ipse loquens 
vidit compleri ». Quare, etsi aliqua quae Ioanna praedixerat 
post eius mortem evenerint, nihilominus vi suae missionis 
impleta fuerunt, quemadmodum et ipsa postea declaravit : 
« Certifia que s'il luy convenait mourir avant que ce pour 
quoy Dieu l'avoit envoyée fust accomply, que aprés sa mort 
elle nuyroit plus aux-dits Angloys qu'elle n'auroit fait en 
sa vie, et que non obstant sa mort, tout ce pour quoy 
elle estait venue se accornpliroit ». Quod oculatus testis 
confirmat: « Ainsi que a été fait par gráce de Dieu ». 
Enim vero quinque post annos a puellae morte, Angli Pa- 
risiensem urbem perdiderant ac paullo post e tota Gallia 
expulsi sunt! 

Caeterum, post Regis consecrationem, licet Puellae con- 
silia, quae felicem certe exitum habuissent, haud a Rege et 
ab eius Aulicis sequuta fuerint, alia tamen gloriosa gesta 
ab ipsa patrata sunt, praesertim in civitate Sancti Petri Mo- 
nasterii (Saint Pierre le Moustier) ac in Latiniaca urbe 
(Lagny). Cum vero ipsa Meloduni esset aprili mense (an- 
ni 1430) superna revelatione intellexit se capturam ante fe- 
stum S. Ioannis Baptistae. Puella diem et horam ignorabat, 
suae tamen missioni fidelis ac Regi obsequentissima, Com- 
pendii urbem, a Burgundiae Duce et ab Anglis obsidione cin- 
ctam, strenue defendit. Hac in urbe olim postquam in ec- 
clesia S. Iacobi Missam audivisset et Eucharisticum Sacra- 
mentum suscepisset, adstantibus dixit: « Mes enfants et chers 
amis je vous signifie que l'on m'a trahie et que brief je serai 
livrée à la mort. Si ainsi, vous supplie que vous priez Dieu 
pour moi, car jamais n'aurai plus de puissance de faire ser- 
vice au Roi ». Revera die 24 maii cum ab urbe egressa es- 
set, ut hostes exploraret, et ab iis reiecta in eam iterum 1n- 
gredi vellet, Guillelmus Flavy, illius gubernator, quin Puel- 
lam suo praesidio succurreret et in urbem reciperet, portas 

e contra clausit; atque ita a Burgundiorum exercitu circum- 
data, cum paucis capta est. 

Ioannae captivitas maximam in Anglorum animis laeti- 
tiam infudit, ipsi tamen vehementer cupiebant eam a Bur- 
gundiorum manibus auferre et in propriam potestatem ha- 
bere. Hinc quo facilius id ipsis prospere cederet, in primis 
ex parte Vicarii Generalis Inquisitionis ac Universitatis Pa- 
risiensis adprecatus est Burgundiae Dux, ut Puellam, tam- 
quam haereticam, ecclesiasticae iustitiae remitieret. Cum 
vero ille nullum dedisset responsum, Anglus Regens Dux 
de Bedfort ad Petrum Cauchon Episcopum Bellovacensem 
recurrit, qui Anglorum partibus studiosissime favebat. Hic 
die decima quarta mensis Iulii se contulit apud Burgundiae 
Ducem, aiens Puellam captam fuisse in territorio suae dioe- 
cesis, proptereaque cum de fidei materia ageretur, ipse le- 
gitimus iudex erat. Ingentem autem pecuniae vim ei offe- 
rebat, decem nempe mille francos aureos! Annuit Burgun- 
diae Dux, et Puella Anglis vendita est, qui die 24 Octobris 
praefati anni 1430, hoc pretium solverunt cum tributis Nor- 
mandiae civibus impositis. 

Puella interea divinae providentiae confidens, viva spe 
erigebatur fore ut eius captivitas haud impediret quominus 
Dei opera complerentur. Tranquillo hinc animo antequam 
Anglis venderete, commorata est quatuor circiter menses 
in castro de Beauliea; postea vero missa fuit in castrum 
de Beaurecoir. Sciebat tunc ipsa se Anglis venditam esse, 
et cum audivisset Compendii urbem quamprimum eversu- 
ram, e custodia effugere perieli tata est, sed perperam. Con- 
solatur tamen cum supernae voces sibi praedixerint Com- 
pendii liberationem ante festum S. Martini; quod eventus 
omnino comprobavit. Ducta postmodum est in castrum de 
Crotoy, ubi novembri mense a Burgundiae Duce tradita An- 
glis fuit. De eius religione ac pietate dum in praefatis ca- 
stris commorabatur, oculati etiam testes in Processu fidem 
perhibuerunt. Denique Decembri mense ab Anglis translata 
fuit in. castrum Rothomagense, ubi Processus contra eam 
incoeptus est. 

Angli, uti testes in Processu deposuere : « Iohannam ca- 
pitali odio persequebantur ac illius mortem omnibus modis 
sitiebant, quia fuerat in auxilio Christianissimi Regis Fran- 

oiae, eamque plus timebant quam centum armatos, propter 
victorias per eam obtentas », et cum scivissent in Gallia pu- 
tatam esse Puellam tamquam a Deo missam, propterea nisi 
sunt eam tamquam sagum igni tradere. Iam paullo ante ipsi 
Parisiis pauperem foeminam igni damnarunt, quia tantum 
dixerat Puellam bonam esse et Dei mandato egisse. Processus 
autem, uti testes ipsi declararunt: « tendebat etiam ad in- 
famiam Regis Franciae ». Hinc Angli omnem  navarunt 
operam ut etiam Puella infamia notaretur et tamquam hae- 
retica condemnaretur. Et iam Puellae mors ab iis statuta 
fuerat. Anglorum enim Rex Henricus VI, die 3 Ianuarii 
anni 1431, scripsit iudicibus quod si forte ex Processu da- 
mnata non fuisset Ioanna tamquam haeretica ac saga, ipse 
sibi ius reservabat eam retinendi : « C est notre entencion de 
ravoir et reprendre par devers nous icelle lohanne, se ainsi 
estoit qu'elle ne fust convaincue ou actainte de eas dessus- 
ditz ». Iudices vero, pro sua tutela, defensionis litteras pe- 
tierunt a Rege: « Episcopus et alii qui de huiusmodi Pro- 
cessu se intromittebant, voluerunt habere litteram garanti- 
zationis a Rege Angliae, et eam habuerunt ». ln is ita Rex 
scripsit: « Promettons en parole de Roy — que nous aide- 
rons et détiendrons tous les dits juges, docteurs, magistres etc. 
à nos propres coustz et despentz et à leur cause en ceste 
partie, nous adjoindrons au procés qu'en vouldront intenter 
contre eulx quelconques personnes ». Quisque intelliget quo- 
modo Processus contra Puellam confectus fuit! Omnes coaevi 
testes examinati candide deposuerunt Processum constructum 
esse « per motum et impressionem Anglicorum, qui semper 
lohannam detinuerunt sub eorum custodia et detentione, nec 
permiserunt eam detineri in carceribus ecclesiasticis ». Coae- 
vus fere historicus scripsit, ab hoc Processu Puellae passio- 
nem incoepisse: « Les luges ne se monstrerent pas moins 
affectés à faire mourir la dite Pucelle, que Oaiphe et Anne 
et les scribes et pharisées se monstrérent affectés à faire 
mourir Notre Seigneur ». Oculati testes retulerunt ipsam 
fuisse in carcere « in. compedibus ferreis, et alligata una 
longa catena afflxa cuidam trabi, eratque etiam gabea ferrea, 
in qua dicebatur eam fore recludi ». In hac gabea inclusa 
certe fuit « ligata collo, manibus et pedibus a tempore quo 
adducta fuerat ad villam Rothomagensem usque ad initium 

processus ». Eius carceris custodes nequissimi erant homines, 
impudici atque omni vitiorum labe coinquinati : « in carcere 
habebat quinque Anglos miserrimi status, gallice Aoucepail- 
Uer qui eam custodiebant et multum  desiderabant ipsius 
mortem, et de eadem saepissime deridebant ». 

De iniquitate Processus, qui quatuor menses perduravit, 
audi quaeso testes aliquot: « Omnia Episcopus Belvacensis 
faciebat ad instigationem Regis Angliae et sui Consilii, tunc 
existentis Rothomagi. Non faciebat zelo iustitiae motus, sed 
ad ipsorum Anglicorum voluntatem, qui erant tunc in magno 
numero in villa Rothomagensi, in qua erat tunc Rex An- 
gliae »» « Omnes qui intererant huiusmodi Processui non 
erant in plena libertate, quia nullus audebat aliquid dicere 
ne esset notatus ». Nonnulli consiliarii querebantur de modo 
procedendi contra Puellam, inter quos Magister Nicolaus de 
Houppeville, et dicebant ipsam esse debere in manibus Ec- 
clesiae, sed Episcopus Cauchon effecit ut omnes illi in exi- 
lium mitterentur. Audi, inter alios, Rev. Dom. loannem 
Massieu Tribunalis ianitorem: « Magister Nicolaus de Houp- 
peville, qui viso huiusmodi modo, noluit interesse in consiliis, 
fuit bannitus cum pluribus aliis ». Magister Ioannes de Fonte 
e Consilio expulsus est « quia, aliqua dixerat quae in dicto 
processu non sibi videbantur facienda ». Magister Ioannes 
Magistri « pluries recusavit interesse huiusmodi Processui, 
et fecit suam posse ne adesset, sed per aliquos sibi notos 
fuit ei dictum quod nisi interesset, ipse esset in periculo 
mortis; et hoc fuit compulsus per Anglicos, ut pluries au- 
divit a dicto Magistri, quod sibi dicebat: video quod nisi 
procedatur in huiusmodi materia ad voluntatem | Anglicorum, 
quod imminet mors ». Cum aliquis dixerit de Ioanna quod 
non placuit Domino de Stauffort « hic eum insequutus fuit 
usque ad quemdam locum immunitatis cum ense evaginato ». 
Puella.autem nullum unquam habere potuit defensorem vel 
patronum : « Non habuit defensores aut consiliarios quamvis 
petierit » ; imo perversus homo, quidam Nicolaus Loyseleur, 
callide in eius carcerem a Iudicibus mittebatur, ut ipsam de- 
ciperet: « advisaverant quod Nicolaus Loyseleur, fingens se 
esse de partibus Lotharingiae, de quibus ipsa loanna erat 
et de obedientia Regis Franciae, intraret in carcere in ha- 
bitu brevi, et quod custodes recederent ». « Aliquando intra- 

bat carcerem ipsius lohannae ei dicens quod non crederet 
illis gentibus ecclesiae. Episcopus Bel vacensis bene illa scie- 
bat, quia alias ipse Loyseleur talia non ausus fuisset facere ». 
Et Ioannae datum permissum tunc fuit huic homini se con- 
fiteri: « Non permittebatur confiteri nisi Magistro Nicolao 
Loyseleur ! » 

Denique, de Processus nullitate, sat erit referre nonnullos 
Notarios absconditos fuisse ut diverso modo scriberent Puellae 
responsiones : « Erant aliqui Notariü (inquit, inter alios, 
Guillelmus Manchon Notarius Curiae Episcopalis) et credit 
quod Nicolaus Loyseleur erat cum iisdem absconditus, qui 
adspiciebat ea quae scribebant ipsi Notarii, et scribebant ea 
quae volebant, omissis  excusationibus | ipsius  lohannae  ». 
Nonnullae autem iudiciales inquisitiones quae peractae fue- 
runt, et Puellae favebant, desunt omnino in Processu! Cer- 
tum enim est ex. gr. iudicialem inquisitionem factam fuisse 
in loco originis Ioannae, quae in Processu non invenitur ; 
pariterque certum est alteram factam esse inquisitionem de 
virginitate Puellae, uti testis Ioannes Massieu, inter alios, 
fidem perhibuit: « Fuit visitata an esset virgo vel non, per 
matronas seu obstetrices, ex ordinatione Ducissae Bedfordiae, 
et signanter per Annam Bavon et aliam matronam. Et post 
visitationem retulerunt quod erat virgo et integra, et ea au- 
divit referri per eamdem Annam ». Processus igitur mancus 
etiam est ! 

Admirabilis vero fuit Puellae agendi ratio tempore Pro- 
cessus. Ipsa enim, quae nondum vigesimum suae aetatis an- 
num attigerat, adeo tranquilla mente consistebat et iudicum 
interrogationibus tanta prudentia respondebat, ut omnes eam 
mirabundi suspicerent. Notarius Episcopalis Curiae Rotho- 
magensis examinatus in Apostolico Processu: « credit quod 
in tam difficili Causa non erat ex se sufficiens ad. defenden- 
dum contra tantos Doctores nisi fuisset inspirata ». Et te- 
stis alter-: « audivit ab ore tunc Abbatis Fiscarnpuensi, quod 
unus magnus Clericus bene defecisset respondere interroga- 
tionibus difficilibus sibi factis ». Et licet « interrogatores 
non cessabant aliquando eam interrogare per tres horas de 
mane et totidem post prandium, et aliquando interrumpe- 
"bant interrogatoria, transeundo de uno ad aliud, ad expe- 
tendum an ipsa mutaret propositum » tamen ita respondebat 


502 EX S. C. RITUUM 


« ut sapientior homo mundi cum difficultate respondisset ». 
De eius autem religione ac pietate hoc tempore, testes de- 
posuerunt ipsam instanter exorasse, ut Missam audire posset, 
praesertim festivis diebus, ac Sanctissimam Eucharistiam 
recipere  « et multum conquerebatur quod sibi denegabatur », 
Rev. Sacerdos Ioannes Massieu deposuit se onus habuisse 
« ducendi et reducendi Iohannam coram iudicibus, et videre 
suo erat bona, simplex et devota filia, et dum eam duceret 
coram iudicibus, ipsa requisivit loquentem si eratne in iti- 
nere suo aliqua Cappella in qua esset Corpus Christi, ut 
posset ibidem salutare Deum et orare ; quod libenter fecit 
ipse loquens, dimisitque eamdem Iohannam ante Cappellani 
genibus flexis orare, quae ibidem /lexis genibus multum de- 
vote fecit orationem | suam. De quo Episcopus  Belvacensis- 
fut male contentus, et eidem loquenti inhibuit ne de caetero 
eamdem permitteret sic orare! » 

Durante Processu cum Puella aegrotaverit, Angli ma- 
ximo perculsi sunt timore quod ipsa naturali morte occum- 
bere potuisset. Hinc plures medici ad eam missi sunt, quo- 
rum unus ita in Apostolico Processu deposuit: « Miserunt 
eumdem loquentem cum Guillelmo Desjardins magistro in 
medicina et aliis medicis... Comes de Warwic dixit eisdem 
quod eos mandaverat, ut de ea cogitarent, quia pro nullo 
Rex volebat quod sua morte naturali mereretur. Rex enim 
eam care emerat, nec volebat quod obiret nisi cum iustitia 
et quod esset combusta ». Sanitati restituta Puella, sed non 
adhuc valetudine confirmata, sine mora prosequutus est Pro- 
cessus. Ioanna in suis responsionibus iterum iterumque de- 
clarabat se velle Catholicae Ecclesiae omnino submitti. Ast 
iudices ei insinuabafit ut deberet se submittere ipsis tamquam 
Ecclesiae repraesentantibus ! Testes qui in Apostolico Pro- 
cessu examinati sunt, audiverunt in Iudicio « quod cum ipsa 
Iohanna interrogaretur an vellet se submittere Episcopo Bel- 
vacensi et aliquibus de adstantibus, ipsa Iohanna responde- 
bat quod non quodque se submittebat Papae et Ecclesiae Ca- 
tholicae ». « Interrogata an vellet se submittere Domino No- 
stro Papae, respondit quod sic. Sed nolebat se submittere 
ilis praesentibus, cum essent inimici eius capitales ». Hanc 
responsionem, quam ipsi iudices praeviderant, tamquam fun- 
damentum fuit accusationis, cum calumnióse significaverint 

Ioannam nolle Ecclesiae se submittere. Aliud autem accu- 
sationis caput iudicibus praebuerunt visiones eius ac reve- 
lationes, quas a maligno spiritu ductas asserebant, ac prae- 
cipue viriles vestes, quas Ioanna divino praecepto adhibuisse 
dixerat. Huiusmodi accusationes in duodecim mendacibus ar- 
ticulis redactae fuerunt. Nonnulli, praesertim Parisiensis 
Universitatis, maxime Puellae infensi, ac Processus etiam 
ignari, contra Puellam opinionem suam emiserunt; sed non 
deerant alii in Gallia, qui eam strenue defendebant ; imo ora- 
tiones pro liberatione Puellae hoc tempore elucubratae sunt. 
Caeterum, adeo perspecta erat huius Processus nullitas atque 
malitia, ut cum in Rothomagensem urbem venerit e Nor- 
mandia Sacerdos celeberrimus Ioannes Lohier, Decanus Rotae 
Auditorum Romae, hic (uti deposuit in Apostolico Processu 
Notarius Rothomagensis Curiae) « fuit sollicitatus de dando 
opinionem suam super dicto Processu, qui, praesente Epi- 
scopo, dixit dictum | Processum nullum esse pluribus de cau- 
sis; et quia vidit sua dicta non placere Episcopo Belvacensi 
et aliis Dominis de parte Anglorum, noluit amplius expe- 
ctare et in diem crastinum recessit ». Angli enim in Se- 
quanam flumen eum ejicere decreverint! In posterum et alii 
doctissimi viri, ecclesiastica etiam dignitate praestantes, Pro- 
cessus iniustitiam atque nullitatem, suis scriptis, dilucide 
ostenderunt, quemadmodum Card. Elias de Bourdeille Epi- 
scopus Petrocoricensis, Ioannes Gerson, Theodorus de Lfiliis 
Sac. Romanae Rotae Auditor, Pontanus Sac. Concistorii Ad- 
vocatus, aliique gravissimi lurisconsulti. 


Puella usque ad finem Processus, et etiam coram tor- 
tore; nunquam revocare voluit suas visiones ac revelationes, 
quamvis iudices omni arte usi fuissent, ut ipsa tamquam 
falsas illas reiiceret. Revera magni intererat Anglorum ut, 
priusquam condemnaretur, ipsamet visiones suas ac revela- 
tiones falsas mendacesque declararet. Recepta enim in po- 
puli animo opinio de Puella a Deo missa semper remansis- 
set, si ipsa in suis aifirmationibus perstitisset. Quare Iudices, 
ut exoptatum finem consequerentur, extremum contra Puel- 
lam remedium experti sunt, aspectum nempe populi atque 
carnificis. Hinc die 24 Maii (1431) ducta fuit ipsa in pla- 
team sepulchreti Sancti Audoeni (de Saint-Ouen), ubi in 
spectaculo quod erectum fuerat adstabat Episcopus una cum 

Cardinali'de Winchester, iudicibus, doctoribus plurimisque 
aliis. Ioanna eratin quodam pulpito coram omnibus, videns 
quoque carnificem « qui cum quadriga erat in vico expectans 
quod daretur ad comburendum ». Sed antea Nicolaus Loyse- 
leur, qui, uti vidimus, Puellam callide prodibat, ei dixerat: 
« Iohanna credatis mihi quia si vos velitis, eritis salvata, 
faciatis omnia quae vobis ordinabuntur, alioquin estis in pe- 
riculo mortis ; et si vos faciatis ea quae vobis dico, vos eritis 
salvata et habebitis multum bonum et non habebitis malum, 
.d eritis tradita Ecclesiae ». Magister Guillelmus Erard 
concionem habuit, et inter alia, in odium Regis Galliae haec 
protulit: « O Regnum Franciae! olim reputatum es et vo- 
catum christianissimum, Regesque et Principes sui christia- 
nissimi ; nunc vero per te, o Iohanna! et Rex tuus qui se 
dicit Regem Franciae, tibi adhaerendo et dictis tuis credendo, 
effectus est haereticus et schismaticus ! » Puella, pro sua hu- 
militate, nihil de se dixit, sed Regem suum defendere vo- 
luit, aiens: « Ne parle point de mon Roy, il est bon chre- 
fien »* Magister Guillelmus Erard silentium Ioannae impo- 
suit, et concionem suam absolvit. Ast Ioanna, uti Apostolici 
processus testes oculati deposuerunt, dixit: « quod nihil mali 
fecerat et quod credebat in duodecim articulis fidei et in de- 
cem praeceptis decalogi, dicendo ulterius quod se referebat 
Curiae Romanae et volebat credere in omnibus in quibus 
sancta Ecclesia credebat ». 

Episcopus tamen loannae significavit Ordinarios esse in 
sua dioecesi iudices, proindeque ipsam debere iis se submit- 
tere. Interea magister Erard abiurationis schedulam Puellae 
ostendit ut eam signaret. Ipsa vero declaravit: « videatur 
ipsa schedula per Clericos et Ecclesiam in quorum manibus 
debeo poni, et si mihi consilium dederint quod habeam eam 
signare et agere quae mihi dicuntur, ego libenter faciam», 
ged Magister Erard ei respondit « Facias nunc, alioquin 
tu p'' ifi^ finies dies tuos hodie ». Eodem tempore in- 
coepit lectio sententiae condemnationis. Puella viribus de- 
lassa, minis deterrita, stupefacta ex tantis consiliis et ex- 
hortationibus, cedere debuit « se referens conscientiis iudi- 
cantium ». Tunc lecta ei est parva abiurationis schedula, 
q.a ei iniungebatur ne virilem sumeret habitum-, ne arma 
ferret et alia huius generis. Parva erat schedula, proindeque 

paullum continere poterat. Enim vero si e contra in ea sche- 
dula multa scripta fuissent, praesertim de puellae visionibus 
ac revelationibus, iudices certe timebant ne eius conscientia 
a proposito descisceret. Et scimus ex ipso teste Ioanne Mas- 
sieu, qui abiurationis schedulam tunc ei legit « quod schedula 
illa continebat circiter octo lineas et non amplius, et scit 
firmiter quod non erat illa de qua in processu fit mentio, 
quia aliam ab illa quae est inserta in processu legit ipse 
loquens, et signavit ipsa Iohanna! » Quod et alii testes, 
ibi praesentes, plene confirmarunt. Igitur in processu alia 
et longa abiurationis schedula inserta fuit ! ! Caeterum puella, 
cum scribere nesciret, traditae ei schedulae « per modum 
derisionis fecit quoddam rotundum ». Postea ipsa requisivit 
a promotore an poneretur in manibus Ecclesiae, uti sibi pro- 
missum fuerat, sed e contra damnata est ad carceres perpe- 
tuos in ipso castro Rothomagensi sub eadem custodia An- 
glorum! Multitudo eorum spectatrix huiusmodi repraesenta- 
tionis, tumultuari incoepit: « fuit magnus tumultus popu- 
lorum adstantium et fuerunt proiecti multi lapides ». Et ipse 
Comes de Warwick conquerebatur, sed unus ex iudicibus ei 
dixi: « Domine, non curetis, bene rehabebimus eam ». 


Revera in eumdem carcerem cum redivisset puella post 
meridiem diei Iovis 24 maii, muliebri habitu induta, multa 
ab Anglis pati debuit. Nam: « iterum posita in. carceribus 
castri, f uerant factae sibi tot vexationes de eam opprimendo, 
quod habuit dicere quod mallei potius mori, quam amplius 
stare cum ipsis Anglicis ». Isti adeo irati erant, etiam cum 
iudicibus, ut post tres dies cum nonnulli ex iis in castrum 
accessissent ad invisendam Ioannam, violenter ab illis reiecti 
fuerint  « levaverunt gladios ad eos pereutiendos, dicentes 
quod Rex male expenderat pecunias suas erga eos ». Hoc 
tempore puella iterum virilem sumpsit habitum, quoniam, 
uti testis ab ipsa audivit: « de mane lohanna iacente in 
lecto, custodes ipsius abstulerunt habitum muliebrem a le- 
cto suo, et reposuerunt supra lectum hniusmodi habitum vi- 
rlem; quodque licet requisivisse a, dictis custodibus | dictum 
habitum | muliebrem sibi restitui, ut surgeret a lecto et pur- 
garet ventrem, denegaverant sibi tradere, dicendo sibi quod 
alium a dicto virili non haberet; et cum ipsa eis diceret 
quod ipsi bene sciebant quod per iudices eidem Ioannae fue- 

rat prohibitum ne resumeret habitum virilem, nihilominus 
denegaverunt eidem | lohannae | ipsum | habitum | muliebrem 
tradere; et tandem compulsa necessitate, ceperat ipsum ha- 
bitum virilem ; et postquam fuisset visa in illa resumptione 
habitus'per dictam totam diem, in crastinum fuerat sibi re- 
stitutus habitus muliebris ». Sed tunc ipsa noluit eum re- 
sumere, quo melius virginitati suae consuleret. Optime sane 
id egit, cum non solum a custodibus, verum etiam « fuit 
per unum magnae auctoritatis tentata de violentia! » Idque 
etiam confirmavit Fr. Martinus Ladvenu, qui ex ore eius- 
dem Iohannae audivit quod quidam magnus Dominus Angli- 
cus introivit in carcerem dictae loannae ef fentavit eam vi 
opprimere, et haec erat causa, uti dicebat, quare resumpserat 
habitum virilem ». Revera ipse Notarius Rothomagensis Cu- 
riae Guillelmus Manchon deposuit, se praesente, interroga- 
tam esse lohannam a iudicibus « qua de causa resumpserat 
huiusmodi habitum virilem, quae respondit quod hoc fecerat 
ad suae pudicitiae defensionem, quia non erat tuta in ha- 
bitu muliebri cum suis custodibus, qui voluerant attentare 
suae pudicitiae, et de quo pluries conquesta fuerat eisdem 
Episcopo et Corniti ; quodque ipsi iudices sibi promiserant 
quod esset in manibus et carceribus Ecclesiae, et quod secum 
haberet unam mulierem ; dicendo ulterius quod si placeret 
eisdem Dominis " iudicibus ponere eam in loco tuto in quo 
non timeret, quod erat parata — recipere habitum | mulieris, 
prout dicebat contineri in processu ». Episcopus Cauchon, 
quin tanta puellae heroici tate percelleretur, quae pro custo- 
dienda sua virginitate certae morti occurrebat, callide quae- 
stionem mutavit, eamque percontatus est an visiones alias 
habuisset; cui puella candide respondit se a supernis vocibus 
reprehensam esse propter abiurationem, quam tamen vi et 
metu fecisse declaravit, quin eam intellexisset, uti praefatus 
notarius, huic sermoni praesens, deposuit: « Dicebat se nihil 
de contentis in eadem abiuratione intellexisse, nec aliquid 
retractare voluisse, nec velle ». Denique interrogata an mu- 
liebrem habitum reciperet, respondit se paratam esse, dum- 
modo tuto in loco poneretur. Discessit Episcopus una cum 
iudicibus ; nonnulli vero ex iis, uti testis retulit: « facie- 
bant magnum applausum et gaudium ex eo quod resumpse- 
rat habitum virilem ». Et testis alter fassus est « quod vi- 

dit et audivit dictum Episcopum cum. Anglicis exaltantem 
et dicentem Domino de Warwick et alis Anglicis: Ca- 
pta est! » 

Die postero martis 29 Maii Episcopus congregavit iudices, 
et decreta fuit puellae mors uti relapsae. Sequenti die tri- 
gesima, summo mane duo Sacerdotes missi sunt ab Episcopo 
in carcerem Ioannae ut eam ad mortem pararent. Audiens 
misera puella se esse comburendam, flere incoepit propter 
hominum malitiam, qui eius incorruptum corpus igni tra- 
debant, doluitque de Episcopo « quod sibi promiserat eam 
ponere in manibus Ecclesiae, et eam dimiserat in manibus 
suorum inimicorum capitalium ». Fractum tamen moerore 
animum statim erexit. In Deum enim omnino confidens, cum 
interrogaretur: « nonne habebitis vos bonam spem in Do- 
mino? Respondit quod sic, et quod Deo favente esset in Pa- 
radiso ». Sanctissimam autem Eucharistiam, postquam a 
Fr. Martino Lad venu poenitentiae sacramentum suscepit, 
ipsamet erflagitavi. Hac de re requisitus fuit Episcopus, 
nam Fr. Martinus ad eum misit Rev. Ioannem Massieu ut 
Ipsi significaret « qualiter fuert audita in confessione, et 
quod petebat sibi tradi sacramentum Eucharistiae. Qui Epi- 
scopus aliquos super hoc congregavit, ex quorum delibera- 
tione, ipse dixit quod sibi traderet Ecclesiae Sacramentum ». 
Hinc Fr. Martinus, quemadmodum ipsemet deposuit: « rmi- 
nistravit sibi corpus Christi, quod devotissime et cum ma- 
ximis lacrymis, tantum quod narrare nesciret, Aumiliter 
suscepit. Et ab illa hora eam non reliquit usque ad evasio- 
nem spiritus ». Ducta deinde fuit puella in plateam veteris 
mercatus, octingentis circiter anglis militibus circumdata. 
Super eius caput in quadam charta scriptum fuerat: Aaere- 
tica, saya, apostata, relapsa. In suo itinere, inquit prae- 
fatus tribunalis ianitor Massieu : «* tam pjias lamentationes 
faciebat, ut ipse loquens et Frater Martinus a lacrymis con- 
tinere non poterant, recommendabat enim | animam suam 
tam devote Deo et Sanctis, quod audientes ad lacrymas pro- 
vocabat ». Ipse perfidus Loyseleur cum vidisset puellam « fuit 
compunctus corde, et ascendit quadrigam volens eidem lo- 
hannae clamare veniam, sed ex hoc fuerunt indignati multi 
Anglici existentes ibidem, ita quod nisi fuisset Comes de 
Warwick, ipse Loyseleur fuisset interfectus ». In platea 

erant tria spectacula, duo pro iudicibus et praelatis, alte- 
rum « ubi erant ligna parata ad comburendum Iohannam ». 
Cum pervenisset ipsa in plateam, longa subucula induta, uti 
petierat, coram magna populi multitudine sermonem audivit 
Magistri Nicolai Midi. Quo absoluto, ille dixit puellae: « vade 
in pace, Ecclesia te dimittit in manu saeculari ». Nonnulli 
ex Assessoribus iuste petebant ut iterum  abiurationis for- 
mula ei per legere tur ; ast perperam, cum e contra conde- 
mnationis sententia illico lata est, absque ulla sententia 1u- 
dicis saecularis. Nam « fuit per Anglicos armatos capta et 
ducta ad supplicium cum magna furia ». Puella flexis ge- 
nibus preces suas ad Deum iterabat: « fecit suas orationes 
ad Deum multum devotissima^ ». Veniam ab omnibus pe- 
tiit: «petendo veniam a iudicibus et ab Anglicis, I^egeque 
Franciae, et omnibus Principibus eiusdem regni ». Sacer- 
dotes insuper rogavit « ut unusquisque eorum daret sibi 
unam Missam ». Fiflagitavit autem Rev. Massieu, uti ipse 
deposuit: « quatenus haberet crucem ; et tunc quidam an- 
glicus ibi existens fecit quamdam parvam crucem ex quodam 
baculo, quam  deosculata est et eam pjosuit in sino suo, cum 
maxima devotione. Adhuc tamen habere voluit crucem ec- 
clesiae, et eam habuit ». Deinde salutans adstantes « ducta 
fuit per tortorem in loco in quo ligna erant parata ad eam 
comburendum, quae erant in ambone, et per inferius ipse 
tortor posuit ignem ». 


Suprema hac hora bene intellexit puella praedictionem 
suae liberationis, quam a supernis vocibus audiverat: « Tu 
seras délivrée, ne te chaille de ton martyre; tu t'en vien- 
dras au royaume du Paradis ». Tunc propriam mortem ad 
suam attinere missionem dilucide perspexit. Hinc non solum 
Deo et Bmae Virgini, sed et « Beato Michaeli, Beatae Ca- 
tharinae, et omnibus Sanctis se commendavit » ; aiebatque 
se omnia ex praecepto Dei egisse, uti eius etiam Confessa- 
rus Martinus Ladvenu deposuit « Usque ad finem vitae 
manutettuit et asseruit quod voces (quas habuerat erant a 
Deo, et quidquid fecerat, ex praecepto Dei fecerat, mec cre- 
debat per easdem voces fuisse deceptam, et quod revelatio- 
nes quas habuerat ex Deo erant ». Eumdem autem confes- 
sarium exoravit « ut levaret crucem | Domini alte, ut eam 
videre posset, quod et fecit, ef eam amplexandi (ac lacry- 

mando deosculabatur ». Denique inter flammas, lesu nomen 
continue proferens, extremum emisit spiritum : « quousque 
fuit in eccita clamavit Ihesusl » 

Puellae sancta mors adeo omnium admirationem conci- 
tavit, ut inimici etiam eius valde deterriti fuerint. loannes 
Tressart secretarius Regis Angliae « rediens de loco sup- 
plicii Iohannae, moestus et gemens lamentabiliter plangebat 
ea quae viderat, dicens: - Nos sumus ommnes perditi, quia 
bona sancta persona fuit combusta, et quod credebat ani- 
mam eius esse in manu Dei». Ipse carnifex fassus est: 
quod tyrannice passa fuerat mortem, et valde timebat quin 
esset damnatus, quia combusserat unam sanctam mulie- 
rem ». Magister Ioannes Ad-Ensem Canonicus Rothomagen- 
sis, mirabiliter lacrymando aiebat: « Utinam anima mea 
esset in loco quod  aredo animam esse istius mulieris! ». 
Idque pariter cupiebat ipse Fr. Martinus Lad venu loannae 
Confessarius. Iudices autem atque hi qui puellae supplicio 
interfuerant, ceu testes fidem perhibuere: « magnam notam 
a popularibus incurrerunt, nam postquam ipsa lIohanna fuit 
igne cremata, populares ostendebant illos qui | inte) fuerant 
et abhorrebant ». Prodigia insuper evenere. «A multis enim 
visum fuit nomen lesu inscriptum in flamma ignis in quo 
fuit combusta ». Quidam Anglus infensissimus puellae, qui 
dixerat se velle ponere torrim in eius rogo, dum illius mor- 
tem aspiciebat, stupefactus ac immobilis permansit, declara- 
vitque postea se vidisse columbam inter flammas evolare. 
Puellae cor « remansit illaesum et sanguine plenum » quod 
et ipse carnifex confirmavit. Angli vero voluerunt ut cum 
puellae cineribus eius cor in Sequanum flumen proiiceretur, 
ne populus ipsius reliquias nüheret. Poenae denique tyrannis 
a Deo inflictae sunt, nam « omnes qui de morte eius fue- 
runt culpabiles morte turpissima obierunt ». Episcopus Cau- 
chon « mortuus est faciendo neri barbam suam ; Nicolaus 
Midi lepra post paucos dies percussus est ». Promotor Guil- 
lelmus Estivet « fuit inventus mortuus in columbario exi- 
stente extra portam Rothomagensem ». Loyseleur subitanea 
morte Basileae obiit ; et ipse Dux de Bedfort quatuor post an- 
nos in eodem castro moritur, ubi puellam incluserat ! Paullo 
post, uti ipsa praedixerat, Angli e Parisiensi urbe depulsi 
sunt, deinde a Normandia, ab Aquitania ac a tota Gallia! 

Sedatis in Gallia perturbationibus, cum Carolus VII in 
Rothomagensem urbem ingressus esset, inquisitionem de pro- 
cessu puellae decrevit, sed postea ipsa familia eius, mater 
nempe ac duo fratres, supplicem hac de re libellum Sanctae 
Sedi porrigere voluerunt, quem Cardinalis Legatus Guillel- 
mus d'Estouteville Summo Pontifici Callisto III obtulit, ac 
benignum ab Eo obtinuit rescriptum die undecima Iunii an- 
ni 1455, quo tres Apostolicos Iudices instituit, Rhemensem 
nempe Archiepiscopum lIuvenalem de Ursiniis, Guillelmum 
Chartier Parisiensem Episcopum ac Riccardum de Longueil 
Episcopum Constantiensem. Iudiciales inquisitiones factae 
fuere in patria puellae, pariterque Aureliae, Parisiis ac in 
Rofhomagensi civitate. Centum ac viginti tres testes cuius- 
vis aetatis ac conditionis sub religionis iuramento examini 
subiecti sunt. Denique die 7 Iulii anno 1456 rehabilitationis 
sententiam iudices ediderant, qua puellae innocentia atque 
nullitas Processus condemnationis « tamquam dolosus et ma- 
litiosus » declarata est, quemadmodum et abiuratio « falsa, 
subdola ac nulla ». 


———4$ ^fV-—— 


TOLOSANA Decretum confirmationis cultus ab immemorabili tempore praestiti 
Servae Dei Ioannae a Tolosa moniali Carmelitarum antiquae observantiae 
beatae nuncupatae. 


Ioanna Tolosana ineunte saeculo XIII nobili genere nata, 
a pueritia pietate, obedientia, honestate ac suavitate morum, 
optima de se portendebat. Adulescentulae nihil satius erat quam 
christifideles et praesertim religiosos eo tempore praeclara vir- 
tute illustres, sibi in exemplum proponere; ac terrenis divitiis 
mundique illecebris abiectis, se totam Deo, uti humilem ancillam, 
dicare. Hinc quum fratres a Monte Carmelo a Palaestina circa an- 
num 1240 Tolosam advenissent, ibique sedem posuissent; quum- 
que B. Simon Stock Carmelitarum Generalis, Burdigalam pe- 
tens, per eam civitatem anno circiter 1265 transiisset, Ioanna, 
occasione statim arrepta, habitum Ordinis Carmelitani po- 
stulavit recepitque ab ipso Generali, apud quem etiam votum 
castitatis emisit. Paterna in domo manens quotidie eiusdem 
Ordinis Ecclesiam vicinam adibat, ut Missae Sacrificio interesset; 
ibique divinis Sacramentis frequenter reficiebatur, et omnia de- 
votionis officia libentissime peragebat. Integrae S. Alberti regulae 
observantissima, prima tertiana Carmelitici Ordinis ac sedula 
institutrix habita fuit. Poenitentiae et caritatis amantissima utram- 

que sociabat, dum in suo corpore mortificationem Christi ex- 
hibens quod vitae commoditati iucunditatique subripiebat, in 
miseros inopia vel aegritudine laborantes sublevandos erogabat 
Neque tantum corporum, sed animarum praecipue sollicita erga 
pauperes ac peccatores spiritualia misericordiae opera impense 
exercebat. lesus cruci suffixi imaginem uti librum perlegere 
ac meditari, eamque manu gerere, saepe osculari, lacrymisque 
irrorare in deliciis habuit. Tandem virtutum et meritorum decore 
cumulata pie obiitin Domino die 31 Martii 1286, eiusque corpus 
in Ecclesia Carmelitarum Tolosae inhumatum est. Ad Ioannae 
supulcrum fama sanctitatis perducti statim convenerunt concives 
et peregrini, ut ipsius opem apud Deum implorarent, et religioso 
cultu sacras exuvias venerarentur. Quum vero cultum immemo- 
rabilem, publicum et ecclesiasticum permulta documenta tum 
ante tum intra Urbaniani saeculi ambitum exarata, ac nuperrime 
in medium prolata apprime comprobent, iudex a cl. me. Card. 
Iuliano Floriano Felice Desprez, Archiepiscopo Tolosano specia- 
liter deputatus de huiusmodi cultu ab immemorabili tempore 
praestito, id est ante annum 1534, numquam interrupto et ad 
hunc diem iugiter continuato, Famulae Dei Ioannae a Tolosa 
sententiam affirmativam pronunciavit. Quapropter, instante eo- 
dem cl. me. Cardinali una cum Rmo P. Aloisio Galli Priore 
Generali Ordinis, Communitatibus Carmeliticis ac pluribus Galliae 
Episcopis, Emus et Rmus Dnus Card. Vincentius Vannutelli, 
Causae Ponens, in Ordinariis Sacrae Rituum Congregationis 
Comitiis, subsignata die ad Vaticanum coadunatis, sequens Du- 
bium discutiendum proposuit, nimirum: « An sententia lata 


iudicis ^ delegati |a ^ ei me. Cardinali ^ Archiepiscopo Tolosano 
super | cultu — ab. — immemorabili — tempore — praestito — praefatae Dei 
Famulae, seu | super | casu — excepto — a Decretis — s. in. Urbani 


Papae VIII | sit confirmanda in casu et | ad effectum de | quo 
agitur?» Emi et Rini Patres Sacris tuendis Ritibus praepositi, 
omnibus accurate perpensis, et audito voce et scripto R. P. D. 
Augustino Caprara Sanctae Fidei Promotore, rescribendum cen- 
suerunt: Affirmative, | seu | sententiam esse | confirmandam. Die 
29 Ianuarii'1895. 


Facta postmodum de his per me infrascriptum Cardinalem 
Sacrae Rituum Congregationi Praefectum Sanctissimo Domino 
Nostro Leoni Papae XIII relatione, Sanctitas Sua Rescriptum 
eiusdem Sacrae Congregationis ratum habuit et confirmavit, 
die 11 Februarii eodem anno. 


C. CARD. ALOISI MASELLA, S. R. C. Praef. 


ALOISIUS TRIPEPI, Secret. 


EX S. CONG. S. R. U. INQUISITIONIS 


DECRETUM. De lege ieiunii et abstinentiae anticipanda vel dispensanda ab Episcopis. 
Feria IV die 5 Decembris — 1894. 


Cum recenter ad hanc Supremam Congregationem S. R. et 
U. Inquisitionis a compluribus Episcopis pervenerint petitiones, 
quarum omnium una mens erat, abstinentiae legem, de qua 
valde solliciti sunt, magnis in populorum concursibus aegre 
admodum ac difficulter variis de causis posse servari et damno 
potius animarum quam saluti praebere occasionem, Eminentis- 
simi ac Reverendissimi Domini S. E. R. Cardinales contra hae- 
reticam pravitatem in universa christiana republica Generales 
Inquisitores, in plenario comitio dictae feriae IV die 5 Decem- 
bris 1894, re integre proposita ac mature perpensa, decreverunt 
ut infra, scilicet: 


Supplicandum Sanctissimo ut Episcopis aliisque locorum 
Ordinariis concedere dignetur facultatem anticipandi die sibi be- 
nevisa atque ob gravissimas causas etiam dispensandi super lege 
leiunii et abstinentiae, quando festum sub utroque praecepto ser- 
vandum Patroni Principalis aut Titularis, vel solemne aliquod 
festum item magno populorum concursu celebrandum, inciderit 
in ferias sextas aut sabbata per annum, excepto tempore qua- 
dragesimae, diebus quatuor temporum et vigiliis per annum 
leiunio consecratis; atque ut eadem anticipandi seu etiam gra- 
vissimis de causis dispensandi potestate uti possint pro diebus, 
quibus nundinae extraordinariae, magno item populorum con- 
cursu, habeantur. 


Habita autem per R. P. D. Assessorem S. O. relatione san- 
ctissimo Domino Nostro Leoni Papae XIII, idem Sanctissimus 
Dominus praesens decretum ratum habuit et confirmavit ac 
omnibus et singulis locorum Ordinariis facultatem, de qua agi- 
tur, perpetuis futuris temporibus concessit ac attribuit, facta 
tamen in singulis casibus mentione apostolicae dispensationis. 


Ios. MANCINL S. R. et U. FL: Notarius. 


uz 


EX ACTIS. CONSISTORIALIBUS 


De Consistorio habito die 18 Martii 1695. 


SSmus Pater Leo XIII habuit hac die in Palatio Apostolico 
Vaticano Consistorium secretum, in quo pronuntiavit sequentem 
allocutionem : 


ALLOCUTIO Sanctissimi Domini Nostri Leonis Divina Providentia Papae XIII habita 
in Consistorio die 18 martii 1895 ad S. R. E. Cardinales in aedibus Vaticanis. 


Venerabiles Fratres 


In litteris Nostris ad Venerabiles Fratres Hungariae Episcopos 
semel atque iterum missis, cum prospiceret animus quid illic 
temporum cursus afferre catholico nomini videretur, non obscure 
significavimus futurorum incommodorum sollicitam expectatio- 
nem. Revera coepere, quae metuebamus, opinione citius erum- 
pere. — Facile coniicitis quorsum Nostra pertineat oratio: ad ea 
nimirum, quae haud ita pridem placuit de coniugiis in Hungaria 
decernere. Ratum lege matrimonium, quod civile vocant: per- 
missa divortiorum facultas: iussum, nuptias inire more catho- 
lico licere, sed civili ritu antea perfunctis. 

Omnia profecto, ut debuerant, experti ac periclitati Episcopi 
sunt ut ab Ecclesia, a civitate tantum mali defenderent: elaboravit 
eodem proposito cum Episcopis Clerus: sedulam dedere operam 
quotquot ex utroque legumlatorum ordine salvam volunt acce- 
ptam ab avis et maioribus fidem. Quibus tamen omnibus frustra 
insumptus est pro caussa iustissima sanctissimaque labor: plus 
ii valuere, qui cívicos profanare mores, remque Hungaricam in 
anfractus compellere rerum novarum iamdiu connituntur. At- 
qui vereri religionem oportebat, cui maxime firmitudinem imperii 
gloriamque nominis Hungaria debet: pro qua toties adversus 
immanes hostium impetus memorabili virtute dimicavit: quam 
ipsam, per summa saepe discrimina inviolate servatam, hodie- 
que multo maxima pars studiose et constanter, ut praestantis- 
simum bonorum, tuetur. 

Haudquaquam in animo est, nec ceteroqui necessarium, 
plura eloqui quo appareat cuiusmodi eae leges sint, quas modo 
memoravimus, quasque variis temporibus easdem romani Pon- 
tifices decessores Nostri, ut veritas postulabat, praeiudicavere, 

Acta, Tom. XXVII. fate. GOG XXI. 33 

praesertim quia Nosmetipsi istud de matrimonio christiano ar- 
gumentum, ex perpetua atque incommutabili Ecclesiae doctrina, 
alio loco pertractavimus. Nihilominus rem omnino tacitam relin- 
quere, salvo officio, non possumus. Videant, qui maxime debent, 
illud quam sit calamitosum iustitiáàque alienum, formam ineundi 
matrimonii catholicae genti praescribere, centies Ecclesiae iudicio 
damnatam. Quas res coniugia pariunt in genere civili, de iis 
rectum est cognoscere ac decernere, qui praesunt reipublicae: 
contra de ipso statuere maritali vinculo, muneris Ecclesiae est: 
propterea quod Christus Dominus eam Ecclesiae suae contulit 
potestatem, cum nuptias ex officio naturae naturalique contra- 
ctu in Sacramenta transtulisset. Vix autem attinet christianum 
dogma recordari de ipsius unitate et perpetuitate coniugii: quibus 
sublatis, fundamentum illud praecipuum tollitur, in quo familiam 
civitatemque christianam restitutor ac perfector utriusque Iesus 
Christus iussit consistere. Cui quidem voluntati divinae, nulli ho- 
minum licet impune repugnare. 

Ad istiusmodi caussas molestiae atque aegritudinis adlatas 
foris, illae accedunt quae circumsident domi. Ne persequamur 
hoc loco singulas, unum illud cogitate quale fuerit, destinatos 
per Italiam episcopos magno numero sedibus suis prohibitos, 
dilata in diem ex die litterarum apostolicarum, ut loquuntur, 
executione. Quod huc plane recidit, intercipere cursum aposto'- 
licae auctoritatis, impedire ius proprium ac nativum romani 
Pontificis, cuius profecto est Antistites sacrorum non modo 
sublegere, sed in assignata statione, nulla re impediente, collo- 
care. Eo vel magis quod Sedes Apostolica in delectu episcoporum 
exq insitissima adhibita diligentia, neminem evehere ad id digni- 
tatis consuevit, quin sibi fuerit integritate vitae et laude doctrinae, 
simulque rerum experientia et quadam velut maturitate consilii 
probatus; a quibus certe nihil habet respublica, quod metuat: 
plurimum, quod expectet. Postremo quidem tempore iniuria 
facti ab iis ipsis videtur intellecta, qui fecerant: nam quae antea 
obstabant, remota vidimus. Qua re haud sane diffitemur magna 
Nos sollicitudine curaque liberatus. Quoniamque semel est ae- 
quitatis et iuris admissa vox, libet confidere, nulla huius generis 
impedimenta posthac futura. — Quamquam si fuerit Apostolicae 
Sedi hac ex parte satis factum, non idcirco tamen mutata admo- 
dum censenda conditio Nostra praesens, Romano Pontifici iniu- 
riosa, nec italico fortunata generi; cui Nos conditioni acquiescere 

volentes, non sanctitas iuris, non officii conscientia ullo modo 
patitur. Legitimam apostolici muneris libertatem, Sedisque Apo- 
stolicae iura omnia vindicamus, eodemque tenore constantiae 
nullo non tempore vindicabimus. 

Ceterum auctoritatem muneris Nostri primum omnium po- 
stulat hodierna die Ecclesia Chaldaica, videlicet suo orbata Pa- 
triarcha ob interitum venerabilis Fratris Petri Eliae Obolonian, 
quem Nosmetipsi Patriarcham Babylonensem Chaldaeorum rite 
olim in Consistorio conflrmavimus. Is pie cessit e vita anno 
proximo superiore, die X X VII mensis Iunii, integritate, religione, 
beneficentia commendatus. Cui viro haec quoque tribuenda laus, 
quod, nominatim postea quam decreta ac iussa omnia Constitu- 
tionis Pianae Cum ecclesiastica disciplina demississime accepisset, 
reliquo tempore in obsequio Apostolicae Sedis permansit libens 
et constans. — Eo igitur demortuo, Episcopi Chaldaici ritus in 
templum Beatae Mariae Virginis prope pagum Alkosch ad syno- 
dum congregati, cunctis suffragiis dixere Patriarcham  venerabi- 
lem Fratrem Georgium Ebed-Iesum Khayyath, Archiepiscopum 
Amidensem seu Diarbekirensem Chaldaeorum. Litteras hac de re 
Nobis misere Episcopi suffiragatores: itemque misit Patriarcha 
electus, adiecta fidei catholicae, ut assolet, suique erga romanam 
apostolicam Ecclesiam obsequii professione: quibus eisdem litte- 
ris cum is, tum illi postulant ut electionem confirmare sacrique 
Pallii honorem electo tribuere auctoritate apostolica velimus. 
Perspectis quidem ornamentis animi et ingenii, quae venerabilem 
Fratrem Georgium Ebed-Iesum Khayyath commendant, explo- 
rata spes est, futurum ut communem expectationem digne ex- 
pleat, collatamque dignitatem magna cum salute Ecclesiae Chal- 
daicae gerat. Tota hac caussa sacro Consilio Nostro fidei chri- 
stianae propagandae negotiis Ecclesiarum Orientalium ad cogno- 
scendum permissa, de ipsius sacri Concilii sententia venerabi- 
lem Fratrem supra dictum in Patriarcham Babylonensem Chal- 
daeorum confirmandum, eique Pallium, de Beati Petri corpore 
sumptum, hodie concedendum censuimus. 

Itaque auctoritate omnipotentis Dei, sanctorum  Aposto- 
lorum Petri et Pauli ac Nostra, confirmamus et approbamus 
electionem seu postulationem a venerabilibus Fratribus Episcopis 
Chaldaici ritus factam de persona Venerabilis Fratris Georgii 
Ebed-Iesu Khayyath, eum praeficientes in Patriarcham et Pa- 
storem Ecclesiae Babylonensis Chaldaeorum, prout in decreto 

et schedula Consistorialibus exprimetur: contrariis quibuscumque 
non obstantibus. In Nomine Patris *£ et Filii et Spiritus 5£ 
Sancti. Amen. 

Quod reliquum est, transgredimur ad cooptationem Episco- 
porum. 

Qua expleta allocutione, SSmus proposuit sequentes Ec- 
clesias : 


Patriarchalem Ecclesiam Babylonen. Chaldaeorum vacan, per obitum bo. me. Petri 
Eliae Abolionan, ultimi illius Patriarchae, extra romanam curiam defuncti, favore 
R. P. D. Georgii Ebed-Jesu Khayyath Archiepiscopi Amidensis seu Diarbekiriensis 
Chaldaeorum, unanimiter a RR. PP. DD. Episcopis Catholicis eiusdem Ritus in Ec- 
clesia monasterii Bmae Virginis Mariae prope Alkosc rite congregatis electi seu 
postulati, ex benignitate Sanctitatis Suae. R. P. D. Georgius Ebéd-Jesus Khayyath 
sexagesimum octavum aetatis suae annum agens, qui primum mense Octobri anni 1860 
a suo Patriarcha Iosepho Audo f. r. Amadiensi Ecclesiae praefectus, ab Apostolica 
Sede mense Martio 1879 ad Sedem Amidensem Chaldaeorum seu Diarbekiriensem 
promotus fuit. Is sive dum priori, sive dum alteri ex memoratis praefuit Ecclesiis, 
non solum inibi resedit, pontificalia solemniter celebravit, sacras peregit ordinatio- 
nes, sed etiam commissas sibi oves in catholica fide et unitate roboravit. 

Archiepiscopalem | Ecclesiam Catanien. vacan, per obitum cl. mem. Iosephi Mariae 
Benedicti, dum viveret S. R. E. Presbyteri Cardinalis Dusmet, ultimi illius Archiprae- 
sulis, extra romanam curiam defuncti, favore R. P. D. Iosephi Francica Nava e Dy- 
nastis di Bontifó, Archiepiscopi Heracleensis. 

Metropolitanam | Ecclesiam Fogarasien. perpetuo, etiam nominé ac titulo Alba- 
Iuliensis ornatam, ritus graeci S. R. E. uniti, vacan, per obitum bo. mem. Ioannis 
Vanesa, ultimi illius Archipraesulis, extra romanam curiam defuncti, favore R. P. 
D. Victoris Mihalyi de Apsia, Antistitis Lugosiensis Rumenorum ad nominationem 
Francisci Iosephi I Austriae Imperatoris, Bohemiae et Hungariae Regis Apostolici. 

Titularem | Ecclesiam | Archiepiscopalem | Scythopolitanam, certo modo vacantem, 
favore R. P. D. Fr. Mariani Gavasci Episcopi Nursiae. 

Archiepiscopalem | Ecclesiam titularem.  Sardian. vacan, per promotionem R. P 
D. Iulii Tonti ad metropolitanam Sedem Portus Principis, favore R. P. D. Ioannis 
Ponzi Episcopi Metropolis. 

Metropolitanam Ecclesiam de Durango vacan, per obitum bo. me. Iosephi Vin- 
centii Salinas, ultimi illius Archipraesulis, extra romanam curiam defuncti, favore 
R. D. Iosephi Iacobi Zubiria et Manzanera, Presbyteri archidioeceseos de Durango. 
R. D. Iacobus Zubiria et Manzanera ex legitimis, catholicis, honestisque parentibus 
Durangi progenitus et sexagesimum primum aetatis suae annum supergressus, in 
sacra theologia dudum doctorali laurea donatus, curam animarum per quinque lustra 
administravit, ac de Durango Ecclesiae Metropolitanae Canonicus ad praesens usque 
et Vicarius Capitularis, illa sede vacante, renunciatus est. 

Titularem Ecclesiam Episcopalem Neocaesarien. vacan, per obitum bo. me. Placidi 
Ludovici du Chemin, ultimi illius Episcopi, extra romanam curiam defuncti, favore 
R. P. D. Aloisii Lazzareschi, Episcopi dimissioriaril Eugubini. 

Cathedralem Ecclesiam Eugubini, vacan, per translationem R. P. D. Aloisii Laz- 
zareschi ad Titularem Ecclesiam Episcopalem Neocaesariensem, favore R. P. D. Ma- 
cara Sorini, Archiepiscopi Titularis Philippopolitani. 

Cathedralem Ecclesiam Comen, vacan, per promotionem, ad Sedem Mediolanensem 
Emi ac Rmi Domini Andreae Titulo S. Anastasiae S. R. E. Presbyteri Cardinalis 
Ferrari, favore R. P. D. Theodori Ernesti Mariae Valfré de Bonzo, Episcopi Cuneensis. 

Cathedralem | Ecclesiam  Fulginaten. vacan, per translationem ad titularem Eccle- 

siam Episcopalem Zamen. R. P. D. Albini-Angeli Pardini, favore R. P. D. Caroli 
Bertuzzi, Episcopi Realini. 

Cathedralem  Eccleáam Catharen. vacan, per obitum bo. me. Tryphonis Rado- 
nicich, ultimi illius Episcopi extra romanam curiam defuncti, favore R. P. D. Fran- 
cisci Uccellini, Episcopi Bendensis, qui translatus fuit ad dictam Ecclesiam ad no- 
minationem Francisci Iosephi I Austriae Imperatoris, uti Dalmatiae regni etiam 
Regis, vigore indulti Apostolici. 

Cathedralem Ecclesiam Civitatis Plebis vacan, per obitum bo. me. Pauli Gregorii 
ultimi illius Episcopi, extra romanam curiam defuncti, favore R. P. D. Ioannis Tacci 
Porcelli, Presbyteri archidioecesis Firmanae. Qui ex legitimis, catholicis, honestisque 
parentibus in loco, cui vulgo nomen Mugliano Firmanae archidioeceseos progenitus 
et in trigesimo secundo aetatis suae anno constitutus, in sacra theologia ei utroque 
iure doctoralem lauream assecutus, inter alumnos academiae nobilium ecclesiasti- 
corum de Urbe adscitus est. 

Cathedrales Ecclesias  Callien. et Pergulan. invicem perpetuo canonice unitas, 
vacan, per translationem R. P. D. Ioannis Baptistae Scolti ad sibi invicem unitas 
Sedem Auximanam et Cingulanam, favore R. D. Iosephi Mariae Aldanesi, Presbyteri 
Corneti-Tarquiniae. R. D. Iosephus Maria Aldanesi ex legitimis, catholicis, honestisque 
parentibus Corneti Tarquiniae progenitus, et sextum supra quinquagesimum aetatis 
suae annum supergressus, philosophiae, sacrae theologiae, ac iuris utriusque docto- 
ralem lauream assequutus, Canonicus Praepositus et hucusque Archidiaconus Cathe- 
dralis Suae renunciatus, Pro-Vicarii Generalis convisitatoris et examinatoris pro- 
synodalis perfunctus muneribus, inter Sanctitatis Suae intimos cubicularios supra- 
numerarios cooptatus est. 

Cathedrales Ecclesias Fabrianen. et Mathilicen. invicem perpetuo canonice unitas, 
vacan, per translationem ad sedem Eugubinam R. P. D. Macarii Sorini Archiepiscopi, 
Philippopolitani, favore R. D. Aristidis Golfieri, Presbyteri Imolensis. Qui ex le- 
gitimis, catholicis, honestisque parentibus Luci, dioeceseos Imolensis progenitus et 
quinquagesimum aetatis suae annum supergressus, examinatur pro-Synodalis, et 
Canonicus Praebendati eiusdem Cathedralis hucusque renuntiatus est. 

Cathedralem Ecclesiam Reatin. vacan, per' translationem ad Sedem Fulginaten- 
sem R. P. D. Caroli Bertuzzi, favore R. D! Bonaventurae Quintarelli, Presbyteri Bal- 
neoregiensis. Qui ex legitimis, catholicis, honestisque parentibus Balneoregii proge- 
nitus, ac quinquagesimum aetatis suae annum supergressus, in philosophia, sacra 
theologia, et in utroque iure dudum doctorali laurea donatus, Cathedralis Canonicus 
prius et seminarii Rector constitutus, inibi philosophiae, theologiae moralis, atque 
dogmaticae tradidit praelectiones. 

Cathedralem | Ecclesiam | Forolivien. vacan, per promotionem ad Sedem Bononien- 
sem Emi. ac Rmi. Domini Dominici titulo S. Onophrii S. R. E. Presbyteri Cardinalis 
Svampa, favore R. D. Raymundi Iaffei, Presbyteri Firmanae archidioeceseos. Qui ex 
legitimis, catholicis, honestisque parentibus, progenitus et quadragesimum octavum 
aetatis suae annum supergressus, pluries Examinator Pro-Synodalis, et Canonicus 
ad honores Collegiatae S. Michaelis Arcangeli adlectus, hucusque Parochus Ss. Cosmae 
ac Damiani, nec non S. Catharinae Firmana in urbe renunciatus est. 

Cathedralem Ecclesiam  Tiburtin. vacan, per promotionem ad sedem Camerinen- 
sem cum ei adnexa perpetua administratione Ecclesiae Treiensis R. P. D. Coelestini 
del Frate, favore R. P. Fr. Gulielmi Mariae d'Ambrogi Presbyteri romani ac Ordinis 
Eremitarum S. Augustini. R. P. Fr. Gulielmus, in saeculo Marianus d'Ambrogi, ex 
legitimis, catholicis, honestisque parentibus Romae progenitus, et unum super sexa- 
gesimum aetatis suae annum supergressus, Lectoris, Pro-Regentis sui Ordinis, Ma- 
gistri atque Doctoris in sacra theologia, atque in Dei verbo tum Romae, tum alibi 
praedicando perfunctus muneribus, Parochus et Prior ad Coenobium S. Mariae de 
Populo ac etiam Romanae provinciae Rector constitutus est. Inter S. Congregationis 
Indicis Consultores adiunctus et a sui Ordinis Generalis Capitulo Definitur Generalis 

adlectus, novissime ad Custodi Sacristi Pontificii adiutricem operam exhibendam 
assumptus est. 

Cathedralem Ecclesiam Nursin. vacan, per promotionem ad Ecclesiam Titularem 
Archiepiscopalem Scythopolitanam R. P. D. Mariani Gavasci ex Ordine Minorum 
Capulatorum S. Francisci, favore R. P. Fr. Nicolai Ranieri Ordinis Reformatorum 
Minorum pariter S. Francisci. R. P. Fr. Nicolaus, in saeculo Dominicus Antonius 
Ranieri ex legitimis, catholicis, honestisque parentibus Tuderlinae dioecesis proge- 
nies et secundum supra quinquagesimum aetatis suae annum supergressus, huma- 
niorum litterarum, philosophiae, theologiae dogmaticae atque moralis, nec non iuris 
canonici Lectoris perfunctus munere, tribus vicibus Provincialis, aliorumque Ordinis 
Provincialium Visitator Generalis constitutus est. 

Cathedralem Ecclesiam Marsorum vacan, per promotionem R. P. D. Henrici de 
Dominicis ad Sedem Amalphytanam, favore R. D. Angeli Mariae Aloisio Presbyteri 
archidioeceseos Aquilanae. Qui ex legitimis, catholicis, honestisque parentibus pro- 
genies et quinquagesimum nonum aetatis suae annum supergressus, examinatur 
antea pro-Synodalis ac postmodum Synodalis constitutus, omnibus Aquilae monaste- 
riis spiritualem agit Moderatorem. 

Cathedrales Ecclesias Melphicten. Tuvenacen. ac Terlitien. invicem perpetuo ca- 
nonice unitas, vacan, per obitum bo. me. Paschalis Corrado, ultimi illarum Episcopi 
extra romanam curiam defuncti, favore R. D. Paschalis Picone Presbyteri Aversanae 
dioeceseos. Qui ex legitimis, catholicis, honestisque parentibus in oppido Casalucis 
Aversanae dioecesis progenies, et quinquagesimum nonum aetatis suae annum su- 
pergressus, examinatoris pro-Synodalis, atque Cleri aversani Congregationis Mode- 
ratoris perfunctus muneribus, ad praesens usque Aversani Capituli Canonicus eiusque 
dioecesis pro-Vicarius in spiritualibus Generalis renuntiatus est. 

Cathedralem Ecclesiam S. Severi vacan, per obitum bo. me. Stanislai de Luca 
ultimi illius Episcopi, extra romanam curiam defuncti, favore R. P. Fr. Bonaventurae, 
in saeculo Antonini Gargiulo, ex Ordine Minorum Capulatorum, Presbyteri Surren- 
tinae archidioecesis. R. P. Fr. Bonaventura, antea Antonius Gargiulo, ex legitimis, 
catholicis, honestisque parentibus progenies et in quinquagesimo secundo aetatis 
suae anno constitutus, Missionibus Apostolicis in Anglia obeundis penes dioecesim 
Salopiensem, Shrewsbury, adlectus pluries hetaeriarcha ac suae monasticae provin- 
ciae neapolitanae ac Definitur effectus, ad S. Agnelli Monasterium hucusque Custodis 
munere perfunctus, et academiae ecclesiasticae Surrentinae humilium S. Thomae 
Socius Fundator renunciatus est. 


Cathedralem | Ecclesiam | Salutiarum vacan, per obitum bo. me. Alphonsi Buglione 
a Monale, ultimi illius Episcopi, extra romanam curiam defuncti, favore R. D. Ma- 
thiae Vicario, Presbyteri archidioecesis Vercellensis. Qui legitimis, catholicis, hone- 
stisque parentibus Fontaneti ad Padum progenies, et quintum supra quadragesimum 
aetatis suae annum supergressus, in sacra theologia dudum doctorali laurea donatus, 
Basilicae Metropolitanae Vercellensis Canonicus Theologus et Cantor Maior adlectus 
illo in seminario sacrae Scripturae Professor, ipsa in Curia matrimoniorum Advo- 
catus Defensor et pro-Synodalis Examinator constitutus est. 

Cathedralem | Ecclesiam Mutuari, vacan, per promotionem ad Sedem Patriarcha- 
lem Venetiarum Emi ac Rmi Domiui Iosephi Titulo S. Bernardi ad Thermas S. R. 
E. Presbyteri Cardinalis Sarto, favore R. D. Pauli, Caroli Francisci Origo, Presby- 
teri Mediolanensis. Qui ex legitimis, catholicis , honestisque parentibus Mediolani 
progenies et quinquagesimum quartum aetatis suae annum supergressus, Congre- 
gationi Oblatorum dedit nomen, eiusque Congregationis Praepositus adlectus et 
S. Caroli domus Superioris munere perfunctus est. 

Cathedralem | Ecclesiam Sibenicen. vacan, per obitum bo. me. Antonii Innocentis, 
Iosephi Fosco , ultimi illius Antistitis, extra romanam curiam defuncti, favore R. 
D. Malthei Zannoni, Presbyteri dioecesis Spalatensis ad nominationem Francisci 
Iosephi Primi Austriae Imperatoris, Bohemiae et Hungariae Regis Apostolici. Qui 

ex legitimis, catholicis, honestisque parentibus Tragurii, 7rau, Spalatensis dioece- 
seos in Dalmaltia progenitus et sexagesimum quartum aetatis suae annum super- 
gressus, in sacra theologia doctorali laurea dudum insignitus, Tragurii Archipresby- 
ter—parochus et Abbas ad praesens usque renunciatus est. 

Cathedralem Ecclesiam Augustan. vacan, per obitum bo. me. Pancratii Dinkel, 
ultimi illius Episcopi, extra Romanam curiam defuncti, favore R. P. Fr. Petri Hoetzl 
Ministri Provincialis Fratrum Minorum Reformatorum Provinciae Bavariae, Presbyteri 
Monacensis in Bavaria, ad nominationem Serenissimi Bavariae Regni Regentis, vi- 
gore indulti Apostolici. R. P. Fr. Petrus Hoetzl in saeculo Aloysius ex legitimis, 
catholicis, honestisque parentibus Monacensi in urbe Bavariae progenitus et quin- 
quagesimum octavum aetatis suae annum supergressus, variis in locis animarum 
gerens curam, in suo Ordine Deflnitoris, Custodis, ac totius provinciae Bavaricae 
semel, iterumque ad praesens usque Provincialis Ministri muneribus perfunctus est. 

Cathedralem | Ecclesiam Verae Crucis, seu Jalapen. in ditione Mexicana Americae 
Septemtrionalis, vacan, per obitum bo. me. Ignatii Suarez Peredo, ultimi illius Epi- 
scopi, extra romanam curiam defuncti, favore R. D. Ioachimi Arcadii Pagaza, Pre- 
Ssbyteri Mexicanae archidioeceseos. Qui ex legitimis, catholicis, honestisque paren- 
tibus progenitus et quinquagesimum sextum aetatis suae annum supergressus, in 
philosophia ac utroque iure baccalaurei gradu donatus, Parochi munere quatuor- 
decim annis perfunctus, Canonicus ad praesens usque Mexicanae Ecclesiae illius 
Archipraesulis Secretarius Generalis, atque Seminarii Rector renunciatus est. 

Titularem | Ecclesiam Episcopalem Zeugmaten. sub Archiepiscopo  Hierapolitan. 
certo modo vacan, favore R. P. D. Raphaelis Rossi, Presbyteri archidioeceseos Be- 
neventanae, in Coadiutorem cum futura successione deputati R. P. D. Nicolai de Si- 
mone, Antistitis Bovensis. R. P. D. Raphael Rossi ex legitimis, catholicis, honestisque 
parentibus progenitus, et quartum supra quadragesimum aetatis suae annum super- 
gressus, in facultatibus philosophicis ac theologicis doctoralem lauream, et in utroque 
iure licentiae gradum assecutus, a duobus lustris Tarantinae archidioecesis Vicarius 
in spiritualibus generalis renunciatus est. 

Titularem | Ecclesiam | Episcopalem — Nilopolitan. sub Archiepiscopo JOxyrynchio 
vacan, per successionem ad Sedem Nuscanam R. P. D. Iosephi Consenti e Congre- 
gatione SSmi Redemptoris, qui deinceps ad Lucerinam Sedem translatus fuit, favore 
R. D). Theodosii Mariae Gargiulo, Presbyteri Lyciensis atque in Coadiutorem cum 
futura successione deputati R. P. D. Thomae Montefusco, Episcopi Uritani. R D. Theo- 
dosius Maria Gargiulo ex legitimis, catholicis, honestisque parentibus Lycii progeni- 
tus et quinquagesimum aetatis suae annum supergressus, pro causis Servorum Dei 
Notarius Ecclesiasticus et Cathedralis Ecclesiae Canonicus hucusque renunciatus est. 

Episcopalem | Ecclesiam — titularem | Samosaten. sub — Archiepiscopo  Hierapolitan. 
vacan, per obitum bo. me. Isidori Francisci Iosephi Colombert, ultimi illius Epi- 
scopi, extra romanam curiam defuncti, favore R. D. Henrici Grazioli, Presbyteri 
archidioecesis Ferrariensis, in Auxiliarem deputati Emi ac Rmi Domini Aegidii 
Titulo S. Barholomaei in Insula S. E. R. Presbyteri Cardinalis Mauri Ferrariensis 
Archiepiscopi. R. D. Henricus Grazioli ex legitimis, catholicis, honestisque parentibus 
Bononiae genitus, metropolitanae Ferrariensis Canonicus et hucusque Praepositus 
renunciatus, Sedis ipsius dum vacabat Vicarii Capitularis ac ad praesens Pro-Vicarii 
Generalis munere perfunctus est. 

Titularem Ecclesiam Daulien. sub Archiepiscopo Atheniensi vacan, per promo- 
tionem R. P. D. Antonii Buglione ad Titularem Ecclesiam Archiepiscopalem Cae- 
sareae Ponti et ad Coadiutoriam Sedium Compsanae et Campaniensis, favore R. D. 
Americi Cialente, Presbyteri archidioecesis Aquilanae. Qui ex legitimis, catholicis, 
honestisque parentibus progenitus ac sexagesimum primum aetatis suae annum 
supergressus, in iure canonico dudum doctorali laurea donatus, Pro-Synodalis antea, 
actutum Synodalis, Cathedralis Aquilanae Vicarius extitit Curio, et ad praesens usque 
Canonicus Poenitentiarius renunciatus est. 

Metropolitanam | Ecclesiam Portus Principis in ditione Haitiana Americae Cen- 
tralis vacan, per obitum bo. me. Constantis Mauritii Hilion, ultimi illius Archiepi- 
scopi, extra romanam curiam defuncti, favore R. P. D. Iulii Tonti Archiepiscopi Sar- 
diani, Delegati Apostolici et Extraordinarii Legati apud Respublicas S. Dominici, 
Haitianam ac de Benezuela. 

Titularem | Ecclesiam Archiepiscopalem Caesareae Ponti vacan, per assignationem 
Tituli SS. Quirici ae Iulittae, factam Emo ac Rmo Domino Iosepho Mariae S. R. E. 
Presbytero Cardinali Granniello, favore R.P. D. Antonii Buglione, Episcopi Dauliensis, 
constituti in Coadiutorem, cum futura successione, R. P. D. Salvatoris Nappi, Ar- 
chiepiscopi Compsani et Administratoris Campaniensis. 

Cathedralem | Ecclesiam | Cracovien, vacan, per obitum clar. me. Albini S. R. E. 
dum viveret Presbyteri Cardinalis Dunajewski, ultimi illius Episcopi, extra romanam 
curiam defuncti, favore R. P. D. Ioannis Kniaz de Kolzielsko Puzyna, Episcopi titu- 
laris Memphitensis. 

Titularem Ecclesiam Episcopalem Zamen. sub Archiepiscopo Carthaginensi vacant, 
per obitum bo. me. Friderici Mascarelti, ultimi illius Episcopi, extra romanam cu- 
riam defuncti, favore R. P. D. Albini-Angeli Pardini ex Ordine Canonicorum Regu- 
larium Lateranensium S. Petri ad Vincula ac dimissionarii Episcopi Fulginatensis. 

Ecclesiam de Cuemavaca in Mexicana ditione Americae Septemtrionalis per Suas 
Apostolicas Litteras « Illud in primis » datas nono Kalendas Iulii 1891 ab archi- 
dioecesi Mexicana seiunctam, ad Cathedralis honorem evectam et ab hac primaeva 
erectione sua vacantem, favore R. D Fortini Hippolyti Vera, Presbyteri archidioe- 
ceseos Mexicanae. Qui ex legitimis, catholicis, honestisque parentibus in loco, cui 
vulgo nomen Tequisquiac Mexicanae archidioecesis progenitus, et in sexagesimo 
aetatis suae anno constitutus, in Amecameca Parochi munere aliquando perfunctus 
et Collegiatae de Guadalupe Canonicus ad praesens usque renunciatus est. 

Cathedralem | Ecclesiam  SSmae | Assumptionis de Paraguay in America Meridio- 
nali vacan, per obitum bo. me. Petri Ioannis Aponte, ultimi illius Episcopi, extra 
romanam curiam defuncti, favore R. D. Symphoriani Bogarin, Presbyteri dioeceseos 
SSmae Assumptionis de Paraguay. Qui ex legitimis, catholicis, honestisque paren- 
tibus in dioecesi SSmae Assumptionis de Paraguay progenitus, ac trigesimum 
secundum aetatis suae annum agens, illius Curiae episcopalis a Secretis adlectus, 
semel iterumque Matricis Ecclesiae Curatus Rector, et ad praesens usque in Cathe- 
drali de Paraguay Parochi munere perfunctus est. 

Ecclesiam titularem Episcopalem Cumen vel Cymen. sub Archiep. Ephesino certo 
modo vacatae, favore R. P. D. Caroli Quaroni Presbyteri. Qui legitimis, catholicis 
honestisque parentibus Romae progenitus et in sexagesimo secundo aetatis suae 
anno constitutus, inter Sanctitatis suae Protonotarios Apostolicos ad instar parti- 
cipantium assumptus, novissime Patriarchalis Basilicae Liberianae Canonicus renun- 
ciatus est. 

Titularem Ecclesiam | Episcopalem  Apollonien. sub Archiepiscopo  Thessalonicen. 
vacan, per translationem ad Sedem Xylopolitanám, Bois City, R. P. D. Alphonsi 
Glorieux, favore R. P. Fr. Francisci a Laureto, Ordinis Minorum Capulatorum 
S. Francisci. R. P. Fr. Franciscus, ante professionem Aloisius Dominicus Cenci, ex 
legitimis, catholicis honestisque parentibus Laureti progenitus, et quinquagesimum 
quintum aetatis suae annum supergressus, philosophiae, sacraeque theologiae Doctor 
adlectus, earumdem facultatum Lectoris, Consultoris ac Definiloris Generalis mune- 
ribus in suo ordine perfunctus, inter Sacrorum Rituum atque Episcoporum ac Re- 
gularium Congregationem Consultores adscitus, et Concionator Apostolicus renun- 
ciatus est. 

Titularem | Ecclesiam | Episcopalem | Eudocien. sub Archiepiscopo  Pessinuntio, 
vacan, per obitum bo. me. Aemilii Iosephi Pourbaix, ultimi illius Episcopi, extra 
romanam curiam defuncti, favore R. D. Petri Antonii Antivari, Presbyteri archidioe- 
ceseos Utinensis. Qui ex legitimis, catholicis, honestisque parentibus progenitus et 

sexagesimum quartum aetatis suae annum supergressus, Rectorem agens Utinensis 
seminarii, illius Capituli Canonicus ornamentarius, inter Consiliarios socios disci- 
plinae pro clero, et Examinatores pro-Synodales adscitus est. 

Ecclesiali Tolimen. Cathedralis titulo honestatam, et a sua nova erectione va- 
cantem, favore R. D. Stephani Rojas, Presbyteri Popayanensis dioeceseos. Qui ex 
legitimis, catholicis, honestisque parentibus in oppido territorii Tolimensis ac dioe- 
cesis Popayanensis progenitus atque sextum supra trigesimum aetatis suae annum 
supergressus, Alumnis Collegii Pii Latini Americani adiunctus, in nonnullis Toli- 
mensis territorii civitatibus curam animarum gerens, ad praesens usque in oppido 
Timanà nuncupato Parochus, et Vicarius Foraneus ab Episcopo Popayanensi renun- 
ciatus est. 

Titularem Ecclesiam Episcopalem  Colonien, sub Archiepiscopo Sebasteno certo 
modo vacan, favore R. D. Iacobi Costamagna e Congregatione Salesiana, presbyteri 
archidioeceseos Taurinensis. Qui ex legitimis, catholicis honestisque parentibus in 
loco archidioeceseos Taurinensis progenitus, et in quinquagesimo aetatis suae anno 
constitutus, Congregationi Salesianae iampridem addictus, licentiae gradu in sacra 
theologia penes Universitatem Taurinensem donatus, suae Congregationis Ministri 
Provincialis muneribus perfunctus est. Novissime vero pro regione Méndez et Qua- 
laquiza in Aequatoriali Republica Vicarius Apostolicus renunciatus fuit. 


Deinde SSmus Dnus Noster anuuntiavit sequentes Antistites 
promotos per suas Litteras in forma Brevis: 


Archiepiscopos 


Portus Principis iulium Tonti. 

Amidensem Franciscum Sogaro. 

Caesareae Ponti Antonium Buglione. 

Adelaidensem loannem O'Reilly. 

Sancti Bonifacii Aloisium Philippum Adelardum Langevin. 


Episcopos : 


Trapezopolitamm | Bartholomaeum . Woodlock. 

Cracoviensem loannem Kniaz de Kolzielsko Puzyna. 

Sancti Ioannis Terrae Novae Michaelem Franciscum Howley. 
Zamensem Albinum Angelum Pardini. 

Cuernavacensem Fortinum Hippolyten Vera. 

Belemensem de Para Antonium Emmanuelem Castilho Brandao. 
SSmae Assumptionis de Paraguay Symphorianum Bogarin. 
Cumensem Carolum Quaroni. 

Apolloniensem Franciscum Cenci. 

Eudociensem Petrum Antonium Antivari. 

Elphinensem loannem Clancy. 

Clazomensem | Aloisium  Piazzoli. 

Teium Henricum Hanlon. 

Zaraitensem Stephanum Sánchez de las Heras. 

Tabracensem Antonium  Guillermain. 

Arcadiopolitanum Theophilum Mayer. 

Gazaeum Henricum Van de Wetering. 

Amastrianum Antonium Mariam Roveggio. 

Hamathensem Stephanum Sylvanum Iongla. 

Caesareae Philippi Georgium Macaire. 

GNESNEN, ET POSNANIEN. 


MATRIMONII 


Die 23 luli | 1892 et 1 Septembris | 1894. 


Sess. 24 cap. 9 De reform, matr. 


COMPENDIUM FACTI. Martinus 28 annos natus matrimo- 
nium catholico ritu contraxit die 4 Februarii 1884 cum 
puella 17 annorum, Marianna, in ecclesia parochiali archi- 
dioecesis Gnesnensis ; at infausto prorsus omine, cum Ma- 
rina, alii amasio iam antea addicta, nonnisi per metum 
a proprio patre incussum ad nuptias cum Martino cele- 
brandas coacta videatur. In primis enim Marianna ipsa, in 
supplici libello Curiae archiepiscopali gnesnensi dato sub 
die 21 Aprilis 1888, asseverat: 

« Ad matrimonium hoc ineundum coacta fui a patre 
meo, qui minatus est me necaturum, si Martinum in ma- 
trimonium non ducam. Imo factum est, ut pater gladio me 
transfigere voluerit, quum matrimonium hoc respuebam 
uti filia 17 annorum inii quidem matrimonium, sed tamen 
propter minas et vitae meae securitatem, contra meam vo- 
luntatem et cum invincibili abiectione erga Martinum » et 
hanc coactionis metusque incussi rationem assignat : « Pater 
meus, qui debebat Annae Wiyngriskae in Rubin ducentos 
taleros, totus in hoc erat, ut adiumento pecuniae, a Martino 
praestito, subhastationem fundi sui, quae a iudicio civili iam 
erat decreta, averteret ». 

Concinit Mariannae pater, qui iuratus deposuit: « con- 
cedo Mariannam filiam meam a me ad matrimonium cum 
Martino coactam fuisse. Matrimonium hoc opportunum mihi 
videbatur, quia istius pecuniis venditionem sub hasta domus 
meae abstuli.... et confiteor, nisi ipsi minitatus fuerim, eam 
non contracturam fuisse ». 

Quatuor insuper testes sub iuramenti fide hoc ipsum plus 
minusve confirmant. 

Expletis nuptiis, perseveravit Marianna in sua animi 
aversione erga virum suum Martinum. Praetextu emendi- 
cato aliquot amplius dies in domo patris commorandi, ad 
viri domum in vicino pago sitam ire imprimis noluit. Re- 
vertenti viro die 11 Februarii causae arcessendae uxoris, haec 
-ire adhuc noluit, subiungens : « Pater meus proficiscatur, 
quum ad istud matrimonium me coegerit » ; attamen inse- 
quenti die, imperio patris impulsa, cum viro profecta est, 
quin supradictam animi aversionem dimitteret. Nam vir sub 
iuramenti fide deposuit: « Ipsa die 12 Febr. officium ma- 
trimoniale implere tentavi, sed uxor infirmitate se excu- 
savit. Die 13 Febr. denuo conatus sum, tamen copula non 
completa fuit, quia ipsa restitit.... Copulam carnalem cum 
ipsa per totum  cohabitationis nostrae tempus  perfeci ter, 
iam simul connumerando illos supra dictos duos conatus ». 

Quod quidem totum  cohabitationis tempus  perduravit 
tantum usque ad diem 3 proxime sequentis Martii, qua Ma- 
rianna virum suum deseruit, et paternam domum repetiit, 
adiurans, teste Catharina Neuman, « se non posse cum 
Martino vivere, se ipsum ferre non posse, ipsum foetere, 
sese «submer suram esse, nec reversuram ». Pater vero, qui 
speratam pecuniam a Martino iam acceperat, filiam suam, ut 
rediret, cogere desiit. 

Mox plane dissolutae vitae dedita infelix mulier, cum 
compluribus viris amores contraxit, ac die 23 Decembris 
anni 1885 filium peperit, quem Martinus ex adulterio con- 
ceptum esse constanter asseruit contra Mariannam, ex eo 
quod iam a die 3 Martii 1884 omnis vitae coniugalis con- 
suetudo dirempta erat. 

Res tandem eo devenit, ut Martinus in foro civili pro- 
pter Mariannae adulterium, non propter vim et metum, nec 
propter inconsummationem, peteret sui matrimonii dissolu- 
tionem. Qua consequuta iuxta civiles leges illius regionis, 
ad Curiam archiepiscopalem gnesnensem convolavit, postu- 

lans ut matrimonii vinculum dissolveretur, sive ex eo quod 
matrimonium ratum tantum manserit, sive ex capite vis et 
metus a Marianna passi. Et cum praefata Curia huiusmodi 
petitionem excipere renuisset, - quia dissolutio matrimonii 
rati et non consummati spectat ad tribunal Summi Ponti- 
ficis, actio vero accusandi matrimonium ex titulo vis et 
metus non competit nisi ei, qui vim et metum passus est, - 
ad Sacratissimum Principem confugit Martinus, obtinuitque 
ut processus conficeretur in Curia gnesnensi, tam super 
asserto nullitatis capite, quam super asserta inconsumma- 
tione matrimonii. 


Notandum autem est, quod dum apud S. Sedem Martinus 
instabat pro consequutione memoratae gratiae, supplicem li- 
bellum Curiae gnesnensi dabat Marianna sub die 21 Apri- 
lis 1888, petens et ipsa dissolutionem matrimonii ex titulo 
vis et metus ; cui quidem petitioni nescitur quid responsum 
fuerit a praefata Curia. 

Haec interim vix ac SSmi mandatum accepit, processum 
conficere curavit audiens testes supra memoratos, ipsumque 
Martinum, qui fere eadem ac supra relata recinit. Ad au- 
diendam vero Mariannam, quae in Magno Ducatu Mecklen- 
burgensi degit, quaeque licet citata non comparuit coram 
ecclesiastico tribunali, a Curia delegatus fuit iudex civilis 
ilius loci; et coram eo sequentem Marianna fecit deposi- 
tionem : « Forsan per quatuor hebdomadas vixi cum viro 
Martino, qui reapse durante hoc tempore per copulam mecum 
matrimonium consummavit. Litteras de die 21 Aprilis 1888 
praesentatas mihi in versione germanica et lectas, scripsit 
ex mandato meo scriba Degorsk in Wagrourec de Pro- 
chnowo villa, in qua eo tempore serviebam, dabam ad Iu- 
dicium ecclesiasticum. Quidquid in litteris continetur veri- 
tati correspondet et ego repeto preces in eis contentas. Si 
opus sit, qua actrix contra Martinum rogo, ut testes a me 
citati audiantur, eo fine, ut ex capite vis et metus et de- 
fectu consensus matrimonium etiam a potestate ecclesiastica 
nullum declaretur ». 


GNESNEN. ET POSNANIEN. 
Disceptatio Synoptica 


VOTUM THEOLOGI. Quum multa notavisset de processus 
instructione, ait: quod si de ipsis meritis huius causae quae- 
ratur, universa disceptatio videtur posse duobus quaesitis 
sive dubiis comprehendi : 

I. An Curia gnesnensis in casu recte suspendent ulte- 
riorem inquisitionem de causis dispensationis concedendae 
super matrimonio rato et non consummato ? 

II. An iuxta allegata et probata in casu certo constet 
de nullitate matrimonii ex capite metus, iniuste incussi 
atque relative gravis ? 

Cui duplici quaestioni videtur respondendum : 

Ad I. Affirmative. 

Ad II. Negative, donec acta iudicialia aut suppleantur 
aut sanentur. 

]l. Responsionis ad primum dubium propositae videtur 
posse dari brevis atque facilis ratio. Nam confessionibus 
utriusque coniugis, Martini et Mariannae constat, matrimo- 
nium ipsorum fuisse vere consummatum. 

Et ideo legitima videtur posse deduci conclusio, Curiam 
gnesnensem ulteriorem inquisitionem de causis concedendae 
dispensationis super matrimonio rato recte suspendisse. Nam 
stante certa probatione de consummatione matrimoni, ex iure 
divino impossibilis est dissolutio matrimonii ; ergo per ulte- 
rorem inquisitionem laudata Curia oleum et operam perdi- 
disset atque aerem verberasset ; sed ad actus inutiles nemo 
obligatur ex rescripto pontificio. Eadem est conclusio, etiamsi 
quis existimet, in casu non plena certitudine, sed magna 
tantum probabilitate consummationem matrimonii esse de- 
monstratam. Nam Sedes Apostolica dispensationem concedere 
nec solet, nec legitime potest, ubi proximum est periculum 
violandi ius divinum, nisi verum quoddam dubium iuris vel 
facti praevie resolvatur. 


Reliquum est, ut responsio ad secundum et principale du- 
bium aptis argumentis probetur. Qua in re quid iuris sit, non 

latius est exponendum. Nam explorati iuris est, matrimo- 
nium ex vi et metu contractum esse irritum, si 1. metus 
ille sit in se saltem relative gravis et ab extrinseco, iniuste 
directeque ad extorquendum matrimonium incussus, 2. neque 
postea prior dissensus, cessante metu, in consensum mari- 
talem legitime transierit. Cfr. cap. 14,28, 21. X de spon- 
sali. IV, 1; Feije De imp. et disp. matr. n. 128 sq. 143. 

Universa igitur disputatio ad hoc reducitur, utrum in 
casu facta hisce iuris requisitis certo correspondeant. Nam 
« matrimonium (est) per se factum quoddam solemne et pu- 
blicum, quod semper validum censeri debet, nisi evidentes 
rationes eiusdem nullitatem demonstraverint ». /ta S. Cinq. 
$ 39, et S. C. de Prop. F. $ 40, in cit. Instr. a. 1883. Suntne 
in casu rationes evidentes, quibus nullitas matrimonii pro- 
betur ? Probatio ista evidens unice potest erui ex depositio- 
nibus testium, qui in actis reperiuntur. 

At testes isti imprimis numero sunt paucissimi. Nam 
inter testes, qui ab actore et actrice distinguuntur, unice 
refertur pater actricis, deinde vir quidam inferioris condi- 
tionis, qui pauca verba profert, testimonium scriptum Quae- 
storis, tandem tres mulieres, e quibus duae sunt viduae. 
Qui numerus exiguus eo magis est in favorem vinculi ma- 
trimonialis urgendus, quod praesertim duo testes disertis 
verbis a duabus laudatis /nstruct. S. C. Inquis. et S. C. de 
Prop. F. et etiam a Defensore vinculi expresse requisiti sci. 
mater actricis et parochus non fuerint citati et examinati. 
V. g. $ 39, cit. Instr. S. C. de Prop. F. legitur: « Ad 
praedicta cognoscenda (i. e. de metu) in iudicium vocandi 
erunt ambo coniuges eorumque parentes, ill praesertim, 
qui de coactione adhibita accusantur ........ Post istos 
vocandi parochus vel alius sacerdos, qui matrimonio ad- 
Stitit ». 

Quod si testes numero non. commendantur, idem valet 
quoad probitatem et credulitatem authentice confirmatam; 
nam de istis qualitatibus tantum constat ex supra comme- 
morata clausula, quod testes fuerint personae « non pu- 

nitae ». Quae clausula requisitis in foro ecclesiastico non 
satisfacit ; hinc cit. $ 39, iudici ecclesiastico a S. C. de 
Prop. F. iniungitur: « Curet ut quoad singulas personas 
parochorum testimonium obtineat de ipsarum probitate atque 
credulitate ». Huiusmodi attestationes, quae in actis proces- 
sualibus aliarum causarum matrimonialium reperiuntur cfr. 
Acta S. Sed. vol. XXII p. 56, in hac causa non existunt. 
Quis vero sit iste Quaestor, ex actis non apparet, cum pro 
more magistratuum suum nomen ita apposuerit attestationi 
scriptae, ut legi non possit ; praeterea utrum sit catholicus 
vir honestus, an forte Hebraeus vel Protestans plane non 
liquet ex actis. 

Restat inquirendum, num depositiones factae revera plene 
probent metum supra descriptum. « Porro gravitas timoris 
oritur ex natura minarum, ex qualitate tum eorum, a qui- 
bus illae proficiscuntur, tum eorum, qui eas passi dicuntur. 
Ista tria itaque erunt praesertim investiganda ». Praeter 
hanc normam a S. C. de Prop. F. in cit. Instr. $ 36 sta- 
bilitam ad gravem metum eruendam iuxta $ 356 eiusdem 
Instr, attendendae sunt circumstantiae, quae matrimonium 
praecedunt, comitantur, sequuntur. 

His duabus normis praestitutis imprimis dubium existere 
vix videtur, quin vera quaedam intercesserit coactio per 
patrem  Mariannae. Ipse enim pater Mariannae sub iura- 
mento et in forma legitima fatetur coram iudice ecclesia- 
stico, sese filiam suam coegisse ad matrimonium, omnes 
testes de hac re conveniunt, ipsa quaedam fama publica ex- 
stitit tanquam de negotio satis notorio, ut patet ex atte- 
statione Quaestoris. Quare solummodo quaeritur num metus 
iste fuerit gravis. 

Quodsi tantum attendatur depositio et confessio patris 
res difficultate non caret. « Concedo inquit Mariannam filiam 
meam a me ad matrimonium cum Martino coactam fuisse. 
Matrimonium hoc opportunum mihi videbatur; quia istius 
pecuniis venditionem sub hasta domus meae abstuli. Pro- 
babiliter verbera ei minatus sum, sed non recordor, me ipsam 

percussisse.... Confiteor, nisi ipsi minitatus fuerim, eam 
non contracturam fuisse... Non memini, num gladium su- 
pra ipsam vibraverim, sed hoc certo scio, me ipsam gladio 
non percussisse ». Hisce verbis minae natura sua graves 
certe non adeo clare continentur. Sane verbera aut minae 
de verberibus infligendis sunt sine dubio ratio gravis timoris ; 
at « probabiles » minae de verberibus aut verbera, cpiorum 
quis non recordatur, vibratio gladii, cuius non meminit, non 
sunt certa testimonia de obiecto metus gravis. Item illa 
circumstantia, quod Marianna sine minis non contraxisset 
istud matrimonium, probat existentiam minarum, sed non il- 
larum gravitatem ; nam si quis minis levibus adigitur ad 
rem faciendam, etiam nisi minitatio facta fuisset, a re fa- 
cienda abstinuisset. Quare ut ex confessione patris Mariannae 
eliciatur probatio de metu gravi ex natura minarum, unice 
restat modus quidam loquendi, secundum quem coactio ita 
absolute enuntiata denotat coactionem per violentiam gra- 
vem, non per metum levem. Hinc alii testes adeundi sunt, 
ut de qualitate minarum maior habeatur certitudo. 

Qua In re sane non magnam vim habet, quae testatur 
Catharina Neumann : « Ante nuptias narrabat mihi, i. e. 
Marianna, patrem sibi minatum esse verbera » aut si Emilia 
Rhode in actis declarat: « Narrasse quoque Mariannam, pa- 
trem ipsi minatum esse non solum verbera et eiectionem e 
domo, sed etiam de facto verberasse ipsam. Propriis oculis 
se non percepisse, illum eam verberasse, audivisse tantum 
ipsi illum minatum esse, nisi Martino nupsisset, se ipsam 
flagellis caesurum (contusurum) et e domo eiecturum esse ». 
Profecto minae verberum, verbera, eiectionis e domo com- 
minatio constituunt gravem vim illatam ex ipsa natura et 
materia minarum. Cfr. cit. Instr. S. C. de Prop. F. 8 37; 
« Hiectio e paterna domo .... verbera » tanquam exempla 
allegantur. Verum enim vero in casu duae illae mulieres 
verbera illa ipsae non viderunt, neque suis auribus minas 
illas patris Mariannae audierunt, sed universam rem perce- 
perunt ab ipsa Marianna ; ergo duplex istud testimonium 

reducitur ad assertionem unius Mariannae quae est actrix, 
non testis in causa ; insuper est mulier libidinosa et impu- 
dica atque de variis mendaciis in hac causa saltem proba- 
bilissime suspecta. Ita v. g. Marianna asserit varias copulas 
carnales intercessisse cum Martino, ex quibus natus sit filius ; 
e contra Martinus optimo iure asserit et sustinet, ex adul- 
terina copula illum filium genitum esse. Denique Marianna 
in suis depositionibus coram iudice civili verbera sibi a patre 
inflicta esse non. commemorat, licet loquatur de commina- 
tione occisionis atque adeo subiungat, quod pater ipsam vo- 
luerit gladio interficere. At ex verbis Mariannae non satis 
eruitur, utrum pater tantum verbis minatus sit, se Marian- 
nam velle gladio interficere, an actu terroris incutiendi 
causa, gladium super ipsam vibraverit. Quaestor quoque in 
suo testimonio asserit, secundum informationes factas pa- 
trem Mariannae verbera non inflixisse, sed tantum persua- 
sionibus. Hinc verbera actu inflicta ex obiectis minarum vi- 
dentur omnino expungenda. Comminatio occisionis et vibratio 
gladii et minae de vulnerationibus corporalibus sane consti- 
tuerent metum natura sua gravem ; at de duabus prioribus 
assertionibus iterum tantum constat confessione quadam ex- 
traiudiciali actricis, quae ex se et attenta mulieris perver- 
sitate plenam fidem in iudicio ecclesiastico non potest facere. 
Tertia vero assertio nititur attestatione Quaestoris, quae 
plene in tribunali ecclesiastico non probat, si solummodo 
ratio habeatur eorum, quae iam supra de procedurae forma 
exposita sunt. Accedit quod in illo testimonio Quaestoris 
reperiantur verba, quae factum quoddam probabile redduut. 

Ex omnibus igitur testibus duo remanent, quorum depo- 
sitiones de natura minarum sint excutiendae. Marianna in 
sui favorem citat Catharinam Koralewska, quae coram iu- 
dice ecclesiastico in forma legitima haec attestatur: « Ma- 
rianna ante nuptias adibat filias meas et enarrabat, sibi 
matrimonium obvenire, quia ipsam Martinus... ducere ex- 
optat; sed ipsa ei nubere non vult, quia eum aegre fert. 
Ideo contuli me ad patrem eius, cui, ne puellam ad matri- 

Acta, Tom. XXVH. fase. OCCXXI. 34 

monium cogeret, exposui. Ipse mihi respondit : Quid ista 
meretrix despicit talem virum; numquid vult, ut hinc in- 
dusio exeamus? Nisi ipsi nupserit, occidam  illam!'» De 
cetero nihil scit, de aliis minis factis, quod istam sclopeto 
necaturus sit et similibus nihil audivit. « Ad patrem prae- 
dicta explicandi gratia precibus Mariannae compulsa me 
contuli ». Hactenus acta. 

Profecto illis verbis : « Nisi ipsi nupserit, occidam illam » 
malum in se grave enuntiatur ; porro Catharina Koralewska 
haec verba proprüs auribus audivit, non per relationem alio- 
rum intellexit. Nihilominus etiam contra hanc attestationem 
haud levis restat difficultas. Ut minae graves sint gravem- 
que incutiant metum, non sufficit verba minatoria proferre 
coram aliis personis, sed intimanda sunt personae, quae coa- 
ctioni subiicitur ; at in casu pater verba illa protulit coram 
Catharina Koralewska, non coram sua Marianna. 

Ultima iam spes certi testimonii directi de gravitate mi- 
narum ex earum qualitate et natura petiti reposita est in 
Andrea Relis, qui praeter Quaestorem, a Martino unice ut 
testis citatur hisce verbis: « Coactio haec, postea comperi, 
erat gravis quoniam ex testimonio Andreae Relis..... pater 
eius, i. e. Mariannae, gladium super capite eius vibrabat, et 
sclopeto, se eam necaturum esse minabatur, si mecum ma- 
trimonium inire nollet ». 

At quid Andreas Relis coram delegato iudice ecclesia- 
stico in forma canonica testatur? « Scio (inquit) Valentinum 
Mariannam filiam suam ad matrimonium cum Martino coe- 
pisse. Coram me ille iuramento affirmavit, se sclopeto vel 
gladio ipsam interfecturum. Secundum meam sententiam pa- 
ratus erat ad minas in actum reducendas ». 

Quae verba Andreae Relis assertionem Martini non plene 
evincunt. Sane Andreas dicit se scire, Valentinum Marian- 
nam coegisse. At num haec scientia sit vera scientia ex 
certis causis, proprio visu vel auditu, an tantum subiectiva 
persuasio innixa probabilibus argumentis relatione aliorum, 
fama publica, testis non clare manifestat atque mirabile dictu 

iudex ecclesiasticus Curiae gnesnensis testem de causis suae 
scientiae non interrogavit ! Porro ut alias iam animadverti, 
verbum « cogendi » simpliciter adhibitum potest significare 
gravem coactionem et metum, at sine aliis adiunctis certo 
et necessario illam significationem non habet. Quodsi An- 
dreas suam « scientiam » ex iis verbis hausit, quae Valen- 
tinus coram ipso protulit, scientia illa certa dici non potest ; 
nititur enim syllogismo, cuius praemissae solummodo con- 
sequens plus minusve probabile admittunt. Nam exinde quod 
minae illae a Valentino coram Andrea fuerint prolatae ab- 
soluta certitudine non sequitur, illas etiam personaliter con- 
tra Mariannam fuisse prolatas. Denique notanda est evidens 
contradictio inter assertionem Martini et testimonium An- 
dreae. Nam Martinus dixit : « Quoniam ex testimonio An- 
dreae Rélis.... pater eius gladium super capite eius vibrabat 
et sclopeto se eam necaturum esse minabatur ». At Andreas 
testatur tantum : « Coram me iuramento affirmavit, se 
sclopeto vel gladio ipsam interfecturum » ; ergo de vibra- 
tone super capite Mariannae a se visa, ut Martinus insinuát, 
nihil plane habet Andreas neque minas illas dicit se audisse 
coram Marianna actu prolatas sed coram se. Ergo etiam ex 
hoc testimonio gravitas minarum certis et concludentibus 
argumentis non est probata. 

Tempus iam instat, ut de illa circumstantia secunda in- 
quiratur, qua constat iuxta cit. Instr. S. C. de Pr. F. $8 36, 
de gravitate timoris « ex qualitate fum eorum a quibus illae 
(i.e. minae) proficiscuntur tam eorum, qui eas passi dicuntur ». 
Qua in re negari vix potest, potius pro gravitate timoris 
esse iudicandum. Nam minae profectae sunt a proprio patre 
Mariannae et eo quidem tempore, quo ipsa a patria potestate 
nondum fuit emancipata ; habuit enim tempore nuptiarum 
cum Martino circiter septendecim annos. Quae aetas quamvis 
ex iure germanico ad nuptias celebrandas sufficiat, tamen 
ad perfectam emancipationem a potestate paterna non sufficit. 
Porro pater Mariannae secundum depositiones Catharinae 
Neumann est « vir animi ferventis », quamvis addantur in 

actis verba: « num vero idoneus esset ad gravem proli suae 
iniuriam inferendam nescio dicere ». Itemque dum Andreas 
Relis fatetur: « Secundum meam sententiam paratus erat 
ad minas in actum reducendas »» Emilia Rhode testatur : 
« Quod attinet patrem Valentinum non puto .... ipsum pa- 
ratum ad gravem iniuriam proli suae inferendam ». Nihilo- 
minus saltem de indole ferventi Valentini ex his depositio- 
nibus constat, quae insuper confirmatur ex furioso ipsius 
modo loquendi coram aliis v. g. Catharina Koralewska: « Quid 
ista meretrix despicit talem virum ; numquid vult, ut sine 
indusio exeamus ? Nisi ipsi nupserit, occidam eam », atque 
Andreas Relis testatur : « Coram me affirmavit, se sclopeto 
vel gladio ipsam interfecturum ». Quae verba sane virum 
intemperantis et iracundae indolis produnt, quoniam pater 
de propria prole coram aliis ita loqui non solet. Tandem 
attendenda est ratio, propter quam Valentinus filiam suam 
ad matrimonium cum Martino contrahendum coegit. Nam 
ut ipse Valentinus fatetur : « Matrimonium hoc opportunum 
mihi videbatur, quia istius (i.e. Martini) pecuniis venditio- 
nem sub hasta, domus meae abstuli ». Quod ista spes Va- 
lentini non fuerit inanis, patet ex ipso testimonio Martini : 
« Reliquum debiti solvi patri uxoris meae ». Quodsi quis 
attendat hanc desperatam conditionem Valentini et quam 
aegre ferant homines, si e domo propria subhastationi sub- 
lecta eiiciantur, facile intelliget patrem nihil intentatum re- 
liquisse, ut tantum malum per matrimonium filiae a se aver- 
teret atque ipsius patris furor eo magis potuit excitari, quod 
mores dissolutos Mariannae cognosceret, et quantopere illi 
status coniugalis esset utilis, matrimonium vero filiae oblatum 
esset celebrandum cum iuvene honesto et sufficientibus bonis 
temporalibus instructo, quem multae mulieres eiusdem con- 
ditionis atque Marianna libenter acciperent. Quae coactio 
patris eo periculosior et vehementior exstitit, quod sub specie 
iustae cuiusdam indignationis potuit abscondi. 


Quodsi tertia conditio examinetur de qualitate personae, 
cui vis illata est, pariter potius pro gravitate metus incussi 


GNESNEN. ET POSNANIEN. 533 


videtur pronuntiandum. Etenim non agitur de viro quodam 
constantis aetatis vel iuvene, sed de puella septendecim an- 
norum. Porro quamvis Marianna describatur ab Emilia Rhode 
tanquam puella quae « non erat timidae indolis, e contra 
satis crudam prae se ferebat naturam », tamen mala, quae 
ipsi imminebant, non poterat facile evitare; nam si ipsius 
resistentia matrimonium cum Martino plane fuisset impedi- 
tum, ipsi ob oculos versabatur perpetua indignatio parentum, 
sororum, fratris, si subhastatio domus paternae secuta esset, 
neque omnibus istis incommodis sese subducere potuit per 
discessum e domo paterna collocando operas suas in regione 
longinqua. In servitium ire non poterat e domo, quia pater 
ipsi hoc non permisisset ! Quare si considerantur personae 
incutientes et patientes metum in casu, pro gravitate metus 
videtur iudicandum. 

Reliquum est, ut facta in actis allegata pro gravitate 
metus, examinentur secundum alterum illud criterium supra 
ex Instr. S. Congr. Inquisitionis et S. Congr. de Propa- 
ganda Fide allatum scilicet: « attendendae sunt circum- 
stantiae, quae matrimonium praecedunt, comitantur, se- 
quuntur ». 

Et profecto pater Mariannae in actis candide fatetur : 
« Usque ad diem nuptiarum taedium erga hoc matrimonium 
manifestabat, et confiteor, nisi ipsi miünitatus fuerim, eam 
non contracturam fuisse. Marianna aversionem suam a ma- 
trimonio cum Martino celebrando iam ante nuptias etiam 
alis personis manifestabat, quae hac de re ex proprio au- 
ditu in actis testimonium ferunt v. g. Catharina Koralewska; 
et Catharina Neumann testatur: « Mariannam melius co- 
gnovi, cum ipsi paraphernalia praepararem. Conquerebatur 
mecum, quod parentes ipsam ad matrimonium cum Martino, 
quem graviter fert, cogérent — Ipsa die nuptiarum, cum 
omnia ad nuptias praeparata essent, clamabat, detestabatur, 
execrabatur, maledicebat parentes, quod ipsam ad istud ma- 
trimonium cogeérent. 

Emilia Rhode ad cuius testimonium pariter provocavit 

Marianna, in actis haec testatur: « Se scire a Marianna, 
quacum familiariter versata sit et frequenter convenerit, 
istam Martino nubere noluisse, e contra horrorem se sentire 
erga ipsum locutam esse — » 

Ipse Martinus de circumstantiis suarum nuptiarum in 
actis ita loquitur : « Iam d. 11 Februarii contuli me arces- 
sendae coniugis meae causa, quae currum ascendit quidem, 
sed statim ex curru domum aufugit, quia pater eius perter- 
ritus, ne reliquum pecuniae acciperet, proficisci ipsam ve-' 
tabat. Tunc temporis dixit: « Pater meus proficiscatur, cum 
me ad istud matrimonium coegerit ». 

Andreas Relis, qui est testis unicus a Martino in sui 
favorem citatus, de his circumstantiis nuptiarum nihil plane 
deponit Haec quidem de quaestione facti; normas iuris ad 
diiudicanda illa facta suppeditat $ 36 laudatae Instr. S. C- 
de Prop. F. et S. C. Inq. a. 1883: « Etiam investigandum, 
quid haec persona fecerit, ut a coactione parentum sese li- 
beraret, utrum preces adhibuerit, utrum usa fuerit opera 
aliarum ad parentes a proposito dimovendos, utrum et quo- 
modo propriam aversionem et contranetatem in illud ma- 
trimonium significaverit — Considerandum erit utrum quando 
contractus matrimonialis erat signandus, /ibenter et sine ulla 
protestatione id praestiterit..., quomodo sese gesserit sive 
quando necessaria pro matrimonio parabantur, sive quando 
ad consensum promendum adducta fuit, sive quando post da- 
tum consensum festum nuptiale celebrabatur, utrum nempe 
his omnibus Ailaris, prompte et laete adstiterit an sectis. 
Considerandum quoque eius agendi ratio erga alteram par- 
tem et erga eiusdem familiam, utrum nempe benevola et 
affectuosa etc. ». 

Quae verba S. C. si factis supra allegatis applicentur, 
videntur evidenter comprobare in Marianna vere liberum con- 
sensum in matrimonium cum Martino non extitisse. 

Omnibus igitur expensis circumstantiis ante nuptias vel 
in die nuptiarum eumque sequentibus, videtur legitima et 
certa esse conclusio, Mariannüm in ipso actu celebrationis 

matrimonii liberum consensum, ad valorem vinculi matri- 
monialis ex iure canonico requisitum, propter impedimentum 
vis et metus, non habuisse ideoque ipsius matrimonium fuisse 
nullum et irritum. 

Verum haec conclusio nondum est definitiva ; solvenda 
enim est quaestio altera supra enuntiata, num forte postea, 
metu purgato, matrimonium Mariannae et Martini legitime 
convalidatum fuerit. 

Martinus nulla ratione nulloque signo manifestavit in- 
tentionem recedendi ab illo matrimonio. Et ideo universa 
quaestio ad hoc reducitur, utrum Marianna per renovationem 
consensus legitimam suum matrimonium convalidarit necne. 
Id quod videtur negandum. 

Nam Marianna, quae tempore nuptiarum fuit puella se- 
ptendecim annorum, non satis videtur habuisse perspectam 
nullitatem sui matrimonii. Fuit enim persona rudis neque 
satis instructa in rebus religiosis atque libidinosae vitae de- 
dita, quae impedimentum istud facile ignorare potuit. Quae 
ignorantia multo magis comprobatur, si quis attendat, Ma- 
riannam postea quasi ambabus manibus arripuisse opportu- 
nitatem impugnandi suum matrimonium, cum ipsi haec spes 
affulgeret atque possibilitas innotesceret dissolutionis matri- 
monii in foro quoque ecclesiastico. 

Praeterea neque efficax argumentum peti potest ex co- 
pula carnali ad summum semel habita ; nam ut fatetur Mar- 
tinus semel sese a debito reddendo ob infirmitatem excusavit, 
secunda vice restitit, ita ut copula non esset perfecta, tertia 
vice vera copula videtur intercessisse ; uterque enim coniux 
simpliciter concedit, matrimonium fuisse consummatum ; at 
attenta libidinosa indole Mariannae nequaquam affectus ma- 
ritalis certo probatur atque a fortiori, si attendantur facta 
subsequentia ; aufugit enim Marianna e domo mariti atque 
minata est, sese potius in aqua submersuram esse quam 
denuo redire ad maritum. 


Tandem etiamsi allegata scopum intentum non probarent, 
restat illud argumentum gravissimum, quod in casu con va- 

lidatio non fuerit facta in forma substantiali a Concilio Tri- 
fientino cap. Tametsi praescripta. Nam certe in regione ista, 
de qua agitur, pro matrimoniis inter catholicos omnino est 
servanda ; porro in casu impedimentum vis et metus nequa- 
quam fuit occultum, sed publicum. Feije 1. c. n. 90 innixus 
doctrinae Benedicti X I V de impedimento publico vel occulto 
docet: « Prudentis arbitrio id est relinquendum ; sunt tamen 
adminicula, quibus eius arbitrium facile dirigatur et solutio 
multum pendet a loci ac personarum qualitate. Quod spectat 
ad locum non sufficit impedimentum latere maiorem partem 
incolarum. Occultum tamen dicitur, si quinque vel sex per- 
sonis in oppido, vel septem vel octo in civitate res nota sit, 
dummodo ab eis non fuerit divulgata ». 

Atqui in casu non agitur de civitate quadam, sed de op- 
pido ; praeterea vis et metus imprimis nota fuerunt complu- 
ribus filiabus Catharinae Koralewska, quibus de exoso illo 
matrimonio narrabat Marianna ; ipsa quoque Catharina Ko- 
ralewska, Andreas Relis, Catharina Neumann, Emilia Rhode, 
Ridieger atque tres ultimae mulieres assistebant clamorosae 
isti scenae ipso die nuptiarum, quo Marianna clamabat et 
execrabatur parentes atque ad nuptias ire noluit, iam si talis 
res nota tot mulieribus natura sua loquacibus mansisset oc- 
culta, factum plane incredibile est supponendum. 

Quae facta profecto non rem occultam, sed publicam 
et notoriam constituunt. Ergo forma Tridentina in conva- 
lidando matrimonio fuit necessario servanda. Quod cum 
factum non sit, matrimonio ab initio irrito valor non est 
restitutus. 

VOTUM CANONISTAE. Die 4 Februarii 1884 celebratum fuit 
matrimonium in Ecclesia in Wagrowiec Archidioecesis Gne- 
snensis inter Martinum 28 annos natum, et Mariannam 
17 annos natam. At hoc vinculum non ligavit coniugum 
animos. Iam 1 Maii 1886 obtinuit Martinus divortium civile 
et die 13 Maii 1887 adiit Consistorium Archiepiscopale Gne- 
snense, ut etiam ab Ecelesia matrimonium suum invalidum 
declararetur, et 31 Decembris supplicem porrexit libellum 

Archiepiscopo G-nesnensi et Posnaniensi, postulans senten- 
tiam nullitatis matrimonii ob defectum consensus, qui a Ma- 
rianna in matrimonii celebratione praestitus esset vi metuque 
coactus, necnon ob inconsummationem matrimonii. Marianna 
ex sua parte in supplici suo libello nihil de inconsummatione 
loquuta, dixit tamen: « uti filia decem septem annorum inii 
quidem matrimonium, sed tamen propter minas et vitae 
meae securitatem contra meam voluntatem et cum invin- 
cibili abiectione erga Martinum. ... .. Vigore decreti iudicii 
civilis de die 1 Maii 1886 separata sum a Martino et nil 
obstat ut civiliter coram magistratu civili ad alias nuptias 
convolare possim, attamen uti catholica volo tantum copu- 
lari in ecclesia vinculo sacramentali ». 

Hisce praemissis, aliquid adiecit consultor quoad histo- 
ram huius matrimonii. 

Patri Mariannae, quum pauper esset et ei immineret 
venditio sub hasta domus suae, opportunum visum est ma- 
trimonium filiae suae cum Martino, cuius pecuniis sperabat 
se rem familiarem conservaturum esse. 

Marianna tamen quum maxime abhorreret Martinum, 
nolebat ei nubere, et pater « vir animi ferventis », eam ad 
hoc matrimonium cogebat. Ipse postea confessus est « filiam 
suam a se coactam fuisse », addiditque « sibi persuasum 
esse eam aliter non fuisse contracturam hoc matrimo- 
nium ». Coram familiari suo « iuramento affirmavit, se 
sclopeto vel gladio eam interfecturum ». « Secundum meam 
sententiam, dicit testis ille, paratus erat ad minas in 
actum reducendas ». « Contuli me, testatur Catharina Ko- 
ralewska, ad patrem Mariannae, quem adprecata sum ne 
puellam ad matrimonium cogeret ; ipse mihi respondit : 
quid ista meretrix despicit talem virum, numquid velit, 
ut sine indusio exeamus? Nisi ipsi nupserit, occidam eam! » 
Marianna ante nuptias narrabat, patrem sibi minatimi esse 
verbera et eiectionem e domo, quae et alii audi vere, et de 
facto verberasse eam, quod, postea de hoc interrogatus, pater 
non negavit. 

« Quum Mariannae paraphernalia praeparabantur semper 
non contentam et i ratam se  praebebat..conquerebatur 
quod parentes ipsam ad matrimonium cum Martino, quem 
graviter fert, cogérent; quod quidem matrimonium, quoniam 
Martinus pecunias haberet, patri esset admodum necessa- 
rium... . Ipsa die nuptiarum quum omnia ad nuptias iam 
parata essent, clamabat, (execrabatur), maledicebat parentes, 
quod ipsam ad istud matrimonium cogérent, se Martino nu- 
pturam negasse, quoniam abominationem erga ipsum senti- 
ret ; et nos tres feminae, addidit testis, adiuravimus ipsam 
ne scandala faceret et mater eius plorans petiit, ut ad nu- 
ptias celebrandas se conferret ». 

« Ipsa die nuptiarum Marianna ne minimam quidem erga 
Martinum benevolentiam ostendit. Aliquoties secum salta- 
verunt, sed maxima ex parte saltabat cum loanne, noto suo 
amasio, quocum e medio hospitum disparuit et tandem post 
duas horas exquisita per Martinum reversa est in aulam nu- 
ptiarum cum Ioanne ». 

Post nuptias a 4 Februarii usque ad 12 h. m. Marianna 
in domo patris sui habitabat, Martinus vero in domo propria. 
« Causa huius separationis fuit desiderium ex parte Ma- 
rannae aliquot amplius dies in domo patris commorandi ». 
At patri suo « statim aliquot dies post nuptias celebratas 
declaravit, se non posse cum Martino vivere ». Videtur 
etiam ex non satis claris verbis actuum, patrem eius pro- 
ficisci ipsam vetuisse, eo quod timeret ne reliquum acciperet 
pecuniae, quam Martinus ei pro Marianna soluturus erat. 
Die 11 Martinus « contulit se apud patrem, arcessendae 
coniugis suae causa, quae currum ascendit quidem, sed sta- 
tim e curru domum aufugit dicens: pater meus proficiscatur, 
quum me ad istud matrimonium coegerit ». Tandem proxima 
die h. e. 12 Februarii imperio patris impulsa, profecta est 
cum Martino. « Hac ipsa die, dicit Martinus, officium ma- 
trimoniale implere tentavi, sed uxor infirmitate se excu- 
savit. Die 13 Februarii denuo conatus sum, tamen copula 
non fuit completa, quia ipsa restitit ». Die 14 Februarii 

ambo contulerunt se in locum ubi hac die festum patronale ce- 
lebrabatur. Intraverunt domum patris et fuerunt in Ecclesia; 
at hora 2 Marianna exiit et disparuit. Intra horam 8 et 9 
visa est in via publica cum amasio suo Ioanne. Pater eam 
reversam domum post 9 horam castigavit. Ambo reversi 
sunt die 15 Februarii ad Martini domum ; sed iam die 
3 Martii Marianna deseruit maritum. « Dicebat se non posse 
cum Martino vivere, nec ipsum ferre, sese submersuram 
esse nec reversáram apud illum. Tunc parentes eam ut re- 
diret cogere desierunt et domum receperunt ». Pater qui pe- 
cuniis Martini venditionem sub hasta domus suae abstulerat, 
filiam amplius cogere noluit. Post aliquod tempus, die 3 Octo- 
bris 1885 Martinus voluit eam denuo reducere domum, et 
hac vice usus est auctoritate civilis iudicii. At frustra, Ma- 
rianna renuit. 

Hisce historice praenarratis, quid sentio de matrimonio 
in quaestione referam, et primo quidem quantum ad incon- 
summationem matrimonii. 

Quamvis Martinus asserat matrimonium suum cum Ma- 
rianna consummatum non fuisse, non tamen semper id facit 
sine aliqua haesitatione. 

Marianna e contra affirmát coram iudice civili ad requi- 
sitionem iudicii archiepiscopalis Consistorii Gnesnensis die 
25 Ianuarii 1890: « forsan per 4 hebdomadas vixi insimul 
cum separato viro Martino qui reapse durante hoc tempore 
per copulam mecum matrimonium consummavit ». Eius 
testimonium ideo magni est momenti, quod et ipsa quam 
maxime tunc separationem ecclesiasticam desiderabat. Verum 
est se contrarium non semel affirmasse. 

De inconsummatione igitur, nisi acta compleantur, nihil 
certi dici potest. 

Si de inconsummatione matrimonii initi inter Martinum 
et Mariannam nihil constet ex actis certi, non ita se res 
habet, meo quidem iudicio, de eius nullitate ob defectum 
consensus. Ad hoc probandum liceat mihi sequens statuere 
dilemma : metus, quem Marianna passa est, fuit aut gravis 

aut levis. Atqui in utroque casu consensus nullus esset, 
nam ea quae referuntur de Marianna in actibus nisi expli- 
centur per gravem eius metum, demonstrarent Mariannam 
ita fuisse animo comparatam, ut fidelitatem in coniugio ne- 
quaquam suscipere vellet* immo sibi statuisse nullam cum 
marito vitam coniugalem ducere. Ergo si non metu, certe 
errore substantiali ducta matrimonium iniisse videtur: ipsa 
enim tam ab initio, quam deinde fassa est se debitum con- 
iugale reddere nolle et maritum ab se constanter abiecisse 
et simul vitam inhpnestam cum aliis egisse ; atque hoc 
propositum contra bonum prolis et bonum fidei esse videtur 
et substantiam matrimonialis contractus impetere et idcirco 
vinculi nullitatem ob defectum veri consensus secum ferre 
constat. 

Verum satis liquet ex actibus processus, metum fuisse 
iniuste illatum, et Mariannam nonnisi ob metum sibi a 
patre incussum ad extorquendum suum consensum, matri- 
monium cum Martino inivisse. In casu nostro nullus inve- 
nitur testis affirmans eam aliquando voluntatem habuisse 
matrimonium cum Martino contrahendi ; immo contrarium 
affirmant atque una voce omnes proclamant, eam vim atque 
metum passam esse. Unica testis quae dicit, Mariannam 
gavisam esse de paraphernalibus et ad matrimonium sese 
parasse, simul testatur quam fortiter eam coactam fuisse. 
Omnes igitur depositiones atque praesumptiones militant 
pro metu. 

De gravitate vero metus haec pauca animadvertere liceat. 
Fuit in casu metus reverentialis, sit quidem. At « quis vir 
constans aut prudens, dicit Sánchez De Matr. L 4, disp. 10, 
n. 14, non reputabit grave malum semper coram oculis ha- 
bere infensum patrem, a quo pendet et cum quo semper 
conversaturus est ? » Marianna fuit puella 17 annorum. Do- 
mum paternam relinquere tunc non poterat, quemadmodum 
postea fecit, quum iam sui iuris esset. « In servitium ire 
non poterat e domo, testatur sua amica, quia pater ipsi 
non permisisset ». Nihili est igitur quod Defensor Matrim. 

Gmesnae scribit: « Marianna poterat relinquere domum pa- 
ternam, quemadmodum post nuptias se contulit in longin- 
quas regiones, ibique hucusque victum labore manuum 
quaerit, quod ei utpote ex infima conditione ortae nullatenus 
ab ullo homine dedecori ascribitur ». Nec maioris momenti 
est quod asserit: « patrem non esse idoneum ad grave da- 
mnum proli suae inferendum, quod confirmatur exinde, quod 
tandem filiam nolentem cum marito cohabitare domum li- 
benter receperat », hoc enim fecit quum iam pecuniis Mar- 
tini non egeret. 

Receptissima sunt principia iurisprudentiae : diuturnas 
atque importunas suasiones cum timore reverentiali coniun- 
ctas, etiam sine minis et verberibus, in casu haec non de- 
fuere, constituere metum in virum constantem cadentem 
ideoque gravem et ad matrimonium infirmandum efficacem. 
Si addemus, patrem metum incutientem habere interesse in 
matrimonii celebratione, eo quod speraret magnam inde uti- 
litatem sibi aut familiae esse obventuram, tunc, dicunt etiam 
iuristae, adhuc difficilius redditur filiae patris desiderio con- 
traire, eo quod magnus exurgit timor in graviorem eius in- 
dignationem incurrendi. Haec omnia locum habent in casu 
nostro, ideoque puto, demonstrare non posse vim et coactio- 
nem ad nuptias in casu in dubium vocari, et consequenter 
etiam nullitatem matrimonii denegari. 


Sed forsitan dici posset, matrimonium hoc, etsi nullum 
in initio, saltem, ut affirmat Defensor Matr. Gnesnae, esse 
ratihabitum et convaluisse per illam cohabitationem et con- 
summationem quae locum habuit a 15 Februarii usque ad 
4 Martii ? 

At l1. tum maxime violentiam Marianna passa est a 
patre, qui eam castigavit sat severe. Praeterea 2. consensu 
subsequuto revalidatur quidem matrimonium, sed si qui me- 
tum passus sit, consensum adiicere intendat, et sic metum 
purget. Ad hoc autem exigitur ut quae pars metum passa 
est, matrimonium fuisse nullum cognoscat. « Requiruntur... 
dicit Schmalzgrueber, t. 4, p. 1], tit. 1, $ 421, ut ratificans 

matrimonium prius contractum, sciat illud fuisse invalidum ; 
si enim ex errore quo putabat prius matrimonium fuisse 
validum cohabitet, per eam cohabitationem nunquam ratifi- 
cabitur matrimonium ». Idem affirmat Sánchez De Matr. 
lib. 4, Disp. 18, n. 8. « Secunda conditio est ut ratificans 
matrimonium sciat fuisse nullum ». Ex actibus vero eruitur, 
Mariannam da matrimonii nullitate tunc non cogitasse. Co- 
gnoscebat profecto iniuriam sibi illatam fuisse, illam repu- 
tans irreparabilem. 3. Haec renovatio consensus in iure 
praesumitur aliquando nisi contrarium probetur si pars, quae 
metum passa est, per longum tempus sponte cohabitaverit 
vel si sponte copulam habeat, at si ex una parte non constet 
de consensus renovatione, ex alia vero parte * constet de 
coacta copula et cohabitatione, tunc matrimonii revalida- 
tionem praesumi non potest. Quod quidem in nostro casu 
contingit. 

Concludendum est, ait, metum sufficientem quidem fuisse 
ad extorquendum ab ea consensum ad nuptias ineundas, 
quia eas pro nihilo habebat, earum obligationem non susci- 
piebat, nam si ageretur de vero matrimonio ineundo, serio 
et fortiter restitisset, nam non timida immo fortis et audax 
erat. In hoc tantum sensu possumus dare, metum non fuisse 
relative gravem in casu. 

Restat igitur: matrimonium nullum ob defectum veri 
nominis consensus habendum esse. 

ANIMADVERSIONES DEFENSORIS MATRIMONII EX OFFICIO. Ma- 
trimoniale foedus, quod mensis Februarii die 4, labente anno 
1884, Martinus in aetate 28 annorum constitutus, cum Ma- 
rianna, 17 annos nata, iniit, metus a patre Mariannae illati 
vitio infectum ac imperfectum incompletumque proclamat. 

De asserta matrimonii inconsummatione verba facere 
otiosum existimo, quia res adeo desperata est, ut actorum 
moderator nec inquisitione dignam censuerit; et iure optimo 
merito, semel ac uxor matrimonii consummationem dilucide 
profitetur, vir autem nec ipse semel saltem coivisse inficiari 
audet. 

De metu autem Mariannae incusso episcopalis curia adeo 
neglecte quaesivit, ut nil certi ex actis ad S. Congregatio- 
nem transmissis, de eo sÓire possimus. Paucissimos quinque 
vel sex tantummodo audivit testes : eos haud accommodatis 
et urgentibus excussit quaestionibus, sed ob viis, generalibus 
et incompletis. Imo parochum*, qui Martini et Mariannae 
matrimonialem consensum excepit, nec non Mariannae ma- 
trem, etsi sacramenti vindex eos designaverit, ad examen 
adducere abstinuit. 

Attamen cum praefato consultore recolam celeberrimam 
constitutionem Nimiam licentiam pro Poloniae regionibus 
die 18 Maii 1753 editam, in qua Benedictus XIV cavet: 
« Onus proprio parocho iniunctum est, ut antequam denun- 
tiatüiones de ineundo matrimonio publice in Ecclesia inter 
missarum solemnia fiant, ipse tum sponsum tum sponsam 
SEORSIM CAUTE, et ut dicitur, AD AUREM explorare studeat, 
an ex VOLUNTATE, SPONTE AC LIBENTER ET VERO CUM ANIMI 
CONSENSU in matrimonium vicissim coniungantur. » Eapro- 
pter matrimonium defectu consensus irritum renuntiare, pa- 
rocho, si vita fruatur, non audito, haud prudens consilium 
existimo. 


Quinimo Benedictus XIV adiicit « Haec aliaque hu- 
iusmodi momenta, postquam parochi accuratissime explora- 
verunt, si aliquod eorundem momentorum sive deficere aut 
nocere posse deprehenderunt, suspensis interim denuntiatio- 
nibuse ILLUD, QUOD OBSTARE POSSIT, DEFERRE TENENTUR AD 
PROPRIUM ANTISTITEM, qui prout res postulaverit, pro aucto- 
ritate munerisque sui debito, opportune provideat. » Quo- 
circa cum parochus, cui Marianna vim sibi illatam mani- 
festare absque ullo incommodo potuisset, ad proprium an- 
tistitem nil detulerit, censendum est obiectum metum in re- 
rum natura vel nullimode existere, aut non esse IUSTUM. 
Audi Sabellium suram, divers, tract. $ Metus, n. 3 ibi : 
« Metus iustus cadens in constantem virum, ut talis dicatur, 
quinque conditiones COPULATIVE requiruntur... Quinta (con- 
ditio) est ut timens non possit facile occurrere malis, quae 

sibi timet imminere : quia si posset alia ratione malis me- 
deri, NON EST IUSTUS METUS. » 

Quae cum ita se habeant, ad propositum dubium « An 
constet de matrimonii nullitate in casu » responsum  sub- 
misse postulo « negative » sin minus dilata et compleantur 
acta processus iuxta instructionem — dandam. 

Hisce praenotatis propositum fuit dirimendum dubium. 
An constet de matrimonii nullitate in casu. Cui dubio sub 
die 23 Iulii 1892 respondit Sacra Congregatio : Dilata et 
compleantur acta, iuxta instructionem | dandam |a — defensore 
matrimonii ex officio. 

Instructio fuit sequentis tenoris : 

CAUSAE PROSEQUUTIO. « I. Examini subiiciatur parochus, 
qui coniuges ad matrimonium admisit: quippe qui ad tra- 
mites Constitutionis - Nimiam licentiam - Benedicti XIV, 
ante nuptias tum sponsum tum sponsam seorsim caute, et 
ut dicitur, ad aurem exploravit, an ex voluntate sponte ac 
libenter et vero cum animi consensu in matrimonium vi- 
cissim coniungerentur. 

« II. Compleatur examen testium septimae manus iu- 
xta $ Deinde et seqq. Instructionis S. C. C. diei 22 Au- 
gusti 1840; quos inter excutienda omnino est Mariannae 
mater. Singuli autem testes accommodatis et urgentibus quae- 
stionibus ad facta ad rem facientia confitenda  industriose 
adigantur ». 

Examen iuxta instructionem confectum fuit, et novae 
exquisitae fuerunt animadversiones ^ Consultoris canonistae 
ac defensoris vinculi. 

VOTUM CANONISTAE. Huic mandato S. C. satisfactum est. 
Et quidem parochus interrogatus respondit: se aliter con- 
trahentes omnino non novisse quam occasione matrimonii ; 
se explorasse quidem sponsos at non seorsim, simul enim 
venerant ad examen antenuptiale. Quum nihil parochus no- 
visset de dubio aliquo circa plenam voluntatem sponsae, 
quum simul examini sese obtulissent et exhortationem exau- 
disset, quum praeterea ante nuptias bis confessum venis- 


GNESNEN. ET POSNANIEN. 545 


sent, et tempore nuptiarum clara voce ac sine haesitatione 
sponsa respondisset ad interrogationes, nihil parocho incidit 
in mentem de difficultatibus, de quibus post nuptias tantum 
audivit ab advocato, quum res ageretur in foro civili, nec 
non à viro, qui saepius parochum adibat conquerens de uxore 
sua quod nollet vivere cum eo, rogansque ut eam ad con- 
cordiam invitaret. Marianna ad invitationem parochi non 
venit. - Hac in re igitur testimonium parochi nihil videtur 
addere novi. Duo tamen ex eius interrogatorio notanda sunt : 
primo, parochum in hac esse sententia matrimonium inter 
Martinum et Mariannam esse validum; secundo, ad quae- 
situm : an non potuerint Mariannae refugium praebere propin- 
qui vel etiam alii, ut evitaret [minas 'paternas? parochum 
respondisse : se hac de re nescire, attamen illis in regionibus 
puella, conditionis Mariannae, quam maxime aegre ferret 
famulatum penes alios. 

Interrogati testes septimae manus, praeter ea quae iam 
et praecedentes retulerant, haec etiam testificati sunt: 7e- 
stis Pierdzioch: Mariannam propinquos non habere. Patri 
suo praecipienti obtemperare debuisse, nam ille homo violens 
quum sit paratus esset « capillos evellere e capite filiae suae ». 
- In. Toniszewum ad maritum eam non coactam profectam 
esse, nihil enim de aliqua coactione, neque a propinquis, 
neque ab aliis tunc temporis testis audivit. - Matrem ma- 
riti in causa fuisse quod Marianna reliquerit Toniszevo. 
Quum enim, postquam Marianna ad maritum venit, credi- 
tores patris uxoris molestarent maritum, et mater eius ex- 
probraret hoc Mariannae, haec offensione commota, reliquerit 
Toniszewo. Ita Martinus causam separationis tunc indicavit 
testi, qui Mariannam curru vectum reduciturus esset in To- 
niszewo. Vidit etiam testis quod Marianna ad maritum vo- 
luit redire, pater tamen eius tunc a se eam dimittere no- 
luit. Testis ab ipsa Marianna audivit tunc temporis, matri- 
monium consummatum non fuisse ob eam rationem, quod 
quum eodem lecto uxor ac maritus accubarent « maritus 
neque se moveret ». Martinus vero dicebat, se copulam ten- 


Jcta, Tom. XXVI. fase-. CÓOXXI. 35 


546 GNESNEN. ET POSNANIEN. 

tasse, sed Mariannam illi dixisse: « Omitte me, quia aegrota 
sum ». - Testis Ziolkowska: Septem dies post nuptias Mar- 
tinum venisse ut secum duceret Mariannam ad parentes suos. 
At illam domi non fuisse, sed cum amasio vagasse. Maritum 
frustra eam expectasse. Sub vesperum matrem misisse fra- 
trem eius, ut eam vestigaret et quum advenisset vapulabat 
a matre funiculo praesente marito, qui aequo animo spe- 
ctator huius rei erat. - Testis Grabovska : Mariannam ante 
nuptias dixisse patrem vi compulisse eam ad matrimonium, 
et nisi nuberet eam occisurum esse. - Testis Grabovski au- 
divit patrem Mariannae minan tem ei mortem, et ipsam flen- 
tem ac dicentem saepissime testi et uxori eius, se cum Mar- 
tino victuram non esse. - 7estis John, amasius Mariannae 
ex eo tempore quo haec nuptias inivit cum Martino, testi- 
ficatur, se ab ipsa Marianna accepisse, parentes et quam- 
dam mulierem matrimonium hoc Mariannae persuasisse at 
non coegisse ; Mariannam tamen Martinum et ante nuptias 
habuisse odio, et ipsa die nuptiarum amasio suo dixisse se 
nolle vivere cum Martino ; neque cum eo ituram esse; at 
timuisse patrem, in cuius potestate omnibus in rebus 
fuisse. 

Mater Mariannae interrogata de minis mariti sui dixit, 
se audivisse eas semel vel bis, duabus hebdomadibus plus 
minus ante nuptias. Pater dixerat Mariannae, se eam gladio 
interfecturam esse si Martinum ducere nollet. Marianna ti- 
mebat patrem suum et pluries dicebat patri se Martino nu- 
pturam esse, sed apud eum non esse mansuram. Propinquos 
nullos habebat, ad alios abire non potuit, ob defectum ae- 
tatis. Vitam inhonestam ducebat, quam tamen celabat pa- 
trem, quem timebat. Quasi quotidie querebatur cum me, 
matre sua, de voluntate patris. Puduit eam adire parochum. 
Cum Martino nolebat colloqui. Ipsa die nuptiarum tristis 
fuit et flebat, dicebatque se matrimonium contracturam esse 
cum Martino sed non esse victuram cum eo. Quum mari- 
tum reliquisset dicebat denuo se nolle vivere cum eo. AI- 
tera tamen vice, postquam maritum reliquit, ad eum scripsit 

litteras ut veniret, eam secum ducere, se iam velle cum eo 
vivere ; at ille respondit ut ipsa veniret ad eum. 
Marianna, quae nunc domicilium habet in Slesvico-Hol- 
satia, et ipsa interrogata iterum, sequentia coram iudice 
ecclesiastico deposuit: Nata est an. 1864 mense Augusti 14, 
tempore igitur nuptiarum non erat 16 annos nata sed 20. 
Matrimonium iniit cum Martino unice coacta a parentibus. 
Pater minatus est ei: « Si non sumas Martinum interficiam 
te glande plumbea, etsi huius rei damnarer ad vincula per- 
petua. » Tentabat etiam eam verberare. At nunquam, neque 
antea, eam verberavit « quia, dicit Marianna, pater meus 
quum Severus esset, ego nunquam ausa sum ei contradi- 
cere. » Aufugere non potuit quia pater nihil illi dedisset, 
imo etiam vestes abstulisset, ut minabatur, et ope gubernii 
domum reduxisset. Quum pater abesset, saepe hac de re 
querebatur cum matre, sed illa ei dicebat: « Si pater vult 
ut cum Martino matrimonium ineas, necesse tandem erit 
ut hoc facias. » Ipsi Martino non potuit dicere se eum nolle, 
nunquam enim sola cum eo erat; at illi hoc scripsit. Amicis 
et vicinis, qui Mariannae dicebant eam contra suam volun- 
tatem non debere matrimonium inire, respondebat : « Debeo 
id facere quia pater hoc vult, aliter non dabit mihi panem, 
eiiciet me sine testificatione vel me interficiet. » Etiam quum 
ei nuberet id in animo habebat, ut eum nacta occasione re- 
linqueret. Copulam maritalem nunquam perfecerunt, quam- 
vis in eodem lecto essent. Ille non postulabat ; neque illa. 
Ad quaesitum : Nonne prius dixerit se cum marito semel 
copulam habuisse? risit ac respondit se non posse non ri- 
dere ob talia quaesita. Se-rio admonita ac denuo hac de re 
interrogata respondit : « Dixi hoc parentibus et etiam advo- 
cato. » Quaesitum: cur hoc dixeris? - eam conturbavit. Ex 
iterata inquisitione apparuit Mariannam, quae in lingua ger- 
manica interrogabatur (patria eius lingua est polona) non 
satis quaestionem intellexisse, et voluisse respondere se pa- 
rentibus ac advocato dixisse copulam numquam perfectam 
fuisse. - Postea confessa est, patrem infantis, quem peperit, 

fuisse certum Szymanski, cui nubere volebat postquam a po- 
testate civili solutionem matrimonii obtinuisset ; de solutione 
autem ecclesiastica nihil tunc sciebat. At, quum non tam 
cito divortium obtineri potuisset, Szymanski profectus est 
in Americam. Adhuc interrogata fuit num sciret, quum ma- 
trimonium iniret absque seria voluntate, se sacramento 
abuti? ad quod affirmativum responsum dedit. Num vero 
cogitaret tempore nuptiarum se cum Martino fuisse con- 
iunctam in perpetuum et alii nubere iam non posse ? « Uti- 
que, respondit, sed cum eo vivere nolebam ». 

Addendum est, de Marianna iudices in hoc ultimo pro- 
cessu optime sese exprimere. Habent eam ut honestam et 
fide dignam feminam. Non ita testes, si duo excipias, quos 
ipsa citavit et qui superiore tempore eam cognoverant, qui 
tamen unanimiter testantur se audivisse a Marianna de pres- 
sione, quam in ea exercebat pater et quod unice metu patris 
et coacta nupserat Martino. Amica Mariannae (Neumann) 
addit Mariannam ei dixisse « maritum cubare iuxta eam ut 
lignum, sine vita ». Alii testes dicunt se a Marianna au- 
divisse quod cum marito vixisset, si cum eo copulam ha- 
bere potuisset, et se eum nolle, quia frigidus est; quum 
cubitum irent, eum illi tergum ob vertisse et nunquam ma- 
ritali ter cum ea vixisse. 

Licet voto prima vice a me prolato hoc mihi convenerit 
cum cl. Consultore theologo, quod censuerimus hoc matri- 
monium nullum esse habendum utpote quod initum fuerit 
ex parte mulieris ex vi et metu gravi iniuste incusso ; ta- 
men, ego quidem, magis inclinarem in eam partem, ut iam 
dixi, quae potius matrimonium inficerei ex defectu consensus 
in substantiam matrimonii. Nunc vero, novum processum 
quum diligenter perpendissem, magis magisque in pristinam 
sententiam me confirmavit, quatenus et nova testimonia in 
lucem prodierunt novaque argumenta, quae ad evidentiam 
usque demonstrant, Mariannam matrimonium iniisse sine 
proposito vivendi cum marito, in hoc tamen mutavi senten- 
tiam, quod persuasum mihi nunc est, Mariannam revera etiam 

ex vi et metu gravi nupsisse ; lectis enim novis actibus opi- 
nari cogor non esse certa ea quae de indole nequaquam ti- 
mida mulieris dixeram, imo falsa esse, patrem enim suum 
revera timebat, ut apparet ex supra allatis testimoniis. In- 
consummationem etiam validissime testimonia nunc allata 
probarent, nisi ea quae in primo processu dicta sunt du- 
bium aliquod ingérérent ; et dubium hoc noviter dicta non 
tollunt. Quidquid tamen sit de inconsummatione, quum aga- 
tur de nullitate matrimonii, si prima vice de mea sententia 
metum fuisse sufficientem ad extorquendum a Marianna con- 
sensum ad nuptias ineundas, quia eas pro nihilo haberet 
earumque obligationes non susciperet, quamvis non timida, 
imo fortis et audax esset, eo vel magis nunc persuasum mihi 
est metum fuisse plus quam sufficientem, quum ex novis acti- 
hus comperiatur eam respectu patris timidissimam fuisse. 

"Restat igitur: matrimonium nullum ob defectum veri 
nominis consensus habendum esse. 

ANIMADVERSIONES DEFENSORIS MATRIMONII EX OFFICIO. Con- 
tendente Marianna matrimonium, quod ipsa anno 1884 Fe- 
bruarii die 4, annos 21 nata, contraxit cum Martino in 
aetate annorum 28 constituto, metus sibi a patre illati vitio 
infectum, Amplissimus Vester Senatus generalibus in comi- 
tiis diei 23 Iulii 1892 consultissime decrevit : - Dilata et 
*compleantur acta iuxta | instructionem | dandam | a. defensore 
matrimonii ex officio. 

Instructio concinnata fuit, acta processus eá, qua par 
est, diligentia completa sunt, et ad nihilum, ni fallor, re- 
digunt cantiunculas, quas Marianna edidit adversus matrimo- 
nium. lam liquet enim Mariannam, dum iudici denuntiavit: 
« Uti filia 17 annorum inii quidem matrimonium, sed tamen 
propter minas et vitae meae securitatem contra meam vo- 
luntatem et cum invincibili abiectione erga Martinum », vim 
veritati adhibuisse. 

Re sane vera in confessis modo est, Mariannam Mar- 
tino denupsisse, non puellam tenellam | SEPTEMDECIM, sed 
adultam iuvenem annorum UNIUS SUPRA VIGINTI. 

Ad probandam assertam  invincibilem | alienationem | erga 
Martinum, Marianna tota in eo est ut suadeat se Martino 
nupsisse, ALTERIUS iuvenis amore praeoccupatam. lam vero 
ex nova inquisitione discimus Mariannam non cuiuspiam 
fuisse amore captam, sed corpus suum iam tum vulgasse. 
Ad rem Boleslaus Johm ait: Cum Marianna commercium 
habui ABSQUE ANIMO EAM IN MATRIMOXNUM DUCENDI; HABUE- 
RITNE EA HOC IN ANIMO, NESCIO. 

Ad quaestionem « Cuiusnam indolis est Marianna? Ti- 
mebatne patrem? Fueratne ab illo dependens ? » Petrus 
Pierdzioch respondet: « Marianna cum ALIIS IUVENIBUS inho- 
nestas habebat relationes. Haec novi ab aliis. Fueritne pro- 
pter haec punita a parentibus nescio. Ioseph Grabouski « Au- 
divit se cum aliis ETIAM DIE NUPTIARUM relationes habuisse». 
Dominica Ziokowska refert: « Dicebat mihi aliquis, sed iam 
non memini quisnam hic esset, ipso tempore nuptiarum i.e. 
TEMPORE CONVIVII NUPTIALIS, MARIANNAM CUM ALIO EXIISSE A 
CONCLAVI ET ILLI SE ADIUNXISSE ». 

Marianna cum hisce praestet moribus, non facile quem- 
piam virilis sexus hominem aversatur, Martinum autem 
aversatam minime esse res est facti compertissimi. Etenim 
praeterquam quod Elisabetha Mariannae mater testatur : 
« Marianna aversionem erga Martinum NON HABEBAT... Ali- 
quoties cum eo saltabat » ; praeterquam quod losepha Gra- 
bowska refert : « Marianna tempore nuptiarum saltabat cum 
Martino nescio quot vicibus »; quod confirmatur ab aliis 
etiam testibus. Marianna etsi a Martino post coniugalis co- 
habitationis mensem discesserit, non tamen propter antipa- 
thiam erga virum discessit, sed potius culpat avaritiam 
atque Martini matrem, et aufugit, quia aegre ferebat soli- 
tariam domi semper vitam agere. 

Audi Petrum Pierdziock, instructissimus testis, quippe 
qui Martini sororem uxorem habet. Mater Martini (ita ille) 
exprobravit Mariannae, quod ex quo domum ingressa sit, 
iam creditores et executores inceperunt eam molestare. Ma- 
rianna offensione commota reliquit domum mariti sui Mar- 

tini. Ita causam separationis indicavit iste, statim ac eum 
Marianna reliquit. DE IURGIIS ET DE DISSENSO' TEMPORE CO- 
HABITATIONIS NIHIL NOVI ». Clarius etiam Elisabetha Novak, 
Mariannae mater, quae refert : « Marianna dixit, quum ma- 
ritum reliquisset et venisset ad parentes, eam pro nihilo 
haberi, victum sibi idem non dari et se nolle vivere cum 
eo. AVERSIONEM TAMEN NON HABEBAT ». 

Extra omnem itaque dubitationis aleam positum est, Ma- 
riannam a Martino nunquam animum habuisse alienum. Hoc 
unum, nempe, propositum seu intentio servandi fidem, ni 
me fallit opinio, in Marianna, quando se Martino, iugavit, 
desiderata est: quod ceu perspicuum est, longe alia res est 
ac non intendere SE OBLIGARE ad servandam fidem, sive ad 
non adulterandum. Primum contingit in omnibus fere nu- 
pturientibus qui non portaverunt iugum | ab adolescentia 
sua, alterum nec in istis nec in morigeris nupturientibus 
locum habere solet : non in morigeris quippe qui, dum ma- 
trimonium contrahunt, animo intendunt sarta tecta servare 
iura et onera illi annexa; non "in discolis, quia legem ab 
auctore naturae nobis inditam impune spernere assueti, de 
OBLIGATIONE solliciti haud sunt, dummodo sibi pateat aditus 
ad eam pro lubitu perfringendam. Quam quidem obligatio- 
nem nupturientes contrahunt eomet actu quo illam non EX - 
PRESSE excludunt. 


Age modo: Mariannae mater iurat: « Marianna pluries 
patri dicebat se NUPTURAM esse, sed apud eum Martinum, 
NON ESSE MANSURAM. Haec IPSA audivi ». Quinimo ex ore 
ipsiusmet Mariannae accipimus eam non OBLIGATIONEM in 
celebratione matrimonii, sed solummodo obligationis EXECU- 
TIONEM seu satisfactionem in celebratione matrimonii exclu- 
sisse. 

Neque in errore versatur Marianna. Sánchez enini De 
matrim, lib. 2, disput 29, n. 12 ad rem haec habet: « Id 
tamen observandum est, aliud esse sentiendum de tribus 
matrimonii bonis, sacramenti, fidei et prolis, quoad  OBLI- 
GATIONEM et aliud quoad EXECUTIONEM, nam quoad OBLIGA- 

TioONEM, omnia illa sunt de matrimonii essentia... Si tamen 
considerentur haec quoad EXECUTIONEM et in seipsis sic bo- 
num sacramenti quod est indissolubile vinculum, est de es- 
sentia sacramenti matrimonii, NON AUTEM FIDES et PROLES. 
Hinc fit ut intentio contraria bono sacramenti irritet ma- 
trimonium , NON AUTEM INTENTIO CONTRARIA BONO FIDEI et 
prolis : si tamen adversaretur intentio fidei et proli, QUOAD 
SUA PRINCIPIA, similiter irritaret matrimonium ; ut si quis 
contraheret, non intendens se OBLIGARE ad educandam pro- 
lem, vel-non impediendam, vel ad servandam fidem, irritum 
esset matrimonium, quia cum haec sint matrimonii essentia- 
lia, talis intentio essentiam excludit ». 

Ut eo tandem redeam, unde digressus sum, Marianna 
ad iudicem, ceu diximus, detulit: « Uti filia 17 annorum 
inii quidem matrimonium, sed tamen PROPTER MINAS et VI- 
TAE SECURITATEM ». Praemonere praestat rem esse de minis 
praetereaque nihil. Nam in quaestione « Cum iam eras puella 
16, 17 annos nata, verberabatne te aliquando pater? » Ma- 
rianna nitide profitetur: « NUNQUAM ME VERBERABAT ». Rem 
itaque a veritate alienissimam renuntiant testes omnes, qui, 
de verberibus loquuntur. lam vero puella, quae non septimum 
supra decimum, sed VIGESIMUM PRIMUM, ut monstratum est 
supra aetatis annum agebat, quae in vitiorum coeno volu- 
tabatur, non quibusvis terretur minis, sed graves omnino, 
perseverantes atque inevitabiles sint oportet. Quod non 
constat. 

Ex disputatis, ad inscriptum dubium «An constet de 
matrimonii nullitate in casu » plano velut alveo descendit 
responsum « NEGATIVE ». 

Quibus noviter adductis, propositum fuit diluendum. 


Dubium 


An constet de matrimonii nullitate in casu. 
RESOLUTIO. Sacra C. Concilii, re disceptata sub die 1 Se- 
ptembris 1 894, censuit respondere: Affirmative. 

POSTULATUM QUOAD ADMINISTRATIONEM OBLATIONUM 


Die 1 Septembris 1894. 


Per summaria precum. 


COMPENDIUM FACTI. In relatione status Ecclesiae. Com- 
postellanae, exhibita S. C. Concilii 10 Novembris 1893, se- 
quens reperitur Postulatum : Ordinarius exponit: in nuper- 
rmo Concilio provinciali Compostellano anni 1887, a S. C. 
Concilii approbato, declaratum fuisse, ad Parochos pertinere 
administrationem oblationum et eleemosynarum, quae colli- 
guntur in sanctuariis, cappellis et oratoriis publicis : non- 
nullos ex parochis decem pro quolibet centenario sibi tri- 
buere, administrationis titulo, super dictis oblationibus, quae 
non conferuntur a fidelibus pro re determinata, sed ad pro- 
vehendum cultum Mariae Virginis aut alicuius Servi Dei, 
qui veneratur in Sanctuario ; praxim huiusmodi haud pro- 
bandam videri multis de causis. 

Archiepiscopus interrogatus de ulteriori explanatione quae- 
stionis, ita rem explicavit: « Eleemosynae, de quibus in po- 
stulato quaerebam circa praemium administrationis, non sunt 
eleemosynae Missarum, sed a fidelibus in genere oblatae ad 
cultum et honorem Sanctorum. 

« Plerumque tales eleemosynae offeruntur sub specie fru- 
menti; a Parochis colliguntur, asservantur et venduntur, 
posteaque earum pretium, deductis expensis insumitur in 
reparandis templis vel altaribus, in eorum luminariis, in 
sacris vestibus etc., de cuius pretii inversione rationem red- 
dunt Episcopo. 

« Nunc autem, nonnulli Parochi integrum pretium prae- 
dictarum eleemosynarum impendunt in pios usus memoratos, 
alii autem volunt accipere decem pro cento valoris eleemo- 
synarum, veluti retributionem pro lahore in illis colligendis, 
asservandis et vendendis. Laici nullum ius nec partem ha- 
bent in administratione harum eleemosynarum. 


554 COMPOSTELLANA 

« Quandoque vero, pecuniae ex hisce eleemosynis collectae, 
quae actu necessariae non sunt, custodiuntur penes Curiam 
Episcopalem per Officialem dictum  Depositario de Fondos 
Pios, qui tradit 1llas, iussu Ordinarii, Parochis vel Recto- 
ribus Ecclesiarum, quando impendendae sunt in fines supra- 
dictos. Hoc invaluit ad vitanda furta et malversationes elee- 
mosynarum. 

« Propterea infrascriptus Archiepiscopus Compostellanus 
scire cupit ab Emis PP. S. Congr. C. interpretibus : 

« ]. Utrum Parochi vel Capellani aliquid, usque ad de- 
cem pro centum accipere possint pro collectione, asservatione 
et venditione eleemosynarum, de quibus supra. 

« 2. Utrum Officialis dictus Depositario de Fondos Pios 
possit tuto recipere quinque pro centum propter custodiam 
pecuniarum, quae per ipsum asservantur. » 


Disceptatio Synoptica 


PRAXIS SERVANDA VIDETUR. Perpenso principio aequitatis 
naturalis et evangelicae, nimirum dignus est operarius mer- 
cede sua, quaestionibus propositis affirmative videtur respon- 
dendum. Nec obstat retributio parochis aut cappellanis prae- 
stita ob respectivum officium ; nam oblationum administratio 
lis competit ex praecepto Concilii Provincialis, quod con- 
siderans hoc officium distinctum a munere pastoris anima- 
rum, idem poterat aliis tribuere. Atqui si unum munus alio 
non comprehenditur, retributio uni data, alteri adscribi non 
potest. Iamvero gestio administrationis harum oblationum, 
scilicet custodia et venditio frumenti, aliarumque specierum 
huius generis, sane est difficilis et laboriosa et toto coelo 
differt a cura parochiali, unde pro hoc munere eis specialis 
retributio assignanda videretur. Haec quoad parochos et cap- 
pellanos. Depositarios vero de Fondos Pios quod spectat, 
advertatur ipsis competere curam depositae pecuniae ex suo 
officio ; quocirca non videtur aequum quod specialem habeant 
mercedem ob pecuniam apud ipsos depositara, provenientem 

ex fidelium oblationibus. Solummodo aequum esset quod 
paulisper eorum honorarium augeretur quando notabiliter 
augeretur labor ob depositam oblationum pecuniam ; quod 
tamen in facto, ex subiecta materia non videtur verisimile. 
Quocirca quacumque in hypothesi fere enorm is apparet men- 
sura retributionis constituta in quinque pro centum. Pro 
parochis vero et Cappellanis regula certa et absoluta statui 
non potest, cum res ex circumstantiis tota dimetienda sit; 
et aliquando iusta evadere potest retributio determinata usque 
ad decem pro centum; aliquando minus aequa esse potest: 
res pendet a prudenti Episcopi arbitrio, 

PRAXIS IMPROBANDA VIDETUR. Sed ex adverso in primis 
negandum videtur suppositum quod oblationum administratio 
parochi officio non cohaereat; nam uti parochus habet in- 
tentionem in iure fundatam ad recipiendas fidelium  obla- 
tiones, ita ad earumdem administrationem. Ad rem Fa- 
gnanus in cap. Pastoralis, De his quae fiunt a Praelatis 
sine consensu capituli, postquam adnotavernit ..... « paro- 
chialem Ecclesiam habere intentionem in iure communi fun- 
datam super omnibus reditibus spiritualibus infra limites pa- 
rochiae suae .... » sub num. 30, ait : « Ad verte tamen quia 
etsi oblationes destinatae sint in certum usum ab offerentibus ; 
nihilominus illarum administratio ad parochum pertinet ex 
iure parochialitatis, non quidem ut sibi applicet, sed ut fide- 
liter custodiat et dispenset in usus ab offerentibus desti- 
natos », et hanc. doctrinam confirmat pluribus auctoritatibus 
et decisionibus S. Rotae uti notat Reiffenstuel in Tit. De 
Decimis, Primitiis, et oblationibus sub n. 190, plenissime 
cum communi huic sententiae adhaerens. Insuper adiiciatur 
quod, saltem indirecte, huiusmodi oblationes parochis non 
parvo emolumento sunt, quia dum sacro cultui, Ecclesiarum 
ornatui, manutentioni et restaurationi per pecuniam a fide- 
libus oblatam provident, parcent reditibus propriae congruae, 
quibus huiusmodi expensis, aliqua de ratione, occurrere de- 
berent. Si vero consideretur quod sacrae functiones ex iisdem 
oblationibus a parochis et cappellanis in propriis Ecclesiis 

peraguntur, patet quomodo directe exinde oblationum admi- 
nistratores lucrum reportent. Quocirca rectior et iure com- 
muni conformior videtur illorum ratio agendi, qui, nulla 
recepta mercede, huiusmodi oblationes administrant. Nihilo- 
minus negari non debet, locum fieri posse aliquando speciali 
retributioni, si administrationis gestio importaret specialem 
laborem aut industriam suapte natura excedentem ordina- 
rium parochi administrandi munus : tunc enim aequitas sua- 
det operam administratoris aliqua retributione compensandam 
esse, determinandam, omnibus perpensis adiunctis, a prudentia 
Episcopi. 

Quoad Depositarios de Fundos Pios nisi eorum officium 
constitutum sit apposite pro custodienda oblationum pecunia, 
quod non est verisimile, omnino immodica videtur retributio 
computata in quinque pro centum relate ad summas depo- 
sitas, quia ex proprio officio tenentur in Dioecesi ad hu- 
iusmodi operam praestandam in fundos pios; quapropter 
solummodo aliqua speciali mercede donandi essent quando 
pecuniae oblatae depositio et custodia notabiliter aggravaret 
ordinarium laborem ; excepto semper casu, quo in susci- 
piendo officio se expresse obligaverint in custodiam cuius- 
cumque pecuniae summae, provenientis ex piis oblationibus. 
Quocirca huius generis retentio, qua de agitur, super sum- 
mis pecuniaris oblationum administratis aut depositis, sive 
in se, sive quoad modum improbanda videtur, salvo Episcopi 
prudenti iudicio in decernenda extraordinaria aliqua retri- 
butione pro extraordinarüs circumstantiis et laboribus. 

Hisce praemissis, quaesitum fuit quomodo postulatum 
Archiepiscopi esset dimittendum. 

RESOLUTIO. Sacra C. Concilii re disceptata sub die 1 Se- 
ptembris 1894, censuit respondere : Ad 7 et II prout expo- 
nitur, negative. 

Ex QUIBUS COLLIGES. Immerito videri, parochos aliquid 
correspectivi sibi tribuere pro oblationum administratione 
quae iure inhaeret eorumdem officio ; et quia eaedem obla- 
tiones haud parvum constituunt emolumentum parochis. 

CIRCA IUS NOMINANDI QUOSDAM CAPPELLANOS 


Die . Septembris 1894. 


Per summaria precum. 


COMPENDIUM FACTI. Sub die 9 Aprilis archipresbyter ec- 
clesiae collegiatae loci Castilionis Florentini sequentes offe- 
rebat preces : Ecclesia Collegiata loci huius duas habet 
Ecclesias succursales rurales ; quarum una in praesens vacat. 
Usque adhuc nominabantur Cappellani Curati ab Archipre- 
sbytero una cum Canonicis primae erectionis. Quum per legis 
civilis suppressionem disparuerint omnes canonici, Archipre- 
sbyter quaerit an electio cappellanorum devoluta sit Ordi- 
nario Aretino, vel integra in Archipresbytero permaneat. 
Antistes aretinus rogatus, respondit nil aliud reperisse no- 
tatum in Curia, quam quod duae cappellaniae praedictae de- 
pendent ab Archipresbytero et sex canonicis de massa, quo- 
rum erit eligere cappellanos curatos. 


Disceptatio Synoptica. 


ELECTIO DEVOLVI VIDETUR ORDINARIO. Ut satis quaestioni 
fiat advertatur, Ordinarium habere intentionem in iure fun- 
datam ad conferenda omnia beneficia in sua dioecesi, prout 
disserit Reiffenstuel ad ti WV De praeb, et dignit. n. 177. 
« Adeo ad Episcopum loci de iure communi spectat collatio 
beneficiorum, ut is fundatam intentionem habeat super in- 
stitutione et destitutione sacerdotum, aliorumque clericorum 
in beneficiüs suae dioecesis ; et, si alius istud sibi vindicet 
probare debeat, iure speciali id sibi competere. Id habetur 
per iura proxime allegata, ex quibus patet, collationem be- 
neficiorum suae dioecesis, quantum est de iure communi, 
pertinere ad Episcopum; ac notat Glossa in c. Quamquam 18 
v. Devolvetur de elect. In 7 Abbas c. Cum ex iniuncto n. 2 
De Haeret ..... et Garcias part. 5 de benef. c. 1 n. 235 
cum aliis. Huius principii consequentia est, in dubio Epi- 

scopum esse in plena huius iuris possessione ; et quoties- 
cumque ius ad conferenda beneficia alteri sit collatum, illico 
hoc ius ad Ordinarium regredito, quando aliqua ex condi- 
tionibus deficiat appositis privilegio collationis. Atqui in casu 
quamvis non de iure, tamen de facto deest privilegii subie- 
ctum, nimirum capitulum ecclesiae collegiatae, quocirca ius 
collationis suapte natura ad Ordinarium revertitur, quasi 
remoto obice. 

ELECTIO COLLIGI VIDETUR IN UNO ARCHIPRESBYTERO. Sed 
contra est, admitti non posse, privilegii subiectum extin- 
ctum fuisse. Re quidem vera, generatim proprium est iurium 
corpori morali spectantium ut etiam ab uno tantum, ceteris 
deficientibus, exerceri valeant, veluti iure acer escendi. In- 
civile est enim admittere, quem suo iure privari quia alius 
vel alii omnes eo privari vel non uti contingat. Ita ex- 
presse' loquitur Barbosa in fract. De can. et signit. c. 41, 
n. 14, disserens de iure devolutionis : « Quod ut melius 
percipiatur est notandum devolutionem electionis ob'electo- 
rum culpam quando ad alios fieri electores, qui culpabiles 
non existunt, quandoque vero ad proximum superiorem et 
nonnunquam ad Romanum Pontificem immediate ascendit. 
Aut enim pars capituli tantum aut totum capitulum est in 
culpa: primo casu eligendi potestas ad alios devolvitur non 
culpabiles, quamvis sint pauciores cap. 2, ubi Glossa De 
postulat, prael. d. c. bonae memoriae . . . cum aliüs citatis 
supra, imo etsi unus tantummodo fuerit cum poena non 
debeat innocentem afficere, cap. quaesivit, de iis quae fiunt 
a maior. part. capit, et ius collegii in uno solo remaneat 
et conservari possit, alis mortuis, privatis, suspensis, vel 
excommunicatis ; Glossa verb. pauciores in cap. gratum, De 
postulat, prael. etc. ». Quapropter si, temporum hominum- 
que nequitia, archipresbyter suos amisit fratres canonicos, 
non exinde expoliandiis videtur iure nominandi cappellanos 
ad ecclesias a capitulo dependentes, quia si omnes capitu- 
lares, uno dempto, ex culpa indigni fiant qui eligant, in hoc 
uno ius eligendi consolidato, a fortiori nominandi ius re- 

cognosci debet in superstite archipresbytero qui, nulla col- 
legii intercedente culpa, unus superest idoneus huiusmodi 
iuris exercitio. 

Quibus animadversis, quaesitum fuit quia/ esset precibus 
respondendum. 

RESOLUTIO. S. C. C. sub die 1 Septembris 1894 censuit 
respondere : Ad  Archipresbyterum | exclusive pertinere. 


»-^»c 





EX S. CONGR. EPISC. ET REGULARIUM 


AUGUSTANA VINDELICORUM 
IURIUM FUNER ALIUM. 
Die 8 Maii 1895. 


COMPENDIUM FACTI. Institutum Fratrum S. Ioannis de Deo 
vulgo Fateb ene f rateili in Bavaria initio huius saeculi sub- 
jectum ex persecutione laicae potestatis legi ammorliza- 
tioniSy novitiorum receptionem in Instituto vetanti, ita brevi 
imminutum fuit, ut hospitalia nonnisi ab uno religioso ad- 
ministrarentur, qui iuxta spiritum regulae suam operam ca- 
ritatis infirmis impendebat. Ex hoc evenit, ut cura anima- 
rum infirmorum in hospitali degentium aliaeque functiones 
paroeciales, quae prius exercebantur a religiosis ex privi- 
legiis apostolicis sibi concessis, devolverentur ad respectivos 
parochos locales. 

Verum dimidio huius saeculi res immutari aliquantulum 
visa est. Siquidem cum Institutum S. Ioannis de Deo sub 
die 27 Iulii 1860 acquisivisset castrum de Stapf in oppido 
Schweinspoint in districtu paroeciali de Marxheim, inter 
regium gubernium et superiorem Provincialem Bavariae 
P. Magnobonum Markmüller ceu delegatum Ordinis con- 
ventio inita fuit an. 1861, in qua, praevia derogatione legi 
ammortizationis, Ordini facultas fiebat in praefato castro 

hospitale pro masculis insanabilibus erigendi cum omnibus 
legis privilegiis et cuius administratio et directio a reli- 
giosis Ordinis penderet ; haec conventio postea etiam regia 
approbatione sub die 6 Aprilis 1864 munita mansit. 

Verum novo fundato hospitali proprium deerat coeme- 
terium ; at brevi etiam pro hoc habendo propitia sese ob- 
tulit occasio : nam cum esset ampliandum coemeterium pa- 
roeciale de Marxheim, religiosi petierunt et obtinuerunt a 
Gubernio inibi coemeterium propriis expensis extruendi pro 
hospitali de Schweinspoint: deinde rem detulerunt ad Epi- 
scopum Augustanum petentes nedum approbationem erectionis 
novi coemeterii, sed etiam ut recognoscerentur iura et pri- 
vilegia Ordini concessa a S. Sede, tum quoad funera demo- 
rientium in hospitali, tum quoad associationem eorum ca- 
daverum in coemeterium hospitalis. 

Libenter annuit Episcopus primae petitionis parti, sed 
non ita quoad secundam, contendens reclamata iura et pri- 
vilegia privative spectare ad parochum de Marxheim. 


Disceptatio Synoptica 


QUAE RELIGIOSIS ADVERSANTUR. Horum petitionem dupli- 
citer respuendam esse censet Episcopus l'. quia est contra 
observantiam in sua dioecesi vigentem 2?. quia est iuri con- 
traria. Quoad primum recolit rem facti esse, quod nedum 
in Marxheim, sed etiam in omnibus aliis dioecesis paroeciis, 
in quibus huiusmodi hospitalia extant, funera in ipsis dece- 
dentium persolvuntur et relativa emolumenta percipiuntur 
a parochis localibus. Quare cum praetentio religiosorum no- 
vitatem redoleat, reiici debet eo magis quia, iuxta Episco- 
pum, neque ipsum Gubernium eam introduci pateretur. 

Quoad secundum animadvertit Episcopus, petitionem re- 
ligiosorum opponi conventioni anni 1861 inter ipsos et Gu- 
bernium initae 1l. quia iuxta hanc hospitale de Schweinspoint 
habet personalitatem iuridicam Instituti publici civilis omnino 
pendentis a Gubernio, et religiosi dumtaxat temporaneam 
]psius directionem retinent: hinc iniuria in themate invo- 

cantur iura et privilegia Ordini concessa, cum religiosi ho- 
spitalis proprietatem non habent. 

2. Quia in artic. 21 dictae conventionis, recensitis officiis 
Cappellani hospitalis, de funeribus et aliis functionibus stricte 
paroecialibus altum servatur silentium : quod clare innuit, 
pergit Episcopus, rem relinqui dispositioni iuris communis. 

Tandem Episcopus, praescindendo a relata conventione, 
putat ex alio capite praetentiones religiosorum esse explo- 
dendas. 1. Quia cum novum coemeterium sit extra ambitum 
hospitalis, imo extra Schweinspoint, ipsum est coemeterium 
publicum. Age vero, pergit Episcopus, iuxta ius commune 
iurisdictio religiosorum non egreditur fines Monasterii ; et hoc 
quadrare etiam pro hospitalibus directis a religiosis S. Ioan- 
nis de Deo probat auctoritate Cardin. De Luca disc. XXII 
de parocho « quoniam ille qui ex eodem Ordine seu alias 
deputatus ad administrandum sacramenta infirmis habetur 
loco parochi, ipsumque hospitale intra suum ambitum di- 
citur habere territorium separatum et quoad ibi viventes 
constituere quamdam speciem parochiae ». 

2. Quia iuxta iuris communis dispositionem ius asso- 
ciandi defunctos ad coemeterium publicum privative reser- 
vatur parochis, tantum exceptione facta pro religiosis qui 
deferri possunt ad coemeterium absque interventu parochi, 
dummodo  associatio contingat absque solemni pompa et recto 
tramite. 

DEFENSIO RELIGIOSORUM. EX alia parte Religiosi, prius 
relata decisione S. Congregationis Episc, et Regularium diei 
] Aprilis 1892 in causa (1) Matriten. Exemptionis ei emo- 
lumentorum inter Episc. Matritensem et religiosos S. Ioannis 
de Deo Urbis Ciempozuelos, in qua recognita et firmata sunt 
omnia iura et privilegia, a Sede Apostolica praefato Ordini 
concessa, quoad plenam exemptionem ab Episcopis et parochis 
in eo quod spectat ad curam animarum infirmorum degen- 
tium in hospitalibus Ordinis, ius funerandi et percipiendi 


(1) Recole Vol. XXIV, pag. 63. 
Acta, Tom. XXVII. fase. GO G XXI. 36 

emolumenta, se tuentur refutando singillatim argumenta ab 
Episcopo Augustano prolata. 

Et primo quoad invocatam ex adverso observantiam re- 
ligiosi excipiunt, hanc introductam fuisse, quando ipsi ob- 
noxii erant persecutioni laicae potestatis, quo tempore ipsis 
impossibile erat iura ab Apostolicis Constitutionibus tributa 
exercere : at cessata persecutione et Ordine restituto, per 
se erumpit, dicunt, remoto obice etiam iura et. privilegia 
quasi iure jpostlimimi reviviscere debere. In specie vero 
quoad hospitale de Schweinspoint, observant, quod si ius 
associandi defunctos ad coemeterium adhuc non exercuerunt, 
id ex eo evenit quod praefatum hospitale proprium coeme- 
terium non habebat. 

Quoad obiectam personalitatem iuridicam et independen- 
tiam hospitalis religiosi ita respondent, quod ipsum acquisitum 
et aedificatum fuit et instructum omnibus necessariis rebus, 
aere et expensis religiosorum ; ope eleemosynarum ab ipsis 
collectarum inibi aluntur infirmi, quibus ipsis opera caritatis 
impendunt : proinde hospitale erectum quidem est in ens iuri- 
dicum, sed ipsis spectat plena administratio et directio, et 
non sola temporanea directio, ceu vellet Episcopus. 

Quoad partem vero formalem religiosi observant, quod 
hospitale de Schweinspoint est canonice erectum in eoque 
commorantur plus quam 12 religiosi : unde ipsi inveniuntur 
in conditione iuxta Breve Urbani VIII Cum sicut usu- 
fruendi privilegiis Ordini a S. Sede concessis. 

Quin aliquid relevet oggestum ab Episcopo art. 21 su- 
pra relatae conventionis, nam scopus huius articuli fuit 
tantum numerare obligationes cappellani, ne hospitali dees- 
sent opera religionis, et non determinare iura et privilegia 
religiosorum. 

Tandem religiosi expendunt argumentum deductum ex 
facto quod coemeterium sit extra hospitale prope paroeciale 
coemeterium : denegant ipsum posse appellari publicum, quia 
haec qualitas non diiudicatur ex situ, sed potius ex iure 
pertinentiae. Aliunde in comperto est iurisdictionem afficere 

praecipue personas : et si, ipso fatente Episcopo, religiosi 
defuncti, utpote exempti a iurisdictione paroeciali, associari 
possunt ad commune coemeterium absque interventu paro- 
chi, parili ratione in casu admitti id debet pro infirmis in 
hospitali decedentibus, cum eadem fruantur exemptione a 
parochi iurisdictione. Proinde religiosi réclamant omnia iura 
et privilegia sibi concessa ab Apostolicis Constitutionibus, 
nedum quoad exemptionem a paroeciali iurisdictione, sed 
etiam quoad ius funerandi et associandi ad proprium coe- 
meterium infirmos in hospitali defunctos et relativa perci- 
piendi emolumenta. 

His utrinque summatim relatis, supposita sunt enodanda 
sequentia 


Dubia 


L An et quomodo hospitale de Schweinspoint exemptum 
sit a- iurisdictione parochi in casu ? 

II. An et quomodo religiosis S. Ioannis de Deo in dicto 
hospitali existentibus ^ competat ius  associandi ad proprium 
coemeterium, absque interventu parochi, infirmos  decedentes 
in praefato hospitali in casu? 

III. An eidem parocho | competant emolumenta funerum 
demorientium | in dicto | Hospitali in casui 

RESOLUTIO. Sacra Congr. Episcop. et Regul. re disce- 
ptata sub die 8 Martii 1895 rescripsit. 

Ad L. Affirmative in omnibus et amplius. 

Ad II. Affirmative, recto tramite et sine pompa et amplius. 

Ad III. Negative et amplius. 


expen 


EX S. CONGREGATIONE RITUUM 


BELLUNEN. et FELTREN. Dubia varia quoad sacras funtiones Hebdomadae maioris. 


Die 1 Februarii 1895. 


Rmus Dnus Salvator ioannes Baptista Bolognesi, Episcopus 
Bellunen. et Feltren. nonnulla Dubia Sacrae Rituum Congrega- 
tioni pro opportuna solutione humillime proposuit, nimirum : 

In Dioecesibus Bellunen. et Feltren. plures extant Ecclesiae 
ad Regulares Familias olim pertinentes, quae, iisdem Regula- 
ribus initio huius saeculi per civile Gubernium dispersis, Clero 
saeculari attributae sunt. Hasce in Ecclesias, ubi mos viget per- 
agendi sacras Maioris Hebdomadae functiones, nonnullis abhinc 
annis, deficiente Sacerdotum numero, quaedam inductae sunt 
consuetudines, unde suborta sunt insequentis dubia: 

Dub. I. An Passio Domini, deficientibus aliis ministris, can- 
tari possit a Diacono ministrante quoad textum Evangelistae, 
et a Celebrante quoad verba a Christo prolata; vel a duobus 
Diaconis, quorum alter sit ipse Diaconus ministrans: vel (si 
Subdiaconus ministrans sit in ordine diaconali) a duobus Missae 
ministris ? 

Dub. II. An Feria V in Coena Domini liceat Missam canere 
cum alterius Hostiae delatione ad Sacellum (vulgo Sepulcrum), 
quamvis die sequenti, ea in Ecclesia, Missa Eraesanctificatorum 
non celebretur, eamdem Hostiam e Sepulcro in Sacrarium sub 
vesperam privatim deferendo? et quatenus Negative. 

Dub. III. An liceat praedicta Feria V Missam canere absque 
alterius Hostiae consecratione et absque processione? 

Dub. IV. Ubi vero nulla eadem Feria V habeatur functio, 
an possit sacra Pixis in suo Altari servari usque ad solis oc- 
casum, ut fideles, loco Sepulcri, ad Ssmam Eucharistiam ado- 
randam accedere valeant? 

Dub. V. An pro altarium denudatione sufficiat mappas, 
seu tobaleas, ità complicare ut maior mensae pars nudata re- 
maneat, quum ipsae mappae ab Altaribus amoventur? 

Dub. VI. In utraque Ecclesia Cathedrali, quibus diebus 
agitur Officium de aliquo Sancto, in cuius honorem dicatum sit 
alterum ex Altaribus lateralibus, Missa Conventualis celebratur 

ad illud Altare, manentibus in Choro Canonicis aliisque Praeben- 
dae. An haec consuetudo sit toleranda? 

Et Sacra eadem Congregatio, ad relationem subscripti 
Secretarii, exquisito voto Commissionis liturgicae, ita propositis 
Dubiis rescribere rata est, videlicet: 

Ad LL. Affirmative. 

Ad IL Negative. 

Ad III. Affirmative iuxta Decretum Pii Papae VII (Resol. 
Dubior. 28 Junii 1821, appr. 31 Iulii eodem anno), de venia sattem 
Episcopi. 

Ad IV. Affirmative. 

Ad V.  Serventur | rubricae. 

Ad VI. Affirmative; | dummodo — Altare — nimis non distet a 
Choro; secus Missa celebretur | in Altari Chorali, vel Chorus 
adseititius ^ paretur — ad — Altare, | ubi Missa  Conventualis | celebran- 
da sit. 


Atque ita rescripsit et servari mandavit, die 1 Februarii 1895. 


CAL CARD. ALOISI-MASELLA S. R. C. Praefectus. 


ALOISIUS — TRIPEPI, Secretarius. 


IANUEN. Dubia quoad indumenta canonicorum. 


Ne quid dissonum a dispositionibus liturgicis in sacris per- 
agendis functionibus eveniat, Rmi Canonici Insignis Ecclesiae 
Collegiatae B. M. V. a Vineis in Archidioecesi et civitate Ia- 
nuensi existentis, sequentem supplicem libellum dederunt, ni- 
mirum : 


Beatissimo Padre, 


I Canonici dell'nsigne Collegiata di Nostra Signora delle 
Vigne in Genova, prostrati ai piedi di Vostra Santità, riveren- 
temente espongono : 

Che i loro indumenti canonicali consistono — in collare di 
seta rossa, — sottana di seta nera, con coda foderata di seta 
rossa nelP estremità inferiore, — rocchetto, — cappa di seta rossa 
in estate, di panno rosso neh'inverno, — cappino di seta rossa 
(con cappuccio) da Pasqua ad Ognissanti, di panno rosso e pel- 
liccia d'armellino da Ognissanti a Pasqua; 

Che tutti complessivamente codesti indumenti si usano sol- 
tanto nelle principali solennità funzioni e processioni; 

Che per gli ordinari giorni festivi e feriali occorrono loro i 
seguenti dubbi : 

1l. Se per adempiere agli obblighi del Coro, negli ordinari 
giorni festivi e feriali, debbano indossare rocchetto, cappa e 
cappino. 

2. Quatenus negative, se debbano indossare rocchetto e 
cappino ? 

3. Quatenus negative, se basti loro indossare il rocchetto ? 

Quibus precibus fideliter relatis per me infrascriptum Se- 
cretarium, Sacra Rituum Congregatio, omnibus riteque libratis, 
rescribendum censuit. 

Ad IL. Negative. 

Ad lI. Affirmative. 

Ad III  Provisum in secundo. 

Atque ita rescripsit ac servari mandavit. Die 15 Martii 1895. 


C. CARD. ALOISI-MASELLA, S. R. C. Praefectus. 
4S. 
ALOISIUS TRIPEPI, .S. R. C. Secretarius. 


ORDINIS S. BENEDICTI. 


CONGREGATIONES GALLICAE. Dubia quoad festum Dedicationis Ecclesiae. 


R. P. Franciscus Chamard Prior Monasterii S. Mauri Gla- 
nafoliensis ad Ligarim in Andegavensi Dioecesi Sacram Rituum 
Congregationem rogavit pro declaratione insequentium Dubio- 
rum, nimirum : 

1. An monachi Ordinis S. Benedicti, qui habitant coenobium 
canonice erectum sub titulo Prioratus simplicis et iurisdictione 
monasterii principalis, sed situm in altera dioecesi et extra ci- 
vitatem episcopalem, imo nondum ecclesia consecrata munitum, 
debeant celebrare annuatim festum Dedicationis ecclesiae Ab- 
batiae, in cuius Abbatis potestate sunt, prout assignatur in Ka- 
lendario a Sancta Sede approbato; et quatenus negative. 

2. An dicti monachi debeant celebrare, sicut fere omnes 
Galliae Dioeceses, ex indulto Cardinalis Caprara, in prima Do- 
minica post festum Omnium Sanctorum, Dedicationem omnium 
ecclesiarum consecratarum — ? 

3. An potius ad nullum festum Dedicationis ecclesiarum 
teneantur celebrandum? 

Sacra autem Congregatio, referente me infrascripto Secre- 
tario singulis propositis Dubiis maturo examine de more per- 
pensis respondendum censuit. 

Ad LL Negative. 

Ad IL. Affirmative. 

Ad III.  Provisum | in praecedentibus. 

Atque ita rescripsit, servandumque mandavit. Die 15 Mar- 
tüi 1895. 

CAIETANUS CARD. ALOISI-MASELLA 
S. R. C. Praefectus. 


ALOISIUS TRIPEPI S. R. C. Secretarius. 

DECRETUM. NEAPOLITANA seu LYCIEN. Beatificationis et Canonizationis Venera- 
bilis servi Dei Bernardini Realini sacerdotis professi e societate Iesu. 


SUPER DUBIO 


An, stante approbatione —— virtutum et duorum miraculorum, 
tuto — procedi possit — ad — solemnem Venerabilis ^— Servi — Det 
Beatificationem ? 


Venerabilis Dei famulus Bernardinus Realini, longe exi- 
mium Loyolaeae Sociatatis decus, eiusmodi excelluit in doctrina, 
in integritate, in gravitate, ut novum idemque absolutum se de- 
derit virtutis exemplar. Quapropter, nulla prorsus facta temporis 
iactura, animarum bono et religionis incremento totus incubuit, 
lisque, quoad aetatem degit, divinae gratiae charismatis auctus 
enituit, quibus non modo cumulatissimas a Paulo V Pontifice 
Maximo ceteroque catholico nomine assequeretur laudes; sed 
ipsos etiam Ecclesiae osores, supra quam referri queat, in sui 
obsequium saepenumero attraheret, qui cum praeclaram e libris 
Angelicis Aquinatis haustam sapientiam, tum singularem viri 
pietatem in controversiam vertere nec auderent, nec possent. 
Ab anno autem millesimo sexcentésimo decimo sexto, quo hu- 
manis rebus exemptus ad coelestes Bernardinus evolavit, mi- 
rum sane, viribus ab ipso funere sumptis, quam manarit latius 

in dies diffusa, supernisque etiam prodigiis fortiter acta, san- 
ctimoniae fama, quae cum vita gestisque eius continenter suc- 
creverat. Quo factum, ut Beatificationis et Canonizationis Caussa 
penes Sacrorum Rituum Congregationem, auspicatissimis orta 
principiis, statim agitari coepta sit. Probationibus vero, processu 
temporum, iuridice exhibitis et sedulo expensis, usque eo est 
datum satis, ut fel. rec. Leo XII, saeculares tandem inducias 
amolitus, ad rem fauste conficiendam, Realini virtutes heroicum 
adeptas esse fastigium solemni firmaverit decreto, pridie ca- 
lendas sextiles anno millesimo octingentesimo vicesimo octavo. 
Per aliud dein decretum, anno millesimo octingentesimo nona- 
gésimo quarto, idibus novembribus, editum, Sanctissimus Do- 
minus Noster Leo Papa XIII de binis miraculis, Venerabili Ber- 
nardino adprecante, a Deo effectis, suprema auctoritate Sua, 
constare rite pronunciavit. Quocirca, ut caussae tot iam instru- 
ctae praesidiis optatissimum imponeretur culmen, recensque 
cunctis virtutum lumen ad imitandum praesto esset, nihil aliud 
institutae disceptationi adhuc supererat, nisi ut de dubio age- 
retur, utrum Venerabils Dei Servus inter Beatos Coelites tuto 
foret accensendus. Quod propositum fuit a Rmo Cardinali Ca- 
millo Mazzella, loco et vice Rmi Cardinalis Caietani Aloisi-Masella 
Sacrae Rituum Congregationi Praefecti et Caussae Relatoris, in 
generalibus comitiis coram eodem Beatissimo Patre Leone XIII, * 
anno superiore, pridie nonas décembres, ad aedes Vaticanas 
indictis; omnesque quum Rmi Cardinales, tum Patres Consul- 
tores, suffragia affirmantia, assensione unanimi, protulere. San- 
ctissimus vero Dominus Noster, sententiis omnium perceptis, 
diutius rem gravissimam secum perpendere ratus, monitos vo- 
luit cunctos, ut iteratae preces enixius adhiberentur, quae cae- 
leste sibi lumen auxiliumque effiagitarent. 


Hodierno autem die, qui Mariae Sanctae Dominae Nostrae 
ab Angelo salutatae festus recolitur, votis Lyciensium praeser- 
tim universaeque Societatis Iesu impletis, validam, qua tempus 
plane eget cum maxime Ecclesiae, tutelam comparaturus, mystico 
et incruento Sacrificio religiosissime oblato, ad Suam sententiam 
ferendam, hanc Vaticanam aulam adiit, et Pontificio solio assi- 
dens accersi iussit Rmum Cardinalem Caietanum Aloisi-Masella, 
Sacrorum Rituum Congregationi Praefectum, huiusque Caussae 
Ponentem, nec non R. P. Augustinum Caprara Sanctae Fidei 
Promotorem, mecum insimul infrascripto Secretario ; iisque ad- 

stantibus, edixit: Tuto procedi posse ad solemnem Venerabilis 
Servi Dei Bernardini Realini Beatificationem. 

Atque hoc Decretum publici iuris neri etin Acta Sacrorum 
Rituum Congregationis referri, Litterasque Apostolicas in forma 
Brevis, de Beatificatione quandocumque celebranda, expediri 
mandavit, octavo calendas apriles, anno millesimo octingente- 
simo nonagésimo quinto. 


C. CARD. ALOISI-MASELLA $S. R. C. Praefectus. 
L. jjt S. 
ALOISIUS . TRIPEPI Secretarius. 


DECRETUM. NEAPOLITANA. Beatificationis et Canonizationis Venerabilis Servi Dei 
Vincentii Romano Praepositi Parochi oppidi Herculani Neapolitanae Archi- 
dioeceseos. 


SUPER DUBIO 


An constet de Virtutibus — Theologalibus ^ Fide, Spe et Caritate 
in Deum ae Proximum, nec non de Cardinalibus | Pru- 
dentia, lustitia, Temperantia | et — Fortitudine — earumque . ad- 
nexis, in gradu heroico in casu et ad effectum | de | quo 
agitur ? 


Quod bonis pastoribus laudi testimonia a Christo exhibita 
summopere tribuunt, id in Venerabili Vincentio Romano mirum 
in modum inclaruisse Ecclesia iure meritoque gloriatur. Hic 
siquidem in Oppido Herculano, anno a reparata salute septin- 
gentésimo quinquagesimo primo supra millesimum, industriis 
in religione parentibus ortus, ob pietatem vel a teneris excultam 
in Archiepiscopale Seminarium receptus, ac deinceps, canonum 
legibus integre servatis, ad sacerdotium evectus, ea indesinenter 
eluxit virtutum praestantia, qua in exemplum ceteris selige- 
retur, antequam curionis munus, non sine Dei consilio, quinque 
fere et triginta annos gerendum suscipere est adactus. Provi- 
dentis enim Numinis et religiosae hominum civilique incolumi- 
tati prospicientis nihil est magis, quam, saeculis Ecclesiae vel 
maxime infensis huiusmodi identidem excitare pastores, qui 
summi verique Pastoris Christi Iesu vestigia ingressi, data na- 
viter opera, divinae gloriae adiumento et animarum lucro ad- 

laborent. Hos inter insignem sibi gradum vindicare Venerabilis 
Romano existimandus est. Namque a bono, eodemque, ob tem- 
porum etiam asperrimam iniquitatem, prae ceteris arduo cer- 
tamine semel inito, Christi miles nunquam destitit, quin, sua non 
quaerens suique fere immemor, qua concionibus scriptisque 
exaratis, qua effusis ad Deum et Deiparam sanctam adsiduo 
precibus, qua praeclaris omnigenisque virtutum, potissimum 
vero patientiae, caritatis rerumque terrenarum contemptus, 
exemplis, sategerit concreditas sibi oves tum in fide morumque 
integritate apprime servare, tum ad salutis semitam, quae de- 
flexissent, reducere et ad coelestium amorem abripere. Magnum 
opus aggressus et ingenio in id unum intentus, ut Omnibus 
omnia et forma gregis ex animo fleret, humano nulli indulsit 
solatio ; quodque sibi temporis a populo christianae pietatis mo- 
nitis instituendo superesset, in rerum divinarum commentatione, 
noctis intempestae silentio, penitus insumere suevit. Ecclesiae 
honori provehendo supra modum addictus ac in eo totus fuit, 
ut acerbas omne genus difficultates amoliretur, Deique gloriam 
longe lateque protenderei, nec plausibus hominum nec con vicus 
motus. Quo contigit, ut innumeras nancisci aerumnas, haud 
semel in vitae etiam discrimen adduci, et adversitates, quoad 
fieri potest, forti infractoque animo perpeti debuerit. His omnibus 
rite perfunctus, quo salebrosior evaserat labor, eo clariorem, 
parta demum victoria, sanctimoniae famam sjbi conciliava; 
quam altas ubique radices agentem non solum ratam Mhaben- 
dam, verum augendam quoque Deus ipse suscepisse ferebatur 
plurimis charismatis, quibus affluit praestantissimus fieros, ne- 
dum cum vitam adhuc degeret, sed postquam etiam, anno 
octogesimo expleto, pretiosam in Domino mortem oppetiit; su- 
pernisque prodigiis, quae ad eius interventionem magis magisque 
patrata enarrantur. Haec fecere, ut vel ipsi Pius VIII et Gre- 
gorius XVI, Pontifices Maximi, summa eum virtutis opinione 
habuerint et magnum Dei famulum sanctumque inter parochos 
nomine compellare non dubitaverint. Mirum autem quam enixius 
in dies augerentur vota, ut opportune propositum ,in Vincentio 
Romano sanctitatis decus Christifidelibus adduceretur, novumque 
patrocinium cunctis et praesertim curionibus affulgeret in diffi- 
cillima munere pervigili cura obeundo. 

Quapropter paucis a beato eius exitu elapsis annis, laetisque 
sane auspiciis, de solemnibus Coelitum honoribus eidem Vene- 
rabili comparandis studiosissime cogitatum. Atque ordinariis in 
eius vitam et res gestas inquisitionibus ad iuris normas sedulo 

exactis, ceterisque omnibus praescriptionibus nitide absolutis, 
S. Rituum Congregatio examen de virtutibus expendendum iniit. 
Proinde triplici hac de re disceptatione peractum ; prima nimi- 
rum v idus augusti anno millesimo octingentesimo nonagésimo 
in aedibus Rmi Cardinalis Raphaelis Monaco La Valletta, Episco- 
pi Ostiensis et Veliterni, Causaeque Relatoris ; altera in Vaticano 
Palatio IV idus iulias anno millesimo octingentesimo nonagé- 
simo secundo; tertia demum in generali conventu ibidem ha- 
bito, pridie nonas décembres anno millesimo octingentesimo 
nonagésimo quarto, coram Sanctissimo Domino Nostro Leone 
Papa XIII; in quo Rmus Cardinalis Camillus Mazzella, pro Rmo 
Cardinali Monaco La Valletta, dubium ad discutiendum pro- 


posuit : | An constet de Virtutibus Theologalibus ^ Fide, Spe et 
Caritate in Deum ac Proximum ; | nec non de Cardinalibus | Pru- 
dentia, Iustitia, Temperantia | et — Fortitudine | earumque — adnexis, 


in gradu — heroico, in casu et ad effectum de quo agitur ? | Atque 
omnes, qui interfuere, Rmi Cardinales et Patres consultores, 
singuli suffragationes ediderunt ; Beatissimus vero Dominus 
Noster Leo Papa XIII, omnium audita sententia, quamvis non 
longe fore  confideret, | ut — Italia — in Vincentio ^ Romano insigne 
Curionum exemplar e clero saeculari propositum haberet, 
mentem tamen Suam fpatefacere distulit, utque rei tanti pon- 
deris preces antecederent ad coelestis luminis ampliorem opem 
expostulandam, adhortari omnes censuit. Hodierno autem die, 
solemnibus in honorem Annuntiationis Deiparae Virginis con- 
secrato, Eucharistica hostia litata, ad hanc Vaticanam aulam 
accedens solioque Pontificio insidens, Rmos Cardinales accivit 
Caietanum Aloisi-Masella Sacrae Rituum Congregationi Praefe- 
ctum, et Camillum Mazzella loco Raphaelis Monaco La Valletta, 
Causae Ponentis, una cum R. P. Augustino Caprara Sanctae 
Fidei Promotore meque infrascripto Secretario, iisque adstan- 
tibus solemniter et rite sanxit: Constare de Virtutibus | Theo- 
logalibus Fide, Spe et | Caritate in — Deum | ac Proximum, | nec 
non de Cardinalibus | Prudentia, lustitia, Temperantia | et — For- 
titudine ^ earumque — adnexis Venerabilis | Servi Dei Vincentii | Ro- 
mano, in gradu heroico, in casu et ad effectum | de | quo agitur. 


Hoc insuper Decretum in vulgus edi et in Acta Sacrorum 
Rituum Congregationis referri iussit, octavo calendas apriles, 
anno miliesimo octingentesimo nonagésimo quinto. 


C. CARD. ALOISI-MASELLA  ÁPraefectus. 
L. 9o S. 
ALOISIUS — TRIPEPI Secretarius. 

EXHIBENS ACTA SEDIS APOST. ; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


Litt. encycl. S. C. de Prop. Fide 1867 
Ad Delegatos App. et Epp. Orient. Declaratur respicere etiam Orientales 
Constitutiones pontificias contra sectas clandestinas. 


Glandestinas sectas, ubi primum in perniciem religionis, rei pu- 
blicae, ac societatis eruperunt, apostolica Rom. Pontificum sollicitudo 
improbare, condemnare, atque gravissimis poenis coercere non omisit. 
Eaque est rei ipsius natura et gravitas, talisque apostolicarum consti- 
tutionum tenor, ut minime dubitari possit quin voluerint laudati Pon- 
tifices iisdem obligari omnes et singulos Christifideles, nullo habito 
locorum, temporum, nationum vel rituum discrimine. Neque omisit 
S. G. Propagandae Fidei praeposita, pontificia illa decreta Orientalium 
Ecclesiarum Praelatis opportune significare, uti ex eiusdem Sacrae Con- 
gregationis archivo satis superque compertum est. Cum vero eadem 
socialis clades in hac temporum acerbitate quotidie succrescat, Europae 
finibus se non contineat, ac, transmisso mari orientales quoque regiones 
inficiendas susceperit, eo certe graviori perversionis periculo quo maior 
est simplicitas Christifidelium illic degentium, sollicita fuit haec S. G. 
Propagandae Fidei, Orientalis Ritus Negotiis praeposita Allocutionem a 
SSmo D. N. Pió div. prov. PP. IX. habitam in Consistorio diei 25 Se- 
ptembris 1865, in varia eorumdem locorum idiomata conversam, ad 
Orientalium Ecclesiarum notitiam atque instructionem mittere. Sub- 
inde factum est ut dubia quaedam apud orientales exorta fuerint, et 
rogata etiam fuerit S. Sedes Apostolica, qua se ratione gerere de- 
beant confessarii, praesertim cum iis, qui damnatis hisce sectis nomen 
quidem dederint, sacrilegis vero earumdem iuramentis nondum se ob- 


strinxerat*. 


Quae quidem cum ad accuratum examen in generali Congregatione 
Eminentissimorum S. R. E. Cardinalium contra haereticam pravitatem 
generalium Inquisitorum revocata fuissent, declaratum est, probante 
SSmo Domino nostro, orientales comprehendi in Constitutionibus pon- 
tificiis latis contra praefatas sectas, etiam quoad poenas, quae in iisdem 


Constitutionibus infliguntur : ac praemissis dubiis de medio tollendis, 

visum est ad Ecclesiarum praelatos aliqua decreta transmittere, alias 
eadem super re ab Apostolica Sede edita ... 

Dum autem Pontificiis hisce actis et decretis provide adlaboratur 
avertendo ab universali Ecclesia teterrimo massonicarum sectarum damno, 
provisum quoque est, ut resipiscentibus facilis ad misericordiam et ve- 
niam pateat accessus. Notum enim est censuras et poenas quae in me- 
moratis constitutionibus continentur, soli Romano Pontifici reservari, ut 
praeter Eum nullus confessarius, aut Praelatus cuiuscumque ordinis, 
ritus, aut dignitatis, etiamsi patriarchalis, existat, valide ac licite extra 
mortis articulum poenitentes absolvere valeat. Itaque SSmus D. N. Pius 
div. prov. PP. IX Amplitudini Tuae facultatem concedit, ad quinquen- 
nium valituram, absolvendi a censuris et poenis ecclesiasticis eos, qui 
sectis vetitis Massonicis aut Carbonariis, aliisque similibus nomen de- 
derint aut favorem fpraestiterint, postquam tamen a respectiva secta 
omnino se separaverint, eamque abiuraverint ; libros, manuscripta ac 
signa sectam respicientia, si quae retineant, in manibus absolventis con- 
signaverint, ad Ordinarium quamprimum caute transmittenda, veraque 
poenitentiae signa exhibuerint: firma obligatione denunciandi sectae 
socios vel saltem magistros : iniuncta pro modo culparum gravi poe- 
nitentia salutari cum frequentia sacramentalis confessionis, aliisque in- 
iunctis de iure iniungendis. 

Hac autem facultate ad quinquennium dumtaxat, uti supra, valitura, 
pro foro conscientiae uti poteris ipse per Te, vel per presbyterum Vi- 
carium tuum in spiritualibus generalem, etiam extra sacramentalem 
confessionem, pro grege Tibi commisso, et intra fines tuae dioecesis 
tantum ; atque de speciali Apostolicae Sedis auctoritate delegata, in 
unoquoque casu exprimenda. 

Poterit insuper A. T. communicare etiam habitualiter, si Tibi pla- 
cuerit, praedictam facultatem pro foro pariter conscientiae vicariis fo- 
raneis per dioecesim constitutis ; qui tamen eáà uti non poterunt nisi in 
actu sacramentalis confessionis. Ceteris vero confessariis, cum ad te 
sive ad praedictum Vicarium tuum generalem in casibus particularibus 
poenitentium, recursum habuerint, memoratam facultatem pro exposito 
casu, et in actu sacramentalis confessionis exercendam poteris conce- 
dere; nisi fortasse ob peculiares casus aliquibus confessariis a Te spe- 
cialiter subdelegandis, per tempus, arbitrio Tuo statuendum, illam com- 
municare iudicaveris. 

Eos vero confessarios, quibus potestatem hanc habitualiter, vel per 
aliquod tempus uti supra impertieris, sedulo monebis, ne illam cuilibet 


manifestare praesumant, nisi necessitas aut utilitas id exegerit. 

Decr. S. C. S. Officii 12 Ian. 1870. — De Fenianis. 


Cum dubitatum fuerit a nonnullis an societas Fenianorum com- 
prehensa censeatur inter societates damnatas in Pontificiis Constitutio- 
nibus, SSmus Dominus Noster Pius divina Providentia PP. IX., exquisito 
prius suffragio Eminentissimorum PP. Cardinalium, contra haereticam 
pravitatem in universa christiana republica Inquisiturum generalium, ne 
fidelium praesertim simplicium corda cum evidenti animae discrimine 
pervertantur, inhaerens decretis alias a Sacra Congregatione Universalis 
Inquisitionis in similibus editis, praesertim decretó Fer. IV. die 5 Iu- 
lii 1865 (1), decrevit ac declaravit, societatem americanam seu hiber- 
nicam Fenianorum appellatam, comprehendi inter societates vetitas ac 
damnatas in Constitutionibus Summorum Pontificum, et praesertim in 
nuperrima Eiusdem Societatis Suae edita quarto Idus Octobris 1869 
incip. — Apostolicae Sedis — qua sub num. 4. excommunicationi latae 
sententiae, Romano Pontifici reservatae, obnoxii declarantur « nomen 
dantes sectae massonicae, aut carbonariae, aut aliis eiusdem generis 
sectis, quae contra Ecclesiam, vel legitimas potestates seu palam seu 
clandestine machinantur ; necnon iisdem sectis favorem qualemcumque 
praestantes ; earumve occultos coriphaeos ac duces non denunciantes, 
donec non denunciaverint ». Atque ita Episcopis quibuscumque peten- 


tibus respondere mandavit. 


Ex Instr. S. C. S. Officii 1871. — (Ad Archiep. Corcyren). 
Non licet haereticis esse patrini in collatione baptismi etc. 


1. In collatione Sacramentorum Raptismi et Confirmationis haeretici 
vel schismatici, neque per se, neque per catholicum procuratorem, ne- 
que soli, neque cum catholicis, patrini munere fungi licite possunt : 
neque catholicis eodem munere fungi licet in iisdem Sacramentis aca- 
tholico ritu administratis : ita enim constanter tenuit haec Apostolica 


Sedes. Quapropter tuum erit, opere potissimum parochorum adlaborare, 


(1) Ex deci". 5 Iulii 1865. « Contra fraternitatem seu societatem feniarum seu 
« fenianorum, deque societate alia sub nomine $S. Patriti EE. dd.: Detur Episcopis 
« Americae Septemtrionalis decretum die 5 Augusti 1846. » Decretum 5 Aug. 1846 
ita se habet: « Societates occultae de quibus in pontificiis Constitutionibus sermo 
« est, eae omnes intelliguntur, quae adversus Ecclesiam vel gubernium sibi aliquid 
« deponunt, exigant vel non exigant a suis asseclis iuramentum de secreto ser- 
« vando ». 

ut abusus hac super re isthic vigentes diligenter aeque ac prudenter, 
sensim sine sensu, ut iam speras, emendentur. 

2. Si quando necessitas cogat catholicos ad acatholicorum funera 
comilanda, sedulo advertendum est id solum licere quotiescumque 
agatur de praesentia materiali praestanda, civilis officii causa, a qua eximi 
nequeant catholici sine gravi damno vel periculo ; et dummodo nullo 
modo communicent in eorum ritibus ac sacris caeremoniis quibuscum- 
que. Hisce itaque adhibitis conditionibus, consuetudo adsistendi aca- 
tholicorum funeribus et sepulturis, si quando nec facile tolli posset, 
quin exinde oriantur odia et inimicitiae catholicos inter et acatholicos, 


tolerari potest. 


S. C. S. Officii 14 Ian. 1874. — (Ad Vic. Ap. Columben., Ceylan). 
Quoad humationem cadaverum cum haereticis 
et quoad nuptias celebrandas. 


Fideles admonendi sunt ne in cadaverum humatione una cum hae- 
reticis ac schismaticis nec preces effundant, nec terram desuper cada- 
vera in fossa iam posita iniiciant, id quod eo vel maxime improbandum 
est in clericis. 

Ut autem recte ac licite fideles sese habeant in adsistendis tum 
nuptialibus solemnitatibus seu gaudiis nuptiarum mixtarum, vel etiam 
schismaticorum aut infidelium, cum necessitas ad id eos compelleret, 
vel ad associanda eorum funera, adnectuntur quaedam resolutiones qui- 
bus adhaerendum omnino erit in similibus adiunctis. 

Dubia proposita i. An possint invitari haeretici schismatici et infi- 
deles ad adsistendum catholicorum nuptiis, vel etiam mixtis, quae licite 
contrahuntur. 

2. Possuntne catholici interesse quovis modo nuptiis haereticorum, 
schismaticorum et infidelium, vel etiam iis nuptiis quae illicite con- 
trahuntur inter catholicam partem, et alteram ex sectis supradictis ad- 
dictam, sive nuptiae validae evadant, aut sint invalidae? 

R. Ad 1. Tolerari posse, accedente rationabili causa, et dummodo 
nulla interveniat communicatio in sacris, et scandalum non sit perti- 
mescendum. 

Ad 2. De regula, negative; tolerari tamen posse ut catholici hu- 
iusmodi nuptiis, civilis officii causa tantum, adsint, semoto scandalo, 
et quovis perversionis periculo, nec non ecclesiasticae auctoritatis con- 


temptu. 

S. C. S. Officii I Augusti 1855. — Ep. Portus Aloisii. 
Quoad eos qui nomen dederunt sectae massonicae dubia varia. 


Nous sommes dans ce moment en lutte avec les francs-magons.... 
Voici les instructions que j'ai données à mes ecclésiastiques ; je les 
soumets respectueusement a V. E. et je désire qu'Elle puisse les ap- 
prouver. J'ai ordonné ce qui suit : 

1. Que toute personne qui aurait été assistée d'un prétre, ou qui 
aurait demandé l'assistance d'un prétre à l'heure de la mort, recgoive 
la sépulture ecclésiastique. Voilà la premiére régle, et je crois qu'il 
est impossible dans ce pays-ci d'agir autrement- Le fait d'avoir cherché 
à se réconcilier à l'Eglise, méme à l'heure de la mort, doit étre re- 
gardé comme une réparation suffisant pour autoriser la sépulture ecclé- 
siastique, et je n'oserai pas faire autrement. J'espére donc que V. E. 
approuvera cette premiére régle. 

2. Que si le corps d'un magon défunt était porté à la loge mas- 
sonique, on ne le recoive pas à l'église, mais au contraire qu'on 
doive lui réfuser rigoureusement toute priére et cérémonie ecclésia- 
stique. 

3. Que pour admettre à la sainte Communion un franc-magon le 
clergé doive exiger rigoureusement qu'il abandonne à jamais la société 
magconique, ce que le magon peut faire sans bruit en cessant de fré- 
quenter leurs loges et de les aider à se maintenir. 

4. Que quant au Sacrement du mariage, le clergé doive agir avec 
les magons, qui ne veulent pas abandonner leur fraternité criminelle, 
comme il agit avec les protestants dans le cas du mariage mixtes. 

Je ne vois pas la possibilité de faire autrement, et j'espére que 
V. E. approuvera toutes ces instructions que j'ai données à mon clergé. 
V. E. sait qu'il existe dans ce diocése des lois qui rendent le mariage 
valide aux gens de l'état, et, si nous mettons trop d'entraves au ma- 
riage ecclésiastique, les époux se contenteront du mariage civil tout 
seul, et viveront ainsi dans le concubinage. Mais voici une question 
bien sérieuse que je soumets au Saint Siége, le priant humblement 
de m'accorder une réponse pour la direction de ma conscience. Il 
s'agit toujours de franc-magons. Les Bulles des SS. PP. qui excommu- 
nient les franc-magons n'on j'amais été promulguées ici d'une maniére 
solennelle pas plus qu'en Angleterre ; mais comme régle générale, mon 
clergé a exigé, quand un magon se présentait au tribunal de la Péni- 
tence (chose excessivement rare), qui il abbandonai la franc-magonne- 


rie. Cependant un de mes prétres affirme qu'en France les confesseurs 

admettent à la sainte Table les franc-magons sans leur demander ce qu'ils 
sont, pourvu qu'ils soient de la bonne foi: et ce prétre a agi ainsi à 
Maurice dans quelques cas. Maintenant le Saint Siége a répondu le 
S Juillet 1837, et le 27 Juin 1838 aux Vicaires Apostoliques d'Angle- 
terre que l'absolution donnée aux magons dans quelque partie du monde 
que ce soit, est illicite et invalide. Un de nos magons de Maurice qui 
faisait la Communion paschale depuis quelques année, et qui était, je 
le suppose, dans l'ignorance et la bonne foi, ayant appris que les ma- 
cons sont excommuniés, et qu'il devait les' quitter, s'il voulait recevoir 
la S. Eucharistie, a préférée la magonnerie à la religion, et cette année 
il n'a pas fait la Communion paschale. L'absolution donnée à celui-ci 
lorsque il ignorait le mal de la magonnerie, est elle valide ou inva- 
lide? Il y a quelques autres personnes, mais pas beaucoup qui se 
trouvent dans la méme position. Je supplie V. E. de vouloir bien me 
donner une décision, et une solution de ce cas. 

R. Eminentissimi DD. mandarunt respondi per S. C. de Prop. Fide 
iuxta adnexam instructionem, et dentur decreta : 

Feria IV. 5 Dec. 1840. — Ad dubium: « An liceat celebrare paren- 
talia et ecclesiasticam sepulturam concedere' iis qui ante exitum rece- 
perunt Sacramenta, attamen sectae massonicae nomen dederunt, et in 
feretro retinent sectae eiusdem emblemata »; Emi decreverunt respondi: 
« Affirmative, servata forma decreti Innocentii III. Cap. A nobis de sent. 
excomm., et dummodo appositio emblematum demandata non fuerit a 
defuncto post receptionem Sacramentorum, vel ab eodem fuerit revo- 
cata, et amoveatur statim cognita eorum appositione, et omnino ante 
associationem cadaveris. Moneantur confessarii loci de obligatione exi- 
gendi retractationem ante sacramentalem absolutionem ». 

Feria V. die 5 Iulii 1837 — Proposito dubio : « Utrum in quacum- 
que orbis regione hominibus liberorum «iuratorum societati aggregatis, 
licet emissi iuramenti eos poeniteat, sacramentalem absolutionem licite 
aut valide confessarius impertiatur, priusquam ipsi absolute et positive 
praedictam damnatam societatem in perpetuum relinquat » ; Sacra Con- 
gregatio S. Officii respondit: Iuxta exposita non licere. Cum autem natum 
sit dubium : « Utrum verba illa non licere includant in casu exposito 
etiam invaliditatem absolutionis »; Feria IV 27 Iunii 1838 Emi DD. di- 
xerunt respondendum esse: Affirmative iuxta — Constitutiones Apostolicas. 

Quoad dubium de validitate absolutionis impertitae sectario addicto 
societati massonicae, ignoranti pravitatem huius sectae, Feria IV 2 lIu- 
lii 1845 Emi decreverunt: « Vicarii Apostolici privatim, vel per se, vel 


per alios sibi benevisos, nomine S. Sedis confessariis praecipiant ut serio 


Acta, Tom. XXVH. fase. GCOXXII. 37 

moneant suos poenitentes, ne societati /iberorum muratorum — aliisque 
huius generis clandestinis aggregationibus nomen dare, vel earum con- 
ventícula adire aut fovere praesumant; ac pertinacibus sacramentalem 
absolutionem negent, cum facultate absolvendi vere resipiscentes ab ex- 
communicatione incursa. 

INSTRUCTIO — Mifíe ac Rme Domine — Ex epistola quam superiori 
anno ad S. C. de Prop. Fide misisti satis clare liquet quo studio ac pa- 
storali zelo flagras, tam in procuranda gregis Tibi commissi salute, tam 
in tuenda SS. Canonum observantia ac integritate. Principio siquidem 
spirituali tuae dioecesis incremento merito laetaris ; qua de re haec 
suprema Congregatio plurimum in Domino gratulatur ; deinde de tem- 
porum difficultate graviter conquereris, deque hominibus qui clande- 
stinis societatibus, ab Apostolica Sede toties damnatis, tenaciter addictis 
perturbationes et scandala ciere, atque salutares Ecclesiae leges infrin- 
gere moliuntur. At cum ea sit militantis Ecclesiae perpetua vicissitudo 
ut veluti Petri navicula nunc tranquillitate fruatur, nunc urgentibus 
fluctibus veluti iactata  periclitetur, praeclara passim occasio suppetit 
his qui praesunt Christi ovibus proferendi pastoralem zelum quo et ea 
possint amplecti quae licere et expedire prudentia dictaverit, et in 
dubiis rebusque arduis auxilium valeant efflagitare ab Apostolica Sede 
quae poscentibus praebet veritatem. Optimo itaque consilio dubia istinc 
nuper exorta, tum de ecclesiastica sepultura, sive danda vel deneganda 
ilis qui proscriptis societatibus sunt addicti, tum praesertim de Sacra- 
mentorum participatione, ad hanc Supremam Congregationem delata 
sunt. Quamvis autem ex responsionibus eiusdem S. C. alias datis, atque 
ex Apostolicis Constitutionibus super hac re sapientissime editis late 
pateat qua ratione enunciata dubia enucleari possint, Iubet nihilominus 
aliqua directe adiungere tum pro maiori eorumdem enodátione, tum 
insuper, ut ceteri, qui in excolendo dominico agro tecum  adlaborant, 


normam habeant quam inoffenso prorsus pede sequi possint et debeant. 


Norunt profecto omnes gravissima damna quae ex clandestinis so- 
cietatibus nedum temporali reipublicae tranquillitati verum etiam spi- 
rituali animarum saluti a multis retro annis inferuntur. « Inde enim 
(ut loquilur Leo XII) existunt acerbissimae calamitates, quibus Ecclesia 
fere ubique vexatur, et quas sine dolore, imo sine moerore comme- 
morare non possumus. Impugnantur impudentissime sanctissima eius 
dogmata et praecepta, eius dignitas extenuatur, et pax illa et felicitas, 
qua suo quodam iure frui deberet, non perturbatur modo sed omnino 


evertitur (1) ». Quamobrem, ut probe nosti, Apostolica Sedes, crua Ency- 


(1) Bulla Quo graviora, (15 Martii 1825) 

dicis doctrina ac pastorali unctione refertis, qua exhortationibus, nun- 
quam destitit ab huiusmodi societatibus Christi oves avertere, atque 
sectas extremum exitium Ecclesiae minitantes, suprema auctoritate da- 
mnare, inflictis insuper gravissimis poenis, ac in primis maiori excom- 
municatione reservala, ipso facto absque alia declaratione incurrenda, 
a qua (1l) nemo per quemquam, nisi Romanum Pontificem, praeterquam 
in articulo mortis constitutus, absolutionis beneficium valeat obtinere. 

Quae cum ita sint, nemini dubium esse potest quin transgressores 
in hanc gravissimam poenam inciderint. Qui enim post habitam harum 
constitutionum notitiam, vel proscriptis societatibus nomen dare prae- 
sumunt, vel ab iis omnino recedere detrectant, hi profecto in re gra- 
vissima Ecclesiam non audiunt, eiusque auctoritatem contemnunt; me- 
rito igitur plectuntur, cum^, supremi Pastoris Christi iudicio, tamquam 
ethnici censeri debeant. Praeclare S. Cyprianus gravissimam hanc poe- 
nam spiritalem gladium appellat (2) quo superbi et contumaces necantur. 
Quo etiam fit ut nedum bonorum spiritualium communione, sed, si con- 
tumaces ac obstinati decesserint, etiam ecclesiastica sepultura priventur. 

Verum cum Christi Ecclesia divini fundatoris spiritu instructa nihil 
magis exoptet, quam ut devii, deposita contumacia, tandem aliquando 
ad ipsius sinum redeant, ideo, quemadmodum etiam in articulo mortis 
possunt per contritionem in Dei gratiam redire, ac internam cum mem- 
bris mysticis corporis Christi communicationem adipisci, ita, si clara 
dederint resipiscentiae signa (quae passim a doctoribus enumerantur) (3) 
possunt etiam, post mortem ab ecclesiastica censura absolvi, ac subinde 
(si casus excipiantur a iure praescripti) (4) etiam ecclesiastica sepultura 
donari, id luculenter declarat Innocentius III cap. A Nobis est saepe 
quaesitum de sent. excom. ubi statuit insuper quo ritu sint absolvendi, 
qui obtenta, prout creditur, gratia apud Deum per contritionem, per 
externa resipiscentiae signa excommunicationis vinculo exsolvuntur. 
Haec autem locum etiam sibi vindicant, si quando defuncti corpus in 
aulam massonum (vulgo Logiaboge) delatum fuerit. Etenim, si extrema 
defuncti voluntate id accidit, procul dubio ecclesiastica sepultura carere 
debet, cum, ut praefertur, obduratus obierit. Si vero perversa aliorum 
opera contra defuncti votum, quippe qui cum veris resipiscentiae signis 


decessit, neque absolutionis beneficio privari debet, nec ecclesiastica 


(1) Ita Clemens XII. Bulla 7n eminenti; Benedictus XIV. Providas; Pius VII. 
Ecclesiam; Leo XII. Quo graviora ; Pius IX. Encycl. Qui pluribus. 

(2) S. Cyprianus Epist. 62. 

(5) Fagnanus tit. 28 De sepultura n. 12,13 - Ferraris V. Excomm.. 

(4) Cap. Ad audientiam tit. De torneamentis. Bened. XIV. De Syn. lib.13 c.18 n.10. 

sepultura, prout ex doctrina nuper exposita, et ex decreto (1) huius 
Supremae Congregationis clarissime eruitur. 

Quamvis vero ex his quae hactenus dicta sunt ultro profluat so- 
lutio ad ea quae Sacramentorum participationem respiciunt, atque in 
primis num liberi muratores ceterique huius generis sectarii ad abso- 
lutionem in Sacramento Poenitentiae, atque ad S. Synaxim admitti pos- 
sint, nihilominus utilitatis expers non erit aliqua pressius adiungere. 
Ut autem silentio praetereantur ea quae a sacris canonibus generali 
regula praescribuntur, Romani Pontifices qui Christi vices gerunt in 
terris, in memoratis constitutionibus, quarum iam notitia ubilibet pro- 
pagata est, conceptis verbis docent et crebro declarant eos beneficium 
absolutionis a lata censura obtinere haud posse, nisi vel in articulo 
mortis vel ex Apostolicae Sedis benignitate, atque in utroque casu cau- 
tum est, ne confessarius absolutionem conferat, nisi prius retractationem 
emiserint, ac certa dederint resipiscentiae signa (2). Accedit gravissima 
ratio ex iuramento a massonibus praestito deprompta, quod nedum ec- 
clesiastica lege, sed divina prorsus ac naturali damnatur; «Quid enim? 
inquit Leo XII (3), nonne nefas -est iusiurandum, quod in iustitia pro- 
nunciandum est, veluti vinculum habere quo quis se ad iniustam 
caedem obliget, et ad eorum contemnendam auctoritatem, qui, cum 
vel Ecclesiam, vel legitimam civilem societatem moderentur, ius ha- 
bent ea cognoscendi, quibus illarum salus continetur? Nonne nequis- 
simum et indignissimum est, Deum ipsum veluti scelerum testem et 
fideiussorem appellare ? Rectissime Patres Concilii Lateran. III. in- 
quiunt Can. 3: Non enim dicenda sunt iuramenta, vel potius per- 
iuria, quae contra utilitatem | ecclesiasticam | et Sanctorum | Patrum 
veniunt instituta. Et intoleranda est eorum ex his hominibus impu- 
dentia sive amentia, qui cum non modo in corde suo, sed etiam 
palam, et publicis scriptis dicant : Non est Deus, audeant tamen ius- 


iurandum exigere ab iis omnibus, quos suas in sectas diligunt ». 


Quamobrem ubi primum confessariis Hiberniae et Angliae ex Apo- 
stolica indulgentia per Episcopos facta fuit potestas absolvendi poeni- 
tentes qui damnatis societatibus adhaeserant, haec tria sapienter prae- 
scripta fuere: 1]. Ut confessarii serio monerent suos poenitentes ne 
clandestinis aggregationibus nomen dare, earum conventícula adire aut 
favere praesumerent ; — 2. Ut pertinacibus sacramentalem absolutionem 


denegarent ; — 3. Ut vere resipiscentes ab incursa excommunicatione 


(1) Decretum fer. IV. 2 Decembr. 1840. 
(2) Constit. Apost, ei decreta. 
(3) Quo graviora. 

absolverint. Atque in hoc tantum casu tribula fuit opportuna potestas (1), 
quemadmodum confessariis tuae dioecesis, non aliter ab Apostolica Sede 
tribuitur. Quae cum ita sint, facile quisque intelliget, neminem ex mas- 
sonibus absolutionem, de qua agitur, posse consequi nisi deposita con- 
tumacia, atque ciandestinis societatibus omnino relictis: neminem insu- 
per ex confessariis posse, nisi vere resipiscentes, absolvere, idque vel in 
articulo mortis, vel extra ex Apostolicae Sedis benignitate ac indulgentia. 
Neque hic immorandum super dubio, si forte, nimirum, possit 
aliquis tali bona fide ac ignorantia laborare, ut quamvis proscriptis 
societatibus adscriptus, tamen a lata censura reservata immunis ac proinde 
valide absolutus censeri valeat, tametsi nullam retractationem emiserit, 
utpote qui, bona fide relictus, ne cogitaverit quidem de periculis er- 
roribusque quibus scatent clandestinae societates. Yix enim generalis 
regula super hac re tradi potest ; peculiares enim facti circumstantias 
oportet sedulo perpendere, atque pro earum varietate ab auctoribus 
probatae doctrinae iudicandi normam sumere, dummodo tamen prae 
oculis habeantur ea quae, tanta sententiarum gravitate, in Constitutio- 
nibus Apostolicis decernuntur. Id insuper accidere deinceps non poterit, 
cum confessarii Apostolicae Sedis praecepto teneantur seno monere poe- 
nitentes ne ciandestinis aggregationibus nomen dare vel favere prae- 
sumant, atque debeant ante absolutionem exigere retractationem, prout 
in decretis, quae tibi transmittuntur, apertissime traditur. Quod si, nisi 
resipiscant, indigni prorsus censeri debeant, qui absolvantur in Sacra- 
mento Poenitentiae, potiori iure ab Eucharistica Mensa sunt arcendi: qua 
enim ratione ad Sacramentum unionis et pacis admitti poterunt hi, qui 
nunc clanculo, nunc scriptis et aperta vi Christo eiusque Ecclesiae 
bellum indicere, eiusque dogmata et tranquillitatem evertere funditus 
moliuntur? Pro externa vero agendi ratione, haec locum habent, dum 
agitur de his qui notorie damnatis societatibus sunt adscripti : occulti 
enim, ut probe nosti, si publice Eucharistiam peterent, non essent 
arcendi, cum et ipse Christus Pastorum Princeps Sacramentum sui cor- 
poris in suprema coena proditori haud negaverit. Quod attinet denique 
ad matrimonium, in quo una contrahentium pars ciandestinis aggrega- 
tionibus adhaeret, cum usque adhuc Apostolica Sedes nullum generale 
decretum super hac re tulerit, oportet ut pastores caute ac prudenter 
se gerant, et debent potius in casibus particularibus ea statuere quae 
magis expedire in Domino iudicaverint, quam generali regula aliquid 


decernere. Certe boni pastoris partes erunt, quantum sine clamoribus 


(1) Decretum an. 1840. 

ac scandalis fieri poterit, huiusmodi connubia impedire (1). Confessarii 
praesertim in Sacramento Poenitentiae, qua instructione ac consiliis, qua 
adhortatione, debent poenitentes graviter admonere ne tali periculo se 
ac futuram sobolem temere exponant, cum nil boni faustique expectari 
possit ab eo qui Dei eiusque leges tam inique contemnit. Quoniam 
vero, ut exponis, denegata facultate contrahendi huiusmodi matrimonia, 
nonnulli passione forsan abrepti, parochi ac testium praesentiam négli- 
gérent ; initoque tantum contractu civili, vitam in concubinatu degerent 
(quod ubi viget Decretum Tametsi Concilii Trid. verissimum est) ideo 
urgente necessitate pro casibus, ut dictum est, particularibus potens 
ea decernere, quae magis in Domino expedire iudicaveris. Oportet de- 
nique ut nunquam ab oculis excidant Apostolicae Sedis sapientissima 
instituta, quae prout cunctis Ecclesiae pastoribus est regula veritatis, 
cunctis identidem praeclara praebet pastoralis mansuetudinis ac pru- 
dentiae exempla. Et ne remota proferantur, praestat animum adiicere 
ad ea, quae superioribus annis super hac re gesta fuere: idque eo vel 
magis quoniam dubia, de quibus hactenus actum est, eadem ferme sunt 
ac illa pro quibus Angliae , Hiberniae , et alibi acriter disceptabatur, 
quaeve tandem ad hanc supremam Congregationem fuerunt deducta. 
Post sedulam itaque vestigationem, resolutiones seu decreta prodiere, 
tum ad enucleanda dubia, tum ad sedandas animorum perturbationes 
aptissima. Transmissis vero huiusmodi decretis, iniunctum fuit Episcopis 
ac Vicariis Apostolicis ut privatim, nomine S. Sedis, eorumdem execu- 
tionem confessariis praeciperent ; quandoque insuper, ne perturbationes 
in Ecclesiae perniciem suscitarentur, adiecta fuit clausula, ut a publica- 
tione omnino abstinerent. Quapropter, ea qua polies pastorali prudentia, 
privatim nomine S. Sedis confessariis tuae dioecesis praecipies, ut se- 
dulo obtempérent, ac omnino adhaereant his quae tum in memoratis 
decretis, tum in hac epistola continentur quin tamen publicentur. Plu- 
rimum haec suprema Congregatio in Domino confidit ut tali prudenti 
oeconomia, ac insigni tua, Mme et Rme Domine, mansuetudine de- 
victi, etiam devii, relictisque damnatis aggregationibus, valeant tandem 


aliquando Ecclesiae ac Pastorum vocem submisse ac salubriter audire. 


(1) Praestat audire verba Leonis XII. Bulla Quo graviora; sic porro Pontifex 
Episcopos catholicos alloquitur: « Cognoscant (fideles) per vos sectariorum dolos, et 
« quanta diligentia eos eorumque consuetudinem cavere debeant. Horreanl vobis 
« auctoribus et magistris pravam eorum doctrinam, qui sanctissima religionis no- 
« strae mysteria, et purissima Christi praecepta irrident, omnemque legitimam po- 
« testatemi impugnant ». 

EPISTOLA APOSTOLICA SSmi D. N. Leonis PP. XIII ad Anglos 
Regnum Christi in Fidei unitate quaerentes 
Salutem et pacem in Domino. 


Amantissimae voluntatis significationem sibi quoque a Nobis 
habeat gens Anglorum illustris. — Eam quidem allocuti com- 
muniter sumus, data non multo antehac epistola apostolica ad 
principes et populos universos: verumtamen ut id propriis lit- 
teris efficeremus, iam Nobis admodum in desiderio resederat. 
Desiderium alebat ille quo semper fuimus animo propenso in 
nationem vestram, cuius res a vetustate praeclaras christiani 
fasi loquuntur : eaque amplius movebant quae non infrequenti 
cum popularibus vestris sermone acceperamus, tum de obser- 
vantia Anglorum in Nos humanissima, tum praecipue de cale- 
Scentibus istic animorum studiis in eo, ut pacem sempiternam- 
que salutem per fidei unitatem requirant. — Testis autem est 
Deus quam incensam foveamus spem, posse operam Nostram 
afferre aliquid ad summum christianae unitatis negotium in 
Anglia tuendum et procurandum : Deoque, benignissimo con- 
servatori vitae, habemus gratiam, qui, ut istud etiam contende- 
remus, hoc Nobis aetatis incolumitatisque concesserit. Quoniam 
vero optati exitus expectationem nulla in re magis quam in 
admirabili gratiae eius virtute collocamus, in id ipsum propterea 
appellare Anglos, quotquot gloriantur christiano nomine, me- 
ditato consilio decrevimus. Atque eos invitamento et alloquio 
cohortari aggredimur, ut pariter erigant ad Deum et intendant 
fiduciam, opemque ab illo, tantae rei maxime necessariam, as- 
siduitate sanctarum precum implorent. 


Caritati in vos providentiaeque Nostrae facta Pontificum de- 
cessorum praelucent, in primis Gregorii Magni; cuius quidem 
insignia de religione ac de humanitate promerita, iure in gente 
vestra singulari quodam nomine collaudantur. Quum enim pro 
convertendis Anglis Saxonibus, quemadmodum in  monaehatu 
proposuercU, assiduis cogitationum fluctibus urgeretur (1), si 
apostolicos in eis labores -praesens quidem obire, ad ampliora 
destinante Deo, non potuit, mirum sane quo ille animo, qua 
constantia grande propositum institit perficiendumque curavit. 
Nam ex ipsa monachorum familia, quam domi suae ad omnem 
doctrinam et sanctimoniam eximie formaverat, illuc delectam 
manum, beati Augustini ductu, alacer mittit, contra miseram 


(1) Ioann. Diac. in vita eius II, 53. 

superstitionem nuncios evangelicae sapientiae, gratiae, mansue- 
tudinis. Coepta porro sua nullis humanis subnixa praesidiis, et 
spem per difficultates crescentem, plena tandem videt et cumu- 


lata. — Cuius eventum rei eidem Augustino per litteras nun- 
cían tij triumphans ipse gaudio ea rescripsit : Gloria in excelsis 
Deo, et in terra pax hominibus bonae voluntatis : gloria — Christo... 
CUlus morte vivimus, | cuius infirmitate roboranturs | cuius | amore 
in — Britannia fratres — quaerimus — quos ignorabamus, cuius — mu- 
nere quos nescientes — quaerebamus, invenimus. Quis autem — nar- 
rare | sufficiat — quanta — hic ^ laetitia ^ in — omnium corde fidelium 
fuerit ^ exorta, | quod gens Anglorum, ^ operante ^ omnipotentis — Dei 
gratia, et tua Fraternitate — laborante, expulsis — errorum — tene- 
bris, | sanctae fidei ^ luce ^ perfusa est: | quod | mente X integerrima 


iam — calcat — idola, | quibus — prius — vesano — timore — subiacebat? — (1) 
Idemque Ethelberto regi Cantu et Bertae reginae gratulatus est 
epistolis perbenignis, quod altera recordándote memoriae | He- 
lenam, | alter Constantinum — piissimtim | Imperatorem | essent imi- 
tati (2); tum utrumque et gentem saluberrimis monitis confir- 
mavit, plenisque prudentiae institutis provehere et augere reliqua 
vita non desiit. Ita in Britanniae finibus christianum nomen, tem- 
poribus priscis ab ipsa Ecclesia invectum, propagatum, vindi- 
catum (3), quod exterarum deinde occupa tione gentium op- 
pressum, longo intervallo defecerat, feliciter Gregorio auspice 
restitutum est. 


Haec principio revocare libuit, non ideo solum quia per se 
egregia sunt et Ecclesiae Christi gloriosa, sed quia populo An- 
glorum, cuius gratia sunt gesta, certe erunt ad commemorandum 
pergrata. — At vero, quod magni interest reputare, eadem ca- 
ritatis Gregorii instantiaeque argumenta, transmissa veluti nere-* 
ditate, in eis non dissimiliter apparent qui Pontifices successe- 
runt. Sive enim dignis pastoribus designatis, sive datis humanae 


(1) Epist. XI, 28, al. IX, 58. 

(2) 1b. X1, 66, ai. IX, 60; XI, 29, al. IX, 59. 

(3) In hoc valde egit sanctus Caeleslinus I, adversus haeresim pelagianam quae 
Briiannos infecerat. Qua de re sanctus Prosper Aquitanus, scriptor eiusdem aetatis, 
idemque postea sancti Leonis Magni notarius, sic habet in suo Chronico: « Agricola 
« peiagianus, Severiani pelagiani episcopi filius, ecclesias Britanniae dogmatis sui 
« insinuatione corrupit. Sed ad actionem Palladii diaconi, Papa Caelestinus Germa- 
« num, antissiodorensem episcopum, vice sua mittit, et deturbatis haereticis, Britannos 
« ad catholicam lidem dirigit ». Migne, Bibil.VV. — S. Prosp. Aquit. opp.vol. un., 
pag. 594. 

divinaeque doctrinae magistris optimis, sive disciplinae et hor- 
tationis suppeditetis auxiliis, diligentissime est ab illis abundeque 
praestitum quidquid resurgent! apud vos ecclesiae ad firma- 
mentum erat opus et ubertatem. Huiusmodi curis perbrevi sane 
tempore respondit exitus; nec enim usquam fortasse altius in 
animis recens fides insedit, neque acriores pietatis sensus erga 
beatissimi Petri Cathedram viguerunt. Cum quo christianae uni- 
tatis centro, in romanis Episcopis divinitus constituto, iam tum 
summa Anglis coniunctio intercessit decursuque aetatum per- 
stitit, fidelissimo obsequio, firma; id quod tam multis tamque 
nobilibus rerum monumentis consignatum est, nihil ut testatius 
fieri queat. 

Verum saeculo sexto decimo, in illa religioni catholicae 
asperrima per Europam tempestate, Anglia simul, neque ignota 
est causa, gravissimum vulnus accepit: quae primum divulsa 
a communione Apostolicae Sedis, dein ab ea fide sanctissima 
abducta est, quam complura iam saecula, cum magno etiam 
libertatis emolumento, laeta coluerat. Dissidium triste ! quod de- 
cessores Nostri ex intima caritate deplora verunt, omnique pro- 
videntiae ratione conati sunt restringere et profluentern inde 
malorum vim deminuere. Longum quidem est, neque est ne- 
cessarium, seriem persequi earum rerum quae ipsorum in hoc 
sedulam perpetuamque curam declarent. — Praesidium vero 
insigne et praevalidum ab iis paratum est, quoties peculiares 
indixerunt preces eo proposito, ut Deus Angliam suam benignus 
respiceret. Cui eximio caritatis operi sese nonnulli maiorem in 
modum dediderunt viri sanctitate illustres, nominatim Carolus 
Borromaeus et Philippus Nerius ; maximeque superiore saeculo 
Paulus ille, auctor Sodalitatis a Christi Passione, qui, non sine 
quodam caelesti afflatu, ut proditum est ad thronum divinae 
gratiae supplicando instabat, eoque enixius, quo minus favere 
optatis tempora videbantur. — Nosmetipsi, multo etiam antea 
quam ad summum sacerdotium eveheremur, hoc idem reli- 
giosae precationis officium in eamdem causam impensum, et 
magni fecimus et valde probavimus; huiusque rei iucunda quae- 
dam subit animo recordatio. Quo enim tempore belgica in lega- 
tione versaremur, oblata Nobis consuetudine cum Ignatio Spen- 
cer, eiusdem Pauli sancti a Cruce alumno pientissimo, tunc 
nempe accepimus initum ab eo ipso, homine anglo, consilium 
de propaganda certa piorum societate, rite ad Anglorum salu- 


S86 EPISTOLA APOSTOLICA 


tem comprecantium (1). Tale consilium, et fide et amore fraterno 
excellens, vix attinet dicere quanta Nos gratia complexi simus 
quantaque studuerimus ope fovere, praecipientes cogitatione 
largum inde utilitatis solatium anglicae genti consecuturum. 
Fructus autem divinae gratiae, ex bonorum precibus impetrati, 
non obscure quidem ante illud tempus pro venerant; exinde ta- 
men, sancto eiusmodi foedere latius dimanante, maiore copia 
extiterunt. Factum est enim ut complures, clarissimo etiam no- 
mine, admonenti vocantique Deo pii volentes paruerint; idque 
non raro per maximas privatim iacturas, animo excelso. Prae- 
terea mira quaedam commota est passim inclinatio animorum 
erga fidem et instituta catholica; ut ad haec accessio non mi- 
nima facta sit existimationis et reverentiae, praeiudicatas opi- 
niones delente studio veritatis. 

Quarum rerum progressionem considerantibus, sic Nobis 
persuasum est, beneficio potissimum unanimae supplicisque 
tam multorum ad Deum obsecrationis, maturari iam tempus 
quo benignitatis eius erga nationem vestram consilia se amplius 
prodant, ut plane sermo Dei currat et clarificetur (2). — Fidu- 
ciamque adiuvant quaedam ex humana civilique rerum vestra- 
rum temperatione momenta, quae si minus proxime ad id quod 
propositum est conducunt, conducunt tamen, vel dignitatis hu- 
manae tuenda honestate vel iustitiae caritatisque legibus diri- 
gendis. Sane apud vos multa datur opera causae, quam vocant 
socialem, dirimendae, de qua consulto est a Nobis ipsis actum 
encyclicis litteris : sodalitia quoque habentur providenter condita 
ad aequam opificum plebisque levationem et disciplinam. Opti- 
mum similiter, quod tanta cum alacritate et firmitate contenditur, 
ut in populo maneat religiosa institutio: quo nullum certe sta- 
bilitis est educandae soboli continendoque domestico et civili 
ordini fundamentum. Est item in laude, multos diligenter stu- 
dioseque in id incumbere, ut potus intemperantia, indigna ho- 
mine labes, tempestivis cautionibus comprimatur. lllud autem 
egregium, coalitas nobiliorum iuvenum societates, custodiendae 
morum debitae continentiae, atque honori, qui par est, in fe- 
minas observando: nam dolendum, opiniones de christiana con- 


(1) Ad hoc precem ille praecipue suadebat salutationem angelicam; impetrávilque 
a Coetu sollemni Ordinis sui, Romae habito an. MDCCCLVII, singulare de ea re 
praeceptum sodalibus omnibus eiusdem Ordinis. 

(2) II Thess. III, i. 

tinentia serpere exitiales, quasi arbitrantium non tam restricte 
eo praecepto teneri virum, quam femina teneatur. — Nec sine 
causa prudentes viri extimescunt rationalismi et  materialismi 
pestes, a Nobismetipsis saepius damnatas ; quarum contagione 
quidquid usquam auctoritatis est in religione, in studiis doctri- 
nae, in vitae usu, tollitur funditus vel admodum infirmatur. 
Quam ob rem illi praeclare consulunt, qui non timide comple- 
ctuntur atque etiam asserunt summa Dei et Christi eius iura, 
leges, documenta; his namque divinum in terris regnum, con- 
sistit; hinc omnis potestas et sapientia et incolumitas derivatur. 
— Probeque indolem vestram virtutemque declarat multiplex 
beneficentiae ratio ; de languida senectute, de pueritia derelicta, 
de invaletudine perpetua, de inopia calamitosa, de periclitanti 
pudore, de vitiositate corrigenda, curaeque aliae similes, quas 
antiquitus Ecclesia mater studiose induxit nulloque tempore de- 
stitit commendare. Nec praetereunda est dierum sacrorum pu- 
blice inviolata religio; neque ille reverentiae habitus, quo in 
divinarum libros Litterarum animi fere ducuntur. — Potentia 
denique et opes nationis britannicae, humanitatis libertatisque 
beneficia una cum commerciis in oras ultimas proferentis, cui 
non merito sunt spectatae ? 


Ex hoc tamen laudatarum rerum concursu et agitatione 
mens tollitur ad summum omnis efficientiae principium fontem- 
que iugem bonorum omnium; ad Deum, beneficentissimum 
nobis e caelo patrem. Neque enim, nisi exorato et propitio Deo, 
ilae res vere sunt, uti oportet, privatim vel publice valiturae : 
quippe, Beatas populus, cuius Dominus Deus eius (1). Sic igitur 
animum christianus homo affectum confirmatumque habere 
debet, ut rerum suarum spem reponat maxime et defigat in 
ope divina, quam sibi paret orando: inde scilicet fit ut eius 
actioni quiddam humano maius et generosius accedat, beneque 
merendi voluntas, veluti superno ardore incitata, multo se am- 
plius atque utilius effundat. Deus nimirum, data exorandi sui 
facultate, permagno mortales et honore affecit et beneficio; id- 
que praesidium omnibus omnino promptum est, nec operosi!m, 
nullique ex animo adhibenti recidit irritum : Magna arma sunt 
preces, magna securitas, magnus thesaurus, — magnus — portus 
tutissimus locus (2). Quod si divinum numen religiose oranti ea 


(1) Ps. CXLIII, 15. 
(2) Chrysost. hom. X XX in Gen. 5. 

licet expectare, quae ad prosperum huius vitae statum proficiant, 
perspicuum est nihil non ei sperandum, ad aeternitatem vocato, 
de praestantissimorum adeptione bonorum quae humano generi 
Christus peperit sacramento ^ misericordiae suae. |^ lpsemet, factus 
nobis sapientia a | Deo et iustitia et — sanctificatio et redemptio (1) 
ad ea omnia, quae in id providentissime docuit, constituit, effecit, 
salutaria orandi adiecit praecepta, eademque roboravit benigni- 
tate incredibili. 

Sunt ista quidem nemini christiano non cognita ; tamen haud 
satis recoli a plerisque et adamari solent. Hoc Nobis dat causam 
ut orandi fiduciam vehementius excitemus, Christi Domini ipsius 
verba paternamque caritatem renovantes^ Illa nempe gravissima 
et promissis uberrima : Et ego dico vobis: Petite et dabitur vo- 
bis ; quaerite — et — invenietis; — pulsate — et — aperietur — vobis: — omnis 
enim qui petit, | accipit, et qui quaerit, — invenit, | et pulsanti ape- 
rietur (2) : quae mirifice illustrant Dei providentis consilium, ut 
precatio sit et indigentiae nostrae interpres et eorum quibus in- 
digeamus certa conciliatrix. Quo vero maiestati Patris vota 
nostra accepta grataque fiant, ea Filius cum suo ipsius depre- 
catoris merito et nomine omnino iubet nos coniungere et exhi- 


bere: Amen amen dico vobis ; si quid  petieritis Patrem | in  no- 
mine meo, dabit vobis. Usque modo non  petistis — quidquam | in 
nomine meo : petite et accipietis, | ut gaudium — vestrum | sit ple- 


num (3). Tum similitudine etiam benevolentiae actuosae,qua sunt 
animati parentes in liberos, rem confirmans : Si vos, inquit, quum 
sitis mali, nostis bona data dare filiis ^ vestris, quanto magis Pater 
vester de caelo dabit spiritum bonum petentibus se ? (4) Magna 
procul dubio lectissimorum munerum copia eo spiritu bono con- 
tinetur; atque illa maxime inest arcana vis, de qua Christus 
ipse commonuit: Nemo potest venire ad me, nisi Pater, | qui 
misit me, traxerit eum (5). — Tali disciplina instituti, fieri ne- 
quaquam potest, ut non invitentur, non impellantur animi ad 
salutarem orandi consuetudinem. : nimium vero quantum indi 
et perseverantia insistent et exardescent pietate, ubi sese ad 
exempla Christi contulerint. Qui nihil timens, nulla re egeris, 


(1) I Gor. I, 50. 

(2) Luc. XI, 9-10. 

(3) loaim. XVI, 23-2*. 
(4) Luc. XI, 13. 

(5) Ioann. VI, 44. 

quippe Deus, tamen erat pernoctans in oratione (1), atque 
obtulit preces supplicationesque.... cum clamore valido et lacri- 
mis (2): idque peragens, ifa se Patri exhibere voluit precatorem 
ut meminisset se nostrum esse doctorem, prout ipse sapienter 
vidit, nationis vestrae ornamentum, venerabilis Beda (3). At 
Christi Domini praeceptionem in hac re et exemplum nihil pro- 
fecto luculentius comprobat, quam supremus ille sermo quem, 
cruciatibus proximus necique, ad apostolos habuit. In quo, sub- 
latis in caelum oculis, spirante pectore caritatem, Patrem san- 
ctam etiam atque etiam compellavit, id rogans id flagitans, ut 
arctissima inter alumnos sectatoresque suos coniunctio foret et 
permaneret in veritate; idque tamquam evidens argumentum 
legationis suae divinae in oculis gentium patesceret (4). 

Hoc loco gratissima enimvero obversatur cogitationi unitas 
fidei et voluntatum, cuius gratia Redemptor et Magister noster 
in ea supplicatione ingemebat: quam unitatem, rei quoque ci- 
vili domi forisque perutilem, haec vel maxime tempora, disso- 
ciatis adeo perturbatisque animis, plane deposcunt. Quantum 
in Nobis fuit, nihil admodum quod Christi exemplum et con- 
scientia officii admoneret, videmur praetermisisse vigilando, 
hortando, pro videndo; Deoque imploratione supplica vimus hu- 
mili et supplicamus, ut nationes de fide christiana dissentientes 
pristinam tandem repetant unitatem. Id proximo tempore non 
semel affirmateque significavimus, neque uno consilii modo 
acriores in idem curas conferre instituimus. Quam vero feliciter 
Nobis beateque, si rationem pastorum principi, instante iam 
tempore reddituris, id contingat, ut de his votis, quae ipso aspi- 
rante et ducente aggressi sumus perficere, libamenta ei non 
exigua fructuum  afferamus ! — Per hos autem dies magna 
cum benevolentia et spe habemus animum ad Anglorum gen- 
tem conversum ; in qua intuemur crebri ora et manifestiora in- 
dicia divinae gratiae, salutariter animos permoventis. Satis enim 
apparet, ut quotidie offendat non paucos communitatum suarum 
in rebus maximis vel confusio vel repugnantia ; ut alii videant 
qua opus sit firmitate adversus novum variumque errorem, in 


n Luc. VI, 12. 

(2) Hebr. V, 7. 

(3) In eo. S. Ioatm. XVII. 
(4) Ioann. XXII, 21. 


US naturae et rationis placita abeuntem; ut augescat homi- 

num numerus religiosorum ac prudentiorum, qui coniunctioni 
cum Ecclesia catholica instaurandae ex animo multumque stu- 
deant. Eloqui vix possumus quam vehementer et haec et similia 
plura caritatem Christi in Nobis acuant; quantaque contentione 
uberioris a Deo gratiae munera devocemus, quae animis ita af- 
fectis infusa, in fructus exeant optatissimos. Eos videlicet fru- 
ctus, ut occurramus omnes in unitatem fidei et agnitionis Filii 
Dei (1). Solliciti servare unitatem spiritus in vinculo pacis: 
unum corpus et unus spiritus, sicut vocati estis in una spe vo- 
cationis vestrae; unus Dominus, unafides, unum baptisma (2). 

Vos igitur omnes, cuiusvis communitatis instituti, quocum- 
que in Anglia estis ad hoc unitatis sanctae propositum revo- 
candi, sermo Noster peramanter appellat. Sinite obtestemur vos 
per sempiternam salutem perque gloriam christiani nominis, 
ut preces fundere atque vota summo Patri caelesti demisse im- 
penseque facere ne renuatis. Ab ipso, omnis luminis largitore 
omnisque recte facti suavissimo impulsore, opportuna petere 
adiumenta contendite, ut liceat vobis doctrinae eius plene dispi- 
cere veritatem eiusdemque misericordiae consilia fidelissime 
amplecti, augusto nomine interposito et meritis Iesu Christi, in 
quem aspicere oportet auctorem fidei et consummatorem (3), 
quique dilexit Ecclesiam et seipsum tradidit pro ea, ut illam 
sanctificaret.. ut exhiberet ipse sibi gloriosam | Ecclesiam (4). 
— Difficultates, si quae sunt, non sunt tamen eiusrhodi ut, aut 
caritatem Nostram apostolicam omnino iis retardari, aut volun- 
tatem vestram deterreri oporteat. Esto, quod rerum conversio- 
nibus ac diuturnitate ipsa dissidium convaluerit: num idcirco 
reconciliationis pacisque remedia respuat omnia? Nequaquam 
ita, si Deo placet. Sunt eventus rerum, non provisione humana 
tantummodo, sed maxime virtute pietateque divina metiendi. 
In rebus enim magnis atque arduis, si modo sint sincero et 
bono animo susceptae, adest homini Deus, cuius providentia 
ab ipsis inceptorum difficultatibus capit quo magnificentius elu- 
ceat. — Ad solatium communis spei haud longe abest ut sae- 
culum condatur tertium decimum, postquam missos ex hac 
Urbe apostolicos viros, quod initio commemoratimi est, gens 


(1) Eph. IV, 15. 
(2) Ib. 5-5. 

(3) Hebr. XII, 2. 
(4) Eph. V, 25-27. 

anglica auspicato excepit, spretáque vana numinum religione, 
primitias fidei suae Christo Deo consecravit. Res quidem, si qua 
unquam fuit, celebratione et gratiis publice digna, quippe quae 
vobis et magnam beneficiorum copiam et amplitudinem nominis 
per aetates adduxit. Tali autem ex recordatione memoriae utinam 
id praecipue bonum sequatur, ut studiosos recti animos cogi- 
tatio capiat et aestimatio iusta de fide ; quae non alia maioribus 
illis vestris tradita est, non alia nunc traditur. Nam Jesus Christus 
heri et hodie, ipse et in saecula, ut Paulus praedicavit aposto- 
lus (1); qui peropportune vos etiam hortatur ut memores sitis 
patrum vestrorum, qui vobis locuti sunt verbum Dei; quorum 
intuentes exitum conversationis, imitamini fidem (2). 

Socios adiutoresque in causa tanta catholicos Angliae, quo- 
rum exploratissima est Nobis fides et pietas, praecipue advo- 
camus. Qui sacrae precationis dignitatem virtutemque frugiferam 
sedulo apud se perpendentes, nihil dubium quin certare velint 
ut inde suis omni ope succurrant, eisque et sibi demereantur 
Déi clementiam. Nam ut quis sua causa oret, cogit sane neces- 
sitas ; ut oret aliorum causa, studium hortatur fraternum : facile 
autem apparet plus quidem gratiae habituram esse apud Deum 
precem, non quam transmittat necessitas, sed quam caritas fra- 
ternitatis commendet. Id certe christiani ab Ecclesiae usque pri- 
mordiis alacres praestiterunt. In eo potissimum quod attinet ad 
fidei donum, praeclara sunt ad imitationem quae antiquitas tra- 
didit; quemadmodum illi cognatis, amicis, principibus, civibus 
suis infiammato studio postularent a Deo rmmentem obedientem 
in christianam fidem (3). — Coniuncta in re accedit aliud quod 
Nos habet sollicitos. Est enim compertum Nobis, non deesse 
istic qui nomen catholicum teneant ii quidem, re vero et pro- 
fessione non ita, ut aequum est, probare curent; maxime vero, 
in amplis primariisque urbibus, ingenti numero esse homines 
qui religionis christianae ne ulla quidem elementa hauserint, 
quique non modo nullum Deo adhibeant cultum, sed in caeca 
ignoratione iustitiae bonitatisque eius versentur. In hac item 
calamitate orandus, exorandus est Deus: velit ille, qui potest 
unus, aptas curationi monstrare vias, velit eorum animos vi- 
resque sustinere qui in ea ipsa causa iam desudant, velit /mif- 
tere opérenlos in messem suam. — Quod Nos deprecandi offi- 
cium quum iii filiis Nostris urgemus, eosdem pariter debemus 

il) Hebf. Xlii, 8. 

(2) Ib. /.. 

(5) S. Aug. de dono persev. XXIII, 63. 

velle admonitos, ut ne quid de se desiderari ullo modo sinant 
quod impetrationis fructum efficiat; habeantque propemodum 
sibi quae Corinthiis edixit Apostolus: Sine offensione estote lu- 
daeis et Gentibus et Ecclesiae Bei (1). Nam, praeter virtutes 
animi, quas ipsa precatio in primis postulat, eam comitentur 
necesse est actiones et exempla christianae professioni consen- 
tanea. Integritatis exempla et iustitiae, miserationis ifi egenos 
et poenitentiae, concordiae domesticae et verecundiae legum, 
optimae sunt orantium commendationes. Qui sancte colunt et 
perficiunt praecepta Christi, eorum scilicet votis divina libera- 
litas occurrit, secundum illud promissum : Sf manseritis in me 
et verba mea in vobis  manserint, quodcumque ^ volueritis petetis, 
etfiet vobis (2). — Id autem est quod in praesentia, consociata 
Nobiscum prece, singulariter a Deo velitis hortamur, ut detur 
vobis cives concordes fratresque in complexum perfectae cari- 
tatis excipere. 

Ad haec, Caelitum sanctorum adiungere iuvat deprecatio 
ncm: cuius efficacitas quantum, hac praesertim in re, emineat, 
illud Augustini docet de Stephano acute dictum: Si sanctus 
Stephanus — sic non — orasset, ^ Ecclesia — Paulum — hodie |^ non habe- 
ret (3). Itaque suppliciter imploramus Gregorium, quem suae 
gentis salutare Apostolum Angli consueverunt; Augustinum, 
alumnum, et legatum eius, ceterosque, quorum admirabili vir- 
tute, admirabilibus factis, ista dilaudata est altrix Sanctorum in- 
sula ; singularesque patronos, Petrum Principem apostolorum et 
Georgium ; ante omnes, sanctissimam Dei Genitricem, quam hu- 
mano generi Christus ipse e cruce reliquit atque attribuit ma- 
trem, cui regnum vestrum, nobilissimo praeconio, tamquam 
Dos Mariae, inde a proavis est dedicatum. Eos cunctos magnis 
precibus adhibemus apud Deum sufiragatores, ut, renovatis 
temporum optimorum auspiciis, ipse repleat vos omni gaudio 
et pace in credendo, | ut  abundetis in spe et virtute — Spiritus 
sancti (4). 

Peculiaria vera precum officia, quae iam ad fidei unitatem, 
statis diebus modisque sunt apud catholicos instituta, ea curan- 
dum, ut maiore et frequentia et religione celebrentur. In primis- 
que vigeat sancta marialis Rosarii consuetudo, a Nobismetipsis 
tantopere excitata : eo quidem veluti summa evangelicae do- 


ti) I Cor. X, 52. 
(2) Ioann. XV, 7. 
(3) Serra, in urit. s. St eph. VI, n. '8. 
(4) Rom. XV, 15. 

ctrinae perapte continetur, ab eoque saluberrimae in populos 
utilitates perenni cursu fluxerunt. Hoc amplius, ad sacrae in- 
dulgentiae beneficia, quae subinde a Decessoribus sunt in eo- 
dem genere concessa; unum quoddam adiicere placet sponte 
et auctoritate Nostra. Id est, qui rite precem recitaverint quam 
huic epistolae subiicimus, indulgentiam singulis, etiam non an- 
glis, dierum tercentorum tribuimus, plenariam praeterea, semel 
in mense, recitantibus quotidie, consuetisque servatis conditio- 
nibus. 

Haec omnia augeat expleatque divina obsecratio Christi de 
unitate: quam hodierna die per sacratissimum Resurrectionis 
eius mysterium immensa cum fiducia iteramus : Pater sánete, 
serva eos in nomine tuo, quos dedisti mihi; ut sint unum, sicut 
et nos... Sanctifica eos in veritate: sermo tuus veritas est... 
Non pro eis autem rogo tantum, sed et pro eis qui credituri 
sunt per verbum eorum in me; ut omnes unum sint, sicut tu 
Pater in me et ego in te, ut et ipsi in nobis unum sint... 
Ego in eis, et tu in me; ut sint consummati in unum: et co- 
gnoscat mundus quia tu me misisti, et dilexisti eos, sicut et 
me dilexisti (1). 

Iamvero universae Britannorum genti fausta a Deo omnia 
cupimus et exoptamus: summa vero precamur voluntate ut 
quaerentibus regnum Christi et in fidei unitate salutem vota 
plena eveniant. 

Datum Romae apud Sanctum Petrum, die xiv aprilis an- 
no MDCCCLXXXXV, Pontificatus Nostri decimo octavo. 


LEO PP. XIII. 


AD SANCTISSIMAM VIRGINEM 


PRO ANGLIS FRATRIBUS PRECATIO 


O beata Virgo MARIA, Mater Dei, Regina nostra et Mater dulcissima, benigna 
oculos tuos converte ad Angliam, quae Dos tua vocatur, converte ad nos, qui magna 
in te fiducia confidimus. Per te datus est Christus Salvator mundi, in quo spes nostra 
consisteret ; ab ipso autem tu data es nobis, per quam spes eadem augeretur. Eia 
igitur, ora pro nobis, quos tibi apud Crucem Domini excepisti filios, o perdolens Ma- 
ter: intercede pro fratribus  dissidentibus, ut nobiscum in unico vero Ovili adiungantur 
summo Pastori, Vicario in terris Filii tui. Pro nobis omnibus deprecare, o Mater 
piissima, ut per fidem, bonis operibus foecundam, mereamur tecum omnes contemplar-i 
Deum in caelesti patria et collaudare per saecula. | Amen. 


(1) Ioann. XVII, Ii, 17, 20, 21, 23. 
Acta, Tom. XXVII. fase. OOOXXII. 38 

EX S. CONGREGATIONE CONCILII 


N ANCE YEN. 


TRANSLATIONIS ET SUSPENSIONIS 


Die 1 Septembris 1894. 
Sess. 24. Cap. 5 De reform. 

COMPENDIUM FACTI. Parochiam vulgo Noviant-aux-Prés, 
Nanceyensis Dioecesis, anno 1888 obtinuit Sacerdos Fran- 
ciscus Hémonet, praesentis controversiae actor. Nam ab Epi- 
scopo per decretum diei 24 Februarii 1893 ab hac parochia 
remotus et ad aliam vulgo Raon-les-Leau translatus, ad 
S. C. C. recursum habuit contra Episcopale decretum, in- 
timatum per Vicarium generalem. 

Cum parochus Episcopo responderit per literas plures cau- 
sas nectendo, quibus renuebat exequi impositam translatio- 
nem, per decretum diei 4 Martii 1894 suspensus fuit a di- 
vinis quoad Ecclesiam de Noviant-aux-Prés. Interposito a 
Parocho recursu ad S. C. C. ita Episcopo rescriptum fuit 
sub die 23 Iunii 1893: « Relatis in S. C. Concilii uteris 
amplitudinis tuae diei 16 Iunii curr. circa recursum Fran- 
cisci Hémonet, Emi Patres rescribendum censuerunt : Ad 
instantiam praefati sacerdotis Hémonet - Lectum - et Orator 
Episcopo suo humiliter se subiiciat eiusque pareat mandatis, 
et in posterum non audeat similibus de causis S. Sedem adire, 
idque notificari mandarunt, prout per praesentes exequimur, 
eidem amplitudini tuae, cui faustà omnia ominamur ». 

Episcopus S. C. C. decretum intimavit parocho per li- 
teras diei 25 Iulii 1893, eidem praefigens terminum octo 
dierum ad praeceptum congrue adimplendum. Quo termino 
inutiliter praeterlapso, Ordinarius eumdem Sacerdotem sus- 
pendit a divinis, seu a celebratione missae et a quolibet 
actu ministerii ecclesiastici. 

Quia sacerdos Hémonet iterum ad S. C. C. contra hoc 
decretum recursum habuit, sub die 12 Augusti, ita Ordinario 
rescriptum fuit : 

« Dum ad A. T. mitto novum supplicem libellum sac. Hé- 
monet, ut super eo mentem aperias, simul notum tibi facio, 
praeceptum huic sacerdoti factum rescripto diei 23 Iunii p. p. 
se scilicet subiiciendi Episcopo eiusque parendi mandatis, 
praecise respicere dimissionem paroeciae et discessum eius- 
dem e loco Noviant-aux-Prés, de quo quaestio tunc age- 
batur: susceptionem vero novae huius vel alterius paroeciae, 
rem esse a praecedenti distinctam, ad quam S. C. taxative 
non respexit in suo rescripto. Quapropter hac de re A. T. 
procedere quidem poterit ordinaria tua potestate, minime 
vero S. Sedis nomine et auctoritate ». 

Interim sacerdos Hémonet Romam se contulit a divinis 
suspensus ex praecepto sui ordinari ; ubi agitabatur causa 
sub duplici dubio ; primo nimirum, an causa adfuerit suffi- 
ciens obligandi parochum, ab una Ecclesia remo tum, ad aliam 
suscipiendam, et secundo an consequenter sustineatur sen- 
tentia suspensionis. Nam S. C. C. in litera diei 12 Augusti 
supra relata aperte explicat quaestionis terminos. Nihilomi- 
nus, quia rationes translationis innituntur remotionis ratio- 
nibus, hae et illae perpenduntur. 


Disceptatio Synoptica 


DEFENSIO EPISCOPI. Episcopus in primis refert nonnulla 
facta, quibus comprobet sacerdotis Hémonet ingenium esse 
pronum in rebellionem. Narrat enim occasione sepulturae 
cuiusdam Marchai ob nonnullas difficultates, exinde enatas, 
se exquisivisse ab Hémonet, qua loci parocho, relationem 
factorum, ut de iisdem posset inquirenti politicae auctoritati 
respondere ; sed hoc obtinere non potuisse a rebelli sacerdote, 
quamvis pluries et instantius interrogato. At Episcopus 
praecipue parocho Hémonet exprobat factum, cuius ipse fuit 
auctor, ut parochiae Fabriceria denegaret quemdam suceur- 


596 NANCEYEN. 
sum pro presbyteris senibus aut infirmis, dari solitum in 
omnibus parochiis, iuxta morem confirmatum a lege civili. 
Reclamationibus Ordinarii ob talem iniustam denegationem, 
Fabriceriae thesaurarius respondit per literas admodum in- 
solentes, quas Episcopus pro certo habet, parocho Hémonet 
tribuendas esse. Quocirca Curia episcopalis Fabriceriam ci- 
tavit apud Iudicem pacis; at tali intimationi cessit, certa 
quod condemnaretur, et solvit debitam praestationem solum 
currentis anni, non annorum superiorum ob praescriptionem 
oppositam iuxta leges civiles. Tunc vocatus sacerdos Hémo- 
net a Curia Dioecesana, ut responderet de interposita resi- 
stentia, non potuit citare, nisi unam litteram Vicarii Ge- 
neralis qui per unum tantum annum praeterito tempore Fa- 
briceriam dispensaverat a praedicta solutione. Denique notat 
Episcopus, hoc rebellionis exemplum statim, malo fato, imi- 
tatores adinvenisse et contentiones factiosas in paroecia ex- 
citasse, unde quam citius censuit compescendam audaciam 
Hémonet per decretum remotionis a paroecia Noviant-aux- 
Prés, et translationis ad aliam vulgo  Raon-les-Leau.  In- 
stat quod, eo magis necessarnam hanc animadversionem re- 
cognoverit, quo insolentius iste parochus se gesserat saepius 
in suos superiores, praesertim vero in Vicarium generalem 
relate ad quoddam matrimonium celebrandum in paroecia 
loci Menil-la-Tour ; quod in negotium, quamvis illi omnino 
impertinens, voluit se ingerere sacerdos Hémonet, nec eru- 
buit falsi crimen publice appingere Vicario generali. 
Sedulo advertit Episcopus quod nihilominus semper per- 
amanter admonitionibus et paternis correctionibus prosecu- 
tus est hunc sacerdotem quem punire potuit, sed non indu- 
cere ut sui criminis poeniteret. — Nam superiorum animad- 
versiones retorquebat in publicas querelas, in ephemeridibus 
vulgatas aut vulgandas, prouti hoc spiritu ductus publicavit 
librum inscriptum Nancy-Juif, quo sub praetextu fraudes 
detegendi Iudaeorum, conviciis et probris omnes insequitur 
ipsos praesules ecclesiasticos, veluti cardinalem Foulon. Has 
allegationes Episcopus ita concludit : « L'étendue de ce mé- 

moire demontre une fois de plus ma déférence et mon re- 
spect à l'égard des Congrégations romaines. 

« Il démontre aussi que j'ai employé, à l'égard de Mon- 
sieur Hémonet, comme je le fais toujours à l'égard de tous 
les prétres, tous les moyens de douceur et que je pousse la 
patience et lindulgence aux derniéres limites ». 

Rationes vero ob quas transtulerit ita explicat: « Si 
j aiinsisté pour que Mr. Hémonet acceptát une autre cure, 
c'est 1. parce qu'il y avait là un moyen de lui faire quitter 
Noviant-aux-Prés - 2. un moyen de le tirer de l'oisiveté 
qui ne peut que lui étre funeste - 3. de lui donner la pos- 
sibilité de se réhabiliter. Certainement, je ne l'aurais pas 
laissé longtemps dans la paroisse de Raon-les-Leau s'il s'y 
était rendu avec docilité, et je lui aurais donné une paroisse 
meilleure dés qu'il aurait démontré sa bonne volonté. Je 
reconnais qu'un prétre qui s'obstüne dans la revolte et qui 
s'efforce de faire le mal d'une paroisse, à laquelle il a dá 
renoncer ne peut-étre un bon curé ». 

« Il est certain, évident, et ceci est de la plus haute 
importance que les motifs pour lesquels Hémonet a été frappé 
de suspense sont: a) sarésistance ouverte, scandaleuse, aux 
décisions de la S. Congrégation au sujet de sa révocation 
de curé de Noviant, et au sujet de son départ de Noviant; - 
b) sa résistance à l'ordre de son Evéque de se rendre à la 
paroisse de Raon-les-Leau; - c) ses efforts pour soulever les 
habitants de Noviant et les curés voisins et pour les exciter 
à la revolte; - d) les injures proférées contre la S. Congré- 
gation, et son Evéque et le Pape lui-méme. 

Demum praetereunda non est responsio iam facta ab 
Episcopo rationibus ab Hémonet oppositis. Nam translationi 
cum opposuerit in primis causa adversae valetudinis, sedulo 
Episcopus reponit, se statim a suo proposito recessurum si 
medici ad hoc adhibendi, sibi testentur huius Sacerdotis va- 
letudinem exinde detrimentum esse passuram. Quoad vero 
aliam difficultatem nimirum bonae famae et aestimationis 
praeiudicium, | observat, hoc argumentum nimis probare, 

quippe omnem poenam valeret impedire. Aliunde protestatur, 
se quam citius Sacerdoti Hémonet, meliorem collaturum pa- 
roeciam quotiescumque suam rectam voluntatem ostenderit 
et per poenam scandalum reparaverit. 

DEFENSIO PRESBYTERI. At ex adverso Sacerdotis Hémonet 
patronus, postquam animadverterit, thesim de parochorum 
vulgo succursalistes amovibilitate haud esse pacificam in 
Gallia, advertit quod dato etiam, sed non concesso hoc ar- 
ticulo, nihilo secius parochum quamtumvis amovibilem num- 
quam removeri posse, nisi gravi urgente causa. Quapropter, 
ait, etiam si desservantes mercenariorum confundi velint no- 
mine, cum possideant Ecclesiam proprio nomine, nonnisi ad 
iuris tramitem datum est eos removere, quia mercenarios 
quoque tum permissum est removere si probata existat ra- 
tionabilis causa ac gravis : ceu traditur in T7 reviren. Rein- 
teg. S. C. C. 27 Novembr. 1852 $ fatetur (ibi) « Fatetur 
in casu rem esse de beneficio - amovibili - sed haec amo- 
vendi facultas superiori tradita, non eo usque produci posse 
contendit, ut sine gravi causa exerceatur, praesertim in 
Parochis, qui perpetuum suapte natura officium requirunt ». 
Et confirmatum fuit in Massanen. Reinteg. 18 Mart. 1854. 
Quam iustissimam sententiam confirmant Doctores argumen- 
to, ut aiunt, a minori ad maius, exemplo ducto ab officiis 
civilibus, a quibus, iuxta praxim communiter admissam, of- 
ficiales non removentur, nisi suffragetur legitima causa. Cau- 
sas vero quod spectat legitimas, notat tum locum habere 
cum subintrat necessitas prospiciendi aeternae saluti Paro- 
chianorum - Fagnanus in cap.. 10 de Renunciat. n. iniusta, 
rationabilis et legitima causa remotionis, inquit, tum dicitur, 
cum Curatus iam non potest « munia parochialia exercere 
et ovibus sibi creditis ad salutem proficere ». Iamvero si ad 
hoc institutae sunt Parochiae, ut prospiciatur spiritualibus 
Christifidelium necessitatibus , si ob hoc, et non alium ob 
finem , quilibet Parochus mittitur, ut aeternae saluti Pa- 
rochianorum incumbat, consequitur quod usquedum hic va- 
leat ista praestare, desit causa sufficiens cur removeatur : 


NANGEYEN. 599 


imo remotio, hisce in adiunctis peracta, cederet directe con- 
tra finem, ob quem Paroeciae constitutae sunt. 

Quocirca sacri Canones restringere videntur remotionis 
causas ad delictum illius qui removetur, cuius natura sal- 
tem ea sit oportet, ut, Parochus removendus iam nequeat 
cum fructu curam animarum inibi exercere. 

Atqui in themate delictum illius, qui removetur, non so- 
lum deest, sed desunt etiam conditiones illae omnes, quae 
voluntariam dimissionem beneficii légitimant, duobus notis- 
simas versiculis adnumeratae : 


Debilis, ignarus, male conscius, irregularis 
Quem mala plebs odit, dans scandalum cedere possunt. 


Plane consequitur ex defectu legitimae causae, remotio- 
nem Sacerdotis Hémonet e Paroecia Noviant iniustam esse 
atque aversari bonum spirituale fidelium sibi concreditorum. 

Iamvero contra translatum Parochum nil obiicitur circa 
ea quae respiciunt curam animarum. Opponit Episcopus 
Nanceyensis, quod Parochus minus obsequens fuerit aucto- 
ritati episcopali ; quod contra Vicarium generalem verba 
contumeliosa protulerit ; quod defendendo fabriceriam  Ec- 
clesiae Noviant, administrationi dioecesanae damnum pecu- 
niarum intulerit. Sed nil assignavit quod directe curam 
animarum attingeret. Nil de debilitate vel ignavia, cum co- 
gnitus sit Parochum pollere scientia sufficienti, nil de pravis 
moribus, nil de odio plebis, dicitur. Contrariis, documentis 
comprobatur Parochum Sacerdotem ob animi amabilitatem, 
suamque agendi rationem, dilectionem sibi conciliasse plebis 
Noviant, viciniorumque Parochorum. Et omnia ab ipso Epi- 
scopo in propatulo ponuntur, cum, ad S. Congregationem 
Concilii scribens, protestatus fuerit Sacerdotem  Hémonet e 
loco Noviant minime transtulisse, si submissionis declara- 
tionem interposuisset. 


Igitur, arguit patronus, si Sacerdos submissionis decla- 
rationem interposuisset, translatio locum non habuisset, quod 
importat omnia contra eum ab Episcopo impiota non respi- 

cere curam animarum Noviant, personalitatem non excedere, 
quae etsi vera fuissent, despicienda forent, cum alia iuris 
remedia praesto fuerint Episcopo ad saniorem sententiam 
Sacerdotem revocandum. 

Posthac orator volens probare non sufficientes rationes 
ab Episcopo oppositas, recolit Ipsum accusare sacerdotem 
Hémonet uti minus reverentem erga episcopalem auctori- 
tatem acceptando inurbano modo subsidiariam Curam Mi- 
norville, contumeliosa verba proferendo contra Vicarium 
generalem, fabriceriam Noviant eccitando, ne contributum 
solveret administrationi dioecesanae. 

Iamvero, notat, ex eo irreverentiam obiicere Episcopum, 
quia cum paroecia limitropha nomine Minorville vacasset, 
Parochus noluit illico eiusdem subsidiariam curam suscipere, 
ad hoc a superiore vocatus. Sed sacerdos Hémonet, occa- 
sione subsidiariae susceptae curae Minorville si aliquas ob- 
servationes fecit, ex eo provenit quod officium subsidiarium 
protrahebatur ad menses cum detrimento valetudinis suae, 
cum spatio quinque mensium magno zelo utramque paroeciam 
gubernaverit, prouti patet ex quadam epistola, in actis re- 
lata, Vicarii generalis Nanceyensis dioecesis. 

Deinde advertit patronus, alienum a veritate esse id 
quod obiicitur circa verba in Vicarium generalem prolata ; 
nam in citatis uteris tantum deprehenditur animi studium 
necessaro explicatum in sui ipsius peragenda defensione 
contra non iustas oppositas accusationes. 

Verum est, pergit Orator, quod Parocho obiicitur circa 
administrationem fabriceriae Noviant, sed in laudem ipsius 
potius, quam in vituperium habendum est. Dicitur eum con- 
suluisse ne 20"'" solveretur Administrationi dioecesanae. Ve- 
rum hoc non respicit curam animarum, interest materialis 
boni Ecclesiarum, quarum spirituali administrationi dioece- 
sanae, praeest Episcopus, uti fabriceriae Noviant, praeest 
Parochus. Praetendebatur ab Episcopo se nunquam dispen- 
sationem vel relaxationem solutionis posuisse, et si aliquando 
posuisset, unius anni proportionem non excessisse ; Parochus 

autem qui plena rerum cognitione loquebatur, dixit favore 
Paroeciae Noviant dispensationem positam esse per annos 
quatuor, et Vicarii generalis documentum demonstravit, as- 
sertionem Episcopi esse minus rectam comprobans. Verita- 
tem igitur dixit Parochus, et dicere tenebatur cum de in- 
teresse agebatur propriae Ecclesiae, cuius erat sponsus et 
administrator. 

Cum igitur iusta causa remotionis haud inveniatur, ne- 
cessario consequitur translationem factam ex odio, et per 
eam oriri damnum et infamiam. Inopinato enim venit trans- 
latio , postquam Parochus Hémonet epistolam (Menil la 
Tour) Episcopo misisset iustificationes continentem circa 
quaedam allegata a Vicario generali Didiejeran, et in tem- 
pore publicationis Nancy-Juif. Et quando odium accesserit, 
quando infamia vel damnum consequitur, remotionem vel 
translationem sustineri non posse, tradunt Doctores uno ore. 
Praeclarissimus De Angelis quaestionem fusius aggrediens 
plurimas refert decisiones, Lib. ] tit. 26 n. 7 - ibi - « Quoad 
Parochos habituales, sive sit Capitulum, |ive sit Episcopus, 
relate ad Vicarios saeculares clericos ad nutum amovibiles, 
haec de iure retinenda esse censeo ex responsis Sacrarum 
Congregationum, alisque momentis. 1. Si revocatio Vicarii 
locum habuit etc. odio et malitia, tunc est casus reintegra- 
tionis aut melius manutentionis istorum Vicariorum in mu- 
nere a quo deiecü sunt... 2. Si pariter revocatio dedecus 
vel infamiam, aut pariter magnum praeiudicium Vicario cau- 
saret, tunc facta revocatio absque causa deberet irritari, et 
Vicarius manu teneri in suo officio... » Girardi in additio- 
nibus ad tractatum De officio et potestate Parochi cap. 115 
loquens de Vicarii temporaneis ait « Etsi Parochi amovi- 
biles valeant toties quoties opus est amoveri, attendere ta- 
men oportet, ut de facto non amoveantur absque legitima 
causa S. Congr. Conc. // lulii 1820, S. Congr. EE. et 
Reg. in Sulmonensi 24 Maii 1645 et 16 Maii 1563 et 
alibi. » Atque paulo post subsequitur « omnes vero amovi- 
biles Curati, amoveri possunt arbitrio Episcopi dioecesani. 

Sed non debent amoveri nisi ex rationabili et iusta causa. 
Nam et in hoc habenda est ratio iustitiae et amovendorum con- 
sulendum est honori ». Atque haec est non scripta aequitas, de 
qua loquebatur Cardinalis De Luca Disc. 97 de benef, et ex 
qua competere videtur recursus vel querela ad superiorem 
pro interpositione arbitrii, super aliqua saltem summaria co- 
gnitione causae, ob quam huiusmodi eiectio fiat, cum non 
soleat dar absque aliquo odio, vel absque praeiudicio in fama 
seu alias resultante. 

Et revera, S. Congregatio, dum causa remotionis iusta 
non exponitur, solet reintegrare amotos, quemadmodum scatet 
ex Messinensi 18 Martii 1854, in qua proposito dubio : « An 
sustineatur privatio — beneficii parochialis seu sit locus rein- 
tegrationi in casu i » Sacra Congregatio respondit : « Ne- 
gative ad primam partem, affirmative ad secundam ». Quem- 
admodum pariter responderat in Nullius Farf. 6 Iulii 1791, 
et in Romana Susp, onerum 28 Martii 1801. - Quibus de- 
cisionibus S. Congregatio recessit a nimio rigore Rotae Ro- 
manae in causa Hispalensi ; et iure quidem, cum arbitrium 
boni viri debeat esse a ratione directum. 

Odium putat comprobari patronus ex iis quae remotio- 
nem et translationem secuta sunt, nempe ex Episcopi uteris, 
quibus Sacerdos Hémonet dicitur execrabilis, ex modo ferendi 
suspensionem, eam publicando in Ecclesia quasi in censura- 
tum vitandum et Parochis vicinis interdicendo ne suspenso 
Sacramenta administrarent, neve cum eo confabularent ; nec 
non ex facta ipsius nominis expunctione e Diario Dioe- 
cesano. 

Imo Orator coniicit, rationem translationis fere totam 
positam esse in publicatione Nancy-Juif. Publicatio haec in 
parochum concitavit odium Iudaeorum. Hoc de notorietate 
publica est et ephemerides Le Républicain, Les Archives 
Israélites, | L'Echo — Toidois, | L'Imparcial magnopere — Sacer- 
dotem Hémonet insecuti sunt. Denegari non potest accessisse 
in casu instantiam ex parte potestatis civilis ob audaciam 
Iudaeorum : quapropter scandalum factum fuit, quod operarii 

Ecclesiae Christi Domini debeant pendere arbitrio perfido- 
rum ludaeorum ! 

Atqui, prosequitur Orator, si non constat de legitima 
causa translationis, sustineri non potest suspensio a divinis, 
qua adhuc misere tenetur Sacerdos Hémonet. Nam deest ex 
parte Episcopi ius praecipiendi ; ex parte Sacerdotis Hémo- 
net obediendi onus, seu deest contemptus clavium, contu- 
macia, sine qua suspensio nullo pacto sustineri potest, quem- 
admodum disponit Sacrum Trident. Concilium Sess. 25 De 
ref. Cap. 3 et consentanee tradiderunt Covar, in cap. Alma 
Mater 96 9 n. 3 et seq. par. 4 tit. Suarez 4 De censur. 
disp. IS sec. 3, 'Sperei! Decis. 39 n. 30. Rota Decis. 167 
n. 6 p. 19 tom. I rec. Tantum enim abest contemptus cla- 
vium in casu, ut contrarium apertissime convincatur ; ex 
quo Sacerdos Hémonet fundatus tum in dispositione iuris, 
tum in constantissima Doctorum sententia putaverit non 
posse removeri a Paroecia Noviant sine crimine, iudicialiter 
probato, vel saltem sine iusta rationabili probata causa. Quo 
casu, dici nullatenus potest eum contempsisse auctoritatem 
Reverendissimi Ordinarii Nanceyensis, vel S. Sedis, vel re- 
sti tisse potestati, potissime autem cum sperabat, et spes non 
fefellit, controversiam coram  Augustissimo Senatu Vestro 
discutiendam esse. Ad hoc protestationem interposuit apud 
ipsum Episcopum per epistolam, unde eo minus considerari 
valet protervia vel contemptus in non parendo cum valetu- 
dinis cura et bonae famae amor Sacerdotem prohiberet adire 
Raon-les-Leau. 

Animadvertendum est, pergit Orator, non agi hic de sus- 
pensione ex informata conscientia ob crimen occultum; de 
suspensione agitur, cuius rationes, specifice, absque restri- 
ctione a iudice assignata sunt quibus sententia iustificatur; 
quae si non existant, vel diversae sint ab eo quod in sen- 
tentia praesupponitur, sententia corruit tanquam lata ex 
falsa causa, vel ex falso praesupposito. Et de suspensione 
agitur per modum censurae inflicta, aequivalens depositioni 
seu privationi, quae ut viribus pollere potuisset, necesse est 

ne spes effulgeat, quod delinquens corrigi, vel damna aut 
scandala allata reparare ullimode voluisset. 

Demum putat, suspensionem in casu sustineri non posse 
argumento externo et interno. Enimvero, compertissimum 
est, provisiones, quae locum poenae tenent, requirere iudi- 
cium saltem summarium, quo iustitia provisionis comprobari 
possit. Id erumpit ex iure divino, sive positivo sive natu- 
rali, et ex iure humano, sive ecclesiastico sive civili, nec 
non ex unanimi Doctorum sententia ; cum tralatitii iuris 
sit, neminem damnari, nisi legitime probata causa. Praesenti 
Ecclesiae disciplina, conditione temporum inspecta, aucto- 
rante Summo Pontifice, per S. Congregationem EE. et RR. 
sub die 18 Iunii 1880, tradita est instructio pro ecclesiasticis 
Curiis quoad modum procedendi oeconomice in causis disci- 
plinaribus et criminalibus clericorum, qua remediis praeve- 
ni entibus, reprimentibus, et medentibus assignatis, expresse 
cavetur, quod debeant applicari « iuxta canonum praescri- 
ptiones... quoad poenalia media animadvertant Rev. Ordi- 
narii, praesenti instructione haud derogatum esse iudiciorum 
solemnitatibus, per sacros canones, per apostolicas con- 
stitutiones, et alias ecclesiasticas dispositiones, imperatis, 
$ IX » (1). 

Et subsequitur « quando procedi oportet criminaliter sive 
infractionis praecepti, aut criminum communium, vel legum 
Ecclesiae violationis causa, processus confici potest formis 
summarlis et absque iudicii strepitu, servatis semper iusti- 
tiae substantialibus ». 

Insuper notat, ut censura vim habeat, excuti debet con- 
tumacia eius qui censurandus est, per trinam monitionem 
vel per unam peremptoriam « praecedente bina saltem mo- 
nitione etiam per edictum » uti praescripse.runt Tridentini 
Patres, Sess. 25. cap. 3 De ref. 

Quia censurae causa necessaria est culpa eius, qui hoc 
gladio feritur, gravissima tamen huic perpetuae privationi 


(1) Instructio haec relata fuit Vol. XIII pag. 524. 

respondens, iuxta illud Deut. « mensura peccati erit et pla- 
garum modus » rationis enim et aequitatis principia suadent, 
poenam esse commensurandam culpae et pro culpae modo 
imponendam, non excepta suspensione, et interdicto : Be- 
ned. XIV de Syn. Dioces. lib. X, cap. 1, n. 2 et 3. Gra- 
vitas culpae in themate deducenda est ex praecepto facto sa- 
cerdoti adeundi Raon-les-Leau, nec non ex circumstantiis 
praeceptum concomitantibus. 

Veruni hic recolendum est, ait Orator, Episcopos esse 
pastores non dominatores clericorum, ita ut, de illis dispo- 
nere valeant, posthabita voluntate eorum, eorumque valetu- 
dine, praesertim quando periculum animarum non est in 
mora. Res erat in themate de providenda Ecclesia de novo 
rectore, cuius officium illico non imminebat, neque quoad 
locum, neque quoad personam. Ulla circumstantia extraor- 
dinaria assignatur, vel cognoscitur ad periculum hoc osten- 
dendum. Episcopus providere poterat saluti animarum Raon- 
les-Leau per alium Sacerdotem, prout fecit alias. Praece- 
ptum Episcopi Nanceyensis haud respiciebat. momentaneum 
officium ex necessitate, a determinata persona, explendum, 
adeo ut secus mala gravia saluti animarum  provenienda 
essent. 

In casu gravissimae rationabilesque accedebant circum- 
stantiae ex quibus satius luculentiusque apparet non potuisse 
Sacerdotem cum fructu curam animarum exercere, neque 
populum novum suscipere forma facti gregis ex animo. De- 
bilis valetudo eius prout ex authenticis documentis compro- 
batur; personalis odiositas iam antea exorta ob publicatio- 
nem Nancy-Juif; rumor ephemeridum renuntiantium Raon- 
les-Leau locum esse infestum criminosis ; publica existima- 
tio, qua Raon-les-Leau prout locum relegationis censetur; 
recursus sacerdotis ad iudicium supremum S. Sedis, quo iu- 
stitiam praecepti impetebant, abunde evincunt rectam sacer- 
dotis agendi rationem in casu. 

Denique altero ex capite arguit patronus, praeceptum 
non rite latum fuisse, nimirum ex minus recta interpreta- 

tione rescripti S. O. C. qua ductus Episcopus Nancey ensis 
his verbis decretum tradebat « que nous lui accordons huit 
jours... pour exécuter nos ordres et les ordres de la S. Con- 
grégation, c'est à dire pour quitter Noviant-aux-Prés et se 
rendre dans la paroisse de Raon-les-Leau, que nous lui avons 
assignée. - Que, s'il n'exécute pas ces ordres dans le délai 
indiqué ci-dessus, il sera frappé d'interdit a divinis ». Atqui 
nunquam S. C. Congregatio in mente habuit praecipiendi 
sacerdoti Hémonet adeundi Raon-les-Leau, ut ex authentica 
interpretatione rescripti diei 23 Augusti 1893, prono velut 
alveo fluit praeceptum viribus non subsistere, et proinde con- 
sequentem censuram. 

Quibus utrinque relatis, sequentia dirimere proposita 
fuerunt 


Dubia 


I. An constet de legitima causa translationis in casu. 

II. Quatenus negative, an sustineatur subsequens suspen- 
sio in casu. 

RESOLUTIO. Sacra C. Conciliire disceptata sub die 1 Se- 
ptembris 1894, censuit respondere: Ad I et II affirmative 
et amplius (1). 


«zS$^-0-f-«S25a— 
RAPOLLEN. 


SPONSALIUM 


Die 15 | Decembris 1894. 


COMPENDIUM FACTI. Quum Aloysius dioecesis Rapollensis, 
Florentiae, anno 1891,-stipendia mereret, amore captus est 
cuiusdam Annitae illius civitatis. Haec asserit eo res de- 
venisse, ut non solum intercesserit promissio et repromissio 
futurarum nuptiarum, sed ipsam, spe allectam futuri coniugii 


(1) Recole Vol. XI, 382; XIV, 172, 178 et 181; quo loco dedimus Appendicem 
quoad Ecclesias succursales in Gallia post Concordatum anni 1801; — XIX, 53. 

cum Aloysio, floris virginalis iacturam fecisse. Et contra 
Aloysius protestatur, nec sponsalia inita fuisse, nec se An- 
nitam déflorasse, ad quae tamen vehementer omnigena arte 
ab Annita alliciebatur, inhiante huiusmodi nuptiis. 

Expleto militaris servitii curriculo, Aloysius in patriam 
remeatus, alios instauravit amores cum quadam iuvene, serio 
agens de matrimonio ineundo. Quod cum rescivisset Annita, 
furens, sola, iter aggreditur, erga domicilium Aloysii ; quo 
cum pervenerit, noctu petiit domum paternam Aloysii et 
ianuam clausam inveniens, clamoribus et planctu implet 
vicinia, instans ut in familiam admitteretur; sed incassum. 
Tunc ipsa disseminare coepit in vulgus quod huc contenderat, 
ut cogeret Aloyium stare promissis nuptiis, quas amplius re- 
spuere non poterat, postquam cum ea carnaliter, ferme vio- 
lenter, coniunctus fuerat. Hinc Tumoribus commota familia 
Aloysii, ad removendum ulterius scandalum, Annitam in 
familiam recipere statuit prouti factum est. Ibi commorata 
est per octo dies, quibus videbantur tractatus matrimoniales 
non solum iterum instaurati, sed prope ad certum exitum 
adducti. 

Verum Annita Florentiam reversa, rursum, hac postha- 
bita, Aloysius agere coepit de nuptiis, quam citius ineundis, 
cum alia iuvene; adeo ut iam contraxerint matrimonium, quod 
civile appellant; nec non in facie Ecclesiae legitimum ma- 
trimonium contraxissent, nisi apud Curiam Rapollensem op- 
posuisset « nihil transeat » Annita instans, ob inita sponsalia 
cum Aloysio et passam deflorationem. Aloysius vero asserit 
se iterato animum ab Annita alienasse, quia illius malos 
mores detexerat. 

Curia Rapollensis excipiens Annitae instantiam, quamvis 
et actrix et conventus contumaces fuerint, processum ordi- 
navit circa impedimentum impediens, derivans ex sponsalibus, 
nec non quoad crimen deflorationis seu stupii. Qua de re duo 
sibi proposuit esse solvenda dubia, nimirum : L. An in casu 
constet de sponsalibus privatim initis? Il. Et quatenus affir- 
mative, an  renuens desponsatus censura ecclesiastica sit eo- 

gendus ad matrimonium | contrahendum | cum  seducta, | vel 
potius, assignata ei dote, a contractis sponsalibus | recedere 
possit? Quae dubia resolvit Curia episcopalis per hanc sen- 
tentiam: ad I. Ex actis processualibus non esse dubitandum de 
existentia et validitate privatorum sponsalium inter Aloy- 
sium et Annitam ; e quibus liquido apparet promissio et re- 
promissio futuri matrimonii. Ad II. Et consequenter confir- 
matur inhibitio seu nihil transeat contra Aloysium, opposi- 
tum ab Annita, ad hoc ut eidem denegetur fides liberi status. 
Committitur vero sacerdotibus loci, quo moratur Aloysius, 
ut, nulla adhibita coactione, suaderent eidem inire nuptias re- 
ligiosas quamprimum cum Annita, aut sinminus congruam 
constituere dotem, ad legis dispositum. 

Contra hanc sententiam, appellationem interposuit Aloy- 
sius; at a Curia transmisso appellationis libello, ipse appel- 
lans alias ad S. C. C. dedit supplices literas, petens dispen- 
sationem ab impedimento sponsalium, ut libere et legitime 
interim valeat coram Ecclesia uxorem ducere, salva manente 
instantia Annitae, iudicio ordinario expedienda, quoad inde- 
mnitatem petitam pro passa defloratione. 

Quum agi deberet an sententia Curiae Rapollensis esset 
confirmanda vel minus , ideo testium duorum depositio, litte- 
rae Aloysii et Annitae aliorumque  perpensae fuerant. Ex 
hisce autem exurgere visum est veram futuri matrimonii pro- 
missionem et repromissionem. 

Conventus Aloysius nullum protulit documentum. Solum- 
modo, interposita appellatione ad S. C. C. nonullas adiun- 
xit animadversiones ; quibus primum sententiam impugnat, 
quippe carentem debita forma ob non expositas rationes, 
sententiae motivas. Non affert enim quaenam sint facta sua- 
dentia sponsalium existentiam et crimen deflorationis. 

Dein advertit non solum forma, sed etiam substantia ca- 
rere sententiam, quum asserat, sed nihil probet. Nam testi- 
monia allata sunt de auditu, et referunt quod audierunt ab 
ipsa Annita; literae vero etsi praeseferant ingenuum iuvenis 
amorem, non sane exprimunt voluntatem certam, deliberatam 

sponsalia ineundi. Ceterum passim a iuvenibus amatoriae 
dantur literae adamatis puellis, promissionibus refertae, quibus 
tamen sponsalitius contractus certe non initur. 

Deflorationem vero quod attinet, notat, quod si vera haec 
fuisset, huiusmodi furens puella, non dedignans viliores con- 
tendendi modos, certe non ullum non movisset lapidem, ut 
comprobaret passam deflorationem. E contra de hac alte si- 
luit postquam processus instrui debuit. 

Denique advertit appellans, quod ipse iudex de factorum 
veritate persuasus non videtur, qui non condemnat reum uti 
saltem moraliter et in facie ecclesiae obligatum ad ducendam 
in uxorem sponsam aut ad eam dotandam ; sed monet sen- 
tentiae executores seu parochos ut reo, si fieri potest, per- 
suadeant, inculcent obligationem aut matrimonii ineundi aut 
dotandi. 


Disceptatio Synoptica 


SENTENTIA CURIAE CONHRMANDA VIDETUR. Quominus 
sententia Curiae confirmanda sit non videtur obstare defectus 
formae; nam quamvis definiti iuris sit, iudices Romano Pon- 
tfice inferiores proprias sententias rationibus decidendi mu- 
nitas edere debere, tamen, in casu, Curiae sententia non ita 
est rationibus destituta, ut nullitate laborare dicenda sit. 

Quod vero, uti apponit appellans, deficiat saltem ipsa 
substantia cum rationes allatae et allegata facta non con- 
cludant; hoc non videtur admittendum; quia literae, testium 
depositiones, et actricis ratio agendi sufficientes esse possint 
ad pariendam in iudice eam moralem certitudinem necessa- 
riam ad sententiam de illo negotio pronunciandam. 

Ultimum vero appellantis argumentum, nempe quod actrix 
non extitisset contumax si vera fuissent, quae in iudicio as- 
serere non dubitavit; appellanti retorquetur, quippe et ipse 
contumax fuit, quum eius maxime intererat se defendere ad 
bonam famam tutandam et ad initas nuptias ad exitum per- 
ducendas. 


Acta, Tom. XXVII. fase. CCCXXII. 39 

S1 vero inspiciatur series factorum, Aloysio ea magnopere 
nocere videtur circumstantia nempe, illum admisisse Annitam 
in familiam, scopo iterum instaurandi tractatus matrimonia- 
les, quando ipsa in oppido Aloysium et familiam omnimode 
insectaretur et veluti lacessere non timeret, proclamans sibi 
fidem sponsalitiam fuisse violatam et virginalem florem vio- 
lentia, fraude praereptum. Adeo ut, facto suo, Aloysius vi- 
deatur Annitae accusationes confirmasse, et ratas habuisse. 


SENTENTIA CURIAE INFIRMANDA VIDETUR. Sed ex adverso 
animadvertantur, aturam sponsalium eam esse, ut contractu 
consistant seu nupturientium conventione; scilicet promissione 
et repromissione futurarum nuptiarum. Huiusmodi facta non 
praesumuntur, sed expresse probari debent. Important enim 
vinculum libertatis, quae semper integra praesumitur donec 
contrarium manifeste probetur. 

Adminicula vero probationum huius processus in medium 
allata, rite dubitari potest an sint sufficientia ad huiusmodi 
claram probationem. Nam quoad literas amatorias et alia 
huius generis signa, quae intercedere solent inter iuvenes 
invicem se adamantes , haec debent animadverti cum cl. 
Gaspard Trac. can. de matr. V, Il, num. 22 citante Marc, 
ibi « Quae cum ita sint merito observat » Mare n. 1951 in 
nota: «Saepe numero promissiones futur matrimonii, quae 
inter adolescentes, sese invicem adamantes, fieri solent, non 
sunt vera sponsalia, cum propositi potius quam contractus 
onerosi conditiones prae se ferant in illis praesertim regio- 
nibus, ubi est in more positum, ut sponsalia cum aliqua 
solemnitate ineantur ». Ad rem vero ci. D'Annibale Lib. Ill, 
tract. IV De mart. n. 505 in nota 1, haec habet: «V." Demum 
quoties non satis apparet voluntas contrahentium, si alias 
promptiores esse debemus ad solvendum quam ad ligandum, 
(l. 96 De A. et O.) heic maxime, quia coacta matrimonia 
difficiles solent exitus habere, cap. 17, 4. t. $ Alph., VI 840; 
adeo ut quocumque etiam minimo  dubietatis anfractu, pro 
omnimoda | exclusione — sponsalium | iudex pronunciare | debeat 

Rot. Rom. 8 Feb. 1705 cor. Bonillo; quamquam haec S. Ro- 
tae verba accipienda sint cum grano salis ». 

Quoad crimen vero deflorationis seu stupri, haec animad- 
vertenda videntur. In primis deflorationis factum non appa- 
ret sufficienter comprobatum donec asseritur tantum ab ipsa 
muliere in aestu irae et zelotypiae, et crimina non praesu- 
muntur, sed manifeste probari debent. Eo magis quod haec 
mulier videretur debere esse aliena a propria macula reve- 
landa, adeo ut facilitas detegendi suam ignominiam, suspi- 
cionem ingerere possit de mala fide accusatoris, iuxta vul- 
gare effatum:  eccusatio non petita, accusatio repetita. 

Insuper quia vir cogitur ad deflorationis damna resarcien- 
da non iste posset ita alloqui mulierem: nonne tu ipsa tibi 
damnum intulisti, quando tuam infamiam in vulgum disse- 
minasti ? Et restitutio sane urgenda est pro quantitate damni 
certe illati. 

Denique ex processu non clare patet an agatur de deflo- 
ratione in quam, absque fraude aut dolo defloratoris, consen- 
serit mulier, an potius verum intercesserit stuprum, quo 
violenter virgo florem virginalem amiserit; uti etiam ex 
dictis non videtur sufficienter comprobatum | an promissio 
matrimonii, saltem ex parte defloratoris intercesserit. Quae 
omnes circumstantiae quamnam vim exerceant in huius- 
modi iudicia docte pro more suo , inter alios Canonistas, 
disserit Reiffenstuel, com. in Lib. VI Decret | Greg. IX 
fit. 

Quocirca, hisce omnibus hinc inde adductis, suppositum 
fuit diluendum 


Dubium 


An sententia — Curiae sit confirmanda | vel — infirmanda 
in casu. 

RESOLUTIO. Sacra C. Concilii, re discussa sub die 15 De- 
cembris 1894 censuit respondere : Praevia solutione summae 
ab Episcopo . determinandae, |^ favore | Annitae, ^ removeatur 
oppositum « nihil transeat ». 

Ex QUIBUS COLLIGES : I. Ex doctorum sententia sponsa- 
lium validitatem magis proban per mutuam significationem 
voluntatis a partibus editam , quam a formulis verborum. 

II. Hinc sufficere ad probanda privata sponsalia, proba- 
tionem mutui consensus, collectam sive ex verbis, sive ex 
facti adiunctis, sive etiam ex coniecturis, ponderandis in eius- 
modi quaestionibus. 

III. Sponsalium existentiam sequi debere coactionem re- 
silientis mediis a sacris canonibus designatis; sed quum 
matrimonia coacta malos soleant habere exitus, ideo benigna 
iuris interpretatio concessit resilienti facultatem aut nubendi, 
aut pecuniariam praestationem tradendi. 

IV. In themate adhibitum fuisse remedium  dotationis, 
tenendum videri, etiam ob matrimonii civilis existentiam. 


—À o — MÀ i P 


SUESSANA 
PRIVATIONIS PAROECIAE 


Die 1 Septembris 1894. 


Sese. 24 cap. 5 de reform. 


COMPENDIUM PACTI. In dioecesi Suessana paroeciam ab 
anno 1891] obtinuerat legitima institutione sacerdos Ioseph. 
Famulatus gratia hic in parochialem domum receperat quam- 
dam Eleonoram Gaetanam, aetate congrua et bonis moribus, 
uti videtur, praeditam ; quae tamen scandalo quam citius 
parocho fuit, quia eius filia non aeque bona fama fruens, no- 
mine Maria Gratia Migliozzi subintroducta in parochi domum, 
huius amorem vehementer sibi conciliasse videtur. Saltem 
in vulgus statim graves suspiciones in dies disseminabantur, 
quas probabiliores nonnulla facta reddebant. Gratia quae spon- 
salitiam fidem promiserat cuidam viduo viro, parochi, ut 
fertur, suasionibus, a promissis deflexit, ut adhaereret cuidam 
Iosepho Passeretti, qui una cum matre et filia continenter 
parochi domum frequentabat. Sed matrimonium tantum con- 
traxerunt, ita dictum civile, quod nihilominus, data opera, 

adiuvit parochus se praebens sponsorem pro parva locata 
domo, pro empta terrula et sue et nonnullis supeliectilibus. 
De religioso connubio ne verbum quidem, quamvis sponsi, 
parocho addictissimi, eius domum assidue frequentarent. Ad 
aures Episcopi huiusmodi parochi conversationis rumores 
pervenerunt; qui ut coram, rei notitiam assumeret, inopi- 
nato die 13 Octobris 1892 adstitit in parochiali domo, ubi 
duas feminas invenit. Graviter de tali scandalo increpans 
parochum, iussit ut illico illas dimitteret et curaret, ut Gra- 
tia cum Iosepho Passeretti matrimonium religiosum iniret. 
Sed dissolutio huius non bene initae familiaritatis, occasio 
fuit ut apertius de tegeretur scandalorum radix. Nam vir 
recusavit amplius cohabitare cum Gratia, quam infectam 
pessima lue incusavit, adeo ut cognoscere debuerit Praetor 
de hac causa separationis: vicissim uxor nonnullas res dome- 
sticas restituere recusabat viro, has suas esse asseverans; 
et ambo se convertebant ad parochum, ut suas adimpleret 
sponsiones factas, tempore initi coniugii. Has facti circum- 
stantias comprobare potuit Episcopus, processu in Curia per 
inquisitionem extraiudicialem confecto, quo tamen pendente 
oblatus fuit Summo Pontifici quidam libellus subscriptus a 
nonnullis parochianis testantibus de bona fama parochi Io- 
sephi; quibus tamen Episcopus nullam fidem adiungendam 
esse, asserit. Proinde ob resultantia processus, Episcopus de- 
cretum edidit quo parochum a divinis et paroeciae admini- 
stratione suspendebat : intimans ut interim spiritualibus exer- 
citiis vacaret et per mensem a parochia abesset. Decretum 
primo praesentatum fuit parocho a Primicerio Capituli die 
3 Nov. 1892, sed incassum, quia expresse parere recusavit; 
secundo per Curiae apparitorem fuit intimatum et tunc pa- 
rochus suis manibus decretum laceravit. Sed postea resipi- 
scere visus, Curiam adiit profitens se acceptare suspensionem, 
promisit exercitia spiritualia se peracturum quod perfecit, et 
solvit Gratiae Migliozzi summam 50 libellarum ob litteram 
cambii - vulgo cambiale - a muliere habitam, vel, uti alii aiunt 
furtive subtractam, tempore initi coniugii. Nihilo secius non 

in melius res verterunt, nam aliae accusationes ad Episco- 
pum contra parochum assidue deferebantur, quas potius quam 
refutare visus est confirmare ipse parochus, qui in parochia 
incedebat sclopo armatus quasi accusatores minitatus, et 
alia arma deferendi veniam petiit a politica auctoritate quod 
vero non obtinuit. Quamobrem Episcopus sub die 12 Ianuarii 
1893 reiteravit suspensionis decretum et praeceptum abes- 
sendi a paroecia, insimul suadens ut sponte paroeciae renun- 
ciaret. At non solum perfracte renuit renunciare, sed non 
multo post tempore armatus in parochiam rediit ibique sus- 
pensus celebrare ausit. Non destitit Episcopus eum acriter 
admonere, ut quam citius a tanto populi scandalo abstineret 
et denique sub die 7 Februarii 1893 decretum ei intimari 
iussit per tres canonicos Ecclesiae Cathedralis cum praece- 
pto, ut Ecclesiae renunciaret. Parochus protestatus se esse 
innocentem, omnia subire dixit, sed nunquam parochiam re- 
nunciaturum. Quia scandala et ipsam publicam quietem ci- 
vilem perturbabant, ipsa civilis auctoritas de ratione agendi 
parochi a Curia dioecesana notitiam exquisivit, quae evasive 
respondit, scilicet pendere ecclesiasticum processum et se 
iuxta canones interim in parochum animadvertisse. Succre- 
scentibus difficultatibus, Episcopus recursum habuit ad S. CC. 
quae eidem rescripsit sub die 11 Martii 15953 ut curaret 
ulterius parochum inducere ad renunciationem paroeciae sub 
reservatione pensionis, in quem effectum referret de statu 
activo et passivo beneficii paroecialis. At omnibus in irritum 
cedentibus pacificae transactionis mediis, Episcopo sub die 
21 Aprilis 1893 rescriptum fuit, ut processum conficeret 
iuxta Inst. S. C. EE. et RR. anni 1886 ad parochi remo- 
tionem. Pendente processu, contumaciae non paucos opposuit 
actus parochus, quos inter in sui defensionem delegit laicum 
quemdam patronum a Curia legitime non admissum, qui pro- 
inde in Episcopum libellum conscripsit. 


Processum remotionis sententia definivit Petrus Ceraldi, 
canonicus ecclesiae Cathedralis Suessanae, Iudex specialiter 
constitutus et delegatus animadvertens : 

QUOAD FACTUM. « Visis libellis Rmi Promotoris Fisci 
huius Curiae Caietani primiceri! Zattara, super vita moribus 
et agendi, seu, sese gerendi ratione reverendi domini Iosephi 
parochi huius Suessanae dioecesis ; 

« Attentis documentis ipsis super vita, moribus et agendi, 
seu, sese gerendi ratione praefati parochi Iosephi a promo- 
tore Fiscali collectis, prout in Actis ; 

« Auditis testibus iuratis ab eodem Promotore Fiscali 
inductis ; 

« Perpensa parochi Iosephi protestatione incusante tam- 
quam suspectus Rmae Curiae Episcopalis Suessanae Officia- 
les, tum verbis in sua defensione, tum scriptis prout in sup- 
plici libello diei 9 Septembris 1893 ad Emum Cardinalem 
Praefectum S. C. C. misso, et ad praefatum Episcopum 
Suessanum remisso ; 

« Audito et mature perpenso eiusdem parochi losephi 
orali constituto ; 

« Auditis omnibus testibus ab eodem parocho productis 
et inductis ; 

« Lectis et perpensis omnibus Uteris, depositionibus, decla- 
rationibus, documentis, libellis prout in Actis ; 

« Auditis et lectis conclusionibus in scriptis datis et exhi- 
bitis die 5 Februarii volventis anni a Rmo Promotore Fi- 
scali; qua die causa fuit proposita et discussa ; 

« Audita eadem die oratione defensiva in scriptis exarata 
a Defensore ex officio electo, dno Biasio Rotondano cano- 
nico theologo cathedralis ecclesiae Policastrensis, exhibita 
postera die 6 Februarii ; 

« Lectis et perpensis responsionibus datis ab Illmo Pro- 
motore Fiscali contra defensionem a supradicto Defensore 
ex officio electo, exhibitam ; 

« Perpenso insuper quod ex innumeris et indubiis docu- 
mentis, meridiana luce, constet de turpi agendi ratione pa- 
rochi Iosephi cum muliere, de qua in actis ; animadversis 
omnibus circumstantiis, abusu nempe propri ministerii, ne- 
gotiationibus saecularibus cum muliere ipsa, matrimonio ee- 

clesiastico per parochum dilato, post actus civiles iam con- 
tractos, et maximis exinde scandalis exortis ; 

« Attento quod per hasce turpes relationes cum suis 
adiunctis praedictus Parochus diffamatus exsistat, nedum 
apud suae Paroeciae incolas, sed et in tota civitate et dioe- 
Cesi ; 

« Perpensa exinde iactura illius fiduciae quae pastorem 
maxime decet, ut bono et saluti ovium sibi commissarum 
consulat, adeo ut etiam fautores eius apertissime confessi 
sint se nunquam ab eodem Sacramentum Poenitentiae su- 
scepturos et alia uti ex testibus a Promotore Fiscali indu- 
ctis ; 

« Attento et perpenso quod, si in turpia, prout antea 
cum praefata muliere non reinciderit, post acceptas moni- 
tiones, scandalum tamen interfuerit grave, maxime omnibus 
circumstantiis prout in Actis consideratis, et certo perseve- 
ret, ob rationem sese gerendi, in omnibus consequentibus 
factis; eo vel magis si attendatur quod mulier ab eo turpiter 
cognita et decepta eiusque sponsus solo actu civili iuncti ac 
in praesentiarum seiuncti et inimicitia adhuc de tenti, semper 
in eodem pago penes Ecclesiam et parochialem domum per- 
maneant; unde clamores , convicia, rixae et scandala cum 
illa et parentibus ante habita, denuo reiterari poterunt maxime 
in praesenti rerum statu ; attento recursu ad Forum saecu- 
lare contra mulierem ipsam et alios ; 

« Attenta fere unanimi consensione, qua incolae in ma- 
gna parte eiusdem pagi G. supradictum Parochum odio et 
adversione prosequuntur, praesertim post recursum ad Forum 
saeculare a Parocho factum, adeo ut tuto dici possit illius 
in paroecia praesentiam magis ad destructionem quam ad 
aedificationem  inducturam , uti patet ex omnibus testibus 
productis et maxime ex diversorum Sacerdotum depositioni- 
bus, seu declarationibus qui locum, incolas et facta omnia 
bene norunt ; 


« Attento quod populi magnae partis aversio ob ipsam 
parochi agendi rationem in dies crescat, uti ex actis prostat, 

et sedulo in casu sit consideranda ac perpendenda propter 
incolarum et ipsius parochi indolem ; 

« Attenta constanti ac pertinaci insubordinatione, per in- 
numera facta comprobata, parochi eiusdem in suum Episco- 
pum, qui adhortationibus, suasionibus, monitis, coercitioni- 
bus aliisque id genus iterum atque iterum ab eo defecit, et 
Decretum ipsum suspensionis laceravit; perpensis omnibus 
adiunctis prout in Actis , et insuper perpenso quod vetita 
Episcopi spreverit pluries pagum G. petendo ibique diu com- 
morando et colloquendo ad effectum de quo infra ; 

« Attentis repetitis actibus rebellionis, quibus ipse reve- 
rentiam et obedientiam ipsi Episcopo iuratam, tum verbis 
tum scriptis denegavit, quinimo Uteris et etiam libellis ano- 
nymus auctoritatem et dignitatem Episcopi eiusdem Rmae 
Curiae aggressus est, quorum non ultimus libellus famosus 
nomine proprii Patrocinatoris civilis typis editus, cui titulus 
- Un atto di procedura canonica alia Curia di Sessa - cuius 
tamen ex certis indiciis et confessionibus ipse parochus com- 
plex habendus est, quae omnia a Rmo Promotore Fiscali in 
actis relativis adnotata sunt ; 

« Attento quod per actus rebelles eo devenerit idem paro- 
chus ut, pagum G. contra Superioris vetitum petens, tum 
adhortationibus, tum promissionibus, tum pecunia aliisque 
argumentis aversionem et rebellionem suorum fautorum in 
ipsum Episcopum excitare ausus fuerit, eosque infestos in 
illum reddere conatus sit, ut patet ex demonstrationibus 
et minis apud episcopalem residentiam, et uteris minatoriis 
ut in actis ; 

« Attentis pluribus recursibus in scriptis civili potestati 
in Episcopum eiusque ordinationes missis, et praecipue at- 
tento recursu ad Forum saeculare, dum canonicus processus 
agebatur, contra deponentes et recurrentes Curiam ecclesia- 
sticam ad effectum certe impediendi iurisdictionem Fori ec- 
clesiastici, quapropter censuratus cum suo Advocato civili 
etiam manet, ad tramitem Bullae Apostolicae Sedis cap. VI ; 

« Attentis et perpensis omnibus quae cum parocho Iosepho 

a prima monitione eidem facta die 13 Octobris 1892 et dein- 
ceps paterna charitate ab Episcopo tum per se, tum per alios 
sive saeculares inutiliter acta gestaque sunt ad amicam com- 
positionem inducendam, praesertim post literas S. C. C. diei 
11 Martii 1893, quibus sciscitabatur - an spes sit quod pa- 
rochus cum reservatione pensionis paroeciae nuncium mittat - 
imo ipse in dies pertinacior evasit, unde incorrigibilis in sua 
pravitate adhuc perseverat ». 

QUOAD IUS. « Viso, attento et perpenso Cap. VI Sess. X XI 
S. C. Tridentini quo cautum est - Eos vero qui turpiter et 
scandalose vivunt, postquam praemoniti fuerint, coerceant 
ac castigent ; et si adhuc incorrigibiles in sua nequitia per- 
severent, eos beneficiis , iuxta ss. Canonum constitutiones, 
exemptione et appellatione quacumque remota, privandi fa- 
cultatem habeant ; 

« Visa, lecta et perpensa decretali - Nisi pridem, Cap. X, 
de renuntiatione, pro gravi quoque scandalo vitando quod 
aliter sedari non potest ; 

« Inspecta etiam magistrali illustratione huius decretalis 
per Prosperum Fagnanum dicentem : - Iusta et legitima 
causa - renunciationis sive remotionis - tum dicitur cum 
curatus iam non potest munia parochialia exercere, et ovi- 
bus sibi creditis ad salutem proficere ; 

« Attentis denique Canonistarum doctrinis de scandalo 
permanente, perseverante et in dies crescente ; 

« Perpenso Can. Scias Cap. VII q. I circa odium et aver- 
sionem plebis, itemque decretis S. C. Concilii diei 23 Mar- 
tii 1885 in Mediolanen, et 23 Iulii 1892 in Lucana; (1) 

« Viso tandem ac perpenso Cap. Gravem XV De Exces- 
sibus Praelatorum | et subditorum, in quod, uti sapientissime 
exponit Reiffenstuel tom. V tit. 31* p. 272 offenditur. I^. Si 
subditi negent Episcopum esse dominum suum ; cum sic agant 
contra fidem homagii reverentiae et obedientiae in recipiendis 
ordinibus vel beneficiis promissae. - 2?. Si in causa spirituali 


(1) Lucana relata fuit Vol. XXV, 412. 

vel ecclesiastica illum trahant ad Forum saeculare. - 3?. Si 
iniquos adversarios Episcopi consilio vel auxilio iuvent, iuxta 
c. Gravem h. t. ubi etiam iubetur beneficio privari, qui ali- 
quem ex his tribus excessivus contra Episcopum committat; 

« Attentis, visis, lectis auditis omnibus, tum de iure, tum 
de facto attendendis, videndis, legendis et audiendis ; ratio- 
nibus omnibus mature perpensis, invocato humiliter SSmo 
Christi Iesu Nomine , iustitiam et charitatem prae oculis 
habentes, iudicamus et declaramus Adm. Revfidum Dnum 
Iosephum Parochum pagi G. huius dioeceseos, iam ab officio 
parochiali suspensum per Decretum episcopale diei 11 No- 
vembris 1892, pluries deinceps confirmatum, a dicto officio 
et beneficio parochiali iudicialiter et definitive remotum et 
privatum, iuxta votum lIllmi Promotoris Fiscalis, eumdem- 
que damnamus ad omnes huius iudicii expensas prout de iure. 

« Ita decernimus ac definitive sententiamus, non solum 
isto, sed omni meliori modo et forma. Et ita interesse ha- 
benti ad formam iuris notificetur. » 

At Episcopo, post sententiae promulgationem a qua pa- 
rochus appellavit, fastidia adaucta sunt. Nam citatus fuit 
apud Iudicem Conciliátorem ut restitueret illas 50 libellas 
a parocho depositas in manus Episcopi ad sedandam contro- 
versiam cum Gratia Migliozzi ob suam litteram cambii, a 
parocho retentam. Verum postea gravius accidit ut parochus 
rapuerit, querela diffamationis, ad tribunal civile omnes sui 
accusatores in processu canonico criminali, et in huiusmodi 
querelae agitatione sacerdos Ioseph calumnióse probrosa verba 
in Episcopum protulit ; sed quamplurima contra se dicta au- 
dire et remeari facta ignominiosa coactus fuit a suis accu- 
satoribus, qui rei impudentiá ad iracundiam excitati fuerunt 
una cum tribunali ipso. 


Disceptatio Synoptica 


ANIMADVERSIONES EX OFFICIO. In iure recolenda videntur 
quae statuuntur, praecipue iure decretalium, quoad laicorum 
accusationes in clericos. Experientia enim docuit laicos nimis 

faciles esse ad accusandos clericos, quibus veluti gestiunt 
crimina impingere quasi ad suam excusationem, et ad op- 
primendos sacros morum censores. Proinde ex sententiis Pa- 
trum in Decreto Gratiani can. 1], 2* 3, 5, 6, 8, 9* et pas- 
sim caus. 2 qu. 7 invenitur laicis prohibitum clericos ac- 
cusare. Iure vero decretalium inter ceteros Alexander III 
in rescriptis suis respondit, non esse laicos ad accusandos 
clericos admittendos : ita in cap. 14 De testibus decernit : 
« De cetero laicos ad accusationem vel testimonium contra 
clericos non esse aliquatenus admittendos, censura canonum 
manifestius edocet ; | nisi forte suam vel suorum iniuriam 
prosequantur. Nec tunc etiam ad testimonium; sed ac ac- 
cusationum possunt admitti ». Et Pontifex admittit ad. ac- 
cusationem, a testimonio repellens, quia accusator, si in pro- 
bando defecisset, poenam talionis subire debebat, iuxta leges 
romanas. Idem Alexander III in cap. X. De accusationibus 
ita disposut « Cum P. Manconella presbyter ex una parte 
et Bonus presbyter et lI. Bonus  Coeti laicus frater eius ex 
altera, in nostra essent praesentia constituti; eundem 1l. quia 
laicus erat* in dicti P. accusationem non duximus  admit- 
tendum ». Sane Vos non latet EE. PP. hanc doctrinam 
postea paulisper temperasse Innocentium III in cap. /7 De 
iudiciis; sed semper urgendo principium ; laicos nonnisi ma- 
gna cum circumspectione attendendas esse in iudiciis crimi- 
nalibus contra clericos ob gravitatem negotii, et ne laicis 
clericos calumniandi facilis praebeatur occasio. 

Haec memoranda visa sunt, quia ea agitur causa contra 
clericum , in qua laici vehementer presbyterum parochum 
accusant et contra illum testantur; dum alii e contra, de 
mala fide istorum testium deponunt de earumque fraudibus, 
quibus expellere conantur parochum bonis moribus imbutum. 

Quibus animadversis suppositum fuit diluendum 


Dubium 


An decretum | curiae Episcopalis sit ^ confirmandum — vel 
infirmandum | in casu. 

RESOLUTIO. Sacra Congr. Concilii re disceptata sub die 
] Septembris 1894 censuit respondere : Esse locum remo- 
tioni. 

Ex QuiBUs coLLIGEs: I. Parochos turpiter et scandalose 
viventes, postquam praemoniti fuerint, coerceri et castigari 
posse ab Ordinario, necnon suis privari beneficiis, quatenus 
in sua nequitia perseveraverint. 

II. Iustam et legitimam remotionis causam exhiberi a 
Parocho, qui nequeat munia parochialia exercere, et ovibus 
sibi creditis ad salutem proficere. 

III. Omnia haec in themate adfuisse neminem ambigere, 
qui motiva perlegerit, quibus innixus Iudex dioecesanus sen- 
tentiam privationis et remotionis a paroecia protulit. 


ROMANA 


CIRCA QUODDAM ONUS INHAERENS CUIDAM CANONICALI 
PRAEBENDAE CAPITULI S. MARIAE TRANSTYBERIM 


Die 15 Decembris 1894. 

Per summaria precum. 

COMPENDIUM rACrI. Capitulum S. Mariae Transtyberim re- 
tulit S. C. Congregationi: Anno 1859institutum fuisse, illa 
in Ecclesia, Clericatum beneficiatum de Peneranda cum an- 
nuo reditu lib. 620, constituto iure nominationis favore Ca- 
pituli ; cum onere assistendi choro quolibet die communi, et 
litandi 100 missas annuas in singulis diebus festis, expleta 
chori officiatura, reliquas diebus ferialibus iuxta commodum,, 
Ob temporum adiuncta missarum onus redactum fuisse ad 
solos dies festos usque nunc, assensu Apostolicae Sedis. 

A pia beneficii fundatrice, facultatem datam fuisse Cano- 
nico administratori pro tempore retinendi duas libellas pro 
unaquaque celebrationis omissione. Investitum huius beneficii 
censuisse exonerari a celebratione Missae per dies festos, qua- 
tenus relinqueret administrationi eiusdem duas libellas pro 

qualibet omissione. Quae vis pecuniae quum par non sit, 
ut alius sacerdos eamdem dicat Missam pro fidelium com- 
modo, Administrator petit ut S. Congregatio Concilii confir- 
met reductionem Missarum ad solos dies festos, et declaret 
iustam esse piae fundatricis voluntatem, ita ut quaevis omis- 
sio a novo investiendo multari possit pro ea summa pecuniae 
quae necessaria sit ad alium inveniendum Sacerdotem, qui 
eamdem celebret. 


Disceptatio Synoptica 


PETITIO RESPUENDA VIDETUR. Intentioni Capituli videtur 
obstare e diametro iuris communis dispositio, enunciata sub 
rubrica fit. 12 lib. III Decret. Greg. IX; nempe «Ut eccle- 
siastica beneficia sine diminutione | conferantur » quae ru- 
brica est clare praeceptiva continens legem expressam, uti 
adnotant Canonistae. Sub nomine vero diminutionis compre- 
henditur quaecumque immutatio facta in beneficii oneribus 
vel redditibus, unde onera graviora evadant vel reditus mi- 
nores ; uti videre est apud Reiffenstuel /. f. n. 2; et prae- 
cipue Fagnanum, qui ad caput Significatum 11 De prae- 
bendis* copiose S. C. C. iurisprudentiam refert, /ibi) 1ta dis- 
serens sub n. 3: « Unde sacra Congregatio eiusdem Concilii 
interpres saepius declaravit, Episcopum non posse novum 
beneficiis onus imponere, sed tantum curare debere, ut quae 
ills ex fundatione vel consuetudine incumbunt, exacte adim- 
pleantur ; et in specie, alias censuit novum onus missae in 
hebdomada non potuisse Episcopum imponere beneficio ha- 
benti onus anniversarii tantum... Hinc cum beatae mem. 
Card. Borromaeus vellet cogere obtinentes simplicia bene- 
ficia in parochialibus, ut per se vel substitutos deservirent... 
S. Congregatio ab eo consulta respondit, non esse cogendos 
ad aliud quam ad dicendas horas canonicas... Rursus cum 
Episcopus Asculanus imposuisset onus paucae eleemosynae 
cuidam Prioratui, quod est beneficium simplex, pro missis 
bis in hebdomada celebrandis in cathedrali ecclesia, idque 
quia licet dictus Prioratus actu ecclesiam non haberet, cum 

tamen haberet reditus et adessent vestigia veteris ecclesiae, 
non erat verisimile illam sine onere missarum celebranda- 
rum erectam fuisse ; S. Congregatio consulta an id potuisset 
Episcopus, respondit nullum onus novum imponendum ex 
coniecturis verisimilibus. » Quae postrema decisio videtur 
etiam obstare petitioni Capituli cupientis partim reddere 
gravius antiquum onus beneficiati, ob verisimilem Institutoris 
voluntatem. Et iure merito ita se gessit S. C. C. pressius 
adhaerens S. C. Tridentini praescriptionibus in sess. 24 c. 14 
De ref.; et in sess. 25 c. 9o De ref. ubi provide animadvertit 
« Ratio postulat, ut illis quae bene constituta sunt contrariis 
ordinationibus non  detrahatur. » 

PETITIO EXCIPIENDA VIDETUR. Sed contra est quod « nulla 
regula sine exceptione » uti fert effatum etiam iuridicum ; 
et inculcat cap. un. tit. praecitata in fine; scilicet « ut ipsi 
proventus retineantur ad tempus pro causa iusta et neces- 
saria... credimus esse licitum. » Sed an et quomodo Ordi- 
narii ex voluntate iuris communis possint imponere novum 
onus diminuentes reditus beneficiales est quaestio non faci- 
lis, uti fatetur ipse Fagnanus ad cap. Nisi essent 21 
De praebendis num. 14 ; qui tamen auctor, sub n. 28 in- 
terpretatus haec postrema verba capitis « Nisi essent » nempe 
« Nos... toleramus ut ad praestationem quadraginta libra- 
rum non dignitas Prioratus, sed persona prioris maneat one- 
rata, ne forte circa proventus aliqua videatur facta sectio 
Prioratus ; ita quod ipso Priore defuncto, successor ipsius 
ad praestationem quadraginta librarum minime teneatur » ; 
disserit, cit. Auctor, de impositione pensionis, quippe est 
modus generalior diminuendi beneficiato suos beneficiales re- 
ditus, et concludit, cum communi, Ordinarium Papa infe- 
riorem posse tantum imponere beneficiato, cum ipsius bene- 
ficiati assensu, aliquod moderatum onus ad ipsius vitam per- 
durans, seu quod non beneficium, sed ipsum beneficiatum 
afficiat. Quocirca iuxta hanc praxim, S. C. C. declarationi- 
bus iamdiu confirmatam, in themate quia huius novi oneris 
imponendi adsunt probatissimae rationes et aliunde antiquum 

onus missarum fuit notabiliter diminutum ob earumdem re- 
ductum numerum, videtur posse agi cum clerico instituendo 
in beneficio ut onus sibi assumat, quotiescumque in diebus 
festis in sua ecclesia non celebret, remittendi in manus ca- 
merarii Capituli, praeter quadraginta nummos a testatore 
taxative impositos, residuam pecuniae summam necessariam 
pro eleemosyna, sacerdoti in eius loco celebranti, tribuenda. 
Quod novum onus cum beneficiatum, non beneficium pertin- 
geret, minus laedit expressam testatoris voluntatem. 

Verum quum Summus Pontifex in beneficia libera pol- 
leat dispositione et adsint graves causae novi oneris indu- 
cendi et testatoris voluntas, si ad nostra tempora referatur, 
facile praesumatur novo oneri favorabilis, EE. PP. delibera- 
bunt an expediat, verba facere cum Sanctissimo, qui dignetur 
novum legitimum onus ipsi beneficio in perpetuum imponere. 

Quibus praenotatis , quaesitum fuit quid esset precibus 
respondendum. 

RESOLUTIO. S. C. C. re cognita sub die 15 Decembris 1894 
censuit respondere : Quoad prorogationem  indulti reductionis 
missarum pro gratia in forma et terminis praecedentis re- 
scripti: quo vero ad postulatam | declarationem, ^ iuxta petita. 


CUSENTINA 


FUNERUM 


Die lo Decembris 1894. 
Sess. 25, c. 13 Concil. Trid. 


COMPENDIUM FACTI. Haec controversia primum proposita 
fut die 24 Februarii 1894 sub hisce dubitandi formulis 
« ]l. An ius recitandi officium super fidelium | cadaveribus, 
impertiendi absolutionem, | celebrandi missas in ecclesiis Fran- 
ciscalium | in publicum | coemeterium | addictis, | competat — Re- 
gularibus vel potius parochis in casu. » Et quatenus  affir- 
mative favore parochorum ; « An eisdem funera diei tertii, 

septimi, trigesimi et anniversarii competant, in casu; » qui- 
bus respondere censuistis «. Episcopo qui proponat concor- 
diam de consensu partium ineundam » (1). 

Cum in irritum cesserint concordiae conatus, sub eisdem 
dubis iterum Vobis proposita fuit haec quaestio sub die 
14 Iulii huius anni, et Vobis respondere placuit « Firmo 
remanente iure Regularium celebrandi officium funebre su- 
per cadaveribus defunctorum, sepulchrum gentilitium in ec- 
clesia regularium habentium, et eorum qui sepulchrum inibi 
elegerint ; quoad reliqua placere de concordia, intra 15 dies 
ineunda,praesentibus perdurantibus circumstantiis valitura; 
quo termino inutiliter elapso, Episcopus schéma concordiae 
cito conficiat et ad S. C. transmittat ». 

Episcopus de mente S. Congregationis certior factus, se- 
quens transmisit concordiae schema. 

I. In funeribus celebratis, praesente cadavere, parochus 
ius habeat explendi cunctas functiones necessarias, unumque 
aut plures accersire valebit religiosos, qui participes fient 
ceu clerus Ecclesiae paroecialis, quia functiones locum ha- 
bent in Ecclesia Regularium. 

II. In die tertio, septimo, trigesimo et anniversario Re- 
gulares liberi relinquantur in suis functionibus et iuribus. 
Onerarn tamen possent tradere quartam funerariam, men- 
sura a S. Congregatione determinanda. 

III. Sex candelae a fidelibus traditae pro funere in die 
obitus, ceu supra dicitur, praesente cadavere, ad parochum 
pertinent proprium; ceterae autem, adhibitae circa feretrum, 
si relictae fuerint a fidelibus, sicuti fieri solet apud diversos 
populos, dividantur inter ecclesiam paroecialem et Religiosos. 
Animadvertit Ordinarius dedisse in articulo I parocho facul- 
tatem vocandi ad participationem unum aut plures religio- 
Sos; nam si omnes vocarentur, hoc in casu quasi omnia ce- 
derent eisdem, dum parochus unus est. 


(1) Recole huius Vol. pag. 103: quo loco relata fuit integra quaestio. 
Acta, Tom. XXVII. fase. OOCXXII. 40 

Retulit etiam Episcopus, Minores Observantes esse pa- 
ratos concordiae ineundae, quae ab ipso proponetur; patres 
autem Reformatos animadvertisse : praedictam dispositionem 
nullum habere motivum apud se, quia coemeterium extra- 
neum est ab eorumdem Ecclesia, et cadavera iuxta singulo- 
rum dispositionem deferuntur ad Ecclesiam in qua funus 
celebrari vult; a dicta ecclesia defertur cadaver ad coeme- 
terium, quin nostram adeat ecclesiam. 

Hisce praenotatis, proposita fuere diluenda 


Dubia 


I An ius recitandi officium super fidelium | cadaveribus, 
impertiendi absolutionem, | celebrandi missas in ecclesiis Fran- 
ciscalium in publicum | coemeterium | addictis, | competat — Re- 
gularibus vel potius parochis in casu. 

Et quatenus affirmative favore parochorum. 

IIl. An eisdem funera diei tertii, septimi, trigesimi et 
anniversarii competant, in casu. 

RESOLUTIO. Sacra C C. discussa iterum quaestione sub 
die 15 Decembris 1894 censuit respondere : Firmo  rema- 
nente iure Regularium celebrandi officium funebre super ca- 
daveribus | defunctorum, | sepulchrum — gentilitium | in — Ecclesia 
Regularium | habentium, et eorum qui sepulchrum inibi ele- 
gerint* quoad reliqua, attentis peculiaribus ^ circumstantiis, 
iisque perdurantibus, servandam | esse normam ab Episcopo 
propositam, statuta quantitate quartae funebris, de qua in 
articulo secundo, | iuxta Synodum dioecesanam, vel loci con- 
suetudinem. 


627 


EX S. CONGR. EPISC. ET REGUL. 


ORDINIS S. MARIAE DE MERCEDE 


NULLITATIS PROFESSIONIS 


Die 8 Martii 1894. 


COMPENDIUM raAcri. Antonius Diella e civitate Barulensi 
an. 1886 ingressus Ordinem Mercedariorum, exacto novi- 
tiatu, emissisque votis simplicibus ad tempus, tandem ad 
vota solemnia an. 1891 Romae in Monasterio S. Adriani 
admissus fuit, insignitusque nunc etiam est quatuor Ordi- 
nibus Minoribus. 

Contra hunc professum clericum initio p. p. anni 1894 
Superior Generalis memorati Ordinis recursum S. Congrega- 
tioni EE. et RR. obtulit, petens, ut nullitas eius professionis 
declararetur ex defectu sanae mentis : quod argui aiebat, tum 
ex perpetua eius agendi ratione pertinaci et cerebrosa, sive 
ante sive post professionem, tum ex opinione medicorum 
concludendum ex irregulari conformatione capitis et evolu- 
tone cerebri - dolicouphalici - naturalem et permanentem 
in eo amentiae causam : insuper ad probandam perturbatio- 
nem mentalem clerici Diella, nonnulla eius epistolia et sche- 
dulas allegavit. 

E contra Diella datis variis Uteris accusationem impl- 
etae pertinaciae et amentiae a se reiiciebat, contendens hanc 
persecutionem ex parte P. Magistri Generalis et aliorum 
Confratrum ex eo derivari quod ipse exoptabat fundare Con- 
gregationem discipulorum I. C. Crucifixi: proinde instabat 
vel manuteneri in Ordine, vel sin minus, in casu egressus, 
ordinem damnari ad sibi tradendum subsidium non inferius 
duobus millibus scutatorum pro sua in futurum vitae ho- 
nesta substentatione. 

Cum S. Congregatio rescripto diei 19 Ianuarii an. 1894 
iussisset confici peritiam medicam status mentalis dicti cle- 
rici et examen religiosorum qui interfuerunt professioni ab 
ipso factae, P. Generalis sollicitus fuit subsequenti mense 
Martio expostulatam peritiam, a duobus specialistis redactam, 
una cum aliis documentis transmittere : quibus habitis res 
pro solutione remissa fuit ad plenarium EE. PP. audito- 
rium. 


Disceptatio Synoptica 


OBSERVATIONES EX OFFICIO. Advocatus summista praemit- 
tebat in merito praesentis controversiae haec iuris principia. 

]. Cum professio religiosa spectari debeat ceu verus con- 
tractus bilateralis, ad eius validitatem concurrere debent ne- 
dum elementa specifica entitatem iuridico-canonicam ipsius 
constituentia, sed etiam generalia requisita contractus. Hinc 
amens sicut inhabilis est natura sua ad contrahendum, quia 
mente caret Inst. $. 8 de Inutil, stipul. leg. 43. D. de 
Oblig. et act. ita et ad professionem religiosam emittendam. 

2. Iura cum agunt de invaliditate actuum ex hoc titulo, 
nullam distinctionem ponunt inter dementiam absolutam et 
partialem seu monomaniam, tantum excipiunt actus ab amente 
positos in lucidis intervallis, quorum valorem admittunt. 

3. Cum inhabilitas ex infirmitate mentis sit inhabilitas 
facti, et non iuris attendi debet tantummodo utrum amentia 
extiterit tempore emissae professionis, tunc enim ea nocet 
etiamsi aliis temporibus abfuerit, sicuti viceversa valet pro- 
fessio, si quando emissa fuit, religiosus erat sanae mentis, etsi 
postea supervenerit amentia, quia uti tradit Iustinianus in 
Inst. lib. 2 tit. 2 96 1 « neque testamentum recte factum 
neque ullum aliud negotium, recte gestum, postea furor su- 
perveniens perimit ». 

4. Cum quilibet praesumatur sanae mentis, amentia ab 
allegante concludentissimis argumentis probar debet; inter 
quae potissimum locum obtinent peritiae medicae: Verum 
uti ad rem observat 7roplong de Donat, inter vivos Cap. 2, 

art. 901 iudices potissimum duci convenit a propriis lumi- 
nibus et non debent confundere quosdam caracteres insólitos 
et cerebrosos cum amentia et furore. 

Hisce praestitutis, pergit summista, totum negotium in 
themate reducitur ad cognoscendum utrum Diella tempore 
quo emisit professionem erat sui compos: quod remittit iu- 
dicio E E. Patrum ut ut P. Magister Generalis Mercedariorum 
aliter sentiat, innixus praesertim peritiae medicae, in qua ad 
duo quaesita a se proposita: 1. Utrum Diella ante profes- 
sionem votorum solemnium ceu amens retineri possit. 2, Utrum 
in eodem statu adhuc in praesentiarum perseveret : medici 
ad hoc delegati responderunt: affirmative ad utrumque, reti- 
nentes enunciatum religiosum sicuti ante professionem reli- 
giosam, ita et nunc affectum  - paranoia  cerebrali — mixta. 

ANIMADVERSIONES DEFENSORIS PROFESSIONIS RELIGIOSAE. EX 
alia vero parte Defensor ex officio professionis religiosae sus- 
tinet, professionem votorum solemnium emissam a Doiella 
omnino validam esse. Nam requisita ad huius valorem iuxta 
S.Thomam sunt deliberatum, | propositum voluntatis, promis- 
siopronunciano X oris et testimonium aliorum. | Atqui, — subdit 
Defensor, haec omnia in themate adamussim comprobantur. 

l. Professio emissa fuit deliberate:  Diella enim usque 
ab infantia indubia signa dedit pietatis et vocationis ad sta- 
tum religiosum: anno 15 suae aetatis in religione recipitur, 
an. 16 vota temporanea emittit et tandem an. 22 solemniter 
profitetur; proinde cum plena cognitione regularum et Consti- 
tutionum Ordinis, statum religiosum amplectitur. 

2. Adfuit. propositum — voluntatis: —Diella semper — habuit 
tendentiam ad vitam religiosam et nullum argumentum in 
contranum adduci potest: quin imo matri et fratri in hoc 
sibi adversantibus fortiter obstitit : haec itaque perseverantia 
nullum ambigendi locum, iuxta defensorem ex officio, relin- 
quunt circa eius firmam voluntatem quoad professionem. 

3. Demum quod aliae conditiones non defuerint, alia ar- 
gumenta omittendo, abunde probant etiam circumstantiae an- 
tecedentes et concomitantes, cum hae manifeste excludunt 

omnem suspicionem nullitatis religiosae professionis : nam 
haec emissa fuit solemniter post probationem et novitiatum 
exacte completum, in aetate 22 annorum; praevio assensu 
Communitatis religiosae coram suo Superiore. 

Probata validitate professionis religiosae. Defensor ex of- 
ficio progreditur ad expendenda argumenta in contrarium 
adducta. Et primo reiicit argumentum desumptum ex scri- 
ptis et Uteris clerici Diella: haec enim redolent pietatem, 
et ostendunt suum amorem erga religionem, erga Crucifi- 
xum et desiderium vivum perfectae vitae : hinc potius com- 
probare dicit validitatem professionis emissae a clerico Diella 
iuxta spiritum Constitutionum Ordinis. 

Item secundo reiicit opinionem medicorum alienistarum 
in casu: iuxta enim ipsorum theorias omnes personae piae, 
quae quotidie SS. sacramenta frequentant, et ad religiosam 
perfectionem tendunt, traduci deberent ceu affectae a mega- 
lomania vel a paranda cerebrali mixta : quod quam sit ab- 
surdum nemo est qui non videat. Concludit Defensor ex of- 
ficio, observando quod in casu deest verus iudicialis pro- 
cessus, et non fuit servata forma Benedictinae Const. Si 
datam; non enim fuit deputatus defensor professionis reli- 
giosae non fuere examinati idonei testes, desunt articuli, 
et interrogatoria ab eodem defensore proponenda : quae tam 
rigorose a citata Constitutione sunt praescripta uf processus 
ipse et sententia dependenter ab eo prolata  insanabili | nul- 
litatis vitio corruere censeatur. Quibus aliisque ponderatis ad 
propositum 


Dubium 


An valida censenda sit religiosa professio — votorum — so- 
lemnium emissa a, clerico fr. Antonio Biella in casu ? 

nESOLUTIO S. Cong. Epis, et Regul. causa sub die 8 Mar- 
tii 1895 disceptata, rescripsit: Non constare de nullitate pro- 
fessionis. 

Ex uis corLrcEs: I. Cum quilibet praesumatur sanae 
mentis esse, impugnantem validitatem religiosae profes- 

sionis, utpotae emissae a non compote suae mentis, conclu- 
denter probare debere, emittentem professionem vere demen- 
tia affectum esse: neque satis esse allegare quod insania an- 
tecesserit, vel subsecuta sit professionem, sed opus esse 
demonstrare eam extitisse tempore emissae professionis. 

II. Potiora argumenta in hisce causis desumi ex peritiis 
medicorum; sed non ita eis deferendum, ut aliae coniecturae 
prorsus excludantur: et a iudice confundendos non esse cum 
inordinationibus mentalibus nonnullos actus, qui potius ad- 
scribendi sunt singularitati caracteris et fervori indolis, et 
qui communiter dicuntur originales et tamen dici nequeunt 
insani actus. 

III. Circumstantias antecedentes et concomitantes profes- 
sionem, multum concurrere ad eius valorem statuendum; hinc 
si novitius regulariter novitiatum expleverit; et expleto trien- 
nio votorum simplicium, solemniter professus sit, quin aliquid 
in contraium umquam exorsum sit, praesumitur eius pro- 
fessionem potiri omnibus conditionibus a iure requisitis. 


RUREMONDEN. 


DUBII QUOAD VOTA MONIALIUM URSULINARUM 


Die 22 Martii 1895. 


COMPENDIUM FACTI. Quaedam virgines Burdigalenses, quae 
sub invocatione S. Ursulae, ad virginitatem servandam, et 
puellarum institutioni incumbendum, in quamdam domum 
sese receperant, ibique sub beneplacito Apost, simplicia vota 
perpetua emiserant, per Cardinalem De Sourdis Episcopum 
Burdigalensem nonis Feb. 1618 a Paulo V obtinuerunt Bul- 
lam, In Supremo militantis... qua domus illa erecta fuit in 
Monasterium Monialium Ordinis S. Augustini, quae per- 
petuam servare clausuram et professionem emittere regula- 
rem tenerentur. Tractu temporis Ursulinae Burdigalenses 

propagatam sunt in exteras regiones. Unde Episcopus Came- 
racensis petiit et obtinuit die 12 Octobris 1667 a Cle- 
mente IX Literas in forma Brevis, quibus Bulla Pauli V. 
extensa fuit ad omnia eiusdem Instituti monasteria in Ger- 
mania erecta et erigenda. Post Breve Clementis IX. inter 
alia, erectum fuit in Germania Monasterium | Dorstense 
an. 1699. 

Anno 1876 Ursulinae Dorstenses, ob leges hostiles, mense 
Maio a Gubernio Borussiae editas, ex Dorsten confugerunt 
Veertani in oppidum dioecesis Ruremondensis in Hollandia, 
ubi cum assensu Ordinarii manentes, tempore exilii octo 
virgines receperunt, quae, peracto novitiatu nuncupaverunt 
vota tamquam sorores Conventus Dorstensis. Cessante dein 
persecutione an. 1888, ceteris Ursulinis regressis in Con- 
ventum Dorstensem, tres de illis, quae venerant ex Dorsten, 
et illae octo, quae tamquam sorores conventus Dorstensis 
emiserant vota tempore exilii, manserunt Weert ibique cum 
licentia Ordinarii novum atque a Dorstensi independentem 
condiderunt Ursalinarum conventum, in quem deinceps plures 
aliae sorores fuerunt admissae ad vota nuncupanda. 

Iam vero Episcopus Ruremondensis perpendens quod do- 
mus Werten sis erecta est solum cum licentia Ordinarii, et 
pro erectione domus Dorstensis anno. 1699 nullum rescri- 
ptum Pontificium reperitur* quamvis Moniales dicant hoc 
ablatum fuisse an. 1817 cum aliis documentis Conventus a 
Gubernio Berolinensi, perpendens, quod iuxta praefatas literas 
Apostolicas necessaria est venia Pontificia pro erectione ; et 
Ursulinarum domus in Germania, tum inferiore, tum superiore, 
vera sint Monasteria Monialium Ordinis S. Augustini, sequen- 
tium dubiorum solutionem a Sancta Sede expostulavit nempe: 

IL Num trium illarum Sororum* quae nunc Wertae in 
dioecesi Ruremondensi degunt* vota olim in Dorsten emissa 
habenda, sint solemnia cum omnibus solemnitatis consectariis. 

II. Num idem censendum sit de votis octo illarum | So- 
rorum quae Wertae, equidem durante exilio*. sed tamquam 
Sorores Conventus Dorstensis vota sita  emiserunt. 

III. Nam idem censendum sit de votis ab anno 1888 
in novo conventu  Vertensi emissis vel in posterum emitten- 
dis, an vero vota haec ob defectum licentiae apostolicae ad 
erigendum | conventum* | habenda | sint ut simplicia. 

IV. Quod si haec vota sunt simplicia, adeoque in stri- 
ctiori illo sensu non sint Regulares, num tamen petentibus 
ibi habitum et admissionem ad' tria vota dici possit illas fore 
non pias tantum feminas, sed Moniales in sensu Ecclesiae 
cum omnibus privilegiis et consectariis. 

Super hac quaestione S. Cong. EE. et RR. exquisivit 
votum unius ex suis Consultoribus, cuius summa haec est. 

VOTUM coNsuLTORIs. Consultor antequam veniat ad so- 
lutionem praefatorum dubiorum, quaerit utrum vota Ursu- 
linarum  Burdigalensium, usque ad politicas perturbationes 
censeri possint solemnia, et respondit affirmative ex tribus 
praecipue capitibus: I". Ex erectione in Monasterium Ordinis 
S. Augustini, qui est ordo a S. Sede approbatus seu reco- 
gnitus cum solemnitate votorum ; et rem firmat etiam au- 
ctoritate Bened. XIV, qui in Constitut. Quamvis iusto $8 13 
loquens de votis Virginum Anglicanarum, tradit ea non esse 
solemnia quia, quamvis emissa ad formam regularum a Cle- 
mente XI  approbatarum, tamen | coniuncta — dici nequeunt 
cum expressa aut tacita professione | in aliquo | Ordine per 
Sedem — Apostolicam in statu verae religionis approbato. Hinc 
ratione contrariorum dici debent solemnia, concludit Con- 
sultor, vota Ursulinarum, quia emissa, nedum iuxta Consti- 
tutiones a S. Sede approbatas, sed etiam in Ordine S. Au- 
gustini per eamdem S. Sedem in statu verae religionis re- 
cognito. 

2?. Ex emittenda ibi professione regulari quod in sensu 
iuris importat emissionem votorum solemnium. Lucidi de 
Visit. SS. LL. Cap. 5 de Monialibus $ 8. 3?. Demum ex im- 
posita clausura papali quae imponi tantum solet Monialibus, 
solemnia vota emittentibus, | Bouix de lure Regular. 

Verum, observat Consultor, hoc valet pro tempore ante 
perturbationem Gallicam, nam, ceu patet ex pluribus rescri- 

ptis Pontificiis, post vicissitudines politicas sub finem prae- 
teriti saeculi, omnia vota Monialium in Gallia uti simplicia 
tantum fuerunt habita. 

Progrediens deinde ad expendenda vota emissa ab Ursu- 
linis Dorstensibus, respondit non constare, quod haec sint 
solemnia et ita disserit. Iuxta Episcopum Ruremondensem 
in sua relatione ad S. Congregationem, non constat utrum in 
erectione Monasterii Dorstensis beneplacitum Apostolicum 
intercesserit. Atqui hoc est omnino et absolute necessarium, 
sive pro canonica erectione cuiuscumque domus Regularium 
in genere, sive pro erectione conventuum Mulierum in spécie. 

Quoad primum erui dicit Consultor, ex antiqua consue- 
tudine, ex lata interpretatione capitum  Religionum de re- 
ligiosis domihus in 6. et cum ex eo de excessio. Praelator. 
in 6. et Constit. Innocentii X. /nstaurandae, ex antiqua 
praxi Rom. Rotae et S. Congregationis EE. et RR. ex co- 
muni Doctorum sententia et praecipue ex verbis Urbani VIII 
in Constit. Romanus Pontifex, Benedicti XIV in opere de 
synod, dioec. lib. 9. cap. 2 n. 9 et regnantis Leonis XIII Ro- 
manos Pontifcesr quae omnia probant, absque dubio, existere 
legem quae obligat ad apostolicum beneplacitum  impetran- 
dum, sub poena nullitatis erectionis; sed et 2. necessarium 
esse tradit specifice pro erectione monasteriorum mulierum, 
quia, ipsis contrariae sententiae patronis fatentibus, dum nova 
monasteria eriguntur, necesse est recurrere ad S. Sedem 
etiam pro examine a S. Congregatione instituendo super fa- 
brica, pro numero monialium statuendo, pro imponenda clau- 
sura papali, pro translatione novae Abbatissae de suo ad no- 
vum Monasterium etc. et quidem necessarium esse patet non 
tantum pro tempore praesenti, quo temerarium esset, iuxta 
Consultorem, id negare, sed etiam pro tempore quo mona- 
sterium Dorstense fuit erectum, quia etiam tunc valebant 
rationes, quae hodie valent. 

Secundo loco Consultor examinat vota illarum octo so- 
rorum, quae tempore exilii admissae fuerunt in Wert tam- 
quam sorores Conventus Dorstensis et respondet eadem uti 

solemnia haberi non posse : quia admitti nequit quod moniales 
tempore dispersionis, vel persecutionis, vel exilii erigant ca- 
nonice novam domum cum novitiatu, sine venia Apostolica, 
quae facile impetrari potest, et expedit etiam ut impetretur 
ad recipiendas instructiones quid faciendum sit, durante tem- 
pore exilii. 

Ad tertium quaesitum Consultor putat rescribendum esse 
Negative ad primam partem, affirmative ad secundam ; seu 
dicit omnino esse excludendam votorum solemnitatem, eo quia 
ex relatione Episcopi Ruremondensis certo certius constabat 
in fundatione Monasterii Wertensis non fuisse impetratum 
beneplacitum Apostolicum, quod erat absolute necessarium 
uti superius ostensum est. 

Demum ad quartum propositum dubium, Consultor re- 
spondet cum distinctione: Quod nempe dici nequeant vere 
religiosae seu moniales in sensu strictiori seu in sensu iuris 
canonici; quia hoc sensu a iure dicuntur tantum professae 
votorum solemnium. Neque dicendae sunt religiosae dumtaxat 
in sensu lato, quia hoc sensu religiosae dicuntur etiam illae, 
quae uno tantum voto, vel alio quocumque vinculo ligatae, 
per specialem vivendi modum Dei servitio consecrantur. In 
sensu autem stricto seu iure divino vere et proprie religiosae 
dici possunt: quia omnia in eis sunt requisita, quae ad hoc 
sunt necessaria: videlicet 1. tria vota substantialia religionis 
paupertatis, castitatis et obedientiae; 2. vota perpetua; 3. vota 
coniuncta cum traditione totius personae Deo facta et no- 
mine Dei acceptata; 4. vota emissa in ordine approbato; 5. et 
coniuncta cum vita communi. Quoad consectaria patet, subdit 
Consultor, eis tribui non posse quae sunt propria votorum 
solemnium sed tantum quae sunt propria votorum simpli- 
cium : idem sentiendum de privilegiis. Hinc Consultor ad 
proposita ab Episcopo Ruremondensi dubia respondet : 

Ad IL Non Constat. 

Ad II. Negative. 

Ad III. Negative ad primam partem, affirmative ad se- 
cundam. 

Ad IV. Etsi in sensu iuris moniales et religiosae dicun- 
tur illae, quae vota solemnia emittunt, nihil tamen impedit, 
quominus Ursulinae Wertenses, de quibus est sermo., moniales 
ac verae religiosae dicantur cum omnibus consectariis et pri- 
vilegiis, quae sunt propria votorum | simplicium. 

RESOLUTIO. Sacra vero Congr. BE. et RR, re disceptata 
sub die 22 Martii 1895, rescribere censuit: 

Ad I. Affirmative. 

Ad Il. Affirmative. 

Ad III. Dilata. 

Ad IV. Provisum in superioribus. 


EX S. CONGREGATIONE RITUUM 


ROMANA. Dubia varia. 
Die 5 Februarii 1895. 


Sacrorum Rituum Congregationi insequentia dubia fuere 
proposita : 

Dub. I. S. R. C. per Decretum Lyeien. 4 Aprilis 1705 ad V. 
declaravit, Officia Sanctorum ad libitum esse omittenda, si ab 
aliquo Officio Dominicae anticipandae impediantur. Idem statu- 
tum legitur in recentiori Decreto Namurcen. 29 Maii 1885 ad I. 
Hinc quaeritur: Utrum Officium Dominicae anticipandae impe- 
diat quoque recitationem Officii Votivi ad libitum ex iis, quae 
Ssmus Dominus Noster Leo Papa XIII nuper indulsit ? 

Dub. IL Caeremoniale Episcoporum lib. II, cap. III, n. XVh 
docet: « In duplicibus ... minoribus, semiduplicibus et feriis non 
oportet Celebrantem (ad Vesperas) esse paratum, nec fieri thu- 
rificationes ». Hinc quaeritur: An quando solus Celebrans para- 
tus est sine Ministris, thurificationes in Vesperis fieri debeant, 
an tantum fieri possint, uti videtur innuere Decretum Ord. Min. 
de Observantia 16 Aprilis 1853 ad XXV? 

Dub. Ill. Quaenam sequendae normae in coniungendis Hy- 
mnis Sanctorum propriis, si habeantur in Breviario, quando 
relativa festa primis Vesperis carent? 

Dub. IV. Si feria VI post Octavam Ascensionis occurrat 
duplex 2 classis, quemadmodum omittenda est eiusdem Feriae 
commemoratio in Laudibus et Missa, omittine debet etiam in 
secundis Vesperis? 

Dub. V. Cum commemoratio Crucis, tempore paschali, in 
Officio votivo de Passione fieri non debeat, eadem commemo- 
ratio omittendane est etiam in Officio votivo de Eucharistia, si 
tempore paschali recitetur? 

Dub. VI. In Laudibus et Missa S. Agapiti P. C, die 20 Se- 
ptembris, si facienda quoque sit commemoratio Vigiliae S. Mat- 
thaei Apostoli, quum pro S. Pontifice et pro Vigilia eadem ha- 
beatur Oratio, quaenam ex duabus mutanda? 

Dub. VII. Quando Feria V. fit Officium votivum de San- 
ctissimo Sacramento, et Feria VI agendum est de Sacra Spinea 
Corona, vel de Sacratissima Sindone D. N. L C, quum in primis 
Vesperis commemoratio Ssmi Sacramenti sit omittenda, dicine 
debet doxologia eiusdem Sacramenti propria in hymnis eiusdem 
metri, sive ad secundas Vesperas, sive ad Completorium? 

Dub. VII. Quando in Vigilia Pentecostes occurrit Officium 
Sancti ad instar simplicis redigendum, legine debet eius nona 
lectio si sit historica ad Matutinum, uti ante reformationem Ru- 
bricarum faciendum erat? 

Dub. IX. Quandoque in diem 20 Decembris incidunt simul 
Vigilia S. Thomae Apostoli et Feria IV. Temporum, cuius Evan- 
gelium legi quidem deberet in Missa, sed non potest, quia idem 
est ac Evangelium festi' quod recolitur. Hinc quaeritur: An legi 
tunc debeat in fine Missae Evangelium Vigiliae, an potius 
S. Ioannis? 

Sacra porro Rituum Congregatio, ad relationem infrascripti 
Secretarii, re mature perpensa, ita propositis Dubiis rescriben- 
dum censuit, videlicet: 

Ad . Affirmative. 

Ad IL Affirmative | ad primum: | negative ad | secundum. 

Ad III Hymnus | Vesperarum | eoniungendus | est cum altero 
ad | Matutinum, quoties — eodem metro X uterque gaudet, et secun- 
dus est continuatio — primi: | quod | si — ordo historicus — aliud — requi- 
rat, servetur Decretum  Lincien. 3 lun. 1892 ad XVII (1). 

Ad IV. Negative. 


(1) Habes Volumine XXV, 58. 

Ad V. Affirmative. 

Ad VI. In casu, aliüsque similibus Missa Statuit pro S. Pon- 
tifice et | Confessore mutetur in aliam | Sacerdotes. 

Ad VII. Affirmative. 

Ad VIII. — Affirmative. 

Ad IX. Affirmative | ad primam — partem: | negative — ad  se- 
cundam. Atque ita rescripsit, et servari mandavit, die 5 Fe- 
bruarii 1895. 


G. CARD. ALOISI-MASELLA, 4S. R. C. Praefectus. 


ALOISIUS TRIPEPI, $S. R. C. Secretarius. 


BRUGEN. Quoad titularem Ecclesiae. 
Die Í4 Martii i895. 


Rmus Dnus Petrus de Brabandere Episcopus Brugen. li 
turgicis praescriptionibus sese per omnia conformare cupiens, 
sequens Dubium pro opportuna declaratione Sacrorum Rituum 
Congregationi humillime subiecit, nimirum: 

Ex Litteris Apostolicis S. M. Gregorii Papae XVI, datis sub 
die 27 Maii 1834, Ecclesia Cathedralis Brugen. «sub invocatione 
SSmi Salvatoris et S. Donatiani Episc. Conf. nuncupatur »; cuius 
in ara principe habetur tabula referens Christum, e sepulcro re- 
surgentem, itemque simile simulacrum ipsi altari imminens. 
Unde sunt qui autumant Titularem eiusdem Ecclesiae esse Re- 
surrectionem, non vero Transífigurationem D. N. I. C. uti statui- 
tur ex Decretis pro Ecclesiis, quae Titulo gaudent SSmi Sal- 
vatoris. 

Quaeritur igitur, an in casu Resurrectio D. N. I. C. sit ha- 
benda ceu Titularis dictae Ecclesiae, eiusque commemoratio 
facienda in suffragiis, et quibusnam Antiphonis ac Versiculis? 
An vero Capitulum et Clerus, uti nusquam actum est praeteritis 
saeculis, ita posthac negligere valeant eiusmodi titulum ; quam- 
vis festum S. Donatiani, tamquam patroni aeque principalis 
quotannis, ritu duplici primae classis cum octava, soleant re- 
colere ? 

Sacra vero Rituum Congregatio, ad relationem infrascripti 
Secretarii, exquisito voto alterius ex Apostolicarum Caeremo 

niarum Magistris, re mature perpensa, ita proposito Dubio re- 
scribendum censuit, videlicet: « Festum Titulare Ecclesiae Ca- 
thedralis Brugensis est festum Transfigurationis D. N. I. C, ideo- 
que commemoratio praeponenda suffragiis Sanctorum, sumenda 
est ex Antiphonis et Versiculis ad Benedictus in Laudibus et 
ad Magnificat in secundis Vesperis cum Oratione propria illius 
festivitatis: retento aeque Titulari S. Donatiano Episcopo Con- 
fessore. Atque ita rescripsit, declaravit et servari mandavit. 
Die 14 Martii 1895. 


C cARD. ALOISI-MASELLA S. R. C. Praefectus. 


ALOISIUS TRIPEPI S. R. C. Secretarius. 


CADURCEN. Quoad patronum Ecclesiae. 


Die 28 Martii — 1895. 


R. D. Paulus Devéze, Vicarius in spiritualibus generalis 
Rmi Episcopi cadurcensis, in Gallus, exposuit quae sequuntur: 

In Kalendario Cadurcensi a S. Rituum Congregatione ap- 
probato die 29 aprilis 1894, Festum $$. Genulphi Confessoris 
primi cadurcensis Episcopi, sub ritu Duplicis primae classis 
cum octava, affixum fuit diei 17 Ianuarii; et festum S. Antonii 
Abbatis translatum fuit in diem 19 eiusdem mensis, tamquam 
in sedem propriam. Item festum SS. Martyrum Crispini et Cri- 
spiniani assignatum fuit, sub ritu semiduplici, diei 27 Octobris; 
quoniam die 25 eiusdem mensis celebratur, sub ritu duplici, 
Festum $. Capuani, Episcopi Cadurcensis, Confessoris. — At 
exinde oriuntur dubia pro ecclesiis, quarum Beati illi sunt Pa- 
troni aut Titulares: ideo Sacerdos Orator rogat Sacram Rituum 
Congregationem pro solutione insequentium dubiorum: 

I. Ecclesiae, quarum S. Antonius Abbas, in dioecesi Cadur- 
censi, est Patronus vel Titularis, debentne illius Festum cele- 
brare, sub ritu duplici primae classis cum octava, incipiendo a 
die 19 Ianuarii in Kalendario, ut supra approbato; vel incipiendo 
a die 17 Ianuarii, die dormitionis S. Antonii, Festo S. Genulphi 
cum sua octava ad diem aliam translato? 

II. Ecclesiae eiusdem Dioeceseos, quarum SS. Martyres Cri- 
spinus et Grispinianus sunt Patroni vel Titulares, tenenturne 
illorum Festum celebrare sub ritu duplici primae classis cum 
octava, incipiendo a die 25 eiusdem m. in qua inscripti sunt in 
Martyrologio Romano? 

Sacra autem Rituum Congregatio, exquisita prius in scri- 
ptis sententia alterius ex Apostolicarum Caeremoniarum Magi- 
stris, referente infrascripto Secretario, et omnibus mature per- 
pensis, rescribendum censuit: 

Ad 1'*: Festum S. Antonii Abbatis in Dioecesi Cadurcensi 
fiat die decimanona lanuarii, tanquam assignata, etiam in Ec- 
clesiis ubi S. Abbas est Patronus aut Titularis. 

Ad 2'": In Ecclesiis eiusdem Dioecesis, quarum Patroni 
aut Titulares sunt SS. Crispinus et Crispinianus, eorum festum 
celebretur die propria. 

Atque ita rescripsit et servari mandavit. Die 23 Martii 1895. 


C. cARD. ALOISI-MASELLA S. R. C. Praefectus. 


L. O8 s. 


ALOISIUS TRIPEPI Secretarius. 


WES 


2* 

EPISTOLA SSmi D. N. Leonis XIII ad Emum Card. L. M. Parocchi circa modum quo 
Catholici in Italia sese gerere debeant quoad concursum ad politicas electiones. 


Signor Cardinale 


Quale debba essere il conte- 
gno dei Cattolici italiani circa 
il concorrere alle elezioni poli- 
tiche fu già dichiarato dall'Au- 
torità Pontificia e confermato 
piü volte. E nota la Circolare 
che, per ordine del Nostro Pre- 
decessore Pio IX di s. m., la 
Sacra Penitenzieria indirizzó ai 
Vescovi, notificando che il pren- 
der parte a tali elezioni, attentis 
circumstantiis 


omnibus non  ex- 


pedit. 


E poiché quella decisione da 
non pochi 
senso, un Decreto del S. Offizio 
dei 30 giugno 1886, con Nostra 


traevasi ad altro 


approvazione, aggiungeva che 
il Non expedit — prohibitionem 
importat; facendosi cosi ma- 


nifesto il dovere pei cattolici di 
astenersene. Noi stessi di poi a 
viva voce ripetemmo che quan- 
to il concorso dei cattolici alle 
elezioni amministrative é lode- 
vole e piü che mai da promuo- 
versi, altrettanto é da evitare 
nelle politiche, siccome non es- 
pediente per 


altissimo ; non 


ordine 
delle 
quali sta nella condizione stes- 


ragioni di 
ultima 


Eme Cardinalis 
Quaenam ex Catholicis in I- 
talia sese exeréndi ratio quoad 
concursum ad politicas, ut a- 
iunt, electiones servari debeat, 
ab hac Apostolica Sede 
satis declaratum fuit, ac 
pius confirmatum. |. Apprime 
nota est Epistola encyclica, 
quam iussu antecessoris 
stri Pii IX (cuius memoria in 
benedictione est) 
episcopos 
in qua sic ista edicebat: — Ele- 
ctionibus huiusmodi, perspectis 
omnibus rerum adiunctis, ope- 


iam 
sae- 


no- 


sacra  Poeni- 


tentiaria ad misit: 


ram dare non expedit. 

Quoniam vero ea definitio a 
plerisque in oppositum sensum 
detorquebatur, aliud congrega- 
tionis, cui a S. Officio nomen 
est, Decretum, datum die 30 iu- 
nii, anno 1886, Nobis approban- 
tibus, haec adiiciebat: Non ex- 
pedit, prohibitionem importat : 
patefacto* hac ratione catholicis 
officio iisdem electionibus abs- 
tinendi. 

Nos ipsi deinceps viva voce 
quanto 
concursus ad electiones muni- 
cipales laude dignus est, et ho- 
die praesertim summopere pro- 
movendus, tanto ad politicas 
eumdem  abhorrendum 


iterum declaravimus, 


esse, 


Acta, Tom. XXVII. fase. CC O XXII. 41 

sa di cose che si é fatta al 


Pontefice, la quale non puó 
certo rispondere alla piena li- 
bertà e indipendenza, propria 


del suo Apostolico ministero. 


Con tutto ció 
siamo consapevoli come si ven- 
ga continuando a discutere 
sulle Nostre, 
gliere peso alle Nostre parole, 
ad eludere ancora e fare elu- 
dere le disposizioni Pontificie. 
Appunto con ogni argomento 
ed arte si tenta far credere che 
siano intervenuti per parte No- 
Stra certi temperamenti, onde 
sia oggimai consentito ai cat- 
tolici il concorso a quelle ele- 


troppo bene 


intenzioni a to- 


zioni. 

Noi dunque, Sig. Cardinale, 
riputiamo opportuno di pubbli- 
camente dichiarare che nulla 
si € da Noi immutato delle sud- 
dette disposizioni e che perció 
raccomandiamo a quanti sono 
veramente cattolici di volere 
acquietarsi ad esse e confor- 
marsi con docile ossequio. 

Intanto a pegno della Nostra 
particolare benevolenza, impar- 
tiamo di tutto cuore a lei, Si- 
gnor Cardinale, l'apostolica be- 
nedizione. 


Dal Vaticano 14 maggio 1895. 


LEONE PP. XIII. 


utpote qui ob causas supremi 
omnino non expedit; 
ipsa 
praesens rerum conditio, Ro- 
mano Pontifici imposita, quae 
plenae Ministerii Apostolici li- 
bertati atque immunitati profe- 
cto respondere non potest. 


ordinis 
quarum ultima non est, 


Attamen probe novimus i- 
demtidem circa mentis nostrae 
sensa adhuc controversias agi, 
verborum nostrorum vim im- 
minui, et quae praecipimus e- 
ludi atque eludenda contendi. 

Utique omni studio et arte 
suadere plerique nituntur, quae- 
dam a Nobis temperamenta pro- 
diisse, unde aperte constet, ca- 
tholicis ad easdem electiones 
accurrere fas esse. 

Nos igitur, Eme Cardinalis, 
opportunum denuntiare  arbi- 
tramur, nihil per Nos, de his, 
quae hac super re ante edixe- 
immutatum fuisse : ac 
proinde omnes, quotquot veri 
catholici sunt, hortamur, ut iis- 
dem  praeceptionibus  acquie- 
scant, ac docili obsequio sese 
submittant. 


rimus, 


Interim specialis benevolen- 
tiae erga Te nostrae pignus, 
Tibi Eme Cardinalis, apostoli- 
cam Benedictionem ex corde 
impertimus. 

Ex Aedib. Vatican, die 15 Maii 
anno 1895. 


LEO PAPA XIII. 


EPISTOLA SSmi D. N. Leonis XIII ad Praepositum sodalium Philippinorum, 
in testimonium pietatis Suae erga S. Philippum Nerium. 


Salutem | et — Apostolicam | Benedictionem. 


Quod plurimorum pietas romanorum agere saecularia so- 
lemnia Ob memoriam PHILIPPI NERII sponte studioseque expe- 
tivit, agnoscimus quidem non modo honorem excellenti virtuti 
debitum, sed grati quoque animi significationem iustam ac me- 
ritam. NERIUM quippe tametsi christianae reipublicae universae 
praesidio atque ornamento, idque per tempora plena periculo- 
rum, nemo dubitat fuisse, praecipue tamen saluti natum populi 
romani res et facta comproba vere. — Id vel ex eo perspicitur, 
quod re, domo, propinquis valere iussis, patriam naturae cum 
urbe Roma adolescens commutavit, quasi praesagiens animo, 
quod serius cognovit, hunc revera campum sibi ad excolendum 
pro Indiis voluntate nutuque divino assignatum. Rem aper- 
tius acta in Urbe aetas atque exantlati labores loquuntur. Heic 
enim vel a principio, cum plane statuisset res moliri, arduas 
illas quidem sed animorum bono maxime frugiferas, cives 
omnium aetatum atque omnium ordinum complexus est sua- 
vitate et caritate memorabili: in eisque ad officium vocandis, 
ad Iesum Christum adiungendis tam incredibili studio constan- 
tiaque ad summam senectutem desudavit, ut huic uni factus 
operi videretur. — Profecto ea tempestate, desidentibus vulgo 
moribus, doctrinisque novis tota fere Europa invalescentibus, si 
letalium dogmatum Roma defugit afflatus; si emendatos com- 
positosque mores plurimorum vidit, et multiplices pietatis artes, 
quae obsoleverant, revocatas, horum gratia beneficiorum Phi- 
lippi dictis et factis, institutis et exemplis, magna ex parte de- 
betur. Ex quo facile intelligitur cur tot ille tamque alte impressa 
apud Urbem reliquit vestigia sui, ut de sene sanctissimo atque 
optimo etiamnum superesse ac prope spirare aliquid romana 
intra moenia videatur. Hoc enim habent magnae animae, ut in 
caelum sublatae, maneant tamen in amore desiderioque homi- 
num, in perpetuitate temporum, in rebus utiliter institutis, in 
alumnis disciplinae suae. Ex hac igitur, quam diximus, signifi- 
catione publica religionis iucundum capimus solatium idemque 
peropportunum. Ceterum valde velimus ut, quo modo avis et 

maioribus mire profuit ad salutem vox atque opera innocentis- 
simi sacerdotis, ita nepotibus accidat recordatio salutaris. San- 
ctorum virorum ii recte venerantur memoriam, qui praecepta 
sequuntur, atque ex eorum contemplatione virtutum aliquid, 
quod imitentur, capiunt. 

Vos quidem, quotquot estis ex Instituto PHILIPPI patris, 
hisce erga eum studiis gratae posteritatis rectum est laetari, 
velut gloria quadam domestica. Sed hoc ipso cogitandum magis 
quanti sit ei nomen sodalitati dedisse, in qua animum ille suum 
nominatimque sedulitatem officii apostolici voluit manere per- 
petuam. Eius memoriam similitudine colere, moribusque quan- 
tum potest, exprimere, tempora ipsa monent haudquaquam ma- 
gnopere iis dissimilia, in quae PHILIPPUS incidit. Nam nostra 
quoque infensa virtuti aetas est, nec morum demutatio sane 
minor. Oportet igitur ut Clerici prae ceteris secum revolvant 
exempla PHILIPPI, potissimumque renovare se studeant ad illam 
viri admirabilem caritatem, quae non modo immutavit per illud 
tempus faciem Vrbis, sed mansura in posterum beneficia chri- 
stiano nomini peperit. —- Ad praesentem celebritatem quod per- 
tinet, nihil posset iucundius atque optatius contingere, quam ut 
Nobis liceret, usitato decessorum Nostrorum more, ad sacros 
eius cineres venerabundis adire. Quoniam vero eius rei adimunt 
tempora facultatem, hoc saltem volumus, Nostrae erga PHILIP- 
PUM pietatis aliquod extare testimonium : vobis propterea in ho- 
norem eius nonnullam supellectilem dono mittimus, sacris obe- 
undis usui futuram. Respiciat ille Nos e caelo propitius, et 
Urbem idem atque Orbem perpetuo patrocinio tegat. Caelestium 
munerum auspicem et benevolentiae Nostrae testem vobis, di- 
lecti filii apostolicam benedictionem peramanter in Domino im- 
pertimus. 


Datum Romae apud S. Petrum die xxv Maii, a. MDCCCLXXXXV. 
Pontificatus Nostri decimo octavo. 


LEO PP. XIII. 


— 4I — 

EX SECRETARIA BREVIUM 


BREVE SSmi D, N. Leonis XIII, quo catholicis commendantur peculiares preces 
per sollemnia Sacrae Pentecostes. 


Provida matris caritate dignum maxime est votum, quod 
Ecclesia rite Deo exhibere non cessat, ut populo christiano, 
quacumque ille patet, una sit fides mentium et pietas actionum. 
Similiter Nos, qui Pastoris divini ut personam in terris gerimus 
ita studemus animum imitari, idem propositum catholicas inter 
gentes fovere nullo modo intermisimus, idemque nunc enixius 
apud gentes eas urgemus, quas Ecclesia ipsa iam diu ad se 
magno revocat desiderio. Hisce vero consiliis curisque Nostris 
unde praecipue et auspicia petierimus et incrementa expectemus, 
non obscurum est apertiusque in dies extat: ab eo nimirum 
Pater misericordiarum iure optimo invocatur, et cuius est illu- 
strare mentes benigneque voluntates flectere in salutem. — Nec 
sane catholici non videre possunt quanta sit susceptarum a Nobis 
rerum gravitas et praestantia; in eis namque, cum amplificatione 
divini honoris et christiani nominis gloria, salus plurimorum 
vertitur sempiterna. Quae ipsi si probe religioseque, ut aequum 
est, consideret, acriorem profecto sentient animis vim flammamque 
supernae caritatis, nihil quidquam Dei gratia recusantis, nihil 
non enitentis pro fratribus. Ita fiet, quod magnopere optamus, 
ut Nobiscum illi coniungant alacres non modo secundi exitus 
fiduciam, sed omnem etiam quam humiles sanctaequé preces a 
Deo conciliat. — Cuiusmodi officio pietatis nullum videtur accom- 
modatas esse tempus, quam quo olim Apostoli, post Domini 
ascensum in caelum, simul constiterunt perseverantes unani- 
miter | in — oratione cum | Maria Matre lesu (1, promissam expe- 
ctantes virtutem ex alto omniumque dona charismatum. In 
eo nempe Caenaculo augusto ex eoque Paracliti illabentis my- 
sterio, Ecclesia, quae iam a Christo concepta, ipso monente 
prodierat, tunc feliciter, quodam veluti afflatu divinitus accedente, 
suum coepit obire munus per gentes omnes, in unam fidem no- 
vitatemque christianae vitae adducendas. Brevique tempore fru- 

ii) Act. i, 14. 

ctus consecuti sunt uberes et insignes; in quibus ea voluntatum 
summa coniunctio, nunquam satis ad imitationis laudem pro- 
posita: | Multitudinis credentium erat cor unum et anima una (1). 
Ob eam Nos causam censuimus catholicorum pietatem 
hortatu atque invitatione excitare, ut per exempla Virginis Ma- 
tris et Apostolorum sanctorum, proximis novendialibus ad sa- 
crae Pentecostes sollemnia, Deum velint uno animo et singulari 
studio adprecari, illa instantes ^ obsecratione: Emitte Spiritum 
tuum, | et — creabuntur: et | renovabis faciem — terrae. — | Maxima 
enimvero ac saluberrima bona ex eo sperare licet, qui Spiritus 
est veritatis, arcana Dei sacris in Litteris elocutus, Ecclesiamque 
perpetua praesentia confirmans; ex quo, vivo sanctitatis fonte, 
regeneratae animae in divinam adoptionem filiorum, mire ad 
aeterna augentur et perficiuntur. Siquidem ex multiformi Spiritus 
gratia divinum in eas lumen et ardor, sanatio et robur, levamen 
et requies, omnisque prosequendae bonitatis animus, sancteque 
factorum fecunditas perenni munere derivantur. Idem denique 
Spiritus virtute sua in Ecclesia sic agit, ut mystici huius cor- 
poris quemadmodum caput est Christus, ita ipsemet cor habet 
quamdam influentiam ^ occultam; et ideo cordi comparatur — Spi- 
ritus | Sanctus | qui | invisibiliter | Ecclesiam — vivificat | et | unit (2). — 
Quoniam ille igitur omnino Caritas est eique opera amoris insi- 
gniter tribuuntur, valde idcirco sperandum, fore per ipsum ut, 
evagante spiritu erroris et nequitiae cohibito, arctior fiat quae 
decet Ecclesiae filios vigeatque consensio et societas animorum. 
Qui quidem, secundum admonitionem Apostoli, nihil per conten- 
tionem agant, idem sapiant, eandem habeant caritatem unani- 
mes (3) ; atque ita Nostrum explentes gaudium, civitatem quoque 
incolumem florentemque non uno nomine efficiant. Ex hoc autem 
catholicorum inter se christianae concordiae specimine, ex hac 
impensa divini exorandi Paracliti religione, eo sperandum est 
vel maxime de reconciliatione quam instituimus dissidentium 
fratrum provehenda: ut idem illi velint in semetipsis sentire quod 
et in Christo Iesu (4), eiusdem nobiscum fidei atque spei ali- 
quando compotes, vinculis coniuncti optatissimis perfectae ca- 
ritatis. — At vero, praeter bona emolumenta quibus fideles, quot- 


(1) Act. 1V, 34. 

(2) Summa th. S. Thomae p. III, q. VIII, art, 1 ad 3. 
(3) Philipp. II, 3, 5. 

(4) Ib. 5. 

quot hortationi Nostrae libentes responderat, talem pietatis fra- 
ternique amoris sollertiam certe a Deo cumulatam habebunt, 
placet Nobis praemia sacrae indulgentiae ex thesauro Ecclesiae 
addere et largiri. 

Itaque omnibus qui novem continuis diebus ante Penteco- 
stem quotidie preces aliquas peculiares ad Spiritum Sanctum, 
publice vel privatim, pie fecerint, concedimus in singulos eos 
dies indulgentiam septem annorum totidemque quadragenarum : 
plenariam autem in uno quolibet eorumdem dierum vel festo 
ipso die Pentecostes vel quolibet ex octo insequentibus, modo 
rite confessione abluti sacraque communione refecti ad mentem 
Nostram, quam supra significavimus, supplicaverint Deo. Hoc 
praeterea tribuimus, ut si qui easdem precum conditiones iterum 
pro pietate sua praestent per octo dies a Pentecoste proximos, 
ipsis liceat utramque consequi iterum indulgentiam. Quae bene- 
ficia etiam animabus piis igni purgatorio addictis converti ad 
suffragium posse, atque in posteros item annos esse valitura, 
auctoritate Nostra decernimus atque edicimus; iis ceterum salvis 
quaecumque de more sunt ac iure servanda. 

Datum Romae apud Sanctum Petrum sub anulo Piscatoris 
die v Maii anno MDCCCXCV, Pontificatus Nostri decimo octavo. 


C. CAR. DE RUGGIERO. 


LL LLAAHN-—— —— 


EX S. CONGREGATIONE CONCILII 


ROMANA 


REDUCTIONIS ONERIS 
Die 15 Decembris 1894. 


COMPENDIUM FACTI. Summis Pontificibus semper maxime 
cordi fuit Ecclesiae Lateranensis decor et magnificentia, quippe 
omnium Ecclesiarum Urbis et Orbis Mater et Caput est, nec 
unquam neglexererunt Ei dotem comparare et servare con- 
gruentem ad peraugusti Templi sustinendas expensas. Late- 

ranensi Basilica a Constantino Imperatore fundata Summorum 
Pontificum sumptibus aedificata fuit, qui privilegiis et redi- 
tibus cumularunt eamque incendio destructam. Clemens V 
iterum ad ampliorem ornatioremque formam restituit. Ob 
auctam Templi magnitudinem, auctis expensis. Pius IV do- 
tem pro fabricae manutentione ditiorem reddens, proventus 
anulorum, quibus Cardinalium sublimis dignitas insignitur, 
Eidem applicuit. 

Urbanus VIII Brevi Apostolico sub die 2 Octobris 1625 
huiusmodi proventus Fabricae Lateranensi assignatos iussit ut 
in posterum S. Congregationi de Propaganda Fide solverentur, 
et ad istam dotis diminutionem compensandam praescripsit ut 
ex reditibus in Regnis Hispanicis collectis ob ampliationem 
Bullae Cruciatae, summa mille et quingentorum scutatorum 
praedictae Fabricae attribueretur et persolveretur. Hoc fideliter 
servatum fuit, donec Innocentius X eamdem summam, per 
Breve diei 24 Martii 1647, Fabricae Basilicae Vaticanae 
retrocessit. Haec enim ingentem pecuniae vim Ecclesiae La- 
teranensi suppeditaverat ad urgentes reparationes et sum- 
ptuosa ornamenta explenda. Quae dotis suspensio seu retro- 
cessio adhibita fuisse videtur pro extinguendo aere alieno a 
Lateranensi Capitulo cum fabrica S. Petri contracto. 


Lapsu temporis Lateranensi Basilica, hac dote destituta, 
manutentioni Ecclesiae impar omnino effecta, per Breve diei 4 
Decembris 1727 Benedicti XIII quoad partem dotis amissam, 
scilicet summam scutatorum 1500, in integrum restituta fuit. 
Verum summa scutatorum 1500 ad eamdem summam duca- 
torum inferioris valoris redacta fuit. 

Primo tempore Rev. Fabrica S. Petri, nulla expetita com- 
pensatione, summam constitutam solvit, at non multo post 
exquisivit, primo ut canonici lateranensis pro hac pecuniae 
exactione, proportionaliter, pensitarent, sexto quolibet anno, 
summam scutatorum 8 eft obolorum 54 pro strennis (vulgo 
mancie) officialibus Bullae Cruciatae, a Fab. S. Petri per- 
solvendis. Insuper, secundo, instabat ut sibi cederet lucrum 
proveniens ex pecuniae canibus et recambiis, ut vocant; eo 

quia praefata Fabrica pollicebatur se soluturam quotannis in 
posterum supradictam summam statim ac Matriti exacta fue- 
rit; ita ut periculo sortis ipsa obnoxia semper esse de- 
buit. Post varios tractatus, capitulum lateranense et Fabrica 
S. Petri inierunt quamdam conventionem quae a Congregatione 
Generali praedictae Fabricae excepta et confirmata fuit sub 
die 23 Ianuarii 1771. Ob capitalem gravitatem huius con- 
ventionis iuvat integrum referre textum : 

« Quum illmus ac rmus Oeconomus Congregationis rev. 
Fabricae S. Petri institerit penes nostrum rmum Capitulum, 
ut ab eodem quolibet sexto anno remitti debeat favore prae- 
fatae Fabricae summa scutatorum octo et obolorum 54 quae 
Matriti solvuntur pro strennis debitis Officialibus cruciatae, 
et a quibus ea tantum exigitur summa quae Fabricae nostrae 
sacrosanctae Ecclesiae persolvitur, scilicet ducata 1500, ac 
praeterea ut favore eiusdem rev. Fabricata nobis cedi debeat 
lucrum quod ipsa faciet ex cambiis et recambiis, ut vocant, 
et quod ratione praefatae summae nobis pertineret, eo quia 
Congregatio praefatae Fabricae pollicetur soluturam quotan- 
nis se nobis in posterum supradictam summam statim ac Ma- 
triti eadem exacta fuerit, ita ut periculo illius iacturae eadem 
rev. Fabrica obnoxia semper esse debeat: hinc illmi et rmi 
DD. rebus sic stantibus statuerunt favore supradictae Fa- 
bricae tam scutata octo, et obulos 54, quolibet tantum se- 
xennio, quam lucra ex cambíis et recambiis profectura re- 
mittere , dummodo tamen promissio solvendi quovis anno 
rev. nostro Capitulo summa ducatorum 1500 simul ac in Hi- 
spanus exacta fuerit a plena fiat Congregatione supradictae 
rev. Fabricae ». 

Postquam haec conventio executioni demandata fuit, usque 
ad annum 1892 quo praesens controversia mota est, duo alia 
intercedunt documenta iuridica respicientia huius summae 
solutionem. Primum habetur sub anno 1800, quo ob poli- 
ticas vicissitudines cum Fabrica S. Petri exigere non potuerit 
in Hispanus suum creditum ex Bulla Cruciatae, petiit et obti- 
nuit a Capitulo Lateranensi quamdam suae praestationis di- 

minutionem, sub ea tamen conditione, nullimode praeiudi- 
candi iuri iam. quaesito per initam conventionem. Alterum 
documentum se refert ad annum 1843 quando ob rerum publi- 
carum eversionem in Hispanus gravem iacturam pecuniae 
exigendae ex Bulla Cruciatae, passa est rev. Fabrica S. Petri, 
unde a Lateranensi Capitulo iterum petiit summae reductio- 
nem quam consecuta est sub pacto ita expresso ab ipsa rev. 
Fabrica, scilicet... quod concessio haec pro una sola vice 
facta intelligatur, nec valeat praeiudicium ferre initae iamdiu 
conventioni. 

Ratio vero praesentis controversiae repetenda est ex li- 
teris a rev. Fabrica S. Petri, Capit lo Lateranensi datis sub 
die 13 Augusti 1892, eum in finem ut praestatio solvenda 
ex reditibus Bullae Cruciatae diminui deberet pro rata dimi- 
nutionis passae a praedicta Fabrica ob diminutum valorem pe- 
cuniae hispanicae in comparationem Italicae seu ob auctum 
cambium, uti appellant. 


Disceptatio Synoptica 


DEFENSIO CAPITULI LATERANENSIS. Capitulum istud per 
exhibitum iurisconsulti votum in primis advertit, se ultro 
concedere quod omne lucrum ex vicissitudine commercii ad 
rev. Fabricam pertineat, dummodo integ ra ac invariabilis 
maneat designata summa scutatorum 1258,97 correspondens 
libellis italicis 6766,96, favore Basilicae Lateranensis, veluti 
praelevata summa ex longe maiori quantitate, non secus ac 
evenit in beneficiis, quorum titulares taxativam pecuniae sum- 
mam fpensionariis, absque ulla diminutione, persolvere  ad- 
stringuntur. In themate vero Pontificem excludere voluisse 
quamcumque diminutionem in summa Lateranensi Capitulo 
persolvenda, apertissime docent clausulae a Benedicto XIII 
appositae Suis Literis ; nempe clausula sublata et decretimi 
irritans « contra quamcunque vel minimam mutationem in 
posterum inducendam suae dispositioni ». Verba decretoria 
Pontificis hac de re iam relata sunt in facti specie. Quoad 
effectum vero iuridicum earum clausularum sufficiat referre 

unam S. Rotae decisionem cui concinunt omnes canonistae, 
scilicet: « Privilegium continens clausulam sublata et decre- 
tum irritans inficit quameunque possessionem contrariam » 
Rota Decis. 1008 n. 6 cor. Molines. 

Quod si etiam, instat Orator, rev. Fabrica S. Petri ex 
Bulla Cruciatae nunc perciperet non centum mille libellas, 
sed dimidium dictae summae, nihilominus designatam ac ta- 
xativam ex supremo Concedentis placito summam s. 1258,97 
D. favore Ecclesiae Lateranensis persolvere obligaretur. Non 
infrequenter existunt in utroque iure duriora casuum affinium 
exempla, quae hic in medium produci possent, ut ecce emphy- 
teuta non excusatur a solutione canonis, licet fundus sit cor- 
rosus a flumine vel ex parte, et domus fuerit diruta, dum- 
modo supersit area, et idem si contingat domum comburi 
(Fulgin. De solut. canon. cap. 9 n. 7) unde vulgatum effa- 
tum : Si perit res tota liberabitur emphyteuta, si perit ex 
parte, nulla se liberat arte. 

Eadem theoria themati applicari potest sive designata 
summa, titulo oneroso consideretur pensio, sive dotatio pro 
Sacristiae vel Fabricae expensis, in quo casu debitor nisi tota- 
liter substantiam et fructus amittat, susceptum onus fideliter 
adimplere tenetur sicut docet De Luca Disc. 91 n. 4. « Cum 
iste beneficiatus sit Dominus fructuum eius damno cedere 
debet illorum diminutio non pensionarii, eodem modo quo e 
converso eius commodo cederet augmentum absque quod pen- 
sionarius de illa participatione aliquam praetendere posset, 
cum augmentum et diminutio sint regula dominii. - Neque 
enim ferendus est is, qui lucrum quidem amplectitur, onus 
autem ei adnexum contemnit ». Legem unicam cod. de ca- 
duc,  tollend. 

Per totum posset in casu applicari, prosequitur orator, 
doctrina Card. De Luca Disc. XXI De pensionibus. In facti 
specie illius disc, Collegii Germanici, cui Abbatia S. Crucis 
cum onere pensionis attributa fuit, administratores praetensio- 
nem excitaverant, quod ob notabiliter diminutos fructus dictae 
Abbatiae S. Crucis diminui etiam pro parte deberent dictae 

pensiones. Hinc per Alexandrum VII deputata aliquorum 
Cardinalium particulari Congregatione ab eadem prodiit re- 
solutio dictae resolutionis negativa. Praefatus auctor productis 
contrariae sententiae dubitandi rationibus subdit n. o - ibi: - 
«His tamen non obstantibus contrarium verius esse dicebam 
scribens pro pensionano Collegio Neophytorum; negando in 
primis applicationem dicti ratiocinii super sociali unione huius 
Abbatiae, quae per quotas, quamvis inaequales inter ista Col- 
legia supponatur, quoniam pensio non tangit ius vel substan- 
tiam beneficii in quo, eiusque administratione, vel praeeminen- 
tiis pensionarius nullum ius acquirit quod totum tunc residet 
penes titularem, cuius vice in hac Abbatia successit Collegium 
Germanicum cui unio facta est, et consequenter ista societas 
vel communio nullum habet fundamentum nec in facto nec 
in iure. Item quia societatis effectus vel sequela est non 
solum periculum diminutionis, sed etiam commodum augmenti 
neque damno subiacere debet qui participationem lucri non 
sperat; Mutins H. pro soc. secundum naturam H. de reg. 
iuris etc. Ideoque ubi huius Abbatiae fructus notabile incre- 
mentum habuissent utique dicta alia collegia illius participa- 
tionem praetendere non potuissent, dum eorum ius ad certam 
quantitatem restrictum fuit. Et consequenter neque pati debe- 
bat damnum decrementi. Ita quoque docente observantia dum 
in facto iustificabatur quod iuxta temporum varietates ali- 
quando fructus fuissent longe maiores, et tamen pensiones 
nullum receperunt incrementum, ideoque istud ratiocinium 
vere nullum habeat fundamentum etc. » 


Adeo vero certa, et practica executione ista communis 
iuris principia servantur, notat orator, ut pro beneficiis in 
Italia existentibus peculiare Summi Pontificis decretum : Cum 
nuperrimis, die 28 Ianuarii 1871 editum fuerit. Quo decreto 
norma fuit praestituta ut amissio vel diminutio redituum 
beneficiorum in communi beneficiarios ac pensionarios affi- 
ciat etc. (1). Haec exceptio quae papali auctoritate pro miser- 


(1) Decretum hoc adest Vol. VII pag. 325. 

rima Italiae conditione fuit emanata non est porrigenda ad 
controversias exterarum nationum quae iure communi regun- 
tur. « Quod voluit expressit, ubi noluit, consulto omisit». 
Rota Dec. 174 p. 18 rec. 

Dein orator ad aliam iuris considerationem descendens, 
advertit quod observantia plusquam saecularis huius praesta- 
tionis non modo exhibet favore Rmi Capituli Lateranensis 
indubium argumentum in linea interpretativa, sed etiam si 
deesset Apostolicum Breve abscisse in linea praesumptiva 
exhibet meliorem de mundo titulum. Nam ex dictis re vin- 
ci tur iamprimum ab anno 1625 scilicet duobus abhinc saeculis 
cum dimidio, Urbanum VIII dotationem mille et quingen- 
tum scutatorum pro ecclesia Lateranensi assignavisse. Ac 
subinde Benedictum XIII formaliter et cum amplissimis clau- 
sulis ferme eamdem summam, nempe ducata millia et quin- 
genta favore sacrosanctae eidem Basilicae perpetuo concessisse. 
Sed haec postrema summa generositate canonicorum redacta 
fuit ad scutata 1259,97, scilicet ad libellas 6766,96 ut ad 
petitionem administratorum Fabricae S. Petri proportionabi- 
liter concurrerent pro remunerationibus, vulgo: rnancie. 


Qui administratores, vix ac Matriti ea summa exacta fue- 
rat, eam, demptis strennis, Capitulo Lateranensi integre 
persoluturos adpromittebant, dummodo favore Rev. Fabricae 
S. Petri cederet lucrum quod « ipsa faciet ex cambiis et recam- 
biis ». Quam petitionem ratam gratamque canonici Lateranen- 
ses in capitularibus comitiis die 2 Septembris 1770 habuerunt. 
Et e converso Rev. Fabricae S. Petri administratores confir- 
marunt decreto resolutionis diei 23 Ian. 1771 declarantes in 
facto iam praeterlapsam observantiam saecularem a tempore 
Urbani VIII, scilicet ab anno 1665. Haec periculorum assum- 
ptio ex partium conventione est adaequatum correspectivum 
et late ac generice est interpretanda veluti ample, ac indiscri- 
minatim quodcumque lucrum complectitur. Etenim ferendus 
non foret qui lucrum quidem complectitur, onus autem con- 
temnit. « In correlativo siquidem contractu iniquum est quod 
quis exequi postulet quidquid sui favore stipulata sit, quae 

vero contraria réfugiát » Rota cor. Riminaldo Dee. 148 n. 6. 
Ac summum illud iurisprudentiae lumen Benedictus XIV De 
synodo dioeces, lib. 10, cap. 7, sic edocet. - ibi - « Ut autem 
societas iusta sit, sicuti lucrum, ita et periculum, ac damnum 
debet esse commune: nam ut ait Ulpianus in /eg. 29. H. pro 
socio, si alter lucrum tantum, alter damnum sentiret $ so- 
cietas dicetur Leonina ab apologo Leonis qui absque ullo 
sui periculo aliarum ferarum venationis particeps esse vo- 
]uit ». 

Periculum vero a Rev. Fabrica correspective susceptum 
non restringitur ad alterumve damnum vel praeiudicium, 
sed extenditur ad omnem iacturam, sive depereat capitale, 
sive fructus diminuantur, sive commutatio pecuniae ex cani- 
bus et recambiis propter commercii vicissitudines, et temporá- 
neas oscillationes vilescat. Quod enim lex aut pactum non 
distinguit, nec nos distinguere debemus. 

Filologica porro vocabulum : pericolo ]lat. periculum 
quamcumque iacturam, et discrimen complectitur. Si ergo 
periculum quod in aleatorio pacto Rev. Fabrica reparandum 
suscepit, graviora damna comprehendit, non patet profecto 
quare minora réfugiát ; prorsusque ignoramus quare obligatio 
resarciendi damna cohibeatur ad caput et sortem non vero 
ad fructus, et eventualem diminutionem capitis , et sortis ! 

Hinc , advertit orator, risum excitare , adversae partis 
hanc conclusionem : sicuti igitur capitulum, uti repraesen- 
tans lucri obvenientis a cambio favorabili, habet a R. Fa- 
brica beneficium cautionis contra nummulariorum  decoc- 
tum. Sed hoc subterfugium, urget, potiori ratione demon- 
strat adimplendam esse a Fabrica S. Petri obligationem pro 
resarciendis minoribus damnis, quae plus minusve contingere 
solent, sicuti evenerunt ingentia lucra de quibus siluerunt, ac 
silent Vaticani administratores. Nonne si Rev. Fabrica ex sua 
confessione obligatur ac! tutandam totam summam quae ta- 
xative designata fuit, nonne vehementius tenetur ad mini- 
mam partem quae in toto comprehenditur? Hanc minimam 
partem damni ex accidentalibus casibus cambiorum et recam- 

biorum, quod postremis hisce annis confirmatum fuit, con 
poca differenza, prouti consul regni Hispaniarum contestatur. 

Imo, iniquit Orator, ad abundantiam probari posset quod 
viceversa indemnitas quae stipulata fuit porrigatur etiam 
ad graviorem iacturam. Iure siquidem civili sic inter ceterqs 
docet Ulpianus leg. 150 ff. de verb or. signifie. « Si ita sti- 
pulatio fuero: quanto minus a Titio consequutus fuero, 
tantum dare spondes, non solet dubitari quin si nihil .a Titio 
fuero consecutus totum debeas quod Titius debuerit ». 

Quare concludebat in sua perbrevi responsione Capituli 
Lateranensis procurator : quod si Capitulum Lateranense 
reliquit favore Capituli S. Petri lucra omnia quae colligi 
possent a canibus et recambiis monetae, id factum fuit, ut 
fixa constitueretur et invariabilis pecuniae summa. Quae con- 
ventio quum accepta fuerit a Capitulo Vaticano vim legis 
habet. Qua de re sicut Capitulum Vaticanum vi eiusdem 
conventionis plures per annos sensit utile ex cambiis mone- 
tae, sic hodie et damnum ferre debet. 

Istas conventiones, observat orator, ab anno 1771 usque 
ad annum 1892 proxime translatum, spatio duorum saecu- 
lorum et 21 ann., Rev. Fabrica S. Petri adimplevit et ta- 
xativam summam persolvit quodcumque obvenerit augumen- 
tum vel diminutio ex cambiis et recambiis. Pacta vero et 
concessiones, quas anno 1800 et 1845 Canonici Lateranenses 
ad preces Rev. Fabricae fecerunt, quia sub id temporis 
damnum ex cambiis non lucrum, uti antecedenter, consecuta 
fuerat, confirmant, ac validissimum robur addunt ipsi obser- 
vantiae. Siquidem ex forensi adagio concedere , et cedere 
differunt : quia concedere est temporaneum, cedere vero per- 
petuum ; Barbosa c/ ausiti. 531 n. 4l. 

Imo in his concessionibus non modo Capitulum Latera- 
nense praeservavit iura sua, sed etiam superaccedit con- 
fessio, et agnitio ipsius Rev. Fabricae S. Petri in duobus 
mandatis 27 Iunii 1800 ubi declarat se ex peculiari benigni- 
tate obtinuisse diminutionem cum expressa declaratione, 
nihil per hoc innovatum fuisse pro futuris solutionibus. 

Si Rev. Fabrica, notat consultor, aliquod ius, et veram 
actionem experiri posset, adiunxisset aliquam clausulam 
praeservativam ex. gr. salvo iure, sine praeiudicio recurrendi 
in petitorio, vel aliquam inseruisset protestationis literam. 
Ast longe aliud evenit, ipsa confessa est se nullam dimi- 
nuendi canonicam rationem habuisse, nec id se consequi 
iure iudicioque posse cum alterius praeiudicio. Porro com- 
pertissimum est nullam dari posse validiorem probationem, 
quam « proprii oris confessionem. Probatio siquidem obliga- 
tionis satis eruitur, tum ex conciliatorum verbis, tum ex 
testibus facto proprio certaque scientia deponentibus ; tum 
ex confessione ipsiusmet contrahentis, quae quidem genus 
omne probationis antecellit » (cap. Per tuos de probat. Rota 
coram Bichio Bec. 464 n. 19 coram  Molinet. Dec. 1122 
n. 6 et in recent. Dec. 749 n. 12 part. IS). Quia e contra 
Rev. Fabrica S. Petri, opponit se tantum esse mandatariam 
ad exigendum, respondet in suis animadversionibus procurator 
Capituli, ast cum mandato particulari, de quo conventum 
fuit inter partes, quodque observatur a /plus quam centum 
annis, sibi assumendi damna et utilitates omnes super cani- 
bus, et dandi semper Capitulo Lateranensi summam certam, 
absque imminutione. Unde concludit patronus, bissaecularem 
observantiam huius praestationis per se sufficere ad constituen- 
dum titulum meliorem de mundo. Nam sicut haec observantia 
evidentissima est in facto utrimque confesso ; ita receptissima 
est in iure scilicet per centenariam observantiam praesumi 
quemque titulum meliorem de mundo ob facultatem (ut docet 
De Luca De benef. disc. 32 n. 2) « allegandi privilegium 
Apostolicum, vel quemcumque alium titulum de mundo 
meliorem, quem sufficit allegare absque necessitate probationis 
ita praesumptive resultantis a possessione centenaria ». Ac 
eadem Rota in Praenestina 22 Mar. 1779 coram Martinez: 
« Qui possessione utitur centenaria ; is certe quocumque 
meliori ac potentiori titulo, iureque suffultus est, vis pa- 
ctum? vis privilegium ? cuncta haec et si quid aliud exoptes 
ex possessione centenaria sunt praesumenda ». Hoc itidem 

principium fuit semper constanterque retentum a S. Concilii 
Congregatione sive in linea praescriptiva, sive praesumptiva, 
et maxime in linea interpretativa. Hinc lemma est « quod 
attendi magis debeat quod fuit observatum, quam quod fuit 
cautum in fundatione » S. Cong. in Regien, beneficii 26 Ia- 
nuarii 1861. Hinc etiam lemma est « quod habens centena- 
ram allegare valeat privilegium non tamen e contra habens 
privilegium allegare potest centenariam ». Riganti in Reg. 
Cancellar, tom 1 n. 139. 

DEFENSIO CAPITULI VATICANI. Sed ex adverso, Rev. Fa- 
bricae S. Petri Procurator, advertit ipsa generaliora iuris prin- 
cipia perfracte condemnare et Capituli Lateranensis instantiam 
iugulare. Nam in dubium nemo revocat, Benedictum XIII 
ab integra ducatorum summa a Fabrica Vaticana possessa, ali- 
quam partem dismembrasse, nimirum ducatos nummos 1500, 
favore Lateranensis ecclesiae. Cohaerenter ad factam dismem- 
brationem, ipse Pontifex iussit quod semel hac integra summa 
exacta fuerit, non amplius inscriberetur universa nomini Fa- 
bricae S. Petri, sed pro parte Fabricae Lateranensis attributa, 
eidem referretur « in credito libero ». 

Exinde, arguit procurator in aperto est* omnes commercii 
vicissitudines donec haec pecuniae summa in Italiam traicia- 
tur, ferendas esse sive favorabiles sive perniciosas, partim a 
Fabrica Vaticana, partim a Lateranensi pro rata portionis 
utrique attributae. 

Nec obstat, advertit, quod Argentari sive nummularii 
Hispanici integram summam Romam mittant, inscriptam no- 
mini Fabricae S. Petri; nam Pontifex Benedictus XIII dis- 
ponens de certa huius pecuniae parte, favore Capituli Late- 
ranensis, suum decretum non dedit exequendum argentariis 
Hispaniae, sed ex integra summa aliqua dismembrata parte, 
iussit Fabricam S. Petri, ut 1500 ducatos nummos Latera- 
nensi ecclesiae assignatos, a momento factae exactionis eidem 
iam pleno et libero iure consideraret adiudicatos. 

Quocirca, infert procurator, in facto exactionis et pecu- 
niae traiectionis ex Hispanus in Italiam, Fabrica S. Petri, 

Acta, Tom. XXYII. fase. CCOXXIII. 42 

nomine Basilicae Lateranensis, mandatarii gerit personam 
in quam proinde incivile et durius esset transferre quamcum- 
que pecuniae iacturam, periculum et damnum. 

Dein procurator, ad obiectiones adversariorum convertens 
sermonem, notat conventionem anni 1770 qua omne lucrum 
ex cambiis et recambiis cessit Fabricae S. Petri, non evin- 
cere quod ab eadem Fabrica aeque ferendum sit omne da- 
mnum exinde proveniens, imo opinatur contrarium omnino 
probare. Nam ex textu conventionis patet, Capitulum Late- 
ranense sibi, pleno iure, vindicasse quodcunque lucrum de- 
rivans ex cambiüs et recambiis quoad d. 1500; eoque lucro 
disposuisse quasi pretio et mercede in correspectivum oneris 
sibi assumpti a Fabrica S. Petri, scilicet subeundi quodcunque 
periculum summae capitalis, etiam pro parte ad Lateranensem 
ecclesiam spectante. Unde, concludit, ex contractu admodum 
pro fabrica S. Petri oneroso, haec sibi attribuit utile valde 
exiguum, et incertum ex cambiis percipiendum, dum onus 
subibat gravissimum solvendi summam d. 1500 integram 
etsi illa ex nummulariis Hispanicis nihil exigere potuerit. 
Quaproter effatum | « quem | commoda sequuntur, eumdem 
sequi debent incommoda »  retorquet in Fabricam Lateranen- 
sem, petens ut ipsa quae levi concessione sartam et tectam 
habuit exactionem sui crediti, recedat a sua instantia, qua 
vellet S. Petri Fabricae onus etiam imponere sustinendi quod- 
cumque damnum resultans in permutatione pecuniae hispa- 
nicae cum italica. 

Demum procurator in medium affert transactiones sub 
annis 1800 et 1843 initas, quibus in quota praestationis Fa- 
brica S. Petri quamdam obtinuit diminutionem, contendens 
ex eisdem evinci, Fabricam S. Petri nunquam acquievisse 
intentioni Fabricae Lateranensis quod nempe haec immunis 
evadat a quocumque sortis et fructuum periculo; nam S. Petri 
Fabrica, pro bono pacis, usa concessione granose sibi facta, 
non neglexit appellare « preteso » ius a Fabrica Lateranensi 
sibi arrogatum. Et si protestationes huiusmodi non defuerunt 
etiam ex parte Capituli Lateranensis, concludendum huius 

generis protestationes ad invicem collidi et destrui, et tan- 
tum remanere factum diminutae praestationis, quacumque 
protestatione fortius. 

Denique quia procuratoris animadversiones excipit quod- 
dam schema concordiae, iuvat hoc referre eiusdem verbis, 
italIco sermone, ne quid addatur vel dematur: en verba: 
« Quantunque per le riflessioni fin qui brevemente svolte sia 
evidente che né la ragione giuridica, né alcun atto suffraghino 
lassunto della Fabrica Lateranense, tuttavia l'amministra- 
zione della Fabrica di S. Pietro non intende disdire la offerta 
che per dare prova di non volersi attenere al rigore del diritto 
a riguardo della Fabrica Lateranense, generosamente fece; 
e che consiste in ció, che il lucro dell'eventuale cambio favo- 
revole e la perdita del cambio sfavorevole cedano rispettiva- 
mente a suo profitto ed a suo danno fino al 5 ?/, ; e pel di 
piü cedano a profitto ed a danno della Fabrica Lateranense. 
Questa per tal modo rimarrebbe esonerata di una buona parte 
della perdita che per intiero dovrebbe sostenere, non avendo 
alcun diritto che l'autorizzi a riversarla in tutto o in parte 
sulla Fabbrica di S. Pietro. » 

Quibus praenotatis, propositum fuit diluendum 


Dubium 


An oneris reductio concedi debeat in casu. 
RESOLUTIO. Sacra C. C. re disceptata sub die 15 De- 
cembris 1894, censuit respondere: Negative. 


T. »t 
PARISIEN. 





DISPENSATIONIS MATRIMONII 


Sess. 24 Cap. 1 De reform. 
Die lo | Decembris 1894. 


COMPENDIUM FACTI. Cum, labente anno 1892, Maria, or- 
bata parentibus, penes consobrinum dominum Marchand in 
civitate Fontainebleau rusticaretur, nuptiae conciliatae fue- 

runt inter ipsam 27 annos agentem et Brnestum annorum 45, 
viduum, septem filiorum patrem ex priori coniugio suscepto- 
rum. Cito matrimoniales tractatus absoluti fuere, ac die 
30 Novembris eiusdem anni, sponsi, iam actu civili prae- 
misso, in ecclesia S. Philippi, vulgo dicti du Roule, Pari- 
siensis civitatis, mutuum consensum de matrimonio con- 
trahendo coram parocho delegato rite emittebant. 

Illico post nuptias Niciam, se contulerunt sponsi, et in- 
sequentibus diebus Lugdunum atque Massiliam concesserunt. 
At matrimonium non consummarunt, licet ter coire inutiliter 
experti sint, ut ipsi referunt. Tertia decima ab expietis nu- 
ptiis die coniugibus Lutetias Parisiorum re versis, Maria vi- 
rum improviso reliquit, litteris nuncians, se eius conversa- 
tione iam pertaesam fuisse, et cum sobrino suo, Domino 
Marchand, quem insano amore iam a multis annis deperibat, 
ad exteras regiones migrare. 

Ernestus, ut tantum dedecus quod suo nomini imminebat 
propulsaret, iudicialem separationem a sponsa a civili magi- 
stratu petiit ac facile obtinuit ; simulque ad Supremum Prin- 
cipem recursum habuit, atque die 25 Februarii 1893, Rescri- 
ptum a S. C. C. obtinuit, quo committebatur Emo Archie- 
piscopo Parisiensi , ut processum conficere curaret super 
asserta — inconsummatione — matrimonii ac causis — dispensa- 
tionis, servata forma etc, et cum facultate subdelegandi* 
quod Emus vir maxima cum diligentia explendum curavit ; 
atque ex actis iam a die 22 Decembris anni nuperrime elapsi 
ad S. Congregationem transmissis constat, Ernestum ab omni- 
bus, qui eum noverunt haberi tamquam veracem, honestissi- 
mum et omni exceptione maiorem. Unus testis Carolus, 
uxoris frater haud confidit in actoris verbis, et fabulis ac- 
censet factum inconsummationis. Mariam etiam, ream in 
causa, fide dignam reputari debere quum affirmat coniugalem 
actum fuisse quidem attentatum, sed nunquam consumma- 
tum. « Ad nos quidem non pertinet, concludit iudex dele- 
gatus, hac de re iudicare ; attamen maxima cum fiducia no- 
stram sententiam aperimus : mens istius tribunalis, quod et 

testes audivit et interrogavit, haec est; matrimonium non 
fuisse consummatum ». 


Disceptatio Synoptica 


DEFENSIO MaARiTi. Vir huiusmodi dispensationem efflagi- 
tans, patronum sibi adlegit, qui in primis ad inconsumma- 
tionem matrimonii evincendam, meminit, iura tas sponsorum 
depositiones, si consonae, si a probatis, religiosis ac fide di- 
gnis personis procedentes, si demum septimae manus suffragio 
sint suffultae, tanti esse valoris, ut iuxta cap. Laudabilem 5 
De frig. et male f, Sánchez De matr. lib. 7disp. 108, n. 6, 
et iuxta ipsam S. CC. in Parisien. 26 lunii 1855, Bur- 
digalen. 26 Febr. 1825, atque in aliis, sufficiant ad mora- 
lem persuasionem inducendam de non consummatione matri- 
monii et ad dispensationem, etiam sine physico virginitatis 
experimento, impetrandam ; in casu vero, adnotat, subesse 
quamplurima alia argumenta adminicularía, v. gr. amasii 
confessionem, repugnantiam uxoris erga maritum, eiusque 
fugam, publicam non consummationis opinionem, ex quibus 
magis magisque matrimonii non consummatio confirmatur. 

De cetero, recolit patronus, confessio non consummationis 
matrimonii nedum in iudicio, sed vel antea, tempore non 
suspecto, facta perhibetur. Ernestus enim nullam adhuc de 
mulieris fuga suspicionem habebat et iam multis nihil adhuc 
actum esse manifestavit. Idem post fugam cognitam repetiit 
Parocho, Confessori, Episcopo aliisque passim. Mulier etiam, 
perdurante adhuc nuptiali itinere, similes revelationes amasio 
significavit. Fuga vix capta ad maritum scribit: « Je suis 
à bout, je n'en peu plus, je sens que je ne pourrais jamais 
étre votre femme ». 

De confessionum sinceritate nullimode suspicari posse, 
dicit patronus, cum coniugum confessiones inter se mirifice 
conveniant. Ambo sane in tempore, numero conatuum, et re- 
cusationis causa consentiunt. Vir asserit a muliere gelide 
exceptum fuisse, mulier idem confirmat-; vir turbatum ani- 
mum ad coniugales actus gessisse fatetur, mulier idem con- 

firmat ; ambo nullam ne imperfectam quidem penetrationem 
locum habuisse fatentur, ambo denique iterum iterumque ma- 
trimonium non fuisse consummatum solemniter declarant. 

Porro constans et consona huiusmodi sponsorum depositio 
tum in iudicio, tum antea, tempore non suspecto facta, vel 
maximam sibi vindicare auctoritatem, adnotat orator, si pen- 
setur quod testes et acta processus de veracitate utriusque 
coniugis proclamant, et de eximia pietate et honestate sal- 
tem alterutrius. Quoad virum haec confirmant Canonicus 
Doublet, Parochus s. Dionysii, Curia Atrebatensis, et Do- 
mina Storez. Demum, ut uno verbo plura comprehendantur, 
etiam alii duodecim testes viri honestatem ac religionem 
summis laudibus unanimiter extollunt. Post huiusmodi te- 
stimonia orator puerilem et ridiculam putat Mariae fratris 
affirmationem, asserentis in Ernesto fidem non habere. 

Nec deterius revera esse, sequitur, de muliere testimo- 
nium ; nam haec quoque, licet « fragilitate potiusquam ma- 
litia peccaverit », ut fide digna, religiosa renunciatur a Curia 
Parisiensi, a Renda Sorore Martha, Mariae amita, a Domina 
Marin atque ab aliis passim. 

Ulterius orator animadvertit, testes et Tribunal quod 
ipsos audivit et interrogavit non solum de coniugum credu- 
litate iurare, sed de non peracta matrimonii consummatione 
moralem se habere certitudinem solemniter profiteri. « Ad 
nos non pertinet, inquit Curia Parisiensis, hac de re iudi- 
care, attamen... mens istius tribunalis quod et testes audivit 
et interrogavit haec est: matrimonium non fuisse consum- 
matum ». « Je regarde, ait parochus Roger, cette non con- 
sommation non pas seulement comme probable, mais comme 
moralement certaine ». Quod una voce sacerdos Gelandais, 
Ernesti confessor, Soror Martin, Soror Martha, domina Isaac 
et ceteri omnes conclamant. Atque ita morale de inconsum- 
matione argumentum numeris omnibus absolutum haberi pa- 
tronus concludit. 

At hic non immorat, nam in themate praesto alia ad- 
minicula sunt, inter quae principem tenet locum adulteri te- 

stimonium. Profecto statuto quod iudices ab amasio quaerere 
non poterant utrum Mariam adhuc intactam invenerit nec 
ne; id enim significaret ab eo quaerere utrum adulterium 
incestuosum cum muliere commisisset, et nullus testis tene- 
tur suam turpitudinem in iudicio revelare ; nihil, ait orator, 
tribunali supererat quam oblique ab eo quaerere utrum ma- 
trimonium consummatum fuisset, et sub hoc respectu ora- 
tori videtur, iudices propositum finem plene attigisse. Ama- 
sius enim persuasum habet plenissimam mulieri, non con- 
summationem affirmanti, adiungendam fidem esse; aliis verbis 
declarat, matrimonium inter Mariam et Ernestum consum- 
matum non fuisse. Iamvero quis non videt quam pretiosum 
non consummationis argumentum sit haec confessio in ore 
amasii, qui mulieris corpus in possessione habuit? Qui lo- 
quitur ex scientia et facto ? 

Aliud argumentum eruit patronus ex repugnantia geluque 
mulieris erga maritum. Re sane vera nil mirum, adnotat, 
Si homo qui iam quadragesimum quintum aetatis annum 
praetergressus erat, qui itineris laboribus fractus, turbatoque 
animo, ad virginem primum accedebat, gelide nulloque amoris 
signo exceptus, in primo actu defecerit. Miraretur potius si 
contrarium accidisset. Primo autem actu in irritum verso, 
minor Ernestus ad secundum et tertium evasit. Praeter enim 
cetera animi sensa, praeter immotum mulieris gelu, quod 
cuivis hominum vires ademisset, quoddam rei infectae dedecus 
adiiciebatur. Praeterea, cur mulier, quarta vice, recusavisset, 
cur amasio et amitae moniali propositum matrimonii non 
consummandi per litteras manifestasset, si reapse matrimo- 
nium consummatum fuisset? 


Aliud argumentum inconsummationis ex fuga mulieris 
desumit orator. Mulier sane cum amasio minime rerum au- 
fugisset si germina futurae sobolis in sinu gessisset, perpenso 
praesertim amore, quo vir mulierem prosequebatur. « Com- 
ment pourrai je, ita Maria ad Ernestum scribebat, jamais 
me faire pardonner tout ce que je vous ai fait souffrir? La 
fatalité m'a poursuivie au moment méme ou vous m'accabliez 


664 PARISIEN. 


de toutes vos bontés ». Postremum tandem non consumma- 
tionis argumentum ex publica fama desumit. Vox populi, 
vox Dei. Nemo unquam fefellit omnes. Tota civitas persua- 
sum habet matrimonium non fuisse consummatum. Iam, con- 
cludit patronus, nullam causam inveniri posse, in qua actor 
maiori probitate, pietate, sinceritate, integritate polluerit. 
Nec raro accidit ut S. C. C. perspecta dumtaxat Oratoris 
probitate, pro dispensationis gratia rescripserit. Ut in Ter- 
gestina Matrimonii, Decembris 1876. Deerat in causa cor- 
poris mulieris inspectio, deerat eius iurata fides, imo mulier 
pro consummatione contendebat, ac aborti etiam suspicio oc- 
currebat. Attamen, attenta probitate viri spectatissimi, S.O.C, 
pro dispensatione consuluit (1). 

Quo, ut praerequisito, dispensationis fundamento posito, 
deinde ad causas dispensationis proponendas gradum facit 
orator. Et inter causas primum recenset mulieris fugam ac 
adulterii certitudinem. Atqui sola suspicio adulterii causam 
praebet dispensationi, uti docet Coscius De separ. thori con- 
iugalis 461 e ad. 16 n. 269 ; utque saepius S. C. C. tenuit; 
veluti videre est in Albiganen. Matrimonii 16 Sept. 1801. 

Aliam dispensationis causam deducit ex sententia sepa- 
rationis quoad thorum et bona, quam iam vir a Tribunali 
civili petiit et obtinuit. 

Aliam causam erui dicit ex insuperabili coniugum aver- 
sione. De qua abunde dissert Ursaya Discept. 21, h. 60, 6I, 
62, tom. l, part. 2 et discept. 7, n. 76, 77, tom. 3, part. |; 
Corrad. /n praxi dispensat, lib. 8, cap. 3, n. 33; et cui 
denique nulla, ne remota quidem, spes est medendi. Unde 
omnes unanimiter praedicant reconciliationem inter eos im- 
possibilem nunc iam evasisse. 

Gravissimum praeterea subsequitur argumentum dispen- 
sandi ex spirituali utilitate petentis dispensationem ; Perez 
De matrim, in disputát. 20, sect. 7, n. 11; Sacra Rota in 
decis. 86, sect. 7 post secund. vol. Farinae, et S. C. C. in 


(1) Habes hanc quaest. Vol. X, pag. 376. 


PARISIEN. 665 
pluribus causis, et celebre votum Card. Laneellotti, Prae- 
fecti S. C. C. a qua quidem praxi S. Congr. et Summorum 
Pontificum, ait orator, non esse recedendum; veluti docent 
Lott. De re benefic. lib. 1, quaest. 1l, n. 3; Sacra Rota 
Decis. 16, n. ll, sub tit de probat, coram  Falen. etc. 

ANIMADVERSIONES DEFENSORIS S. VINCULI. E contra vinculi 
defensor in primis observat, coniuges mire concordare inter 
se dum conatuum numerum designant, sed e diametro pugnare, 
dum conatuum inanitatem demonstrare moliuntur. Enimvero 
Ernestus ait: « Soit par suite de fatigue, soit à cause de 
l'émotion que j'éprouvais et qu'on éprouve toujours en ap- 
prochant pour la premiére fois de sa femme, soit aussi à 
cause du respect qu'inspire naturellement une personne qu'on 
croit vierge, il n'y eut pas intromission ». Versa vice Maria 
Ernestum in hominem traducit, qui pudoris et naturae or- 
namenta furore ac cupiditate perfregit. Inquit enim: « J'en 
fus profondément blessée.. C'est surtout dans son langage 
pendant les moments les plus intimes de nos relations .... 
J'affirme que si j'avais été la compagne d'un homme plus 
réservé dans ses allures, je n'aurais jamais songé à déserter 
mon devoir ». Nec causam videt cur sive Ernestus, sive 
Maria veritati contraire voluerit, si matrimonium reipsa in- 
consummatum mansisset. Parvi namque tum Ernesti cum 
Mariae intererat rem infectam fuisse potius ob timiditatem, 
quam ob viri vetusti audaciam. Quocirca timet agi,praesenti 
in causa non iam de inconsummatione matrimonii, sed de 
alia re quae a matrimonii inconsummatione distat toto coelo, 
quae matrimonii quinimo consummationem necessario prae- 
supponit. 

Expendit deinde testimonium, quod momentosissimum 
vocat, Caroli, Mariae fratris, unici testis qui tempore non 
suspecto vidit coniuges eosque allocutus est. — « Le témoin, 
Carolus, n'a aucune foi à la véracité viri: il est persuadé 
que le mariage a été plusieurs fois consommé : il regarde 
comme impossible que cette consommation n'ait pas eu lieu : 
l'entrevue de Marseille ne lui laisse aucun doute à ce sujet... 

Le témoin ajoute, que sa sour lui a assuré qu'elle n'a re- 
fusé à son mari ses droits matrimoniaux qu'aprés 4 ou 5 jours, 
ne pouvant plus s'accommoder de ses légéretés... Le témoin 
a vu les époux (à Marseille): il a passé avec eux quelques 
heures, et il a pu s'apercevoir qu'il y avait entre eux un 
peu de froideur: il en a fait l'observation à sa soeur qu'a 
répondu : qu'il n'y avait rien » ; et advertit in hoc testimonio 
nihil desiderari ; re enim vera facta Carolus nitide narrat, 
causam scientiae adamussim suppeditat: nec circumstantias 
omittit atque adiuncta loci et temporis. Carolus cum coniu- 
gibus Massiliae egit: « Le témoin a trouvé les époux à Mar- 
seille, occupant une seule chambre, à un seul lit » ; egit 
cum coniugibus non primis, sed postremis coniugalis coha- 
bitationis diebus, et coniuges animo abalienatos invenit : 
« Le témoin a pu s'apercevoir qu'il y avait entre eux un 
peu de froideur » : perquisivit abalienationis causam, et a 
coniugibus certioratus est non esse inconsummationem ma- 
trimonii: « Le témoin est persuadé que le mariage a été 
plusieurs fois consommé . L'entrevue de Marseille ne lui 
laisse aucun doute à ce sujet... sa soeur lui a assuré qu'elle 
n'a refusé à son mari ses droits matrimoniaux, qu'aprés 4 
ou 5 jours, ne pouvant plus s'accommoder de ses légéretés ». 

Verum, pergit defensor, illo minime suspecto tempore 
Carolus a coniugibus didicit non solum matrimonii consum- 
mationem , sed didicit praeterea animorum abalienationem 
exinde esse secutam: scivit nempe coniugale dissidium exor- 
tum ex notitia facti, quae nonnisi per matrimonii consum- 
mationem haberi potest. Sane quindecim post Mariae fugam 
diebus Carolus ad Ernestum de causa fugae scribit: « Comme 
vous, je me demande quel mobile a pu la pousser, Mariam, 
à tenir une semblable conduite. Pour vous parler à coeur 
ouvert... je ne vois qu'une explication. C'est la honte trop 
fort à supporter, d'une conduite antérieurement coupable, 
que l'a fait abandonner tout à coup un foyer oü elle aurait 
été si heureuse !...». 

Profecto, ratiocinatur orator, inter coniuges Ernestum 

et Mariam actum minime esset « d'une conduite antérieure- 
ment coupable », si Ernestus nihil huiusmodi advertisset ; 
nec quidquam huiusmodi, illis diebus, longe a patria, adver- 
tere potuisset, nisi matrimonium consummasset. Carolus 
vero, Mariae « conduite antérieurement coupable » cogno- 
scere, nonnisi in colloquiis cum coniugibus Massiliae habitis, 
potuit: et dato etiam quod aliunde id scivisset, nunquam 
Ernesto revelasset pudenda sororis suae. Imo Carolus dum 
dicit: « La honte trop fort à supporter » aperte ostendit, et 
Mariae lapsum perspectum Ernesto esse, et Ernestum sibi 
ilatam iniuriam minime uxori ignovisse, et Mariam, veniae 
amissa spe, cum persentiret quam sit intolerabile malum ob 
oculos habere virum semper infestum, potius elegisse viro 
valedicere. 

Ulterius, ait orator, frater profitetur Mariam Ernesto 
nupsisse tutissima spe confisam, virum lapsum condonaturum. 
Haec si admittas, prosequitur sacramenti vindex, omnia plana 
sunt, si paulisper hunc inficiaris, incomprehensibilia omnia 
sunt. 

Verum, pergit orator, Mariam inquis forsan, Ernesto 
nupsisse quia speravit coniugales amplexus vires sibi suppe- 
ditaturos ut ab insanis, quibus sobrino devinciebatur amori- 
bus se expediret: ideo subinde aufugit, quia mariti amore 
minime adstricta, fatui in consobrinum amores magis atque 
magis exarserunt. Rem dilemmate confici potest: scilicet, 
Maria Ernesto devincta amore non esset, vel quia ipse Er- 
nesto amore coniungi noluisset, vel quia experta esset se 
eum amare non posse. $i primum, quorsum virum sibi Er- 
nestum adiunxit? si alterum, sero nimis ista coniugalis 
amoris impossibilitas deprehensa esset. Ap age fabulas, Maria 
testimonio eloquentissimo uteris consignato, professa post 
fugam est se et posse et velle viro adhaerere, viresque 
praesto sibi esse quibus insanis consobrini amoribus resistere 
valeat. 

Nec aliquid officere, censet matrimonii adsertor, epistolam, 
quam Maria Ernesto dedit, dum fugae se commisit: qua 

quidem in epistola Maria scribit: « Je suis à bout, je n'en 
peux plus. Aprés les huit jours que nous venons de passer 
ensemble, je sens que je ne pourrais jamais étre votre femme. 
Je lutte depuis sept ans; j'ai voulu lutter jusqu'au bout. 
Je ne puis hélas! je suis folle! Tuez-moi, si vous voulez, 
si vous cherchez à me retrouver. Mettez-moi en prison : tout 
me sera plus doux que la pensée de continuer à partager mon 
existence avec vous ». Etenim nihil in recitata epistola de- 
prehendi^ quod sit ab iis quae hucusque disseruit dissonum. 
Maria enim, iuxta oratorem, desperationem inibi describit, 
ad quam adducta est, cum culpae veniam ab Ernesto per 
Octo dies frustra speraverit, eique significat esse impossibile 
sibi uxorem agere viri semper infensi; carcerem, mortem 
tolerabiliores sibi esse, quam individuam vitae consuetudi- 
nem cum indignato viro. Hunc esse, asserit, genuinum sae- 
pedictae epistolae sensum. Rursum, adnotat defensor, si 
teneas octo illis coniugalis cohabitationis diebus Mariam 
perperam ab Ernesto efflagitasse facti in matrimonii consum- 
matione detecti veniam, iam mirum non est, quod Maria, 
omni amissa condonationis spe, ad consobrinum pergere quam 
maxime optaverit, sive gratiam ut et ipse posceret, sive ut 
fugam cum eo arriperet ; mirum non est quod eam ad ama- 
sium pergere ultro citroque consenserit Ernestus, quippe qui 
infidelis uxoris fugam non aegre ferebat. Sed fatuis econtra 
accensendum esset factum viri, qui uxorem genio indulgere 
detrectantem, comitatur ad amasium. 

Huc accedit, memorat orator, quod in confessis est con- 
iuges non solum per tredecim dies condormiisse, sed etiam 
coitum expertos esse. At hisce in facto positis inconsummatio 
matrimonii oratori miraculum sapit. Ad rem refert Coscius 
De separat, tor. coniug. lib. 3, cap) 2, num. 261 et seqq. 
qui haec habet: « Si vero coniuges non solum simpliciter 
condormierint, verum etiam copulam vir tentaverit, et sponsa 
se ad actum, etsi non libenter, praebuerit, et uterque affir- 
met quod nihilominus propter reciprocum odium et antipa- 
thiam copulam habere non potuerint, hoc opus, hic labor 

erit inveniendi aliquem, qui absque ulla amaritudine statim 
ilis credere possit hoc fecisse miraculum. Illud profecto 
(miraculum)... non posse facere dubitarunt etiam viri san- 
ctissimi tantum odium implacabile nutrientes contra pecca- 
tum, quantum habere poterant qui ex intimo sensu Deum 
amabant... Durum est ergo credere quod duo sponsi ambo 
potentes, qui ad explendam libidinem voluntarie statum con- 
iugalem elegerint in ea aetate, quae viribus pollet, inter 
noctis tenebras... inter tactus cuiuscumque partis corporis 
diversi sexus, inter amplexus, qui in actu simili evitari non 
possunt, nec semel forsan, nec una tantum nocte, sed pluries 
in actuali situ coniunctionis positi, durum, inquam, est cre- 
dere quod in duas lapideas statuas converti possint. Durum 
est credere, quod adulescens cum puella, solus cum sola, 
nudus cum nuda, propter solam antipathiam in actu coniun- 
ctioni tam proximo libidinis aestus concorditer et constan- 
tissime suffocaverint, nisi dicendum quoque sit, quod ignis 
cum palea, flamma cum stuppa nequaquam magnum incen- 
dium excitare valeant... In his ergo circumstantiis non ita 
facile coniugum confessioni de non consummatione, nec ob- 
stetricum relationi de mulieris virginitate deferendum venit, 
sed scrupulose investigandum, an coniuges in eo actu, in 
quo, ut ait D. Augustinus, libido totam absorbet rationem, 
vere et realiter se non consummasse cognoverint, an obste- 
trices decipi potuerint, vel mendacio decipere tentaverint ». 
Eapropter nemo non videt quid responderet Coscius ad prae- 
sentem controversiam, in qua testimonium obstetricum nul- 
limode obtinet, nec obtinere potest; a qua exulat quaecun- 
que matrimonii coacti vel antipathiae suspicio ; qua in con- 
troversia testes, qui adversus matrimonium testimonium 
dicunt, nihil de inconsummatione sive a coniugibus sive ab 
aliis tempore non suspecto audierunt. 


Hisce quae matrimonium consummatum esse suadent 
praemissis, argumenta quibus actio adversa innititur breviter 
perpendit orator. Et primo immerito, ait, contradictorem 
autumare iuratam coniugum fidem, septimae manus iurato 

testimonio roboratam ad gignendam inconsummati matrimonii 
certitudinem sufficere. Nam coniugum confessio cum sit in 
confitentum favorem, nihil probat, quemadmodum docet 
Sánchez. Septimae autem manus iuramentum semper quidem 
requiritur, ceu tradit idem Sánchez De matr. lib. 8, disp. 106, 
n. 7, « ut cautior diligentia adhibita dissolutio matrimonii 
fiat. Quae res maximi momenti est » ; at veram probationem 
in nulla unquam, et multo minus in gravissimis matrimonii 
causis constituere potest. 

Neque Sacramenti vindicem movet testium atque Brnesti 
honestas, religio, integritas. Siquidem recolit, nonobstante 
quacunque coniugum et septimae manus pietate, iudices ma- 
trimonium dissolvere, cum alia argumenta exulant, nequire 
quin sacramenti sanctitatem in grave discrimen adducant. 

Quibus animadversis, propositum fuit diluendum 


Dubium 


An consulendum | sit SSmo pro dispensatione a  matri- 
monio rato et non consummato in casu. 

RESOLUTIO. Sacra Congr. Concilii, re disceptata sub die 
15 Decembris 1894 censuit respondere: Affirmative. 

Ex ouiBus corLiGEs: I. Iuratas sponsorum depositiones, 
consonas, procedentes a personis fide dignis, suffultas suffragio 
septimae manus, sufficere ad inducendam moralem persuasio- 
nem de matrimonii inconsummatione, quin locum habeat phy- 
sicum virginitatis experimentum. 

II. In themate concessam fuisse dispensationem a matri- 
monio tantum rato super depositione sponsorum, et septimae 
manus, nec non super argumentis nonnullis adminiculativis. 


MONTISVIDEI 


POSTULATUM EPISCOPI CIRCA PROPOSITUM 
OBLIGANDI SACERDOTES AD SUSCIPIENDAM REGULAM 
INSTITUTI VENERABILIS HOLZHAUSER 


Die 25 Ianuarii i895. 


Per summaria precum. 


COMPENDIUM FACTI. Episcopus Montisvidei multum ad- 
laborat ut in toto Uruguai transferatur institutio ven. Holz- 
háuser, cuius finis est ut iterum instauretur vita communis 
cleri saecularis. Et ideo petit hic ut sibi liceat obligare ad 
eiusmodi communem vitam iuvenes ordinandos, qui dum 
carent titulo patrimoniali, promoventur ad sacros ordines 
titulo servitii paroecialis. Pandidit insimul dotes huius in- 
stitutionis, requisita ut quis particeps fieri valeat, et onera 
subeunda ab istius membris. 


Disceptatio Synoptica. 


Solutioni quaestionis praestat nonnulla de hoc Insti- 
tuto praemittere. Huius fundamenta iecit Bartholomaeus 
Holzhauser in Dioecesi Salisburgensi hoc consilio, ut vitam 
communem induceret inter sacerdotes, eos praesertim curae 
animarum in vicis et pagis addictos. Fuit approbatum no- 
vum Institutum magna cum laude ab Innocentio XI sub 
anno 1684, qui Pontifex multas dedit literas ad Germaniae 
Principes Praesulesque, ut Institutum protegerent, late pro- 
pagarent. Hanc Venerabilis Sacerdotis Regulam amplissime 
Jaudant et inculcant Pius' IX et Leo XIII, feliciter regnans ; 
alter per Breve diei 17 Maii 1575 datum Superiori associa- 
tionis Sacerdotalis Dioecesis de N a mar Belgicae ; alter per 
Breve diei 31 Maii 1880, datum Praesidi « Unionis Aposto- 
licae » in Gallia quae Associationes in citatis Literis com- 
mendatae Instituti V. Holzhauser scopo proxime inserviunt. 


Instituti Regula exposcit ut Sacerdotes communem agant 
vitam, saltem, tres in qualibet Domo commorantes. Admit- 

tuntur non per professionem votorum simplicium aut sole- 
mnium, sed per iuramentum, a solo Romano Pontifice rela- 
xandum, quo promittunt, usque ad mortem, in Instituto per- 
mansuros. Obedire debent quoad internam disciplinam Supe- 
riori Instituti ; quoad propria particularia munera Episcopo; a 
quo nulla fruuntur exemptione. Quaeque familia habet suum 
patrimonium coalescens ex emolumentis perceptis a singulo 
Sacerdote, vi sui officii aut tituli Sacerdotalis, cuiuscumque 
generis sit ; quos reditus tenentur confratres in communem 
capsam referre. Alia vero bona privata civilia, quisque pro 
suo arbitrio administrat et aliénát. Imo cautum est, consan- 
guineos et propinquos Sacerdotis, in casu necessitatis, subve- 
niri etiam per reditus Instituti, quando his alia non suppetant 
bona sacerdotis propria. Munia vero parochialia et cetera 
cuiusque generis, explentur respective ab eo, qui habet illius 
officii titulum, aliis confratribus auxilium praebentibus, prouti 
res expostulet. Praeterea Institutum maiores adhibet sollici- 
tudines ut presbyteris infirmis aut senibus vel aliunde a suo 
munere exercendo impeditis ea omnia praesto sint suapte 
natura accommoda ad animum et corpus sublevandum. Exinde 
patet quam iure merito hanc Regulam Summi Pontifices sum- 
mis laudibus prosecuti sint, eamque exoptent quaquaversus 
propagatam iri. 

Quantum vero vita communis ad corrigendos clericorum 
malos mores, bonosque conservandos conducat, neminem la- 
tet. Hac de causa Gregorius VII pro reformanda Sacerdotum 
vita in ea omnium corruptissima aetate, aliud efficacius 
medium adinvenire non potuit quam praescribere vitam cle- 
ricis communem, prouti decrevit in cap. 9 De Vita et 
honestate | clericorum | Lib. IIl ; praescribens « Statuimus 
ut facultatibus Ecclesiarum, proventibus et expensis diligen- 
ter inspectis, certum in eis valeatis ponere numerum cleri- 
corum et statuere, ut bona eorum veniant in commune, in 
una domo vescantur atque sub uno tecto dormiant et quie- 
scant. Si qui vero contradictores extiterint, licitum vobis 
sit ner suspensionem offici et beneficii aut graviori etiam 

poena, si opus fuerit, ad hanc observantiam eos, appellatione 
non obstante compellere. » Summus Pontifex haec iubens, 
vestigiis inhaerebat antiquioris Ecclesiae disciplinae, ex qua 
clerici et Monachi veluti unum ordinem constituebant, ob 
communis vitae institutum etiam a clericis frequentatum, 
cuius regulae eximii propagatores extiterunt D. Augustinus et 
Eusebius Vercellensis pro Occidente. 

Speciali vero recordatione dignum est Gregorii Magni 
praeceptum, quo Divum Augustinum, Angliae Apostolum, 
iussit clericos ita constituere ea in Ecclesia, ut omnes, more 
Monachorum, vitam agerent communem, prouti tradit Beda 
Il. l, c. 27 apud Thomassinum Vetus et Nova Ecclesiae 
Disciplina, Lib. IIL c. V, n. 7, qui auctor in hoc L. III, 
multa affert huius antiquioris disciplinae monumenta. 

Sed ex adverso Episcopi desiderio, sane magnopere lau- 
dando, non pauca obstare videntur. In primis vigens, ex 
iure communi, Ecclesiae disciplina clericis saecularibus per- 
mittit apud suos morari iis tantummodo prohibita cohabita- 
tione cum mulieribus de incontinentia suspectis, ut praecipit 
Titulus II lib. III De cohabitatione clericorum et mulie- 
rum. lmo celeberrimus est canon concilii Nicaeni Primi, 
prohibens clericis domi habere feminas subintro ductas seu 
suspectas, uti eruditi exponunt. Nec bonorum communio, ex 
iure communi, clericis praecipitur quum in Titulo 25 De 
Peculio clericorum Lib. III praescribatur quomodo Bene- 
ficiarius et Ecclesiae Rector debeat ecclesiasticos reditus 
administrare, quo pacto impendere, quosve in suum usum 
convertere. 

Proinde Episcopus qui iure communi superior non est, 
non videtur posse, contra eiusdem praescriptionem, clericos 
cogere ad vitae communis rationem instaurandam. 

Ad haec, ex huiusmodi constitutione forsan duo graviora 
incommoda oriri possent. Primum quod clerici ad vitandum 
vitae communis onus clericalem militiam desererent aut re- 
digerent. Secundo etsi obsequerentur Episcopi mandatis, val- 
de timendum esset, ne Institutum exinde vergeret in supre- 

Aeta, Tom. XXVII. fase. CO C XXIII. 43 

mam ruinam. Nam huiusmodi Instituta florent et vigescunt, 
si alumni, Deo adspirante et magno animi ardore Regulam 
amplectantur ; at corrumpuntur et tabescunt quando non Di- 
vinus afflatus, sed humana argumenta ad huius generis vi- 
tam alliciant. Quare sapientissime canones reformationem 
Institutorum vitae Religiosae aggrediuntur praecipiendo et 
ea vendo, hi arceantur, prohibeantur qui non a Deo vocantur, 
sed a lege carnis vel sanguinis. 

Decretalis citata Greg. VII decernit de Canonicis qui vi- 
tam communem apud Ecclesiam cathedralem agere debebant. 
Alia vero historica documenta non pertinent ad ius com- 
mune, sed referunt tentamina introducendi vitam communem 
in clero, quod tamen obtineri haud potuit. 

Insuper deordinationis in Dioecesi videretur esse fons, ista 
distinctio quae fit ab Episcopo inter clericos titulo patrimonii 
ordinatos et ceteros ; obligans ad vitam communem tantum 
clericos ordinatos titulo patrimonii sacri in beneficium pa- 
rochiale ; adeo ut ditiores clerici uberiorem vitam agerent 
cum aliorum clericorum aemulatione et fidelium scandalo. 

Quare in negotio tanti momenti caute procedendum vi- 
detur, uti inculcant ipsa Brevia Pii IX et Leonis XIII, quem 
Deus diu sospitem servet. Nam haec laudant spiritum, in- 
tentionem Instituti Venerabilis Holzhauser, quod late pro- 
pagar in votis habent. Sed interim pressius inculcant alias 
affines clericorum associationes, veluti « Unionem Apostoli- 
cam » quae habet pro scopo arctiori vinculo piae fraterni- 
tatis, mutuae exhortationis, mutuique auxilii inter se Sacer- 
dotes constringere et consociare, ad divinam legem complen- 
dam, alter alterius onera portantes seque mutuo  exhortantes, 
iuxta Apostoli praecepta. 

Quum vero Episcopus testetur, se habere in Dioecesi ad 
minus decem Sacerdotes iam paratos ad amplectendum V. Holz- 
háuser Institutum, enixius videtur exhortandus, ut per pios 
presbyteros fundamenta Instituti iaceat, quod in excelsum 
aedificium excrescet si fundatorum exempla late et mire 
splendescant. Namque homines ad perfectionem debent exem- 

plis et amore pertrahi et allici ; sed legibus cogi non possunt. 
Eo magis quod pio et prudenti Episcopo media deficere non 
videntur, quibus suaviter et fortiter hanc vivendi rationem 
ita reddat fructuosam, dulcem eamque commodam ut vehe- 
menter omnes invitet. 

Quibus praenotatis, quaesitum fuit quid esset precibus 
respondendum. 

RESOLUTIO. Sacra C. C. re cognita sub die 29 Ianuarii 
1895 censuit respondere : Ad propositam vitam communem 
clericos posse allici* sed non urgeri. 


EX S. CONCR. EPISC. ET REGUL 


CENTUMCELLARUM 


PRAECEDENTIAE 
Die I5 Martii 1895. 


COMPENDIUM PACTI. In civitate Centumcellarum duo inter 
alios extant Conventus quorum unus ad Ordinem Minorum 
Observantium, et alter ad Ordinem Capuccinorum pertinet. 
Inter hos duos Conventus nonnullae exarserant contentiones 
Occasione processionum, associationum funebrium aliarumque 
publicarum functionum. Capucinis asserentibus sibi spectare 
praecedentiam, ratione anterioritatis fundationis eorum Con- 
ventus, supra Minores observantes, hi e contra praetende- 
bant praecedere semper debere Capuccinis ratione tituli pa- 
ternitatis, nam eorum fundator P. Mathaeus de Basci erat 
de Ord. Minor. Observ. 

P. Guardianus Observant, post varias et inutiles factas 
protestationes, ad removendum omne dissidium inter duas 
religiosas familias die 14 Iunii 1892 exoravit Episcopum lo- 
calem, ut dignaretur hoc negotium componere utendo facul- 

tate sibi tributa a Conc. Trid. sess. 25, cap. 13 de ReguL 
Episcopus ad se Capucinorum Gnuardianum arcessivit, qui 
Ordinarii ingerentiam in eiusmodi causa declinans declaravit 
velle controversiam resolvi per iudicium supremum S. Con- 
gregationis, ad quam proinde partes suas allegationes remi- 
serunt. 


Disceptatio Synoptica 


IURA MINOR. OBSERVANTIUM. P. Minister Generalis Ord. 
Minor. Observ. suam allegationem in duas partes dispescit, 
in quarum prima inquirit de regula seu principio generali 
iuridico, iuxta quod quaestiones de praecedentia inter Obser- 
vantes et Capuccinos resolvi debent, in altera disserit de 
proposito casu particulari. 

Quoad primum adnotat quod omnes praecedentiae quae- 
stiones regulantur principio - Pf aecedentia debetur digniori - 
cum autem maioris vel minoris dignitatis tituli varii esse 
possint, hinc varia Romanarum Congregationum responsa; 
quae, si penitus res inspiciatur, non sibi contradicunt, sed 
potius conveniunt ad statuendam regulam generalem pro 
resol vendis huiusmodi quaestionibus. 

Sane Gregorius XIII in sua Const. Exposcit Pastoralis 
diei 25 Iulii 1583 ad praecidendas controversias inter fratres 
Mendicantes in materia praecedentiae haec statuit: Qui in 
quasi possessione — praecedentiae ac iuris praecedendi — sunt 


positi, | ii in processionibus tam publicis quam privatis prae- 
cedere debeant. Et quando non probetur aut non constet de 
quasi possessione praecedentiae huiusmodi, ii qui antiquiores 


sunt in loco controversiae praecedere debeant. Hinc iuxta 
Bullam duo tituli prae oculis haberi debent pro resolvendis 
quaestionibus circa praecedentiam ita gradu distincti, ut primo 
attendatur possessio, vel quasi possessio et deinde maior an- 
tiquitas fundationis in loco controversiae. 

At, pergit Minister Generalis, haec Constitutio quoad 
secundum titulum applicari non potest quando Capuccini 
agunt contra Observantes : et refert Ricciotti de Jure Regul. 

pag. 371 :  Praelaudata Constitutio Gregoriana de Ordinibus 
inter se diversis et distinctis est intelligenda veluti sunt Or- 
dinis Conventualium, | Carmelitarum | etc, non vero de his 
Ordinibus, quorum unus originem ab altero ducit, sicuti 
est Capuccinorum familia ab illa Observantium promanans 
tamquam filia a matre. | Quamobrem haec S. RR. C. in 
quaestionibus | de praecedentia  definiendis inter  Capuccinos 
et Observantes respectu primitivae institutionis et qualitatis 
filiationis aliam | viam — inivit ac tenuit: et quin illi Pon- 
tificiae  Constitutioni aliquid detraheret in ipsa praedictum 
casum non includi declaravit. | Hinc mihi videtur Capuccinos 
illius Constitutionis perfugio excludi dum agunt contra  Ob- 
servantes ; quia Constitutio ipsa de anterioritate Conventus 
non intrat dum contenditur inter Observantes et Capuccinos 
qui sunt illorum filiales. Cui concinit Card. de Luca in ad- 
notat, ad Conc. Trid. sess. 25 de Regul. cap. 13. 


Hanc doctrinam deinde dicit formiter admissam fuisse a 
S. R. Congr. in una Ampurien. diei 26 Nov. 1678, quae ita 
sonat :  Praecedentiam deberi fratribus Minor. | Observantibus; 
ex quo Observantes sunt priores ordine qualitatis et appro- 
bationis Apostolicae et Capuccini, licet priores in fundatione 
in eodem loco, sunt tamen filiales ex eadem religione .Ob- 
servantium | et longe posteriores in approbatione Apostolica, 
quo in casu non intrat Bulla Gregoriana de anterioritate 
Conventus in eodem loco. gitur non anteriontas fundationis 
Conventus, sed prioritas institutionis et approbationis Apo- 
stolicae spectari debent. In allata decisione insistit. nedum 
quia approbata fuit in forma specifica ab Innoc. XI in suo 
Brevi Nuper a Congregatione 16 Ian. 1679, sed etiam quia 
aliae resolutiones eidem conformes a praefata Congregatione 
prodiere. Uti est Conversanen. 27 Feb. 1847, et Assisien. 
2] Febr. 1856. 

Ex quo deducit quod decretum Ampuriense a S. R. C. 
retentum est ceu regula ad dirimendas quaestiones praece- 
dentiae inter Capuccinos et Observantes. 

Hoc principio firmato Minister Generalis expendit prae- 

cipuas ex adverso difficultates : et primo quoad obiectum quod 
Capuccini in Bulla Urbani VIII appellantur filii ex non in- 
terrupta linea s. Francisci, respondet quod hoc verum est in 
quantum ipsi Regulam Franciscalem profitentur: sed hoc 
non excludit eorum originem et filiationem ab Observantibus, 
cum hoc sit factum historicum. Et quod ita Constitutio sit 
intelligenda patet ex decreto Ampuriensi posteriori praefatae 
Bullae et eam quodammodo interpretanti. 

Neque regeras decretum Ampuriense intelligendum esse 
de casu particulari, hoc enim contradicitur ab ipso tenore 
decreti : nam illa verba quo casu sunt relativa ad verba im- 
mediate praecedentia enunciantia principium generale de fi- 
liatione et in hoc casu traditur quod titulus filiationis et 
non anterioritatis fundationis conventus attendatur. Deinde 
Minister Generalis enititur explicare decisiones Congregatio- 
nis Rituum quas Capuccini afferunt in contrarium : ipse notat 
quod titulus filiationis praevalet quando opponitur titulo an- 
terioritatis fundationis conventus iuxta decretum Ampuriense, 
non vero quando opponitur titulo possessionis, quo in casu 
valet Constitutio Gregoriana; hinc nil mirum si in Barensi 
diei 25 Septembris 1688 et in altera Potentina an. 1695 
praecedentia adiudicata est Capuccinis supra ObDservantes r 
decisionem Venafrensem an. 1858 ita enucleat: Capuccini 
sibi praetendebant praecedentiam nixi titulo possessionis et 
anterioritatis fundationis : Observantes nixi decreto Ampu- 
riensi contendebant sibi semper praecedentiam deben et non 
curarunt refutare oppositum titulum possessionis et sic causa 
ceciderunt. 


Hinc concludit allatas in contrarium decisiones non esse 
derogatorias decreti Ampuriensis, sed potius constantem ap- 
plicationem in quaestionibus praecedentiae inter Capuccinos 
et Observantes duorum titulorum possessionis et filiationis, 
qui titulus filiationis nedum a decreto Ampuriensi, sed etiam 
a Sede Apostolica est recognitus ut probatur Bulla Bene- 
dicti XIII Pastoralis officii, quae statuit Observantes prae- 
cedentiam habere super Reformatos ab ipsis descendentes 

nidia ratione habita antiquitatis  Conventuum. | Haec. iuxta 
Ministrum Generalem clara sunt, tamen ad omnem viam 
quaestionibus praecludendam invocat declarationem auctori- 
tati vam S. Sedis, quae tamquam regula habeatur in futurum. 

Descendens autem ad propositam speciem Centumcella- 
rum, sustinet nullimode adiudicari posse Capuccinis illius loci 
praecedentiam super Observantes, sed in sua plenitudine esse 
applicandum titulum filiationis. Sane Capuccini nequeunt in- 
vocare titulum possessionis, neque ante, neque post fundatio- 
nem Conventus Observantium : non ante, nam tunc Capuc- 
cini erant soli, et non extantibus Observantibus praecedere 
non poterant: non post constitutionem Conventus Observ. 
quia Observantes semper protestati sunt, proindeque possessio 
invocata non est pacifica. Demum Minister Generalis utitur 
alio argumento quod ita se habet. Iuxta varia decreta in di- 
strictu Urbis qui iuxta Card. de Luca Relat. Rom. Cur. 
Diseurs. 37 et alios doctores se extendit ad 40 millia, inter 
regulares in praecedentia is ordo servari debet qui servatur 
Romae : ita edicitur in Mantuana S. Congr. Episc, et Reg. 
diei 30 Martii 1593. Ad componendas lites inter Regulares 
super praecedentia in processionibus is situs et ordo inter 
contr over tentes servari debeat, qui in Alma Urbe quae est 
omnium caput et magistra, servari consuevit et actu ser- 
vatur. Et est quod praecedant Regulares illi, quorum | Ordo 
prius approbatus fuit a S. Apostolica ; non obstantibus Brevi 
et declaratione Gregorii XIII diei 25 lulii 1583; idem sanci- 
tum esse duobus decretis S. RR. C. refert Lantusca Theatr. 
Regul. pag. 470; idem habet Synod. Albanensis an. 1886 
in art. V de processionibus :  Religiosae familiae in proces- 
sionibus publicis eum | inter se praecedentiae Ordinem in no- 
stra dioecesi servare debent* quem servant in Urbe (S. R. C. 
2 Martii 1613) neque hic locum sibi vindicant Const. Gre- 
gorii XIII 25 Iulii 1583 et Urbani VIII 18 Dec. 1639. His 
decretis adhaerens Emus Parocchi Episc. Albanensis an. 1893 
resolvebat quaestionem de praecedentia exortam inter Capuc- 
cinos Albanenses et Minor. Observantes de Palazzuolo et Re- 

formatos Oppidi Castelgandolfo contra Capuccinos ceu patet 
ex uteris ipsius Emi 1 Decembris 1893 ad P. Procuratorem 
Generalem Capuccinorum. 

Atqui subdit Minister Generalis Civitatis Centumcellarum 
est in districtu Urbis, nam non plus distat ab Urbe quam 
30 millia, et dein adnotari debet quod usque ad annum 1825 
erat incorporata dioecesi Portuensi. Ergo inter regulares huius 
civitatis is Ordo servandus, qui servatur in alma Urbe, nempe 
Observantes praecedentiam habere debent super Capuccinos. 

IURA CAPUCCINORUM. Aliter vero sentiunt P. Capuccini 
qui oppositum filiationis titulum undequaque impugnant : et 
primo illustris "Wadingi verba referunt: Eiusdem Parentis 
filii sunt Observantes et Capuccini, eiusdem ^ regulae profes- 
sores ; fratres sunt si non gemelli saltem | germani, | eadem 
excisi petra, eodem utero pro geniti. Profecto intelligi nequit 
quomodo frater dici possit progenitus a fratre. Deinde reco- 
lunt quod ipsi usque ab initio independentes fuere omnino 
ab Observantibus, licet fuerint quoad electionem Generalis 
subiecti Conventualibus usque ad Paulum V, qui declaravit 
eos omnino autonomos, esse vere Fratres Minores ac etiam 
filios S. Francisci, et concessit privilegium sub propria cruce 
incedendi ad formam Constitutionis Gregorii XIII Exposcit. 
Hoc expressius firmatum fuit a Bulla Urbani VIII 28 Iun. 1627 
in qua considerans Capuccinorum originem esse cum effectu 
computandam a tempore primaevae et originalis | institutionis 
Regulae  Seraphicae... declaravit eos fuisse et esse ex vera 
et numquam interrupta — linea veros et indubitatos — fratres 
Ordinis S. Francisci. Cum igitur ex allatis iuribus exulet 
praetensus titulus filiationis, Capuccini concludunt omnino 
standum esse Gregorianae Constitutioni Exposcit, editae prae- 
cise ad dirimendas controversias praecedentiae inter Regulares 
Mendicantes. 


Quoad obiectum decretum Ampuriense Capuccini ita se 
expediunt. I". Prae tensa filiatio non constituit partem dispo- 
sitivam ipsius, sed simplex motivum : atqui est notum quod 
ratio legis non cadit sub lege, et quod leges firmantur vo- 

limiate et non intellectu ; sed et 2?. neque potest constituere 
rationem decidendi, quia ipsius inexistentia constat ex histo- 
ria et ex oraculis Pontificiis. 

Hinc nil mirum, subdunt Capuccini, si postea S. R. C. 
recessit a motivis allegatis in decreto Ampuriensi et quae- 
stiones resolvit ad tramitem Bullae Gregorianae uti patet 
ex decisione Barensi 1688, et Potentina 1695 in quibus prae- 
cedentia Capuccinis assignata fuit in contradictorio cum Ob- 
servantibus, et praesertim ex Venafrana 14 Augusti 1858, 
in qua Observantibus praecedentiam reclamantibus ex titulo 
praetenso filiationis Capuccini victores evaserunt allegantes 
possessionem et anterioritatem fundationis Conventus. 

Ad oppositam decisionem Conversanen. diei 27 Febr. 1847 
Capuccini observant quod praecedentia Observantibus supra 
ipsos tributa fuit, non ex pluries refutato titulo filiationis, 
sed quia possessio ex iuridicis probationibus constabat favore 
Observantium. Deinde mirantur quomodo Observantes possint 
in sui favorem allegare decisionem Emi Episcopi Albanensis 
et eos carpunt tamquam male informatus in hoc negotio : 
nam cum post hanc decisionem mere provisoriam animad- 
vertissent Capuccini quod Constitutiones synodales appli- 
candae erant tantum Regularibus eiusdem loci seu territorii, 
in vocarunt decretum S. C. Episc, et Reg. diei 10 Sept. 1784 
iuxta quod Emus Episcopus suam decisionem edidit: decre- 
tum autem ita sonat : Competere religiosis Capuccinis et Con- 
ventualibus | Albani praecedentiam | supra Observantes et Re- 
fórmalos Conventuum extra territorium dictae civitatis. Ergo, 
dicunt Capuccini, S. Congregatio reiecit paternitatem Obser- 
vantium et praetensus filiationis titulus in tenues resolvitur 
auras. 

Demonstrato quod omnes quaestiones praecedentiae inter 
Regulares Mendicantes resolvi exclusive debent ad tramitem 
Gregorianae Constitutionis, Capuccini progrediuntur ad pro- 
positum casum  Centumcellarum et dicunt sibi competere 
praecedentiam ex duplici titulo, nempe anterioritatis funda- 
tionis Conventus, et possessionis. Ipsi enim suum formalem 

Conventum habent usque ab an. 1712 dum institutio Con- 
ventus Observantium suam originem trahit ab anno 1863 ; 
proinde Conventus Capuccinorum in civitate Centumcellarum 
antiquior est. Item Capuccini publicis processionibus adfue- 
runt a fundatione Conventus usque ad praesens, et in con- 
cursu Observantium supra hos praecedentiam obtinuerunt; 
neque haec praecedendi possessio haberi potest ceu illegitima 
et non pacifica, ut vellent Observantes, quia protestationes 
extiterunt, nam respondent Capuccini, ut hae suum conse- 
quantur effectum, debent esse emissae formis legalibus, quod 
cum non contigerit, eorum possessio ceu legitima et pacifica 
est retinenda. 


Hisce utrinque compendiose relatis ad 
Dubia 


I. An admissa | iuxta  Btdlam | Gregorianam praevalentia 
tituli possessionis vel quasi possessionis praecedentiae et iuris 
praecedendi, quando non probetur vel non constet de pos- 
sessione vel quasi possessione, admitti debeat titulus filiatio- 
nis iuxta decretum | Ampuriense, vel titulus | anterioritatis 
fundationis | Conventus, | uti volunt P. Capuccini? 

II. An in processionibus aliisque sacris functionibus prae- 
cedere debeant Minores Observantes, vel P. Capuccini in casu? 

RESOLUTIO. Sacra Congr. Episc, et Reg. re discussa sub 
die 15 Martii 1895 respondit Ad I. Non esse interloquen- 
di^ Ad II. Negative ad primam partem ; | affirmative ad 
secundam. 

Ex QouiBus coLLiGEs. I. In controversiis praecedentiae 
inter religiosos Mendicantes primo attendendam esse posses- 
sionem vel quasi possessionem praecedendi ; hic enim potior 
et principalis titulus est, cui alii subsunt. 

II. At, hoc exulante, quando insimul concurrunt titulus 
anterioritatis Conventus et titulus filiationis vel prioritatis 
approbationis Apostolicae, ut supra discussum est, quinam 
ex hisce praevalere debeat, adhuc controversum manere cum 
S. Congregatio prudentius duxerit non esse interloquendum. 

III. Ex decisione casus particularis Centumcellarum nihil 
deduci posse pro resolutione quaestionis generalis, cum non 
innotescat ratio decidendi S. Congregationis ; et si adhuc in- 
notescunt, nihil conferre posset, cum ratio legis non cadat 
sub lege: proindeque 
IV. Sicuti in praeteritum ita et in futurum in resol vendis 
quaestionibus praecedentiae inter Regulares attendendae esse 
Constitutionem Gregorianam, decretum Ampuriense. aliasque 
Romanarum Congregationum decisiones. 


SPOLETANA 


SENTENTIAE 


Die 5 Aprilis 1895. 


COMPENDIUM FACTI. Ne damnum in spirituali administra- 
tione pateretur paroecia S. Petri Apost, extra moenia Civi- 
tatis Spoletanae, eius Priore parocho Antonio Campi fere 
per totum annum in suo oppido natali Morgnano residente, 
quod a praefata paroecia 4 vel 5 chilometra distat, Archie- 
piscopus Spoletanus deputavit tamquam cappellanum vel Vi- 
carium sacerdotem Clitum Cardinali, promissa aequa mer- 
cede, suo tempore solvenda. In commisso munere Cardinali 
permansit fere per 4 annos, nempe ab an. 1884 usque ad 
annum 1888, ipso parocho assentiente : quin imo alia vice 
an. 1889 ab Archiepiscopo missus fuit ad subrogandum ite- 
rum absentem parochum, congruo pariter desponso stipendio. 

Cum depactas mercedes Prior Campi persolvere detre- 
ctaret, praetexens eas ab Archiepiscopo deberi, exhaustis 
omnibus mediis ad suum ius obtinendum, sacerdos Cardinali 
necesse habuit expostulare auctoritatem S. C. EE. et RR. 
quae Archiepiscopum delegavit ad hanc controversiam defi- 
niendam etiam in contumacia' partis. 

Et reapse an. 1894 die 31 Augusti, habitis prius hinc inde 
deductionibus, sententiam tulit, vi cuius Prior Campi damna- 

batur ad persolvendas libellas 250 favore actoris Cardinali 
ob spirituale servitium ab hoc praestitum in paroecia S. Petri 
Ap. tempore absentiae titularis. Ab hac sententia appellavit 
Prior Campi petens ipsius nullitatem declarari, vel sin minus 
ut revocaretur in omnibus eius partibus. Interim sacerdos 
Cardinali novo oblato recursu expetivit a S. Congregatione, 
ut adversarius damnaretur ad integram a se expostulatam 
summam libel. 300 in priori iudicio ob damnum sibi alla- 
tum ex dilatione solutionis sul crediti. 


Disceptatio synoptica 


IURA PRIORIS PAROCHI. Procurator Prioris Campi I^. im- 
petit de nullitate sententiam Archiepiscopi ita disserens : sacer- 
dos Cardinali ad supplendam absentiam parochi fuit deputatus 
non a parocho, sed ab Archiepiscopo; hic stipendium promisit, 
non Prior Campi, qui fuit deputationi extraneus imo inscius: 
proinde cum sacerdos Cardinali nulla actione gaudere possit 
contra parochum, sed tantum promissum stipendium  recla- 
mare ab Archiepiscopo, sponte sua fluit impugnatam senten- 
tiam, quae admittit Cardinali actionem contra parochum per 
se nullam esse. 

Alterum nullitatis vitium Procurator contendit in eo con- 
sistere, quod iudex qui tulit sententiam erat etiam pars in 
controversia ; Archiepiscopus in hoc iudicio functus fuit mu- 
nere Praesidentis et sententia eius nomine prodiit: iam vero 
hoc dicit fuisse maxime abnorme et absurdum, siquidem cum 
Archiepiscopus deputaverit sacerdotem Cardinali ad supplen- 
das functiones paroeciales, congrua depacta mercede, maximum 
interesse habebat ad damnandum parochum Campi. 

Sed pergit Procurator: sententia Archiepiscopi nedum est 
nulla sed 2?. etiam iniusta et hinc revocanda. Prior Campi 
suae absentiae precariae et intermittenti 1am consuluerat re- 
linquendo tamquam Vicarium vel supplentem Ezzelinum In- 
ghes parochum proximi vici Rubbiano : quomodo ergo, cla- 
mat Procurator, alius ab Archiepiscopo substitui poterat 

parocho inaudito? profecto si novum Vicarium statuere ex- 
pediens vel necessarium putasset Archiepiscopus, parochus 
monendus erat: quod cum non fecerit, aequum est ut Ar- 
chiepiscopus sui erroris ferat consequentias. 

Tandem Procurator observat quod sacerdoti Inghes iam 
congrua merces repensa fuit, uti constat ex ipsius acceptila- 
tüonibus : sed sententia Archiepiscopalis damnat Priorem 
Campi ad solvendas sacer. Cardinali libellas 250; ergo pa- 
rochus duplicem expensam solvere cogeretur, quod iniquum 
et iniustum est, iuxta Procuratorem. 

IURA SACERDOTIS CARDINALI. Aliter vero sentit sacerdos 
Cardinali in sua allegatione. In primis advertit nullimode a 
Priore Campi denegari posse ipsum per 4 et amplius annos 
munus Vice-parochi exercuisse in paroecia S. Petri; et hoc 
inter alia probat adnotatione obituum parochianorum ab Aprile 
an. 1884 usque ad Martium 1888, quibus ipse adstitit in pa- 
roecia S. Petri: hoc praemisso contendit iure merito ipsum 
delegatum fuisse ab Archiepiscopo Spoletano ad supplendum 
absentem parochum Campi : siquidem neminem fugere potest 
quod disponit Conc. Trid. sess. 6 cap. 2* de Reformat, nempe 
Episcopum | tamquam S. Apostolicae delegatum — providere de- 
bere absentem parochum de idoneo Vicario, congrua portione 
fructuum assignata. 

Quin aliquid proficiat Prior Campi aiendo quod ipse iam 
statuerat suum Vicarium in persona sacerdotis Inghes, nam 
respondet Cardinali quod constitutio Vicarii probari debet ab 
Ordinario uti expresse tradit Barbosa de officio et potestate 
parochi par. 1, cap. $6, n. 52, 1bi: « Nullo modo potest pa- 
rochus Vicarium seu substitutum etiam idoneum et admis- 
sum in illo Episcopatu pro administratione Sacramentorum 
relinquere ad longum tempus, inconsulto Episcopo, nam di- 
citur in Concilio Tridentino : Vicarium | idoneum | relinquat 
ab Ordinario probandum'». At Vicarius Inghes constitutus 
fuerat a parocho Campi inconsulto Episcopo. 

Deinde sacerdos Cardinali singillatim oggesta ab adversa 
parte confutat: et primo argumentum de carentia actionis 

diluii observando, quod Prior Campi iam actionem ad mer- 
cedem habendam in sac. Cardinali admiserat, quando sibi 
obtulit pro munere exercito libellas 50 quas ipse respuit ut- 
pote quia non erant compensatio proportionata ; item inutili 
labore dicit carpi de nullitate sententiam  Archiepiscopalem 
utpote latam a iudice et parte quando in comperto est Ar- 
chiepiscopum delegatum fuisse ab ipsa S. C. Episc, et Reg. 
ad hanc controversiam decidendam in primo iurisdictionis 
gradu. 

Tandem sacerdos Cardinali reiicit argumentum de duplici 
mercede invocatum a Priore Campi in casu quo cogeretur 
ad solvendam petitam summam libellarum tercentum, ipsum 
revincens de aperto mendacio, nam ex scripta et iurata de- 
claratione sacerdotis Inghes resultat ipsum nihil, titulo com- 
pensationis a Priore Campi accepisse, quamvis ei decem li- 
bellae menstruae promissae fuissent. 

Hisce utrimque per summa capita delibatis ad suppositum 


Dubium 


An et quomodo confirmanda vel revocanda sit sententia 
Curiae Archiepiscopalis — Spoletanae | diei 31 Augusti 1894 
in casu? 

RESOLUTIO. S. Congreg. Episc, et Regul. causa sub die 
5 Aprilis 1895 discussa, rescripsit: Confirmandam esse pro 
summa libellarum | ter centum, solvenda a Priore parocho 
Campi infra mensem, sub poena suspensionis a divinis, ipso 
facto | incurrenda, | et amplius. 


— OREL 
COLLEN. 
CANONICATUS 
Die 5 Aprilis 1895. 


COMPENDIUM FACTI. Capitulum insignis Collegiatae S. Ge- 
miniani dioecesis Collensis variis a Romanis Pontificibus 

decoratum privilegiis inter quae illud conferendi ad exclu- 
sionem Ordinarii omnia beneficia tam simplicia quam curata 
dicti oppidi, et expediendi Bullas ceu refertur in Brevi In- 
nocentii XL 4 Aprilis 1695, ante leges eversivas proprie- 
tatis ecclesiasticae constabat, praeter Archidiaconum, 12 ca- 
nonicis et 24 cappellanis. Nefastis editis legibus hoc Capi- 
tulum, ad instar aliorum in Italia, sensim sine sensu im- 
minui coepit, ita ut an. 1888 ex duodecim canonicis titu- 
laribus dumtaxat 4 superessent. 

Ad occurrendum huic malo et aliquatenus decori cultus 
et ss. functionum consulendum sacerdos Canutus Canuti pro- 
posuit Capitulo proprio aere iterum instaurare dotem unius 
ex canonicatibus titularibus suppressis, sub conditione tamen 
ut ipse primum investiretur. Libenter Capitulum, habito 
etiam ad hoc Episcopi consensu, oblationem acceptavit ; prae- 
missoque de hoc negotio capitulari conventu die 11 Ianua- 
ri 1889, die 21 eiusdem mensis solemnis conventio scripto 
redacta fuit, cui ipse Episcopus subscripsit. 

Ex una parte sacerdos Canuti sese obligabat quampr- 
mum ad deponendum apud auctoritatem Capitularem libel- 
las 200, principum maioris summae quam novus Canonicus 
annua traditione redituum  Capitularium sibi spectantium 
compleret usque dum haberentur 1000 libellae cespes statutus 
pro instaurato canonicatu. 

Ex altera Capitulum ipso Episcopo assentiente, uti di- 
ctum est, declarabat ex tunc recipere et habere ceu canoni- 
cum titularem sac. Canuti. In executionem huius contractus 
Capitulum ceu inferior collator in vim Apostolicorum pri- 
vilegiorum die 29 praefati mensis ipsi contulit solemni in- 
vestitura in aula Capitulari canonicatum vacantem usque 
ab an. 1883 ob mortem titularis canonici Ducei et more 
consueto expeditis Bullis infra eamdem diem canonicus Ca- 
nuti possessionem cepit. 

Capitulum ingressus, primum ceu adiutor canonico Cu- 
rato Cannicci iam seni et deinde an. 1890 ceu unus ex 
duobus canonicis curatis ius parrochiale collectivum exer- 

centibus, curam animarum concreditam habuit, reportato ad 
hoc idoneitatis testimonio ab Ordinario. 

Interea an. 1892 Episcopo defuncto in eius locum suf- 
fectus fuit actualis Episcopus Alexander Toti: hic autem 
renuit habere sacerdotem Canuti tamquam canonicum con- 
tendens canonicatus erectionem nullam esse, eique interdi- 
xit usum et exercitium iuris canonicalis. Aegre id tulit sa- 
cerdos Canuti qui proinde recursum habuit ad S. Congre- 
gationem Episcop. et Regul. Haec origo praesentis quae- 
stionis, quae prius remissa pro solutione ad tribunal Metro- 
politanum, hoc declinante iudicium, iterum redit ad praefa- 
tam S. Congregationem. 


Disceptatio Synoptica 


DEFENSIO EPISCOPI. Episcopus primum sustinet nullitatem 
canonicatus Canuti evidenter patere ex defectu actus ere- 
ctionis canonicae eiusdem : quin aliquid relevet quod ex ad- 
verso obiicitur, hunc actum non fuisse necessarium quia res 
erat non de novo instituendo canonicatu, sed simpliciter de 
restituenda dote canonicatus iam existentis et tantum civi- 
liter suppressi, vacati per obitum canonici Ducei. Nam, re- 
spondit Episcopus, verum quidem est quod eiusmodi cano- 
nicatus coram ecclesia adhuc existit, sed etiam pariter ve- 
rum est quod nullus actus vel syngrapha extet quod probet 
eiusdem canonicatus dotis restitutionem ; neque huius locum 
tenere potest conventio diei 21 lanuarii 1889, nam in ea 
non agitur de instauratione dotis Canonicatus a Ducei pos- 
sessi, sed tantum de promissione fundan di novum canoni- 
catum, quod adeo verum esse dicit, ut sacerdos Canuti non 
dubitaverit cedere novi canonicatus iuspatronatus post mor- 
tem suam favore Capituli Geminiani. 


Hinc Episcopus concludit vel canonicatus de quo fuit 
investitus sacerdos Canuti, est canonicatus possessus a de- 
functo Ducei et tunc investitura est nulla, quia in conven- 
tione non actum fuit de huius canonicatus praebendae re- 
stitutione, vel est novus canonicatus a Canuti institutus et 

pariter investitura est nulia, quia ad tramites ss. canonum 
canonicatus erectio non fuit peracta. Ergo in utroque casu 
electio in canonicum sac. Canuti est evidenter nulla. 

Sed demus, pergit Episcopus, quod praefata conventio 
spectari possit ceu actus erectionis vel restaurationis dotis 
canonicatus, non ideo aliquid proficeret sacerdos Canuti ; nam 
haec conventio facta fuit sub conditione quod sacerdos Ca- 
nuti solveret libellas 1000. Atqui huic conditioni ipse non 
satisfecit, siquidem solum 200 libellas persolvit ; ergo inu- 
tiliter sacerdos Canuti, iuxta Episcopum, appellat ad hanc 
conventionem ; quin aliquid relevet quod dictus sacerdos re- 
liquam summam libellar. 800 iam deposuerit apud Arcam 
Parsimoniae, nam respondet Episcopus, cum depositi syn- 
grapha vel libellus sit nominativus praefata summa semper 
repeti poterit ad arbitrium deponentis, proinde hoc deposi- 
tum nullam Capitulo praestare valet cautionem. 


Demum Episcopus advertit, quod si S. Congregatio sa- 
cerdotem Canuti tamquam canonicum titularem effectivum 
retineret, ipse contra pii pastoralis ministerii officium coge- 
retur tollerare in oppido S. Geminiani parochum indignum 
hoc munere aliisque honoribus et privilegiis quibus S. Ge- 
miniani Collegiata decoratur. 

DEFENSIO SACERDOTIS CANUTI. EX adverso huius patro- 
nus denegat necessitatem formalis decreti erectionis cano- 
nicae ; res enim erat non de fundatione novi canonicatus sed 
simpliciter de instauratione dotis unius ex canonicatibus ci- 
viliter suppressis, scilicet illius possessi a canonico Ducei; 
quod evidenter constare ait ex actibus in huiusmodi negotio 
secutis : primo itaque expendit conventionem diei 21 1889. 

Scopus huius conventionis erat consulere decori cultus 
et sacris functionibus augendo aliquatenus numerum cano- 
nicorum : iam vero ad hoc obtinendum non erat necessarium 
novos fundare canonicatus cum Collegiata satis provisa es- 
set canonicatibus a pietate maiorum quorum reditus per sup- 
pressionem abstulerat Gubernium : satis proinde erat ut hi 
reditus instaurarentur: ergo, concludit patronus, etiamsi 

conventio esset ambigua, ita contigisse praesumendum esset, 
quia nemo praesumitur facere inutilia. 

Sed, pergit patronus, verba conventionis clara sunt; ibi 
enim edicitur quod sacerdos Canuti decreverat redintegrare 
dotem sua pecunia pro uno ex canonicatibus suppressis : iam 
vero redintegrare dotem beneficii non est novum beneficium 
fundare, sed iam existenti et fundato dotem iterum  statu- 
ere. Examinans autem Bullam collationis dicit ex ea evi- 
denter apparere cuinam ex duodecim canonicatibus suppressis 
fuerit nova dos statuta, et reiicit difficultatem Episcopi quoad 
cessionem favore Capituli Iurispatronatus, factam a sacerdote 
Canuti, observando quod iuspatronatus iuxta cap. 9 sess. 25 
de Refor. Concil. Trid. censuram, acquiritur nedum  funda- 
tione, sed etiam dotatione beneficii. 

Hinc, concludit patronus, cum sacerdos Canuti non de 
novo fundaverit beneficium, sed solum dotem restituerit, et 
praecise canonicatui a Ducei possesso, adductus ab Episcopo 
defectus decreti erectionis canonicae nullatenus obstare valet ; 
aliunde haec dotis restitutio facta fuit nedum assentiente et 
acceptante Capitulo, sed etiam cum assensu et acceptatione 
Ordinari : proindeque legitima fuit. 

Post haec patronus transit ad refutandam difficultatem 
factam ab Episcopo de insolutione libellarum 800: dicit 
quod iuxta art. 1, 3 et 5 conventionis, pluries citatae, haec 
solutio locum habere debebat per retentionem annualium quo- 
tarum canonicalium in neocanonico Canuti faciendam a Pro- 
posito Collegiatae usque ad concurrentem summam libella- 
rum 1000 statutam tamquam dotem pro canonicatu: haec 
conventionis lex ; hinc nulla obbligatio hanc summam illico 
solvendi. Nihilominus sacerdos Canuti, ut promptiorem sese 
exhiberet in compiendo cespite pro dote canonicatus, sum- 
mam libellarum 800 deposuit in Arca parsimoniae Capitulo 
tradendam quandocumque ipsum voluisset. Insuper cum de 
huius summae insolutione ab Episcopo esset coargutus sa- 
cerdos Canuti, hic se promptum obtulit, duobus adstantibus 
testibus, ad eam solvendam Praeposito quam tamen recusa- 

"vit Hinc deducit patronus quod sacerdos Canuti suae pro- 
missioni fideliter satisfecit; et si solutio non habuit locum 
certe ei culpae non est adscribendum. 

Tandem patronus quoad appictam indignitatem sacerdoti 
Canuti ad exercendum munus paroeciale, omisso quod haec 
Episcopi accusatio est nimis vaga et indeterminata, respon- 
dit, quod insimulatio destruitur ab ipsa ratione agendi Epi- 
scopi Collensis, qui sacerdotem Canuti instanter rogavit ad 
acceptandam paroeciam S. Bartholomaei de Tonni: deinde 
Observat quod idoneitas ad paroeciam non est confundenda 
cum quaestione de validitate electionis in canonicum: de prima 
enim reservatur iudicium Episcopo, altera pendet a Capitulo; 
aliunde defensor in votis habet non ut sacerdos Canuti de- 
claretur idoneus ad munus paroeciale, sed tantum ut reti- 
neatur verus et effecti vus canonicus Collegiatae S. Gemi- 
niani. 

Hisce utrimque relatis, ad propositum 


Dubium 


An sacerdos Canuti habendus sit canonicus titularis ef- 
fectibus | Collegiatae S. | Geminiani in casu? 

RESOLUTIO. S. Congreg. Epis, et Regul. re discussa sub 
die 5 Aprilis 1895 rescribere censuit: Affirmative* praefixo 
sac. Canuti termino unius mensis ad deponendum in capsa 
dioecesana dotem — libellarum | mille; et scribatur —Episcopo 
ad, mentem... 

Ex uis corLiGEs D'. Aliud esse beneficium de novo fun- 
dare, aliud beneficii iam existentis dotem restituere: pro 
primo requiritur formale decretum canonicae erectionis, nempe 
quod Episcopus vel Pontifex dotem acceptans officium sa- 
crum designet et adnectat, pro secundo sufficit quod adfuerit 
simplex Episcopi consensus. II'. Ex facto quod quis in be- 
neficio Iuspatronatus acquisierit non recte inferri illud-etiam 
fundasse, quia iuxta cap. 9 sess. 25 de Refor. Concil. Trid. 
ex simplici dotatione beneficii aut dotis redintegratione Ius- 

patronatus potest quis adipisci. Proinde S. Congregatio non 
attendens in casu obiectum ab Episcopo Collensi defectum 
erectionis canonicae, resolvit sacerdotem Canuti esse verum 
canonicum titularem. 


—CDXOXOMOAM—— 


EX S8. CONGREG. INDULGENTIARUM 


ORD. CARMELIT. EXCALCEAT. 


Quoad materiam ex qua confici debent Scapularia. 


Fr. Bernardinus a S. Theresia Praepositus Generalis Ord. 
Carmelit. Excalceat. huic S. Congni Indulgentiarum et Sac. Reli- 
quiarum humiliter exponit, morem inolevisse conficiendi impo- 
nendique Christifidelibus scapularia ex lana subcoacta (feutre, 
feltro) et non contexta (tissée, tessuta). Nonnullis ergo dubium 
obórtum est, quod huic S. Congni solvendum proponitur, vide- 
licet: 

An Scapularia confecta non ex lana contexta, sed subcoacta 
Christifidelibus imponi possint, quin ipsi amittant Indulgentias 
gestantibus scapularia concessas? 

Porro S. Cofigtio, audito etiam unius ex Consultoribus voto, 
proposito dubio respondendum censuit: 

Negative, iuxta Decretum in una Urbis d. d. 18 Augusti 1868 
ad dubium 2"" quod in originali textu ita legitur: « Utrum vox 
« Pannus, Panniculus ab Auctoribus communiter usurpata 
«sumi debeat in sensu stricto i: e: de sola lanea textura pro- 
« prie dicta (tessuto), vel utrum etiam intelligi possit de lanea 
« textura reticulata (lavoro di maglia, tricotage), et de quocumque 
« laneo opere acu picto (ricamo, broderie), adhibito tamen semper 
« colore praescripto? — Resp.: Affirmative ad l'"partem:  nega- 
« Uve ad 2?" ». 

Datum Romae ex Secretaria eiusdem Sac. Congregationis 
die 6 Maii 1895 


Fr. IGNATIUS Card. PERSICO PRAEFECTUS. 


L.& S. f ^. ARCHIEP. NICOPOLITAN. $ecr. 

EX S. CONGREGATIONE RITUUM 


DECRETUM SANCTI MINIATI Beatificationis et canonizationis ven. servi Dei 
Theophili a Curte Sacerdotis professi ord. Minorum S. Francisci de Observantia. 


SUPER DUBIO 


An, et de quibus miraculis constet in casu et ad effectum de 
quo agitur? 


Usque adeo, virtutibus in exemplum excultis et chari- 
smatum supernorum praestantia, Venerabilis Theophilus incla- 
ruit, ut, vel eius aspectu, ad pietatem homines passim com- 
ponerentur. Qui enim, Apostolo singularem in modum obse- 
quutus, proximo placere in bonum ad aedificationem sategerat, 
et maiora in dies incrementa protulerat frugum iustitiae suae ; 
eundem incolae Corsicae ubi Curte ortum habuit, Franciscalium 
Minorum familia cui nomen a teneris dedit, gentesque Etruriae, 
quam potissimum, caritate adactus, pervigili animarum zelo 
fecit illustrem, mirum sane quantum veneratione suspicerent 
et prosequerentur amore. Immo, fama ad ceteros etiam populos 
diffusa, Theophilum, dum vita adhuc suppeteret, Dei, nomine 
et re, amicum et Christi imaginem referentem certatim compel- 
lare, omnibus in more fuit. Nec defuere viri dignitate conspicua, 
qui eum cum Beato Thoma a Cora saepenumero conferrent, 
quem non modo sibi societate coniunctum et moribus similem, 
sed etiam laborum comitem et fortitudinis aemulum fuerat na- 
ctus. Nam, qua scelestis hominibus ad meliorem mentem revo- 
catis, qua religiosis Recessibus christianae perfectioni arctius 
addictis, qua innumeris omne genus aerumnis invicto animo 
contemptis, id unum habuit in optatis, quo Ecclesiae dire tunc 
temporis lacessitae adiumento et solamini evaderet. Quod eius- 
modi obtigit, ut caeleste quoque prodigiorum testimonium fa- 
muli Dei sanctitati fidem cummaxime comparasse diceretur. 
Haec vero opinio ut continenter succresceret et aleretur, mors 
ipsa fecit, quam, placidissimo exitu, in oppido Phiceclo magis 
magisque cumulatus meritis Venerabilis Theophilus oppetiit, 
xiv calendas iunias anno millesimo septingentésimo quadrage- 
simo. Inoleverat siquidem magnamque fiduciam ingesserat sen- 

tentia, nihil non expectandum a Deo, qui iure conceptam in 
servi sui suppetiis spem populorum, apud pretiosas praesertim 
eiusdem exuvias, haud paucis obfirmaverat miraculis. Quo fa- 
ctum, ut, ad virum merentissimum Beatorum honoribus augen- 
dum, vitae eximie actae monumentis in examen omnimoda, qua 
par erat, iudicii gravitate adductis, iis caussa proficeret auspi- 
ciis penes Sacram Rituum Congregationem, quibus permotus 
Pius VII, vix a triennio post quinquennale exilium, universo 
catholico nomine plaudente, ad Romanam Sedem redux, Vene- 
rabilem Theophilum illis accensendum, quorum virtutes heroi- 
cum adeptae sint fastigium, solemniter pronunciaverit, die na- 
scenti Deiparae sacro, vi idus septembres anno millesimo 
octingentesimo decimo septimo. Ut autem, sanctimonia penitus 
adserta, veritas etiam enucleate vindicaretur prodigiorum, quae 
populi, eius opem et interventione apud Deum sibi advocantes, 
Theophilo tribuere non destiterant, disquisitionibus ad iuris nor- 
mas feliciter initis, de binis speciatim miraculis, quadruplici 
actione rite confecta, est disceptatum. In comitiis nimirum ante- 
praeparatoriis vi idus maias anno millesimo octingentesimo no- 
nagésimo secundo habitis in Aedibus cl. me. Cardinalis Aloisii 
Serafini Causae Relatoris; in duobus conventibus praepara- 
toriis ad Palatium Apostolicum Vaticanum coactis x calendas 
maias posteriore anno millesimo octingentesimo nonagésimo 
tertio; et deinceps, quaestione tutius instaurata, hoc vertente 
anno millesimo octingentesimo nonagésimo quinto XVIII calendas 
februarias ; ac demum in coetu generali coram Sanctissimo Do- 
mino Nostro LEONE PAPA XIII ad Vaticanum indicto, eodem 
anno postridie calendas apriles. Hac vero postrema in Congre- 
gatione Rmus Cardinalis Vincentius Vannutelli Causae Relator, 
in Cardinalis Serafini e vivis erepti locum suffectus, dubium 
ad discutiendum proposuit : An, et de quibus miraculis constet 
in casu et ad effectum, de quo agitur ? Atque omnes qui inter- 
fuere Rrni Cardinales ceterique Patres Consultores suffragium 
singuli ediderunt. Beatissimus vero Pontifex Maximus LEO XIII, 
quamvis Sui quid iudicii robore probaret, satis innuerit; pro 
rei tamen pondere, a Patre luminum impensius, exoraturus 
divinae sapientiae praesidium, sententiam Sibi adhuc differen- 
dam censuit. 


Hodierno autem die auspicatissimo, qui anniversariis so- 
lemnibus Christi in coelum adscendentis festus incidit, cunctan- 

dum diutius non esse duxit, quin supremum testimonium ac- 
cederet miraculis, ad causam provehendam allatis Venerabilis 
Theophili, qui singulari in Christi triumphos amore praestiterat; 
ut, non sine providentis Dei consilio, nostris hisce tempestatibus 
Fidei vel maxime infensis, novam miraculorum facem demirati 
ad coelestia animi vehementius assurgerent. Sacro igitur reli- 
giosissime peracto, hanc Vaticanam aulam adiit, solioque Pon- 
tificio assidens, Rmos Cardinales acciri iussit Caietanum Aloisi- 
Masella S. R. C. Praefectum, atque Vincentium Vannutelli Causae 
Ponentem, nec non R. P. Augustinum Caprara Fidei Promo- 
torem, meque insimul infrascriptum Secretarium, iisque adstan- 
tibus edixit: Constare de duobus propositis ^ miraculis; | scilicet 


de primo :  Instantaneae —perfectaeque — sanationis — puellae — Iosephae 
Aleati ^a diuturna | coxalgia, gravissimis ^ stipata symptomatibus; 
atque de altero : — Instantaneae — perfectaeque | sanationis — Fran- 
cisci Tognetti — ab inveterata — paraplegia, e sclerotica —— myeli- 
lide — orta. 


Hoc insuper Decretum evulgari et in S. R. C. acta referri 
mandavit, x calendas iunias anno millesimo octingentesimo no- 
nagésimo quinto. 


C. CARD. ALOISI-MASELLA, S. R. C. Praefectus. 


ALOISIUS TRIPEPI, & R. (C. Secretarius. 


MACAONEN. Dubia varia quoad missam pro defunctis, quoad festum 
SSmi. Cordis, aliaque. 


Rmus Dnus Ioachimus de Medeiros, Episcopus Macaonensis, 
Ditionis Lusitanae apud Sinas, maxime cupiens ut sacri ritus in 
sua Dioecesi, iuxta ecclesiasticas praescriptiones ab omnibus ser- 
ventur, insequentium dubiorum solutionem a Sacra Rituum Con- 
gregatione humiliter petiit, nimirum : 

I. Utrum presbyter qui Missam conventualem de Octava 
Omnium Sanctorum die 2 Novembris celebrat, possit ex parte 
uti concessione a Benedicto Papa XIV facta Regno Lusitaniae 
dicendi tres Missas pro defunctis, alias duas Missas de Requie 
celebrando ? 

II. Utrum occurrente prima feria sexa Novembris, die quo 
fit commemoratio Omnium Fidelium Defunctorum, liceat Mis- 

sam votivam celebrare de Sanctissimo Corde Iesu iuxta decre- 
tum Sacrae Rituum Congregationis 28 Iunii 1889 ? 

III. Et quatenus affirmative ad II. utrum eadem die apud 
Lusitanos liceat celebranti praedictam Missam votivam, duas 
alias de Requie celebrare? 

IV. Utrum feria V in Coena Domini in Missa Pontificali Pre- 
sbyter et Diaconi assistentes, Canonicus baculum sustinens plu- 
viali paratus, et Subdiaconus, si sint Presbyteri stolam assu- 
mere debeant priusquam de manu Episcopi communionem 
accipiant; an potius ad Sacram Synaxim teneantur accedere 
iisdem tantum modo paramentis, quibus utebatur ab initio 
Missae ? 

V. Utrum festum SS. Cordis Iesu quod inter festa secun- 
daria duplicia Primae classis in Calendario Universali ex De- 
creto 22 Augusti 1893 a Sacra Rituum Congregatione recensetur, 
quodque iamdiu apud Lusitanos ut primarium celebratur sub 
praecepto in utroque foro, addito etiam ieiunio pervigilii, nunc 
vi laudati Decreti celebrari debeat ut secundarium; an potius 
ut primarium in Lusitana Ditione retinendum sit? 

VI. Utrum consuetudo, qua simplex Sacerdos vel Canonicus 
Missam solemnem celebrans, concionatorem, qui post Evange- 
lium praedicat, benedicit, servari possit? 

VII. Utrum Sacerdos qui festo Nativitatis Domini, vel die 
secunda Novembris in Lusitania, tres Missas consecutive legit, 
quin ab altari recedat, teneatur post unamquamque Missam re- 
citare ter Ave Maria, Salve Regina et ceteras orationes iussu 
Sanctissimi Domini Nostri Leonis Papae XIII recitandas post 
Missam privatam, an potius semel tantum post tertiam Missam ? 

VIII. Utrum in choro ad Psalmum Venite exultemus, re- 
citandum in tertio Nocturno festi Epiphaniae Domini teneantur 
omnes etiam Canonici stare deiectis capitibus, dum praedictus 
Psalmus cum antiphona recitatur ? 

IX. Utrum occurrente Festo Annuntiationis Beatae Mariae 
Virginis feria VI in Parasceve vel Sabbato Sancto, in locis ubi 
hoc festum celebratur sub praecepto audiendi Sacrum et abs- 
tinendi ab operibus servilibus, transferri debeat ad feriam 
secundam post Dominicam in Albis cum praecepto etiam pro 
populo ? 

X. Utrum feria VI in Parasceve retineri possit consuetudo 
in adoratione Crucis, ut ille, qui adorationem peregit, non re- 

cedat facta cruci genuflexione unico genu, sed ter genuflexio- 
nem faciendo utroque genu ? 

Sacra porro Rituum Congregatio, exquisito voto alterius ex 
Apostolicarum Caeremoniarum Magistris, ac referente subscripto 
Sacrae Rituum Congregationis Secretario, omnibus accurate per- 
pensis, propositis Dubiis respondere censuit: 

Ad I. Affirmative. 

Ad IL Negative, iuxta Rubricas. 

Ad III. Provisum in praecedentibus. 

Ad IV. Negative quoad primam partem, Affirmative quoad 
secundam. 

Ad V. Attento speciali privilegio, Festum SS. Cordis Iesu 
in Regno Lusitaniae est per accidens primarium. 

Ad VI. Affirmative iuxta alia Decreta. 

Ad VII. Negative, et preces praescriptae recitentur in fine 
ultimae Missae. 

Ad VIII. Servetur consuetudo. 

Ad IX. Detur Decretum generale diei 12 Februarii 1690. 

Ad X. Post adorationem et osculum sanctae Crucis Cele- 
brans, ministri, clerus et populus surgant, genuflectant unico 
genu et redeant ad propriam sedem. 

Atque ita rescripsit et servari mandavit. 

Die 10 Maii 1895. 


CAL CARD. ALOISI-MASELLA S. R. C. Praefectus. 


ALOISIUS TRIPEPI, Secretarius. 


URGELLEN. Dubia quoad missam pro defunctis, et festum s. Angeli Custodis. 


Magister Caeremoniarum Ecclesiae Cathedralis Urgellensis, 
de sui Rmi Episcopi mandato, Sacrorum Rituum Congregationi 
sequentia dubia enodanda humiliter proposuit, nimirum : 

I. Quum in Cathedrali Urgellensi non vigeat consuetudo 
recitandi Officium defunctorum, diebus a Rubricis designatis, 
quaeritur : An ibidem adsit obligatio celebrandi Missam pro de- 
functis ad tramitem Rubricarum Missalis Romani tit. V n. 1? 

II. Die prima Octobris celebratur in Hispania festum Sancti 
Angeli Custodis sub ritu duplici secundae classis. Iamvero in 

variis codicibus ponitur ad Vesperas et ad Matutinum hymnus 
Tibi Christe, desumptus ex festo Sancti Raphaelis Archangeli, 
mutata secunda stropha hoc modo: « Te laudamus venerantes 
— Omnes coeli principes — Sed praecipue Custodem — Huius 
regni et populi — Qui, te iubente, a malis — Nos tuetur omni- 
bus»; in aliis autem codicibus notatus hymnus: Custodes ho- 
minum. ltem in nonnullis codicibus assignantur secundae Ve- 
sperae Sancti Angeli Regni, sine commemoratione festi sequentis, 
nempe SS. Angelorum Custodum; in codice autem Ratisbonensi 
et in aliis ponitur commemoratio sequentis. Itaque ad omne dis- 
crimen tollendum quaeritur : 

1l. An dicendus sit ad Vesperas et Matutinum hymnus: Tibi 
Christe, mutata secunda stropha, ut supra? 

2. An in secundis Vesperis, prouti in casu, facienda sit com- 
memoratio sequentis? 

Sacra porro Rituum Congregatio, exquisito voto alterius ex 
Apostolicarum Caeremoniarum Magistris, ac referente subscripto 
Secretario, omnibus accurate perpensis, rescribendum censuit: 

Ad I. Affirmative. 

Ad II. Quoad primam partem: Legendum esse hymnum 
Tibi Christe, mutata secunda stropha, ut sequitur: « Collauda- 
rne venerantes — Omnes coeli milites — Sed praecipue Cu- 
stodem — Huius regni et populi, — Qui, Te iubente, a malis — 
Nos tuetur omnibus ». Quoad secundam partem: Faciendam 
esse in II Vesperis Commemorationem SS. Angelorum Custo- 
dum. — Atque ita rescripsit et servari mandavit. Contrariis non 
obstantibus quibuscumque. — Die 10 Maii 1895. 


CAIETANUS CARD. ALOISI-MASELLA 
S. R. C. Praefectus. 


ALOISIUS TRIPEPI, S. R. C. Secretarius. 

EXHIBENS ACTA SEDIS APOST.; QUAE AUT IAMDIU EXARATA SUNT 
AUT QUAE TEMPESTIVO LATUERUNT EPHEMERIDUM 
MODERATOREM. 


— ——»egis- — — 


Instr. S. C. S. Officii 2 Iulii 1878. - (ad Ordinarios Imperii Brasil). 
Oe servandis a Clero circa modum agendi cum massonibus. 


Pestis Massonismi, qui in istis regionibus tanta Religioni detri- 
menta infert, eo fortius reprimetur quo religiosius a clero isto servata 
fuerit regula catholicae doctrinae circa modum agendi cum massonibus, 
praesertim quod ad Sacramenta attinet, ceteraque bona spiritualia, a 
quorum communione illi prorsus sunt arcendi, donec impiae sectae 
nuncium remiserint. Cum autem S. Sedes certior facta fuerit multum 
discrepare hac in re praxim istorum parochorum, Sacrae Congregationi, 
approbante SSmo D. N. visum est sequentia in memoriam revocare, 
quae ab omnibus accurate servanda erunt. 

Itaque loquendum primum de Sacramento Matrimonii. Nullo modo 
tolerari potest quod illic in quibusdam dioecesibus, sicut refertur, usu- 
venit, ut matrimonia, quae a massonibus contrahuntur, cum omni so- 
lemnitate ritus catholici celebrentur. Potius si quis matrimonio coniungi 
postulat, qui noscitur sectae massonicae adscriptus esse, parochus totis 
viribus ad id incumbere tenetur, ut illi sectae renuntiet, quod si re- 
nuerit, sedulo curandum est ut sponsa ac parentes eius, opportunis 
exhortationibus a tali coniugio deterreantur. 

Quando vero parochus nullo modo potest huiusmodi matrimonium 
impedire, et prudenter timet, ne ex denegata matrimonio adsistentia 
grave scandalum vel damnum oriatur, res deferenda est ad Ordinarium, 
qui, sicut ei opportuna nunc facultas tribuitur, inspectis omnibus casus 
adiunctis permittere poterit, ut parochus matrimonio passive intersit, 
idest absque benedictione, alioque ritu ecclesiastico, tamquam testis 
authorizabilis, dummodo cautum omnino sit catholicae educationi uni- 
versae prolis, aliisque similibus conditionibus. Haec vero facultas, qua- 
tenus iudicio Ordinarii necessitas postulaverit, parochis secreto de- 
legari poterit. Quoties autem agitur de matrimonio inter unam partem 
catholicam et alteram, quae a fide ita defecit ut alicui falsae religioni, 
vel sectae haereticae sese adscripserit, requirenda est consueta et ne- 


cessaria dispensatio cum solitis ac notis praescriptionibus et clausulis. 

Praeterea Ordinarii, nomine S. Sedis, confessariis praecipiant, ut 
serio moneant suos poenitentes ne societati Franc Macons aliisque huius 
generis ciandestinis aggregationibus nomen dare, vel earum conventícula 
adire aut fovere praesumant, ac pertinacibus sacramentalem absolutio- 
nem negent. Ut autem vere resipiscentes absolvi queant ab excommu- 
nicatione incursa, Sanctitas Sua necessarias et opportunas facultates Or- 
dinariis concedit ad decennium. Ceterum confessarii sciant hominibus 
liberorum muratorum societati aggregatis, licet emissi iuramenti poe- 
niteant, sacramentalem absolutionem non esse impertiendam,  prius- 
quam ipsi absolute et positive praedictam damnatam societatem in 
perpetuum relinquant, vel saltem serio promittant se id quantocius 
effecturas. 

Insuper omnino prohibendum est, ne massones notorii officium 
patrini in Sacramento Baptismi, vel Confirmationis suscipiant. Illi enim, 
quatenus adhaereant sectae ab Ecclesia damnatae minime idonei sunt 
procurandae, si opus fuerit, educationi christianae spiritualium filiorum. 

Reliquum est, ut quoad sepulturam massonum et exequias red- 
dendas statuta Ecclesiae accurate serventur. Videlicet ecclesiastica se- 
pultura massonibus notoriis concedi non potest, nisi debita retractatione 
emissa, per absolutionem Deo et Ecclesiae fuerint reconciliati. Si quando 
vero morte praeventi retractationem rite emittere non potuerint, de- 
derint nihilominus ante mortem signa poenitentiae et devotionis, tunc 
poterit concedi sepultura ecclesiastica, vitatis tamen ecclesiasticis pompis 
et solemnitatibus exequiarum. Praeterea ecclesiastica sepultura carere 
debet qui adhuc post receptionem Sacramentorum, ipse postulaverit 
sepeliri adhibitis signis sectae massonicae, nisi hanc voluntatem postea 
iterum retractaverit. Si vero perversa aliorum opera contra defuncti 
voluntatem emblemata sectae massonicae feretro apposita fuerint, co- 
gnita eorum appositione, statim amoveantur, et omnino ante associa- 
tionem cadaveris. Ex iis quidem patet omnino non licere quod illic, 
prout relatum est, in quibusdam locis fieri solet, ut cum conventu et 
in praesentia cleri cadavera more massonum sepulcro inferantur. 

Quoad eos casus in quibus sepultura ecclesiastica deneganda est, 
Sj ex ea re graves turbae pertimescendae sint, Ordinarii quo tutius in 
negotio tanti momenti procedant, pro norma habere debent responsum 
S. Poenitentiariae ; videlicet, quoties cum gravibus minis exequiae ac 
sepultura ecclesiastica requirentur pro defuncto, qui, cum fuerit ex- 
communicatus notorius, iisdem plane privandus est secundum sacros 
canones et regulas DD., S. Poenitentiaria 10 Decembris 1860 hunc mo- 


dum tenendum esse praescripsit : «Curandum ut cuncta ad normam 

« ss. canonum fiant: quatenus vero absque turbarum et scandali periculo 
«id obtinere nequeat, parochus neque per se, neque per alios sacer- 
« dotes ad exequias et ad sepulturam ullo modo concurrat ». 
Postremo cum societas massonica certo certius accensenda sit so- 
cietatibus per Apostolicas Constitutiones condemnatis, nullo pacto per- 
mitti potest, ut massones in form'a officiali, idest a secta deputati, 
S. Sacrificio Missae aliisque officiis ecclesiasticis interveniant. Interdi- 
cendum quoque est ne clerus iussioni seu desiderio massonum pareat 
pro celebrandis Missis seu officiis ecclesiasticis, uti a massonibus iussis 
seu postulatis, seu uti talibus in invitationibus ac in publicis epheme- 


ridibus enunciatus. 


S. C. S. Officii 7 Martii 1883. — Ep. S. Hiacynthi. 
De admittendis ad sacramenta qui nomen dederant sectis secretis tenore etc. 


Se possano ammettersi alla partecipazione dei Sagramenti quei che 
solo per fine di evitare danni temporali si ascrissero a società segrete, 
intendendo di rimanere cattolici. 

R. Iuxta exposita catholicos, de quibus agitur, admitti posse ad 
Sacramenta, praevia absolutione a censuris, quatenus opus sit, pro qua 
dantur Episcopo opportunae facultates dummodo: 1. reipsa sese omnino 
separaverint a societatibus praedictis ; — 2. promittant nunquam am- 
plius fore ut sese immisceant alicui actui societatum ipsarum tum se- 
creto tum publico, et praesertim numquam amplius se soluturos re- 
quisitam contributionem ; — 3. removeatur scandalum eo meliori modo 
quo fieri potest ; — 4. animo sint dispositi ad suum nomen revocandum, 
si et quando id facere absque gravi damno poterunt. — SSmus appro- 


bavit. 


S. C. S. Officii 26 Iulii 1848. — Vic. Ap. Malacensis. 
De translatione novi Testamenti. 


Inter varios libros qui birmano vel cariano sermone passim in his 
regionibus disseminantur ab anabaptistis, cum quibusdam plus minusve 
erroneis, reperiuntur Novi Testamenti translationes, quarum quidam 
loci adulterati, quidam vero licet orthodoxi, non ad normam vulgatae 
editionis translati sunt ; alii tandem propter defectum verborum, aut 
accurati sermonis ignorantiam, ambiguitatem praeseferunt, vel saltem 


non adaequate ad genuinum sensum translati sunt. Hi libri et trans- 

laUones difficile possent auferri a neophytorum praesertim anabaptista- 
rum conversorum manibus, quatenus illorum lectioni sint assueti, et 
missionarii catholici meliores legendos illis praebere nondum valeant. 
Unde quaeritur. 

l. An libri de quibus agitur possint relinqui in manibus conver- 
sorum, sub praetextu quod errores in illis inserti non intelligantur, 
vel saltem non credantur. 

2. An possint absolvi missionarii, qui, sub iisdem praetextibus vel 
aliis huiusmodi, nollent auferre supradictos libros e manibus chri- 
stianorum. 

3. Utrum saltem, postquam errores reperti correcti vel suppressi 
fuerint, possint supradicti libri relinqui fidelibus usquedum habeantur 
libri accurate scripti vel translati. 

R. Ad singula dubia, negative. Curandum omnino ab operariis evan- 
gelicis ut libri, de quibus agitur in praedicto folio, flammis combu- 
rantur, et omnem dent operam perficiendae catholicae emendataeque 
versioni Biblicae typis dein edendae, praevio S. Congr. de Prop. Fide 


examine et approbatione. 


Litt. encycl. S. C. Indicis 24 Aug. 1864. 


Inter multiplices calamitates, quibus Ecclesia Dei luctuosis hisce 
temporibus undique premitur, recensenda profecto est pravorum libro- 
rum colluvies, universum pene orbem inundans, qua per nefarios ac 
perditos homines divina Christi religio, quae ab omnibus in honore est 
habenda, despicitur, boni mores incautae praesertim iuventutis penitus 
labefactantur, et socialis quoque consuetudinis iura et ordo susque 
deque vertitur, et omnimode perturbatur. Neque, ut vetus ipsorum 
mos erat, id praestare tantum nituntur libris magno apparatu scientiae 
elaboratis, sed et parvis, qui minimi veneunt libellis, et per publicas 
atque ad hoc confectas ephemerides, ut non litteratis modo et scien- 
tibus virus illud insinuent, sed rudioris cuiusque et infimi populi fidem 
simplicitatemque corrumpant. 

Qui autem super gregem Christi vigilias agunt legitimi Pastores, 
ut hanc perniciem a populis sibi commissis avertant, ad Sacram Indicis 
Congregationem quoscumque ex iis libris de more deferunt, zelo adla- 
borantes ut Romanae Sedis habito iudicio et proscriptione, a vetita le- 
ctione talium librorum fideles deterreant. Neque iis difficilem se prae- 


buit et praebet S. Congregatio quae quotidianam operam studiumque 

impendit, ut officio sibi a Romanis Pontificibus demandato satisfaciat. 
Quia tamen ex toto christiano orbe increbrescentibus denuntiationibus 
praegravatur, non id praestare perpetuo valet, ut promptum et expe- 
ditum super quavis causa ferat iudicium : ex quo fit, ut aliquando se- 
rotina nimis sit provisio et inefficax remedium, cum iam ex lectione 
istorum librorum enormia damna processere. 

Ad hoc incommodum avertendum non semel Romani Pontifices 
prospexerunt, et, ut aliarum aetatum exempla taceamus, aevo nostro 
per s. m. Leonem XII mandatum editum est sub die 26 Martii 1825, ad 
calcem Regularum Indicis insertum, et hisce litteris adiunctum, vi cuius 
Ordinariis locorum praecipitur ut libros omnes noxios in sua dioecesi 
editos, vel diffusos, propria auctoritate proscribere, et e manibus fide- 
lium avellere studeant. 

Cum autem huius Apostolici mandati provida constitutio praesen- 
tibus fidelium necessitatibus, et tuendae doctrinae morumque incolu- 
mitati optime respondeat, SSmo Domino Nostro Pio Papae IX placuit 
eius memoriam esse recolendam, tenorem iterum vulgandum, et ab 
Ordinariis locorum observantiam exigendam, quod excitatoriis hisce 
nostris litteris, nomine et auctoritate Apostolicae Sedis sollicite prae- 
stamus. Queis si debita obedientia respondeat (sicuti pro certo habe- 
mus), gravissima mala removebuntur in iis praesertim dioecesibus, in 
quibus promptae coercitionis urget necessitas. Ne vero quis praetextu 
defectus iurisdictionis, aut alio quaesito colore, Ordinariorum sententias 
et proscriptiones ausu temerario spernere, vel pro non latis habere 
praesumat, eis Sanctitas Sua concessit, sicut nomine et auctoritate Eius 
praesentibus conceditur, ut in hac re etiam tamquam Apostolicae Sedis 
delegati, contrariis quibuscumque non obstantibus, procedant. Ad Apo- 
stolicum autem iudicium ea deferantur opera vel scripta, quae profun- 
dius examen exigant, vel in quibus ad salutarem effectum consequen- 


dum, supremae auctoritatis sententia requiratur. 


Mandatum s. m. Leonis XII additum Decreto S. Congreg. (Indicis) die 
Sabbati 26 Martii 1825. 


Sanctitas Sua mandavit in memoriam revocanda esse universis Pa- 
triarchis, Archiepiscopis, Episcopis, aliisque in Ecclesiarum regimen 
praepositis ea quae in regulis Indicis Sacrosanctae Synodi Tridentinae 
iussu editis, atque in observationibus, Instructione, Additione, et gene- 
ralibus Decretis Summorum Pontificum Clementis VIII, Alexandri VII, 
et Benedicti XIV auctoritate ad pravos libros proscribendos abolendosque 


Indici Librorum Prohibitorum praeposita sunt, ut nimirum, quia prorsus 

impossibile est, librorum omnes noxios incessanter prodeuntes in In- 
dicem referre, propria auctoritate illos e manibus fidelium evellere stu- 
deant, ac per eos ipsimet fideles edoceantur quod pabuli genus sibi 
salutare, quod noxium ac mortiferum ducere debeant, ne ulla in eo 


suscipiendo capiantur specie, ac pervertantur illecebra ». 


Monitum S. C. (Indicis) editum feria III die 4 Martii 1828. 


« Sacra Congregatio in mentem revocat omnibus Patriarchis, Ar- 
chiepiscopis, Episcopis, Ordinariis, et Inquisitoribus locorum id quod 
praescribitur in Regula, inter editas iussu S. Concilii Tridentini N. II., 
his verbis : Haereticorum libri, qui de religione ex professo tractant, 
omnino damnantur; et ea quae mandavit s. m. Clemens VIII in in- 
structione de prohibemus libris, sequentibus verbis $ VI: In universum 
autem de malis et perniciosis libris id declaratur atque statuitur, | ut 
qui certa aliqua lingua initio editi, et deinde prohibiti ac damnati a 
Sede Apostolica sunt, iidem quoque in quamcumque postea vertantur 
linguam, censeantur ab eadem Sede ubique gentium, sub eisdem poenis 
interdicti | et | damnati  ». 


Monitum S. C. (Indicis) editum Fer. V die VII lanuarii 1836. 


« Cum ad S. Congregationem certo relatum fuerit sacratissimos 
Bibliorum Libros vulgari sermone nonnullis in locis typis edi, quin sa- 
luberrimas de ea re leges serventur, cumque inde pertimescendum sit, 
ne, quae hominum nequam, hisce praesertim temporibus, conspiratio 
est errores sanctiore divini Eloquii apparatu obvoluti perperam insi- 
nuentur, censuit eadem S. Congregatio revocanda iterum esse in omnium 
memoriam, quae alias decreta sunt, vernaculas nimirum Bibliorum ver- 
siones non esse permittendas, nisi quae fuerint ab Apostolica Sede ad- 
probatae, aut editae cum adnotationibus | desumptis ex sanctis Ecclesiae 
Patribus vel ex doctis catholicisque viris (ex. decr. S. C. Ind. 15 Iu- 
nii 1757 in addit, ad Reg. Ind.) : iis praeterea omnino insistendum, quae 
per Regulam quartam Indicis, et deinceps ex mandato sa. me. Cle- 


mentis VIII, in eam causam praestituta fuerunt ». 

EPISTOLA APOSTOLICA Sanctissimi D. N. Leonis XIII ad Coptos 
quoad unitatem christianam instaurandam. 


Unitatis christianae propositum, instaurandae per Orientem 
vel affirmandae, vix Nos Patriarchis illarum gentium in consi- 
lium accitis, aggressi eramus, quum ab isto catholicorum Clero 
accepimus litteras obsequio in Nos et obsecratione referías. Eas 
paulo post alterae subsecutae sunt, similem filiorum pietatem 
spirantes similiterque supplices, ab optimatibus nationis vestrae 
communiter datae : quae pariter atque illae tam acciderunt in- 
eundae, ut intimam erga vos animi caritatem permoverint. Hoc 
autem eo vel magis factum, quia ex utrisque luculenter testa- 
tum vidimus singulare, quo ardetis studium reconciliationis 
salutisque iuvandae vestrorum civium, quos a gratia sua iam pri- 
dem Apostolica Sedes dolet seiunctos. Dignus plane est profes- 
sione catholica animus iste vester, dignus vera Christi frater- 
nitate. Neque Nos cunctati profecto sumus ad postulata quae 
detulistis peculiares quasdam cogitationes convertere; rescri- 
bere tamen ad vos consulto in hoc tempus distulimus. Visum 
est enim rationibus vestris id fore utilius, si mentem nostram 
pleniore licuisset modo patefacere, simulque cum quaesito pa- 
ternae curae solatio, nonnihil vobis hortationis apostolicae im- 
pertire. 


Inditae ecclesiae gentique vestrae maxima Nos benevo- 
lentia, nec vos opinio fallit, omnino favemus, nihil habentes 
potius, quam ut afflictas eius res praesenti ope erigamus. — 
Siquidem, a religionis inde primordiis, arctissima et praeclara 
necessitudinis vincula intercesserunt Romanam inter et Alexan- 
drinam ecclesiam. Hanc ipse apostolorum Princeps per Marcum 
discipulum et interpretem suum condendam regendamque cu- 
ravit, futuram non uno nomine eximiam. Nec quisquam ignorat 
quam digne eam tenuerint viri sanctimonia et sapientia insignes, 
in his Dionysius, Petrus martyr, Athanasius, Cyrillus ; qui, ex 
praeconio sancti Caelestini I, semper defensores catholici dog- 
matis extiterunt (D, et quorum summa cum Pontifice romano 
consensio auctoritatisque eius par observantia multis factis elu- 
cet. Fuit etiam apud cathedram Marci schola electae doctrinae 


(1) Ep. ad S. Cyrillum Alex. n. 1. 


Acta, Tom. XXVII. fase. COOXXIV. 46 

late nobilissima ; in qua iam tum patuit quid disciplinae huma- 
nae utiliter possint ad veritatem divinam sive illustrandam sive 
tuendam, prudenti iudicio advocatae. Sed clarior praeterea laus 
ecclesiae vestrae, specimina excellentis virtutis protulisse; in 
omnemque posteritatem manabit eorum memoria, qui desertas 
Aegypti solitudines in domicilia evangelicae perfectionis, magni 
Antonii instituto admirabili, commutarunt. — Infesta catholicae 
unitati successere tempora, eaque diu Alexandrinae quoque ec- 
clesiae calamitosa : non defuere tamen ex ipsa, qui argumenta 
ederent non obscura pristinae repetendae romanae fidei et com- 
munionis. Illud quidem commemorabile sub exitum magni Con- 
cilii Florentini; quum Eugenius IV decessor Noster, splendida 
Coptorum atque Aethiopum legatione admissa, Alexandrinam 
sedem addictasque gentes Sedi Apostolicae reconciliavit, magna 
Ecclesiae laetitia. Atque utinam integra apud eas omnes per- 
mansisset concordia pacta, neque alienationis causae rursus 
acerbae incidissent. Nihilo tamen minus eodem providentiae ca- 
ritatisque studio romani Pontifices in discordes filios constiterunt 
affecti: vosque ipsi nomina potissimum Pii VI, Gregorii XIII, 
Innocentii XI et XII, Clementis XI itemque XII, Benedicti XIV, 
Pii VII, in litteris vestris recoluistis grato animo et memori. 


Ad Nos quod attinet, iucundum enimvero est, penitus vobis 
haerere in animis, ut religiose declarastis, eas de rebus vestris 
curas quas ab initio pontificatus suscepimus, multoque est iu- 
cundius nosse quam fideli eisdem curis voluntate et opera re- 
spondere nitamini. Id enim in primis est a Nobis consultum, ut 
aptum haberetis praesidium ab Alumnis Societatis Iesu: qui 
vobis adsunt quum sacrarum expeditionum muneribus, tum 
puerilis aetatis institutione, in eoque praecipue ut bonae indolis 
adolescentes rite ad clericatum educant. Mandato pariter Nostro, 
istuc deinde advecti sunt Missionales Africani Lugdunenses, ho- 
mines apostolici, qui adhuc apud vos, in inferiore praesertim 
Aegypto,-- versantur. Egregiam autem eorum operam largeque 
fructuosam aequum est vos, ut facitis, collaudare, atque ex eo 
de resurgenti ecclesiae vestrae gloria, in tempus haud ita lon- 
ginquum, optime augurari. Id ipsum adeo Nostram auget ex- 
pectationem acuitque instantiam, ut nuper etiam aliquid roga- 
tioni vestrae concedendum libentissime censuerimus. Episcopum 
namque habetis a Nobis datum, popularem vestrum; virum, ut 
aetate, sic doctrina florentem, consilio, exemplo ; qui nullis pro- 

fecto nec vigiliis nec laboribus parcet in vestram omnium sa- 
lutem. Nobisque laetabilis vere fuit ampla ea significatio ho- 
noris, qua ipsum, prout novissimae nuncia verunt litterae vestrae, 
uno vos animo auspicantem dignitatis munia excepistis, debitae 
simul obtemperationis partes sancte polliciti. — Sed plura dein- 
ceps et maiora posse Nos efficere causa vestra, valde confidi- 
mus, favente Deo vobisque omni conspirantibus ope et pietate. 
Atque id vos primum curare studiosissime oportet, quemadmo- 
dum depositum fidei caute inviolateque custodiatis : nec enim 
vos fugit de bono agi omnium praestantissimo, eoque malis ar- 
tibus fallaciisque quorumdam hominum istuc peregre commean- 
tium nimis multum obnoxio. Et quoniam ad rectam fidei custo- 
diam plurimum sane interest quali disciplinae ratione animi a 
teneris imbuantur, eam idcirco velle ab omni erroris periculo 
incolumem, atque adeo ministram religionis et probitatis, scholis 
multiplicatis optimis, enixe contendite. Qua in re tam gravi, a 
Nobis etiam bona vos habere volumus adiumenta. — Ista vero, 
quae commendavimus, non ita, ut opus est, benevertent, nisi 
accesserint christianae virtutis pietatisque exercitationes, ab illis 
maxime qui maiores natu, qui loco clariores : proinde agite, huc 
etiam pro virili parte alacriorem diligentiam conferte, in omni 
opere bono fructificantes, ^ et — crescentes — in scientia Dei (1). Sa- 
cerdotum quidem copia, pro locorum atque hominum opportu- 
nitatibus, in desiderio est: attamen in hanc spem nonnulli ex 
vestra ipsa iuventute iam probe succrescunt. Qui si utraque 
ornentur laude et doctrinae sanae et vitae integerrimae, si re- 
ligionis catholicae ardore et vera caritate patriae ducantur, laeta 
sane erunt vobis incrementa allaturi, ac subinde laetiora, aliis 
pluribus ad sacerdotium incitatis exemplo. Neque id minus cu- 
randum sperandumque est de virginibus sacris, educationi de- 
ditis puellari; quae floreant in tutela Catharinae vestrae, sa- 
pientis virginis et invictae. — Unum videtur reliquum, in quo 
vos peramanter hortemur ; hoc est ut animorum coniunctionem 
diligere atque colere ne cessetis. Et clerici inter se et inter se 
laici homines quanta, maxime fieri possit sentiendi agendique 
conveniant similitudine : utrumque vero ordinem copulatum et 
obstrictum teneant vinculum perfectionis, caritas Christi. Quae 
documenta ut eo amplius in animis valeant, libet compellare 


(i) Coloss, i, io. 

vos eodem pastorali studio quo maiores vestros beatus Cyrillus 
e patriarchali throno alloquebatur (1): .mitentur, dilectissimi 
et caelestis vocationis participes — imitemur, | pro sua cuiusque fa- 


cultate, ducem | nostrae | salutis | et | consummatorem . Iesum. Am- 
pleetamur | eam, quae in altum  evehit, | animi demissionem | et  ca- 
ritatem, quae nos Deo coniungit, et erga divina mysteria  since- 
ram fidem. Divisionem fugite, ^ vitate ^ discordiam.... mutua — vos 
caritate — f ovete; Christum audite ^ edicentem: | In hoc cognoscent 
omnes quia discipuli mei estis, — si dilectionem — habueritis | ad — in- 
vicem (2). — Inter multiplices autem fructus eiusdem concor- 


dissimae caritatis, singularis quidam inest in eo, quod vestri 
qui de religione dissident cives, tali exemplo commoti, propen- 
sius adducantur ut catholicam vobiscum communionem expe- 
tant et requirant. Cuius rei eventum quum merito vos tantopere 
exoptetis, eumdem ipsi urgeatis velimus, et apud eos omnibus 
christianae humanitatis officiis, et sanctis apud Deum precibus; 
id quod a Nobis vel proxime est catholicis universis indictum. 

Hoc loco sentit maxime animus ac testari gestit sollicitae 
caritatis vim, qua vos, quotquot coptico estis ritu a Nobis dis- 
iuncti, vos ad unum omnes prosequimur cupimusque in visce- 
ribus lesu Christi (3). Sinite, fratres et Alios dulci vos desiderio 
appellemus; sinite alamus spem quam de reditu vestro non 
tenuem exhibetis. Comperta quippe est vestra in Nos ac nostros 
benevolens gratia; aeque ac mens pia, qua factum commise- 
rantes patrum, tempora illa, sanctitatis fecunda et gloriae, sae- 
pius revocatis. Idque fiduciam addit quod complures ad hanc 
Petri Cathedram, tamquam ad arcem veritatis et salutis perfu- 
gium, non sine ardore respicitis, nihil fere iam dubitantes ad 
optima erga ipsam consilia inclinare. — Consilia eiusmodi, rectis 
animis auctore divino Spiritu iniecta, ut studiose Nos complexi 
antehac sumus, sic incensa magis magisque voluntate comple- 
ctimur, Deoque misericordi votis maximis commendamus. Quid- 
quid autem possit ex Nobismetipsis ad ea perficienda conducere, 
id Nos, certissimum habetote, non modo nulla in parte deside- 
rari patiemur, sed ultro abundeque pro conscientiae officio prae- 
stabimus. Nempe plenam prudentiae et benignitatis rationem 
quam in eadem re adhibuit Benedictus XIV, Decessor illustris 


(1) Hom. in mysticam coenam, X ex diversis, c. ult. 
(2) Ioann. XIII, 35. 
(5) Philipp. I, 8. 

beneque de natione vestra promeritus deliberatum Nobis est 
imitari, qui multa peropportune constituit, auctoritatem tempe- 
rans indulgentia. Ex hac porro indulgentia, similiter Nos, ut 
est ille professus, uberem in dies spiritualium gaudiorum — mes- 
sem — expectamus, lucrum scilicet* | animarum | ad gremium | Eccle- 


siae redeuntium: | probe enim intelligent. Nos pastoris ^ lesu 
Christi vicem | in terris — tenentes, tantum | quaerere — et — salvum 
velle — quod | perierat; | ovesque ^ inventas, | non virga timoris, | sed 
Officio | caritatis ad ovile | congregare (1). — Cor nostrum ita patet 


ad vos: et quoniam alia nulla Nos movet ad hortandum causa, 
nisi caritas Christi Iesu, in suam vos hereditatem vocantis, ea- 
dem vos ad respondendum movet impellatque obsecramus. 

Quae quum ita sint, si unitatis catholicae studia tota Aegy- 
pto quotidie invalescant, quique coepere boni fructus, uberius 
consequantur, tum vero poterit Alexandrina ecclesia, quod vos 
percupere significastis ad praestantiam veteris prosperitatis fi- 
denter niti ; poterit iusta sibi et beneficia et ornamenta a romana 
Ecclesia, matre nunquam non amantissima, expectare. — Au- 
spicia fauste emergentia benigne foveat Sanctorum praeclara 
cohors, quos in caelum Aegyptus transmisit, beatissimusque 
Petrus atque carissimus ei Marcus, vestrae auctores iidemque 
patroni ecclesiae; maxime vero sanctissima Virgo Maria, cui 
decus divinae matris Cyrillus idem constantia mirifica asseruit. 
Illud est denique exorandum, ut ipsa Familia Sacra quae divino 
iussu regionem istam profuga invisit beavitque hospitem, atque 
in proavis illis vestris semina prima indidit caelestis doctrinae 
et gratiae, ea vos salutariter respiciat singulos universos, mu- 
neribusque priscae pietatis cumulatissime don et. 

Dat. Romae apud Sanctum Petrum die xi Iun. an. MDCCCXCV, 
Pontificatus Nostri decimo octavo. 


LEO PP. XIII 


(1) Pastoralis Instr, ad Coptos, Eo quamvis tempore, anno 1745. 

EX 3. CONGREGATIONE .CONCILII 


S. SEVERINI 


IUBILATIONIS 


Die 15 | Decembris 1894. 
Per summaria precum. 
COMPENDIUM FACTI. Sacerdos Hercules Bonsignori, in ca- 
thedrali ecclesia S. Severini canonicus, infirmitate aliisque 
incommodis ex aetate prope octogenaria laborans, post servi- 
tium chorale quadraginta annorum, quod laudabiliter se per- 
egisse dicit, supplici libello ad SSmum die 26 Septembris 
anni 1893 porrecto, enixe iubilationis indultum effiagitabat. 


Disceptatio Synoptica 


Sciunt omnes Ecclesiae disciplinam, qua Canonici aliique 
sacris ministeriis addicti, vacatione perpetua donantur, nihil 
de suorum beneficiorum fructibus amittentes, si per annos 
quadraginta continuos et laudabiliter eos inservisse probatum 
legitime fuerit. 

In themate ex capituli relatione ab episcopo confirmata, 
constat can. Bonsignori assiduo et valde diligenti servitio 
suo munern satisfecisse ab anno 1853 ad annum 1883, sane 
tantum 98 fallentiarum punctis multatus fuit; ast ab an- 
no 1853, ipse morbo praepeditus a choro abesse coactus fuit, 
quin tamen indultum ab Apostolica Sede impetraverit. Iudi- 
candum ergo Emis Patribus relinquitur, utrum memoratus 
orator, etsi diligenter et cum laude choro semper interfuerit 
ab anno 1853 ad annum 1883, quadragenarium tamen illud 
servitium expleverit ad iubilationem obtinendam requisitum, 
cum ad numerum 40 annorum conficiendum necessario com- 
putari etiam in casu debeant decem alii postremi anni, quibus 
licet ex gravi et usque perseveranti infirmitate a choro ab- 

fuerit, nullo tamen impetrato indulto abfuit. Ex quo statui 
non immerito posse videtur, iuvari quidem posse canonicum 
adducta infirmitatis causa ad dispensationem a choro obtinen- 
dam, quamdiu infirmitas ipsa fuerit duratura, minime vero 
iuxta praxim S. O. C. ad iubilationis indultum  consequen- 
dum. Proposito enim casu inter dubia iubilationum diei 24 
Septembris et 17 Decembris 1718: « An indulgendo, sit iu- 
bilatio canonicis et beneficialis, qui spatio 40 annorum ec- 
clesiis inservierunt, licet dicto temporis spatio cum debitis 
licentiis et indultis ab fuerint ab ecclesiis vel ex causa infir- 
mitatis, vel alia de causa? » S. C. respondit : « Affirmative 
quoad absentes ex causa infirmitatis cum debitis licentüs et 
indultis ». Nec aliter ab huiusmodi resolutione dimissa est 
Eugubina 19 Aug. 1775. 

Porro ex huiusmodi rescriptis consequi videretur, in casu 
denegandum esse iubilationis indultum, nisi forte Eminentiis 
Vestris placuerit ea uti benignitate, qua ex infirma valetu- 
dine aliquod tempus remitti solet ex commissis fallentiis, 
uti factum esse legimus in una JBrictinorien., in qua pro 
gratia iubilationis rescriptum est , etsi Episcopus testatus 
esset, oratorem per sex annos in numero quadraginta duo- 
rum plerumque choro non interfuisse, ex quo eundem mi- 
nime meritum indulto arbitrabatur. 

Hisce perpensis videant EE. PP. ea qua pollent iuris 
peritia, quid porrectae preces mereantur; quod si ulteriori 
servitio oratorem adhuc indigere iudicaverint pro iubilatio- 
nis indulto, perpendant quae Episcopus scripsit « enixe sci- 
licet Vos deprecor EE. PP., ut Oratori indulgere dignemini 
dispensationem perpetuam a chorali servitio cum facultate 
lucrandi distributiones omnes, tam ordinarias, quam extra- 
ordinarias perpetuas et fixas, nisi gratiam, quam ipse vehe- 
menter exoptat, Vobis potius placuerit concedere ». Non 
raro enim, denegata gratia iubilationis, concessum fuit a 
Sacro Ordine indultum abessendi a choro, prout in Firmana 
Iubilationis, 13 Septembris | 1862j  Urbinaten. Indulti 18 
Sept. 1802 etc. 

Quibus animadversis, quaesitum est quomodo preces es- 
sent dimittendae. 

RESOLUTIO. Sacra C. Concilii, re disceptata sub die 15 
Decembris 1894, censuit respondere s Quoad iubilationem 
obstant decreta; sed pro gratia vacandi a chori servitio, pro 
diebus et horis, durante infirmitate, amissis distributionibus, 
quae, vel ex voluntate fundatoris, vel ex statuto | Ecclesiae 
inter praesentes tantum — distribui solent. 


PINNEN. 


IURIUM CONFRATERNITATIS 


Die | 14 Aprilis | 1894 et 23 Februarii | 1895 


Concil. Trid. Sess. '22, cap. 9 De reform. 


COMPENDIUM PACTI. Ín oppido Petranico, Dioecesis Pin- 
nensis, in Ecclesia, non parochiali, Sancti Rochi, subiecta 
administrationi Municipii, Confraternitas sub invocatione 
SS. Mariae Virginis Septem Dolorum, additis duobus aliis ti- 
tulis SS. Sacramenti et Christi Mortui, praevio Regale De- 
creto approbationis diei 2 Decembris anni 1858, erecta fuit 
per literas paténtales Rmi Patris Prioris Generalis totius 
Ordinis Servorum B. M. V., datas sub die 24 mensis No- 
vembris anni 1859 ; et legitime in eadem Ecclesia constituta 
per Episcopale Decretum approbationis et executionis datum 
die 29 mensis Martii anni 1860: « salvis iuribus parochia- 
libus loci » uti decernitur in eodem Decreto. 

Municipium non solum, usque ad epocham constitutae 
Confraternitatis, expensas erogabat necessarias refectionibus 
Ecclesiae S. Rochi, sed prospiciebat etiam cultui divino et 
quotannis ab immemorabili in Libris rationum inscripta in- 
venitur summa L. 7,50 tributa in mercedem Parocho ob 
functiones sacras nonnullas, praecedentes diem festum S. Ro- 
chi, et alias in eadem die peractas in Ecclesia huius Divi 

Patroni. Quando Confraternitas instituta fuit, Parochus pro 
tempore Rmus Dnus Venantius De Vita, renunciatus Director 
Sodalitatis, pacifice in festo S. Rochi prosecutus est cele- 
brationem suetarum functionum, quum nemo inquireret an 
titulo Parochi vel potius Directoris Sodalitatis has peragere 
illi competeret. 

Interim quia Ecclesia S. Rochi visa fuit nimis angusta, 
aucto Sodalium numero et fidelium frequentiae, diruta, an- 
nuente Municipio, vetere Ecclesia nec non parva domo ei 
adnexa; in eodem solo, collata pecunia inter sodales, alios 
oppidi fideles et Municipio praebente, praeter solum et alias 
opes, etiam partem cementorum, nova Ecclesia extructa est, 
atque anno 1873 cultui divino Ecclesia Sancti Rochi resti- 
tuta fuit. 

Parochus Venantius De Vita usque ad annum 1874 ob- 
tinuit officium Directoris Sodalitatis et sub anno 1877 est 
vita functus, at post dimissum officium, nemine contradi- 
cente, functiones diei festi S. Rochi in Ecclesia Conífrater- 
nitatis celebrare consuevit. 

In parochiali beneficio successit Dnus Aloisius de Vita 
qui, cum occasione Festivitatis S- Rochi coeperit sibi vin- 
dicare functionum celebrationem titulo Parochi, sodales pro- 
testati sunt, parocho, nullo iure hoc competere, sed Con- 
fraternitati quae in vetere Ecclesia S. Rochi obtinuerat ca- 
nonicam constitutionem et in nova, suis opibus extructa, sane 
jus proprietatis poterat sibi adiudicare. Hinc rixae, hinc con- 
tentiones quae vulgum in contrarias partes distrahentes, an- 
no 1884, ad vitandas contendentium digladiationes, Sodalitati 
persuaserunt opportunum fore, occasione festivitatis S. Rochi, 
clausa Ecclesia, suspendere suetas functiones. Episcopus, 
approbans hoc consilium, praecepit Confraternitati et Parocho, 
ut clausa S. Rochi Ecclesia ab huiusmodi sacris functioni- 
bus omnino abstinerent. Verum diei S. Rochi illucescente au- 
rora, Confraternitatis Sodales, futuram tempestatem praevi- 
dentes se receperant in agros, suis laboribus intenti; alii, 
faventes partibus Parochi, machinabantur quomodo in Ee- 

clesiam Divi Patroni pervadere possent. Prohibitio publica- 
rum supplicaüonum magnopere animos etiam ferventiorum 
fidelium excitaverat, tunc temporis perterritus ob late gras- 
santem morbum Asiaticum. A meridie diei festi, sub hora 
suetae publicae functionis, furor, usque compressus, erupit, 
et nonnulli audaciores clamoribus invocante a Sodalibus, ut 
Ecclesiae ianuam aperirent, quemdam impellerunt et adiuva- 
runt ut per fenestram Ecclesiam ingrederetur; quo facto, 
Ecclesiae ianuis patefactis, concurrerunt ad Parochum, qui 
ad S. Rochi Ecclesiam adductus, ibi, gestiente populo fun- 
ctiones celebravit. Inde acriores evaserunt discordiae inter 
unam aliamque partem adeo, ut auctoritas politica quotannis, 
occurrente S. Rochi die festo, caute vigilaverit et prospexe- 
rit in publicam quietem tutandam et quia Municipium, nimis 
aperte Parocho favebat, illud admonere non destitit regia 
Praefectura per decretum datum 1886, rationibus facti et 
juris communitum, ut cessaret a factionibus et potius animis 
conciliandis studeret. 

Cum interim Municipium arenam dereliquerit, in ea solus 
decertabat contra Sodalitatem Parochus, qui die 3 Iulii an- 
ni 1889 ab Episcopo literas obtinere potuit sibi adiudicantes 
ius functiones peragendi ob antiquam ^ consuetudinem'. — At 
Confraternitas, vehementer dolens huiusmodi extraiudicialem 
sententiam, Episcopo persuasit, ut eamdem, quasi dolo ex- 
tortam, retractaret, quod peregit invitans Confraternitatem 
ad deliberandum an iudicialiter per curiam Episcopalem cu- 
peret rem definiri. Hoc propositum amplexa est confraternitas 
et die 4 Augusti anni 1890 pronuntiatum fuit a Vicario 
Capitulari, Ecclesia tunc viduatá pastore, Parochum Petra- 
nici nullum habere ius speciale supra Ecclesia S. Rochi, 
qua erecta est Confraternitas sub titulo Beatae Mariae per- 
dolentis, SSmi Sacramenti, et Christi demortui ; ideoque 
Confraternitatem, independentem esse a Parocho quoad fun- 
ctiones sacras, tum simplices, tum solemnes, pro vivis aut 
defunctis; salvis tamen iuribus parochialibus. 

Parochus sub die 12 Augusti appellationem interposuit 

ad S. C. C. Interim non quieverunt contentiones, nam Pa- 
rochus appellans, pro effectu suspensivo appellationis, putans 
sibi competere sacrarum functionum celebrationem, ob iuris 
quasi possessionem antea exercitam, contra Ordinarium im- 
pedientem hoc exercitium, petiit a S. C. O. et obtinuit sub die 
27 Iulii anni 1892 sequens decretum possessorium manuten- 
tionis « Quatenus ante appellatam | sententiam parochus in 
quasi possessione fuerit iuris sacras functiones peragendi, pro 
nunc et usque ad exitum iudicii appellationis a sua pos- 
sessione non esse deturbandum, idque notificetur Episcopo. » 
Loci Ordinarius aegre tulit hoc decretum, ratus quasi iuris 
possessionem potius Confraternitati quam Parocho favere, 
et uti antea, ita postea curavit, ad effugiendas quaestiones, 
delegare alium Sacerdotem, Parochiae et sodalitati extra- 
neum ad peragend as sacras functiones die festo S. Rochi: 
quam adversum rationem agendi Parochus S. C. C. sub die 
15 Iulii 1893 aliud obtinuit decretum; scilicet « in Decre- 
tis sub die 27 Iulii 1892. » 


Disceptatio Synoptica 


In primis animadversum fuit quod loci Municipium hisce 
in contentionibus non parvam habuerit partem, et regia Prae- 
fectura de hac quaestione diligentem exaraverit relationem, 
ad suggerendam Municipio prudentem normam agendi et ea- 
dem politica auctoritas attendat et confidat, sententiam Eccle- 
siastici Tribunalis evasurum certum pignus conciliationis ani- 
morum et pacificationis. 

Confraternitas vero defensionem deduxit ex pleno et ab- 
soluto usu sibi concesso a sua institutione in Ecclesia Sancti 
Rochi ; reservatis Parocho, uti decernit Ordinarius, tantum 
iuribus ^ parochialibus. 

Parochus vero non potest invocare, instat Sodalitas, im- 
memorabilem consuetudinem peragendi sacras functiones, cum 
in actis fundationis Confraternitatis, nihil sibi reservans, 
praesumatur huiusmodi iuribus cessisse. 

Denique observat ; solummodo Municipio posse recognosci 
in casu aliquod ius standi in iudicio ad sibi vindicandum 
ius patronatus in Ecclesiam S. Rochi, non parocho, qui in 
Ecclesias non parochiales ex iure communi, nullum ius sibi 
arrogare potest, qua parochus. 

Actor in hoc iudicio appellationis, impressam suam edi- 
dit defensionem, in qua, ad retorquenda Sodalitatis argu- 
menta in primis totus est in asserenda immemorabili consue- 
tudine commissionis factae Parocho a Municipio ad celebran- 
das sacras functiones in Ecclesia S. Rochi. Hoc iure merito 
fecisse Municipium et iure sibi vindicare in praesens et in 
futurum, probat Parochus ex proprietate Ecclesiae S. Rochi, 
quam, ipse ait, Municipio sane competere, concesso Sodalitati 
eiusdem Ecclesiae tantum usu. 

Instat, Municipium iure dominii privatum non fuisse ob 
dirutam veterem Ecclesiam ; nam nova Ecclesia extructa 
est in eodem solo et partim expensis a Municipio erogatis. 
Ergo, concludit Parochus, quonam iure Sodalitas poterit ex- 
cludere Municipium a sua Ecclesia ? Nam excludens Paro- 
chum, illius mandato sacras functiones peragentem, non Pa- 
rochum, sed Municipium seu dominum excludit. 

Demum actor, meliori ratione sui iuris sollicitus refutat 
argumentum Sodalitatis asserentis, Parochum nullum ius sibi 
speciale reservasse in limine fundationis Confraternitatis, 
cum ab Ordinario ei recognita sint tantum iura parochialia. 
Reponit enim, huic iuri tuendo nullam reservationem neces- 
sariam fuisse ; quam tamen ad cautelam peregit, quando nova 
Ecclesia, praesertim eius opera et consilio extructa, fuit ab 
eodem benedicta. Ius vero celebrandi suetas sacras functiones 
sibi reservasse defunctum Parochum, probat per actum no- 
torietatis a publico notario rogatum, in quo 11 testes addu- 
cti haec omnia confirmarunt. 

Ex oificio autem animadversum fuit, opportunum esse 
ex iure communi revocare celebris Decreti Urbis et Orbis 
editi die 10 Dec. 1703 (1) dispositionem circa pacta attin- 


(1) Habes hoc decretum Vol. I, 591 in nota. 

gentia communes relationes parochos inter et confraternitates, 
ita conceptam : « Et ita, salvis tamen conventionibus et pactis 
in erectione confraternitatum, forsan factis, concordiis in- 
ter partes initis et a Sancta Sede approbatis, indultis, con- 
stitutionibus synodalibus et provincialibus et consuetudinibus 
immemorabilibus vel saltem  centenarüs, declaravit atque 
decrevit si SSmo D. N. videbitur. » Utrum in casu, si non 
in erectione, postea extiterit aliquod huiusmodi pactum fa- 
vore Parochi aut eidem faveat immemorabilis consuetudo, 
dubium est. 

Sane quoad rationes a Confraternitate allatas, praesens 
negotium respicit tantummodo deductio, qua contendit Paro- 
chum sibi nullum ius ad sacras functiones nec riservasse 
nec habere. Nam an Ecclesia S. Rochi Sodalitatis sit, vel 
quomodo et quatenus a Municipio habuerit, est quaestio a 
praesente iudicii sede aliena. 

Item parochus non suas, sed Municipii agit partes quando 
eidem vindicat non solum Ecclesiam S. Rochi, sed etiam 
ius delegandi Sacerdotem ad sacras functiones Festivitatis 
S. Rochi peragendas ; sed directe suum ius tuetur, cum ex 
consuetudine immemorabili vel saltem concordia inita in ere- 
ctione novae Ecclesiae, sibi adiudicat ius has functiones ce- 
lebrandi. 

Hisce animadversis, propositum fuit diluendum Dubium 
- An sententia | Curiae Pinnensis sit confirmanda vel infir- 
manda in casu. Cui dubio rescriptum fuit die 14 Aprilis 
1894 - Dilata et scribatur Episcopo, ut Municipio praefi,gat 
congruum terminum ad deducenda iura sua. 

CAUSAE PROSEQUUTIO. Ratio responsionis haec fuit, quia 
agebatur an parocho ius competeret peragendi certas functiones 
in die festo S. Rochi in Ecclesia, ubi fuit Sodalitas instituta, 
et parochus hoc sibi ius vindicabat, potissimum ob delegatio- 
nem, usque legitime habitam a loci Municipio, quod Ecclesiae 
S. Rochi patronus habebatur. Eiusdem Municipi Syndicus, 
ne parochus victus a iudicio discederet quasi actione desti- 
tutus, cum sacras functiones non nomine suo, sed ex Muni- 

cipii delegatione ageret, petiit et obtinuit interventum in 
causam. 

Quocirca aliam veluti phasim modo ingreditur contro- 
versia, cum quaeratur an loci Municipio ius constet, dele- 
gandi in Ecclesia S. Rochi, parochum aut quemcumque 
alium Sacerdotem, ad explendas in die festo huius Beati non- 
nullas sacras functiones. Sententia vero Curiae spectat 
alium quaestionis aspectum, nempe an parocho, qua tali, in 
Ecclesia S. Rochi ius competeret, de quo agebatur. 

Ordinarius iterum rogatus de informatione, retulit: occa- 
sione sacrae visitationis sibi innotuisse, Municipium illius 
loci concedendo Sodalitati S. Rochi usum Ecclesiae, non 
dedisse nuncium iuripatronatus, praesertim quoad preces 
novendiales et festum Sancti titularis indicendi ; idem 
Municipium tranquille usum fuisse hoc iure etiam post in- 
stitutionem Confraternitatis in eadem Ecclesia usque ad 
annum 1884. 

Syndicus in primis instat in probando pleno dominii iure 
in Ecclesiam S. Rochi; quod nec adversari negant quoad 
tempus antecedens institutioni Sodalitatis in eadem Eccle- 
sia. Nam Sodales affirmant, occasione institutionis Sodalitii, 
Municipium eidem cessisse omne suum ius in Ecclesiam ; sed 
praecipue contendunt, quodcumque evanuisse Municipii do- 
minium quando, vetere Ecclesia diruta, nova aedificata fuit 
curis et expensis piae Sodalitatis, sub anno 1873. 

Quum non possit probari, Municipium veterem Eccle- 
siam cessisse Sodalitati, quia nullo ex actu, nullo ex facto 
constat, Syndicus asserit nec novam ullimode in Sodalitii 
ius pertransiisse. Ait enim, in probatis esse Municipium de- 
molitionis veniam dedisse, solum seu fundum  protestasse 
pro novo aedificio, insuper 100 ducatos nummos contulisse 
praeter lapides veteris Ecclesiae, et alterius parvae domus 
continentis, nec non alterius aedificii vulgo appellati « Ospe- 
daletto » aeque demolitorum ; nec non donasse coementa, ae- 
stimata ad summam L. 208,08. 

Quae aedificationi subsequuta sunt, Municipii ius con- 

firmant. Re quidem vera, in altari maiori eadem exposita 
fuit imago Divi Rochi, cui Ecclesia dedicata fuerat, et in 
eius-die festo Municipium, nulla expostulata a Sodalitate 
venia, disposuit singulo quoque anno, non secus ac antea, 
ut ibi per parochum, ad hoc delegatum celebrarentur noven- 
dialia et suetae aliae functiones. 

Qui actus Municipii, observat Syndicus, a superiore ci- 
vili auctoritate approbati, evincunt, clarum et omni exce- 
ptione maius, visum fuisse omnibus Municipii ius. 

Ad haec notat, quod sodalitas si in suum plenum ius 
concessione, aedificatione aut quocumque alio titulo Eccle- 
siam sibi adiudicare potuisset, nunquam S. Rocho eamdem 
dedicasset, sed Christo Mortuo et SS. Virgini Septem Dolo- 
rum, à quibus ipsa sodalitas nuncupatur; uti eadem non 
tolerasset functiones, a parocho factas ex delegatione Mu- 
nicipil. 

Deinde Syndicus vindicat Municipio eiusmodi patronatum 
per quamplurimorum testium depositiones. 

Demum Syndicus ut cuicumque adversariorum difficultati 
aditum praecluderet, provocavit ad praescriptionem, ex qua 
etsi, per damnatam hypothesim, nullum aliud ius sibi vin- 
dicare posset, Municipii intentio luculenter comprobaretur. 
Innititur auctoritati Card. De Luca, De Praescriptione ta 
disserentis in disc. 30, n. 17: « Ita vero consuetudo non 
exigit immemorialem vel quadragenariam (praescriptionem) 
cum titulo putativo seu eius famam, eo modo quo requiritur 
in iis, quibus ius resistit et cum quo praesupposito in hu- 
ius causae decisionibus proceditur, quoniam id non est contra, 
sed praeter ius et consequenter sufficit sola | decennalis. » 
Iamvero notat Syndicus, pacificum Municipii usum perduras- 
se ab anno 1860 ad 1884; quin ad Municipium ulla prote- 
statio aut querela facta sit, cui pro effectu iuridico fieri debe- 
bant, non parocho qui non proprio nomine, sed Municipii 
nomine, sacras functiones peragebat. 

Instant Sodales ad suum ius in Ecclesiam vindicandum, 
a momento quo eamdem, ipsi suis opibus, sua sollicitudine 

iterum aedificarent. Ceterum ipse Syndicus admittit, et ultro 
concedit quod pii Sodalitii Prior praefuit operi et personis 
ad hoc opus specialiter delegatis. Quare in Archivio Soda- 
litatis, non apud Municipium, extant libri rationum pro ex- 
pensis aedificationis et appositae syngraphae attestantes so- 
lutiones et pecuniae aliarumque rerum receptiones. Hinc re- 
ferunt Sodales, se a Municipio mutuas recepisse Libellas 637, 
quas debito tempore restituere curavit Sodalitium. Item no- 
tant, fidelium oblationes suppetias aedificationi venisse, sed 
cum expressa voluntate non Municipio, sed piae confraterni- 
tati opem et auxilium ferendi. 


Quocirca concludunt, ius patronatos Municipio nullate- 
nus competere posse, quia vetus Ecclesia fuit solo aequata, 
et nova impulsu, curis, impensis Sodalitatis tantum aedi- 
ficata fuit. 

Ius ipsum quod spectat, haec in utramque partem anim- 
adversa fuerunt. Agitur de iure patronatus. Modos ordi- 
narios ad hoc ius sortiendum exhibet versiculus « Patronum 
faciunt dos, aedificatio, fundus. » An vero istae conditiones 
copidative aut  disiunctive exigantur, quaerunt Doctores ; 
at unanimiter respondent disiunctive has intelligendas esse : 
Reiff, h. t. n. 5. Quare tres iure patronatus utuntur, quo- 
rum alter dotet, alter aedificet et tertius fundum conferat. 

Sed notandum est ad effectum iuris patronatus acqui- 
rendi, reaeclificationem Ecclesiae penitus destructae, idem 
praestare ac aedificationem, in quo casu primus aedificans 
amittit et reaedificans ius patronatus acquirit, Fagnanus in 
c. Quoniam h. t. n. 52 et Pirhing A. f. n. S. Qui auctores 
notant, nihil referre quod eadem materia et iisdem lapidibus 
Ecclesiam reaedificet, prouti advertit etiam Glossa in c. 
Quoniam h. t. V. Fundatores. Quare videtur potius Sodali- 
tas ex titulo reaedificationis, ius patronatus in Ecclesiam sibi 
vindicare posse. Eo magis quod omnes doctores, post Conci- 
lium Trid. Sess. 25 De reform, cap. 9, docent, titulum 
iuris patronatus debere probari non tantum ex simplici prae- 
sumptione, sed ex authentico documento, quod in casu sane 


deesse Sodalitati non videtur ob factum iam probatum reae- 
dificationis : Reiff, Ah. t. n. 15. 

Ex adverso Municipio unum saltem titulum suffragari 
ad ius patronatus sibi adiudicandum, in aprico est. Fundus 
enim in quo Ecclesia extructa fuit, prouti ultro Sodalitas 
concedit, a Municipio donatus fuit. Atqui hunc titulum de 
se iam conferre ius patronatus omnibus in confesso est. 

Quapropter etsi admittatur Municipium, destructam Ec- 
clesiam iterum non aedificasse, nihilo secius titulo fundatio- 
nis innixum se Ecclesiae patronum traducere potest. Utrum 
vero et quatenus Municipium ipsam Sodalitatem compatro- 
nam habere debeat, postquam haec saltem concurrent in 
reaedificationem, iudicabunt EE. PP. Interim iuvat haec 
Reiftenstuel excribere verba A. f. n. JO : « ... Imo si plures 
concurrant ad unum ex tribus modis vel causis allegatis 
V. g. ad dotationem erunt omnes simul, respectu huius ti- 
tuli, patroni habentes aequale Iuspatronatus, etsi unus eorum 
plus contulerit ; dummodo omnes simul sufficientem praebeant 
dotem, ut notant doctores citati. Ratio est: tum quia hoc 
ipso quod ille qui plus confert, alium minus conferentem 
admittat, censetur velle communicare cum illo /uspatrona- 
tus. Tum quia iura simpliciter dicunt, ex dotatione acquiri 
Iuspatronatus, non distinguendo an unus aut plures dotent. 
Idem est si plures concurrant ad aedificationem vel fun- 
dationem ; Abbas loc. cit. G-arcia loc. cit. n. 53. Idem dici, 
si plures concurrant ad reaedificandam Ecclesiam, penitus 
destructam etc. » 

Hisce noviter adductis propositum fuit diluendum 

Dubium 

An sententia — Curiae  Pinnensis sit confirmanda vel in- 
firmanda in — casu. 

RESOLUTIO. Sacra C. Concilii re disceptata sub die 23 
Februari 1895, censuit respondere: sententiam esse confir- 
mandam, salvo iure Municipii delegandi "Bel Parochum, 
vel alium Sacerdotem ad functiones peragendas in die festo 
S. Rochi et preces  novendiales — praecedentes. 

Acta, Tom. XXVII. fase. OCOXXIV. 46 

INTERDICTI IN PROCESSIONIBUS 


Die 23 Februarii 1895. 
Conc. ^rid. Sess. 25, c. 13. 


COMPENDIUM FACTI. In oppido - F asano - Monopolitanae 
Dioecesis, cum plures iamdiu constitutae sint confraternita- 
tes, inter ipsas de praecedentia in processionibus aeris effer- 
buit controversia. Haec fuit occasio. Inter has antiquior est 
confraternitas a SS. Rosario nuncupata, quae proinde in pro- 
cessionibus, praecedendi ceteris sodalitatibus semper ius obti- 
nuit, excepto SSmi Corporis Christi die festo, quo die in 
processione tunc solemniter ducenda, sodalitas SSmi Corporis 
Christi alias antecedere solet, ex iure ei recognito et confir- 
mato ex Reali Rescripto diei 23 Augusti 1543. 

Sub anno 1886 in eodem oppido Tertius Franciscalium 
Ordo institutus fuit, cui plane in processionibus laicales so- 
dalitates praecedere competebat ; quo tamen iure pacifice uti 
non posse persenserunt, conclamantibus contra rerum novi- 
tatem sodalitatibus ; quare confratres Tertii Ordinis recursum 
habuerunt ad Episcopum pro suo tutando praecedentiae iure, 
sed Episcopo visum- est consultius eos vehementer hortari 
ut a processionibus abstinerent. Quousque Franciscales con- 
fratres Episcopi consilio obtemperaverint, ex actis indubie 
non videtur constare, sed liquet, res pacifice processisse hoc 
super negotio. 

Anno 1888 etiam S. Dominici Tertius Ordo introductus 
fuit in oppido - F asano - a competente auctoritate, facta 
cuidam sacerdoti Petro Gaito, sodalitatis SSmi Rosarii Spi- 
rituali Directori facultate adscribendi Tertio Ordini confra- 
tres in huius sodalitatis ecclesia, in quam ius patronatus 
habet Vincentius Telesio, vir princeps. Episcopus rem habuit 
ratam. 

At ex Tertii Ordinis S. Dominici in oppido - F asano - 
constitutione innumerae excitatae sunt lites praecedentiam in 

SS. processionibus respicientes: en obiectum praesentis con- 
troversiae. 

In primis visum est, sodalitatis SSmi Rosarii eam fuisse 
mentem impetrandi nempe institutionem Tertii Ordinis S. Do- 
minici in propria Ecclesia, ut se eidem adscriberet ab eoque 
universa mutuaretur privilegia, quam ob rem posthac posset 
in processionibus et confratres Tertii Ordinis Franciscales 
ot SSmi Corporis Christi sodales antecedere, quippe huius- 
modi praecedentiae privilegium competit S. Dominici Tertio 
Ordini. Contra huiusmodi intentionem a sodalibus SSmi Cor- 
poris Christi confraternitati SSmi Rosarii attributam ipsi 
SSmi Corporis Christi sodales ad S. C. recursum habuerunt. 
S. C. C. de more, pro informatione et voto, controversiae 
certiorem fecit Magistrum Generalem Ordinis Praedicatorum, 
cuius mentem S. Cong. significavit Procurator eiusdem Or- 
dinis generalis, affirmans, toto coelo distare SSmi Rosarii 
sodalitatem a Tertio Ordine S. Dominici, qui in oppido - Fa- 
sano - nec confusi erant, nec poterant confundi. Episcopus 
quoque informationem requisitam obtulit Sacrae C. Congre- 
gationi; quae, re ita explorata, sub die 4 Iunii 1892 hoc dedit 
resriptum : « Relatis in S. Congregatione Concilii litteris 
tum Amplitudinis Tuae, tum Procuratoris generalis Ordinis 
Praedicatorum circa preces Sodalitatis SS. Sacramenti, loci 
vulgo - F asano - Eminentissimi Patres rescripserunt : Ex 
adscripüone Confratrum SS. Rosarii ad tertium Ordinem 
S. Dominici non sequitur, Sodalitium ius praecedentiae ac- 
quisivisse super alüs Confraternitatibus. - Idque notificari 
mandarunt, quod per praesentes litteras exequimur, eidem 
Amplitudini Tuae, cui fausta omnia precamur a Domino ». 

Tunc Tertii Ordinis S. Dominici moderatores ad S. Ri- 
tuum Congr. confugerunt hanc proponentes quaestionem: 
« An in processionibus, etiam in solemnitate Corporis Christi, 
Sodalitati Tertii Ordinis Sancti Dominici ius praecedentiae 
competat supra quascumque laicas Confraternitates, etiam 
a Sanctissimo Sacramento nuncupatas? » 

Et Sacra eadem Congregatio, ad relationem  infrascri- 

pti Secretarii, exquisito voto alterius ex suis Consulto- 
ribus, ita proposito dubio rescribendum censuit: « Affirma- 
tive ; dummodo ea sodalitas gaudeat privilegiis Tertii Ordinis 
et collegialiter proprio habitu incedat. » 

Quocirca hinc inde vehementius exarserunt controver- 
siae et irae, adeo ut etiam politica potestas ad praepe- 
diendas populares turbas debuerit de contentione notitiam 
assumere et diligenter prospicere publicae tranquillitati tu- 
tandae. 

Sodales SSmi Corporis Christi apud S. C. C. institerunt, 
ut tantae deordinationi aliquod afferretur remedium. 

Interea idem Episcopus arbitratus est se rem componere 
posse per decretum, quo S. Dominici Tertii Ordinis confra- 
tribus partem in sacris processionibus habere vetabat. 


Disceptatio Synoptica 


SODALITII SSMI. SACRAMENTI IURA. SSmi Sacramenti Soda- 
litatis patronus in primis innuit quaestionem esse de facto po- 
tius quam de iure ; et facti adminicula et adiuncta iam suf- 
ficienter declarata fuisse confidit. Nam primo quidem, ait, in 
propatulo est Confraternitati SS. Rosarii, qua talis, nullo mo- 
do competere iura et privilegia Tertiariis concessa. Ut con- 
trarium probari posset, demonstrari primum deberet omnes 
singulos confratres Tertio Ordini S. Dominici nomen dedisse, 
quod veritati conforme non est ; sed dato hoc etiam et non con- 
cesso, semper verum est Tertium Ordinem S. Dominici cum 
Sodalitate SSmi Rosarii nunquam confundi potuisse, uti te- 
status est Procurator generalis Ordinis P. P. 

In probatis est igitur, prosequitur, non modo Confrater- 
nitatem, qua talem, non evasisse nec transformatam fuisse 
in Tertium Ordinem S. Dominici, sed nec id fieri quivisse, 
obstantibus disciplinis Ordinis S. Dominici, quae vetant 
Confraternitates et corpora moralia, collective sumpta, erigi 
in Tertium Ordinem, prouti S. C. C. iam definivit, nempe 
« Ex adscriptione confratrum SS. Rosarii ad Tertium  Or- 

dinem S. Dominici, non sequitur Sodalitium ius praeceden- 
tiae acquisivisse super aliis Confraternitatibus ». 

Dein instat patronus quod, etsi Tertiarii S. Dominici 
separatum corpus efficiant independenter a Confraternitate 
SS. Rosarii, tamen ius non habent vindicandi praecedentiam 
in processionibus. Nec ipsis iuvare, ait, quoddam rescriptum 
S. Rituum Congregationis latum die 17 Martii 1893, ex 
quo eruere vellent competere eis ius praecedentiae etiam in 
processione SS. Corporis Christi, dummodo collegialiter in- 
cedant proprio habitu. Nam advertit, aliud est decernere de 
iuribus quae Tertiariis in genere competere possunt, aliud 
est decernere de iuribus quae Tertiariis S. Dominici compe- 
tunt in oppido Fasani. Quod Tertiariis in genere nonnulla 
iura ac privilegia concessa sint, inter quae ius praeceden- 
tiae, ultra ac libenter concedit. Sed non competunt universa 
huiusmodi iura Tertiarüis Fasani existentibus.  Fasani, ex 
pacifica et non interrupta consuetudiue, Tertiarii cuiuscum- 
que Ordinis ius nunquam habuerunt interveniendi in proces- 
sionibus, ideoque nec praecedentiae iure nunquam gavisi sunt. 
De hac diuturna consuetudine testes citat Fasanenses cives 
universos, testem autem principem, Rmum Episcopum, qui 
in decreto, de quo controvertitur, inter ceteras motivas con- 
siderationes haec habet: quum Fasani ex consuetudine nun- 
quam Tertiarii adsint processionibus ullis——-—nos ut tran- 
quillitas ex hoc capite servetur, prohibemus eosdem umquam 
intervenire posse, ne scandala et dissensiones renoventur, 
quae aliis de causis locum habuerunt. 


Iamvero, hoc posito, pergit orator, incassum ab adversa- 
riis obiiciuntur iura ac privilegia generatim concessa Tertia- 
riis. Nemo enim est qui ignoret, consuetudini talem inesse 
vim, ut et legibus scriptis deroget, easque abroget: consue- 
tudo enim et ipsa est ius. Quamobrem de S. Rituum Con- 
gregationis rescripto ita ratiocinatur. Aut rescriptum decla- 
ravit iura ac privilegia quae competunt Tertiariis in genere, 
aut prae oculis habuit in specie Tertiarios Fasanenses. Si 
primum, privilegium Tertiariorum interveniendi in processio- 

nibus cum praecedentia sublatum est Fasani per contrariam 
consuetudinem ; si secundum, tum rescriptum irritum est ut- 
pote obreptitium et subreptitium, ex eo quod petentes con- 
sulto in precibus reticuerunt contrariae consuetudinis exi- 
stentiam . 

Dein notat patronus reapse in praesenti controversia non 
agi de iuribus in abstracto Tertiariis quibuscunque compe- 
tentibus, sed quaeri an ob facti particularia adiuncta Epi- 
scopi decretum prohibitorium sustineri debeat. 

Iamvero quod Episcopus potestatem habeat animadver- 
tendi in ea quae disciplinam, pietatem, ordinem ac tranquil- 
litatem spectant, nemo ibit inficias. Ipse, prout locus, tempus 
et occasio fert, ut ait Sacrosancta Tridentina Synodus, arcet 
scandala, in turbolentos ac facinorosos animadvertit, pacem 
fovet inter fideles, caussasque perturbationum removet. Quin. 
imo, nec tantum potest, sed vero etiam debet Episcopus pro 
suo munere haec omnia curare in dioecesi. « Generaliter 
dicam, in id omne graviter incumbere Episcopum et posse 
et debere, quod ad doctrinam fidei morumque tuendam ser- 
vandamque, atque ad disciplinam dirigendam pertinent » 
Berardi Comm. in Jus Eccl. 1], dissert. 4, cap. Il MHoc 
posito, ait, nulla alia ratione infirmari posse decretum diei 
28 Novembris, nisi demonstratum fuerit ab adversariis, iustas 
gravesque causas defuisse de decreto ferendo. Huc autem re 
adducta, iam causa acta est, exclamat orator. Nam Episcopus 
in conspectu habebat confratres SS. Rosarii, qui non pietate, 
non divini cultus studio, sed ambitione moti, Tertio Ordini 
S. Dominici nomen dederant in eum finem, ut praecedentia 
super ceteris Confraternitatibus potirentur. Hoc palam iacti- 
tabant ; ad hunc finem consequendum lapidem omnem admo- 
verant, adeo ut et ad brachium saeculare confugerant. AI- 
tera ex parte Confraternitates resistebant non ex eo quod 
minus reverenter se haberent erga institutionem Tertii Ordi- 
nis S. Dominici, sed quia meridiana luce clarebat, Tertium Or- 
dinem Fasani institutum fuisse in odium et detrimentum 
piarum sodalitatum. Hinc odia, simultates, irae: hinc po- 

pullis Fasanensis in duas partes divisus, quarum altera Con- 
fraternitatibus, altera Tertiariis favebat. 

Interea adventabat dies processionis, solemnis Sacratis- 
simi Corporis Christi, et civilis auctoritas, quo se vertere 
debuisset, nesciebat. Rogavit Episcopum ut rem componere 
valeret; sed cum id assequi nequivisset, primum prohibuit 
processionem, deinde sese in iudicem ecclesiasticum erexit, 
et confundens Tertiarios singulos cum Confraternitate SS. Ro- 
sarii, ac reputans Confraternitatem in Tertium Ordinem im- 
mutatam esse, post multos tractatus denique sententiam pro- 
ferre autumavit, et oblitus controversiam iam definitam esse 
favore confraternitatis Sanctissimi Sacramenti, iussit pro- 
cessionem SS. Corporis Christi fieri cum praecedentia Tertii 
Ordinis. 


Verum post haec, ipsa civilis auctoritas perspexit publi- 
cam pacem ac tranquillitatem facile perturbatam irl ; proin- 
deque manum militarem obtulit. Interea Capitulum recepti- 
tiae Ecclesiae S. Ioannis Baptistae animorum concitationem 
animadvertens et impendentia pericula pertimescere, canonice 
congregatum, unanimi suffragio délibérát a processione abs- 
tinere. Atque ita ob resistentiam Tertiariorum S. Dominici, 
processio locum non habuit, concludit orator. Atqui in hisce 
rerum adiunctis, prosequitur, Episcopus non poterat permit- 
tere cruentam pugnam in solemni processione SS. Corporis 
Christi cum S. Mysterii contemptu et fidelium scandalo, nec 
poterat sinere e converso quod processio nunquam deinceps 
fieret ex culpa Tertiariorum. Fecit igitur Episcopus id quod 
pro suo munere facere debebat ; sustulit nempe tanti mali 
caussam, et suo decreto Tertiariis omnibus in processionibus 
intervenire prohibuit. 

Exinde concludit patronus, Confraternitatem SS.Rosarii, 
qua talem, Tertiariorum iura ac privilegia vindicare non 
posse: nec Tertiariis, uti singulis, ius esse ex contraria 
consuetudine, quae Fasani viget, interveniendi in processio- 
nibus. Quamobrem Confratres qui ex adverso sunt, sive col- 
lective, sive singulariter sumpti, nullimode contra Episcopi 

decretum insurgera possunt, quod a processionibus ex iustis 
et rationalibus caussis eos prohibuit. 

TERTIARIORUM S. DOMINICI IURA. E X adverso Tertii Ordinis 
S. Dominici patronus in primis advertit suis clientibus nun- 
quam insedisse animo sibi vindicare huius Ordinis privilegia, 
ut eadem Sodalitati SSmi Rosarii communicarent, sed solum- 
modo usque haec iura, legitimo modo acquisita tecta et 
sarcta voluisse, quae aliunde ipse Episcopus solemniter reco- 
gnito suo Decreto eodem die dato quod aliud edidit praesentis 
controversiae obiectum. Hoc vero Decretum quod spectat, 
Observat, quod causa iam ad sapientissimum iudicium Emi- 
nentissimorum Patrum delata fuerat, quum Episcopus decre- 
tum edidit. Hoc profecto contra compertissimam iuris disci- 
plinam factum fuit, quae vetat quominus lite pendente quid- 
quam innovetur. 

Hisce positis, indubium esse ait, Sancti Dominici Tertiarios 
esse redintegrandos, iuxta notissimum illud « spoliatus, ante 
omnia restituendus ». Spolium praeterea, observat, summum 
laesionis fastigium attigisse, quia de praeeminentia tantum 
cum dimicaretur, Episcopus ad quaestionem radicitus prae- 
cidendam ius ipsum processiones ducendi Tertiariis ademit. 

In quod propositum adnotat Orator, Episcopum falso 
existimare se in publicis supplicationibus tam absolutam 
potestatem habere, ut sibi liceat quamcumque sodalitatem 
semper ac pro lubitu, precario ac perpetuo admittere vel 
prohibere ; quod falsum esse probat. Nam fratres Tertii Or- 
dinis in qualibet regulari militia, regularibus aequiparantur. 
Unde sequitur eorum societates longe aliis iuribus praestare, 
quam quibus utuntur laicalia sodalitia. Quod luculenter de- 
monstrant tot Pontificiae Constitutiones, quae Tertiarios ne- 
dum probaverunt, sed et maximis exornaverunt privilegiis. 
Ac prae ceteris memorat SS. Pontificem Leonem XIII, quem 
Deus diutissime sospitet. Hic enim die 17 sept. 1882 Literas 
encyclicas Auspicato, de Tertio Ordine Franciscali propagando 
edidit, ac die 30 maii 1883 novam Constitutionem Miseri- 
cors Dei Filius promulgavit, postremo adiigiens : « Quo 

facto, nihil demptum de ipsa Ordinis natura putetur, quam 
omnino volumus immutatam atque integram permanere ». 

Exinde Orator postquam recoluerit, Regulares, etsi ex- 
emptos, nedum posse, sed debere in processionibus incedere, 
deducit quod si regulares et Tertiarii debent publicas sup- 
plicationes sequi, nefas Episcopo sit illas ab explendo debito 
prohibere. Ita de privilegio tertii Ordinis Crucem deferendi 
in exequiis et processionibus, recentissima est sententia S. C. 
Episcoporum et Regularium die 18 martii 1887 in Tricaricen. 
seu Ordinis Minorum Reformatorum, quam fuse recensent 
Acta Sanctae Sedis vol. XX, pag. 100. 

Quinimo, instat, non modo Tertii Ordinis sodalitates ius 
habent in supplicationibus incedendi, sed nobiliori privilegio 
gaudent, nempe praecedentia super ceteris laicis, etiam anti- 
quioribus. Hanc fpraeeminentiam compertissimam faciunt 
quamplures Sacrarum Congregationum decisiones, quas con- 
firmat nuperrima in hac ipsa causa decisio S. Rituum C. co- 
ram qua disputatum fuit: « An in processionibus etiam in so- 
lemnitate Corporis Christi, sodalitati Tertii Ordinis S. Domi- 
nici ius praecedentiae competat supra quascumque laicas 
confraternitates, etiam a SSmo Sacramento nuncupatas » et 
S. C. respondit « affirmative, dummodo ea Sodalitas gaudeat 
privilegio Tertii Ordinis, et collegialiter proprio habitu 
incedat ». 

Ceterum et ipse Antistes semel ac iterum Sodalium San- 
cti* Dominici praeeminentiam agnovit etiam supra Sodalitium 
SSmi Sacramenti quoties Ordinarius loci indulgeat, ut proces- 
sionibus adsint. 

Ad haec notat patronus, Regulares in processione San- 
ctissimi Sacramenti speciali privilegio frui, quod Grego- 
rius XIII in Constit. 10 Cum interdum, S 2, ita indulsit : 
«Universis et singulis clero et clericis, ac personis eccle- 
siasticis tam saecularibus quam Ordinum Religionum ac mi- 
littarum, Regularibus, ac etiam etc. liceat ipsis tam die ipsa 
Dominica infra octavam Corporis Christi, quam aliis totius 
Octavae praedictae diebus, Processiones suas celebrare etc. 

Nec super eo .... Quomodolibet molestari, inquietari vel per- 
turbari etc. tenore praesentium concedimus et permittimus ». 

Nec in processione tantum Sanctissimi Corporis Christi, 
Regulares S. Dominici hoc privilegio utuntur, pergit Orator, 
sed in altera SS. Rosarii eadem gaudent potestate. Ita Card. 
Petra tom. 5 Commentar, ad Const. XVIII Sixti IV num. 
15 et 16. 

Dein patronus advertit, has facultates Regularibus fieri 
non tantum ad privatas processiones et intra claustra per- 
agendas. Nam nec Constitutio Gregorii XIII, neque docti illius 
interpretes hanc distinctionem ediderant, et ubi lex non dis- 
tinguit, neque nos distinguere debemus. Pitonius haec habet 
in Parergon ad discept, eccl. num. 58 — ibi — « Ceterum ob- 
servabam quod contraria intelligentia ex aliis etiam conside- 
rationibus convincitur insubsistens, tum quia agitur de pro- 
cessione publica et solemni, quae nunquam celebratur intra 
Claustra, etiam per Regulares, quidquid sit de processionibus 
privatis— tum etiam quia Gregorius revocando Const. Pia- 
nam concessit celebrationem processionis in die Dominica, 
omnibus non solum Regularibus, sed etiam saecularibus, unde 
non potest dici intelligere voluisse de processionibus intra 
claustra, dum saeculares non habent claustrum ». 

Sed etsi non extiterit hoc privilegium, patronus aeque 
contendit, Episcopum sua facultate prohibendi processiones 
uti non posse, nisi ex causa, et quidem ex causa rationabili. 
Alioquin provocationi ad S. Sedem aditus conceditur, quae 
vel licentiam iniungit, vel servari solitum rescribit. Quod 
confirmat verbis Ferraris voc. processiones num. 10 - ibi - 
« Processiones ex devotione populi et Confratrum introductae, 
possunt ex causa ab Episcopo prohiberi. Sac. Cong. Rit. in 
Elboren. 14 Ianuarii 1617 ». Ac num. 26 et 27 - ibi - 
« Regulares in processionibus, quas ipsi faciunt extra claustra, 
egent licentia Episcopi... Nisi pro aliquibus Processionibus 
habeant speciale privilegium... Episcopi autem et parochi 
non debent denegare talem licentiam Regularibus, alioquin 
si denegetur recurritur ad Sedem Apostolicam, a qua rescri- 

bitur Episcopo ut licentiam concedat, prout rescripsit Sac. 
Congr. Episc, in Papien. 11 Mai 1696 ». 

Haec si ex iure explorata sunt quum agitur de negata 
quandocumque venia, prosequitur orator, multo magis urgent 
in interdicto perpetuo adversus omnes cuiuslibet Tertii Or- 
dinis sodalitates. 

Quia Episcopus in controverso Decreto ad consuetudinem 
provocat quam etiam laudabilem appellat, nempe non solere 
Tertiarios in sacris processionibus incedere, notat patronus 
sane haud laudabilem esse consuetudinem Sacris Canonibus 
contrariam; at vero hanc consuetudinem nunquam extitisse, 
nec in dioecesi Monopolitana, neque in aliis provinciae Nea- 
politanae locis. Quapropter recolit Orator, ex ephemeridibus, 
nuperrimas attestationes quibus evincitur Tertiarios maxima 
cum pompa in publicis supplicationibus incessisse. 

Ad Monopolitanam dioecesim quod attinet, memorat pa- 
tronus , quod Tertius Ordo S. Dominici in oppido F asano 
institutus fuit anno 1889. Post annum Episcopus decrevit 
a quolibet Sodalitio dandam esse praeeminentiam Tertio Or- 
dini S. Dominici. Moderatores Tertii Ordinis ss. Francisci et 
Dominici, autumant nunquam vetitas fuisse processiones in 
civitate Monopoli. 

Quum idem Episcopus in suo decreto Tertiariis obii- 
ciat scandala reprobanda, patronus instat, nunquam nec an- 
no 1893 neque annis superioribus, tumultus ac dissensiones 
animos exagitasse. Haec municipii magistratus testatur per 
epistolam ad provinciae Praesidem diei 26 Maii 1893 aiens: 
quamvis tumultus et seditiones timerentur, tamen tranquil- 
litas plena servata fuit. 

Documenta igitur, iuxta patronum, demonstrant scandala 
et iurgia fuisse ab adversariis conficta, quae tamen, ait, etsi 
vera fuissent, iustum ac dignissimum episcopalis auctoritatis 
erat, animos potius sedare, violentiam coercere, in perduelles 
animadvertere, quam iura contemnere et Tertiarios tantum 
ab omnibus processionibus perpetuo prohibere. Patronus instat, 
se intelligere non posse, qua de causa hi iurgia et dissen- 

siones provocare debuissent. Non de praeeminentia, quam 
Sacrae Congregationes, ac ipse Episcopus constituerunt et 
Tertiariorum sodalitas a se abdicare non posset Non ob 
ambitionem vel aemulationem, nam qui iure suo utitur, ne- 
mini iniuriam facit. 

Unde concludit Orator potius de sodalitate SS. Corporis 
Christi iurgia timenda esse, quae a S. Ordine Vestro, postu- 
lavit: aut deleri tertium ordinem s. Dominici, et quemlibet 
alum ..... aut si supersint, fas eisdem non sit egredi extra 
proprias ecclesias, ne publica turbetur fidelium tranquillitas. 

Post haec patronus causam actam esse affirmat, tamen, 
pro corónide resumit nuperrimam decisionem S. Congrega- 
tionis EE. et RR. in causa Sypontina seu Tertii Ordinis 
S. Francisci latam anno 1892. Quaestio haec erat. Viget in 
civitate Syponti sodalitas Tertii Ordinis S. Francisci. Haec 
haud semel ius vindicaverat publice et sub propria cruce ab 
ecclesia egrediendi, ut associationem  perageret defunctorum 
confratrum, et processionibus interesset. Obstiterat Archie- 
piscopus, tum quia id ab institutione societatis alienum pu- 
tabat, tum quia in parva civitate quatuor erant confrater- 
nitates, ac propterea dissensiones erant expectandae. Sacra 
Congregatio, de more, rescripsit « P. Procuratori pro infor- 
matione et voto ». 

Cuius voti haec verba refert Orator, nempe « Rmus qui- 
dem Archiepiscopus Sypontinus timet ne difficultates exo- 
riantur cum aliis eiusdem civitatis confraternitatibus ; sed si 
Rmus Ordinarius uti par est praefatas S. Sedis decisiones 
prudenter et opportune manifestet, omnes lites praecaveri 
facile poterunt, et ceterarum piarum Confraternitatum soda- 
les, sicuti omnes veri nominis catholici, obedientiam prae- 
stabunt, ac dicent: Roma locuta est, causa finita est ». Dubia 
demum proposita fuerunt. 

« I. Utrum et quomodo Confraternitas Tertii Ordinis 
saecularis S. Francisci erecta in civitate Manfredoniae possit 
egredi extra ecclesiam ad associanda cadavera confratrum et 
crucem propriam prae se ferre in casu ? 


MONOPOLI'ANA 733 

Et quatenus affirmative : 

« IL Utrum praedicta Confraternitas habere possit prae- 
cedentiam prae ceteris confraternitatibus, iam existentibus in 
casu ? 

« III. Utrum et quomodo eadem Confraternitas dependere 
debeat a iurisdictione Archiepiscopi in casu ? 

Et Sacra Congregatio respondit: 

Ad I. Affirmative, eum proprio veocillo. . . . et habitu 
Tertii | Ordinis... .... 

Ad IL Affirmative. 

Ad III. Affirmativee exceptis iis quae ad disciplinam et 
directionem | internam spectant. |... . (1) 

Quibus animadversis, propositum fuit diluendum 


Dubium 


An sustineatur Decretum | editum a Rmo Episcopo mo- 
nopolitano die 28 Novembris 1893, de Fratribus Tertii Or- 
dinis S. Dominici a processionibus  inhibendis in casu. 

RESOLUTIO. Sacra C. Concilii, re disceptata sub die 23 Fe- 
bruarii 1895, censuit respondere: Decretum Episcopi non 
sustineri, et ius esse tertio Ordini s. Dominici interveniendi 
et praecedendi in processionibus, quoties cum proprio habitu 
et collegialiter | interveniant ; seclusis omnino, qui regulariter 
eidem tertio ordini non sunt adscripti. 

Ex ouiBus coLL:GES. Tertiarios frui privilegio interve- 
niendi et praecedendi in processionibus quibuscunque laico- 
rum; Tertium vero Ordinem s. Dominici etiam Tertium Or- 
dinem s. Francisci praecedere debere in processionibus. 


(I) Recole Vol. XXV, 238 

NICIEN. 


CANONICATUS 


Die 5 Aprilis 1895. 


COMPENDIUM FACTI. Anno 1820 volvente, pius sacerdos 
Eugenius Spitalieri di Cessole in civitate Niciensi Hospitium 
a Providentia nuncupatum pro puellis in periculo mundi 
versantibus erexit aptisque statutis, etiam regia approbatione 
roboratis munivit. 

Iuxta haec statuta Hospitii administratio constat Epi- 
scopo pro tempore et duobus Consulibus civitatis quibus ex 
decreto praefectitio progressu temporis additum est unum ex 
membris familiae fundatoris. Variis deinde articulis admini- 
strationis munera determinantur et signanter art. O9 edicitur, 
quod administrationi spectat deputare virum integritate mo- 
rum, prudentia et charitate commendabilem et quoad fieri 
potest ecclesiasticum, ceu Operis Protectorem, cuius officium 
sit art. 14 et 15 Instituto eleemosynas procurare, redituum 
exactionem urgere, et exeuntes puellas honeste collocare. 
Protectoris munus ad vitam primum obtinuit ex regio de- 
creto diei 11 Iulii 1820 ipse Fundator di Cessole. 

Elapsis 17 annis ab Hospitii fundatione anno nempe 1837 
quaedam pia mulier Angela Pazeri, vidua Ioannis Blanchi 
d'Aiglun in Cathedrali Niciensi canonicatum instituit annui 
reditus libell. 600, ad ipsum vocato Rectore pro tempore 
memorati Hospitii ; et servans sibi, quoadusque vita frue- 
retur, ius ad nominationem, fundatrix voluit, ut post mor- 
tem suam haec nominatio perficeretur a Capitulo, praevia 
praesentatione trium candidatorum, facienda ab administra- 
tione Pii Operis seu Hospitii Providentiae : deinde designatis 
qualitatibus habendis a candidato, quas inter ut ipse exnle- 

nonico imponendis, ad hunc canonicatum, eodem instrumento 
institutionis, elegit Aloysium Bres iam honorarium canoni- 
cum eiusdem Cathedralis. 

Illico post mensem Episcopus Niciensis devenit ad de- 
cretum erectionis canonicae praefati beneficii, simul ratam 
habens nominationem factam a fundatrice ; sed in Bulla 
erectionis nulla mentio expressa facta fuit, sive de iure activo 
favore Rectoris pro tempore, supra memorati Hospitii, sive 
de praesentatione trium Candidatorum facienda ab Admini- 
stratione Hospitii. 

An. 1841 die 12 Ianuarii Aloysius Bres canonicatum resi- 
gnavit, et acceptata a Fundatrice resignatione, eodem actu 
ipsa nominavit ad vacantem canonicatum fratrem germanum 
resignantis, nempe Iosephum Bres : defuncta die 13 Octobris 
eiusdem anni fundatrice, Capitulum Cathedralis noluit ad- 
mittere ad canonicatum sacerdotem Bres et quaestione pro- 
posita apud S. Congreg. Episcoporum et Regularium hac 
die 7 Feb. 1845 rescripsit deveniendum esse ad novam nomi- 
nationem « ifa ut in praesentatione trium Candidatorum ab 
administratione Pii | Operis — Providentiae | recenseatur — loseph 
Bres cum dispensatione super defectu aetatis ». 

Ad huius resolutionis tramitem fundator de Cessole tres 
Candidatos Capitulo praesentavit, quod die 20 Martii ad ca- 
nonicatum nominavit D. Iosephum Bres. Interim die 28 Mar- 
tii 1864 sacerdos di Cessole diem vidit supremum et in 
officium Protectoris Hospitii ei suffectus fuit canonicus Io- 
seph Bres, quod retinuit usque ad eius obitum die 2 Se- 
ptembris 1893. 

Commissio administrativa Hospitii, innixa art. 9 statu- 
torum, rata se non tenere, ad praesentationem trium candi- 
datorum, ita devenit ad nominationem novi Protectoris et 
canonici die 10 Novembris 1893. « Commissio Administra- 
tiva Hospitii a Providentia nominat Rmum | D. Iosephum 
Fabre (Vic. Gen. Episcopi Niciensis) Prot actorem Hospitii 
cum iure exclusivo ad canonicatum | d'Aiglun, eique  assi- 

gnat libel. 1600 declarans in hac summa reditus canoni- 
catus | contineri ». 

In sequelam huius nominationis sacerdos Fabre petiit ad- 
mitti inter canonicos Capituli Cathedralis : sed acriter ob- 
stitit Capitulum obtendens 1.? Canonicatum d'Aiglun non esse 
adnexum officio Protectoris Hospitii, sed officio Rectoris seu 
Directoris Spiritualis eiusdem Hospitii. 2.? Sibi spectare no- 
minationem ad eundem canonicatum, praevia praesentatione 
trium candidatorum ex parte administrationis Hospitii, et 
consequenter nominationem sacerdotis Fabre nullam esse : e 
contra administratio innixa supra relato art. 9 statutorum 
et sacerdos Fabre qui tamen postea a lite recessit, conten- 
debant canonicatum esse adnexum officio Protectoris et ad- 
ministrationi ; minime Capitulo, spectare nominationem ad 
eumdem : utraque pars suum delegit patronum. 


Disceptatio Synoptica, 


IURA ADMINISTRATIONIS HOsPITII. Huius Defensor primo 
contendit canonicatum d'Aiglun adnexum esse officio Prote- 
ctoris Hospitii, ita ut administratio nominando Protectorem 
censeatur etiam nominasse ad canonicatum. Sane compertum 
esse dicit, sacerdotem de Cessole Regio Decreto Protectorem 
Hospitii ad vitam designatum fuisse, et fundatricem Ange- 
lam Pazenr instituisse canonicatum favore Rectoris pro tem- 
pore Hospitii. Iam vero subdit patronus hae duae personae 
ad invicem non distinguuntur et probat epistola eiusdem 
fundatricis diei 11 Iunii 1837, in qua declarat morti sacer- 
dotis di Cessole consulere velle instituendo canonicatum fa- 
vore Rectoris pro tempore, qui ei succedei in administra- 
tione Hospitii. Si ergo, concludit patronus, sacerdos di Ces- 
sole erat Protector Hospitii, et ille qui succedit in officio 
est Rector pro tempore, clarum per se est quod Rector et 
Protector non sunt nisi una eademque persona. 

Quin aliquid in contrarium facessat quod vivente di Ces- 
sole, canonicatum alter obtinuit siquidem, respondit patro- 
nus, haec separatio fuit temporanea et cessavit morte prae- 

fati sacerdotis di Cessole: aliunde haec est exceptio, facta 
pendente vita fundatricis, et notum est adagium quod ex- 
ceptio firmat regalam in contrarium. 

Tandem observat Defensor, quod si haec separatio admit- 
teretur, nedum Hospitium novis expensis oneraretur, sed 
quod magis est, adesset in administratione nova persona 
quod est contra Hospitii statuta quae taxative membra di- 
rigenda designarunt. 

Firmato quod canonicatus est adnexus officio Protectoris, 
Defensor transit ad inquirendum de relativo iure nomina- 
tionis. Praemittit quod Hospitii administratio iuxta art. O9 
Statutorum ius habet absolute et simpliciter Protectorem 
nominandi ; quod ita est exclusivum, ut pro nominatione 
sacerdotis di Cessole, ex parte Supremi Principis, in Prote- 
ctorem, opus fuit regia derogatione statutorum. Hoc admisso 
pergit patronus, profecto explicari non posset hoc ius in 
administratione cum obligatione, ceu vult Capitulum, ei 
praesentandi tres candidatos pro nominatione ad Canonica- 
tum officio Protectoris adnexum : hinc cum iuri quaesito 
administrationis opponatur conditio apposita a fundatrice 
d'Aiglun, haec ceu nulla haberi debet, ad instar nonnulla- 
rum conditionum adiectarum in contractibus quae vitiantur 
et non vitiant. 

Invocatam autem ex adverso decisionem S. Congrega- 
tionis Episcoporum et Regul. diei 7 Febr. 1845 dicit non 
facere ad rem. Ibi agebatur de invalidanda nominatione facta 
a fundatrice post resignationem Canonicatus d'Aiglun, emis- 
sam ab Aloysio Bres : et administratio neque vocata fuit in 
causa neque audita ; proinde edita sententia ipsam attingere 
non potest iuxta illud iuridicum effatum « res inter alios 
acta, nobis nec prodesse, nec nocere potest ». 

Multo minus, pergit Defensor praetensum Capituli ius 
convalidari potest ex facto sacerdotis di Cessole qui, occa- 
sione nominationis ad canonicatum losephi Bres, tres can- 
didatos Capitulo praesentavit, quasi administratio suum ius 
abdicasset, et praescriptio favore Capituli incoepisset : Di 

Acta, Tom. XXVII. fase. COOXXIV. 47 

Cessole enim uullum mandatum ad hoc habuit ab admini- 
stratione ; proinde cum egerit suo nomine, praeiudicare non 
valuit administrationi ; quoad invocatam praescriptionem re- 
spondet, eam subsistere non posse neque in iure neque in fa- 
cto: non iure quia praescribi nequit quod supremus Princeps 
sibi reservavit, non in facto quia deficit decurrentia temporis, 
quod effluere coepit an. 1860, quo Niciensis civitas Galliae 
adnexa fuit, et existentia legalis Hospitii, regii decreti pro- 
ductione, statuta et declarata fuit. 

Demum non omittit revelare damna et pericula quae exo- 
riri possint ex praetensi Iuris admissione in Capitulo. Primo 
cum saepe saepius ab administratione Gubernio exhibenda 
sint statuta pro sanciendis suis actibus, Gubernium facile 
hanc immutationem in nominatione Protectoris cognoscere 
valet et hinc occasionem nancisci incorporandi Hospitium, 
nunc independens, officio vel administrationi publicae bene- 
ficientiae Niciensis. Secundo ex testamento fundatoris di Ces- 
sole eius haeres ius habet invigilandi, ut appositae Hospitio 
conditiones serventur ad unguem, et in casu quod hae ne- 
gligatur sibi bona Hospitii vindicandi : proinde ex nova 
introducta ratione eligendi Protectorem facile ipse exurgere 
posset ad bona legata repetenda. 

IURA CAPITULI. EX adverso qui rationes Capituli susti- 
net praemittit quod praetensio administrationis Hospitii est 
prorsus nova: siquidem nemo ante mortem canonici Bres 
umquam dubitavit quod nominatio ad canonicatum Capitulo 
pertineret, praevia praesentatione trium candidatorum, ipsa 
administratione comprehensa ceu patet ex eius deliberatione 
diei 20 Ianuarii 1885: at mortuo canonico Bres, admini- 
stratio, revoluto pallio, nullam declarat praefatam delibera- 
tionem et ius quod non habet réclamát, cum ipsum exclu- 
sive ad Capitulum spectare evincat nedum actus fundationis 
canonicatus, sed etiam ipsa erectio canonica. Unde deducit, 
quamcumque electionem factam contra praescriptam formam 
esse omnino nullam. 

Hisce praemissis, contendit canonicatum d'Aiglun insti- 

tutum esse non favore Protectoris, sed Rectoris pro tempore 
Hospitii, ceu innuunt clare tabulae fundationis : hunc autem 
esse personam omnino distinctam a Protectore arguit, tum 
ex obligationibus impositis a fundatrice novo canonico, quae 
sunt omnino distinctae ab officüs quae iuxta statuta gra- 
vant Protectorem, tum ex diversa missione utriusque. Re- 
ctor nam directionem spiritualem habet, sacramenta admi- 
nistrat puellis easque erudit in religione dum Protector 
invigilat rectae rationi oeconomicae et disciplinae Hospitii. 
Deinde officium Rectoris, utpote canonicatui adnexum, est ad 
vitam, e contra Protectoris potest esse etiam ad tempus : 
ad illud nominari debet semper persona ecclesiastica, ad hoc 
etiam laica iuxta statuta. Proinde, concludit, cum Rector et 
Protector sint personae omnino distinctae, nil mirum si 
etiam adsit diversa methodus eas nominandi. 

Expendens autem fundatricis epistolam diei 11 Iunii 1837 
ex adverso oppositam, nullo in calculo habendam esse censet, 
quia cum fere duobus mensibus sit posterior actui funda- 
tionis hunc variare non poterat, neque ullo in calculo ha- 
buit Curia dioecesana quando an. 1843 ei exhibita fuit. 

Sed detur in hypothesi adversariorum quod persona vo- 
cata ad Canonicatum non sit nisi Protector Hospitii, non 
ideo iuxta patronum sequeretur quod Capitulo remaneret 
tantum ius investiendi ad canonicatum. In hac enim sup- 
positione haberetur conflictus inter statuta ex una parte et 
actum fundationis ex alia: iam vero neuter ex his prohibet 
quominus cumulata officia in una persona separari queant ; 
quin imo haec separatio -attributionum ex ipsa rerum natura 
suadetur, tum quia una persona non potest omnia explere, 
tum quia officium superioris in communitate parum conciliari 
potest cum officio Directoris Spiritualis : hinc in supposito 
casu ad separationem officiorum iuxta Defensorem esset de- 
veniendum. 

Sed urget defensor, detur etiam quod officium Protectoris 
sit absolute inseparabile ab officio Rectoris, ut ita his inve- 
stiri debeat una tantum persona: in hac hypotesi tantum 

duae viae adsunt ad evitandum conflictum inter statutum 
Hospitii et tabulas fundationis canonicatus, nempe vel mo- 
deratio articuli 9 statuti ad salvandum canonicatum, vel re- 
linquere seu. renunciare Canonicatui ad statutum | manute- 
nendum : prima via non videtur Defensori impossibilis : non 
enim agitur de deroganda lege generali proprie dicta in bo- 
num comunitatis iussa, sed de temperando simplici statuto 
privati instituti, quod'urgente necessitate optime moderatio- 
nem pati potest, et iam passum est quando in administra- 
tione quarta persona.est introducta nempe haeres fundatoris. 
Si vero administratores aliam viam inire volunt, tunc va- 
ledicendum erit canonicatui d'Aiglun, qui consequenter rema- 
nebit purus et simplex canonicatus, absque honore complendi 
officium spiritualis Directoris in Hospitio. 

Progrediens Defensor ad refutandam theoriam de condi- 
tionibus impossibilibus, ex adverso productam, dicit quod haec 
male in casu applicatur ; siquidem ea locum habet in testa- 
mentis, et inter contractus tantum- in matrimonio, non in 
actibus inter vivos, qualis censeri debet actus fundationis 
canonicatus d'Aiglun : sed deinde etiamsi admitteretur theoria 
adversariorum, consequentia semper esset favorabilis Capi- 
tulo, quia posita impossibilitate conditionis adiectae a fun- 
datrice, donatio ab ea facta Hospitio corrueret, et sic rema- 
neret simplex et purus canonicatus in Cathedrali, absque ho- 
nore speciali curandi bonum spirituale Hospitii. 

Ex hucusque expositis Defensor infert nihili faciendos 
esse inanes timores, vel terricula obiecta ab administratione 
vel de cessatione independentiae Hospitii et eius incorpora- 
tionis officio publicae beneficentiae, vel de vindicatione bo- 
norum Hospitii ex parte haeredis fundatoris: non enim res 
est de violatione statutorum, vel de immutatione radicali 
Instituti, sed de simplici moderatione articuli 9 statuti ob- 
tinenda a competenti auctoritate : hinc in memoriam revo- 
cato quod ius Capituli innititur, nedum pacifica et non in- 
terrupta possessione, plus quam quinquennium, sed etiam 
alis solemnioribus titulis quales sunt, actus fundationis, de- 

cretum erectionis canonicae, et solemne iudicatum S. Con- 
gregationis Episc, et Regul. concludit implorans decisionem 
seu declarationem, sub utroque puncto Capitulo favorabilem, 
nempe canonicatum adnexum esse officio distincto Rectoris 
pro tempore Hospitii et Capitulo spectare nominationem, 
praevia praesentatione trium candidatorum. 

Sic partium rationibus compendiatila relatis, proposita 
sunt enodanda sequentia 


Dubia 


I. An canonicatus d'Aiglun rite erectus in Cathedrali 
Niciensi haberi debeat adnexus officio Protectoris, vel potius 
illi distincto Rectoris, seu Directoris spiritualis Hospitii a 
Providentia in casu. 

II. An et quomodo Capitulo Cathedralis eiusdem com- 
petat ius nominandi ad dictum canonicatum in casu ? 

RESOLUTIO. Sacra Congr. Episc, et Regul. re mature 
discussa, Sub,die 5 Aprilis 1895 respondit. 

Ad LI. Affirmative quoad  Protectorem, | negative | quoad 
Cappellanum | vulgo | Aumónier. 

Ad II. Affirmative, ita ut Capitulum | ius habeat exi- 
gendi praesentationem | candidatorum | tantummodo | in casu 
quo Protector, sive Rector praesentari nolit, vel non habeat 
qualitates requisitas a fundatore ; | quatenus | autem — Prote- 
ctor praedictas — qualitates ^ habeat et | canonicatum — consequi 
velit, eligi debeat a Capitulo tamquam passive vocatus. 

VELITERNEN. Quoad praxim non genuflectendi ad verba ef incarnatus est in Credo. 


Cathedralis Basilicae Veliternae Caeremoniarum Praefe- 
ctus, qui iuxta Constitutiones Capitulares curare debet, ut 
omnia quae ad Caeremonias attinent rite ac recte ab omnibus 
peragantur, Sacrorum Rituum Congregationi pro opportuna 
declaratione humillime exposuit, nimirum : « In choro diebus 
festis adsunt, praeter Canonicos, Beneficiati et Ven. Semina- 
ri Alumni. In Missa solemni, ad Credo, omnes Symbolum 
recitant cum celebrante, simulque ad verba « Et incarnatus 
est.. » genuflectunt. Absoluta recitatione, omnes sedent. 
Cum deinde cantatur praedictus versiculus « Et incarnatus 
est » Beneficiati et Seminarii Alumni sedentes non faciunt 
ad eadem verba alteram genuflexionem. Et haec praxis duobus 
abhinc annis obtinet, vi resolutionis sumptae in Collatione 
Casuum moralium et liturgicorum, habita die 20 mensis Iulii 
anni 1893, praeside Rmo Dno Episcopo Suffraganeo et Vi- 
cario Generali adstantibus Canonicis, Beneficiatis et Semi- 
nari Alumnis, qui disciplinis Theologicis vacant. Inde po- 
stulavit : 

« An servari possit huiusmodi praxis non genuflectendi 
prout in casu? » 

Et Sacra eadem Congregatio, ad relationem infrascripti 
Secretarii, omnibus attente consideratis, rescribendum cen- 
suit: Affirmative, iuxta Decreta in Neapolitana 15 Februa- 
rii 1659, et Maioricensi 13 Februarii 1677 (1) et praxim 


(8) In commodum lectorum en quod ad rem facit. 


NEAPOLITANA 
Die 13 Februarii 1659. 
Dubium 2um. An, dum cantatur Symbolum a Cantoribus, attenta consuetudine, 
quod ad versum: Ef incarnatus est etc., Canonici caput inclinent, reliqui vero in- 
feriores genuflectant, etiam celebrans, si fuerit e numero Hebdomadariorum, genu- 


flectere teneatur? 

Basilicarum Urbis. Atque ita rescripsit et servari man- 
davit. 
Die 15 Iunii 1895. 


CAL Card. ALOISI-MASELLA S. R. C. PRAEF. 


L. gg S. 
ALOISIUS TRIPEPI Secret. 


DECRETUM. SANCTI MINIATI. Beatificationis et Canonizationis Venerabilis Servi 
Dei Theophili a Curte sacerdotis professi Ordinis Minorum sancti Francisci 
de observantia. 


SUPER DUBIO 


An, et de quibus miraculis constet in casu et ad effectum 
de quo agitur ? 


Usque adeo, virtutibus in exemplum excultis et charisma- 
tum supernorum praestantia Venerabilis Theophilus inclaruit, ut, 
vel eius aspectu, ad pietatem homines passim componerentur. 
Qui enim, Apostolo singularem in modum obsequutus, proximo 
placere in. bonum ad aedificationem sategerat, et maiora in 
dies incrementa protulerat frugum | iustitiae suae; eundem in- 


Responsum ad 2um, Ad versum, Et incarnatus est etc., omnes, nec excepto Epi- 
Scopo, teneri genuflectere, quandocumque stantes incidant in illa verba: Et incarnatus 
est etc. tum si ab ipsis ore proferantur, tum si a cantoribus cananlur, vel etiam si 
sedeant, in ipsa Nativitatis die, nec non Annunciationis B. M. V. festo. Ceteris vero 
diebus indiscriminatim sedentes omnes, nemine excepto, teneri caput detectum in- 
clinare. Nec eo casu locum habere dispositionem Caeremonialis, quod, caput ineli- 
nantibus Canonicis, inferiores genuflectant. 


MAIORICEN. 
Die IS Februarii 1677. 


2?. Ad versum: Eft incarnatus est etc. omnes, nec excepto Episcopo, teneri 
genuflectere, quandocumque stantes incidant in illa verba: Ef incarnatus est etc. 
tum si ab ipsis ore proferantur, tum si a cantoribus cantenlur ; vel etiam si sedeant, 
in ipsa Nativitatis die, necnon in Annunciationis B. Mariae festo. 

Ceteris vero diebus indiscriminatim sedentes omnes, nemine excepto, teneri 
caput detectum inclinare. Nec eo casu locum habere dispositionem Caeremonialis, 
quod caput inclihantibus Canonicis, inferiores genuflectant, prout etiam alias reso- 
lutum fuit per eamdem S. C. in una Neapolitana die 15 Febr. 1659. Et ita decrevit 
et servari mandavit. 

colae Corsicae ubi Curiae ortum habuit, Franciscalium Minorum 
familia cui nomen a teneris dedit, gentesque Etruriae quam po- 
tissimum, caritate adactus, pervigili animarum zelo fecit illu- 
strem, mirum sane quantum veneratione suspicerent et prose- 
querentur amore. Immo, fama ad ceteros etiam populos diffusa, 
eum, dum vita adhuc suppeteret, sanctum nomine et Christi 
imaginem referentem certatim compellare, omnibus in more 
fuit. Nec defuere viri dignitate conspicua, qui Theophilum cum 
Beato Thoma a Cora saepenumero conferrent, quem non modo 
sibi societate coniunctum et moribus similem, sed etiam labo- 
rum comitem et fortitudinis aemulum fuerat nactus. Nam qua 
scelestis hominibus ad meliorem mentem revocatis, qua reli- 
giosis Recessibus christianae perfectioni arctius addictis, qua 
innumeris omne genus aerumnis invicto animo contemptis, id 
unum habuit in optatis, quo Ecclesiae dire tunc temporis laces- 
sitae adiumento et solamini evaderet. Quod eiusmodi obtigit, ut 
caeleste quoque prodigiorum testimonium famuli Dei sanctitati 
fidem cummaxime comparasse diceretur. Haec vero opinio ut 
continenter succresceret et aleretur, mors ipsa fecit, quam pla- 
cidissimo exitu, in oppido Phiceclo magis magisque cumulatus 
meritis Venerabilis Theophilus oppetiit, xiv calendas iunias anno 
millesimo septingentésimo quadragesimo. Inoleverat siquidem 
magnamque fiduciam ingesserai sententia, nihil non expectan- 
dum a Deo, qui iure conceptam in servi sui ad supernam pa- 
triam evecti suppetiis spem populorum, apud pretiosas prae- 
sertim eiusdem exuvias, haud paucis obfirmaverat miraculis. 
Quo factum, ut, ad virum merentissimum Beatorum honoribus 
augendum, vitae eximie actae monumentis in examen omni- 
moda, qua par erat, iudicii gravitate adductis, iis caussa profi- 
ceret auspiciis penes Sacram Rituum Congregationem, quibus 
permotus Pius VII, vix a triennio post quinquennale exilium, 
universo catholico nomine plaudente, ad Romanam Sedem re- 
dux, Venerabilem Theophilum illis accensendum, quorum vir- 
tutes heroicum adeptae sint fastigium, solemniter pronuncia- 
verit, die nascenti Deiparae sacro, vi idus septembres anno mil- 
lesimo octingentesimo decimo septimo. Ut autem, sanctimonia 
penitus adserta, veritas etiam enucleate vindicaretur prodigio- 
rum, quae populi, eius opem et interventionem apud Deum sibi 
advocantes, Theophilo tribuere non destiterant, disquisitionibus 
ad iuris normas feliciter initis, de binis speciatim miraculis, qua- 

druplici actione rite confecta, est disceptatum. In comitiis ni- 
mirum' antepraeparatoriis vi idus maias anno millesimo octin- 
gentesimo nonagésimo secundo habitis in Aedibus cl. me. Car- 
dinalis Aloisi Serafini, Causae Relatoris; in duobus conventibus 
praeparatoriis ad Palatium Apostolicum Vaticanum coactis, 
x calendas maias posteriore anno millesimo octingentesimo no- 
nagésimo tertio; et deinceps, quaestione tutius instaurata, hoc 
vertente anno millesimo octingentesimo nonagésimo quinto, 
XVIII calendas februarias ; ac demum in coetu generali coram 
Sanctissimo Domino Nostro LEONE PAPA XIII ad Vaticanum in- 
dicto, eodem anno, postridie calendas apriles. Hac vero postrema 
in Congregatione Rmus Cardinalis Vincentius Vannutelli Causae 
Relator, in Cardinalis Serafini e vivis erepti locum suffectus, 
dubium ad discutiendum proposuit : An, et de quibus miraeulis 
constet in casu et ad efectum de quo agitur? Atque omnes 
qui interfuere Rmi Cardinales ceterique Patres Consultores suf- 
fragium singuli ediderunt Beatissimus vero Pontifex Maximus 
LEO XIII, quamvis, Sui quid iudicii robore probaret satis in- 
nuerit ; pro rei tamen pondere, a Patre luminum impensius exo- 
raturus divinae sapientiae praesidium, sententiam Sibi adhuc 
differendam censuit. 


Hodierno autem die auspicatissimo, qui anniversariis so- 
lemnibus Christi in coelum ascendentis festus incidit cunctan- 
dum diutius non esse duxit, quin supremum testimonium ac- 
cederet miraculis, ad causam provehendam allatis Venerabilis 
Theophili, qui singulari in Christi triumphos amore praesti- 
terat; ut, non sine providentis Dei consilio, nostris hisce tem- 
pestatibus Fidei vel maxime infensis, novam miraculorum facem 
demirati ad coelestia animi vehementius assurgerent. Sacro igitur 
religiosissime peracto, hanc Vaticanam aulam adiit, solioque 
Pontificio assidens, Rmos Cardinales acciri iussit Caietanum 
Aloisi-Masella S. R. C. Praefectum, atque Vincentium Vannu- 
tellü Causae Ponentem, nec non R. P. Augustinum Caprara 
Fidei Promotorem, meque insimul infrascriptum Secretarium, 


lisque adstantibus edixit : — Constare de duobus propositis mira- 
culis j scilicet de primo:  /nstantaneae X perfeetaeque ^ sanationis 
puellae losephae  Aleati a | diuturna coxalgia, gravissimis — sti- 
pata | symptomatis ; | atque de altero : — Instantaneae — perfeetaeque 
sanationis — Francisci Tognetti | ab — inveterata — paraplegia, e  scle- 


rotica myelitide orta. 

Hoc insuper Decretum evulgari et in S. R. C. acta referri 
mandavit, x calendas iunias anno millesimo octingentesimo no- 
nagésimo quinto. 


G. CARD. ALOISI-MASELLA Praefectus. 
L. e S. 
ALOISIUS  TRIPEPI Secretarius. 


DECRETUM ^VESTMONASTERIEN. Confirmationis cultus venerabiiium servorum Dei 
Hugonis Faringdon, Ricardi Whiting, Ioannis Bechii, Rogerii lames, loannis 
Thorn, Gulielmi Eynon, Ioannis Rugg ei Hadriani Fortescue et servi Dei Tho- 
mae Percy in Anglia pro fide interemptorum. 


Avitae Anglorum fidei et Catholicae Religioni faustissima 
illuxit dies vigesimanona decembris, anno millesimo octingen- 
tesimo octogesimo sexto, qua, per Decretum Sacrorum Rituum 
Congregationis, Sanctissimus Dominus Noster LEO PAPA XIII 
cultum confirmavit antiquiorum Angliae Martyrum, qui ab an- 
no 1535 ad 1583 pro Fide Catholica et pro Romani Pontificis 
Primatu occubuerunt, eorum praesertim quorum passiones au- 
ctoritate Gregorii XIII Pontificis Maximi in templo SSmae Tri- 
nitatis de Urbe olim depictae, anno 1584 cum privilegio eiusdem 
Pontificis et apposito titulo, aere cusae sunt. Quum vero in 
praelaudato Decreto tantum quinquaginta quatuor Beati nomina- 
tim inscripti fuerint, Archiepiscopus Westmonasteriensis aliique 
Britanniae Praesules, tum sua tum cleri plebisque fidelis vota de- 
promentes, ab eodem Sanctissimo Domino-Mostro enixe efflagita- 
runt, ut Beatis iam recensitis eos etiam, quos cum illis una fides ac 
causa in extremo certamine sociaverat, per novum Decretum 
pari titulo atque honore decorandos, adnumerare dignaretur, 
nimirum Venerabiles Dei Servos: Hugonem Faringdon, Riccar- 
dum Whiting et Ioannem Beche, Abbates Ordinis S. Benedicti, 
Rogerium lames, Ioannem Thorn, Guglielmum Eynon et Ioan- 
nem Rugg Monachos eiusdem Ordinis ; necnon Servum Dei Tho- 
mam Percy, Comitem Northumbriensem, qui oblatos cum vita 
honores, si modo descisceret a fide, martyrio fortiter posthabuit. 
Asserebant enim ex certis Armisque argumentis in medium 
prolatis constare hos omnes in vera Christi Ecclesia edoctos: 
Quae sunt . Caesaris Caesari, | et quae Dei Deo esse reddenda, 
superna gratia et apostolico exemplo robora tos, debitam ipsi Deo 
3t non hominibus obedientiam una cum sanguinis effusione prae- 

stitisse, eodemque in censu habendos esse ac ceteros Martyres 
Anglos, quorum cultus per enunciatum auspicatissimum Decre- 
tum ab Apostolica Sede recognitus ac probatus fuit. Quas hu- 
millimas preces iidem Sacrorum Antistites speciali quoque postu- 
latione cumularunt rogantes, ut praedictis Venerabilibus Servis 
Dei Ordinis S. Benedicti et perillustri Viro Servo Dei Thomae 
Percy adiungi possit Venerabilis Hadrianus Fortescue, Hierosoly- 
mitanus Eques, qui, ob constantem fidei Catholicae confessionem, 
capite plexus die 8 Iulii 1539, ab eodem Sacro Ordine Militari 
et in Insula Militensi antiqua ac publica religione praecipue 
colitur. Hanc porro Causam cognoscendam et discutiendam 
una cum Ordinario Processu in Anglia constructo aliisque au- 
thenticis documentis ad rem pertinentibus Sanctissimus Domi- 
nus Noster peculiari Coetui aliquorum S. R. E. Cardinalium, 
necnon Praelatorum Officialium Sacrorum Rituum Congrega- 
tionis, nuperrime confirmato ac renovato, benigne commisit; 
praevia exegesi per R. P. D. Augustinum Caprara S. Fidei Pro- 
motorem exaranda. Quo Coetu in particulari Congregatione 
die VII vertentis mensis et anni ad Vaticanum coadunato, Emus 
et Rmus Dnus Cardinalis Angelus Bianchi, Episcopus Praene- 
stinus et Causae Relator, sequens proposuit dubium: An, pro- 
pter | peculiaria Romanorum | Pontificum | ac ipsius Leonis | Pa- 
pae XIII indulta, relate | ad | antiquiores — Angliae — Martyres, qui 
ab anno 1535 ad 1563, pro Fide Catholica et pro Romani Pon- 
tificis in — Ecclesia — Primatu — mortem — obierunt, | constet | de — casu 
excepto a Decretis sa. me. Urbani Papae . VIII in casu, et ad 
effectum de quo agitur] Emi porro ac Rmi Patres una cum 
Praelatis Officialibus, audito scripto et voce praelato S. Fidei 
Promotore, reque accurate discussa ac perpensa quoad novem 
recensitos Martyres, respondendum censuerunt &« Affirmative 
seu constare de casu excepto ». Super quibus omnibus, facta 
Sanctissimo Domino Nostro LEONI PAPAE XIII per me infra- 
scriptum Cardinalem Sacrorum Rituum Congregationi Praefe- 
ctum, fideli relatione; idem Sanctissimus Dominus Noster sen- 
tentiam Sacrae Congregationis Particularis approbare dignatus 
est, die 13 Maii 1895. 


C. CARD. ALOISI-MASELLA, S. C. R. Praefectus. 


Lo *euS. 
ALOISIUS TRIPEPI, $. C. KR. Secretarius. 

DECRETUM. PERUSINA. Confirmationis cultus ab immemorabili tempore praestiti servo 
Dei Iacobo a Querceto Sacerdoti professo ordinis Eremitarum s. Augustini beato 


nuncupato. 


Iacobus a Querceto, intra fines Perusinae Archidioeceseos 
haud ignobili oppido, exeunte fere saeculo decimo tertio ortum 
habuit. Ingenuus ac pius iuvenis, pueritia vix exacta, mundana 
spernens oblectamenta et divino flagrans ardore in Perusinum 
Coenobium Augustinense SS. Philippi et Iacobi secessit, ibique 
in Eremitanam Familiam, communi religiosorum laetitia, circa 
annum MCCCIV cooptatus fuit. In illo regularis observantia, rigo- 
rosa abstinentia, assidua oratio, illibata virginitas aliaeque egre- 
giae virtutes mirabililer praefulserunt. Hanc vitam in Deo abs- 
conditam, sanctissime actam et aetate gravem anno MCCCLXVI 
piissime deposuit. Namque constans traditio id contigisse refert, 
dum ipse flexis genibus ante Beatae Mariae Virginis imaginem 
devotissime orabat, ita ut eius mors veluti transitus suavissimae 
conversationis e terrestri loco ad caelestem patriam adstantium 
oculis apparuerit. Hoc etiam memoriae proditum est in signum 
felicissimi transitus aerea campana, nemine pulsante, tunc tem- 
poris sonitum e turri dedisse. Huius Servi Dei corpus more 
fratrum et Ecclesiae ritu sepultum, paucis elapsis ab obitu annis 
elatum nobilique in urna reconditum, Beati titulo, virtutum et 
miraculorum encomio inscripto, populi pietati ac venerationi 
propositum fuit. Sanctimoniae fama e praeclaris virtutibus orta 
una cum miraculis cultum Iacobi a Querceto statim genuit et 
ad posteritatem transmisit, prouti inde àb anno MDCLIV probati 
testes ac senes de visu et scientia propria et de publica tradi- 
tione maiorum perhibuerunt, approbante ac sententiam ferente 
ipso Rmo Episcopo Perusino, qui sacras Servi Dei exuvias ex 
humili loco ad nobiliorem transferri et honorifice sub ara condi 
decrevit. Quum vero super huiusmodi cultu ante Urbanianum ae- 
vum praestito nuperrime nova accesserit sententia iudicis dele- 
gati ab Illmo et Rmo Domino Friderico Foschi, Archiepiscopo 
Perusino, idcirco, instante Rmo P. Sebastiano Martinelli Ordinis 
Eremitarum S. Augustini Priore ac Postulatore Generali, Emus 
et Rmus Dnus Cardinalis Vincentius Vannutelli huiusce Causae 
Relator in Ordinariis Sacrorum Rituum Congregationis Comitiis 
subsignata die ad Vaticanum habitis, sequens dubium discutien- 
dum proposuit: An sententia — Iudicis a — Rmo Archiepiscopo | Pe- 

rasino — delegati super — cultu — ab — immemorabili ^ tempore exhibito 
Servo Bei super casu excepto (a Decretis sa. me. Urbani Pa- 
pae  VIIL | sit confirmanda | in casu et od effectum de | quo  agi- 
tur? Emi porro et Rmi Patres, Sacris tuendis Ritibus prae- 
positi, omnibus accurate perpensis, auditoque voce et scripto 
R. P. D. Augustino Caprara, Sanctae Fidei Promotore, rescri- 
bendum censuerunt: Affirmative seu sententiam esse confirman- 
dam. Die iv Iunii MDCCCXCV. 

Facta postmodum de his per me infrascriptum Cardinalem 
Sacrorum Rituum Congregationis Praefectum Sanctissimo Do- 
mino Nostro LEONI PAPAE XIII fideli relatione, Sanctitas Sua 
rescriptum Sacrae Congregationis ratum habere et confirmare 
dignata est die x iisdem mense et anno. 


C. CARD. ALOISI-MASELLA S. R. C. Praefectus. 
I5: 25085 
ALOISIUS TRIPEPI S. R. (C. Secretarius. 


. » 





EX 3. CONGREGATIONE INDICIS 


Feria VI, die 14 Iunii 1895. 


Sacra Congregatio Eminentissimorum ac — Reverendissimorum 
Sanctae — Romanae | Ecclesiae — Cardinalium a — SANCTISSIMO DO- 
MINO NOSTRO |LEONE PAPA XIII  Sanctaque Sede | Apo- 


stolica — Indici librorum ^ pravae doctrinae, eorumdemque proscri- 
ptioni, expurgationi ac permissioni | in universa | christiana — Republica 
praepositorum — et — delegatorum, die | 14 lunii 1695, damnavit | et 
damnat,  proscripsit proscribitque, vel alias damnata X atque proscri- 


pta in — Indicem — librorum | prohibitorum — referri | mandavit | et | mandat 


quae X sequuntur Opera: 


Documenta | quaedam' | Sacrae — Scripturae — cum doctrina — San- 
ctae Hildegardis de  rationalitate (V. Migne 888, D. et Pitra 249, 
III, 511 A. B. C. D), et de antiquo dierum. Composita cura et 
studio Sac. Augustini Damoiseau. — Genova, Tipografia Sordo- 
muti, 1894. 

U Apocalisse — edil — Ministero | Eucaristico, | coli'aggiunta — di di- 


versi scritti Spirituali. — Genova, Tipografia R. Istituto Sordo- 
muti 1894. 
Piccolo Vangelo — Deus charitas est — ossia raccolta di  di- 


versi scritti spirituali intorno alla vita dell' amore — Genova, Tipo- 
grafia del R. Istituto Sordo-muti 1894. 


Bovio Giovanni. — $. Paolo — Con prefazione e ritratto del- 
l' Autore. 4? Migliaio. — Napoli, 1895. Edizione del periodico For- 
tunio, 24, Egiziaca a Pizzofalcone — uti praedamnatum | in  Re- 
gulis Indicis. 

Lacaze Félix. — A Lourdes avec Zola. — Paralléle au Roman 


de Zola. Dédicace à Sa Sainteté le Pape Léon XIII et double pré- 
face: par l'auteur, en mémoire du Professeur Docteur Charcot, pour 
T Ecole de la Salpétriére, par le Professeur Docteur Bernheim, pour 
l'Ecole de Nancy. —Paris, E. Dentu Editeur, 3 et 5 place de "Valois, 
palais-Royal. 

Odón de Buen, Doctor en Ciencias naturales - Catedrático por 
oposición de Historia natural en la Universidad-de Barcelona. — 


Trattado —— Elemental | de | Geologia. —— Barcellona, | Establecimiento 
Tipografico-Editorial " La Academia ,,, 6, Ronda de la Universidad, 
1890 — . tamquam | praedamnatum — in — Regulis — Indicis. 


— Tratado | Elemental de Zoologia, Barcellona, Establecimiento 
Tipografico-Editorial ' La Accademia ,, 6, Ronda de la Univer- 
sidad, 1890 —- tamquam praedamnatum | in Regulis Indicis. 

Garda Moreno y el P. Berthe por Gilberto (Ramón lllarra- 
mendi) — Maracaibo, Tipografia de ' Los Ecos de Zulia ,, 1894. 

Angelini Francesco, Auctor operis : Storia d' Italia ad uso delle 


classi liceali,  magistrali e tecniche — parte seconda. (Età moderna 
dal 1492 al 1883). —Napoli, 1884; probib. Decr. 25 Ianuarii 1894- 
laudabiliter ^ se — subiecit, ^ et opus  reprobavit. 


Frigeri Antonio, Auctor operis : //| progetto del Ministro  Bo- 
nacci. Lettera | aperta — agli — onorevoli — Signori — Senatori | e —— Deputati. 
— Palermo - Giovanni Villa, Editore; prohib. tamquam praedam- 
natum Decr. S. Off. Fer. IV, die 16 Agusti 1894 — laudabiliter 
se subiecit, et opus  reprobavit. 

De Castro D.' Francisco; lente cathedratico da Facultade de 
Medicina do Rio de Janeiro, Director da Directoria Sanitaria da 
Capital Federal. — o invento Abel »«::.«..« no ponto de vista do 
diretto | criminal, da moral publica e da medicina — clinica. — Rio 
de Janeiro, Laemmert et C., Livreiros - Editores, 66, Rua Ouvi- 
dor, 1893. —Decr. S. Off. Fer. IV, 6 Februarii 1895. 


EX S. C. INDICIS 751 

Regula | Fratrum | Minorum iuxta Romanorum Pontificum 
Decreta et Documenta Ordinis a E». P. Hilario Parisiensi Ordinis 
Fratrum Minorum S. Francisci Capucinorum Provinciae S. Bonaven- 
turae, Custode Generali, Doctore in Thelogia et in Iure Canonico, 
explanata — Apud H. Pelagaud Filium et Roblot, SS. DD. Papae 


et Archiepiscopatus Lugdunensis Bibliopolas. — Lugduni. Via Mer- 
catoria, 48. Parisiis, Via Turnonensis, 5. - 1870. — Decr. S. Off. 
Fer. IV. die 12 Iunii 1895 —- Auctor laudabiliter se subiecit, et 
opus reprobavit. 


Exposition de la Régle de S. Francois d'Assise ^ avec [l'histoire 
de la Pauvreté par le T. R. P. Hilaire de Paris de l'Ordre des 
Fréres Mineurs Capucins, Docteur en droit canonique et en Théo- 
logie, Membre de l'Académie de la Religion Catholique à Rome, 


Missionnaire Apostolique. — Fribourg, Imprimerie de Ph. Haesler 
et Comp., 13 Rue des Alpes — 1872. — Decr. S. Off. Fer. IV. 
die 12 Iunii 1895 —- Auctor laudabiliter se subiecit, et opus  re- 
probavit. 


Itaque nemo | cuiuscumque gradus | et conditionis praedicta ^ Opera 
damnata | atque proscripta, | quocumque — loco et quocumque idiomate, 


aut in posterum | edere, aut edita legere vel retinere ^ audeat, sed 
locorum Ordinariis, aut X haereticae — pravitatis — Inquisitoribus — ea 
tradere — teneatur, | sub poenis in Indice librorum  vetitorum | indictis. 


Quibus SANCTISSIMO DOMINO NOSTRO LEONI 
PAPAE XIII per me infrascriptum S. IL. C. a Secretis — relatis, 
SANCTITAS | SUA Decretum | probavit, et promulgari — praecepit. 
In quorum fidem etc. 

Datum | Romae die 15 lunii 1695. 


f  SERAPHINUS EPISCOPUS TUSCULANTJS 
CARD. VANNUTELLI PRAEFECTUS. 


Fr. MARCOLINUS CICOGNANIL PROC GEN. O. P. a Secretis. 
Loco Sigilli. 


Die 17 lunii 1895. Ego infrascriptus Mag. | Cursorum — testor 
supradictum — Decretum — affixum | et publicatum fuisse | in Urbe. 


Vincentius Benaglia Mag. Curs. 


ETE e 

LITTERAE SSmi D. N. Leonis Xlii ad Emum Gibbons Arch. Baltimorensem, quibus 
commendatur propositum augendi nova studiorum curricula in catholica Uni- 
versitate, in urbe Washington constituta. 


Dilecte Fili Noster, salutem et apostolicam benedictionem. 
Benevolentiae testandae curaeque Nostrae erga Universitatem 
istam studiorum catholicam, rursus oblata est causa, nuncio abs 
te gratissimo accepto. Eam scilicet, quam Nosmetipsi auctoritate 
apostolica constituendam curavimus legitimoque auximus iure, 
magnopere laetamur, non modo ubertate bonorum fructuum 
sese Nobis per sexennium probasse, verum etiam ad ampliora 
coepta pleno gradu procedere. Huiusmodi Nos incrementa spe- 
rare significavimus non ita pridem, quum te ceterosque tecum 
Episcopos allocuti per epistolam sumus. Jamque ex alacritate 
vestra et piorum liberalitate fieri compertum est, ut octobri 
proximo nova doctrinarum magisteria in eodem Lyceo dedicen- 
tur; quae adolescentibus clericis utilitates maiores pariant et laicis 
quoque non mediocriter proficiant ad studia cultiora. Haec ipsa 
studia recte consuluisti ut Facultate contineantur philosophiae; 
eaque tamen instructa et ornata variis adiutricibus disciplinis, 
quae fusius traditae atque eruditius, vel'lumen veritati prae- 
beant explorandae decusque exploratae addant, vel eam in opi- 
nione hominum faciant usuque fructuosiorem. Nobili autem pro- 
posito consentaneum exitum pollicentur nomina magistrorum 
egregia qui ad id muneris sunt delecti; eo praesertim quod de- 
liberatum omnino habeant Thomae sancti Aquinatis certissimam 
philosophandi rationem, secundum praescripta Nostra, religiose 
persequi ducem. — Quarum rerum perspecta excellentia, non 
poterat sane eisdem coeptis comprobatio deesse atque auspicia 
huiusce Apostolicae Sedis, quae honestísima quaeque studia 
pro merito laudare omnique ope provehere perpetuo consuevit. 
"Vots igitur Nostris, Lyceum istud magnum eo amplius ex facta 
accessione praestet, vigeat, floreat in religionis pariter civitatisque 
praesidium | et ornamentum. Ad ipsum catholica iuventutis col- 
legia alumnos mittere studeant acrioris ingenii et spei laetioris: 
ineo autem sanctae unitatis vincula inter catholicos obstringan- 
tur, perutili exemplo; ex eoque, tanquam ex communi fonte, 
eiusdem doctrinae et actionis electa vis late dimanet influatque 
in animos saluberrima. 

Interea tibi, Dilecte Fili Noster, unaque Archiepiscopis et 
Episcopis, quorum in tutela Universitas ipsa est, item iis, quorum 
beneficientia munifica alitur et augetur, Doctoribus atque alu- 
mnis nova curricula inituris, ceterisque omnibus, apostolicam 
benedictionem peramanter impertimus. 

Datum Romae apud S. Petrum die 29 iunii anno 1895, 
Pontificatus Nostri decimo octavo. 


LEO PP. XIII. 

ACTORUM 


QUAE IN HOC VOLUMINE XXVII CONTINENTUR 


——kiso 


LITTERAE ET ACTA 
li. PONTIFICIS 


Epistola SSmi D. N. Leonis XIII ad 
Ordinarios Brasiliae , qua utilia 
commendanlur ad fidei pietatis- 
que christianae profectum pag. 3 

Litterae SSmi D. N. Leonis XIII ad 
Thomam Coconnier de epheme- 
ride Revue Thomiste . 7 

Litterae SSmi D. N. Leonis XIII ad 
loannem Baptistam Ayroles quoad 
istius opus aggressum favore Io- 
annae de Arc. 74 

Epistola Encyclica SSmi D. N. Leo- 
nis XIII, De Rosario Mariali. 177 

SSmi D. N. 
Leonis XIII de disciplina Orien- 
talium conservanda . 257 

Litterae SSmi D. N. Leonis XIII ad 


Emum Oreglia, patronum coetus 


Litterae | apostolicae 


pontificii urbani antiquitatum stu- 
265 
Epistola encyclica SSmi D. N. Leo- 


diis promovendis 


ni* PP. XIII, qua institutum «a 
Propagarne Fidei » fovetur et 
385 
Epistola SSmi D. N. Leonis XIII ad 


Archiepiscopos et Episcopos Foe- 


commendatur. 


deratarum Americae Septentrio- 
387 
Epistola SSmi D. N. Leonis XIII ad 


Archiepiscopós et Episcopos Pe- 


nalis civitatum 


demontis, post congressum Eu- 


charisticum . 399 


Aeta. Tom. XXVII. fase. OCOXXIV. 


Epistola apostolica SSmi D. N. Leo- 
nis XIII ad Anglos, regnum Chri- 
sti in Fidei unitate quaeren- 

NEC : 583 

Epistola SSmi D. N. ad Eminentis- 


simum Card. Parocchi circa mo- 


tes. 


dum, quo Catholici in Italia sese 
gerere debent quoad concursum 
ad politicas electiones . .641 
Epistola SSmi D. N. Leonis XIII ad 
Praepositum Sodalium Philippi- 
notum, in testimonium pietatis 
suae erga S. Philippum Ne- 
643 


Epistola Apostolica Sanctissimi D. N. 


rium 


Leonis PP. XIII ad Coptos quoad 
unitatem christianam  instauran- 
dam 705 


Litterae SSmi D. N. Leonis XIII ad 


Emum JQGibbons Arch. Baltimo- 


rensem , quibus commendatur 
propositum augendi nova  stu- 
diorum curricula in catholica 


Universitate, in urbe Washington 


constituta. 752 


EX 


Firmana postulatum circa resigna- 
tionem beneficiorum ; reiicitur 
praxis inolita quoad publicatio- 
nem resignationis beneficiorum. 8 
Utinen. decimarum et unionis; quae- 
stio agitatur inter Capitulum et 
parochos 


quoad decimas perci- 


piendas. 14 


48 


754 SUMMA ACTORUM 


Varsavien, dispensationis matrimo- 
nii; dispensatio elargitur super 
matrimonio rato et non consum- 
mato, quia vir votum castitatis 
emiserat ante nuptias . . . 18 

Castrimaris postulatum quoad ba- 
ptismi administrationem ; reiici- 
tur praxis qua fit, ut apud quam- 
plures fideles domi administretur 
baptisma EX xke ms d 32 

dubii 


reductionem; dubium quoad mis- 


Meievitana quoad Missarum 


saram reductionem pro legatis 
taxative conceptis. . . . 35 
Sancti Galli (in Helvetia) 


monii et an exposcenda sit istius 


matri- 


dispensatio. 79 
Sancti lacobi de Chile dispensatio- 
nis matrimonii; impertitur dis- 
pensatio super matrimonio rato 
et non consummato . . . . 95 
Cusentina funerum; quaestio aeris 
et involuta inter Religiosos et 
Parochos saeculares quoad iura 
105 


Mediolanen. matrimonii; exposcitur 


parochialia 


dispensatio a matrimonio rato et 
116 
Romana dubii iurium Praeposiiurae 


non consummato 


capitularis; dubitatur an, Sede va- 
cante, Praepositus valeat explere 
functiones , quas, dum viveret, 

118 


Abulen. postulatum circa coadiuto- 


faciebat Episcopus 
res Parochorum ; exposcit Epi- 
Scopus, üt sibi concedantur ex- 
traordinariae facultates amovendi 
ad tempus Parochos, qui in pro- 
pria Ecclesia ministerium minus 


utile exercent . . 1:272. 


Romana spolii; dubitatur, an pt£ 


traditionem suppellectilium  sa- 
crarum, collata fuerit in capitulo 
absoluta possessio horum uten- 
129 


Melevilana privationis paroeciae ; 


silium 

confirmatur sententia curiae e- 
piscopalis , qua parochus a suo 
officio suspensus fuerat ad tem- 
pus b 5 av X. sea.. AD32 
Varsavien, dubii quoad causas ma- 
trimoniales ; varia disceptantur 
dubia quoad instructionem pro- 


141 


disceptatur an 


cessuum matrimonialium 
Pinnen, onerum; 
praestationis obligatio, a duobus 
parochis quotannis facienda, per- 
154 


quoad 


empta sit, mutatis adiunctis. 
dubii 


litteras testimoniales ad ss. Ordi- 


Parentina et Polen, 


nes; quaeritur, an loco testimo- 
nialium Episcoporum, satis sint 
attestationes moderatorum Semi- 
159 


matrimo- 


nariorum 
Parisien, dispensationis 
nii; indulgetur dispensatio super 


matrimonio rato et non consum- 


mato. 203 
Bolivar en. taxae pro seminario ; 
dubitant Patres Redemptoristae 


utrum teneantur solvere taxam 
214 


disceptatur 


favore Seminarii 
Urbevetana funerum; 
utrum competat parocho vel Ec- 
clesiae Cathedrali funera perage- 
re super cadaver mulieris, quae 
per aliquod. tempus Urbeveten 
morata fuerat, in paroecia in qua 
220 


Beien. dubii quoad Episcopum pro- 


decessit 

prium s. Ordinationis ; dubitatur 
an promoveri valeant ad sacros 


ordines iuvenes, qui thesaurarias 


parochiales a gubernio conse- 
quuntur. 230 
Nelen. electionis; dubitatur de le- 


gitimitate electionis ob nonnullas 
praesumptas irregularitates. 236 
cuiusdam 


Malacitana, de valore 


dispensationis ab impedimento 
matrimoniali ; dubitatur an pa- 
rochus bene se gesserit dispen- 
sando in articulo mortis a primo 
gradu affinitatis lineae rectae. 242 
Mediolanen, iurium parochialium ; 
lis est inter canonicos coadiuto- 
res et Praepositum s. Ioannis Ba- 
ptistae utrum aeque apud omnes 
sit titulus et ius paroeciae. 266 
Neapolitana matrimonii, dubitatur 


de libertate mulieris in nuptiis 


ineundis , sed respondetur non 
constare de nullitate matrimo- 
nii. 279 
Urgellen, circa missarum reductio- 


nem ; quaeritur an imminui pos- 
sint missae, quum redditus im- 

329 
matrimo- 


minuerinl 
Parisien, dispensationis 
nii; post perdifficilem discepta- 
tionem resolvitur, indulgendam 
esse dispensationem super ma- 
331 


privationis paroeciae ; 


trimonio rato 
Inleramnen. 
confirmatur Decretum Ordinarii, 
quo declaratum fuerat, parochum 
excidisse de iure et de facto ab 
administratione spirituali et tem- 
360 


disputatur an 


porali paroeciae 


Ceriniolen. onerum; 


mensa episcopalis vel capitulum 


taxam solvere debeat . 368 
Decretum quoad clericos et sacer- 
dotes alienae Dioecesis 373 


Varsavien, dispensationis matrimo- 


nii; indulgetur dispensatio super 


matrimonio rato et non consum- 


mato. 401 
Derthusien. servitii chori; resolvi- 
tur, etiam Dignitates Capituli, 


non secus ac ceteri canonici, te- 


neri ad celebrationem Missarum 


conventualium, et ad servitium 
chori et altaris. 413 
Asculana de servitio chorali ; ex- 


poscunt Canonici quatuor vaca- 
tionis menses, loco trium, a Tri- 
dentino concessorum, ut facilius 
facere satis queant etiam aliis 
officiis, quibus onerantur pauci- 
427 


Panormitana | nullitatis matrimonii; 


tatis cleri causa , 


confirmatur sententia curiae ar- 
chiepiscopalis, quae steterat pro 
457 


Nolana annuae praestationis; quae- 


validitate nuptiarum 


stio est an clerus universus te- 
neatur die festo s. Marci praebe- 
re Episcopo proprio obedientiae 
476 


S. Galli postulatum circa accepta- 


quamdam significationem 


tionem onerum missarum ; in- 
dulgetur facultas, ad decennium, 
480 


Gallipolitana iubilationis ; indulge- 


nova legata excipiendi 


tur gratia iubilationis , quamvis 
capitulum haud plene  annue- 
484 


Gnesnen, et Posnanien. matrimonii; 


ret. 


resolvitur constare de nullitate 

matrimonii, in quo defuisse li- 
berum consensum ex parte mu- 
522 


Compostellana | postulatum | quoad 


lieris evictum creditur 


administrationem oblationum; de- 
nihil 
parocho pro administratione e- 
553 


quos- 


cernitur tribuendum esse 
leemosynarum 
Aretina circa ius nominandi 


dam cappellanos; quaestio est 
an electio cappellanorum devo- 
luta sit Episcopo vel coaluerit in 
solo archipresbytero, deficienti- 
bus aliis Capituli membris. 557 
Nanceyen. translationis et suspen- 
sionis; confirmatur Ordinarii sen- 
translatio- 
594 
Rapollen. sponsalium; removeri de- 


cernitur oppositum mihil trans- 


tentia quoad Parochi 


nem et suspensionem $ 


eat, praevia solutione summae, 
favore mulieris, ab Ordinario de- 
606 


Suessana privationis paroeciae; de- 


terminandae. 


remotioni 
612 


Romana circa quoddam onus in- 


cernitur esse locum 


parochi 


haerens cuidam canonicali prae- 


bendae s. Mariae Tianstiberim ; 
indulgetur quidquid  expétitum 
fuit 621 


Cusentina funerum; quaestio agi- 


tur an ius peragendi funebria 
Regularibus, vel Parochis com- 
624 


dene- 


petat 

Romana reductionis oneris; 
gatur expetita reductio pro rata 
diminutionis passae ob imminu- 
tum valoren! pecuniae hispani- 


cae etc 647 

Parisien, | dispensationis | matrimo- 


nii; indulgetur dispensatio a ma- 


trimonio rato et non consum- 
mato. 659 
Montisvidei; postulatum . Episcopi 


circa propositum obligandi Sacer- 


dotes ad suscipiendam regulam 


671 


denegatur 


Instituti ven. Holzhauser . 
S. Severini iubilationis; 
iubilatio, obstantibus decretis. 7-10 
iurium 


Pinnen, confraternitatum ; 


disputatur inter parochum et 
jure pera- 
712 


in proces- 


Confraternitatem . de 
gendi functiones sacras 
Monopolitana interdicti 
sionibus; resolvitur ius esse Ter- 
Dominici 


tio ordini s. praece- 


dendi alios in processionibus. 722 
EX S. CONGR. RITUUM 


Normae aliaque quoad musicam sa- 
cram 42 
Resolutiones S. Rituum Congrega- 
tionis circa usum linguae sla- 
vicae. 54 
Sancti lacobi de Chile; rescriptum 
quoad benedictionem dandam fa- 
ctum sacram concionem. . 54 


Parisien, decretum . beatificationis 


Servae Dei Ludovicae de Ma- 
Dilàeés. u 654a ceweowowose 7393. 
Rhotomagen, decretum beatificatio- 
nis Ioann. Bapt. de La Salle. 56 
De Octava diei dedicationis eccle- 
siarum. . ue e . 64 
Castri Maris dubia varia 184 


Carthaginen. in Indiis; rescriptum 


quoad usum mitrae. 185 
Decretum | pro moderando cultu 
servorum Dei, etc 186 

Decretum Generale de methodo fa- 
ciendi solemnem votorum pro- 
187 
Decretum quoad dubium super pri- 
188 
Decretum | quoad festum sanctissimi 
189 


Angelopolitana dubia quoad obser- 


fessionem 


mariis et secundariis festis. 


Cordis Iesu 


vantiam caeremonialis Episcopo- 


rum 189 
Neapolitana seu Lycien. decretum 
Beatificationis Bernardini Rea- 
lini etc. 245 


Eugubina decretum beatificationis 
ven. servae Dei Clarae Isabellae 
Ghezi 248 

Additiones faciendae in festis s.Ioan- 
nis de Deo et s. Camilli de Lel- 
lis. , E . . 252 

Romana seu Mediolanen. Decretum 
beatificationis ven. servi Dei Gly- 

255 


confirmationis cultus prae- 


cerii Landriani 
Brugen. 
stiti servo Dei Idesbaldo ordinis 


cisterciensis 312 
Granaten, dubia quoad habitum 
magistri caeremoniarum, et le- 
ctiones matutini 383 


Decretum Generale commemoratio- 
num in vesperis 437 
Decretum | Generale Octavarum in 


Quadragesima 438 
Tridentina Dubium quoad  Eccle- 
siam consecratam. 439 
Decretum Dubia quoad Litanias pu- 
blice cantandas 439 
Aurelianen, beatificationis et ca- 
nonizationis vener. Servae Dei 
Ioannae de Arco 488 


Tolosana decretum confirmationis 


cultus ab immemorabili tempore 


praestiti Servae Dei lIoannae a 


Tolosa, moniali Carmelitarum 
beatae 
510 


dubia varia 


antiquae observantiae, 
nuncupatae. 
Bellunen. et Feltren. 


quoad sacras functiones hebdo- 


madae maioris 564 
lanuen, dubia quoad indumenta 
canonicorum. 565 
Ordinis S. Benedicti Congregationes 
Gallicae; dubia quoad festum 
dedicationis Ecclesiae . 566 


Neapolitana seu Lycien. beatif. ven. 


S. Dei Bernardini Rea 567 
Neapolitana beatificationis — vener. 
servi Dei Vincentii Romano . 569 
Romana Dubia varia 636 
Brugen. Quoad  Titularem  Eccle- 
siae * 638 
Cadurcen. Quoad Patronum Eccle- 
siae 639 
Decretum Sancti Miniati beatifica- 


tionis ven. servi Dei Theophili a 
.693 


Maconen. Dubia varia quoad mis- 


Curte 


sam pro defunctis, quoad festum 
695 


Urgellen. Dubia quoad missam pro 


SSmi. Cordis, aliaque . 


defunctis et festum s. Angeli 
697 


quoad praxim non ge- 


Custodis etc 
Veliternen. 
incar- 

742 
beatificat, ven. 
743 
confir- 


nuflectendi ad verba - et 
natus est - in Credo . 

Decretum s. Miniati 
servi Dei Teophili a Curte . 

Decretum Westmonasterien. 
mationis cultus plurimorum ser- 
vorum Dei in Anglia pro Fide 


interemptorum 746 

Decretum | Perusina confirmationis 
cultus, praestiti servo Dei Iacobo 


a Cerqueto 748 


EX S. CONG. INDULGENTIARUM 


Rescriptum quo indultum  conce- 
ditur peragendae confessionis ad 
lucrandam indulgentiam, de Por- 
tiuncula nuncupatam, die 30 Iu- 
lii E oS A 4 : 057 

Ordinis S. Renedicti. Dubia quoad 
Oblatos saeculares . . 440 

Ord. | Carmelit. excalceat. Quoad 
materiam ex qua confici debent 


scapularia. 692 


EX SECRETARIA BREVIUM 


Litterae in forma brevis, quibus in 
Borussia instituitur dies pro pre- 
cibus solemnibus agendis . 58 

Breve, quo indulgetur tuto pro- 
cedi posse ad solemnem beati- 
ficationem ven. servi Dei Ioannis 
de Avila 75 

Breve SSmi. D. N. Leonis XIII, quo 
Catholicis commendantur pecu- 

liares preces per solemnia sacrae 


Pentecostes. 645 


EX AEDIBUS VATICANIS 


Responsa quoad erectionem associa- 


tionum a s. Familia. . .. 60 


EX S. CONG. S. R. U. 
INQUISITIONIS 


De altaribus tempore persecutio- 
nis . . . E 64 
De iis qui nomen dederunt socie- 
tati ad procurandam christiani- 


tatis unitatem constitutae . 65 


De puellis schismaticis educandis 
cum catholicis........ 67 
Litterae ad quosdam puseistas an- 
glicos . . $4 . 68 
Dubium quoad matimonium ineun- 


dum a muliere, cui ablata fuerunt 


duo ovaria, et uterus . 128 
Defidei professione emittenda aBul- 
garis ad fidem conversis . 191 
Dubia quoad admissionem ad fidei 
professionem 193 
Dubium quoad irregularitatem 194 
Dubia de superstitione 194 
Dubia quoad communionem ad men- 
sas paganas. 195 
De collatione argenti in usum pa- 
ganum,. ] 196 
De cibis parandis pro idolis a mu- 
liere christiana. 197 
De consuetudine radendi pueros 
apud Siamenses 198 
De consuetudine alendi nonnulla 


animalia ; quae consuetudo du- 
bitatur superstitiosa. 199 
Dubia quoad constructionem fano- 
rum pro idolis 200 
Dubia quoad nonnulla opera super- 
stitiosa 201 


Dubia quoad cognationem spiritua- 
lem, quando quis, eodem sacra- 
mento, teneat plures filios eius- 

314 


visionariam 


dem personae. 
Decretum | respiciens 
Mathildem Marchat eiusque con- 
tubernaies et fautores, e Loi- 
gny, Carnutensis in 
Gallia. -316 
Dubia quoad nonnulla opera quae 
suspicantur superstitiosa. 318 


Ex Constit. Inter omnigenas Be- 


Dioecesis 

ned. XIV de celebratione nuptia- 
318 


Dubitatur an Presbyter catholicus 


rum apud Mahumetanos. 


adesse possit nonnullis caeremo- 


niis. 321 
Dubia quoad ritus adhibitos circa 
feretrum 325 
Dubia quoad nonnullas prostratio- 
nes erga defunctos 325 
Dubia quoad res et ritus defuncto- 
rum 327 


Quaeritur an liceat catholicis acqui- 


rere proprietates cum onere tri- 


buti etc 328 
Dubia quoad tabelias progenitorum 
domi servatas 444 
Dubia quoad expurgationem sepul- 
crorum parentum 445 
De communicatione cum haereti- 
cis 447 
Prohibitum est audire Missas Schi- 
smaticorum 449 
De Missa celebranda in templis hae- 
reticorum 449 
Quoad communicationem in divinis 
cum haereticis 449 


Dubia quoad communicationem in 

divinis inter catholicos, schisma- 
452 
De Mjssa celebranda a presbyteris 


ticus et haereticos 


catholicis in Ecclesiis usurpatis 


a schismaticis 454 
An Graeci schismatici adire valeant 
Ecclesias Catholicorum 454 
Catholicus quoad baptismum et con- 
ciones protestantium 455 
De benedictione nuptiali, a ministro 
acatholico petenda 455 
De interessentia funeribus haereti- 
corum 455 


Decretum De lege ieiunii et absti- 


nentiae anticipanda vel dispen- 
sanda ab Episcopis . 512 
Decretum de Fenianis 574 
Non licet haereticis esse patrini in 
collatione Baptismi.... 574 


Quoad humationem cadaverum cum 


haereticis et quoad nuptias cele- 


brandas. 575 
Quoad eos qui nomen dederunt 
sectae  massonicae dubia  va- 
ra.l 2 d . . 576 
De servandis a Clero circa modum 
agendi cum massonibus . 699 


De admittendis ad sacramenta, qui 

nomen dederant sectis secretis, 
701 
701 


tenore etc. 


De translatione novi testamenti. 
EX S. C. EP. ET REG. 


Romana pensionis ; capitulum va- 


ticanum exposcit gratiam dila- 
tionis in solvendis  pensioni- 
bus. 126 


Litterae  Encyclicae — super sacra 
praedicatione, datae ad omnes 
iussu Summi 

XIII 162 


redditionis rationum ; 


Episcopos Italiae, 
Pontificis Leonis 
Eobanen, 

quaestio agitur an sit locus ap- 

pellationi a sententia Curiarum 
Episcopi habanensis et Archiepi- 
307 


confirma- 


scopi cubani 
Lucionen, iurisdictionis ; 
tur decisio, data in alia sede iu- 
dicii super quaestione inter Or- 
dinarium et Ordinem religiosa- 
375 


S. Iosephi de Costarica remotionis, 


rum. 


suspensionis et refectionis da. 

mnorum; quaestio est inter Or- 


dinarium et presbyterum, qui 


praetendit non substineri decre- 
tum remotionis et suspensionis 


contra se latum, et refici de da- 


mnis passis 430 
Litterae Emi Praefecti quoad usum 
Rotae, vulgo Velocipede. 437 


Augustana Vindelicorum iurium fu- 
neralium; decernitur exemptio 
Hospitalis S. Ioannis de Deo a iu- 


risdictione Parochi 559 


Ordinis S. Mariae de Mercede nul- 


litatis professionis ; declaratur 
non constare de nullitate  pro- 
fessionis 627 


Ruremonden. Dubia quoad vota Mo- 

nialium Ursulinarum ; dubitatur 
an vota emissa, sint simplicia aut 
631 


praecedentiae ; 


solemnia 
Centumcellarum 

quaeritur an in processionibus 
aliisque functionibus sacris prae- 
Minores Obser- 
675 


confirmatur 


cedere debeant 

vantes vel Capuccini 
Spoletana sententiae ; 
sententia Curiae, qua damnaba- 
tur parochus rependere vim pe- 
cuniae alteri sacerdoti ob prae- 
iugis 
682 


Collen, canonicatus; resolvitur, ha- 


stitum servitium tempore 


absentiae a paroecia 


bendum esse ceu canonicum ef- 
fectivum titularem, presbyterum, 
qui 
stauretur unus ex canonicatibus 


vim pecuniae dedit, ut in- 


suppressis per civilem legem.686 


Nicien. canonicatus; quaestio est 


SUMMA ACTORUM 


cui competat nova praebenda 
canonicalis, et cui sit ius nomi- 
nandi ad eamdem 734 


EX S. C. DE PROPAGANDA FIDE 


Dubium de taxa applicanda, dum 


dispensatio matrimonialis conce- 


di ji D: 191 
Dubia quoad opera  superstitio- 
sa 319 


Dubium quoad impedimentum mi- 


xtae religionis, et quoad ritum 
quo baptizari debet filius paren- 
tum catholicorum, sed ad diver- 
383 
defi- 


aut Ecclesia 


Sos ritus pertinentium. 
Fidelibus cuiuscumque ritus, 
ciente ^Sacerdote, 
ritus proprii, facultas fit, s. Com- 
munionem accipiendi iuxta Ec- 
existentis ri- 
441 


respi- 


clesiae in loco 
tum 

Litterae quibus 'declaratur 
cere etiam Orientales, constitu- 

contra sectas 


572 


tiones pontificias 


clandestinas 
EX S. C. INDICIS 


Decretum quo plures 
libri 


Decretum | quo 


prohibentur 
255 
prohibentur 
442 

702 
Decretum | quo plures prohibentur 
libri 749 


varia 
opera 


Litterae encyclicae 


EX ACTIS CONSISTORIALIBUS 


De Consistorio habito die 18 Mar- 
tii 1895 513 


**0a^ 


INDEX 

CONCLUSIONUM QUAE IN PLERISQUE ACTIS IN HOC VOLUMINE CONTENTIS 
ADNOTATAE SUNT, QUARUM MATERIA IN SINGULIS ACTIS 
AMPLE EXPOSITA VEL DECLARATA REPERITUR. 


Eae autem conclusiones sub sequentibus verbis comprehenduntur: 


Litterae testimoniales. Parochus. 


Matrimonium. 
Ordines sacri 


Parochi coadiutor. Praescriptio. 


Litterae testimoniales. 


Ut Episcopus suos subditos, qui 
alibi morantur, promovere valeat 
ad sacros ordines, exquirendae sunt 
litterae testimoniales Ordinarii loci, 
quo subditi 
pag. 162. 


ordinandi | morantur. 


Matrimonium. 


Non 


confici 


consummationis probatio 
potest per utriusque con- 
iugis assertionem, iuramento firma- 
tam, et eo magis si accedat testium 
depositio cum iuramento, pag. 32. 

Gondormitio coniugum per plu- 
res noctes constituit praesumptio- 
nem consummationis violentam, et 
iuris et de iure : quae tamen de- 
strui posse videtur per confessio- 
nem probabilissime veridieam,prae- 
sertim si confessio sit in praeiudi- 
ibid. 


Praesumptio consummationis in 


cium ipsius confitentis, 


themate minus est violenta eo 


Praebendae canonicales. 
Praecedentia in processionibus. Resignatio Beneficiorum 


Privilegium. 
Professio religiosa. 


Sponsalia. 
quod sponsi paucis noctibus soli 
permanserint in eodem cubiculo, 


numquam vero in eodem lecto ; et 
cum sint vere abnormalia praeli- 
minaria ad hoc matrimonium, ib. 

Ex quo extat causa iusta pro 
dispensatione in matrimonio rato, 
verior 


et communior opinio est, 


hanc iustam causam non debere 


semper respicere bonum  publi- 
cum, sed sufficere si illa respiciat 
bonum privatum, ac privatam uti- 
litatem. 

Nemo ambigit, vim et metum 
impedire matrimonia contrahenda, 
et dirimere contracta ; sed vis et 


metus talis esse debet, qui con- 


sensum ipsum, vel necessariam con- 
sensus libertatem, destruat pag. 94. 

Proinde non omnis metus id ef- 
ficit, sed tantum metus gravis seu 
cadens in virum vel feminam con- 
timetur 


stantem ; quando nempe 


malum vel instans, vel futurum, 


quod sustineri omnino nequeat, ib. 

Eiusmodi tamen metus ab alle- 
gante iuridice probandus est ; quia 
nemo praesumitur matrimonium ía- 
liter contraxisse, quando de con- 
sensu, exterius praestito, Ecclesiae 
constat, pag. 94. 

Metus,quo nullum declarari prae- 
sumitur matrimonium, non proba-' 
tur per testes non concludentes 
quoad circumstantias minarum; te- 
debent de 


metu, de quo in specie agitur, al- 


stes enim deponere 


legando minas, verbera et similia, 
ibid. 


Etenim si testes de metu depo- 


illati metus indicia, 


nerent non allegantes iudicia ex- 


terna, metum inducentia, non fo- 


ret eis credendum, quia depone- 


rent de actu mere interno, soli 
Deo cognito ; qualis est metus, 
consistens in mentis trepidatione. 
pag. 95. 


In themate haec omnia locum 


sibi vindicare videntur ; dum in 
celebratione huius matrimonii nihil 
vel levem 


apprehendatur, quod 


metum manifestet ; et mirum est 


quod nullus testium  conspexerit 
mulierem accedere ad aram vi me- 
nique gravi coactam, ibid. 
Aversionem patientis vim per- 
durasse usque ad actum ipsum ma- 
trimonii evincendum est ; quia si 


adsint intervalla, praesumi potest 
mutatio, praecipue in muliere quae 
mutabilis est. ibid. 
Consummationis matrimonii prae- 
sumptio habetur uti violenta et ve- 
ritatis locum tenet, quando homo 


validus, et mulier florens aetate 

cohabitaverint et in eodem lecto 
cubaverint. ibid. 

Violenta matrimonii consumma- 
tionis praesumptio habetur loco ve- 
ritatis donec, praeter conforme con- 
iugum etiam iuratum testimonium, 
aliae adducantur probationes, in- 
consummationem, citra omne du- 
bium adstruentes, uti est corporis 
feminei inspectio, ibid. 

Plurimi habetur a sacris canoni- 
bus iuramentum mulieris asseren- 
tis, virum cum ea coire nequivisse; 
praesertim si eadem ex unanimi 
suffragio probitate et religione prae- 
105. 


matrimonialibus con- 


fulgeat, pag. 

In causis 
sanguinei et parentes recipiuntur, 
et saepe aliis praeferantur- ad di- 
cendum testimonium, 


utpote qui 


facilius noscere possint ea quae 
extraneos lateant, ibid. 

Signum princeps physicae virgi- 
canonica 


nitatis a iurisprudentia 


censetur hymenis integritas cum 


absentia cuiuscumque cicatricis vel 
ibid. 


In themate sufficienter evictum 


fissurae. 


fuit per artis medicae peritos ar- 


gumentum intemerati pudoris in 
corpore mulieris non defuisse, ib. 
Decretum S. Officii 5 Iu- 


nii 1889 vim decreti generalis ha- 


diei 


bet, ita ut liceat penes omnes or- 
bis catholici curias episcopales in 
praxi iudiciali aliquid praetermit- 
tere ex Constitutione Dei misera- 
sententia claudere 


tione, et una 


causas matrimoniales in casibus in 


decreto expositis, pag. 153. 

Productio testium septimae  ma- 


nus haud exigenda est in causis 
nullitatis matrimonii ex quocumque 
titulo ; sed huiusmodi testimonium, 
stricto sensu sumptum, exigi debet 
ad  corroborandam confessionem 
coniugum quoad (inconsummatio- 
nem matrimonii, ibid. 

Testes septimae manus haud pro- 
ferunt testimonium scientiae, sed 
credulitatis ; rogantur enim an cre- 
dant vera dixisse coniugem, a quo 
inducti fuerunt, perspecta eius re- 
ibid. 


Episcopi, absque Summi Pontificis 


ligione et honestate, 


delegatione, non possunt instruere 
processum in causis matrimonialibus 
pro obtinenda SSmi dispensatione: 
quia Episcopi auctoritate carent iu- 
dicandi hanc materiam per senten- 
154. 


Id eruitur etiam ex Constit. 


tiam definitivam, pag. 
Be- 
nedictina 8 14; qua Ordinarii prae- 
cipiuntur exhibere R. Pontifici sup- 
plicem libellum, in quo exacte ex- 
Scripta sit facti species, et causae 
conducentes ad obtinendam peti- 
tam dispensationem, nullo facto 
verbo de strepitu iudiciali, ibid. 
Absoluta instructione causae ex 
titulo impotentiae, evicta, per cor- 
poris inspectionem, uxoris virgini- 
tate, licet ad instantiam uxoris pro- 
cessum ulterius tractare, et ad Sa- 
cram G. G. mittere acta causae, etsi 
non probata viri 


impotentia: quia 


mulier iure utitur suo si petat a 
Romano Pontifice dispensationem a 
matrimonio 


ibid. 


rato et non consum- 


mato, 

Necesse autem non est mittere 
una cum actis causae votum Theo- 
logi et Canonistae, sed tantum mit- 
tendas esse animadversiones defen- 

ibid. 
mortis 


soris vinculi ex officio, 


Etiam in articulo non 
possunt Episcopi, aut ab eis dele- 
gati dispensare, ad matrimonium 
ineundum, super impedimento s.or- 
dinis Presbyteratus, et affinitatis in 
linea recta ex copula licita prove- 
nientes, pag. 245. 

Romanus Pontifex, etsi de rigore 
valeret 


iuris dispensationem con- 


cedere super impedimento affini- 
tatis in primo gradu lineae rectae, 
ex copula licita promanantis : hac 


tamen auctoritate nunquam usus 


est, maximae indecentiae causa. 


ibid. 
Sanatio in radice concedi solet 
ab Apostolica Sede quando constet, 
matrimonium, de facto initum, spe- 
ciem habuisse veri matrimonii, ib. 
Solummodo metus, iniuste illa- 
tus, ad extorquendum  matrimo- 
nium, valet illud dirimere, p. 306. 
incu- 


Quoties enim metus non 


titur ad extorquendum  matrimo- 
nium, sive a causa libera sive a 
causa naturali, matrimonium non 


irritatur: et ideo validum esset 


matrimonium contractum a detruso 
in carcere, qui carceri praeferret 
matrimonium, dummodo detrusus 
in- 


non fuisset causa matrimonii 


ibid. 


Hoc enim in casu involuntarium 


eundi, 


quod in dicto matrimonio inveni- 


tur, occasionem habet a propria 

nequitia non a causa extrinseca; 
quia damnatus ad carcerem sponte 
sua eligit hoc evadendi medium, 
per 


aufertur, ibid. 


quem metus iam conceptus 


Moralis certitudo non secutae 
consummationis matrimonii, sufficit 
ad dispensationem | concedendam, 
uti auctoritate Doctorum et iurispru- 
dentia S. C. G. evincitur, pag. 359. 
Integra probatio virginitatis ex 
cap. Proposuisti 4 de prob, tribus 
constare debet: nempe iurata par- 
tium depositione, inspectione mu- 
lieris, et testimonio septimae ma- 
nus, ibid. 
definita non fuerit 


Quum iure 


certitudo, quae requiritur et suffi- 
cit pro concedenda gratia dispen- 
sationis, nulla certior regula prae- 
Scribi potest, quam ut ea sit, quae 
redde- 
ret, attentis recurrentibus circum- 
stantiis, ibid. 

Ex cap. 4 De frigid, et malef. 


eruitur dispensationem concedi et- 


virum prudentem, certum 


iam per solam coniugum confes- 


sionem, roboratam testimonio se- 
ptimae manus, quatenus uterque 
coniux iureiurando dicat, quod una 
caro per carnalem copulam num- 
ibid. 


Matrimonium censendum est tan- 


quam facti sint. 
tum ratum et non consummatum, 
quoties hymen, 
dit, 
tate hymenis virginitas inviolata de- 
ducitur, ibid. 


Raptus est violenta mulieris ab- 


qui vaginam clau- 


sit intactus ; quia ex integri- 


ductio de loco tuto ad locum, ubi 

ponatur in potestate raptoris, ma- 
trimonii ineundi caussa, pag. 476. 

Qua de re ex.raptu, etiam con- 
summato, impedimentum dirimens 
non exurgit, si fiat ad explendam 
libidinem, minime vero ad matri- 
monium ineundum, ibid. 

Iuratae sponsorum depositiones, 
consonae, procedentes a personis 


fide dignis, suffultae suffragio se- 


ptimae manus, sufficiunt ad indu- 
cendam moralem persuasionem de 
matrimonii inconsummatione, quin 
locum habeat physicum virginitatis 


experimentum, pag. 670. 
urdines sacri. 


Post Bullam  Speculatores, qua 
ius commune restringitur, Episcopi 
non possunt conferre sacros ordi- 
nes, nisi investitis beneficio,proprie 
dicto. pag. 235. 

Ex responsis Apostolicae Sedis 


et auctorum sententia, beneficiis 
accenseri possunt pensiones, quae 
rependuntur a Gubernio civili, sa- 
cris ministris ob munia ecclesia- 
stica quae exercent, caussa assum- 


ptae 


ibid. 


obligationis erga Ecclesiam. 


Parochi coadiutor. 


Coadiutores parochi principalis, 
istius nomine agunt, quando iuris- 
dictionis parochialis actus explicant 
in ecclesiis, quae dicuntur adiutri- 
ces, erectis pro maiori populi com- 
moditate, et pro succursu et auxi- 


lio ecclesiae matricis, pag. 278. 


INDEX 


Carens parochiali iurisdictione 
propria, exercere non potest, pro- 
prio nomine, ulla parochialia iura 
aut privilegia, quae ex sacris ca- 
nonibus conceduntur, vel legitima 
praescriptione acquiri possunt, ibid. 

Parochus, ut proprius dicatur, 
oportet suo nomine regere benefi- 
cium paroeciale, cum populo omni- 


no ab aliis distincto, ibid. 


Parochus. 


Parochi turpiter et scandalose vi- 


ventes, postquam praemoniti fue- 


rint, coerceri et castigari possunt 


ab Ordinario, necnon suis privari 
beneficiis, quatenus in sua nequitia 
perseveraverint, pag. 621. 

Iusta et legitima remotionis causa 
exhibetur a Parocho, qui nequeat 
munia parochialia exercere, et ovi- 
bus, sibi creditis ad salutem, pro- 


ficere, ibid. 


Praebendae canonicales 


Aliud beneficium de novo 


fundare, 


est 
aliud beneficii iam exi- 
stentis dotem restituere: pro primo 
requiritur formale decretum cano- 
nicae erectionis, nempe quod Epi- 
scopus vel Pontifex, dotem acce- 
ptans, officium sacrum designet et 
adnectat, pro secundo sufficit quod 
adfuerit simplex Episcopi consen- 
sus, pag. 691. 

Ex facto quod quis in beneficio 
Iuspatronatus acquisierit non recte 


infertur illud etiam fundasse, quia 

25 de Refor. 


Concil. Trid. ex simplici dotatione 


SNERALIS 


iuxta cap. 9 sess. 


beneficii aut dotis redintegratione 
Iuspatronatus potest quis adipisci. 
Proinde S. Congregatio non atten- 
dens in casu obiectum ab Episcopo 
Collensi defectum erectionis cano- 
nicae resolvit, sacerdotem Canuti 
esse verum canonicum titularem. 


ibid. 
Praecedentia in processionibus. 


In controversiis praecedentiae in- 
ter religiosos mendicantes primo at- 
est possessio vel quasi 
hic 


potior et principalis titulus est, cui 


tendenda 
possessio praecedendi ; enim 
alii subsunt, pag. 682. 

At, hoc exulante, quando insimul 
concurrunt — titulus anterioritatis 
Conventus et titulus filiationis vel 
prioritatis  approbationis  apostoli- 
ut supra discussum est, qui- 


debeat, 


cae, 
nam ex hisce praevalere 
adhuc 
S. Congregatio prudentius 


controversum manet cum 
duxerit 
non esse interloquendum. ibid. 
Ex decisione casus particularis 
Centumcellarum nihil deduci pot- 
est pro resolutione quaestionis ge- 
neralis, cum non innotescat ratio 
decidendi S. Congregationis ; et si 
adhuc innotesceret, nihil conferre 
posset, cum ratio legis non cadat sub 
lege : proindeque, pag. 683. 
Sicuti in praeteritum, ita et in 
futurum in resolvendis quaestio- 
nibus praecedentiae inter Regulares 


attendenda est Constitutio Grego- 

riana, decretum Ampuriense aliae- 


que Romanorum Congregationum 
decisiones, ibid. 


Praescriptio. 


Quando agitur de tollendo iure 
uni et acquirendo alteri, praescri- 
ptione opus est, non consuetudine. 
pag. 426. 

Etenim per consuetudinem itur 
contra vel praeter ius commune ; 
per praescriptionem agitur insimul 
de praeiudicio tertii; cui ut discri- 
men  afferatur, vera praescriptio 
adesse debet, non consuetudo, ibid. 

Differre inter se consuetudinem 
et praescriptionem patet ; nam con- 
suetudinis fundamentum est assen- 
sus, saltem  praesumptus, legisla- 


toris, dum praescriptio tota inni- 
titur in possessione vel quasi iuris 
possessione, certo modo, et certo 
tempore habita, ibid. 

Praetensa immunitas Dignitatum 
legitima praescriptione acquiri non 
potest ; quum ex Doctorum sen- 
tentia praescribi nequeat contra di- 
sciplinam ecclesiasticam, ibid. 

Ex Constitut. Benedicti XIV Cum 
semper oblatas iubentur litare sa- 
crum conventuale omnes dignitates 
et canonici eiusdem Ecclesiae, suis 
respectivis vicibus, pag. 427. 

Vacatio ab horis canonicis usu- 
capi non potest et eo minus à 
Missa conventuali, quae praestantior 
ibid. 


Divino ergo cultui plus detrahi- 


pars est divini officii, 


tur non celebrata Missa conventuali, 

non celebrarentur horae 
canonicae, ibid. 


quam si 


Et ideo nemini suffragari potest 


consuetudo, etiam immemorialis 
non litandi Missam conventualem, 
quia potius dici deberet abusus et 
corruptela, quam legitima consue- 
tudo, ibid. 

Quando haud agitur de vitando 
sed de 


planum videtur, 


damno, captando lucro, 
legislatorem ma- 
luisse denegare quam permittere, 
ut suae constitutiones laederentur 
privatorum hominum negligentia. 
ibid. 

Iuramenta de observandis statu- 
tis operantur, ex Doctoribus, ut 


contra eadem statuta non possit 
allegari contraria observantia; quia 
promissio haec sese opponit initio 


contrariae consuetudinis, ibid. 
Privilegium. 


Privilegium, pro quo militat pos- 
sessio plusquam centenaria, omnino 
servandum est: in themate vero a 
plus quam 200 annis Congregatio 
Filiarum de la Sagesse, nempe usque 
a morte B. Fundatoris, Superiorem 
communem habuerat cum Patribus 


Societatis Marianae pag. 382. 


Privilegia maxime manutenenda 
sunt, quando in praxi salutares pro- 
ducunt effectus, et successive sunt 
roborata apostolica approbatione , 
uti in praesens contingebat. S. Con- 
gregatio enim approbando Consti- 
tutiones Monialium, etiam privile- 
gium de Superiore communi reco- 
gnoverat. ibid. 

Professio religiosa. 


Cum quilibet praesumatur sanae 
mentis esse, impugnans validitatem 
religiosae professionis, utpote emis- 
sae a non compote suae mentis, 
concludenter probare debet, emit- 
tentem professionem vere demen- 
tia affectum esse : neque satis est 
allegare quod insania antecesserit, 
vel subsecuta sit professionem, sed 
opus est demonstrare, eam  exti- 
tisse tempore emissae professionis. 
pag. 630. 

Potiora argumenta in hisce cau- 
sis desumuntur ex peritiis medico- 
rum; sed non ita eis deferendum, 
ut aliae coniecturae prorsus exclu- 
dantur: et a iudice confundendos 
non esse cum inordinationibus men- 
talibus, nonnullos actus, qui potius 
adscribendi sunt singularitati cara- 
cteris et fervori indolis, et qui com- 
muniter 


dicuntur originales, et ta- 


men dici insani actus. 


pag. 631. 


nequeunt 
Circumstantiae antecedentes et 
concomitantes professionem , mul- 
eius valorem 


tum concurrunt ad 


statuendum; hinc si novitius re- 
gulariter novitiatum expleverit, et 
expleto triennio votorum simpli- 
cium, solemniter professus sit, quin 
aliquid in contrarium umquam ex- 
orsum sit, praesumitur eius profes- 
sionem potiri omnibus conditioni- 


bus a iure requisitis, ibid. 


Resignatio Beneficiorum. 


Resignationes beneficiorum, quae 


fiunt in manibus Ordinariorum, 
subiiciendae sunt modo et formae 
praestitutis a Gregorio XIII in Con- 
stit. Humano vix iudicio, ut eli- 
minentur fraudes, simoniacae con- 
ventiones, et incommoda quamplu- 
13. 

Modus et forma a Pontifice tra- 
dita ubiqué et 
debent, 


signationibus, 


rima, pag. 
semper observari 
exclusa in huiusmodi re- 
qualibet  aequipol- 
lenti publicatione, sub poena nul- 
litatis, ibid. 


Sponsalia. 


Ex doctorum sententia sponsa- 
lium validitas magis probatur per 
mutuam significationem voluntatis 
a partibus editam, quam a formu- 
lis verborum, pag. 612. 

Hinc sufficit ad probanda privata 
sponsalia, probatio mutui consen- 


sus, collecta sive ex verbis, sive 


ex facti adiunctis, sive etiam ex 


coniecturis, ponderandis in eius- 
modi quaestionibus, ibid. 
Sponsalium existentiam sequitur 
coactio resilientis, mediis a sacris 
canonibus 


designatis ; sed quum 


matrimonia coacta malos soleant 


habere exitus, ideo benigna iuris 
interpretatio concessit resilienti fa- 
cultatem aut nubendi aut pecunia- 


riam praestationem tradendi, ibid. 

